
pin:: 大方廣佛新華嚴經合論卷第十七
other:: 唐于闐國三藏沙門實叉難陀譯經
author:: 唐太原方山長者李通玄造論
author:: 唐福州開元寺沙門志寧釐經合論
pin:: 世主妙嚴品第一之十
orig:: 
【經】爾時，如來師子之座，眾寶妙華，輪臺基陛，
及諸戶牖，如是一切莊嚴具中，一一各出佛剎微塵數菩薩摩訶薩，
其名曰：海慧自在神通王菩薩摩訶薩、
雷音普震菩薩摩訶薩、眾寶光明髻菩薩摩訶薩、
大智日勇猛慧菩薩摩訶薩、不思議功德寶智印菩薩摩訶薩、
百目蓮華髻菩薩摩訶薩、金#CB08504;圓滿光菩薩摩訶薩、
法界普音菩薩摩訶薩、雲音淨月菩薩摩訶薩、善勇猛光明幢菩薩摩訶薩。
如是等而為上首，有眾多佛剎微塵數同時出現。
此諸菩薩，各興種種供養雲，所謂：一切摩尼寶華雲、
一切蓮華妙香雲、一切寶圓滿光雲、無邊境界香#CB08504;雲、
日藏摩尼輪光明雲、一切悅意樂音雲、
無邊色相一切寶燈光#CB08504;雲、
眾寶樹枝華果雲、無盡寶清淨光明摩尼王雲、
一切莊嚴具摩尼王雲，如是等諸供養雲，有佛世界微塵數。
彼諸菩薩，一一皆興如是供養雲，雨於一切道場眾海，相續不絕。
現是雲已，右遶世尊，經無量百千帀，隨其方面，
去佛不遠，化作無量種種寶蓮華師子之座，各於其上結跏趺坐。
是諸菩薩，所行清淨，廣大如海，得智慧光照普門法，
隨順諸佛，所行無礙，能入一切辯才法海，
得不思議解脫法門，住於如來普門之地；
巳得一切陀羅尼門，悉能容受一切法海，
善住三世平等智地；巳得深信，廣大喜樂，
無邊福聚，極善清淨，虗空法界靡不觀察，十方世界一切國土所有佛興咸勤供養。
爾時，海慧自在神通王菩薩摩訶薩，承佛威力，
普觀一切道場眾海，即說頌言：
commentary::  ^118b14

【論】如來座內眾。經云：如來師子之座，眾寶、
妙華、輪臺、基陛及諸戶牖，如是一切莊嚴具中，一一各出佛剎微塵數菩薩摩訶薩。
於此段中，義分為二：一、述眾來意；二、長科經文。
一、述眾來意者，是中其意有三：一、明諸菩薩是古佛舊行；
二、明今佛契同；三、明古今不二為門，所坐之座合古，所行菩薩行依舊故。
如下頌中諸佛所悟我巳知，常以法身為座體，
以普賢萬行為莊嚴，以無作大悲之智為座。
上佛、前佛、後佛，皆同此也。
明今佛契同古跡定，眾生狐疑，是故須來，
是名為如來自行，與古同因眾為座體。
體是法界所行，行亦是法界，以此無礙自在故。
座身是正報，座上莊嚴是行所招依報，
今還從本行報得之果內，還出本自行因菩薩眾也。
亦明因果不二體故，如法界品如來師子之座，普徧法界為座體故。
第二、長科經文者，從爾時如來師子座已下，
有二十九行經〔四百九十言，今二十五行〕，
於中其義有七：一明座上莊嚴出眾，二列所出眾名，
三來眾與供，四其眾遶佛致敬，五致敬已昇座而坐，
六歎來眾之德，七乘威說頌。
從此已下有十菩薩各說二十行頌，歎如來成道福智依正及往昔所修之因，
任其後哲隨文隨義稱歎，不煩更釋。
此一段明今佛合古行，古行合今佛，明座外普賢之眾是佛利他之行，
座內之人是佛自行所契普賢之眾。
此之大眾，古今一切諸佛同道更無二路，
眾生乘之即名乘不思議乘、如來乘、最勝乘、無上乘。
至於道場，此以一切法皆為道場也。
以法界為場地，諸波羅蜜為人功，治一切垢本自淨故，治無明成根本智故。
教文弘廣略申體意，隨文讚歎任在後賢。
此十箇頌中，向下歎佛十波羅蜜及十地有二十行頌，自餘皆二十行也。
准知。
orig::  ^118c18

【經】
　　諸佛所悟悉已知，如空無礙皆明照，
　　光徧十方無量土，處於眾會普嚴潔。
　　如來功德不可量，十方法界悉充滿，
　　普坐一切樹王下，諸大自在共雲集。
　　佛有如是神通力，一念現於無盡相，
　　如來境界無有邊，各隨解脫能觀見，
　　如來往昔經劫海，在於諸有勤修行，
　　種種方便化眾生，令彼受行諸佛法。
　　毗盧遮那具嚴好，坐蓮華藏師子座，
　　一切眾會皆清淨，寂然而住同瞻仰。
　　摩尼寶藏放光明，普發無邊香#CB08504;雲，
　　無量華纓共垂布，如是座上如來坐。
　　種種嚴飾吉祥門，恒放燈光寶#CB08504;雲，
　　廣大熾然無不照，牟尼處上增嚴好。
　　種種摩尼綺麗窻，妙寶蓮華所垂飾，
　　恒出妙音聞者悅，佛坐其上特明顯。
　　寶輪承座半月形，金剛為臺色#CB08504;明，
　　持髻菩薩常圍遶，佛在其中最光耀。
　　種種變化滿十方，演說如來廣大願。
　　一切影像於中現，如是座上佛安坐。 ^119a30

爾時，雷音普震菩薩摩訶薩，承佛威力，
普觀一切道場眾海，即說頌言：
　　世尊往集菩提行，供養十方無量佛，
　　善逝威力所加持，如來座中無不覩。
　　香#CB08504;摩尼如意王，
填飾妙華師子座，
　　種種莊嚴皆影現，一切眾會悉明矚。
　　佛座普現莊嚴相，念念色類各差別，
　　隨諸眾生解不同，各見佛坐於其上。
　　寶枝垂布蓮華網，華開踊現諸菩薩，
　　各出微妙悅意聲，稱讚如來坐於座。
　　佛功德量如虗空，一切莊嚴從此生。
　　一一地中嚴飾事，一切眾生不能了。
　　金剛為地無能壞，廣博清淨極夷坦，
　　摩尼為網垂布空，菩提樹下皆周徧，
　　其地無邊色相殊，真金為末布其中，
　　普散名華及眾寶，悉以光瑩如來座。
　　地神歡喜而踊躍，剎那示現無有盡。
　　普與一切莊嚴雲，恒在佛前瞻仰住。
　　寶燈廣大極熾然，香#CB08504;流光無斷絕。
　　隨時示現各差別，地神以此為供養。
　　十方一切剎土中，彼地所有諸莊嚴，
　　今此道場無不現，以佛威神故能爾。 ^119b22

爾時，眾寶光明髻菩薩摩訶薩，承佛威力，
普觀一切道場眾海，即說頌言：
　　世尊往昔修行時，見諸佛土皆圓滿，
　　如是所見地無盡，此道場中皆顯現。
　　世尊廣大神通力，舒光普雨摩尼寶，
　　如是寶藏散道場，其地周迴悉嚴麗，
　　如來福德神通力，摩尼妙寶普莊嚴，
　　其地及以菩提樹，遞發光音而演說。
　　寶燈無量從空雨，寶王間錯為嚴飾，
　　悉吐微妙演法音，如是地神之所現。
　　寶地普現妙光雲，寶炬#CB08504;明如電發，
　　寶網遐張覆其上，寶枝襍布為嚴好。
　　汝等普觀於此地，種種妙寶所莊嚴，
　　顯示眾生諸業海，令彼了知真法性。
　　普徧十方一切佛，所有圓滿菩提樹，
　　莫不皆現道場中，演說如來清淨法。
　　隨諸眾生心所樂，其地普出妙音聲，
　　如佛座上所應演，一一法門咸具說，
　　其地恒出妙香光，光中普演清淨音，
　　若有眾生堪受法，悉使得聞煩惱滅，
　　一一莊嚴悉圓滿，假使億劫無能說。
　　如來神力靡不周，是故其地皆嚴淨。 ^119c18

爾時，大智日勇猛慧菩薩摩訶薩，承佛威力，
普觀一切道場眾海，即說頌言：
　　世尊凝睟處法堂，炳然照耀宮殿中，
　　隨諸眾生心所樂，其身普現十方土。
　　如來宮殿不思議，摩尼寶藏為嚴飾，
　　諸莊嚴具咸光耀，佛坐其中特明顯。
　　摩尼為柱種種色，真金鈴鐸如雲布，
　　寶堦四面列成行，門闥隨方咸洞啟。
　　妙華繒綺莊嚴帳，寶樹枝條共嚴飾，
　　摩尼纓珞四面垂，智海於中湛然坐。
　　摩尼為網妙香幢，光#CB08504;燈明若雲布，
　　覆以種種莊嚴具，超世正知於此坐。
　　十方普現變化雲，其雲演說徧世間，
　　一切眾生悉調伏，如是皆從佛宮現。
　　摩尼為樹發妙華，十方所有無能匹，
　　三世國土莊嚴事，莫不於中現其影。
　　處處皆有摩尼聚，光#CB08504;熾然無量種。
　　門牖隨方相間開，棟宇莊嚴極殊麗，
　　如來宮殿不思議，清淨光明具眾相，
　　一切宮殿於中現，一一皆有如來坐，
　　如來宮殿無有邊，自然覺者處其中，
　　十方一切諸眾會，莫不向佛而來集， ^120a14

爾時，不思議功德寶智印菩薩摩訶薩，
承佛威力，普觀一切道場眾海，即說頌言：
　　佛昔修治眾福海，一切剎土微塵數，
　　神通願力所出生，道場嚴淨無諸垢，
　　如意珠王作樹根，金剛摩尼以為身，
　　寶網遐施覆其上，妙香氛氳共旋遶。
　　樹枝嚴飾備眾寶，摩尼為榦爭聳擢，
　　枝條密布如重雲，佛於其下坐道場。
　　道場廣大不思議，其樹周迴盡彌覆，
　　密葉繁華相庇映，華中悉結摩尼果。
　　一切枝間發妙光，其光徧照道場中，
　　清淨熾然無有盡，以佛願力如斯現。
　　摩尼寶藏以為華，布影騰輝若綺雲，
　　帀樹垂芳無不徧，於道場中普嚴飾。
　　汝觀善逝道場中，蓮華寶網俱清淨，
　　光#CB08504;成輪從此現，鈴音鐸響雲間發。
　　十方一切國土中，所有妙色莊嚴樹，
　　菩提樹中無不現，佛於其下離眾垢。
　　道場廣大福所成，樹枝雨寶恒無盡，
　　寶中出現諸菩薩，悉往十方供事佛。
　　諸佛境界不思議，普令其樹出樂音，
　　如昔所集菩提道，眾會聞音咸得見， ^120b10

爾時，百目蓮華髻菩薩摩訶薩，承佛威力，
普觀一切道場眾海，即說頌言：
　　一切摩尼出妙音，稱揚三世諸佛名，
　　彼佛無量神通事，此道場中皆現覩。
　　眾華競發如纓布，光雲流演徧十方。
　　菩提樹神持向佛，一心瞻仰為供養。
　　摩尼光#CB08504;悉成幢，
幢中熾然發妙香，
　　其香普熏一切眾，是故其處皆嚴潔。
　　蓮華垂布金色光，其光演佛妙聲雲，
　　普蔭十方諸剎土，永息眾生煩惱熱。
　　菩提樹王自在力，常放光明極清淨，
　　十方眾會無有邊，莫不影現道場中。
　　寶枝光#CB08504;若明燈，
其光演音宣大願，
　　如佛往昔於諸有，本所修行皆具說，
　　樹下諸神剎塵數，悉共依於此道場，
　　各各如來道樹前，念念宣揚解脫門。
　　世尊往昔修諸行，供養一切諸如來，
　　本所修行及名聞，摩尼寶中皆悉現。
　　道場一切出妙音，其音廣大徧十方，
　　若有眾生堪受法，莫不調伏令清淨，
　　如來往昔普修治，一切無量莊嚴事，
　　十方一切菩提樹，一一莊嚴無量種， ^120c6

爾時，金#CB08504;圓滿光菩薩摩訶薩，
承佛威力，普觀一切道場眾海，即說頌言：
　　佛昔修習菩提行，於諸境界解明了，
　　處與非處淨無疑，此是如來初智力。
　　如昔等觀諸法性，一切業海皆明徹，
　　如是今於光網中，普徧十方能具演。
　　往劫修治大方便，隨眾生根而化誘，
　　普使眾會心清淨，故佛能成根智力。
　　如諸眾生解不同，欲樂諸行各差別，
　　隨其所應為說法，佛以智力能如是。
　　普盡十方諸剎海，所有一切眾生界，
　　佛智平等如虗空，悉能顯現毛孔中，
　　一切處行佛盡知，一念三世畢無餘。
　　十方剎劫眾生時，悉能開示令現了。
　　禪定解脫力無邊，三昧方便亦復然，
　　佛為示現令歡喜，普使滌除煩惱闇。
　　佛智無礙包三世，剎那悉現毛孔中，
　　佛法國土及眾生，所現皆由隨念力，
　　佛眼廣大如虗空，普見法界盡無餘，
　　無礙地中無等用，彼眼無量佛能演。
　　一切眾生具諸結，所有隨眠與習氣，
　　如來出現徧世間，悉以方便令除滅， ^121a2

爾時，法界普音菩薩摩訶薩，承佛威力，
普觀一切道場眾會海已，即說頌言：
　　佛威神力徧十方，廣大示現無分別，
　　大菩提行波羅蜜，昔所滿足皆令見。
　　昔於眾生起大悲，修行布施波羅蜜，
　　以是其身最殊妙，能令見者生歡喜。
　　昔在無邊大劫海，修治淨戒波羅蜜，
　　故獲淨身徧十方，普滅世間諸重苦。
　　往昔修行忍清淨，信解真實無分別，
　　是故色相皆圓清，普放光明照十方。
　　往昔勤修多劫海，能轉眾生深重障，
　　故能分身徧十方，悉現菩提樹王下。
　　佛久修行無量劫，禪定大海普清淨，
　　故令見者心歡喜，煩惱障垢悉除滅。
　　如來往修諸行海，具足般若波羅蜜，
　　是故舒光普照明，克殄一切愚癡暗。
　　種種方便化眾生，令所修治悉成就。
　　一切十方皆徧往，無邊際劫不休息，
　　佛昔修行大劫海，淨治諸願波羅蜜，
　　是故出現徧世間，盡未來際救眾生。
　　佛無量劫廣修治，一切法力波羅蜜，
　　由是能成自然力，普現十方諸國土。
　　佛昔修治普門智，一切智性如虗空，
　　是故得成無礙力，舒光普照十方剎。 ^121a46

爾時，雲音淨月菩薩摩訶薩，承佛威力，
普觀一切道場眾會海已，即說頌言：
　　神通境界等虗空，十方眾生靡不見。
　　如昔修行所成地，摩尼果中咸具說。
　　清淨勤修無量劫，入於初地極歡喜。
　　出生法界廣大智，普見十方無量佛，
　　一切法中離垢地，等眾生數持淨戒，
　　已於多劫廣修行，供養無邊諸佛海。
　　積集福德發光地，奢摩他藏堅固忍，
　　法雲廣大悉已聞，摩已果中如是說。
　　 #CB08504;海慧明無等地，善了境界起慈悲。
　　一切國土平等身，如佛所治皆演暢，
　　普藏等門難勝地，動寂相順無違反，
　　佛法境界悉平等，如佛所淨皆能說，
　　廣大修行慧海地，一切法門咸徧了。
　　普現國土如虗空，樹中演暢此法音。
　　周徧法界虗空身，普照眾生智慧燈。
　　一切方便皆清淨，昔所遠行今具演。
　　一切願行所莊嚴，無量剎海皆清淨，
　　所有分別無能動，此無等地咸宣說。
　　無量境界神通力，善入教法光明力，
　　此是清淨善慧地，劫海所行皆備闡，
　　法雲廣大第十地，含藏一切徧虗空，
　　諸佛境界聲中演，此聲是佛威神力。 ^121b46

爾時，善勇猛光幢菩薩摩訶薩，承佛威力，
普觀一切道場眾會海已，即說頌言：
　　無量眾生處會中，種種信解心清淨，
　　悉能悟入如來智，了達一切莊嚴境。
　　各起淨願修諸行，悉曾供養無量佛。
　　能見如來真實體，及以一切諸神變，
　　或有能見佛法身，無等無礙普周徧，
　　所有無邊諸法性，悉入其身無不盡。
　　或有見佛妙色身，無邊色相光熾然，
　　隨諸眾生解不同，種種變現十方中。
　　或見無礙智慧身，三世平等如虗空，
　　普隨眾生心樂轉，種種差別皆令見。
　　或有能了佛音聲，普徧十方諸國土，
　　隨諸眾生所應解，為出言音無障礙。
　　或見如來種種光，種種照耀徧世間，
　　或有於佛光明中，復見諸佛現神通，
　　或有見佛海雲光，從毛孔出色熾然，
　　示現往昔修行道，令生深信入佛智。
　　或見佛相福莊嚴，及見此福所從生，
　　往昔修行諸度海，皆佛相中明了見，
　　如來功德不可量，充滿法界無邊際，
　　及以神通諸境界，以佛力故能宣說。 ^121c46

爾時，華藏莊嚴世界海，以佛神力，其地一切六種、十八相震動。
所謂：動、徧動、普徧動，起、徧起、普徧起，踊、
徧踊、普徧踊，震、徧震、普徧震，吼、徧吼、普徧吼，
擊、徧擊、普徧擊。此諸世主，一一皆現不思議諸供養雲，雨於如來道場眾海。
所謂：一切香華莊嚴雲、一切摩尼妙飾雲、
一切寶#CB08504;華網雲、
無邊種類摩尼寶圓光雲、一切眾色寶真珠藏雲、
一切寶栴檀香雲、一切寶蓋雲、清淨妙聲摩尼王雲、
日光摩尼纓珞輪雲、一切寶光明藏雲、一切各別莊嚴具雲。
如是等諸供養雲，其數無量，不可思議。
此諸世主，一一皆現如是供養雲，雨於如來道場眾海，靡不周徧。
如此世界中，一一世主，心生歡喜，如是供養；
其華藏莊嚴世界海中，一切世界所有世主，悉亦如是而為供養。
其一切世界中，悉有如來坐於道場，一一世主，
各各信解，各各所緣，各各三昧方便門，
各各修習助道法，各各成就，各各歡喜，
各各趣入，各各悟解諸法門，各各入如來神通境界，
各各入如來力境界，各各入如來解脫門。
如於此華藏世界海，十方盡法界、虗空界，
一切世界海中，悉亦如是。
commentary::  ^122a42

【論】從爾時，華藏莊嚴世界海已下，有二十一行經
〔三百六十二言，今十八行半〕，明動地興供。
於此一段經文，其意有七：一、明舉世界之名；
二、推佛神力，地六震動；三、世主興供歡喜；
四、明以此例同多土；五、明佛徧興於世；
六、明世主各隨自解；七、明法會興供，普同十方。
問曰：何為地動？答曰：其地動大意有五：
一、此會大眾得道；二、智人出現；三、智人去世；
四、世間災變；五、得道歡悅。
此明大眾獲益歡悅，故地動。
推佛神力者，明師弟之敬，推德於上。
問曰：何故於此段中地動興供？
答曰：為至此中一段，明初會中常隨佛眾，
當境之內神天眾，及如來座內古今諸佛同因眾，
菩提樹內流光眾，并如來宮殿內大悲眾，
如是當佛自眾來集，復得益及賀佛出興，
心歡喜故，眾心喜動故，地亦隨心動故。
此明初會當境之內大集一終，然後面門放光，
普集他土，亦來此會。
此是無自他中他也，以明化儀主伴。
此乃龍行雲應，法事合然，為化眾生，軌模如是。
以真法性，塵剎普周，一剎那之中，三世同際。
還以一多相容不同門，該括如是放光集眾意，
令知佛境界，相參無二。
已上是初成正覺，顯示五位行門，一終因果。
此一部之經，總有六重因果。
一從世主妙嚴品，及至華藏世果品五品經，
明初成正覺，顯示五位行門報得，及示現入法一重因果。
二毗盧遮那品，是古佛因果，引古證今，
明佛佛相襲，道不虗來。
三第二會普光明殿，顯示十信因果。
四從須彌之頂，直至離世間品，顯菩薩證修因果。
五入法界品，明古今本法不思議因果。
此是一切諸佛共所乘宗，為一切佛之本體，
眾生同具，只為迷之。
六覺城東會，明顯示菩薩利生行門，善知識攝生形狀法則，
進修因果。若但說其法，在行猶迷。
此經設教，及行證修，前後六度，總舉解行證修因果，
令使啟蒙易解，不滯其功。
大方廣佛新華嚴經合論卷第十七
w:: 音切
note:: 基 ^122b32

〔居之切。〕陛
〔傍禮切。〕牖
〔焉久切。〕跏
〔加音。〕趺
〔夫音。〕綺
〔去倚切。〕麗
〔郎計切。〕填 ^123a5

〔田音。〕瑩
〔烏定切。〕凝
〔魚陵切。〕睟
〔宣醉切。〕炳
〔彼永切。〕鈴
〔令音。〕鐸
〔徒各切。〕闥 ^123a7

〔他達切。〕繒
〔疾陵切。〕棟
〔都弄切。〕 #CB00645;
〔符分切。〕聳
〔息勇切。〕擢 ^123a9

〔直角切。〕覆
〔敷救切。〕庇
〔#CB16078;至切。〕
暎
〔於敬切。〕響
〔許兩切。〕競
〔渠敬切。〕薰
狐 ^123a11

〔戶吳切。〕遞
〔特計切。〕模
〔莫胡切。〕總
〔作孔切。〕
 ^123a13
