
other:: 
other:: 五燈全書卷第九十七
editor:: 京都聖感禪寺住持〔臣〕僧　〔超永〕　編輯
較閱:: 京都古華嚴寺住持〔臣〕僧　〔超揆〕　較閱　進呈
臨濟宗 ^558c13

南嶽下三十六世隨錄
other:: 
### 杭州開化化南上禪師
杭州開化化南上禪師 ^558c15

越之浣溪人。稚時口瘂。
七歲方知語言。九歲過五洩。
禮佛見僧如舊識。
乃投出家。後上天童。
悟祖命參萬法歸一一歸何處話。
逾年聞猫聲。豁然開悟。
祖遽問。萬法歸一一歸何處。
師曰。烏龜鑽破壁。
悟頷之。最後參鹿泉瀇。
一見契合　開化上堂。
舉達觀頴曰。諸方鈎又曲。
餌又無。猶如水底捺葫蘆。
拈拄杖。作釣勢曰。
深水取魚長性命。
不曾將酒祭江神。
開化又且不然。家業輕舟一葉。
朝南暮北隨流。得意高歌數曲。
忘機閒伴沙鷗。遂收取拂子曰。
寧教絃斷成孤峻。
不為門庭下曲鈎〔獨癡瀇嗣〕。
other:: 
### 潤州龍山放雲智禪師
潤州龍山放雲智禪師 ^558c17

參鹿泉瀇。看南泉三不是話。
偶柴扁挑墮地作聲。
咄曰。元來元來。不是心不是佛不是物。
欲覓覓不得。欲避避不得。
冷地親看破。分明者個賊　頌竹篦子曰。
竹篦子無背面。利似吹毛揮八面。
衲僧觸者是如何。
拍破腦門鮮血濺。
看取香爐吞佛殿　龍牙石龜頌曰。
前朝風昨夜雨。今日夢回又見鬼。
鬼扯腿跌折嘴。仔細思量弄自己　趙州城門頌曰。
四門開豁趙州城。
南北東西道路分。
二十五絃彈夜月。
玉樓人醉杏花村〔獨癡瀇嗣〕。
other:: 
### 都督葵軒居士張國勛
都督葵軒居士張國勛 ^558c37

宣府世家。初于福嚴容。
安田靜。愚菴盂。天界盛。
參扣有年。再訪鹿泉瀇。
問如何是捷徑路頭。
瀇曰。黃鶴山頭春萬家。
士曰。如何是歸源的旨。
瀇曰。瘦拳斜枕臥梅花。
士曰。幾乎錯過目前機。
瀇曰。已知居士是家裏人。
士曰。弟子究心佛法。
不敢自負生平。但恐業累覊人。
惟願不吝慈悲。瀇曰。
居士如寶劒在握。
一斬一切斷。何處更有業累所覊。
士于言下猛省。呈偈曰。
于此植機緣。我道總一般。
山頭明月下。松風話指南〔獨癡瀇嗣〕。
other:: 
### 廣東淨業方中式禪師
廣東淨業方中式禪師 ^559a10

月夜示眾。初出銀蟾遍大千。
尖時圓相已完全。
只今笑語垂楊下。
多少清光在目前。
大眾。這個光明。人人本有。
因甚不知落處。聻。
盤山曰。光非照鏡。
鏡亦非存。光景俱忘。
復是何物。且道。是月。
不是月。是月。瞎却諸人了也。
不是月。汝等作麼生會。
便下座〔拳石沃嗣〕。
other:: 
### 昆陽玉倉碧峰微禪師
昆陽玉倉碧峰微禪師 ^559a28

示眾。我此法印。如塗毒鼓。
聞者命根頓斷。諸人如何湊泊。
直下便是。已涉堦梯。
總不恁麼。猶落情識。
任他千聖到來。一齊列在下風。
汝等還識此法印麼。
擲下拄杖　小參。
今日將十方世界。
權借為一禪堂。開深深之爐。
堆#CB08504;#CB08504;之煤。
是凡是聖。萬象森羅。
一一盡在其中。朝打三千。
暮打八百。個個皮穿骨露。
脫體無依。眾中還有不受煅煉者麼。
拈竹篦曰。禹門三級千層浪。
奮迅休遭點額回〔拳石沃嗣〕。
other:: 
### 明州普陀貫之珏禪師
明州普陀貫之珏禪師 ^559a40

姚江陳氏子。元宵解制上堂。
萬象回春。冰河轉綠。
黃鳥閒關。魚蝦#CB01387;跳。
當是時也。鐵樹共銀花競彩。
金烏與玉兔潛輝。
衲僧家行止未卜。
脚跟下去住何傷。
到這裏。瑠璃瓶祇盛獅子乳。
龍象踐踏。非驢所堪。
出頭跛鱉。行乎其所。
不得不行。得水真龍。
得乎其所。不得不止。
若也脚踏實地底。
爾等亦須善自體悉。
良久曰。仍把鉢盂安舊位。
莫教虗費草鞵錢〔拳石沃嗣〕。
other:: 
### 四明薜蘿尼慧空禪師
四明薜蘿尼慧空禪師 ^559b8

鄞縣王氏女。三十三歲。
辭俗出家。初參念佛底是誰。
苦無入處。因參天童奇。
問盤陀石上珠一顆。
無去無來不見踪。
請和尚直指。奇曰。
說底是誰。師沈吟。
奇一喝。師大起疑情。
歸途遇老宿問。如何是本來面目。
宿曰。禮拜的是誰。
師于言下頓悟。遂述偈曰。
四大浮囊假借因。
拈香撥火阿誰親。
從今爍破孃生面。
大地山河一統平。
又曰。本自無心物自閒。
通身渾露祖師關。
俄然一念超方外。
水自水兮山自山〔拳石沃嗣〕。
other:: 
### 江都中房李謙居士
江都中房李謙居士 ^559b24

淮安山陽籍北直人。
年十二。夢朝天帝。
令二僧。傳示龍從火裏出虎向水中生十字。
醒白二親。親曰。汝未生前。
因禱呂祖而孕。士遽問。
未生前作麼生。父大異之。
年既長。好讀孫吳書。
二十八歲。中崇禎丁丑進士。
三十二歲。遇異人授三教心法。
遂棄職尋師。歷參名宿。
謁商尊元。問臨濟三句話。
尊喝曰。要山僧說與你聽麼。
士矍然。又問雲門拄杖子 #CB01387;跳因緣。
尊又喝曰。要山僧講與你聽麼。
士于言下大省曰。
毗耶一默。觀聽全消。
月落烏啼。雲漢昭昭。
尊曰。從來孝子諱爺名。
士禮三拜。尊深然之。
後謁天峰清。一見許可。
特為上堂。問路逢達道人。
不將語默對。將甚麼對。
士曰。臨去秋波那一轉。
清曰。未在更道。士曰。
先號咷而後笑。清遂記莂。
士甞獨居。興教僧寮。
隨機說法。唱演楞嚴圓覺大義。
世稱田大士復生　僧問。
趙州繞禪床一帀。
何云轉藏竟。士曰。
纔下禪床。早知轉經已竟。
曰婆子因何云只轉半藏。
士曰。牛過窗櫺。頭足四蹄都過了。
為甚麼尾巴過不得。
僧曰。差別公案如是者少〔天峯清嗣〕。
other:: 
### 興化融峰萍寄普禪師
興化融峰萍寄普禪師 ^559b42

上堂。擊鼓鳴鐘已舉揚。
何勞請我更陞堂。
不知棒喝重彰露。
猶聽叨叨說短長。
便喝散大眾。擲拄杖下座　上堂。
豎起拂子曰。惟此一事實。
餘二則非真。復自摑口曰。
山僧今日為人錯下註脚　上堂。
拈拄杖曰。山僧今日特請木上座。
為汝等一上去也。
卓拄杖曰。諦聽諦聽　問。
生從何來。師舉火鎌曰。
這張火鎌子。三文錢買的。
曰死從何去。師曰。
一擦火星飛　問。
如何是道。師曰。水陸通衢。
曰不問這個道。師曰。
問甚麼道。曰問大道。
師曰。南北東西〔法音#CB15317;嗣〕。
other:: 
### 嘉興會龍破峰一禪師
嘉興會龍破峰一禪師 ^559c30

海寧曹氏子。上堂。
院無大小。眾無多寡。
小中現大。大中現小。
不見道。文殊騎象于藕絲孔裏。
消息全無。鴻蒙鼓翅于北溟之上。
浪沸波騰。事會也。
得處處綠楊堪繫馬。
理會也。得家家有路透長安。
顧左右曰。只恐不是玉。
是玉也大奇〔法音#CB15317;嗣〕。
other:: 
### 揚州遠峰旨玄泰禪師
揚州遠峰旨玄泰禪師 ^560a2

興化焦氏子。十四出家。
依建隆#CB15317;。
力參有年。#CB15317;一日問。
不落古今。道將一句來。
師曰不道。#CB15317;曰。
為甚麼不道。師曰。
道又落古今也。#CB15317;休去　僧問。
今日喫粥喫飯。師曰。
打破鍋來。向汝道。
曰打破也。師曰。一任飽餐　拈趙州狗子佛性有無。
頌曰。佛性緣何說有無。
十分春色滿皇都。
掠虗頭漢無依賴。
留與兒孫唱哩囉　黃龍三關頌曰。
驢脚生緣與佛手。
橫三豎四揚家醜。
看來不值半文錢。
也向人前開大口〔法音#CB15317;嗣〕。
other:: 
### 融峰法幢普禪師
融峰法幢普禪師 ^560a12

興化李氏子。上堂。
鐘音鏗鏘。鼓聲軒昂。
山僧陞座。眾立兩旁。
喝一喝曰。底事分明全露布。
何須重叠更宣揚　師甞頌汾陽三訣曰。
第一訣。不容擬議無分說。
秤錘是鐵甚分明。
看到秤錘重著楔。
第二訣。馬祖藍關消思絕。
朔風凜凜普天寒。
大地山河一片雪。
第三訣。百草頭邊俱露泄。
桃紅李白柳垂青。
子規聲裏流啼血。
又曰。汾陽三訣。強生枝節。
要知落處。水冷火熱　僧問。
心經云。無眼耳鼻舌身意。
將甚麼說法。師良久問僧。
適間問個甚麼。僧擬開口。
師便以手掩却〔法音#CB15317;嗣〕。
other:: 
### 江都維摩古梅寬禪師
江都維摩古梅寬禪師 ^560a30

邑之方氏子。佛開光上堂。
一陽開泰。萬象咸亨。
四眾瞻依。佛光朗照。
且道。維摩今日。有何義諦。
以拄杖擊香几曰。
大眾。盡大地是個佛身。
汝等向甚麼處安居。
復擊一下曰。泥牛吼月歸東海。
萬水朝宗又一重〔法音#CB15317;嗣〕。
other:: 
### 六安佛國文楚演禪師
六安佛國文楚演禪師 ^560b2

泰州屠氏子。上堂。
舉本師#CB15317;到月菴曰。
菴主在否。曰不在。
#CB15317;曰甚處去。
曰檀越家去。#CB15317;曰水牯牛牽去麼。
曰不知。#CB15317;打僧三下便出。
菴主回。僧舉前話。
菴主曰。水牯牛被人牽去。
也不護惜。遂打擯出。
#CB15317;聞曰。
略較些子。雖然如是。
也是按牛頭喫草。
師曰。仰之彌高。鑽之彌堅。
瞻之在前。忽焉在後。
大眾。老人這樣說話。
還知他人落處麼。
將成九仞之山。不進一簣之土。
喝一喝〔法音#CB15317;嗣〕。
other:: 
### 青州萬祥麒禪師
青州萬祥麒禪師 ^560b12

示眾。今日聊將一線通。
秋山秋水畵圖中。
紅輪劈破闍黎面。
擬議思量隔萬重〔法音#CB15317;嗣〕。
other:: 
### 真州大慈尼桴海濟禪師
真州大慈尼桴海濟禪師 ^560b28

上堂。學道應須達正因。
道源曾不隔微塵。
當知一切眾生界。
即是如來正法輪。
濟長老截舌去也。
眾中還有相救者麼。
喝一喝。下座〔法音#CB15317;嗣〕。
other:: 
### 雲間賈龍文居士
雲間賈龍文居士 ^560b32

名達真。年九歲。父母俱喪。
兄龍媒撫養。婚娶後。
愛酒好訟。十載囹圄。
鼎革以來。諸事不豫。
每嘆光陰有限。世事不常。
發願念佛齋僧。漸漸留心本分。
參佛果聞。韜明宗。
三默權。霽崙永諸禪宿。
六載工夫。幾成一片。
每於行住坐臥時。
如皓月澄潭。純清絕點。
及至勘問。便轉身不得。
一日請永至舍。齋後。
永放下面皮。痛加逼拶。
問居士即今一口氣不來。
向何處安身立命。
直得無語可對。回入室中。
豎起脊梁。萬緣放下。
不覺冷汗如雨。忽聽更鑼聲。
通身慶快。如拋下千觔擔子一般。
出侍次。永問。得何消息。
士震威一喝。永曰。
親切道來。士便掌。
永曰。不怕罪過。士曰。
蒼天蒼天。即呈偈曰。
樹凋葉落見秋空。
全放全収不露踪。
人亦忘時牛亦滅。
一輪皎皎碧天中。
永曰。不信道。士隨畵圓相曰。
大地平沈遍界空。
腦門裂破任西東。
振聲一喝千江逆。
萬法收歸絕異同。
永頷之。明日往龍華。
入方丈。宗曰。內不放出。
外不放入。如何是你作用。
士曰。一拶粉碎。宗曰。
那裏學來的。士曰。
好個具眼堂頭。宗曰。
你的眼聻。士便喝。
宗拈棒。士便出。徧歷諸方。
後受報恩汋記莂。
隨機應接。逞性逍遙。
至康熙乙丑冬月。
示微疾。書遺訓十則。
誡勉其子。不得行世禮。
須備木龕道服。自製封龕偈曰。
向來愛坐。今日要眠。
向來要眠。今日愛坐。
兩俱不著。四無回互。
天然一段好風光。
赤骨條條我獨步。
舉火偈曰。賈龍文。
賈龍文。紅爐烈焰。
久煉精金。胸中惡氣。
脫體從新。入火不變。
入水澄清。攛火炬曰。
一道風光無限樂。
換却時人眼裏睛。
復書一偈曰。此番決定別無私。
撒手分明在戌時。
若能識得其中意。
雲在山兮月在池。
一笑而逝。
other:: 
### 汝寧羅山巖立敏禪師
汝寧羅山巖立敏禪師 ^560b40

休寧人。參寄菴澯。
問如何是佛法的的大意。
澯曰。待山前石龜解語。
方向汝道。師擬議。
澯便喝。一日騎驢過#CB00589;有省。
歸乃禮拜曰。山前石龜。
今日點首也。澯舉首。
師曰。切忌多口。澯下禪床。
師指曰。老漢脚跟。
猶未點地在。呈偈曰。
忘餐廢寢亦無端。
謬把孃生鼻揑酸。
小塔山前遭一撲。
虗空笑得舌頭乾。
澯為印可〔寄菴#CB15317;嗣〕。
other:: 
### 溧水劉惟贊居士
溧水劉惟贊居士 ^560c48

不第後。閉關二十年。
有省。註經解論。甞作山居百首。
有曰。日用工夫在钁頭。
剪茅誅葛自無休。
有人笑我空勞力。
個事如何向別求　參禪何用坐蒲團。
活處工夫死處鑽。
事事隨緣無不是。
百般滋味一般酸〔寄菴澯嗣〕。
other:: 
### 蘇州法華樹南祚禪師
蘇州法華樹南祚禪師 ^561a14

上堂。丁一卓二。白雲淡泞。
放兩拋三。#CB00589;水潺湲。
住住。假雞聲韻難瞞我。
未肯糢糊放過關。
以拄杖卓一下曰。
這個喚作關。諸人作麼生過。
時有僧纔出。師連打曰。
也不得輕放。隨後曰。
的是孟甞門下客。
從教一去不輕還　元夕解制上堂。
火就乾。水就溼。棘何曲。
松何直。南來自南。
北去自北。出門草漫漫。
沿街燈簇簇。一棚兩棚。
三椀四椀。六六原來三十六。
說與今朝衲子。各各觀光飽足　示眾。
天上天下唯我獨尊。
世尊最初之句。正法眼藏。
涅槃妙心。世尊末後之機。
此話西遍西天。東遍東土。
必也共相委悉。及乎輕輕拶著。
多是開口不得。更向語言上尋。
心思上卜。日日日東昇。
日日日西沒。有日會時。
金烏飛向虜淵。玉兔走入暘谷　示眾。
寒山寺笑呵呵。法華院挨濟濟。
黑豆子換人眼睛。
紅茘枝赤茘枝。與人吞噉。
閉目食蝸牛。何處門頭無幾個。
開眼喫鼠糞。誰家釜裏有兩顆。
會則蝦蟇大蟲。猫兒老鼠。
不會。三世如來。一大藏教。
在你脚底。參　結七上堂。
山僧有兩個關棙子。
三十年行脚。東尋西討。
未敢布露。今日結七安禪。
為汝等拈出。要且坐斷仰山九十六種圓相。
及得盡底去也。釋迦達磨。
未能出得這裏。師以手畫△▽曰。
諸禪德。若透得這兩字。
如天有日月。照臨八表九州。
如地有泉淵。週流五湖四海。
如人有眼目。勘驗天下衲僧。
且道。以何為驗。乃豎拂子曰。
還識麼。復放下拂子曰。
還會麼。山僧字義已說。
注解已竟。個中若有仙陀客。
何必文殊下一槌　春朝上堂。
桃花紅李花白。揭開佛祖眼睛。
小葉柳大葉楊。穿過衲僧巴鼻。
泥牛打破。千年古木敷榮。
木馬牽回。萬里長途瞬息。
出谷黃鶯毛自乾。
入水烏龜頭不溼。
有智主人黑眼漆。
無位真人赤骨律。
咄咄。何處春睛轟霹靂　示眾。
咄咄咄。臨濟小廝兒。
#CB05218;著大愚肋。
不禁三拳呌屈聲。
風清月皎有何極。
子規啼上杜#CB15102;花。
長恨游人歸不得。
歸不得。歸便得。十分春色滿皇都。
五陵公子鞭驄勒。
夜來爛醉臥花街。
回頭日出東方白　士問。
百姓日用而不知。
知得又如何。師曰。
智者見之。謂之智。
仁者見之。謂之仁。
曰請示佛法。師曰。
你自己屋裏不打點。
問他家事　問。如何是彼岸。
師曰此路。曰問水答水。
問蟲答蟲。學人問彼岸。
因甚和尚答此路。
師曰。此路不通〔彌壑澧嗣〕。
other:: 
### 益州嵩山壄竹福慧禪師
益州嵩山壄竹福慧禪師 ^561a24

渝州長壽葉氏子。
因遭變亂。父母竄散孤身南避黔州。
不覺一念回觀。立志脫白。
求禮東明曉剃落。
未幾。去謁龍門澣。
示以萬法歸一一歸何處話。
參究有年。始有契悟。
仍受龍門記莂。出住雲南慈雲。
蒙化竹林。順寧五福。
樹宗善法。富民法華。
澂江彌勒。益州嵩山　上堂。
即心即佛也不是。
非心非佛也不是。
不是心不是佛不是物也不是。
泥神笑金剛骨出。
土地罵伽藍面黑。
會則脫體風流。不會莫枉久立　上堂。
一二三四五六七。
楊岐老子舌頭赤。
新婦騎驢阿家牽。
伶俐衲僧爭得識。
喝一喝　上堂。去年春在天目。
今年春在五福。却把寒梅仔細看。
枝枝撐破山頭綠。
誰家灑酒賽勾芒。
不管子規啼血出　上堂。
僧問。如何是三寶。
師曰。稻梁菽。曰意旨如何。
師曰。二時喫得鮑齁齁。
乃曰。若是德山臨濟。
以杖指曰。且向這邊立。
若是文殊普賢。以杖指曰。
且向這邊立。顧左右曰。
臥龍不合為諸人註脚。
便下座　上堂。一聲呱破稱雄。
安知雲門棒折。更有白拈老子。
說他所見不別。拈拄杖曰。
當斷不斷返招賊。
擲拄杖。呵呵下座　中秋晚參。
青山日日雨傾盆。
祇說廣寒羞見人。
忽地睛開天如洗。
清光依舊在江蘋。
驀召眾曰。正恁麼時。
還是修行耶。供養耶。
拂袖歸去耶。星隨平野闊。
月涌大江流　開南小參。
拈拂子召眾曰。會麼。
開南盡處是天涯。
竹引清風日正斜。
杖上無錢沽白酒。
且傾一盌趙州茶。
笑者如麻。不笑者如麻。
放下曰。吽#CB15441;吒　小參。
匡徒領眾竭吾才。
祇要兒孫正眼開。
若是分明開正眼。
眾生諸佛一坑埋。
以拄杖畫一畫曰。
且道。毗盧遮那聻。
復畫一畫　小參。
知見立知。即無明本。
知見無見。斯即涅槃。
驀豎拄杖曰。安楞嚴。
安楞嚴。你何曾識得。
菱花未照前　示眾。
寸絲不挂。粒米不餐底衲僧。
正好痛與三十棒。
為甚如此。為他祇解潔白地上作活。
未解一切處流通。
雖然。且到這裏著　示眾。
要取便取。要舍便舍。
取舍兩忘時如何。
大唐國裏。安他不下　士問。
如何是父母未生前面目。
師劈口掌曰。是生耶。
未生耶　問。如何是水中月。
師曰。教你撈摸不著〔山暉澣嗣〕。
五燈全書卷第九十七
w::  ^561c4

五燈全書卷第九十七補遺 ^562a32

臨濟宗 ^562a36

南嶽下第三十六世隨錄
### 松隱栢山森禪師（補遺）
松隱栢山森禪師 ^562a38

問如何是松隱境。
師曰。橋橫活水由升降。
塔拄清風任往還。
曰如何是境中人。
師曰。體掛袈裟離世相。
心懸祖印出人間。
曰法王法令意旨如何。
師曰。急須著眼看僊人。
莫看僊人手中扇　小參。
三乘十二分教。俱是止啼黃葉。
一千七百公案。總乃陳爛葛藤。
今向諸佛談說不著處。
諸祖行履不到的。
略通一綫。言外知歸。
舉拂曰。初開新氣象。
齊唱太平歌　晚參。
萬緣叢中夏五月。
松隱林開獅子窟。
箇箇心空及第歸。
塵說剎說熾然說。
熾然說無間歇。山色無非清淨身。
溪聲盡廣長舌〔冠嵋澣嗣〕。
w:: 
### 智海曇紹杲禪師（補遺）
智海曇紹杲禪師 ^562a40

上堂。南泉斬猫。打失兩隻眼睛。
趙州禮拜。嬴得一輛草鞋。
打鎖敲枷。斬釘截鐵。
是山僧分上事。諸人分中。
又作麼生道。良久曰。
十字街心一塊磚　上堂。
摩尼珠人不識。如來藏裏親收得。
驀召曰。大眾。如何是摩尼珠。
喚什麼作如來藏。
良久。乃以手指曰。
者箇上座肥。那箇上座瘦。
便下座　清明上堂。
草芊芊。花爛熳。春風拂面寒。
紙錢#CB01926;繚亂。
觸目烟霞處。俱是名利漢。
終日走紅塵。何不回光看。
各各持鍬著土。聲聲喚子呼爺。
不如子規親切。叫道急早還家。
夜來何處狂颷起。
吹落人間多少花　僧參。
師良久。曰和尚何得一語不施。
師曰。早識得汝了也　僧參。
師曰。近自何來。曰臺山。
師曰。聞說清涼石。
被海龍王移去。是否。
僧罔措。師打曰。何得不持五戒〔彌壑澧嗣〕。
w:: 
### 洪都法藥百拙倫禪師（補遺）
洪都法藥百拙倫禪師 ^562b12

結制上堂。今朝法藥結制。
大似一場兒戲。柴炭渾無些些。
却也不成罏鞴。辜負龍象到來。
猶如賊打空室。非是山僧恡財。
要汝偷心頓息。諸方點鐵成金。
我道點金成鐵。從來眼裏不著沙。
歷劫何曾異今日。
呵呵呵。好大哥。瞥不瞥。
若不瞥。且自關門去拽石。
驀然蹋著自家底。
九九元還八十一。
喝一喝　解制小參。
九旬閉門造車。今朝開門合轍。
打車打牛。總莫交涉。
蘇州有常州有。八角磨盤空裏走。
遇著拾得與寒山。
鼓掌呵呵笑破口　僧參。
師豎拂子。僧便喝。
師曰。作家禪客。宛爾不同。
僧又喝。師曰。山僧今日失却一隻眼。
便打出　問。如何是一。
師曰。今日不答話。
曰為甚麼不答話。
師曰。恐汝落在二。
w:: 
### 泰州定慧容德裕禪師（補遺）
泰州定慧容德裕禪師 ^562b38

示眾。只合寒江坐釣磯。
等閑識得舊荷衣。
雖然踏著家山路。
雲護春深出繡緯　頌臺山婆子曰。
兩岸蘆花兩岸香。
杖藜雲外異清涼。
道人行處離中虗。
日月經天有底藏〔法音#CB15317;嗣〕。
w:: 
### 建隆拙翁最侍者（補遺）
建隆拙翁最侍者 ^562c16

一日坐香次。#CB15317;問。
如何是本來面目。
師曰。腿麻脚酸。#CB15317;曰。
莫錯好。師曰。甜瓜徹蒂甜。
苦瓜連根苦　頌本來面目曰。
昔年#CB06078;手向高臺。
叢菊丹楓覆酒杯。
今日半山園獨醉。
清風明月久徘徊。
w:: 
### 蘇州西山機先曉禪師（補遺）
蘇州西山機先曉禪師 ^562c24

示眾。拈拄杖卓一卓曰。
勘破了也。底事分明全露布。
何須重疊費商量　小參。
以拂子向空中點三下。
乃顧左右曰。見麼。
家肥生孝子。國覇有賢臣。
擲拂下座〔法音#CB15317;嗣〕。
w:: 
### 廬陵聶先樂讀居士（補遺）
廬陵聶先樂讀居士 ^562c34

參建隆#CB15317;。
一見機契。每入室棒下得旨。
一日#CB15317;舉拂子。
士曰。入地獄如箭射。
#CB15317;放下拂子。
士曰。入地獄如箭射。
#CB15317;曰。
不拈不放一句聻。
士曰。入地獄如箭射。
#CB15317;曰。
西來大意。可曾會麼。
士曰。拈箇泥彈子。
打殺活雀兒。#CB15317;曰。
還能救得麼。士曰。
滿堂僧不厭。一箇俗人多。
#CB15317;便打退。
士輯續指月錄。行世〔法音#CB15317;嗣〕。
w:: 
### 松江倪超定永清居士（補遺）
松江倪超定永清居士 ^562c42

淹博古今。以詩名世。
入建隆 #CB15317;室。
有機最契。呈偈曰。
那容門外木馬行。
不聞海底泥牛叫。
一拳打倒四金剛。
彌勒果然呵呵笑。
#CB15317;頷之　一日雪首座問。
紙縫中有本來面目。
日月照耀。居士可曾見麼。
士便喝。雪曰。詩在筆尖頭。
大地山河在舌頭。
且道。當人心血。如此用盡。
成得什麼邊事。士曰。
野鴨子飛過去也。
雪曰。麻三斤見過也未。
士曰。從來不曾妄誕。
雪曰。乾矢橛用得著麼。
士曰。悉憑首座證據。
雪曰。四句外。別通一線看。
士曰。夜深困倦〔法音#CB15317;嗣〕。
w:: 
### 明州補陀自天育禪師（補遺）
明州補陀自天育禪師 ^563a8

晚參。薄福住補陀。
家常事事無。僧堂名不二。
少炭漫開爐。不用煖處商量。
貴在當陽拋出。且道。
火種在甚麼處。驀舉拂子曰。
喚作火燒殺你。不喚作火凍殺你　示眾。
春回大地雪漫漫。
莫作尋常景致看。
指出箬山頭已白。
人間疑是玉龍皤。
顧左右曰。莫受人瞞　退院示眾。
千丈巖前浪潑天。
三山雲接箬山連。
海門風急潮回晚。
收拾絲綸過別川。
橫擔拄杖。下座〔拳石沃嗣〕。
w:: 
### 明州隱學岸麟駿禪師（補遺）
明州隱學岸麟駿禪師 ^563a26

示眾。舉僧問睦州。
一言道盡時如何。
州曰老僧在汝鉢囊裏。
又問雲門。一言道時盡時如何。
雲曰裂破。師曰。或問隱學。
一言道盡時如何。
合取兩片皮　小參。
今朝臘月十四。諸人看是不是。
當陽放大寶光。切忌當面蹉過。
不蹉過。寒則徹骨寒。
熱則通身熱。喝一喝。
下座　問。一年之稻。
早已收割。一生之道。
為甚不了。師打曰。
且道了也未〔拳石沃嗣〕。
w:: 
### 常州萬育霖沛汾禪師（補遺）
常州萬育霖沛汾禪師 ^563a42

彌陀誕日上堂。自性本圓明。
自性本空寂。生固未常生。
滅亦何常滅。西方古佛號彌陀。
相傳降誕在今日。
諸仁者。高著眼看。
你道彌陀生也未。
若道露柱尚懷胎。
固是平地死漢。若道玉毫已現瑞。
也是眼裏生花。驀豎拂子曰。
彌陀來也。若果見得分明。
則七寶池八功德水。
頭頭現前。樓臺殿閣金銀琉璃硨磲瑪瑙。
物物具足。迦陵頻伽諸鳥。
無不演唱雅音。五根五力七菩提分八聖道分功德莊嚴。
又何須口裏念真言。
眼前作佛事。其或未然。
必須猛力看去。如子憶母。
如母憶子。哀切追尋。
追到無可追。尋到無可尋處。
忽然氷河#CB08504;發。
#CB01403;地一聲。
再來親喫山僧痛棒。
何故聻。冬至離春四十五　問。
如何是萬法歸一。
師曰。開口便錯。曰一歸何處。
師曰。重陽九月九　問一念未生時如何。
師曰。這問從何處得來　問。
古鏡未磨時如何。
師曰。無汝#CB15111;眼處。
磨後如何。師曰。無汝藏身處〔彌壑澧嗣〕。
w:: 
### 京都九華晦嵓慧禪師（補遺）
京都九華晦嵓慧禪師 ^563b8

上堂。五九四十五。
窮漢街頭舞。卓拄杖曰。
發機須用千鈞弩　上堂。
古人道。從文殊門入者。
墻壁瓦礫。為汝發機。
觀音門入者。蝦蟇蚯蚓。
為汝發機。普賢門入者。
不動步徧十方。卓拄杖曰。
且道。從這裏入者。
阿那箇為汝發機。
顧左右曰。半嶺夕銜樹落。
一行斜雁向人來　解冬示眾。
去年結未曾結。拶出諸人佛手。
今年解未曾解。緊悄諸人驢脚。
祇如道人人有箇生緣。
諸人生緣在甚麼處。
渴飲饑餐好自如。
莫學茫茫顛倒走　示眾。
舉阿育王問賓頭盧尊者曰。
承聞尊者親見佛來。
是否。者以手撥開眉云。
親見佛來　示眾。
舉僧問雲門。如何是清淨法身。
門曰花藥欄〔彌壑澧嗣〕。
w:: 
### 開封白封渭南乘禪師（補遺）
開封白封渭南乘禪師 ^563b40

中秋晚參。冉冉白雲去復留。
長安共賞萬家秋。
這回底事分明說。
切忌清光換却眸。
顧視左右曰。總皆賞月。
殊不知。諸昆仲。各各有此一輪明月。
清光匝地。逈脫根塵。
所以從上老古錐。
只教伊承當去。瞥地去。
免致光前影後。只如月落長空後。
又作麼生相見。復顧左右曰。
還我話頭來　上堂。
臘月二十五。雲門一曲譜。
石女弄笙歌。崑崙水上舞。
大用從來顛倒顛。
五五不成二十五　問。
牛頭未見四祖時如何。
師曰。擎頭帶角。曰見四祖後又且如何。
師曰。失却鼻孔　一僧到。
師問。參甚麼話頭。
曰合是和尚記得。
師曰。却是山僧罪過〔山暉澣嗣〕。
w:: 
### 揚州吳陵光孝旭峰焯禪師（補遺）
揚州吳陵光孝旭峰焯禪師 ^563c16

南通州徐氏子。出家于本州三仙寺。
天童受具。得法光孝。
出住#CB15380;碭山。
至佛殿基。以拄杖指曰。
虗空的宮殿。瓦礫的金身。
羣山的大眾。一切盡屬拄杖子了也。
且道。契書甚人寫。
復以拄杖。畫十字曰。
五湖烟景有誰爭　解制上堂。
師高聲召大眾曰。
水牯牛走也。眾皆回首。
師曰。山僧說法少人知。
待你知來是幾時。
便下座　示眾。學道人。
抱個話頭。如握一把鐵掃#CB00416;相似。
佛來也掃。魔來也掃。
一切物來一切掃。
直掃到無掃處。老僧更問汝覓掃 #CB00416;在　問如何是萬法歸一。
師曰。拄杖子吞却大千世界。
曰畢竟一歸何處。
師便打　問如何是祖師西來意。
師曰。簷聲未斷前宵雨。
曰不會。師曰。電影還連後夜雷〔玉田潤嗣〕。
w:: 
### 亳州護國義明今禪師（補遺）
亳州護國義明今禪師 ^563c38

開封蘭陽楊氏子。
生而不茹葷。五歲送入鄉塾。
開卷。即閉目思睡。
聞梵誦聲輒喜躍。
年十二。懇求出家。
父母不許。先是。大中丞瑞軒丁公文盛。
秉臬中州。公之子制府泰巖公思孔。
方垂髫。公一夕夢韋駄。
謂曰。公之子。乘願輪來。
當取科第立功勳。
然須覓一人代為薙染。
以報佛恩。隨以手中杵。
指旁立童子曰。此兒大乘法器也。
毋蹉過。公唯唯。及醒。
以語黃夫人。而黃夫人所得夢亦同。
不勝歎異。翌日公偶出。
師年十五。方自塾歸。
途中卒不及避。因拱立道左。
公瞥見之。乃宛然夢中童子也。
因喚至署。問童子。
志何所慕。師曰。願出家。
公以夢中事語其父。
父曰。此天也。不可強矣。
公因出廉俸。為之落 #CB05242;。
師脫白後不半載。
歎曰。出家兒。為了生死大事。
豈如此虗消信食。
唐喪光陰耶。遂腰包頂笠。
孤身行脚。參請知識三十餘輩。
究心多年。不甚明了。
至亳州護國。謁洞上白雪靜。
令參萬法歸一一歸何處話。
苦心體究。一夕漏盡不寐。
忽聞鷄鳴有省。作偈曰。
譙樓敲徹短長更。
燈盡油乾兩目瞠。
腷膊一聲剛報曉。
隣家惹得眾雞鳴。
次早呈白靜。靜掩偈曰。
速道速道。師曰。金屑雖貴。
落眼成翳。靜曰。不許夜行剛把火。
直須當道與人看。
師曰。快便難逢。靜曰。
三十年後。逢人不得錯舉。
師震威便喝。靜曰。
據子見處。當是臨濟兒孫。
於是溫研積累。二十年如一日也。
康熙甲戌秋。聞制府泰巖公歿於官。
快快如有所失。迨次年秋。
思公小祥日近。遂挈笠入都。
遇乾乾湜。駐錫保安。
遂往咨叩。湜問。甚處來。
師曰亳州。湜曰。到此幾程。
師曰。二千里。湜曰。
船來陸來。師曰。頭頭有路透長安。
湜拈拄杖曰。向這裏更道。
師曰。蒼天蒼天。湜便打。
師拂袖便出。有頃。
師重具威儀。上方丈請益。
湜曰。趙州三十年前火爐頭。
有箇無賓主話。未曾有人舉著。
此意如何。師曰。和尚年高。
莫要#CB15097;喫。
湜曰。畢竟如何是無賓主話。
師曰。鴉鳴鴉鴉鵲鳴鵲。
湜曰。只如元沙聞得云。
者老漢。脚跟猶未點地在。
又作麼生。師曰。獅子齩人。
韓盧逐塊。湜曰。出頭天外看。
誰是我般人。師作掀禪床勢。
湜休去。一日值湜上堂。
師纔出眾問訊。湜曰。
來者好一員法門戰將。
師曰。和尚真箇具眼。
湜曰。運籌帷幄之中。
決勝千里之外。又是什麼人分上事。
師曰。攙旗奪鼓。據險用奇。
不無和尚。踞虎頭收虎尾。
第一句下明宗旨。
還讓某甲。湜曰。老僧斫額望汝已久。
師向前三步。應諾諾。
湜劈頭便棒曰。且道。
者一棒。是踞虎頭。
是收虎尾。師遂禮拜曰。
恩大難酬。湜深頷之。
以拄杖源流。當堂記莂。
偈曰。叩徧諸方已有年。
師資道合本天然。
從教拄杖為龍去。
接盡人中上上賢〔乾乾湜嗣〕。
w:: 
### 宿遷法華半雲佚禪師（補遺）
宿遷法華半雲佚禪師 ^564a16

臘八上堂。瞿曇夜半覩明星。
打失娘生兩眼睛。
新得一般奇特事。
十方世界總全身。
總全身。不用尋。梅花枝上寒香噴。
箇箇山頭頂白雲　上堂。
兩堂首座齊聲喝。
賓主歷然當下分。
不是久經行陣手。
山僧杖下不容情。
曹山酒金牛飯。雲門餅趙州茶。
自古風流出當家。
雙手呈起拄杖曰。
大眾見麼。滿盤托出多般味。
一飽忘饑萬事休。
卓拄杖。下座　師看書次。
僧問。如何是祖師西來意。
師曰。一句一圈。曰如何是一句一圈。
師曰。汝問甚麼　問大道無形。
如何得見其道。師曰。
青色青光。黃色黃光。
曰學人因甚不見。
師曰。祇為太近　頌臺山婆子曰。
綠茸深厚迷歸鳥。
南北風吹啟薜蘿。
浪子不甘休歇去。
長天空挂月如珂　頌趙州勘二庵主曰。
兵符在握任施為。
雷掣雷轟妙用奇。
一等沙場仝著力。
當鋒殺活有誰知〔獨癡瀇嗣〕。
w:: 
### 廣陵萬壽憨雲頂禪師（補遺）
廣陵萬壽憨雲頂禪師 ^564c6

小參。上古衲子無叢林。
巢居穴處絕羈絆。
日則乞食向村落。
室家無慮道可辦。
雖然行止若雲踪。
豈免朝夕風雨患。
後來大智創叢林。
杖錫所至起烟爨。
四方老幼盡來歸。
養育材器從此煅。
全憑主法行法令。
循規蹈矩統條貫。
長者如兄少者弟。
四攝六和無諍慢。
開門七事要支撐。
身心道業俱成現。
如上所說當遵行。
拄杖無情如鐵面　上堂。
聲色浩浩。總是西來大道。
眾生本不曾迷。聲色浩浩。
不是西來大道。諸佛本不曾悟。
了知迷悟不相干。
柳巷花街隨處安。
絕憎絕愛。癡癡憨憨。
等閒潑狼潑籍。只知有飯開口便吃。
那來討甚佛法多般。
若便恁麼去。將謂辜負高檀。
若不恁麼去。畢竟將何指南。
遂起身以拄杖架肩曰。
志公不是閒和尚。
花剪刀子杖頭看　僧參。
師曰。巍巍堂堂。煒煒煌煌。
是個甚麼。僧罔措。
師曰。將謂是絕妙好辭。
原來是個沒字牌〔獨癡瀇嗣〕。
w:: 
### 潤州鹿泉牧庵密禪師（補遺）
潤州鹿泉牧庵密禪師 ^564c36

除夕小參。拈拄杖曰。
去年臘月三十日有者個。
今年臘月三十日也有者個。
復舉拄杖曰。還見麼。
若道有見有聞。却是隨聲逐色。
卓一下曰。還聞麼。
若道不見不聞。人是避色逃聲。
畢竟如何。擲下拄杖曰。
領取山頭開凍色。
共檠茗椀薦春槃　小參。
虎泉一滴水。含吐十虗無向背。
對面潑來深千尺。
知恩者少。當頭澆下潤心田。
負恩者多。既然有恁麼神通。
脚下為什麼乾#CB15090;#CB15090;地。
風來樹影動。葉落便知龝　問無夢無想。
主人公在什麼處。
師曰。石龜吞却月　問三界無安。
猶如火宅。且如何安得去。
師曰。你因甚踏碎常住方磚角　頌晦堂豎拳示僧曰。
武陵溪畔碧峰巒。
俗眼從來未許觀。
行過六橋風景異。
雲漫漫又水漫漫　頌德山托鉢曰。
狹路相逢子驗爺。
低頭無語毒何奢。
雖然未遇梭雲手。
已使人人理亂麻〔獨癡瀇嗣〕。
w:: 
### 舒州菩提古癡言禪師（補遺）
舒州菩提古癡言禪師 ^565a18

江南興化李氏子。
問如何是祖師西來意。
師曰。青山吐色。#CB00589;水傳聲。
曰如何保任。師曰。
水邊林下。曰恁麼則承當去也。
師打曰。還我飯錢來　問一物不將來。
還許學人相見否。
師曰。不相見。曰為什麼不相見。
師曰。一物不將來。
相見箇甚麼。僧便喝。
師曰。該打折你驢腰〔法音#CB15317;嗣〕。
w:: 
### 廬山東林宗遠溥禪師（補遺）
廬山東林宗遠溥禪師 ^565a48

江寧人。歷參名宿。
不契。後謁法音#CB15317;於風化。
#CB15317;問。
甚麼處來。師曰江南。
#CB15317;曰。
曾見甚麼人。師曰。
見幾箇粗行比丘。
#CB15317;豎拳曰。
曾見這箇麼。師擬進語。
#CB15317;便打曰。
粗行比丘。#CB15317;一日拈拂子曰。
汝向這裏道一句。
許汝參學事畢。師禮拜起。
依位而立。#CB15317;曰。
別道看。師拂袖便出〔法音#CB15317;嗣〕。
w:: 
### 蘇州虎丘石龕遡禪師（補遺）
蘇州虎丘石龕遡禪師 ^565b12

本郡陸氏子。上堂。
密移一步虗空座。
演法翻披無相衣。
鐵笛橫吹劫外韻。
金鳥夜半徹天飛　問白浪滔天事如何。
師曰嶮。僧擬進語。
師曰。沒頭沒腦　問虎項金鈴誰人解。
師曰。無手人解。曰既是無手。
如何解得。師曰。汝若不會。
怎怪得老僧〔法音#CB15317;嗣〕。
w:: 
### 興化正覺怡庵常禪師（補遺）
興化正覺怡庵常禪師 ^565b24

本邑趙氏子。上堂。
皓月當空照。澄潭無影樹。
心同太虗空。示等虗空法。
大眾。如何是虗空法。
豎拂子曰。更有一句。
不敢道著。道著。諸佛諸祖齊立下風。
且道。是那一句聻。
良久曰。路逢死蛇莫踏殺。
無底藍兒盛將歸〔法音#CB15317;嗣〕。
w:: 
### 揚州法雲華嚴偉珍琦禪師（補遺）
揚州法雲華嚴偉珍琦禪師 ^565b36

本郡張氏子。上堂。
舉芭蕉曰。你有拄杖子。
我與你拄杖子。你無拄杖子。
奪却你拄杖子。正眼觀來。
未免也是將官物作人情。
畢竟如何施設。只教諸兄進前不得。
退後不得。今日一句。
越例前來。聊且放開一線。
通箇消息。遂連卓拄杖曰。
路逢劍客須呈劍。
不是詩人莫獻詩〔法音#CB15317;嗣〕。
w:: 
### 揚州建隆拙翁聚侍者（補遺）
揚州建隆拙翁聚侍者 ^565b46

六合楊氏子。參法音#CB15317;最久。
一日坐香次。#CB15317;問曰。
如何是汝本來面目。
師曰。腿麻脚痛。#CB15317;曰。
莫錯好。師曰。某甲又不酸痛也。
#CB15317;曰。
如何是不酸痛的意。
師曰。甜瓜徹底甜。
苦瓜連根苦。即呈偈曰。
腿麻脚痛甚分明。
徹底風流豁頂門。
兩岸溪聲山更遠。
高聲唱曲過南村　除夕小參。
用得親。見得徹。拈來無別說。
炮竹迅如雷。聲聲玄妙訣。
玉女夜懷胎。東村王打鐵。
以拂子擊香几曰。
一擊忘所之。更不重添屑。
揮拂子。下座　本來面目頌曰。
昔年#CB06078;手向高臺。
今日丹楓覆酒來。
有絡索時添絡索。
得徘徊處且徘徊〔法音#CB15317;嗣〕。
w:: 
### 江西袁州揚岐逸岩靜禪師（補遺）
江西袁州揚岐逸岩靜禪師 ^565c10

示眾。舉女子出定。
頌曰。一不做二不通。
半憨半巧半英雄。
紅葉笑翻秋景老。
梅花出賣古春風〔法音#CB15317;嗣〕。
w:: 
### 興化法華朗慧元禪師（補遺）
興化法華朗慧元禪師 ^565c32

本邑韓氏子。八歲。
投蘆渡寺徹生老宿出家。
上堂。問如何是法華境。
師曰。門外芳草綠。
階前苔蘚青。如何是境中人。
師曰。拄杖撐天地。
日月照時人。曰人境已蒙師指示。
今日登座事如何。
師曰。一棒一條痕。
乃曰。古剎重開色更研。
拈來白棒打青天。
今朝舉向諸人看。
舟破溪邊月影圓。
大眾還委悉麼。良久。
以拂子擊禪床曰。
垂垂細柳埋山寺。
漠漠荒陵作水田〔法音#CB15317;嗣〕。
w:: 
### 江西黃檗徹翁昭禪師（補遺）
江西黃檗徹翁昭禪師 ^565c38

南昌人。元旦上堂。
數十年前事。丟在太虗空。
今朝重拈出。長安大路通。
欲問西來意。東方日正紅〔法音#CB15317;嗣〕。
w:: 
### 天台護國魯庵源禪師（補遺）
天台護國魯庵源禪師 ^566a6

江都人。徐氏子。解制小參。
九旬禁足。三月安居。
把住牢關。不容絲毫走作。
管教進退無門。藏身無地。
不免放開一線。使人人脫體風流。
箇箇眉橫鼻直。如龍得水。
似虎靠山。縱橫自在。
殺活自由。到這裏。
恁麼也得。不恁麼也得。
空心樹子歸霄漢。
恁麼總不得。處處相逢李八伯。
顧視左右曰。歸家盡是兒孫事。
祖父從來不出門〔法音#CB15317;嗣〕。
w:: 
### 常州靖江朱鳳台居士（補遺）
常州靖江朱鳳台居士 ^566a12

字慎人。丁亥進士。
一日與倪永清坐次。
論三教盛衰。倪曰。
儒門澹泊。著落我輩不得。
佛門廣大。一槩收羅去訖。
士曰。若然。孔丘孟軻。
皆作古佛矣。倪曰。
人人有一尊古佛。
先生古佛在什麼處。
士曰。古佛不在別處。
倪曰。畢竟在什麼處。
士擬對。倪曰慎翁。
士應諾。倪曰。古佛出現也。
時聞猴兒演劇。有省。
偈曰。天不偏地不圓。
幾箇猴兒跳出圈。
古佛堂前今出現。
西方只在草鞋邊。
歸呈建隆。#CB15317;曰。
此君徹也。因付偈曰。
不用隔江招手。何須望見剎竿。
報與靖江居士。猴兒已跳出圈〔法音#CB15317;嗣〕。
w:: 
### 小楊山翠峰祖源溟禪師（補遺）
小楊山翠峰祖源溟禪師 ^566a26

上堂。萬機截斷。一句全提。
千聖難窺。萬靈罔測。
諸佛出世。列祖繁興。
有恁麼人。知恁麼事。
卓拄杖曰。聲前薦得無私旨。
直透威音更那邊　小參。
饑來吃飯。困來打眠。
寒來向火。熱來取凉。
見聞不昧。聲色全彰。
因甚問著不知。且道。
過在甚麼處。良久。
眎左右曰。面皺皆因陪笑得。
背佗自謂打躬多　結制小參。
水牯牛趕入欄檻。
老瞎驢繫枯樁。自教水足草足。
養得身強力壯。且待來春趂他出去。
任爾左跛右跛。東觸西觸。
自然不犯人家苗稼。
因甚得恁麼慶快。
呵呵大笑曰。因他累劫遭饑渴。
漫學溈山得自由〔天峯清嗣〕。
w:: 
### 吉州報國千拙覐禪師（補遺）
吉州報國千拙覐禪師 ^566a46

金溪吳氏子。上堂。
佛是眾生父。眾生為佛子。
父子情俱忘。即便離生死。
打破閻羅關。當下超佛祖。
從茲便入廛。不願生淨土　冬至上堂。
吾道一以貫。京師出大黃。
小人纔退位。君子便登場。
一句無私曲。今朝為舉揚〔百可溢嗣〕。
w:: 
### 杭州華嚴禹庵弘禪師（補遺）
杭州華嚴禹庵弘禪師 ^566b20

臨安高氏子。出關示眾。
立限三年今已終。
和盤托出貴流通。
今朝踏破這重關。
鐵壁銀山不露踪。
說甚言言見諦。句句朝宗。
揮拂子曰。夜半不露無私句。
密移一步看飛龍〔百可溢嗣〕。
w:: 
### 毗陵澹園履中弘禪師（補遺）
毗陵澹園履中弘禪師 ^566b30

晚參。是日曰已過。
燈花咲未休。滿座參元客。
騎牛更覔牛。且如何是你們底牛。
眾無語。師厲聲曰。
這班噇飯漢。牛也不識。
以竹篦旋風打散〔法音#CB15317;嗣〕。
w:: 
### 鹽官悟空介威禪師（補遺）
鹽官悟空介威禪師 ^566b38

上堂。問如何是父母未生前本來面目。
師便與一棒。如何是已生底面目。
師又與一棒。如何是青州布衫重七斤。
師曰。今日天晴。乃曰。
竹浪千層碧。松花一片金。
黃鶯枝上囀。鳴破祖師心　上堂。
今朝正是五月午。
祖印當陽亘今古。
聊拈蒲釰逼虗空。
蚯蚓蝦蟆變猛虎。
不須門上畵蜘蛛。
百怪千妖叫冤苦。
休叫苦。榴花朵朵紅似火　頌丹霞燒佛曰。
丹霞焚佛無多子。
院主眉鬚墮偶然。
致使五湖林下客。
一回舉著骨毛寒　頌產難曰。
甘雨堂前落。泥團盡打開。
白雲消散後。杲日照庭臺　問天要下雨。
因甚用雷。師曰。先以定動。
後以智拔〔干雲湛嗣〕。
w:: 
### 獲嘉東林夫隱機禪師（補遺）
獲嘉東林夫隱機禪師 ^566b46

小參。舉高峰大師中夏上堂。
以拂子召大眾曰。
到這裏。進前一步也不得。
退後一步也不得。
總不恁麼也不得。
畢竟如何。不得不得。
師曰。高峰大師。一等是為眾竭力。
要且勞而無功。東林這裏。
又且不然。以拂子召大眾曰。
到這裏。進前一步也得。
退後一步也得。總不恁麼也得。
畢竟如何。得得。且道。
與高峰大師。相去多少　示眾。
起七來第三日了。
諸仁者。得箇入處也未。
如若得箇入處。出來道看。
若未得箇入處。山僧有一要語。
與汝商量。祇貴依教奉行。
東單的禪師。過西單立。
西單的禪師。過東單立。
眾一如所教。師曰。
昔日達磨大士。從西天過東土來。
祇要覔過不受惑的人。
呵呵大笑。拽杖便出。
一眾竦然〔彌壑澧嗣〕。
 ^566c20
