
xu:: 
#  No. 1295-A 禪宗頌古聯珠通集序
No. 1295-A 禪宗頌古聯珠通集序
author:: 前集賢待制承事郎馮子振　撰
禪宗頌古聯珠者。
錢唐沙門普會演寶鑑師法應所編。
從上古德直指之聲欬也。
其機緣每一則。續已有補未有。
因壽之板以喚禪客。
一日似爭第一帙蘄小序閱將竟。
則為之稱讚曰。此勝自在耶。
此具足如意摩尼耶。
此會師所為聯珠。
果象罔親得之赤水者耶。
異時西域槖裝。咸陽晞價之賈髯。
高鼻碧矑而之列肆。
雙肘擎戴端的即是非是。
則荊山之璞投之瞎砌。
病足再刖。何有灑血抱泣以相明。
或謂。遊吾園者。睹須曼花。
登覺地者。證菴羅果。
彼花不待眼撥而#CB05577;領。
果不待枚舉而髓味。
謂之實悟實參。假泛而覽暫而嘗。
倉卒莫辨其為何者決定。
則亦尋常孟浪之布襪青行纏耳。
吾謂智有利鈍故解有疾遲。
見有淺深故思有工拙。
譬之天涯芳草王孫經目。
共知風光流轉不涉蔾沙。
特於芊綿錯雜之叢。
獨能望而名。其為荃為蘅為芷為#CB05886;。
斯則名為六合一薢茩之真賞識。
不然鼻端普嗅種種清芣膚頰小差。
終未是離騷注脚下具眼本色。
雖然掩舌摩竭。分別相空。
杜口毗耶。言語道斷。
尊者無說。我乃無聞。
他日禪林。覿面相呈。
交手付與家珍。回首密在汝邊。
衲衣下一抖擻。滿傾僧寶人人滄海珠矣。
奚聯之云書以為序。
xu:: 
#  No. 1295-B 禪宗頌古聯珠通集序
No. 1295-B 禪宗頌古聯珠通集序 ^475a9

夫鼻祖西來。不立文字直指而已。
時門人又有所謂不執文字不離文字而為道用。
已向第二機矣。故有汝得吾皮之記。
道不在言也審矣。
子以為何如。曰非也。
道雖不在於言。言而當終日言。
於道庸何傷。否則一語猶以為贅也。
爰自一華敷而五葉聯芳。
方世傳而兩派支衍。
機緣公案五燈燁。
如諸祖相繼。有拈古焉。
有頌古焉。拈古則見之於八方珠玉類要等集。
頌古則有寶鑑大師。
宋淳熈間居池陽報恩。
採集佛祖。至茶陵機緣。
凡三百二十有五則頌古。
宗師一百二十有二人。
頌二千一百首。目之曰禪宗頌古聯珠。
叢林尚之而板將漫滅。
因念淳熈至今垂二百載。
其間負大名尊宿星布林立。
頌古亦不下先哲。
惜乎聯繼之作闕如也。
每慚濫廁宗門。且有年矣。
禪無所悟。道無所詣。
欲作之復止之。趑趄者亦屢矣。
元貞乙未。叨尸義烏普濟山院。
事簡輒事續稾。僅得一二。
萍梗之踪。或出或處。
隨見隨筆。二十三四年間稍成次序。
機緣先有者頌則續之。
未有者增之加機緣。
又四百九十又三則。
宗師四百二十六人。
頌三千丹五十首。
題曰禪宗頌古聯珠通集。
將募板行與後學共惑者。
曰道不在是。拈華微笑三拜得髓。
初無一語與之。而昭昭於心目之間。
道播無垠。烏有如今日叶音韻事言句簧鼓。
後人俾其棄本逐末。
誠可歎哉。予笑而不答。
良久乃歌曰。五雲影裏神僊現。
手把紅羅扇遮面。
急須著眼看僊人。
莫看僊人手中扇。
已而謂之曰。子所論者手中扇也。
予所集者果在扇邪。
噫知我罪我其惟此集乎。
旹延祐戊午六月旦。
前住紹興路天衣萬壽禪寺。
錢唐沙門普會自序。
xu:: 
#  No. 1295-C 重刻禪宗頌古聯珠通集序
No. 1295-C 重刻禪宗頌古聯珠通集序 ^475b12

佛祖葛藤。水浸不爛。
火燒不壞。枝聯蔓衍。
流布無窮。禪宗頌古聯珠通集者。
魯菴會公集成。鋟梓行世久矣。
近以他故其板散落人間。
洪武己巳夏。余慮其亡失。
託道友收贖。庋藏於大慈山之幻居。
實六月二十八日也。
明日舊置板處。火作風烈。
燎及千數百家。吁斯亦異矣。
然佛祖葛藤。其果靈驗如此耶。
抑神物護持而致然耶。
敬捐衣資命工補完。
用廣流通永延慧命。
因書其得板所由之異。
庸識歲月云。 ^475c32

洪武壬申春二月中天竺住山沙門　淨戒　識
xu:: 
#  No. 1295-D 禪宗頌古聯珠舊序
No. 1295-D 禪宗頌古聯珠舊序
author:: 寧武軍承宣使提舉隆興府玉隆萬壽宮武功郡開國矦張掄　撰 ^476a6

西方聖人為一大事因緣故出現於世。
後以正法眼藏付囑迦葉。
傳至二十七世。而達磨入于中夏。
設大法藥。開甘露門。
直接上根。不立文字。
逮今六百餘年。獲菩提者不可勝數。
雖其心以無傳而傳。
其法以無說而說。
然機緣偈頌前後寖多。
玉句金章公案具在。
池州報恩寶鑑大師法應。
甞因禪悅餘暇。#CB16587;集採摭。
由佛世尊以至古今宗師。
凡得機緣三百廿五則。
頌古一百廿二人。
目之禪宗頌古聯珠集。
可謂毗盧藏內全收眾珍。
旃檀林中莫非香木。
開悟知見利益後來。
鋟木流通豈曰小補。
以予夙慕宗乘樂推法施。
請為序引。不獲固辭。
淳熈歲在屠維大淵獻。
冬十一月序。
xu:: 
#  No. 1295-E 禪宗頌古聯珠舊集本序
No. 1295-E 禪宗頌古聯珠舊集本序
author:: 宋池州報恩光孝禪寺傳法寶鑑大師法應述 ^476a20

灋應自昔南遊訪道。
禪燕之暇集諸頌古。
咨參知識。隨所聞持同學討論。
去取校定三十餘年。
採摭機緣三百二十五則。
頌二千一百首。宗師一百二十二人。
編排成帙。命名禪宗頌古聯珠集。
願與天下學般若菩薩共之。
雖佛祖不傳之妙不可得而名言。
初無字書安有密語。
臨機直指更不覆藏。
徹見當人本來面目故。
諸佛以一大事因緣出現於世。
譬喻言詞說法開示。
欲令眾生悟佛知見。
豈徒然哉。池陽信士裒金刻板。
以廣見聞。為大法光明之施。
淳熙二年乙未臘八日。
編次謹書。禪宗頌古聯珠通集卷第一
other:: 
# 禪宗頌古聯珠通集目錄
禪宗頌古聯珠通集目錄卷第一通集敘〔馮子振撰〕通集敘〔普會撰〕重刻敘〔淨戒撰〕舊敘〔張掄撰〕本敘〔法應撰〕品目卷第二世尊機錄佛世尊〔廿四則〕卷第三菩薩機緣文殊師利〔四則〕舍利弗〔二則〕賓頭盧〔一則〕殃崫摩羅〔二則〕那吒太子〔一則〕七賢聖女〔一則〕城東老姥〔一則〕善慧大士〔七則〕卷第四菩薩機緣之餘布袋和尚〔一則〕跋陀尊者〔一則〕維摩居士〔一則〕善財菩薩〔五則〕天台智者〔一則〕誌公和尚〔二則〕大乘經偈經題#CB15315;字〔一則〕首楞嚴經〔十七則〕卷第五大乘經偈之餘圓覺經〔十則〕灋華經〔九則〕文殊般若經〔一則〕維摩經〔五則〕金剛般若經〔十一則〕華嚴經〔六則〕楞伽經〔一則〕般若心經〔一則〕卷第六祖師機緣西天諸祖初祖迦葉尊者〔二則〕九祖伏#CB00501;蜜多〔一則〕十祖脇尊者〔一則〕十四祖龍樹大士〔一則〕廿四祖師子尊者〔一則〕廿七祖般若多羅〔一則〕東土諸祖初祖達磨大師〔六則〕卷第七祖師機緣東土諸祖二祖慧可大師〔一則〕三祖僧璨大師〔一則〕四祖道信大師〔一則〕五祖弘忍大師〔一則〕六祖慧能大師〔一則〕卷第八祖師機緣東土旁出諸祖〔初祖旁出〕波羅提尊者〔一則〕〔四祖旁出〕牛頭法融禪師〔一則〕鶴林玄素禪師〔一則〕徑山國一禪師〔二則〕鳥窠道林禪師〔二則〕〔五祖旁出〕蒙山道明禪師〔一則〕破竈墮和尚〔二則〕〔六祖旁出〕河北智隍禪師〔一則〕西京慧忠國師〔十一則〕永嘉玄覺禪師〔一則〕卷第九祖師機緣六祖下第一世南嶽懷讓禪師〔四則〕清源行思禪師〔六則〕六祖下第二世〔南嶽下第一世〕馬祖道一禪師〔九則〕六祖下第二世〔清源下第一世〕石頭希遷禪師〔三則〕北宗終南惟政禪師〔一則〕卷第十祖師機緣六祖下第三世之一〔南嶽下第二世之一〕百丈懷海禪師〔九則〕南泉普願禪師〔五則〕卷第十一祖師機緣六祖下第三世之二〔南嶽下第二世之二〕南泉禪師之餘〔廿二則〕鹽官齊安國師〔三則〕歸宗智常禪師〔七則〕韶州乳源禪師〔一則〕卷第十二祖師機緣六祖下第三世之三〔南嶽下第二世之三〕大梅法常禪師〔四則〕五洩靈默禪師〔一則〕盤山寶積禪師〔七則〕水潦和尚〔二則〕麻谷寶徹禪師〔四則〕東寺如會禪師〔二則〕西堂智藏禪師〔一則〕大珠慧海禪師〔三則〕百丈惟政禪師〔二則〕泐潭法會禪師〔一則〕杉山智堅禪師〔一則〕石鞏慧藏禪師〔一則〕朗州中邑和尚〔二則〕卷第十三祖師機緣六祖下第三世之四〔南嶽下第二世之四〕泐潭常與禪師〔一則〕汾州無業國師〔二則〕鵞湖大義禪師〔一則〕三角總印禪師〔三則〕魯祖寶雲禪師〔二則〕紫玉道通禪師〔二則〕五臺隱峯禪師〔二則〕馬頭神藏禪師〔一則〕華林善覺禪師〔一則〕烏臼和尚〔二則〕石臼和尚〔二則〕本溪和尚〔二則〕西山亮座主〔一則〕金牛和尚〔一則〕崧山和尚〔二則〕則川和尚〔三則〕忻州打地和尚〔一則〕江西#CB15152;樹和尚〔五則〕石林和尚〔一則〕潭州秀谿和尚〔一則〕浮杯和尚〔一則〕潭州龍山和尚〔一則〕卷第十四祖師機緣六祖下第三世之五〔南嶽下第二世之餘〕襄州龐蘊居士〔十四則〕六祖下第三世之六〔清源下第二世之一〕藥山惟儼禪師〔十四則〕丹霞天然禪師〔六則〕卷第十五祖師機緣六祖下第三世之餘〔清源下第二世之餘〕大顛寶通禪師〔三則〕長髭曠禪師〔三則〕法門佛陀禪師〔一則〕大同普濟禪師〔四則〕六祖下第四世之一〔南嶽下前第三世之一〕〔溈仰宗〕溈山靈祐禪師〔廿五則〕卷第十六祖師機緣六祖下第四世之二〔南嶽下前第三世之二〕黃蘗希運禪師〔六則〕大慈寰中禪師〔二則〕平田普岸禪師〔二則〕長沙景岑禪師〔九則〕子湖利蹤禪師〔二則〕鄂州茱萸和尚〔二則〕白馬曇照禪師〔一則〕雲際師祖禪師〔一則〕陸亘大夫〔五則〕卷第十七祖師機緣六祖下第四世之三〔南嶽下前第三世之餘〕甘贄行者〔二則〕六祖下第四世之四〔清源下第三世〕龍潭崇信禪師〔二則〕道吾宗智禪師〔六則〕雲巖曇晟禪師〔七則〕百巖明哲禪師〔一則〕船子德誠禪師〔二則〕藥山高沙彌〔二則〕刺史李翱居士〔一則〕翠微無學禪師〔一則〕孝義性空禪師〔一則〕僊天禪師〔二則〕馬頰本空禪師〔一則〕三平義忠禪師〔一則〕卷第十八祖師機緣六祖下第四世之五〔南嶽下後第三世之一〕趙州從諗禪師〔二十則〕卷第十九祖師機緣六祖下第四世之六〔南嶽下後第三世之二〕趙州禪師之二〔廿五則〕卷第二十祖師機緣六祖下第四世之七〔南嶽下後第三世之三〕趙州禪師之餘〔廿四則〕芙蓉靈訓禪師〔二則〕五臺智通禪師〔一則〕鎮州普化和尚〔六則〕卷第二十一祖師機緣六祖下第四世之餘〔南嶽下後第三世之餘〕五臺祕魔和尚〔一則〕湖南祗林和尚〔一則〕河中公畿和尚〔一則〕六祖下第五世之一〔南嶽下前第四世之一〕〔臨濟宗〕臨濟義玄禪師〔十七則〕卷第二十二祖師機緣六祖下第五世之二〔南嶽下前第四世之二〕睦州陳尊宿〔十七則〕烏石靈觀禪師〔四則〕相國裴休居士〔四則〕新興嚴陽尊者〔一則〕杭州多福和尚〔一則〕興化石梯禪師〔一則〕大隨法真禪師〔六則〕靈樹如敏禪師〔二則〕漳州浮石禪師〔一則〕卷第二十三祖師機緣六祖下第五世之三〔南嶽下前第四世之餘〕靈雲志勤禪師〔五則〕金華俱胝和尚〔二則〕末山尼了然禪師〔一則〕六祖下第五世之四〔清源下第四世之一〕德山宣鑒禪師〔十四則〕卷第二十四祖師機緣六祖下第五世之五〔清源下第四世之二〕〔曹洞宗〕洞山良价禪師〔廿六則〕神山僧密禪師〔三則〕石霜慶諸禪師〔六則〕漸源仲興禪師〔一則〕夾山善會禪師〔十則〕卷第二十五祖師機緣六祖下第五世之六〔清源下第四世之餘〕清平令遵禪師〔二則〕投子大同禪師〔十九則〕六祖下第五世之七〔南嶽下後第四世之一〕〔溈仰〕仰山慧寂禪師〔廿二則〕香嚴智閑禪師〔五則〕卷第二十六祖師機緣六祖下第五世之餘〔南嶽下後第四世之餘〕〔溈仰〕京兆府米和尚〔二則〕王敬初常侍〔三則〕三角法遇菴主〔一則〕六祖下第六世之一〔南嶽下第五世之一〕〔臨濟〕興化存獎禪師〔八則〕寶壽沼禪師〔六則〕三聖慧然禪師〔三則〕魏府大覺和尚〔二則〕灌溪志閒禪師〔二則〕定州善崔禪師〔一則〕襄州歷村和尚〔一則〕虎溪菴主〔一則〕桐峯菴主〔一則〕滄州米倉禪師〔一則〕雲山和尚〔一則〕刺史陳操尚書〔二則〕卷第二十七祖師機緣六祖下第六世之二〔南嶽下第五世之餘〕〔溈仰〕霍山景通禪師〔二則〕南塔光湧禪師〔二則〕無著文喜禪師〔三則〕六祖下第六世之三〔清源下第五世之一〕大光居誨禪師〔一則〕九峯道虔禪師〔十則〕鳳翔石柱禪師〔一則〕湧泉景欣禪師〔二則〕雲蓋志元禪師〔一則〕覆船洪薦禪師〔一則〕張拙秀才〔一則〕洛浦元安禪師〔十二則〕卷第二十八祖師機緣六祖下第六世之四〔清源下第五世之二〕韶山寰普禪師〔五則〕天蓋山幽禪師〔一則〕太原海湖禪師〔一則〕巖頭全奯禪師〔十三則〕雪峯義存禪師〔廿一則〕卷第二十九祖師機緣六祖下第六世之五〔清源下第五世之三〕雪峯禪師之餘〔十一則〕高亭簡禪師〔一則〕〔曹洞〕雲居道膺禪師〔十則〕曹山本寂禪師〔廿一則〕卷第三十祖師機緣六祖下第六世之餘〔清源下第五世之餘〕〔曹洞〕龍牙居遁禪師〔八則〕疎山匡仁禪師〔十二則〕越州乾峯和尚〔四則〕欽山文#CB15035;禪師〔三則〕白水本仁禪師〔一則〕天童咸啟禪師〔二則〕京兆蜆子和尚〔一則〕九峯普滿和尚〔一則〕幽棲道幽禪師〔一則〕六祖下第七世之一〔南嶽下第六世之一〕〔臨濟〕南院慧顒禪師〔五則〕卷第三十一祖師機緣六祖下第七世之二〔南嶽下第六世之餘〕〔臨濟〕鎮州寶壽禪師〔二則〕西院思明禪師〔一則〕魯祖山教禪師〔一則〕〔溈仰〕資福如寶禪師〔一則〕芭蕉慧清禪師〔二則〕六祖下第七世之三〔清源下第六世之一〕瑞巖師彥禪師〔一則〕羅山道閒禪師〔五則〕玄沙師備禪師〔十九則〕卷第三十二祖師機緣六祖下第七世之四〔清源下第六世之二〕長慶慧稜禪師〔七則〕保福從展禪師〔六則〕鏡清道怤禪師〔十則〕鼓山神晏國師〔三則〕翠巖令參禪師〔一則〕太原孚上座〔四則〕〔雲門宗〕門文偃禪師〔七則〕卷第三十三祖師機緣六祖下第七世之五〔清源下第六世之三〕雲門禪師之二〔三十則〕卷第三十四祖師機緣六祖下第七世之餘〔清源下第六世之餘〕雲門禪師之餘〔廿五則〕谷山有緣禪師〔一則〕白雲善藏禪師〔一則〕禾山無殷禪師〔一則〕同安常察禪師〔四則〕新羅泊嚴和尚〔一則〕新羅大嶺禪師〔一則〕〔曹洞〕杭州佛日和尚〔一則〕同安丕禪師〔二則〕朱谿謙禪師〔二則〕雲居道簡禪師〔三則〕歸宗懷惲禪師〔一則〕新羅雲住和尚〔一則〕荷玉光慧禪師〔一則〕育王弘通禪師〔一則〕金峯從志禪師〔五則〕曹山慧霞禪師〔二則〕黃蘗山慧禪師〔一則〕護國守澄禪師〔五則〕報慈藏嶼禪師〔一則〕廣德延禪師〔一則〕石門獻蘊禪師〔一則〕木平善道禪師〔二則〕卷第三十五祖師機緣六祖下第八世之一〔南嶽下前第七世〕〔臨濟〕風穴延沼禪師〔十二則〕穎橋安禪師〔二則〕〔溈仰〕資福貞#CB15035;禪師〔一則〕芭蕉繼徹禪師〔一則〕六祖下第八世之二〔清源下第七世〕黃龍誨機禪師〔一則〕明招德謙禪師〔二則〕地藏桂琛禪師〔二則〕大龍智洪禪師〔三則〕白馬行靄禪師〔一則〕〔曹洞〕薦福思禪師〔一則〕同安志禪師〔二則〕廣德義禪師〔二則〕廣德周禪師〔一則〕石門慧徹禪師〔三則〕太陽慧堅禪師〔一則〕〔雲門〕德山緣密禪師〔一則〕巴陵顥鑑禪師〔四則〕般若啟柔禪師〔一則〕香林澄遠禪師〔六則〕卷第三十六祖師機緣六祖下第八世之餘〔南嶽下後第七世〕〔雲門〕洞山守初禪師〔四則〕奉先深禪師〔一則〕薦福承古禪師〔一則〕雙峯竟欽禪師〔一則〕六祖下第九世之一〔南嶽下第八世〕〔臨濟〕首山省念禪師〔九則〕六祖下第九世之二〔清源下第八世之一〕〔法眼宗〕法眼文益禪師〔十四則〕清谿洪進禪師〔一則〕龍濟紹修禪師〔四則〕卷第三十七祖師機緣六祖下第九世之餘〔清源下第八世之餘〕〔曹洞〕梁山緣觀禪師〔四則〕雲頂德敷禪師〔一則〕石門紹遠禪師〔一則〕〔雲門〕文殊應真禪師〔二則〕南臺勤禪師〔一則〕五祖師戒禪師〔四則〕智門光祚禪師〔四則〕蓮華峯祥菴主〔一則〕六祖下第十世之一〔南嶽下第九世〕〔臨濟〕汾陽善昭禪師〔三則〕葉縣歸省禪師〔一則〕谷隱蘊聰禪師〔二則〕廣慧元璉禪師〔一則〕六祖下第十世之餘〔清源下第九世〕〔雲門〕北禪智賢禪師〔二則〕洞山曉聰禪師〔三則〕雪竇重顯禪師〔十二則〕雲蓋繼鵬禪師〔一則〕天平從#CB15138;禪師〔一則〕〔曹洞〕太陽警玄禪師〔二則〕〔法眼〕天台德韶國師〔二則〕清涼泰欽禪師〔一則〕報恩玄則禪師〔一則〕永明道潛禪師〔一則〕卷第三十八祖師機緣六祖下第十一世之一〔南嶽下第十世〕〔臨濟〕石霜慈明禪師〔十五則〕琅琊慧覺禪師〔二則〕大愚守芝禪師〔二則〕法華全舉禪師〔三則〕大道谷泉禪師〔一則〕天聖皓泰禪師〔一則〕浮山法遠禪師〔三則〕內翰楊文公億〔三則〕六祖下第十一世之餘〔清源下第十世〕〔雲門〕雲居曉舜禪師〔一則〕玉泉承皓禪師〔一則〕天衣義懷禪師〔七則〕法昌倚遇禪師〔一則〕〔曹洞〕投子義青禪師〔二則〕〔法眼〕永明延壽禪師〔二則〕九曲慶祥禪師〔一則〕上方遇安禪師〔一則〕六祖下第十二世之一〔南嶽下第十一世之一〕〔臨濟〕黃龍慧南禪師〔一則〕卷第三十九祖師機緣六祖下第十二世之二〔南嶽下第十一世之餘〕〔臨濟〕黃龍禪師之餘〔四則〕楊岐方會禪師〔十則〕六祖下第十二世之餘〔清源下第十一世〕〔曹洞〕芙蓉道楷禪師〔四則〕六祖下第十三世〔南嶽下第十二世〕〔臨濟〕黃龍祖心禪師〔二則〕白雲守端禪師〔五則〕保寧仁勇禪師〔二則〕比部孫居士〔一則〕六祖下第十四世〔南嶽下第十三世〕〔臨濟〕五祖法演禪師〔十則〕兜率從悅禪師〔一則〕法雲杲禪師〔一則〕六祖下第十五世〔南嶽下第十四世〕〔臨濟〕昭覺圜悟禪師〔二則〕太平佛鑑禪師〔一則〕龍門佛眼禪師〔一則〕金陵俞道婆〔一則〕卷第四十祖師機緣六祖下第十六世〔南嶽下第十五世〕〔臨濟〕虎丘紹隆禪師〔一則〕徑山大慧禪師〔三則〕正堂明辯禪師〔一則〕大溈月菴禪師〔一則〕六祖下第十七世〔南嶽下第十六世〕〔臨濟〕天童應菴禪師〔二則〕育王佛照禪師〔二則〕水菴師一禪師〔一則〕六祖下第十八世〔南嶽下第十七世〕〔臨濟〕彥充肯堂神師〔一則〕密菴咸傑禪師〔一則〕伊菴有權禪師〔一則〕焦山或菴禪師〔一則〕六祖下第十九世〔南嶽下第十八世〕〔臨濟〕松源崇嶽禪師〔四則〕六祖下第二十世〔南嶽下第十九世〕〔臨濟〕天目文禮禪師〔一則〕荊叟珏禪師〔一則〕六祖下第二十一世〔南嶽下第二十世〕〔臨濟〕石溪心月禪師〔一則〕虗堂智愚禪師〔一世〕未詳承嗣樓子和尚〔一則〕杜順和尚〔一則〕月氏國王〔一則〕西天外道〔一則〕老宿〔一則〕茶陵郁山主〔一則〕二菴主〔一則〕古德〔五則〕宋太宗皇帝〔四則〕錢塘鎮使〔一則〕燒菴婆〔一則〕禪宗頌古通集目錄卷第一 
 ^476b9
