
other:: 觀自在菩薩如意心陀羅尼呪經略疏卷下
author:: 清上天竺講寺住持沙門　續法　述
commentary:: 
△別陳四瑞四：初大地，六震瑞。
orig::  ^789c15

爾時，觀自在菩薩摩訶薩說是大輪陀羅尼呪王已，即時大地六種震動。
commentary::  ^789c17

大輪具二義：一、轉開聖境，二、輾去凡塵。
為諸呪之所歸往，名為呪王。
地震表消災入理相。
搖揚不安名動，自下升高名起，忽然騰舉名踊，
隱隱出聲名震，振聲覺悟名吼，砰磕發響名擊。
前三約形，後三約聲，今於聲形各標一也。
於六種中又各有三：直動名動，一也；四、
天下動名徧動，二也；三、千界動名等徧動，三也。
餘五亦如是。合成十八種，約法表信、住、
行、向、地等六位，破無明也。 ^789c21

△二天宮驚動瑞。
orig::  ^789c35

諸有天宮、龍宮及藥叉宮，徤達婆、阿蘇羅、
緊奈羅等宮殿，亦皆旋轉迷惑所依。
一切惡魔為障礙者，見自宮殿皆悉#CB08504;起，
無不驚怖。惡心眾生、惡龍、惡鬼、藥义羅剎，皆悉顛墜。
commentary::  ^789c37

此表伏魔成行相也。
諸有總舉所依處也。
略則三有，謂欲、色、空。
廣則二十五有，謂四洲、四惡趣、六欲并梵天、
四禪、四空處、無想及那含。
梵語提婆，此云天，樂勝身勝故，即欲色等天也。
梵語那伽，此云龍，有四：一天龍，守天宮殿；
二飛龍，興雲致雨；三地龍，決江開凟；四藏龍，守輪王福人庫藏。
藥叉，此云勇地行。
健達婆，此云香陰，不飡酒肉唯香資陰故。
在須彌山南金剛窟住，乃天主俗樂之神也。
具緣幢倒擲之技。
阿蘇羅，此云非天，有天福無天德故。
亦云無端正，男醜女美故。
又云無酒，採華醞海其味不變，瞋妬誓斷故。
亦有天〔化生〕、人〔胎生〕、畜〔濕生〕四趣不同，如楞嚴明。
緊奈羅，此云疑神，似人而頭有一角故。
是天王法樂之神也。
具絃管歌詠之技，居十寶山身有異香。
即上奏樂等者，指迦樓羅、摩睺羅伽二部。
迦樓羅，此云金翅，兩翅相去三百三十六萬里，
金色光耀，頸有如意珠，以龍為食，常來居在瞻蔔華樹之上。
摩睺羅伽，此云大腹行。
什曰：地龍。肇曰：蟒神。
宮殿，所居舍宅也。
旋轉迷惑者，如意明呪現前，虗空尚殞，況國土宮殿耶？
經云：微塵國土，皆是迷頑妄想。
安立一人，發真歸元，此十方空，皆悉鎖殞，云何國土而不振裂？
梵語魔羅，秦言能奪命，奪慧命故。
又云殺者，殺法身故。
或言惡者，多諸貪瞋嫉妬故。
又翻為障，能為行人作障礙故。
#CB08504;起驚者，寶輪王呪到處，波旬宮殿自#CB05137;。
楞嚴云：汝輩修禪菩薩羅漢，心精通#CB04474;，
當處湛然。魔王鬼神，見其宮殿無故崩裂，無不驚慴。
惡心眾生，指九十五種外道，及諸闡提斷善根人。
羅剎云速疾，又云可畏，噉人精氣鬼也。
悉顛墜者，蓮華心呪演時，魍魎妖精，戀此塵勞者，
於妙覺中，自然摧滅矣。
經云：奢摩他中，覺明分析，大力鬼神，褫魄逃逝。
依正合共十二者，表十二處中，調伏十二類，生顛倒妄想也。 ^789c45

△三、三途離苦瑞。
orig::  ^790b12

於地獄中受苦眾生，皆悉離苦得生天上。
commentary::  ^790b16

此表愛敬教法相也。
地下之獄，名為地獄。
婆沙論其獄，輕名有間，重名無間。
上品惡逆所招感者，大輪呪王宣揚三途，業報盡滅。
如阿鼻獄蒙遮那如來之光，上升兜率；
十千魚聞流水長者之呪，脫生忉利。
故云離苦生天。約法表依三種般若，轉眾生三種惡業，而成如來三種善業也。 ^790b18

△四會前雨供瑞。
orig::  ^790b28

于時會中於世尊前，天雨寶華寶莊嚴具，
於虗空中奏天妓樂，出種種聲廣陳供養。
commentary::  ^790b32

此表增福得果相也。
寶華，即曼陀羅〔此云適意，又云白華〕、曼殊沙
〔此云柔輭，又云赤華〕等呪，乃定身結成，故感華供。
寶具，指衣服、傘葢、幢旛、鬘網等呪，乃戒身結成，故感具供。
種種聲者，謂諦、緣、度、十力、四無畏等呪，
乃慧身結成，故感樂供。
說者、持者，增法、化、報三身之福樂，得真性、
方便、實智三種菩提之果，藉此為先兆矣。
廣陳供者：一、財供，亦名事供。
又二：一、內供，三、果食等。
二、法供，亦名理供。
行願品云：諸供養中，法供養最。
所謂如說修行供養，利益眾生供養，不捨菩薩業供養，不離菩提心供養。
約法表破二種執障，而證諸佛二轉依也。 ^790b36

△三、讚示持法以成行三：初、讚印令會眾起行滿願。
orig::  ^790c8

爾時，世尊以美妙音讚觀自在菩薩摩訶薩言：
善哉，善哉！觀自在！
汝所宣說是大呪王實難逢遇，能令眾生求願滿足獲大果報。
commentary::  ^790c12

眾音悉具曰美，如善口天女。
不出眾外曰妙，如梵王語音。
又順如曰美，隨機曰妙。
上善哉讚所說呪，如一切意也。
下善哉讚所利生，滿一切果願也。
苟能行持，功不唐捐。 ^790c18

△二、廣示令一切依教奉行二：初、示誦呪法式二：
一、總標。
orig::  ^790c24

若誦此呪，所有法式，我今當說。
commentary::  ^790c28

呪雖如優曇華、如牟尼珠、如天甘露、如珍寶藏，
若不如法亦不成益，故假佛說以顯無謬。 ^790c30

△二、別釋二：先、直教一心持呪。
orig::  ^790c32

若有善男子、善女人、苾芻、苾芻尼、鄔波索迦、
鄔波斯迦，發心希求此生現報者，應當一心受持此呪。
commentary::  ^790c36

善男女，指一切淨信人，八部六道中，見聞隨喜皆攝。
苾芻，梵語，西土草名，具含五德，故取為喻。
一體性柔輭，僧能折伏身語，不致麤獷。
二引蔓旁布，喻僧能傳法度人，連延不絕。
三馨香遠聞，喻僧戒德芬芳，為眾所聞。
四能療疼痛，喻僧能斷煩惱，毒害不起。
五不背日光，喻僧常向佛日，智慧光明。
此舉出家比丘尼，指出家比丘尼。
鄔波索迦，唐言近事男，在家五戒男也。
鄔波斯迦，唐言近事女，在家五戒女也。
發心，希求願也。此生現報，總該世出間善妙因果，
揀非酬過去恩，圖當來報也。
意識想念曰受，身口誦習曰持。
一心有二，一事一心，謂專心注意，毫無間斷。
二理一心，謂覺此念，心能所取，絕利智理，受愚鈍事。
持中根，通於二種。 ^790c40

△次轉明持誦法式。
orig::  ^791a16

欲受持時，不問日月星辰吉凶，并別修齋戒，
亦不假洗浴及以淨衣，但止攝心，口誦不懈，
百千種事，所願。
commentary::  ^791a20

此呪王即是黃道日紫薇星，至時化凶為吉，
遇難成祥，故不須問日星凶吉。
此呪心即是菩薩心地戒，到處自成齋戒，故不藉修月齋日戒。
此密呪即法性水，浣滌身田，故不假浴，悉同清淨。
此明呪即解脫服，足遮慚愧，故不待洗，自然鮮潔。
但止者，因也。外儀固可出入，內德不可踰閑，故須三業。
一切惡毒鬼神，惡龍惡獸，損害人民，磣心毒人，
謗三寶，毀真言，行不忠孝，作障礙事，世出世因果法中，
速滿福德，智慧頓圓，諦緣度行，超三祇，
登十地，五乘勝位，二轉依果，以上種種，
不盡願求，莫不遂意，故云百千事皆成也。
唯恐口誦而不攝心，暫勤而不久敬，勿獲靈應，或未可知。 ^791a24

△二、詳持呪功能二：先顯尊勝。
orig::  ^791a46

更無明呪能得與此如意呪王勢力齊者。
commentary::  ^791b2

如意呪王是諸佛之母、菩薩之父，天地之根、
神靈之本，如輪王印、如梵天勅、如帝釋幢、
如國君詔、如金剛劍、如白牛車、如海藏象藏香、
如華藏淨藏丸，勢力最勝無可比並。
然六道眾生窮無福慧，離大勢佛及斷苦法，
是故菩薩起大悲心，說此微妙最第一呪得能受持，其人勢力亦無齊者。 ^791b4

△次、明神力三：初、令世間心願如意二：
先、明所願二：初、總。
orig::  ^791b14

是故先當除諸罪障，次能成就一切事業。
commentary::  ^791b18

惡逆曰罪，妨害曰障。
罪報如霜雪，明呪如日湯。
災障如#CB01926;沙，輪呪如猛風。
故云除也。未就曰事，已成曰業。
喜事如焦炷，神呪如香油。
吉業如舟航，密呪如順水。
故云成也。 ^791b20

△二、別二：先、滅過去罪報。
orig::  ^791b26

亦能銷除受無間獄，五逆重罪亦能殄滅，一切病苦皆得除差。
commentary::  ^791b28

梵語阿鼻比云無間。
成論明趣果受苦時，命及形五皆無間。
地獄中極重者，果也。
五逆，謂殺父、殺母、殺阿羅漢、出佛身血、
破羯磨、轉法輪僧，上品罪惡因也。
呪作地獄赦書，故云銷除。
種種病橫牽纏，亦由宿殃陳債，呪為良醫妙藥，故云差滅。
問：獄逆，罪也；病苦，障也。
此等雖除，祥事業何無成就？
答：地獄纔銷，人天事就；病苦方除，福樂業成。
文乃影顯，故不言耳。
下倣此。 ^791b32

△次、滅現在罪報二：初、除罪業。
orig::  ^791b46

一切重業，悉能破壞。
commentary::  ^791b48

上品惡逆是地獄因，中品惡逆是餓鬼因，下品惡逆是畜生因。
重罪尚破，況輕小耶？
業如枯草，呪如烈火，遇之#CB01926;燼無餘。 ^791c2

△二、轉果報九：初、瘧癊。
orig::  ^791c6

諸有熱病，或晝或夜，或一日瘧，乃至四日，
瘧風黃痰，癊焦嬰纏，如是病等，誦呪便差。
commentary::  ^791c8

呪能差愈熱瘧、風黃、痰癊、三焦七種病者，長生符故。
經云：欲得不死地，當佩長生之符。
長生符者，三乘法是。 ^791c12

△二蠱毒。
orig::  ^791c16

若有他人#CB01679;魅蠱毒，
悉皆消滅，無復遺餘。
commentary::  ^791c18

 #CB01679;禱呪詛也。
梵語彌栗頭韋陀羅，此云妙善主。
#CB01679;禱者，楞嚴云：遇幽為形，名為魘鬼。
精魅，迷惑也。經云：上品精靈，中品妖魅，
下品邪人，諸魅所著。
蠱，腹中蟲也。毒，金銀草木毒也。
謂於根身衣食之中，下諸蠱毒。
梵語彌栗頭虔伽他，此云善品主。
蠱毒者，經云：遇蟲成形，名蠱毒鬼。
呪能滅者，甘露漿故。
經云：譬如有人飲甘露漿，一切人物不能為害。
若常持者，其身畢竟不變不壞。 ^791c20

△三癰痛。
orig::  ^791c34

假使一切癰、癭、惡瘡、疥、癩、疽、癬周遍其身，
并及眼、耳、鼻、舌、唇、口、牙、齒、咽、喉、頂、腦、#CB05577;、
脇、心、腹、腰、背、脚、手、頭、面等痛，支節煩疼，
半身不隨，腹脹塊滿，飲食不銷，從頭至足，
但是疾苦，無不痊除。
commentary::  ^791c36

六腑不和生癰，五藏不調生疽癭瘤也。
一十一種恙，二十三種疼，無不痊者。
呪是不死之藥，延齡丹故。
經云：譬如有人持善見藥，能持一切所有諸病。
又如有人服延齡丹，長得充健，不老不瘦。 ^791c44

△四鬼神
orig::  ^792a2

若有藥义羅剎、毗那夜迦、惡魔鬼神諸行惡者，皆不得便。
commentary::  ^792a6

毗那，此云猪頭；夜迦，此云象鼻。
二鬼神名不得便者，呪是天帝杵，故華嚴云：
如釋天王執金剛杵，摧伏一切修羅鬼神。
楞嚴云：持此呪心，頻那夜迦諸惡鬼王皆領深恩，常加守護。 ^792a10

△五災難。
orig::  ^792a16

亦無刀杖兵箭，水火惡毒，惡風雨雹，怨賊劫盜，能及其身。
commentary::  ^792a18

水、火、風為三災，餘即八難，無能及者。
此呪如摩尼冠。如無畏丸經云：帝釋著摩尼冠，暎蔽諸餘天眾。
龍王戴摩尼冠，遠離一切怨敵怖畏。
人得無畏丸藥，離五恐怖，所謂火不能燒，
水不能漂，刀不能傷，毒不能中，烟不能熏。 ^792a22

△六賊橫。
orig::  ^792a30

亦無王賊，無有橫死，來相侵害。
commentary::  ^792a32

王賊九橫中二，大小諸橫無侵害者，呪是翳形法解脫方。
故經云：譬如有人得翳形法，人與非人悉不能見。
又人得安繕那以塗其目，雖行人間，人所不見。
又人得解脫藥方，終無橫難。
又得阿藍婆汁以用塗身，身之與心咸有堪能。 ^792a34

△七蟲獸。
orig::  ^792a42

諸惡夢想，蚖蛇蝮蠍，守宮百足，及以蜘蛛，
諸惡毒獸，虎狼師子，悉不能害。
commentary::  ^792a44

蚖蛇，黑蛇也，毒盛不觸而吸。
蝮，蚖蛇。蠍，蠍虎。此二若觸則螫。
守宮，蜓也。百足，蜈蚣也。
呪令不能害者，龍寶珠故、大應伽故。
經云：有人得龍寶珠，一切龍蛇不能為害。
人持大應伽藥，蛇蟲聞氣即皆遠去。 ^792a48

△八軍陣。
orig::  ^792b8

兵戈戰陣，皆得勝利。
commentary::  ^792b10

呪如天力士將軍寶故，於戰陣中得勝利也。
△九官訟
orig::  ^792b12

若有諍訟，亦得和解。
commentary::  ^792b16

呪如帝王旨、長樂印，故能私諍和、官訟解也。
△次明能持。
orig::  ^792b18

若誦一遍，如上諸願悉皆遂意。
commentary::  ^792b22

如上者，初一消滅現在一切輕重罪障，
次九成就現在一切轉苦成樂事業，合為十種。
呪如如意珠周給一切貧乏、呪如功德瓶滿足諸眾生心、
呪如如意樹能雨眾莊嚴具、呪如伏藏出財無匱、
呪如明鏡普現形像，故一遍皆遂，況二七至七七耶？ ^792b24

△二、令出世心願如意二：先明能持。
orig::  ^792b32

若日日誦一百八遍。
commentary::  ^792b36

日日顯精進不退，非一暴十寒者，此華嚴云：
如鑽燧求火，未出而數息，火勢隨止滅，懈怠者亦然。
故當日念相繼，切莫間斷百八，表破百八見惱，成百八法門也。 ^792b38

△次明所願七。一、遂諸求。
orig::  ^792b44

即見觀自在菩薩，告言：善男子！
汝等勿怖，欲求何願一切施汝？
commentary::  ^792b46

一切施者，聲聞四果、菩薩五位、三明、六通、
二空、十力、菩提、涅槃，一切願求盡皆施與。 ^792c2

△二、現佛身。
orig::  ^792c4

阿彌陀佛，自現其身。
commentary::  ^792c6

梵語阿彌陀，此云無量壽，亦云無量光。
呪即如來覺心，誦之成佛。
覺胤上屬因，此屬果，合為因果該徹門也。 ^792c8

△二見樂土。
orig::  ^792c12

亦見極樂世界種種莊嚴，如經廣說。
commentary::  ^792c14

無有眾苦，故名極樂，觀音彌陀所住處也。
種種嚴者，見極樂國七寶莊嚴，寶地寶池寶樹行列，
諸天寶幔彌覆其上，眾寶羅網滿虛空中，
水流光明，鳧雁鴛鴦皆說沙法。
經指彌陀觀經而言，呪即法性樂境，持之自成受用，
對前後之正，此稱為依，合名依正互容門也。 ^792c16

△四瞻菩薩。
orig::  ^792c26

并見極樂世，界諸菩薩眾，
commentary::  ^792c28

無量壽經云：彼國補處菩薩，一名觀世音，二名大勢至。
又餘菩薩、聲聞，其數難量。
佛告彌勒：於此世界六十七億不退菩薩往生彼國，小行菩薩不可稱計。
他方十四佛國中，大菩薩往生者甚多無數。
今能見者，以此陀羅尼中菩薩萬行盡總持故。 ^792c30

△五覲諸佛。
orig::  ^792c38

亦見十方，一切諸佛，
commentary::  ^792c42

以此呪心，出生諸佛。
十方諸佛，因此呪心，正覺降魔，轉法授記。
故於百八遍內，念念能見一切佛也。
望上是伴，此是主，合名主伴圓明門。 ^792c44

△六觀聖居。
orig::  ^792c48

亦見觀自在菩薩所居之處補怛羅山。
commentary::  ^793a2

所居處者，菩薩應化所居處也。
補怛羅，此云海島，又云小白華樹。
山多此樹，香氣遠聞。
故西域記云：有呾落迦山，南海有石天宮，是觀自在菩薩游舍。
華嚴云：海上有山多聖賢，眾寶所成極清淨。
華果樹林皆徧滿，泉流池沼悉具足。
勇猛丈夫觀自在，為利眾生住此山。
長行文云：見其西面巖谷之中，泉流縈暎，
樹林蓊#CB17632;，香草柔輭，右旋匝地。
觀自在菩薩於金剛寶石上結加趺坐，
無量菩薩皆坐寶石，恭敬圍繞，而為宣說大慈悲法，令其攝受一切眾生。
今亦見者，呪即菩薩功德山故，大悲海故。 ^793a4

△七、得淨身。
orig::  ^793a22

即得自身清淨。
commentary::  ^793a26

自身淨者，即法華中六根清淨也。
位當十信，因六根都攝，淨念相繼，成此果耳。
呪從真如心出，法性身流，誦之無不身淨。
對上菩薩處為他，此為自，合名自他攝入門也。 ^793a28

△三、令世出世間心願如意。
orig::  ^793a34

常為諸王公卿宰輔，恭敬供養眾人愛敬，
所生之處不入母胎，蓮華化生眾相具足，
在所生處常得宿命，始從今日乃至成佛，不墮惡道常生佛前。
commentary::  ^793a36

一、現生王臣禮供，士夫敬愛，世間心願如意也。
二、他生化相具足，得宿命通，出世心願如意也。
三、從今至正覺時，常生十方佛前，總顯世出世願盡如意也。
呪如摩尼聚寶藏瓶，故能隨願隨心若此。 ^793a42

△三、結誡令行者誠信勿疑。
orig::  ^793a48

爾時觀自在菩薩白佛言：世尊！
此栴檀心輪陀羅尼，如我所說，若苾芻、
苾芻尼、鄔波索迦、鄔波斯迦，若有至誠心所憶念能受持者，
必得成就。惟須深信，不得生疑〔更有藥法在本藏中，此隱不出〕。
commentary::  ^793b4

栴檀心輪，省文也，具名栴檀摩尼心寶。
輪王至誠，內不欺心，外不欺人，真實無妄之謂。
心念，意誠也；身受，身誠也；舌持，口誠也。
三業虔恭，百求必遂。
信者，善之首，功之魁。
華嚴云：信為道元功德母，長養一切諸善根，
信能必到如來地，信為功德不壞種，信能增益最勝智，信能示現一切佛。
唯識云：云何為信於實德能？
深忍樂欲，心淨為性；對治不信，樂善為業。
然信差別，略有三種：一、信實有，謂於諸法實事理中，
深信忍故；二、信有德，謂於三寶真淨德中，
深信忍故；三、信有能，謂於一切世、出世善，
深信有力，能得能成，起希望故。
由斯對治，不信彼心愛樂證修世、出世善。
今此信亦有三：一、信呪有大神力，求必如意；
二、信佛所語不虛，依之稱心；三、信觀自在菩薩具大悲願，常加護持。
又起信中，三寶前加，一信根本，所謂樂念真如法故。
今此信得自心是佛，自心作佛，呪從心生，
果從心得，離我真如心外，別無一法施設。
梵網所謂汝是當成佛，我是已成佛，當作如是信，戒品已具足。
此即信真如根本法也。
四信一起，所願皆得，此為受持之要務。
故勸云：惟須疑者，惡之本，罪之根。
孔子曰：人而無信，不知其可也。
然有三相：一疑自非器，二疑師悞我，三疑法非理。
約當教明：一疑呪無靈驗，二疑佛菩薩未必加護，
三疑自己罪障深重，非是法器。
三疑在懷，進求不猛，世間因果尚難，況出世耶？
故誡云：不得生。此之勸誡，為菩薩最後垂範。 ^793b12

△四、結勸親驗以證果二：先、囑令證驗二：
初、讚顯靈驗。
orig::  ^793c14

爾時，世尊讚觀自在菩薩言：善哉，善哉！
汝大慈無量，乃能說此微妙如意心輪陀羅尼法，
于贍部洲有諸眾生，發心口誦即得親驗。
commentary::  ^793c18

初讚善哉，持則成，不持則不成。
如栴檀，近則香，遠則不香，其語不誑也。
次讚善哉，信則就，不信則不就。
如水清珠，投水則淨，不投則不淨，其言是真也。
與無量樂，名曰大慈。
靈感叵測曰微，神應難思曰妙。
贍部，此云勝金，樹名。
林中有河，樹果汁落河底，染沙為金，其色赤黃，兼帶紫#CB08504;。
唯南洲有此樹，故取為名。
親驗，親得誦呪之靈驗也。
問：菩薩雖無剎不現，而與娑婆更有緣，此中何獨指贍部耶？
答：一者、百億四大部洲中，舉一以該餘也。
二者、三千洲中，唯南洲為勝：一、如來降生，
二、諸天願來，三、有般若典，四、能斷婬欲，
五、識善惡念，六、勇猛精進。
前三緣勝，後三因勝，三洲不及，故獨舉贍部眾生以勸發也。 ^793c24

△二、勅教現證。
orig::  ^793c48

汝依我教，於諸有情數數勤加策勵示誨，
令得證驗為現其身，莫違我勅我當隨喜。
commentary::  ^794a2

數數者，不分年日，不論利鈍，不揀教之小大，不別理之分圓也。
勤加者，增進之謂。
未種善根者令種，已種者令長，未成熟者令成熟，
已成熟者令解脫，誡策以行，警勵以果，
開示以理，勸誨以教，為其現身語而加持之，令得證理果驗教行也。
天子制書曰勅，法王教詔同於君命，故云莫違我勅。
隨者，順也。喜者，慶也。
隨順事理無二，慶喜自他無別，順事有權功，
順理有實德，慶自有智慧，慶他有慈悲，
權實礙智悲平等，故云隨喜。
約當經釋，依教勤加策誨，所以隨順也。
奉勅現身令證，所以慶喜也。
佛尚隨喜，況餘乘乎。 ^794a6

△二、受命不違二：初、出本誓。
orig::  ^794a26

時觀自在菩薩白佛言：世尊！
我於無量劫來以慈悲心，於受苦眾生常作擁護，唯願證知。
commentary::  ^794a28

苦有二苦、三苦、八苦、十苦等。
圍抱曰擁，約身言。
包含曰護，約心口言。
劫來慈悲為內本因，眾生作護為外機緣。
佛之三智五眼早已知見，未承佛勅如此，況奉教以後耶？
故云願證。法華釋尊讚曰：弘誓深如海，歷劫不思議。
聞名及見身，能滅諸有苦。
楞嚴文殊讚曰：離苦得解脫，良哉觀世音。
於恒沙劫中，入微塵佛國。
得大自在力，無畏施眾生。 ^794a32

△二、明今心
orig::  ^794a44

為眾生故，說此如意輪陀羅尼。
若有受持，常自作業，專心誦者，所願成辦。
我今承佛威力，如是救苦。
commentary::  ^794a48

業有善惡淨染，此指淨善業也。
作受持業，身也。專心，意也。
誦念，口也。如是救苦者，即現三十二應身，
在於火宅內外，救度分段，變易諸生死苦，策誨五乘教行理也。
文含三力：一、陀羅尼呪，有威神力也。
二、持誦成辦，稱念淨業力也。
三、承威救，誓願攝取力也。
初後他力，如舟遇順風。
中是自力，如帆楫。
護念亦有三：一、為眾生說，自現身護也。
二、誦者專心下，能感護也。
三、承威救苦上，承加護也。
此明今心擁護，所以令成道果，不待言矣。 ^794b4

△三、流通分
orig::  ^794b20

爾時，觀自在菩薩說此如意輪陀羅尼經已，
一切大眾皆悉歡喜，信受奉行。
commentary::  ^794b22

自在菩薩，能說人清淨也。
陀羅尼經，所說法清淨也。
大眾法喜，所得果清淨也。
一切眾，指四眾八部。
歡喜者，聞其教則喜。
信受者，思其理則受。
奉行者，修其行則行。
三慧圓發，二利均成。
呪之流傳於歷劫，經之弘通於法界，理必然也。
此亦是經家結集之辭。
觀自在菩薩如意心陀羅尼呪經略疏卷下
〔終〕
w:: 音釋
note:: 砰 ^794b26

〔普庚切，音烹。〕磕
〔邱蓋切，音慨。〕慴
〔與懾同。〕蝘
〔煙上聲，蝘蜓守宮也。〕
 ^794b46
