禪宗正脉卷第三
other:: 
# 應化聖賢
應化聖賢
other:: 
## 文殊菩薩
文殊菩薩
【頌】一日令善財採藥。
曰是藥者採將來。
善財徧觀大地無不是藥。
却來白曰。無有不是藥者。
殊曰。是藥者採將來。
善財遂於地上拈一莖草。
度與文殊。文殊接得。
呈起示眾曰。此藥亦能殺人。
亦能活人。 ^413c11

【頌】文殊問菴提遮女曰。
生以何為義。女曰。
生以不生生為生義。
殊曰。如何是生以不生生為生義。
女曰。若能明知地水火風四緣。
未甞自得有所和合。
而能隨其所宜。是為生義。
殊曰。死以何為義。
女曰。死以不死死為死義。
殊曰。如何是死以不死死為死義。
女曰。若能明知地水火風四緣。
未甞自得有所離散。
而能隨其所宜。是為死義。
菴提遮女又問文殊曰。
明知生是不生之理。
為甚麼却被生死之所流轉。
殊曰。其力未充。
other:: 
## 天親菩薩
天親菩薩 ^413c19

從彌勒內宮而下。
無著菩薩問曰。人間四百年。
彼天為一晝夜。彌勒於一時中。
成就五百億天子。
證無生法忍。未審說甚麼法。
天親曰。祇說這箇法。
祇是梵音清雅。令人樂聞。
other:: 
## 維摩會上
維摩會上 ^413c37

【評】【頌】三十二菩薩。
各說不二法門。文殊曰。
我於一切法。無言無說。
無示無識。離諸問答。
是為菩薩入不二法門。
於是文殊又問維摩。
仁者當說何等是菩薩入不二法門。
維摩默然。文殊讚曰。
乃至無有語言文字。
是菩薩真入不二法門。
other:: 
## 善財
善財 ^413c45

【頌】參五十三員善知識。
末後到彌勒閣前。
見樓閣門閉。瞻仰讚歎。
見彌勒從別處來。
善財作禮曰。願樓閣門開。
令我得入。尋時彌勒至善財前。
彈指一聲。樓閣門開。
善財入已。閣門即閉。
見百千萬億樓閣。
一一樓閣內。有一彌勒。
領諸眷屬。并一善財而立其前。
善財因無著菩薩問曰。
我欲見文殊。何者即是。
財曰。汝發一念心清淨即是。
無著曰。我發一念心清淨。
為甚麼不見。財曰。
是真見文殊。
other:: 
## 須菩提尊者
須菩提尊者 ^414a10

在巖中宴坐。諸天雨花讚歎。
者曰。空中雨花讚歎。
復是何人。云何讚歎。
天曰。我是梵天。敬重尊者善說般若。
者曰。我於般若。未甞說一字。
汝云何讚歎。天曰。
如是尊者無說。我乃無聞。
無說無聞。是真說般若。 ^414a26

○尊者一日說法次。
帝釋雨花。者乃問。
此花從天得邪。從地得邪。
從人得邪。釋曰弗也。
者曰。從何得邪。釋乃舉手。
者曰。如是如是。
other:: 
## 舍利弗尊者
舍利弗尊者 ^414a34

【頌】入城遙見月上女出城。
舍利弗心口思惟。
此姊見佛。不知得忍不得忍否。
我當問之。纔近便問。
大姊往甚麼處去。
女曰。如舍利弗與麼去。
弗曰。我方入城。汝方出城。
何言如我恁麼去。
女曰。諸佛弟子。當依何住。
弗曰。諸佛弟子。依大涅槃而住。
女曰。諸佛弟子。既依大涅槃而住。
而我亦如與舍利弗與麼去。
other:: 
## 賓頭盧尊者
賓頭盧尊者 ^414a40

【頌】赴阿育王宮大會。
王行香次。作禮問曰。
承聞尊者親見佛來是否。
者以手#CB15081;起眉毛曰。
會麼。王曰不會。者曰。
阿耨達池龍王請佛齋。
吾是時亦預其數。
other:: 
## 秦#CB02494;跎禪師
秦#CB02494;跎禪師 ^414b6

問生法師。講何經論。
生曰。大般若經。師曰。
作麼生說色空義。
曰眾微聚曰色。眾微無自性曰空。
師曰。眾微未聚。喚作甚麼。
生罔措。師又問。別講何經論。
曰大涅槃經。師曰。
如何說涅槃之義。
曰涅而不生。槃而不滅。
不生不滅。故曰涅槃。
師曰。這箇是如來涅槃。
那箇是法師涅槃。
曰涅槃之義豈有二邪。
某甲祇如此。未審禪師如何說涅槃。
師拈起如意曰。還見麼。
曰見。師曰。見箇甚麼。
曰見禪師手中如意。
師將如意擲于地。
曰見麼。曰見。師曰見箇甚麼。
曰見禪師手中如意墮地。
師斥曰。觀公見解未出常流。
何得名喧宇宙。拂衣而去。
其徒懷疑不已乃追師扣問。
我師說色空涅槃不契。
未審禪師如何說色空義。
師曰。不道汝師說得不是。
汝師祇說得果上色空。
不會說得因中色空。
其徒曰。如何是因中色空。
師曰。一微空故眾微空。
眾微空故一微空。
一微空中無眾微。
眾微空中無一微。
other:: 
## 寶誌禪師
寶誌禪師 ^414b14

【頌】垂語曰。終日拈香擇火。
不知身是道場。又曰。
大道祇在目前。要且目前難覩。
欲識大道真體。不離聲色言語。
又曰。京都鄴都浩浩。
還是菩提大道。〔法眼曰。
京都鄴都浩浩。不是菩提大道〕。
other:: 
## 雙林善慧大士
雙林善慧大士 ^414b46

日常營作。夜則行道。
見釋迦金粟定光三如來。
放光襲其體。大士乃曰。
我得首楞嚴定。天嘉二年。
感七佛相隨。釋迦引前。
維摩接後。唯釋尊數顧共語。
為我補處也。 ^414c6

【評】【頌】梁武帝請講金剛經。
士纔陞座。以尺揮案一下。
便下座。帝愕然。聖師曰。
陛下還會麼。帝曰不會。
聖師曰。大士講經竟。 ^414c12

○心王銘曰。觀心空王。
玄妙難測。無形無相。
有大神力。能滅千灾。
成就萬德。體性雖空。
能施法則。觀之無形。
呼之有聲。為大法將。
心戒傳經。水中鹽味。
色裏膠青。決定是有。
不見其形。心王亦爾。
身內居停。面門出入。
應物隨情。自在無礙。
所作皆成。了本識心。
識心見佛。是心是佛。
是佛是心。念念佛心。
佛心念佛。欲得早成。
戒心自律。淨律淨心。
心即是佛。除此心王。
更無別佛。欲求成佛。
莫染一物。心性雖空。
貪嗔體實。入此法門。
端坐成佛。到彼岸已。
得波羅蜜。慕道真士。
自觀自心。知佛在內。
不向外尋。即心即佛。
即佛即心。心明識佛。
曉了識心。離心非佛。
離佛非心。非佛莫測。
無所堪任。執空滯寂。
於此漂沉。諸佛菩薩。
非此安心。明心大士。
悟此玄音。身心性妙。
用無更改。是故智者。
放心自在。莫言心王。
空無體性。能使色身。
作邪作正。非有非無。
隱顯不定。心性離空。
能凡能聖。是故相勸。
好自防慎。剎那造作。
還復漂沉。清淨心智。
如世黃金。般若法藏。
並在身心。無為法寶非淺非深。
諸佛菩薩。了此本心。
有緣遇者。非去來今。 ^414c16

【頌】大士頌云。夜夜抱佛眠。
朝朝還共起。起坐鎮相隨。
語默同居止。纖毫不相離。
如身影相似。欲識佛去處。
祇這語聲是。 ^415a4

【頌】空手把鋤頭。步行騎水牛。
人從橋上過。橋流水不流。 ^415a8

【頌】有物先天地。無形本寂寥。
能為萬象主。不逐四時凋。
other:: 
## 南嶽慧思禪師
南嶽慧思禪師 ^415a10

【頌】因誌公令人傳語曰。
何不下山教化眾生。
目視雲漢作甚麼。
師曰。三世諸佛被我一口吞盡。
何處更有眾生可化。 ^415a14

○示眾曰。道源不遠。
性海非遙。但向己求。
莫從他覓。覓即不得。
得亦不真。 ^415a18

○偈曰。頓悟心源開寶藏。
隱顯靈通現真相。
獨行獨坐常巍巍。
百億化身無數量。
縱令畐塞滿虗空。
看時不見微塵相。
可笑物兮無比況。
口吐明珠光晃晃。
尋常見說不思議。
一語標名言下當。 ^415a20

○天不能蓋地不載。
無去無來無障礙。
無長無短無青黃。
不在中間無內外。
超羣出眾太虗玄。
指物傳心人不會。
other:: 
## 天台智者顗禪師
天台智者顗禪師 ^415a28

【頌】在南嶽誦法華經。
至藥王品曰。是真精進。
是名真法供養如來。
於是悟法華三昧。
獲旋陀羅尼。見靈山一會。
儼然未散。
other:: 
## 豐干禪師
豐干禪師 ^415a34

因寒山問。古鏡未磨時如何照燭。
師曰。氷壺無影像。
猿猴探水月。曰此是不照燭也。
更請道看。師曰。萬德不將來。
教我道甚麼。寒山拾得。
俱作禮而退。
other:: 
## 寒山子
寒山子 ^415a40

因趙州遊天台。路次相逢。
山見牛跡問州曰。
上座還識牛麼。州曰不識。
山指牛跡曰。此是五百羅漢遊山。
州曰。既是羅漢。為甚麼却作牛去。
山曰。蒼天蒼天。州呵呵大笑。
山曰。作甚麼。州曰。
蒼天蒼天。山曰。這廝兒。
宛有大人之作。
other:: 
## 拾得子
拾得子 ^415a48

國清寺半月念戒。
眾集。拾得拍手曰。
聚頭作想。那事如何。
維那叱之。得曰。大德且住。
無嗔即是戒。心淨即出家。
我性與你合。一切法無差。
other:: 
## 明州布袋和尚
明州布袋和尚 ^415b10

【頌】一日有僧在師前行。
師乃拊其背。僧回首。
師曰。乞我一文錢。
曰道得即與汝一文。
師放下布袋。叉手而立。
白鹿和尚問。如何是布袋。
師便放下布袋。曰如何是布袋下事。
師負之而去。先保福和尚問。
如何是佛法大意。
師放下布袋叉手。
福曰。為祇如此。為更有向上事。
師負之而去。師在街衢立。
有僧問。和尚在這裏作甚麼。
師曰。等箇人。曰來也來也。
師曰。汝不是這箇人。
曰如何是這箇人。
師曰。乞我一文錢。
other:: 
## 法華志言大士
法華志言大士 ^415b16

留講肆之久。一日讀雲門錄忽契悟。
未幾宿命遂通。獨語笑。
口吻囁嚅。日常不輟。
世傳誦法華。因以名之。 ^415b34

○承相呂許公。問佛法大意。
師曰。本來無一物。
一味却成真。僧問。
師凡邪聖邪。遂舉手曰。
我不在此住。 ^415b38

。
other:: 
# 青原
青原
other:: 
## 青原山行思禪師
青原山行思禪師 ^415b44

【頌】聞曹谿法席。乃往參禮。
問曰。當何所務。即不落階級。
祖曰。汝曾作甚麼來。
師曰。聖諦亦不為。
祖曰。落何階級。師曰。
聖諦尚不為。何階級之有。
祖深器之。會下學徒雖眾。
師居首焉。亦猶二祖不言。
少林謂之得髓矣。 ^415b48

○一日祖謂師曰。
從上衣法雙行。師資#CB15325;授。
衣以表信。法乃印心。
吾今得人。何患不信。
吾受衣來。遭此多難。
況乎後代。爭競必多。
衣即留鎮山門。子當分化一方。
無令斷絕。師既得法。
歸住青原。 ^415c8

【頌】師令石頭持書與南嶽讓和尚。
曰汝達書了。速回。
吾有箇鈯斧子。與汝住山。
頭至彼。未呈書便問。
不慕諸聖。不重己靈時如何。
嶽曰。子問太高生。
何不向下問。頭曰。
寧可永劫受沉淪。
不從諸聖求解脫。
嶽便休。頭便回。師問。
子返何速。書信達否。
頭曰。書亦不通。信亦不達。
去日蒙和尚許箇鈯斧子。
祇今便請。師垂一足。
頭便禮拜。尋辭往南嶽。 ^415c16

【頌】僧問如何是佛法大意。
師曰。廬陵米。作麼價。
other:: 
## 一世

other:: 
### 石頭希遷禪師
石頭希遷禪師 ^415c28

【頌】謁青原。原問師曰。
有人道嶺南有消息。
師曰。有人不道嶺南有消息。
曰若甚麼。大藏小藏。
從何而來。師曰。盡從這裏去。
原然之已。師於唐天寶初。
薦之衡山南寺。寺之東有石。
狀如臺。乃結庵其上。
時號石頭和尚。師因看肇論。
至會萬物為己者。
其唯聖人乎。師乃拊几曰。
聖人無己。靡所不己。
法身無象。誰云自他。
圓鑑靈照於其間。
萬象體玄而自現。
境智非一。孰云去來。
至哉斯語也。遂掩卷。
不覺寢。夢自身與六祖同乘一龜。
遊泳深池之內。覺而詳之。
靈龜者智也。池者性海也。
吾與祖師同乘靈智。
遊性海矣。遂著參同契曰。
竺土大僊心。東西密相付。
人根有利鈍。道無南北祖。
靈源明皎潔。枝派暗流注。
執事元是迷。契理亦非悟。
門門一切境。回互不回互。
回而更相涉。不爾依位住。
色本殊質象。聲元異樂苦。
暗合上中言。明明清濁句。
四大性自復。如子得其母。
火熱風動搖。水濕地堅固。
眼色耳音聲。鼻香舌醎醋。
然依一一法。依根葉分布。
本末須歸宗。尊卑用其語。
當明中有暗。勿以明相覩。
明暗各相對。比之前後步。
萬物自有功。當言用及處。
事存函蓋合。理應箭鋒拄。
承言須會宗。勿自立規矩。
觸目不會道。運足焉知路。
進步非近遠。迷隔山河固。
謹白參玄人。光陰莫虗度。 ^415c32

○上堂。吾之法門。
先佛傳授。不論禪定精進。
唯達佛之知見。即心即佛。
心佛眾生。菩提煩惱。
名異體一。汝等當知。
自己心靈。體離斷常。
性非垢淨。湛然圓滿。
凡聖齊同。應用無方。
離心意識。三界六道。
唯自心現。水月鏡像。
豈有生滅。汝能知之。
無所不備。時門人道悟問。
曹谿意旨誰人得。
師曰。會佛法人得。
曰師還得否。師曰不得。
曰為甚麼不得。師曰。
我不會佛法。 ^416a24

○僧問如何是解脫。
師曰。誰縛汝。 ^416a38

○問如何是淨土。
師曰。誰垢汝。
○問如何是涅槃。
師曰。誰將生死與汝。 ^416a40

【頌】問如何是西來意。
師曰。問取露柱。曰學人不會。
師曰。我更不會。 ^416a42

○問如何是禪。師曰#CB01800;甎。
問如何是道。師曰木頭。 ^416a44

○大顛問。古人云。
道有道無俱是謗。
請師除。師曰。一物亦無。
除箇甚麼。師却問。
併却咽喉唇吻道將來。
顛曰。無這箇。師曰。
若甚麼。汝即得入門。 ^416a46

○道悟問。如何是佛法大意。
師曰。不得不知。悟曰。
向上更有轉處也無。
師曰。長空不礙白雲飛。
other:: 
## 二世

other:: 
### 藥山惟儼禪師
藥山惟儼禪師 ^416b4

博通經論。嚴持戒律。
一日自歎曰。大丈夫當離法自淨。
誰能屑屑事細行於布巾邪。 ^416b10

【頌】首造石頭之室。
便問。三乘十二分教。
某甲粗知。甞聞南方。
直指人心。見性成佛。
實未明了。伏望和尚慈悲指示。
頭曰。恁麼也不得。
不恁麼也不得。恁麼不恁麼總不得。
子作麼生。師罔措。
頭曰。子因緣不在此。
且往馬大師處去。
師稟命恭禮馬祖。
仍伸前問。祖曰。我有時教伊揚眉瞬目。
有時不教伊揚眉瞬目。
有時揚眉瞬目者是。
有時揚眉瞬目者不是。
子作麼生。師於言下契悟。
便禮拜。祖曰。你見甚麼道理。
便禮拜。師曰。某甲在石頭處。
如蚊子上鐵牛。祖曰。
汝既如是。善自護持。 ^416b12

【頌】師侍奉馬祖三年。
一日祖問。子近日見處作麼生。
師曰。皮膚脫落盡。
唯有一真實。祖曰。
子之所得。可謂恊於心體。
布於四肢。既然如是。
將三條篾。束取肚皮。
隨處住山去。師曰。
某甲又是何人。敢言住山。
祖曰不然。未有常行而不住。
未有常住而不行。
欲益無所益。欲為無所為。
宜作舟航。無久住此。 ^416b32

【頌】師乃辭祖。返石頭。
一日在石上坐次。
石頭問曰。汝在這裏作麼。
曰一物不為。頭曰。
恁麼即閑坐也。曰若閑坐即為也。
頭曰。汝道不為。不為箇甚麼。
曰千聖亦不識。頭以偈讚曰。
從來共住不知名。
任運相將祇麼行。
自古上賢猶不識。
造次凡流豈可明。
後石頭垂語曰。言語動用沒交涉。
師曰。非言語動用。
亦沒交涉。頭曰。我這裡針劄不入。
師曰。我這裏如石上栽華。
頭然之。 ^416b42

【頌】道吾雲巖侍立次。
師指按山上枯榮二樹。
問道吾曰。枯者是榮者是。
吾曰。榮者是。師曰。
灼然一切處光明燦爛去。
又問雲巖。枯者是榮者是。
巖曰。枯者是。師曰。
灼然一切處放教枯淡去。
高沙彌忽至。師曰。
枯者是榮者是。彌曰。
枯者從他枯。榮者從他榮。
師顧道吾雲巖曰。
不是不是。 ^416c8

【頌】師久不陞堂。院主白曰。
大眾久思和尚示誨。
師曰。打鐘著。眾纔集。
師便下座歸方丈。
院主隨後問曰。和尚既許為眾說話。
為甚一言不措。師曰。
經有經師。論有論師。
爭怪得老僧。 ^416c20

【頌】僧問。兀兀地思量甚麼。
師曰。思量箇不思量底。
曰不思量底如何思量。
師曰。非思量。 ^416c26

○上堂。祖師祇教保護。
若貪嗔痴起來。切須防禁。
莫教掁觸。是你欲知枯木石頭。
却須擔荷。實無枝葉可得。
雖然如此。更宜自看。
不得絕言語。我今為你說這箇語。
顯無語底。他那箇本來無耳目等貌。 ^416c30

【頌】遵布衲浴佛。師曰。
這箇從汝浴。還浴得那箇麼。
遵曰。把將那箇來。
師乃休。 ^416c36

○僧問。己事未明。
乞和尚指示。師良久曰。
吾今為汝道一句亦不難。
祇宜汝於言下便見去。
猶較些子。若更入思量。
却成吾罪過。不如且各各合口。
免相累及。 ^416c40

【頌】師看經次。僧問。
和尚尋常不許人看經。
為甚麼却自看。師曰。
我祇圖遮眼。曰某甲學和尚。
還得也無。師曰。汝若看。
牛皮也須穿。 ^416c46

【評】【頌】僧問。平田淺草。
麈鹿成羣。如何射得麈中主。
師曰看箭。僧放身便倒。
師曰。侍者拖出這死漢。
僧便走。師曰。弄泥團漢。
有甚麼限。
other:: 
### 丹霞天然禪師
丹霞天然禪師 ^417a2

【頌】於慧林寺。遇天大寒。
取木佛燒火向。院主訶曰。
何得燒我木佛。師以杖子撥#CB01926;曰。
吾燒取舍利。主曰。
木佛何有舍利。師曰。
既無舍利。更取兩尊燒。
主自後眉鬚墮落。 ^417a10

【頌】訪龐居士。見女子靈照洗菜次。
師曰。居士在否。女子放下菜藍。
斂手而立。師又問。
居士在否。女子提籃便行。
師遂回。須臾居士歸。
女子乃舉前話。士曰。
丹霞在麼。女曰去也。
士曰。赤土塗牛妳。 ^417a16

○上堂。阿你。渾家切須保護。
一靈之物。不是你造作名邈得。
更說甚薦與不薦。
吾往日見石頭。亦祇教切須自保護。
此事不是你談話得。
阿你。渾家各有一坐具地。
更疑甚麼。禪可是你解底物。
豈有佛可成。佛之一字。
永不喜聞。阿你自看。
善巧方便。慈悲喜捨。
不從外得。不著方寸。
善巧是文殊。方便是普賢。
你更擬趂逐甚麼物。
不用經求落空去。
今時學者。紛紛擾擾。
皆是參禪問道。吾此間無道可修。
無法可證。一飲一#CB10437;。
各自有分。不用疑慮。
在在處處。有恁麼底。
若識得。釋迦即老凡夫是。
阿你。須是看取。莫一盲引眾盲。
相將入火坑。夜裏暗雙陸。
賽彩若為生。無事珍重。 ^417a24

○有僧到參。於山下見師。
便問。丹霞山向甚麼處去。
師指山曰。青黯黯處。
曰莫祇這箇便是麼。
師曰。真師子兒。一撥便轉。 ^417a44

【評】【頌】問僧。甚麼處宿。
曰山下宿。師曰。甚麼處喫飯。
曰山下喫飯。師曰。
將飯與闍黎喫底人。
還具眼也無。僧無對。
other:: 
### 大顛寶通禪師
大顛寶通禪師 ^417b2

初參石頭。頭問。那箇是汝心。
師曰。見言語者是。
頭便喝出。經旬日師却問。
前者既不是。除此外何者是心。
頭曰。除却揚眉瞬目。
將心來。師曰。無心可將來。
頭曰。元來有心。何言無心。
無心盡同謗。師於言下大悟。 ^417b8

○師侍立次。頭問。
汝是參禪僧。是州縣白蹋僧。
師曰。是參禪僧。頭曰。
何者是禪。師曰。揚眉瞬目。
頭曰。除却揚眉瞬目外。
將你本來面目呈看。
師曰。請和尚除却揚眉瞬目外鑒。
頭曰。我除竟。師曰。
將呈了也。頭曰。汝既將呈。
我心如何。師曰。不異和尚。
頭曰。不關汝事。師曰。
本無物。頭曰。汝亦無物。
師曰。本無物即真物。
頭曰。真物不可得。
汝心現量。意旨如此也。
大須護持。 ^417b16

○上堂。夫學道人。
須識自家本心。將心相示。
方可見道。多見時輩。
祇認揚眉瞬目。一語一默。
驀頭印可。以為心要。
此實未了。吾今為你諸人。
分明說出。各須聽受。
但除却一切妄運想念現量。
即汝真心。此心與塵境。
及守認靜默時。全無交涉。
即心是佛。不待修治。
何以故。應機隨照。
泠泠自用。窮其用處。
了不可得。喚作妙用。
乃是本心。大須護持。
不可容易。 ^417b30

○韓文公一日相訪。
問師春秋多少。師提起數珠曰會麼。
公曰不會。師曰。晝夜一百八。
公不曉。遂回。次日再來。
至門前見首座。舉前話問意旨如何。
座扣齒三下。及見師。
理前問。師亦扣齒三下。
公曰。元來佛法無兩般。
師曰。是何道理。公曰。
適來問首座亦如是。
師乃召首座。是汝如此對否。
座曰是。師便打。趂出院。 ^417b42

【頌】文公又一日白師曰。
弟子軍州事繁。佛法省要處。
乞師一語。師良久。
公罔措。時三平為侍者。
乃敲禪牀三下。師曰作麼。
平曰。先以定動。後以智拔。
公乃曰。和尚門風高峻。
弟子於侍者邊。得箇入處。
other:: 
### 長髭曠禪師
長髭曠禪師 ^417c6

【頌】曹谿禮祖塔回。
參石頭。頭問。甚麼處來。
曰嶺南來。頭曰。大庾嶺頭一鋪功德。
成就也未。師曰。成就久矣。
祇欠點眼在。頭曰。
莫要點眼麼。師曰便請。
頭乃垂一足。師禮拜。
頭曰。汝見箇甚麼道理。
便禮拜。師曰。據某甲所見。
如紅爐上一點雪。 ^417c16

○師見僧問訊次。
師曰。步步是汝證明處。
汝還知麼。曰某甲不知。
師曰。汝若知。我堪作甚麼。
僧禮拜。師曰。我不堪。
汝却好。
other:: 
### 京兆尸利禪師
京兆尸利禪師 ^417c24

問石頭。如何是學人本分事。
頭曰。汝何從吾覓。
曰不從師覓。如何即得。
石頭曰。汝還曾失麼。
師乃契會厥旨。
other:: 
### 招提慧朗禪師
招提慧朗禪師 ^417c32

初參馬祖。祖問。汝來何求。
曰求佛知見。祖曰。
佛無知見。知見乃魔耳。
汝自何來。曰南嶽來。
祖曰。汝從南嶽來。
未識曹谿心要。汝速歸彼。
不宜他往。師歸石頭。
便問。如何是佛。頭曰。
汝無佛性。師曰。蠢動含靈。
又作麼生。頭曰。蠢動含靈。
却有佛性。曰慧朗為甚麼却無。
頭曰。為汝不肯承當。
師於言下信入。住後凡學者至。
皆曰。去去。汝無佛性。
其接機大約如此〔時謂大朗〕。
other:: 
### 鳳翔佛陀禪師
鳳翔佛陀禪師 ^417c38

【頌】尋常持一串數珠。
念三種名號。曰一釋迦。
二元和。三佛陀。自餘是甚麼椀躂丘。
乃過一珠。終而復始。
事跡異常。時人莫測。
other:: 
### 大同濟禪師
大同濟禪師 ^418a6

一日見龐居士來。
便掩却門曰。多知老翁。
莫與相見。士曰。獨坐獨語。
過在阿誰。師便開門。
纔出。被士把住曰。
師多知。我多知。師曰。
多知且置。閉門開門。
卷之與舒。相較幾許。
士曰。祇此一問。氣急殺人。
師默然。士曰。弄巧成拙。 ^418a12

○僧問。此箇法門。
如何繼紹。師曰。冬寒夏熱。
人自委知。曰恁麼則蒙分付去也。
師曰。頑嚚少智。勔臔多痴。 ^418a20

【頌】問十二時中。如何合道。
師曰。汝還識十二時麼。
曰如何是十二時。
師曰。子丑寅卯。僧禮拜。
師示頌曰。十二時中那事別。
子丑寅卯吾今說。
若會唯心萬法空。
釋迦彌勒從茲決。
other:: 
## 三世

other:: 
### 道吾宗智禪師
道吾宗智禪師 ^418a24

預藥山法會。密契心印。
一日山問。子去何處來。
師曰。遊山來。山曰。
不離此室。速道將來。
師曰。山上烏兒頭似雪。
#CB00589;底遊魚忙不徹。 ^418a32

【頌】師離藥山見南泉。
泉問。闍黎名甚麼。
師曰宗智。泉曰。智不到處。
作麼生宗。師曰。切忌道著。
泉曰。灼然道著即頭角生。
三日後師與雲巖在後架把針。
泉見乃問。智頭陀前日道。
智不到處。切忌道著。
道著即頭角生。合作麼生行履。
師便抽身入僧堂。
泉便歸方丈。師又來把針。
巖曰。師弟適來為甚不祗對和尚。
師曰。你不妨靈利。
巖不薦。却問南泉。
適來智頭陀為甚不祗對和尚。
某甲不會。乞師垂示。
泉曰。他却是異類中行。
巖曰。如何是異類中行。
泉曰。不見道。智不到處。
切忌道著。道著即頭角生。
直須向異類中行。
巖亦不會。 ^418a36

【頌】師知雲巖不薦。
乃曰。此人因緣不在此。
却同回藥山。山問。
汝回何速。巖曰。祇為因緣不契。
山曰。有何因緣。巖舉前話。
山曰。子作麼生會他。
這箇時節便回。巖無對。
山乃大笑。巖便問。
如何是異類中行。
山曰。吾今日困倦。
且待別時來。巖曰。
某甲特為此事歸來。
山曰且去。巖便出。
師在方丈外。聞巖不薦。
不覺咬得指頭血出。
師却下來問巖。師兄去問和尚那因緣作麼生。
巖曰。和尚不與某甲說。
師便低頭。 ^418b8

○雲巖臨遷化。遣書辭師。
師覽書了。謂洞山密師伯曰。
雲巖不知有。我悔當時不向伊道。
雖然如是。要且不違藥山之子。 ^418b26

○藥山上堂曰。我有一句子。
未甞說向人。師出曰。
相隨來也。僧問藥山。
一句子如何說。山曰。
非言說。師曰。早言說了也。 ^418b32

○溈山問雲巖。菩提以何為座。
巖曰。以無為為座。
巖却問溈山。山曰。
以諸法空為座。又問師作麼生。
師曰。坐也聽伊坐。
臥也聽伊臥。有一人不坐不臥。
速道速道。山休去。 ^418b36

○有施主施裩。藥山提起示眾曰。
法身還具四大也無。
有人道得。與他一腰裩。
師曰。性地非空。空非性地。
此是地大。三大亦然。
山曰。與汝一腰裩。 ^418b42

○雲巖補鞋次。師問作甚麼。
巖曰。將敗壞。補敗壞。
師曰。何不道。即敗壞。
非敗壞。 ^418b48

【頌】師到五峯。峯問。
還識藥山老宿否。
師曰不識。峯曰。為甚麼不識。
師曰。不識不識。
other:: 
### 雲巖曇晟禪師
雲巖曇晟禪師 ^418c4

【頌】參百丈海禪師。
二十年因緣不契。
後造藥山。山問甚處來。
曰百丈來。山曰。百丈有何言句示徒。
師曰。尋常道。我有一句子。
百味具足。山曰。鹹則鹹味。
淡則淡味。不鹹不淡是常味。
作麼生是百味具足底句。
師無對。山曰。爭奈目前生死何。
師曰。目前無生死。
山曰。在百丈多少時。
師曰。二十年。山曰。
二十年在百丈。俗氣也不除。 ^418c8

○侍立次。山又問。
百丈更說甚麼法。
師曰。有時道。三句外省去。
六句內會取。山曰。
三千里外。且喜沒交涉。
山又問。更說甚麼法。
師曰。有時上堂。大眾立定。
以拄杖一時趂散。
復召大眾。眾回首。
丈曰。是甚麼。山曰。
何不早恁麼道。今日因子。
得見海兄。師於言下頓悟。
便禮拜。 ^418c20

【評】【頌】道吾問。大悲千手眼。
那箇是正眼。師曰。
如人夜間背手摸枕子。
吾曰。我會也。師曰。
作麼生會。吾曰。徧身是手眼。
師曰。道也太煞道。
祇道得八成。吾曰。
師兄作麼生。師曰。
通身是手眼。 ^418c30

○尼僧禮拜。師問。
汝爺在否。曰在。師曰年多少。
曰年八十。師曰。汝有箇爺。
不年八十。還知否。
曰莫是恁麼來者。
師曰。恁麼來者猶是兒孫。 ^418c38

○僧問。一念瞥起。
便落魔界時如何。
師曰。汝因甚麼却從佛界來。
僧無對。師曰會麼。
曰不會。師曰。莫道體不得。
設使體得。也祇是左之右之。
other:: 
### 秀州華亭船子德誠禪師
秀州華亭船子德誠禪師 ^418c44

【頌】自印心於藥山。
與道吾雲巖。為同道交。
洎離藥山。乃謂二同志曰。
公等應各據一方。
建立藥山宗旨。予率性踈野。
唯好山水。樂情自遣。
無所能也。他後知我所止之處。
若遇靈利座主。指一人來。
或堪雕琢。將授生平所得。
以報先師之恩。遂分携。
至秀州華亭。泛一小舟隨緣度日。
以接四方往來之者。
時人莫知其高蹈。
因號船子和尚。道吾後到京口。
遇夾山上堂。僧問如何是法身。
山曰法身無相。曰如何是法眼。
山曰法眼無瑕。道吾不覺失笑。
山便下座。請問道吾。
某甲適來祗對這僧話。
必有不是。致令上座失笑。
望上座不吝慈悲。
吾曰。和尚一等是出世。
未有師在。山曰。某甲甚處不是。
望為說破。吾曰。某甲終不說。
請和尚却往華亭船子處去。
山曰。此人如何。吾曰。
此人上無片瓦。下無卓錐。
和尚若去。須易服而往。
山乃散眾。束裝直造華亭。
船子纔見。便問。大德住甚麼寺。
山曰。寺即不住。住即不似。
師曰不似。似箇甚麼。
山曰。不是目前法。
師曰。甚處學得來。
山曰。非耳目之所到。
師曰。一句合頭語。
萬劫繫驢橛。師又問。
垂絲千尺。意在深潭。
離鈎三寸。子何不道。
山擬開口。被師一橈。
打落水中。山纔上船。
師又曰道道。山擬開口。
師又打。山豁然大悟。
乃點頭三下。師曰。
竿頭絲線從君弄。
不犯清波意自殊。
山遂問。拋綸擲釣。
師意如何。師曰。絲懸淥水。
浮定有無之意。山曰。
語帶玄而無路。舌頭談而不談。
師曰。釣盡江波。金鱗始遇。
山乃掩耳。師曰。如是如是。 ^419a2

【頌】師遂囑曰。汝向去。
直須藏身處沒蹤跡。
沒蹤跡處莫藏身。
吾二十年在藥山。
祇明斯事。汝今既得。
他後莫住城隍聚落。
但向深山裏。钁頭邊。
覓取一箇半箇接續。
無令斷絕。山乃辭行。
頻頻回顧。師遂喚闍黎。
山乃回首。師竪起橈子曰。
汝將謂別有。乃覆船入水而逝。
other:: 
### 百巖明哲禪師
百巖明哲禪師 ^419b2

【頌】洞山與密師伯到參。
師問二上座甚處來。
山曰湖南。師曰。觀察使姓甚麼。
曰不得姓。師曰。名甚麼。
曰不得名。師曰。還治事也無。
曰自有郎幕在。師曰。
還出入也無。曰不出入。
師曰。豈不出入。山拂袖便出。
師次早入堂。召二上座曰。
昨日老僧對闍黎一轉語。
不相契。一夜不安。
今請闍黎別下一轉語。
若愜老僧意。便開粥相伴過夏。
山曰。請和尚問。師曰。
豈不出入。山曰。太尊貴生。
師乃開粥。同共過夏。
other:: 
### 澧州高沙彌
澧州高沙彌 ^419b14

初參藥山。山問。甚處來。
師曰。南嶽來。山曰。
何處去。師曰。江陵受戒去。
山曰。受戒圖甚麼。
師曰。圖免生死。山曰。
有一人不受戒。亦無生死可免。
汝還知否。師曰。恁麼則佛戒何用。
山曰。這沙彌猶挂唇齒在。
師禮拜而退。 ^419b30

○道吾來侍立。山曰。
適來有箇跛脚沙彌。
却有些子氣息。吾曰。
未可全信。更須勘過始得。 ^419b38

【頌】至晚山上堂召曰。
早來沙彌在甚麼處。
師出眾立。山問。我聞長安甚閙。
你還知否。師曰。我國晏然。
山曰。汝從看經得。
請益得。師曰。不從看經得。
亦不從請益得。山曰。
大有人不看經。不請益。
為甚麼不得。師曰。
不道他不得。祇是不肯承當。
山顧道吾雲巖曰。
不信道。 ^419b42

○師辭藥山。山問。
甚麼處去。師曰。某甲在眾有妨。
且往路邊卓箇草庵。
接待往來茶湯去。
山曰。生死事大。何不受戒去。
師曰。知是般事便休。
更喚甚麼作戒。山曰。
汝既如是。不得離吾左右。
時復要與子相見。
other:: 
### 鼎州李翱刺史
鼎州李翱刺史 ^419c4

【頌】嚮藥山玄化。屢請不赴。
乃躬謁之。山執經卷不顧。
侍者曰。太守在此。
守性褊急。乃曰。見面不如聞名。
拂袖便出。山曰。太守。
何得貴耳賤目。守回拱謝。
問。曰。如何是道。山以手指上下曰。
會麼。守曰不會。山曰。
雲在青天水在缾。
守忻愜作禮。而述偈曰。
鍊得身形似鶴形。
千株松下兩函經。
我來問道無餘說。
雲在青天水在瓶。
守又問。如何是戒定慧。
山曰。貧道這裏無此閑家具。
守莫測玄旨。山曰。
太守欲得保任此事。
直須向高高山頂立。
深深海底行。閨閤中物捨不得。
便為滲漏。
other:: 
### 翠微無學禪師
翠微無學禪師 ^419c14

【頌】一日師在法堂內行。
投子進前。接禮問曰。
西來密旨。和尚如何示人。
師駐步少時。子曰。
乞師垂示。師曰。更要第二杓惡水那。
子便禮謝。師曰。莫垛根。
子曰。時至根苗自生。 ^419c34

○師因供養羅漢。
僧問。丹霞燒木佛。
和尚為甚麼供養羅漢。
師曰。燒也不燒著。
供養亦一任供養。
曰供養羅漢。羅漢還來也無。
師曰。汝每日還喫飯麼。
僧無語。師曰。少有靈利底。
other:: 
### 孝義寺性空禪師
孝義寺性空禪師 ^419c40

【頌】僧參人事畢。師曰。
與麼下去。還有佛法道理也無。
曰某甲結舌有分。
師曰。老僧又作麼生。
曰素非好手。師便仰身合掌。
僧亦合掌。師乃拊掌三下。
僧拂袖便出。師曰。
烏不前。兔不後。幾人於此茫然走。
祇有闍黎達本源。
結舌何曾著空有。
other:: 
### 僊天禪師
僊天禪師 ^419c48

【頌】僧參。纔展坐具。
師曰。不用通時暄。
還我文彩未生時道理來。
曰某甲有口。瘂却即閑。
苦死覓箇臘月扇子作麼。
師拈棒作打勢。僧把住曰。
還我未拈棒時道理。
師曰。隨我者隨之南北。
不從我者死住東西。
曰隨與不隨且置。
請師指出東西南北。
師便打。
other:: 
### 三平義忠禪師
三平義忠禪師 ^420a10

初參石鞏。鞏常張弓架箭接機。
師詣法席。鞏曰看箭。
師乃撥開#CB05577;曰。
此是殺人箭。活人箭又作麼生。
鞏彈弓絃三下。師乃禮拜。
鞏曰。三十年張弓架箭。
祇射得半箇聖人。
遂抝折弓箭。後參大顛。
舉前話。顛曰。既是活人箭。
為甚麼向弓絃上辨。
平無對。顛曰。三十年後。
要舉此話也難得。 ^420a20

【頌】師問大顛。不用指東劃西。
便請直指。顛曰。幽州江口石人蹲。
師曰。猶是指東劃西。
顛曰。若是鳳凰兒。
不向那邊討。師作禮。
顛曰。若不得後句。
前話也難圓。 ^420a30

○上堂。今時人出來。
盡學馳求造作。將當自己眼目。
有甚麼相當。阿汝。
欲學麼。不要諸餘。
汝等各有本分事。
何不體取。作麼心憤憤。
口悱悱。有甚麼利益。
分明向汝說。若要修行路。
及諸聖建立化門。
自有大藏教文在。
若是宗門中事。宜汝切不得錯用心。
僧問。宗門中還有學路也無。
師曰。有一路滑如苔。
曰學人還躡得否。
師曰。不擬心。汝自看。 ^420a36

○講僧問。三乘十二分教。
某甲不疑。如何是祖師西來意。
師曰。龜毛拂子。兔角拄杖。
大德藏向甚麼處。
曰龜毛兔角。豈是有邪。
師曰。肉有千斤。智無銖兩。 ^420b2

○上堂。諸人若未曾見知識即不可。
若曾見作者來。便合體取些子意度。
向巖谷間。木食草衣恁麼去。
方有少分相應。若馳求知解義句。
即萬里望鄉關去也。
珍重。 ^420b8

○師有偈曰。即此見聞非見聞。
無餘聲色可呈君。
箇中若了全無事。
體用何妨分不分。
other:: 
### 馬頰山本空禪師
馬頰山本空禪師 ^420b14

【頌】上堂。祇這施為動轉。
還合得本來祖翁麼。
若合得。十二時中無虗棄底道理。
若合不得。喫茶說話。
往往喚作茶話在。
僧便問。如何免得不成茶話去。
師曰。你識得口也未。
曰如何是口。師曰。
兩片皮也不識。曰如何是本來祖翁。
師曰。大眾前不要牽爺恃孃。
曰大眾忻然去也。
師曰。你試點大眾性看。
僧作禮。師曰。伊往往道。
一性一切性在。僧欲進語。
師曰。孤負平生行脚眼。 ^420b18

【頌】問去却即今言句。
請師直指本來性。
師曰。你迷源來得多少時。
曰即今蒙和尚指示。
師曰。若指示你。我即迷源。
曰如何即是。師示頌曰。
心是性體。性是心用。
心性一如。誰別誰共。
妄外迷源。祇者難洞。
古今凡聖。如幻如夢。
other:: 
### 本生禪師
本生禪師 ^420b32

拈拄杖示眾曰。我若拈起。
你便向未拈起時作道理。
我若不拈起。你便向拈起時作主宰。
且道老僧為人在甚處。
時有僧出曰。不敢妄生節目。
師曰。也知闍黎不分外。
曰低低處平之有餘。
高高處觀之不足。
師曰。節目上更生節目。
僧無語。師曰。掩鼻偷香。
空招罪犯。
other:: 
### 石室善道禪師
石室善道禪師 ^420b42

一日仰山問。佛之與道。
相去幾何。師曰道如展手。
佛以握拳。曰畢竟如何的當。
可信可依。師以手撥空三下曰。
無恁麼事。無恁麼事。
曰還假看教否。師曰。
三乘十二分教。是分外事。
若與他作對。即是心境兩法。
能所雙行。便有種種見解。
亦是狂慧。未足為道。
若不與他作對。一事也無。
所以祖師道。本來無一物。
汝不見小兒出胎時。
可道我解看教。不解看教。
當恁麼時。亦不知有佛性義。
無佛性義。及至長大便學種種知解。
出來便道我能我解。
不知總是客塵煩惱。
十六行中嬰兒行為最。
哆哆和和時。喻學道之人。
離分別。取捨心。故讚歎嬰兒。
可況喻取之。若謂嬰兒是道。
今時人錯會。
other:: 
## 四世

other:: 
### 石霜山慶諸禪師
石霜山慶諸禪師 ^420c6

【頌】抵溈山。為米頭。
一日篩米次。溈曰。
施主物莫拋撒。師曰。
不拋撒。溈於地上拾得一粒曰。
汝道不拋撒。這箇是甚麼。
師無對。溈又曰。莫輕這一粒。
百千粒盡從這一粒生。
師曰。百千粒從這一粒生。
未審這一粒從甚麼處生。
溈呵呵大笑。歸方丈。
溈至晚上堂曰。大眾。
米裏有蟲。諸人好看。 ^420c30

【頌】後參道吾。問如何是觸目菩提。
吾喚沙彌。彌應諾。
吾曰。添淨缾水著。
良久却問師。汝適來問甚麼。
師擬舉。吾便起去。
師於此有省。 ^420c40

○吾將順世。垂語曰。
我心中有一物。久而為患。
誰能為我除之。師曰。
心物俱非。除之益患。
吾曰。賢哉賢哉。 ^420c46

【頌】後因僧自洞山來。
師問。和尚有何言句示徒。
曰解夏上堂云。秋初夏末。
兄弟或東去西去。
直須向萬里無寸草處去。
良久曰。祇如萬里無寸草處。
作麼生去。師曰。有人下語否。
曰無。師曰。何不道出門便是草。
僧回舉似洞山。山曰。
此是一千五百人善知識語。
因茲囊錐始露。果熟香飄。 ^421a2

○上堂。汝等諸人。
自有本分事。不用馳求。
無你是非處。無你咬嚼處。
一代時教。整理時人脚手。
凡有其由。皆落今時。
直至法身非身。此是教家極則。
我輩沙門。全無肯路。
若分則差。不分則坐著泥水。
但由心意。妄說見聞。 ^421a12

【頌】師在方丈內。僧在窻外問。
咫尺之間。為甚麼不覩師顏。
師曰。徧界不曾藏。
僧舉問雪峯。徧界不曾藏意旨如何。
峯曰。甚麼處不是石霜。
師聞曰。這老漢。著甚麼死急。
峯聞曰。老僧罪過。 ^421a20

【頌】裴相國來。師拈起裴笏問。
在天子手中為圭。
在官人手中為笏。
在老僧手中。且道喚作甚麼。
裴無對。師乃留下笏。 ^421a28

○示眾。初機未覯大事。
先須識取頭。其尾自至。
踈山仁參。問如何是頭。
師曰。直須知有。曰如何是尾。
師曰。盡却今時。曰有頭無尾時如何。
師曰。吐得黃金。堪作甚麼。
曰有尾無頭時如何。
師曰。猶有依倚在。
曰直得頭尾相稱時如何。
師曰。渠不作箇解會。
亦未許渠在。 ^421a32

○僧問。三千里外。
遠聞石霜有箇不顧。
師曰是。曰祇如萬象歷然。
是顧不顧。師曰。我道不驚眾。
曰不驚眾是與萬象合。
如何是不顧。師曰。
徧界不曾藏。 ^421a42

○問如何是祖師西來意。
師乃咬齒示之。僧不會。
後問九峰曰。先師咬齒意旨如何。
峰曰。我寧可截舌。
不犯國諱。又問雲蓋。
蓋曰。我與先師有甚麼冤讐。 ^421a48

○師居石霜山。二十年間。
學眾有長坐不臥。
屹若株杌。天下謂之枯木眾也。
other:: 
### 漸源仲興禪師
漸源仲興禪師 ^421b6

在道吾為侍者。
【評】【頌】一日侍吾往檀越家弔慰。
師拊棺曰。生邪死邪。
吾曰。生也不道。死也不道。
師曰。為甚麼不道。
吾曰。不道不道。歸至中路。
師曰。和尚今日須與某甲道。
若不道。打和尚去也。
吾曰。打即任打。道即不道。
師便打。吾歸院曰。
汝宜離此去。恐知事得知不便。
師乃禮辭。隱于村院。
經三年後。忽聞童子念觀音經。
至應以比丘身得度者。
即現比丘身。忽然大省。
遂焚香遙禮曰。信知先師遺言。
終不虗發。自是我不會。
却怨先師。先師既歿。
唯石霜是嫡孫。必為證明。
乃造石霜。霜見便問。
離道吾後。到甚處來。
師曰。祇在村院寄足。
霜曰。前來打先師因緣。
會也未。師起身進前曰。
却請和尚道一轉語。
霜曰不見道。生也不道。
死也不道。師乃述在村院得底因緣。
遂禮拜石霜。設齋懺悔。
他日持鍬復到石霜。
於法堂上從東過西。
從西過東。霜曰作麼。
師曰。覓先師靈骨。
霜曰。洪渡浩渺。白浪滔天。
覓甚先師靈骨。師曰。
正好著力。霜曰。這裏針劄不入。
著甚麼力。源持鍬肩上便出。
other:: 
### 淥清禪師
淥清禪師 ^421b10

僧問。如何是無相。
師曰。山青水綠。
○僧參。師以目視之。
僧曰。是箇機關。於某甲分上用不著。
師彈指三下。僧遶禪牀一匝。
依位立。師曰。參堂去。
僧始出。師便喝。僧却以目視之。
師曰。灼然用不著。
僧禮拜。
other:: 
### 神山僧密禪師
神山僧密禪師 ^421b44

一日與洞山鉏茶園。
山擲下钁頭曰。我今日一點氣力也無。
師曰。若無氣力。爭解恁麼道。
山曰汝將謂有氣力底是。 ^421c4

○裴大夫問僧。供養佛。
佛還喫否。僧曰。如大夫祭家神。
大夫舉似雲巖。巖曰。
這僧未出家在。曰和尚又如何。
巖曰。有幾般飯食。
但一時下來。巖却問師。
一時下來又作麼生。
師曰。合取鉢盂。巖肯之。 ^421c8

【頌】師與洞山行次。
忽見白兔走過。師曰俊哉。
洞曰作麼生。師曰。
大似白衣拜相。洞曰。
老老大大。作這箇說話。
師曰你作麼生。洞曰。
積代簪纓。暫時落魄。 ^421c16

○師問洞山。智識所通莫不遊踐。
徑截處。乞師一言。
洞曰。師伯意。何得取功。
師因斯頓覺。下語非常。 ^421c22

【頌】後與洞山過獨木橋。
洞先過了。拈起木橋曰。
過來。師喚价闍黎。
洞乃放下木橋。
other:: 
### 幽谿和尚
幽谿和尚 ^421c24

僧問。大用現前。不存軌則時如何。
師起遶禪牀一匝而坐。
僧擬進語。師與一蹋。
僧歸位而立。師曰。
汝恁麼。我不恁麼。
汝不恁麼。我却恁麼。
僧再擬進語。師又與一蹋曰。
三十年後。吾道大行。 ^421c30

○問如何是祖師禪。
師曰。泥牛步步出人前。 ^421c36

○問處處該不得時如何。
師曰。夜半石人無影像。
縱橫不辨往來源。
other:: 
### 夾山善會禪師
夾山善會禪師 ^421c38

上堂。有祖以來。時人錯會相承。
至令以佛祖言句。
為人師範。若或如此。
却成狂人無智人去。
他祇指示汝無法本是道。
道無一法。無佛可成。
無道可得。無法可取。
無法可捨。所以老僧道。
目前無法。意在目前。
他不是目前法。若向佛祖邊學。
此人未具眼在。何故。
皆屬所依。不得自在。
本祇為生死茫茫。
識性無自由分。千里萬里求善知識。
須具正眼。求脫虗謬之見。
定取目前生死。為復實有。
為復實無。若有人定得。
許汝出頭。上根之人。
言下明道。中下根器。
波波浪走。何不向生死中定當取。
何處更疑佛疑祖。
替汝生死。有智人笑汝。
汝若不會。更聽一頌。
勞持生死法。唯向佛邊求。
目前迷正理。撥火覓浮漚。 ^421c42

○西川座主。罷講徧參。
到襄州華嚴和尚處問曰。
祖意教意。是同是別。
嚴曰。如車二輪。如鳥二翼。
主曰。將為禪門別有長處。
元來無。遂歸蜀。後聞師道播諸方。
令小師持此語問。
師曰。雕砂無鏤玉之談。
結草乖道人之意。
主聞舉。遙禮曰。元來禪門中別有長處。 ^422a16

【頌】僧問。撥塵見佛時如何。
師曰。直須揮劒。若不揮劒。
漁父棲巢。僧後問石霜。
撥塵見佛時如何。
霜曰。渠無國土。甚處逢渠。
僧回舉似師。師上堂舉了。
乃曰。門庭施設。不如老僧。
入理深談。猶較石霜百步。 ^422a26

【頌】問如何是佛。師曰。
此問無賓主。曰尋常與甚麼人對談。
師曰。文殊與吾携水去。
普賢猶未折花來。 ^422a34

【頌】問如何是夾山境。
師曰。猿抱子歸青嶂裏。
鳥銜花落碧巖前。 ^422a38

○師問僧。甚麼處來。
曰洞山來。師曰。洞山有何言句示徒。
曰尋常教學人三路學。
師曰。何者三路。曰玄路。
鳥道。展手。師曰。實有此語否。
曰實有。師曰。軌持千里鈔。
林下道人悲。
other:: 
### 清平山令遵禪師
清平山令遵禪師 ^422a40

【頌】初參翠微。便問如何是西來的的意。
微曰。待無人即向汝說。
師良久曰。無人也。
請和尚說。微下禪牀引師入竹園。
師又曰。無人也。請和尚說。
微指竹曰。這竿得恁麼長。
那竿得恁麼短。師雖領其微言。
猶未徹其玄旨。出住大通。
上堂。舉初見翠微機緣謂眾曰。
先師入泥入水為我自是我。
不識好惡。 ^422b2

○次遷清平。上堂。
諸上座。夫出家人。
須會佛意始得。若會佛意。
不在僧俗男女貴賤。
但隨家豐儉安樂便得。
諸上座。盡是久處叢林。
徧參尊宿。且作麼生會佛意。
試出來大家商量。
莫空氣高。至後一事無成。
一生空度。若未會佛意。
直饒頭上出水。足下出火。
燒身煉臂聰慧多辯。
聚徒一千二千。說法如雲如雨。
講得天花亂墜。祇成箇邪說。
爭競是非去佛法大遠在。
諸人幸值色身安健。
不值諸難。何妨近前著些工夫。
體取佛意好。 ^422b14

【頌】僧問。如何是大乘。
師曰。井索曰如何是小乘。
師曰。錢貫。又問如何是有漏。
師曰。笊籬。曰如何是無漏。
師曰。木杓曰。覿面相呈時如何。
師曰。分付與典座。
other:: 
### 投子山大同禪師
投子山大同禪師 ^422b30

初習安般觀。次閱華嚴教。
發明性海。復謁翠微。
頓悟宗旨。 ^422b38

【評】【頌】趙州問大死底人。
却活時如何。師曰。
不許夜行。投明須到。
州曰。我早侯白。伊更侯黑。 ^422b40

○上堂。汝諸人來這裏。
擬覓新鮮語句。攢花四六。
圖口裏有可道。我老兒氣力稍劣。
脣舌遲鈍。亦無閒言語與汝。
汝若問我。便隨汝答。
也無玄妙。可及於汝。
亦不教汝垛根。終不說向上向下。
有佛有法。有凡有聖。
亦不存坐繫縛汝。
諸人變現千般。總是汝自生見解。
擔帶將來。自作自受。
我這裏無可與汝。
也無表無裏。說似諸人。
有疑便問。僧問表裏不收時如何。
師曰。汝擬向這裏垛根。
便下座。 ^422b44

【評】【頌】問一切聲是佛聲是否。
師曰是。曰和尚莫#CB05163;沸盌鳴聲。
師便打。又問麤言及細語。
皆歸第一義。是否。
師曰是。曰喚和尚作頭驢得麼。
師便打。 ^422c10

【頌】問如何是十身調御。
師下禪牀立。又問凡聖相去幾何。
師亦下禪牀立。 ^422c16

【頌】師指庵前一片石。
謂雪峰曰。三世諸佛總在裏許。
峰曰。須知有不在裏許者。
師曰。不快漆桶。 ^422c18

○僧問那吒。析骨還父。
析肉還母。如何是那吒本來身。
師放下拂子叉手。 ^422c22

【頌】問和尚住此山。
有何境界。師曰。丫角女子白頭絲。 ^422c24

【頌】問月未圓時如何。
師曰。吞却三箇四箇。
曰圓後如何。師曰。
吐却七箇八箇〔師微言頗多今錄少分而已〕。
other:: 
### 道場山如訥禪師
道場山如訥禪師 ^422c26

僧問如何是教意。
師曰。汝自看。僧禮拜。
師曰。明月鋪霄漢。
山川勢自分。又問。
如何得聞性不隨緣去。
師曰。汝聽看僧禮拜。
師曰。聾人也唱胡笳調。
好惡高低自不聞。
曰恁麼則聞性宛然也。
師曰。石從空裏立。
火向水中焚。 ^422c32

○問一念不生時如何。
師曰。堪作甚麼。僧無語。
師又曰。透出龍門雲雨合。
山川大地入無蹤。
other:: 
### 白雲約禪師
白雲約禪師 ^422c40

僧問不坐偏空堂。
不居無學位。此人合向甚麼安置。
師曰。青天無電影。
韶國師參。師問甚麼處來。
韶曰。江北來。師曰。
船來陸來。曰船來。
師曰。還逢見魚鼈麼。
曰往往遇之。師曰。
遇時作麼生。韶曰。
咄。縮頭去。師大笑。
other:: 
### 棗山光仁禪師
棗山光仁禪師 ^422c46

上堂。眾集。師於座前謂眾曰。
不負平生行脚眼目。
致箇問來。還有麼。
眾無對。師曰。若無即陞座去也。
便登座。僧出禮拜。
師曰。負我且從。大眾何也。
便歸方丈。翌日有僧。
請辨前語意旨。如何。
師曰。齋時有飯與汝喫。
夜後有牀與汝眠。
一向煎迫我作甚麼。
僧禮拜師曰。苦苦僧曰。
請師直指。師乃垂足曰。
舒縮一任老僧。 ^423a8

〔會元五卷終〕
other:: 
## 五世

other:: 
### 大光山居誨禪師
大光山居誨禪師 ^423a20

【頌】僧問祗如達磨是祖否。
師曰。不是祖。曰既不是祖。
又來作甚麼。師曰。
祇為汝不薦。曰薦後如何。
師曰。方知不是祖。 ^423a22

○上堂。一代時教。
祇是整理時人手脚。
直饒剝盡到底。也祇成得箇了事人。
不可將當衲衣下事。
所以道。四十九年明不盡。
標不起。到這裏合作麼生更若忉忉。
恐成負累珍重。
other:: 
### 九峯道#CB05418;禪師
九峯道#CB05418;禪師 ^423a26

【頌】甞為石霜侍者。
洎霜歸寂。眾請首座繼住持。
師白眾曰。須明得先師意始可。
座曰。先師有甚麼意。
師曰先師道休去。
歇去。冷湫湫地去。
一念萬年去。寒#CB01926;枯木去。
古廟香爐去。一條白練去。
其餘即不問。如何是一條白練去。
座曰。這箇祇是明一色邊事。
師曰。元來未會先師意在。
座曰。你不肯我那。
但裝香來。香烟斷處。
若去不得。即不會先師意。
遂焚香香烟未斷。
座已脫去。師拊座背曰。
坐脫立亡即不無。
先師意未夢見在。 ^423a34

○僧問承古有言。
向外紹則臣位。向內紹則王種是否。
師曰是。曰如何是外紹。
師曰。若不知事極頭。
祇得了事。喚作外紹。
是為臣種。曰如何是內紹。
師曰。知向裏許承當擔荷。
是為內紹。曰如何是王種。
師曰。須見無承當底人。
無擔荷。底人。始得同一色。
同一色了。所以借為誕生。
是為王種。曰恁麼則內紹亦須得轉。
師曰。灼然有承當擔荷。
爭得不轉。汝道內紹便是人王種。
你且道如今還有紹底道理麼。
所以古人道。紹是功。
紹了非是功。轉功位了。
始喚作人王種。曰未審外紹還轉也無。
師曰。外紹全未知有。
且教渠知有。曰如何是知有。
師曰天明不覺曉。 ^423b2

○問如何是外紹。
師曰。不借別人家裏事。
曰如何是內紹。師曰。
推爺向裏頭。曰二語之中。
那語最親。師曰。臣在門裏。
王不出門。曰恁麼則不出門者不落二邊。
師曰。渠也不獨坐世界裏。
紹王種。名外紹王種性。
所以道紹是功名臣。
是偏中正。紹了轉功名君。
是正中偏。 ^423b22

○問誕生還更知聞也無。
師曰。更知聞阿誰曰。
恁麼則莫便是否。
師曰。若是。古人為甚麼道。
誕生王有父。曰既有父。
為甚麼不知聞。師曰。
同時不識祖。 ^423b32

○問古人云。直得不恁麼來者。
猶是兒孫。意旨如何。
師曰。古人不謾語。
曰如何是來底兒孫。
師曰。猶守珍御在。
曰如何是父。師曰。
無家可坐。無世可興。 ^423b38

【頌】問人人盡言請益。
未審師將何拯濟。
師曰。汝道巨嶽還曾乏寸土也無曰。
恁麼則四海參尋。
當為何事。師曰。演若迷頭心自狂。
曰還有不狂者麼。
師曰。有曰如何是不狂者。
師曰。突曉途中眼不開。 ^423b44

【頌】問如何是學人自己。
師曰。更問阿誰。曰便恁麼承當時如何。
師曰。須彌還更戴須彌。 ^423c4

【頌】問祖祖相傳。復傳何事。
師曰。釋迦慳迦葉富。
曰如何是釋迦慳。
師曰。無物與人。曰如何是迦葉富。
師曰。國內孟甞君。
曰畢竟傳底事作麼生。
師曰。百歲老人分夜燈。 ^423c8

【頌】問諸聖間出。祇是箇傳語底人。
豈不是和尚語。師曰是。
曰祇如世尊生下。
一手指天。一手指地。
云天上天下。唯我獨尊。
為甚麼喚作傳語底人。
師曰。為他指天指地。
所以喚作傳語底人。
僧禮拜而退。 ^423c14

【頌】問古人道。因真立妄。
從妄顯真。是否。師曰是。
曰如何是真心。師曰。
不雜食是。曰如何是妄心。
師曰。攀緣起倒是。
曰離此二途。如何是本體。
師曰。本體不離。曰為甚麼不離。
師曰。不敬功德天。
誰嫌黑暗女。 ^423c22

【頌】問盡乾坤都來是箇眼。
如何是乾坤眼。師曰。
乾坤在裏許。曰乾坤眼何在。
師曰。正是乾坤眼。
曰還照矚也無。師曰不借三光勢。
曰既不假三光勢。
憑何喚作乾坤眼。
師曰若不如是。髑髏前見鬼神無數。 ^423c28

【頌】示眾曰。常住法身。
不生不滅。僧問。既是不生不滅。
為甚麼六道輪迴。
師曰。為有心故。曰以何方便。
當證法身。師曰。以虗空心。
合虗空理。曰證後如何。
師曰任從三界轉。
徒聽四生奔復曰會麼。
曰不會。師曰。禮拜著【增收】。
other:: 
### 湧泉景欣禪師
湧泉景欣禪師 ^423c36

自石霜開示而止湧泉。
一日不披袈裟喫飯。
有僧問莫成俗否。
師曰。即今豈是僧邪。 ^423c46

【頌】彊德二禪客。於路次見師騎牛。
不識師。忽曰蹄角甚分明。
爭奈騎者不鑒。師驟牛而去。
彊德憩於樹下煎茶。
師回却下牛問曰。
二禪客近離甚麼處。
彊曰。那邊。師曰那邊事作麼生。
彊提起茶盞。師曰此猶是這邊事。
那邊事作麼生。彊無對。
師曰。莫道騎牛不鑒好。 ^423c48

○上堂。我四十九年在這裏。
尚自有時走作。汝等諸人莫開大口。
見解人多。行解人萬中無一箇。
見解言語。總要知通。
若識不盡。敢道輪迴去在。
為何如此。蓋為識漏未盡。
汝但盡却今時。始得成立。
亦喚作立中功。轉功就他去。
亦喚作就中功。親他去。
我所以道。親人不得度。
渠不度親人。恁麼譬喻尚不會薦取渾崙底。
但管取性亂動舌頭。
不見洞山道。相續也大難。
汝須知有此事。若不知有。
啼哭有日在。
other:: 
### 雲蓋志元禪師
雲蓋志元禪師 ^424a10

【頌】僧問石霜。萬戶俱閉即不問。
萬戶俱開時如何。
霜曰。堂中事作麼生。
僧無對。經半年方始下一轉語曰。
無人接得渠。霜曰道即太煞道。
祇道得八成。曰和尚又且如何。
霜曰。無人識得渠。
師知乃禮拜。乞為舉。
霜不肯。師乃抱霜上方丈曰。
和尚若不道。打和尚去在。
霜曰。得在。師頻禮拜。
霜曰。無人識得渠。
師於言下頓省。
other:: 
### 南際僧一禪師
南際僧一禪師 ^424a28

僧問。幸獲親近。乞師指示。
師曰。我若指示。即屈著汝。
曰教學人作麼生即是。
師曰。切忌是非。 ^424a42

○問同類即不問。
如何是異類。師曰。
要頭斫將去。
other:: 
### 覆船山洪薦禪師
覆船山洪薦禪師 ^424a46

【頌】僧問。抱璞投師。
師還接否。師以手拍香臺。
僧禮拜。師曰。禮拜則不無。
其中事作麼生。僧却拍香臺。
師曰。舌頭不出口。
other:: 
### 鹿苑暉禪師
鹿苑暉禪師 ^424a48

僧問。祖祖相傳。未審傳箇甚麼。
師曰。汝問我。我問汝。
曰恁麼則緇素不分也。
師曰。甚麼處去來。
other:: 
### 鳳翔石柱禪師
鳳翔石柱禪師 ^424b6

【頌】遊方時到洞山。
時#CB05418;和尚垂語曰。
有四種人。一人說過佛祖。
一步行不得。一人行過佛祖。
一句說不得。一人說得行得。
一人說不得行不得。
阿那箇是其人。師出眾曰。
一人說過佛祖行不得者。
祇是無舌不許行。
一人行過佛祖。一句說不得者。
祇是無足不許說。
一人說得行得者。
祇是函蓋相稱。一人說不得行不得者。
如斷命求活。此是石女兒。
披枷帶鎻。山曰。闍黎分上作麼生。
師曰。該通分上。卓卓寧彰。
山曰。祇如海上明公秀。
又作麼生。師曰。幻人相逢。
拊掌呵呵。
other:: 
### 南嶽玄泰禪師
南嶽玄泰禪師 ^424b12

沉靜寡言。未甞衣帛。
時謂之泰布衲。始見德山。
陞于堂矣。後謁石霜。
遂入室焉。掌翰二十年。
與貫休齊己為友。
後居蘭若。曰金剛臺。
誓不立門徒。四方後進依附。
皆用交友之禮。 ^424b32

○甞以衡山。多被山民。
斬伐燒畬。為害滋甚。
乃作畬山謠曰。畬山兒。
畬山兒無所知。年年斫斷青山嵋。
就中最好衡嶽色。
杉松利斧摧貞枝。
靈禽野鶴無因依。
白雲回避青烟飛。
猿猱路絕。巖崖出芝。
术失根。茆草肥。年年斫罷仍且鉏。
千秋終是難復初。
又道今年種不多。
來年更斫當陽坡。
國家壽嶽尚如此。
不知此理如之何。
遠邇傳播。達于九重。
有詔禁止。故嶽中蘭若。
無復延燎。師之力也。
將示滅。乃召一僧。
令備薪蒸。留偈曰。
今年六十五。四大將離主。
其道自玄玄。箇中無佛祖。
不用剃頭。不用澡浴。
一堆猛火。千足萬足。
端坐垂一足而逝。
闍維收舍利。建塔於迎雲亭側。
other:: 
### 潭州雲蓋禪師
潭州雲蓋禪師 ^424b38

僧問。不可以情測時如何。
師曰無舌童兒。機智盡。 ^424c14

○風穴參。師問。石角穿雲路。
携笻意若何。穴曰。
紅霞籠玉象。擁嶂照川源。
師曰。相隨來也。穴曰。
和尚也須低聲。師曰。
且坐喫茶。
other:: 
### 龍湖普聞禪師
龍湖普聞禪師 ^424c16

唐僖宗太子也。幼不茹葷。
長無經世意。僖宗鍾愛之。
然百計陶寫。終不能回。
中和初。僖宗幸蜀。
師斷髮逸遊。人無知者。
造石霜問曰。祖師別傳事。
肯以相付乎。霜曰。
莫謗祖師。師曰。天下宗旨盛大。
豈妄為之邪。霜曰。
是實事郍。師曰。師意如何。
霜曰。待案山點頭。
即向汝道。師於言下頓省。
other:: 
### 張拙秀才
張拙秀才 ^424c22

【頌】因禪月大師指參石霜。
霜問。秀才何姓。曰姓張。
名拙。霜曰。覓巧尚不可得。
拙自何來。公忽有省。
乃呈偈曰。光明寂照徧河沙。
凡聖含靈共我家。
一念不生全體現。
六根纔動被雲遮。
斷除煩惱重增病。
趣向真如亦是邪。
隨順世緣無罣礙。
涅槃生死等空花。
other:: 
### 肥田慧覺伏禪師
肥田慧覺伏禪師 ^424c34

僧問。此地名甚麼。
師曰肥田。曰宜種甚麼。
師便打。師有偈曰。
修多好句枉工夫。
返本還源是大愚。
祖佛不從修證得。
縱行玄路也崎嶇。
other:: 
### 洛浦山元安禪師
洛浦山元安禪師 ^424c46

丱年出家具戒。通經論。
問道臨濟。後為侍者。
濟甞對眾美之曰。
臨濟門下一隻箭。
誰敢當鋒。師蒙印可。
自謂已足。一日侍立次。
有座主參濟。濟問。
有一人於三乘十二分教明得。
有一人不於三乘十二分教明得。
且道此二人。是同是別。
主曰。明得即同。明不得即別。
師曰。這裏是甚麼所在。
說同說別。濟顧師曰。
汝又作麼生。師便喝。
濟送座主回。問師。
汝豈不是適來喝老僧者。
師曰是。濟便打。 ^425a4

【頌】師後辭濟。濟問。
甚麼處去。師曰。南方去。
濟以拄杖畫一畫曰。
過得這箇便去。師乃喝。
濟便打。師作禮而去。
濟明日陞堂曰。臨濟門下有箇赤稍鯉魚。
搖頭擺尾向南方去。
不知向誰家虀甕裏淹殺。
師遊歷罷。直往夾山卓庵。
經年不訪夾山。山乃修書令僧馳往。
師接得便坐却再展手索。
僧無對。師便打曰。
歸去舉似和尚。僧回舉似。
山曰。這僧若開書。
三日內必來。若不開書。
斯人救不得也。師果三日後至。
見夾山不禮拜。乃當面叉手而立。
山曰。雞棲鳳巢。非其同類。
出去。師曰。自遠趨風。
請師一接。山曰。目前無闍黎。
此間無老僧。師便喝。
山曰。住住。且莫草草怱怱。
雲月是同。谿山各異。
截斷天下人舌頭。
即不無闍黎。爭教無舌人解語。
師佇思。山便打。因茲服膺。 ^425a18

○山將示滅。垂語曰。
石頭一枝。看看即滅矣。
師曰不然。山曰何也。
師曰。他家自有青山在。
山曰。苟如是。即吾宗不墜矣。
上堂。末後一句。始到牢關。
鎻斷要津。不通凡聖尋常向諸人道。
任從天下樂欣欣。
我獨不肯。欲知上流之士。
不將佛祖言教。貼在額頭上。
如龜負圖。自取喪身之兆。
鳳縈金網。趨霄漢以何期。
直須旨外明宗。莫向言中取則。
是以石人機似汝。
也解唱巴歌。汝若似石人。
雪曲也應和。指南一路。
智者知疏。 ^425a44

【頌】僧問。供養百千諸佛。
不如供養一箇無心道人。
未審百千諸佛有何過。
無心道人有何德。
師曰。一片白雲橫谷口。
幾多歸鳥盡迷巢。 ^425b12

○問如何是本來事。
師曰。一粒在荒田。
不耘苗自秀。曰若也不耘。
莫被草埋却也無。
師曰。肌骨異蒭蕘。
稊稗終難隱。 ^425b16

【頌】問如何是一大藏教收不得者。
師曰。雨滋三草秀。
片玉本來輝。 ^425b22

【頌】問一毫吞盡巨海。
於中更復何言。師曰。
家有白澤之圖。必無如是妖怪。 ^425b24

【頌】問祖意教意。是同是別。
師曰。日月並輪輝。
誰家別有路。曰恁麼則顯晦殊途。
事非一槩。師曰。但自不忘羊。
何須泣岐路。 ^425b28

【頌】問學人擬歸鄉時如何。
師曰。家破人亡。子歸何處。
曰恁麼則不歸去也。
師曰。庭前殘雪日輪消。
室內遊塵遣誰掃。
乃有偈曰。決志歸鄉去。
乘船渡五湖。舉篙星月隱。
停棹日輪孤。解纜離邪岸。
張帆出正途。到來家蕩散。
免作屋中愚。 ^425b32

○誡主事曰出家之法。
長物不留。播種之時。
切宜減省。締搆之務。
悉從廢停。流光迅速。
大道玄深。苟或因循。
曷由體悟。雖激勵懇切。
眾以為常。略不相儆。 ^425b40

【頌】示微疾。亦不倦參請。
一日告眾曰。吾非明。
即後也。今有一事問汝等。
若道這箇是。即頭上安頭。
若道不是。即斬頭求活。
第一座對曰。青山不舉足。
日下不挑燈。師曰。
是甚麼時節。作這箇語話。
時有彥從上座對曰。
離此二途。請和尚不問。
師曰。未在更道。曰彥從道不盡。
師曰。我不管汝盡不盡。
曰彥從無侍者祗對和尚。
師便休。至夜令侍者喚從問曰。
闍黎今日祗對。甚有道理。
汝合體得先師意。
先師道目前無法。
意在目前。不是目前法。
非耳目之所到。且道那句是賓。
那句是主。若擇得出。
分付鉢袋子。曰彥從不會。
師曰。汝合會。曰彥從實不會。
師喝出。乃曰。苦苦〔玄覺云。
且道從上座實不會。
是怕見鉢袋子粘著伊〕。
other:: 
### 黃山月輪禪師
黃山月輪禪師 ^425b46

上堂。祖師西來。特唱此事。
自是諸人不薦。內外馳求。
投赤水以尋珠。就荊山而覓玉。
所以道。從門入者。
不是家珍。認影迷頭。
豈非大錯。
other:: 
### 韶山寰普禪師
韶山寰普禪師 ^425c22

【頌】有僧到參。禮拜起立。
師曰。大才藏拙戶。
僧過一邊立。師曰。
喪却棟梁材。 ^425c28

【頌】問如何是韶山境。
師曰。古今猿鳥呌。
翠色薄烟籠。曰如何是境中人。
師曰。退後看。 ^425c30

【頌】問是非不到處。
還有句也無。師曰。
有。曰是甚麼句。師曰。
一片白雲不露醜。 ^425c34

【頌】問如何是和尚家風。
師曰。絕頂無根草。
無風葉自搖【增收】。
other:: 
### 上藍令超禪師
上藍令超禪師 ^425c36

僧問。如何是上藍本分事。
師曰。不從千聖借。
豈向萬機求。曰祇如不借不求時如何。
師曰。不可拈放汝手裏得麼。 ^425c42

○問鋒前如何辨的。
師曰。鋒前不露影莫向舌頭尋。 ^425c46

○問二龍爭珠。誰是得者。
師曰。其珠徧地。目覩如泥。 ^425c48

○問善財見文殊後。
為甚却往南方。師曰。
學憑入室。知乃通方。
曰為甚麼彌勒却遣見文殊。
師曰。道廣無涯。逢人不盡。
other:: 
### 太原海湖禪師
太原海湖禪師 ^426a2

【頌】因有人請灌頂三藏供養。
敷坐訖。師乃就彼位坐。
時有雲涉座主問曰。
和尚甚麼年行道。
師曰。座主近前來。
涉近前。師曰。祇如憍陳如。
是甚麼年行道。涉茫然。
師喝曰。這尿牀鬼。
other:: 
### 天蓋山幽禪師
天蓋山幽禪師 ^426a8

僧問。學人擬看經時如何。
師曰。既是大商。何求小利。 ^426a16

【頌】有一院。名無垢淨光。
造浴室。有人問。既是無垢淨光。
為甚麼却造浴室。
僧無語。後請師代。
師曰。三秋明月夜。
不是騁團圓【增收】。
other:: 
### 三角令珪禪師
三角令珪禪師 ^426a18

初參清平。平問來作麼。
師曰。來禮拜。平曰。
禮拜阿誰。師曰。特來禮拜和尚。
平咄曰。這鈍根阿師。
師乃禮拜。平以手斫師頸一下。
從此領旨。
other:: 
### 投子感溫禪師
投子感溫禪師 ^426a24

師遊山。見蟬蛻。侍者問曰。
殻在這裏。蟬向甚麼處去也。
師拈殻就耳畔搖三五下。
作蟬聲。侍者於是開悟。 ^426a30

○僧問父不投。為甚麼却投子。
師曰。豈是別人屋裏事。
曰父與子。還屬功也無。
師曰不屬。曰不屬功底如何。
師曰。父子各自脫。
曰為甚麼如此。師曰。
汝與我會。
other:: 
### 牛頭微禪師
牛頭微禪師 ^426a34

上堂。三世諸佛。用一點伎倆不得。
天下老師。口似匾擔。
諸人作麼生。大不容易。
除非知有。餘莫能知。
other:: 
### 盤山二世禪師
盤山二世禪師 ^426a42

僧問。如何出得三界。
師曰。在裏頭來多少時邪。
曰如何出得。師曰。
青山不礙白雲飛。
other:: 
### 九嵕敬慧禪師
九嵕敬慧禪師 ^426a48

僧問。解脫深坑。如何過得。
師曰。不求過。曰如何過得。
師曰。求過亦非。
other:: 
### 觀音巖俊禪師
觀音巖俊禪師 ^426b4

甞經鳳林深谷。欻覩珍寶發現。
同侶相顧。意將取之。
師曰。古人鉏園。觸黃金若瓦礫。
待吾菅覆頂。須此供四方僧。
言訖捨去。 ^426b8

○謁投子。子問。昨夜宿何處。
師曰。不動道場。子曰。
既言不動。曷由至此。
師曰。至此豈是動邪。
子曰。元來宿不著處。
投子默許之。
other:: 
### 濠州思明禪師
濠州思明禪師 ^426b12

僧問。如何是清淨法身。
師曰。屎裏蛆兒。頭出頭沒。
other:: 
## 六世

other:: 
### 谷山有緣禪師
谷山有緣禪師 ^426b20

【頌】僧問。如何是祖師西來意。
師曰。夜半烏兒頭戴雪。
天明啞子抱頭歸【增收】。 ^426b24

問一撥便轉時如何。
師曰。野馬走時鞭轡斷。
石人撫掌笑呵呵。
other:: 
### 泐潭延茂禪師
泐潭延茂禪師 ^426b26

僧問。如何是古佛心。
師曰。終不道土木瓦礫是。 ^426b30

○問如何是和尚正主。
師曰。畵皷連椎響。
耳畔不聞聲。
other:: 
### 鳳棲同安院常察禪師
鳳棲同安院常察禪師 ^426b32

【頌】僧問。如何是鳳棲家風。
師曰。鳳棲無家風。
曰既是鳳棲。為甚麼無家風。
師曰。不迎賓。不待客。
曰恁麼則四海參尋。
當為何事。師曰。盤飣自有旁人施。 ^426b36

○問祖意教意。是同是別。
師曰。鐵狗吠石牛。
幻人看月色。 ^426b42

○問如何是披毛戴角底人。
師曰。蓑衣箬笠賣黃金。
幾箇相逢不解喚。 ^426b44

○問學人未曉時機。
乞師指示。師曰。參差松竹烟籠薄。
重疊峰巒月上遲。
僧擬進語。師曰。劒甲未施。
賊身已露。僧曰。何也。
師曰。精陽不剪霜前竹。
水墨徒誇海上龍。
僧繞禪牀而出。師曰。
閉目食蝸牛。一場酸澀苦。 ^426b46

【頌】問如何是祖師西來意。
師曰。犀牛翫月紋生角。
象被雷驚花入牙。 ^426c6

○座主問三乘十二分教。
某甲粗知。未審和尚說何法示人。
師曰。我說一乘法。
曰如何是一乘法。
師曰。幾般雲色出峰頂。
一樣泉聲落檻前。
曰不問這箇。如何是一乘法。
師曰。你不妨靈利。 ^426c10

○翫月次。謂僧曰。
奇哉奇哉。星明月朗。
足可觀瞻。豈異道乎。
僧曰。如何是道。師曰。
汝試道看。曰彼自無瘡。
勿傷之也。師曰。負笈攻文。
不閒弓矢。 ^426c16

○問僧。近離何處。
曰江西。師曰。江西法道。
何似此間。曰賴遇問著某甲。
若問別人。則禍生也。
師曰。老僧適來造次。
曰某甲不是嬰兒。
徒用止啼黃葉。師曰。
傷鼈恕龜。殺活由我。
other:: 
### 禾山無殷禪師
禾山無殷禪師 ^426c22

謁九峰。峰問。汝遠遠而來。
暉暉隨眾。見何境界而可修行。
由何徑路而能出離。
師曰。重昬廓闢。盲者自盲。
峰乃許入室。後住禾山。
學徒濟濟。諸方降歎。 ^426c30

○江南李氏。召而問曰。
和尚何處來。師曰。
禾山來。曰山在甚麼處。
師曰。人來朝鳳闕。
山嶽不曾移。國主重之。 ^426c36

○僧問。仰山插鍬意旨如何。
師曰汝問我。曰玄沙踏倒鍬。
又作麼生。師曰。我問汝。
曰未辨其宗。如何體悉。
師曰。頭大尾尖。 ^426c40

【評】【頌】問習學謂之聞。
絕學謂之隣。過此二者謂之真過。
如何是真過。師曰。
禾山解打皷。曰如何是真諦。
師曰。禾山解打皷。
又問即心即佛則不問。
如何是非心非佛。
師曰。禾山解打皷。
曰如何是向上事。
師曰。禾山解打皷。 ^426c44

○問萬法齊興時如何。
師曰。禾山解打皷〔按五燈。
有此一問。諸方祇說禾山四打皷〕。
other:: 
### 洪州泐潭牟禪師
洪州泐潭牟禪師 ^427a4

僧問。如何是學人著力處。
師曰。正是著力處。
other:: 
### 六通院紹禪師
六通院紹禪師 ^427a8

僧問。不出咽喉唇吻事如何。
師曰。待汝一钁斸斷巾子山。
我亦不向汝道。
other:: 
### 雲蓋志罕禪師
雲蓋志罕禪師 ^427a12

僧問。如何是須彌頂上浪滔天。
師曰。文殊正作閙。
曰如何是正位中事。
師曰。不向機前展大悲。 ^427a16

○問如何是那邊人。
師曰。鋒前不露影。
句後覓無蹤。
other:: 
### 新羅國瑞巖禪師
新羅國瑞巖禪師 ^427a20

僧問。黑白兩亡開佛眼時如何。
師曰。恐你守內。 ^427a24

○問如何是誕生王子。
師曰。深宮引不出。
曰如何是朝生王子。
師曰。宮中不列位。
曰如何是末生王子。
師曰。處處無標的。
不展萬人機。
other:: 
### 新羅國百巖禪師
新羅國百巖禪師 ^427a26

【頌】僧問。如何是禪。
師曰。古塚不為家。
曰如何是道。師曰。
徒勞車馬迹。曰如何是教。
師曰。貝葉收不盡。
other:: 
### 新羅國大嶺禪師
新羅國大嶺禪師 ^427a32

僧問。古人道。祇到潼關便即休。
會了便休未會便休。
師曰。祇為迷途中活計。
曰離却迷途。還得其中活計也無。
師曰。體即得。當即不得。
曰既是體得。為甚麼當不得。
師曰。體是甚麼人分上事。
曰其中事若何。師曰。
不作尊貴。 ^427a38

○問如何是用中無礙。
師曰。一片白雲繚亂飛。 ^427a46

【頌】問如何是一切處清淨。
師曰。截瓊枝寸寸是寶。
析栴檀片片皆香。
other:: 
### 禾山師陰禪師
禾山師陰禪師 ^427a48

僧問。王子未來登。
誰人當治化。師曰。
閫外不行邊塞令。
將軍自致太平年。
曰甚麼則治化之功猶不當。
師曰。亦有當。曰如何是當。
師曰。十方國土盡屬於王。 ^427b4

○問如何是佛。師曰。
承當者不是好手。
other:: 
### 柘溪從實禪師
柘溪從實禪師 ^427b10

問僧。作甚麼來。曰親近來。
師曰。任你白雲朝嶽頂。
爭奈青山不展眉。
other:: 
### 青峯傳楚禪師
青峯傳楚禪師 ^427b12

僧問。大事已明。為甚麼也如喪考妣。
師曰。不得春風花不開。
及至花開又吹落。 ^427b16

○問如何是一色。
師曰。全無一滴水。
浪激似銀山。
other:: 
### 烏牙彥賓禪師
烏牙彥賓禪師 ^427b18

僧問。未作人身已前。
作甚麼來。師曰。三脚石牛坡上走。
一枝瑞草目前分。
other:: 
### 永安靜禪師
永安靜禪師 ^427b22

僧問。知有道不得時如何。
師曰。知有箇甚麼。
曰不可無去也。師曰。
恁麼則合道得。曰道即不無。
爭奈語偏。師曰。水凍魚難躍。
山寒花發遲。 ^427b26

○問如何是一色。
師曰。易分雪裏粉。
難辨墨中煤。 ^427b30

○問不可以智知。
不可以識識時如何。
師曰。鶴鷺並頭蹋雪睡。
月明驚起兩遲疑。
other:: 
### 鄧州中度禪師
鄧州中度禪師 ^427b32

僧問。如何是實際理地。
不受一塵。佛事門中。
不捨一法。師曰。真常塵不染。
海納百川流。曰請和尚離聲色外答。
師曰。木人常對語。
有性不能言。
other:: 
### 永安淨悟禪師
永安淨悟禪師 ^427b38

僧問。六門不通。如何達信。
師曰。闍黎外邊與誰相識。 ^427b44

○問如何是西來意。
師曰。海底泥牛吼。
雲中木馬嘶。
other:: 
### 木平善道禪師
木平善道禪師 ^427b46

【頌】初謁洛浦。問一漚未發已前。
如何辨其水脉。浦曰。
移舟諳水脉。舉棹別波瀾。
師不契。乃參蟠龍。
語同前問。龍曰。移舟不別水。
舉棹即迷源。師從此悟入。 ^427c2

【頌】僧問。如何是西來意。
師曰。石羊頭子向東看。
other:: 
### 崇福志禪師
崇福志禪師 ^427c8

僧問。供養百千諸佛。
不如供養一無心道人。
未審諸佛有何過。
無心道人有何德。
師曰。雪深宜近火。
身暖覺春遲。
other:: 
### 鷲嶺善本禪師
鷲嶺善本禪師 ^427c12

浴次。僧問。和尚是離垢人。
為甚麼却浴。師曰。
定水湛然滿。浴此無垢人。
other:: 
## 七世

other:: 
### 大安興古禪師
大安興古禪師 ^427c18

僧問。維摩默然意旨如何。
師曰。黯黑石牛兒。
超然不出戶。
other:: 
### 烏牙行朗禪師
烏牙行朗禪師 ^427c22

僧問。迦葉上行衣。
何人合得披。師曰。
天然無相子。不挂出塵衣。
other:: 
### 開山懷晝禪師
開山懷晝禪師 ^427c26

僧問。作何行業。即得不違於千聖。
師曰。妙行無倫匹。
情玄體自殊。 ^427c30

○問如何是塵中師。
師曰。荊棘林中隨處到。
栴檀林裏任縱橫。
other:: 
### 青峰山清勉禪師
青峰山清勉禪師 ^427c32

僧問。如何是祖師西來意。
師曰。耨池無一滴。
四海自滔滔。
other:: 
# 大宋
大宋
other:: 
## 太宗皇帝
太宗皇帝 ^427c36

【頌】一日因僧朝見。
帝問甚處來。對曰。
廬山臥雲庵。帝曰。
朕聞臥雲深處不朝天。
為甚到此。僧無對〔雪竇代云難迯至化〕。 ^428a6

【頌】因僧入對次。奏曰。
陛下還記得麼。帝曰。
甚處相見來。奏曰。
靈山一別。直至如今。
帝曰。卿以何為驗。
僧無對〔雪竇代云。
貧道得得而來〕。 ^428a10

【頌】帝嘗夢神人報曰。
請陛下發菩提心。
因早朝宣問左右街。
菩提心作麼生發。
街無對〔雪竇代云。
實謂今古罕聞〕。 ^428a14

【頌】一日朝罷。帝擎鉢問丞相王隨曰。
既是大庾嶺頭提不起。
為甚麼却在朕手裏。
隨無對。
other:: 
## 孝宗皇帝
孝宗皇帝 ^428a18

【頌】宣問。靈隱佛照光禪師曰。
釋迦佛入山修道。
六年而成。所成者何事。
請師明說。對曰。將謂陛下忘却。
other:: 
# 未詳法嗣
未詳法嗣
other:: 
## 茶陵郁山主
茶陵郁山主 ^428a24

【頌】不曾行脚。因廬山有化主至。
論及宗門中事。教令看僧問法燈。
百尺竿頭。如何進步。
燈云噁。凡三年。一日乘驢度橋。
一踏橋板而墮。忽然大悟。
遂有頌曰。我有神珠一顆。
久被塵勞關鏁。今朝塵盡光生。
照破山河萬朵。因茲更不遊方。
other:: 
## 先淨照禪師
先淨照禪師 ^428a32

問楞嚴大師。經中道若能轉物。
即同如來。若被物轉。
即名凡夫。祇如昇元閣。
作麼生轉。嚴無對。
other:: 
## 東山雲頂禪師
東山雲頂禪師 ^428a42

道學有聞。叢林稱為頂三教。
一日九龍觀道士。
并三士人。請上堂。
儒門畫八卦。造契書。
不救六道輪迴。道門朝九皇。
鍊真氣。不達三祇劫數。
我釋迦世尊。洞三祇劫數。
救六道輪迴。以大願攝人天。
如風輪持日月。以大智破生死。
若劫火焚秋毫。入得我門者。
自然轉變天地。幽察鬼神。
使須彌鐵圍。大地大海。
入一毛孔中。一切眾生。
不覺不知。我說此法門如虗空俱含萬象。
一為無量。無量為一。
若人得一。即萬事畢。
珍重。
other:: 
## 雲幽重惲禪師
雲幽重惲禪師 ^428a46

上堂。雲幽一隻箭。
虗空無背面。射去徧十方。
要且無人見。時有僧問。
如何是和尚一隻箭。
師曰。盡大地人無髑髏。
other:: 
## 樓子和尚
樓子和尚 ^428b16

【頌】一日偶經遊街市間。
於酒樓下整襪帶次。
聞樓上唱曲云。你既無心我也休。
忽然大悟。因號樓子焉。
other:: 
## 天竺證悟法師
天竺證悟法師 ^428b22

嘗患本宗學者。囿於名相。
膠於筆錄。至以天台之傳。
為文字之學。南宗鄙之。
乃謁護國此菴元禪師。
夜語次。師舉東坡宿東林偈。
且曰。也不易到此田地。
庵曰。尚未見路徑。
何言到耶。曰祇如他道。
溪聲便是廣長舌。
山色豈非清淨身。
若不到此田地。如何有這箇消息。
庵曰。是門外漢耳。
曰和尚不吝。可為說破。
菴曰。却祇從這裏猛著精彩覰捕看。
若覰捕得他破。則亦知本命元辰落著處。
師通夕不寐。及曉鐘鳴。
去其祕畜。以前偈別曰。
東坡居士太饒舌。
聲色關中欲透身。
溪若是聲山是色。
無山無水好愁人。
特以告此菴。菴曰。
向汝道。是門外漢。
師禮謝。未幾。有化馬祖殿瓦者。
求語發揚。師書曰。
寄語江西老古錐。
從教日炙與風吹。
兒孫不是無料理。
要見氷消瓦解時。
此庵見之笑曰。須是這闍黎始得。
other:: 
## 本嵩律師
本嵩律師 ^428b28

因無為居士楊傑請問。
宣律師所講毗尼性體。
師以偈答曰。情智何甞異。
犬吠蛇自行。終南的的意。
日午打三更。
other:: 
## 老宿
 ^428c8

昔有老宿【頌】一夏不為師僧說話。
有僧歎曰。我祇恁麼空過一夏。
不敢望和尚說佛法。
得聞正因兩字也得。
老宿聞。乃曰。闍黎。
莫#CB05226;速。
若論正因。一字也無。
道了叩齒云。適來無端。
不合與麼道。隣壁有一老宿聞曰。
好一釜羹。被一顆鼠糞汙却〔雪竇代云。
誰家釜內無一兩顆〕。 ^428c14

【頌】昔有一僧。在經堂內不看經。
每日打坐。藏主曰。
何不看經。僧曰。某甲不識字。
主曰。何不問人。僧近前叉手鞠躬曰。
這箇是甚麼字。主無對〔大通本代云又道不識〕。
other:: 
## 二庵主
 ^428c22

昔二庵主住庵。【頌】旬日不相見。
忽相會。上庵主問下庵主。
多時不相見。向甚麼處去。
下庵主曰。在庵中造箇無縫塔。
上庵主曰。某甲也要造一箇。
就兄借取塔樣子。
下庵主曰。何不早說。
恰被人借去了也
other:: 
## 老宿
 ^428c30

昔有老宿云。這一片田地。
分付來多時也。我立地待汝搆去〔法眼云。
山僧如今坐地。待汝搆去。
還有道理也無。那箇親。
那箇疎。試裁斷看〕。 ^428c38

○有僧因看法華經。
至諸法從本來。常自寂滅相。
忽疑不決。行住坐臥每自體究。
都無所得。忽春月聞鷺聲。
頓然開悟。遂續前偈曰。
諸法從本來。常自寂滅相。
春至百花開。黃鷺啼柳上。 ^428c40

○有僧與童子上經了。
令持經著函內。童子曰。
某甲念底著向那裏〔法燈代云。
汝念甚麼經〕。
other:: 
## 官人
 ^428c48

昔有官人作無鬼論。
中夜揮毫次。忽見一鬼出云。
汝道無。我聻〔五祖演云。
老僧當時若見。但以手作鵓鳩嘴。
向伊道。谷呱呱〕
other:: 
## 婆子
 ^429a4

昔有婆子【頌】供養一庵主。
經二十年。常令一二八女子。
送飯給侍。一日令女子抱定曰。
正恁麼時如何。主曰。
枯木倚寒巖。三冬無煖氣。
女子舉似婆。婆曰。
我二十年。祇供養得箇俗漢。
遂遣出。燒却庵
other:: 
## 陳道婆
陳道婆 ^429a8

甞徧扣諸方名宿。
後於長老山。淨和尚語下發明。
有偈曰。高坡平頂上。
盡是採樵翁。人人盡懷刀斧意。
不見山花映水紅。
other:: 
## 婦人
 ^429a16

昔有婦人入院。行眾僧隨年錢。
僧曰。聖僧前著一分。
婦人曰。聖僧年多少。
僧無對。法眼代云。
心期滿處則知。 ^429a22

〔會元六卷終〕禪宗正脉卷第三
w:: 音釋 ^429a26

畐〔芒逼切廣韻道滿玉篇滿謂之畐也〕
　顗〔以〕　囁嚅〔鑷如多口〕　鈯〔突音鈍也〕
　荐　撜〔根〕　躂〔揵〕　較〔角教二音直也大略也著明貌〕
　嚚〔銀〕　勔〔免〕　臔〔蜆〕　瞥〔驚入聲暫見也〕
　钁〔居縛大鉏〕　橈〔饒〕　駐〔住〕　垛〔妥〕
　滲〔森去聲〕　屹〔魚乞〕　鍬〔此遙鏵插〕
　石　矚〔燭〕　畬〔于音三歲田賖音火種田〕
　猱〔奴力猴屬〕　僖〔希〕　締〔第〕　儆〔景音戒也〕
　蛻〔稅音解也〕　#CB15661;
〔宗〕　欻〔薰入聲暴起也〕　菅〔姦音菅苫〕
　睴　斷〔斫音斫也〕　黯〔乙減〕　惲〔委粉〕
　#CB05226;〔西〕
 ^429a36
