般若心經幽贊崆峒記卷下
collector:: 大宋真定府龍興寺比丘　守千　集
orig:: 
經曰：照見五蘊皆空。
commentary::  ^701c25

注：諸師消經，皆依本智，證真空性，未盡理也。
今依贊意，具三無性，通本後照，皆名照空。
orig::  ^701c27

贊曰：此顯由行〔至〕達空名照。
commentary::  ^701c31

注：此文消經，言亦總相，可通兩師三性。
本後雖云慧眼，非必五眼之慧眼也。
或即彼眼，後更別解。
orig::  ^701c33

疏謂色等變〔至〕積聚名蘊。
commentary::  ^701c37

注：變者變礙，即唯色蘊；遷變名變，即通五蘊。
此且五門積聚名蘊，實亦色等法體更多。
又此約事，不依蘊性；若說蘊性，從此得名。
orig::  ^701c39

疏此五謂色〔至〕受等諸法。
commentary::  ^701c45

注：經總言五，贊前釋義。
別言色等，恐濫色中別有五法，內等名等，
此言受等，前後不同，故須却解。
前言色等，等取受等。
orig::  ^702a2

疏勝空者言〔至〕顯所觀空。
commentary::  ^702a8

注：問：如應之者，那無此判？
答：前段不顯能觀空故。
orig::  ^702a10

疏若癡所迷〔至〕見境前。
commentary::  ^702a12

注：如護法宗說遍計性。
問：此宗世俗亦有斷修，何皆言癡？
答：實皆為迷。言斷修者，約愚輕也。
如安慧說有漏善性。
orig::  ^702a14

疏若正了知〔至〕遍照空性。
commentary::  ^702a20

注：蘊如夢境，□見空實，無後二句。
疏：結入經文。性者，體性，故通一切，或唯真性。
orig::  ^702a22

疏如應者言〔至〕故此偏說。
commentary::  ^702a26

注：或以有空相對為妨。
問：前說萬行，何唯名空？
或慧對餘五度為妨。
問：施等如何亦名前照？
orig::  ^702a28

疏：此中空言，即三無性。
commentary::  ^702a32

注：問：三無性教為空為有？
答：三無性教是第三時會空之言，教屬顯了，會不顯了。
今言般若說五蘊空，不過約此三門也。
或說遍計本性是空，或說緣生非自然空，
或說圓成無我法空，除此無有若過增也。
orig::  ^702a34

疏謂計所執〔至〕所以稱空。
commentary::  ^702a44

注：相無自性，此當解上相無自性本相無故，
不解下言教安立性為現空故，下性雖無立為性故。
問：何須重言？答：欲顯無性即三性故。
意云：遍計之性即是相無自性之性，說遍計性為相無也。
上箇性字三皆顯無，後箇性字目三性也。
然其後二不得亦言教安立性，性非無故。
第二應言是緣生性，第三應言是真實性。
義燈後二唯前知者，同是三性之性字也。
orig::  ^702a46

疏說諸依他〔至〕教亦名空。
commentary::  ^702b14

注：此亦不解後箇性字，但顯幻法非自然性，約此假說依他為空。
orig::  ^702b16

疏圓成實性〔至〕亦名為空。
commentary::  ^702b20

注：前解位狹，所從空寬；後解位寬，所從空狹。
何以故？觀空為門，鄰見道故；後解約談，不須觀故。
前解通觀一切所執，後解唯從如上者故。
然雖解別，並是約無我法說也。
orig::  ^702b22

疏據實三性〔至〕總說為空。
commentary::  ^702b30

注：此是結會，非別有妨。
orig::  ^702b32

疏如世尊說〔至〕失壞正道不能往。
commentary::  ^702b34

注：二句順顯，二句返責。
不知密意，迷空為定，既失中道，寧往涅槃？
orig::  ^702b36

疏又此空者〔至〕故假名空。
commentary::  ^702b40

注：前通三性皆說為真，此解唯依真如說也。
若依前解，須說五蘊，便通三性各自是空。
若依此解，蘊唯蘊性，說此五蘊便是真空，故二別解。
又下亦有作三性蘊不離真空，說蘊皆空，此中且約蘊真性說。
orig::  ^702b42

疏愚夫不知〔至〕無別性故。
commentary::  ^702c4

注：前段先說真如名空，解經空字是目真空。
此段方解蘊皆是空。
於中仍先述迷有異，後方申正蘊體是空。
此但依他以言事故，實通三性。
orig::  ^702c6

疏由此經言〔至〕斷諸相縛。
commentary::  ^702c12

注：上節人法並即真如，如來藏者亦真如故，
藏者界義，界是因故，是在縛故，或含藏義，
亦即在纏，含藏當果之如來也。
下節說有相事之下，總述大意，相事通前人法二也，然並依他。
orig::  ^702c14

疏眼類有五〔至〕總得佛名。
commentary::  ^702c22

注：問：諸解第三唯根本智，云何前說通三無性？
答：應說空理，或唯真空，或說三無。
言根本智依前真空，若約三無亦通後得。
然唯觀空勿兼觀有，約空有分非依本後，此解為本。
又依理教，理中談空。
問：既依理教，理寧定空？
答：病多執有，且言理真，實理俱非。
設有所言慧眼本智，且依勝顯達教為有，亦隨增說。
orig::  ^702c24

疏今在因位〔至〕故名照見。
commentary::  ^702c38

注：照三性空，寧唯本智？
orig::  ^702c40

疏然此空性〔至〕假名為空。
commentary::  ^702c42

注：問：觀此空性，五位何殊？
故此通之。文上從初唯依根本，不遮出觀後得達空。
又相見道：八觀尊如，寧非後得？
orig::  ^702c44

疏雖此言〔至〕我隨空故。
commentary::  ^703a2

注：問：我、法俱無，何唯言法？
二、解答云：初依隨機，後約舉本。
如言王來必有臣從，舉勝者故。
orig::  ^703a4

疏此所說空〔至〕十六空等。
commentary::  ^703a8

注：問既非實，寧分三一？
由如是等，故此通之。
言十六空者，一、內空，即內身；二、外空，即外塵；
三、內外空，合二；四、大空，身所住處；五、空空，
能見；六、勝義空，如理；七、有為空；八、無為空，
所求二諦；九、畢竟空，常益有情；十、無際空，
不捨生死；十一、無散空，善法無盡；十二、
本性空，種性清淨；十三、相空，為得相好；
十四、一一切法空，淨諸佛法；十五、自性空，
補特伽羅；十六、無性空，實性俱非有。
所言等者，或說十七加無所得空，或說十八加無性自性空，
或說十九加所緣空，或說二十加有散空，
或說二十一加無變易空，或說二十二前相空中離自共相，
或說二十三空等，廣如大經。
orig::  ^703a10

疏：經曰：度一切苦厄。
commentary::  ^703a34

注：有漏皆苦，或分全，隨應、越度，二宗皆同。
orig::  ^703a36

贊曰：勝空者言〔至〕能度眾苦。
commentary::  ^703a38

注：言此上者，指及上，或但指已上，由彼故度。
疏文略無此下二字，或顯相乘，不別標指，恐有隔也。
orig::  ^703a40

疏既照空性〔至〕疾證涅槃。
commentary::  ^703a44

注：此依世俗說經度義。
orig::  ^703a46

疏雖依勝義〔至〕有度有有。
commentary::  ^703a48

注：依此縱奪，猶是解經依世俗也。
問：何不如前解觀自在亦依勝義，便說為空？
答：文略故也。又准前也。
問：其照空性亦可依彼世俗解不？
答：亦可依之。有能照體及所照性是世俗故，
前文亦略，或各就顯。
又解：此但言苦，故世俗苦依勝義，非搐亦無。
orig::  ^703b2

疏如應者言〔至〕第三、練磨心也。
commentary::  ^703b12

注：兩番科判，文上具有。
轉依難證屈，引麤況妙練。
orig::  ^703b14

疏謂觀轉依〔至〕而生退屈。
commentary::  ^703b16

注：依練磨解。初四句舉退標練，次四句引麤，次四句況妙。
如彼之下，入此經文。
復引同法，即觀自在，勵己增修。
頌曰：
　　博地凡夫初發心，尚擬趣向善逝果，
　　汝已修行經多劫，不應退墮却沉淪。
orig::  ^703b18

疏：度者，越也，脫也。
commentary::  ^703b28

注：勝空如何釋此度字？
前來行字有別解故。
答：若依世俗與此無異，若依勝義都無所度，是名為度。
應准行之字及敘異等，並可思之。
orig::  ^703b30

疏苦謂三界〔至〕所生所起。
commentary::  ^703b36

注：此解唯取非業感者，內身外器，唯苦非集。
orig::  ^703b38

疏：理實有漏，無非是苦。
commentary::  ^703b40

注：前解別體，此解盡理。
orig::  ^703b42

疏：此略有三。
commentary::  ^703b44

注：體通惑、業，名、苦有三，或文不連，思之可知。
orig::  ^703b46

疏諸有漏法〔至〕皆名行苦。
commentary::  ^703b48

注：依細四相，有漏皆苦。
雖四智品亦有遷滅，然非是法，亦非逼迫，故非此苦。
此言行者，遷流義故。
orig::  ^703c2

疏世間諸樂〔至〕但名壞苦。
commentary::  ^703c6

注：約後談之，樂亦是苦，生憂苦故。
至後壞時，其樂雖無，亦是由樂並名，依樂立壞苦也。
orig::  ^703c8

疏性已逼迫〔至〕皆名苦苦。
commentary::  ^703c12

注：上苦即行，下苦憂苦，及以相應眷屬諸法，
是苦之苦，名為苦苦。
難思者，顯其極也，或是忍字。
orig::  ^703c14

疏：此苦即厄，災難義故。
commentary::  ^703c18

注：先合釋已，然後訓字以釋成也。
苦上有此災難義故。
orig::  ^703c20

疏：苦，或八苦。
commentary::  ^703c24

注：何以三八即不即別？
答：此#CB28575;相影。
orig::  ^703c26

疏住胎出胎〔至〕名生苦。
commentary::  ^703c28

注：苦體苦境，並名為苦。
orig::  ^703c30

疏：時分朽壞名老苦。
commentary::  ^703c32

注不由橫緣但時至也。
orig::  ^703c34

疏：大種衰，異名病苦。
commentary::  ^703c36

注四大不調所生起也與時至異。
orig::  ^703c38

疏：壽命衰沒名死苦。
commentary::  ^703c40

注：將死正死，若覺不覺，皆名為苦。
orig::  ^703c42

疏不愛現前〔至〕名愛別離苦。
commentary::  ^703c44

注：此依二人離合生苦，言乖合者，即是離也。
orig::  ^703c46

疏：所希不遂，名求不得苦。
commentary::  ^703c48

注：此通人法不遂，求心所生之苦。
orig::  ^704a2

疏諸有漏行名〔至〕五取蘊苦。
commentary::  ^704a4

注：除前諸相，皆此苦攝。
此八之中無有苦苦、壞苦之名，開彼二苦為七苦也。
隨其所應，樂受壞故，生苦相故。
問：世間樂、壞亦生苦相，何不為二？
答：稍輕餘故，樂時來故。
疏中趣字，當是取字。
orig::  ^704a6

疏厄謂八難〔至〕小三災等。
commentary::  ^704a14

注：三塗邊地，佛前佛後，北洲長壽，天世智辨，
聰為八王，賊難等名，諸危怖飢饉疾疫刀兵，
名為小三災等，取自餘水火等難，何故不言大三災耶？
答：無有情故，唯此厄字，與苦少異，義門復別，前解即苦災難義也。
orig::  ^704a16

疏由未照空〔至〕五趣苦生。
commentary::  ^704a26

注：將解度苦，先辨苦生。
苦生由何？正翻迷空而生苦，故悟而度也。
orig::  ^704a28

疏既見三種〔至〕皆能越度。
commentary::  ^704a32

注：依前兩解，說慧照空，並離苦也。
准此，見道便能照空。
不生名度，疏言伏故；又通依分，疏言隨故；或通地前。
orig::  ^704a34

疏如有頌言〔至〕方乃具解脫。
commentary::  ^704a40

注：應將此三段之文，於前總釋經意之中，子文分出。
於此頌中，二縛二治，修因證果，如文可知。
顯揚頌也。
orig::  ^704a42

疏據實照空〔至〕唯說度苦。
commentary::  ^704a48

注：此却依前，但苦果解，為通妨也。
理實之下，更無妨難。
或體寬字，當理實下，不別言三，亦成妨難。
orig::  ^704b2

疏此即空相〔至〕極重苦厄。
commentary::  ^704b6

注：舉最初位，伏而尚分，況後位耶？
故通二斷，及以斷伏分之與全。
言極重者，目惡道也。
orig::  ^704b8

疏：經曰：舍利子！
commentary::  ^704b12

注：若如依應，是呼其名；若依勝空，指如此也。
例觀自在。問：經首何以不呼當機，至此妨方呼？
答：初舉菩薩，舉之令見，舉已方呼，故正是時。
orig::  ^704b14

疏贊曰：勝空者言〔至〕法空後顯。
commentary::  ^704b20

注：問：言舍利子如何見空？
又對於前文義俱窄，如何名廣？
答：其舍利子自了人空，彼了自而為空，
故舉此成前名之為廣，何必文多名為廣也？
orig::  ^704b22

疏如應者言〔至〕除四處也。
commentary::  ^704b28

注：兩番科判文上，亦具除四處障，非配三退。
orig::  ^704b30

疏義有三〔至〕釋成空相。
commentary::  ^704b32

注：此依初番子科之也。
或子判同。
orig::  ^704b34

疏云舍利〔至〕少聞多解。
commentary::  ^704b36

注此下五段舊科甚悞，應如是科：初直解名德，後釋經偏舉。
初中分二：初釋名義，後歎德能。
初中又二：初別釋名，後總釋意。
初中又二：初解舍利，後解子名。
初中方云初唐梵對翻，後依翻正，各有二句配之易知。
母因能論子假為名者，此總釋意。
何因從母而為名耶？
母懷子後便能論辨，故後生子從母為名，後二句歎。
orig::  ^704b38

疏昔揚智見〔至〕即時眾咸告。
commentary::  ^704c4

注：此是釋經偏呼之意。
於中有二：初釋經獨舉，後却辨咸告。
唯說勝教已下文，是於二文中各有舉例之文。
初舉昔於有教之下，宣揚智見於自眷從，
其舍利子最初悟入今空教中，故獨呼喻。
後舉此中唯說要妙，以攝萬法無理不空，
例呼當機，必兼告餘七五之句，文甚住矣。
昔科魚日，今以改之。
或言揚者，取佛稱讚。
或言初者，約入無學。
言勝教者，此心要妙殊勝教也。
orig::  ^704c6

疏彼雖承告〔至〕方除四處。
commentary::  ^704c22

注：上依初翻科判解，已下依後翻科判解之。
或兼生下，云何昔科長分五段？
orig::  ^704c24

疏經曰色不異〔至〕空即是色。
commentary::  ^704c28

注：若依藏疏，舍利子前，略標綱要；舍利子下，廣陳實義。
後中分五：一、拂外疑，二、顯法體，三、明所離，
四、辨所得，五、歎勝能。
舍利子至亦復如是，是初段也。
中有四門：一、正去小乘疑，二、兼釋菩薩疑，
三、便正義，四、就觀行釋。
依贊所解，兩宗有異。
勝空，只為廣前法；真如，應所解為破執實。
說空遍計，或即真空，或除四障，具如下釋。
orig::  ^704c30

疏贊曰：謂四大種〔至〕總立色名。
commentary::  ^704c44

注：釋體及名，且以變、礙二義釋名，可通二宗。
現宜為礙，變即變異，礙即形礙。
orig::  ^704c46

疏勝空者言〔至〕破二執種。
commentary::  ^705a2

注：法執之中，復有二也，即經兩節。
orig::  ^705a4

疏：色不異空，空不異色者。
commentary::  ^705a6

注：牒經第一異不異門，#CB28575;不相異，
文上不現，非不異故，是其密意。
此依如應，若依勝空，實是都無。
orig::  ^705a8

疏破執世俗〔至〕輪轉生死。
commentary::  ^705a12

注：此明所破#CB28575;異有失。
orig::  ^705a14

疏今顯由醫〔至〕色不異空。
commentary::  ^705a16

注：下都是破。先舉病因，顯是空無。
上箇空字元是實字，或是俱非。
約癈詮門，言非空有。
問：勝空、勝義寧是俱非？
答：前已曾解。今此復云：此依體無，不可言故，是癈詮門。
若依寄詮，一向空也。
次下二句便是寄詮。
如勝教下，品證寄詮。
此為藏疏，有何差別？
答：彼望真空，此直談體。
orig::  ^705a18

疏如聖教說〔至〕我說空故。
commentary::  ^705a30

注：依如應會，空其自然。
今此所憑，全體無也。
orig::  ^705a32

疏：色即是空，空即是色者。
commentary::  ^705a34

注：牒經第二即不即門，依如應解。
不現非即，是其密意。
勝空寄詮，一向即空。
若依癈詮，亦入俱非。
下文只依寄詮中解。
orig::  ^705a36

疏破愚夫執此〔至〕種種分別。
commentary::  ^705a42

注：前執體殊，此執位異，故是兩門。
經破准此。
orig::  ^705a44

疏今依勝義〔至〕義彰空色。
commentary::  ^705a46

注：言色即迷，云空即悟，既無別性，故云義彰。
orig::  ^705a48

疏：如何色伏方乃見空？
commentary::  ^705b2

注：伏者，讚也，責依世間。
orig::  ^705b4

疏如醫見華〔至〕究竟涅槃。
commentary::  ^705b6

注：此舉喻成執，似兩位論性本然，勸除此見，方證涅槃。
此非問答，連上為破。
orig::  ^705b8

疏由此二句〔至〕非色伏空。
commentary::  ^705b12

注：由此經句有彼經句，似成彼經。
然其證意由有此理，彼經爾說，故為此證。
orig::  ^705b14

疏如應者言〔至〕色體空也。
commentary::  ^705b18

注一全空，不可孤立，難初由乍也。
縱意可知下，奪大意。
孤不可立，有一無非相依故。
orig::  ^705b20

疏勝空者言〔至〕空亦空故。
commentary::  ^705b24

注：二、亦是非空非有。
答：此救大意亦非孤立，且對迷執色是有者說色為空，
理實此空亦非是空，雖有此言終無所表。
故有下，破。言空亦空者下，空，無也。
無此空故名空亦空，是非空也。
orig::  ^705b26

疏如應者言〔至〕實為經道。
commentary::  ^705b34

注：三、本空。愚夫成聖，難道者達也。
雖立雙非，終無所表。
法既本空，不假斷修，故凡成聖，無所少故，本性同故。
下舉現事，以破相符，現師資故。
orig::  ^705b36

疏勝空者言〔至〕先即智者。
commentary::  ^705b42

注：四、本寂，非凡為聖。
答：分之與種，皆是因義。
由是彼因，故說本來即是彼也。
既本無別，非凡即聖。
兩節別者，上節依法，下節約人。
或為立理，末二句遮。
本無別故，非別先即。
或一句遮一句，為表本來聖故，非凡為聖。
orig::  ^705b44

疏如應者言〔至〕豈非顛倒。
commentary::  ^705c6

注：此即第五、本空取捨成倒難。
此中有二：一、本同用求捨難。
意云：雖說愚、智本來無別，不見二境斷、修有殊。
體既無異，求捨成倒。
後二句難，已上文牒。
orig::  ^705c8

疏且厭生死〔至〕極成邪妄。
commentary::  ^705c14

注：二本同。何用厭趣難？
前難所救，愚夫智無別；此難所舉，本來寂靜。
由前對舉，顯不相符，故今別難。
orig::  ^705c16

疏勝空者言〔至〕何成取捨。
commentary::  ^705c20

注：六、勝義都無取捨。
答：其意勝義隨難皆許，言其取捨皆俗妄也。
orig::  ^705c22

疏如應者言〔至〕可忻可樂。
commentary::  ^705c26

注：七真無斷，修成倒難。
俗事有別，仍說即空。
空是勝義，終是無別，故成相違。
既本無別，返難悟迷。
真無修斷，精進虗從，愚怠當宜，故是可忻。
彼若救云：不修不悟，云何破邪？
令應門彼何修何悟可思？
orig::  ^705c28

疏如世尊言〔至〕波羅蜜多。
commentary::  ^705c36

注有將此下。於前破中大文分出。
問：意有二：一、意，二、相。
意為於何如會耶？
orig::  ^705c38

疏若諸有情〔至〕密意義趣。
commentary::  ^705c42

注下至如理會通已來，答第一意，為此故會。
先舉所為，此總標也。
昔科不當，此顯不了，未是會經。
應告之下，方顯密意。
orig::  ^705c44

疏於此經中〔至〕皆如幻夢。
commentary::  ^706a2

注：此是舉經但有四門，更有一門皆等虗空。
下彰不了。
orig::  ^706a4

疏於是等法〔至〕言非佛說。
commentary::  ^706a8

注：於是之言，指上空經等字，更等一切密意。
愚夫不了，生誹謗也。
orig::  ^706a10

疏：菩薩，彼為如理會通。
commentary::  ^706a14

注：上舉所為，此正結答，或問無二；上述所為，
此下正會，亦句與前問文合科。
orig::  ^706a16

疏應告彼言〔至〕皆無自性。
commentary::  ^706a20

注：此第一門，此依在言離言為會，亦約在言者。
說諸法無非離言，性皆無所有，或所言性便指遍計。
orig::  ^706a22

疏雖有一切〔至〕皆無有事。
commentary::  ^706a26

注：此第二門說得共相，故縱依轉，談無自體，
奪為無事，或指遍計。
orig::  ^706a28

疏一切諸法〔至〕無生無滅。
commentary::  ^706a32

注：此第三門亦牒可言，或直遍計。
既本無體，誰生誰滅？
故說言無。
orig::  ^706a34

疏又如幻夢〔至〕都無所有。
commentary::  ^706a38

注：此委解喻，便為俱非，直似說無，故為密意。
orig::  ^706a40

疏如是諸法〔至〕都無所有。
commentary::  ^706a42

注：亦在離言，或言即執，說入俱非，正合中道。
orig::  ^706a44

疏由此悟入〔至〕皆如幻夢。
commentary::  ^706a46

注：此為合結。言無二者，法喻同也。
orig::  ^706a48

疏如是菩薩〔至〕如是開示。
commentary::  ^706b2

注：於中有二：初結前三門，後知說如實。
初三門者：一、無所無捨，二、無增無減，三、無所失壞。
若法之下，知說如實。
先知，後說。如有知有，即是不捨少分，不作損減，
不失壞有；如無知無，即是不取少分，不作增益，不失壞無。
或唯釋成無所失壞。
如其所知下，是說也。
orig::  ^706b4

疏當知是名〔至〕方便善巧。
commentary::  ^706b16

注：此是論文後方疏語。
orig::  ^706b18

疏此經意說〔至〕名無性等。
commentary::  ^706b20

注：下是疏語，附前論文，却對勝空會本經也。
先將所執皈前四門，無性等字具等四門。
後遮非執，亦如於彼。
先遣後存，如文可知。
orig::  ^706b22

疏達所執無〔至〕有知為有。
commentary::  ^706b28

注下。辨其了知。仍指結文以為成證，或為釋彼略言一門，餘二准知。
准此，前說在言約執，智字傳差合為知字。
orig::  ^706b30

疏若依勝義〔至〕失壞正理。
commentary::  ^706b36

注：下責勝空。先牒定也。
少即分空無，少有顯全無也。
或者是有字。次下正責二句，依前正會中責，
四門並說，有離言故。
稱悟之下，依結文責，亦有四門，說其非無，配之可知。
稱即會通文稱說也。
上並破他。
orig::  ^706b38

疏由此故知〔至〕非法性空。
commentary::  ^706b48

注：乘前總舉本經大意，約遍計性，名之為空，
亦通三無，並准前解。
orig::  ^706c2

疏愚夫所執〔至〕故應雙遣。
commentary::  ^706c6

注：依所執性為經所遣，所遣二門即成二倒，
義頗同前勝空所解，但非遣體與勝空異色。
言若執非空者，色不異空，非異執所遣。
及色滅無方成空體者，色即是空，即空所除。
orig::  ^706c8

疏顯色事理〔至〕顛倒見。
commentary::  ^706c16

注：顯色之下，附經結勸。
orig::  ^706c18

疏妄情既斷〔至〕不見空華。
commentary::  ^706c20

注：乘前明斷，喻顯可知。
orig::  ^706c22

疏二乘外道〔至〕都性非有。
commentary::  ^706c24

注：再標性無，立理會違。
orig::  ^706c26

疏故聖說言〔至〕亦皆空也。
commentary::  ^706c28

注：據此文義，似近證前二乘外道執實之下，
然應別科作會，違來文甚顯矣。
orig::  ^706c30

疏故有頌言〔至〕許滅解脫故。
commentary::  ^706c34

注：初二句依他；第三句遍計，顯本無色，
非先實有，今始無也；第四句圓成；或中二句遍計。
orig::  ^706c36

疏聖教又說〔至〕非不從二生。
commentary::  ^706c40

注：上三句遮實，第四句從幻。
orig::  ^706c42

疏雖無處說〔至〕緣可得故。
commentary::  ^706c44

注：此是結成，更別無妨。
orig::  ^706c46

疏此若無者〔至〕而得解脫。
commentary::  ^706c48

注：依他為俗，圓成為真。
依誰所證？由誰能證？
然並從前聖教下來。
此上釋文，或從引證。
引文疏釋，道迴成之，如文可知。
orig::  ^707a2

疏：或空者，即法性空。
commentary::  ^707a8

注：前擬遍計三性名空而非異等，此第二解。
先以空字目其真空，後方釋意。
色中有三，並不異等，下文自悉。
orig::  ^707a10

疏若執遍計〔至〕極成迷亂。
commentary::  ^707a16

注：此牒所遮，舉執顯迷，並是當經上二句遣。
orig::  ^707a18

疏今顯二色〔至〕雙除妄見。
commentary::  ^707a20

注：當經後門，影牒計文。
或前之異，言中亦遍，非即便是空異義故。
或文影顯。若依如是，已前為遮，此下顯正。
應捨之下，為責勸辭，釋皈真意。
言二執者，定異及離，雙除亦只是除此二。
orig::  ^707a22

疏法性之色〔至〕此復何惑。
commentary::  ^707a30

注：名真為色，空已目真，故云何惑？
言不異即空者，入經兩門。
orig::  ^707a32

疏聖說二諦〔至〕皆有真俗。
commentary::  ^707a36

注此下。大意為前解經不異及即恐唯爾，故引此文也。
昔科引證甚失文意，此一節文標二諦中各有真俗。
orig::  ^707a38

疏有俗俗俗〔至〕有真真俗。
commentary::  ^707a44

注：此釋真、俗各有二也。
有俗諦，是俗中俗；有俗諦，是俗中真。
前三、後三，如應配之；真中准此，即當四句。
然非約唯。
orig::  ^707a46

疏：即俗有真俗，真亦俗真。
commentary::  ^707b4

注：此結文有本之中置重真字上，是有字即俗中有真俗，真中亦有俗真也。
orig::  ^707b6

疏：有俗有真，俗無真滅。
commentary::  ^707b10

注：下皈破意。牒其相形，有俗必有真，俗無真無也。
滅取無義。
orig::  ^707b12

疏既非無色〔至〕定不異即。
commentary::  ^707b16

注：牒其二諦必相形有，次下方遮定不異即也。
既色與空二必雙有，亦色望空非定不異及非定即。
orig::  ^707b18

疏故真空與色〔至〕非即非不即。
commentary::  ^707b22

注上遮一向不異，及即此方結令入，俱非也。
orig::  ^707b24

疏今遮定異等〔至〕亦非不異即。
commentary::  ^707b26

注：入俱非已，須却會經等字等，取定離計也。
二句會局，二句顯通。
且如不異，不云一向，既不言唯，故意便通，非不異也。
orig::  ^707b28

疏辨中邊說〔至〕是說為空相。
commentary::  ^707b34

注：此論是解般若經，故證此意。
通初句三義：無二取故，有依圓故，無遍計故。
或故字兩用，無二為標，有無為釋。
或為二義，於依圓上無二取故，有此依圓之能無故。
後解為本，然多只約圓成名，為有無故，如言此中唯有空也。
次下二句為二門義，如常可知。
末句為結。
orig::  ^707b36

疏今說色空〔至〕破疑執故。
commentary::  ^707b48

注：恐外問云：何須色空更#CB28575;相非及#CB28575;即耶？
一不異即可了知故。
此釋意云：若只說云色不異空，恐義或執空莫異色，故更#CB28575;言即中准此。
orig::  ^707c2

疏前說觀自在〔至〕令除四處。
commentary::  ^707c8

注：練、磨、除四，雖是相對及異相藉，然非別配。
但可說云：由三練、磨不退屈故，隨除四障。
配位如燈，不能且錄。
然今意說，但在資粮、加行二位。
orig::  ^707c10

疏一者、二乘作意〔至〕執著分別。
commentary::  ^707c16

注：一、離二乘作意障。
菩薩有時起二乘心，名為作意。
二乘之作意，此即為障。
障或能令離自斷此。
今取能斷。二、離諸疑，離疑障。
准此文中，離疑是執，作相遣已。
二、即是障。上加離字，准前釋之。
三、離所聞、思我、我所執障。
我、我所之執，聞、思我、我所執，其執即障。
離字准前。然今疏文亦有法執，其所聞、
思，或為我所，或執為法。
四、斷除分別緣法義障。
此言法義，即骨、鏁等分別，即緣法義之分別緣。
此即為障。斷字准前。
今此疏中無牒名文。
orig::  ^707c18

疏今說色等〔至〕出世行成。
commentary::  ^707c36

注：既說色等或不異空，或即是空，何所忻厭？
何疑何執？誰所聞思？
其體鏁等亦並為空，故並除之。
除已入見，故自在見前。
orig::  ^707c38

疏：經曰：受、想、行、識亦復如是。
commentary::  ^707c44

注亦列二門，前皆已說。
orig::  ^707c46

疏贊曰：恐彼疑執〔至〕亦例同色。
commentary::  ^707c48

注：或疑或執，餘法不同，唯色不異空，是第一門；
唯色體空，是第二門。
orig::  ^708a2

疏能領納境〔至〕並通名識。
commentary::  ^708a6

注：餘蘊易知，於行蘊中攝四十九心所法也，
并不相應有七十三，云遷流者，別得總名。
orig::  ^708a8

疏謂如識住〔至〕如是次第。
commentary::  ^708a12

注：依瑜伽說，說四識住，即餘四蘊為識所住及能住識，
以色為初，故此舉之。
orig::  ^708a14

疏然由世執〔至〕不增不減。
commentary::  ^708a18

注上半敘執，下半破之，如文易知。
orig::  ^708a20

疏愚夫不知〔至〕並說為空。
commentary::  ^708a22

注：應云破有談空，顯非實空。
orig::  ^708a24

疏二十論云〔至〕但法有因故。
commentary::  ^708a26

注：此頌是說無我但法，既法有因，故非實空。
法有字倒，撿彼論云：說無有情我，但有法因故。
orig::  ^708a28

疏等者等取〔至〕五種善巧。
commentary::  ^708a32

注：今現行經本無有等字，應是疏主所見經本之中有也，不云此本或脫加故。
此隨下經，但等五種。
orig::  ^708a34

疏然大經言〔至〕通攝一切。
commentary::  ^708a38

注：此准大經等一切法，先引後結。
上箇說字宜為設字，假設爾也，豈況涅槃？
orig::  ^708a40

疏：勝空、如應，二皆准釋。
commentary::  ^708a44

注：一一同前判色文故。
orig::  ^708a46

疏經曰舍利子〔至〕不增不減。
commentary::  ^708a48

注依今贊解，是諸法空相者，指前體相。
下有三門，名義如下。
若依藏疏已下，却是顯法體也。
此總，下別。
orig::  ^708b2

疏贊曰：前告法體空，今告法義空。
commentary::  ^708b8

注：雖告體空，恐猶疑執雖相體空，其空之相為生為滅、
為垢為淨、為增為減？
若生滅等，云何體空？
故復告之。若約勝空，此廣義空亦有人法。
問：義法可爾，言舍利子云何義空？
答：名雖同前，連下之勢取上義空，名廣人空。
不爾，云何近而重舉？
若依如應，一時不遮。
orig::  ^708b10

疏是諸法者〔至〕翻此名滅。
commentary::  ^708b22

注：三句解：初指法之句，餘解三門之所遣也。
如常易知。
orig::  ^708b24

疏勝空者言〔至〕空相皆無。
commentary::  ^708b28

注：一向體無故無生等。
問：前舉舍利子言廣我空，今舉舍利子何故不說？
答：前已說故，有准知故。
又准破法，前廣體空，其破我中亦分體義，
准知不解，文亦不重，如應准思。
orig::  ^708b30

疏如應者言〔至〕不生滅等。
commentary::  ^708b38

注：三性並依遍計者說。
其色真性，可約自體無生滅及不增減，但依除執。
orig::  ^708b40

疏又若有執〔至〕#CB28575;有增減。
commentary::  ^708b44

注：前約三性，通遍三門；此依二性，別總配之。
其遍計性，當二所遣，不別言也。
言互有增減者，未證之位，真減俗增，已證翻此。
orig::  ^708b46

疏如是定執〔至〕似水生等。
commentary::  ^708c4

注：此除執有下，皈中道。
喻有存遣，如文可知。
炎字音焰，義亦通爾。
orig::  ^708c6

疏又設難言〔至〕此亦應爾。
commentary::  ^708c10

注：此下三難，却難前告法體空、中空、目真空。
orig::  ^708c12

疏今義答言〔至〕真空不二。
commentary::  ^708c14

注此下。三、答。並猶隨經以喻密顯。
若據法言，非一向即，故不相同。
疏末有此。
orig::  ^708c16

疏復有難言〔至〕而空相無。
commentary::  ^708c20

注難意，准前答中不談性淨，但約從依，故說但無。
orig::  ^708c22

疏故有頌言〔至〕由客塵所染。
commentary::  ^708c24

注：初二句標，正符前答；後二句釋，却談本淨，
以合在纏，俱非染淨，出纏全淨。
orig::  ^708c26

疏或有難言〔至〕空亦應爾。
commentary::  ^708c30

注：此言皆空，皆即空也。
言增減者，約教說有，名為教有，影實有也。
orig::  ^708c32

疏今義答言〔至〕由是事、理、體、相故。
commentary::  ^708c36

注：前節舉喻，大意同前。
末之六字，方申顯理。
事理不同，體相有異，故不一向同真空也。
orig::  ^708c38

疏經曰：是故空中無色受想行識。
commentary::  ^708c42

注若依藏疏下，明所離。
今言所空，大意頗同。
orig::  ^708c44

疏贊曰：勝空者言〔至〕所無之法。
commentary::  ^708c46

注文中兩義：一恐義不明，恐說有而猶空；
二令觀純熟，令真再觀為無。
orig::  ^708c48

疏承前起結〔至〕諸所無法。
commentary::  ^709a4

注：此解標句，通其六處，如應解此，亦復如是。
orig::  ^709a6

疏如應者言〔至〕皆隨執有。
commentary::  ^709a8

注：此依通行，但舉五種，前三為遠，後二為近，
二乘各一彼字之下疑脫，隨字仍置等。
言不無菩薩，亦有執者。
orig::  ^709a10

疏今對說無〔至〕其性都無。
commentary::  ^709a16

注：前執總舉，意遍下經；後遣唯蘊，入此唱也。
orig::  ^709a18

疏前佛方便〔至〕非謂實有。
commentary::  ^709a20

注：說為空已，却會經文，會已引理，證昔科不願。
orig::  ^709a22

疏故經頌言〔至〕應作如是觀。
commentary::  ^709a24

注：樞要說云：天親菩薩解云：別喻九事，
謂相、見、識、器、身，受過、現、來世，故說九喻。
各依別義，不可會同。
論云：譬如星宿，為日所映，有而不見。
日喻本智，我、法二見，如醫障慧。
識了如燈，為彼貪愛之所依故，如蛾愛燈。
器假如幻，身命不久，猶如懸露。
以受順苦，如泡順水。
過去如夢，現在不久，猶如電光。
未來種子，猶如虗空。
出生云故，現行如雲。
orig::  ^709a26

疏有為之法〔至〕故非蘊相。
commentary::  ^709a40

注：若依科抄，上約遍計，下依二性。
今觀疏中尚有之已，前是約依他說之。
約依他，上所執無，故說幻空中無真蘊等。
此下牒前，況遍計性。
意六、有為緣生，尚非實蘊名空中無，況執蘊可說有耶？
言非空者，却是顯實，重加非字，即非實也。
後之二句既真中無，前有兩門：一、三性各空，
二、真空為空。上依各空，說前二性空中無蘊；
此下二句，合說三處真空無蘊。
義無別故，合說之也。
問：於真空中，二無性蘊如何無別？
答：自非非餘，文義合也。
orig::  ^709a42

疏：是故空中都無五蘊。
commentary::  ^709b12

注：三空一真，並皆無故。
orig::  ^709b14

疏經曰無眼〔至〕觸法。
commentary::  ^709b16

注：前六後六，根境別無二六法故，能所取故。
orig::  ^709b18

疏贊曰：此說空中無十二處。
commentary::  ^709b20

注：如應大義，亦同前蘊，三空一真，無十二處，
幻空無實，遍計無體，圓成非是眼色等故，亦名為無。
下更不解，准此知之。
orig::  ^709b22

疏勝空者言〔至〕故說皆空。
commentary::  ^709b28

注說有為權，說空為實，體實是無已字上句。
orig::  ^709b30

疏如應者言〔至〕說為處義。
commentary::  ^709b32

注唯字之中顯非真實不爾遮何。
orig::  ^709b34

疏然以世間〔至〕次第如是。
commentary::  ^709b36

注：此依六根說其次第，准境應爾，或相合說，仍須更言先根後境。
相見，眼也；問訊，耳也；塗香，鼻也；受膳，舌也；
侍給，身也；分別，意也。
如客來者，必先相見，乃至最後分別高低。
orig::  ^709b38

疏因眼耳〔至〕意即八識。
commentary::  ^709b46

注：此中不言八識如何，准瑜伽及因明。
疏：五識隨根，意識通二，隨與俱故。
七、八俱非。有說六識亦無離、合，無形、質故者，非也。
只可說云隨根處說，云在中故，所依處故。
舉根顯識，不順此文，各別說故。
orig::  ^709b48

疏：果位不定。
commentary::  ^709c8

注：此言果位，指自在為，即十地等許爾用，故離合不定。
有但說識為#CB28575;用者，特違此文。
若不#CB28575;用，是則因果至不至同，何言不定？
orig::  ^709c10

疏眼耳，用勝天，得通名。
commentary::  ^709c16

注：由離中知，名為用勝。
此依因位。若依果位，五根皆立。
有說根#CB28575;壞法相者，特違此文。
應說不懷，依未自在。
orig::  ^709c18

疏：變化非真，唯欲色界。
commentary::  ^709c24

注：上句揀非，明此辨實。
非變化者，下句約界，是辨實根，言通欲界，
兼業報說，修唯色界，此乘辨通。
汎門如下，或此汎作界繫之門，下納類辨，或上一句別是一門。
orig::  ^709c26

疏下地諸識〔至〕用有勝劣。
commentary::  ^709c34

注：下依上中有此四力，此并借識，故有業緣及法力也。
諸位修習，勝劣不等，隨五位說。
orig::  ^709c36

至如次：九八七五緣起。
commentary::  ^709c40

注：因說異地根識為依，便說能依識之幾緣，故非大文。
非數前四，餘別有九：一、空，二、明，三、根，四、
境，五、作意，六、種子，七、分別，八、染淨，九、根本。
後三如次六、七、八識。
眼識九緣生，耳識唯從八，鼻、舌、身三七，
後三、五、三、四。肉眼具九，耳八除明，鼻等三識七又除空，天眼同此。
第六識五又除染淨，即是根故；又除分別，即自體故。
第七三緣又除根本，即是根故，故第八四緣却加其境。
後三所除其體同者，准前不言除意有別。
且如第七亦除分別，為非所依非為自體，
除染淨者却為自體，八除染淨却為是根。
此但言五不言四三，約六識也，隨小乘故說六二故。
orig::  ^709c42

疏色謂影形表〔至〕無為。
commentary::  ^710a16

注：色舉三類，細三十一；顯有十三，青、黃、
赤、白、光、影、明、闇、煙、雲、塵、霧、空一顯色；形色有十，
長、短、方、圓、麤、細、高、下、若正、不正；表色有八，
取、捨、屈、申、行、住、坐、臥；復更各有可、不可意及俱相違；
聲中更有非執及俱所生；更有可意及不可意、
俱相違聲；聖、非聖言及成所引、世所共成、
遍計嚮聲，共十二種；香中更有好、惡、平等共六。
下三舉足，然觸與法亦不別列。
orig::  ^710a18

疏初五唯二〔至〕有漏、無漏。
commentary::  ^710a32

注：下有六門：一、三類門，初、五色根無等流故；
二、三界門，無色俱有定果色故。
此不論意，今於無色亦有異熟。
三、表、非表門，十唯非表。
四、三性門，但依本性，若依從表，色聲通三。
五、依造門，即質為親，離質為疎，或界滿等同別為之，
非辨體故，名為假造。
六、漏、無漏門，如常易知。
orig::  ^710a34

疏二十頌曰〔至〕如化生有情。
commentary::  ^710a46

注：上言化生，即是當機；下言化生，即是中有。
上化教他，下化若忽，上生眾生，下生四生。
下為舉喻，如中有身，非實有情，為遮斷見，假說為也。
orig::  ^710a48

疏此說佛為〔至〕除捨我執。
commentary::  ^710b6

注：為除我執，於離言中強說為處，如說中有。
問：中有實有，何名密意？
答：不現幻化名為密意，非無形相名密意也。
若爾，諸說四生及九類等應皆密意。
答：事實同然，舉非現見密意義影。
又是正例，四生等故。
又彼中有非別一報，本有正故。
orig::  ^710b8

疏二乘不了〔至〕執為實有。
commentary::  ^710b18

注：此下入經，却是指前執十二處，非指化生。
orig::  ^710b20

疏今顯所執〔至〕而結處無。
commentary::  ^710b22

注：文具三性，皆無處相。
二句遍計，二句依他。
言無非兩字，名訓雙舉，非是重遮。
若作重遮，却是顯有。
或非字差，宜作有字。
或作真字，或更脫箇非字。
或實字差，合是空字。
尋前蘊文，自可知也。
或指所執，名為非實，緣生中無，然同蘊文，易可了解。
二句圓成，二句總結，並可知之。
orig::  ^710b24

疏大經以言〔至〕法處空。
commentary::  ^710b36

注：有名無實，故是空相。
orig::  ^710b38

疏：經曰：無眼界乃至無意識界。
commentary::  ^710b40

注：經依眼界、色界，眼、色界六三為排，各別對也。
orig::  ^710b42

疏贊曰：此經空中無十八界。
commentary::  ^710b44

注：三性各說，或說真空，並如前說。
orig::  ^710b46

疏勝空者言〔至〕例中間十六界。
commentary::  ^710b48

注：此文如應亦如是為。
orig::  ^710c2

疏世俗故說有〔至〕自性空故。
commentary::  ^710c4

注五四之句，大義同前。
orig::  ^710c6

疏如應者言〔至〕名之為界。
commentary::  ^710c8

注：約此假立，影非真實。
orig::  ^710c10

疏前處次第〔至〕次第如是。
commentary::  ^710c12

注：但准六根次第，如是境、識、附根，不同前處。
言識界隨生者，是附根列不同處也。
orig::  ^710c14

疏能取於境〔至〕六識界相。
commentary::  ^710c18

注：三六為釋，義類同故，作用如是，非如是次。
orig::  ^710c20

疏然佛說法〔至〕機欲待故。
commentary::  ^710c22

注：此有兩門：初依開合，互有廣略；後依法數，
名略中廣，為愚三故。
有解：屬上蘊為愚，所處為愚，色界辨愚識。
今恐屬下，即略中廣，前中但只現略廣故。
orig::  ^710c24

疏破我能持〔至〕便執為實。
commentary::  ^710c30

注：破彼實我，遂約能持假說為界，二乘便執也。
orig::  ^710c32

疏所執都無〔至〕亦結此無。
commentary::  ^710c34

注：亦具三空：初句遍計；次句依圓、依他，
但約圓成非執，或約離詮。
orig::  ^710c36

疏經曰無無明〔至〕亦無老死盡。
commentary::  ^710c40

注：已前唯說無蘊處界，於此緣起亦說盡者，
正對治故，前三遠故。
於四諦中滅道便是，智得亦然。
上依如應，若勝空盡即空義，然亦便是當對治也。
又如下解。
orig::  ^710c42

疏贊曰：勝空言〔至〕下無近觀。
commentary::  ^711a2

注：對前三科名之為近。
orig::  ^711a4

疏下無近觀〔至〕說十二緣起法。
commentary::  ^711a6

注：再牒所生，別解此觀是誰觀也。
此上文義，如應亦同。
orig::  ^711a8

疏又說無明〔至〕今說為誰無。
commentary::  ^711a12

注：同前三科說為實無，昔科為引證，非也。
末句屬下亦非，應云此是解脫緣起，次下之文解亦無盡。
orig::  ^711a14

疏盡者無也〔至〕無老死盡。
commentary::  ^711a18

注：此解無盡，能盡即空，說空亦無，名亦無盡。
以此合前，當說俱非。
然彼癈詮，前以數說。
orig::  ^711a20

疏十二緣起〔至〕今影顯之。
commentary::  ^711a24

注：此為通妨，恐外問云：前三後二只說遣體，云何今此復遣空耶？
故此通之。
orig::  ^711a26

疏如應者言〔至〕皆有順逆。
commentary::  ^711a30

注：二順二逆，如下應知。
orig::  ^711a32

疏雜染順觀〔至〕重觀法說。
commentary::  ^711a34

注：略指順逆。依何觀智？
順相生觀，名依流轉，此即初觀。
於後加行，觀心純熟，逆推前因，由誰有等，名為逆觀。
本智斷根，最初無明，後得重觀，逆之先苦。
故此順逆，次第如是。
准章淨逆，得無學已，方乃作之。
orig::  ^711a36

疏雜染順觀者〔至〕具十二支。
commentary::  ^711a46

注：初智力劣，不能逆推，殊未相准。
若依作因，但有十一；此依觀體，故具十二。
orig::  ^711a48

疏一無明〔至〕謂衰變終沒。
commentary::  ^711b4

注：對即觸對，對勝可意，劣等准思。
餘如唯識、瑜伽等論。
orig::  ^711b6

疏此觀由癡〔至〕之所隨逐。
commentary::  ^711b10

注：癡即無明，世葉皆邪，本識隨業，名色五蘊，
根漏六處，觸受為二種子，感果通上六支，
躭著即愛，滋長為取，業等為有，後二可知。
orig::  ^711b12

疏故契經言〔至〕生緣老死。
commentary::  ^711b18

注：先能後所，為緣生也。
orig::  ^711b20

疏識等五種〔至〕說為後緣。
commentary::  ^711b22

注：此是說種，約當生位說相生也。
orig::  ^711b24

疏雜染逆觀者〔至〕安立諦說。
commentary::  ^711b26

注：望後清淨，非安立觀。
名初名習，或望齊識。
orig::  ^711b28

疏謂老死〔至〕歷觀諸諦。
commentary::  ^711b30

注：上死字下脫箇苦字，或體即是，故更不言。
此文是說支支等起，各觀四諦，成四十四。
orig::  ^711b32

疏由老死支〔至〕先逆觀察。
commentary::  ^711b36

注：此文通妨，連前亦得。
orig::  ^711b38

疏以三種相〔至〕三非不定。
commentary::  ^711b40

注：此依苦集支為四類：二集、五苦。
三集、二苦正觀之者，支支別觀有三種相，
觀末一支觀作因時類類同為，故下細因說愛、
取、有。此在大論第九十三。
若依科抄，應云以三種相觀其五支，云何但言觀老死耶？
故此但是觀老死支三因緣也。
觀初二依他，後一觀遍計，前二直觀，後一再即，
除上二因，餘更無故。
orig::  ^711b42

疏感生因緣名細〔至〕而有老死。
commentary::  ^711c8

注：法華但二，仍先說麤，後近說也。
此先說細，從前說也。
鄰者為近，隔者為遠。
近即易知，名之為麤；遠者難了，名之為細。
但能為緣，便名因緣。
此言二生，即是麤細之二因也。
論云：感生因緣自體，亦名為生，即生自體，亦名為生。
此文仍是解前二因。
orig::  ^711c10

疏當來老死〔至〕麤生為因。
commentary::  ^711c20

注：二世料揀，未來老死，其生未有，不說麤生；
現在老死，愛取已滅，不說細生，故各說一。
義燈更有，各通二世，談曾當有，故各二也。
orig::  ^711c22

疏除生體餘〔至〕名非不定。
commentary::  ^711c28

注：倫疏判此以為審因，故七十七四字為句。
生、因二因，所言餘者，即是自在及冥性等，故是遍計。
此當一支。准九十三，次下有文，例指四支。
論云：如觀老、死，生、有、取、愛各由二種，如理觀察，當知亦爾。
此指例文，法華、義燈及此並無，故使後學難見十支。
問：生、支二因，其相云何？
答：至下當述。
orig::  ^711c30

疏雖觀老死〔至〕未為喜足。
commentary::  ^711c42

注：二句總指約支，至愛二句約世。
重舉後際者，要接現苦故。
不言現際者，隔愛等故。
已上具牒。雖觀五支，各有二因，為未喜足，非只牒前愛等為因。
此并牒前指例文也。
orig::  ^711c44

疏還復觀察〔至〕現在眾苦。
commentary::  ^712a4

注：後苦之集即愛、取、有，後集之因即現在苦，此苦即是識等五支。
orig::  ^712a6

疏謂遍逆觀〔至〕名色與識。
commentary::  ^712a10

注：觀上現苦，一一應有二因緣也，准義應悉。
論文准前已例生等，更不言此有二因緣，義應爾也。
orig::  ^712a12

疏觀未來苦〔至〕現法苦有。
commentary::  ^712a16

注：將皈退還，再牒初觀未來老死苦由誰有，知由當集。
此言集因，集即是因。
復觀此集由誰而有，知由現苦。
如是觀時，便知現苦從前集生。
疏云：知由從先集所生起，識為邊際，現法苦有。
先集即是無明為行。
orig::  ^712a18

疏既知從先〔至〕此云何有。
commentary::  ^712a28

注：既觀未來集因之時，已兼了知現苦從彼先彼先集所生，
更不復觀此之現苦，云何而有？
問：章文似別，云無明、行不異愛、取、有故。
釋曰：即是兼了知之所以。
又解：此文直說不觀識等細因已了知故，
即於此中便知行支亦二因緣同愛、取、
有，故章云即意如此也。
若不爾者，未是不觀行支所以，但是識支之因緣故。
細思
orig::  ^712a30

疏由識名色〔至〕齊識退還。
commentary::  ^712a44

注：法華無死後一節，在瑜伽論第十之中。
此說支支等起觀察，齊識退還，識由誰有？
知由名色，故不復觀無明與行。
又九十三次下之文，猶如束蘆，還復順上逆迴觀心也。
今此引者，義亦當用。
由其識支亦有二因，前文依論了識細因，其麤因緣識者是何？
不同受等有識為故，故此引之。
識支麤因即是名色，由此便是退還，所以如是。
從觀老支已，次應觀生亦有二因：愛、取、
有為近，識等五為遠。
即觀遠時，亦便知由先集所生，更不復觀識由誰有。
觀生支已，次觀有支近遠同生，但近減有。
次觀取支亦同有支，復近減取。
次觀愛支近即識等，遠即初二受、觸、六處、
名色麤因同愛，但漸減一，細因已知。
後觀識支細因已知，但觀麤因即是名色。
知細因處，便准行支同愛、取、有，有二因緣。
觀麤因時，當九十三，猶如束蘆，更不復觀行支因緣，以此名為齊識退還。
前節辨初觀老死支，此文直至觀察識支。
如是一因觀十支，附四十四之所為也。
不爾，如何在此門中？
又依前說，寧觀十二支仍是屬觀識為因故，前觀生等亦作因故。
若此為十等起觀者，應十二支，如何說言四十四智觀十一支？
思之。倫判節觀三相文七十七智，後節苦等四十四智。
今勘論文，直是兩節，可應詳之。
orig::  ^712a46

疏：如是順逆觀察苦集唯十支。
commentary::  ^712b42

注：問：順觀之中，觀至生支，何言十支？
答：准章及燈，此剩順字。
或即下云：有依順染，不說生支，機欲待故。
然文非彼，或此順字可准瑜伽。
次下文云：後還順上。
orig::  ^712b44

疏次觀滅諦〔至〕乃至無明。
commentary::  ^712c4

注：此雖通舉，亦是屬觀十一支也。
orig::  ^712c6

疏云何一切〔至〕彼若方滅。
commentary::  ^712c8

注：此即總推、直指、末後，實一一支皆別觀也。
科為問答，非也。
orig::  ^712c10

疏次更尋求〔至〕令起現前。
commentary::  ^712c14

注：此有漏觀，故憶師授斷伏之道；有漏學修，故是世間。
orig::  ^712c16

疏：如是數觀，令現增長。
commentary::  ^712c20

注：此文雖是習道諦中，或通滅道，或貫苦集，
或接下勢，直云順觀。
orig::  ^712c22

疏：是名雜染順逆觀察。
commentary::  ^712c26

注：大文總結：
orig::  ^712c28

疏：清淨順觀者。
commentary::  ^712c30

注：是根本智無分別觀，談之為順正斷因故。
orig::  ^712c32

疏由先已集〔至〕皆不得生。
commentary::  ^712c34

注：於此文中，先說斷惑，後明業苦。
初中有二：初總明斷惑，受中攝取；後別證解脫。
諸無明下，是第二段。
於中有二：初斷無明，證慧解脫，欲字宜為斷字；
後斷受取，證心解脫，章云：無明滅故，慧解脫；
諸惑滅故，心解脫。
次無明滅故下，是斷業苦，章云：無明滅故，
無發行；諸惑滅故，無現生。
惑、業無故，後果不續，得無學果；得無學已，
逆觀所滅〔云云〕。今文不足，互相影顯。
orig::  ^712c36

疏是故經云〔至〕憂惱皆滅。
commentary::  ^713a4

注文似相連，然亦兩節，具證前義。
先是證斷，此即進至憂悲苦惱。
orig::  ^713a6

疏唯有識等〔至〕般涅槃界。
commentary::  ^713a10

注此下。說得。前通因果皆為此故，此但說二界為利。
orig::  ^713a12

疏：清淨逆觀者。
commentary::  ^713a14

注：是後得智，有此推想。
orig::  ^713a16

疏由誰無故〔至〕老死滅。
commentary::  ^713a18

注：滅無別者，其空華等，但可言無，不可言滅，以無無故。
其色心等，可說言滅，先曾有故。
依此，此應云：直談不有為無，先有後無明滅。
故二義別，無作無常。
准此二性，科為問答，非也。
此但自審。
orig::  ^713a20

疏知由無作〔至〕老死滅。
commentary::  ^713a28

注：二種緣生，各對一義。
無作破我，故是其無；無常破常，故是其滅。
言二生者，即是種現，勿自麤細。
orig::  ^713a30

疏如是乃至〔至〕行滅。
commentary::  ^713a34

注上言發起纏生者，種子生現下，舉種現無故行無。
餘文可知。
orig::  ^713a36

疏：是名清淨順逆觀察。
commentary::  ^713a40

注：問：七十七智同四十四，有順、逆不？
答：文但有逆章云：六十二支，一一支逆、
順觀，各有四諦，乃至總有四十四智。
逆觀十一支，一一中有二因觀：推因智、
審因智，令智根本。
過、現在亦然。觀十二支因緣教，名法住智，總有七十七智。
orig::  ^713a42

疏有依順染〔至〕機欲待故。
commentary::  ^713b4

注：或機謂生，同識等故。
orig::  ^713b6

疏說逆唯九〔至〕非集因故。
commentary::  ^713b8

注：識在名色同觀便上。
orig::  ^713b10

疏或觀十一〔至〕智種闕故。
commentary::  ^713b12

注：即是前說四十四智，諸師皆解。
末一句云：修無明斷，智種闕也。
種者，類也。闕者，無也。
又解：此句通妨而來，恐外問云：無明無因，寧無老死？
今此通之，意云：觀智之中，但說一還，而相接觀，智種闕也。
舉種彰現，談根言種。
orig::  ^713b14

疏世尊如是〔至〕染淨緣起。
commentary::  ^713b24

注：如是之言，指上所述，皆為獲益，而彼不了，計執生也。
即是下經之所遣。
orig::  ^713b26

疏：今說彼無，令捨執著。
commentary::  ^713b30

注：此正除遣此文，乘上述經大意，已下之文，會經闕也。
orig::  ^713b32

疏於雜染品〔至〕例中亦無。
commentary::  ^713b36

注：二門文闕，順逆之中闕其逆故，列支門中闕其十支，
乃至起中逆全不現，然並例准。
orig::  ^713b38

疏故第六地〔至〕方除生滅障。
commentary::  ^713b42

注：此或遠證獨覺有執，舉勝類劣；或即近證有其染淨，說生滅故。
下釋者是。
orig::  ^713b44

疏生者順染〔至〕老死盡。
commentary::  ^713b48

注：障言生滅，配前染淨，而無逆觀。
或即此文證無其逆，畢竟有不？
亦須例之。勝空言盡，即是其空；如應言盡，即是淨也。
orig::  ^713c2

疏其所無者〔至〕緣起滅理。
commentary::  ^713c8

注：或此已前並是依無遍計性解，遍計名空，
空中實無緣起支也，非無依他及以滅理。
orig::  ^713c10

疏以契經言〔至〕業不云故。
commentary::  ^713c14

注：雖觀為無，入於真觀，不壞依他，名為不壞。
非正所斷，二障在也。
但談方便，觀遍計空，不空依他。
後二句釋無我有業，名不壞也。
orig::  ^713c16

疏依他既非〔至〕故並無之。
commentary::  ^713c22

注既字之下舊無非字，傳者脫也。
今已加說，即是無實。
故依他空無二緣起圓成之中，但言無染，文略故也。
又染易知。
orig::  ^713c24

疏若善惡業〔至〕故應詳究。
commentary::  ^713c30

注：結責勝空，大義易解。
orig::  ^713c32

疏：經曰：無苦集滅道。
commentary::  ^713c34

注：苦集二諦，有雜不雜，有分全雜，如常分別。
orig::  ^713c36

疏贊曰：前無〔至〕說應四諦法。
commentary::  ^713c38

注贊曰：之下脫勝空者，言今已加說，此之文義大同常途。
orig::  ^713c40

疏又說四諦〔至〕自性空故。
commentary::  ^713c44

注：科文甚悞，應云已上成為聲聞，此文正說本性空無。
orig::  ^713c46

疏然上兼下〔至〕方說諦無。
commentary::  ^714a2

注：依此文意，舉其上下，顯成在後。
問：如此次第，從局向通，後無智得，寧唯菩薩？
答：據其名義，實是寬通，別得通觀，唯目菩薩。
如是六門，並是從狹向於寬也。
或前五從狹，智得是主，故在於後。
orig::  ^714a4

疏如應者言〔至〕四聖諦。
commentary::  ^714a12

注：問：勝空豈非用此文義，便別敘耶？
答：彼宗多分直拂之故，不樂多門度彼不用。
orig::  ^714a14

疏：如是八聖諦，非二乘所知。
commentary::  ^714a18

注：問：其安立諦，寧非彼知？
答：依經所說，非彼所知，亦壞緣故，或知體不盡。
有說：合八非彼所知。
orig::  ^714a20

疏分段生死〔至〕名非安立諦。
commentary::  ^714a24

注：二門各有別，總名恐繁不述。
orig::  ^714a26

疏總合說者〔至〕生死果因。
commentary::  ^714a28

注：合說二門苦集名義，顯依總相名義同也。
orig::  ^714a30

疏四種涅槃〔至〕出果因。
commentary::  ^714a32

注：合說二門，滅、道二諦，合意准前。
然無住處通安立，不思亦通之，菩薩亦作安立諦故。
orig::  ^714a34

疏如療病者〔至〕滅法亦然。
commentary::  ^714a38

注：先喻後合。行者為療，自療之也。
法言觀故，或佛觀知療者為佛。
言病除者，約除說也。
法者，因法目藥如道。
orig::  ^714a40

疏：唯聖知實，名為聖諦。
commentary::  ^714a46

注：此釋聖諦得名，所以此中實字解諦義也。
orig::  ^714a48

疏或隨觀察〔至〕名非安立。
commentary::  ^714b2

注：其非安立，總有四種：一、雖說苦等，非隨麤智而安立故，
名非安立，如前已說；二、三心非安立；二、
三空非安立；四、一真非安立；後三病約不作四諦而安立故。
今此即當第三門也。
orig::  ^714b4

疏逆觀四諦〔至〕道如行出。
commentary::  ^714b12

注七周減，緣後而減，名之為逆。
此雖總列，意要末後從空入見，苦四易知。
但空無我有差別者，空約無體，無我無用，故二差別。
更有多義，不能具記。
集四行者，愛能引苦名因，復能招集令生名集，
集已令起名生，復於當來諸苦種子攝受招引名緣。
初三談前，將正己也。
滅四行者，如是集諦無餘息滅名滅，令一切苦無餘寂靜名靜，
如是滅靜勝上名妙，是常住故出繫名離。
道四行者，對治名道，實知名如，於四諦門隨轉名行，
于向能趣涅槃名出，或向滅名行，離生死故名之為出。
各有四行不增減者，皆由苦諦有四倒故。
集有四愛，滅道治之，應勘淨靜。
orig::  ^714b14

疏由苦諦行〔至〕故有通局。
commentary::  ^714b38

注：恐外問云：諦各四行，云何苦四通後三諦，餘三不爾？
以此通之，所治通故，能治亦通，餘三不爾。
此文意要，通者存之，即存空也，正遣有故。
orig::  ^714b40

疏為入真門〔至〕方入真故。
commentary::  ^714b46

注：恐外問云：經說苦等，即但安立，云何強說非安立耶？
以此通之，設約小乘入真，亦須非安立也。
昔科不現。
orig::  ^714b48

疏於非苦等〔至〕如言起著。
commentary::  ^714c6

注：不了強言，隨言為定。
orig::  ^714c8

疏今破執彼〔至〕由此並無。
commentary::  ^714c10

注：執彼字倒，宜云彼執三性為空，空中皆無真實四諦，故說言無。
如文易見。問：何名諦？
答：翻定樂等亦稱實故。
orig::  ^714c12

疏故第五地〔至〕方除染淨障。
commentary::  ^714c18

注：此證有執及須除遣，或以勝類劣，只證有執。
orig::  ^714c20

疏染者有漏〔至〕滅道二諦。
commentary::  ^714c22

注釋皈四諦顯引，正同此所遣也。
orig::  ^714c24

疏：經曰：無智亦無得。
commentary::  ^714c26

注：得即證也。一目所得，菩提涅槃。
orig::  ^714c28

疏贊曰：勝空者言〔至〕此無菩薩近觀。
commentary::  ^714c30

注如應亦應作如是說：
orig::  ^714c32

疏能證道名智〔至〕所得亦空。
commentary::  ^714c34

注兩句雖同，下便定空，義別如應，或此舉能得類所得也。
orig::  ^714c36

疏如契經言〔至〕總合說故。
commentary::  ^714c40

注先舉妨難，不但智故兩句通之，得字便言總名智故。
昔作引證，非文意也。
orig::  ^714c42

疏若法非空〔至〕復何名得。
commentary::  ^714c46

注：即是釋成無得，所以亦舉所得，類其能得。
舊云料揀。
orig::  ^714c48

疏故大經言〔至〕菩提亦空。
commentary::  ^715a4

注：智及菩提是此略經，能得無故。
orig::  ^715a6

疏如應者言〔至〕亦無智得。
commentary::  ^715a8

注：加行資粮，名之為近。
無智得今說此，正在真空。
今談加行，或即望前三科，觀無名近。
准前言近，並在所無之上說也。
約無遍計，非依真位。
orig::  ^715a10

疏如有頌言〔至〕識無所得生。
commentary::  ^715a16

注：上半無所取，下半無能取。
依識言有，即指情也；依境言無，即談體也。
意云：依識謂有，所取實無。
其境既無，識亦非有。
orig::  ^715a18

疏無分別智〔至〕亦離二取。
commentary::  ^715a24

注本後雖別而無二，取其義等也。
頌文但總，何以分於兩下，應以前頌證前總文，
此別解已復引一頌，亦是通也。
orig::  ^715a26

疏復有頌言〔至〕無得性平等。
commentary::  ^715a32

注：上半立理，下半為結。
言識之處，皆因有漏，識執有得，據實即無，
故知二取至無得位，平等無也。
性即因理，理、智平等，寧證後得？
義通無妨。或此有得，因加行智。
orig::  ^715a34

疏餘位執種〔至〕謂有二取。
commentary::  ^715a42

注：乃至加行並名餘位，約未分明似故名有，非約相分名為有得。
今破執實不在加行，或擬令遠遣亦無失，或約未明談為有取遣種子也。
orig::  ^715a44

疏破實能取〔至〕然斷能破故。
commentary::  ^715b2

注：此有二解：初無智得各遮一取，後無智得各雙遮，無智及得俱各遮二。
言別遮者，對下遮用，別遮體也。
雖言俱遮，仍分體用，各別遮也。
依此解得，便通能所。
智中如何遮所取耶？
所未句釋。然斷能取，所取亦無，故遮一能，俱遣二用。
orig::  ^715b4

疏：此釋皆除遍計所執〔二句結前〕，依他幻故
〔至〕都無二相。
commentary::  ^715b14

注：下文別解，依他圓成，合之三性，總說名空，空中皆無實智得也。
orig::  ^715b16

疏故依三性〔至〕一切非有。
commentary::  ^715b20

注：結遮勝空全無也。
orig::  ^715b22

疏說智及智處〔至〕不取相故。
commentary::  ^715b24

注：處即所得。俱不言無下。
言真者，即根本智。
無相之取，目見分也。
不取相，故無所取也。
orig::  ^715b26

疏：經曰：以無所得故。
commentary::  ^715b30

注：藏疏不為釋前之句，為第四段，辨其所得，依幽贊解故。
有用此言，所得非前，前所得通目諸法，
名無所得，通成前也。
orig::  ^715b32

疏贊曰：勝空者言〔至〕一切皆無。
commentary::  ^715b38

注：結釋大同，但全無體。
orig::  ^715b40

疏如應者言〔至〕十有為無有。
commentary::  ^715b42

注：緣即緣起，應理為處，非處翻之。
根即信等，諦即四諦，餘者名顯。
orig::  ^715b44

疏由舍利子〔至〕近遠加行。
commentary::  ^715b48

注：雖未迴心，此談種姓名為漸悟，為說此觀令後不執，由是此性不同中邊具說十也。
三科通遠後三近，並名加行。
有以根本連上加行分為三對，恐非文意，前來不曾遣根本故。
藏疏六門科為四段，前三只云法相開合，是不能分遠近觀也。
orig::  ^715c2

疏根本種生〔至〕都無所有。
commentary::  ^715c12

注：上文說言由舍利子漸悟大乘，故此指彼根本種子便通二性，
故今為彼說六善巧至真觀位。
如下，或可此句連下而用，正辨能遣，仍乘上云近遠加行，遂云根本。
此通本後，故復言二。
意舉初生，故加種字。
或可二字元是生字，思之。
初六即目第六意識，非第七者，無斷用故。
或即遣六，名六真觀。
或是入字，下言六相，即前蘊等。
orig::  ^715c14

疏依他圓成〔至〕通釋上無。
commentary::  ^715c28

注上是遍計下。辨依圓文說三性皆無定相，故以無得通釋上也。
orig::  ^715c30

疏如大經言〔至〕亦無所得。
commentary::  ^715c34

注：證通六相，皆無所得，般若即是智得中故。
經之密意，前後已解。
orig::  ^715c36

疏經曰菩提薩埵〔至〕究竟涅槃。
commentary::  ^715c40

注：若依勝空故字已上，是歎因依。
心字之下，是歎斷利。
究竟涅槃，亦是所遣。
若依如應因果分別，此是歎因。
故字之上，是歎依學之德。
心字之下，歎獲勝利。
依第二番，先歎離苦，仍舉後鄰。
後歎圓證正現菩提。
orig::  ^715c42

疏贊曰：勝空者言〔至〕斷障染利。
commentary::  ^716a4

注：問：何以故兩宗科判便別？
答：勝空二二為相對故，如應涅槃不可遣故。
orig::  ^716a6

疏依即前說〔至〕怖者懼。
commentary::  ^716a10

注：先解能遣，後解所遣。
逐難訓字，如文可知。
orig::  ^716a12

疏未依慧悟〔至〕究竟涅槃。
commentary::  ^716a14

注至忻涅槃，並是未悟涅槃，同夢華等也。
orig::  ^716a16

疏既依般若〔至〕一切遠離。
commentary::  ^716a18

注從淺至深並遣之也。
orig::  ^716a20

疏如應者言〔至〕圓證也。
commentary::  ^716a22

注：兩節之文，如前已指。
orig::  ^716a24

疏：此歎菩薩因位修益。
commentary::  ^716a26

注：上略此字，今已加之。
指此一唱，是歎因益，並皈菩薩究竟涅槃，歎當能獲。
准此，必是因果為科。
orig::  ^716a28

疏菩薩常時〔至〕名依般若。
commentary::  ^716a32

注：此解所取般若之體，具前五種，次第修習，名依般若。
orig::  ^716a34

疏罣謂煩惱障〔至〕但通二障。
commentary::  ^716a38

注前解且別，後解義同。
orig::  ^716a40

疏恐怖者〔至〕他勝所起。
commentary::  ^716a42

注：起此在於資粮已前。
此文是辨起之因由，非是出體。
第四十七住品之中，極歡喜住離五怖畏，此即彼文。
若出體者，纂倫同云：不活畏以我見、我愛、
資生愛為體，惡名畏貪欲為體，死畏以我見為體，後之二種並癡為體。
orig::  ^716a44

疏顛倒者〔至〕謂我。
commentary::  ^716b6

注：前三後四，總別分之。
其心倒者，隣近得名，除想、見二，自餘諸惑以為體故。
orig::  ^716b8

疏於後四種〔至〕謂餘煩惱。
commentary::  ^716b12

注：此解前三想體如名見，即是下四倒中見心當等流及根本也。
謂字之下疑略餘字，今已加之。
orig::  ^716b14

疏此有三種〔至〕謂餘煩惱。
commentary::  ^716b18

注：下出四倒，身見是無我我倒，常見是無常常倒，
見取是不淨淨倒，戒取是於苦樂倒。
貪通淨樂，此文中間見字之下少箇取字，
今已加之，即苦四見及貪為性。
orig::  ^716b20

疏夢想者〔至〕故名夢想。
commentary::  ^716b28

注：是想之夢，名為夢想。
此即通取生死之位。
orig::  ^716b30

疏前之七倒〔至〕故名夢想。
commentary::  ^716b32

注：此望顛倒即夢想也，應云：初約顛倒即夢解，後約因果不同解。
orig::  ^716b34

疏或前諸倒〔至〕即生死果。
commentary::  ^716b38

注：因果不同，故非持業可作依士，或作相違。
orig::  ^716b40

疏如處夢中〔至〕標夢想名。
commentary::  ^716b42

注：依第二解，恐外問云：生、死為夢，因、果皆然，
何以於因不言夢、想？
疏：答：大意果中夢顯屬身、境，故應更問云：
死、生之果亦是顛倒，何但於因言顛倒耶？
疏無此答，可准答云：見等因增，故但於因名顛倒也。
orig::  ^716b44

疏梵云〔至〕性湛然義。
commentary::  ^716c6

注：二字別解，如文易知。
orig::  ^716c8

疏離真如性〔至〕說有四種。
commentary::  ^716c10

注：初二句縱當本性淨，元無二體，亦無別相。
或無別者，縱說為多，亦無別也，如實除等。
或體及位下，奪餘三。
緣即無住，約非智故。
盡即後二，因果盡故。
orig::  ^716c12

疏一自性〔至〕法真如。
commentary::  ^716c18

注：此即出體。依唯識論，更有有十義如彼。
orig::  ^716c20

疏二無住處〔至〕清淨真如。
commentary::  ^716c22

注：處即生死及與涅槃。
處之無住，即是悲智。
無住處之涅槃，悲智常為所有，能轉如二翼也。
orig::  ^716c24

疏三、有餘依〔至〕所顯真如。
commentary::  ^716c28

注：並依主釋。或即無餘依，即是涅槃顯處，更無自餘法故。
若能令無及以所無，只是依主。
orig::  ^716c30

疏有處依初〔至〕同得解脫。
commentary::  ^716c34

注：三文不同，其義易見。
orig::  ^716c36

疏此中總說〔至〕契證涅槃。
commentary::  ^716c38

注：應將此段及以下文並為釋經，分為三解：
初總相通論解，次別配四位解，後別配三位解。
又如新科：
orig::  ^716c40

疏或菩薩〔至〕心無罣礙。
commentary::  ^716c46

注：資粮加行既合為一，於資粮位未雜五怖，故但現障名罣礙也。
其資粮位不伏但生及分別種。
orig::  ^716c48

疏見道位中〔至〕無有恐怖。
commentary::  ^717a4

注：正初斷故，現前伏故。
orig::  ^717a6

疏於修道位〔至〕生死夢想。
commentary::  ^717a8

注：此位能出生死盡故，隨前二解因果別離。
orig::  ^717a10

疏：當無學道究竟涅槃。
commentary::  ^717a12

注：此歎因益，故置當言。
orig::  ^717a14

疏：四、位所彰，相增說故。
commentary::  ^717a16

注：恐外問云：修道豈不離五怖耶？
見起正斷，分別倒故。
資加既伏，何染不制？
如何作四位配耶？
故此通之。增義如前，隨文已說。
所言四者，舉總語也。
orig::  ^717a18

疏又極喜住〔至〕無漏智故。
commentary::  ^717a24

注：初得無礙，故獨得名。
尚有煩惱，再現行故，未名離怖。
皮膚肉三，淺深得名。
orig::  ^717a26

疏無功用無想住〔至〕果已斷故。
commentary::  ^717a30

注：一切煩惱怖因不現，無由更起方得名離。
五怖名果，初地已無，准此俱生亦令怖畏。
orig::  ^717a32

疏最上成滿〔至〕顛倒夢想。
commentary::  ^717a36

注：出生死故此中不說，已斷之位在後句故。
orig::  ^717a38

疏：即是二障，三住所斷。
commentary::  ^717a40

注：准此結文，勿長分四，應云：初解離苦，後解當證。
初中分三，却取前三。
初解之中，亦准此判。
orig::  ^717a42

疏：由斯佛位，究竟涅槃。
commentary::  ^717a46

注：此解當證，亦談因益，當佛位也。
orig::  ^717a48

疏經曰三世諸佛〔至〕三菩提。
commentary::  ^717b2

注舊科呪文分為四下，復為復三降，恐非文意。
今恐疏意並是從於果利中分。
若是大分，前唱之下，應合科之。
疏既不科，應於此下，方分為二：初總彰果利，後顯勝能。
此文初也。後文分二：初結即此是法義持，後彰由此說密呪持。
初中分二：初明得樂，後明離惡。
或可分二：初彰證果便得二持，後彰依此說密呪持。
初中分二：初明得樂，後明離惡。
初中分二：初彰得果，後現四持。
或云二持，若依勝空呪下大分，如下自見。
又如新科，請細詳之。
orig::  ^717b4

疏贊曰：勝空者言〔至〕得菩提利。
commentary::  ^717b22

注：上半果依，下半得利。
orig::  ^717b24

疏三者〔至〕正等正覺。
commentary::  ^717b26

注：訓釋翻對，如應無異，所得三名，義有少別。
orig::  ^717b28

疏大智度論說〔至〕名得正覺。
commentary::  ^717b30

注引智度論證成真如亦名菩提，與上相合。
菩提通二、三世下，釋。
上半約人以為能得，智為所得；下半明如智為能得。
orig::  ^717b32

疏或唯空性〔至〕即法身故。
commentary::  ^717b38

注：已上通依理智解，此文唯依真理解。
是勝空者，有此義也。
仍依世俗，談為如是。
若依勝義，准前已空。
今重科此勝空一段，分為二文：初科判，後正解。
後中分二：初逐難別解，果依文後具；次別解得利。
文後中分二：初訓釋翻餘，後明其體相。
或先別科，得字無好。
後中分二：初通依理智解，後唯依空性解。
初中分二：初且依智用解，無法下是；後復依通理解，大智下是。
子文可思，又如新科。
orig::  ^717b40

疏如應者言〔至〕標以佛名。
commentary::  ^717c8

注：因談當出當證，此談已出已證。
既已出之，經不復現。
成真之下，三覺如文。
orig::  ^717c10

疏佛慧圓滿〔至〕依於般若。
commentary::  ^717c14

注：持即行義，故約利他，或兩義別。
orig::  ^717c16

疏或依即唯〔至〕得正覺故。
commentary::  ^717c18

注：此依一解，前說今依當證涅槃，此談昔依今證菩提，涅槃菩提互顯可知。
orig::  ^717c20

疏智斷圓滿〔至〕獨得全名。
commentary::  ^717c24

注：作四義解，初義自顯，後三揀他。
兩个正字，名義有別，初即對邪，後即望缺，故雙言也。
等，平等也。分，即不平。
orig::  ^717c26

疏經曰故知〔至〕是無等等呪。
commentary::  ^717c32

注：若依勝空，般若言總，遂於菩提薩埵之下大文分之。
若依如應，義亦可爾。
然理在於果利之中，舊科長分以為三段，
大同勝空，然無階降。
又今舊科更將破惡除疑密呪別為兩階，大迷失也。
詳此經文，故知之下文義相乘必為一段，
更子分之，是其大意。
下疏自云結前二持，起下呪持即是相對，云何呪持作大文也？
更科此段以為乘前起呪持即名，亦非也。
orig::  ^717c34

疏贊曰：勝空者言〔至〕般若勝用。
commentary::  ^718a2

注：總別之門，如前已解。
至下呪辭，並在總中。
orig::  ^718a4

疏承前起結〔至〕名無等等。
commentary::  ^718a6

注：四門訓釋，不別配位。
orig::  ^718a8

疏大師祕密〔至〕故名為呪。
commentary::  ^718a10

注科雖在總解，言大師却唯佛也。
近合標結兩句一義，或可標結各有兩句，
中間四句或為四義，或三或二，配釋易知。
靈祇之言，即幽冥也。
orig::  ^718a12

疏如應者言〔至〕四者呪。
commentary::  ^718a18

注：總持名通，呪名但一。
今此般若亦得名者，義用同也。
下文自釋。
orig::  ^718a20

疏：此呪神力，廣說如經。
commentary::  ^718a24

注：此指密辭，當第四者。
orig::  ^718a26

疏念慧二能〔至〕總立呪名。
commentary::  ^718a28

注：順猶同也。元雖第四，名之為呪。
彼法義二，作用同此，總立名也。
orig::  ^718a30

疏此承前結〔至〕說故知也。
commentary::  ^718a34

注：此文兼釋，須總名呪之所以也。
欲起向下密呪辭故，別彰法義，類別難接。
據此相對，云何密辭科在大文？
不可說言起下呪持，即大神等。
何以故？猶是結故，只云故知般若波羅蜜多，未成結辭。
須詳諸論所有結辭，必更別有即是言等。
若移是字在知字下，可成結辭。
又前不是說為般若，為何故結耶？
故知乘前依之得果及離眾惡遂結，故是神呪等也。
結此般若之勝用故，是二持也。
乘此起下密辭呪持，是此文勢。
orig::  ^718a36

疏由此總持〔至〕菩薩四道。
commentary::  ^718b6

注：四各起一，隨增義也。
准此所言，超菩薩道，即唯是佛。
下除苦中，文義通因。
依此相乘，因果不同，逆次別結因果用也。
或下，即是令他除苦。
異生麤易，超以神名；聲聞慧劣，超以明稱；
獨覺頗上，無上過之；菩薩近等，無等別也。
無等等者，無等可等，名無等等。
orig::  ^718b8

疏或文字妙用〔至〕實相無喻。
commentary::  ^718b20

注：妙用即神，圓鑒即明，勝益無上，喻即為等。
不言境界，其義云何可思？
orig::  ^718b22

疏或四皆通〔至〕名神等。
commentary::  ^718b26

注：前增隨義，四體別配；此依盡理，用皆通四。
或貫前。
orig::  ^718b28

疏或此般若〔至〕即所說呪。
commentary::  ^718b32

注：今此文義，其義深遠，科者所未詳，講者所難悉。
以理詳察經文頭尾，此中云故知般若波羅蜜多是大神呪等，
後中云故說般若波羅蜜多即說呪曰，豈為異耶？
故此疏文再申一解，前後一體。
經先乘前指印，然後結皈呪辭，牒前般若，標後呪也。
故此疏云即所說呪。
問：如何皈耶？答：顯說之力，修因獲果，密加威靈，隨心滿願。
顯密雖殊，以密誦顯，故牒其顯而標密呪。
既是預標，便指此呪是密呪也。
即是約用，同故即也。
orig::  ^718b34

疏勸諸學者〔至〕修十法行。
commentary::  ^718c4

注：通前諸解，談般若力。
其意為何？勸後學依修十法，不見威靈，莫能修故。
應科名云：初真文顯德，後意在勸修。
初中有二：初前後體別解，子分可思；後以前即後解，前一段是。
orig::  ^718c6

疏慈尊頌言〔至〕諷誦及思修。
commentary::  ^718c14

注：五法師上加以供養、施他及聽、思惟、修習。
問：受持、修習，二有何別？
答：前是聞、持，修是修慧。
orig::  ^718c16

疏行十法行者〔至〕由攝他不息。
commentary::  ^718c20

注：上列十法，下行獲益：一句標行，一句自益，
一句歎勝，一句利他。
orig::  ^718c22

疏：經曰：能除一切苦。
commentary::  ^718c26

注：應只指前四呪之力除一切苦，如何大分？
若直歎前因果般若，與前怖等有何差別？
是即此言便為重說，故只於此子文分出。
此結果力、勿結因力，雖前四呪亦有通因，總論具四得唯果也。
orig::  ^718c28

疏贊曰：前明具德，此明破惡。
commentary::  ^718c36

注：科者於此不見具德，是在結中，遂將破惡大文分也。
雖此破惡亦通果位，已破不顯，故此不說，前辨利中亦不說故。
又破他惡正是果德。
orig::  ^718c38

疏：信、學、證、說，皆除眾苦。
commentary::  ^718c44

注：於信等四隨一現前，隨分除苦，於因位中亦分證故。
或意兼果，即此便是所疑之故。
令他除苦，是難事故。
orig::  ^718c46

疏故大經言〔至〕皆不能染。
commentary::  ^719a4

注：此總文也。障言寬故，通業報故。
orig::  ^719a6

疏雖通一切〔至〕終不為染。
commentary::  ^719a8

注下。三、別義。假使如此，由般若力不隨轉也。
orig::  ^719a10

疏常與一切〔至〕無上菩提。
commentary::  ^719a12

注：都為十一。隨心所欲，無不隨心所欲，無不成辦。
此下為標。
orig::  ^719a14

疏所以王城〔至〕始受持而怨潰。
commentary::  ^719a18

注：舉劣況勝，大義易知，此之緣起，亦如餘辨。
潰者，胡對切，逃散，又亂也，取怨自散也。
orig::  ^719a20

疏況復滌哀懇已〔至〕未之有也。
commentary::  ^719a24

注：據此文意，直歎至佛。
滌者，淨也。跨者，越也。
orig::  ^719a26

疏：經曰：真實不虗。
commentary::  ^719a28

注：即近乘前有此印辭，非大文也。
餘不假此。
orig::  ^719a30

疏贊曰：除疑勸信，重說此言。
commentary::  ^719a32

注：因前難呪現力莫加，恐有懷疑故斯勸信。
問：以不恐疑前說空？
答：前說法空已是深玄，復現殊功恐疑方勸，
勸此即是勸信前也，是結前故。
大經亦有此句相准。
然撿瑜伽第四十七說況力文即說除苦，
有除疑文云不唐捐，與此文同，故於除苦難事疑也。
若於前疑非當機爾。
orig::  ^719a34

疏何有〔至〕誠為未可。
commentary::  ^719a46

注：顯佛大聖，不虗言也。
餝即冠餝。
orig::  ^719a48

疏所以經言〔至〕勿起驚疑。
commentary::  ^719b2

注：引文已結也。
orig::  ^719b4

疏經曰故說〔至〕莎婆訶。
commentary::  ^719b6

注：此呪即名般若呪也。
orig::  ^719b8

疏贊曰：前說〔至〕更說呪持。
commentary::  ^719b10

注：前雖再解，以前即後，今唯依彼，各別解也。
orig::  ^719b12

疏佛以大劫〔至〕不易詳贊。
commentary::  ^719b14

注藏疏雖解，未知何典有作是說。
後之二句，大文謙贊以作題名。
般若心經幽贊崆峒記卷下〔終〕
 ^719b16
