
other:: 佛說仁王護國般若波羅蜜經疏卷中
other:: 姚秦三藏法師鳩摩羅什　譯
author:: 陳隋　天台　智者大師　疏
other:: 閩建州後學沙門　道霈　合
other:: 
## 觀空品第二

orig:: 
仁王護國般若波羅蜜經觀空品第二
commentary::  ^154c13

言觀空者，謂無相玅慧照無相之境，內外竝寂緣觀俱空，故言空觀品也。
又凡夫不識、外道妄取、二乘耽滯，今菩薩以般若正智觀空非空、
超凡越聖，故言觀空也。
又凡夫著有、二乘著空，菩薩捨有而後觀空也。
又觀是能觀、空是所觀，能所俱空真佛知見，故下文云見境見智非聖見也。 ^154c15

此下六品名為正說，大分為四：前之三品明內護，
護國一品明外護，散華品明報恩供養，受持品明弘經相貌。
初文更二：初、略開，二、護，次、問答廣釋。
今初。
orig::  ^154c27

爾時佛告大眾：知十六大國王意欲問護國土因緣，
吾今先為諸菩薩說護佛果因緣、護十地行因緣。
諦聽，諦聽！善思念之，如法脩行。
時波斯匿王言：善！
大事因緣故。即散百億種色華，變成百億寶帳，葢諸大眾。
commentary::  ^154c35

文四：一、知請意；二、略正開；三、勸發三慧；
四、歡喜供養。今初。
爾時佛告大眾者，教所被機也。
十六、大國王意欲問護國土因緣者，生下外護經文，與護國品為本也。
吾今先為下，二、正略開二護，謂因果也。
護佛果因緣，即生此品也。
護十地行因緣，即生教化品。
十地行者，謂護因也。
問：王但請護國土因緣，佛何故先為說護佛因果耶？
答：人情麤淺，玅理難知。
王雖麤，情唯請一，而佛麤玅俱施。
又若但為說護國，國土安樂，增長憍慢。
今佛說出世因果，令其厭俗，樂入真也。
又索少是弟子之禮，賜多是為師之法。
又索少表不貪，施多表不慳。
又索少施多，表慈導之志〔云云〕。
諦聽諦聽下，三、勸發三慧。
諦聽令生聞慧，善思念之令生思慧，如法脩行令生脩慧〔云云〕。
時波斯匿王下，四、歡喜供養。
王言善者，信順之辭也。
大事因緣，為茲出世，顯令眾生開示悟入佛之知見。
法華以佛知見為大事，涅槃以佛性為大事，
維摩、思益以不思議為大事，華嚴以法界為大事。
今此般若以成佛因果為大事，名字雖別，其義一也。
故智論：佛說般若，無央數眾生當續佛種，是為大事。
又大品云：須菩提白佛言：世尊！
般若為大事故起。
龍樹釋云：能破眾生諸大煩惱，能與諸佛無上大法，名為大事。
散華表行因，成帳表得果，葢眾表慈悲度物，
蔭育羣生〔云云〕。 ^154c43

第二、問答廣釋，文二：先問，次答。
今初：
orig::  ^155a44

爾時，大王復起作禮，白佛言：世尊！
一切菩薩云何護佛果？
云何護十地行因緣？
commentary::  ^155a46

先脩敬，二正發問。
問中有二：一問護果，二問護因。 ^155b2

次答文大為三：一明自利行〔即此品答前問〕，
二明利他行〔教化品答二問〕，三明二護所依〔二諦品〕。
就答初問文二：初正釋觀空，二時眾得益。
初文二：初正釋，後總結。
釋中二：初標宗正釋，後問答重釋。
初文二：一正釋，二結行。
初又二：一所化境，二能化智。
今初。
orig::  ^155b4

佛言：菩薩化四生。
commentary::  ^155b14

天及地獄是化生，鬼有胎、化二生，畜生則鳥及龍是四生，人中亦四。
爾時，人胎生，毗舍佉子從三十二卵生，
大山、小山比丘從鶴卵生，菴羅波離婬女從溼生，
劫初人皆化生也〔云云〕。 ^155b16

二、明能化之智。文三：初、約法，二、解釋，三、結成。
今初。
orig::  ^155b24

不觀色如、受想行識如、眾生我人常樂我淨如、
知見壽者如、菩薩如、六度四攝一切行如、二諦如。
commentary::  ^155b28

約五法：一、五陰；二、眾生；三、佛果；四、菩薩；
五、真妄。五陰是所依，眾生是能依；佛是果，
菩薩是因；五陰眾生是妄，佛菩薩是真也。
今初，五陰是有，如是空。
若見色見如，不免斷常；如則是斷，色則是常。
若觀色滅方如，此三藏見；若體色即如，
此通見；若如即色，此別見；若知一切法性真實空、
無生滅、同真際、等法性，無二無別，此圓見。
今言不觀色如等，是圓見也。
眾生我人如者，五陰眾共生，名眾生。
我者，計內五陰為假，名人也。
常樂我淨如者，前五陰眾生是顛倒法，
非常樂我淨；今佛果得非顛倒法，是常樂我淨。
隨盡煩惱有殊，而性常無異，其猶冰水，故云如也。
知見壽者下，明菩薩有三：一、位；二、人；三、行。
位者，十信名知，十解十行名見，向至地名壽者。
雖有三別，而一如也。
菩薩如者，二、明人如。
六度下，三、明行如。
問：淨名云：一切眾生皆如也，一切法亦如也，
眾聖賢亦如也，至於彌勒亦如也。
與今何異？答：彼是真空，此是玅有。
問：真空玅有云何？
答：動即寂，真空也；寂即動，玅有也。
真空故非常，玅有故非斷。
真空不住生死，玅有不住涅槃。
玅有故能起大悲，真空故能生大慈。
問：淨名云：一切皆如。
此云：不觀色如。何耶？
答：若偏觀一切皆如，還是斷；若不觀如，還是常。
淨名云：如令離常見。
此云：不觀令離斷見。
二見既離，中道自明矣〔云云〕。
二諦如者，明真妄也。
世諦是妄，出世是真也。 ^155b32

二，解釋。
orig::  ^155c32

是故一切法性真實空，不來不去，無生無滅，
同真際，等法性，無二無別如虗空。
commentary::  ^155c34

文三：一、釋，二、會通，三、舉況。
今初。一切法性是真有，真實空是真空。
真空故不來，真有故不去。
不去則無滅，不來則無生。
無滅無生，孰凡孰聖？
既無聖凡，誰論觀與不觀也？
同真際下，二、會通。
真際還是真空？法性還是玅有？
一色一香悉皆如是，故云同等也。
如虗空者，三、舉況。
空中豈有五陰眾生、菩薩諸佛、世諦真諦、生滅去來者乎？
恐昧者不解，故舉斯況〔云云〕。 ^155c38

三，結成。
orig::  ^156a6

是故陰、入、界無我、無所有相。
commentary::  ^156a8

無我是結陰、入、界、眾生等如，無所有相是結佛、
菩薩及知見、壽者等如也。 ^156a10

第二，結行。
orig::  ^156a14

是為菩薩行化十地般若波羅蜜。
commentary::  ^156a16

金剛云：一切賢聖皆以無為法而有差別，
即同此文也〔云云〕。 ^156a18

二、問答重釋，文二：初、明三般若教，二、明依教發觀。
今初。三般若即為三別：初、明實相般若，
又二：先問，後答。今初。
orig::  ^156a22

白佛言：若諸法爾者，菩薩護化眾生、為化眾生耶？
commentary::  ^156a28

上云不觀色，如今問意者，若云是為菩薩行化十地令諸法皆空者，
菩薩為化何等眾生耶？ ^156a30

二答文二一、明真則無化；二、明俗則有化。
今初。
orig::  ^156a34

大王，法性，色、受、想、行、識，常、樂、我、淨，不住色，
不住非色，不住非非色，乃至受、想、行、識亦不住非非住。
何以故？非色如，非非色如。
commentary::  ^156a36

文四：一、境，二、觀，三、徵，四、釋。
今初，五陰是地前菩薩境，常、樂、我、淨是地上菩薩境〔云云〕。
不住色下，二、明觀。
有人言：不住色者，遮住色；不住非色，遮住空；
不住非非色，雙遮住空、住有。
又不住色，遮住色陰；不住非色，遮住四陰；
不住非非色，雙遮住五陰。
又不住色，遮住色法；不住非色，遮住心法；
不住非非色，遮住非色非心法。
又不住色，不住有；不住非色，不住空；不住非非色，不住空。
空故，淨名云：空病亦空。
今解者，具足應云：不住色，不住非色，不住亦色亦非色，不住非色非非色。
此中略第三句及四句非色兩字也。
以色即空，故不住色；以空即色，故不住非色；
以色、空無二而二，故不住亦色亦非色；
以色、空二而無二，故不住非色非非色。
次例四陰非非住。
上言不住，今言非不住，只以不住為住，住無所住。
金剛亦云：應無所住而生其心也。
何以故者，三、徵。意云：何故言住，又言不住也。
非色如下，四、釋。非色如故，不可定言住色；
非非色如故，不可定言住非色也。 ^156a42

二、明俗則有化。
orig::  ^156b30

世諦故、三假故，名見眾生；一切法性實故，
乃至諸佛、三乘、七賢、八聖亦名見，六十二見亦名見。
大王！若以名名見一切法，乃至諸佛、三乘、
四生者，非非見一切法也。
commentary::  ^156b32

文四：初、明二緣故見有眾生可化；二、結成上無眾生義；
三、明邪正二見俱是見；四、結成正見。
今初。言世諦者，諦有三種：一、色諦；二、心諦；
三、空諦也。三假者，謂法假、受假、名假也。
此中三假非成實中所明，以無三藏故也。
名見眾生者，以世諦及三假故有眾生可化也。
一切法性實故者，二、結成上真諦無眾生義。
一切眾生即涅槃相不復更滅，故云實也。
乃至諸佛下，三、明邪正二見俱是見。
三乘，聲聞、緣覺、菩薩也。
七賢，謂七方便也。
八聖，謂四果、四向也。
六十二見，釋者不同。
且依大論，於五陰上皆作四句，於色陰云過去色神及世間常是事實，
餘妄語無常等三句亦然，餘陰亦如是，成二十。
現在有邊、無邊等歷五陰上，有二十。
死後如去、不如去等亦有二十，成六十。
是神與身一、神與身異，成六十二見〔云云〕。
大王！若以名名見下，四、結成正見。
若知諸法但有假名名之為見，非同世人見一切法也。 ^156b40

第二、明觀照般若。
文二：先問，後答。今初：
orig::  ^156c26

白佛言：般若波羅蜜有法非非法，摩訶衍云何照？
commentary::  ^156c28

問意云：有法既非是大乘，云何照此從上非非見一切法文而生此難也？ ^156c30

後答，文二：先略，後廣。
今初。
orig::  ^156c34

大王！摩訶衍見非非法。
commentary::  ^156c36

答意云：大乘見者，見法非法，以色等法空故也。 ^156c38

二、廣答。文二：初、正廣釋，二、明能觀之智雙照空有。
初文二：先明法空、性空，次歷法明空。
今初。
orig::  ^156c40

法若非非法，是名非非法空。
法性空。
commentary::  ^156c44

法若非非法，是名法空也。
法性空者，性本若不空，不可令其得空，
以性本自空故，諸法皆空也。 ^156c46

二、歷法明空。文二：先正明，後釋成空義。
今初。
orig::  ^157a2

色、受、想、行、識空，十二入、十八界空，六大法空，
四諦、十二緣空。
commentary::  ^157a4

約六門明空。大論云：五陰空是果報空，
十二入空是受用空，十八界空是性別空。
以所病不同，說斯三種。
為疑心數者，說於五陰；為疑色者，說十二入；
為疑色心等者，說十八界。
六大名遍到空。阿含云：六王諍大地，云我能載水，
云能漂潤火，云能燒照風，云能生動空，
云能容受識，云若無我者，色則敗壞。
五雖大而識為主，故云四大圍空，識居其中也。
四諦是境空，因緣是義空〔云云〕。 ^157a8

二、釋成空義。文二：初、就識陰，次、例四陰及諸法。
今初。
orig::  ^157a24

是法即生、即住、即滅，即有、即空，剎那、剎那亦如是，
法生、法住、法滅。何以故？
九十剎那為一念，一念中一剎那經九百生滅。
commentary::  ^157a28

文四：一、標宗，二、類釋，三、徵詰，四、釋通。
今初，以色法中有五義故空。
即生即住即滅者，諸小乘師或云生前住次滅後，
或云生住同時，皆不免難。
何者？若云生前住次滅後，則生時無住，以生前故。
若無住者，云何有生？
以先無住，住於此生，生不得住，則無生也。
若住前無生，則亦無住，以無因故。
若生前有住，則生住同時。
若生滅已，方有住者，住非生有。
此計異之過也。若生住同時，則因果一體，生死同相。
此計一之失。今云即生即住即滅者，不同二說。
以諸法體念念遷流，無有暫止，亦是生時即住時滅時。
如疾炎過鋒，奔緣經刃，不已則來，無暫住時。
故淨名云：汝今即時亦生亦老亦滅也。
即有即空者，色性自空，非色壞故空也。
剎那剎那下，二、類釋。
明念念皆空，同上五也。
剎那者，極短時也。
何以故者，三、徵詰。
意云：生滅相違，云何言即生、即住、即滅等〔云云〕。
九十剎那下，四、釋通。
以九十小剎那為一大念，一念中一剎那復有九百生滅，是故生時即有住滅也。
又九十剎那為一念，一念中一剎那經九百生滅，
一念有九十剎那，合有八萬一千生滅。
以生滅攝剎那，剎那攝一念，如是心法不可得，此明心空。
以四大分諸根，諸根不可得；以四微分四大，
四大不可得；以麤微分四微，四微不可得；
以極微分麤微，麤微不可得。
推色至於極微，窮心盡於生滅。
色盡心窮，豁然無住。
無住之住，不可名之強，是為空，即護三藏佛果也。
若見色色空，見心心空，無得無住，此護通佛果也。
若見色心二法而一而異，廣大如法界，
究竟若虗空，函葢相稱，此護別佛果也。
若見色心二法本來空寂，不動不住，不生不滅，
此護圓佛果也〔云云〕。 ^157a34

第二、例釋四陰及諸法。
orig::  ^157b44

乃至色一切法亦如是。
commentary::  ^157b46

謂類釋四陰及諸法，亦即生即滅，即有即空也。 ^157b48

第二、明能觀之智雙照空有。
文二：先明觀照，次明得失。
初更二：一、照空，二、照有。
初則無相，後是有相。
無相者，非但無所照，亦無能照，照無所照也，大品經中名為真實般若。
有相則接別凡聖無量教門，大品經中名相似般若也。
照空文中更為二別： ^157c2

初、明照相，以般若智中無毫釐實法故，
照一切法空；二、明空之分齊。
今初。
orig::  ^157c14

以般若波羅蜜空故，不見緣，不見諦，乃至一切法空。
commentary::  ^157c18

不見緣者，十二因緣空。
不見諦者，四諦法空。
乃至一切法空者，六大法等空也〔云云〕。
言不見者，觀諸法空，故言不見。
非謂不照，名為不見。
故經云：非見及見，名一切真實法也〔云云〕。 ^157c20

二，明空之分齊。
orig::  ^157c28

內空、外空、內外空、有為空、無為空、無始空、
性空、第一義空、般若波羅蜜空、因空、佛果空，空空故空。
commentary::  ^157c30

分齊有十二種，大論有十八。
空論問云：若少則應一空，若多則應無量，何乃十八？
龍樹答云：若略則事不周，廣則事繁難悟。
如服藥，少則病不差，多則更增疾。
今說空亦如是，少說則不能破邪見，多說則近滋廣。
此經隨時治病，不多不少，唯十二也。
內空者，謂內六入無神我。
外空者，外六塵無我所。
內外空者，根塵合觀，無我我所。
有為空者，色心和合，生陰界入等，皆無所有。
無為空者，虗空數滅非數滅空也。
無始空者，外道以冥初為始，破此見故，名無始空。
性空者，諸法本無，惑者計有，乃至執言如來性等，決定是有。
為破此見，故言性空。
故經云：眼空無我無我所。
何以故？性自爾故。
乃至意亦如是。又華嚴云：觀眼無生無自性，識空寂滅無所有也。
第一義空者，本空世諦，世諦不有，此亦是空。
般若波羅蜜空者，大經云：大空者，是般若空。
大論云：十方俱空，名大空也。
因空者，六度等空。
果空者，菩提涅槃空。
空空者，大論云：以諸空破內外等法，復以此空破諸空，是名空空。
又以空破有，有者云空。
若執空為是，須以此空空破也。 ^157c34

二、照有。
orig::  ^158a24

但法集故有，受集故有，名集故有，因集故有，
果集故有，十行故有，佛果故有，乃至六道一切有。
commentary::  ^158a26

文三：初、三假門明有，如上說。
因集故有下，二、四諦門明有。
因集是生死因，即集諦。
果集是生死果，即苦諦。
十行即道諦，從十信心乃至十地，各有十種行門也。
佛果是涅槃，即滅諦也。
乃至六道一切有者，三、約六道二十五有等明有〔云云〕。 ^158a30

第二、明得失。文二：初、明邪觀〔是失也〕，二、明正觀。
今初：
orig::  ^158a40

善男子！若菩薩見法、眾生、我、人、知見者，
斯人行世間，不異於世間。
commentary::  ^158a44

若菩薩發心行學般若，見有法、有眾生、
我、人、知見者，世間凡夫無異也。 ^158a48

二、明正觀二：一、明行，二、明位。
今初：
orig::  ^158b4

於諸法而不動、不到、不滅，無相、無無相，
一切法亦如也，諸佛、法、僧亦如也。
commentary::  ^158b6

言不動者，即色是空，非析色也。
不到者，大品云：平等之法，一切聖人所不能到。
須菩提白佛言：乃可餘聖不到，佛何故不到？
佛言：乃至佛亦不到。
何以故？佛即平等，平等即佛，佛與平等無二，故不到也。
不滅者，空即是色也。
無相者，色空，空色皆無相也。
無無相者，無相亦無也。
下例諸法〔云云〕。 ^158b10

二、明位。
orig::  ^158b22

是即初地一念心具足八萬四千般若波羅蜜，
即載名摩訶衍，即滅為金剛，亦名定，亦名一切行，如光讚般若波羅蜜中說。
commentary::  ^158b24

文二：初、明正觀，後、示說處。
初文三：一、位，二、名，三、用。
今初也。言一念者，謂從第十回向，以般若慧一念之中即有初地，
是時具足八萬四千度也。
依賢劫經，始從光耀度，終至分布舍利度，合有三百五十功德門。
一一各脩六度，即二千一百。
復將二千一百對十法，謂四大六衰。
又對十善，一一皆有二千一百，即二萬一千。
又將二萬一千對四眾生，多貪多嗔多癡三毒等分，
各有二萬一千，合之即有八萬四千也〔云云〕。
即載名下，二、就名明正觀。
有本云：即能運名摩訶衍。
載運義同也。約體則是般若，約用即是大乘。
即滅為金剛下，三、約用。
能滅煩惱如金剛破物，謂第十地末後一念也。
能離散亂故名定，此中一行具無量門也。
如光讚下，二、示說處也。 ^158b30

第三、讚文字般若。
文五：一、名多佛共說，二、舉喻，三、格量，四、
舉況，五、明信解相。
今初。
orig::  ^158c8

大王！是經名味句，百佛、千佛、百千萬佛說名味句。
commentary::  ^158c12

論云：一字曰字，二字曰名。
二字不合，不得為名；若合說者，始得為名。
四字等名句，句下所詮名味。 ^158c14

二、舉喻。
orig::  ^158c18

於恒河沙三千大千國土中，盛無量七寶，
施三千大千國土中眾生，皆得七賢四果。
commentary::  ^158c20

百億須彌，百億日月，鐵圍大海等，是一大千界，
如河中沙，一沙是一世界，滿中七寶，以施眾生，及得四果也。
此中有財法二施意，但文似隱也〔云云〕。 ^158c24

三、格量
orig::  ^158c30

不如於此經中起一念信。
commentary::  ^158c32

無漏之心，起一念信，勝前二施。 ^158c34

四舉況。
orig::  ^158c36

何況解一句者。
commentary::  ^158c38

信但不謗，解能利他，則信淺解深，此約鈍根說。
若如法華云汝舍利弗尚於此經以信得入者，
此乃即信是解，約利根說也。 ^158c40

五、明信解相。
orig::  ^158c46

句非句，非非句故。
般若非句，句非般若，般若亦非菩薩。
何以故？十地、三十生空故。
始生、住生、終生不可得地，地中三生空故。
亦非薩婆若，非摩訶衍空故。
commentary::  ^158c48

文三：一、明文空，二、明文義俱空，三、明人法俱空。
今初也。句是有，非句是無，非非句是非有非無，
非有非前有句，非無非前無句。
又句即文字也，非句即文字之性離也，
非非句非前文字及性離之見也〔云云〕。
般若非句，句非般若者，二、明文義俱空。
般若非句是義空，句非般若是文空，以即文非般若，
即般若非文，離文無般若，離般若無文，
文中無般若，般若中無文，如是互求不可得故，即自空也。
又文及般若自他共離，求不可得故空也。
般若亦非菩薩下，三、明人法俱空。
文中亦合明人空，但文略故也。
自為二別：一、約因位辨法空，二、約果位辨法空。
初文三。今初，標也。
般若是法，菩薩是人，般若中求菩薩不可得，即是法空。
何以故者，二、徵也。
十地下，三、釋。若約通教，即三乘共行十地說始住終；
若約別教，即菩薩十地明始住終也。
亦非薩婆若下，第二、約果辨法空。
梵云薩婆若，此翻一切種智，一切種智即佛果也，
佛果亦空，故云亦非薩婆若也。
摩訶衍是乘，能乘人既空，所乘之法亦空也〔云云〕。
初、明三般若教竟。 ^159a6

第二、依教發觀。文二：初、明邪觀，二、正觀。
今初：
orig::  ^159a44

大王！若菩薩見境、見智、見說、見受者，非聖見也。
倒想見法，凡夫人也。
commentary::  ^159a46

見境者，見實相般若也。
見智者，見觀照般若也。
見說見受，見文字般若也。
如是執見，是凡夫顛倒妄想，非聖見也。
又見境謂見塵，見智謂見識，見說見受謂見人，
妄執宛然，非聖見也。 ^159b2

第二、明正觀。文二：初、約染淨因果以明空相，
二、約無聽說以辨空相。
初文二：初、明生死空，後、辨佛果空。
前更二：初、正明生死空，後、釋空所由。
今初。
orig::  ^159b10

見三界者，眾生果報之名也。
六識起無量欲無窮，名為欲界藏空；或色所起業果，
名為色界藏空；或心所起業果，名無色界藏空。
三界空，三界根本無明藏亦空。
三地九生滅，前三界中餘無明習果報空。
commentary::  ^159b18

文二：一、明正使空；二、明習氣空。
初文二：一、明分段生死；後、明變易生死。
初更三。今初，明果空也。
三界是器世間，眾生是假名世間，果報是五陰世間，謂三界依正也。
六識起下，二、明業空。
以六識取六塵，起諸煩惱，貪著五欲，展轉無量，
蘊集含藏，名之為藏。
無自性故，名之為空〔云云〕。
三界空下，三、明煩惱空。
三界之木，一念癡心，闇於前境，名曰無明。
有此無明，即生三界。
無明如地，能生萬物，故名本也。
三地九生下，二、明變易生死空。
有人言：三地者：一、見地，從十回向至三地；
二、脩地，從四地至七地；三、究竟地，從八地至十地。
此別接通意也。九生滅者，前三地中，各有始、
住、終，云九生滅也。
又變易生死，三界中各有三種意生身，
三界名三地，各有三種意生身，生滅名九生滅也。
從初地至五地，名三昧樂意生身；六、七二地，
名覺法自性意生身；八地已上，名無作行意生身。
此通別教意生也。
餘無明習者，上明五住正使，此第二、明習氣空也。 ^159b26

二、釋空所由。
orig::  ^159c12

金剛菩薩藏得理盡三昧故，惑果生滅空、
有果空、因空故空。
commentary::  ^159c14

由此菩薩得理盡三昧故，一種生死煩惱業等皆空。
所言惑者，謂迷妄之心造生死業，不達心源名之為惑，即是煩惱。
果者即正報果，有生滅故得名空。
有果空者，即三界依報空故。
又果空者，謂變易生死空。
因空者，謂三界業煩惱等空也。
理盡三昧者，謂菩薩得此三昧，達理盡源極無明本，
故名理盡三昧也〔云云〕。 ^159c18

二、明佛果空。
orig::  ^159c32

薩婆若亦空，滅果空。
或前已空故，佛得三無為果：智緣滅、非智緣滅，
虗空、薩婆若果空也。
commentary::  ^159c34

文三。今初，明智斷空。
薩婆若亦空者，是智空。
滅果空者，是斷空。
或前已空者，是正因佛性空。
佛性本自空，非推之使空，故言或前已空也。
佛得三無為下，二、明無為空。
智緣滅者，觀心。佛正觀心滅於煩惱，名智緣滅。
非智緣滅者，謂正因佛性。
性本自淨，無煩惱垢，不勞觀行而滅惑也。
虗空者，無色現處是也。
薩婆若下，三、結果空也〔云云〕。 ^159c38

第二、約無聽說以明空相。
orig::  ^160a4

善男子，若有脩習聽說，無聽無說，如虗空法同法性，
聽同說同，一切法皆如也。
commentary::  ^160a6

文中法、喻、合可見。
聽說如虗空者，大品云：聽如幻人聽，說如幻人說，故無聽說。
淨名云：夫法說者，無說無示；其聽法者，無聞無得。
法同法性者，淨名云：法同法性，入諸法故。
以此例諸，故皆如也。 ^160a10

第二，總結。
orig::  ^160a18

大王！菩薩脩護佛果為若此，護般若波羅蜜者為護薩婆若，
十力、十八不共法、五眼、五分法身、四無量心、一切功德果為若此。
commentary::  ^160a20

先、結能護體也；護般若下，二、結能護用〔云云〕。 ^160a26

第二，明時眾得益。
orig::  ^160a28

佛說法時，無量人眾皆得法眼、淨性地、
信地，有百千人皆得大空菩薩大行。
commentary::  ^160a30

文二：先時，次益。法眼淨者，謂初地已上見中法，非小乘中法眼也。
性地者，謂三乘共行十地，略九舉一也。
信地者，即四不壞信、十信菩薩是也。
大空大行，即別教初地、圓教初住已上，
皆名大空大行也〔云云〕。
問：佛說般若，何故得益不同？
答：法華經云：一地所生，一雨所潤，根莖大小，
差別自殊，如其種性，各得生長。
今說般若，亦復如是，雖說一法，得益自差也。
other:: 
## 教化品第三

orig::  ^160a34

仁王護國般若波羅蜜經菩薩教化品第三
commentary::  ^160b2

初三品明內護中，今當第二釋護十地行，即是明利他答第二問也。
言教化品者，菩薩以利物為德，教諸眾生離一切惡，化諸眾生脩一切善。
又佛將此法教化眾生得成菩薩，故云教化品。
又以此法化諸國王，令識般若故也〔云云〕。 ^160b4

品。文二：一、發問，二、佛答。
今初。
orig::  ^160b14

白佛言：世尊！護十地行菩薩，云何行可行？
云何行化眾生？一、以何相眾生可化？
commentary::  ^160b16

文有二意：一揲前品中護十地行菩薩，即能護人也。
次云何行可行等者，正是問辭：一問菩薩自利行法，
二問利他行，三問所化眾生之相〔云云〕。
又初問自利依何脩行，故以五忍答之。
次問利他依何位行，故以十地行答之。
後問何相眾生可化，故以幻身見幻化眾生而教化之。
又此經說通自他，而就他說為正，故文多利他行，故譯者亦以教化標目。 ^160b20

二、佛答。文二：初答前二問，次答第三問。
前文三：初正答二問，次月光偈讚，後如來述成。
初文更二：一、正答前問兼利他，二、正答後問兼自利。
前文更三：初略答，二廣答，後總結。
今初。
orig::  ^160b36

佛言：大王！五忍是菩薩法，伏忍上中下、
信忍上中下、順忍上中下、無生忍上中下、
寂滅忍上下，名為諸佛菩薩脩般若波羅蜜。
commentary::  ^160b44

復為三：初、標數；二、列名；三、總結。
今初也。準下，結。諸佛菩薩本所脩行，今隨問而答，故但云是菩薩法耳。
二、伏忍下，列名也。
地前三賢未得無漏、未能證，但能伏、不能斷，故為伏忍智也。
以有智故，能伏煩惱。
初地、二地、三地得無漏信，名信忍；四、五、
六地趣向無生，名順忍；七、八、九地諸念不生，
名無生忍；十、十一、二地得菩薩果，名寂滅忍。
以初地得無漏信，此別教意也；七地得無生忍，即別接通意也。
然此五忍，諸經不同。
若依本業纓絡，云六性：一、習種性；二、性種性；
三、道種性；四、聖種性；五、等覺性；六、妙覺性。
即是十住、十行、十回向、十地、等覺、玅覺也，
亦名四十二賢聖〔云云〕。
名為諸佛下，三、總結也。 ^160c2

第二廣釋五忍，即為五別。
初伏忍中三賢不同，即為三別。
先釋十住。
orig::  ^160c26

善男子！初發相信，恒河沙眾生脩行伏忍，
於三寶中生習種性十心：信心、精進心、
念心、慧心、定心、施心、戒心、護心、願心、迴向心。
是為菩薩能少分化眾生已，超過二乘一切善地，一切諸佛菩薩長養十心為聖胎也。
commentary::  ^160c30

文五：一、明方便，二、明入位，三、顯力用，四、
釋超過，五、成聖因。
今初。言發想信者，十信之中未入十住，
不見道理但能想信，想信若成即入十住。
言恒沙者，發心者多也。
如大經云：如菴羅樹華多果少，如大魚母胎子雖無量成就者少。
此言眾生欲求寶渚，至於中路咸悉退還也。
於三寶中下，二、明入位。
於三寶田中生此十心也。
善順故信〔不退名進，不忘名念〕，決斷名慧，
不動名定，能捨名施，防護名戒，不失名護，
上求曰願，至菩提名回向。
是為菩薩下，三、明力用。
以十住菩薩作銅輪王，王南西二方，名少分化眾生也。
已超過二乘下，四、釋超過。
此圓教大乘，十信則與二乘齊，十住則斷無明過二乘地也
〔云云〕。言一切善者，十信名善，故下經云：
十善菩薩發大心，長別三界苦輪海。
言超過二乘即聲聞緣覺，一切善地即十信菩薩也。
一切諸佛下，五、成聖因。
十心是因，諸佛菩薩是緣，因緣和合故成聖胎也。
即以中道一心三觀為種子，斷一品無明即能見佛性，故成聖胎也。 ^160c40

第二，明十行。
orig::  ^161a28

次第起乾慧性，種種行十心，所謂四意止：
身、受、心、法，不淨、苦、無常、無我也。
三意止：三善根，慈、施、慧也。
三意止：所謂三世，過去因忍、現在因果忍、未來果忍也。
是菩薩亦能化一切眾生，已能過我、人、
知見，眾生等想及外道倒想所不能壞。
commentary::  ^161a30

有本云：復次，善男子！
今且依次第解也。
文四：一、明位；二、辨體；三、明化他；四、釋離患。
今初，明位，即三忍中第二忍也。
前下伏忍，即是聞慧；今中伏忍，即是思慧。
言乾慧者，無定水也，故云是思慧耳。
經千字者，非纓絡中有六性，亦名六慧。
言六性者，即習種、性種、道種、聖種、等覺、玅覺等也。
言六慧者，謂聞、思、脩、無相、照寂、寂照等也。
習已成性，名種性。
有十心者，總標其數也。
所謂四意止下，二、辨體。
文三。今初，明四念處。
意止者，謂以智慧令心止住，意即心王也。
身、受、心、法者，明所觀之境也。
苦、無常等，明能觀之體也。
觀身不淨，能除淨倒；觀受是苦，能除樂倒；
觀心無常，能滅常倒；觀法無我，能除我倒也。
三意止下，二、明三善根。
以慈故無瞋，施故無貪，慧故無癡也。
三意止下，三、明三世忍。
心緣過去無明及行，名因忍；現在五果及現在三因，
名因果忍；未來兩果，名為果忍。
又於一切法皆有此三，如種子但因，如苽瓠亦因亦果，
能作果等是因，結實成種是果，種等但果非因，此約一時三世論也。
是菩薩亦能下，三、明化他也。
已能過下，四、明離患。
文中，先明離內患，即我、人、知、見等也。
及外道下，次、明離外患也。 ^161a40

第三，明十回向。
orig::  ^161b32

復有十道種性地，所謂觀色、識、想、受、行，
得戒忍、知見忍、定忍、慧忍、解脫忍；觀三界因果，
空忍、無願忍、無相忍；觀二諦虗實一切法無常，
名無常忍；一切法空，得無生忍。
是菩薩十堅心作轉輪王，亦能化四天下生一切眾生善根。
commentary::  ^161b34

有本云：復次，善男子！
脩行上伏忍，進入平等道，名為道種性。
地文有四。今初，標位也。
謂欲入初地，能與聖道為因性故，名道種性。
所謂觀色下，二、出體。
文三：初、明五忍中，初、列五陰是所觀法；
得戒下，是能觀智。
由觀色陰，便得戒忍，以作、無作戒皆色陰也。
準此經文，作、無作戒皆是色攝。
觀識陰故，得知見忍，以了別識與知見文類相似也。
觀想陰，得定忍，以從倒想能入於定，如無色界天，由想故成。
觀受陰，得慧忍，以依受故，立四禪天，由於禪故，能發智慧。
觀行陰，得解脫忍，以行無常故，得解脫忍。
問：何故色下而說識？
答：四陰皆心為主，由識分別於色，由色故，
識方能行相生義，便如此說〔云云〕。
觀三界下，二、明三忍。
以觀三界苦果空故，得空忍；觀三界因空故，
得無願忍，以煩惱、業為集諦故也；觀三界因果空故，
得無相忍，證因果空，成無相觀也。
二諦虗實下，三、明二忍。
以觀俗諦是有為法，得無常忍；觀真諦是無為法故，得無生忍。
無常忍即小乘藏教，無生忍即大乘通教也。
出體竟。是菩薩十堅心下，三、明攝化。
以道種性菩薩作金輪王，化四天下也。
又十堅心者，即結上五、三二忍，成十堅也。
生一切眾生善根者，四、明勝用也。
伏忍三品竟〔云云〕。 ^161b44

第二，明信忍。
orig::  ^161c38

又，信忍菩薩所謂善達明中行者，斷三界色煩惱縛，
能化百佛、千佛、萬佛，國中現百身、千身、
萬身神通無量功德，常以十五心為首：
四攝法、四無量心、四弘願、三解脫門。
是菩薩從善地至於薩婆若，以此十五心為一切行根本種子。
commentary::  ^161c40

文四。今初，標名配位。
言信忍者，以無漏信三寶等故名信。
言善達明中行者，配位如下經說善覺，初地菩薩證人法二空故名善覺也。
達即離達，謂二地菩薩離破戒垢達真俗理故名離達。
明即明慧，謂三地菩薩智慧光明照諸法故故名明慧。
五陰假人於中脩行名中行者，下經云道行人，此道成人名行人。
斷三界下，二、明離障，以色煩惱麤故於此三地而斷〔云云〕。
能化百佛下，三、明攝化三等差別，配對三地可解。
問：信有幾種？答：略有三種：一、想信，輕毛菩薩十信是；
二、久信，三賢菩薩是；三、證信，初二三地是也〔云云〕。
常以十五心下，四、明發行種子。
四攝者，布施、愛語、利益、同事。
四無量者，慈、悲、喜、捨。
四弘誓#CB02823;者，瓔絡經云願一切眾生度苦、
斷集、證滅、脩道，名四願也。
乃至成佛從於初地，用此十五心為根本〔云云〕。 ^162a2

第三，明順忍。
orig::  ^162a32

又順忍菩薩，所謂見勝現法，能斷三界心等煩惱縛故，
現一身於十方佛國中，無量不可說神通化眾生。
commentary::  ^162a34

文三。今初，標名位。
順無生忍觀而未正得，故名順忍。
見勝現法者，即是位也。
見謂順忍。下品見理，道品分明，即第四炎地勝，即中品第五難勝地。
難勝有二義：一、教化眾生；二、不從煩惱於二事得勝，名難勝地。
現法即第六現前地，因緣觀解現前故也。
能斷三界心等煩惱縛者，二、明除障。
前斷色煩惱，此斷心煩惱；又前斷見惑，
此斷思惑，故言心也。
故現一身下，三、明攝化。
前信忍明化身，故云現百身、千身、萬身；
今順忍明實身，故云現一身於十方佛土化眾生也。
問：云何一身現於多土？
答：不思議力神通變化令眾見也。 ^162a38

第四，明無生忍。
orig::  ^162b12

又無生忍菩薩，所謂遠不動觀慧，亦斷三界心色等習煩惱故，
現不可說不可說功德神通。
commentary::  ^162b14

文三。今初，標名位。
謂以自他共無因求色心二法不可得，於此得智名無生忍。
所謂遠不動觀慧者，此配位也。
遠即第七遠行地，能至有功用心後邊故。
不動即第八不動地，有相煩惱不能動故。
觀慧即第九善慧地，四無礙解化眾生故。
亦能斷三界心色等煩惱習者，二、明除障。
前各斷二重，今雙斷正習也。
故現不可說下，三、明攝化分齊〔云云〕。 ^162b18

第五、辨寂滅忍。文四：初、標名位，二、辨除障，
三、約諦辨異，四、攝化分齊。
今初：
orig::  ^162b32

復次，寂滅忍，佛與菩薩同用此忍入金剛三昧，
下忍中行名為菩薩，上忍中行名為薩婆若。
commentary::  ^162b36

文三：一、標名者，前之四忍未盡法源，今之一忍寂諸心色滅於想習，
名寂滅忍〔云云〕。佛與菩薩下，二、明證用。
金剛是喻，三昧是定。
有以煩惱如金剛，以其堅靳不可即斷，
非佛智力無能斷者，如經中龜甲羊角所能破者，是此義也。
有以智慧如金剛，能破煩惱不為彼損，
亦大經中言金剛寶瓶無嘶破聲，是其義也。
今佛與十地菩薩，同用寂滅忍入金剛三昧也〔云云〕。
下忍中行下，三、配位。
下忍即法雲，上忍即佛也。
薩婆若，此云一切智。
又無礙道因位攝故名下忍，解脫道果攝故名上忍。
又法雲與佛同入金剛三昧，前心名菩薩、
後心名佛，無有中間故但上下。
前之四忍但是因位，故有三品。
問：諸經有等覺，何故此中不立？
答：若依餘經即合有三品：下品十地、中品等覺、上品玅覺。
今般若附通不同別教，故但論法雲即及佛地，
故大品云十地菩薩當知如佛，如者未是義。
大經亦云十地菩薩見性未了，此皆通教意也〔云云〕。 ^162b40

第二，辨除障。
orig::  ^162c26

共觀第一義諦，斷三界心習，無明盡相為金剛，
盡相、無相為薩婆若。
commentary::  ^162c28

文三：初、明所觀之境同觀真諦而明昧不同。
如大經云：如十地菩薩聞見佛性，諸佛如來眼見佛性。
又十地菩薩名有上士，佛名無上士。
又菩薩如十四夜月，佛如十五夜月等〔云云〕。
斷三界心習者，二、正辨除障。
前無生忍中雙斷心色麤習，今此忍中永斷心法細習也。
無明盡相下，三、明二道差別之相。
無明盡相為金剛者，此無礙道也。
言盡相者，未盡之義，如煙是火相而未是火。
金剛喻定，是盡無明之相而無明未盡。
問：若無明未盡，應是煩惱，何故前文佛與菩薩同入此定？
答：無明之性即是於明，如燈生時即同滅時，
只以一念無明心變為明，微明即菩薩，大明即佛也。
盡相無相為薩婆若者，此解脫道。
前金剛下定，但盡色心麤細之相，不得名一切智。
今佛地非但盡相，亦盡無相，故得名一切智。
可謂緣觀雙冥，境智俱寂也。 ^162c32

第三，約諦辨異。
orig::  ^163a14

超度世諦、第一義諦之外，為第十一地薩云若。
覺非有非無，湛然清淨，常住不變，同真際，等法性。
commentary::  ^163a16

三賢多住世諦，十地多住真諦。
真諦即無，世諦即有；超世諦故非有，超真諦故非無；非有非無即薩云若。
問：薩婆若、薩云若有何差別？
答：有二說：一云、同，二云、異。
同者，彼此無殊；異者，薩婆若是一切智，薩云若一切種智。
今謂說五忍文，寂滅忍中既唯分二品，
不應更有薩婆若、薩云若之別。
復說即有密明等覺之義，即於寂滅忍中有上、
中、下，下即十地中一切智、上一切種智。
若依經超度二諦外，為第十一地。
薩云若者，即依前釋〔云云〕。 ^163a20

第四、明攝化分齊。
文二：初、略，二、廣。今初：
orig::  ^163a38

無緣大悲教化一切眾生，乘薩婆若乘來化三界。
commentary::  ^163a40

一切眾生在於三界，佛以大悲而濟拔之。
法華云：諸子游戲，來入此宅。
長行即云：長者驚入火宅。
淨名云：菩薩病者，從大悲起。
皆此意也。大悲是能化心，眾生是所化境，薩婆若是能化體。
大悲有三：一、眾生緣悲，外道亦有；二、法緣悲，
二乘亦有；三、無緣悲，唯佛獨有。 ^163a42

第二、依宗廣釋。
orig::  ^163b6

善男子！一切眾生煩惱不出三界藏，一切眾生果報二十二根不出三界，
諸佛應化法身亦不出三界。
三界外無眾生，佛何所化？
是故，我言三界外別有一眾生界藏者，
外道大有經中說，非七佛之所說。
大王！我常說一切眾生斷三界煩惱果報盡者名為佛，自性清淨名覺薩云若性。
commentary::  ^163b8

文三：初、約正理。三界者，欲、色、無色等三也。
藏者，能含六道四生也。
果者，分段報果也。
報者，苦樂等報也。
二十二根者，眼等六根，苦、樂、憂、喜、捨五，
成十一根；男、女、命三，信、進、念、定、慧等五，
成十九根；未知根、欲知根、知已根，成二十二根。
二十一根不出分段三界，知已根不出變易三界。
諸佛三身亦不出三界者，以法身即應化也。
大經云：今我此身即是法身。
法華云：常在靈鷲山，及餘諸住處。
普賢觀云：釋迦牟尼名毗盧遮那，遍一切處。
華嚴云：亦名釋迦，亦名舍那等。
既知三身即一身，亦須知界外即界內也。
三界外無眾生下，二、明聽說。
說云界外有眾生可化者，此外道說，非佛說也。
問：界外實無眾生耶？
答：聖教不同，有無異說。
此經則云界外無眾生，餘經則有。
法華云：餘國作佛，三百由旬外權置化城。
淨名云：上方界分度，如四十二恒佛土，有佛名香積。
若界外無人，豈容三界內上方更有爾許佛土耶？
故知亦有。問：此經云無、餘經云有，如何會通？
答：此經云無，無分段眾生；餘經云有，有變易眾生。
故大論云：聲聞生界外白銀世界，無煩惱名。
只約無煩惱即云無眾生，而聲聞無明未斷，豈實無耶？
此文正是通教意，偏論界內煩惱眾生也。
衛世師外道說有六諦，大有經是其一諦。
彼經說云：此三界外別有世界。
若言三界外別有眾生，同彼外道說也。
實理而論，若言界外有眾生，即同外道；
若言無，即同二乘。
諸佛菩薩見者即不有不無，不有不無即非如非異，非如非異即不如三界見於三界。
如斯等事，法華中佛方顯了說也。
大王！我常下，第三、引昔證今。
我昔常說斷三界煩惱果報盡名為佛，豈於三界外別有眾生耶？
自性清淨名薩云，若性者即正因佛性，
一切眾生佛及菩薩同共有此，豈於三界外而更別有眾生可化也？ ^163b20

第三，總結。
orig::  ^163c34

眾生本業，是諸佛菩薩本所脩行，五忍中十四忍具足。
commentary::  ^163c36

文二：初、總結五忍。
眾生本業即煩惱，諸佛菩薩未成道時亦有煩惱，
由煩惱故脩諸功德智慧，今得成佛。
佛本煩惱與今眾生無異，故名為本。
五忍中十四忍具足者，二、結廣略。
略即五忍，廣即十四，謂三賢是三十地，及佛地成十四也。
上來答前問兼利他竟。 ^163c40

 ^164a4

 ^164a38

第二、答後問兼自利。
文二：先問，後答。今初。
orig::  ^164a44

白佛言：云何菩薩本業清淨化眾生？
commentary::  ^164a46

標前問，是故更重申。
十地是菩薩本業，菩薩於生死菩提無染，名本業清淨。
以淨法教化眾生，不同凡夫二乘雜煩惱法化眾生也。
問：雜煩惱化眾生有何失？
答：自既有縛，豈能化他？
凡夫則師既墮，弟亦隨墮。
二乘則謗佛敗法，於諸眾生而起怨心，豈成利益耶？ ^164a48

二答文先略，後廣。
今初。
orig::  ^164b12

佛言：從一地乃至後一地，自所行處及佛行處，一切知見故。
commentary::  ^164b14

文三：初、明淨業所依，謂從歡喜乃至法雲。
問：何故但說十地？
答：地前三賢賢而非聖，不名本業清淨。
玅覺一地玅果已圓，故於因中舉十地答。
自所行下，簡二行：一、自行處，即十地境；
二、佛行處，謂玅覺地境。
前十地但行自所行處，後金剛心通行二處，故下文云得理盡三昧同佛行處。
又纓絡云佛子！菩薩爾時住大寂門，乃至過十地外與佛同坐也。
一切知見故者，三、釋成清淨。
以佛五眼方能見一切法，以佛三智方能知一切法也。 ^164b18

第二、廣答。文三：初標，次釋，後結。
今初：
orig::  ^164b36

本業者。
commentary::  ^164b38

可解。 ^164b40

二、釋〔十地為十〕。今初，善覺地。
orig::  ^164b42

若菩薩住百佛國中，作閻浮四天王，脩百法門、
二諦平等心，化一切眾生。
commentary::  ^164b44

文五。今初，明土寬狹。
言住百佛國者，國土有三：一、說法土，百億日月化小乘；
二、神通土，億億日月化中乘；三、智慧土，無量世界化菩薩。
今言百佛國土者，說法土也。
作閻浮提四天王者，二、配位。
於四王中作南方增長天王，以閻浮提勝於餘方，有佛出此處故。
又次第作四天王，依十地經，初地菩薩作閻浮鐵輪王，不言四天王。
纓絡云：脩行一劫、二劫、三劫。
十信善者，有三品：上品善鐵輪王化一天下，
中品善粟散王，下品善人中王。
十住銅輪王，十行銀輪王，十向金輪王，初地已上琉璃輪王。
十地經初地作鐵輪王，此別教意也。
纓絡及此經十善作鐵輪王，圓教意也。
脩百法門者，三、顯法門也。
即自利行，於十善中一一更明十善，故言百法門。
二諦平等心者，四、釋地中別行也。
即俗即真，故言平等。
化一切眾生者，五、釋地中通行也。
地地皆用化生為行，已下九地文句類此，可解。 ^164b48

二，釋離達地。
orig::  ^164c32

若菩薩住千佛國中，作忉利天王，脩千法門、
十善道，化一切眾生。
commentary::  ^164c34

忉利天，此云三十三天也。
地經云：二地作金光王纓絡，與此經同。
千法門者，於前十善中，一一各行百善也〔云云〕。 ^164c38

三，釋發光地。
orig::  ^164c44

若菩薩住十萬佛國中，作焰天王，脩十萬法門、
四禪定，化一切眾生。
commentary::  ^164c46

地經作忉利天王，纓絡同此。 ^165a2

四，釋炎慧地。
orig::  ^165a4

若菩薩住百億佛國中，作兜率天王，脩百億法門，行道品化一切眾生。
commentary::  ^165a6

地經作炎摩天王，纓絡同此，作兜率天王道品，即三十七道品也。 ^165a10

五，釋難勝地。
orig::  ^165a14

若菩薩住千億佛國中，作化樂天王，脩千億法門，
二諦、四諦、八諦，化一切眾生。
commentary::  ^165a16

二諦者，真俗也。四諦者，苦集滅道也。
八諦者，有作四，無作四也。
又苦空無常無我，及常樂我淨，為八也。
地經作兜率天王，纓絡同此，作化樂天王。 ^165a20

六，釋現前地。
orig::  ^165a26

若菩薩住十萬億佛國中，作他化天王，
脩十萬億法門、十二因緣智，化一切眾生。
commentary::  ^165a28

地經作化樂天王，纓絡同此，作他化天王。 ^165a32

七，釋遠行地。
orig::  ^165a34

若菩薩住百萬億佛國中，作初禪王，脩百萬億法門，
方便智、願智化一切眾生。
commentary::  ^165a36

地經作他化天王。
纓絡經云：梵王常以二智化眾生也。 ^165a40

八，釋等觀地。
orig::  ^165a44

若菩薩住百萬微塵數佛國中，作二禪梵王，
脩百萬微塵數法門，雙照方便神通智，化一切眾生。
commentary::  ^165a46

地經作梵天王，王一千界纓絡，云梵師子。
纓絡光光，天王雙照，真俗不相違，名為方便智。
於入觀中，能發神通，名神通智。 ^165b2

九，釋善慧地。
orig::  ^165b8

若菩薩住百萬億阿僧祇微塵數佛國中，
作三禪大梵王，脩百萬億阿僧祇微塵數法門、
四無礙智，化一切眾生。
commentary::  ^165b10

地經作梵王，王二千界。
纓絡經作淨天王。 ^165b16

十，釋法雲地。
orig::  ^165b18

若菩薩住不可說不可說佛國中，作第四禪大淨天王三界主，
脩不可說不可說法門，得理盡三昧，同佛行處盡三界原，教化一切眾生如佛境界。
commentary::  ^165b20

地經作大自在天王，王三千界。
纓絡作大淨居天王，大自在、大淨居、大淨天皆同也。
學行已滿，名理盡三昧。
唯有一行，是如來行，所謂大般涅槃。
菩薩亦得名同佛行處。
無明是三界之本，此惑已盡，即三界原盡也。 ^165b26

第三，結。
orig::  ^165b36

是故，一切菩薩本業化行淨。
若十方諸如來亦脩是業，登薩婆若果，
作三界王，化一切無量眾生。
commentary::  ^165b38

文二：先、結菩薩業；若十方下，二、結如來業。
又是答釋玅覺地也。
正答二問竟。 ^165b42

第二、月光偈讚。文三：一、時眾供養，二、月光讚佛，
三、大眾得益。今初。
orig::  ^165b46

爾時，百萬億恒河沙大眾各從座起，散無量不可思議華，
燒無量不可思議香，供養釋迦牟尼佛及無量大菩薩，合掌聽波斯匿王說般若波羅蜜。
commentary::  ^165c2

文二：初財供養；合掌下，次法供養〔云云〕。 ^165c8

二月光正讚，二一明讚處，
orig::  ^165c10

今於佛前以偈歎曰：
commentary::  ^165c12

偈者竭也攝義竭盡，故名為偈。
四句為偈，句有三、四、五、七等差別。
若梵天以三十二字為首，盧偈即以八字為句也〔云云〕。 ^165c14

二、正發言，贊五十九行大，分為三：初、六行總頌上義，
二、四十五行別頌十四忍，三、八行總結頌五忍。
初又三：前三行歎別相三寶，次兩行歎五忍，後一行歎一體三寶。
今初。
orig::  ^165c20

世尊導師金剛體，心行寂滅轉法輪，八辨洪音為眾說，時眾得道百萬億。
時六天人出家道，成比丘眾菩薩行。
commentary::  ^165c28

文三佛、法、僧差別也。
眾生及器二世間俱尊名世尊，引導匠成名導師。
導師不同，有世間導師、出世導師。
出世中有拙度、巧度、次第度、一心度等。
金剛體，歎法身也。
心行下兩句，二、歎法寶。
淨名云心靜已度諸禪定，此中云寂滅。
淨名云三轉法輪於大千，其輪本來常清淨，此中云心行寂滅轉法輪。
一句包之，義理不失。
又初句嘆佛身業，次句嘆心業，次句嘆口業。
又佛五事具足：一、世尊威德具足，二、導師智慧具足，
三、金剛體法身具足，四、心行寂滅解脫具足，
五、轉法輪化他具足〔云云〕。
捷疾應機名辯。八音者，梵摩喻經云：一、
最好聲，二、易了聲，三、調和聲，四、柔軟聲，
五、不悞聲，六、不女聲，七、尊重聲，八、深遠聲。
洪者，大也。時眾下，三、歎僧寶。
文中總前大眾天無出家法，今言出家者，約心說也。
三乘共行十地，故云成比丘眾、菩薩行也。
又人身出家成比丘眾，天心出家行菩薩行也。 ^165c34

二、別嘆五忍。
orig::  ^166a18

五忍功德玅法門，十四正士能諦了，三賢十聖忍中行，惟佛一人能盡源。
commentary::  ^166a20

三賢十聖是因位，名忍中行。
佛居果地，窮原盡理，名能盡源。
又十四皆云正士者，即四十一地也。
十地為十住、行、向及等覺，名為四成十四大士。
圓教十四聖人，皆以一心三觀，諦了諸法，名忍中行。
毗盧遮那，眾行休息，名能盡源〔云云〕。 ^166a24

三，歎一體三寶。
orig::  ^166a34

佛眾法海三寶藏，無量功德攝在中，
commentary::  ^166a36

佛是佛寶，眾是僧寶，法是法寶，包含如海，
蘊積如藏，故無量功德攝在其中也。 ^166a38

第二、別頌十四忍。
文五：初、九行頌伏忍，二、十行頌信忍，三、
八行頌順忍，四、十行頌無生忍，五、八行頌寂滅忍。
初文二：前兩行頌伏忍方便〔即十信也〕，
後七行頌伏忍功德〔即三賢也〕。
初文二：先明離過，次明攝位。
今初。
orig::  ^166a42

十善菩薩發大心，長別三界苦輪海，
commentary::  ^166b4

古人云：十信菩薩由發大心求出三界，
雖未能出，已能遠離惡道等苦，故言長別。
今則不然。若別教十信是外凡，未能暫離，豈能長別？
若圓教十信斷三界惑，至十住初即斷界外無明等惑，
以其但斷三界四住，與羅漢齊長別苦海，與二乘人同生方便有餘土。
若羅漢、支佛於彼土遇餘佛為說法華經，
即成菩薩，進斷無明。
若十信菩薩縱未聞法華，亦能漸次自斷無明，
豈以不生惡道，便是長別苦海？
問：此十信與別教中何位相似？
答：奪而論之，別教地前次第脩證，十住脩從假入空觀，
十行脩從空入假觀，十迴向脩中道正觀。
圓教十信即能圓脩三觀，不可論同。
與而言之，即別教十迴向齊。
問：與前二教何位齊？
答：奪而論之，藏、通二教巧拙雖異，但見於空、
不見不空，未識中道。
圓教十信具脩三觀，與前二教不可格量。
與而為論，圓教十信、藏、通，佛與二乘俱斷見思，
即與藏、通等佛地齊也。
所言大心者，謂誓願大、度生大、說法大、慈悲喜捨大也。
區分各別名界，三苦、八苦、八萬四千名苦，
迴轉不息如輪，沈浮出沒如海〔云云〕。 ^166b6

二、明攝位。
orig::  ^166b44

中下品善粟散王，上品十善鐵輪王，
commentary::  ^166b46

脩行十善，必具三心：中、下二心為粟散王，
小王眾多，猶如粟散。
上品心行十善為鐵輪王，王閻浮提，其鐵輪寶廣一俱盧舍
〔云云〕。若纓絡上品，鐵輪中品，粟散下品，
人王〔云云〕。 ^166b48

第二、頌伏忍上中下功德。
文二：初、兩行別歎三品，為三輪王；次、五行總歎三品。
今初：
orig::  ^166c8

習種銅輪二天下，銀輪三天性種性，道種堅德轉輪王，七寶金光四天下。
commentary::  ^166c12

十住菩薩習種性人，作銅輪王王二天下，其銅輪寶廣二俱盧舍。
十行菩薩性種性人，作銀輪王王三天下，其銀輪寶廣三俱盧舍。
十迴向菩薩道種性人，作金輪王王四天下，其金輪寶廣四俱盧舍。
七寶者，女寶、珠寶、輪寶、主兵寶、主藏臣寶、
象寶、馬寶等也。 ^166c16

二、總歎三品。文二：初、列三十心，次、正歎功德。
今初。
orig::  ^166c28

伏忍聖胎三十人，十信十止十堅心。
commentary::  ^166c32

與十聖作胎，故名聖胎。
三、十人總標數。十住下，別列經作信字。
有人云：信即十信，止則十住，堅則十行。
此恐與經文義理相違。
有人云：信即十住，止則十行，堅則十迴向。
此得義違文。今謂住、信相似，傳寫者謬，應作住字讀之。 ^166c34

二，正歎功德。
orig::  ^166c44

三世諸佛於中行，無不由此伏忍生，一切菩薩行本源，是故發心信心難。
若得信心必不退，進入無生初地道，教化眾生覺中行，是名菩薩初發心。
commentary::  ^166c46

文四：初、歎伏忍能生。
諸佛以伏忍為入道之初門、菩提之關鍵，誰人出不由戶？
故三世諸佛由此而生。
一切菩薩下，二、歎伏忍能生。
菩薩大海有本所謂眾流，眾流之本必有涓滴，
菩薩之行本乎伏忍，伏忍成立由於信心，
若能發信心入圓十住即斷無明，無明盤#CB16612;非一心三觀所不能斷，
能斷之智從十信生，故佛嘆云信心難也。
若得信心下，三、明功能。
若得圓信心必不退轉，即得入於初地之道。
此中經文包含兩教，若約別教即從十信漸進不退登於歡喜，
若是圓教十信心菩薩即不退轉便登初住，
圓教初住即別教初地，故華嚴及下經文亦以十住為十地也。
必不退者，圓教十信必不退墮凡夫二乘及於三界。
問：本業纓絡說十住中第六住正觀現前，
值佛菩薩善知識所護，則出七住常不退轉。
七住以前名為退分，如佛初會有八萬人退，
如淨目天子、法才王子、舍利弗等，欲入七住值惡因緣，退落凡夫不善惡中作大邪見。
今此經中不言退者何耶？
答：人心如面各各不同，大聖隨機故亦差別。
有說十行菩薩性種性人猶退墮地獄。
又初阿僧祇劫猶退墮者，即入迴向人亦有退墮纓絡。
第一說十住，第七名住不退。
七住已前即有退義，約教而斷。
初阿僧祇退者三藏意，十行退者通意，
十迴向退者別意，十信退者圓意。
今云信心不退進入初住之地，即圓義也。
教化眾生下，四、明利他。
上句明化他之行，教化眾生令常覺悟必不退轉。
下句結歎初心也。
大經云：發心畢竟二不別，如是二心前心難。
般若云：能生一念淨信，於無量佛而種善根。
法華云：於無量劫行五波羅蜜，不如聞佛壽命生信等。
皆斯義也。頌伏忍竟。 ^167a4

第二、頌信忍功德。
文二：先頌三品，後結歎。
初文三：一、四行頌初地下忍，次、兩行頌二地中忍，
後、兩行頌三地上忍。
今初。
orig::  ^167b14

善覺菩薩四天王，雙照二諦平等道，權化眾生遊百國，始登一乘無相道。
入理般若名為住，住生德行名為地，初住一心足德行，於第一義而不動。
commentary::  ^167b20

文二：初、一行半，歎作王功能。
俗如幻有、真如幻無，心雖非實不無於幻，
於幻宛然故云雙照，真俗空故故云平等。
始登一乘下，二、兩行半，明入地功德。
以一心三智住於諦理名住，能生諸德名地。
地即別教初歡喜地，住即圓教初歡喜住也。
於一心中即脩三觀，萬德萬行竝在其中。
華首經云一切功德竝在初發心中，即其義也。
於第一義而不動者，別教則十迴向菩薩脩中道正觀未證故有動，
至初地證得則無動；圓教則十信脩一心三觀猶有動，初住證得方無動也。 ^167b26

二頌信忍中品。
orig::  ^167b46

離達開士忉利王，現形六道千國土，無緣無相第三諦，無無無生無二照。
commentary::  ^167b48

離達者，離破戒垢通達三觀，別教二地圓教二住。
開士者，開空法道也。
大士正士開士等竝一義也。
忉利明王位現形明化，無緣等明智，世諦無法可緣，
真諦無法可相，無緣無相即是中道第一義諦。
無無者，一無無緣一無無相，此二俱無云何有生？
故云無生。既真無生何得有照？
云何無二照？照無所照不二故也。 ^167c4

三頌信忍上品。
orig::  ^167c18

明慧空照#CB08504;天王，應形萬國導羣生。
忍心無二三諦中，出有入無變化生。
commentary::  ^167c20

別則三地達人法二空，得忍成就，名空照。
圓則三住即空，即假即中，名空照也。
應形下。明化也。忍心下。
明智。三諦即一諦，三心即一心，故云無二。
即有即空，故云出有入無。
即空即有，故云變化生也。 ^167c24

第二、總結信忍。
orig::  ^167c32

善覺離明三道人，能滅三界色煩惱。
還觀三界身口色，法性第一無遺照。
commentary::  ^167c34

能滅三界色煩惱，即色是空。
還觀三界身口色，即空是色。
法性第一無遺，照無非中道也。
有本作唯照，非經意也。 ^167c38

第三、頌順忍。文二：前六行正頌，後兩行總結。
初文三：初兩行頌下品，次兩行頌中品，後兩行頌上品。
今初。
orig::  ^167c44

 #CB08504;慧玅光大精進，兜率天王遊億國。
實智緣寂方便道，達無生照空有了。
commentary::  ^168a2

 #CB08504;慧玅光等者，
即別教四地菩薩得精進波羅蜜，成就圓教，即四住菩薩於三觀精進。
緣寂即實智，照空有即權智也。 ^168a6

次頌中品。
orig::  ^168a12

勝慧三諦自達明，化樂天王百億國，空空諦觀無二相，變化六道入無間。
commentary::  ^168a14

別教五地菩薩，入深禪定，得於勝慧。
圓教五住菩薩也。
空空諦觀無二，即動是寂。
變化六道，即寂是動也。 ^168a18

三頌上品
orig::  ^168a24

法現開士自在王，無二無照達理空，三諦現前大智光，照千億土教一切。
commentary::  ^168a26

別教六地菩薩得般若圓滿，故云法現等。
圓教六住中，無二無照等即寂也，智光普照即動也。 ^168a30

第二，總結。
orig::  ^168a34

焰勝法現無相定，能灑三界迷心惑，空慧寂然無緣觀，還觀心空無量報。
commentary::  ^168a36

 #CB08504;即前四地，勝即五地，法現即六地。
此三菩薩得中道觀，不起有無二相，以正觀水洗無明垢也。
空慧等者，即色心俱空也。
還觀等者，即色心俱假也。 ^168a40

第四、頌無生忍。文三：前五行頌七地下忍，
次三行頌八地中忍，後兩行頌九地上忍。
初文二：初、釋行相，二、斷惑分齊。
今初。
orig::  ^168a46

遠達無生初禪王，常萬億土教眾生。
未度報身一生在，進入等觀法流地。
始入無緣金剛忍，三界報形永不受。
觀第三義無二照，二十一生空寂行。
commentary::  ^168b4

遠達無生，大品云七地深入無生，深入遠達義相似也。
不同六地證有間斷至法之源，故云深入，深入即遠行地。
鄰近第八地，故復云遠行，遠行地即遠達也。
常萬億等者，明化用，略舉大數故云萬億。
未度下，明損生。未度報身者，分段身是也。
盡此一身即入變易，故智論云七地菩薩未捨肉身。
又二十一生中未度末後一生也。
雙觀二諦故云等觀。
又色心二法無差別相，故云等觀。
別教七地猶有功用，進入八地無功用心，
中道法流至薩婆若海，此別接通意也。
始入無緣金剛忍，則不受三界分段身，
此乃預說八地已上功德，以其必能致此勝神不久的得，故先說也。
亦猶教聲聞人先歎當果矣。
中道第一義諦，對真俗即是第三，一中一切中，故云無二照。
從初地至七地各有下中上三品，三七即二十一，
生生之中皆觀諸法空寂，以此為行也。 ^168b10

二、明斷惑分齊。
orig::  ^168b42

三界愛習順道定，遠達正士獨諦了。
commentary::  ^168b44

六地菩薩斷現行，此斷習氣，如十地經云：
此遠行地不名有煩惱者，一切煩惱不行故，
貪求如來智者未滿足故，不名有煩惱。
此經亦爾，愛佛智者習未斷故，故名順道定。
諦謂審實，以前六地但斷煩惱，未斷無明習氣，
今第七地煩惱麤重早已斷盡，故能諦了未斷無明習也。
愛謂癡愛，由癡愛故受生死身，故淨名云：
從癡有愛，則我病生。
今七地中永已斷故。 ^168b46

第二，頌無生中品忍。
orig::  ^168c14

等觀菩薩二禪王，變生法身無量光。
入百恒土化一切，圓照三世恒劫事。
反照樂虗無盡源，於第三諦常寂然。
commentary::  ^168c16

即八地菩薩也。此句標名舉位。
變生法身者，七地分段報身已捨，變彼分段得變易法身，故云變生。
證法性理以成此身，故云法身。
入百恒土下。明勝用。
道前為過去，道中為現在，道後為未來。
返照者，照過去七地已前事。
樂虗者，緣現在事。
無盡源者，照未來事。
七地雖得無二之照，以其初證不明寂然，
今至八地心更淳熟，故常寂然也。 ^168c22

三頌無生上品忍。
orig::  ^168c36

慧光開士三禪王，能於千恒一時現，常在無為空寂行，恒沙佛藏一念了。
commentary::  ^168c38

即九地善慧菩薩也。
常在無為等者。即動寂齊行也。 ^168c42

第五、頌寂滅忍。文二：前五行頌下品，後一行頌上品。
今初。
orig::  ^168c46

灌頂菩薩四禪王，於億恒土化羣生，始入金剛一切了，二十九生永已度。
寂滅忍中下忍觀，一轉玅覺常湛然，等慧灌頂三品士，除前餘習無明緣。
無明習相故煩惱，二諦理窮一切盡，
commentary::  ^169a2

言灌頂者，在十二法師之上，故名頂。
華嚴二十七云：譬如輪王太子成就王相，
取四大海水灌于頂上，即名灌頂大王。
菩薩亦如是，受佛職時，諸佛以智水灌是菩薩頂，
名灌頂法王，是名菩薩入智慧職地，即法雲地菩薩也。
為第四禪天王，有本云五禪王者，即取欲界及四禪也。
始入金剛等者，以此定破無明一切皆了也。
從初歡喜終竟法雲有三十生，今但言二十九生者，
以第三十生是其現受之身，於前二十九生已過，故云永已度也。
下忍觀者，結因分齊。
一轉玅覺者，結果分齊，雖即未得，轉心即得也。
等即等觀八地菩薩，慧即慧光九地菩薩，
灌頂即十地菩薩，此三品大士共除餘習無明之緣，
無明習相是舊煩惱，名之為故，即四住客塵是新煩惱也。
二諦即真俗，理窮即中道，得此三觀諦，現行習氣皆盡也。 ^169a10

二、頌玅覺地〔即寂滅上忍也〕。
orig::  ^169a40

圓智無相三界王，三十生盡等大覺。
大寂無為金剛藏，一切報盡無極悲。
第一義諦常安穩，窮源盡性玅智存。
commentary::  ^169a42

得一切種智圓滿，盡無明之相，故云圓智無相。
得此無相，方為三界之主。
法華亦云：今此三界皆是我有。
喻云：是時宅主在門外立等也。
十地菩薩受第三十生，未名為盡；今玅覺菩薩不受此生，故名盡也。
前三十生未盡，不名大覺；佛地生盡，故名大覺。
得涅槃名大寂，無餘無為，四魔不能破壞，如金剛藏。
前三十生竝有因盡果生，今大果圓滿，
更不復生，故云報盡。
盡未來際，拔眾生苦，故悲無窮極也。
第一義諦即涅槃，故常安穩，即常樂我淨。
窮無明之原，盡煩惱之性，不同外道斷見，
聲聞證空，雖無得無成，而玅智常照。
上來頌五忍竟。長行、偈頌互明五忍，而十地、
玅覺出沒不同，是乃大聖隨機轉文顯義者也。 ^169a48

第三、八行總結歎五忍。
文三：一、歎淨土果，次、歎法身果，後、歎利益果。
今初。
orig::  ^169b26

三賢十聖住果報，唯佛一人居淨土。
一切眾生暫住報，登金剛原居淨土。
commentary::  ^169b30

將明其勝，先且舉劣。
三賢即地前三十心，十聖即十地菩薩，
此四十心同生華藏果報之土，非藏通教中果報。
若藏教，唯是凡聖同居；若論通教，唯生有餘化城之土。
今言果報，即是別圓教人得無障礙，生無障礙土。
問：此中三賢十聖，為是別教？
為是圓教？答：正是圓教。
問：圓教即合生常寂光，何故生華藏？
答：華藏之中別圓共生，以是因非果，不得生於寂光之土，
故華藏土中有別教十地、圓教四十心共生也。
玅覺極果毗盧遮那，唯獨一人生於寂光淨土。
問：前三二中亦有淨土，何故寂光獨名淨土？
答：凡聖同居，聖少凡多，是穢非淨，方便有餘，
但除見思，未斷無明，偏真之淨，非是真淨。
華藏世界帶別方便，未為純淨，寂光無此，故受淨土之名也。
一切眾生暫住報者，有云：眾生雖即無始而有終，
暫時受報，佛無始終，故居淨土。
今謂佛登玅覺，應在寂光，為化眾生，暫時應現壽命長短而受果報，
故云也。 ^169b34

二，嘆法身果。
orig::  ^169c20

如來三業德無極，我今月光禮三寶。
commentary::  ^169c22

淨土即是依報，今明法身即是正報。
上句正歎，下句頂禮一體三寶。 ^169c24

三、歎化他界〔即前標中利益果是也〕。
orig::  ^169c28

法王無上人中樹，覆葢大眾無量光，口常說法非無義，心智寂滅無緣照。
人中師子為眾說，大眾歡喜散金華，百億萬土六大動，含生之生受玅報。
天尊快說十四王，是故我今略歎佛。
commentary::  ^169c30

文中初一行舉喻歎，即是形益。
次一行法說歎，佛口業是聲益。
外道全無義，二乘偏等，菩薩未圓，唯佛有文義也。
心智即觀，寂滅即緣，觀緣寂名無緣照。
又外色無可緣，內心無可照。
次一行明大眾供養。
次一行明地動。次一行結歎，佛在人為人尊，在天為天尊。
又大經云：人王即天王也，十四王即三賢十聖等也。
廣說恐時眾受難，故略歎也。
又佛德無量，不可歎盡，故略歎也。
佛說仁王護國般若波羅蜜經疏卷中
 ^170a2
