涅槃經疏私記卷第八
other:: 
# 釋梵行品第二十
○釋梵行品第二十
other:: 
## 之一

諸師謂梵行四心為體者。
意斥何不以七善為體也。 ^81b31

四無量是梵天道等者。
四心謂界內有漏四心也。
梵者淨也。天者是真諦理四禪家之因道也。
說四諦理名轉法輪。
為第一義天也。 ^81b33

四心是十二門禪即定也者。
四心能生定故。即四禪四空等為十二門也。 ^81b39

知即慧也者。知謂智也。
七善皆能用智。故云悉也。 ^81b43

梵是化他聖是自行者。
且一往傍正而論前聖行文。
皆對初地起於化用。
還是化他。望今慈悲且云自行。
此云化他。從因而說亦有自行。 ^81b45

戒相成者。謂前二成慧也。 ^81c6

聖是聖人所行者。
且據證說。凡人亦踐聖人路。
行於淨道也。 ^81c8

又師言因果是梵行體者。
今意因果是事何得名體也。 ^81c12

非大涅槃者。意斥他人。
此是界內有漏之善何得大涅槃之體者。 ^81c16

三品為體者。謂戒定慧三。 ^81c18

不出二乘者。二乘亦修三品不得為今經體也。 ^81c20

尚存因果者。今斥涅槃體即是非因非果。
而能因果何得更用因果為體耶。 ^81c22

是誰梵行者。諸師所釋為是二乘梵行。
為是偏空。菩薩所修梵行。
故云誰也。 ^81c26

謂淨淨者。二乘之人。
望於凡夫。雖名其淨。
淨由未遍涅槃之體。
遍淨彼淨。即畢竟空。
故云淨淨也。 ^81c30

不淨淨者。世間之法即是不淨。
我能淨彼。故云不淨淨也。 ^81c34

非淨非不淨者。即是中道之體。
不當淨與不淨也。 ^81c38

所謂神通者。即不思議感應。
非感而感非應而應等。
廣如下文也。 ^81c40

非因非果者。即是非淨非不淨也。 ^81c44

非自非他者。不思議俗不淨而能淨也。 ^81c46

非染非淨者。畢竟之體能淨。
一切即淨淨也。 ^81c48

若此三慈者。即是次第三諦及二乘之慈。
故非妙等也。 ^82a2

即一而三者。此不次第慈。
名不思議圓妙慈也。
故下文有十三事。
歎不思議也。 ^82a6

初徵者。如經。善男子下云何二字是也。 ^82a10

前三通自他者。謂法義通他時即是自也。 ^82a12

後兩是他者。由有眾故即知尊卑。
故云他也。 ^82a14

正是化他傍是自行者。
四無量心慈悲為本。
非無自行也。若聖行品正是自行。
傍是化他。謂登地時能用化故。
今亦對彼以論傍正也。 ^82a16

五義訓釋者。有翻無翻皆具五義。
如法華玄中廣釋也。 ^82a22

契經者。契理合機也。 ^82a24

引成論云祇夜頌修多羅者。
即是十一部外有修多羅。
偈所頌者。佛或說供養事。
別有緣起。後以偈頌。
故云別也。 ^82a26

番為句者。四字為句。
亦云頌者。頌長行也。 ^82a32

開善云等句者。等頌為等句也。 ^82a34

光宅云重頌是頌者。
約利鈍說。鈍者具說四諦。
利者後來即重為說。
如經不見四真諦等。
即略四諦名也。 ^82a36

長行之偈者。論如經中三十二字以為一偈。
或取所論義邊三五字等偈也。 ^82a40

論云解義經者。即是大論所說也。 ^82a44

即授六道三乘記者。
六道是通記。三乘是別記。
如經別記。彌勒等以別對通釋也。 ^82a46

一云不等句者。不等於長行也。
不等頌亦然別有之偈。
名為不等也。 ^82b2

除別相被頌長行者。
除長行所說之相。
後有偈頌。故云被頌。
別有所說。名為孤起也。 ^82b6

此偈出法句者。如法句經廣說也。 ^82b10

然本生本事不異者。
只本事中有生。生中有事合事為生即是第九。
合生為事即成第八。
為如是語等。今從開說。
故分八九也。 ^82b12

論云廣者。即通小乘十二部。
方廣即大乘十二部。
若別論之。小中十二唯九無三廣問記等。
大中十二無三緣喻事也。 ^82b18

未曾有者。謂希有之事世所無也。 ^82b24

十二部經空平等義者。
經是文字名為能詮。
義是所詮謂中道之義。
故云平等也。 ^82b26

解無量義者。不思議假也。
畢竟清淨即不思議空也。 ^82b30

義勢則周者。能詮所詮同於一理也。 ^82b32

餘句多是自行者。
自行不無作化他。
且六度化他為首餘為多也。 ^82b34

經云知足者。非謂四事等名為知足。
於十法界眾生凡有止進皆須知也。 ^82b38

如曾子曰吾日三省者。
論語吾日三省其身等。
省視也。吾生平三度自省其過。
此與自知義同也。 ^82b42

二乘方便道者。似解之位未有真修也。 ^82b46

如是節節迭為尊卑者。
信者為尊。不信為卑。
乃至十界菩薩為卑等也。 ^82b48

於賢聖人天中者。
前之三教方便位名賢。
三乘之果名之為聖。
圓教之善於此最為尊勝也。 ^82c4

即梵行中之一品者。
於三品中先釋慧品。
故云一也。 ^82c8

我心一相故名為等者。
雖有多境普心緣之故名為等。
境名無量心。只是一名為一相故也。 ^82c10

境亦名等者。等於心故。 ^82c14

心亦無量者。等於境故心等境等。
名為一相故也。 ^82c16

後明心果者。以四無量即是。
今品正釋意也。 ^82c18

難令唯一者。能緣三境只是一心也。 ^82c20

但為一義者。能緣也。 ^82c22

若知眾生須知如來等者。
眾生即是知苦。如來即是知樂故也。 ^82c24

五陰從何而生者。
從於假名所須物生也。 ^82c28

乃至上緣於佛者。
謂緣佛上具前二境則為三也。 ^82c30

先破定四之執者。
我今所說四亦非四。
何者所緣不同。汝何故執定難為四也。 ^82c32

次答無四之難者。
四名尚無。汝何故難定三二一等所執不同。 ^82c36

廣略不定者。如佛說十二因緣。
或說於一二。或說於四乃至十一等。 ^82c40

二明反常不定者。
如四念處三十七道品是其常法。
如來反說。淨即不淨。
常即無常等。名為反常也。 ^82c44

經云說一因緣者。
合於十二但為一因。
同是有為之法也。 ^82c48

經云二種因緣及果者。
即是過去無明行為因。
現在為果。三世攝盡也。 ^83a4

經云城經者。或云第城經。
或云稻稗城經也。 ^83a8

經云非物說物者。
世間之塵實非是物而說。
青黃赤白名之為物。
能達此物即是非物。 ^83a10

經云非實說實者。
大乘之人名為起實。
反說為實。 ^83a14

實說非實者。二乘為實反說非實。 ^83a16

非境說境者。未有智故名之為非。
有智之時名之為境。
境智合故境說非境也。 ^83a18

經云色說非色者。
非色是心。全心是色。
色心合故。故云非色說色也。 ^83a22

經云非道說道等者。
二乘之人名之為道。
道未究竟道說非道也。 ^83a26

得報不同者。成當生處也。 ^83a30

慈得遍淨者。即第四禪天。
且依舊婆沙四心通無色。
若依新譯四心唯在四禪。
次第對之。文中闕略也。 ^83a32

或言器是境者。器以容物為用。
境有容心之義。境既有四。
何得三耶。 ^83a36

此亦不然者。謂此之真似是大乘真似。
為復小乘似位。若是小乘何關大乘真位也。 ^83a40

經云佛言有者。答有菩薩住大涅槃。
非是大慈等也。 ^83a44

未是親中三種之樂者。
此是三怨得次第三品樂。
未得親人中人三品。
後得中三品及親人三品。
故云併與等。此既是怨即是多與其樂都計怨人。
并自三品及中親人。
三九二十七品之樂也。 ^83a46

又直取三品樂者。
與前釋愚總不過此兩釋也。 ^83b6

但略有四番入觀者。
以初親人為一番。
怨人三番。中人不論。
故云略也。 ^83b8

經云以難成故者。
次第之慈作意修故。
故云難不同圓慈觀。
即究竟拔與也。 ^83b12

達惑慈成者。觀於煩惱無非實相不見其過也。 ^83b16

經云慈如電明者。
暫得還失未是究竟之慈也。 ^83b18

不見其過者。心佛眾生三無差別更有何過。
若論違順。始自凡夫煩惱終乎等覺一品猶是生過。
今皆等觀三慈普遍故不見嗔也。 ^83b20

經云初住菩薩者。
前唱初地。後釋初住。
自非圓別證道是同。
何猶釋此經文。地是所依故也。 ^83b26

經云除無利益者。
凡有一毛分之慈。
皆是利益。除不修者故也。 ^83b30

經云若不見我法相己身者。
法相只是我所。既無我我所。
即無己身也。 ^83b34

經云具足六度者。
即是無作波羅蜜。
一度具六。故云具足施盡。
法界即檀度。具足戒即究竟大乘之戒。
定是首楞嚴定。智即一心三智等也。 ^83b38

捨中亦二者。既見究竟得樂能眾生遍法界喜。
喜即是捨。捨亦遍故捨心既遍能令大喜。
故云二也。 ^83b44

三自相本者。以將世間無量為發心之本。
期心菩提不為梵天等之慈。
故云本也。 ^83b48

此是假說者。即是奪其實邊眾生未得樂也。 ^83c4

經云實與樂者者。
此縱辭彼諸眾生下立難。
何故眾生猶有受苦不得受樂也。 ^83c6

第三遮難者。恐佛假說實未得樂故。
引如來自得益以遮之。
若是假想何以得報也。 ^83c10

經云無所畏懼者。
汝是下位之人能遮如來果地之難。
故歎之也。 ^83c14

經云若於一眾生者者。
佛意於一眾生尚得是慈況我遍。
與一切眾生究竟之樂。
豈非大慈也。 ^83c18

經云是名聖種姓者。
慈是佛種姓。能離苦名之為聖。
故云種也。 ^83c22

經云不及修一慈十六分中一者。
謂於一眾生能起慈心。
其福尚多。況遍法界眾生一心三慈十六分具足也。 ^83c26

經云諦是真實者。
諦謂諦理依理起慈慈。
能遍緣不同次第慈也。 ^83c32

但能令見者。此師意云。
眾生宜見佛即為現也。 ^83c36

一師云者。即是今家所承。
或謂別名以為一師等也。 ^83c38

若言諸法有安樂性者。
豈隔瓦石及與眾生故。
亦是眾生也。 ^83c40

是義難信者。謂未了依正不二。
云三身遍皆隔無情故難行也。 ^83c44

此則永轉者。永即不永。
何者若佛菩薩依正二而不二名之為永。
眾生虗妄即是不永。
土沙與七寶何殊。
隨其所見耳。 ^83c48

佛性即諸法者。豈隔情與無情耶。 ^84a6

經云能斷瞋恚及眾生相者。
謂能以一心遍法界捨及我我所皆畢竟空也。 ^84a8

但是功德猗樂等者。
功德是四禪。能伏煩惱。
名之為樂也。 ^84a12

四等即般若者。一心三智之般若也。 ^84a16

實為善本者。為大乘三乘本以無加無量體。
即法界遍攝一切法也。 ^84a18

經云以施因緣者。
一心三慈遍法界施令得涅槃之樂也。 ^84a22

經云必定迴向者。
大論云猶如熱#CB10563;一切到者無不令焦。
菩薩發心亦復如是。
所化一毫之善。皆須迴向令得菩提。
亦如抱炬亦能自照復能照他。
迴向亦爾也。 ^84a26

為下八事作本者。
下文於一一事皆能發願事理具足也。 ^84a32

不得是斷菩薩。布施能離斷常之過。
故云作如此絕等也。 ^84a36

經云而常行施無有斷絕者。
此無緣慈常施一切。
故云不施也。 ^84a40

經云則不具足檀波羅蜜者。
前之五度即是緣因。
後之般若名為了因。
若其取相不趣菩提不能緣了。
而資於正法身未顯故。
不具足也。 ^84a44

箭譬慳起者。譬人教施名之為起。
若無緣者慳猶不起也。 ^84b2

譬分別施者。好者不施。
惡者能施。分別多少等。
故云竹柳也。 ^84b6

經云見子長大大能自存活者。
即初住已上。名為長大也。 ^84b10

經云發如是等願者。
此之之行願雖不及華嚴中廣華嚴中願每一事一理。
此之一願於一事上起無量法門。
皆約四等。事理具足也。 ^84b14

面各四寸者。如來所著之衣四面各去身四寸。
故云一尺六寸也。 ^84b20

是無戒之戒者。即是大乘畢竟戒也。
違此戒即中道空。
故云無也。 ^84b24

華嚴云如虗空戒者。
彼經十戒中有此戒也。 ^84b28

無所依戒者。謂不依二邊中道戒也。 ^84b30

經云坐四禪處者。
首楞嚴定以為所依。
故云處也。 ^84b32

經云燃大乘燈離二乘錠者。
錠字〔睇見反〕或作鈿粟。
以雜寶飾器物。又云有足曰燈。
無足曰錠也。 ^84b34

第二為三乘本者。
於一佛乘分別說三。
得為三乘之本。故三乘不能為大乘之本也。 ^84b38

二甘露門者。小乘真諦為甘露。
大乘中道實相為甘露。
能通真諦實相。故云門也。 ^84b42

一空解明故無諍者。
如須 " resp=菩提以解空故。
得無諍三昧故也。 ^84b46

二以邊際智緣延促者。
謂等菩薩用邊際定力。
故云自在也。二乘亦爾定能持身也。 ^84c2

圓慈轉顯者。具大小慈故也。 ^84c6

經云不可思議者。
謂三諦之法是非有非無故也。 ^84c8

有無竝觀等者。既云竝觀即是亦有亦無。
云何得非有非無。
故不用此解也。 ^84c10

冥真故非有非無者。
斥云為是何教冥真為真諦。
冥真為俗諦。冥真故斥不然也。 ^84c14

緣五陰法者。眾生緣也。
眾生是有故斥其無也。 ^84c18

又初地下破前第二解。
豈皆佛地菩薩亦修也。 ^84c20

但行慈者皆有雙非者。
今依圓釋歎其慈體。
從於理性慈來乃至分真等慈。
皆有雙非非之義。
豈獨佛地也。 ^84c22

梵行中意者。意明三慈皆顯於體也。 ^84c28

定性四句者。四人各執名之為定。
性謂性執。不得真理。
如彼兒戲。故云戲論也。 ^84c30

假名四句者。一切諸法皆從緣生。
緣生無自性故空。
但有假名。名字性離即是中道。
故引論云即空假中也。 ^84c34

問義自不定者。煞業不定也。 ^84c40

或轉成定者。以惡資也。
附庸國即小國附大正也。 ^84c42

俱會一圓者。歎次不次。
初地初住同一圓極。
名之為會皆不思議也。
other:: 
## 之二
○釋梵行品之二 ^84c46

三一應等者。意斥古人同於四心。
何故前三為有。後一為無。
無則俱無。有則俱有故也。 ^85a4

今亦一往者。此之四心皆以大涅槃心修此無量。
故有地前住前之殊。
若二往空有皆等同證圓果。
極愛只是一子故也。 ^85a8

特是文略者。但云三心不論捨為一子故云略也。 ^85a14

亦是互現者。謂一子即空平等。
空平等即是一子。
同證初地故云互也。
雖三二一不同。極愛與空平等不別也。 ^85a16

若不及者。性地未是圓心縱云通到十地亦是不及。
今且對八地云若過耳。 ^85a22

極愛就心一子就境者。
一心遍於法界。名之為境。
境即心故。故云極愛。
心即境故。故云一子者。
從解而說故云外也。 ^85a26

經云見修善者者。
約有生善之機從其起應故也。 ^85a32

發心學人者。圓教初心也。 ^85a34

起於取著者。著此陰身起三業過。
故云身口等。 ^85a36

經云捨而終亡者。
善根以斷慧命。亦亡欲同其惡。
故云併命也。 ^85a38

經云善言誘喻者。
且為說人天五戒十善之因果也一直申不解等。
正是起難之辭。難前譬意也。 ^85a42

或云五難可煞中開三。
并後二即制五難。 ^85a46

或云三難者。前一合三故也。 ^85a48

經云若不得者者。
若不得初地應墮地獄。
今何不墮也。 ^85b2

經云起不善心者。
意難如來無慈令達多造逆墮獄以呵罵故也。 ^85b6

經云於義不相違背者。
令彼起惡不應與一子相違也。 ^85b10

況難最劇者。如經何緣如來出此麤言等譏興之甚。
故以前遣也。 ^85b14

經云為諸眾生作煩惱因緣者。
如來終不為諸眾生作煩惱因緣。
汝何故難令達多造惡。
況小乘弟子。故云不應也。 ^85b18

總寄迦葉試制愚曚者。
非謂迦葉不知如來故舉七譬。
為未了者。以況其事故總也。 ^85b24

廣舉六度者。此是無作究竟六度故度。
度之後得壽命長。
皆令得常住之命也。 ^85b28

經云終無奪命者。
汝今何故難於如來煞婆羅門等。
此不應也。 ^85b32

即得於真者。今意未知他人釋得何等真為是小乘大乘之真也。 ^85b36

河西云恐其墮獄者。
若不煞之生謗永墮無由發心也。 ^85b40

若俱非化者。意云俱實亦不可俱權亦不可童子是化。
婆羅門是實也。 ^85b44

理在其間者。爾權之肘意引於實全作實說復失於權。
何者謗法者眾何不盡煞。
今意亦是權示令此受煞引於實人。
令其不謗權實雙用故也。 ^85b48

經云應善受持者。
實如汝令惡心斬壞得罪墮獄也。 ^85c6

經云害和上及其父母等者。
此是外計父母於我有恩。
女人能生養故。牛於眾生有功故也。 ^85c8

經云無有信等五法者。
謂不信三寶謗方等經起大邪見也。 ^85c12

互明與奪者。此奪下與。
故云千倍也。 ^85c16

經云知方便故者。
皆為眾生而作方便也。 ^85c18

出是出苦味者。謂出三界之苦。
離集味者。謂所離煩惱也。
若准迦葉領解意。
領於無作四諦道滅等。
今從喻說且云出苦耳。 ^85c20

初明空平等二辨知見者。
知見即是能知能見。
平等即是所知見理。
故上文七善以慧為名。
為成三品能見也。 ^85c26

即寂而照者。平等空故名之為寂。
能知見故名之為照也。 ^85c32

即空而有者。空平等故名為即空。
能知見名之為有也。 ^85c36

與今互顯者。上文即事而理。
今文即理而事。以互顯不互同證初地耳。 ^85c40

理同能異者。即是前之三心約能緣境邊得名。
後之捨心約所緣理為稱。
同是初地。故云理同也。 ^85c44

戒定之果同在初地。
證成理同而戒定異。
又前戒定要假慧斷。
或若無戒定慧亦不成此亦如是。
若無前三亦不得空平等也。
故以約能知見等。
證所知理也。 ^85c48

不見父母等者。謂捨心成就一切皆空。
故云不見也。 ^86a6

次譬如虗空者。重引人法二空為譬也。 ^86a8

經云諸法空故者。
即是一切依正皆空也。 ^86a10

大品廣空而略性等者。
性謂佛性彼經約般若蕩相多明空不明佛性。
故說十八空。空於有也。
此經以示眾生有佛性。
故說十一空。皆證佛性理也。 ^86a12

總其二經互顯其美者。
此性顯彼性彼空顯。
此空故也。 ^86a18

冶城云前六空是互無空者。
由內空故無外空。
由外空故無內空等〔云云〕。 ^86a22

開善皆是理者。此釋猶當後分次第修行。
復非今家所用也。 ^86a26

初六是假名空者。
謂有內外故也。 ^86a30

次二是實法空者。
性空等也。 ^86a32

次一平等空者。即第一義也。 ^86a34

次二佛果空即是空。
空大空等也。 ^86a36

前八是破病空者。
今引用對四悉。此釋有當故引用之也。 ^86a38

通方融治者。一一文中皆是生善破惡入理。
豈同他人分張之說也。 ^86a42

私謂經論不同者。
經謂諸經論。即大論皆具。 ^86a46

四悉該括漸頓者。
五味四教等一期攝盡也。 ^86a48

謂冶城於文為得於理為失者。
文中有互無之言。
故云得失所空之理。
即是互失也。 ^86b2

開善於文不便者。
不應知有為空時。
例知無為亦空等也。 ^86b6

經云觀內法空是內法者。
內外俱空故。由內空故能顯外法。
一切有為邪執常樂三寶等皆是所空。
由外空故同顯內是所空也。
不在二空顯中道一體也。
如內外空內外之法。
皆是有為能空。此空同成一空也。 ^86b10

既無內外下。即是絕待之空也。 ^86b18

佛等四法者。一體三寶及於佛性。
皆離有無顯於中道也。 ^86b20

經云見生死無始者。
見只是觀。觀於生死。
生死無始全真如。
是從真起。或即真如無始全生死。
是能觀二始本性清淨故空也。 ^86b24

遠討其根者。觀無明也。
初無來處者。無明無始也。 ^86b30

始破無明者。真如無始名為始破無明。
無始故云明無也。 ^86b32

無無有始者。上無字是空。
下無字無有始也。 ^86b36

一云破性說性空者。
謂自他等性皆空也。 ^86b38

中論兩不之義者。
中論明八不釋中道之義。
今明二不即畢竟中道也。 ^86b40

此寄有以明無者。
此業有即不有。故云不見作者。
無有宰主誰論有報。
故云寄有也。 ^86b44

寄無以明有者。無不定無。
故善惡之業亦不亡也。 ^86b48

此是凡小所迷沒處者。
謂三藏菩薩以同凡故。
小即二乘沈空之處。
名之為沒。今空空其所空。
故云空空也。 ^86c2

非是即實智者。雙非上兩境有是無。
故云非是是也。 ^86c8

若直空境空智此猶是偏空者。
只得所空能猶未空故成偏也。 ^86c12

若將空空乃是圓者。
將於能空來空所空。
二空體即顯於中道故也。 ^86c16

空猶未妙者。雖是所空猶是偏故。
更須能空來空此空也。 ^86c20

遣破惑情者。即破於能空之智。
恐執此智故云遣破。
情謂情計。計有能空今空此空。
故云空空也。 ^86c24

理無並照者。境智皆無也。
遣義可知。智亦須遣也。 ^86c28

將有漏空輕無漏空者。
由多執重故以輕之。
即是互直輕重以為二空故。 ^86c30

非二乘所及者。如經。
結非二乘所得空空三昧等文也。 ^86c34

經云通達小分者。
即是初破一分無明。
乃至等覺猶有一品。
猶如微烟對多為言。
故言。少耳。 ^86c38

經云況復餘人者。
即是前之兩教二乘及偏真菩薩也。 ^86c42

色大故般若大者。
大是空故以智稱境等同虗空。
故云大。故引釋論證成此空。
事即是色。理即般若也。 ^86c46

真諦空者。今對三諦立此真。
此名真。即畢竟空體。
謂一空一切空也。 ^87a2

俗諦空者。一假一切假也故第一義諦。
故一中一切中故云內外俱空。
即顯雙非也。空雖十一不出三諦。
隨事立名理只是一也。 ^87a6

生死俗諦空者。即對涅槃得生死名。
涅槃無種生死。故云空也。 ^87a12

不見元祖者。元謂本元。
祖即始祖。祖即能生。
生無明故。無明無始全法性。
是故云不見法性無始。
生無明故今無二始。
故云空也。一空一切空。
即三千世間百界千如無不空也。 ^87a16

後歎文者。即是然空空文也。 ^87a24

空故是是者。此不思議空。
能空偏真之是。故云是是。 ^87a26

假故非是者。此不思議俗能非思議之是。
故云非是也。 ^87a28

若雙若隻若三若一等者。
雙謂空有。隻謂單真。
三即內外霍非。一即第一義空。
皆涅槃空也。 ^87a32

經云虗空等地者。
等取如來地佛性地也。 ^87a36

即是前離後得之意者。
如經無有滯礙即是所離。
譬如虗空即是功能也。 ^87a38

知見廣遠良由空寂者。
即橫遍豎深無非平等。
故云寂也。 ^87a42

即寂而照者。由平等故名之為寂。
由知見故故云而照。
知即是智。見即是眼。
五眼能見。知謂所知也。 ^87a46

即照而寂下。更重生起以論寂照不二故也。 ^87b2

此法奇特者。只是知見之法也。 ^87b4

行即是心者。心謂緣境即所緣。
心即智。智緣於境。
境智不二故也。 ^87b6

性即是內者。性謂不改十界性也。 ^87b10

相即是外者。攬而可別十界之相。
具如法華釋十中明也。 ^87b12

經云若眾生心者何者。
前心約智。此心約境。
即是五陰國土二種世間。
故云眾生也。 ^87b16

若根者。謂上中下四教根性不同也。 ^87b20

若禪定者。謂世間禪。
出世間禪。王三昧定也。 ^87b22

若乘者。謂三乘一乘及五七九等也。 ^87b24

若善知識者。具如華嚴。
善財童子求眾多知識。
若是善知識。魔即非知識。 ^87b26

若持禁戒者。具足五支事理諸惑也。 ^87b30

若所施者。稱法界施檀度攝於六等〔云云〕。 ^87b32

經云不食鹽肉等者。
外道所計謂過世等所制也。 ^87b34

三知共行者。謂常無常行二邊雙遊。
故云共也。 ^87b36

經云見諸眾生修善業者。
即是約世間因果釋也。 ^87b38

經云現世受報者。
即是重業輕受量人造惡必合墮苦。
以猶改悔其業則能受於輕報。
若能達此業者。甘心受之後當無咎也。 ^87b40

經云五眼所知者。
眼即是見云何名知。
知見一體只是互舉耳。 ^87b46

第三明四無礙智者。
前之約十三。八種通於因果。
此之四法果上之用。
唯約如來故也。 ^87c2

分別了亮者。即是辭無礙眷屬流類故也。
下三例然。皆有流類也。 ^87c6

經云不名菩薩者。
不名住空平等地菩薩也。 ^87c10

眼有清淨四大者。
眼如蒱桃埵鼻卷月刀等〔云云〕。 ^87c12

經云及諸菩薩者。
前三教偏菩薩也。 ^87c14

二開昔權者。即是施開之開非謂廢開也。 ^87c16

經云聲聞人或得一二者。
約昔教得也。 ^87c18

經云而汝復問者問正當其機故也。 ^87c20

經云有所得者名二十五有者。
若無所得。得二十五三昧。
證大涅槃也。 ^87c22

大乘小乘者。以教對教故。 ^87c26

經云名十一部者。
小乘無方廣部故也。 ^87c28

方等三藏者。以部對部也。 ^87c30

經云有所得者名生死輪者。
即界內分段界外變易。
二種之生死輪也。 ^87c32

又云永斷一切生死者。
二種之生死也。 ^87c36

經云永斷五見者。
即是界內外二種之五見也。
故迦葉云。自此之前。
我等皆名邪見人也。 ^87c38

菩提二乘者。菩提即寶所。
二乘約化城也。 ^87c42

經云詎有詎字〔渠據反〕詎猶未也。
謂未知詞也。漢書詎有其人也。 ^87c44

經云更為大眾者。
迦葉意云。我上因文殊請非為不達。
今為未得者重請。
故云更為也。 ^87c48

一一並前釋上後釋下半者。
如經本有本無等二句。
若有沙門婆羅門等。
是下半二句。上半無得而得三世有法斯有是處。
下半得無所得三世有法無有是處也。
上半即生死涅槃相對。
亦常無相對。下半常住佛性三世有法無有是處也。
若論上半昔有煩惱今無煩惱。
三世有法斯有是處。
若論下半本無涅槃今有涅槃。
三世有法無有是處。
如來涅槃非三世攝。
若謂菩提有去來。
今無有是處也。 ^88a4

須望下總釋之意者。
常說無等隨緣不同也。 ^88a20

經云有無量下是本有。
現在無有下是今無。
本無般若下是本無。
現在具下是今有也。 ^88a22

還是本無今有者。
本無於常今有於常。
此是有無不遣難也。
要即本有不有本無。
不無雙非此有無。
故云三世有法無有是處也。 ^88a26

非有說有者。如來元無煩惱。
為眾生故示王宮生。
說有煩惱。 ^88a32

今無涅槃者。昔日之今為眾生故說無涅槃。
今有涅槃即是非無說無。
不得而得得無所得。 ^88a36

若天魔梵能解此者。
無有是處也。 ^88a40

經不能破壞四魔者。
初三十四心斷結之時。
但分斷煩惱魔降於天魔。
未破陰死二魔也。 ^88a42

經云初得菩提者。
如法華壽量。最初證得以有鈍根聲聞弟子下即是今無涅槃。
指昔日之今也。 ^88a46

本無利根人中象王者。
約今日之本。若有沙門下是今日之今。
今有涅槃還是昔時之本。
證得非謂去來之今。
故無有是處也。 ^88b2

謂昔有惡者。本有煩惱名之為惡。
今則有善者。今有涅槃名之為善。
上半作惡。下半作善也。 ^88b8

二乘作真俗不一之見者。
本有煩惱名之為俗。
今有涅槃名之為真也。 ^88b12

菩薩作三諦各別之見者。
上半具於真俗。下半即是中道。 ^88b16

文殊作三諦相即之解者。
無得而得真即俗故。
得而無得俗即真故。
三世有法無有是處。
真俗即非真俗。真俗即中也。 ^88b20

亦是四門四悉等解者。
上半即三門下半即雙非門。
上半即是前之三悉。
下半即第一義悉故也。 ^88b26

當知其義遍一切法者。
四教四門四門四悉。
無不攝盡也。 ^88b30

欲許諸師一一皆是者。
以真諦故。是俗諦故。
非不得八種釋意。
故一切皆非也。 ^88b34

四出則四是者。此偈四處出之。
上下皆顯佛意故也。 ^88b38

經云輕罪說重者。
如小乘四重大乘十重。
六罪於小為〔三本畢〕。
other:: 
## 之三
○釋梵行品之三〔三末初〕 ^88b40

經云世間知者我亦得知者。
問意為與世間因同。
為與世間異也。 ^88b46

次問世間不知我亦悉知者。
謂凡夫外道等不知佛性。
唯如來知也。 ^88c2

經云不見不覺十二部經等者。
皆約今經大乘十二因緣。
即是佛性三道也。
無常四倒。如四倒品八倒等也。
無作四諦三十七品等。
皆明佛性。故云不知也。 ^88c6

經云當名菩薩者。
即名字位中知也。 ^88c12

無始無終者。無明無始之來有故名為無始。
盡未來故名曰無終。 ^88c14

同於橫計常斷者。
計有始終。即是於常。
計無始終。即是於斷也。 ^88c18

為破此始等者。雙非前後二解。
皆無始終同一空理故也。 ^88c22

經云是為虗妄者。
不信世間因果。說言無道等者。
即不信出世因果。
菩提是因。涅槃是果故也。 ^88c26

謗法名謗諸佛者。
法是佛師故云謗佛。
以法常故諸佛亦常。
既謗諸佛亦名謗僧。
即是不信身中一體三寶。
是斷善根名一闡提也。 ^88c30

今謂初半行如前者。
如前他人分文也。 ^88c36

經云善拔眾毒箭者。
拔於見思無明根本之毒也。 ^88c38

喜之所離者。離於二種生死也。 ^88c40

喜之所得者。常住涅槃故云其露也。 ^88c42

歎大捨者。謂得涅槃之樂故云不生也。 ^88c44

以戒為本者。由持戒故得自行果。
由慈悲故。故能化他也。 ^88c46

法爾故也者。菩薩之人皆因持戒。
從因至果成於菩提。
故云法爾也。 ^89a2

經云菩薩悉能知見覺者者。
即是得空平等地。 ^89a6

菩薩亦應不知等者。
難意既同世間云何能知也。 ^89a8

經云有何異相者。
既不出世間云何是異也。 ^89a10

經云如是菩薩亦同世間等者。
即是名字菩薩未能修行。
故同世間也。 ^89a12

不一向同者。猶聞經發心雖同而異也。 ^89a16

經云不為四風之所傾動者。
具足應云八風違順等境。
今舉違邊。故云四耳。 ^89a18

經云是名菩薩所知見覺者。
謂相似分證位中菩薩也。 ^89a22

為有如難陀者。難陀為生天持戒緣起。
廣如諸文也。 ^89a24

是五戒律儀等者。
等取二百五十大乘等。
戒皆以涅槃心修不見能持之相。
非謂不持名無也。 ^89a26

有三譬者。譬自知好醜。
即是譬教能持戒也。
二譬功德增長即是生善。
三譬破戒功成即是滅惡也。 ^89a30

俱求當果者。持者遠求涅槃。
破者近求人天。故云俱也。 ^89a34

已搆得蘇者。謂修得善報出世因果。
世間之壽名之為餘也。 ^89a38

展轉深入者。始從名字觀行。
乃至分真能見佛性。
名之為深也。 ^89a42

然五受根中者。五謂苦樂憂喜捨。
彼人具對四彈得名即樂淺喜深。
今同四禪支即喜淺樂深故也。 ^89a46

五法佐助者。如相助三品有箇五法。
五葢五見等。從所離得名也。 ^89b2

涅槃非五者。涅槃從所斷得名實非五也。 ^89b6

一無所用者。破戒之人無有法器。
不能受持於人天之道。
世間無用故也。 ^89b8

今誡人師者。謂五種法師也。
夫為師者。今他所軌長其善根。
弘持此軌經令得入位。
故以誡之也。 ^89b12

名為輕躁者。即是無於大乘之空。
乃至前之兩教。猶是輕躁也。 ^89b16

不求果報等者。無大乘慧。
無出世之報也。 ^89b20

是處非處者。是時名處。
非時名非處。 ^89b22

事須適時者。眾生機宜須請不請等。
亦非相乖也。 ^89b24

先列十智者。如經。
若欲受持者下為智也。 ^89b26

次勸淨心者。先當清淨其身下。
是也。 ^89b28

初今言自他者。於十智分自他也。
初持復說為他。 ^89b30

涅槃宗體行教用果等者。
如經中說佛性為宗。
秘藏為體。大乘為行。
行謂能乘從因至果。
方等為教。四教不同皆知佛性。
解脫為用見佛性理名之為果。 ^89b32

兩途並使三業清淨者。
自行化他也。 ^89b38

十念八念者如出出入息死想等小乘意也。 ^89b40

有懷恐怖者。六念功德能障怖畏也。 ^89b42

生天是自果者。且約世間之天以說天也。 ^89b44

有近果遠果注云云者。
近約初住。遠約第一義究竟天也。
故文云我亦有分等也。 ^89b46

三意知法下釋眾德者。
若依列章先釋十號。
後釋眾德。今從列章之後遂便略釋也。 ^89c2

還以前七善為釋者。
謂梵行初釋七善之文。
如經以知法故已下天。
是還將此七法釋前法諸文。
以知法故名大沙門。
以知義故大沙門。
以知時故名大沙門。
乃至以知眾故名大沙門等。
取人中象王人中牛王人中龍王等。
一一皆以七法釋之。
乃至以知法故名大施主。
以知義故大施主。
乃至以知眾故名大施主也。 ^89c6

經云以知眾故名大法師。
即是知尊卑十法界不同。
展轉為尊卑。如前釋也。 ^89c20

小乘偏道皆非法師者。
謂非大法師亦得名為小法師也。 ^89c24

如如而解者。即是智能契境。
故曰如也。 ^89c28

如如而說者。境來發智。
故曰來也。 ^89c30

說我所解解我所說者。
所解即如。所說即來故云如來也。 ^89c32

此中但云應者。以應義多故後一名供也。 ^89c36

前煞賊兼不生者。
謂不生等皆須遍界內外為不生也。 ^89c38

前就脚足釋者。足是行也。
以平聲呼之。 ^89c42

後就滿足釋者。以去聲呼之故也。 ^89c44

而能生明及以無明者。
謂能生善滅惡也。 ^89c46

辨於高勝者。謂佛過於九界之上故也。 ^89c48

雖出生死而亦不捨者。
此即高而下常入生死。
應於眾生。故云逝也。 ^90a2

即是道品者。以無作道品為善知識也。 ^90a6

梵名路伽憊者。憊字〔蘇界反〕憊者病也。 ^90a8

以四種釋法者。喻說生老病四等法也。 ^90a10

野干下注云云。取耳尾耳頭等。
以喻說生老病死利鈍不同也。 ^90a12

廣如止觀記中不言獨教者。
教謂說也。緣覺不說法。
故不云也。 ^90a16

復言他覺者。於他有覺也。
此與覺他同故。斥云煩矣耳。 ^90a20

此恐不爾者。不是彼此之異。
以梵音不同也。 ^90a24

一破煩惱者。約能破惑盡也。 ^90a26

二有功能德者。如經成就善法也。 ^90a28

三功分別者。任運達九法界機緣解不作意也。 ^90a30

四好名聲者。聲遍十方也。 ^90a32

經云吐女根故者。
能於無量劫不受女身。
吐謂除也。 ^90a34

經云見佛世尊者。
若能如是念佛。於四儀中。
一體三寶常在心中無差別故也。 ^90a36

經云上座長老者。
謂非少者為長者。
即上座中長老也。 ^90a40

經云終不自為者。
改行六度四等。即他是化也。 ^90a44

無為心者者。無為語通故非常住。
即是自行已滿。故云無所作為也。 ^90a46

二果報無記者。謂修因自然而得也。
亦名清淨無記。無記如來如前釋也。 ^90b2

不求果報者。不求二邊之果報也。 ^90b6

生界者知俗者。重約三諦。
此諸無心皆約圓釋。
圓因成就無非妙境。
無非三諦。今遂名便故以重釋也。 ^90b8

能令眾生得現在果者。
若論圓修即生未得。
今據初心求於果理從理。
起行觀行。成就亦得果名也。 ^90b12

藏通能得現果者。
取即生三十四心斷結成就名之為果。
通教七地雖留。或潤生一念相應斷餘殘習。
約得果名非是究竟故也。 ^90b16

別教上妙而非現果者。
取證道同名之為上。
修因長遠復須改。
觀教道判位。登地之時猶經二祇。
故非現果也。 ^90b22

唯圓上妙等者。境觀皆圓。
亦有一生超登十地之義。
故云現果也。 ^90b28

經云為作舍宅者。
即是大涅槃舍三德具足也。 ^90b32

經云無歸作歸者。
令歸一體三寶。是所依境也。
下之所列皆是事境。
約大涅槃修。無非三諦妙境之法也。 ^90b34

經云諸佛聖僧者。
諸佛出世之僧一體具足。
名之為佛。非為諸佛名僧也。 ^90b38

圓僧是正直法者。
法華云。正直捨方便等一體三寶即是圓僧也。
又事與理和。亦名為僧。
故云圓也。 ^90b42

經云無所受取者。
為無上田不作福田之想。
心無取著也。 ^90b46

雖無形色而可護持者。
此是大乘戒以心為體。
心無盡故戒亦無盡。
故云護持也。 ^90c2

經云不破不漏等者。
十戒之中似律儀。
第二篇等不雜。即諸篇雜戒也。 ^90c6

而有無教者。斯云表無可詮表故。
舊云教無教也。 ^90c10

並是諍論者。具如下文二十三雙諍論不同。
文云皆不解我意等也。 ^90c12

經云譬如大地下總有二十譬。
皆約圓釋。地能生萬物。
如戒生諸功德。船航如戒。
能度二死大海。瓔珞能莊嚴法身。
大性如此。貴施戒為最上。
大海能具一切善法#CB01926;汁能淨諸垢等
〔云云〕。 ^90c16

經云得須陀洹果等者。
此約大涅槃心修。
皆知常住且證小果菩薩能證得故。
故云我亦有分今為利生。
以戒為本也。 ^90c24

經云得阿耨菩提我亦有分者。
此正依大涅槃修。
皆為菩提也。 ^90c30

經云深觀此施者。
以施為法界故。菩薩摩訶薩凡有所施。
能令眾生同得無上佛果。
故云深觀也。 ^90c34

經云不能莊嚴四部之眾者。
今修圓施以定慧力故。
能莊嚴比丘等即道。
四部人天龍鬼等即俗。
四部等以施之也。 ^90c38

雜華者是華嚴者。
今且依經為證。謂華嚴中菩薩行願眾多不同。
名之為雜也。 ^90c44

通念此世天境隨義別立者。
世謂四天王等。今觀界內諸天。
即是界外第一義天。
故云隨義。義即是圓。
四天王等。即是約處為境。
方便之果亦得名天。
未免無常。以涅槃心次第而修。
故云我亦有分。為求無上第一義天也。
古人直云當果。不云世天故云不爾也。 ^90c48

經云譬幻化者。今觀諸天皆如幻化。
唯圓是實故也。 ^91a10

此卷歎經生善後兩卷能滅惡等者。
還同卷初分章生善淨淨文也。
不淨非淨不淨等。
在後滅惡文中故也。 ^91a12

大乘方等當機故勝者。
不委他人當何等機。
今論當機有其二義。
一者正當機說。二者此經被於末代。
令知常住故云勝也。 ^91a18

十二部中未必有涅槃者。
未必有開顯之涅槃非無大乘也。 ^91a24

一能發心者。發圓菩提心也。
二受生死苦者。以有悲故。
能受世間生死之苦。
安然不動也。 ^91a28

七能稱量生死者。
只於一念能稱量十法界輕重。
何等眾生生死重。
何等眾生生死輕。
輕者易度。重者難度也。 ^91a32

如世間事等者。如幻術法下人所作令上不測況復餘事。
龍能致雨等皆世間不測之事故也。 ^91a38

實非是數者。一不定一。
三不定三。非三非一。
故非數也。 ^91a42

無有人教者。正因之性從理而得故云無教。
雖無人教還是自教。
如經而能自發也。 ^91a46

明佛性者。如法華中相似位人。
唯獨自明了餘人所不見。
故云自發也。 ^91b2

流入名進者。心心趣解脫。
念念入法流。故云進也。 ^91b6

經云生死無量患者。
過患不出二種生死也。 ^91b8

經云如三禪樂者。
菩薩能達世間之苦。
即大涅槃如三禪之樂也。 ^91b10

無非正道者。能燒所燒全是法果。
達燒無燒。故云正道也。 ^91b14

與止觀發心意同者。
依境發心拔苦與樂。
一心之中三諦具足名不思議。 ^91b18

止觀安心意同者。
皆以法界而安至。
心於生死而不動。
名之為止。了生死即大涅槃。
名之為觀。生死涅槃無非三諦。
故云不可思議也。 ^91b22

三諦上障者。障即三惑。
惑即是塞諦故名通。
故與通塞意同也。 ^91b28

亦似大慈者。謂慈能與樂。
拔地獄苦與涅槃樂也。 ^91b32

宅譬中道者。即大乘家也。
故法華云。今此三界皆是我有。
其中眾生悉是我子。
心佛眾生三無差故。
有機則應。猶如於旋機謝應息。
名之為還。雖有去來不出三界。
喻之如家也。 ^91b34

真正悲心意同者。
前云發心且約自行。
此云悲心約化他邊。
此之二種左右說耳。
皆顯不思議理也。 ^91b42

知涅槃近不退取小者。
謂二百為近。寶諸為遠。
圓修之人發足。即是寶所之路。
故云不退。謂念不退位不退。
即三不退義也。 ^91b46

與止觀道品意同者。
無作道品是菩提因。
始自念處終乎正道。
枯榮不二從因至果。
故云同也。 ^91c4

次位意同者。凡夫之人能度大海者。
且約圓心名字位中也。 ^91c8

藕絲懸山一念稱量生死者者。
一念如絲。生死如山。 ^91c12

一中無量者。一念即具三千。
故云一中無量。 ^91c14

無量中一者。三千只是一念。
故云無量中一。 ^91c16

非一非無量者。三千即空假中非一故即空。
非無量故即假。雙非故即中也。 ^91c18

隨病設藥者。有常等病以無常藥治。
四藥治一病。四病名治對轉兼具等。
具如止觀文中也。 ^91c22

不為生死所害者。
此亦與止觀安心意同也。 ^91c26

此約三諦報者。即是觀行位中。
初託聖胎安忍強軟。
不為煩惱所亂故也。 ^91c28

說嘿明不可思議者。
自行故嘿。化他故說。 ^91c32

與通塞意同者。說即是通嘿。
故即塞也。 ^91c34

身等注云云者。應云具足三業遠離。
如經。及與主主即心也。 ^91c36

破法遍意同者。能破三業即遍破三障。
猶三德理。相似位中能如是破也。 ^91c40

經云以有為性異生異滅者。
生即滅故。故異生滅。
滅即生故。故云異滅。
今觀生滅皆非生滅。
生滅不可得。故不思議也。 ^91c44

此與止觀中離愛意同者。
圓修之人欲入初住。
能離法愛。故不著也。 ^92a2

又生來生滅滅不能滅者。
滅即非滅故。滅來滅生生不能生者。
生即非生故。故非生非滅。
猶入中道也。 ^92a6

不存其相者。能滅所滅體不可得故也。 ^92a10

經云及受持者者。
即是能弘持人。如前一十三種。
皆名不可思議也。 ^92a12

多犯戒則滅者。還是自滅身中一體三寶。
輪迴生死。名之為滅。
非謂能滅涅槃常住之法。
故也。 ^92a16

經云云何言滅者。
意問前文既云修五行者。
佛法未滅。故以有無難之也。 ^92a20

七日之時與佛無異者。
此亦且約滅後。諸文不同也。 ^92a24

滅是不滅者。本有今無。
不滅而滅者。本無今有。
非滅非不滅者。三世有法無有是處也。 ^92a26

經云內法者者。內謂佛性涅槃之法也。 ^92a30

經云共法者。謂三乘共也。
不共法者。謂獨菩薩法也。 ^92a32

經云何等未來事者。
所謂下釋出世間有三事。
故藏其七寶。一為#CB01919;貴。
二為賊來侵國。三為值惡王等。
用此贖命。涅槃秘藏亦復如是。
為未來世諸惡比丘由如惡王。
畜不淨物由如穀貴。
為四眾說乃至世典如賊來侵國。
為此三事說諸或律扶律說常。
名之為寶。用贖常住慧命被於末代。
若無此寶常住則滅。
故以天台大師判。
此經名為贖命重寶。
即其義也〔云云〕。 ^92a34

經云調柔易化者。
迦葉佛時出於淨土。
非是惡世。無破戒人。
故不說此經。於法華中入滅醍醐體同。
所以不說須也。 ^92a48

經云若有眾生我見無我。
廣辨今佛非法之相。
五濁世時。故說此經也。 ^92b6

經云佉陀羅火者。
與前文炭語為異皆未見正翻。
翻炭之與火。或只極熱之義耳。 ^92b10

經云我親從佛聞如是義者。
即是。
生其過。若無此言佛法不滅也。 ^92b14

經云若佛初出得菩提等者。
此六雙中一一對辨前之初出是鹿苑意。
故云不久。後之初出是峯場意。
故云久住於世等也。 ^92b18

經云著憍奢邪衣者。
謂野蚕綿衣是上衣也。 ^92b24

外國以用染毛者。
此華赤色用虫和之。
所以故制也。 ^92b26

如迦葉品明者。具如下文二十三雙。
諍論中說也。
other:: 
## 之四
○釋梵行品之四 ^92b28

闍王是實逆者。權之與實二義俱通。
若一向實還須有權表引實者。
若作權即是為實造逆者。
示同於實也。 ^92b32

現滅逆之方者。方猶法也。
現此方法令後人不造逆等也。 ^92b38

梁武不見等者。意謂梵者是淨。
前已釋竟。何得更有造逆之事。
文非正說。故云容品也。 ^92b42

具十惡因者。喜行煞戮即是身三。
具口四惡即是口四。
其心熾盛即是意三。
故云十也。 ^92b46

經云唯見現在等者。
只現造惡因不見未來惡果也。 ^92c2

經云心生悔熱遍體生瘡者。
謂生信心大機動故。
大論云。如人有瘡毒則得入譬於信也。 ^92c4

若爾者。法華為清淨眾來至涅槃。
其心始發何耶。答前雖在會機猶未發問於凡夫。
即是障未除機未動之句。
今經即障除機動之句也。 ^92c8

經云以種種藥者。
此是世間之藥。不能治出世之病故云從心而生也。 ^92c14

一往亦例者。如汝問也。
二往不同。善人一向不勸作惡。
若起惡者。自是本心耳。 ^92c18

惡勸不受者。此之六臣。
或是大權方便激動也。 ^92c22

一臣來朝白者。因朝故白。
故云朝也。 ^92c24

經云無有黑業無黑業報等者。
此師計斷以論涅槃也。 ^92c26

經云地水火風等者。
此師計常見以為涅槃也。 ^92c30

經云髠樹者。髠字〔口昆反〕廣雅髠截也。 ^92c32

或言法界用者。示有破惡之用也。 ^92c34

皆是聖人權謀者。
宜權現權宜實現實不可定說也欽婆羅是古貝衣者。
即白疊上衣也。 ^92c36

一兄二父者。謂冥顯二緣。
兄即耆婆。父謂冥告。
於空中聲也。 ^92c40

翻為固活者。其病難治。
名之為固。能治必死之病。
名之為活。 ^92c44

菴羅女之子者。即是奈女云所生廣出他經云云。 ^92c48

經云名真婆羅門者。
婆羅門此云淨行。
離於二死得大涅槃。
故云安隱也。 ^93a2

經云為眾生等故者。
即是行菩薩之行。
餘文屬止善也。 ^93a6

非謂東宮不得安眠者。
國主既崩萬民不安。
謂未得安眠也。 ^93a10

經云所不能治者。
是世醫故不能治也。 ^93a14

以望上者。上文五德約闍王未受耆婆之言。
但云四種至。下文父王中空勸受即成五也。 ^93a16

經云有白法者。謂造罪名黑法。
今云白者一約不作二約能悔。
故云白也。 ^93a20

經云慚者著人者。
見我猶顯悔。愧者著天者。
天見我屏罪故也。 ^93a24

經云水即為清者。
為字去聲呼。 ^93a28

經云一者惡富者如有象馬種種等。
二者善富者即金銀種種等。 ^93a30

向人說過者。雖未受勸前對六臣處處說法。
已是發露也。 ^93a34

而未信者。謂自鄙恥不敢見佛。
故以下文父王親勸也。 ^93a38

經云迦摩羅病者。
即惡癩病也。 ^93a40

經云諸佛世尊所不能治。
據現在未有信故也。 ^93a42

經云一闡提者。王有信心生善根故也。 ^93a44

字悉達多者。果中談因。
今經論佛也。 ^93a46

此翻成利者。亦云捷疾等翻名不同耳。 ^93a48

經云如羅睺羅者。
既以一切大王。即是羅睺羅一切之數故也。 ^93b2

經云實語淨語妙謂語等者。
將下諸語轉釋實語。
皆稱理而說。名之為實也。 ^93b6

一明知根者。謂上中下不同也。 ^93b10

經云菩薩僧者。謂五十二眾。
來至此會。同皆聞常。
名為菩薩也。 ^93b12

有無即二諦者。此是含真之二諦。
真俗為俗。中道為真。
亦是開合之意耳。
有漏無漏即四諦。
謂是先無作四諦。
前三是有漏故也。
亦云苦集是有為有漏。
道滅是無為無漏也。 ^93b16

十四不相應行者。
謂眾同分無極想二定命等〔云云〕。 ^93b24

十四種色者。五根五境地水火風也。 ^93b26

此之兩捨只是俗諦者。
即是含真之俗諦也。
非色即真。故云斥云豈成中道也。 ^93b28

經云若斷若非斷等者。
此約境論即無明三道等為三諦也。 ^93b32

若世出世等者。世謂世間苦集。
出世即是道滅也。 ^93b36

若乘若非乘等者。
謂乘三乘一乘。非乘即人天等乘例諸釋。
但作三諦為成復也。 ^93b38

自作他受是空出假者。
菩薩之人出假之時作依作正。
皆為眾生令他受用。
故云他也。 ^93b42

經云答言下慳貪嫉妒乃至放逸等者。
皆是從本而說天主見佛以得初果故也。 ^93b46

經云阿那邠提者。
邠字〔鄙呈反〕梵言也。
正云阿那他擯荼陀。
阿那他此云無依。
亦名孤獨。擯荼陀此云團施。
言此長者。好施貧獨恩以名焉。 ^93c2

經云判合智者女人者。
古文眫同判字〔普旦反〕說文云。
眫半體也。周禮媒氏掌萬民之判。
鄭玄曰判半也。得偶而合曰判。
喪服云夫妻判合是也。 ^93c8

經云淫女蓮華女者。
淫字〔以針反〕說文云。
婬私逸也。小爾雅云。
男女不以禮交曰淫也。 ^93c14

佛心平等者。猶如明鏡有形必照豈擇端妍也。 ^93c18

經云鄙悼者。悼字〔徒倒反〕楚辭云。
君子所鄙王逸曰鄙恥也。
史記云。鄙陋也。悼者詩云。
躬自悼矣。傳曰悼傷也。
言秦晉謂傷為悼。
悼亦哀也。 ^93c20

雙結兩事者。一佛法將。
二必招苦報也。 ^93c26

父王得道者。頻婆娑羅王臨終之時。
以獲阿那合果故也。 ^93c28

經云佛弟子大目連者。
舉弟子以況於師也。 ^93c32

經此人有三逆罪者。
舉多況少。王只有一罪。
仍不見佛也。 ^93c34

經大王畜生見佛者。
舉畜況人也。 ^93c38

經菩薩爾時以忍辱力者。
舉因況果也。 ^93c40

經云願善思之等者。
上來所引一十三事。
皆因見佛而得罪滅。
王今何獨不去故。
云思之也。
other:: 
## 之五
○釋梵行品之五 ^93c42

經云見阿闍世悶絕躃地者。
約機論見王猶未來經家敘經意也。 ^93c48

經云當為是王住世者。
有其二意。一者為王未見佛性謂佛入於涅槃故住。
二者或為一切眾生皆言如來入於涅槃故住。
若有見佛性者及五十二眾等。
雖知如來唱言涅槃。
以知涅槃即非涅槃常住不變故也。 ^94a4

即是通為一切者。
為一切眾生未得益者。
別為闍王。故云唱住。
亦是從廣至狹也。 ^94a14

經云汝未能解者。
未解如來多含之意。
故以六重釋之故也。 ^94a18

又說理內眾生等者。
應以六即判之理。
即佛性故非眾生。
乃至究竟皆稱無為也。
若論事解至於佛果。
猶名眾生故也。 ^94a22

發心與未發不同者。
謂如來密語眾生不知。
亦是顯闍王。是權引實之意也。 ^94a28

經云阿難迦葉等者。
如上第一經文。由待阿難迦葉未來人及闍王。
闍王若不來後宮妃后即不得來。
后既不來。城中一切女人亦不得來。
故云為也。 ^94a32

經云八法所不能汙者。
世間八風違順兩境文已不染。
故云不生以見佛性也。 ^94a38

豈可定作淺深者。
如來密語遍起眾機。
豈同諸師八地登地說邪。
故以斥之也。 ^94a42

結歎不思議者。如經佛法眾僧下一體三寶從因至果。
皆是密語不思議也。 ^94a46

先治王身然後及心者。
以由心故令身造逆。
若單治身罪則不滅。
故云心也。 ^94b2

經云#CB15106;蒸除滅者。
此約顯機冥應機中論滅也。 ^94b6

經云是先無根者。
根以能生為義。此是本有之法中道光體。
無有能所悲熱非冷等。
皆雙非也。 ^94b8

經云非青黃赤白等者。
猶於光體。欲眾生下約光用也。 ^94b12

經云將為大王者。
將猶當也。此光用能令大王當除心身病。
故云將也。 ^94b16

經云亦見念耶者。
意云我是地獄極惡之人。
如來亦見念耶。 ^94b20

或進或退等者。進謂取於六住菩薩。
退取外凡及六道等。
又一向退不取菩薩。
故云不盡也。 ^94b24

七方便根性者。謂人天二乘三教菩薩。
皆圓家進修之位。
機發先度。故云偏重也。 ^94b28

真解六地者。或云地只是住。
古人多分將住為地。
住為地。住為能依地。
是所依故。 ^94b32

二云似解六心者。
謂六信之位也。 ^94b36

經云不觀種性老少等者。
謂是如來入月愛三昧。
能觀眾生。上中下根三品不同也。 ^94b38

經云修習涅槃道者者。
王今正是修習涅槃之人。
故現光照也。 ^94b42

經云諸善根本漸漸增長者。
此約智德圓也。 ^94b46

經云所有煩惱能令漸滅者。
此約斷德成也。 ^94b48

經云何況大王非一闡提者。
王今已生慚愧。機能生信心。
以況無信如來為說也。 ^94c2

二根緣感佛者。謂冥機冥感非宜非猶法身應也。 ^94c6

善不可生者。約現在斷善不生也。 ^94c8

而為說者。或當來得益也。
如因地倒還因地起因謗佛。
故後得發心也。 ^94c10

譬無明心者。夜譬無明夢譬於心。
夜而復夢。都無所知也。 ^94c14

過去少善者。唯有五戒微善。
感得此身現未都無。
故云少耳。 ^94c18

將頺不久者。此之報身當滅不久。
猶有可救之義。故將也。 ^94c22

夫愛使黏膩者。觸境生著故。 ^94c26

在口為服在身為塗等者。
口以是惡復塗於身。
身口極惡不過貪欲也。 ^94c28

縱毒在口者。夫言謗不皆從口生。
說無因果。斷大乘命。
喻之如毒也。 ^94c32

以惡自高者者。准前文意。
既云賢聖自高者。
若是善人自高猶名萬生之樹。
今既極下闡提。故云枯樹也從枝至枝者。
不得其本攀附枝葉。
捨有著無捨無取有。
乃至絕言見等。故云捨一取一也。 ^94c36

沈水沒泥者。即是人與彌獲俱共沒泥。
何者以因疑故起於無明。
疑心不了。即是無明。 ^94c44

復論輕重者。界內為輕。
界外為重。或相應為輕。
獨頭為重故也。 ^94c48

高山譬失戒者。三學之中以戒為本。
故喻如山高而不動也。 ^95a4

樹林譬失定者。定有枝林功德於猶如眾樹。
故以喻之也。 ^95a8

應有四乘者。象喻最上佛乘。
餘配三乘。正法華中亦有四乘之文。
故云文略也。 ^95a12

齒髮墮落譬邊見等者。
齒髮計有即是於常。
今復墮落即是於斷。
故云兩邊等也。 ^95a16

狗為信首者。以持狗戒生於邪信。
求於邪果。名之為首。
以信為本。如頭枕狗也。 ^95a20

故云携手者。信手欲生邪念尋接即見。
以邪手接於信手故斷善也。 ^95a24

譬多愛人者。女人本是愛心而復被髮。
髮即喻多也。惡中加惡猾如被髮也。 ^95a28

經云多羅樹葉者。
即是蒲蔡之葉。以為衣喻以無恥也。 ^95a32

去坎就離者。離者明也。
謂失善分明也。 ^95a34

又離中屬虗虗者。
無善也。 ^95a36

諸惡向重者。既斷善根。
惡業墮苦。故云向重也。 ^95a38

而昔善方生者。現善既失當實未生。
今取久遠正因不斷為當耳。
此之三解皆同為機云也。 ^95a40

三下至自有惡機感佛者。
正當今家釋意。取極惡邊機能感佛也。 ^95a44

頭蒙塵土者。蒙謂覆也塵即四住上復加土。
故五住所覆也。 ^95a48

殘缺善根者。過去五戒猶是好車。
今既斷善根如乘破壞正因不盡義之殘如也。 ^95b4

立望感應者。機中論應也。
不得善根斷善盡也。 ^95b8

時言夜者。夜理無明極重故云最下品也。 ^95b10

亦十二我見者。十二因緣一一執我也。 ^95b12

十四諦出華嚴者〔未撿〕。
此文中略不具足也。 ^95b14

感應道交者。正因之性與法身同義之論。
交機中論應也。故云俱也。 ^95b16

曳皮革譬失戒品者。
戒如脚足持有所到。
今既手曳即是不持。
故云失也。 ^95b20

於如枯皮者。戒法既盡。
定慧亦無義之如枯也。 ^95b24

聖人所棄者。世間之善不免無常。
故云棄也。 ^95b26

是噉肉獸者。以邪見噉於正見也。 ^95b28

獨一無侶者。謂不修出世之因。
無有出世之果。獨如沙門獨行也。 ^95b30

亦未生善者。未有善因可生也。 ^95b34

寒凝結譬癡者。寒以是癡更加凝結。
譬極重三毒也舉體斑駮即身業者。
皆是極惡之相故也。 ^95b36

先檢根緣者。感佛之機為瞻病人。
故云問也。 ^95b40

七香譬七漏者。夫香令人貪著於是起過。
名之為漏也。 ^95b42

經云覺身細軟等者。
皆是邪見不正之相也。 ^95b46

唯見三毒者。如經石氷喻癡。
火喻於貪。沙喻於嗔。
既是三毒。即是生死之源。
名之為說也。 ^95b48

遙指將來者。猶正因不絕久遠機生。
即應故云來也非佛教所制者。
任其造惡也。 ^95c4

使到譬復更感佛者。
猶乘過去微少善根。
名之為更。現世未發。
故云善既不生。待於未來云我事未訖。
後先施人天戒法云未合。
合藥非是大乘本有常住教也。 ^95c8

唯合後雨等者前文分有四。
一斷善。二根緣感佛。
三善不可生。四而為說法。
故今合後二也。 ^95c14

若即事為言者。據現在無過去亦爾。
盡未來不生三世為事。 ^95c18

方將遠望者。方於法也。
正因之法久遠後之後義之如生。
故云有也。 ^95c22

經云尋知捉髮者。
髮喻正之性。如來往三途救喻之如捉也。 ^95c26

經云如是二語者。
一聞瞿伽離墮獄。
二復聞須那剎多羅滅故以生疑。
若我見佛罪滅等不應更有墮獄之人。
若其不滅使有滅罪之人故也。 ^95c30

經云瞻仰如來等者。
即是滅罪之相也。 ^95c36

別喚欣喜者。泥是生善之益。
如經我今疑心永無遺餘等。
亦是破惡入理等。
四悉之益也。 ^95c38

三迦葉騰述者。騰闍王之疑述如來之說也。 ^95c42

四王獻供如文者。
例前過時只供香華等。
不復獻食也。 ^95c44

經云無諸善根者。
若論善根通於無漏。
今且約方便善根。
故云似也。 ^95c48

無道前智慧方便者。
若論道前初住已前皆名道前。
乃至等覺猶名道前。
今取未發心前為道前也。 ^96a4

四倒是煩惱道等者。
謂達此三道。即是三德三諦等。
無非中道圓觀也。 ^96a8

五怨讎為一表者。
理輕者名怨。極重明讎。
以父母之讎不可忘也。
正昔闍王意也。 ^96a12

經云無有一法能遮諸有者。
意云闍王五逆之讎。
未有少許觀力能遮地獄有也。 ^96a16

經云種種諸惡邪見者。
種種之言不生因果兩縛。
故云如果等也。 ^96a20

經云五逆津者。津字〔子隣反〕論語云子路問津焉。
鄭玄曰津濟渡之處也。
未有觀智即是無始。 ^96a24

經云未得其邊者。
邊謂邊表盡法界故。
近而論之。初住為終。
遠而論之。乃至妙覺為終也。 ^96a28

經云無有我作他人受果者。
正是闍王自作自受。
故云是有也。 ^96a32

經云不樂因者。闍王只有苦因。
故云無樂因也。 ^96a36

有造業果者。即五逆之果也。 ^96a38

經云因無明生亦因而死者。
正造逆罪即是無明因。
茲放逸故云癡逸也。 ^96a40

經云凡夫之人乃至作二十種觀者。
此是約事附理先修生滅觀法。
故云不樂生死等也。 ^96a44

經云定慧進戒者。
即前二十事中真似之法也。 ^96a48

經云無有死畏者。
即是無前生死之果畏也。 ^96b2

一執重罪者。闍王意云。
如來雖教觀二十事。
我今煞父不同世人必定當墮也。 ^96b4

故須破之者。謂闍王造罪不得定執。
何者猶如仰手。仰者是有覆手則無罪。
從心生還從心滅。
應作無生之觀。觀二十事。
故云破也。 ^96b8

眾罪如霜露者。師云例爾應云眾罪如堅氷。
春日即能消等〔云云〕。 ^96b14

經云四陰應外者。
四陰是心故不可煞也。 ^96b18

經云若色非色合為父者者。
非色謂心色。即因於父母和合而有此身。
今若煞色即不煞心。
心不可得。故云無罪也。 ^96b20

若就世諦天性尊重者。
我今為修無生觀法。
說云是無若依世諦說道無者。
即是無慚愧人。故云父子昺然也。 ^96b26

諸法平等者。即一切法皆是於色若煞父者。
則是自煞。自亦是色故云寧有能煞所煞等也。
四大成五根也。 ^96b32

經云可牽可縛者。
謂色有十種。唯一是色。
餘九是心故不可煞也。 ^96b38

經云汝獨云何而得罪邪者。
意云因受先王布施今得為王。
汝若煞王即同我煞。
何者王由我得。我既無罪汝亦無罪也。 ^96b42

混高下之心者。高謂諸佛下是闍王。
將高混下同其無罪。
故云泯也。 ^96b48

經云云何令王而得煞罪者。
意云先王往日自煞五通。
又是無事由得輕報。
令王為國正是有辜。
又不自煞。何得有罪也。 ^96c4

貪狂所作者。此無本心。
我法尚開況王為國。
故云無罪也。 ^96c10

此就往業善惡別論者。
猶善惡業感人畜不同。
勝劣罪別報命不等也。 ^96c14

若就施食等者。謂平等而施無人畜之殊。
即是此食色香味。
上供十方佛下及六道品等。
具如上觀記廣明也。 ^96c18

經云譬如涅槃非有非無而亦是有者。
即是離於二邊。即邊而論中取其中道。
名涅槃體也。 ^96c24

經有有見者。則是計有計無之人。
故有果報也。 ^96c28

無有見者。離於有無即是中道。
又常見之人下至非有者。
常即是有。令非其有邊。
故云非有。乃至非無亦復如是。 ^96c30

即是中道常常見者。
下即計有無者。則受惡業故也解於無我而得真我者。
以將無我煞於邪我。
以將真我煞於無我。
故云而得真我也。
觀一切法皆是邪我等故也。 ^96c36

若不作常不解無常者。
無常即是家之用故也。 ^96c44

經云而作父母等。
者世間父母能生色身。
出世父母能生法身。
皆是覆薩之義也。 ^96c46

作同諸佛者。謂同諸佛解於中道。
常無常雙遊之用也。 ^97a2

故曰無根者。根者能生本時未。
名之為無今已生信五根具足。
約本為無根也。 ^97a6

經云悉懷眾生煩惱惡心者。
謂達逆即順。能發弘誓。
起於拔與。故佛印可成菩提心也。 ^97a10

令王罪輕者。如墮賓吒羅地獄等。 ^97a14

經云王及夫人者。
語勢相從。應云及王夫人王前已發心竟。
此即夫人也。 ^97a16

經云即是天身者。
若約在家初果為天。
亦是名字位中之天身耳。 ^97a20

經云為眾故說麤者。
廣如淨名中云。是無義是無義語。
是破戒是破戒報等〔云云〕。 ^97a24

即五悔意者。如大寶積經中。
彌勒白佛言釋迦如來行於苦行。
我今行於樂行。何者所謂勤行五悔故。
五悔出占察經中。
四悔出南山懺儀。
云何但有四悔。為前四文中皆發願之語。
是故但四也。今依大師行儀常行五悔得入相似。
故云五也。 ^97a28

悉發始心終見佛性等者。
肇公發僧那於始心終大悲以赴難。
赴難即是見性。能度眾生故也。
other:: 
# 釋嬰兒行品第二十一
○釋嬰兒行品第二十一 ^97a38

此第三明嬰兒行者。
唯列五行次第。合當第五病行。
前現病品說竟。天行指雜華中。
故云第三也。 ^97a44

小即嬰兒行者。謂次第也。 ^97a48

大即如來行者。不次第意也。 ^97b2

能起大小等者。小謂人天之化。
大即無非圓行也。 ^97b4

不住者譬淨者。不著二邊名之為淨也。 ^97b6

呼此為嬰兒行者。
謂果上四德之行也。 ^97b8

前後赴緣者。宜前說圓即前釋圓。
宜聞說漸即前釋。
漸後始釋圓也。 ^97b10

經云又嬰兒名物不一者。
即是爺爺孃孃之類。
如來亦爾。隨類不同也。 ^97b14

正取和字者。謂學語之辭。
喻初半字三藏教也。 ^97b18

亦是互出者。意釋自行皆能化他皆是圓行故。
化他自行者。修偏行故也。 ^97b20

非生死非涅槃等者。
別教初地分得雙非之行也。 ^97b24

人中四倒者。諸外道橫計邪常等也。 ^97b26

此亦無在者。前後皆通利鈍故也。 ^97b28

二是半惑者。謂通教菩薩但能斷界內四住。
未斷界外。故云半也。 ^97b30

楊葉譬妄常者。揚多年故。
故云常也。 ^97b34

梵行中九品者。即怨親中人各開三教也。 ^97b36

顯餘可解者。藏通二乘偏行菩薩等悉皆破也。
舉劣况勝。可以意知也。 ^97b38

近遠互現者。謂遠中論近且云初地。
遠到涅槃即具初地也。
涅槃經疏私記卷第八
 ^97b42
