毗盧遮那成佛神變加持經義釋卷第十一
author:: 沙門　一行　述記
other:: 
# 字輪品第十
字輪品第十
佛復告金剛手者，前者金剛手所問，佛已次第答之。
前文有所未周者，今更為說，故告令諦聽也。
有法門名遍一切處，彼菩薩字位住處，
住此字一切所作諸事皆得成就者，即此字輪法門，是遍一切處法門也。
菩薩若住此字輪法門者，始從初發妙菩提心乃至成佛，
於是中間所有一切自利利佗種種事業，
由入此法門故，一切皆得成就無有罣礙也。
又上來所說阿闍棃住於佛地者，義由未了，謂此中字門即是也。
最初阿字即是菩提之心，若觀此字而與相應，即是同於毗盧遮那法身之體也。
謂觀此阿字之輪，是猶如孔#CB15179;尾輪光明圍繞，
行者而住其中，即是住於佛位也。
〔更問〕此字輪當作三重，於中而置阿字，餘字眷屬在外也。
又此阿字有五種^mc-CFC5^mc-CFC6^mc-CFD3^mc-CFD4^mc-E4DC又每字輪初先有三重歸命三寶真言之心，
謂阿字、娑上字、嚩字，即是顯三部義也。
阿字是如來部，娑字是蓮華部，嚩字是金剛部，
每三部隨五字輪而轉，隨義相應也。
前言漫荼羅，今云輪者，即是漫荼羅義。
前者壇法中心是大日如來，即同此中阿字。
北邊置蓮華及諸眷屬皆在一處，即是此中之娑字。
南邊置執金剛及諸眷屬，即是此中之嚩字也。
今從阿字而更生四字，即是大悲胎藏之葉也。
從一字轉生多字，故名為輪也。
行者已發第一阿字，即是菩提心體。
次有^mc-A440^mc-A44C^mc-A458^mc-A464^mc-A470迦、
佉、誐、伽、仰等五音，皆取四字〔各除第五聲〕。
次又取也囉乃至乞灑〔二合〕，皆是男聲，悉入阿字輪也。
行者已發菩提心，當進修如來之行，故次明阿去聲字輪是行也。
其三部者，謂^mc-CFC6^mc-A67B^mc-A657三字是也。
次迦^mc-A441字，乃至乞叉^mc-A6B5亦皆傍角加點，
用為^mc-CFC6阿〔去引〕字輪也。
既已具足如來之行，則成菩提，故次明^mc-CFD3暗字輪也^mc-CFD3^mc-A6A6^mc-A660此三部也。
此阿上有點，是大空義。
由此菩提之心，離一切諸相，即名諸佛，是成菩提也。
此^mc-A44A迦字，乃至^mc-A6BE乞灑，
皆上加一點，為暗字輪也。
已成菩提，當至何所？
謂大涅槃，故次而明^mc-CFD4噁字輪也^mc-CFD4^mc-A6A7^mc-A661三部也。
如迦乃至乞叉，皆傍加二點，即涅槃輪也。
其^mc-E4CC惡引字，一字是方便輪，所以此中無也。
此是釋迦佛輪也。
凡字輪大為三分：初阿字，即為一分；次迦字，
乃至二十字，為第二分也；次也字，乃至訶字，為第三分。
除去乞叉字，由此字已重故也〔謂有迦娑二聲，故重也〕。
以上皆是智慧字也。
次有^mc-CFC7伊上^mc-E1F2伊〔去〕^mc-CFC9鄔上^mc-E3FC烏^mc-CFCF翳^mc-CFD0愛^mc-CFD1惡^mc-CFD2奧八字，
加此八字，即成就三昧，皆是三昧聲也。
亦隨五輪而轉，其義可知。
次有^mc-A47B誐魚可反^mc-A4D9若而可反^mc-E4E0吒^mc-A5B4囊上^mc-A5F0莫慕可反，
此字遍一切處，謂遍於定慧中也。
然此五字亦隨五輪而轉，謂加傍畫，加上圓點，
或加傍二點等，此五皆成五字也。
所謂字輪者，從此輪轉而生諸字也。
輪是生義，如从阿字一字即轉生四字，謂^mc-CFC5阿是菩提心^mc-CFC6阿長引是行^mc-CFD3暗是成菩提^mc-CFD4噁是大寂涅槃^mc-E4DC噁引是方便。
如阿字者，當知迦字亦有五字^mc-A440^mc-A441^mc-A44A^mc-A44B^mc-E26D乃至佉等凡二十字，
當知亦爾。次有十二字，謂^mc-CFC7伊上^mc-E1F2伊^mc-CFC9鄔^mc-E3FD烏^mc-CFCB嚕^mc-E26A留^mc-CFCD盧^mc-CFCE留^mc-CFCF翳去^mc-CFD0愛^mc-CFD1烏^mc-CFD2奧十二字，
即同字上之畫，謂三昧也^mc-A470仰^mc-A4CE壤^mc-E359拏^mc-A5A9曩^mc-A5E5莽亦各五字，
即同上頭之點也。
其也囉等八字，即同字傍之點，是除義也。
當知此字輪即遍一切真言之中。
若見^mc-CFC5阿字，當知說菩提心義。
若見長^mc-CFC6阿字，當知顯如來行。
若見^mc-CFD3暗字，當知顯三菩提。
若見^mc-CFD4噁字，當知顯大涅槃。
若見長^mc-DA71噁字，當知顯方便力也。
若見迦等二十字，亦隨義類而演說之，當知此諸字等皆是慧也。
若見囉等八字，當知即同傍點，亦是隨類相應也〔謂囉字是無垢等也〕。
若見伊等，當知即顯三昧也。
若見仰等五字，當知即顯大空之點也。
大空離一切諸相，即是成佛義也。
若行者如是了達，即能入一切陀羅尼義，
旋轉無礙，故名為字輪也。 ^441c17

如是祕密，主字道門，善法真言，道住次第，
諸佛神力，加持三藐，三佛陀道，善菩薩行。
儛者，經云如是，即指上字輪也。
如上來所說定慧空等，即是佛道之門，能成正覺之道也。
若了知字義，即能住於真言之道，其中次第法則，
證入之相，階位差別，亦悉曉知，明達通塞，無有疑滯也。
然此悉曇字母，乃至世間童子亦常修習，何能頓辨如是事耶？
然此諸字，皆是如來以加持神力，從如來內證體性而流出之，
故能有是不思議業用。
若人明解此中意趣方便，即是通達三菩提道也。
若能通者，謂達一切眾生諸根性欲，當知以何法而得入道？
當從何門而得曉悟？
如是等無量無邊，皆能了知，而隨眾生授與妙法，皆令得至如來之地也。
儛者，如世儛兒，於大眾中顯種種身業屈申俯仰，
又出種種微妙巧便之音曲，隨眾生之所欲樂，
令彼大眾或令歡喜，或令悲思，或令恐怖，
以一身口所出方便，令諸眾生所益不同，
由彼善知去就，能順眾生心故。
菩薩亦爾，現種種威儀，無不成印，出種種妙法，
皆是真言，圓應無方，皆得大利，故名菩薩儛也。 ^442c10

三世如來皆作此說。
已說今說當說者，如是字門真言淨道，
十方三世諸佛道，同皆如是普現色身，
以種種門開示佛道，同彼儛伎曲順人情也。
無彼我者，我以佛眼遍觀三世一切佛剎，
同說此門，一切佛與我無異，一切佛與彼諸如來亦復如是，
無有異說，故云無彼我也。
此即一切佛教，應當如是修之。
若異此者，方便即不具也。
以是故者，是如來結成彼義而告金剛手。
若告金剛手，當知即是告一切大會也。
謂彼真言行菩薩，若欲逮得古佛之法者，
應當修學如是遍一切處法門，勤心聽聞思惟修習。
由此之故，或能一生之中，得同一切如來種種儛戲歌詠而悅眾生也。
初中後相加者，謂阿等五字為初，迦等二十字為中，
囉等八字皆是傍點，伊等十二字皆是上畵，仰等五字皆是上點。
此諸字皆是助成字義，故名後別也。
凡^mc-A440迦^mc-A47C遮^mc-A4DA吒^mc-A557多^mc-A5B5波等，
皆屬阿字門。阿字是菩提心。
此中初、中、後相加者，如阿字單是菩提心，
若傍角加畫，即是行阿〔〔去引〕〕，此是菩提心并也。
行若上加點者，暗即是菩提心，并大空，
離一切相，成菩提也。
若阿字傍加二點，即是菩提心，并除一切障，得涅槃也。
佗皆倣此。而轉相加，或但一義，或二義，
或三義，可知也。或有阿字上雖無點，而其次有字，
是重字，有其仰、壤、拏、曩、莽等聲，以此連前，即是暗字也。
所以爾者，此仰等是點，用加於前，即阿字成暗音也。
或阿字無點，其次有重字，有也。
如^mc-A440迦^mc-A44C佉^mc-A458伽^mc-A464伽，
重加四字，用仰字為點^mc-A47C遮^mc-A4AA車^mc-A4B6闍^mc-A4C2社字，
用^mc-A4CE壤字為點也。
佗倣此。囉等聲以配於前，即成噁字。
所以然者，也囉等皆是傍二點，令以連前阿字，即成噁聲也。
〔更宷問〕夫法體無言，離諸分別戲論，然一切如來以自在加持神力故，
成此字輪，故能作如來事，利益群品也。
迦遮吒哆跛三昧品，證菩提心行，佛授與并涅槃。
此等說字等相加，有真言教，初、中、後俱。 ^443a10

如是知隨意，持誦者決意，一一句用之，
知覺識授與句，無上殊勝者。
如是知者，知即是一切智智名之差別。
若行者如是了知字輪之義，即能隨彼所欲皆得成就。
以要言之，所謂一切皆隨意成者，謂成如來一切智智也。
若成此者，即是同於法王，於一切法中而得自在，
亦得隨本所願，為一切眾生開淨知見，令得佛慧也。
何人得此利益？謂如理具緣善持誦者，故次云持誦者也。
又誰得此決定意耶？
謂有智慧之人，善覺了識知字輪義故，
隨於阿等諸字，一一字門隨所修行，決定皆成菩提之果，勿生疑惑也。
此中覺知何法？謂如阿字是菩提心加點，
即是菩提行加於大空，即是成佛也。
若菩提心清淨，除一切葢障，即是大般涅槃，更無佗義也。
如是等一一通達了知，即是受得無上殊勝之句，無上句即是成菩提也。
此無上菩提之心，即是諸佛自然之智，實無有能授與之者。
但行者方便具足，善知字輪之義，自然得之，即是授與無上菩提也。 ^443b24

如是一輪，輪轉字輪，知持誦者，常明世間。
如世尊毗盧遮那轉輪者，如世間之輪，
若旋運之時，不可知是終始之際，無有邊際，不可窮盡。
當知此一一字輪亦復如是，從阿字旋轉出生諸字，
此字輪即遍一切真言名字之中，回轉總持，
無有邊際，不可盡原，遍一切處，即是百千萬億旋轉陀羅尼也。
行者若能如是了知字輪之義，則能以此常明而照世間常住之明，
即是大日如來之體，同彼毗盧遮那而轉法輪也。
此中常明即是大慧日也。
此日即是菩提心阿字之體，無生無作，
無有變易，非由造成如是常住實相之慧，故名常明也。
若行者勤功久修，無有懈退者，決定得之也。
然如上來所說漫荼羅方軌法用，散華灌頂，
乃至及或授以明鏡，如以金錍決其眼瞙，
如是等皆為創發菩提心者以方便加持次第法用，
成彼堅固之心，作入佛法之階漸。
然此中祕旨在於字輪也。
所以者何？若行者為人作阿闍棃，欲造立漫荼羅者，
先須住於世尊之位，謂以此諸字門而合集成身，即是同於佛也。
謂瑜伽阿闍棃觀行成就，隨心所作，任運皆成，
觀此字輪遍布身分，猶明見故，即同於佛，與佛同位也。
然布字時當分為四分，即是四重漫荼羅也。
頭為初分，是阿字菩提心位，從迦佉伽殑仰等，
乃至奢娑訶，凡是第一聲者，皆屬菩提之心也。
當從行者眉間白毫相處而觀，迦字從佉以下，
當右旋逐日而轉，以次一帀布之，令環轉相接。
次從咽以下，為第二分，屬長^mc-CFC6阿字門，
亦當中與白毫上下相直，右行布之，一帀相接，此是菩提行也。
次從心以下，為第三分，屬暗字，亦從心上布於^mc-CFD3暗字，
以次右旋一帀相接。
次從臍以下，屬噁字門，是大涅槃，亦從中而置^mc-CFD4噁字，
以次右旋一帀令遍也。
頭為上分，咽心為中分，#CB01001;為後分
〔私謂發菩提心為初，行果為中，大寂為後也〕。
其第五^mc-E4DC噁引字，遍一切處，隨意所作皆得也。
此在身外，如佛身光，隨意而用，不在身內布字之位也^mc-A440迦字亦爾，
與^mc-CFC5阿同也。
師既如是成身已，其漫荼羅亦如是布之，
亦當想弟子令如是作之，三事皆成，是名祕密漫荼羅也。
若不了達此中意趣，雖依前事法而作，
不名善作，虗費功夫，亦無所成也。
又此布字之法，是祕密漫荼羅，自非久習真明之行堪傳授者，
方以意相傳，不可以文載也。
故師以口相授，經所不說，但云如毗盧遮那輪轉也。 ^443c10

復次，行者須知諸字之色，謂初阿字及迦等二十五字，
及也囉乃至訶字，皆屬於阿，作其黃色，所謂金剛色也。
第二阿〔去〕〔引〕字，轉作黃白色，所謂寂靜色也。
阿字體黃，三昧為白，二色合故黃白也。
第三加點者，亦作黃白色，暗字也。
阿字黃，大空白，故黃白也。
惡字第四，次惡字輪，作黃黑色。
阿字黃二點，涅槃色黑，故黃黑也。
亦可二點是降伏義，猶如涅槃壞滅摧破一切障法，
此亦如是，故二點作黑也^mc-DA71惡引字第五^mc-E4DC惡引字者，
阿字體黃，上角點即白，傍即黑，當知即有種種雜色也。
凡布漫荼羅，亦為三重：第一重迦字，乃至訶，
周帀內重，名為金剛輪也。
此金剛輪持一切法，猶如世中金剛之輪持於世界也。
即是行者最初菩提心輪，謂欲堅固菩提心故，先作內重也。
次第二輪，謂此是長^mc-CFC6阿引及^mc-CFD3暗二輪，同是中分。
若用^mc-CFC6字為輪，即不須置^mc-CFD3字輪；
若用^mc-CFD3字為輪，即不須用^mc-CFC6字輪也。
次第三輪，用^mc-CFD4噁字輪，亦從中如上布之，令環合也。
其伊等十二字，在外散布，猶如光焰也。
此即是三轉法輪之義也。
如是布已，持誦者即成持明之身，猶如大日如來神力加持，
等無有異。此輪亦名因緣輪也。
師及弟子并漫荼羅輪，皆作如是祕密之輪。
又此諸字，即是真言之輪，故凡有四種輪也。
又字輪者，梵音云^mc-CFC5噁^mc-A6B4剎^mc-A5FD囉輪^mc-CFC5噁^mc-A6B4剎^mc-A5FD囉是不動義。
不動者，所謂是阿字菩提心也。
如毗盧遮那住於菩提心體性，種種示現普門利益，種種變現無量無邊。
雖如是垂迹無窮無盡，然實常住不動，亦無起滅之相。
猶如車輪，雖復運轉無窮，而樞中未甞動搖。
由不動故，能制群動而無窮極也。
此阿字亦復如是，以無生故，即無動無退而生一切字，
輪轉無窮，是故名不動輪也。
若行者能了達如是不動之輪而布諸明，
以其字體自然身有所表無非密印，口有所說皆是真言。
凡有見聞觸知之者，皆必定於無上菩提所成福利真實不虗也。
若能如是，即同毗盧遮那而作佛事，常照世間也。
凡行者持誦時，當觀字輪或為句輪。
所謂句輪者，觀本尊心，心上有圓明而布真言之字，輪轉相接令明了現前。
持誦時觀此字猶如白乳，次第流注入行者口，
或注其頂相續不絕，遍滿其身乃至遍於支分。
其圓明中字常明了，如常流水而無有盡。
如是持誦疲極已，即但住於寂心，謂觀種子字也。
其觀法如上已具說之。
若得見種子字已，即從種子字中而現本尊也。
如是成已，即能遍布字輪轉而成持明之體，方堪作諸事業也。
如阿字是不動義，是金剛體。
凡欲令事堅固不動，或令若自若佗道心不動等，皆用阿字加之。
餘一切字亦隨事相應用之也。
other:: 
# 祕密漫荼羅品第十一
祕密漫荼羅品第十一 ^444b2

爾時毗盧遮那世尊，復次入一切法界如來眼界，
觀法界藏奮迅如來平等莊嚴藏三摩地證
〔現證也〕，法界無盡莊嚴現故。
以是真言行門無餘，眾生界度本願滿足故者，
上來已說字輪品竟，由祕密故，凡有所說皆是如來加持神力，
若離如來加持神力則不可表示，故名神力加持字輪品也
〔餘一切品皆如是釋之〕。
已說此字輪品了，次欲成就此字輪故，復入三昧。
此中經所云者，是出三昧名也。
一切法界者，即是無相法界，以佛眼等視如是法界也。
又祕釋者，如上字輪即是諸佛法界，以佛眼觀此法界，
當知此佛眼即是如來加持之力，若離加持則不可說也。
法界藏者，此藏梵音云俱舍，是鞘義也。
猶如世間之刀在於鞘中，此藏亦爾，故以義翻也。
故此中云法界藏者，即是如來所出之處，謂一切如來處在其中也。
奮迅是流出義、是流溢義，如師子王在深窟中安住不動，
有時出穴頻申奮動，即是其身本不動，今則離其常處而動故也。
佛亦如是，安住如來甚深密藏之中，若非如來加持神力，
則微妙寂絕不可得示，今乃示現無盡身口意種種形聲遍滿法界，
即是諸佛奮迅也。
示現如來平等莊嚴藏者，此是胎藏之藏也。
入此法中，十方三世一切如來身口意皆悉平等，
平等佛佛道同，故名等也。
嚴謂莊嚴其身也。
即以無量佛道之門，而用莊嚴法身以度眾生也。
即以平等法界莊嚴法身，故名嚴也。
猶如世間眾軍之處，有大幢相名之為嚴。
此三昧亦爾，由此三昧能表示如來祕密之事，故以為名也。
此中藏者，梵音名^mc-A458揭^mc-B7D3訶，
即是流出無盡莊嚴，奮迅示現不可窮竭，猶如大寶之藏。
此平等法界藏，即是如來藏義也。
以法界莊嚴不可窮盡，猶如字輪旋轉不可窮盡，故名無盡莊嚴也。
如來何故處此三昧？
然亦非無因緣，正謂開示如來甚深祕要之事也。
故次經云：以是真言門，度無餘眾生界，滿足本願故。
佛本行菩薩道時立大誓願，悉令一切眾生同入如來法界之藏。
今者所願滿足大悲，故奮迅示現而度眾生。
如法界莊嚴藏不可窮盡，眾生界亦爾不可窮盡。
今欲普以真言行門平等利益，咸令開淨知見究竟無餘，
即是所願而得滿足，故云滿本願也。 ^445a8

復次前法未具，猶未具故修真言行者，不得速成無上道。
今更決擇悉令顯現，故入此定也。
次在定者，謂佛住于三昧而現希有之事，普利群生也。
於此定中現何等希有之事？
謂無餘眾生界聲門等，如其意業生成就受諸果報，
色顯形音道果隨心說，種種各各一切眾生喜，
令一切毛孔等法界增身出者，此聲梵音亦是吼也。
猶如大龍出現雷音震吼，一切皆悉聞之無所不遍。
如來吼亦如是，遍於無餘有情之界，此界無量聲亦普聞，非如世龍則有限量也。
眾生界中上中下品，隨以何業而得果報，故云業生成熟也。
猶如世人受得食而未啖，猶固未名為受，
若領受喫已，乃名受彼食供也。
今異熟受報亦爾，若稱先因而受彼果，
形顯色等差別萬殊，音說不同，意樂信解各復殊異，
佛以一平等妙音普稱彼心，如其志意隨彼語言而示悟之，
發彼思覺方便開誘咸得歡喜，即是三昧中未曾有瑞相也。
此中說種種者，如聲論中義，假令三音和合，
共表一義，若義未圓，則更加字令滿；若四音共表一義，
令用三音，其義已周，則除一字，如是隨宜加減之。
今此中亦如是，但以一阿字門具一切義，
於事無不周圓，故名為說，非同說法之說也。
梵音有異，更問之。
法界增身出者，平等法界究竟寂滅，無有出入之相，
以如來神力加持故，而出無盡色身，謂從佛一一毛孔中現如前吼聲，
又出種種形，故云法界增身也。
其實從緣而起，無生無性，如是實相即同法界之體，何有增加生滅耶？
雖緣起法體常如相，然以如來加持力故，
從一一毛孔各現吼聲，或以軟言，或以麤語，
或深或淺，稱彼心機，如大海潮，不過常限。
其身亦爾，或大或小，或忿怒形，或以行六度，
或以威伏，差別萬差，所度有情無有錯謬也。
前示字輪，今從法界輪中而現形聲也。 ^445b32

出已虗空等同世界中一音聲法界表如來生偈說者，
如虗空無有邊際，此聲亦爾，等同於虗空。
表謂表示也，即是如來語表之業，謂表現一切眾生，皆令解悟平等法界也。
以此妙音而表示法界，故云法界表也。
一音即是阿字之門，輪轉無窮，等虗空滿法界也。
三世諸佛皆從如是妙偈中生，故名如來生也。
今佛從此一音之門而說妙偈，普令無餘世界平等聞知，
隨類得解，故以為名也。
如上所說字輪，欲表如來功德也。
故佛於一一毛孔出妙音聲，遍於法界，
說是字輪甚深之義，所謂能生諸佛之偈也。
若有眾生了知如是字輪之義，即成菩提，故云一切諸佛從是生也。
然諸佛法身離於生滅，若於如來有生，即是著相。
夫著相者，尚不能出離生死，況能成大菩提？
今言生者，是真實離相之生也。
以清淨法身雖離一切相，然佛以加持力故，用此字輪開示如來祕密內證之德。
由佛自在神力所加持故，因此有相方便能生無相之相也。
猶彼未覺了時，因此字輪以為方便，漸能了達觀察阿字之門。
以入阿字門故，即能究竟自在法身也。 ^446a8

偈云：能生隨類形，諸法之法相者，謂入阿字門故，即是平等法身。
由此無相法身故，即能隨緣感應，普現色身。
隨彼種種類形，以所喜見之身，而為開示如來智慧也。 ^446a46

偈云：諸佛聲聞及諸緣覺救世，菩薩勇進，
如佛亦然者，由此無生無相之身故，一切諸佛皆從是生。
非直諸佛從此而生，一切聲聞緣覺菩薩種種行位，
乃至一生補處之位，皆由此阿字之理而生也。
非直生一切聖賢之果，乃至一切有情世間及器世間，
種種差別次第增長，皆亦由此阿字義而生也。
故此中生者，略有三種：上品生者，謂生如來真淨法身常住之果體，
次生諸佛菩薩二乘，隨在何地而除彼障。
下品生者，即有情及器世間，皆亦從此法門而得成立也。 ^446b6

生住等法諸所生常者，然此中所說，不同外道斷常之見。
諸法雖從因生，而生因無相；雖從緣生，
而此緣無相；雖從緣起，而法本不生；雖從緣起滅，
而無生住之相，是故為常。
非同外道之見，故說生滅斷常也。 ^446b24

偈云：具智方便，兼離不慧疑者，了達阿字之輪義，
諸法畢竟空無所有，寂滅無相之體，從本不生，是為慧也。
真言、身印、瑜伽等，能令行人成大利益，
入於佛慧，是方便也。
若依方便而無慧，但有智慧而無方便，終不能成不可思議自在之用。
要用方便及智慧具足，方得入於字輪之祕藏也。
離不慧疑者，若離如是二法，當知是人為不慧人。
由不慧故，當處處生疑，不能進趣也。
又行者若智慧、方便兼具，自然離於無慧，不生邪疑也。 ^446b32

偈云觀此道，諸佛所說者，非但我如是說，
以一切等正覺皆如是說，無有差別也。
由十方三世佛同於此道，孱然無差，一相一味，無異路也。 ^446c2

爾時，法界生如來身，一切法界自身表化雲，
遍滿毗盧遮那心自在，諸毛孔中佛生展轉者，
此中法界生身，即是毗盧遮那法身也。
以從法界真實而生，故名為法界生也。
一切法界自身表者，表謂能令一切悉知見也。
謂於一切法界中，自身表化雲皆遍滿也。
謂如來身表普現色身，如彼大雲遍于法界，雲是遍滿義也。
言此化身之雲遍滿法界，遍於十方世界，不可限量也。
此中心自在者，以義翻也。
正義云：心纔，謂纔斂念之頃，不用功力，即能如是廣大彌滿也。
此即顯於心得自在也。
諸毛孔中佛生展轉加持者，猶如來纔入三昧，
即時頓現如是奇希之事，即是如來加持神力也。
展轉者，互相涉入也。
從佛身毛孔流出諸佛，復從彼佛身而流出如來本尊身，
展轉相入，一一身皆現如上神力，化而復化，無有窮盡也。
此等義當更詳之。
展轉加持者，謂以佛自在神力之所加持，此即是如上所說法界性字輪之所加持也。
從佛自身一一毛孔出種種身，雲隨其上中下分，
謂頭為內胎，心已上為第一院，#CB01001;以上為第二院，
#CB01001;以下為第三院，
即配前圓壇四位，隨彼左右前後上中下分而現本尊之身，
各依本位而出，於世界中施作佛事，從一一身展轉出作諸佛事，
故云展轉也。時執金剛亦知佛意，今佛世尊現於未曾有事，
非無因緣，必將更說深祕之法，謂如上所說，
有所未了遺闕者，必將說之，誠心希仰而住故。 ^446c8

佛即更告言：祕密主！
有造漫荼羅聖尊位分并種子作標記，
諦聽善哉，極善作意思念，吾為汝說者。
時佛為執金剛等現如上分位已，時諸尊等既作種種佛事，
還從本位而入毗盧遮那如來之身，亦如出時位次無異，故彼經云復入法界宮也。
尊分位種子者，如上諸尊皆是如來內證之德，各從一一而表如來所顯法界甚深之趣。
今若有阿闍棃欲作壇，是先須住於瑜伽，
如彼從佛身出一一位次，如其形色觀已，
於彼心上作圓明，於圓明中而觀彼種子，如是一一安置方成作法。
若不如是者，終不能加持建立彼諸法弟子，亦不得阿闍棃名也。
如前所言煩惱種子斷已，次生法界性種子，即是一切有情平等種子也。
此平等法界性種子，即是如來一切智地之所生長，
如世間種種艸木種種，隨其性分各各差別，
皆依大地而得生長，根莖枝葉種種不同，
增長大小性分各異，然皆是大地之性從地而生，
雖種種差別畢竟皆歸於地，但因緣合故而有生長，
然實無有自性，無生無起也。
若眾生既蒙安立如是種子，即是同於如來之位，
由此種子從法界性生，能生法界，故名法界生種子。
法界生者，即是如來自性身也。
標幟者，如世間種子各各差別，若見小艸種子，
有智觀之雖未成長，然已知彼性分大小所極之勢也。
若見眾生行如是如是因位種子，亦皆如是，
然今種子乃是法界性之種子，當知彼性必定能生如來平等智身，
是故名為標幟也。
又此漫荼羅一一分位各有種子，用標記彼差別法界之門，
當知一一入於阿字，見於內證之標，即知如來內證之德，故名標記也。
隨彼四重分位從佛出者，即是佛之標幟，
或從菩薩分位而出，或從二乘分位而出，
或從天龍八部分位而出，當知階降差別各各差次不同也。
時佛告祕密主：已 ^447a20

金剛手白佛言：願樂欲聞者，欲為普利益一切眾生故，
流傳演布，普為未來一切眾生，亦為利益諸大眾會故，請佛演說也。
上來雖說漫荼羅法，尚未說色及種子祕要之藏，
故一心聽，願佛演說也。 ^447b32

次佛告意者，凡阿闍棃欲建立大悲胎藏建立弟子時，當先住於瑜伽而觀自身。
從#CB01001;以下當作金剛輪，其色黃而堅。
次從#CB01001;以上至心當作水輪，其色白。
次從心以上至咽當作火輪，其色赤。
次從咽以上至頂當作風輪，其色黑。
復次地輪正方，水輪圓，火輪三角，風輪半月。
輪形最上，虗空作一點，具種種色，在於頂十字縫上置也。
[fg_../figures/X/X23p0447_01.gif]此是輪形正與身分相稱也。
此五位者，即是前說五字。
方中置^mc-CFC5阿字，圓中置^mc-A660 #CB04337;字，
三角中置^mc-A648囕字，半月中置^mc-A6B2憾字，點中置^mc-A456欠字。
當更撿前卷中也。
師既自觀其身次第，如是方色加持自身，
并觀置種子字已，次觀壇地，即翻倒置之。
最上作金剛輪，金剛輪下作水輪，水輪下作火輪，
火輪下作風輪，風輪下即空輪也。
所以者何？以一切世界皆是五輪之所依持。
世界成時，先從空中而起風輪，風上起火，
火上起水，水上起地，即是漫荼羅安立次第也。
壞時地種先壞，乃至但有空在，即是師自加持次第也。
〔更問〕今行人修道，亦與此相類。
最初發信心，次菩提心，次乃至大空也。
〔更問〕其阿闍棃，既如是加持已，即當安置諸尊。
如其位次，一一以瑜伽觀之。
如其方色形相，於其心上，置於圓明。
圓明中有種子字，一一令明了無障。
能如是作者，即是法界胎藏漫荼羅分位。
能令一切如來，同共加持。
一切尊等，皆悉集會。
共加行人，建立弟子，畢竟不退於菩提。
不然，虗費功力，而無益也。
又此瑜伽之座，其黃金剛方輪，即是金剛之座也。
方是息災，圓是增益，三角是降伏，半月是攝召，點是成辦一切事。
此虗空輪，但用心念作之，不以形相故也。
世界壞時，亦先從風輪壞地，而生於火。
火竟次風。〔更問〕如是作五輪，當知上下皆有虗空輪也。
以從空輪，而生於風火水地。
又從地輪，漸上乃至於空。
故上下有空也。作漫荼羅時，師應自觀其身及地。
又觀所度弟子，亦當如是而安立之，準於師法。
若不如是，不名如法也。 ^447b40

時，金剛手入毗盧遮那如來身、語、意地界，
昇法界平等觀者，由此菩薩能知如來身、
口、意密，故名祕密主也。
如來意密之法，唯佛與佛乃能究了。
如意者，當知身、口亦如是。
今此菩薩亦能知之，當知是位同大覺，
為欲度眾生故，示為菩薩而相起發也。
此中身密者，即是諸印，如四重大漫荼羅，一一本尊各有身印。
若觀此身印，即知此尊所表祕密之德，
隨類上、中、下差別，有無量種也。
語密者，即是諸尊所有真言，聞此真言，即知此尊內證之德也。
意密者，即是本尊瑜伽之觀也，亦隨四重方位，
各各不同，與此相應，即入如來意密之藏也。
此中身、語、意密，上從佛、菩薩位及二乘、
諸天八部無量差別，廣而論之，乃至十世界微塵數各各不同，
略而言之，如此經中所表之位，皆表如來身、
語、意祕密之德。若能如實了知，即同於祕密主也。
今祕密主菩薩住於法界平等觀，為念未來眾生，
普令一切裂大疑網故，即於佛前而說大真言王，如文可知也。 ^448a8

真言曰： ^448a40

南謨三曼多佛陀〔引〕喃〔引〕〔歸命普遍諸佛也〕
^mc-CFC5阿^mc-A67A娑^mc-A5E6摩引^mc-CEE4補多
〔無盡〕^mc-A57B達^mc-B75D磨^mc-A57C駄^mc-A55B都
〔法界〕^mc-A458竭^mc-A559帝^mc-A458竭^mc-A558多^mc-E040南^mc-A67A薩^mc-DA46嚩^mc-A564佗
〔引〕^mc-CFD3暗^mc-A456欠^mc-CFD3暗^mc-CFD4噁。 ^448a42

此四字即是如上四輪也。
第一字為地金剛輪，第二字為水輪，第三火輪，
第四風輪也^mc-CFC5阿，此字本體是金剛界體。
次水輪者^mc-CFC6長聲是行，行即白色，故名為水輪也。
別本文互，故記之。
火輪上有點，即空輪以為莊嚴也。 ^448b4

次水輪者^mc-A456佉是空義，亦有長聲是行，
有點為空，即大空也。
次^mc-CFD3暗字為火者，梵音^mc-CFC5阿^mc-B353竭喃是火也^mc-CFD4是涅槃性，
黑即風也。此已下文合在水用已下^mc-A6B2^mc-A6B3風^mc-A648^mc-A649火^mc-A660^mc-A661水^mc-A6A6^mc-A6A7地。
如上阿字有四字，謂長聲有上點及傍二點，短聲故亦有上點及傍點二字為四。
今此娑等當知亦爾，皆有四字。
今但舉其短聲，合有長聲二字在於短聲之前，準上而說也。 ^448b14

復次，虗空無色，而能含受一切色像。
今此^mc-A44C佉字，有行有點，即是具一切色像。
夫大空者，亦如虗空具一切色像也。
此空即是成辦一切事，是故^mc-A456欠字得作水用
〔〔更問，餘皆倣此。此，是也〕〕。
又總而論之^mc-CFC5阿字是佛部^mc-A67A娑字是蓮華部^mc-A656嚩字是金剛部，
風、火、遍三部用也〔更問〕。
如蓮華部中，自有地、水、火、風。
若息災，即須金剛方輪；若增益，即須水輪；
降伏，即須火輪等，隨類用之。
當知此^mc-CFC5阿^mc-A67A娑^mc-A6A8訶^mc-A5FD囉^mc-A656嚩五門，
即同上之五字輪，隨一輪中自有四輪也。
如金剛部嚩字有四輪，隨作息災、增益、
降伏，各隨類用也。
若讀餘真言，隨其部類有此等字者，即知彼所應用處，
各有所應，最為宗轄也。 ^448b26

更有三道真言： ^448c2

^mc-DA74吽引^mc-A648囕^mc-A649 #CB02744;
〔此身真言也〕^mc-ABAE紇，#CB02744;二合^mc-A6B3郝
〔此語真言也〕^mc-A648藍^mc-A649 #CB02744;
〔此意真言也〕。 ^448c4

此三道真言，即攝如來身語意平等法門。
然此三真言，若著莎訶字亦得，若不著亦得。
行者得意時，自著方便也。
又復此真言，由最勝故，號之為王。
如上說，雖各有四字，然此中相含，但名為十二字真言王也。
此中四種輪，合隨彼地水火風輪，而加持阿闍棃身，即得自在之用。
其身語意真言，亦合加持自身身語意業也。
此事未明了，更問之。 ^448c8

時金剛手如是說大真言王竟，時一切如來十方世界住，
舒右手摩執金剛菩薩頂，稱歎言：善哉，善哉！
善男子！佛子！汝毗盧遮那身、語、意地越遍一切真言道平等住，
為欲作諸菩薩照明故，說此真言王者，
今此中摩頂，非是十方佛舒手就此土摩其頂也。
然此祕密主當於佛前說此真言王時，
即以真言王故，普於十方一切世界一一如來前，
以平等遍滿聲一時而說，是故一切如來各各申手而摩其頂也。
越者，超入之義也。
如毗盧遮那於阿迦尼吒天坐於道場，
以此真言王故，得身、語、意畢竟平等自在之用。
汝今亦得超入如是身、口、意平等之地，
等於毗盧遮那，即是一切如來歎其實德也。
言汝已得如是平等之地，為欲普門利益一切眾生故，
為欲照明修真言行菩薩除其暗冥，是故說此真言王也。
此真言王能裂一切法界疑網，疑即是暗，
能斷一切疑惑，即是為作照明也。
何以故？毗盧遮那世尊應正等覺，坐菩提座，
觀十二字真言，四魔降伏，此法界現生，三處出罪。
魔降者，謂大日如來坐道場時，平等觀於法界，
而說此十二句真言王，即以此力，能降四魔，除其罪垢也。
然四種魔中，三魔無色，是佛於阿迦尼吒天時，
已降伏之，唯天魔有相，為欲令世界中知自在力故，復於此土而現伏天魔也。
三處者，謂如上所說，佛身上分，出一切諸如來，
中分從心至#CB01001;，出一切菩薩，
下分從#CB01001;至足，出一切八部天神等，
皆從如來平等三業普門，示現大漫荼羅胎藏莊嚴之位，即是本尊真言及印也。
當知佛從於內證之德，現如是事時，即時普伏四魔，無有遺餘。
阿闍棃欲造漫荼羅時，亦須想於自身，
一同毗盧遮那，即得自在之力，亦同彼佛能伏四魔也。 ^448c24

次，世尊！身、語、意平等，德量同虗空，得如是身、
語、意，獲如是智，一切法得自在者，謂佛坐於金剛道場，
纔念此三道真言，謂如所說身、語、意三真言也。
當如是念時，即得身、語、意平等之地。
身及語、意皆是法界之體，無有邊際，猶如虗空，即以如是之力而伏四魔也。
前所云三道者，有一釋云：此三道真言，
身、語、意自在平等之力，即是從佛身出也。
由此身、語、意三道真言故，如來得超入三平等地，
隨上、中、下類，普門示現種種本尊之身、
種種真言、種種印法，等同虗空，無有分限，
普周法界而度群生，究竟皆令同得超入如是三平等地也。
身具無量功德，猶如虗空，不可知其限量，
語、意亦爾。由觀此真言故，得如是功德，同於如來也。
由三業無盡故，若應以身度人，即普現種種色身；
若應以語度人，即普門示現種種語言，
隨宜導示，令得入於佛之知見；若應以意度人亦如是，種種感通不可窮盡也。
非直身、語、意無有限量，具足一切功德猶如虗空，
當知智慧亦復如是，無有限量，猶如虗空也。
若得如是無礙妙智，即是於一切法中而得自在，同於世尊也。
所云自在者，謂於一切不得自在中而得自在也。
一切眾生之類，由未究竟清淨法界故，
皆為業煩惱之所樊籠，繫屬生死，不能得自在之力。
今如來於彼生死大海之中，以種種法門宣示如來深密之法要，
為一大事因緣故，種種方便而成就之，
皆令到於一切智地，即是於一切法中得自在義也。
以證如是法，於法自在，以自在故，即能無礙演說，曲成眾機也。
如來所以得如是自在之用，皆由觀此十二字輪法門。
當知此十二字法門，即是法界之體性也。
時十方佛見金剛手說此真言，同於古佛之道，
我等一切如來亦由觀此十二字門而成究極妙身，
未來諸世尊亦復當如是，是故大歡喜而為摩菩薩頂而告之言：
一切諸佛以於法自在故，為一大事因緣故，
以身語意平等而說此法門，汝今亦復能說之。
即是亦證此法同於如來也。
然金剛藏雖未即究竟一切種智同於妙覺世尊，
但以十方諸佛神力共所加故，亦於此會中亦如如來所證相同等。
若離神力加持，即亦未得究竟與如來等也。 ^449a44

汝善男子！毗盧遮那身、語、意平等，證一切佛。
如是知者，知是覺之別名，由知諸如來普門無盡之行，
證於如來三種平等，謂知如來身密之藏，
亦知語、意微密之藏也。
若證知此法者，即是同於如來也。
如是歎印竟，今復更請如來。
所以者何？如是深密之藏，唯佛與佛乃能究了，故一切菩薩莫有能發問者。
今十方佛同以神力加金剛手，為利益一切眾生，故今乘諸佛神力而問大日如來也。
此中問何事耶？為先所說之事，所有深密之義尚未周備，故今更問其樞要也。
一切智成者，即是大日如來薄伽梵義，
如六義中說，前已解也。
毗盧遮那者，如日出于世間，能除暗冥，
能成就一切眾生所有事業，大地所生之類無不蒙益。
此實相自然大慧之日亦復如是，若有眾生了知自證，
如猛風吹雲，日月出現；亦有如是功力，
普於法界之中而作大利，如日光顯而照世間也。
主者，以於諸法得自在，故名為主也。
今諸佛令金剛手問此大日如來真言行句祕密之事也。
殊勝說自教則廣者，由於一字法門達一切法，
證得十方三世如來平等身、語、意不可究盡，故名為勝也。
教則者，即是法則之別名，法是軌則之義也。 ^449c20

以是我往昔發菩提無上菩提，宣說我一切法涅槃至現在世界諸佛世尊證知者。
言我等往昔行菩薩道時，亦由如是真言門故，
成自然智慧，復為一切眾生如是演說，咸令得至大涅槃也。
我今此語緣起甚深，一切有心者尚不能發問，何況能信解？
唯有十方一切如來同至此法，可以為證，終不虗也。
汝今已得我等所行之迹，故宜更問如來也。 ^450a24

時執金剛具德者，猶手所持如來智印，
是具足一切諸佛種種功德，皆同一味，
所謂如來解脫之味，以彼智印同於如來，故言具德者也。
時彼菩薩由諸如來共所加持，心大歡喜，
即得深知如來之語，亦知如來之心，先所不逮而未能問者，
今皆自在能問如來，無有疑難也。
今欲問如來，先歎法界之德，而說偈言：
　　是法無盡相，亦無有自性，盡為有始終。
　　生滅起盡法，平等法界性，本無有盡相。
　　無動無變易，亦無有住處。
　彼阿賴耶藏，
　　即有盛受義，平等法無受，故無有住處。
　　一切法無性，常自寂滅相，入此不思議。
　　即同諸佛位，甚深寂滅法，非名言可喻。
　　佛佛所同證，故言同正覺。
　若非畢竟空，
　　則無有三乘，無三乘聖眾，此墮所滅見。
　　證此畢竟空，不能利一切。
　如來大悲者，
　　甚深方便智，於無相法中，方便而顯示。
　　能滿一切願，方便力如是，此法無人授。
　　亦不由佗悟，於道場自覺，證實無師智。 ^450a38

復次，若言法界無盡無始終者，即是於斷滅不能為眾生作諸利益。
何以故？已於生死作分限故。
然是塵勞之儔，是如來種，若一切無生，
無生亦無住處，何能普應世間作諸佛事耶？
然諸菩薩有二事故，不墮斷滅中，謂大悲及方便。
由有此故，能自開發也。
此中云開發者，謂菩提心自然開發也。
若以言說表示，因佗教語而能得如是自然無師之慧者，無有是處。
所以者何？但因行者如實自覺，如實自觀無盡法界，
故得如是實相之慧，非由佗悟也。
經意云：法相如是，故云如是相也。
既得如是實相之法，即以此法大悲、方便而為眾生開示顯說，
然實不由佗悟，不從佗傳得也。
如有盲人問佗：乳色何似？
乃至聞乳色如雪，便生冷想；聞色如鶴，
便生動想；聞色如貝，便生堅想。
乃至以種種喻方便表示，終不能解，徒增心數妄計而已。
何以故？由彼自無明目故。
第一義諦亦爾，若不能如實自了知，設佗種種開導，終無得理。
若人自不開發如是內證之法，而為人說，
欲令佗悟，亦無有是處。
何以故？如有無足之人，呼召眾人，作如是言：我當負汝而登妙高山上。
當知此人必為智者之所嗤笑。
何以故？若自無足者，尚不能自登如是妙高山王少分高處，
云何能負一切而登彼頂耶？
又如有人自未能渡大海波浪，而謂佗言：
我當渡汝，令達彼岸。
當知亦如是，無有得理也。
行人亦如是，若自未覺無師之慧，而欲令佗聞法得悟，必無此理也。 ^450b28

時金剛手祕密主以此偈歎如來已，次復說優陀那偈而以問佛。
烏陀那是總攝義也，以一偈之義而攝無盡法界離相之法、
無量法義，故言攝也。
歎說偈已，念彼未來世眾生修真言行者，
於此大悲藏生漫荼羅有所闕故，不得疾成無上菩提，故次第問佛祕要方便也。
斷一切疑者，若不能普斷眾生種種疑網，
則不名一切智人，以於一切法中自離疑網方能斷佗也。
今佛既自斷一切疑網，是故我今請問願為斷疑也。
離熱惱者，言以永斷三毒根也。
今為一切眾生故請問導師，以於一切法中而能引導令至佛慧，
故名大導師也。 ^451a4

次即以偈頌次第問佛。
今次列之，未結偈句也。
漫荼羅何者先作〔謂漫荼羅有多種事，當先作何者也。
謂先作何事〕？阿闍棃有幾種〔亦說之也〕？
弟子復有幾種〔大牟尼亦說〕？
云何知地勢？云何簡擇地？
既擇已云何作淨？
作淨已云何安住？
準有三問〔更問〕：云何為弟子作淨？
願佛說？淨已之相復云何〔此中間師問、
地問、弟子三事，為三句問也〕？
結護灑持等有多義。
問用何護地？作護復云何？
加持地復云何？結護灑持等有多義〔亦問三事〕？
云何初作用？線有幾種量？
地復云何？供養復有幾？
云何華香等？問：獻香華為何方法？
華合奉獻誰？獻佛用何華？
菩薩天等用何也？
香等亦然？奉獻華時復云何〔以何法而獻？
謂須有真言加持等也〕？
以何法用獻也？香等亦然〔準華而說〕？
云何獻食等？護摩云何作〔〔問獻佛及護摩有何次第？
列法則即是次第，此是名通也〕〕？
云何奉諸尊座？顯形色等？
諸尊印及以自座？
印復從何處生？說此印復作何用〔如世作印為王等，
令佗信用不疑真偽故，今如來印復云何耶〕？
其印名號復云何？
何故名為印？灌頂有幾種〔欲得知解也〕？
三昧耶有幾種？持誦者劑幾時？
持誦者勤修真言行，得成菩薩道〔一切智者願說也〕？
幾時應見諦？悉地有幾種〔欲得解〕？
幾時悉地生，及說悉地時？
云何昇得步虗空？
云何身祕密？云何不捨此身而得成天仙？
身成就已，種種變化云何生？
日、月、火、方、執、曜、時、分等諸不祥云何除？
云何行者常與諸佛同會一處？
護摩有幾種〔此中問護摩時須用幾種火也？
欲得知也〕？火中增威復有幾？
尊異類諸尊性？無餘世界及與出世間，果量有幾？
其數如何〔出世謂佛、菩薩，世間謂八部等。
得成就時、量及果及數皆云何？
有六問也〕？問：世間、出世三昧云何也？
謂有殊勝定，并前為八。
作業成就在何處〔〔問成就受果在何方所，其未成者亦如是問〕〕？
不成就復云何時能離業生果？
在何得解脫？ ^451a26

時金剛藏乘十方佛威神，說偈問佛：故彼真言行菩薩道，
有所闕少，法要方便未周備故。
時一切智毗盧遮那世尊離眾惱者，聞彼所問祕要之事，
而歎之言：善哉！善哉！
勤勇大心〔〔是一切時中大也，大心、大願、大行等〕〕。
祕密曼荼羅，配尊位決者。
祕密者，即是如來祕奧之藏。
久默斯要，如優曇華時乃說之。
苟非其人，則不虗授，不同顯露常教也。
漫荼羅是具種種德義，即是如來祕密之德，如蓮華開敷而自莊嚴。
配尊位決，决是決擇義也。
如是蓮華祕密之藏，分別種種分位所應作事，
皆決擇之也〔決，謂决定說也〕。
大悲根原〔從大悲根本生〕，發大乘無上，
諸佛最祕者，謂此漫荼羅，即是無上大乘根原也。
謂此菩提之心，以大悲而為根本，亦如胎藏，故言根本也。
謂大乘者，謂真言行菩薩，由具足方便故，
行大直道，一向無留難，得至於真實。
猶如乘調良之乘，行大直道，至於大城。
此即是諸佛最上祕要之法。
若廣說者，盡未來劫亦不可盡。
今但以方便而略說之。
今於一言，亦具一切義味，故名略說也。 ^451c6

時佛已先歎法，許為略說，次即就彼所問次第答之也。
佛告金剛手：諦聽大力！
漫荼羅十二支句生。
明王大力〔漫荼羅初業先答也〕先當作之者，
此即如上所說十二支句生，從十二支持句生此大力明王十二句法界體，
彼應最初作明王也。
由此明王悉攝一切世間出世間，所有真言悉於中攝盡故。
欲作漫荼羅要須先誦也，謂將造漫荼羅時要須先誦，
然後即住瑜伽，瑜伽即是此明王應理之行也。
既住瑜伽當正觀察，今此所作宜以何事？
謂隨五部如上所說五字差別之用，或方或圓三角半月等類，
於上中下壇宜作何用？
弟子根性云何？如是等種種皆知方可作也。
然此事中於真言王中分別種種差別之事猶未明了，
更問之：復次先知即有二種：一者由是見諦之師能於如是真言王中見一切根緣通達無障礙，
若未見諦師即須依教及於師所所傳旨趣而觀察之，亦其次也。
既觀察知已，隨所應作事而為作之，故先須此真言王也。
以本三昧持身已，先知識瑜伽道，然後隨意作諸事也。
然以祕釋之，此十二真言王，即是金剛三昧也。
必菩薩坐道場，入於金剛界故，則蒙十方諸佛同時灌頂，
所共加持，得入佛位。
入佛位者，即是成就大悲藏，生大漫荼羅究竟義也。
金剛手！由入此真言王故，亦於此經中，得蒙十方佛同所加持。
今更決擇大悲之藏，若不如是，何能得諸佛灌頂，同如來法王之位耶？
然造漫荼羅法，先須阿闍棃，故次答也。
應知師有二種：凡師位者，須具解真言及印本尊之相，
於中一一了達無疑，了知上中下法差別之相。
然彼復二種：一者、解深祕，二者、通顯略。
所謂深者，能了知深廣也。
謂得真言行中三昧之行，善知理趣，廣解大乘，堪受付屬。
此中堪付屬者，謂善知時宜，了解根性。
堪受者，則為不請之友，令其不失大事因緣。
未堪者，則當將護其意，更於餘深法中示教利喜。
由此名為堪委付也。
當知此即佛長子，由見諦故〔見法，謂見現世果報也〕，
故不取諸法相，離於心量分別之境，故名離也。
當知此師，即是蒙十方佛現前，各申右手而摩其頂，以法灌頂而付法藏也。
第二師者，但得世間成就之益，為彼而造壇也。
然亦具解造漫荼羅等種種方便，無有錯謬。
蒙師灌頂，得阿闍棃位，亦名佛所印可也。
由彼於漫荼羅中，親對諸尊而受灌頂師位，故名印可也。
灌頂已下，是重說深行師也。
當知此中蒙佛灌頂者，為深祕之師。
蒙世間人師之所授者，為顯略阿闍棃也。
金剛藏所問，皆是緣漫荼羅所須，佛亦次第以偈答之。
此偈今未斷句，後當飾文也。 ^452a18

佛答師已，次答弟子之相。
所以然者，雖但有師而無弟子，則闕傳法之緣，令佛種不得相續故。
次分別弟子之相，有其四種也：一者持念誦弟子，
二者非時，三者時非時俱，四者時非時俱非。
此謂四也。所謂時者，如弟子等求阿闍棃而請真言行法，
師若是見諦者，自當照彼境緣，知其堪任某事，
授其行法令作念誦，限若干時當得成就，更作成就方便。
若世間師者，雖不見鑒前機，但依教而作，
令弟子念誦，祈境界交感之相，師亦自念誦。
若相應者，弟子得境界許受法時，師亦自當知之。
既得相應，授其法行，亦令如上念誦，此亦具有方軌也。
〔更問〕非時者，亦如前法令修真言之行，當於其時而得成就也。
然時法驗不成，須作加行，故名非時也。
時非時俱者，雖如上受師言教，然未得如法依行，
未至成就之時，此不在時亦不在非時，
如在學地，故名俱句也。
俱非者，但發心歸依，然都未有次第，師雖已攝取之，
然待時待緣有所未具，未得與彼真言法要，故名俱非也。 ^452c10

復次具足諸相者，相有二種：一者外相，
謂支分等無有闕減，如前當廣說之。
二內相者，謂具菩提心堪為法器等，具有慚愧，
聞師所教一一能如法修行，如佛教敕不敢違逆，如是等是內相也。
此四人皆在修學之地未滿足也。
既有弟子最初知地相心地教，此教當次說也。
所謂心地應造漫荼羅，造漫荼羅先須擇地，故次明擇地也。
所謂地者，即是菩提之心，先淨此心即是先淨其地也。
作淨已先說，謂八葉等如前作之也。
如前所說淨菩提心方便，謂觀八葉蓮華，
於華臺上而觀阿字，乃至當頂而置暗字，
眼亦安囉字而觀其心，其咽勿令太低太直之類，此等皆是淨其心地之方便也。
既淨心地次安囕字，於其兩目而以觀之，即是擇得心地而更除遣諸穢也。
此方便前已具說，當如前作之耳。 ^453a8

若離過心地得無畏者，以能淨菩提心，
心離於相，是則能離諸過。
謂離煩惱、隨煩惱等見愛之惑，故名離諸過。
已離如是煩惱、險畏、惡道種種不安穩故，
而得安穩之性，故言無畏也〔〔當得清淨時，離一切過也〕〕。
當得一切淨者，由離諸過，心無所畏，故能究竟淨菩提心也。
若已至如是處，當堅住其中。
謂已得離一切過，不為雜染分別所污，
當守之不動，勿令退失，必定能至無上菩提也。
但見如是淨菩提心，究竟無餘，即是成一切智智也。
堅固住於淨地，即得見三菩提。
知，謂如是知也。如是知，即見佛也。
異此非能淨地。若分別住非淨地者〔〔若異於此者，
非能淨其地〕〕，言阿闍棃，若不如是，而自淨其大悲胎藏漫荼羅地，
則非名淨擇其地也。
以不能離於妄想分別故，恒時諸過之中，
未能得免怖畏衰惱，云何得名善淨漫荼羅地耶？
是故經云：若持誦者，住在分別之中，則非淨地也。
如前造壇中說，齊一肘以來，穿去惡土，
擇去沙礫、毛髮、瓦石之類，若細微之惡，無由能一一遍簡。
又復一肘之內雖淨，然過一肘，設有種種穢物，
是亦不能擇之，云何令此漫荼羅而得究竟清淨？
是故當知，若能淨此菩提之心，捨離一切分別戲論之糞，
而淨其自覺之地，當知乃名善修其地也。
若人師如文取解，但依前言，次第法用，
隨事而作，當知此人在愚夫地，不能了達祕密之用也。
當知作如是解，即非一切智人之所說也。
所以然者，若不能淨此心地，由有分別妄想，
則未能捨離苦因，是故非是等正覺者之所說也。
內外由心，心淨故地淨，是故應捨分別，淨除一切地緣地事。
總答了。既淨菩提心竟，當以大悲胎藏而長養之。
所說諸壇，我次第廣說〔此次第謂依法也〕。
彼不依先所應作事，愚癡故不解，但問果上中下，不知住心地也。
若不住心，而求出世間無上之佛，無有是處，
亦非名為一切智也，乃至不能捨是等分別之苦因也。
為淨菩提心，為者，是所作事也。
勸弟子如是發心，是住菩提心也。
恐其退沒故，須結護故。 ^453a36

經次云：以不動尊而守護，即是不動明王也。
當取不動真言之心，當護弟子，謂不動也，即是憾字門也。
訶字是因義，言此淨菩提心，先住菩提心，
師弟子俱住之，然後以此二尊護之也，即是一切智智之因也。
傍有長阿是行，上有圓點是證，是大空義。
以此妙因而起正行，行等於空，用此三法而護其心，令其畢竟不可移奪也。
若不用不動護者，用三世明王亦得。
世謂三毒，猶彼降伏三毒，而於世間得大自在，故名三世勝也。
此亦有方便更問。
若弟子能成此事者，非癡所攝。
癡是執著也，有執則不能住，離癡即是不動也。
有所執，有所得，皆是癡也，謂不為妄執之所動也。
必定成於無上菩提，清淨無垢，同於虗空，
無能動搖，廣大無際，而能含容一切色像。
當知一切智心，亦復如是也。 ^453c8

次又加持地者，謂阿字門，當用阿字而加持之，此是諸佛之教也。
一切如來昔因此門而成正覺，以此護心，
或加^mc-CFD3暗於頂，及加^mc-A648囕於眼等，
是堅固菩提心，是故得成自在之業。
若異於此者，不得心自在也，故云非餘。
非餘者，言一切如來成佛無有異路，唯此一門也。
初加持地依於佛教，佛謂阿字也。
第二心自在，謂安點也。
此點即是三昧定慧等，故一切自在也，更不應異此教也。
初依佛發心即阿字，後即成佛等，於佛即暗字也。
菩提心依佛而起，是故一切分別除，雖未成佛，即是無緣之種子也。
前已問答加持地了，既加持地，次須用綖而定漫荼羅位。
綖者，梵音名^mc-E0BC蘇去^mc-AA68怛囕，
是連持義，連持眾德令其不散，故名綖也。
線說有四種，白黃赤黑等，更加一種，謂虗空色也。
念此念，謂應念持也。
虗空能含一切色像，即是具一切色。
若但依顯色，即是淺青之色，如草木葉色也。
白是信義，黃是精進，赤是念，黑是定，定色同於涅槃色也。
慧者即是大空，大空具一切相而無有相，故為一切色也。
凡合線時，若一一依法者，當別造漫荼羅，
安置寶缾、香華、塗香、燈等及諸飲食，作種種供養
〔更問方法〕，然後令童女合之。
當先為受八戒，著新淨衣，香水澡浴，使內外清淨，坐於壇中而合之。
合線之法，先預作細絲，令極均調，大小緩急皆令得所，又不得中間斷續連接之也。
又合時以帛掩口也。
每一色絲來去襵牒，使成九絲，然後合為一縷
〔其絲但有一頭而屈襵之，中間不得接〕。
一縷一色，凡五色合為一繩也。
若合繩緩急麤細不調，又不盡心作之，
則生障法，損師亦損弟子，或令其發狂亂等，不可不慎也。
私謂童女是三昧也，由三昧極均等調停，
得成五力五根，由此根力即能連持眾行也〔更問〕。
虗空中等持者，別本虗空等持。
等是普遍也，持謂應如是作也，作謂知大小也，
先定空也，等位均等也。
第二、以線置漫荼羅地。
此有二種：若是深行阿闍棃，欲作壇時，
既淨菩提心之地竟，於瑜伽中為度弟子故，正觀胎藏大漫荼羅加持之位。
作謂知大小也，先定之也，一切分位宛然明了，如對目前空中等持。
等是普遍也，作謂應如是作也，等謂均等也。
第二、以線置漫荼羅地。
然為度人順世諦故，以此方位加於壇地，然後於上用五色線等而定方位也。
若是淺行阿闍棃者，亦須先用此線而定方位竟，
當一一用心而布置之，亦令所有方位如對目前，
或可別用紙筆鈔之，臨時案用，不得臨事疑誤也。
此云空中等者，即是如上所說，先共弟子對引其線而定方位，
且勿令著地，先於空中對引，各令當心，
如其次第，令得周帀。
若未有具法弟子，未堪共造壇者，亦可置橛於弟子處而作也。
既如是定竟，即運心布定位次，然後得絣繩畫之。
若瑜伽阿闍棃者，亦於此中而作方位，
見諸佛、菩薩、天神等宛然位定，方順世間法，
亦絣線案位，案其形色而表出之，當知此為最上之位也。 ^453c36

一切諸佛子，諸智者，蓮華悅意勝吉祥。
世稱者，謂世所歎以為吉祥也。
此次答座位表像也。
如世人以蓮華為吉祥清淨，能悅可眾心。
今祕藏中，亦以大悲胎藏妙法蓮華，為最深祕吉祥，
一切加持法門之身，坐此華臺也。
然世間蓮，亦有無量差降，所謂大小開合，
色相淺深，各各不同。
如是心地華臺，亦有權實開合等異也。
故名云智者當知也。
若是佛位，當作八葉芬陀利華〔白蓮華〕，其華令開敷四布。
若是菩薩，亦作此華坐，而令華半敷，勿令極開也
〔〔其華或白或黃，或作寶蓮華皆得，但赤色者，是世間華在下也〕〕。
若緣覺聲聞，當坐於華葉之上，或坐俱勿頭華葉，此是青蓮華也。
此但是青色之蓮，然更別有青蓮華種，非此類也。
坐蓮荷，青蓮葉也，從蓮所生葉也。
若淨居諸天，乃至初禪梵天等〔〔世間立號為梵天〕〕，
皆坐赤蓮華中，其色純赤〔世稱為坐王〕。
若欲界天及地居等，各隨其位而用表之。
如帝釋像，即畫須彌山王，山神坐山上，
水神坐水上，樹神坐樹，城神坐城。
如是甚多，可以意得耳。
三藏說：西方蓮華有多種：一者鉢頭摩、
優鉢羅、俱勿頭〔有赤及青二種，又云俱勿頭是蓮華青色者〕、
泥盧鉢羅、分荼利迦。 ^454b46

次答供養義。然此中答，或不依問次，然皆依所問義，於理不失也。
當知供養，略有四種：一是供養香華〔〔及塗香燈等，
乃至飲食，此是世間供養也，但以物獻也〕〕，
二者合掌〔謂禮敬也，此是印也〕，三慈悲，四運心。
謂想香華滿法界，運心已，即用合掌印也。
并合掌慈悲三事，皆運心也。
然經中不言香華等，於義必當有之也。
華手發生，奉一切佛，結一切支分印，觀菩提心者，
華手發生，謂作印。
作印已，即運心供養也。
此一切支分生印者，前已有真言，而云未有印也，當撿之。
如是以印加持已，當念菩提心，想見此華從手出也，以此為供養也。
各各一切諸佛，生此運心也。
及彼所生子等，殷勤以是無過華美香，
光顯法界，為樹王供養。
〔註〕想樹遍法界，生華供養也。
以真言加持，勝妙復多大雲，法界中生。
從彼雨華諸佛前等者，謂從諸佛菩薩，
乃至二乘八部，各各依本真言及印，用加持所供養物，而供養之也。
行者供養香華時，當以真言及印加持，
如供養華，即用華真言等也。
心若不住，定何由得？
然云三昧自在轉也。
然後運心，此華香美無諸過惡，願生勝妙，其多猶如大雲從法界中生也。
從彼而雨華〔從法界生也〕，常生種種光明遍諸佛前。
又以此華等遍周法界為一大樹，如天意樹無異，
雨種種華雲香幡葢等及飲食物，無量無邊不可窮盡，
普遍一切如來之前，種種供養令一一周遍。
如是運心即以真言加持之，謂一一尊所供養各以本真言及印加持也。
次卑於此者，謂八部等亦各隨其本類用真言及印也。
然此諸尊又卑此諸天神，今次說諸天或經中有真言，
如本瑜伽謂各各相應，謂與本尊相應也。
如忿怒用赤等，如華者塗香等，亦如理相應想念也。
然此諸尊或經中有真言及印，或有闕無者，
別有一普通吉祥之印，當以空水二指頭相捻，
餘三指皆舒散之，用此印加持諸物，及其壇中一切供養之具，
悉用加之皆得成也。
設本尊自有本印，臨時忘者，亦用普通印加之亦得也。
其香華等真言，即是以前品中香華燈等真言各隨類用也。
如般若經所說：若欲以一華普供養一切諸佛者，當修是般若波羅蜜。
即是此中但運心以一華香以加持及三昧故，
即普能供養一切賢聖，遍於法界，令此善根不可窮盡是也。
若不作普通吉祥印者，更有金剛拳印，或蓮華印。
然供養時，先用印加已，即當捧之，標心奉獻，方置諸尊之所。
若是塗香者，或用塗彼尊身香，亦隨所應莊嚴處置之，或但置其前也。
其捧華等時，亦有高下之別。
若是佛，當高齊其身頭頂，菩薩在心已下，
二乘在#CB01001;已上，佛菩薩持在心，
世天當 #CB01001;，此定也。
淨居等天在#CB01001;下，
結印已，引向空中獻佛也。
已次而下，乃至地居等，令轉下也。
如上有四等諸尊從佛身出，今獻華高下亦準前，齊下以配當漫荼羅位也。
然有二種師，若瑜伽成者，但用三昧心自在故，
已得通達真言門故，隨心所作便成，不必待於事法亦得成也。
若第二世間師，必須依於事法，用真言及印加持之，乃可成也。 ^455a14

次答護摩義。應知護摩有二種：一內、二外。
所謂內外界，界即別註也。
護摩是燒義也。由內護摩能燒除諸業，
以一切眾生皆從業生，由生轉業輪迴無已，
以業除故生亦得除，即是得解脫也。
若能燒業者，名曰內護摩也。
從於何處得解脫耶？
謂從煩惱業苦而得解脫也。
既離世間即生種子，所謂白淨菩提心也。
如世間之火，若燒物已但成#CB01926;燼。
今則不爾，既燒一切煩惱，如劫燒火無有遺餘，
而亦即從此中得有牙生，所謂菩提牙也。
此中能燒即是智也。
如前所說，觀於囕字周帀火鬘，今想此周遍其身，
其身又持刀及索，以此囉字門故得盡諸業淨除諸障，諸業障淨已得生白淨種子。
是故次觀菩提之心，當知約菩提心得生種子也。
如此觀時，當想嚩字遍於一切身分，於毛孔中流出白色甘露，
周遍十方以灑一切眾生之身，以此因緣能令種子漸次滋長，
故名內護摩也。 ^455c18

次釋外護摩者，有其三種：一本尊，二真言，三印。
當作外護摩時，今此三位正相當也。
此三亦是淨三業義。
三位，謂身、鑪、本尊。
三位各有三，謂本尊、真言、印也。
淨三業，成三事也，謂息災等也。
註：淨三業者，本尊是意業，真言是口業，師身之印是身業。
由此因緣，能淨三業，成三事，謂息災、增益、降伏也。
三業道者，道是會義，言與理同，同故會也。
汝等所行是菩薩道，即是三道同歸一致也。
又三事觀字各異，若作息災觀，囕字當上加點而作白色，
增益想囉字黃，降伏想^mc-A648字或黑或赤。
如字者，本尊及自身色亦如是，三事相應即成也。
就中復有上中下差別，謂息災為上，增益為中，降伏為下也。
如是作者，名外護摩。
當知此內外護摩皆名殊勝，若不與此相應，徒作無益也。
由作外護摩故，能令引入內護摩中。
然內外之理本無差別，為求世間成就者，
作此分別，令作外護摩耳。
若異此者，謂不依所說方軌，當知此人無所知解，
唐捐其功，無有果報也。
由離於真言之智，隨己無明之心而妄作之，
終不能得世出世間悉地之果，故云不得果也。 ^456a22

次答色及形類。然大略有三部：毗盧遮那是佛部，
即是如來法界之身，一向白色；次觀世音，
即是阿彌陀佛也，其身黃色；次金剛藏，
即是釋迦牟尼，其身赤黃色〔即雜色也〕。 ^456b16

佛說諸真言及諸佛所說者，上言佛，是舉佛部；
下言諸作，是佛所說。
真言，謂毗盧遮那所說也。
如來部中諸真言部，謂從佛所生乃至諸神佛所許可，皆是佛部也。
下云諸佛者，直是諸佛所說，不通菩薩以下也。
此二種皆具二種色，謂白、黃也。
此但云應當知，以白、黃和合也，謂不太黃、不太白也。
雜色，謂具五色也。 ^456b22

次第應當知，金剛手雜類，觀自在諸真言。
自事分者，謂隨事分別而用之也。
佛部一向是息災用，其色當白；自事業分，
觀音純白，然其部中則隨事業變轉也。
蓮華部一向是增益用，其色黃；金剛部一向是降伏用，其色雜。
雜色，謂具五色也。
亦隨一部中自有三事分別，如佛部中自有息災、
增益、降伏也。若息災，即依本法而作白色；
若佛部作增益時，但依此法而作黃色；
若佛部中降伏者，但依此法轉作雜色即是也。
如佛部者，當知蓮華部、金剛部類可解也。
自事分者，謂隨色類而分其事也。
觀自在諸真言者，此中諸聲即是舉蓮華以例佛及金剛部也。 ^456b34

次說漫荼羅形，計合息災在前。
今隨聲便事，便增益在前也。
諸增益事，漫荼羅方□，而中黃色息災壇圓○，
而中白色降伏壇三角△，其中黑色攝召壇半月。
 [fg_../figures/X/X23p0456_01.gif]其中雜色攝召，
謂雜取物呼召等也。
經云四方普者，是舉一例諸也。
如中壇方者，乃至外院皆方。
若中圓者，乃至外院次第皆圓。
壇中方謂方，則普皆方。
若圓，亦如是次第也。
三角等亦然。護摩作鑪亦爾。
若壇方，火壇亦方也。
餘皆例知耳。 ^456c8

次明色類，謂形像也。
應以相皃為正義也，亦可謂色像也。
偈云：色像初應知，初謂我今說也。
然諸尊色類種種不同，大而言之略有二種，謂男及女。
男是智慧故名為首，女是三昧為次之也。
或一切處隨顯形色者，如此經中或復餘經尊形，
或隨一切處顯形色，謂應物示形不定，故名不思議也。
各各不同，然以類判之，若言作白色即是息災用，
黃色即增益，餘可解也。
見彼男女之殊及色貌，即知所用處矣。
不思議智生者，如本尊合作白色，然須作增益事，
隨行者心觀作黃色，即有增益之用隨心而轉，
然所作事皆實不虗，由不思議智故得然也。
今謂法界之色，於一色中即是一切色，
能觀之智亦與境相攝，故得如是自在而用也。
為除無智故，有種種智生，雖知無量智，其實是一智。
前云智是一切智也，以一智現一切智也。 ^456c24

前問本尊形量大小，今次答之。
然佛普門示現，皆為應赴群機。
機既萬差，當知垂應亦大小無定也。
至論一一本尊之形，莫不量同法界，無有邊際及與始終。
由智有淺深，量有大小，故所見身各各差別。
是故當知所觀本尊隨行者心，大小無有定量也〔當明密迹經三密事〕。
所云證智者，即是佛也。
以無盡之智而證無盡之境，如函大葢亦大也。 ^457a16

前問尊形量中，兼問坐及印，今亦答之。
身既無有定量，當知座及印亦如是。 ^457a30

次答：此印從何生者〔〔又次第者，從佛至天亦是〕〕？
佛言：如佛所生處，印亦如是，從於彼生也。
所以者何？一切如來皆從佛性種子菩提心生，當知一切印亦從菩提心生也。
印從法界生而印弟子，如王以印印之，一切信受。
今以一切法界生印印之，即法印也，即是大人相印也。 ^457a34

次答此印作何用者，以此法界生印印於弟子也。
印是不可違越義，由自及佗皆不違越故，
謂始從菩提心乃至究極佛慧，於是中間不退不轉，是故世間號之為菩提薩埵。
由此印故，住菩提心，更不退轉，故名不違越也。
當知此印即是印生死門，開法界路。
略而言之，此印量同法界，由以此法界之印印之，
即令彼人以有法界之標幟，同法界普門之身，故名印於弟子也。
以法界印為略，謂以一法印之也。
若廣不可稱數，此即大人之標相也。 ^457a44

前問灌頂有幾種，今次答之。
佛子善聽者，準梵本正語，當具言慇懃諦聽。
何以上來諸問不言善聽，至此方說耶？
然餘法若不善聽，致有忘失，其過猶小；
若灌頂不成，則不合聞真言及印等，是皆不得作，
此過尤大，故殷勤誡之也。
譬如世間剎利之種，謂欲紹其繼嗣，令王種不斷子故，為其嫡子而作灌頂。
取四大河水，以四寶缾盛之，種種嚴飾；
又嚴飾子身，眾物咸備；又飾大象，於象背上持缾，
令太子坐於壇中，所統畢集，於象牙上瀉水，令流注太子之頂。
灌此水已，大聲三唱：汝等當知，太子已受位竟，自今已後所有教敕皆當奉行。
今如來法王亦復如是，為令佛種不斷故，
以甘露法水而灌佛子之頂，令佛種永不斷故，
為順世法故，有此方便印持之法。
從此以後，一切聖眾咸所敬仰，亦知是人畢竟不退於無上菩提，
定紹法王之位，諸有所作真言、身印、瑜伽等業，皆不敢違越也。
然灌頂有三種：一者、但以印法作之，離諸作業，此是入祕密漫荼羅。
謂有弟子誠心殷重，深樂真言之行，志求大乘，
然資力乏少，若令一一具求眾事，反當於道有礙。
如是之人，師當深起慈心，觀彼心行而攝引之。
然但得為此一人而作之，不得多為人作。
何以故？恐彼資力能辦者生怠慢心，而不盡心植眾德本故。
作時隨力令辦少供供養三寶，此第一最勝。
謂本尊身語意三合為一，三俱淨故，以此印印之，此最勝也。
師祕受其真言，手印之類也〔初但以手印，
二具足法事，三在三昧灌頂也〕。
二者以作事業而灌頂者，即是師及弟子皆先作事業也。
謂先令弟子七日以來誠心禮悔之類也。
師亦於七日以來為其持誦祕求感應，
及令辦諸供物香華之類，緣壇所須一一令作。
然此之灌頂與前者不殊，但以有資力故，
令盡其所有力，於諸佛海會之中而作無盡供養。
由此因緣，福施之果不可窮盡，故須灌頂勸彼令具作也。
三者但以心而作灌頂，如是灌頂不擇時不擇方〔謂向東設位或向南等皆得也〕。
由此弟子已修真言之行，於祕密藏中有所堪任，
令師心悅，此又最勝也。
師弟俱得瑜伽，以心灌頂，猶如摩頂授記也。
又能盡心承奉其師，於種種善事無有違越，
以是因緣令尊歡喜，故為作心想灌頂也。
其灌頂法，瑜伽阿闍棃先入淨室而住三昧，
如前所說，以身四分作四重漫荼羅位，
亦如毗盧遮那所現之方位，一一無異。
如是作已，以祕密加持故，令彼弟子先在門外而待命者，
自然而得金剛手威神加持，引之令入，
亦自然而解作印等，一一如法。
既入室已，以金剛手所加持故，現覩漫荼羅諸尊之位，
宛然現前，一一本尊之形及印字等，亦悉明了。
爾時行者復以加持力故，手中自然蒙授妙華，
而以供養大眾，隨所墮本尊之處，其尊即起，
以妙音聲而安慰之，為作攝授。
爾時本尊即取一一大會諸尊處甘露三昧之水，而為彼弟子現前灌頂。
爾時阿闍棃但坐一處而入三昧，寂然不動，而能成就如是勝事也。
令尊歡喜相應，謂承事本尊，本尊歡喜，
以行者現前而為灌頂，以遍數及行具作故也。
承事念誦，令尊歡喜，現前說法，如所說作之也。
準前例之，如弟子能事師令歡喜，師為灌頂教授也。 ^457b14

次答三昧耶有幾種者，今世尊答略有五種也。
三昧耶者，如有人於眾多國王大臣所尊重集會之處，
而自發言作大要誓：我今如是之事永當不作，如是之事依行之。
以自對可信之人而發誠言，若有所違即得重罪。
是故三昧耶者，即是不可違越義也。
略而言之，即是戒義也。
此中五種者，第一但得遙見漫荼羅，謂如造漫荼羅時，謂見具足漫荼羅也。
忽有諸人善心隨喜，欲求禮拜供養。
爾時阿闍棃聽令引入於壇外，遙令禮拜，以華香等遙散道場而作供養。
以得見如是法會故，無量辠業皆得滅除。
然未合授彼真言及印，是第一也。
第二見漫荼羅坐位，謂引彼入於壇中禮拜供養，投華散於本位。
師告彼：汝華墮某尊位上。
為說本尊名號，并得入壇門內，悉見諸位也。
此人說名為第二三昧耶也。
若請真言及印，亦得隨所應者授之。
第三見漫荼羅及印位并作諸事者，謂阿闍棃從首至末為此人而作漫荼羅，
乃至諸尊及印等一一告示。
又授真言手印，一一行法皆教授之，此是第三也。
第四者已能依隨行法修真言門，所有法則一一通解，
具知緣壇所須方便眾藝，堪在師位悅可師意。
師即為作傳教漫荼羅，告言：汝自今以後亦如我無異。
造漫荼羅度諸弟子，令法久住佛種不斷故。
此第四也。第五即是祕密三昧耶，如教所說印壇配位皆見，
若不經入此壇，祕密智不生也。
是故當於祕密壇中如法作灌頂，是名第五智者應知也。
若異此者，不名三昧耶也，即前所說第三灌頂時所入也。
若異此五事，不名善作三昧耶。
然祕密漫荼羅復自有五種：第一謂於師所授得真言印法，
依教修行與瑜伽相應，得於定中見諸尊大會，
然未蒙引入〔此例如第一人〕。
次第二人已蒙引入祕密壇中，得巡禮供養，而未蒙聖尊現為灌頂等。
第三既蒙引入大聖眾中，從初至末一一祕密之行，
皆蒙聖者方便告示，如第三人也。
第四者已善修行祕要之道，現蒙諸尊為作祕密傳教三昧耶，
即為如來所使行如來事也。
第五已具前事，又見己身於大會中自作阿闍棃師，即是入地人也。
此人纔入三昧，即見一切佛會乃至十世界微塵大會悉能集之，
而於其中同彼尊位也。
若觀察於意，善住〔告金剛也〕覺其心，不得於三處。
真言者得菩薩名，謂以義得名也。
由自有覺不著三處，謂自身所觀法及成時。
若著此三不名覺心，以於此三無所得名菩薩也。
前說菩薩義依法相說，今此以義得名也。 ^458a32

金剛手前問劑幾時得菩薩名者，今次答之。
若觀意、心、覺、善住三處不得持誦者，說名觀。
謂始從師處受瑜伽法，略有三事，謂心觀本尊、
口有真言、身有法印，汝當如是觀之。
既受法已，如聞修行，得了了明徹，猶如鏡中而覩面像，是為觀也。
覺者，覺了自心境界真實之法也。
善住者，即指金剛手佛說法次號名而告之也。
或可同彼修行之人，猶覺了自心故，得無所住而住，故名善住也。
既得如是與法相應，得見本尊無量境界廣博嚴淨不可思議。
行者爾時以無所得而為方便，以智慧觀察如是之法從內生耶？
從外來耶？從內外合生耶？
行者於自身心即名為內，本尊境界是所對境名之為外，是二合緣名為中間。
如是觀察，了知此法種種不思議境不從內出、
不從外來，亦非內外和合、中間而有，當知本來清淨，
畢竟無所得、無所生也。
此三事悉除，即是本來清淨，一相平等也。
所以者何？以行者內心、外境及心緣和合正觀察時，
此三事和合即有不思議觀境現前，以三事和合從緣起故，
當知即是無生、無性、不可得也。
復次，行者身有祕印、口有真言、心有本尊境界之觀，
以三事畢竟無生故，即是三輪清淨，一相平等也。
由行者離於三執、淨於三輪而離四相，
劑此以來即得菩薩名也〔四相謂我、人、
眾生、壽者，如金剛經中分別也〕。
毗盧遮那成佛神變加持經義釋卷第十一
 ^458c16
