
other:: 黔南會燈錄卷第八
collector:: 習安天龍　如純　輯
other:: 
## 月峰琰禪師法嗣
月峰琰禪師法嗣
other:: 
### 安平天台省參海寧禪師
安平天台省參海寧禪師
蜀籍周氏子。寓黔之安順州始生。
於乾塘潮音寺。禮自然披剃。
參本山月峰和尚印可。
峰圓寂後。眾勉師繼席。
復掩關於隱猊堂三載。
出關常居此山。 ^260b37

上堂。打破玄關。放出鐵#CB15143;。
冲破虗空作兩邊。
巖前石女點頭笑。
且道。他笑箇甚麼。
笑山僧自顛還自倒。
喝一喝下座。 ^260b43

上堂。戒是根基行是墻。
輕遮重難謹隄防。
破山老人恁麼道。
祇知開口易。不覺舌頭長。
海寧則不然。戒是根基行是墻。
寒則向火熱乘凉。
不是渠儂生我慢。
都緣箇事絕商量。
於中還有絕商量底麼。
正好出來。掀倒禪牀。
喝散大眾。正恁麼時。
不惟捉敗破山老人。
要且落得一場快。
便有麼。如無。山僧直得曲垂方便去也。
遂說戒下座。 ^260c2

上堂。卓拄杖云。佛佛授受受者箇。
祖祖相傳傳者箇。
古今天下老和尚。
橫說豎說說者箇。
盡十方湖海衲子。
橫參豎參參者箇。
且道。者箇是箇甚麼。
良久曰。切忌卜度。 ^260c16

上堂。箇事元無巴鼻。
一一却有來由。路行動步翫月。
擡眸乾坤。盡在眼底。
何必更上高樓。山悠悠水悠悠。
廓徹圓明一鑑收。
喝一喝下座。 ^260c22

上堂。卓拄杖云。無量法門。
百千妙意。總向者裏百雜碎了也。
更教寧上座。搖三寸舌。
鼓兩片皮。說黃道白。
指東畫西。終是不做。
何故聻。人平不語。
水平不流。
other:: 
## 頂相慕禪師法嗣
頂相慕禪師法嗣
other:: 
### 習安雲鷲禪那廣靜禪師
習安雲鷲禪那廣靜禪師 ^260c26

本境陶氏子。幼時。
父母送至本山。禮本師頂相和尚剃染。
具足。隨頂三十餘年。
未離座右。頂書源流付囑。
師立志韜晦。故堅讓之。
頂寂後。師承頂衣鉢。
繼席此山。
other:: 
## 衡嶽規禪師法嗣
衡嶽規禪師法嗣
other:: 
### 鎮遠迎仙濟菴普靜禪師
鎮遠迎仙濟菴普靜禪師 ^260c36

粤西平樂宋氏子。
寓石阡鳳凰。禮衡嶽披剃。
於施秉西林堂。依雲徹具足。
復參衡嶽和尚印證。
住施秉之永祥。重闢迎仙。
專苦接納。後事不記。
other:: 
## 竺懷印禪師法嗣
竺懷印禪師法嗣
other:: 
### 習安石霞厂石聖禪師
習安石霞厂石聖禪師 ^260c46

本郡程氏子。母陳氏。
在城圓通寺。禮明心剃染。
矢志行脚。從玉真山偕本師竺懷。
遊滇至五華寺。參半生老人圓具。
老人示同看萬法歸一話。
一齊打翻漆桶。後老人印證懷時。
曾謂此子當嗣爾之後。
懷遵老人命。不忍捨師。
師輔懷歸黔。住玉真十有餘載。
竭力領眾。不憚汗勞。
遂承印可。後辭懷過五村。
重闢石霞。為投老之所。
門弟子為師預建塔於山麓。 ^261a8

上堂。霞峰小小。眾山圍繞。
曲水盤旋。明堂恰好。
不假些子安排。自是地設天造。
到者裏。只貴人境相宜。
自然一切皆為至道。
且如何是至道。良久云。
不因紫陌花開早。
爭見黃鶯下柳條。
卓拄杖下座　上堂。
手持執足運奔。眼觀色兮耳聞聲。
惟有舌頭要說話。
更不與人論疎親。
既是說話。因甚麼又不論疎親。
卓拄杖一下云。遠親不若近隣。 ^261a22

上堂。卓拄杖一下云。
天晴日出。又一卓云。
下雨地溼。又一卓云。
諸仁者還知霞山拄杖子為人落處麼。
釋迦老子。四十九年口吧吧地。
何曾說到者裏。山僧今日雖是一片婆心。
檢點將來。也是施錢造罪。
且道。是甚麼罪。復卓一卓云。
我無辭焉。
other:: 
### 習安玉真玄一如海禪師
習安玉真玄一如海禪師 ^261a34

本郡孫氏子。年十三。
在總持菴。禮本師竺懷剃染。
並以具足印可。後住本山終老。
塔於山麓。世壽四十九。
other:: 
## 祖鼻最禪師法嗣
祖鼻最禪師法嗣
other:: 
### 安順靜明嵋霽宗禪師
安順靜明嵋霽宗禪師 ^261a46

河南汝寧蔡氏子。
九歲時。值世亂竄嶺南。
忽染瘴疾。因發出塵之念。
疾愈。皈依雪巖靜主。
乞示念佛公案。後遇舌響。
指參月幢老人於滇之石寶山。
禮本實剃染。復依幢圓具。
參祖鼻印可。 ^261b6

上堂。向上向下。掘地覓天。
求佛求心。泥中洗土。
爭如向者裏。一時坐斷報化佛頭。
似桶底脫去。始謂之了事人。
宗上座。尋常在孤峰頂上。
豎坐橫眠。今日被人推出。
不免向羣隊裏。弗顧危亡。
與眾兄弟。聊露一線。
遂以拂子召眾云。
且道。者一線。是心耶。
是佛耶。良久云。鴛鴦繡出從君看。
不把金針度與人。
拽拄杖下座。 ^261b14

頌萬法歸一話。一歸何處虗空碎。
獨許石人側耳聽。
應物隨機閒#CB01323;轢。
侵晨紅日麗山新。
other:: 
## 善權位禪師法嗣
善權位禪師法嗣
other:: 
### 貴陽觀音普濟大闡禪師
貴陽觀音普濟大闡禪師 ^261b26

安南陳氏子。印心於松巋善權和尚。 ^261b32

上堂。慈雲山中打鼓。
觀音菴裏上堂。拄杖子。
#CB01387;跳上。
搕#CB05329;堆頭。
撞著峨嵋。普賢願王。
說些老婆禪。礨礨堆堆。
使多聞阿難陀。結集不來。
賺得昔年譯經底鳩摩那。
翻梵語為唐言。報道囉囉哩哩鉢囉孃。 ^261b34

上堂。德山入門便棒。
明賞暗罰。臨濟逢人便喝。
春令冬行。出格底不遭陷穽。
具眼者那被熱瞞。
所以向上關棙。千聖同源。
箇中消息。諸佛無異。
如電光石火。豈容眨眼。
若是俊傑。拶著便知。
何待入水入泥。其或鈍滯。
早已 #CB15143;過新羅。
還委悉麼。動容揚古路。
弗墮悄然機。 ^261b42

小參。臨濟家風。德山要訣。
一棒一條痕。一掌一握血。
隨機應機。以楔出楔。
用老婆心。為人直切。
幾箇知恩解報恩。
莫道吾儕虗饒舌。 ^261c4

小參。山僧有一訣。
入道最親切。勿以聲色求。
莫將心意測。擬更問如何。
拄杖劈頭楔。
other:: 
### 普安松巋天一大悅禪師
普安松巋天一大悅禪師 ^261c8

楚南呂氏子。因亂入黔。
寓安南龍潭寺。禮無霞披剃。
參善權和尚。在松巋。
一日侍權。與官人持論楞嚴經。
至世尊舉手問阿難處。
忽然有惺。遂以白權。
權即印證。權寂後。
師繼席此山。十餘年。
一日示微恙。白眾囑後事畢。
趺坐而逝。塔於寺西之老塔山。
世壽六十七。僧臘四十。 ^261c14

上堂。拈拄杖云。啟祖翁門戶。
展古佛家風。卓一卓云。
闢人天正路。掃蕩邪宗。
又卓一卓云。正法眼藏。
一時流通。汝諸人。
還知松巋拄杖子為人處麼。
有向者裏承當底。
朝打三千。暮打八百。
有向背地裏吐舌底。
亦與三十棒。未必肯容。
何故聻。復卓一卓云。
天上有星皆拱北。
人間無水不朝東。
舉寶壽開堂。三聖推出一僧。
壽便打。聖云。與麼為人。
瞎却鎮州一城人眼去在。
壽擲下拄杖歸方丈。
師云。二大老恁麼作略。
將謂據令而行。怎奈傍觀者哂。
松巋門下。只好一坑埋却。
且道。他過在甚麼處。
具眼者試定當看。 ^261c24

上堂。德山棒如雨點。
臨濟喝似雷奔。何殊亂世英雄。
釋迦摩竭掩室。淨名毗耶杜口。
正似太平奸細。直教列在下風。
方乃揭示向上巴鼻。
且如何是向上巴鼻。
良久云。直饒向者裏薦得分明。
也是一場特地。 ^261c44

上堂。廬陵米鎮州蘿蔔。
山僧尋常受用得快。
今日特為諸人拈掇。
還會麼。若會得。且許途中受用。
若也不會。三箇成羣。
四箇作隊則且置。
祇如山僧自納敗缺。
諸人還知落處麼。
良久云。三生六十劫。
咄。 ^262a4

上堂。卓拄杖一下云。
三世諸佛也如是。
歷代祖師也如是。
天下老和尚也如是。
悅上座到者裏。也不得不如是。
且道。如是箇甚麼。
復卓一卓云。我見燈明佛。
本光瑞如此。 ^262a12

上堂。禪禪禪。語默動靜體安然。
道道道。喫飯穿衣誰欠少。
既然如是。因甚麼善財童子。
歷一百一十城烟水。
參五十三員善知識。
然後復見文殊。方纔得了。
且道了後如何。花開上林不是春。
日出扶桑不是早。 ^262a18

上堂。新年頭佛法。
鏡清道有。也好與三十棒。
明教道無。也好與三十棒。
何故。佛法論箇甚麼有無。
直饒道箇不有不無底。
正好劈脊便棒。何以如此。
卓杖一下云。拄杖開封。
當仁不讓。 ^262a26

頌覩明星話。一覩明星眼界寬。
大千無處著羞慚。
分明雲散家家月。
枉受深山六載寒。 ^262a34

萬法歸一。萬法歸一一歸何。
漁翁江上釣烟波。
蘆花兩岸偷開眼。
戲水鴛鴦遠避過。
other:: 
### 安南廣福虗峨大照禪師
安南廣福虗峨大照禪師 ^262a36

楚之江陵陳氏子。
在雲南宜良石寶山。
禮月幢和尚剃染。
依黔之普安松巋善權。
圓具印可。住廣福。
僧問。如何是祖師西來意。
師舉果碟云。核桃一把抓。
僧曰。核桃一把抓是多少。
師云。前三三後三三。
僧曰。前三三後三三。
又是多少。師云。汝也沒量罪過。
我也沒量罪過。僧曰。
爭奈君子一言既出。
四馬難追。師便打云。
因憐三尺子。失却兩行眉。
師終廣福。塔於寺側。
other:: 
### 安南萬壽審實本照禪師
安南萬壽審實本照禪師 ^262a42

西蜀易氏子。幼失恃怙。
自發心。於本境小菴。
禮一行僧薙髮。矢志行脚。
至黔之普安松巋山。
禮善權和尚。求受具足。
權深器之。甞將狗子無佛性話追究。
一日出坡挑柴。因柴担頭脫。
忽然有省。即書偈曰。
甚奇怪甚奇怪。刷脫兩頭中間在。
無始劫來是今朝。
不識今朝頻納敗。
持以白權。權曰。青天白日。
見神見鬼作麼。師曰。
從今向後。再不受老和尚欺瞞也。
權曰。饒你識得今朝。
要且他時後日有事在。
師曰。他時後日有甚麼事。
聲未絕。權即亂棒打出。
次日書源流付囑。
師住安南萬壽。開法接待。
二十餘年。始終一揆。
乙丑孟冬一日示寂。
塔於西門外之晴龍山麓。 ^262b10

上堂。一念不生。萬緣頓息。
常光見前。孤明歷歷。
更說甚麼向上事。
格外機。檢點將來。
也是糊餅裏呷汁。
還會麼。著衣免寒。
喫飯止饑。擬問如何。
打折驢脊。 ^262b32

師一日。在城檀越家齋次。
一士問。三教之中。
那一教為尊。師曰。
問則總不尊也。士曰。
據老和尚道。總無分別也。
師曰。也不得儱侗。
士曰。恁麼則畢竟是那一教為尊。
師曰。象呌地皮震。
士曰。老和尚與麼。
則相戲弄也。師曰。
戲弄則墮地獄如箭。 ^262b38

問僧。甚處來。僧曰。
安籠來。師云。聞大扁山。
被人偷去。是真麼。
僧曰。和尚何得當面誑語。
師曰。你真實道看。
僧無語。師曰。龍頭蛇尾漢。
出去。 ^262b46

僧問。如何是雲門餅。
師云。半斤一箇。僧曰。
某甲不問者箇餅。
師云。料汝受用不得。
other:: 
### 普安碧雲恒暲聖目禪師
普安碧雲恒暲聖目禪師 ^262c4

江右熊氏子。寓黔之安南。
生隨父於獨秀山披剃。
參善權和尚印心。 ^262c8

上堂。前釋迦後彌勒。
無端各各妄分別。
如來禪祖師訣。堪笑人人總被惑。
碧雲恁麼批判。且道。
意在甚麼處。卓杖一下云。
人間無水不朝東。
天上有星皆拱北。
喝一喝下座。 ^262c10

上堂。雲門乾屎橛。
洞山蔴三斤。等閒忽拈出。
疑殺許多人。於中還有不疑底麼。
出來試道道看。僧纔出。
師便打云。吾行荒草裏。
汝便落深坑。直打下座。 ^262c18

上堂。拈起拄杖云。
三世諸佛用不盡。
歷代祖師用不盡。
古今天下老和尚用不盡。
今日落在碧雲手裏。
且道。又作麼生。卓一卓云。
堪行正令。 ^262c24

上堂。擡眸不見天。
低頭不見地。人間三尺子。
都來道不是。饒你道得是。
拄杖子亦未肯相許。
咄。 ^262c28

上堂。大光明藏。八面玲瓏。
含融十虗。通貫古今。
乾坤以此覆載。日月以此照臨。
聖人以此治化。諸佛以此傳心。
歷代祖師。並天下老和尚。
以此扶宗荷教。豎立門庭。
開權顯實。接物利生。
且道。衲僧門下。當作箇甚麼。
十字街頭破草鞋。
喝一喝下座。 ^262c32

小參。參禪沒甚奇特。
唯要生死心切。無明窠窟掀翻。
凡聖路頭勦絕。直下及第心空。
自然大休大歇。且道。
歇後如何。良久云。
碓嘴忽開花。磨盤時結果。
other:: 
### 習安天龍善一純禪師
習安天龍善一純禪師 ^262c42

本郡張氏子。母陳氏。
在法海寺。禮靈光老宿披剃。
依頂相和尚具足。
參善權和尚印證。
復志遍遊。自浙歸里。
住天龍山。次遷松巋。
復住天龍。 ^263a2

上堂。天龍峰頂。別是人間。
猿啼嶂外。鳥噪雲邊。
不是目前法。亦非心外事。
掀翻陳年骨董。揭舒象外幽玄。
玉壺影裏劫初前。
亘古乾坤不變。且作麼生是應時及節底句。
喝一喝云。禹力不到處。
河聲流向西。 ^263a8

上堂。打梆出坡。打板過堂。
會則神通妙用。不會則業識忙忙。
咄。切莫壓良為賤。
卓杖一下云。鳧脛短兮鶴脛長。
　上堂。春日熙熙。
和風習習。岸柳搖金。
溪桃吐赤。突出威音那畔。
揭示衲僧巴鼻。明歷歷親的的。
因甚惟道江南三月鷓鴣啼。
天龍門下。打折驢脊。 ^263a16

上堂。大盡三十日。
小盡二十九。三世諸佛不知有。
黧奴白牯却知有。
且道。知箇甚麼。雲中木馬嘶。
海底泥牛吼。驚起夜叉神。
#CB01387;跳上岸。
瞠眉努目。一一面南看北斗。 ^263a26

中秋上堂。寶月放光。
丹桂飄香。兩彩一賽。
鼻孔昂藏。正恁麼時。
直饒道好修行好供養。
禪歸海經歸藏。總好喫龍山痛棒。
何以。分明有月落波心。
自是無雲生嶺上。
喝一喝下座。 ^263a32

上堂。我宗無語句。
亦無一法與人。德山老漢。
背月逃影。掩耳偷鈴。
殊不知山河大地。
草水叢林。文殊普賢。
無處藏身。墻壁瓦礫。
忠國師一生受用不盡。
立雪斷臂與安心。
眼裏無觔一世貧。
喝一喝下座。 ^263a38

上堂。禪禪禪。饑來喫飯困來眠。
道道道。城樓五鼓金鷄呌。
除却禪。去却道。夜半日頭紅杲杲。
於此者裏知分曉。
月明簾外轉身早。
是則是。只是衲僧門下。
未免攔胸踏倒。 ^263a46

上堂。春寒秋熱。隆冬下雪。
梅花開放嶺頭。路上行人。
欲歇不歇。何故不歇。
眼觀東南。意在西北。
殊不知。饒你走遍天涯海角。
踏翻茶陵橋板。豁然大悟。
天龍拄杖子。緩緩向你道。
明月蘆花一樣看。
鷺鷥立雪非同色。
一喝。 ^263b4

上堂。儱儱侗侗。顢顢頇頇。
正是全體大用。法法分明。
頭頭合轍。未免遍地葛藤。
天龍只知饑來喫飯。
困來打眠。夢昇兜率猶未惺。
金鷄啼唱五更天。 ^263b12

中秋上堂。月圓月缺。
猶是幻中境界。桂開桂卸。
無非世諦馨香。於中有箇亘古亘今。
不開不卸。無圓無缺底。
亦不可作奇特商量。
若作奇特商量。脚跟下。
便與三十痛棒。何故。
好肉上不許剜瘡。 ^263b18

上堂。南泉斬猫。歸宗斬蛇。
有例不可興。無例不可缺。
咄。仁者不憂。知者不惑。
卓杖一下云。珊瑚枝枝撐著月。 ^263b26

上堂。歷歷明明。古今不變。
撾鼓陞堂。全機展演。
坐立儼然。相呈覿面。
卓杖下喝。壓良為賤。
智者猶迷。愚者取辨。
離智絕愚。好看方便。
甚麼方便。呵呵。倒騎驢兮入佛殿。 ^263b30

臘八日上堂。奇哉三歎覩明星。
漏逗一場冤莫伸。
千古無人能雪釋。
瞎驢瞎馬趕成羣。
即今還有為釋迦老子。
雪釋得底麼。緩緩著。
是非已落傍人耳。
洗到驢年也不清。 ^263b36

元旦上堂。說新又不新。
道舊亦非舊。新舊兩無干。
冷 #CB01926;重#CB15090;豆。
既是新舊無干。因甚却成冷#CB01926;#CB15090;豆。
莫不是本來無新舊。
由自強名模。恁麼見解。
作他座主奴。也未得在。
還分析得麼。不萌枝上含春色。
鐵樹花開遍界香。 ^263b44

上堂。胡來胡現。漢來漢現。
遂喝一喝云。虗妄浮心。
多諸巧見。作麼生是真實底句。
盞子撲落地。碟子成七片。 ^263c4

上堂。年年說。月月說。
日日說。時時說。在在說。
處處說。塵塵說。剎剎說。
說無間歇。諸人還會麼。
不見道。烏石嶺與汝相見了也。
山門頭與汝相見了也。
僧堂前與汝相見了也。
還會麼。癡人面前。
不得說夢。 ^263c8

上堂。處處真處處真。
塵塵剎剎本來人。
者般說話。唱教門中。
足可觀光。衲僧門下。
未免白日見鬼。且道。
衲僧門下。又有甚長處。
良久曰。衲被蒙頭萬事休。
此時山僧都不會。 ^263c16

元宵上堂。日月燈明佛。
互相為晝夜。亘古不相違。
此夜最親切。最親切。
年年正月半。便是元宵節。
壁上挂燈籠。空中懸寶月。
嘉州大象趁光明。
陝府鐵牛生歡悅。
休歡悅。看來也是證龜成鼈。 ^263c22

上堂。一往直行。茫茫宇宙。
千差坐斷。死水澄潭。
饒你運用無虧。隨緣得妙。
也是杓卜聽虗聲。
且道。總不與麼時如何。
良久曰。風送白雲飛嶺外。
水流黃葉到江心。 ^263c30

因事上堂。箇事見成。
本無欠剩。豈欺未明。
可憐不信。呵呵。也是為他閒事長無明。 ^263c36

達磨忌拈香。梁皇殿上道不識。
面赤不如語直。少室峰前癡面壁。
多虗不如少實。當時隻履西歸。
而今討甚巴鼻。有巴鼻無巴鼻。
插香云。萬古清風吹何極。 ^263c38

上堂。恁麼也不得。
不恁麼也不得。毫釐有差。
天地懸隔。所以道。
一切賢聖。皆以無為法而有差別。
不差別。踏著秤鉈原是鐵。
喝一喝下座。 ^263c44

示眾。當陽一句。截斷眾流。
充塞十虗。了無向背。
諸佛諸祖。出身無路。
天魔外道。覰捕無門。
只得盡乾坤大地。
日月星辰。森羅萬象。
情與無情。蜎飛蝡動。
一切含靈。同一體證。
同一受用。同一圓明。
於中不見有纖毫生佛之相。
不見有纖毫凡聖之名。
不見有纖毫見聞之性。
不見有纖毫取捨之心。
不見有纖毫生滅之狀。
不見有纖毫動靜之形。
不見有纖毫得失過患。
不見有纖毫物我之分。
所以道。天地同根。
萬物一體。到者裏。
如擊石火閃電光。
會與不會。總是當人歷歷明明。
本自見成底事。無欠無餘。
纖毫不昧。祗因一念緣起不定。
逐境生情。隨情轉念。
隨念分別。有天有地。
有物有人。有佛有祖。
有凡有聖。有取有捨。
有見有聞。有生有滅。
有動有靜。於動靜中。
故起種種生滅。於生滅中。
故有種種知解。於知解中。
故有種種凡聖之論。
於凡聖中。故有種種妄想執著。
於妄想執著中。故有種種取捨。
於取捨中。故有種種分別。
於分別中。故有種種散亂。
於散亂中。故有種種顛倒。
於顛倒中。故成種種過患。
於過患中。故使種種不安。
種種不和。種種不寧。
種種不靜。所以道。
萬法本閒。惟人自閙。
果實一念緣起無生。
自然當下脫體風流。
那有許多之謂。到者裏。
若是箇漢。直教翻轉面皮。
掉轉脚手。掀翻海嶽。
撥亂乾坤。指南作北。
換斗移星。等閒向淨白地上。
撒沙撒土。立主立賓。
立照立用。立境立人。
立玄立要。立縱立奪。
立殺立活。立收立放。
立賞立罰。一切由己。
亦然。道有生有佛也得。
有凡有聖也得。有見有聞也得。
有取有捨也得。有生有滅也得。
有動有靜也得。又說甚麼得失過患。
物我分別。所以道。
法不孤起。仗境方生。
法隨法行。法幢隨處建立者。
豈不是盡乾坤大地。
日月星辰。森羅萬象。
情與無情。同一體證。
同一受用。同一圓明者哉。
者些且置。更作麼生是當陽一句。
還會麼。咄。青天白日。
寐語作麼。 ^264a2

示眾。大道無形。真空絕跡。
會與不會。總在裏許。
若也於中分緇素。
辨玄微。論是非。正是取螢火燒須彌。
若也總不恁麼。切忌玉石同觀。
金沙混積。所以道。
恁麼也不是。不恁麼也不是。
恁麼不恁麼總不是。
到者裏。直須別有向上一路。
始見衲僧巴鼻。且如何是衲僧巴鼻。
烏龜鑽敗壁。鷄向三更啼。 ^264b14

示眾。一句截流。萬機寢削。
十方坐斷。無去來今。
一道坦然。渾無邊畔。
豁開正眼。大地山河無寸土。
列回光相。本來夜暗與日明。
自是清風生八極。
得來明月照乾坤。
到者裏。塵塵剎剎。
全彰古佛家風。法法頭頭。
總是當人機用。還得麼。
果若得到恁麼田地。
達磨不來東土。二祖不往西乾。
佛法流遍天下。空生枉立巖前。
不然。一片白雲橫谷口。
許多歸鳥盡迷巢。
喝一喝。 ^264b26

示眾。若論此事。別無奇特。
山僧有箇方便。不惜眉毛。
與你諸人。下箇註脚。
還委悉麼。遂卓拄杖一下云。
者箇便是最初句。
良久云。者箇便是向上句。
還有末後一句。在你諸人肚皮。
餓了要飯喫處薦取。
於此薦得明。信得及。
方知飯是米做。鍋是鐵鑄。
若信不及。正好向三家村口。
十字路頭把定。待有人揵犂拗耙趕牛來時。
你便問他。做甚麼事去。
他自向你道得親切。
若再不信。直饒釋迦彌勒。
也奈你不何。自是你無靈種。
要且怪別人不得。
設若信了。山僧還有一句。
再向你道。如何道。
毗婆尸佛早留心。
直至而今不得妙。
黔南會燈錄卷第八〔終〕
w:: 
# 黔南會燈補續錄
黔南會燈補續錄
w:: 
## 聖可玉禪師法嗣
聖可玉禪師法嗣
w:: 
### 都勻續燈寂常禪師
都勻續燈寂常禪師 ^264b40

楚鄂蒲邑王氏子。
母岑氏。適亂入黔始生。
年十三。聞母誦金剛經。
動出塵念。從本菴巨徹芟染。
依貴筑東山梅溪和尚具足。
參四川華巖聖可和尚印證。 ^264c30

示眾。真空本湛然。
幻翳從何起。佛祖假虗名。
度生亦昧語。若是過量人。
不用頻頻舉。一口涸西江。
一擊忘所止。掉臂出長安。
難瞞拄杖子。且道。
拄杖子有甚長處。
腦後見腮。不與往來。
w:: 
### 都勻無瑕玉禪師
都勻無瑕玉禪師〔尊宿〕 ^264c36

本郡徐氏子。出家於開化殿。
禮參實為師。依天野廣恩和尚圓具。
師善操守。有不出為人之舉。
數十年。以枯澹自若。
臨終據座示眾坐脫。
世壽五十一。僧臘三十六。
w:: 
## 璧林門禪師法嗣
璧林門禪師法嗣
w:: 
### 平越蘆坪慈門竺崖性禪師
平越蘆坪慈門竺崖性禪師 ^265a2

蜀東墊邑朱氏子。
出家於安順圓通寺。
禮恒明剃染。依語嵩老人具足。
參璧林和尚印可。 ^265a12

佛誕日上堂。指天指地獨稱尊。
個事還他過量人。
瞿曇露盡深深意。
幾個知恩解報恩。
即今還有知恩底麼。
有。慈門拄杖子打教拆。
也未放手在。何故。
衲僧門下。賞罰分明。
師臨終說偈示眾坐化。
塔於本山之陽。世壽六十三。
僧臘四十餘。 ^265a16

黔南會燈補續錄
 ^265a28
