妙法蓮華經句解卷第七
author:: 錢塘廣照沙門　釋　聞達
other:: 
# 常不輕菩薩品第二十

orig:: 
妙法蓮華經常不輕菩薩品第二十
commentary::  ^597b35

前品發明五種法師弘經功德，不可稱量。
但聞是經，未見其人。
今舉不輕已往世時，忍辱不倦，力行斯道，得成正覺。
應驗之事，以印前法，令生深信。
於濁惡世，竭力流通。
orig::  ^597b37

爾時，佛告得大勢菩薩摩訶薩：
commentary:: 
亦名大勢至，義如序品。
佛所以告大勢至者，濁世弘經最為難事，
自非得大忍辱至有勢力方能行之，故語此菩薩也。
orig::  ^597b45

汝今當知，若比丘、比丘尼、優婆塞、優婆夷持法華經者。
commentary::  ^597c6

如上四眾，持法華者。
orig::  ^597c8

若有惡口，罵詈毀謗。
commentary:: 
惡口罵詈持經之人。
orig::  ^597c10

獲大罪報，如前所說。
commentary:: 
即譬喻品說謗經者得諸罪報。
orig::  ^597c12

其所得功德，如向所說眼、耳、鼻、舌、身、意清淨。
commentary:: 
持經之人所獲功德，如前法師功德品說。
orig::  ^597c16

得大勢！乃往古昔，過無量無邊不可思議阿僧祇劫。
commentary::  ^597c20

佛告勢至：過去久遠，無量劫前，
orig::  ^597c22

有佛名威音王。
commentary:: 
佛為法王，名聲遠布，威震十方，故立是號。
orig::  ^597c24

如來、應供、正徧知、明行足、善逝、世間解、
無上士、調御丈夫、天人師、佛、世尊。
commentary::  ^597c28

如序品解。
orig::  ^597c30

劫名離衰。
commentary:: 
時世好故，離諸哀惱。
orig::  ^597c32

國名大成。
commentary:: 
禮樂刑政，無所不備，故曰大成。
orig::  ^597c34

其威音王佛於彼世中，為天、人、阿修羅說法。
commentary:: 
天人脩羅，聽法之機。
orig::  ^597c36

為求聲聞者，說應四諦法。
commentary:: 
聲聞小機厭苦求樂，與四諦法是所相應，故為說也。
orig::  ^597c40

度生老病死。
commentary:: 
度脫世間四種苦相。
orig::  ^597c44

究竟涅槃。
commentary:: 
究竟成就，偏空寂滅。
orig::  ^597c46

為求辟支佛者，說應十二因緣法。
commentary:: 
緣覺之機，觀緣入道，與十二緣生滅法相，
是所相應，故為說也。
orig::  ^597c48

為諸菩薩因阿耨多羅三藐三菩提？
commentary:: 
菩薩之機志求佛道，因於無上正等正覺。
orig::  ^598a4

說應六波羅蜜法究竟佛慧。
commentary:: 
與六度法是所相應，故說菩薩波羅蜜法，令得成就佛之智慧。
orig::  ^598a8

得大勢！是威音王佛，壽四十萬億那由他恒河沙劫。
commentary::  ^598a12

彼佛應身壽量如是。
orig::  ^598a14

正法住世劫數，如一閻浮提微塵。
commentary:: 
以一閻浮抹為微塵，喻於正法住世之數。
orig::  ^598a16

像法住世劫數，如四天下微塵。
commentary:: 
以四天下抹為微塵，喻於像法住世之數。
orig::  ^598a20

其佛饒益眾生已，然後滅度。
commentary:: 
四十萬億恒河沙劫數，住世說法，度眾生已，後入涅槃。
orig::  ^598a24

正法像法，滅盡之後。
commentary:: 
如上一閻浮提四天微塵劫數法滅之後。
orig::  ^598a28

於此國土。
commentary:: 
即大成國。
orig::  ^598a32

復有佛出，亦號威音王。
commentary:: 
與前初佛名號無異。
orig::  ^598a34

如來、應供、正徧知、明行足、善逝、世間解、
無上士、調御丈夫、天人師、佛、世尊。
commentary::  ^598a36

如序品解。
orig::  ^598a38

如是次第有二萬億佛，皆同一號。
commentary:: 
名威音王。
orig::  ^598a40

最初威音王如來，既已滅度。
commentary:: 
身入滅已。
orig::  ^598a42

正法滅後。
commentary:: 
正法劫數，亦已滅盡。
orig::  ^598a44

於像法中。
commentary:: 
味法稍薄，機緣漸稀，大略相像正法之時，名曰像法。
orig::  ^598a46

增上慢比丘有大勢力。
commentary:: 
法久人微，實行者少，增上修行，未得謂得，
傲慢人者，此時得勢。
orig::  ^598b2

爾時有一，菩薩比丘，名常不輕。
commentary:: 
像法之中為比丘身，行菩薩行，名常不輕。
orig::  ^598b6

得大勢！以何因緣名常不輕？
commentary:: 
徵起名字，欲舉往緣。
orig::  ^598b10

是比丘凡有所見。
commentary:: 
凡一切時，有所遇見，
orig::  ^598b12

若比丘、比丘尼、優婆塞、優婆夷。
commentary:: 
像法四眾。
orig::  ^598b14

皆悉禮拜讚歎。
commentary:: 
見人設禮，發言稱歎。
orig::  ^598b16

而作是言：我深敬汝等，不敢輕慢。
commentary:: 
口作是言：我於汝等深生恭敬，不敢輙生輕慢之心。
orig::  ^598b18

所以者何？汝等皆行菩薩道。
commentary:: 
由汝皆行菩薩之道。
orig::  ^598b22

當得作佛。
commentary:: 
道是佛因，佛即道果，行菩薩道，必當作佛。
orig::  ^598b24

而是，比丘！
commentary:: 
常不輕者。
orig::  ^598b28

不專讀誦經典，但行禮拜。
commentary:: 
不專讀經及與禮拜。
orig::  ^598b30

乃至遠見四眾，亦復故往禮拜讚歎。
commentary:: 
遠有所見四眾之時，亦復故意前往禮拜讚歎其人。
在遠尚爾，近則可知。
orig::  ^598b32

而作是言：我不敢輕於汝等，汝等皆當作佛。
commentary:: 
遇有所見，即作是言：
orig::  ^598b38

四眾之中，有生瞋恚，心不淨者。
commentary:: 
中有嗔恚，心染世緣，不清淨者，
orig::  ^598b42

惡口罵詈。
commentary:: 
彼以習俗，反罵正人。
orig::  ^598b46

言：是無智比丘從何所來？
commentary:: 
言是愚人，自何而來？
orig::  ^598b48

自言：我不輕汝，而與我等授記，當得作佛。
commentary:: 
是述不輕口中之語。
orig::  ^598c2

我等不用如是虗妄授記。
commentary:: 
世人意謂，果佛方能與他記莂，此愚比丘云何記人？
顯是虗言，我等不用。
orig::  ^598c6

如此經歷多年。
commentary:: 
見人之時，常作是言：汝當作佛，
orig::  ^598c10

常被罵詈，不生嗔恚。
commentary:: 
常被眾人之所罵詈，未甞生於嗔恚之心。
orig::  ^598c12

常作是言：汝當作佛。
commentary:: 
雖遭罵詈，不易初心。
orig::  ^598c16

說是語時，眾人或以杖木瓦石而打擲之。
commentary:: 
眾人惡見常如是說，故以杖木而打擲也。
orig::  ^598c18

避走遠住，猶高聲唱言：
commentary:: 
遭打遠避，猶且高聲。
orig::  ^598c22

我不敢輕於汝等，汝等皆當作佛。
commentary:: 
臨危不變，真丈夫也。
orig::  ^598c24

以其常作是語故。
commentary:: 
以是比丘常作是語：
orig::  ^598c28

增上慢比丘、比丘尼、優婆塞、優婆夷。
commentary:: 
彼時上慢，四眾之人，
orig::  ^598c30

號之為常不輕。
commentary:: 
號此比丘，名常不輕。
orig::  ^598c34

是比丘臨欲終時。
commentary:: 
比丘世壽，臨終之時，
orig::  ^598c36

於虗空中，具聞威音王佛先所說法華經。
commentary:: 
由其平昔觀法性空能行難事，故臨終時聞空中聲佛所說法。
orig::  ^598c38

二十千萬億偈，悉能受持。
commentary:: 
經文雖多，以道力故，悉能持之。
orig::  ^598c44

即得如上眼根清淨，耳、鼻、舌、身、意根清淨。
commentary:: 
由能忍辱持經之故，得如前品六根清淨。
orig::  ^598c48

得是六根清淨已。
commentary:: 
淨六根已，遂乃不死。
orig::  ^599a4

更增壽命，二百萬億，那由他歲。
commentary:: 
重增如上，世壽之數。
orig::  ^599a6

廣為人說，是法華經。
commentary:: 
復廣為人，說是妙經。
orig::  ^599a10

於時，增上慢四眾：比丘、比丘尼、優婆塞、優婆夷。
commentary:: 
即是威王像法四眾。
orig::  ^599a12

輕賤是人，為作不輕名者。
commentary:: 
為常不輕作名字者。
orig::  ^599a16

見其得大神通力。
commentary:: 
空中聞法，悉能受持，神通力也。
orig::  ^599a18

樂說辯力。
commentary:: 
廣為人說樂。說，辯也。
orig::  ^599a20

大善寂力！
commentary:: 
聞罵不嗔，被打不怒，大善寂也。
orig::  ^599a22

聞其所說，皆信伏隨從。
commentary:: 
見殊勝故，聞說生信，心中敬伏，隨順教化。
orig::  ^599a24

是菩薩。
commentary:: 
即常不輕。
orig::  ^599a28

復化千萬億眾，令住阿耨多羅三藐三菩提。
commentary:: 
復化眾多，令住佛道。
orig::  ^599a30

命終之後，得值二千億佛，皆號日月燈明。
commentary:: 
捨前身已，生報復值二千億數日月燈明。
orig::  ^599a34

於其法中。
commentary:: 
於日月燈，佛法之中，
orig::  ^599a38

說是法華經。
commentary:: 
常為人說，是法華經。
orig::  ^599a40

以是因緣，復值二千億佛，同號雲自在燈王。
commentary:: 
日月燈後，復值如上，自在燈王，
orig::  ^599a42

於此諸佛法中，受持讀誦。
commentary:: 
內淨其心。
orig::  ^599a46

為諸四眾。
commentary:: 
外行化導。
orig::  ^599a48

說此經典故。
commentary:: 
因說如是法華經故。
orig::  ^599b2

得是常，眼清淨。
commentary:: 
父母所生清淨。
orig::  ^599b4

耳、鼻、舌、身、意諸根清淨。
commentary:: 
六根一時，悉得清淨。
orig::  ^599b6

於四眾中說法，心無所畏。
commentary:: 
見處不明，心多怖畏，六根既淨，達法淵微，
遇緣即說，何畏之有？
orig::  ^599b8

得大勢！是常不輕菩薩摩訶薩，供養如是若干諸佛。
commentary::  ^599b12

即二萬億威音王、二千億日月燈明、二千億雲自在燈王。
orig::  ^599b14

恭敬、尊重、讚歎，種諸善根。
commentary:: 
於諸佛所，深心奉事，植眾善根，
orig::  ^599b18

於後復值，千萬億佛。
commentary:: 
雲自在燈王之後，值千萬億數無量諸佛。
orig::  ^599b22

亦於諸佛法中說是經典。
commentary:: 
始終業，此妙法華經。
orig::  ^599b26

功德成就，當得作佛。
commentary:: 
六根功德，莊嚴成就，後當作佛。
orig::  ^599b28

得大勢！於意云何？
爾時常不輕菩薩豈異人乎？
則我身是。
commentary::  ^599b32

彼威音王時常不輕菩薩，即今我身釋迦佛是。
orig::  ^599b34

若我於宿世，不受持讀誦此經。
commentary:: 
宿若不持，此法華經，
orig::  ^599b38

為他人說者。
commentary:: 
為眾說者。
orig::  ^599b42

不能疾得阿耨多羅三藐三菩提。
commentary:: 
則不能得阿耨菩提。
orig::  ^599b44

我於先佛所，受持讀誦此經，為人說故，疾得阿耨多羅三藐三菩提。
commentary::  ^599b48

由讀誦說，所以疾成。
orig::  ^599c2

得大勢！彼時四眾：比丘、比丘尼、優婆塞、優婆夷。
commentary:: 
威音王時，像法四眾，
orig::  ^599c4

以嗔恚意輕賤我故。
commentary:: 
惡口罵詈，及以打擲，是輕賤相，
orig::  ^599c8

二百億劫。
commentary:: 
經如許時。
orig::  ^599c12

常不值佛，不聞法，不見僧。
commentary:: 
以輕僧故而不信法，以慢法故而不敬佛，
以是業緣，二百億劫不遇三寶。
orig::  ^599c14

千劫於阿鼻地獄受大苦惱。
commentary:: 
毀打之報。
orig::  ^599c18

畢是罪已。
commentary:: 
地獄罪畢。
orig::  ^599c20

復遇常不輕菩薩，教化阿耨多羅三藐三菩提。
commentary:: 
以宿曾聞，罪畢復遇。
orig::  ^599c22

得大勢！於汝意云何？
爾時四眾常輕是菩薩者，豈異人乎？
commentary::  ^599c26

彼時侮慢，不輕菩薩，增上慢者，
orig::  ^599c28

今此會中。
commentary:: 
今此靈山，法華會中。
orig::  ^599c30

 #CB02494;陀婆羅等五百菩薩。
commentary:: 
#CB02494;陀婆羅，此云善守，五百菩薩略舉一名。
orig::  ^599c32

師子月等，五百比丘。
commentary:: 
師子月者，義約威如師子、智若月光等五百人。
orig::  ^599c36

尼思佛等五百優婆塞。
commentary:: 
尼思佛者，是梵語，未詳何義，等餘五百。
orig::  ^599c40

皆於阿耨多羅三藐三菩提不退轉者是。
commentary:: 
如上菩薩、比丘及優婆塞千五百人，皆於菩提得不退轉，即是彼時增上慢者。
orig::  ^599c44

得大勢當知，是法華經大饒益諸菩薩摩訶薩，能令至於阿耨多羅三藐三菩提。
commentary::  ^600a2

不輕弘經，今登妙覺。
餘從化者，皆得菩提。
至於上慢，亦預聖流。
orig::  ^600a4

是故諸菩，薩摩訶薩。
commentary:: 
是故此會，諸大菩薩，
orig::  ^600a8

於如來滅後。
commentary:: 
於佛世尊，滅度之後，
orig::  ^600a10

常應受持、讀誦、解說、書寫是經。
commentary:: 
如前品中五種法師。
orig::  ^600a12

爾時，世尊欲重宣此義，而說偈言：過去有佛，
號威音王，神智無量，將導一切。
commentary::  ^600a16

過去世尊，威音王佛，神通智慧，皆悉無量，
將帶引導，一切眾生。
orig::  ^600a18

天人龍神，所共供養。
commentary:: 
八部之眾，咸共敬仰。
orig::  ^600a22

是佛滅後，法欲盡時。
commentary:: 
威音滅後，像法之時。
orig::  ^600a24

有一菩薩，名常不輕。
commentary:: 
因多可故，被諸四眾呼為不輕。
orig::  ^600a26

時諸四眾，計著於法。
commentary:: 
僧尼士女，執著法相。
orig::  ^600a30

不輕菩薩往到其所。
commentary:: 
到彼四眾著法者所。
orig::  ^600a32

而語之言：我不輕汝，汝等行道，皆當作佛。
commentary:: 
然我所以不輕汝者，由汝行道皆當作佛。
orig::  ^600a34

諸人聞已，輕毀罵詈。
commentary:: 
諸人不信，所以罵之。
orig::  ^600a38

不輕菩薩能忍受之。
commentary:: 
不輕悉能，安然忍受。
orig::  ^600a40

其罪畢已。
commentary:: 
菩薩本是善心教化，為有何罪？
般若經云：若有讀誦此經，為人輕賤者，
是人先世罪業，應墮惡道。
以今世人輕賤故，先世罪業，則為消滅。
由持經故，即以輕賤，便除業報。
orig::  ^600a42

臨命終時，得聞此經，六根清淨。
commentary:: 
臨終之時，聞空中說此法華經，得六根淨。
orig::  ^600b2

神通力故，增益壽命。
commentary:: 
以神通力，重增壽命。
orig::  ^600b6

復為諸人廣說是經。
commentary:: 
復為眾說是法華經。
orig::  ^600b8

諸著法眾。
commentary:: 
執著法相，諸四眾等，
orig::  ^600b10

皆蒙菩薩，教化成就，令住佛道。
commentary:: 
皆蒙不輕之所教化，成就智慧住於佛道。
orig::  ^600b12

不輕命終，值無數佛。
commentary:: 
即日月燈雲，自在燈王佛等。
orig::  ^600b16

說是經故，得無量福。
commentary:: 
由說經故，感得多福。
orig::  ^600b18

漸具功德，疾成佛道。
commentary:: 
漸漸具足菩薩功德，疾得成就無上佛道。
orig::  ^600b20

彼時不輕，則我身是。
commentary:: 
今釋迦是。
orig::  ^600b24

時四部眾，著法之者。
commentary:: 
如#CB02494;陀婆羅等。
orig::  ^600b26

聞不輕言：汝當作佛。
commentary:: 
彼本無心，不輕力勉，名為強毒，與之結緣。
下大乘種。
orig::  ^600b28

以是因緣，值無數佛。
commentary:: 
以是聞法因緣之故，得值無數萬億諸佛。
orig::  ^600b32

此會菩薩，五百之眾，并及四部，清信士女。
commentary:: 
即師子月、尼思佛等。
orig::  ^600b36

今於我前聽法者是。
commentary:: 
今釋迦前聽法華者。
orig::  ^600b40

我於前世，勸是諸人。
commentary:: 
即上諸人。
orig::  ^600b42

聽受斯經第一之法。
commentary:: 
於諸經中，此經最上，故云第一。
orig::  ^600b44

開示教人，令住涅槃。
commentary:: 
開說顯示，教化諸人，令得住於，大般涅槃。
orig::  ^600b48

世世受持，如是經典。
commentary:: 
我當世世持此經典。
orig::  ^600c4

億億萬劫，至不可議，時乃得聞，是法華經。
commentary:: 
以億億萬而為一劫，至於思議所不能得，
直待眾生緣熟之時，乃得聞是微妙之經，
言難得遇，不可輕也。
orig::  ^600c6

億億萬劫，至不可議，諸佛世尊，時說是經。
commentary:: 
言佛出世說是法華，亦自難得，如今釋迦四十年後方始說之。
orig::  ^600c12

是故行者於佛滅後，聞如是經勿生疑惑。
commentary:: 
疑則成障，故勸勿疑。
orig::  ^600c18

應當一心廣說此經。
commentary:: 
應當攝念，常一其心，廣為人說。
orig::  ^600c22

世世值佛，疾成佛道。
commentary:: 
則得世世常值諸佛，速成無上佛果菩提。
other:: 
# 如來神力品第二十一

orig::  ^600c26

妙法蓮華經如來神力品第二十一
commentary::  ^600c30

微妙等數地涌菩薩，聞釋迦佛開顯壽量，
本地風光如是久遠，又聞分別法師功德，
不輕弘經今成正覺，是以同聲合掌白佛，願於滅後弘傳是經。
世尊所以於大眾中，現起神通證明護念，
諸分身佛亦復如是，放光現相為作證明，故曰如來神力品也。
orig::  ^600c32

爾時，千世界微塵等菩薩摩訶薩從地涌出者。
commentary:: 
即下方空中諸菩薩。
orig::  ^600c44

皆於佛前一心合掌，瞻仰尊顏而白佛言：
commentary:: 
眾皆一心合掌白佛：
orig::  ^600c48

世尊我等，於佛滅後。
commentary:: 
於此娑婆，佛滅度後，
orig::  ^601a4

世尊分身所在國土滅度之處，當廣說此經。
commentary:: 
應是釋迦分身之處，當於後廣說是經。
orig::  ^601a6

所以者何？我等亦自欲得是真淨大法。
commentary:: 
所以爾者，不獨為他，兼亦為己。
欲得明此真常妙經，清淨大法。
orig::  ^601a10

受持、讀誦、解說、書寫而供養之。
commentary:: 
為法如是。
orig::  ^601a14

爾時世尊，於文殊師，利等無量，百千萬億。
commentary:: 
菩薩數也。
orig::  ^601a16

舊住娑婆世界菩薩摩訶薩。
commentary:: 
此諸菩薩皆是此方娑婆世界釋迦弟子舊住之人。
orig::  ^601a20

及諸比丘、比丘尼、優婆塞、優婆夷。
commentary:: 
四眾弟子。
orig::  ^601a24

天、龍、夜叉、乾闥婆、阿脩羅、迦樓羅、緊那羅、
摩睺羅伽、人非人等一切眾前。
commentary::  ^601a26

於諸八部，大眾之前，
orig::  ^601a28

現大神力。
commentary:: 
如下所明大神變力。
orig::  ^601a30

出廣長舌，上至梵世。
commentary:: 
舌相長廣，橫徧三千，竪至梵世。
妄語之者，舌則卷縮。
出此舌相，令眾得見，以表真實，發信解心。
orig::  ^601a32

一切毛孔，放於無量，無數色光。
commentary:: 
毛孔放於無數色光，表佛圓證法智慧眼。
orig::  ^601a38

皆悉徧照，十方世界。
commentary:: 
表佛大慈，等照一切。
orig::  ^601a42

眾寶樹下、師子座上諸佛，亦復如是。
commentary:: 
十方世界分身釋迦，坐寶樹下師子座者，亦如此現。
orig::  ^601a44

出廣長舌，放無量光。
commentary:: 
如前世尊咸出舌相俱至梵天，身毛孔中放無數光。
orig::  ^601a48

釋迦牟尼佛及寶樹下諸佛現神力時，滿百千歲。
commentary::  ^601b4

諸佛神力，百千劫事，不離剎那，一時普徧。
orig::  ^601b6

然後還攝舌相，一時謦欬，俱共彈指。
commentary:: 
是諸世尊現瑞之後，收攝舌相還復如初，
謦欬、覺悟、彈指、讚善，一時俱作無差別者，以顯其同。
佛所以出為說是事，而十方界分身諸佛亦復讚善。
orig::  ^601b8

是二音聲。
commentary:: 
是釋迦佛及諸分身，謦欬、彈指二種音聲。
orig::  ^601b16

徧至十方，諸佛世界。
commentary:: 
聲徧十方，諸佛國土，悉皆震響。
orig::  ^601b20

地皆六種震動。
commentary:: 
十方世界所有大地皆震動者，表破無明轉障成德。
六動之相，如序品中。
orig::  ^601b24

其中眾生，天、龍、夜叉、乾闥婆、阿脩羅、迦樓羅、
緊那羅、摩睺羅伽、人非人等。
commentary::  ^601b28

八部之名，如序品解。
orig::  ^601b30

以佛神力故。
commentary:: 
以佛世尊，神變之力，
orig::  ^601b32

皆見此娑婆世界。
commentary:: 
十方眾生，皆見此土。
orig::  ^601b34

無量無邊百千萬億眾寶樹下師子座上諸佛。
commentary:: 
因佛光故，所以得見。
orig::  ^601b36

及見釋迦牟尼佛共多寶如來，在寶塔中坐師子座。
commentary::  ^601b40

分身諸佛列在八方，所以先見自外之內，次見釋迦及與多寶。
orig::  ^601b42

又見無量無邊百千萬億菩薩摩訶薩。
commentary:: 
亦是得見此會之眾。
orig::  ^601b46

及諸四眾。
commentary:: 
僧尼士女
orig::  ^601c2

恭敬圍繞釋迦牟尼佛。
commentary:: 
悉見凡聖，恭敬圍繞。
orig::  ^601c4

既見是已。
commentary:: 
見光見相，見佛菩薩，及四眾已，
orig::  ^601c6

皆大歡喜，得未曾有。
commentary:: 
見希有事，故大歡喜。
orig::  ^601c8

即時，諸天於虗空中高聲唱言：
commentary:: 
空中諸天唱告諸方大眾見者：
orig::  ^601c10

過此無量無邊百千萬億阿僧祇世界。
commentary:: 
從遙見處，過爾許剎。
orig::  ^601c14

有國名娑婆。
commentary:: 
指此堪忍。
orig::  ^601c18

是中有佛，名釋迦牟尼。
commentary:: 
指釋迦尊。
orig::  ^601c20

今為諸菩薩摩訶薩。
commentary:: 
為此大眾，
orig::  ^601c22

說大乘經，名妙法蓮華教菩薩法佛所護念。
commentary:: 
妙等十二字，即是法華廣題目也。
orig::  ^601c24

汝等當深心隨喜。
commentary:: 
天勸大眾，令發深心，隨喜妙法。
orig::  ^601c28

亦當禮拜供養釋迦牟尼佛。
commentary:: 
又勸加敬釋迦世尊。
orig::  ^601c30

彼諸眾生聞，虗空中聲已。
commentary:: 
彼十方界，其中眾生，聞虗空中，諸天告已。
orig::  ^601c32

合掌向娑婆世界，作如是言：
commentary:: 
眾皆合掌，向此娑婆作如是言：
orig::  ^601c36

南無釋迦牟尼佛。
南無釋迦牟尼佛。
commentary:: 
因聞生信，稱持佛名。
orig::  ^601c40

以種種華香，瓔珞幡蓋。
commentary:: 
設諸供事。
orig::  ^601c44

及諸嚴身之具，珍寶妙物。
commentary:: 
謂以珍寶莊嚴身者。
orig::  ^601c46

皆共遙散，娑婆世界。
commentary:: 
因佛光明得遠瞻見，故以華等遙散此方。
orig::  ^601c48

所散諸物從十方來，譬如雲集變成寶帳。
commentary:: 
物多之故，如雲而聚，化作寶帳。
orig::  ^602a4

徧覆此間，諸佛之上。
commentary:: 
徧釋迦佛，及諸分身，寶座之上，
orig::  ^602a8

于時，十方世界通達無礙，如一佛土。
commentary:: 
於事易解。若表法者，十法界心同一實性，
如理通達，故云無礙。
orig::  ^602a12

爾時，佛告上行等菩薩大眾：
commentary:: 
即下方來諸菩薩也。
orig::  ^602a16

諸佛神力如是。
commentary:: 
即上所現神變之相。
orig::  ^602a18

無量無邊，不可思議。
commentary:: 
瑞相無邊，思議叵及。
orig::  ^602a20

若我以是神力。
commentary:: 
以上所現威神之力。
orig::  ^602a22

於無量無邊，百千萬億，阿僧祇劫。
commentary:: 
經爾許時。
orig::  ^602a24

為囑累故。
commentary:: 
為欲付囑如是妙經，累於滅後四眾之故。
orig::  ^602a26

說此經功德，猶不能盡。
commentary:: 
功德甚深，說不可盡。
orig::  ^602a30

以要言之：
commentary:: 
以其要者而試言之。
orig::  ^602a32

如來一切，所有之法。
commentary:: 
所謂漸頓偏圓，三乘一乘，十二分教。
orig::  ^602a34

如來一切自在神力。
commentary:: 
生滅去來，方便示現，隨心自在神通力。
orig::  ^602a38

如來一切，秘要之藏。
commentary:: 
此法華經是諸如來秘密要妙諸法之藏，
四十年後時乃說之，爾前未發名為秘藏。
orig::  ^602a42

如來一切甚深之事。
commentary:: 
所謂久近、本迹二門，塵點劫事，一切眾生無能知者，故曰甚深。
orig::  ^602a48

皆於此經宣示顯說。
commentary:: 
在昔未談名秘密藏，今日乃為顯然而說，即顯露也。
orig::  ^602b4

是故，汝等於如來滅後，應當一心受持、
讀誦、解說、書寫。
commentary::  ^602b8

令，傳法也。
orig::  ^602b10

如說修行。
commentary:: 
令起行也。
orig::  ^602b12

所在國土，若有受持、讀誦、解說、書寫、如說修行。
commentary:: 
謂若有人，讀說修行，
orig::  ^602b14

若經卷所住之處。
commentary:: 
隨有是經所在之處。
orig::  ^602b18

若於園中。
commentary:: 
園苑之中。
orig::  ^602b20

若於林中。
commentary:: 
叢林之下。
orig::  ^602b22

若於樹下。
commentary:: 
獨樹之下。
orig::  ^602b24

若於僧坊。
commentary:: 
僧所住處，名修道坊。
orig::  ^602b26

若白衣舍。
commentary:: 
俗士之家
orig::  ^602b28

若在殿堂。
commentary:: 
僧坊殿宇
orig::  ^602b30

若山谷曠野。
commentary:: 
若在山谷，及曠野中，
orig::  ^602b32

是中皆應起塔供養。
commentary:: 
是諸處中皆應建塔。
orig::  ^602b34

所以者何？
commentary:: 
何故勸令起塔供養？
orig::  ^602b36

當知是處，即是道場。
commentary:: 
當知世間有是經處，即為有佛。
orig::  ^602b38

諸佛於此得阿耨，多羅三藐三菩提。
commentary:: 
經是如來成道處也。
orig::  ^602b42

諸佛於此，轉于法輪。
commentary:: 
此之一字，即指當經佛依此法轉于法輪。
orig::  ^602b46

諸佛於此而般涅槃。
commentary:: 
諸佛亦以此經典故，證大涅槃。
orig::  ^602c2

爾時，世尊欲重宣此義，而說偈言：諸佛救世者，住於大神通。
commentary::  ^602c6

諸佛慈悲，乃救世者，住於神通，大福德藏。
orig::  ^602c8

為悅眾生故，現無量神力。
commentary:: 
為令眾生見之歡悅，故現如是無量神力。
orig::  ^602c12

舌相至梵天，身放無數光。
commentary:: 
現此等相，即神通也。
orig::  ^602c16

為求佛道者，現此希有事。
commentary:: 
為諸求學佛道之者，現此神通希有之事。
orig::  ^602c18

諸佛謦欬聲，及彈指之聲，周聞十方國。
commentary:: 
謦欬、彈指，是二音聲，十方國土，周徧咸聞。
orig::  ^602c22

地皆六種動。
commentary:: 
因現通故，所以大地六種震動。
orig::  ^602c26

以佛滅度後，能持是經故。
commentary:: 
因諸菩薩，於佛滅後，發誓弘經，
orig::  ^602c28

諸佛皆歡喜，現無量神力。
commentary:: 
一時謦欬，同發善音，俱共彈指，明讚其德。
orig::  ^602c32

囑累是經故，讚美受持者。
commentary:: 
為欲囑累是法華故，發言讚美能受持者。
orig::  ^602c36

於無量劫中，猶故不能盡。
commentary:: 
縱經塵劫，讚不能盡。
orig::  ^602c40

是人之功德，無邊無有窮。
commentary:: 
是持經人所得功德，無有邊際，亦無窮盡。
orig::  ^602c42

如十方虗空，不可得邊際。
commentary:: 
虗空無邊，持經功德，亦復如是。
orig::  ^602c46

能持是經者，則為已見我。
commentary:: 
此經所明，是佛法性。
見佛性者，則見佛身。
orig::  ^603a2

亦見多寶佛，及諸分身者。
commentary:: 
見本性時即見多寶，見差別性即分身佛。
orig::  ^603a6

又見我今日，教化諸菩薩。
commentary:: 
得見佛性，念念進修，期成佛道，即眾菩薩。
orig::  ^603a10

能持是經者，令我及分身，滅度多寶佛，一切皆歡喜。
commentary::  ^603a14

釋迦出世，為說是經；多寶出現，為說是經；
分身諸佛，為是經故。
十方雲集，見有能持，則持佛身，故皆歡喜。
orig::  ^603a16

十方現在佛。
commentary:: 
十方現住世之佛。
orig::  ^603a22

并過去未來。
commentary:: 
并已過去，入涅槃者，及以未來，當成佛者，
orig::  ^603a24

亦見亦供養。
commentary:: 
時是經者，亦見十方三世諸佛，以此心持，亦是供養諸佛世尊。
orig::  ^603a28

亦令得歡喜。
commentary:: 
亦令諸佛，皆大歡喜。
orig::  ^603a32

諸佛坐道場，所得秘要法。
commentary:: 
一切諸佛，坐於道場，所得秘密，要妙之法，
orig::  ^603a34

能持是經者，不久亦當得。
commentary:: 
能持是經則行佛道，行佛道者不久亦當成得佛道。
orig::  ^603a38

能持是經者，於諸法之義。
commentary:: 
於一切法，所有義理，
orig::  ^603a42

名字及言辭。
commentary:: 
名字位號，及以言辭，
orig::  ^603a44

樂說無窮盡。
commentary:: 
於一名字具無量法，於一法中有無量義，言辭辨說豈能窮盡？
orig::  ^603a46

如風於空中，一切無障礙。
commentary:: 
由見理故，善解法義，一切通達，絕無狐疑。
譬如清風遊於太虗，風無形質，虗空無相，
能所俱空，故無障礙。
orig::  ^603b2

於如來滅後，知佛所說經。
commentary:: 
於佛滅後，知佛所說，妙法華經，
orig::  ^603b8

因緣及次第，隨義如實說。
commentary:: 
一切經典，因緣為宗，大小偏圓，各有次第。
今經因緣，為一大事；今經次第，三周開顯。
融漸即頓，點偏即圓，先近後遠，本迹第論。
大外無小，窮佛性性，能善因緣，及以次第。
隨宜解釋，不紊宗網，一一稱理，名如實說。
orig::  ^603b12

如日月光明，能除諸幽冥。
commentary:: 
譬如日月，有大光明，能除世間，一切暗昧。
orig::  ^603b22

斯人行世間，能滅眾生暗。
commentary:: 
此明經人行於世間，能除眾生一切暗障。
orig::  ^603b26

教無量菩薩，畢竟住一乘。
commentary:: 
以此妙經，教無量眾，究竟住於，一乘佛道。
orig::  ^603b30

是故有智者，聞此功德利。
commentary:: 
以是之故，諸有智者聞此持經功德大利。
orig::  ^603b34

於我滅度後，應受持斯經。
commentary:: 
於佛滅後，當持此經。
orig::  ^603b38

是人於佛道，決定無有疑。
commentary:: 
如是智人於佛聖道，決定無有疑惑之心。
other:: 
# 囑累品第二十二

orig::  ^603b40

妙法蓮華經囑累品第二十二
commentary::  ^603b44

下方舊住無數菩薩，誓於滅後，竭力弘經，
如是大事，付托得所。
佛及分身，皆大喜悅，現相放光，謦欬彈指，
讚美斯人，以堅其志。
爾時如來，於寶塔中，從座而起，復現神通，
舒右手摩諸菩薩頂，再三囑付，以廣流傳。
囑是付托之為，累即勞煩之義。
佛以是法，囑付將來，勞諸菩薩，力為行之，故名囑累品也。
orig::  ^603b46

爾時釋迦牟尼佛。
commentary:: 
爾神力品說竟之時。
orig::  ^603c10

從法座起。
commentary:: 
從多寶塔法座中起。
orig::  ^603c12

現大神力，以右手摩無量菩薩摩訶薩頂。
commentary:: 
菩薩無量，非現神力，孰能徧摩一切之頂？
以右手者，右表權智；摩其頂者，頂表實智。
orig::  ^603c14

而作是言：我於無量，百千萬億，阿僧祇劫。
commentary:: 
從初發心至成正覺，經歷爾許阿僧祇劫。
orig::  ^603c20

修習是難得阿耨多羅三藐三菩提法。
commentary:: 
修行習學，如是難得，菩提之心，
orig::  ^603c24

今以付囑汝等。
commentary:: 
今以此法付於汝等。
orig::  ^603c28

汝等應當一心流布此法，廣令增益。
commentary:: 
心若不一，豈能成事？
故勸菩薩應當一心流布如此難得之心，廣令法種日漸增益。
orig::  ^603c30

如是三摩諸菩薩摩訶薩頂。
commentary:: 
凡三撫摩欲令堅固，而作是言：我於無量百千萬億阿僧祇劫修習是難。
orig::  ^603c36

得阿耨多羅三藐三菩提法。
commentary:: 
意義同前。
orig::  ^603c40

令以付囑汝等。汝等當受持讀誦。
廣宣此法。
commentary:: 
囑令持誦，廣宣流布。
orig::  ^603c42

令一切眾生，普得聞知。
commentary:: 
欲令眾生，聞生信解。
orig::  ^603c46

所以者何？
commentary:: 
云何欲廣？
orig::  ^603c48

如來有大慈悲。
commentary:: 
能為眾生，拔苦與樂。
orig::  ^604a2

無諸慳吝。
commentary:: 
無有一切慳吝之心。
orig::  ^604a4

亦無所畏。
commentary:: 
亦復無有，所怖畏心。
orig::  ^604a6

能與眾生，佛之智慧。
commentary:: 
三惑俱亡，究竟極果，妙覺智慧也。
orig::  ^604a8

如來智慧。
commentary:: 
一、三相，即修性不二如如智慧也。
orig::  ^604a12

自然智慧。
commentary:: 
匪由修作本有真淨平等大慧也。
orig::  ^604a14

如來是一切眾生之大施主。
commentary:: 
以如如智照如如境，境智不二自住其中，
亦以此法教化一切，名大施主。
orig::  ^604a16

汝等亦應隨學如來之法，勿生慳吝。
commentary:: 
教諸菩薩亦當隨順學如是法，施與眾生勿懷慳吝。
orig::  ^604a20

於未來世。若有善男子、善女人。
信如來智慧者。
commentary:: 
有於如來，真實智慧，能信受者，
orig::  ^604a24

當為演說，此法華經，使得聞知。
commentary:: 
當與演說此之妙經，使其得聞知解義味。
orig::  ^604a28

為令其人得佛慧故。
commentary:: 
欲令聞者，得入妙覺。
佛之智慧，
orig::  ^604a32

若有眾生，不信受者。
commentary:: 
或有眾生以緣淺故，於此妙經不能信心如教領受。
orig::  ^604a36

當於如來餘深法中示教利喜。
commentary:: 
當於如來餘方便教深法之中，開示教導，
令得利益，生大歡喜。
orig::  ^604a40

汝等若能如是。
commentary:: 
若能隨機，如是授道。
orig::  ^604a44

則為已報諸佛之恩。
commentary:: 
諸佛本願，誓度眾生，能順佛意，是報佛恩。
orig::  ^604a46

時諸菩薩摩訶薩。
commentary:: 
蒙佛摩頂，諸大菩薩，
orig::  ^604b2

聞佛作是說已。
commentary:: 
聞世尊說報恩之語。
orig::  ^604b4

皆大歡喜，徧滿其身。
commentary:: 
眾皆歡喜，充徧其身。
orig::  ^604b6

益加恭敬，曲躬低頭，合掌向佛，俱發聲言：
commentary:: 
增加敬慕，曲身低頭，俱同發聲。
orig::  ^604b8

如世尊勅，當具奉行。
commentary:: 
如佛世尊之所教勅，當備奉行。
orig::  ^604b12

唯然，世尊！願不有慮。
commentary:: 
以身任責，歡勿慮也。
orig::  ^604b16

諸菩薩摩訶薩眾如是三反，俱發聲言：
如世尊勅，當具奉行。
唯然，世尊！願不有慮。
commentary::  ^604b18

如是至三，請不有慮。
orig::  ^604b20

爾時，釋迦牟尼佛令十方來諸分身佛各還本土。
commentary::  ^604b22

為諸菩薩欲見多寶故，集分身證經事畢故，令各還本化之國。
orig::  ^604b24

而作是言：諸佛各隨所安，多寶佛塔還可如故。
commentary:: 
分身諸佛，各隨本土之所，安住多寶佛塔。
已酬素志，請還下方。
orig::  ^604b28

說是語時，十方無量分身諸佛，坐寶樹下師子座上者。
commentary::  ^604b34

即寶塔品八方所變四百萬億那由他國菩提樹下坐師子座諸分身佛。
orig::  ^604b36

及多寶佛。
commentary:: 
即寶塔品下方涌出住於虗空寶塔中佛。
orig::  ^604b40

并上行等無邊阿僧祇菩薩大眾。
commentary:: 
即十五品下方涌出舊住娑婆上行菩薩等無邊僧祇誓持經者。
orig::  ^604b44

舍利弗等聲聞四眾。
commentary:: 
即現住娑婆法華得記諸大聲聞并四眾等。
orig::  ^604b48

及一切世間，天、人、阿脩羅等。
commentary:: 
八部之眾。
orig::  ^604c4

聞佛所說，皆大歡喜。
commentary:: 
眾聞如來語諸佛言：各還本土。
聽法既辨，心各悟明，故皆歡喜。
other:: 
# 藥王菩薩本事品第二十三

orig::  ^604c6

妙法蓮華經藥王菩薩本事品第二十三
commentary::  ^604c10

他經之中，聞囑累已，大眾即散。
今法華會，於囑累後，遇宿王華，請問藥王：何緣遊此？
願聞苦行。唯分身佛，即沒不現。
多寶尚留，眾亦不散。
前囑累品，佛起塔中多寶之座，立空中說。
今藥王品，復在靈山法座上說。
orig::  ^604c12

爾時宿王華菩薩白佛言：世尊！
commentary:: 
宿王華者，未詳其義。
orig::  ^604c22

藥王！菩薩云何遊於娑婆世界？
commentary:: 
藥王者，楞嚴云：無始時來，為世良醫，世尊印我，名為藥王。
宿王華問，意欲世尊發明往事，激勵時心。
orig::  ^604c26

世尊！是藥王菩薩有若干百千萬億那由他難行苦行？
commentary::  ^604c32

言：藥王！有人所難行眾多苦行。
orig::  ^604c34

善哉！世尊，願少解說。
commentary:: 
不敢具聞，願為略說。
orig::  ^604c36

諸天、龍、神、夜叉、乾闥婆、阿修羅、迦樓羅、
緊那羅、摩睺羅伽、人非人等。
commentary::  ^604c38

八部之眾。
orig::  ^604c40

又他國土，諸來菩薩。
commentary:: 
他方遠來，諸大菩薩，
orig::  ^604c42

及此聲聞眾。
commentary:: 
及以此土，小乘之眾，
orig::  ^604c44

聞皆歡喜。
commentary:: 
言如上眾，皆喜願聞。
orig::  ^604c46

爾時佛告宿王華菩薩：乃往過去無量恒河沙劫。
commentary::  ^604c48

往古無量，恒沙劫前，
orig::  ^605a2

有佛號日月淨明德。
commentary:: 
義約佛智慧，明如日月，德淨無垢，故得是名。
orig::  ^605a4

如來、應供、正徧知、明行足、善逝、世間解、
無上士、調御丈夫、天人師、佛、世尊。
commentary::  ^605a8

如序品解。
orig::  ^605a10

其佛有八十億大菩薩摩訶薩。
commentary:: 
大乘弟子
orig::  ^605a12

七十二恒河，沙大聲聞眾。
commentary:: 
二乘弟子
orig::  ^605a14

佛壽四萬二千劫。
commentary:: 
住世之壽。
orig::  ^605a16

菩薩壽命亦等。
commentary:: 
壽與佛等。
orig::  ^605a18

彼國無有女人。
commentary:: 
離婬欲也。
orig::  ^605a20

地獄、餓鬼、畜生、阿脩羅等。
commentary:: 
無四惡也。
orig::  ^605a22

及以諸難。
commentary:: 
無八難也。
orig::  ^605a24

地平如掌。
commentary:: 
由平心地，世地亦平。
orig::  ^605a26

琉璃所成。
commentary:: 
心明淨故，地亦明淨。
orig::  ^605a28

寶樹莊嚴。
commentary:: 
菩提行願，以為道樹。
orig::  ^605a30

寶帳覆上。
commentary:: 
以佛頂智，修佛福德，徧覆其上，
orig::  ^605a32

垂寶華幡。
commentary:: 
幡像色身，取鼓動義。
orig::  ^605a34

寶瓶。香爐。
commentary:: 
寶瓶惑華，守口如瓶，不令傾側，養眾寶華。
寶爐然香，爐以表心，香以表信。
orig::  ^605a36

周徧國界，七寶為臺。
commentary:: 
臺即寶座。
orig::  ^605a40

一樹一臺。
commentary:: 
一一樹下，有一寶臺。
orig::  ^605a42

其樹去臺盡一箭道。
commentary:: 
寶樹相去各一箭，地一百二十步也。
orig::  ^605a44

此諸寶樹皆有菩薩、聲聞而坐其下。
commentary:: 
大願名樹，住法名座。
orig::  ^605a48

諸寶臺上各有百億諸天。
commentary:: 
一切善念，名為諸天。
orig::  ^605b4

作天伎樂，歌歎於佛。
commentary:: 
和樂之音名天伎樂，歌揚讚歎佛之功德。
orig::  ^605b6

以為供養。
commentary:: 
隨順佛心，名供養佛。
orig::  ^605b10

爾時，彼佛為一切眾生喜見菩薩。
commentary:: 
即是藥王往世之名，以慈悲故，為眾生之所喜見。
orig::  ^605b12

及眾菩薩。
commentary:: 
大乘之眾。
orig::  ^605b16

諸聲聞眾。
commentary:: 
小乘之眾。
orig::  ^605b18

說法華經。
commentary:: 
彼佛為眾亦說妙經。
orig::  ^605b20

是一切眾生喜見菩薩樂習苦行。
commentary:: 
樂欲習學精苦之行。
orig::  ^605b22

於日月、淨明德、佛法中。
commentary:: 
依彼佛法，安於其中。
orig::  ^605b26

精進經行。
commentary:: 
精一修進，晝夜行道，直來直去，如絲經直，
名曰經行，即常行三昧也。
orig::  ^605b28

一心求佛。
commentary:: 
心無異念，志求佛道。
orig::  ^605b32

滿萬二千歲已。
commentary:: 
至勤苦卓，經歷許時。
orig::  ^605b34

得現一切色身三昧。
commentary:: 
以勤苦故，即時證得，普現色身。
orig::  ^605b36

得此三昧已，心大歡喜。
commentary:: 
以見法故，得三昧樂。
orig::  ^605b40

即作念言：我得現一切色身三昧。
commentary:: 
我得此定。
orig::  ^605b42

皆是得聞法華經力。
commentary:: 
云何聞經即得三昧？
經令運心普化一切，則於一一眾生之前皆有我身，
以是之故得普現身，由經力也。
orig::  ^605b44

我今當供養日月淨明德佛及法華經。
commentary:: 
從佛聞法，從法入道，故得道已，思供佛經。
orig::  ^605c2

即時入是三昧。
commentary:: 
即普現身。
orig::  ^605c6

於虗空中。
commentary:: 
於虗空者，表於空寂起方便用。
orig::  ^605c8

雨曼陀羅華、摩訶曼陀羅華。
commentary:: 
大小二種白色之華，表淨行也。
orig::  ^605c10

細末堅黑旃檀。
commentary:: 
香質堅黑，細末而下。
orig::  ^605c14

滿虗空中，如雲而下。
commentary:: 
表細行也。
orig::  ^605c16

又雨海此岸旃檀之香。
commentary:: 
閻浮洲比海之此岸，出最妙香，名牛頭旃檀。
orig::  ^605c18

此香六銖價，直娑婆世界。
commentary:: 
二二四銖名為一兩，六銖即是四分之一。
六銖之價直，娑婆國言至貴也。
orig::  ^605c22

以供養佛。
commentary:: 
雨華献香，即是自供性德佛也。
orig::  ^605c26

作是供養已，從三昧起。
commentary:: 
現大神變，作廣供已，還從定出，
orig::  ^605c28

而念言：我雖以神力，供養於佛。
commentary:: 
前所現供，皆身外物。
orig::  ^605c32

不如以身供養。
commentary:: 
身是內財，方為大施。
orig::  ^605c36

即服諸香，旃檀薰陸。
commentary:: 
狀如桃膠，葉似棠梨。
orig::  ^605c38

兜樓婆。
commentary:: 
白茆香
orig::  ^605c40

畢力迦。
commentary:: 
丁香。
orig::  ^605c42

沉水。
commentary:: 
沉香。
orig::  ^605c44

膠香。
commentary:: 
栢膠香。
orig::  ^605c46

又飲瞻蔔。
commentary:: 
黃色華。
orig::  ^605c48

諸華香油。
commentary:: 
以諸華香浸油令香。
orig::  ^606a2

滿千二百歲已。
commentary:: 
如是淨身千二百歲。
orig::  ^606a4

香油塗身。
commentary:: 
如木犀油等，可以塗身者，
orig::  ^606a6

於日月淨明德佛前，以天寶衣而自纏身，灌諸香油。
commentary::  ^606a8

先以衣纏，次灌以油，如燭之狀。
orig::  ^606a10

以神通力願而自然身。
commentary:: 
以神通力、大願之力，而自燒然百福之身。
orig::  ^606a12

光明徧照，八十億恒，河沙世界。
commentary:: 
以神通力故，能光照恒沙世界八十億者，即是照破八識塵勞。
orig::  ^606a16

其中諸佛同時讚言：善哉，善哉！
commentary:: 
光所照處，諸佛同讚。
orig::  ^606a20

善男子，是真精進。
commentary:: 
若以事供，未足為難，以然身供，真精進也。
orig::  ^606a24

是名真法供養如來。
commentary:: 
捨身命財如法行施，若不了知五陰本空、
四大非有，云何能捨？
見法空故名為法施，施合真空，是故名為真法供養。
orig::  ^606a28

若以華香、瓔珞、燒香、末香、塗香、天繒、幡盖。
commentary:: 
色塵供養。
orig::  ^606a34

及海此岸，旃檀之香。
commentary:: 
香塵供養。
orig::  ^606a38

如是等種種諸物，供養所不能及。
commentary:: 
此皆外物，不及身施。
orig::  ^606a40

假使國城、妻子布施，亦所不及。
commentary:: 
國城之施即是外報，妻子等施即是內報，亦皆不及捨身布施。
orig::  ^606a44

善男子！是名第一之施，於諸施中最尊最上。
commentary:: 
悉過諸施。
orig::  ^606a48

以法供養諸如來故。
commentary:: 
以此之人見法空故，能捨身命供如來故。
orig::  ^606b4

作是語已，而各默然。
commentary:: 
諸佛讚已，然後默然。
今謂身是穢物，舉體不淨，縱灌香油，然之亦臭。
何為諸佛喜此供養？
咸稱：善哉！名真法供。
當知此義，若能空身，則一切物無有不空；
其見空者，則能無礙；心無礙故，諸障即空；
即空亦空，空極覺滿，是真解脫。
orig::  ^606b8

其身火然，千二百歲。
commentary:: 
言如此久也。
orig::  ^606b18

過是已後，其身乃盡。
commentary:: 
然身事畢。
orig::  ^606b20

一切眾生喜見菩薩作如是法供養已。
commentary:: 
捨身之後。
orig::  ^606b22

命終之後，復生日月淨明德佛國中。
commentary:: 
重復應世。
orig::  ^606b24

於淨德王家。
commentary:: 
托國王家。
orig::  ^606b26

結加趺坐。
commentary:: 
以神通力，加坐化生。
orig::  ^606b28

忽然化生，即為其父，而說偈言：
commentary:: 
既曰化生，云何有父以托王家，稱王為父？
orig::  ^606b30

大王今當知，我經行彼處。
commentary:: 
即上文云精進經行。
orig::  ^606b34

即時得一切，現諸身三昧。
commentary:: 
從精進定發得神通，故能普現一切色身。
orig::  ^606b36

勤行大精進，捨所愛之身。
commentary:: 
總述前身，能捨所愛，得道之身。
orig::  ^606b40

說是偈已而白父言：日月淨明德佛今故現在。
commentary:: 
菩薩苦行，先取涅槃；如來壽高，猶現在世。
orig::  ^606b44

我先供養佛已，得解一切眾生語言陀羅尼。
commentary:: 
十方國土所有眾生種種言音悉能解了，
名：解一切眾生語言三昧。
orig::  ^606b48

復聞是法華經八百千萬億那由他甄迦羅、
頻婆羅、阿閦婆等偈：
commentary::  ^606c6

八百千萬者，謂八百箇一千萬也。
西土大數有五十二種，甄迦羅是第十六，
頻婆羅是十八，阿閦婆是第二十，後面更有三十二種，故云等也。
orig::  ^606c8

大王，我今當還供養此佛。
commentary:: 
即復供養淨明德佛。
orig::  ^606c14

白已，即坐七寶之臺。
commentary:: 
即寶座也。
orig::  ^606c16

上升虗空。
commentary:: 
騰身空中。
orig::  ^606c18

高七多羅樹。
commentary:: 
一、多羅約以七尺，總五丈許。
orig::  ^606c20

往到佛所，頭面禮足。
commentary:: 
往彼佛所，頭面敬禮，佛之雙足，
orig::  ^606c22

合十指爪，以偈讚佛：容顏甚奇妙！
commentary:: 
歎佛福相，容顏甚妙。
orig::  ^606c26

光明照十方。
commentary:: 
歎佛慧光，照十方界。
orig::  ^606c30

我適曾供養。
commentary:: 
謂前身時，已曾供養。
orig::  ^606c32

今復還親覲。
commentary:: 
謂再出世，復遇世尊。
orig::  ^606c34

爾時，一切眾生喜見菩薩說是偈已，而白佛言：
commentary:: 
此經家語，阿難所置。
orig::  ^606c36

世尊！世尊猶故在世。
commentary:: 
菩薩再生，又得見佛，故作是說。
orig::  ^606c40

爾時，日月淨明德佛告一切眾生喜見菩薩：
commentary:: 
因喜見，問佛尚在，出所以告之。
orig::  ^606c44

善男子！我涅槃時到。
commentary:: 
謂化緣畢，將事歸真。
orig::  ^606c48

滅盡時至。
commentary:: 
謂當入於滅盡涅槃。
orig::  ^607a2

汝可安施床座。
commentary:: 
令治床座，入滅之處。
orig::  ^607a4

我於今夜當般涅槃。
commentary:: 
諸佛降生，並在日中，表陽明也。
諸佛入滅，悉於中夜，表陰暗也。
佛出於世間，為眾生作眼，世尊入寂滅，十方皆暗瞑。
orig::  ^607a6

又勅一切眾生喜見菩薩：善男子！
我以佛法囑累於汝。
commentary::  ^607a12

謂以佛之功德法藏，付囑住持，流通後世。
orig::  ^607a14

及諸菩薩大弟子。
commentary:: 
付以弟子，囑令教導。
orig::  ^607a16

并阿耨多羅三藐三菩提法。
commentary:: 
前云佛法通囑三藏，今菩提法是圓頓教。
orig::  ^607a18

亦以三千大，千七寶世界。
commentary:: 
實報土也。
orig::  ^607a22

諸寶樹寶臺。
commentary:: 
樹即願王，臺即法空。
orig::  ^607a24

及給侍諸天。
commentary:: 
佛在世時，諸天侍衛；今佛入滅，付傳法人。
orig::  ^607a26

悉付於汝。
commentary:: 
悉囑喜見。
orig::  ^607a30

我滅度後，所有舍利亦付囑汝。
commentary:: 
舍利乃是佛之骨身，由戒定慧之所熏修，
甚難可得最上福田，故囑喜見善為護持。
orig::  ^607a32

當令流布，廣設供養。
commentary:: 
當令眾生，流布供養。
orig::  ^607a38

應起若干千塔？
commentary:: 
又令起塔，奉安舍利。
orig::  ^607a40

如是日月淨明德佛，勅一切眾生喜見菩薩已。
commentary:: 
淨明德佛如上囑已。
orig::  ^607a42

於夜後分，入於涅槃。
commentary:: 
中夜之後，即入滅也。
orig::  ^607a46

爾時，一切眾生喜見菩薩見佛滅度。
commentary:: 
目見如來，入於滅度。
orig::  ^607a48

悲感懊惱，戀慕於佛。
commentary:: 
悲切感動，追思佛德，懊惱戀慕，
orig::  ^607b4

即以海此岸旃檀為#CB00036;。
commentary:: 
海此岸栴檀，即牛頭栴檀，積聚為#CB00036;。
orig::  ^607b8

供養佛身，而以燒之。
commentary:: 
以香為薪，焚化於佛。
orig::  ^607b12

火滅已後，收取舍利。
commentary:: 
收拾遺身。
orig::  ^607b14

作八萬四千寶瓶。
commentary:: 
以寶為瓶，盛貯舍利。
orig::  ^607b16

以起八萬四千塔。
commentary:: 
每一寶瓶，建立一塔。
orig::  ^607b18

高三世界。
commentary:: 
表極三際。
orig::  ^607b20

表剎莊嚴。
commentary:: 
立剎竿者，表佛示剎，令諸迷者知其所趣。
orig::  ^607b22

垂諸幡盖，懸眾寶鈴。
commentary:: 
各有所表，如前委釋。
orig::  ^607b26

爾時，一切眾生喜見菩薩復自念言：
commentary:: 
建塔之後，又復作念：
orig::  ^607b28

我雖作是供養，心猶未足。
commentary:: 
未滿所願。
orig::  ^607b32

我今當更供養舍利。
commentary:: 
意欲如是。
orig::  ^607b34

便語諸菩薩大弟子及天、龍、夜叉等一切大眾：
commentary:: 
告大眾知。
orig::  ^607b36

汝等當一心念：
commentary:: 
勸令攝靜，一心正念。
orig::  ^607b40

我今供養，日月淨明，德佛舍利。
commentary:: 
我今當供佛之舍利。
orig::  ^607b42

作是語已，即於八萬四千塔前，然百福莊嚴臂。
commentary:: 
菩薩之臂，因修百福之所莊嚴，然以供佛。
orig::  ^607b46

七萬二千歲而以供養。
commentary:: 
七萬即表七善功德，二千即表真俗二諦。
orig::  ^607c2

令無數求聲聞眾。
commentary:: 
求小乘者，教令入大。
orig::  ^607c6

無量阿僧祇人。
commentary:: 
初入道者。
orig::  ^607c8

發阿耨多羅三藐三菩提心。
commentary:: 
發大道心。
orig::  ^607c10

皆使得住現一切色身三昧。
commentary:: 
使眾皆住，現色身定。
orig::  ^607c12

爾時諸菩薩，天人阿脩羅等。
commentary:: 
人天八部
orig::  ^607c14

見其無臂，憂惱悲哀。
commentary:: 
見其菩薩，無百福眾，臂皆愍之，
orig::  ^607c16

而作是言：此一切眾生喜見菩薩是我等師。
commentary:: 
所依止者。
orig::  ^607c18

教化我者。
commentary:: 
唱導之師
orig::  ^607c22

而今燒臂，身不具足。
commentary:: 
因然臂故，身相不具。
orig::  ^607c24

于時，一切眾生喜見菩薩，於大眾中立此誓言：
commentary:: 
菩薩見眾不了色空，故立誓言以彰如幻。
orig::  ^607c26

我捨兩臂，必當得佛，金色之身。
commentary:: 
菩薩自謂其理當然。
orig::  ^607c30

若實不虗。
commentary:: 
此事若是，真實不虗，
orig::  ^607c34

令我兩臂還復如故。
commentary:: 
對於大眾作如是言：
orig::  ^607c36

作是誓已，自然還復。
commentary:: 
兩臂如故。
orig::  ^607c38

由斯菩薩福德智慧淳厚所致。
commentary:: 
云何燒已臂復如初？
由此菩薩福德務實智慧解空，淳淨深厚之所招致。
orig::  ^607c40

當爾之時，三千大千世界六種震動。
commentary:: 
神通願力，所感如此。
orig::  ^607c46

天雨寶華。
commentary:: 
諸天見喜，散華供養。
orig::  ^608a2

一切人天，得未曾有。
commentary:: 
燒已還復，世所未有。
orig::  ^608a4

佛告宿王華菩薩：於汝意云何？
commentary:: 
於汝之意以為云何？
orig::  ^608a6

一切眾生喜見菩薩，豈異人乎？
今藥王菩薩是也。
commentary::  ^608a10

彼時喜見，即今藥王。
orig::  ^608a12

其所捨身布施，如是無量百千萬億那由他數。
commentary:: 
非止一度如斯苦行，其所從來捨身供養不可勝數。
orig::  ^608a14

宿王華！若有發心欲得阿耨多羅三藐三菩提者。
commentary::  ^608a18

若人發心，求菩提者，
orig::  ^608a20

能然，手指乃至足一指，供養佛塔。
commentary:: 
此意無他，佛只要人稍知痛痒。
orig::  ^608a22

勝以國城妻子。
commentary:: 
國城是所住，妻子是所愛，雖如是施，不及捨身。
orig::  ^608a26

及三千大千國土、山林、河池。
commentary:: 
所依之土。
orig::  ^608a30

諸珍寶物。
commentary:: 
所可玩好，此亦外物，寧及捨身？
orig::  ^608a32

而供養者。
commentary:: 
財寶供養，不及捨身。
orig::  ^608a34

若復有人，以七寶滿三千大千世界，供養於佛。
commentary:: 
若人以滿，三千世界，七寶供佛，
orig::  ^608a36

及大菩薩、辟支佛。
commentary:: 
即緣覺也。
orig::  ^608a40

阿羅漢。
commentary:: 
此云無生，謂供四果。
orig::  ^608a42

是人所得功德。
commentary:: 
是布施人所獲功德。
orig::  ^608a44

不如受持此法華經，乃至一四句偈，其福最多。
commentary:: 
布施乃是有為之福，持經則能獲無漏慧，
尚且不及持經四句，況復欲比具持經者？
orig::  ^608a46

宿王華！譬如一切川流江河諸水之中，海為第一。
commentary::  ^608b4

眾流歸海。
orig::  ^608b6

此法華經亦復如是。
commentary:: 
亦如大海。
orig::  ^608b8

於諸如來，所說經中，最為深大。
commentary:: 
極談佛智，名之為深。
無機不被，無法不收，名之為大。
orig::  ^608b10

又如土山、黑山、小鐵圍山。
commentary:: 
褁四天下。
orig::  ^608b14

大鐵圍山。
commentary:: 
褁大千界。
orig::  ^608b16

及十寶山。
commentary:: 
即須彌山外十大山王。
orig::  ^608b18

眾山之中，須彌山為第一。
commentary:: 
須彌山者，生大海中，高出水面八萬四千由旬。
orig::  ^608b20

此法華經亦復如是。
commentary:: 
亦如須彌。
orig::  ^608b24

於諸經中，最為其上。
commentary:: 
諸經之王。
orig::  ^608b26

又如眾星之中，月天子最為第一。
commentary:: 
星宿中王
orig::  ^608b28

此法華經亦復如是。
commentary:: 
如月天子。
orig::  ^608b30

於千萬億種諸經法中，最為照明。
commentary:: 
餘方便教光照三乘，此經慧光照究竟覺。
orig::  ^608b32

又如日天子，能除諸暗。
commentary:: 
日光出時，破諸幽暗。
orig::  ^608b36

此經亦復如是，能破一切不善之暗。
commentary:: 
究盡三惑，成一實道。
orig::  ^608b38

又如諸小王中，轉輪聖王最為第一。
commentary:: 
餘諸少王各守一國，轉輪聖王統四天下。
orig::  ^608b42

此經亦復如是，於眾經中最為其尊。
commentary:: 
經王中王，統御一切。
orig::  ^608b46

又如帝釋，三十三天中王。
commentary:: 
須彌四岸各有八天，帝釋居中共三十三，餘三十二皆尊帝釋。
orig::  ^608c2

此經亦復如是，諸經中王。
commentary:: 
眾經之尊。
orig::  ^608c6

又如大梵天王，一切眾生之父。
commentary:: 
大梵尊天，三界之主，一切眾生，視之如父。
orig::  ^608c8

此經亦復如是，一切賢聖學無學。
commentary:: 
一切賢聖，即指三乘。
三果已還，名為有學；四果羅漢，名為無學。
orig::  ^608c12

及發菩薩心者之父。
commentary:: 
菩薩屬因，經談佛果，則是父也。
orig::  ^608c16

又如一切凡夫人中須陀洹。
commentary:: 
此云預流，初得聖果，預聖人流。
orig::  ^608c20

斯陀含。
commentary:: 
此云一來證二果已，更來欲界，一反受生。
orig::  ^608c24

阿那含。
commentary:: 
此云不來。證三果已，居四禪天，不來欲界。
orig::  ^608c26

阿羅漢。
commentary:: 
此云無生。見思惑盡，證無學果，不生三界。
orig::  ^608c28

辟支佛為第一。
commentary:: 
此云緣覺，觀十二緣覺空理故。
又云獨覺，獨宿孤峯，自能覺了果位。
聲聞但斷，正使緣覺之人更侵習氣，居四果上，故云第一。
orig::  ^608c30

此經亦復如是，一切如來所說。
commentary:: 
方便權教。
orig::  ^608c36

若菩薩所說，若聲聞所說，諸經法中最為第一。
commentary:: 
圓教上乘攝諸權小，故云第一。
orig::  ^608c38

有能受持是經典者亦復如是，於一切眾生中亦為第一。
commentary::  ^608c42

持餘經者位在三乘，若持此經則成佛道，於諸人中是最第一。
orig::  ^608c44

一切聲聞、辟支佛中，菩薩為第一。
commentary:: 
三乘之中，菩薩居上。
orig::  ^608c48

此經亦復如是，於一切諸經法中最為第一。
commentary:: 
於諸經中，此經最上。
orig::  ^609a4

如佛為諸法王，此經亦復如是，諸經中王。
commentary:: 
先比凡夫，次比二乘，三比菩薩，四比如來，次第比勝。
顯經第一。
orig::  ^609a8

宿王華！此經能救一切眾生者。
commentary:: 
此法華經，能為眾生，作救護者，
orig::  ^609a14

此經能令一切眾生離諸苦惱。
commentary:: 
能離一切生死苦惱。
orig::  ^609a18

此經能大饒益一切眾生，充滿其願。
commentary:: 
持此經者，則成佛果，所願皆足。
orig::  ^609a22

如清涼池，能滿一切，諸渴乏者。
commentary:: 
渴乏之者，得水則濟眾生；得法理水，入心離諸枯槁。
orig::  ^609a26

如寒者，得火。
commentary:: 
寒者得火，則免凍苦；眾生得法，暖氣漸隣。
orig::  ^609a30

如躶者得衣。
commentary:: 
躶者得衣，免露形醜。
眾生入法，得忍辱衣。
orig::  ^609a34

如商人得主。
commentary:: 
商販之人，投奔主者。
遊學之人，見性為本。
orig::  ^609a38

如子得母。
commentary:: 
子得其母，則免孤露。
眾生得經，成就聖體。
orig::  ^609a42

如渡得船。
commentary:: 
渡者得船，江河無礙；學者得經，障礙悉遣。
orig::  ^609a46

如病得醫。
commentary:: 
病者得醫，身則安愈；學者得經，心無憂畏。
orig::  ^609b2

如暗得燈。
commentary:: 
暗處得燈，凡事可見。
眾生得解，暗障潛消。
orig::  ^609b6

如貧得寶。
commentary:: 
貧人得寶，免於貧乏。
學者發明，智慧具足。
orig::  ^609b10

如民得王。
commentary:: 
民得其王，方能存活。
學者見性，方得心安。
orig::  ^609b14

如賈客得海。
commentary:: 
客人得海，泛舶津通。
學人悟性，見理精明。
orig::  ^609b18

如炬除暗。
commentary:: 
炬能破暗，經能除惑。
orig::  ^609b22

此法華經亦復如是。
commentary:: 
即指上文種種譬喻。
orig::  ^609b24

能令眾生，離一切苦。
commentary:: 
所謂三苦、五苦、八苦、二死等苦。
orig::  ^609b26

一切病痛。
commentary:: 
世間病痛從業報生，以慈修身則無病惱。
orig::  ^609b30

能解一切生死之縛。
commentary:: 
不見理者，被生死縛；若悟理時，則得自在。
orig::  ^609b34

若人得聞，此法華經。
commentary:: 
或耳得聞有此法華；或因講說而得聽聞；
orig::  ^609b38

若自書。
commentary:: 
親手自寫。
orig::  ^609b42

若使人書。
commentary:: 
倩人為書
orig::  ^609b44

所得功德。
commentary:: 
是書經人所獲功德。
orig::  ^609b46

以佛智慧，籌量多少，不得其邊。
commentary:: 
以佛慧測，尚不能知，況餘聖賢？
orig::  ^609b48

若書是經卷。
commentary:: 
為欲供養，而書是經。
orig::  ^609c4

華香、瓔珞、燒香、末香、塗香。
commentary:: 
以此香華，而為供養。
orig::  ^609c6

幡盖衣服。
commentary:: 
以此為供。
orig::  ^609c8

種種之燈。
commentary:: 
此句總標。
orig::  ^609c10

蘇燈。油燈。
commentary:: 
蘇及清油。
orig::  ^609c12

諸香油燈。
commentary:: 
諸香浸油。
orig::  ^609c14

薝蔔油燈。
commentary:: 
此云黃華，華本無油，以華浸耳。
orig::  ^609c16

須曼那油燈。
commentary:: 
此云稱意華。
orig::  ^609c18

波羅羅油燈。
commentary:: 
此云重生華。
orig::  ^609c20

婆利師迦油燈。
commentary:: 
此云憂生華。
orig::  ^609c22

那婆摩利油燈。
commentary:: 
那婆，此云雜華摩利，亦云末利，此方有之。
orig::  ^609c24

供養。
commentary:: 
以諸香油，燃燈供養。
orig::  ^609c28

所得功德，亦復無量。
commentary:: 
幡盖、衣服、香華、油燈，供養經卷，是人亦獲無量功德。
orig::  ^609c30

宿王華！若有人聞是藥王菩薩本事品者。
commentary:: 
即前燒身臂指本時所作苦行之事。
orig::  ^609c34

亦得無量，無邊功德。
commentary:: 
聞一善言，心隨向善，故能亦獲無邊功德。
orig::  ^609c38

若有女人，聞是藥王菩薩本事品。
commentary:: 
女人得聞，是藥王品。
orig::  ^609c42

能受持者。
commentary:: 
因聞敬信，堅意受持。
orig::  ^609c46

盡是女身，後不復受。
commentary:: 
盡此女報，後報男身。
orig::  ^609c48

若如來滅後，後五百歲中。
commentary:: 
即今末世，屬後五百。
orig::  ^610a2

若有女人，聞是經典，如說修行。
commentary:: 
女人聞經，如經中說，依而行之。
orig::  ^610a4

於此命終。
commentary:: 
於此娑婆，報命終後，
orig::  ^610a8

即往安樂世界。
commentary:: 
西方彌陀安樂國土。
orig::  ^610a10

阿彌陀佛！
commentary:: 
此云無量壽佛。
orig::  ^610a12

大菩薩眾，圍繞住處。
commentary:: 
菩薩大眾，圍繞佛處。
orig::  ^610a14

生蓮華中，寶座之上。
commentary:: 
即指九品土寶蓮臺。
orig::  ^610a16

不復為貪欲所惱。
commentary:: 
何故聞是藥王品經，即捨女身，生安樂土？
中貪愛故，受女人身。
今聞藥王捨身之事，悟色性空，不生貪著，故能脫也。
orig::  ^610a18

亦復不為瞋恚、愚癡所惱。
commentary:: 
妬色生瞋，今知色空，息瞋心也。
貪瞋不捨，不擇尊卑及以種類，即癡心也。
今因經故，瞋癡亦滅。
orig::  ^610a24

亦復不為，憍慢嫉妬，諸垢所惱。
commentary:: 
有憍慢心，則輕下小；有嫉妬心，則忌婢妾，垢汙自心。
今因經故，回心向善，諸病自除，則不被惱。
orig::  ^610a30

得菩薩神通無生法忍。
commentary:: 
此明悟心生淨土已，得通證忍。
因不著故，住於空寂定中，發得自在神通。
由能安忍，了生法空，得無生忍。
orig::  ^610a36

得是忍已，眼根清淨。
commentary:: 
色壞眼故，為恩愛奴。
眼不著色，根則清淨。
orig::  ^610a42

以是清淨眼根，見七百萬二千億那由他恒河沙等諸佛如來。
commentary::  ^610a46

七百萬者，即是表對七支功德。
二千億者，即是表顯真俗二諦眼根淨故。
一切七支空有之境，以蘊空智悉見諸相，無非是佛。
orig::  ^610a48

是時，諸佛遙共讚言：
commentary:: 
體本因人，望於果位，相去尚遠，故云遙讚。
orig::  ^610b6

善哉！善哉！善男子！
汝能於釋迦牟尼佛法中。
commentary:: 
今藥王品是佛所說，故云能於釋迦法中。
orig::  ^610b10

受持讀誦，思惟是經。
commentary:: 
即自行也。
orig::  ^610b14

為他人說。
commentary:: 
即利他人，自利利他，名菩薩也。
orig::  ^610b16

所得福德，無量無邊。
commentary:: 
利益深也。
orig::  ^610b18

火不能焚。
commentary:: 
以忍力故，一切嗔火所不能燒。
orig::  ^610b20

水不能漂。
commentary:: 
以絕愛故，一切貪水所不能漂。
orig::  ^610b22

汝之功德，千佛共說，不能令盡。
commentary:: 
縱使千佛一時共說，所得功德亦不能盡。
orig::  ^610b24

汝今已能破諸魔賊。
commentary:: 
魔有四種，所謂五蘊魔、煩惱魔、死魔、天魔，
前三內魔，四是外魔。
賊有六種，六根為男，六塵為女，六識為媒，
自劫家寶，了性空寂，根塵清淨，外魔不作，
內障潛消，名破魔賊。
orig::  ^610b28

壞生死軍。
commentary:: 
有貪瞋癡，造身口業，則受生死。
塵既不緣，根無所偶，生死軍壞。
orig::  ^610b36

諸餘怨敵，皆悉摧滅。
commentary:: 
大陣既破，餘惑自消。
譬如日出，霜露咸晞。
orig::  ^610b40

善男子！百千諸佛以神通力共守護汝。
commentary:: 
一切妄念悉轉為善，是諸善念常護一心，
名：百千佛神通之力所共守護。
orig::  ^610b44

於一切世間天人之中，無如汝者。
commentary:: 
得忍菩薩住自在通，云何人天而能比擬？
orig::  ^610c2

唯除如來。
commentary:: 
得是，除得如來一人。
orig::  ^610c6

其諸聲聞、辟支佛乃至菩薩智慧禪定，無有與汝等者。
commentary::  ^610c8

三乘之中，菩薩最勝。
權教菩薩，比今圓人，斷不可及。
orig::  ^610c10

宿王華！此菩薩成就如是功德智慧之力。
commentary:: 
功德力故，成就福報；智慧力故，滅諸生死；
orig::  ^610c14

若有人聞是藥王菩薩本事品，能隨喜讚善者。
commentary:: 
有聞是經，隨順歡喜，讚言善哉者。
orig::  ^610c18

是人現世，口中常出，青蓮華香。
commentary:: 
口談善事，香從口出。
orig::  ^610c22

身毛孔中，常出牛頭，旃檀之香。
commentary:: 
其身淨故，香從內發，毛孔出香，
orig::  ^610c26

所得功德，如上所說。
commentary:: 
即指上文。
orig::  ^610c30

是故，宿王華！以此藥王菩薩本事品囑累於汝。
commentary:: 
以苦行事囑宿王華，勸人行也。
orig::  ^610c32

我滅度後，後五百歲中。
commentary:: 
即末法萬年初五百歲今日是也。
orig::  ^610c36

廣宣流布。
commentary:: 
囑令廣說，流布世上。
orig::  ^610c40

於閻浮提，無令斷絕。
commentary:: 
閻浮從樹為名，提即南洲，常令相續，勿斷法種。
orig::  ^610c42

惡魔魔民。
commentary:: 
魔王即殺害主，魔民即隨從者，
orig::  ^610c46

諸天、龍、夜叉、鳩槃茶等。
commentary:: 
此皆魔外，非是護法諸天龍也。
鳩槃茶者，即厭魅鬼。
orig::  ^610c48

得其便也。
commentary:: 
不令魔外，同求其便。
orig::  ^611a4

宿王華，汝當以神通之力守護是經。
commentary:: 
以己所證，大神通力，常加守護，於是經典。
orig::  ^611a6

所以者何？
commentary:: 
何故囑付如是之嚴？
orig::  ^611a10

此經則為閻浮提人病之良藥。
commentary:: 
色心二病，皆可得治。
orig::  ^611a12

若人有病，得聞是經，病即消滅。
commentary:: 
知經所行，自然病瘥。
orig::  ^611a16

不老不死。
commentary:: 
云何持經得不老死，如常不輕，更增壽命？
即其證也。
orig::  ^611a20

宿王華！汝若見有受持是經者。
commentary:: 
遇持經者。
orig::  ^611a24

應以青蓮華盛滿末香，供散其上。
commentary:: 
青是東方之色，表於仁慈，末香即是表於細行，
由持經人慈心發行，故以是散。
orig::  ^611a26

散已，作是念言：
commentary:: 
散華供已，當作是念：
orig::  ^611a32

此人不久必當取草，坐於道場。
commentary:: 
應身之佛以草為座。
釋迦如來觀三世佛皆悉在於樹下成道，
見刈草者，遂立其前。
彼人問云：莫欲是否？
世尊默然。其人束草以施世尊，取之為座，
樹下安坐，成無上覺。
故云：不久必當取草坐於樹下菩提道場。
orig::  ^611a34

破諸魔軍。
commentary:: 
示現成道，震動魔宮，魔故來戰，須用破也。
orig::  ^611a44

當吹法螺。
commentary:: 
螺聲發時，即是改號。
諸佛說法，轉凡成聖，即改號義，名吹螺也。
orig::  ^611a48

擊大法皷。
commentary:: 
擊皷之時，即是集眾。
佛演法音，眾集諦聽，名擊法皷。
orig::  ^611b4

度脫一切眾，生老病死海。
commentary:: 
度諸眾生，出生死海。
orig::  ^611b8

是故求佛道者。
commentary:: 
以是之故，凡求道者。
orig::  ^611b10

見有受持，是經典人。
commentary:: 
見有持此法華經者。
orig::  ^611b12

應當如是生恭敬心。
commentary:: 
應當如上生心致敬。
orig::  ^611b14

說是藥王菩薩本事品時。
commentary:: 
佛說是時。
orig::  ^611b16

八萬四千菩薩得解一切眾生語言陀羅尼。
commentary:: 
了一切句即是一句。
一句者何？妙法華是。
得此解者名陀羅尼。
orig::  ^611b18

多寶如來，於寶塔中。
commentary:: 
因宿王華，多寶未去。
orig::  ^611b24

讚宿王華菩薩言：善哉，善哉！
宿王華！
commentary:: 
美其善問，難行苦行，足勸時心，所以讚善。
orig::  ^611b26

汝成就不可思議功德。
commentary:: 
汝發此問，功德難思。
orig::  ^611b30

乃能問釋迦牟尼佛如此之事。
commentary:: 
即是如上苦行之事。
orig::  ^611b32

利益無量，一切眾生。
commentary:: 
眾生聞者，見賢思齊，利益何窮，無有限量。
other:: 
# 妙音菩薩品第二十四

orig::  ^611b36

妙法蓮華經妙音菩薩品第二十四
commentary::  ^611b40

以前諸品，次第相由，各有起盡，自囑累後。
因宿王華，問於藥王，說本事品，讚揚苦行，化他流通。
此妙音品，因佛放光，妙音遠至，宿以音樂，供雲雷音。
今得此號，如下廣說。
orig::  ^611b42

爾時，釋迦牟尼佛放大人相肉髻光明。
commentary:: 
佛頂之上，有一肉團，如髻之狀，即三十二相中之一。
從肉髻上放光明者，表最上乘第一之法。
orig::  ^611c2

及放眉間，白毫相光。
commentary:: 
兩眉中間印堂之處，有一白毫，長一丈五尺，
色如珂雪，宛轉眉間，外有八稜，中空如筒，
凡放光明，從中間出。
兩眉表於空，有二諦，中間白毫，即表中道第一義諦。
orig::  ^611c8

徧照東方百八萬億那由他恒河沙等諸佛世界。
commentary::  ^611c16

東方震位，為動之土，百八萬億，表十八界。
orig::  ^611c18

過是數已，有世界名淨光莊嚴。
commentary:: 
楞嚴云：十方諸佛，於十八界，一一修習，
皆得圓通，超過十八，則是諸佛淨光莊嚴。
orig::  ^611c20

其國有佛，號淨華宿王智。
commentary:: 
經云：如蓮華在水，清淨而質直，故曰淨華。
如月天子，星宿中王，智慧成就，如月之明，故曰宿王智。
orig::  ^611c26

如來、應供、正徧知、明行足、善逝、世間解、
無上士、調御丈夫、天人師、佛、世尊。
commentary::  ^611c32

如序品解。
orig::  ^611c34

為無量無邊菩薩大眾，恭敬圍繞而為說法。
commentary:: 
眾敬圍繞，佛為說法。
orig::  ^611c36

釋迦牟尼佛。
commentary:: 
釋迦，此云能仁。牟尼，此云寂默。
orig::  ^611c40

白毫光明，徧照其國。
commentary:: 
釋迦毫光，照淨嚴國。
orig::  ^611c42

爾時，一切淨光莊嚴國中，有一菩薩名曰妙音，久已植眾德本。
commentary::  ^611c44

久已修行，種佛善根。
orig::  ^611c46

供養親近，無量百千，萬億諸佛。
commentary:: 
已曾近事，眾多諸佛。
orig::  ^611c48

而悉成就，甚深智慧。
commentary:: 
甚深智慧，即佛慧也。
orig::  ^612a4

得妙幢相三昧。
commentary:: 
三昧，此云正定，得深妙定，安住不動，名妙幢相。
orig::  ^612a6

法華三昧。
commentary:: 
心法圓明，清淨離染，如蓮華王，映水開敷。
orig::  ^612a10

淨德三昧。
commentary:: 
離一切相，修習諸善，名為淨德。
orig::  ^612a14

宿王戲三昧。
commentary:: 
心明無礙，遊畢竟空，如星宿王之所遊戲。
orig::  ^612a16

無緣三昧。
commentary:: 
如來大慈，凡有三種：一、眾生緣慈，緣眾生境，
起於慈心；二、法緣慈，觀一切法，悉皆空寂，
不見有礙，起大慈心；三、無緣慈，無心緣念，
一切眾生，有感即應，無往不通，如淨月輪，影含萬水。
orig::  ^612a20

智印三昧。
commentary:: 
以真實智，印一切法，即妄而真，
orig::  ^612a28

解一切眾生語言三昧。
commentary:: 
眾生之類所說不同，菩薩定智悉能解了。
orig::  ^612a30

集一切功德三昧。
commentary:: 
能於正定，聚集一切，無邊功德。
orig::  ^612a34

清淨三昧。
commentary:: 
了性本空，遠塵離垢。
orig::  ^612a36

神通遊戲三昧。
commentary:: 
以神通力，現種種相，徧遊法界，化諸有情。
orig::  ^612a38

慧炬三昧。
commentary:: 
得大慧明，如炬除暗。
orig::  ^612a42

莊嚴王三昧。
commentary:: 
以佛莊嚴而自莊嚴。
orig::  ^612a44

淨光明三昧。
commentary:: 
以淨妙光，照明一切。
orig::  ^612a46

淨藏三昧。
commentary:: 
淨心住於，如來密藏。
orig::  ^612a48

不共三昧。
commentary:: 
不共三乘，佛之三昧。
orig::  ^612b2

日旋三昧。
commentary:: 
淨智明了，如日旋轉。
orig::  ^612b4

得如是等。
commentary:: 
三昧名多，故且略指。
orig::  ^612b6

百千萬億，恒河沙等，諸大三昧。
commentary:: 
言：此菩薩所證甚深。
orig::  ^612b8

釋迦牟尼佛光照其身。
commentary:: 
佛光遠照，彼菩薩身，
orig::  ^612b12

即白淨華宿王智佛言：
commentary:: 
因見光照，遂往白佛：
orig::  ^612b14

世尊，我當往詣娑婆世界。
commentary:: 
欲從彼土，來至此方。
orig::  ^612b16

禮拜親近供養釋迦牟尼佛。
commentary:: 
所來之意，為欲親近，禮事釋迦，
orig::  ^612b18

及見文殊師利法王子菩薩。
commentary:: 
如序品解。
orig::  ^612b22

藥王菩薩。
commentary:: 
如前品解。
orig::  ^612b24

勇施菩薩。
commentary:: 
菩薩善能，勇猛行施，
orig::  ^612b26

宿王華菩薩。
commentary:: 
宿王即月華，喻淨心。
orig::  ^612b28

上行意菩薩。
commentary:: 
發大道心，修無上行。
orig::  ^612b30

莊嚴王菩薩。
commentary:: 
以佛功德，諸王三昧，而自莊嚴，
orig::  ^612b32

藥上菩薩。
commentary:: 
以上妙藥施一切人，如來印為藥上菩薩。
orig::  ^612b34

爾時，淨華宿王智佛告妙音菩薩：
commentary:: 
妙音將行，彼佛囑付：
orig::  ^612b38

汝莫輕彼國，生下劣想。
commentary:: 
汝今欲往，莫於娑婆作下劣想。
orig::  ^612b42

善男子！彼娑婆世界高下不平。
commentary:: 
人心不等，地亦如然。
楞嚴云：當平心地，則世界地自然平正。
orig::  ^612b46

土石諸山。
commentary:: 
以執妄故，我人岳立。
orig::  ^612c2

穢惡充滿。
commentary:: 
內則四大色身雜穢充徧，外則地獄、餓鬼、畜生盈滿。
orig::  ^612c4

佛身卑小。
commentary:: 
佛隨人量，劣應丈六。
orig::  ^612c8

諸菩薩眾，其形亦小。
commentary:: 
菩薩助化，隨佛大小。
orig::  ^612c10

而汝身四萬二千由旬。
commentary:: 
四萬二千者，表四萬二千。
福河常澍，如律所明。
orig::  ^612c12

我身六百八十萬由旬。
commentary:: 
六百者，表六波羅蜜；八十萬者，表於八正；
orig::  ^612c16

汝身第一端，正百千萬福。
commentary:: 
戒定功德
orig::  ^612c20

光明殊妙。
commentary:: 
智慧功德
orig::  ^612c22

是故汝往，莫輕彼國。
commentary:: 
結上誡意。
orig::  ^612c24

若佛菩薩及國土，生下劣想。
commentary:: 
彼佛現淨攝受上流，釋迦現穢折伏下愚，依正之相悉不如彼。
orig::  ^612c26

妙音菩薩白其佛言：
commentary:: 
因佛告誡，菩薩答之。
orig::  ^612c30

世尊！我今詣娑婆世界。
commentary:: 
我今所往，彼堪忍土，
orig::  ^612c32

皆是如來之力。
commentary:: 
皆承如來，慈善根力。
orig::  ^612c34

如來神通遊戲。
commentary:: 
皆以如來神通遊化。
orig::  ^612c36

如來功德，智慧莊嚴。
commentary:: 
皆以如來所行之處，檀等五度功德莊嚴，甚深般若智慧莊嚴。
我心如是，願勿有慮。
orig::  ^612c38

於是妙音菩薩不起于座。
commentary:: 
不起彼中淨光國座。
orig::  ^612c44

身不動搖，而入三昧。
commentary:: 
欲現神通，故先入定。
orig::  ^612c46

以三昧力，於耆闍崛山。
commentary:: 
此云靈鷲。
orig::  ^612c48

去法座不遠。
commentary:: 
去釋迦佛，說法之座，而不甚遠，
orig::  ^613a2

化作八萬四千。
commentary:: 
表破此數塵勞煩惱。
orig::  ^613a4

眾寶蓮華。
commentary:: 
轉惑為智，成菩提道。
orig::  ^613a6

閻浮檀金為莖。
commentary:: 
金為莖梗，表中道智。
orig::  ^613a8

白銀為葉。
commentary:: 
銀為蓮葉，表諸梵行。
orig::  ^613a10

金剛為鬚。
commentary:: 
細密中智，如蓮華鬚。
orig::  ^613a12

甄叔迦寶以為其臺。
commentary:: 
甄叔迦，此云赤色華，蓮臺赤色如甄迦。
orig::  ^613a14

爾時，文殊師利法王子見是蓮華，而白佛言：
commentary:: 
見蓮華現，問佛所以。
orig::  ^613a18

世尊！是何因緣先現此瑞？
commentary:: 
為何因緣先現瑞相？
orig::  ^613a22

有若干千萬蓮華，閻浮檀金為莖，白銀為葉，
金剛為鬚，甄叔迦寶以為其臺。
commentary::  ^613a24

具述眾眼所見之相。
orig::  ^613a26

爾時釋迦牟尼佛告文殊師利：是妙音菩薩摩訶薩！
commentary::  ^613a28

佛告文殊：是妙音現。
orig::  ^613a30

欲從淨華宿王智佛國。
commentary:: 
言所來處。
orig::  ^613a32

與八萬四千菩薩圍繞。
commentary:: 
言同行眾。
orig::  ^613a34

而來至此娑婆世界。
commentary:: 
欲來此處。
orig::  ^613a36

供養親近，禮拜於我。
commentary:: 
意為供佛。
orig::  ^613a38

亦欲供養，聽法華經。
commentary:: 
兼為供眾，及以聽經。
orig::  ^613a40

文殊師利白佛言：
commentary:: 
復欲問佛，知其所修。
orig::  ^613a42

世尊！是菩薩種何善本？
commentary:: 
問宿善根。
orig::  ^613a44

修何功德？
commentary:: 
問所修德。
orig::  ^613a46

而能有是，大神通力。
commentary:: 
指所現事。
orig::  ^613a48

行何三昧？
commentary:: 
行何正定？通因定發，故問三昧。
orig::  ^613b2

願為我等說，是三昧名字。
commentary:: 
求問定名。
orig::  ^613b4

我等亦欲勤修行之。
commentary:: 
見賢思齊。
orig::  ^613b6

行此三昧，乃能見是菩薩色相大小、威儀進止。
commentary:: 
得彼三昧，則知其身。
orig::  ^613b8

惟願世尊，以神通力。
commentary:: 
願承佛力。
orig::  ^613b12

彼菩薩來，令我得見。
commentary:: 
得見妙音。
orig::  ^613b14

爾時，釋迦牟尼佛告文殊師利：
commentary:: 
語文殊知：
orig::  ^613b16

此久滅度多寶如來，當為汝等而現其相。
commentary:: 
委在多寶。
orig::  ^613b18

時，多寶佛告彼菩薩：善男子！
來！
commentary:: 
因釋迦委，故語妙音。
orig::  ^613b22

文殊師利法王子！
欲見汝身。
commentary:: 
因為文殊欲見相故。
orig::  ^613b26

于時，妙音菩薩於彼國沒。
commentary:: 
先是現通，今動身至。
orig::  ^613b28

與八萬四千菩薩俱共發來。
commentary:: 
一念動時，眾念俱轉，如一人動，眾悉從之。
orig::  ^613b30

所經諸國，六種震動。
commentary:: 
菩薩行處地皆震動，表破無明轉十八界。
orig::  ^613b34

皆悉雨於，七寶蓮華。
commentary:: 
雨七寶華，表七善業。
orig::  ^613b38

百千天樂，不鼓自鳴。
commentary:: 
無心之說，名為天樂。
由不作意，所以謂之不鼓自鳴。
orig::  ^613b40

是菩薩目如廣大青蓮華葉。
commentary:: 
廣大慈眼，如紺青蓮，
orig::  ^613b44

正使和合，百千萬月。
commentary:: 
正使聚集，百千萬億，清淨月輪，
orig::  ^613b46

其面貌端正，復過於此。
commentary:: 
亦不足喻面貌端正。
orig::  ^613c2

身真金色，無量百千，功德莊嚴。
commentary:: 
紫金身相，皆是積劫，功德莊嚴，
orig::  ^613c4

威德熾盛。
commentary:: 
威勢德善，三俱熾盛。
orig::  ^613c8

光明照耀。
commentary:: 
身之光明，照耀無量。
orig::  ^613c10

諸相具足。
commentary:: 
百千相好，皆悉具足。
orig::  ^613c12

如那羅延堅固之身。
commentary:: 
那羅延即金剛力士，喻菩薩身如是堅固。
orig::  ^613c14

入七寶臺。
commentary:: 
入蓮華座。
orig::  ^613c18

上升虗空。
commentary:: 
乘空而來。
orig::  ^613c20

去地七多羅樹。
commentary:: 
與地相去高五丈許。
orig::  ^613c22

諸菩薩眾，恭敬圍繞。
commentary:: 
眷屬擁從。
orig::  ^613c24

而來詣此，娑婆世界，耆闍崛山。
commentary:: 
詣靈鷲山。
orig::  ^613c26

到已，下七寶臺。
commentary:: 
從蓮華下。
orig::  ^613c28

以價直百千瓔珞。
commentary:: 
執此瓔珞，以為贄見。
orig::  ^613c30

持至釋迦牟尼佛所。
commentary:: 
到於佛前。
orig::  ^613c32

頭面禮足。
commentary:: 
進見之禮
orig::  ^613c34

奉上瓔珞。
commentary:: 
瓔珞之具，寶珠結成猷。
瓔珞者，表以智珠而相見也。
orig::  ^613c36

而白佛言：
commentary:: 
具禮已畢，然後傳信。
orig::  ^613c40

世尊！淨華宿王智佛問訊世尊少病、少惱。
commentary:: 
是問應身少有病惱。
orig::  ^613c42

起居輕利。
commentary:: 
動靜輕快。
orig::  ^613c46

安樂行不？
commentary:: 
身心安樂，所行易不？
orig::  ^613c48

四大調和不？
commentary:: 
四大色身皆調順不？
orig::  ^614a2

世事可忍不？
commentary:: 
處世行事可忍耐不？
orig::  ^614a4

眾生易度不？
commentary:: 
眾生之類易度脫不？
orig::  ^614a6

無多貪欲、嗔恚、愚癡、嫉妬、慳慢不？
commentary:: 
貪嗔癡即三毒，嫉妬於他，慳悋傲慢，則難可教化眾生，
未免但得無多，足可授道。
orig::  ^614a8

無不孝父母。
commentary:: 
父母至親，不孝其親，如何入道？
orig::  ^614a14

不敬沙門邪見不？
commentary:: 
不敬沙門則有邪見，此非道器，無是等不？
orig::  ^614a16

善心不？
commentary:: 
有念善心，為道之本。
orig::  ^614a20

攝五情不？
commentary:: 
常途說有六情，今別問心，次問五情，皆能攝不？
orig::  ^614a22

世尊！眾生能降伏諸魔怨不？
commentary:: 
內則五陰魔、煩惱魔、死魔，外則天魔，為能降伏，令不作不。
orig::  ^614a26

久滅度多寶如來在七寶塔中來聽法不？
commentary:: 
多寶宿願在處聽經，故有此問。
妙音之來，因多寶喚：善男子來，云何今者更問來不？
此是妙音傳彼本師淨華智佛，因妙音至，問訊釋迦。
orig::  ^614a30

又問訊多寶如來安隱少惱。
commentary:: 
多寶已滅，問寂定身。
orig::  ^614a38

堪忍久住不？
commentary:: 
堪耐世情，在寶塔中，能久住不？
orig::  ^614a40

世尊！我今欲見多寶佛身。
commentary:: 
囑累品。前釋迦起身，多寶塔閇，今妙音來，故欲見之。
orig::  ^614a42

惟願世尊示我令見！
commentary:: 
願以佛力，顯示令見。
orig::  ^614a46

爾時釋迦牟尼佛語多寶佛：是妙音菩薩欲得相見。
commentary::  ^614a48

為引進也。
orig::  ^614b2

時，多寶佛告妙音言：善哉，善哉！
commentary:: 
歎美之辭。
orig::  ^614b4

汝能為供養釋迦牟尼佛，及聽法華經，
并見文殊師利等，故來至此。
commentary::  ^614b6

妙音！此行凡有三意：一、為供佛，二、為聽經，
三、為見諸菩薩。所以多寶歎言：善哉！
orig::  ^614b8

爾時華德菩薩。
commentary:: 
義約如華之妙，明德馨香，故名華德。
orig::  ^614b12

白佛言：
commentary:: 
前文殊問多寶如來得見其相，猶未得聞善根功德，故此再問。
orig::  ^614b16

世尊！是妙音菩薩種何善根？
修何功德？
commentary:: 
問：彼菩薩修種兩端？
orig::  ^614b20

有是神力。
commentary:: 
神力廣大，變現如是，所證必深。
orig::  ^614b24

佛告華德菩薩：過去有佛，名雲雷音王。
commentary:: 
應身如雲，覆三千界；慈音如雷，普震一切，為法中王。
orig::  ^614b26

多陀阿伽度。
commentary:: 
此云如來。
orig::  ^614b30

阿羅訶。
commentary:: 
此云應供。
orig::  ^614b32

三藐三佛陀。
commentary:: 
此云正等正覺。
orig::  ^614b34

國名：現一切世間。
commentary:: 
一切世間，所有之事，悉於中現，
orig::  ^614b36

劫名喜見。
commentary:: 
時世昇平，人所喜見。
orig::  ^614b38

妙音菩薩於萬二千歲，以十萬種伎樂。
commentary:: 
經是許時，以眾伎樂，
orig::  ^614b40

供養雲雷音王佛。
commentary:: 
為於佛故，修此供養。
orig::  ^614b44

并奉上八萬，四千七寶鉢。
commentary:: 
八萬四千，表法門也。
七寶為鉢，寶喻七善，鉢可盛貯，喻眾善願。
orig::  ^614b46

以是因緣果報。
commentary:: 
善心是因，猷樂奉鉢是其善緣，今得勝報即是善果。
orig::  ^614c2

今生淨華宿王智佛國，有是神力。
commentary:: 
是答華德修種之問。
orig::  ^614c6

華德！於汝意云何？
爾時雲雷音王佛所，妙音菩薩伎樂供養奉上寶器者，豈異人乎？
今此妙音菩薩摩訶薩是。
commentary::  ^614c10

指今妙音，即是昔者。
orig::  ^614c14

華德！是妙音菩薩已曾供養親近無量諸佛，久植德本。
commentary::  ^614c16

久曾種植，德善根本，
orig::  ^614c18

又值恒河沙等百，千萬億那由他佛。
commentary:: 
積德之深。
orig::  ^614c20

華德！汝但見妙音菩薩其身在此。
commentary:: 
謂但見此，莫知其他。
orig::  ^614c22

而是菩薩，現種種身。
commentary:: 
即：無邊身。
orig::  ^614c26

處處為諸眾，生說是經典。
commentary:: 
隨所應度，現形說法。
orig::  ^614c28

或現梵王身。
commentary:: 
為離欲者，現梵天身。
orig::  ^614c30

或現帝釋身。
commentary:: 
為十善者，現欲天身。
orig::  ^614c32

或現自在天身。
commentary:: 
為以福業受自在者，即為示現化樂天身。
orig::  ^614c34

或現大自在天身。
commentary:: 
為有福德現成受用得大自在者，現他化自在天身。
orig::  ^614c38

或現天大將軍身。
commentary:: 
即諸天王勇猛大將，如散脂天及毗紐等。
orig::  ^614c42

或現毗沙門天王身。
commentary:: 
即是北方多聞天王欲護世者，為現此身。
orig::  ^614c46

或現轉輪聖王身。
commentary:: 
欲作輪王，統國土者，為現此身，
orig::  ^615a2

或現諸小王身。
commentary:: 
諸小國土，人王之身。
orig::  ^615a4

或現長者身。
commentary:: 
其人長者，九事厚重，為現此身，
orig::  ^615a6

或現居士身。
commentary:: 
無心汗祿，清淨自居。
為現此身，
orig::  ^615a8

或現宰官身。
commentary:: 
欲為宰官，剖斷曲直，為現此身，
orig::  ^615a10

或現婆羅門身。
commentary:: 
於俗流中，行淨之者，為現此身，
orig::  ^615a12

或現比丘、比丘尼。
commentary:: 
男欲為僧，女欲為尼，為現此身，
orig::  ^615a14

優婆塞、優婆夷身。
commentary:: 
男女欲持，五八戒者，為現此身，
orig::  ^615a16

或現長者、居士、婦女身。
commentary:: 
欲作長者，居士之妻，為現此身，
orig::  ^615a18

或現宰官婦女身。
commentary:: 
為宰官婦，現婦女身。
orig::  ^615a22

或現婆羅門婦女身。
commentary:: 
為化此類，又見其身。
orig::  ^615a24

或現童男童女身。
commentary:: 
或為男子不壞男根，為現童男；或為女子不壞女根，
為現童女；
orig::  ^615a26

或現天、龍、夜叉、乾闥婆、阿脩羅、迦樓羅、
緊那羅、摩睺羅伽、人非人等身。
commentary::  ^615a30

即八部眾，如序品解。
orig::  ^615a32

而說是經。
commentary:: 
如上所現，蓋欲為彼說經之故。
orig::  ^615a34

諸有地獄，餓鬼畜生。
commentary:: 
諸有，即是通指三界。
遊戲地獄，大悲代苦。
現作餓鬼，出乳濟飢。
化作畜生，教與智慧。
orig::  ^615a36

及眾難處。
commentary:: 
應是一切患難之處。
orig::  ^615a42

皆能救濟。
commentary:: 
三塗八難，皆能救之。
orig::  ^615a44

乃至於王後宮變為女身，而說是經。
commentary:: 
應以后妃、婦女之身而得度者，即為現之。
orig::  ^615a46

華德！是妙音菩薩能救護娑婆世界諸眾生者。
commentary:: 
妙音所以，能救此土，諸眾生者，
orig::  ^615b2

是妙音菩薩如是種種變化現身。
commentary:: 
以能如是隨緣應現。
orig::  ^615b6

在此娑婆國土，為諸眾生說是經典。
commentary:: 
如是現相，皆為說經。
orig::  ^615b10

於神通變化，智慧無所損減。
commentary:: 
神通變化即是定力，智慧即是般若之力。
以智化化，如燈分燈，始自一燈傳至無量，
本燈不失，故無損減。
orig::  ^615b14

是菩薩以若干智慧明照娑婆世界。
commentary:: 
為世明燈，破眾生暗。
orig::  ^615b20

令一切眾生各得所知。
commentary:: 
各隨根性，令得開解。
orig::  ^615b24

於十方恒河沙世界中，亦復如是。
commentary:: 
非特化此，十方亦然。
orig::  ^615b26

若應以聲聞形得度者，現聲聞形而為說法。
commentary:: 
如富樓那，本是大權，內秘大行，外現聲聞。
orig::  ^615b30

應以辟支佛形得度者，現辟支佛形而為說法。
commentary:: 
即現緣覺、獨覺之身。
orig::  ^615b34

應以菩薩形得度者，現菩薩形而為說法。
commentary:: 
為大根者，現菩薩相。
orig::  ^615b38

應以佛形得度者，即現佛形而為說法。
commentary:: 
登住已去，有神通力，能現佛形，隨機應化。
orig::  ^615b42

如是種種，隨所應度，而為現形。
commentary:: 
但應現者，即皆現之。
orig::  ^615b46

乃至應以滅度而得度者，示現滅度。
commentary:: 
唱言入滅，令生敬慕。
orig::  ^615c2

華德！妙音菩薩摩訶薩成就大神通智慧之力，其事如是。
commentary::  ^615c6

結括答意，以告華德。
orig::  ^615c8

爾時，華德菩薩白佛言：
commentary:: 
已聞化事，未知所住神通三昧名為何等？
orig::  ^615c10

世尊！是妙音菩薩深種善根。
commentary:: 
如上所說。
orig::  ^615c14

世尊！是菩薩住何三昧？
commentary:: 
安住何等正定之中？
orig::  ^615c16

而能如是，在所變現，度脫眾生。
commentary:: 
善解如是，變現度生。
orig::  ^615c18

佛告華德菩薩：善男子！
其三昧名：現一切色身。
commentary:: 
一切色身，悉能應現。
orig::  ^615c22

妙音菩薩住是三昧中。
commentary:: 
住此正定。
orig::  ^615c26

能如是饒益無量眾生。
commentary:: 
在處現形，為說妙法，令得開悟，即名饒益。
orig::  ^615c28

說是妙音菩薩品時，與妙音菩薩俱來者，八萬四千人。
commentary::  ^615c32

同行之眾。
orig::  ^615c34

皆得現一切色身三昧。
commentary:: 
亦同妙音，證此三昧。
orig::  ^615c36

此娑婆世界無量菩薩亦得是三昧。
commentary:: 
此界菩薩聞說妙音，所住三昧亦同證入。
orig::  ^615c38

及陀羅尼。
commentary:: 
即是善解一切眾生語言三昧。
orig::  ^615c42

爾時，妙音菩薩摩訶薩供養釋迦牟尼佛及多寶佛塔已。
commentary::  ^615c44

供佛聽經，其事已畢。
orig::  ^615c46

還歸本土。
commentary:: 
復還淨華宿王智佛所。
orig::  ^615c48

所經諸國，六種震動。
commentary:: 
表對六番，破無明惑。
orig::  ^616a2

雨寶蓮華。
commentary:: 
表行善因。
orig::  ^616a4

作百千萬億種種伎樂。
commentary:: 
表得無量，禪悅法喜。
orig::  ^616a6

既到本國，與八萬四千菩薩圍繞，至淨華宿王智佛所，
白佛言：
commentary::  ^616a8

至佛座下，告以歸意。
orig::  ^616a10

世尊！我到娑婆世界饒益眾生。
commentary:: 
到娑婆者，為益眾生。
orig::  ^616a12

見釋迦牟尼佛。
commentary:: 
得見釋迦。
orig::  ^616a16

及見多寶佛塔。
commentary:: 
次見寶塔。
orig::  ^616a18

禮拜供養。
commentary:: 
禮事奉供，二大世尊。
orig::  ^616a20

又見文殊師利法王子菩薩，及見藥王菩薩、
得勤精進力菩薩、勇施菩薩等。
commentary::  ^616a22

及以得見，諸大菩薩。
orig::  ^616a24

亦令是八萬四千菩薩，得現一切色身三昧。
commentary:: 
述往還處利益之事，以告世尊。
orig::  ^616a26

說是妙音菩薩來往品時。
commentary:: 
釋迦佛說妙音來往饒益事時。
orig::  ^616a30

四萬二千天子得無生法忍。
commentary:: 
諸天聞法，得入聖位，住無生忍。
orig::  ^616a34

華德菩薩得法華三昧。
commentary:: 
華德聞已，即時證得法華三昧，了性本空，
不染世間法，如蓮華在水。
妙法蓮華經句解卷第七
 ^616a38
