
undefined:: 天聖廣燈錄卷第十二　　　〔宋勒〕
undefined:: 
## 南岳觀音院懷讓禪師第五世

undefined:: 
### 鎮州臨濟院義玄惠照禪師法嗣

other:: 
#### 魏府大覺禪師
魏府大覺禪師
參見臨濟和尚　濟纔見。
豎起拂子　師乃展座具　濟擲下拂子　師收座具。
參眾去。 ^475a6

其時。僧眾云。此僧莫是和尚親故。
又不喫棒。又不禮拜　濟聞說。
乃令侍者喚適來新到上來　師隨侍者到臨濟處　濟云。
師僧道。儞來參長老。
又不禮拜。又不喫棒。
莫是老僧親故　師乃珍重下去。 ^475a10

僧問。如何是本來身　師云。
頭枕衡山。脚踏北嶽　問。
如何是佛法大意　師云。
良馬不窺鞭。側耳知人意。 ^475a16

問。如何是鎮國寶　師云。
穿耳賣不售。
問。如何是毗盧師．法身主　師云。
不因天雨下。爭得面師顏。 ^475a22

問。香草未生時如何。
師云。齅著腦裂　進云。
生後如何　師云。
腦裂。 ^475a26

問。如何是祖師西來意　師云。
十字街頭望空啟告。 ^475a28

問。如何是大覺　師云。
惡覺　進云。乖極　師便打。 ^475a30

問。學人仗鏌鎁劒擬取師頭時如何　師便引頸　學云。
斬　師便打。 ^475a32

問。久在沉淪。如何出得　師云。
金鷄冠不露。 ^475a34

僧問。軍期急速時如何　師云。
日料半斤餐。 ^475a36

問。一飽忘百饑時如何　師云。
縱遇臨岐食。隨分喫些些。
other:: 
#### 鎮州寶壽沼禪師
鎮州寶壽沼禪師 ^475a38

胡釘鉸來參　師云。
莫是胡釘鉸麼　鉸云。
不敢　師云。還釘得虗空麼　鉸云。
請和尚打破將來　師便打　鉸不肯。
到罵於師　師云。
已後有多口阿師與汝說去。 ^475a42

鉸後參趙州　趙州云。
莫是胡釘鉸麼　鉸云。
不敢　趙州云。還釘得虗空麼　鉸云。
請和尚打破將來　趙州云。
且釘者一縫　鉸於言下省悟。
遂舉寶壽行棒因緣　趙州云。
我恁麼道。與寶壽千里萬里。 ^475a48

師問新到。近離什麼處　僧云。
崔禪　師云。還將得崔禪喝來麼　僧云。
不將得來　師云。
恁麼即不從崔禪來　僧便喝。
　師拈棒　僧擬議　師便打。 ^475b8

師又問新到。近離什麼處　僧云。
西山　師云。還見獼猴麼　僧云。
見　師云。作箇什麼伎倆　僧云。
見某甲。一箇伎倆作不得　師便打。 ^475b14

問。一物不將來時如何　師云。
放下著。 ^475b20

問。如何是祖師西來意　師云。
面黑眼精白。 ^475b22

問。三教之中。那教最精　師云。
無過喫粥後。閴寂無人處。 ^475b24

一日。萬壽和尚來訪師　師坐不起　萬壽展座具　師下繩牀　萬壽却坐　師便歸方丈。
閉却門。　萬壽坐不起　知事見坐不起。
云。請和尚庫下喫茶　萬壽便歸院去。 ^475b28

師至來日却去復禮　萬壽坐不起　師展座具　萬壽下繩牀　師却坐　萬壽歸方丈。
閉却門　師於侍者寮內取#CB01926;。
圍却方丈門。便歸院去　萬壽遂開門。
見云。我不恁麼。佗却恁麼。 ^475b34

僧問。萬境來侵時如何　師云。
莫管他　僧便禮拜　師云。
莫動著。動著即打折汝腰。 ^475b42

問。萬里無雲時如何　師云。
青天也須喫棒　學云。
未審青天有什麼過　師便打。
other:: 
#### 鎮州三聖院然禪師
鎮州三聖院然禪師 ^475b44

師參德山。纔展座具　德山云。
闍梨。不用展炊巾。
者裏無殘羹餿飯　師云。
賴遇無。設有。向什麼處著　德山擬議　師下參眾。 ^475c2

堂中踢天太為　首座。
問云。夫行脚人。須具本道公驗。
作麼生是本道公驗　師云。
嗄　首座再問　師以座具便打云。
者漆桶。前後觸忤多少覽良　首座自後更不勘僧。 ^475c6

師到仰山。仰山問。
汝名什麼　師云。
慧寂　仰云。者箇是我名　師云。
我名慧然　仰山笑之。 ^475c16

師在仰山會裏。舉有僧問茱萸和尚。
如何是沙門行　萸云。
行即不無。人覺即乖　僧便休。 ^475c18

後到洞山。洞山問。
近離什麼處　僧云。
茱萸　洞云。茱萸近日有何言句　僧舉前話　洞山聞之。
云。少進語在　僧云。
如何進語　洞云。
何不問未審是什麼行　僧却往彼進語　萸云。
佛行。佛行。 ^475c22

僧歸。舉似洞山　洞山云。
我從來疑者漢。汝問我。
我與儞道　僧便問。
如何是沙門行　洞云。
頭長三尺。項長二寸。 ^475c30

洞山令侍者持此語問師　師於侍者手上掐一掐　侍者迴。
舉似洞山。洞山肯之。 ^475c34

一日。有官人來看仰山　仰山問。
官居何位　官云。
惟官　仰云。試推老僧看　官人無語。 ^475c40

仰山却令大眾下語　眾皆不契　師不安。
在涅槃堂將息。　仰山令侍者去問　師云。
和尚今日有事　侍者迴。
舉似仰山　仰山再令侍者去問。
未審有什麼事　師云。
再犯不容。 ^475c42

仰山晚間上堂。舉此話。
有主也。莫道堂中無人。 ^476a2

師辭仰山。仰山將拂子與師　師云。
某甲有師在　仰山云。
是誰　師云。河北臨濟和尚　仰山云。
老僧罪過。少留一兩日。
備茶筵相送。 ^476a6

師離仰山。到洞山。
上一頌。
　　何代隱荒丘　茆堂獨#CB05903;幽　隨緣三事衲
　　頓覺萬緣休　貌古因持戒　身貧為少求
　　吾師登鳥量　物外絕追遊 ^476a12

洞山却答一頌。
　　詩詠人問事　空門何不刪　探珠宜靜浪
　　動水取應難　名利心須剪　非朋不用攀
　　捨邪歸正道　何慮不閑閑 ^476a20

師乃將笠子揮三轉便出。 ^476a28

師到道吾　道吾以緋袜額。
持袖杖　師見。乃云。
逐便祇候　道吾應喏　師參堂了。
再上堂頭人事。　道吾却具威儀方丈內坐　師纔近前　道吾云。
有事相借問。得麼　師云。
也是適來野狐精。
便出去　師又到香嚴　香嚴問云。
甚處來　師云。臨濟來　嚴云。
還將得臨濟喝來麼　師以座具驀口打。 ^476a30

師上堂云。我逢人即出。
出即不為人。便下座。
僧問。如何是祖師西來意　師云。
臭肉來蠅。 ^476a42

問僧。近離什麼處　僧便喝　師亦喝　僧又喝　師便打。 ^476a44

臨濟和尚問僧。什麼處來　僧云。
定州來　臨濟拈棒　僧擬議　濟便打　僧不肯　濟云。
已後遇明眼人去在。 ^476a46

其僧後參師。乃舉前參臨濟因緣　師聞舉。
遂拈棒　僧擬議　師便打。
other:: 
#### 齊聳禪師
齊聳禪師 ^476b4

上堂。有僧問。師喝誰家曲。
宗風嗣阿誰　師云。
橫山截壠人皆訝。
水出离宮盡點頭。 ^476b8

問。如何是佛　師云。
老僧並不知　進云。
和尚是大善知識。
為什麼却不知　師云。
老僧不曾接下機。 ^476b10

問。如何是道　師云。
往來無障礙　進云。
恁麼則學人自在去也　師云。
忽遇大海。作麼生過　僧擬議　師便打。 ^476b14

問。還丹一顆。點鐵成金。
至理一言。轉凡成聖。
學人上來請師點　師云。
點　進云。點後如何　師云。
皓然無隱的。三際不彰名　進云。
為什麼不彰名　師云。
恐煩紙墨。 ^476b20

問。心法雙亡時如何　師云。
鳳凰不當座。野鷂且權時。 ^476b26

師出世多有語句。
今不盡錄。
other:: 
#### 定州崔禪禪師
定州崔禪禪師 ^476b28

王令公請師於衙內說法　師纔升座。
拈起拄杖云。出來打。
出來打　僧云。崔禪#CB15076;　師擲下拄杖云。
久立令公。伏惟珍重。 ^476b30

問。如何是祖師西來意　師云。
定州礠器似鍾鳴　學人不會意旨如何　師云。
口口分明勿喎鈄。
other:: 
#### 鎮州萬壽禪師
鎮州萬壽禪師 ^476b34

師升座。僧問。如何是丈六金身　師云。
袖上打領。腋下剜襟。 ^476b40

問。如何是祖師西來意　師云。
拈河覔魚蹤。斬新過來處。 ^476b42

問。如何是迦葉上行衣　師云。
鶴飛千點雪。雲嶺萬重山。 ^476b44

問。僧家究竟事如何　師云。
貸來祇是吹#CB01926;法。
却向壇頭脫却衣。 ^476b46

問。欲求真性去。猶被真妄纏。
去此之途。如何即是　師云。
抹眉裹帽耳齊肩。
other:: 
####  #CB04569;州秀禪師
#CB04569;州秀禪師 ^476c2

開堂日。郡牧并諸官僚集。
有僧出問。人王與法王相見時如何　師云。
僧俗各異　進云。
恁麼即不相見也　師云。
總在者裏　學云。
大好各異　師云。
許闍梨一隻眼。 ^476c6

問。如何是祖師西來意　師云。
過海泛舶船　學人不會意旨如何　師云。
隻履歸西土。 ^476c12

問。欲行千里。一步為初。
如何是最初一步　師云。
登高人遠望。何須緊繫鞋　進云。
便恁麼會去時如何　師云。
千里途程在即今。 ^476c16

師臨示寂時。沐浴了。
喚侍者點茶來。師喫茶了。
侍者接盞。師縮却手云。
汝還知吾去處麼。 ^476c20

侍者云。某甲不知。
師便度盞云。去。汝不知吾去處。
侍者送盞迴來。見師端然而化。
other:: 
#### 魏府興化存獎禪師
魏府興化存獎禪師 ^476c24

行脚往南方。迴在三聖會裏為首座。
常垂語云。我南方行脚一帀。
拄杖不曾撥著一箇會佛法底人　三聖聞得。
問云。汝具箇什麼眼。
便恁麼道　師便喝　三聖云。
須是儞始得　師便休。
　三聖亦休。 ^476c30

後大覺聞舉。遂云。
作麼生得風吹到大覺門裏來　師後到大覺為院主。
依前恁麼道。一日。
大覺喚。院主。我聞儞道。
向南方行脚一帀。
拄杖不曾撥著一箇會佛法底人。
儞具箇什麼眼。便漝麼道　師便喝　大覺拈棒　師擬議　大覺便打　師又喝　覺又打　兩家便休。 ^476c40

師來日從法堂下過　大覺遂喚。
院主　師乃上來　覺云。
我直下不疑儞昨日兩喝。
儞為我說來　師云。
某甲於三聖師兄處。
學得箇賓主句。總被師兄折倒了也。
與某甲箇安樂法門　覺云。
者瞎漢。來者裏納敗闕。
脫下衲衣。痛打一頓　師於棒下薦得臨濟先師於黃檗處。
喫棒道理。 ^477a4

師後開堂。拈香云。
此一炷香。本分為三聖師兄。
三聖於我太孤。本分為大覺師兄。
大覺於我大賖。不如供養臨濟先師。 ^477a16

時有僧問。多子塔前。
共談何事　師云。
一人傳虗。萬人傳實。 ^477a20

師一日喚僧　僧應喏　師云。
到時不點　又召一僧　僧云。
作什麼　師云。點時不到。 ^477a24

問。四方八面來時如何　師云。
打　僧禮拜　師云。
大眾。興化昨日赴。
箇村齋。迴到半路。
遇卒風暴雨。去神廟裏避得。 ^477a28

師舉。三聖僧問。如何是祖師西來意　三聖云。
臭肉來蠅　師云。
興化即不然。破脊驢上足蒼蠅。 ^477a34

師上堂云。我聞三聖道。
我逢人即出。出即不為人。
興化即不然。我逢人即不出。
出即為人。便下座。 ^477a38

師上堂云。今日不用如何若何。
直須單刀直入。興化與儞證據。 ^477a42

時有閩德長老出禮拜。
起便喝　師亦喝　閩德又喝　師又喝　閩德禮拜便歸眾　師云。
適來若是別人。三十棒一棒也較不得。
為他閩德會一喝不作一一用。
便下座。 ^477a44

師入僧堂。見首座坐禪。
師云。我見儞了也　首座便喝　師打露柱一下便出去　首座隨後上去。
云。莫怪適來觸悞和尚。
師又打地一下。 ^477b4

師巡堂次。垂語云。
我有一隻聖箭。遇作家即分付。
至下間。有一道者云。
便請　師云。儞喚什麼作聖箭。
　道者把衲衣便拂　師接住云。
祇者箇。別更有在。
　道者擬議　師便打。 ^477b10

師上堂。示眾云。我聞前廊也喝。
後廊也喝。儞莫胡喝亂喝。
直饒儞喝得興化。
向虗空裏撲下來。
一點氣也無。待我蘇息起來。
向儞道未在。何以如此。
未曾向紫羅帳裏撒真珠與汝諸人。 ^477b18

師到雲居。問。權借一問以為影草時如何　雲居道不得　師三度舉話頭　雲居無語　師云。
情知和尚道不得。
且禮三拜。 ^477b26

雲居一日上堂。云。
我二十年前興化問。
當我時機思遲鈍。
道不得。為他致得問頭奇持。
不敢辜他。如今秖消一箇何必。 ^477b32

後有僧舉似師　師云。
二十年秖道得箇何必。
興化即不然。不消一箇不必。 ^477b36

後三聖拈云。二十年道得底是雲居。
如今商量。猶較興化半月程。 ^477b38

有同參來禮拜師　師纔見上法堂來便喝　同參亦喝。
却行三兩步　師又喝　同參亦喝。
相次近前　師拈棒　同參又喝　師云。
儞看者瞎漢猶作主在　同參擬議　師便打。 ^477b44

師見僧來云。儞未恁麼來。
山僧早行了也　僧便喝　師云。
據全而行　僧又喝　師云。
作家　僧又喝　師便打。 ^477c4

師謂克賓維那曰。
儞不久為喝道之師也　克賓云。
我不入儞保社　師云。
儞會了不入。不會了不入　克賓云。
總不恁麼　師便拈棒　賓擬議　師便打。 ^477c10

師白眾云。克賓維那適來法戰不勝。
罰錢五貫文。設供一堂。 ^477c16

至來日齋時。師白槌云。
克賓維那昨日法戰不勝。
罰錢五貫文。設供一堂。
不得喫飯。便令出院。 ^477c18

問。王程有限時如何　師云。
日馳五百。 ^477c22

同光帝駕幸河北。
迴至魏府行宮。帝坐朝。
僧錄名員來朝後　帝遂問左右。
此間莫有德人否　近臣奏曰。
適來僧錄名員皆是德人　帝曰。
此是名利之德。莫有道德之人否　近臣奏曰。
此間有興化長老。
甚是德人　帝乃召之　師來朝見　帝賜座。
茶湯畢　帝遂問。
朕收下中原。獲得一寶。
未曾有人酬價　師云。
如何是陛下中原之寶　帝以手舒幞頭脚　師云。
君王之寶。誰敢酬價　聖顏大悅。
賜紫衣．師號　師皆不受。 ^477c24

宣馬一疋與師乘。
騎馬忽驚。師遂墜傷足　帝聞。
宣藥救療。 ^477c40

師喚院主　院主至。
侍立次　師云。與我作箇本柺子　院主做了將來　師接得。
遶院行。問僧云。汝等還識老僧麼　僧云。
和尚爭得不識　師云。
癘脚法師說得行不得。 ^477c42

又至法堂上。令維那聲鍾上堂。
師如前乘示。眾皆無對。
師擲下柺子。端然而逝。
other:: 
#### 浙西善權山徹禪師
浙西善權山徹禪師 ^477c48

入州赴齋。有僧問。
此日一會。是僧是俗總具法身也無　師云。
具　進云。如何是法身　師云。
百鳥迷巢徑。魚行入混流　進云。
為什麼却如此　師云。
坐對斜陽日又晡。 ^478a6

問。祖意教意。是同是別　師云。
冬寒夏熱　進云。
冬寒夏熱。此理如何　師云。
炎天宜散袒。冬後更深藏。 ^478a12

問。貧兒思舊債時如何　師云。
熟處難忘　僧云。
恁麼即得遇家珍也　師云。
棒不打衲僧。 ^478a16

問。如何是衲僧關　師云。
執手點頭思不出　進云。
思得出後如何　師云。
撒手那邊別商量　僧禮拜　師云。
衲僧關破也。 ^478a20

問。擬心即差。動念即乖。
不動不念。猶落二途。
去此外。請師直指　師云。
竿長丈二。鈎長八尺　進云。
未審意旨如何　師云。
兩手拽不住　進云。
為什麼拽不住　師云。
橫出海門東。 ^478a26

師住後。常居一室。
長坐不臥。受一施主供給。
年深。師將示化。詣施主家。
廳上坐。施主不在。
如是三日坐不起。
後施主歸　師云。
持來報汝　主云。
和尚。未審將什麼報弟子　師云。
四人舁不起。汝還識麼　主云。
弟子不識　師云。
汝問眷屬。必有識底　主問眷屬。
皆言不識　師云。
汝既不識。直須收拾。
善自保愛。師言訖。
端坐示寂。
other:: 
#### 幽州談空禪師
幽州談空禪師 ^478a34

鎮州牧有姑為尼。
行脚迴。欲開堂為人。
牧云。乞師勘過　師問云。
見說汝欲開堂為人。
是否　尼云。是　師云。
尼是五障之身。汝作麼生為人　尼云。
龍女八歲。南方無垢世界成等正覺。
又作麼生　師云。
儞現一變看。 ^478a48

尼云。設便變得。也秖是一箇野狐精　師便打　州主聞舉。
云。和尚棒折也。 ^478b8

僧問。德山棒。臨濟喝。
未審那箇最親　師云。
已前在眾裏。老僧也曾商量來　僧便喝　師云。
却是汝會　僧云。
錯　師便打。 ^478b12

師一日上堂。眾集。
有僧問。擬問不問時如何　師云。
嗄　僧便喝　師云。
#CB01403;　僧又喝　師拈拄杖　僧云。
瞎　師拋下柱杖云。
今日失利　僧云。
草賊大敗。便歸眾　師以手向空點一點云。
大眾。還有人辨得麼。
若有辨得者。出來對眾道看。 ^478b18

師良久云。頂門上眼也鑒不破。
便下座。天聖廣燈錄卷第十二
 ^478b26
