佛祖綱目卷第十一〔盈字號〕
other:: 
# 周敬王四十三年～周威烈王八年
甲子〔周敬王四十三年起〕丙寅〔元王元年〕癸酉〔貞定王元年〕辛丑〔考王元年〕丙辰〔威烈王元年〕癸亥〔周威烈王八年止〕
other:: 
## 十祖脇尊者傳法富那夜奢
十祖脇尊者傳法富那夜奢
脇尊者。中印度人。
本名難生。處胎六十年。
將誕之夕。母夢白象載一寶座。
座置一明珠。從門而入。
既覺遂生。生而祥光燭室。
體有奇香。及長雖穀食。
絕無穢滓。後值伏#CB00501;蜜多。
執侍左右。未甞睡眠。
謂其脇不至席。遂號脇尊者。
初至華氏國。憩一樹下。
右手指地。而告眾曰。
此地變金色。當有聖人入會。
言訖。即變金色。時有長者子富那夜奢。
合掌前立脇。問曰。
汝從何來。答曰。我心非往。
脇曰。汝何處住。答曰。
我心非止。脇曰。汝不定耶。
答曰。諸佛亦然。脇曰。
汝非諸佛。答曰。諸佛亦非脇。
因說偈曰。此地變金色。
預知有聖至。當坐菩提樹。
覺華而成已。夜奢復說偈曰。
師坐金色地。常說真實義。
回光而照我。今入三摩諦。
脇知其意。即度出家。
復具戒品。乃告之曰。
如來大法眼藏。今付於汝。
汝護念之。乃說偈曰。
真體自然。真因真說。
有理領得。真真法無。
行亦無止。脇付法已。
即現神變。而入涅槃。
化火自焚舍利。從空而下。
不可勝數。四眾盛以衣裓。
隨處建塔供養。當此土周貞定王二十七年己亥也○北天竺有無著。
弘闡宗教。其弟天親。
初尚小乘。造論五百部。
無著觀其根緣將熟。
乃假疾召還。甫近一驛。
遣一弟子。往迎。夜同館宿。
弟子誦偈云。若人欲了知。
三世一切佛。應觀法界性。
一切惟心造。天親聞之。
豁然開悟。且悔昔誹斥罪過。
皆緣舌根。即從臥起。
手執利刀。欲截其舌。
無著遙知。伸臂捉住。
諭之曰。汝悟大乘。
蓋其時矣。昔以舌毀。
宜以舌讚。苟斷舌不言。
其利安在。天親乃止。
戴星而行。洎覲無著。
諦聽慈旨。便造大乘論。
累五百部。時號千部論師。
一日無著入法光定。
夜昇兜率。請問彌勒菩薩金剛經義。
彌勒說八十頌。無著約十八住處。
造論二卷。天親約斷二十七疑。
造論三卷。天親復為眾講婆沙論。
以一日所講之義。
乃造一頌攝之。且遍造諸國。
論師諸師不能解。
繇是自造長行釋頌。
〔即今俱舍論是〕一日天親從彌勒內宮而下。
無著問曰。人間四百年。
彼天為一晝夜。彌勒於一時中。
成就五百億天子。
證無生法忍。未審說甚麼法。
天親曰。也只說這箇法。
止是梵音清雅。令人樂聞。
佛祖綱目卷第十一
 ^575c21
