禪宗頌古聯珠通集卷第六
collector:: 宋池州報恩光孝禪寺沙門法應　集元紹興天衣萬壽禪寺沙門普會續集
other:: 
# 祖師機緣
祖師機緣
other:: 
## 西天諸祖
西天諸祖
西天初祖摩訶迦葉尊者。
見世尊在靈山會上。
拈起一枝華。以青蓮目普示大眾。
百萬聖賢。惟迦葉破顏微咲。
世尊乃曰。吾有正法眼藏涅槃妙心實相無相微妙解脫法門。
付囑於汝。汝當護持流通。
無令斷絕。　頌曰。 ^504b12

僊子持來別是春。
還將分付與僊人。
可憐壞衲曾微咲。
有理傍觀不解伸。
〔佛印元〕。 ^504b22

霜風刮地埽枯荄。
誰覺東君令已回。
唯有嶺梅先漏泄。
一枝獨向雪中開。
〔佛慧泉〕。 ^504b26

盡說拈花微咲是。
不知將底辨宗風。
若言心眼同時證。
未免#CB15167;朧在夢中。
〔白雲端〕。 ^504b30

拈花我佛在靈山。
迦葉頭陀忽破顏。
金口密言親付囑。
不唯天上與人間。
〔保寧勇〕。 ^504b34

教外全提號別傳。
飲光閉目咲無言。
可憐十萬靈山眾。
不薦當頭一著玄。
〔照覺總〕。 ^504b38

靈山旱地紅蓮發。
白眉老翁咲不歇。
轟轟洪韻震東西。
八萬迷徒猶未瞥〔黃蘗勝〕。 ^504b42

世尊舉華。迦葉微咲。
殃及兒孫。上祖不了。
〔楊無為〕。 ^504b46

飲光誰謂悟拈華。
微咲依前隔海涯。
黃面只圖傳大事。
赤眉終不打貧家。
〔祖印明〕。 ^504b48

正眼由來付飲光。
靈山七眾盡歸降。
枝繁葉茂宗門盛。
自得兒孫滿大唐。
〔草堂清〕。 ^504c4

世尊拈華。迦葉微咲。
不落宮商。是何曲調。
古洞風清。寒潭月皎。
〔長靈卓〕。 ^504c8

世尊迦葉不相知。
陷虎機關各自施。
正眼妙心真實相。
靈山會上付他誰。
〔張無盡〕。 ^504c12

舉華示眾誰相委。
迦葉頭陀獨破顏。
無限白雲藏不得。
又隨流水落人間。
〔南華昺〕。 ^504c16

聞琴作舞。見華破顏。
一彩兩賽。天上人間。
〔旻古佛〕。 ^504c20

百萬人天普請看。
頭陀末上獨開顏。
堪咲衣穿瘦骨露。
一肩授手搭金襴。
〔佛燈珣〕。 ^504c22

飲光當日咲無言。
家醜從來不外傳。
不撥韶絃成一曲。
至今清韻出人天。
〔雪峯預〕。 ^504c26

拈花已落微咲後。
咲出精神拈處先。
一片銀蟾無晝夜。
十分光影向人圓。
〔佛心才〕。 ^504c30

教外單傳事最奇。
兜羅綿手舉花時。
會中不得雞峯老。
無限清香付與誰。
〔正覺逸〕。 ^504c34

兜羅綿手舉花時。
風遞幽香幾個知。
除却雞峯迦葉後。
誰人眼內有瞳兒。
〔慈受深〕。 ^504c38

百萬人天望舉揚。
拈華微咲太乖張。
幾多業識茫茫者。
問著勞生沸似湯。
〔龍門遠〕。 ^504c42

海水飜空衮底流。
魚龍鰕蟹信沉浮。
可憐金色頭陀子。
直至如今咲未休。
〔鼓山珪〕。 ^504c46

一花拈起便承當。
正眼傳來不覆藏。
今古流通無間斷。
枝枝葉葉盡芬芳。
〔踈山如〕。 ^505a2

拈起一枝花。風流出當家。
若言付心法。天下事如麻。
〔徑山杲〕。 ^505a6

靈山用處許誰知。
迦葉偷顏笑展眉。
動便最初先漏泄。
兒孫扶取上玄機。
〔楚安方〕。 ^505a10

【續收】瞿曇拈起花枝。
迦葉微開笑面。要知造物無私。
更聽黃鶯一囀。〔石#CB15840;明〕。 ^505a14

拈花親付老頭陀。
平地俄興一丈波。
後代釘樁搖櫓者。
竹篙量水轉譊訛。
〔寶華鑑〕。 ^505a18

古塚露枯骨。窮源逢斷橋。
一番新雨過。翠色滿林梢。
〔白楊順〕。 ^505a22

項上鐵枷三百斤。
分明有理不容伸。
默然雞足峯前坐。
猶把金襴誑後人。
〔尼無著總〕。 ^505a26

末後無端重漏泄。
焦齒翁翁嚼生鐵。
玉鞭擊碎月明珠。
累及兒孫揚醜拙。
〔湛堂深〕。 ^505a30

世尊拈花。迦葉微笑。
天際二輪。更相互照。
若能截斷老瞿曇。
閉目黃河只一跳。
〔惠通旦〕。 ^505a34

雪壓怪松露。風高野渡橫。
將謂眾生苦。更有苦眾生。
〔萬年閑〕。 ^505a38

金色頭陀忽破顏。
看來也是管窺斑。
當時若得回頭早。
免見兒孫墮黑山。
〔應菴華〕。 ^505a42

世尊拈華。迦葉微咲。
一對鐵錐。渾無孔竅。
〔佛照光〕。 ^505a46

釋尊拈起枝花。分明勾賊破家。
致今千古之下。兒孫逐惡隨邪。
〔蒙菴聰〕。 ^505a48

世尊不曾拈花。迦葉不曾微笑。
大地總是兒孫。誰明向上一竅。
〔肯堂充〕。 ^505b4

白日青天。開眼放尿。
黃面瞿曇。一場漏逗。
〔木菴永〕。 ^505b8

拈起花來。尾巴已露。
迦葉破顏。人天罔措。
〔無門開〕。 ^505b10

迦葉因阿難問。世尊傳金襴外。
別傳何物。迦葉召阿難。
難應諾。迦葉曰。倒却門前剎竿著。
　頌曰。 ^505b12

影略門前倒剎竿。
箇中消息授傳難。
玲瓏侍者能相委。
盤走明珠珠走盤。
〔天童覺〕。 ^505b18

金襴付外有何傳。
倒却門前舊剎竿。
不取一時為上瑞。
百千年後與人看。
〔草堂清〕。 ^505b22

金襴付外別何傳。
呼應雖勤意未圓。
迦葉更能施善巧。
剎竿倒却貴安然。
〔覺海元〕。 ^505b26

花葉聯芳信有期。
飲光抗召劃芬披。
而今莫問當時事。
路上行人口是#CB15156;。
〔正覺逸〕。 ^505b30

金襴之外復何傳。
弟應兄呼豈有偏。
倒却門前剎竿子。
免教依舊倚墻邊。
〔白雲端〕。 ^505b34

象王行處絕狐蹤。
象子雄雄繼此風。
休說二千年後事。
縱塵沙劫又何窮。
〔保寧勇〕。 ^505b38

金襴傳外更瞞頇。
漏泄天機倒剎竿。
東震西乾扶不起。
至今殃禍及兒孫。
〔照覺總〕。 ^505b42

提起金襴。惹倒剎竿。
步步蹋著。綠水青山。
〔旻古佛〕。 ^505b46

慶喜門前倒剎竿。
金襴傳外有何傳。
天然外道無師證。
爭奈威音佛已前。
〔張無盡〕。 ^505b48

金襴傳外更何傳。
背角泥牛痛下鞭。
哮吼一聲魔膽裂。
飜身踏破碧潭烟。
〔南華昺〕。 ^505c4

難兄難弟問來端。
百衲金襴遞代傳。
弟應兄呼成底事。
免認剎竿頭指天。
〔佛燈珣〕。 ^505c8

心心相照始相知。
金色頭陀別是非。
五里牌從郭外看。
當人不肯怨它誰。
〔道場如〕。 ^505c12

琉璃殿上付金襴。
棣蕚聯芳得二難。
門外剎竿從放倒。
免教南北問風旛。
〔上方益〕。 ^505c16

弟兄相應鶺鴒原。
相喚相呼豈等閒。
金襴之外傳何物。
向道門前倒剎竿。
〔文殊道〕。 ^505c20

頭陀飲光。多聞慶喜。
合掌擎拳。難兄難弟。
一朝狹路兩相逢。
裂轉雙睛無處避。
便向門前倒剎竿。
丈夫自有衝天志。
〔慈受深〕。 ^505c24

草衣木食道人高。
傳得金襴意氣豪。
此外已知無別法。
剎竿倒處累兒曹。
〔踈山如〕。 ^505c30

【續收】金襴傳外復何傳。
報道門前倒剎竿。
好笑踏青人爛醉。
滿川桃李自無言。
〔石#CB15840;明〕。 ^505c34

怛薩阿竭二千年。
密付親承盡浪傳。
直至如今成露布。
剎竿依舊倚門前。
〔大洪恩〕。 ^505c38

鳳毛麟角一般奇。
弟應兄呼豈不知。
堪咲靈源春雨後。
落花流水自相宜。
〔開先瑛〕。 ^505c42

多子塔前衣付後。
更傳何物示於人。
驪珠迸出剎竿倒。
直得寒光徹四鄰。
〔佛性泰〕。 ^505c46

等閑饒舌話金襴。
便與當頭倒剎竿。
從此天倫轉無義。
冷光猶自逼人寒。
〔瞎堂遠〕。 ^506a2

弟應兄呼畵不成。
誰人肯向裏頭行。
自從家破人亡後。
直至如今事轉生。
〔月林觀〕。 ^506a6

弟應兄呼。有禮有義。
虎咬大蟲。蛇吞鱉鼻。
倒却門前剎竿著。
唵囌嚕囌嚕悉唎悉唎。
〔退菴奇〕。 ^506a10

翡翠羽毛。麒麟頭角。
弟應兄呼。振動海嶽。
路遠夜長休把火。
倒却門前剎竿著。
〔高原泉〕。 ^506a14

家家門口透長安。
不見纖毫眼界寬。
無法無人誰付囑。
難兄難弟自相謾。
〔雪菴瑾〕。 ^506a18

倒却門前剎竿。全提那涉玄端。
飜身不坐空王殿。
月照千峯夜色寒。
〔足菴鑒〕。 ^506a22

面面相看。眼眼廝#CB15111;。
衣外別傳。有甚憑據。
倒却門前剎竿著。
鳳棲不在梧桐樹。
〔無準範〕。 ^506a26

寵弟常常在侍邊。
傳金襴外問何傳。
自家兄弟無多事。
只道門前倒剎竿。
〔閑極雲〕。 ^506a30

煑豆然豆萁。豆在釜中泣。
本是同根生。相煎何太急。
〔雲衲慶〕。 ^506a34

【增收】九祖伏#CB00501;蜜多尊者。
問八祖佛#CB00501;難提。
父母非我親。誰是最親者。
諸佛非我道。誰是最道者。
八祖以偈答。汝言與心親。
父母非可比。汝行與道合。
諸佛心即是。外求有相佛。
與汝不相似。欲識汝本心。
非合亦非離。　頌曰。 ^506a38

閒却年光半百春。
可憐嫌富不嫌貧。
祖佛非道求何道。
父母不親誰更親。
七步豈勞蓮捧足。
無言須信鑑生塵。
禪門自古牢關鑰。
漏泄家風是此人。
〔佛慧泉〕。 ^506a48

見處孤危立處高。
急如石火利如刀。
到家問路家何在。
掀倒棊盤脫布袍。
〔瞎堂遠〕。 ^506b6

半生足不履地。軒知蹋徧天涯。
得箇冬瓜印子。至今目瞪口呿。
〔松源岳〕。 ^506b10

父母分明非我親。
祖師肝膽向人傾。
直下若能親薦得。
優曇華發火中春。
〔高原泉〕。 ^506b14

父母非親親是誰。
雙眸烱烱帶雙眉。
含元殿上不相識。
正是岷峩相見時。
〔石溪月〕。 ^506b18

【增收】十祖脅尊者。
本名難生。處胎六十年。
神珠夢應。誕生之日滿室光明。
出家得道至一林中。
有富那夜奢合掌前立。
祖問汝從何來。奢曰。
我心非往。祖曰。汝何處住。
曰我心非止。祖曰。
汝不定邪。曰諸佛亦然。
祖曰。汝非諸佛。曰諸佛亦非。
祖知是法器。即與剃度。
付法說偈曰。真體自然真。
因真說有理。領得真真法。
無行亦無止。　頌曰。 ^506b22

打鼓弄琵琶。相逢兩會家。
清風拂白月。地角接天涯。
碎玉凝朝露。殘陽送晚霞。
寒山逢拾得。拊掌咲嗄嗄。
〔南堂興　二〕。 ^506b36

諸佛亦非。窮子腹肥。
纔一頓飽。忘百日飢。
二十拄杖十分槌。
免教辜負兩莖眉。 ^506b42

電捲星飛。珠回玉轉。
打破面皮。赤心片片。
〔瞎堂遠〕。 ^506b46

【增收】十四祖龍樹大士。
見十五祖迦那提婆來。
先令侍者將一椀水致面前。
提婆見乃取一鍼投之。
祖由是大喜。　頌曰。 ^506b48

龍猛盂中水。提婆毳上鍼。
人人爭得失。箇箇話疎親。
不覩雲中鴈。焉知沙塞深。
農人移片磉。磉下獲黃金。
〔琅琊覺〕。 ^506c6

漏傳長樂未央靜。
月瀉甘泉太液秋。
夜半樂聲回步輦。
喚回三十六宮愁。
〔心聞賁〕。 ^506c12

二十四祖師子尊者。
因罽賓國王秉劒於前曰。
師得蘊空不。祖曰。
已得蘊空。曰離生死不。
祖曰。已離生死。曰既離生死。
可施我頭。祖曰。身非我有。
何恡於頭。王即揮刃斷尊者首。
涌白乳高數尺。王之右臂旋亦墮地　玄沙云。
大小師子尊者。頭也不解作得主。
　頌曰。 ^506c16

尊者理非謬。玄沙語甚奇。
首隨鋒刃落。彼此沒毫釐。
〔永明壽〕。 ^506c28

楊子江頭楊柳春。
楊花愁殺渡頭人。
一聲羗笛離亭晚。
君向瀟湘我向秦。
〔龍門遠〕。 ^506c32

作家手段天然別。
不辭臂墮除妖孽。
萬里歌謠賀太平。
夜夜清光輝雪月。
〔大溈智〕。 ^506c36

得人一牛。還人一馬。
有往有來。可知禮也。
〔佛性泰〕。 ^506c40

船子下楊州。浮萍逐水流。
一聲河滿子。千古動悲愁。
〔鼓山珪〕。 ^506c42

殺人須是殺人漢。
當下一刀成兩段。
頭臂雖虧劒刃鋒。
何似秦時#CB01323;轢鑽。
〔徑山杲〕。 ^506c46

君王寶劒不虗施。
尊者遭逢也大奇。
從此清風徧寰宇。
太平消息幾人知。
〔或菴體〕。 ^507a2

吹毛劍首乾坤黑。
臂墮山河掩日光。
趯起須彌頭倒卓。
方知兩兩不成雙。
〔湛堂深〕。 ^507a6

尊者何曾得蘊空。
罽賓從自斬春風。
桃花雨後亂零落。
染得一溪流水紅。
〔咦菴鑑〕。 ^507a10

口念木瓜醫脚氣。
紙畵鍾馗驅鬼祟。
一生若解和羅槌。
日日喫酒日日醉。
〔#CB01900;菴樞〕。 ^507a14

佛法王法。更無兩樣。
直下一刀。未為諦當。
〔月林觀〕。 ^507a18

師子頭落。罽賓臂折。
各人眼底有西施。
誰家甕裏無明月。
〔朴翁銛〕。 ^507a20

遇著山中人。便說山中話。
六月賣松風。人間恐無價。
〔孤峯深〕。 ^507a24

覿面當機掣電飛。
當機覿面誰能用。
一劒分身定死生。
君王萬古聲名重。
〔木菴永〕。 ^507a28

劒下十分真。難藏獨露身。
江流石不轉。獨有蘊空名。
〔北磵簡〕。 ^507a32

夢中要渡深溪水。
伎倆多般進不能。
驀地覺來伎倆盡。
牀頭山月已三更。
〔石菴玿〕。 ^507a36

蘊空誰見法中王。
覿體何曾礙劍光。
古廟藤蘿穿戶牖。
斷#CB15156;風雨碎文章。
〔雪菴瑾〕。 ^507a40

夜闌天際墮金盆。
膝上焦桐調轉新。
易水悲風輕按指。
鸞膠難續斷腸人。
〔虗堂愚〕。 ^507a44

二十七祖般若多羅。
東印土國王請師齋次。
王問。諸人盡轉經。
唯師為甚不轉。師云。
貧道出息不涉世緣。
入息不居蘊界。常轉如是經百千萬億卷。
非但一卷兩卷　汾陽昭云。
却勞尊者心力　大溈智云。
諸仁者還見二十七祖看經麼。
行時脚跟不著地。
坐時心識似風飄。
乃頌曰。 ^507a48

秋高月色連雲白。
澹泊禪心滋味長。
歷歷分明今古意。
何須特地更商量。 ^507b12

靈犀翫月璨含輝。
木馬遊春駿不覊。
眉底一雙寒碧眼。
看經那得透牛皮。
明白心超曠劫。英雄力破重圍。
妙圓樞口轉靈機。
寒山忘却來時路。
拾得相將携手歸。
〔天童覺〕。 ^507b16

入息未甞居蘊界。
出息何曾涉萬緣。
一聲漁笛離南浦。
依舊蘆華深處眠。
〔#CB01900;菴需〕。
other:: 
## 東土諸祖
東土諸祖 ^507b24

東土初祖菩提達磨大師。
即西土二十八祖。
初至金陵見梁武帝。
帝問曰。如何是聖諦第一義。
師曰。廓然無聖。曰對朕者誰。
師曰不識。帝不領悟。
師遂折蘆渡江至魏。
後帝舉問誌公。公曰。
陛下識此人不。曰不識。
誌曰。此是觀音大士傳佛心印。
曰當遣使詔之。誌曰。
莫道陛下詔。盍國人去。
它亦不回。　頌曰。 ^507b30

聖諦廓然。何當辨的。
對朕者誰。還云不識。
因茲暗渡江。豈免生荊棘。
盍國人追不再來。
千古萬古空相憶。
休相憶。清風帀地有何極。
師顧示左右云。這裏還有祖師麼。
喚來與老僧洗脚。
〔雪竇顯〕。 ^507b44

客從方外來。一人也弗識。
無心得可傳。九年空面壁。
冷坐寥寥不自安。
手携隻履歸西國。
〔法雲秀〕。 ^507c4

凡聖縈纏情未忘。
廓然無聖便驚狂。
梁王殿下無謀略。
剛被胡人亂一場。
〔泉大道〕。 ^507c8

廓然一鏃遼天。不識重下錐刺。
梁帝不知何處去。
千古萬古無消息。
〔正覺逸〕。 ^507c12

廓然絕聖猶方便。
不識天顏今對面。
對面不契渡長江。
北去少林方眷戀。
〔覺海元〕。 ^507c16

一箭尋常落一鵰。
更加一箭已相饒。
直歸少室峯前坐。
梁主休云更去招。
〔白雲端〕。 ^507c20

煉得通紅打一鎚。
周遭無數火星飛。
十成好個金剛鑽。
攤向門前賣與誰。
〔保寧勇〕。 ^507c24

廓然無聖不須徵。
句後通機是眼睛。
莫怪相逢不下馬。
奈緣各自有前程。
〔雲漢恭〕。 ^507c28

第一義廓兮零兮超象帝。
不把多年曆日看。
爭辨春分并夏至。
遼東白鶴去無蹤。
三山半落青天外。。 ^507c32

聖諦第一義門。廓然無聖誰尊。
堪咲江南二月裏。
鷓鴣啼在百花村。
〔太平古〕。 ^507c38

閒將一段秦川錦。
裁作人間巧婦衣。
幾度著來呈伎倆。
暗中曲調少人知。
〔成枯木〕。 ^507c42

遠泛鯨濤入大梁。
廓然無聖對君王。
可憐寸徑無人鑑。
却與相如依舊藏。
〔佛心才〕。 ^507c46

不解作客。勞煩主人。
面無慚色。少喜多嗔。
〔長靈卓〕。 ^508a2

始鳴阿閣一聲鐘。
日暖蒼龍睡正濃。
再擊鳳皇臺上鼓。
半夜祥鸞未飛舞。
帝基永固如盤石。
胡僧虗費平生力。
回指少林歸去來。
春風一陣花狼藉。
〔佛鑑懃〕。 ^508a4

展陣開旗便要嬴。
誰知御駕不親征。
把定鏘旗收陣脚。
直向熊峯不出兵。
〔佛燈珣〕。 ^508a10

當時卞璧親持獻。
未遇徒然更再三。
折葦渡江江上水。
滔滔今古色如藍。
〔夢菴信〕。 ^508a14

西天屠子氣雄豪。
欺負神州罪莫逃。
梁帝當頭輕一拶。
果然提起活人刀。
〔雪堂行〕。 ^508a18

廓然無聖露全身。
覿面相呈已隔津。
莫問梁#CB15131;并魏苑。
一華五葉自然春。
〔雲巖因〕。 ^508a22

【續收】胡僧對漢主。
廓然無聖語。復云不識。
渠神驥捉老鼠捉不著。
千里清光渾失却。
〔石#CB15840;明〕。 ^508a26

黃金鑿。白玉椎。鑿開混沌竅。
透出玄元機。〔正堂辯〕。 ^508a30

老胡元不渡長江。
孰謂曾將一葦航。
堪咲普通年遠事。
兒孫多是錯商量。
〔肯堂充〕。 ^508a32

踏翻地軸地不動。
推倒天關天更高。
穩泛鐵船歸少室。
至今天下起風濤。
〔雪菴瑾〕。 ^508a36

強將不識鼓唇牙。
胡語如何亂得華。
若使老蕭皮有血。
定應趕逐過流沙。
〔天目禮〕。 ^508a40

一言既出駟難追。
賴遇梁王放過伊。
楊子江頭航折葦。
浪頭何似問頭危。
〔朴翁銛〕。 ^508a44

五葉芬敷自一花。
無人圖蔓剪根芽。
不教著脚金陵地。
猶恨蕭梁未作家。
〔北磵簡〕。 ^508a48

金烏飛上玉闌干。
黑漆崑崙對面看。
畢竟這些傳不得。
落花流水太無端。
〔天童淨〕。 ^508b4

提起須彌第一槌。
玉門金鎻擊難開。
重施背踏空勞力。
應悔迢迢萬里來。
〔癡鈍頴〕。 ^508b8

玉簫吹徹鳳皇臺。
古殿深沉曉未開。
滿地落花春已過。
綠陰空鎻舊苺苔。
〔虗堂愚〕。 ^508b12

萬浪千波一葦橫。
翩翩隻影可憐生。
老蕭若會截流句。
楊子江頭放你行。
〔石溪月〕。 ^508b16

一葦截流。深心叵測。
梁土太平。魏#CB15131;著賊。
〔雪屋珂〕。 ^508b20

遠到支那十萬餘。
清波無路一莖蘆。
而今面越之燕者。
對朕還曾識也無。
〔德巖祐〕。 ^508b22

廓然無聖真實語。
對朕者誰心未息。
本光燦爛照十方。
無量劫來到今日。
〔橫川珙〕。 ^508b26

西來十萬路迢迢。
智鑑當軒影莫逃。
四海浪平龍睡穩。
九霄雲淨鶴飛高。
〔雪巖欽〕。 ^508b30

【增收】達磨大師西來。
直指人心見性成佛。
　頌曰。 ^508b34

急水波心下直鉤。
魚龍鰕蟹一時收。
祖師活計無多子。
惱亂春風卒未休。
〔松源岳〕。 ^508b36

達磨大師自梁涉魏。
至洛陽少林面壁而坐。
經於九年。方得二祖傳法。
　頌曰。 ^508b40

先被梁王勘破。却向少林孤坐。
謾言教外別傳。爭奈不識這個。
〔白雲端〕。 ^508b44

十萬途窮得到梁。
梁王言語不相當。
少林不假東君力。
五葉花開動地香。
〔佛國白〕。 ^508b48

精進翻成怠墯。莫守癡禪兀坐。
少林面壁九年。已被梁王勘破。
〔祖印明〕。 ^508c4

六宗調伏向東來。
五葉芬披震旦開。
冷坐九年人不識。
手#CB06078;隻履又空回。
〔草堂清〕。 ^508c8

泛舶來梁自普通。
一槌擊碎有為功。
謾言面壁無言說。
爭奈當門齒露風。
〔佛性泰〕。 ^508c12

航海梯山緣底事。
游梁歷魏意何傳。
九年面壁垂慈切。
剛被時人喚作禪。
〔太平古〕。 ^508c16

九年熊耳。空留隻履。
一花五葉。春風四起。
〔旻古佛〕。 ^508c20

達磨西來未足誇。
少林揑目強生花。
得皮得髓徒分別。
妙性圓明本不差。
〔疎山如〕。 ^508c22

少室山前風過耳。
九年人事隨流水。
若還不是弄潮人。
切須莫入洪波裏。
〔鼓山珪〕。 ^508c26

金鰲一掣滄溟竭。
徒自悠悠泛小舟。
今日烟波無可釣。
不須新月更為鉤。
〔徑山杲〕。 ^508c30

【續收】祖師面壁九年餘。
此是西來末上機。
直至如今天下客。
強將言句為施為。
〔南山省堂主〕。 ^508c34

千鄉萬里尋知己。
一語臨機不契梁。
面壁九年居少室。
覓心千古累神光。
〔天童覺〕。 ^508c38

一片虗凝地。丹青畵不成。
聖賢難啟口。佛祖強安名。
〔正堂辯〕。 ^508c42

祖師遠遠來東土。
面壁少林坐九年。
二祖傳心親得髓。
筭來早是已輪先。
〔高菴悟〕。 ^508c46

喪盡家財。無本可據。
赤手殺人。彌天罪過。
〔木菴永〕。 ^509a2

渡江一葦風濤急。
少室九年空面壁。
錯把安心露一機。
至今滿地花狼藉。
〔皖山凝〕。 ^509a4

不契梁王暗渡江。
一身無地避慚惶。
九年面壁成何事。
賺却平人入鑊湯。
〔湖隱濟〕。 ^509a8

九年面壁。轉身無#CB15081;。
冷地有人。奮一臂力。
〔月坡明〕。 ^509a12

達磨大師將返西天。
謂門人曰。時將至矣。
盍各言所得乎。時門人道副曰。
如我所見。不執文字。
不離文字。而為道用。
祖曰。汝得吾皮。尼總持曰。
我今所解。如慶喜見阿閦佛國。
一見更不再見。祖曰。
汝得吾肉。道育曰。
四大本空五陰非有。
而我見處無一法可得。
祖曰。汝得吾骨。最後慧可出禮三拜依位而立。
祖曰。汝得吾髓。乃傳法付衣。
　頌曰。 ^509a14

神光三拜退後立。
瀑布嵓前水長急。
楞嚴會上逞圓通。
却使老盧雙淚泣。
〔天衣懷〕。 ^509a30

少林真嗣擇全才。
諸子紛紛點額回。
衣法莫言容易得。
曾憑三拜作良媒。
〔正覺逸〕。 ^509a34

門前諸子列成行。
各逞英雄越霸王。
如何獨有無言者。
坐斷毗盧不可當。
〔保寧勇〕。 ^509a38

四維上下絕遮攔。
湧出冰壺印碧天。
無孔笛中藏六律。
一聲驚起釣魚船。
〔成枯木〕。 ^509a42

神光三拜依位立。
解會都忘未端的。
皮毛脫盡孰親踈。
誰言得髓能情息。
〔圓通秀〕。 ^509a46

當門齒#CB16604;真堪咲。
面壁無言坐九年。
皮髓些些分俵了。
依前懡#CB01334;返西天。
〔地藏恩〕。 ^509b2

誰透少林關。三拜仍依位。
立雪要心安。忘形甘斷臂。
〔祖印明〕。 ^509b6

缺齒胡僧到大唐。
却將皮髓強分張。
九年懡#CB01334;空歸去。
添得華人咲幾場。
〔佛國白〕。 ^509b10

【續收】弟昆各自逞功能。
獨有家兄徹骨貧。
三拜起來無一語。
鼻孔纍垂蓋口脣。
〔雪竇宗〕。 ^509b14

一從三拜後。千古錯流通。
永日無人到。蕭蕭檜柏風。
〔龍門遠〕。 ^509b18

社舞村歌咲殺人。
騎牛挑鴨走成羣。
三杯酒罷歸家去。
留得豬頭礙塞人。
〔正堂辯〕。 ^509b22

鏡凹照人瘦。鏡凸照人肥。
不如打破鏡。還我舊面皮。
〔#CB01900;菴樞〕。 ^509b26

揑目生花立問端。
得它皮髓被它瞞。
這般瞎漢能多事。
六月無霜也道寒。
〔簡菴清〕。 ^509b30

死款都來一口供。
情窮理極卒難容。
若將皮髓論高下。
爭見花開五葉紅。
〔高峯妙〕。 ^509b34

【增收】達磨大師曰。
吾法於三千年後。
未曾移易一絲毫許。
　頌曰。 ^509b38

東西縱目乾坤闊。
玉露澄秋氣宇高。
山是山兮水是水。
何曾移易一絲毫。
〔葛廬覃〕。 ^509b42

【增收】達磨大師既葬熊耳山。
後三歲魏宋雲使西域。
回遇祖於#CB01470;嶺。
手携隻履翩翩獨逝。
雲問師何往。祖曰。
西天去。又謂雲曰。
汝主已厭世。雲聞之茫然別祖。
東邁暨復命。即明帝已登遐矣。
迨啟壙惟空棺。一隻革履存焉。
舉朝為之驚歎。奉詔取遺履。
於少林寺供養。　頌曰。 ^509b46

熊耳宗師葬洛陽。
龍城天子泣千行。
迴擔隻履#CB01470;山上。
驚殺梁王與魏王。
〔剋符道者〕。 ^509c10

師眼兮深師鼻兮大。
師耳兮穿師舌兮快。
師身兮墨師心兮戴。
手擕隻履返流沙。
熊耳石塔今猶在。。 ^509c14

祖師遺下一隻履。
千古萬古播人耳。
空自肩擔跣足行。
何曾踏著自家底。
〔五祖演〕。 ^509c20

梁魏山河本太平。
無端容此老狐精。
九年皮髓分張盡。
隻履空棺更誑人。
〔東山空〕。 ^509c24

闔國人難挽。西携隻履歸。
只應熊耳月。千古冷光輝。
〔虎丘隆〕。 ^509c28

梯山航海自西來。
誰謂梁王眼未開。
一句等閒輕勘破。
九年端坐冷如#CB01926;。
來時打落當門齒。
去後空留左〔子計切〕脚鞋到底往還無箇事。
依前隻履又空回。。 ^509c32

航海東來黠兒落節。
為法求人自作深孽。
賴遇梁王是作家。
有理直教無處雪。
及乎隻履復西歸#CB01470;嶺。
無端重漏泄不漏泄。
分明弄巧反成拙。
〔尼無著總〕。 ^509c40

颺下一隻履。明明不覆藏。
兒孫纔著脚。徧地是刀鎗。
〔妙峯善〕。 ^509c46

九年冷坐已敗#CB00437;。
隻履西歸更脫空。
後代兒孫空妄想。
鶴鴣啼不為春風。
〔雪菴瑾〕。 ^510a2

死也不伏埋殯。偷擕隻履西歸。
不被宋雲捉敗。官司何處尋屍。
〔孤峯深〕。 ^510a6

【增附】禾山方曰。死心先師。
每舉隻履西歸話。
以問衲子。而實難明。
諸方或謂之隱顯。
或謂不可有兩箇。
或謂唯此一事實。
若也恁麼。未識祖師意旨。
諸人要見麼。乃頌曰。 ^510a10

濁中清清中濁。勿謂麒麟生隻角。
西行東向路不差。
大用頭頭如啐#CB10437;。
莫莫玄要靈機休卜度。
禪宗頌古聯珠通集卷第六
 ^510a18
