
other:: 
other:: 大佛頂如來密因修證了義諸菩薩萬行首楞嚴經要解卷第二
other:: 唐天竺沙門般剌蜜諦譯
other:: 烏萇國沙門彌伽釋迦譯語
other:: 菩薩戒弟子前正議大夫同中書
other:: 門下平章事清河房融筆受
author:: 溫陵開元蓮寺比丘戒環解
commentary:: 
△四藏暗二。一徵
orig::  ^781b37

阿難白佛言：世尊！
我今又作如是思惟：是眾生身，腑藏在中、
竅穴居外，有藏則暗、有竅則明。
今我對佛開眼見明，名為見外；閉眼見暗，名為見內。
是義云何？
commentary::  ^781b39

復欲計心在內故，以見暗為見腑藏。
△二、破三。一、約外見。
orig::  ^781b45

佛告阿難：汝當閉眼見暗之時，此暗境界為與眼對？
為不對眼？若與眼對，暗在眼前，云何成內？
若成內者，居暗室中，無日月燈，此室暗中皆汝焦腑。
若不對者，云何成見？
commentary::  ^781c4

先問，次難，後結，可明有五神之藏，六化之腑。
三焦即六腑之一。 ^781c12

△二、約內對。
orig::  ^781c14

若離外見，內對所成。
合眼見暗，名為身中。
開眼見明，何不見面？
若不見面，內對不成。
commentary::  ^781c16

眼前之境名外見，身內之境名內對。
前以對眼為外，不得成內。
今縱離外見而成內對，即是眼能反觀。
且合能反觀身中，則開應反觀己面。
若不爾者，義不成矣。 ^781c20

△三縱破。
orig::  ^781c26

見面若成，此了知心及與眼根乃在虗空，何成在內？
若在虗空，自非汝體，即應如來。
今見汝面亦是汝身，汝眼已知，身合非覺。
必汝執言身眼兩覺應有二知，即汝一身應成兩佛。
commentary::  ^781c28

展轉辯明，無反觀理也。
汝眼已知身合非覺者，既在虗空，自非汝體也。
若執兩皆有知，則成兩體矣。
破妄之文，多涉曲辯者，由人者心見失真，沉妄之甚。
一或詰問，則狂蕩失據。
所謂虗妄浮心，多諸巧見。
故佛逆其妄巧，曲與辯明也。
orig::  ^781c36

是故應知，汝言見暗名見內者，無有是處。
commentary::  ^781c46

△五隨合二。一徵。
orig::  ^781c48

阿難言：我常聞佛開示四眾，由心生故種種法生，由法生故種種心生。
我今思惟，即思惟體實我心性，隨所合處心則隨有，
亦非內、外、中間三處。
commentary::  ^782a2

此引楞伽經意也。
謂由阿梨耶識一念之妄，則變起根身器界，是心生法生也。
又以境界風動，則識浪騰起，是法生心生也。
以心法相生，則隨境思惟，即是心體。
心法合處，即為心在。 ^782a8

△二破二。一、牒前起難。
orig::  ^782a14

佛告阿難：汝今說言：由法生故，種種心生，
隨所合處，心隨有。
者，是心無體，則無所合。
若無有體而能合者，則十九界因七塵合。
是義不然。若有體者，如汝以手目挃其體，
汝所知心，為復內出？
為從外入？若復內出，還見身中；若從外來，先合見面。
commentary::  ^782a18

以即思惟體為心，特浮想耳，故難其體之有無也。
設若無體，則空有其名，云何隨合？
如十九界七塵，特空名耳。
設若有體，當何所在？
令挃身而驗明，體實無在也。
orig::  ^782a28

阿難言：見是其眼，心知非眼，為見非義。
commentary::  ^782a36

解上難也。謂心但能知，不可言見，曾不悟能見在心，徒眼不見也。
orig::  ^782a38

佛言：若眼能見，汝在室中門能見不？
則諸已死尚有。
commentary::  ^782a42

眼存應皆見物，若見物者，云何名死？ ^782a44

舉門喻能見在心，舉死明徒眼不見。
△二、詳辯隨合。
orig::  ^782a46

阿難！又汝覺了能知之心，若必有體，為復一體？
為有多體？今在汝身，為復徧體？
為不徧體？
commentary::  ^782b2

先立四義，下逐義詳辯。
當知真心非一非多，非遍非不遍也。
orig::  ^782b6

若一體者，則汝以手挃一支時，四支應覺；
若咸覺者，挃應無在；若挃有所，則汝一體自不能成。
commentary::  ^782b10

辯，非一體也。無在，謂無定處也。
orig::  ^782b14

若多體者，則成多人，何體為汝？
commentary::  ^782b16

辯非多體也。
orig::  ^782b18

若徧體者，同前所挃。
commentary::  ^782b20

辯非徧體也。同前者，當挃一支，四支應覺。
orig::  ^782b22

若不徧者，當汝觸頭，亦觸其足，頭有所覺，足應無知。
今汝不然。
commentary::  ^782b24

辯非，不徧也。四義既非，則不可謂隨所合處，心隨有也。
orig::  ^782b28

是故應知，隨所合處，心則隨有，無有是處。
commentary::  ^782b32

△六中間二。一徵。
orig::  ^782b34

阿難白佛言：世尊！
我亦聞佛與文殊等諸法王子談實相時，
世尊亦言：心不在內，亦不在外。
如我思惟，內無所見，外不相知。
內無知故，在內不成；身心相知，在外非義。
今相知故，復內無見，當在中間。
commentary::  ^782b36

此引大教而謬解也。
以為在內則不見腑藏，以為在外則身不相知，
二義不成，當在根境之中也。 ^782b44

△二破二。一、辯定中位。
orig::  ^782b46

佛言：汝言中間，中必不迷，非無所在。
今汝推中，中何為在？
為復在處？為當在身？
commentary::  ^782c2

先問下，辯。處，猶境也。
orig::  ^782c6

若在身者，在邊非中，在中同內。
commentary::  ^782c8

身有中邊二義，在邊則不得為中，在中則同前，在內應見內矣。
orig::  ^782c10

若在處者，為有所表？
為無所表？無表同無，表則無定。
何以故？如人以表，表為中時，東看則西，
南觀成北，表體既混，心應雜亂。
commentary::  ^782c14

明中位無定也。表，標物以表顯也。
混亂，則無所取中也。
orig::  ^782c20

阿難言：我所說中非此二種。
如世尊言：眼色為緣生於眼識，眼有分別色塵無知，識生其中則為心在。
commentary::  ^782c24

謂非身處之中，乃根塵之中也。
△二、正破非中。
orig::  ^782c28

佛言：汝心若在根塵之中，此之心體為復兼二？
為不兼二？
commentary::  ^782c30

先立義下，推破。
orig::  ^782c34

若兼二者，物體雜亂，物非體知，成敵兩立。
云何為中？
commentary::  ^782c36

破兼二不得為中也。
物，根塵也。體，心體也。
物非體知者，物不同體之，有知則根塵與心兩立，無中位矣。
orig::  ^782c38

兼二不成，非知不知，即無體性，中何為相？
commentary::  ^782c44

破不兼不得為中也。
不兼根則非知，不兼境則非不知，二義既非，中云何定？
orig::  ^782c46

是故應知當在中間，無有是處。
commentary::  ^783a2

△七、無著。二、一徵。
orig::  ^783a4

阿難白佛言：世尊！
我昔見佛與大目連、須菩提、富樓那、舍利弗四大弟子共轉法輪，
常言：覺知分別心性，既不在內，亦不在外，
不在中間，俱無所在，一切無著，名之為心。
則我無著，名為心不？
commentary::  ^783a6

佛意顯心本無在，不應有著。
今阿難又著於無著，正攀緣妄情也。 ^783a14

△二破
orig::  ^783a16

佛告阿難：汝言覺知分別心性俱無在者，
世間虗空水陸飛行諸所物象名為一切，汝不著者為在為無？
無則同於龜毛兔角，云何不著？
有不著者不可名無。
commentary::  ^783a18

牒上難問，意明纔有覺知，不能無著也。
為在為無者，問汝心不著，而彼物象為存在耶？
為空無耶？若彼空無，則同龜毛，云何可著而說不著？
若有不著者，則為有物，故曰不可名無。
此皆牒難，下乃結破。
orig::  ^783a24

無相則無，非無即相，相有則在，云何無著？
commentary::  ^783a32

物果無相，則同龜毛；物果非無，即自有相。
知相有則心有在，云何得為無著也？
orig::  ^783a34

是故應知，一切無著名覺知心，無有是處。
commentary::  ^783a38

結破也。上七徵破，曲盡計執。
妄情既遣，妄境自無，而真心真見可明矣。 ^783a40

△二、正決擇真心真見二：初、擇真心二：
初、阿難哀請。
orig::  ^783a42

爾時，阿難在大眾中即從座起，偏袒右肩，
右膝著地，合掌恭敬而白佛言：我是如來最小之弟，
蒙佛慈愛，雖今出家猶恃憍憐，所以多聞未得無漏，
不能折伏娑毗羅呪，為彼所轉溺於婬舍，當由不知真際所詣。
commentary::  ^783a46

因前徵發，乃知迷妄，而責躬請教，求詣真際，
所敘之意，皆警後流也。
真際，真心實際也。
orig::  ^783b6

唯願世尊大慈哀愍，開示我等奢摩他路，令諸闡提隳彌戾車。
作是語已，五體投地，及諸大眾傾渴翹佇，欽聞示誨。
commentary::  ^783b10

心鑑如水，非止不明，故求奢摩他路，以詣真際。
真際既顯，妄垢自無，故令闡提隳彌戾車也。
一闡提義，翻斷善根。
彌戾車，此云樂垢穢人。
隳，壞也。 ^783b16

△二、世尊答示三：初、光瑞開發。
orig::  ^783b20

爾時，世尊從其面門放種種光，其光晃曜如百千日，
普佛世界六種震動；如是，十方微塵國土一時開現。
佛之威神，令諸世界合成一界，其世界中所有一切諸大菩薩皆住本國，
合掌承聽。
commentary::  ^783b24

將顯本明，故先現此瑞。
言面門放種種光，即口眼耳鼻眉間之光並放，示此本明於諸根門無所不現也。
以無所不現，故齊彰並照，如百千日普佛界，即法界也。
六震者，表將破六識無明，感結妄境也。
微塵國土一時開現者，本明洞照，妄塵不隔也。
十方世界合成一界者，智境圓現，情量不礙也。
菩薩聽眾皆住本國者，心量本周，心聞本洞也。
了茲光瑞，則菩提涅槃元清淨體得矣。 ^783b32

△二、總示所迷。
orig::  ^783b46

佛告阿難：一切眾生從無始來，種種顛倒業種自然如惡叉聚，
諸修行人不能得成無上菩提，乃至別成聲聞緣覺，
及成外道諸天魔王及魔眷屬，皆由不知二種根本錯亂修習，
猶如煑沙欲成嘉饌，縱經塵劫終不能得。
云何二種？阿難！一者無始生死根本，則汝今者與諸眾生，用攀緣心為自性者。
二者無始菩提涅槃元清淨體，則汝今者識精元明，能生諸緣緣所遺者。
由諸眾生遺此本明，雖終日行而不自覺枉入諸趣。
commentary::  ^783b48

眾生業種成聚，行人不成正果，皆由不知二本，
錯亂修習，故須決擇也。
業種者，顛倒妄惑也。
惡叉果，一枝三子，生必同科，喻惑業苦三，生必同聚也。
攀緣心，即前七處妄認者。
清淨體，即今正與決擇者。
不染煩惱名菩提，不涉生死名涅槃，不染不涉，故號元清淨體。
識精陀那，性識也。
元明本覺，妙明也。
根身器界，一切緣法，依此而生，而人者認緣失真，故云緣所遺者。
由遺此故，無明不覺，枉入諸趣。
言元體元明，又言本明者，自本而出曰元，直指當體曰本。 ^783c18

△三、正與決擇九：初、舉拳發問。
orig::  ^783c36

阿難！汝今欲知奢摩他路，願出生死，今復問汝。
即時，如來舉金色臂屆五輪指，語阿難言：汝今見不？
阿難言：見。佛言：汝何所見？
阿難言：我見如來舉臂屈指為光明拳，曜我心目。
佛言：汝將誰見？阿難言：我與大眾同將眼見。
佛告阿難：汝今答我：如來屈指為光明拳，曜汝心目。
汝目可見，以何為心當我拳曜？
commentary::  ^783c38

佛五指端各有輪相。
△二、循妄以答
orig::  ^784a2

阿難言：如來現今徵心所在，而我以心推窮尋逐，即能推者我將為心。
commentary::  ^784a4

金拳舉處，直下要識本明；塵相未除，依舊認賊為子。 ^784a8

△三蒙叱驚愕。
orig::  ^784a10

佛言：咄！阿難，此非汝心。
阿難矍然，避坐合掌，起立白佛：此非我心，當名何等？
commentary::  ^784a12

矍，驚愕貌也。
△四、斥示非真
orig::  ^784a16

佛告阿難：此是前塵虗妄相想，惑汝真性。
由汝無始至于今生，認賊為子，失汝元常，故受轉轉。
commentary::  ^784a18

△五、阿難罔措。
orig::  ^784a22

阿難白佛言：世尊！
我佛寵弟，心愛佛故，令我出家。
我心何獨供養如來，乃至徧歷恒沙國土，
承事諸佛及善知識，發大勇猛，行諸一切難行法事，皆用此心。
縱令謗法，永退善根，亦因此心。
若此發明不是心者，我乃無心，同諸土木，
離此覺知，更無所有。
云何如來說此非心？
我實驚怖，兼此大眾無不疑惑，唯垂大悲，開示未悟。
commentary::  ^784a24

無始妄認，乍聞非斥，故失措驚怖，而重請開示。
△六、示有真心
orig::  ^784a38

爾時，世尊開示阿難及諸大眾，欲令心入無生法忍，
於師子座摩阿難頂而告之言：如來常說，
諸法所生唯心所現，一切因果世界微塵因心成體。
阿難！若諸世界一切所有，其中乃至草葉縷結，
詰其根元咸有體性，縱令虗空亦有名貌，
何況清淨妙淨明心，性一切心而自無體？
commentary::  ^784a42

因其怖謂無心，故舉常所說，引物以證，
示有真心，使知所措也。
心入無生法忍者，令悟實相不生滅心也。
三界唯心，萬法唯識，故曰諸法所生，唯心所現。
一切因果，指十界正報也。
世界微塵，指十界依報也。
既無不因心成體，安得謂之無心同土木哉。
以本自無染曰清淨，染而不染曰妙淨。
一切妄心，皆受性於此。 ^784b6

△七、辨斥妄執。
orig::  ^784b18

若汝執恡分別覺觀所了知性必為心者，
此心即應離諸一切色、香、味、觸諸塵事業，別有全性。
commentary::  ^784b20

分別覺觀，即能推心也。
此心離塵無性，不應執以為真。
orig::  ^784b24

如汝今者承聽我法，此則因聲而有分別，
縱滅一切見聞覺知，內守幽閑，猶為法塵分別影事。
commentary::  ^784b28

此依六塵辨無自性也。
覺知滅則意幽閑，然彼幽閑者，猶是法塵影事，亦無自性也。
orig::  ^784b32

我非敕汝執為非心，但汝於心微細揣摩，
若離前塵有分別性，即真汝心；若分別性離塵無體，斯則前塵分別影事。
塵非常住，若變滅時，此心則同龜毛兔角，
則汝法身同於斷滅，其誰修證無生法忍？
commentary::  ^784b36

令細揣摩，使知非真也，法身即真心也。
△八、阿難自失。
orig::  ^784b44

即時，阿難與諸大眾默然自失。
commentary::  ^784b48

每執妄心，乍蒙辨斥，無所據依，所以自失。
△九、結成妄誤。
orig::  ^784c2

佛告阿難：世間一切諸修學人，現前雖成九次第定，
不得漏盡成阿羅漢，皆由執此生死妄想誤為真實，是故汝今雖得多聞不成聖果。
commentary::  ^784c6

四禪、四空及二乘滅盡定為九，從一禪入一禪，次第而修。 ^784c12

上擇真心竟 ^784c14

△二、擇真見。心為體，見為用。
心為法源，見為道眼。
故次第決擇，以為密因也。
文二：初、阿難哀請二：初、感慨前失。
orig::  ^784c16

阿難聞已，重復悲淚，五體投地，長跪合掌而白佛言：
自我從佛發心出家，恃佛威神，常自思惟：無勞我修。
將謂如來惠我三昧，不知身心本不相代，失我本心。
雖身出家，心不入道，譬如窮子捨父逃逝。
commentary::  ^784c22

感佛所發，慨前之失也。
世尊三昧，迦葉不知，故不可相惠。
當躬修於身，自證於心，迷悟在己，不容相代也。
窮子捨父，譬失本心也。
orig::  ^784c30

今日乃知，雖有多聞，若不修行，與不聞等。
如人說食，終不能飽。
commentary::  ^784c36

學道之要，從聞思修入三摩地。
徒聞不修，卒無以致，故與不聞等，猶說食也。
後世末學，虗驕多聞，輕喪行實，失真背道，不自知悔者多矣。
阿難，悲悔實有警發也。 ^784c40

△二、重請開示。
orig::  ^784c46

世尊，我等今者二障所纏，良由不知寂常心性。
唯願如來哀愍窮露，發妙明心，開我道眼。
commentary::  ^784c48

重述迷因，求開示也。
二障，即煩惱所知也。
所知礙正知見，煩惱續諸生死而為妄纏。
若知寂常，則煩惱不起，生死莫變，而妄纏自釋矣。
道眼，即真見也，由妙明心而發。 ^785a4

△二、世尊答示三：初、光瑞開發。
orig::  ^785a10

即時，如來從胷卍字涌出寶光，其光晃昱有百千色，
十方微塵普佛世界一時周徧，遍灌十方所有寶剎諸如來頂，
旋至阿難及諸大眾。
commentary::  ^785a12

將明真見，而從胷卍字放寶光者，表由寶明妙心，發正知見也。
佛胷有卍字，表吉祥萬德所集。
其光晃然明，昱然盛，有百千色，亦表妙心照用，具足萬德也。
光遍佛界者，示清淨本然也。
徧灌佛頂，表極果所同也。
旋及大眾，示群靈共有也。
此即妙心道眼之真光，在聖不增，處凡不減，但隨量應現耳。 ^785a18

△二、許從所請。
orig::  ^785a28

告阿難言：吾今為汝建大法幢，亦令十方一切眾生，
獲妙微密性淨明心，得清淨眼。
commentary::  ^785a32

幢，表摧邪立正也。
下明妙心淨眼，使摧伏邪異，得正知見，是謂建大法幢。
邪異既摧，知見既正，則妙心可獲，淨眼可得矣。
生佛等有而不可測知，曰妙微密。
垢不能染，暗不能昏，曰性淨明。
見離眚病，廓然照了，曰清淨眼。 ^785a36

△三、正與決擇四：初、問答立義。
orig::  ^785a44

阿難，汝先答我見光明拳，此拳光明因何所有？
云何成拳？汝將誰見？
阿難言：由佛全體閻浮檀金，赩如寶山，
清淨所生，故有光明。
我實眼觀五輪指端，屈握示人，故有拳相。
commentary::  ^785a46

閻浮檀樹，果汁入水，沙石成金。
赩，赤焰也。
orig::  ^785b6

佛告阿難：如來今日實言告汝，諸有智者要以譬喻而得開悟。
阿難，譬如我拳，若無我手不成我拳，若無汝眼不成汝見，
以汝眼根例我拳理，其義均不？
阿難言：唯然，世尊，既無我眼不成我見，
以我眼根例如來拳，事義相類。
commentary::  ^785b8

眼根例拳，義實不類，而阿難示同未悟，故答言類。 ^785b18

△二、正擇真見。
orig::  ^785b20

佛告阿難：汝言相類，是義不然。
何以故？如無手人，拳畢竟滅；彼無眼者，非見全無。
所以者何？汝試於途詢問盲人：汝何所見？
彼諸盲人必來答汝：我今眼前唯見黑暗，更無他矚。
以是義觀，前塵自暗，見何虧損？
commentary::  ^785b22

見，暗即見矣。是知盲非無見，特無眼耳。
orig::  ^785b30

阿難言：諸盲眼前唯覩黑暗，云何成見？
佛告阿難：諸盲無眼唯觀黑暗，與有眼人處於暗室，二黑有別？
為無有別？如是，世尊！
此暗中人與彼群盲，二黑校量曾無有異。
commentary::  ^785b32

二暗無別，則暗非由根，特塵暗耳。
orig::  ^785b40

阿難！若無眼人全見前黑，忽得眼光，還於前塵見種種色，
名眼見者；彼暗中人全見前黑，忽獲燈光，
亦於前塵見種種色，應名燈見。
commentary::  ^785b42

足知見在心，不在眼也。
orig::  ^785b48

若燈見者，燈能有見，自不名燈。
又則燈觀何關汝事？
是故當知，燈能顯色，如是見者，是眼非燈；
眼能顯色，如是見性，是心非眼。
commentary::  ^785c2

牒上結，明見不由眼也。
知見不由眼，則直悟見性，超越形累，得清淨眼矣。 ^785c8

△三、阿難未諭。
orig::  ^785c10

阿難雖復得聞是言，與諸大眾口已默然，
心未開悟，猶冀如來慈音宣示，合掌清心，佇佛悲誨。
commentary::  ^785c12

稍明心見，故口已默然；尚有餘疑，故心未開悟。
△四、遣拂客塵。初四、追問發起。
orig::  ^785c16

爾時，世尊舒兜羅綿網相光手，開五輪指，
誨敕阿難及諸大眾：我初成道於鹿園中，
為阿若多五比丘等及汝四眾言：一切眾生不成菩提及阿羅漢，
皆由客塵煩惱所誤。
汝等當時因何開悟今成聖果？
commentary::  ^785c20

阿難所以心未開悟者，尚為客塵迷障故也，特為遣拂。
夫客塵為障，大則不成菩提，小則不成無學。
聖慈深愍，故追問鹿苑之緣，使眾開悟也。
舒掌，意見後文。五比丘者，憍陳如、摩訶男、
頞#CB16014;婆、提婆敷也。
初於雪山侍佛，後於鹿苑習外道法，佛初度之。 ^785c28

△二、憍陳明義。
orig::  ^785c38

時，憍陳那起立白佛：我今長老於大眾中獨得解名，因悟客塵二字成果。
世尊，譬如行客投寄旅亭，或宿或食，宿食事畢，
俶裝前途不遑安住，若實主人自無攸往。
如是思惟，不住名客，住名主人，以不住者名為客義。
又如新霽清暘升天，光入隙中發明空中諸有塵相，塵質搖動虗空寂然。
如是思惟，澄寂名空，搖動名塵，以搖動者名為塵義。
佛言：如是。
commentary::  ^785c40

憍陳那，此云解，最初悟解得名也。
客塵之喻，有通有別。
通喻煩惱、所知二障，分別、俱生二惑，隨境生滅，
非真常性，皆客也；染汙妙明，汩亂澄寂，皆塵也。
別則客喻分別之麤，塵喻俱生之細。
以生滅不停，暫托五陰蘧廬而止，故譬行客投寄旅亭；
起惑造業，去故趣新，故譬食宿事畢，俶裝前途；
真性常寂，初無是事，故譬主人無攸往也。
麤障易遣，細惑難明，必由性天澄霽，智日舒光，
乘五陰隙，照本空性，方覺於中妄自擾動，
此則與身俱生，與心同事，細微幽隱，故譬幽隙之塵也。
旅亭之客，遣之則易；幽隙之塵，拂之且難。
直須破開陰隙，使豁然洞達，然後散滅，
所以俱生煩惱，至五陰盡，方得蕩絕也。 ^786a6

△三、釋尊煩相二：初、依境示麤。
orig::  ^786a28

即時，如來於大眾中屈五輪指，屈已復開，
開已又屈，謂阿難言：汝今何見？
阿難言：我見如來百寶輪掌眾中開合。
佛告阿難：汝見我手眾中開合，為是我手有開有合？
為復汝見有開有合？
阿難言：世尊！寶手眾中開合，我見如來手自開合，非我見性有開有合。
佛言：誰動？誰靜？阿難言：佛手不住，而我見性尚無有靜，誰為無住？
佛言：如是。
commentary::  ^786a32

麤惑隨境起滅，故以佛手喻對心之境也。
初問開合，明搖動之塵。
次問動靜，明不住之客。
皆在境不在心，故曰性非開合，性無靜住。 ^786a46

△二、即身示細。
orig::  ^786b2

如來於是從輪掌中飛一寶光在阿難右，
即時阿難迴首右盻；又放一光在阿難左，阿難又則迴首左盻。
佛告阿難：汝頭今日何因搖動？
阿難言：我見如來出妙寶光來我左右，
故左右觀，頭自搖動。
阿難！汝盻佛光左右動頭，為汝頭動？
為復見動？世尊！我頭自動，而我見性尚無有止，誰為搖動？
佛言：如是。
commentary::  ^786b4

細惑與身俱生，故即阿難己頭，喻對性之相也。
亦明搖動之塵，不住之客，皆在相不在性，
故曰性無有止，誰為搖動。
不問不住者，躡前故略之。 ^786b16

△四、結責警眾。
orig::  ^786b20

於是如來普告大眾：若復眾生以搖動者，
名之為塵；以不住者，名之為客。
汝觀阿難頭自動搖，見無所動；又汝觀我手自開合，見無舒卷。
云何汝今以動為身，以動為境，從始洎終，
念念生滅，遺失真性，顛倒行事，性心失真，
認物為己，輪迴是中，自取流轉？
commentary::  ^786b24

因阿難而告眾，責其認客塵，遺自性也。
前獨明心，此兼明境。
心境萬法，皆有本寂之體。
自本之外，皆為客塵，如手之開合，頭之動搖。
及其止也，本體自寂，他無所有，則凡諸妄動，本不可得。
而汝眾生以動為身，以動為境，是徒認客塵，
遺失真性，顛倒行事，此輪迴流轉之召也。
言是中自取者，真性之中，本無流動，咸其自取爾，欲其即迷處而悟也。
噫，群迷本於愛染，因于心目，隨逐客塵，自取流轉久矣。
真慈善救，縱橫激發亦至矣，幾能即迷處而悟哉。
大佛頂如來密因修證了義諸菩薩萬行首楞嚴經要解卷第二
w:: 音釋
note:: 竅 ^786b34

〔苦弔切。〕挃
〔真栗切。〕混
〔乎本切。〕隳
〔許規切。〕戾
〔郎計切。〕翹
〔渠遙切。〕枉 ^786c12

〔紆往切。〕拳
〔巨員切。〕咄
〔當沒切。〕矍
〔居縛切。〕縷
〔力主切。〕恡
〔良刃切。〕揣
逃 ^786c14

〔徒刀切。〕赩
〔許力切。〕詢
〔先偷切。〕虧
〔去為切。〕綱
〔無兩切。〕旅
〔力舉切〕俶 ^786c16

〔昌六切。〕攸
〔以周切。〕霽
〔子計切。〕陽
〔音揚。〕隙
〔綺戟切。〕 #CB04865;
〔彌典切。〕盻

 ^786c18
