沙彌尼律儀要略
collector:: 華山隆昌寺司律學沙門　讀體　輯集
undefined:: 
梵語沙彌尼。此翻息慈女。
謂息惡行慈。息世染而慈濟眾生也。
亦云勤#CB15081;女。
亦云求寂女。律儀者。
十戒律諸威儀也。
other:: 
# 上篇
上篇
other:: 
## 戒律門
戒律門
other:: 
### 前文
 ^441b12

沙彌尼離戒文中。
佛言。十六以上。應作沙彌尼。
素無瑕穢。貞良完具。
無所毀辱。父母見聽。
乃得為道。素不貞良。
不應為道。石人#CB02163;病。
不應為道。以女人姿態難保。
悅在須臾。復生惡意。
譬如水泡。一起一滅。
無有常定。須善觀察。
乃可度尼。又佛觀見人間。
上至二十八天。下至十八地獄。
皆苦無樂。故結戒以訓後生。
由是信女剃髮出家。
先受十支禁戒。名法同沙彌尼。
次與二歲驗學六法。
為式叉摩那。俟歲滿學淨。
堪入亞僧數者。在二部僧中。
乞受比丘尼戒。斯誠正制。
比來尼律失宗。時風下邁。
而沙彌尼本所受戒未諳。
憍慢者多輕二部大僧。
愚昧者全失諸門細行。
欲光道化以攝尼徒。
難可冀也。因采十戒。
略明制止。俾蒙學知所向方。
好心出家者。切意遵行。
慎勿違犯。然近為式叉摩那。
比丘尼戒之階梯。
遠為菩薩戒之根本。
因戒生定。因定發慧。
庶幾成就聖道。不負初念出家之志矣。
若樂廣覽者。自當詳閱律藏全典。 ^441b22

以下十戒條章。依律藏隨字函本文錄出。
并無增減。
other:: 
### 第一殺戒
第一殺戒 ^441c14

沙彌尼初戒。不得殺生。
慈愍羣生。如父母念子。
加哀蠕動。猶如赤子。
何謂不殺。護身口意。
身不殺人物蚑行喘息之類。
而不手為。亦不教人。
見殺不食。聞殺不食。
疑殺不食。為我殺不食。
口不說言。當殺。當害。
報怨。亦不得言。死快。
殺快。某肥。某瘦。某肉多好。
某肉少也。意亦不念當有所賊殺於某快乎。
某畜肥。某瘦。哀諸眾生。
如己骨髓。如父如母。
如子如身。等無差特。
普等一心。常志大乘。
是為沙彌尼始學戒也。
other:: 
### 第二盜戒
第二盜戒 ^441c20

沙彌尼戒。不得盜竊一錢以上。
草葉毛米不得取也。
主不手與不得取。
口不言取。心不念取。
目不愛色。耳不愛聲。
鼻不盜香。舌不偷味。
身不貪衣。心不竊欲。
六情無著。常立權慧。
則曰不盜。是為沙彌尼戒也。
other:: 
### 第三婬戒
第三婬戒 ^441c38

沙彌尼戒。不得婬妷。
何謂不婬。真一清淨。
潔身不婬妷。口不說婬。
心不念婬。執己鮮明。
如虗空風無所倚著。
身不行婬。目不婬視。
耳不婬聽。鼻不婬香。
口不婬言。心不存欲。
觀身四大本無所有。
計地水火風。無我無人無壽無命。
何所婬妷。何所著乎。
志空無相願。是為沙彌尼戒也。
other:: 
### 第四妄語戒
第四妄語戒 ^441c48

沙彌尼戒。不得兩舌惡言。
言語安詳。不見莫言見。
不聞莫言聞。見惡不傳。
聞惡不宣。惡言直避。
常行四等。無有非言。
言輒說道。不得論說俗事。
不講王者臣吏賊事。
常歎經法菩薩正戒。
志於大乘。不為小學。
行四等心。是為沙彌尼戒也〔直避別本均作真譬今依高麗古本改正〕。
other:: 
### 第五不飲酒戒
第五不飲酒戒 ^442a14

沙彌尼戒。不得飲酒。
不得嗜酒。不得嘗酒。
酒有三十六失。失道破家。
危身喪命。皆悉由之。
牽東引西。持南著北。
不能諷經。不敬三尊。
輕易師友。不孝父母。
心閉意塞。世世愚癡。
不值大道。其心無識。
故不飲酒。欲離五陰。
五欲。六葢。得五神通。
得度五道。是為沙彌尼戒也。
other:: 
### 第六不著香花瓔珞戒
第六不著香花瓔珞戒 ^442a26

沙彌尼戒。不得持香花自熏飾。
衣被履屨不得五色。
不得以眾寶自瓔珞。
不得著錦繡綾羅綺縠。
不得綺視。當著麤服。
青。黑。木蘭。及泥洹裏衣。
低頭而行。欲除六衰。
以戒為香。求誦深法。
以為真實。三十二相。
以為瓔珞。得植眾好。
以為被服。願六神通無礙。
六度導人。是為沙彌尼戒也。
other:: 
### 第七不坐高廣大牀戒
第七不坐高廣大牀戒 ^442a40

沙彌尼戒。不得坐金銀高牀。
綺繡錦被。眾寶綩綖。
不得念之。不得教求索好牀榻席。
五色畫扇。上好捎拂。
不得著臂訓指鐶。
真信戒。慚愧施。博聞智慧。
一心精專。常求三昧。
以為牀榻。心不動搖。
眾慧自然。以為坐具。
七覺不轉。志於道心。
是為沙彌尼戒也。
other:: 
### 第八不歌舞音樂戒
第八不歌舞音樂戒 ^442b6

沙彌尼戒。不得聽歌舞音樂聲。
拍手鼓節。不得自為。
亦不教人。常自修身。
順行正法。不為邪行。
一心歸佛。誦經行正。
以為法樂。不為俗樂。
聽經思惟。深入大義。
自不有疾。不得乘車馬象。
當念輕舉。入不思議神通之達。
以為車乘。度脫八難。
是為沙彌尼戒也。
other:: 
### 第九不捉持金寶戒
第九不捉持金寶戒 ^442b18

沙彌尼戒。不得積聚珍寶。
不得手取。不得教人。
常自專精。以道為寶。
以經為上。以義為妙。
解空無相無願為本。
至於三脫。不求貪欲。
欲離九惱。住道甚久。
無窮無極。無有邊際。
亦無所住。是為沙彌尼戒也。
other:: 
### 第十不非時食戒
第十不非時食戒 ^442b30

沙彌尼戒。食不失時。
常以時食。不得失度。
過日中後。不得復食。
雖有甘美無極之味。
終不復食。亦不教人犯。
心亦不念。假使無上自然食來。
亦不得食也。若長者國王。
過日中後施。亦不食。
終死不犯。常思禪定。
一切飲食。雖有所食。
裁自支命。欲令一切解深遠願。
得十種力。以為飲食。
是為沙彌尼戒也。
other:: 
# 下篇
下篇
other:: 
## 威儀門
威儀門
other:: 
### 前文
 ^442b40

佛制尼眾。律嚴大僧。
由其正法係增減故。
詳考聖典。其制自明。
若沙彌尼。自不知應所施行。
不許近圓。以大比丘尼事更難作故。
須令熟學知已。乃許受具。
如不知。而即為授具戒者。
則謂佛法易行。亞僧易作。
是故沙彌尼。應先崇訓。 ^442c8

以下條則。於大愛道經。
沙彌尼離戒文。及第二分比丘尼隨律威儀中節出。
又雲棲沙彌要略內。
凡沙彌尼可通用者。
亦采集之。良以末法尼倫。
情多懈怠。聞繁則厭。
並恐文字生淺。由得刪繁撮要。
仍分類聚。以便讀學。
間有未備。從義補入一二。
其樂廣覧者。自當檢閱全書。
other:: 
### 敬三寶第一
敬三寶第一 ^442c18

當敬佛。至心無邪持。
頭腦著地。常自懺悔宿世罪惡。
○常敬法。心存於道。
慈孝於經。○常敬僧。
心平不廢。至誠有信。
○不得因小事瞋捨三寶。
○不得持佛像至大小便處。
○不得著不淨履。
入佛殿及僧塔中。
○始於出家受戒。
盡其終身壽命。常當時刻繫憶三寶。
○朝暮禮佛發願。
願在在生處。具丈夫相。
童真出家。即能親近三寶。
供養承事。○於近住女。
並檀越前。應當讚歎三寶功德。
生增人信。○凡著一衣。
餐一食。飲一漿。常不忘佛恩。
著新衣履時。先當禮佛。
受飲食時。先當供佛。
恒存慚愧。起知足念。
other:: 
### 敬大沙門第二
敬大沙門第二〔大沙門。即比丘及比丘尼。此總攝二部大僧〕 ^442c32

不得喚二部大僧字。
○不得盜聽二部大僧說戒。
○不得轉行說二部大僧過。
○不得見二部大僧過不起。
除讀經時。病時。剃髮時。
飯時。作眾事時。○不得故作異語觸惱二部大僧。
○不得無根瞋謗二部大僧。
○不得於二部大僧中挑唆彼此。
○不得故惱二部大僧假問經律。
○不得罵詈二部大僧。
○不得於二部大僧前行。
○不得輕侮二部大僧。
故意於前戲笑。傚其語言形相行步。
○不得伺屏處。見二部大僧過指背。
○行時若逢二部大僧。
當下道低首旁立。
恭讓去已。然後方行。
other:: 
### 事師第三
事師第三 ^443a6

視和尚阿闍黎如視佛。
○當敬於師。常附近之。
如法律行。○當如師教。
常應和順。○常當早起。
勿後師次。自警其心。
勿令師呼。○早起時。
當先清淨著法衣。
禮佛法。却禮師。○欲入戶。
先當三彈指。○禮師時。
去六尺。問訊。却行出戶。
○師坐禪。不應作禮。
師經行。不應作禮。
師受食。師梳齒。師澡浴。
師眠息等。不應作禮。
○欲禮拜。若師止之。
宜順命勿拜。○師閉戶。
不應戶外作禮。欲入戶作禮。
應彈指三徧。師不應。
應去。○若使出不淨器。
不得唾。不得瞋恚。
○當誠信於師。盡心給侍。
○慈孝於師。心存左右。
不去食息。○若行國中。
見怪異之事。當啟語師。
問其變異。○從師受經。
當端心至實。身心口意。
無差特如毛髮。○師設使行所至。
當疾去疾還。設有人問。
沙彌尼汝師在不。
當默然直去。不得共相應知。
○設有過惡。尋當向師首過。
言已無狀。○一切當信向於師。
若人說師過。即當呵止。
○持師飲食。皆當兩手捧。
食畢斂器當徐徐。
○侍師。不得對面立。
不得高處立。不得太遠立。
當令師小語得聞。
不費尊力。○若請問佛法。
當整衣禮拜。合掌諦聽。
思惟深入。○若問家常事。
不須禮拜。但端立師側。
據實申白。○師若身心倦。
叫去應去。不得心情不喜。
見於顏色。○不得戲坐師座。
及臥師牀。著師衣帽等。
○師疾病。始終料理。
房室。被褥。藥餌。粥食等。
一一用心調治。○持衣。
授履。洗染。烘曬等。
具於律中。茲不煩錄。
○凡侍師。不命之座不敢坐。
不問不敢對。除自有事欲問。
○凡侍立。不得倚壁靠桌。
宜端身齊足側立。
○師有所使令。宜及時作辦。
不得違慢。○凡睡眠。
不得先師。除有病緣。
白師允憩。○人問師名。
當云上某下某。○不得翹足叉腰。
安然於師前坐臥。
如命坐。師起。即應速起。
○守護師物。如己身命。
不得私自與人。○不得惡眼視師。
○不得離師自住。
若師命終。若師有緣遠行。
不得隨去。應禮白本師。
應依止何人。當如師命。
即依止住。一切還同事師法無異。
若師不指示便命終。
須更擇良導依止而住。
若師破戒。破見。被僧如法如律治擯。
亦應別覓明師依止而住。
不得縱情自用。○不得依止比丘僧住。
○不得與沙彌同住。
○不得隨師住遊境花園。
○不得隨師住神廟墳庵。
師若住。當作禮如律諫勸。
○夏安居時。當隨師近大比丘界住。
不得於無比丘住處夏安居。
○師或有所施。當恭敬頂禮乃受。
若已有者當云有。
不可妄受。
other:: 
### 隨師出行第四
隨師出行第四 ^443a28

不得過歷人家。○不得止住道邊共人語。
○不得左右顧視。
當低首平目隨師後。
○到檀越家。當住一面。
師教坐乃坐。○到他寺。
師禮佛。或自禮。不得擅自鳴磬。
○師受齋。當立出生。
齋畢。復當侍立收#CB01321;。
○若緣往。當與三人共行。
○當與大尼共行。
○若與優婆夷共行。
應著法衣行。著衣當齊整。
○不得反抄衣行。
○不得衣纏頸行。
○不得跳行。○不得手叉腰行。
○不得搖身行。○不得掉臂行。
○不得戲笑行。○隨師後行。
不得踐師形影。○道傍遇有花菓。
不得擅摘。○隨師遐邇往還。
不得怨聲言苦。現疲勞相。
○若道逢男子。不得視憶。
當觀空作不淨想。
○若路見俗奇之事。
不得失聲讚美。
other:: 
### 入眾第五
入眾第五 ^443c12

不得爭坐處。○不得於座上遙相呼語笑。
○眾中有失儀。當隱惡揚善。
不得伐勞顯己之功。
○不得與大比丘大比丘尼共坐。
○不得相形笑。○不得高聲鼻涕嘔吐。
○不得佛塔四邊大小便。
使臭氣來入。○不得向佛塔大小便。
○不得向佛塔舒脚坐。
○喫茶湯時。不得隻手作禮。
○不得多言。多笑。
及呵欠。當以衣袖掩口。
○供佛花。取開圓者。
不得先嗅。除萎者。
方供新者。萎者不得棄地踐踏。
宜著屏處。○應為大比丘尼給楊枝澡水等。
隨力能為。即當作之。
不得偷安。當求勝福。
○若聞呼時。即念佛應之。
不得云有云是。○凡拾遺物。
當白主事比丘尼。
○凡上佛殿。當肅容儀。
不得放意自便。○不得惡口相調。
不得教人作不善語。
○不得坐視大眾勞務。
避懶偷安。○不得私取招提竹木花菓蔬菜。
一切飲食。及一切器物等。
○凡自稱。當舉二字法名。
不得云我及某甲。
○不得因小事爭執。
若大事難忍者。亦須心平氣和。
以理論辯。不可。則辭而去。
若動氣出麤。即非沙彌尼。
○入大僧堂。先禮聖僧像。
次行十方禮。○若見式叉摩那及沙彌。
亦應作禮。
other:: 
### 隨眾食第六
隨眾食第六 ^443c38

聞楗椎聲。即當整衣服。
○臨食呪願。皆當恭敬。
○出生。飯不過七粒。
#CB15097;不過一寸。
饅頭不過指甲許。
多則為貪。少則為慳。
其餘蔬菜豆腐不出。
○凡出生時。默念偈云。
汝等鬼神眾。我今施汝供。
此食徧十方。一切鬼神共。
○凡飲食作五觀想。
一計功多少。量彼來處。
二忖己德行。全缺應供。
三防心離過。貪等為宗。
四正事良藥。為療形枯。
五為成道故。方受此食。
○無呵食好惡。○不得以食私所與。
若摘與狗。○來益食。
不得言不用。若已飽。
當以手讓却之。○不得爪頭。
使風屑落鄰鉢中。
○不得含食語。○不得笑談雜話。
○不得嚼食有聲。
○如挑牙。以袖掩口。
○食中或有蟲螘。
宜密掩藏之。莫令鄰單見生疑心。
○當一坐食。不得食訖離座。
更坐食。○不得食訖。
以手指刮碗鉢食。
○凡食不得太速。
不得太遲。○行食未至。
不得生煩惱。○或有所需。
默然指授。不得高聲大喚。
○不得碗鉢作聲。
○不得食畢先起。
○若違僧制。聞白椎。
不得抗拒不服。○飯中有穀。
去皮食之。○不得見美味。
生貪心。恣口食。○不得偏眾食。
○受食時。左手持鉢。
右手扶緣。○食未畢。
不得先起。須俟結齋同眾而起。
○午後不得妄憶其食。
當止貪念。謹遵法律。
寧死不食。○不得自畜宿食。
○不得為他人畜宿食。
○不得教餘沙彌尼非時食。
other:: 
### 禮拜第七
禮拜第七 ^444a30

禮拜不得占殿中央。
是住持位。○有人禮佛。
不得向彼人頭前徑過。
○凡合掌。不得十指參差。
不得中虗。不得將指插鼻中。
須平胸高低得所。
○不得非時禮拜。
如欲非時禮。須待人靜時。
○師禮佛。不得與師並禮。
當隨後遠拜。○師拜人。
不得與師同拜。○在師前。
不得與同類相禮。
○在師前。不得受人禮。
○己手持經像。不得為人作禮。
○凡禮拜。須精誠作觀。
教列七種。不可不知。
○粥飯後。齒木清淨。
方行禮敬。○不應著褻衣禮他人。
亦不得著褻衣受檀越禮。
當恒著縵條袈裟。
○詣俗省親。不得作禮俗親眷屬。
唯至誠合掌問訊。
other:: 
### 習學經典第八
習學經典第八 ^444b28

宜先學沙彌尼十戒諸威儀。
後學脩多羅。不得違越。
○凡學經。先須白師。
經完。更白師學某經。
○不得汙手持經卷。
○不得口吹經上塵。
○不得案上狼籍卷帙。
○不得經案上包藏茶末雜物。
○對經典如對佛。
○不得借人經看不還。
及不加愛重。以致損壞。
○不得笑經語。○凡讀經律時。
先禮經律三拜。方雙手請卷於案。
將開卷。先必合掌誦開經偈。
掩卷已。仍請供佛像前。
作禮三拜乃却。○讀經律案。
應淨潔焚爐香。○不得沙彌尼律儀放大乘經上。
○不得以帽置經律卷上。
○不得二人戲笑讀經律。
○讀經不得撫案曲身翹足累踝。
○不得高聲動眾。
○不得臥讀出聲。
other:: 
### 聽法第九
聽法第九 ^444c4

當整理衣服。○平視直進。
○坐必端嚴。○不得亂語。
○不得咳唾。○凡聽法。
須聞而思。思而修。
不得專記名言。以資談柄。
○不得未會稱會。
入耳出口。○至說法處。
先禮座三拜。方坐。
聽竟起身。仍禮三拜。
旁立。候說者下座。
方回本所。○不得來去無禮。
坐久生厭。
other:: 
### 入寺院第十
入寺院第十 ^444c28

凡入寺門。不得行中央。
須緣左右邊行。緣左先左足。
緣右先右足。○不得無故登大殿遊行。
○不得無故登塔。
○入殿塔。當右遶。
不得左轉。○不得殿塔中涕唾。
○遶塔。或三匝七匝。
乃至十百。須知徧數。
○不得以笠杖等倚殿壁。
○不得著木屐。及不淨履。
入殿塔中。○不得於佛殿中形相佛像。
○不得殿塔中舒脚坐。
○不得上塔向窗牗觀望。
other:: 
### 入禪堂隨眾第十一
入禪堂隨眾第十一 ^444c40

不得高聲大語。○輕手揭簾須垂後手。
○不得拖鞋作聲。
○不得大咳嗽作聲。
○凡洗面不得多使水。
○漱口吐水。須低頭引水下。
不得噴水濺人。○不得二衣苟簡。
○不得多作衣服。
若有餘。當捨。○不得著類俗家婦女衣飾等。
○不得以白帶束腰。
○不得不淨手搭衣。
○不得將佛燈私就己用。
○然燈。當以#CB00746;密覆。
勿令飛蟲投入。○不得閑走。
○不得與人結拜親友。
○不得於僻處裸形自弄身體。
○不得照鏡摩#CB00795;面目畫眉。
○上單下單。俱當細行。
勿令鄰單動念。○不得單上縫補衣被。
other:: 
### 執作第十二
執作第十二 ^445a8

當惜眾僧物。○當隨知事者教令。
不得違戾。○凡洗菜當三易水。
○凡汲水先淨手。
○凡用水。須諦視有蟲無蟲。
若有蟲。以密羅濾過方用。
若嚴冬。不得早濾水。
須待日出。○凡燒竈。
不得然腐薪。○凡作食。
不得帶爪甲垢。○凡棄惡水。
不得當道。不得高手揚潑。
當離地四五寸。徐徐棄之。
○凡掃地。不得迎風掃。
不得聚#CB01926;土安門扇後。
○洗內衣。先須拾去蟣蝨。
○夏月用水盆了。
須覆令乾。若仰即蟲生。
○不得熱湯潑地上。
other:: 
### 入浴第十三
入浴第十三 ^445a30

不得與優婆夷共洗。
○不得與婢使共洗。
○不得與小兒共洗。
○先以湯洗面。從上至下。
徐徐洗之。○不得麤躁。
以湯水濺他人。○不得浴堂小遺。
○不得自視形體隱處。
○不得共人語笑。
○凡有瘡癬。宜在後浴。
或有可畏者。尤宜迴避。
○不得恣意久洗。
妨礙後人。○脫衣著衣。
安詳自在。○湯冷熱。
依例擊梆。不得大喚。
other:: 
### 入廁第十四
入廁第十四 ^445b2

欲大小便即行。莫待內逼倉卒。
○竹竿上挂直裰。
摺令齊整。以手巾或腰絛繫之。
一作記認。二防墮地。
○須脫換鞋履。不得淨履入廁。
○不得與人共廁。
○不得上男子廁上。
○至當彈指。或謦咳。
使內人知。○不得迫促內人使出。
○已上。復當彈指作聲。
令廁中非人知。○不得低頭視下。
○不得持草畫地。
○不得努氣作聲。
○不得隔壁共人語。
○不得唾壁。○便畢。
當先洗淨。次洗手。
未洗手。不得持物。
○未洗淨洗手。逢人不得作禮。
宜側身避之。○不得沿路行繫衣帶。
other:: 
### 眠臥第十五
眠臥第十五 ^445b18

凡處睡不在人前。
起不在人後。○不得與大比丘尼同室宿。
○不得與同事沙彌尼。
及式叉摩那共榻。
設無異榻。不得共被。
設無異被。須各著襯身衣。
○不得入佛塔中止宿。
除為守護。○當頭輸佛。
○當傴臥。不得伸脚。
不得仰向頻伸。○不得裸倮自露。
○不得手近不淨處。
○凡挂鞋襪小衣等。
不得過人頭面。○不得共鄰單說話動眾。
○善見律云。臨欲睡時。
應先念佛。念法。念僧。
念戒。念天。念無常。
於六念中。隨一一念。
other:: 
### 圍爐第十六
圍爐第十六 ^445b38

不得交頭接耳說話。
○不得彈垢膩火中。
○不得烘焙鞋襪。
○不得向火太久。
妨後人。稍煖。便宜歸位。
other:: 
### 在房中住第十七
在房中住第十七 ^445c8

更相問訊。須知大小。
○四分律云。沙彌以生年為次第。
若生年等者。以出家年月為次第。
謙和為高尚。其沙彌尼亦爾。
○欲持燈火入。預告房內知。
云火入。欲滅燈火。
預問同房人。更用燈否。
○不得口吹燈火。
應徐却炷令熄。○滅燈後。
不得高聲念誦。○若有病人。
當慈心始終看之。
○有人睡。不得打物作響。
及高聲語笑。○不得無故入他房院。
○不得咳唾室中淨地及四壁。
○不得與伴戲論說世間不急之事。
other:: 
### 止檀越家第十八
止檀越家第十八 ^445c14

有異座當坐。不宜雜坐。
○不得左右顧視。
○不得與婢共私語。
○人問經。當知時。
慎勿為非時之說。
○若與男子說法。
不得低聲密語。不得多語。
○不得誑說佛法。
亂答他問。自賣多聞。
求彼恭敬。○不得詐現威儀。
假糚禪相。○主人設食。
雖非法會。亦勿失儀軌。
○不得至竈下坐食。
○不得雜坐酒席。
○不得空室內。或屏處。
與男子共坐共語。
○不得書疏往來及假借等。
○不得送盒禮。傚白衣往還。
○不得結拜白衣人作父母姊妹兄弟。
○不得管人家務。
○不得說僧中過。
○若詣俗省親。當先入堂中禮佛。
或家堂聖像前。端莊問訊。
次父母眷屬等。一一問訊。
○不得向父母說師法嚴。
出家難。寂寥淡泊。
艱辛苦屈等事。宜為說佛法。
令生信增福。○不得與親族小兒等。
久坐久立。雜話語笑。
○不得與優婆夷相看形體大笑。
○不得獨至舍後。
○無犯夜行。○若天晚作宿。
當獨處一榻。多坐少臥。
一心念佛。事訖即還。
不得留連。
other:: 
### 乞食第十九
乞食第十九 ^445c32

當與老成人俱。若無人俱。
當知所可行處。○到人門戶。
宜審舉措。不得失威儀。
○家無女人。不可入門。
○若欲坐。先當瞻視座席。
有刀兵不宜坐。有寶物不宜坐。
○欲說經。當知所應說時。
不應說時。○不得說與我食。
令爾得福。○不得哀求苦索。
○不得廣談因果。
望彼多施。○不得專向熟情施主家。
及熟情庵院處索食。
other:: 
### 入聚落第二十
入聚落第二十 ^446a18

有三寶事。及看病等切緣方入。
無切緣不得入。即入。
亦覓如法者伴。○不得馳行。
○不得搖臂行。○不得旁視人物行。
宜端身平目直視而行。
○不得共小年談笑行。
○不得與男人前後互行。
○不得與男僧前後互行。
○不得與醉人狂人前後互行。
○或逢尊宿親識。
俱立下旁。先意問訊。
○或逢戲幻奇怪等事。
俱不宜看。○或遇官府。
不論大小。俱宜迴避。
○或遇鬬諍者。亦遠避之。
不得住看。○凡遇水坑水缺。
不得跳越。有路當遶行。
無路。眾皆跳越。則得。
○不得回寺誇張所見奇事。
other:: 
### 市物第二十一
市物第二十一 ^446a34

勿爭貴賤。○若為人所犯。
方便避之。勿從求直。
○已許甲物。雖復更賤。
勿捨彼取此。令主有恨。
○慎勿保任致愆負。
other:: 
### 凡所施行不得自用第二十二
凡所施行不得自用第二十二 ^446b8

出入行來。當先白師。
○作新法衣。當先白師。
著新法衣。當先白師。
○剃頭當先白師。
○疾病服藥。當先白師。
○作眾僧事。當先白師。
○欲有私具紙筆之類。
當先白師。○若諷經起。
當先白師。○若人以物惠己。
當先白師。師許受方受。
己欲以物惠人。當先白師。
師聽方送。○人從己借物。
當先白師。師聽方與。
己欲借人物。當先白師。
師聽方借。○白師聽不聽。
皆當作禮。不聽。不得有恨意。
○不得立門望視。
及以指插口中。沙彌尼律儀要略〔終〕
w:: 
# 說戒法儀
說戒法儀 ^446b16

。 ^446b41

禪宗正法。非戒無防。
堅持潔白。保心王識。
相行溫良。儀表堂堂。
利濟戒生香。 ^446c10

香雲葢菩薩摩訶薩。 ^446c14

〔稽首禮諸佛。引請擊魚同闍黎梵舉〕。 ^446c16

〔戒序。并問清淨法。
闍黎鳴尺白〕。 ^446c18

〔比丘戒相。梵舉逐句同誦〕。 ^446c20

〔誦畢引請送闍黎歸寮。
諸比丘入和尚方丈禮拜〕。
w:: 音釋
note::  #CB02163; ^446c22

〔女力切音匿蟲食病〕。
態
〔他代切音貸態度也〕。
諳
〔烏含切音庵知也熟聞也〕。
蠕
。蚑 ^446c27

〔音祇〕。髓
〔悉委切骨中脂也〕。
蛈
〔音逸〕。輒
〔音徹每事即然也〕。
嗜
。縠 ^446c29

〔胡谷切音斛輕紗細縛也〕。
綩
〔委遠切音宛纁色衣〕。
綖
〔以然切冕前後垂覆〕。
捎 ^446c31

〔所交切音筲〕。拂
〔敷勿切音髴拂去塵埃也〕。
釧
〔尺絹切臂環也〕。鐶
〔戶關切音還〕。唆 ^446c33

〔桑何切音梭〕。唾
〔湯臥切口液也〕。褥
〔如欲切音辱坐褥也〕。
餌
〔音耳食也〕。 #CB01321;
。摘 ^446c35

〔陟草切音謫手取也〕。
楗
〔巨偃切音鍵限門也〕。
椎
〔直追切音追擊也〕。
慳
。 #CB15097; ^446c37

〔莫見切音#CB04865;麥末也〕。
饅
〔謨官切音瞞麪食也〕。
療
〔力弔切音料療治也〕。
嚼
。螘 ^446c39

〔語綺切與蟻同〕。踝
〔戶瓦切音跨足踝也〕。
濺
〔音贊汙洒也〕。 #CB00746;
〔陟教切籠也〕。裸 ^446c41

〔耶果切赤體也〕。濾
〔音慮〕。蟣
〔音幾蝨子也〕。蝨
〔音瑟齧人蟲也〕。瘡
〔初莊切音倉瘡痍也〕。
癬 ^446c43

〔息淺切音鮮乾瘍也〕。
裰
〔丁括切音掇補裰破衣也〕。
摺
〔質涉切摺疊也〕。絛
〔音韜纓飾也〕。襯 ^446c45

〔初親切音襯近身衣也〕。
倮
〔魯果切赤體也〕。襪
〔勿發切音韈足衣也〕。
糚
〔音莊粉飾也〕。
 ^446c47
