祖庭事苑卷第二
editor:: 睦庵　〔善卿〕　編正
other:: 
# 雪竇瀑泉
●雪竇瀑泉多聞
楞嚴經云。阿難見佛。
頂禮悲泣。恨無始來。
一向多聞。未全道力。
記諸善言 ^326b29

論語．序云。魯論語二十篇。
皆孔子弟子記諸善言也。
西乹 ^326b33

正作乾。西乾即天竺國五印土。
或云西天。西乾皆譯師之義立。
東震 ^326b37

或云震旦。或云真丹。
或旃丹。或指難。皆梵音訛轉。
竝飜漢地。又婆沙中有二音。
一云指那。此云文物國。
謂此方是衣冠文物之地也。
二云指難。此云邊鄙。
謂此方非中國也。 ^326b41

西域記飜摩訶支那為大漢國。
或謂日出東隅。其色如丹。
故云震旦．真丹者。
此皆訛說。來昌 ^326c2

昌。猶明也。盛也。蜀川 ^326c8

雪竇生西蜀之遂州。
吳苑 ^326c10

明覺始唱道於洞庭之翠峯。
屬吳王之國。苑謂宮苑。
句章 ^326c12

句章縣故城在鄞縣西。
十三州志云。句踐之地。
南至句無。後併吳。
國因大成。章伯之功。
遂名句章。以示其子孫。
見東漢．蓋勳傳。猊座 ^326c16

猊。狻猊也。師子之屬。
西方王者所坐之座。
猶中國龍牀也。西域記云。
君王朝坐。彌復高廣。
珠璣間錯。謂師子座也。 ^326c22

智論。問云。佛坐師子座。
為佛化作。為實師子來。
為金銀木石作師子。
答曰。是號名師子。
非實師子也。佛為人中師子。
佛所坐處。若牀若地。
皆名師子座。輟 ^326c26

陟劣切。止也。玉燭 ^326c34

爾雅云。春為青陽。
夏為朱明。秋為白藏。
冬為玄英。四時和為之玉燭。
郭璞云。道光照。金輪 ^326c36

經云。若王生在剎帝種。
紹灌頂位。於十五日受齋戒。
時沐浴首身。陞高臺殿。
臣僚輔翼。東方忽有金輪寶現。
其輪千輻。來應王所。
及與七寶竝皆具足。
七寶者。一．輪寶。二．象寶。
三．馬寶。四．珠寶。五．女寶。
六．藏寶。七．丘寶也。
粵 ^326c40

王伐切。語辭也。虎#CB15081; ^327a2

見證道歌解虎錫。
龍盂 ^327a4

見證道歌降龍鉢。
武林 ^327a6

杭之山名也。秦漢始號虎林。
以其栖白虎也。晉曰靈隱。
用飛來故事。唐乃曰武林。
避諱也。見子潛子武林山志。
呼猨 ^327a8

靈隱之名。由慧理至曰。
此吾西竺靈隱鷲峰也。
飛來隱於此地。人未之信。
理曰。彼山白猨呼之可驗。
因呼猨。猨為之出。
今寺之前有呼猨#CB00589;．飛來峯。
故其山曰靈隱。嘉遁 ^327a14

嘉之言美也。遁。以道自藏。
晉支道林甞遁藏吳中白馬#CB00589;之南。
有石庵存焉。故人稱支公為支遁。
又建支硎寺於姑蘇郡。
土木壯麗。二眾同處。
唐景龍改報恩。今支硎山觀音院是也。
養駿。見祖英。休牛歸馬 ^327a22

尚書．武成曰。武王伐殷。
乃偃武修文。歸馬于華山之陽。
放牛于桃林之野。
示天下弗服。 ^327a30

說者曰。山南曰陽。
桃林在華山東。皆非長養牛馬之地。
欲使自生自死。示天下不復乘用也。
輿人 ^327a32

音歟。眾也。叢林 ^327a38

梵語貧婆那。此云叢林。
大論云。僧伽。秦言眾。
多比丘一處和合。
是名僧伽。譬如大樹叢聚。
是名為林。一一樹不名為林。
如一一比丘不名為僧。
諸比丘和合故名僧。
僧聚處得名叢林。 ^327a40

又大莊嚴論云。如是眾僧者。
乃是勝智之叢林。
一切諸善行。運集在其中。 ^327a46

又雜阿含二十五。
佛告阿難。汝遙見彼青色叢林否。
唯然已見。是處名曰優留曼茶山。
如來滅後百歲。有商人子名優波掘多。
當作佛事。教授師中最為第一。
即四祖優波毱多。
梵音楚夏爾。以祖師居之。
今禪庭稱叢林也。
黎庶 ^327b2

上郎奚切。下商署切。
眾也。柯亭 ^327b12

張隲高士傳曰。蔡邕告吳人曰。
吾昔甞經會稽高遷亭。
見屋東間第十六竹椽可以為笛。
取用。果有異聲。又伏泊長笛賦．序云。
柯亭之觀。以竹為椽。
邕取為笛。奇聲獨絕。
陶壁 ^327b14

晉陶侃少漁於雷澤。
網得一織梭。挂於壁。
後因一日雷電。忽化為龍飛去。
德風 ^327b22

論語。君子之德風。
小人之德草。草上之風必偃。
名翼 ^327b26

管子。管仲復於桓公曰。
無翼而飛者。聲也。
謂出言門庭。千里必應。
故曰無翼而飛。 ^327b30

又唐聖教序記云。
名無翼而長飛。道無根而永固。
啟顙 ^327b32

啟當作稽。音啟。下首拜也。
顙。額也。謂顙至地。
周禮太祝之官禮有九焉。
一．稽首。即久稽留停。
頭至地也。二曰頓首。
謂平敵如諸侯相拜。
即以頭向下虗搖拜也。
三．空首。君答臣下一拜。
即以頭至手。四．振動。
敬重之。戰慄動變拜也。
五．吉拜。謂稽顙齊縗不杖以下。
吉者。殷之凶拜也。
即先作稽首。後作稽顙。
即額觸地。六．凶拜。
謂稽顙而後頓首。
三年服者也。七．奇拜。
謂稽首先屈一膝。
即令邪拜。八．襃拜。
謂報拜。即再拜也。
或持節之拜。九．肅拜。
謂但仰首以手揖之。
今之揖讓是也。 ^327b36

吾西方之禮亦凡九焉。
一．發言問訊。二．俯首示敬。
三．柔首高揖。四．合掌平拱。
五．屈膝。六．長跪。七．首肘據地。
八．五輪著地。九．五體投地。
齊縗。音咨催。摳衣 ^327c6

上恪侯切。曲禮。兩手摳衣去齊尺。
衣毋撥。足毋蹶。先生書#CB15081;琴瑟在前。
坐而遷之。戒勿越。
摳衣。謂以手內舉令離地。
毋。音無。止之也。 #CB15138;漣 ^327c14

上於離切。下力延切。
風動水文。灔澦 ^327c20

荊州記云。灔澦如馬。
瞿塘莫下。灔澦如象。
瞿塘莫上。此言其險也。
瞿塘。峽名。灔澦。石名也。
江陵 ^327c22

西漢．貨殖志。蜀漢江陵千樹#CB16494;。
比其人與千戶侯等。
承祧 ^327c26

禮記。天子七廟。三昭．三穆。
與太祖之廟而七。
遠廟為祧。去祧為壇。
去壇為墠。去墠為鬼。
此皆言祭先祖遠近之差。
自祧已上。皆為毀廟。
墠音繕。除也。法空座 ^327c30

法華云。如來滅後。
欲為四眾說是法華經者。
云何應說。是善男子．善女人入如來室。
著如來衣。坐如來座。
爾乃應為四眾廣說斯經。
如來室者。一切眾生大慈悲心是。
如來衣者。柔和忍辱心是。
如來座者。一切法空是。
安住是中。然後以不懈怠心為諸菩薩及四眾廣說是法華經。
袖裏藏鋒 ^327c38

達觀錄．四藏鋒頌序云。
叢林舊有四藏鋒。
一曰就事藏鋒。二曰就理藏鋒。
三曰入就藏鋒。四曰出就藏鋒。
不知何人改就為袖。
改理為裏云云。今禪家錄用就字為襟袖字。
用理字為表裏字。
共所不疑也。 ^328a2

且如風穴錄有四出就語。
一曰如何是密室中事。
出袖談今古。回顏獨皺眉。
二曰九夏賞勞。請師言薦。
出袖拂開龍洞雨。
泛杯波涌鉢囊花。
三．舉南泉辭寒山遊石橋緣。
僧問師意旨如何。
出袖藏鋒能靈利。
毛睫無差滑石橋。
四．勘僧云。聲前來。
句後殺。僧應#CB15076;。
師云。出袖藏鋒無定止。
汝潰經雨倒降旗。
此蓋後人不善其意。
妄以去就之就。改為襟袖之袖也。 ^328a10

今叢林中以袖裏藏鋒．出袖拂開皆為用中語。
舉口則棒拍已行。
豈容擬議。雖然。苟欲詳其問答語脉。
則是何旨意。古人之言。
豈虗發邪。既學古人之建立。
安可忽諸。且就事則全事。
就理則全理。入就則事理俱。
出就則事理泯。 ^328a24

至於四料揀．四賓主．三句．五位。
各有宗徒。無自封執。
第以風穴四語詳之。
則厥旨可見。達觀去臨濟七世。
去風穴四世。乃直下正派。
頗得詳審。以此校之。
則凡曰禪門語錄。
袖裏皆宜改為就理。
若謂法門時節。不得以語言文字輙生情解者。
吾未如之何也矣。
黃葉 ^328a32

見雲門上止啼。孟常門下 ^328a46

常當作甞。齊國孟常君門下養三千賓客。
不計貴賤。皆分上．中．下三等。
因夜食。人蔽火明者。
客怒以飯不等。輟食請辭。
君乃起。自持己食飯比諸賓。
食皆無異。客慚而自刎。
四方賢士多歸附之。 ^328a48

後因使秦。秦人說秦王。
孟甞君族賢。可囚之。
君乃使人投秦王愛姬。
得免。秦王釋之歸齊。
得出奔馳。夜半至函谷關。
秦法。至雞鳴方開關。
有下客馮諼。乃法雞鳴。
是時群雞皆鳴。君方出關。
秦王果悔。令騎追之。
使至關。追不及。故脫秦昭王之難也。
摘楊花 ^328b8

有僧辭趙州。州拈拂子云。
有佛處不得住。無佛處急走過。
三千里外逢人不得錯舉。
僧云。恁麼則不去也。
州云。摘楊花。摘楊花。
口堪喫飯 ^328b18

雲門云。只祇堪喫飯。
你道古人拈椎竪拂。
楊眉動目。作麼生辨。
自代云。溈山笠子江西別。
又云。龍頭蛇尾。橫說竪說 ^328b24

見雲門錄之上。佛見法見 ^328b30

諸佛要集經。文殊師利住忍世界。
心自念言。今日十方各恒沙等諸佛世尊悉來集會東方佛土天王佛所。
普光明宣佛要集法。
吾寧可往詣彼世界奉覲諸佛。
諮受經典。於是報彌勒云。
可共俱往詣天王佛普光剎土。
彌勒答曰。仁者欲往便可進路。
吾不行也。所以者何。
道德巍巍。不可攀諭。
身不能見。亦不堪住覩形聞音。
文殊師利。莫以色像觀諸如來。
佛者法身。法身叵見。
無聞無養。於是文殊師利飢虗於法而無厭倦。
獨己無侶。佛神力所制。
使彼眾會無一從者。
文殊師利如伸臂頃。
至天王佛所。 ^328b32

時天王佛心自念言。
文殊師利。諸佛所嘆。
深奧忍辱。行於空慧。
無能逮者。今從忍界興心念來。
墮大顛倒。極受吾我而有所趣。
當退立之鐵圍山頂。
於是天王如來告文殊曰。
來至於此。欲何所觀。
文殊白言。唯然世尊。
我在忍界心自念言。
諸佛興世。甚難得值。
講說經典。亦復難值。
欲見如來。聽所說法故。
詣此佛土。天王如來即如其像。
三昧正受而現神足。
移文殊師利自然立於鐵圍山頂。
不自覺知為誰所舉。
文殊復曰。今顯神足。
成神變化。無極聖慧。
示其道力。還於眾會。
即如其像。三昧正受而現神足。
發意之頃。越于東方恒河佛土。
不能舍遠彼佛世界如毫釐。
況入佛會。未之有也。
噁 ^328c4

正作啞。音亞。聲也。
虗空為鼓 ^328c28

須菩提言。世尊記我聲聞人中無諍三昧最為第一。
是三昧門。我今已得。
我若入定。正使有人具大神力。
以百億四天下為一大鼓。
取須彌山為一大椎。
於我定時。令一大人住在我前。
執彼大椎撾擊大鼓。
無蹔休廢。乃至經劫。
如是鼓聲尚不入耳。
何況亂心能令我出。
見寶積經。魯般繩墨 ^328c30

魯般。古之般輸子也。
心匠甚工。而不獨善於繩墨之事。
按唐段成式酉陽雜俎云。
今人每覩棟宇巧麗。
必強謂魯般奇工。
至兩都寺中。往往託為魯般所造。
其不稽古如此。 ^328c42

據朝野僉載云。魯般者。
肅州燉煌人。莫詳年代。
巧侔造化。於涼州造浮圖。
作木鳶。每擊楔三下。
乘之以歸。無何。其妻有姙。
父母詰之妻。敘其故。
父後伺得鳶。擊楔十餘。
乘之。遂至吳會。吳人以為妖。
遂殺之。般為木鳶。
遂得父屍。怨吳人殺其父。
於肅州城南作一仙人。
舉手指東南。吳地大旱三年。
卜曰般所為。貨物巨千數謝之。
般為斷一手。其日。
吳中大雨。國初。工人尚祈禱其木仙。
鳶。余專切。鷙鳥也。
駟馬 ^328c48

論語。棘成子曰。君子質而已矣。
何以文為。子貢曰。
措惜乎子之說君子。
駟不及舌。文猶質也。
質猶文也。虎豹之鞟。
猶犬羊之鞟。 ^329a18

駟馬者。鄭玄曰。過言一出。
駟馬追之不及。鄧折曰。
一言而非。駟馬不追。
一言而急。四馬不及。
古人道了 ^329a22

語出雲門．垂代。開門待知識 ^329a28

龐居士詩。有人嫌龐老。
龐老不嫌它。開門待知識。
知識不來過。心如具三學。
塵識不相和。一丸療萬病。
不假藥方多。雲門道底 ^329a30

雲門一日云。宗門作麼生舉令。
自代云。牛。寸草不生 ^329a36

仰山示眾。我若全舉宗乘。
法堂上草深一丈。
我若東道西說。三門下寸草不生。
步步道場 ^329a40

維摩詰經云。光嚴童子白佛言。
憶念我昔出毗耶離大城。
我即為作禮而問言。
居士從何所來。答我言。
吾從道場來。我問。
道場者。何所是。答曰。
直心是道場。無虗假故。
乃至善男子。菩薩若應諸波羅蜜教化眾生。
諸有所作。舉足下足。
當知皆從道場來。
住於佛法矣。黃巢 ^329a44

黃巢為雪竇開山和上。
蓋俗流妄傳。不足考信也。
按唐書傳。巢。曹州冤何人。
本以販鹽為事。乾符中。
仍歲凶荒。人飢為盜。
河南尤甚。巢與弟黃揆昆仲八人。
率盜數千依里人尚讓。
月餘。眾至數萬。讓乃與群盜推巢為王。
曰衝天大將軍。仍署宮屬。
蕃鎮不能制。以至於竊據京師。
燔掠宮廟。天子為之奔走。
國號稱齊。年稱金統。
朝廷以李克用率官軍討之。
中和四年五月。大敗之。
賊散#CB16426;．鄆界。
巢入泰山。官軍遺將捕之。
至狼虎谷。巢將林言斬巢及二弟鄴．揆等七人首。
并妻子函送徐州。
今禪門應問機緣。
亦一期指示學者。
以意逆志為得之矣。
然祖塔非黃巢明矣。
賞不避仇讎 ^329b8

西漢．東方朔傳。臣聞聖主為政。
賞不避仇讎。誅不擇骨肉。
摩騰不燒 ^329b32

見風穴。韓愈端立 ^329b36

韓愈。生於唐代宗之朝。
終於穆宗世。去莊宗同光之時已一百餘載。
考諸傳錄。亦恐此緣誤矣。
帝令 ^329b38

當作王令。 #CB16442; ^329b44

書無此字。正作舀。
以紹切。亦作#CB16456;。
詩曰。或簸或舀。清稅 ^329b46

當作清銳。見傳燈錄。
揭石 ^329c2

大涅槃經云。佛言。
我欲涅槃。始初發足向拘尸那城。
五百力士於其中路平治掃灑。
中有一石。眾欲舉棄。
盡力不能。我時憐愍。
即起慈心。彼諸力士尋即見我以足拇指舉此大石。
擲棄虗空。還以手接。
安置右掌。吹令碎末。
復還合聚。令彼力士貢高心息。
即為略說種種法要。
吹布毛 ^329c4

杭州招賢寺會通。
唐德宗時。甞為六宮使。
屢乞為僧。帝從其願。
禮鳥窠道林禪師落髮。
通一日欲辭去。師曰。
汝今何往。曰。會通為法出家。
以和上不垂慈誨。
今往諸方學佛法去。
師曰。若是佛法。吾此閒亦有少許。
曰。如何是和上佛法。
師於身上拈起布毛吹之。
會通遂領悟玄旨。
時謂布毛侍者。秦望山有長松。
枝華繁茂。盤屈如蓋。
林棲止其上。故人謂之鳥窠和上。
白頭因 ^329c16

因事立號。叢林素有之。
因以少年頭白。故得是名。
如#CB16428;頭副．赤頭璨．
钁頭通．安鐵胡．覺鐵觜．劉鐵磨．清八路．
米七師．忽雷澄．踢天太．鑒多口．不語通．
黑令初．明半面．一宿覺．折牀會．岑大蟲．
獨眼龍．矬師叔．周金剛．簡浙客．陳溝鞋．
泰布衲．備頭陀．大禪佛．王老師．瀏陽叟。
皆禪林之白眉。聞其名者。
莫不慕其所以為道也。
摛辭 ^329c32

上尹知切。舒布也。
洪規 ^329c46

洪。大也。下居隨切。
字統云。丈夫識用。
必合規矩。故从夫也。
淘汰 ^329c48

上徒刀切。擇也。下它蓋切。
過也。竺土 ^330a4

華梵兼舉也。竺是梵語。
土是華言。西域記云。
梵語天竺。此云月。
謂佛日既沒。諸聖法教如月也。
五天竺國亦名五印土。
周九萬餘里。三垂大海。
北背雪山。北廣南狹。
形如半月。盡野區分七十餘國。
大僊 ^330a6

般若論云。聲聞．菩薩亦名仙。
佛於中最尊上故。
已有一切波羅蜜多功德善根彼岸。
故名大僊。 ^330a14

漢明帝問摩騰法師。
佛道中亦有仙號不。
曰。仙者竝修梵行。
多諸技術。是以為世所尚。
佛初成道時。坐於菩提樹下。
世人未識是佛。光明顯照。
咸言摩訶大仙。生未曾有也。
舍利弗．目連等。坐臥空中。
神化自在。各相謂言。
此是大仙弟子也。
佛以隨機應顯。仙號生焉。
山河爾 ^330a18

爾當作固。蓋見它本。
列剎 ^330a30

應法師云。浮圖名剎。
訛也。應云剌瑟致。
剌。刀割切。此云竿。
人以柱代之。名為剎柱。
以安佛骨。以西國竿頭安舍利。
故即幡剎竿也。 ^330a32

長阿含經云。若沙門於此法中勤苦得一法者。
便當竪幡告四遠。
今有少欲知足之人居此。
天石麟 ^330a36

徐陵。字孝穆。母臧氏。
甞夢五色雲化為鳳。
集左肩上。已而誕。
陵年數歲。家人携以候沙門寶誌。
誌摩其頂曰。天上石麒麟也。
光宅寺慧雲法師每嗟其早就。
為之顏回。陵官至光祿大夫．太子少傅。
年七十七卒。 ^330a42

陵少而崇信釋教。
經論多所釋解。陳後主在東宮。
令陵講大品經。義學名僧自遠雲集。
每講筵商較。四坐莫能與抗。
目有青精。時人以為聦慧之相。
見南史。澄徹 ^330b2

當作澄澈。義龍 ^330b10

陳高僧慧榮。講學縱橫。
時號義龍。榮聞智者顗師講法。
故來設問。數番徵覈。
莫非深隱。輕誕自矜。
揚眉舞扇。扇便墮地。
顗應對事理。煥然清顯。
謂榮曰。禪定之力不可難也。
時沙門法歲撫榮背曰。
從來義龍。今成伏鹿。
扇既墮地。何以遮羞。
榮曰。輕敵失勢。未可欺也。
律虎 ^330b12

釋法願。落髮披緇。
周行講席。後乃仰蹤波離。
霜情啟且。孤映群篇。
復歷談對。眾皆杜辭。
時以其彭享罕敵。
故號律虎。右見續高僧傳。
鼇峯 ^330b24

海山三峯。九鼇負之。
祖英十二鼇詳矣。
寶凡 ^330b30

當作寶几。花巾 ^330b32

楞嚴云。即時如來於師子坐。
整涅槃僧。斂僧伽梨。
攬七寶几。引手於几取劫波羅天所奉花巾。
於大眾前綰成一結。
示阿難言。此名何等。
阿難．大眾俱白佛言。
此名為結。如是倫次綰#CB00626;花巾。
總成六結。話月 ^330b34

玄沙示眾云。吾有正法眼付囑大迦葉。
我道猶如話月。曹溪竪拂子。
還如指月。所以道。
大唐國內宗乘中事。
未曾有一人舉唱。
設有人舉唱。大地人失却性命。
如無孔鐵鎚相似。
一時亡鋒結舌去。
乳竇 ^330b44

四明圖經云。兩峯如乳。
相對為竇。瀑水飛流如雪。
亦云雪竇。竇。鑿垣為空曰竇。
祖佛怨 ^330c4

怨當作冤。於袁切。
屈也。怨。於願切。恚也。
非義。三指七馬 ^330c8

莊子。以指喻指之非指。
不若以非指喻指之非指也。
以馬喻馬之非馬。
不若以非馬喻馬之非馬也。
天地一指也。萬物一馬也○上下．彼此．是非之對也。
三指七馬。不可偶也。
夢身之真理在斯焉。
三川 ^330c12

刜州為秦川。河南為洛川。
益為蜀川。指鹿 ^330c22

秦趙高欲為亂。群臣不聽。
乃先設驗。以蒲為脯。
以鹿為馬。獻於二世。
群臣言蒲言鹿者。
皆陰誅之矣。安巖照 ^330c24

照當作昫。即大梅保福昫禪師。
正字避諱。蹴踏 ^330c30

上子六切。下徒闔切。
蹴。亦踏也。維摩云。
龍象蹴踏。非驢所堪。
憤悱 ^330c32

上扶粉切。怒也。下孚匪切。
欲有所問而未能宣也。
品藻 ^330c36

西漢．注。品其差次。
以藻飾文質。飲光 ^330c40

梵云迦葉波。此言飲光。
姓也。或云身光殊特。
能飲諸天及日月等光。
皆悉不見。故曰飲光。
龍昌 ^330c42

即雲居舊寺名也。
今山中有龍昌亭。
乃追舊蹟也。乃指法眼下道齊禪師。
安巗昫嗣雲居齊也。
迅雷揜耳 ^330c46

炎威赫耀。童子不能正目。
迅雷奮擊。懦夫不及揜耳。
見正理論。
other:: 
# 雪竇拈古
●雪竇拈古稱謂 ^331a2

上昌孕切。漢書．注云。
凡一物知其名曰識。
其所宜皆曰稱謂也。
遽明 ^331a8

其據切。急也。卒也。
抵 ^331a12

都禮切。止也。不請之友 ^331a14

華嚴二十云。當要先令一切眾生得無上菩提．無餘涅槃。
然後成佛。何以故。
非眾生請我發心。
我自為眾生作不請之友。
列濬 ^331a16

私潤切。深也。來哲 ^331a22

如選．注云。非我能及。
以待將來之智者矣。
某甲 ^331a24

某。如甘在木上。指其實也。
然猶未足以定其名。
甲。次第之言。亦猶某甲．某乙也。
船舷 ^331a26

音賢。船邊也。閫外 ^331a30

馮唐曰。上古王者遣將也。
跪而推轂曰。閫以內者。
寡人制之。閫以外者。
將軍制之。韋昭曰。
此郭門之閫。門中橛曰閫。
當斷不斷 ^331a32

黃石公曰。當斷不斷。
反受其亂。百丈再參 ^331a38

百丈一日隨馬祖出田行次。
見群鴈。祖從中過。
鴈驚開。丈在後過。
鴈不驚。丈遂問師。
從群鴈中過。為甚却驚。
及懷海過。為甚不驚。
祖曰。吾有殺心。汝無殺心。 ^331a40

又行。見水鴨子。指問。
是甚麼。丈云。水鴨子。
祖良久。曰。甚處去也。
丈曰。飛過那邊去也。
祖近前把丈鼻掙。
丈失聲叫。阿#CB01223;。
祖曰。又道飛過那邊去。
元來只在者裏。便拓開。
丈直得浹背汗流。
於此有省。 ^331a46

明日。祖上堂。眾才集。
丈出。捲却拜簟。祖歸方丈。
丈侍立。祖却問。我適來上堂未曾為眾說法。
你為甚捲却簟子。
丈曰。懷海今日鼻頭猶痛在。
祖曰。汝昨日去甚處來。
丈曰。今日鼻孔不痛也。
祖曰。汝深明昨日事。
丈禮謝後。再參馬祖云云。
見宗派錄。刁刀魚魯 ^331b6

古語云。筆久厭勞。
書刁成刀。事歷終古。
寫魚為魯。參差 ^331b18

上楚簪切。下楚宜切。
不齊等也。瞞 ^331b22

當作謾。欺也。餘倣此。
禦木 ^331b24

上音語。蝕也。大冶 ^331b26

羊者切。爐冶。冶。銷也。
凳 ^331b28

都鄧切。理能伏豹 ^331b30

伏豹當作伏#CB15683;。
於教切。很戾也。見遠浮山錄。
劈 ^331b32

溥擊切。破也。瞪目 ^331b36

丈證切。直視#CB15032;。
林際 ^331b38

當作臨濟。院名也。
師名義玄。曹州南華人。
姓邢氏。髫年出家。
弱冠受具。早慕宗門。
首參黃蘗。堂中第一座諭令往問佛法的的大意。
蘗打之。凡三造丈室。
被六十棒。因欲辭去。
第一座留之。且謂蘗曰。
義玄雖後生。似堪法器。
蘗曰。我知此子。譬如巨木在野。
當為天下陰涼。師方取別。
蘗曰。汝宜往高安灘頭見大愚。
必為汝明此事。 ^331b40

大愚見師來。問其所以。
即舉前話。因而問曰。
義玄凡三度被打。
未審有甚麼過。愚曰。
黃蘗與麼老婆。為汝得徹困。
更問有過無過。師於言下知歸。
失聲曰。元來黃蘗佛法無多子。
愚把住曰。者尿牀鬼。
見箇甚麼便與麼道。
師於大愚肋下築三拳。
愚托開曰。汝師黃蘗。
非干我也。 ^331c4

師却回。黃蘗見。便問。
來來去去。有甚了期。
師曰。只為老婆心切。
便禮拜。方起。蘗問曰。
汝甚麼處去來。師遂舉見大愚之緣。
蘗曰。如何得大愚老多口漢來。
師曰。要見伊作甚麼。
蘗曰。待伊來。痛與一頓。
師曰。說甚麼待來。
即今便與。遂打黃蘗一掌。
蘗曰。風漢却來者裏捋虎須。
師便喝。蘗云。參堂去。 ^331c16

師後因還鄉。徇趙人之請。
居鎮府城南之臨濟禪苑。
臨終。上堂曰。吾滅後。
不得滅吾正法眼藏。
時三聖為院主。乃曰。
爭敢滅却。師曰。已後有人問。
你向伊道甚麼。院主便喝。
師曰。誰知吾正法眼藏向者瞎驢邊滅。
言訖。坐以示化。即唐懿宗咸通七年四月十日也。
不拜彌勒 ^331c26

高揖釋迦。不拜彌勒。
乃禪家絕聖凡之語。
然不拜之緣。亦有所出。
按三藏傳云。秣底補羅國城南四五里小伽藍。
即德光論師於此作辨真等論。
凡百餘部。論師是鉢伐多國人。
本習大乘。後退學小乘。
時天軍阿羅漢往來覩史多天。
德光願見慈氏。決諸疑滯。
請天軍以神力接上天宮。
既見慈氏。揖而不禮。
言。我今出家具戒。
慈氏處天同俗。禮敬非宜。
如是住來三返皆不致禮。
既我慢自高。疑亦不決。
其語雖同。意與此異。
趕 ^331c40

正作扞。古旱切。推之也。
趕。書無此字。苕菷 ^332a10

苕。音條。草#CB16427;。
菷。正作帚。止酉切。
割城 ^332a12

見祖英連城璧。舉無業 ^332a14

此節乃錄者之不工。
當云。舉。僧問無業。
如何是佛。云。莫妄想。
師云。塞却鼻孔。又舉。
僧問馬祖。如何是佛。
云。即心是佛。師云。
拄却舌頭○無業嗣馬祖。
諡大達國師。以己妨人 ^332a16

妨當作方。方。比也。
論語。子貢方人。子曰。
賜也。賢乎哉。夫我則不暇。
此孔子鄙子貢之比方人也。
簽瓜 ^332a24

簽當作籤。七廉切。
割也。只三人 ^332a30

禪是大溈詩是朴。
大唐天子只三人。
見周朴解王巢語小說。
媿圖 ^332a32

當作貴圖。圓相 ^332a36

圓相之作。始於南陽國師付授侍者耽源。
源承讖記。傳于仰山。
今遂目為溈仰家風。
明州五峯良和上甞製四十則。
明#CB16537;子潛子為之序。
稱道其美。良云。圓相總六名。
一．圓相。二．義海。三．暗機。
四．字海。五．意語。六．默論。 ^332a38

又溈仰宗派云。躭源謂仰山曰。
國師傳六代祖師圓相九十七箇。
授與老僧。國師臨示滅。
復謂曰。吾滅後三十年。
南方有一沙彌到來。
大興此道。次第傳授。
無令斷絕。吾詳此讖。
事在汝躬。我今付汝。
汝當奉持。仰山既得。
遂以火燔之。源一日又謂仰山曰。
向所傳諸圓相。宜深秘之。
山曰。已燒却了也。
源曰。此乃諸祖相傳至此。
何為燒却。山曰。慧寂一覽。
以知其意。但然用得。
不可執本也。源曰。
於子即得。來者如何。
仰曰。和上若要。重錄一本。
山乃重錄呈似。一無差失。
躭源一日上堂。仰出眾作此○相。
以手托作呈勢。却叉手立。
源以兩手交。作拳示之。
仰進前三步。作女人拜。
源點頭。仰便禮拜。
此乃圓相所自出也。
因錄以示後學云。
學唐步 ^332a46

按莊子．注。壽陵。燕之邑。
邯鄲。趙之郡。弱齡未壯。
謂之餘子。猶孺子也。
趙郡之地。其俗能行。
故燕國少年來學步。
既乖本性。未得趙國之能。
舍己効人。失壽陵之故。
是以用手踞地。匐匍而還也。 ^332b24

雪竇云。者僧不是邯鄲人。
為甚學唐步。此語甚非。
事亦倒置。乃燕人學步於邯鄲。
非邯鄲學步於燕也。
據莊子。燕學趙步。
此云唐步。此蓋誤用風穴羅越學唐步之語也。
一籄 ^332b30

正作簣。求位切。土籠也。
尚書．旅獒。不矜細行。
終累大德。為山九仞。
功虧一簣。擡搦 ^332b40

上音臺。舉也。下尼角切。
又昵格切。持也。奯公 ^332b44

奯當作豁。巗頭。名全豁。
禪錄有奯上座。乃臨濟嗣子。
非巗頭也。不得封侯 ^332b46

西漢．李廣傳。廣不得爵邑。
官不過九卿。廣之軍史及士卒。
或取封侯。廣與望氣王朔語曰。
自征匃奴。廣未甞不在其中。
而諸凡校尉而下。
材能不及中。以軍功取侯者數十人。
廣不為後人。然終無尺寸功得封邑者。
何也。豈吾相不當侯。
朔曰。將軍自念。豈甞有恨者乎。
廣曰。吾為隴西守。
羌甞反。吾誘降者八百餘人。
詐而同日殺之。至今恨獨此爾。
朔曰。禍莫大於殺已降。
此乃將軍不得侯者也。
幞頭 ^332c2

房玉切。帊也。周武帝所製幅巾。
出四脚以幞頭。乃名焉。
或作蒲沃切。誤也。
切蹉 ^332c20

當作瑳。倉何切。玉色鮮白也。
詩。如切如瑳。磋。蹉跌。
非義。遠害 ^332c24

音挼。離也。將軍致 ^332c28

致當作置。置立也。
致。至也。非義。且致．致得。
倣此。觸悞 ^332c30

當作觸忤。忤。逆也。
悞。欺也。非義。伊蘭 ^332c34

觀佛三昧經云。伊蘭臭樹與旃檀同生。
然馨香各別。臭薰四十里。
猶如死屍。其花紅樹。
何愛樂。聞臭而死。
甚可惡也。拕 ^332c36

徒可切。引拽也。喏 ^332c42

音惹。敬辭。當作#CB15076;。
應聲也。大禪佛 ^332c44

禪宗有二大禪佛。
一名景通。嗣仰山。
一名智通。嗣歸宗常。
 #CB05530; ^332c46

砂獲切。拂著也。禪伯 ^333a2

伯。尊稱也。如侯伯之伯。
又晉有八伯。以擬八俊。
禪伯亦猶能詩者。
稱詩伯。杜工部所謂才大今詩伯。
憚 ^333a4

徒桉切。難也。龜鑑 ^333a10

龜。所以決疑。鑑。所以辨物。
 #CB00904;趒 ^333a12

音孛眺。排越也。撓 ^333a14

當从木。作橈。如招切。
墼子 ^333a16

古歷切。土#CB04970;也。
醒醒 ^333a18

當作惺惺。音星。#CB16528;了慧也。
醒醉解。非義。示眾云 ^333a20

俱胝和上。第十六板十二行中脫四字。
寶應老 ^333a22

當作南院老。鼯鼠 ^333a24

音吾。鼠名。狀如小狐。
以蝙蝠肉翅。亦謂之飛生。
明窻下 ^333a26

佛日離雲居。到夾山。
問答次。山云。與甚麼人同行。
日云。木上座。山云。
何不來看老僧。日云。
和上看它有分。山云。
在甚處。日便作卓拄杖勢。
山云。莫從天台得麼。
日云。非五嶽之所生。
山云。莫從須彌得麼。
日云。月宮亦不遊。
山云。莫從人得麼。
日云。自己尚似生冤家。
豈況從人得。山曰。
冷#CB01926;裏一粒豆#CB15090;。
山却云。侍者。喚維那明窻下安排。
鎌 ^333a30

音廉。釋名曰。廉也。
薄其所刈似廉也。
亦作鐮。龍門 ^333a44

龍門。以魚為喻也。
龍門。河水所下之口。
在今絳州龍門縣。
龍門水險不通。魚鼈之屬莫能上。
江海大魚集龍門下者。
數千不得上。上即為龍。
今士有被其容接者。
名為登龍門事。見東漢．李膺傳。
一句合頭語 ^333a46

按雲門垂代。古人道。
一句合頭語。萬劫繫驢橛。
作麼明得免此過。
古人。謂船子也。船子問夾山。
你何處學得來。山曰。
非耳目之所到。船子笑曰。
一句合頭語。萬劫繫驢橛。
今雪竇云忽若雲門道。
一句合頭語。此船子語。
非雲門也。耳#CB01712; ^333b6

丁果切。小崖也。或止作朵。
連架打 ^333b16

架當作枷。音加。拂也。
說文。擊禾連枷。如僧問普化。
明暗俱來時如何。
曰。連枷打。拂。音弗。 ^333b18

方言曰。連枷。打糓者也。
other:: 
# 雪竇頌古
●雪竇頌古夥 ^333b20

音禍。方言。凡物盛而多。
齊宋之郊謂之夥。
燀赫 ^333b26

上齒善切。然也。春秋．傳。
燀之以薪。杜詩。燀赫舊家聲。
繇 ^333b28

音由。翕然 ^333b32

許汲切。動也。又盛也。
魯變 ^333b34

論語。子曰。齊一變。
至於魯。魯一變。至於道。
說者曰。齊．魯有太公．周公之餘化。
太公大賢。周公聖人。
今政教雖衰。若有明君興之。
齊可使如魯。魯可使如大道行之時。
洋洋 ^333b36

音羊。論語。洋洋乎。
盈耳哉。勝 ^333b44

外音。徇 ^333b46

辭閏切。從也。朕 ^333b48

當作眹。直引切。吉凶之兆曰眹。
髣髴 ^333c2

上非雨切。下敷勿切。
髣髴。似#CB15032;。
先覺 ^333c4

孟子。以先覺覺後覺。
啟發 ^333c6

論語。不憤不啟。不悱不發。
瞬 ^333c8

音舜。目動也。昌期 ^333c10

言昌盛之會也。挺 ^333c12

徒鼎切。出也。粹 ^333c14

雖遂切。純也。恢 ^333c16

苦回切。張大也。垂裕 ^333c18

羊戍切。道也。俾夫 ^333c20

并弭切。使也。窒 ^333c22

陟栗切。塞也。泥 ^333c24

奴計切。滯陷不通也。
能事 ^333c26

能。獸也。有筋力。善緣木。
故今善其事曰能。
揭 ^333c28

渠列切。高舉也。澆季 ^333c30

上古堯切。薄也。澆季。
言澆薄之末世。循循 ^333c32

論語。夫子循循然善誘人。
循循。次序#CB15032;。
言夫子正以此道勸進人。
有次序。繕錄 ^333c34

上時戰切。抄也。又治故。
造新也。攝提格 ^333c38

歲名。太歲建寅。曰攝提格。
月仲牡 ^333c40

爾雅。八月為牡。郭璞云。
日之別名。歲陽至此。
其事義皆所未詳。
哉生魄 ^333c42

哉。音載。始也。始生魄。
月十六。明消而魄生。
歲攝提格月仲牡哉生魄。
即寅年八月十六日。
朕 ^333c46

直稔切。我也。秦始二十六年。
始為天子之稱。陛下 ^334a2

應劭曰。陛者。升堂之階。
王者必有執兵陳於階陛之側。
群臣與至尊言。不敢指斥。
故呼在陛下者而告之。
因卑以達尊之意也。
若今稱殿下．閤下．侍者．執事。
皆此類。盖國 ^334a4

盖正作盍。胡臘切。
桉集韻。通作蓋。亦胡臘切。
今眾中作居太切呼之。
乃#CB00403;襲之訛。
若音丐。訓苦也。又疑辭也。
且國何疑之有。如雪竇本錄。
凡四用盍國。或有从門。
从盍者。亦胡臘切。
如西漢顏師古解闔郡義曰。
闔。閉也。總一郡之中。
故曰闔郡。以此證之。
復何疑耶。 ^334a12

按南史。寶誌與達摩固非同時。
傳云誌公生宋太始初。
滅於梁天監十三年。
誌滅十二年。達摩始來茲土。
達摩實大通元年九月二十一日至廣州。
寶林諸書皆云普通八年。 ^334a22

祖源云。史書。普通但至七年。
皇祐長曆甲子推則有八年。
今撿南史有八年。
其年三月甲戌改大通。
達摩九月至。以達摩至時已無八年也。
又云廣州太守蕭昂奏聞。
昂。蕭梁宗室。本傳不見守是州。
傳載二姪。曰勵．曰勃。
甞作廣州刺史。昂甞徵為瑯瑘．彭城二郡太守。
皆疑其傳寫之誤。
惜乎傳燈楊大年失於讎校。
遂使後之謬傳。它宗疑妄。
傳燈序云。校歲曆以愆殊。
約史籍而差謬。咸用刪去。
徒見其言矣。正宗記又云。
達摩實普通元年庚子九月二十二日東來。
前錄國本者。既是非不嫌。
今不敢輙削去。存其缺疑也。
嗚呼。祖師事蹟所出不同。
亦若世尊出生．示滅年月。
西竺梵本率多差異。
亦未免後人之疑。
覧是傳之異。事蹟之差。
使後人疑謗者。此作傳者之謬。
豈聖人之意乎。思之。
這裏 ^334a28

這。當作者。指事之辭也。
這。三蒼詁訓云。古文同適字。
之石切。又篇韻．誕彥二音。
唯禪錄作之也切。
皆#CB00403;襲所致。
枯木龍吟 ^334b10

僧問香嚴。如何是道。
嚴云。枯木裏龍吟。
學云。不會。嚴云。髑髏裏眼睛。
又問石霜。如何是髑髏裏眼睛。
霜云。猶帶識在。如何是枯木裏龍吟。
霜云。猶帶喜在。僧又問曹山。
山有頌云。枯木龍吟真見道。
髑髏識盡眼初明。
喜識盡時消息盡。
當人那辨濁中清。
僧又問。如何是枯木裏龍吟。
山云。血脉不斷。如何是髑髏裏眼睛。
山云。乾盡。著語 ^334b16

知略切。置也。挾複 ^334b30

上胡頰切。持也。下當作幞。
房玉切。帊也。複。音福。
重也。非義。飛騎 ^334b32

見祖英李將軍。虜庭 ^334b36

上郎古切。匈奴號也。
茸茸 ^334b38

如容切。草生#CB15032;。
舜若多 ^334b40

此云主空神。楞嚴云。
舜若多神無身覺觸。
鷓鴣 ^334b42

上之夜切。下音姑。
形似雉。生江南。戽 ^334b44

芫故切。戽斗。舀水器。
白珪 ^334b46

詩．抑篇。白圭之玷。
尚可磨也。斯言之玷。
不可為也。說者曰。
玷。缺也。玉之缺尚可磨。
鑢言不可缺也。鑢音慮。
錯也。劈 ^334b48

普擊切。破也。爍迦羅 ^334c6

此云金剛。又云堅固。
掠虗 ^334c8

上音略。奪取也。二瞎漢 ^334c10

廣燈。寶應省念和上上堂。
諸上座。不得盲喝亂喝。
者裏尋常向汝道。
賓即始終賓。主即始終主。
賓無二賓。主無二主。
若有二賓二主。即是兩箇瞎漢。
匡徒 ^334c12

上去王切。正也。寰海 ^334c20

上戶關切。王者畿內縣。
即寰中海內。大中天子 ^334c22

大中即唐宣宗年号。
宣宗潛龍時為沙彌。
與黃蘗同在鹽官。
帝一日見黃蘗禮拜次。
問曰。不著佛求。不著法求。
不著眾求。用禮何為。
蘗云。當禮如是事。
帝曰。用禮何為。蘗便打。
帝曰。大麤生。蘗又打。 ^334c24

○宋僧傳云。唐宣宗。
本憲宗第十三子。
穆宗異母弟也。武宗常憚忌之。
沈之于宮廁。官者仇公武潛施拯護。
俾髠髮為僧。縱之而逸。
周遊天下。險阻備甞。
因緣出授江陵少尹。
實惡其在朝爾。武宗崩。
左神#CB15081;軍中尉揚公諷宰臣百官迎而立之。
甞居鹽官安禪師會中。
安一日預戒知事曰。
當有異人至此。禁雜言。
止橫事。恐累佛法。
明日。行脚僧數人參禮。
安默識之。遂令維那高位安置。
禮珠它等。安每接談話。
益加貧氣。乃曰。貧道謬為海眾圍繞。
患齋不供。就上座求一供疏。
帝為操翰攄辭。安覽之驚悚。
知供養僧賷去。所獲豐厚。
殆異常度。乃語帝曰。
時至矣。無滯泥蟠。
囑以佛法後事而去。 ^334c32

洎鹽官示寂。帝有詩悼云。
像季何教禍所鍾。
釋門光彩喪驪龍。
香階嬾踏初生草。
抵掌悲看舊日容。
玉柄永離三教座。
金鳴長鎮萬年蹤。
知師下界因緣盡。
應上諸天第幾重。
展事投機 ^335a6

洞山宗教大師守初嗣雲門。
上堂云。教家道法法當體不昧。
還實已否。若實。遂指露柱曰。
且作麼生會。若有會底。
出來對眾道看。若也相委悉。
即不得孤負達摩。
時有僧問。列祖陞堂。
人天堅請。不昧宗乘。
乞師舉唱。師云。頭鬅#CB16466;。
耳#CB00129;愬。
僧云。恁麼則一句流通人天聳耳。
師云。墨#CB16495;欄衫日裏曬。 ^335a16

問。師唱誰家曲。宗風嗣阿誰。
師云。重言不當吃。
如何是佛。師云。麻三斤。
如何是古佛心。師云。
巢知風。穴知雨。師乃曰。
言無展事。語不投機。
承言者喪。滯句者迷。
於此四句語見得分明也。
作得箇脫灑衲僧。
根椽片瓦粥飯因緣。
堪為人天善知識。
於此不明。終成莽鹵。
見廣錄。華簇簇 ^335a28

開福德賢和上。僧問。
如何是古佛心。師云。
簇華簇錦。賢嗣洞山。
南地竹 ^335a40

隨州師寬和上。聞洞山答佛話麻三斤。
乃云。向南有竹。向北有木。
陸大夫 ^335a44

唐陸亘。字景山。吳郡人。
官至宣歙觀察使加御史大夫。
初問南泉曰。古人缾中養一鵝。
鵝漸長大。出缾不得。
如今不得損缾。不得毀鵝。
和上如何出得。南泉召曰。
大夫。亘應#CB15076;。
泉云。出也。亘從此解悟。 ^335a48

既南泉示寂。院主問曰。
大夫何不哭先師。
亘曰。院主道得即哭。
主無語。長慶代云。
合笑不合哭。雪竇別云。
蒼天。蒼天。 ^335b8

南嶽福嚴雅和上甞頌麻三斤云。
玉彩#CB15148;牛頭。
黃金為點額。春晴二月天。
農人皆取則。寒食賀新正。
鐵錢三五百。雅即洞山之高弟。
曾以此頌呈之。洞山深相肯。
可後之說者。勿生異見。
提婆宗 ^335b12

提婆大士。南天竺國人。
姓毗舍羅。長者之子。
天性才辨。喜修福業。
會龍猛大士。投封契合。
既現月相。最先頴悟。
遂傳正法眼藏。為高足弟子。
龍猛曰。吾衰邁矣。
朗耀慧日。其在子乎。
提婆避廣禮足曰。
某雖不敏。敢承慈誨。 ^335b22

提婆宗。或者謂外道宗矣。
立幡提婆王禪宗第十五祖無別。
提婆也。西域記．付法藏傳．寶林諸書。
載之甚詳。竝不書外道事。
如十三祖。先為外道。
大有幻術。傳亦直書無隱。
西域謂東有馬鳴。
西有龍猛。南有提婆。
北有章壽。號為四日。
能照眾生惑情。 ^335b30

然提婆伏諸外道。
其緣頗多。其始謂龍猛曰。
我今欲摧邪見山。
然正法炬。龍猛曰。
爾非其儔。吾今得矣。
曰。大師立外道議。
而我隨文破邪。詳其優劣。
然後圖行。龍猛乃扶立外義。
提婆隨破其理。七日之後。
龍猛失宗。已而歎曰。
謬詞易失。邪法難扶。
爾其行矣。 ^335b40

遂往波吒釐城。破不擊揵推緣。
二．破諸外道以殑伽河為福水緣。
三．破婆羅門循名責實。
反質窮辭緣。四．鑿大自在天神眼緣。
五．執長幡緣。六．立三寶義。
破諸外道。化令出家緣。
七．與盟咀羅阿羅漢論義緣。
盟咀羅。此云上。與之論義。
七返辭屈。杜口不酬。
竊運通力往覩史請問慈氏。
慈氏告曰。彼提婆者。
曠劫修行。賢劫中當紹佛位。
非爾所知。由是名振五天。
外道輩皆目為提婆宗者。
所謂吾正宗也。老新開 ^335c2

岳州巴陵新開顥鑒禪師。
嗣雲門。時謂鑒多口。
凡遇雲門諱日。皆不贊供食。
人問其故。曰。吾甞對話有三語。
足以報先師恩德。
三語者。僧問。如何是道。
云。明眼人落井。祖意教意。
是同是別。云。雞寒上樹。
鴨寒下水。如何是提婆宗。
云。銀椀裏盛雪。叢林有語云巴陵平生三轉語。
加六箇 ^335c20

九十六種外道始于六師。
每師出十五種類。
六師者。一．富闌那迦葉。
二．末伽黎俱舍利子。
三．刪闍耶毗羅胘子。
四．阿耆多翅舍飲婆羅。
五．迦羅鳩陀迦旃延。
六．尼律陀若提子。
赤幡 ^335c32

提婆大士初得法已。
至巴連弗城。聞諸外道欲障佛法。
計之既久。大士乃執長幡入彼眾中。
其幡八尺。竿長丈二。
於彼而立。更不移步。
外道曰。汝何不前。
曰。汝何不後。外道曰。
汝似賤者。曰。汝似良人。
外道曰。汝解何法。
曰。汝百不解。外道曰。
我欲得佛。曰。我灼然得。
外道曰。汝不合得。
曰。元道我得。汝實不得。 ^335c40

外道曰。汝既不得。
云何言得。曰。汝有我故。
所以不得。我無我故。
自當得佛。彼既辭屈。
乃問曰。汝名何等。
曰。我名提婆。外道素聞其名。
乃悔過致謝。梵云提婆。
此言天。楔 ^336a4

先結切。木楔也。閻浮 ^336a12

此云勝金。拗 ^336a14

於絞切。決 ^336a16

正从水。作決。八萬四千 ^336a18

眾生具有八萬四千塵勞煩惱故。
佛欲斷之。設八萬四千法門折伏對治。
智度論云。般若波羅蜜能除八萬四千病根本。
此八萬四千皆從四病起。
一貪．二嗔．三癡．四三毒。
等分四病。各分二萬一千。
以不淨觀除貪欲二萬一千煩惱。
以慈悲觀除嗔恚二萬一千煩惱。
以因緣觀除愚癡二萬一千煩惱。
總用上藥。除等分病二萬一千煩惱。
譬如寶珠能除黑闇。
般若波羅蜜亦能除三毒煩惱。
鳳毛 ^336a20

宋謝鳳。靈運之子。
鳳之子超宗。隨父至嶺南。
元嘉末得還。與慧休道人來往。
好學。有文辭。盛得名譽。
選補新安王子鸞國常侍。
王母卒。超宗作誄奏之。
帝大嗟賞。謂謝莊曰。
超宗殊有鳳毛。靈運復出。
右衛將軍劉道隆在御座。
出候超宗。曰。聞君有異物。
何見乎。超宗曰。懸罄之室。
復有異物邪。道隆武人無識。
正觸其父名。曰。旦侍宴。
至尊說。君有鳳毛。
超宗徒跣還內。道隆謂檢覓鳳毛。
至闇。待不得。迺去。
虎穴 ^336a36

班超。字仲外。彪之子。
固之弟。永平中。以軍功。
以超為假司馬。與從事郭恂俱使西域。
超到鄯善。鄯善王廣奉超禮敬甚備。
後忽更踈懈。超謂其官屬曰。
寧覺廣禮意薄乎。
此必有北虜使來。
狐疑未知所從故也。
明者睹未萌。況已著邪。
乃召侍胡。詐之曰。
匈奴使來數曰。今安在乎。
侍胡惶恐。具服其狀。
超乃閉侍胡。悉會其吏士三十六人。
與共飲酒酣。因教怒之曰。
卿曹與我俱在絕域。
欲立大功。以求富貴。
今虜使到裁數日。
而王廣禮敬即廢。
如令鄯善收吾屬送匈奴。
骸骨長為豺狼食矣。
為之柰何。官屬皆曰。
今在危三之地。死生從司馬。
超曰。不入虎穴。不得虎子。
當今之計。獨有因夜以火攻虜使。
彼不知我多少。必大震怖。
可殄盡也。滅此虜。
則鄯善破膽。功成事立矣。
貶剝 ^336b6

上方撿切。退也。下北角切。
削也。猶在殼 ^336b34

香嚴和上獨脚頌云。
子啐母#CB10437;。
子覺無殻。母子俱三。
應緣不錯。同道唱和。
妙玄獨脚。名邈 ^336b36

上與詺同。彌正切。
目諸物也。下當作皃。
墨角切。容也。邈。遠也。
非義。角#CB00501; ^336b40

徒箇切。負重也。謂驢馬負物也。
當从大。作馱。 #CB00501;。
徒何切。騎也。非義。
紫胡 ^336b44

本作子湖。巖名也。
在衢州。劉鐵磨 ^336b48

尼也。時流目為劉鐵磨。
參衢州子湖巖利蹤和上。
師才見。便問。莫是劉鐵磨否。
云。不敢。師云。左轉。
右轉。云。和上莫顛倒。
師便打。肅宗 ^336c2

按傳燈。南陽國師以涅槃時至。
乃辭代宗。而有造塔之緣。
今言肅宗者。誤矣。
國師後肅宗一十二年。
方歸寂。代宗即肅宗之長子也。
相之南 ^336c8

相。去聲呼。謂色相之。
譚。徒南切。當作談。
徒甘切。謂言談也。
或作湘之南。潭之北。
其說鑿矣。甞讀遠浮山九帶。
向云相之南。談之北。
亦誤。乃是牛頭南。
馬頭北。然遠老匠也。
深達宗旨。後世學者宜審思之。
接盲龜 ^336c14

見雲門錄盲龜。勦 ^336c24

子小切。絕也。狐疑 ^336c26

狐之性。不果於進者也。
故曰狐疑。攛 ^336c28

七丸切。擲也。孫公 ^336c30

長慶慧稜禪師。杭州鹽官人。
姓孫氏。#CB12528;業蘇州開元寺。
歷參禪肆。後見雪峯。
疑情氷釋。同參鼓山常呼為孫公。
蓮華峯 ^336c32

廬山蓮華峯祥庵主。
嗣奉仙道琛。即雲門之孫。
師臨示寂。舉柱杖示眾。
汝道古佛到者裏。
為甚麼不肯住。眾無對。
自曰。為它途路不得力。
復曰。作麼生得力去。
乃橫柱杖肩上曰。
楖#CB05175;橫擔不顧人。
直入千峯萬峯去。
便告寂。若備此緣。
方明頌意。天馬駒 ^336c38

天馬駒。指馬大師也。
師諱道一。漢州什仿人。
姓馬氏。以祖師遣讖云。
向後出一馬駒子。
踏殺天下人去在。
以師適當其讖。人皆呼為馬祖。 ^336c48

天馬。乃千里駒也。
漢書．西域傳云。大宛國有高山。
其上有馬不可得。
因取五色母馬置其下與集。
生駒。皆汗血。因號天馬子。
馬二歲曰駒。宛。平聲呼。
撩虎須 ^337a4

孔子見盜跖。退而曰。
丘所謂無病而自灸也。
疾走料虎頭。編虎鬚。
幾不免虎口哉。見莊子．盜跖篇。
料。音聊。攸 ^337a12

以周切。所也。鏃 ^337a18

作木切。箭鏃也。百丈 ^337a20

百丈涅槃。逆溈山之嗣子。
即海．政之姪孫。然海．政同嗣馬祖。
祖之下有二百丈。
故傳燈呼南泉為師伯者。
即涅槃之百丈也。
今反收此緣於政。
百丈錄中誤矣。大煞 ^337a22

與殺同。所戒切。猛也。
劫火洞然 ^337a30

劫火洞然。大千俱壞。
須彌巨海。磨滅無餘。
見仁王般若經。麻浴 ^337a32

浴當作谷。音欲。水法溪曰谷。
言所居也。十二門 ^337a36

錫杖經云。是杖有三鬲重。
則念三塗。則修戒定慧等。
故立三鬲。復有四鈷者。
用斷四生。念四諦。
修四等。入四禪。故立四楞。
通中高五。用斷五道。
回轉修五根。具五力故也。
十二環者。用念十二因緣。
通達無#CB01002;。
修行十二門禪。念心無患。
三重．四楞合數成七。
以念如來七覺。意法攝八用。
念八道。得八解脫。
故用八也。好求 ^337a38

上虗到切。愛也。巨靈 ^337b4

見後錄。 #CB07713;#CB07713; ^337b6

蘇干切。選。珠翠#CB07713;#CB07713;。
駝 ^337b8

當作#CB00501;。
唐向切。驢馬負物。
捲攣 ^337b10

捲當作圈。去爰切。
屈木也。下呂員切。
右 #CB04865; ^337b12

當作盼。普莧切。顧盼也。
#CB04865;。
音沔。非義。寒山子 ^337b14

詩云。欲得安身處。
寒山可長保。微風吹幽松。
近聽聲逾好。下有班白人。
喃喃讀黃老。十年歸不得。
忘却來時道。前三三 ^337b16

延一廣清涼傳曰。
釋無著。姓董氏。永嘉人。
年十二。依本州龍泉寺猗律師出家。
誦大乘經數十萬偈。
唐天寶八年。以業優得度。
二十一歲首習毗尼。
因詣金陵牛頭山忠禪師。
參受心要。忠謂師曰。
眾生與佛。元無別心。
如雲翳若除。虗空本淨。
無著言下頓開法眼。
後大曆三年夏五月。
至臺山嶺下。時日將暮。
倐見寺宇鮮華絕世。
因扣扉請入。有童子胊胝啟扄出應。
無著請童子入白。
欲以寓宿。童子得報。
延無著入。 ^337b22

僧問師。自何方來。
著具對。又曰。彼方佛法如何。
答曰。時逢像季。隨分戒律。
復問。眾有幾何。答。
或三百。或五百。著曰。
此處佛法如何。答曰。
龍虵混雜。凡聖同居。
又問。眾有幾何。答曰。
前三三。後三三。著良久無對。
僧曰。解否。答曰。不解。
曰。既不解。速須引去。
童子送客出門。著曰。
此寺何名。曰。清涼寺。
童子曰。向所問前三三。
後三三。師解否。曰。
不解。童子曰。金剛背後。
汝可觀之。師乃回首。
其寺即隱。著愴然久之。
乃有偈云。廓周沙界聖伽藍。
滿目文殊接話談。
言下不知開佛印。
回頭只見萑山巖。
芙蕖 ^337b38

音扶蕖。荷葉也。嬴 ^337c12

當从羊。作羸。力為切。
疲也。哇步 ^337c14

辨正在風穴錄。三玄 ^337c16

臨濟家有三玄三要。
謂體中玄．玄中玄．句中玄。
以接學者。楚王城 ^337c18

即郢州也。江陵記曰。
楚文王始自丹陽徙都於郢。
今州北南城是也。
瞞頇 ^337c22

音謾寒。大面#CB15032;。
藥忌 ^337c26

猶語言也。正偏 ^337c28

洞山五位。一．正中偏。
二．偏中正。三．正中來。
四．兼中至。五．兼中到。
韓獹 ^337c30

見雲門錄韓情。禾山 ^337c34

寶藏論云。夫學者有三。
其一謂之真。其二謂之鄰。
其三謂之聞。習學謂之聞。
絕學謂之鄰。過此二者謂之真。 ^337c36

○本行二過字。說者曰。
如人聞它方之事。
但信而不親覩。即聞也。
不徇生死。不依涅槃。
則絕學謂之鄰。鄰。
近也。了生死涅槃二際平等。
不取不舍。過前二者。
名為無上正真之道。
拽石 ^337c40

雲門所謂雪峰輥毬。
歸宗拽石。般土 ^337c48

袁州善道木平和上。
凡有新到。未容參禮。
先令般土三檐。示與頌曰。
東山路側西山#CB07554;。
新到莫辭三檐泥。
嗟汝在途經日久。
明明向道却成迷。
輥毬 ^338a2

見祖英下。莽鹵 ^338a8

上莫補切。下郎古切。
不分明#CB15032;。
編辟 ^338a10

辟。當作逼。迫也。挨 ^338a12

乙諧切。推也。又背負也。
不載 ^338a14

趙州有語。向北人來。
與他上載。向南人來。
與它下載。入流 ^338a16

楞嚴觀音圓通。從聞思修入三摩地。
初於聞中入流忘所。
所入既寂。動靜二相了然不生。
霶霈 ^338a20

上薄郎切。下鋪盖切。
霶霈。大雨#CB15032;。
成風 ^338a24

當作承風。獨眼龍 ^338a26

即婺州明招德謙禪師。
受羅山印記。不滯一隅。
擊揚玄旨。人皆畏其敏捷。
鮮敢當鋒。以失左目。
遂號獨眼龍。鬣 ^338a28

良涉切。須。鬣也。無裩 ^338a34

寒山子詩。六極常嬰困。
九維彼自論。有干遺草澤。
無藝閑蓬門。曰上巗猶闇。
烟消谷裏昏。其中長者子。
箇箇總無裩。略彴 ^338a36

釋名曰。橋木梁也。
又廣志曰。獨木之橋曰榷。
亦曰彴。謂水上橫一木為渡也。
榷。音角。灌溪 ^338a42

志閑禪師。僧問。久嚮灌溪。
到來只見箇漚麻池。
師云。汝只識漚麻池。
且不識灌溪。僧云。
如何是灌溪。師云。
劈箭急。玄沙聞。云。
更參三十年未會禪。
漚。於候切。久漬也。
扭 ^338a46

女久切。手轉#CB15032;。
弔 ^338b6

多嘯切。問凶也。靈骨 ^338b8

石霜問道吾和上。
一片骨敲著似銅鳴。
向甚麼處去。吾喚侍者。
侍者應#CB15076;。
吾云。驢年去。師唐大和九年九月示疾。
十一日將行。謂眾曰。
吾當西邁。理無東移。
言訖告寂。闍維。得靈骨數片。
建塔于石霜山之陽。 ^338b10

又宋僧傳云。得不#CB01926;之骨數片。
頂盖一節特異而清瑩。
其色如金。其響如銅。
浩渺 ^338b18

彌沼切。浩渺。遠水#CB15032;。
隻履 ^338b22

初祖達摩自付法傳衣之後。
凡九載。示有涅槃。
葬於熊耳山吳坂。
後三年。有魏使宋雲奉使西域。
還見祖於葱嶺。手携隻履。
語宋雲曰。汝主已猒代。
我歸西國去。雲初不解。
既歸。帝果已崩。遂聞奏後魏孝莊帝。
帝乃令發塔。但見一履。
遂奉敕取於少林寺供養。
自開元十五年。被竊去五臺花嚴寺中。
後亦失所在。玄沙有言 ^338b24

愚觀此頌。正用常歸宗語。
其意甚詳。今云玄沙有言。
玄沙又得於歸宗耳。
備錄二頌。應知所出之前後也。 ^338b38

○歸宗常禪師頌。
歸宗事理絕。日輪正當午。
自在如師子。不與物依怙。
獨步四山頂。優游三大路。
欠呿飛禽墜。嚬呻眾邪怖。
機竪箭易及。影沒手難覆。
施張若工伎。裁翦如尺度。
巧鏤萬般名。歸宗還似土。
語默音聲絕。音妙情難措。
棄箇眼還朧。取箇耳還瞽。
一鏃破三關。分明箭後路。
可憐大丈夫。先天為心祖。 ^338b42

○玄沙頌云。一二三四五。
日輪正當午。可憐大丈夫。
先天為心祖。 ^338c6

○先天。或指以老盧終於先天之年。
先天即老盧也。此牽合之謬論。
甚失宗旨。夫天。天豈語言思量而可得邪。
田庫 ^338c8

式夜切。姓也。非義。
當作舍。禪錄多作庫。
而復誤後學。有呼為田庫奴者。
適所以發禪席之大噱也。
螻蟻 ^338c14

上音婁。下魚豈切。
象王嚬呻 ^338c20

毛詩．傳。頻。急也。申。
舒也。謂有勞倦者。
以手足#CB05577;背左右上下。
或急努。或舒展。自解其勞倦。
今字從口。師子哮吼 ^338c22

涅槃云。如師子王自知身力。
牙齒鋒鋩。四足據地。
安住巖穴。振尾出聲。
若有能具如是諸相。
當如是則能師子哮吼。
無味之談 ^338c28

洞山初指通機頌云。
洞山寥索。一無可有。
無味之談。塞斷人口。
桃花浪 ^338c34

月令。仲春之月。始兩水。
桃始華。盖桃方華時。
既有兩水。川谷冰泮。
眾流猥集。波浪盛長。
故曰桃花浪。 #CB05181; ^338c38

正作擭。屋虢切。握也。
曝顋 ^338c44

上薄報切。乾曝也。
下蘇來切。魚顂也。
七十二棒 ^338c46

雲門舉。雪峰云。我且死馬醫。
一口吞盡乾坤。師云。
山河大地何處得來。
直饒者裏倜儻分明。
特舍兒七十棒反成一百四十。 ^338c48

見懷禪師重修雲門錄。
與今摹印者頗殊。
師製序引云。大師諱文偃。
嗣雪峯存禪師。其初。
廣王劉氏命住韶州靈樹。
後遷居雲門。賜號匡真。
演化五十餘載。去此一百三十祀。
乃有陞堂．舉古．垂代言句。
抑有示者流落華夏禪叢。
好事者集而摸板焉。
丞數因禪人入室請益。
頗見語句訛謬。因緣差錯。
噫。去聖時遙。魚目相濫。
燕金楚玉。渾有塵沙。
秋菊春蘭篾聞其採。
常思其芟削。未協素願。
今年夏住秋浦。警眾外。
聊得披覧斯文。乃援筆修之。
刪繁補闕。遂成其秩。
庶使游聖門者。必外堂奧。
適大道者。罔惑多歧。
子辭藻素謬慚。非作者之文。
直筆撫實。聊序其由。
哲者無為文字之累矣。
時皇祐五年五月望日。
住秋浦景德禪院傳法沙門義懷述。
 #CB00880; ^339a4

正作#CB00880;。
从爪。又从#CB08637;。
曳而爭之道也。外道問佛 ^339a32

禪宗所引涉藏乘之緣頗多。
從此因緣而獲證悟者。
盖不鮮少。至如阿難倒門前剎竿．外道不問有無言．
世尊拈華．文殊白椎．世尊說不定法．空生巖中雨花．
五通問佛．二女評屍。
似此等緣。講學輩往往謂經論無文。
輙疑而不信。然吾祖之來。
固未甞以語言文字為能事。
而後世傳其道者。
欲取信來學。故多引藏乘為證。
此失旨遠甚。雖然。
於吾祖佛之道。兩不相妨。
如十門辨惑論云。
維摩是金粟如來。
吉藏法師謂出思惟三昧經。
自云。未見其本。今據諸經目錄。
無此經名。 ^339a34

又順正理論云。無量聖教皆滅沒。
上座耳所未聞。便撥言此非聖教邪。
論引契經云。汝等所說。
雖非我本意。而所說皆善符正理。
成可受持。又況因是言而獲證悟者哉。
後世為師匠者。亦不必區區屬意藏乘而貽謗於乃祖也。
塵挨 ^339b4

當从土。作挨。挨。輕塵也。
千里 ^339b16

騏驥一日千里。追風 ^339b18

追風捕景。言其駿也。
達道人 ^339b20

香嚴志閑談道頌云。
的的無兼帶。獨運何依賴。
路逢達道人。不將語默對。
瑕纇 ^339b22

上胡加切。玉病。下盧對切。
麤絲。憲章 ^339b26

許建切。刑憲法也。
三千條罪 ^339b28

見池陽問。五刑之屬三千。
 #CB01403; ^339b30

音韋。輕恕 ^339b32

商署切。箋云。己所不欲。
勿施於人曰恕。愕 ^339b34

五各切。驚也。恓恓 ^339b36

正作悽悽。音妻。愴也。
恓恓。書無此字。漝麼 ^339b38

漝當作恁。音稔。思也。
麼。正从幺。作麼。毋果切。
辭也。漝。音十。水#CB15032;。
又音習。滀漝。水#CB15032;。
皆非義。是什麼 ^339b40

當作是甚麼。由基 ^339b44

史養由基善射。楚恭王出遊。
見猿在樹。左右射之。
猿巧能接箭。箭莫能中。
王乃命由基射之。
基調弓。矯矢未發。
猿乃抱樹以號。中的 ^339b46

上知仲切。當也。併 ^339c4

音餅。合也。唇吻 ^339c6

上當作脣。唇。音真。
驚也。非義。下武粉切。
虎頭生角 ^339c8

楊子曰。虎哉。虎哉。
角而翼也。言其可畏爾。
十洲 ^339c10

皆海外諸國之所附。
一．祖州。出反魂香。
二．瀛洲。生芝草．玉石。
泉如酒味。三．玄州。
出仙藥。服之長生。
四．長洲。出日瓜．玉英。
五．炎洲。出火浣布。
六．元洲。出靈泉如蜜。
七．生洲。有山川。無寒暑。
八．鳳麟洲。人取鳳#CB16478;#CB16497;角。
煎續絃膠。九．聚窟洲。
出師子銅頭獸。十．檀洲。
出琨吾石。作劒。切玉如泥。
 #CB07713;瑚 ^339c14

外國雜傳云。大秦西南漲海中。
可七八百里到#CB07713;瑚洲。
洲底盤石。#CB07713;瑚生其石上。
人以鐵網取之。 ^339c26

又十洲記云。生南海底。
如樹高三二尺。有枝無皮。
似玉而紅潤。感月而生。
凡枝頭皆有月暈。
龍蛇陣 ^339c30

六韜五陣。武王問太公曰。
青龍之軍以何為先後。
曰。角為陷。尾為翼。 ^339c34

又孫子曰。善用兵者。
如常山蛇。空彈指 ^339c36

見祖英頻彈指。白拈賊 ^339c40

臨濟一日上堂云。
汝等諸人肉團心上有一無位真人。
常向諸人面門出入。
汝若不識。但問老僧。
時有僧問。如何是無位真人。
師便打云。無位真人是甚麼乾屎橛。
後雪峯聞。云。臨濟大似白拈賊。
譊訛 ^339c42

譊當作誵。譊音鐃。
譊譊。恚呼也。非義。
陸沈 ^340a4

莊子。方且與世違而心不屑與之俱。
是陸沈者也。說者曰。
當顯而反隱。如無水而沈也。
仙陀 ^340a6

涅槃云。仙陀婆。一名四實。
一者鹽。二者水。三者器。
四者馬。有一智臣。
善會四義。王若欲灑洗。
要仙陀婆。臣即奉水。
食索奉鹽。食訖奉器飲漿。
欲出。索仙陀婆。臣即奉馬。 ^340a10

祚智門甞作文殊白椎頌。
文殊白椎報眾知。
法王法令合如斯。
會中若有仙陀客。
不待眉間毫相煇。
然頌意皆明此緣。
校雪竇之作。工拙可知。
消得漝麼 ^340a16

當作消得與麼。劫石 ^340a24

梵云劫波。此云時分。
一云長時。樓炭經以事論劫。
有一大石方四十里。
百歲諸天來下。取羅縠衣拂石。
盡劫猶未盡。滄溟 ^340a26

東海之別名也。後言四溟。
謂四海也。縫罅 ^340a32

呼評切。孔罅也。十六開士 ^340a34

楞嚴。#CB02494;陀波羅並其同伴十六開士即從座起。
頂禮佛足。而白佛言。
我等先於威音王佛聞法出家。
於浴僧時。隨例入室。
忽悟水因。既不洗塵。
亦不洗體。中閒安然。
得無所有。宿習無忘。
乃至今時從佛出家。
今得無學。彼佛名我#CB02494;陀波羅。
妙觸宣明。成佛子住。
佛問圓通。如我所證。
觸因為上。 #CB05163; ^340a36

丁木切。尾下孔。 #CB05508;#CB05508; ^340a48

當作#CB16521;#CB16521;。
古活切。水流聲。#CB05508;與活同。
水流#CB15032;。
非義。孩子 ^340b2

何開切。小兒笑。麈鹿 ^340b6

麈以制字。从主。从鹿。
鹿之大者曰麈。群鹿隨之。
皆視麈尾所轉為準。
古之談者。揮之良有是也。
其尾辟塵以置蒨帛中。
能令歲久。紅色不靘。
又以拂旃不蠧。盖蠅點變白。
麈尾留紅。而狐白貂鼠之類燕見之。
即毛脫。物有相制。
其異如此。蒨。倉甸切。
靘。子定切。青黑色也。
七佛祖師 ^340b8

指文殊也。按處胎經文殊偈云。
計我成佛身。此剎為#CB08764;小。
座中有疑故。於胎有變化。
我身如微塵。今在它國土。
三十二相明。在在無不現。
昔為能仁師。今乃為弟子。
佛道極曠大。清淨無增減。
我欲現佛身。二尊不竝立。
此界既受教。我剎見佛身。
一室 ^340b20

維摩．文殊問疾品。
爾時長者維摩詰心念。
今文殊師利與大眾俱來。
即以神力空其室內。
除去所有及諸侍者。
唯置一牀。以疾而臥。
大雄山下 ^340b32

百丈一日問黃蘗。
甚麼處來。曰。大雄山下採菌子來。
丈曰。還見大蟲麼。
蘗便作虎聲。丈拈斧作斫勢。
蘗打百丈一摑。丈吟吟大笑便歸。
上堂謂眾曰。大雄山下有一大蟲。
汝等諸人切須好看。
百丈老漢今日親遭一口。
挃 ^340b38

當作抶。知栗切。擊也。
莊子。抶其昔。挃。穫禾聲。
非義。離朱 ^340b48

司馬云。離朱。一名离婁。
黃帝時人。百步能見秋毫之末。
一云見千里針鋒。
師曠 ^340c4

晉賢大夫也。善音律。
能致鬼神。史記云。
冀州南和人。生而無目。
較 ^340c8

古孝切。不等也。展翅 ^340c12

施智切。翼也。摶風 ^340c14

見祖英下。埃塏 ^340c16

當作埃垢。見它本。
然毫#CB12530;其對也。
塏。可亥切。爽塏也。
傳曰請更諸爽塏。
謂求易於開燥之地。
今謂其塵埃高燥。
是何言與。兮 ^340c18

雪竇作句。多用兮字。
兮以制字。从八。从丂。
丂。氣阻也。八則分矣。
故兮為詠言之助。
文心雕龍曰。詩人以兮字入句。
限楚辭用之。字出句外。
尋兮字承句。乃語助餘聲。
舜用南風。用之久矣。
丂。苦浩切。網珠 ^340c24

華嚴疏云。帝釋殿網貫天珠成。
以一大珠當心。次以其次大珠貫穿匝繞。
如是展轉#CB15325;繞。
經百千匝。若上．下．四面．四角望之皆行位。
相當一明珠內百像俱現。
珠珠皆爾。此珠明徹。
互相影現。影復現影而無窮盡。
吾不見時 ^340c32

經云。此精妙明。誠汝見性。
若見是物。則汝亦可見吾之見。
若同見者。名為見吾。
吾不見時。何不見吾不見之處。
若見不見。自然非彼不見之相。
說者曰。此破轉計也。
汝若執言。我亦見佛不見之體。
復有何失。故云若見不見即便破。
云自然非彼不見之相。
意云不見之體既被汝見。
此則何成不見之相。
不見之體已被見故。 ^340c42

經云。若不見吾不見之地。
自然非物。云何非汝。
說者曰。此文之意。
展轉結歸。都有五重。
以顯阿難見性。經文存三而隱二意。
若具論者。合云。若不見吾不見之處。
亦不見吾見處。既不見吾見處。
吾見自然非物。吾見若非是物。
汝見亦非是物。汝見既非是物。
云何非汝真見。 ^341a6

○此以譯師巧略文勢。
飜覆難明。故詳錄之。
全象 ^341a18

六度經云。鏡面王令引群盲摸象。
王問之曰。汝曹見象乎。
對曰。我曹俱見。王曰。
象何類乎。持足者對曰。
明王。象如漆桶。持尾者。
象如帚掃。持尾本者言。
如杖。持腹者言。如鼓。
持脇者言。如壁。持背者言。
如高坑。持身者言。
如簸箕。持頭者言。
如魁。持牙者言。如角。
持鼻者言。如大索。
復於王前共訟言。
大王。象真如我言。
時王大笑之曰。瞽乎。
瞽乎。汝猶不見。便作偈言。
今為無眼會。空諍自謂諦。
覩一云餘非。坐一象相怨。
全牛 ^341a20

莊子。庖丁為文慧君解牛。
君曰。噫。善哉。技盖至此乎。
庖丁釋刀對曰。臣之所好者道也。
進乎技矣。始臣之解牛之時。
所見無非牛者。三年之後。
未甞見全牛也。方今之時。
臣以神遇而不以目視。
說者曰。物以有而閡。
道以虗而通。人之未聞道。
則所見無非物也。
猶其所解牛。所見無非牛也。
人之既聞道。則所見無非道也。
猶其三年之後。未甞見全牛也。
方今之時。以神遇。
不以目視。猶聞道者之以心契。
而不以知知而識識也。
止水 ^341a38

莊子。仲尼曰。人莫鑑於流水而鑑於止水。
唯止能止眾止。禹門 ^341b8

水經云。鱣鮪出鞏穴。
三月則上度龍門。
得度為龍矣。否則點額而還禹門。
禹鑿龍門。或曰禹門。
點額 ^341b12

見祖英上。神光 ^341b16

二祖生時。神光照室。
故舊名神光。後達摩改名慧可。
紫胡 ^341b18

紫當作子。子胡巗蹤禪師。
於門前立牌云。子胡有一犬。
上取人頭。中取人心。
下取人足。擬擬則喪身失命。
僧問。如何是子胡犬。
師云。嘷。嘷。破竈墮 ^341b22

師晦迹不以名顯。
嵩山老安以今名稱之。
師居嵩嶽。有廟甚靈。
殿中唯安一竈。師入廟。
以杖敲竈三下。咄。
此竈只是泥瓦合成。
聖從何來。靈從何出。
又打三下。竈傾破墮落。
須臾。有一青衣戴冠設拜云。
我此廟竈神。今日蒙師說無生法。
今生天中。特來致謝。
師曰。是汝本有之性。
非吾強言。即再拜而沒。
波旬 ^341b28

見祖英下眾魔。瞿曇 ^341b42

止梵語云瞿答摩。
又云瞿曇彌。此云地勝。
謂除天外。在地人類中#CB08764;勝。
如來世尊之宗祖也。
智度論云。一切聖人已入正位。
一心行樂。深樂涅槃。
魔入邪位。受著邪道。
邪正相違。是故增嫉正行。
狂愚自高。喚佛沙門瞿曇。
佛稱其實名為弊魔。 ^341b44

又先尼梵志云。我先有慢因。
慢因緣故。故稱如來你瞿曇姓。
銷鑠 ^341c4

書藥切。鑠亦銷也。
磨礱 ^341c10

盧紅切。礱亦磨也。
皆古之重語。祖庭事苑卷第二
 ^341c12
