
other:: 
pin:: 大方廣佛華嚴經疏卷第八十二〔入第五十一經下半〕
other:: 清涼山沙門　澄觀　述
author:: 晉水沙門　〔淨源〕　錄疏注經
commentary:: 
△十、徧降種種喻，喻普徧聲，非唯普徧四洲，亦徧出多雷音。
文三：初、喻，亦三：初、總。
orig::  ^817b11

復次，佛子！譬如娑竭羅龍王〔至〕饒益眾生咸令歡喜。
commentary::  ^817b15

△二別有五。初雲：
orig::  ^817b17

從四天下乃至他化自在天〔至〕如是雲網周帀彌布。
commentary::  ^817b19

△二電
orig::  ^817b21

既彌布已，出種種色電光〔至〕一色雲出種種色電光。
commentary::  ^817b23

△三雷
orig::  ^817b25

復於彼雲中，出種種雷聲〔至〕及餘無量種種音聲。
commentary::  ^817b27

△四風。
orig::  ^817b29

既震雷已，復起涼風，令諸眾生心生悅樂。
commentary::  ^817b31

△五雨
orig::  ^817b33

然後乃降種種諸雨〔至〕各隨其處所雨不同。
commentary::  ^817b35

此與賢首品文有影略。
△三、結。
orig::  ^817b37

雖彼龍王其心平等〔至〕善根異故雨有差別。
commentary::  ^817b39

△三、合。文亦有三：初、總。
orig::  ^817b41

佛子！如來、應、正等覺〔至〕欲以正法教化眾生。
commentary::  ^817b43

△二、別亦五：初、以身合，雲有覆陰等故。
orig::  ^817b45

先布身雲彌覆法界〔至〕或為眾生現法界身雲。
commentary::  ^817c2

即菩提等十身之中有是四身，名異義同：
一即願身，願生兜率故；四即意生身，隨意所生同世色故；
八即菩提身，具佛十力成菩提故；九即威勢，
具四無畏能伏外故，亦可十力降魔為威勢，
無畏為正覺，有正覺義故。
餘之六身名義俱同。 ^817c4

△二合電光不出通明無畏。
orig::  ^817c12

佛子！如來以如是等無量身〔至〕滿一切願皆令歡喜。
commentary::  ^817c16

△三、以三昧合雷聲
orig::  ^817c18

佛子！如來、應、正等覺〔至〕不壞解脫力三昧雷聲。
commentary::  ^817c20

略有三義：一、若秋之雷，蟄蟲藏匿，若入三昧，
諸惡不行；二、若春之雷，則發蟄發萠，猶彼三昧發生功德；
三、雷是雨之先相，三昧是說之先兆。
有十種名，思而釋之。 ^817c22

△四、以大智合風。
orig::  ^817c28

佛子！如來身雲中出如是等〔至〕生不思議歡喜適悅。
commentary::  ^817c30

以後得智觀機，警覺加被，令成法器故。
△五、以說法合雨二：初、結前標後。
orig::  ^817c32

此相現已一切菩薩〔至〕令一切眾生身心清淨。
commentary::  ^817c36

△二、別有十法。
orig::  ^817c38

所謂：為坐菩提場菩薩雨大法雨，名：法界無差別。
commentary::  ^817c40

一、將成正覺，念相欲盡，聞斯法雨，便細念都亡，得見心性等虗空界。
法界一相，始本無二，契同諸佛平等法身，故云法界無差別。
orig::  ^817c42

為最後身菩薩雨大法雨，名：菩薩游戲如來祕密教。
commentary::  ^817c48

二、出胎已後，坐道場前，後更無身，故云最後。
法雨名游戲等者，此有三義：一、開為二，
謂游戲是神通大用，祕教即心智所契；
二、合為一，令於祕教出沒自在，故云游戲。
言祕教者，即詮如來三德涅槃，故涅槃經名祕密藏。
安住於此，能建大事神通作用，故名游戲。
在法華經，以體從用，名如來知見；深固幽遠，名為祕密。
雖初心同稟，而窮究在斯，故亦為說。
orig::  ^818a2

為一生所繫菩薩雨大法雨，名：清淨普光明。
commentary::  ^818a16

三、一生所繫者，謂如彌勒更一下生故。
所以更一生者，由微細無明能障所知故。
今為說令淨彼細惑成種智，普照上三皆等覺位。
orig::  ^818a18

為灌頂菩薩雨大法雨，名：如來莊嚴具所所莊嚴。
commentary::  ^818a24

三、灌頂菩薩，即十地受職位。
十方諸佛法水灌頂，墯在佛數，能受如來大法雲雨，
令具佛功德智慧，廣作佛事，為莊嚴故。
orig::  ^818a26

為得忍菩薩雨大法雨〔至〕不斷菩薩大悲行。
commentary::  ^818a32

五、得忍菩薩若取忍淨，八地已上將止此忍勸滿福智，不斷悲故。
若取初得，有說初地即得，為說信等功德後後圓淨，
十地地智一一開發，不斷二利故。
orig::  ^818a34

為住向行菩薩雨大法雨〔至〕無休息無疲厭。
commentary::  ^818a40

六、住向行三，即三賢位，令其入證真如現前，依此變化為甚深門而勝進不息。
orig::  ^818a42

為初發心菩薩雨大法雨〔至〕大慈悲行救護眾生。
commentary::  ^818a46

七、初發心者，通信初發心及信滿發心，
既發上求下化之心令依願行，故上皆已得本位，故並為說勝進上位之法。
此下二門通有二意：
orig::  ^818a48

為求獨覺乘眾生雨大法雨〔至〕得不壞解脫果。
commentary::  ^818b6

八：一、約初求顯說，說其自乘；二、約已住密說，密授大乘。
如緣覺中約自乘說，則因謝非常，果續非斷，
逆觀非有，順觀非無，為離二邊；雖離二邊，而不壞自乘之果。
約密，十二因緣即是中道。
中道者，名為佛性，故曰甚深緣起，是為上上智觀故，得不壞佛解脫果故。
orig::  ^818b8

為求聲聞眾生〔至〕名以大智慧劒斷一切煩惱怨。
commentary::  ^818b20

九：一、約顯說，由彼厭患苦集，故說人空智劒斷之。
二、約密說，應以法空斷一切惑，故名大劒。
orig::  ^818b22

為積集善根〔至〕名能令成就種種法門生大歡喜。
commentary::  ^818b26

十、為二聚眾生故云集善根者，其邪定聚未堪法雨，
未定令得名為成熟，已定令增種種法門。 ^818b28

△三、合上結。文二：初、合結數。
orig::  ^818b30

佛子！諸佛如來隨眾生心〔至〕充滿一切無邊世界。
commentary::  ^818b34

△二、合心等以釋外疑。
orig::  ^818b36

佛子！如來、應、正等覺〔至〕所雨法雨示有差別。
commentary::  ^818b38

△三、結。
orig::  ^818b40

是為如來音聲第十相，諸菩薩摩訶薩應如是知。
commentary::  ^818b42

△三、以法結通。
orig::  ^818b44

復次，佛子！應知如來音聲〔至〕入佛法界故。
commentary::  ^818b46

通結十喻，皆無分量。
△三、結。
orig::  ^818b48

佛子！如來、應、正等覺音聲〔至〕菩薩摩訶薩應如是知。
commentary::  ^818c2

△二、偈頌。頌上十喻，喻各二頌。
orig::  ^818c4

爾時，普賢菩薩摩訶薩欲重明此義而說頌言： ^818c6

三千世界將壞時〔至〕而於一切無分別。
commentary::  ^818c8

△四、出現意業。文中分三：先身，次語，後意，義次第故。
長行中二：初徵起。
orig::  ^818c10

佛子！諸菩薩摩訶薩應云何知如來、應、正等覺心？
commentary::  ^818c14

△二、正釋三：初、約法總辨。
orig::  ^818c16

佛子！如來心、意、識俱不可得。
commentary::  ^818c18

約體遮詮。
orig::  ^818c20

但應以智無量故，知如來心。
commentary::  ^818c22

奇用表詮。然此一文，古有多說。
一云：識等有二：一、染，二、淨。
佛地無彼有漏染心、心所，而有淨分心及心所。
果位之中，智強識劣，故於王上以顯染無，約彼智所以明無量。
若必無王，所依何立？
故成唯識第二引如來功德莊嚴經云：
如來無垢識，是淨無漏界，解脫一切障，圓鏡智相應。
則有王明矣。 ^818c24

言轉識者，智依識轉，非轉識體。
一云：以無積集思量等義，故說心等叵得。
就無分別智以顯無量，非無心體。
故攝論第八云：無分別智所依非心，非思義故，亦非非心為所依止。
心種類故，以心為因，數習勢力引得此位，名心種類。
上之二解，俱明心、意、識有。
一云：佛果實無心、意、意識及餘心法，云不可得，唯有大智。
故言智無量故，知如來心。
故金光明經及梁攝論皆云：唯如如及如如智獨存佛性。
論中五法攝大覺性，唯一真法界及四智菩提，不言更有餘法。
上之二宗，徧取皆妨。
若依前有，未免增益，亦不能通不可得言。
又此淨分，此何不說彼無垢識而得說耶？
經何不言染不可得？
若依後義，未免損減，亦不能通知佛心言。
既云以智無量故知如來心，不言無心，可知明非無心矣。
又心既是無，智何獨立？
非唯違上二論，亦違涅槃滅無常識獲常識義。
若二義雙取，未免相違；若互泯雙非，寧逃戲論？
若爾，何以指南？今釋此義，文中分二：先會前二宗，後消經意。
今初文也。若後宗言唯如智者，以心即同真性，
故曰唯如；照用不失，故曰如智。
豈離心外而智別有如？
是則唯如不乖於有。
前宗以純如之體，故有淨心。
心既是如，有之何失？
是知即真之有與即有之真，二義相成，有無無礙。 ^818c34

後消經意。言不可得者，以心義深，玄言不及，故寄遮顯深。
言但以智知如來心者，託以心所，寄表顯深。
故晉經云：但知如來智無量，故知心無量。 ^819a30

云何深玄？欲言其有，同如絕相；欲言其無，
幽靈不竭；欲言其染，萬累斯亡；欲言其淨，
不斷性惡；欲言其一，包含無外；欲言其異，
一味難分；欲謂有情，無殊色性；欲謂無情，無幽不徹。
口欲談而辭喪，心將緣而慮亡，亦猶果分不可說故。
是知佛心，即有即無，即事即理，即王即數，即一即多。
心中非有意，亦非不有意；意中非有心，
亦非不有心；王中非有數，亦非不有數；
數非依於王，亦非不依王。
一一皆爾，圓融無礙，則令上諸義，各隨一理，不爽玄宗。
言寄表顯深者，既心不可以智知，且託智以稱歎。
智是心所尚，以十喻明玄，則所依之心，玄又玄矣。
故十喻之末，皆結為心之相。
然佛尚不說，凡何敢思？
有因緣故，輒憑教理，以示玄宗，望無咎其繁而不要也。 ^819a36

△二、寄喻別顯。舉十大喻以喻如來十種大智，即為十段。
十智體用非一非異，文各有三，謂喻、合、結。
今初，虗空無依為依喻，喻佛無依成事之智三：
初、喻。
orig::  ^819b14

譬如虗空為一切物所依，而虗空無所依。
commentary::  ^819b22

△二合
orig::  ^819b24

如來智慧亦復如是〔至〕而如來智無所依。
commentary::  ^819b26

謂諸乘之智依佛智生，如十地云：此十地智皆因佛智而有差別，
離佛智外無所依學，而佛果滿更不依他。
豈不依心反依理耶？
豈不向言王所無二耶？
良以佛智照極，無有智外如為智所依，故智體全如。
若有所依，不名如智。
亦猶淨名云：法隨於如，無所隨故。
文殊般若云：若無境界，則無所依。
況佛智外無法可得，以一切法即佛智故。 ^819b28

△三、結。
orig::  ^819b40

佛子！是為如來心第一相，諸菩薩摩訶薩應如是知。
commentary::  ^819b42

△二、法界湛然喻。
喻佛體無增減智，即轉釋前依。
依者，依此出生故。
文三：初、喻。
orig::  ^819b44

復次，佛子！譬如法界常出一切〔至〕而法界無增減。
commentary::  ^819b48

雖出諸智亦不減少，菩薩解脫成佛智時亦不增足，以同體均故。
如上海中板喻，水有高下，板無增減。 ^819c2

△二合
orig::  ^819c6

如來智慧亦復如是〔至〕而如來智無增減。
commentary::  ^819c8

△三、結。
orig::  ^819c10

佛子！是為如來心第二相，諸菩薩摩訶薩應如是知。
commentary::  ^819c12

△三、大海潛益喻。
喻佛體均益生智，即雙釋前依及出生義。
文三：初、喻。
orig::  ^819c14

復次，佛子！譬如大海〔至〕不作分別我出於水。
commentary::  ^819c18

△二合
orig::  ^819c20

佛智海水亦復如是，流入一切眾生心中。
commentary::  ^819c22

謂與眾生心體同故，義曰潛流。
穿鑿自心得智慧時，即是見他佛智，是曰依之出生。
又由體同，令外佛加持，資其念力，亦是流入。
orig::  ^819c24

若諸眾生觀察境界〔至〕所得智慧各各不同。
commentary::  ^819c30

△三、結。
orig::  ^819c32

佛子！是為如來心第三相，諸菩薩摩訶薩應如是知。
commentary::  ^819c34

△四、大寶出生喻，喻佛用興體。
密智釋上能生。以何義故而能生耶？
具四寶故。文三：初、喻，有三：初、總明出處體用。
orig::  ^819c36

復次，佛子！譬如大海〔至〕乃至一寶亦不可得。
commentary::  ^819c42

△二、徵列寶名。
orig::  ^819c44

何等為四？一名積集寶〔至〕四名具足莊嚴。
commentary::  ^819c46

△三、結其深勝。
orig::  ^819c48

佛子！此四寶珠一切凡夫〔至〕置於宮中深密處故。
commentary::  ^820a2

△二、合三：初、合出處體用。
orig::  ^820a4

佛子！如來、應、正等覺大智慧海〔至〕諸菩薩智慧之寶。
commentary::  ^820a6

△二、合徵列寶名。
orig::  ^820a8

何等為四？
commentary::  ^820a10

衍英諸公皆云：初證道智斷惑障，二助道智斷智障，三不住道智捨於報障。
上三自利，四利益眾生智，即利他行。
此釋亦無大過。果地具此三道，能令學者入菩薩地，故今更一解。
若直就文，文自明顯。
今以法相收之，即四智菩提。
orig::  ^820a12

所謂無染著巧方便大智慧寶。
commentary::  ^820a22

一、大圓鏡智，以離諸分別，名無染著。
所緣行相微細難知，不忘不愚一切境相，名巧方便。
orig::  ^820a24

善分別有為無為法大智慧寶。
commentary::  ^820a28

二、即平等性智。觀一切法，若為、無為，自他平等，名善分別。
orig::  ^820a30

分別說無量法，而不壞法性大智慧寶。
commentary::  ^820a34

三即妙觀察智，善觀諸法自相共相無礙而轉，說無量法而不壞法性。
無量法者，即攝觀無量總持定門等。
而言說者，雨大法雨，斷一切疑故。
orig::  ^820a36

知時非時，未曾誤失，大智慧寶。
commentary::  ^820a42

四即成所作智，知機知時作所應作故。
△三、合前深勝二：初、用勝體深。
orig::  ^820a44

若諸如來大智海中〔至〕置於如來深密藏故。
commentary::  ^820a48

此中用勝，喻在總中。
此中體深，同法華經髻中明珠，不妄與人。
然約下智不及，故稱密藏，不全同喻。
故涅槃中明有密語而無密藏。 ^820b2

△二、體勝用深。
orig::  ^820b6

此四智寶，平均正直。
commentary::  ^820b8

平均正直，即平等性智，大慈悲等，常共相應，故曰平均。
一味相續，名為正直。
orig::  ^820b10

端潔。
commentary::  ^820b14

即大圓鏡智。端者，純淨圓德，現種依持故。
潔者，性相清淨，離諸雜染。
orig::  ^820b16

妙好！
commentary::  ^820b20

即妙觀察智。
orig::  ^820b22

普能利益，諸菩薩眾。
commentary::  ^820b24

即成所作智。此約別配。
今以四智圓融。故四德亦該四寶。
況四智乃十中之一。
則永異餘宗。
orig::  ^820b26

令其悉得，智慧光明。
commentary::  ^820b30

△三、結。
orig::  ^820b32

佛子！是為如來心第四相，諸菩薩摩訶薩應如是知。
commentary::  ^820b34

△五、珠消海水喻。
喻佛滅惑成德之智。
由有前智，無智不生。
由有此智，無惑不斷。
又前則橫具四智，此則豎具四智，皆是釋前為依之義。
文三：初、喻二：初、總明體用。
orig::  ^820b36

復次，佛子！譬如大海〔至〕其中所有悉被漂沒。
commentary::  ^820b44

△二、別顯用相。
orig::  ^820b46

佛子！此日藏大寶光明〔至〕如火熾然悉盡無餘。
commentary::  ^820b48

此為極教了義之說而起。
世婆沙等說阿鼻地獄在下，火氣上吞，
銷鑠海水，蓋是少分方便之說。
而俗典云以沃燋石銷海水者，或測度而知，
或見寶不辨，謂之石耳。
又云注於尾廬壑者，但見其銷以詺之耳。 ^820c2

△二、合二：初、合總明體用。
orig::  ^820c10

佛子！如來、應、正等覺大智慧海〔至〕無功用大智慧寶。
commentary::  ^820c12

△二、合別顯用相。
orig::  ^820c14

佛子！諸菩薩。
commentary::  ^820c16

然此四智，古德有配四種三昧：初是大乘光明三昧智，
二是集福德王，三是賢護，四是首楞嚴。
此釋配定，理則可爾。
案次乘理，以第三名智光普照故。
若將初為三，以三為初，乃順文理。
今更一解，標其所成，即是四定，約能成智，應別立名。
又若將此豎配諸位，尤異昔解。
orig::  ^820c18

修習一切助道法時〔至〕持心一境住於三昧。
commentary::  ^820c30

謂一佛以即事而真智，治於地前，成初四地，令得賢守定。
以此三昧，能守世間及出世間賢善法故。
前之三地，名為世間，四為出世。
既了即事而真，則即散而定。
orig::  ^820c32

又以除一切法愛大智慧寶光明〔至〕起廣大神通。
commentary::  ^820c40

二、以即體之用智，治於四地未能起用，令得五地入俗成集福德王定。
orig::  ^820c42

又以慧光普照大智慧寶光明〔至〕住大明功用行。
commentary::  ^820c46

三、以平等無相智治五地中，雖能隨俗，
未得平等，令得六、七二地般若大光功用，後邊成光明定。
orig::  ^820c48

又以與如來平等無邊〔至〕息一切功用令無有餘。
commentary::  ^821a4

四、以平等無功用智，治七地功用，令入八地乃至佛果，得首楞嚴定所作究竟。
果既具四，因亦通修，且約相顯，為此豎配，不可偏局。
orig::  ^821a6

佛子！若無如來此四智寶〔至〕得如來地，無有是處。
commentary::  ^821a12

△三、結。
orig::  ^821a14

佛子！是為如來心第五相，諸菩薩摩訶薩應如是知。
commentary::  ^821a16

△六、虗空合受喻。
喻佛依持無礙之智，亦釋前依義。
文三：初、喻。
orig::  ^821a18

復次，佛子！如從水際〔至〕普容三界而無。
commentary::  ^821a22

△二合
orig::  ^821a24

佛子！如來智慧亦復如是〔至〕無量智慧而無分別。
commentary::  ^821a26

上但云依，猶尚通於外依他力。
今明體徧，普能容受。
是則五乘等智，皆是如來大智中物。
肇公亦云：夫聖人虗心冥照，理無不統。
懷六合於#CB05577;中，而靈鑒有餘；
鏡萬有於方寸，而其神常虗。
即斯義也。 ^821a28

△三、結。
orig::  ^821a34

佛子！是為如來心第六相，諸菩薩摩訶薩應如是知。
commentary::  ^821a38

△七、藥王生長喻，喻佛窮劫利樂智。
文三：初、喻四：初、總明體用。
orig::  ^821a40

復次，佛子！如雪山頂〔至〕盡金剛地水輪際生。
commentary::  ^821a44

△二、別顯用相。
orig::  ^821a46

彼藥王樹若生根時〔至〕枝葉華果悉皆如是。
commentary::  ^821a48

△三、得名所由
orig::  ^821b2

此藥王樹，根能生莖，莖能生根，根無有盡，名無盡根。
commentary::  ^821b4

△四、揀其非處。
orig::  ^821b6

佛子！彼藥王樹於一切處〔至〕地獄深坑及水輪中。
commentary::  ^821b8

上揀下收。
orig::  ^821b10

然亦於彼初無厭捨。
commentary::  ^821b12

收者亦不厭故。故晉經云：不捨生性。
△二、合亦有四段而文不次。
初、合總顯體用有六。
orig::  ^821b14

佛子！如來智慧大藥王樹〔至〕廣大悲願而為其根。
commentary::  ^821b18

一、以悲願菩提合根，此為諸佛之本，深難#CB15072;故。
文有四弘：
orig::  ^821b20

於一切如來真實智慧〔至〕善巧方便以為其莖。
commentary::  ^821b24

二、依實智所生方便為莖，能幹事故，菩提體故。
orig::  ^821b26

徧法界智，諸波羅蜜，以為其枝。
commentary::  ^821b28

三、依前二智分為諸度，旁陰為枝。
orig::  ^821b30

禪定、解脫、諸大三昧以為其葉。
commentary::  ^821b32

四、戒、定、息、熱，別受葉名。
orig::  ^821b34

總持辯才，菩提分法，以為其華。
commentary::  ^821b36

五、辯才道品等，親生菩提，開發為華。
orig::  ^821b38

究竟無變，諸佛解脫，以為其果。
commentary::  ^821b40

六果可知。上六亦可豎配地位，而其下文別顯用相，
既云一切菩薩，故但從通。 ^821b42

△二、越次合後得名所由。
orig::  ^821b44

佛子！如來智慧大藥王樹〔至〕以究竟無休息故。
commentary::  ^821b48

窮未來際。
orig::  ^821c2

不斷菩薩行故。
commentary::  ^821c4

得果不捨其因。
orig::  ^821c6

菩薩行即如來性〔至〕是故得名為無盡根。
commentary::  ^821c8

由不捨因故，得因果交徹，展轉相生。
△三、却合前段，別顯用相。
orig::  ^821c10

佛子！如來智慧大藥王樹〔至〕增長堅固精進深心莖。
commentary::  ^821c14

深心樂修善行，即前方便。
orig::  ^821c16

其枝生時令一切菩薩〔至〕頭陀功德少欲知足葉。
commentary::  ^821c18

淨戒亦能息熱。
orig::  ^821c20

其華生時，令一切菩薩具諸善根相好莊嚴。
華。
commentary::  ^821c22

相好如華為嚴。
orig::  ^821c24

其果生時令一切菩薩〔至〕乃至一切佛灌頂忍果。
commentary::  ^821c26

文多影略者，為分能、所成故。
△四、合揀非器
orig::  ^821c28

佛子！如來智慧大藥王樹〔至〕墯於無為廣大深坑。
commentary::  ^821c30

先揀非器無為正位，一墯難出，故喻深坑。
又無悲水，取#CB01926;斷故，如彼地獄。
orig::  ^821c32

及壞善根，非器眾生，溺大邪見，貪愛之水。
commentary::  ^821c36

邪見撥無，貪愛浸爛，皆喻於水，不容善根，
又闕土緣，非生處故。
orig::  ^821c38

然亦於彼曾無厭捨。
commentary::  ^821c42

後收上據，現惡闕緣令生厭怖，直進一乘故除二處，
而同有佛性久久當成，故不厭捨。
是知現惡明無，則知無惡必有。
故涅槃云：一闡提人雖復斷善猶有佛性，若能發心非闡提也。
法華亦云：決了聲聞法，餘諸聲聞眾，亦當復如是。
orig::  ^821c44

佛子！如來智慧無有增減，以根善安住，生無休息故。
commentary::  ^822a6

結云：根善安住者，常住大悲故。
有引向來所揀證無佛性及定性義，不觀次後不捨之言，
況第十喻平等共有，減損佛性，恐毀謗一乘，
願諸後學當誡慎之，莫滯權說。 ^822a8

△三、結。
orig::  ^822a14

佛子！是為如來心第七相，諸菩薩摩訶薩應如是知。
commentary::  ^822a16

△八、劫火燒盡喻。
文三：初、喻。
orig::  ^822a18

復次，佛子！譬如三千大千〔至〕得不燒不。
答言：不也。
commentary::  ^822a20

喻佛知無不盡智，由此佛智更無所依。
△二合
orig::  ^822a22

佛子！彼所投草容可不燒〔至〕智慧平等悉明達故。
commentary::  ^822a24

△三、結。
orig::  ^822a26

佛子！是為如來心第八相，諸菩薩摩訶薩應如是知。
commentary::  ^822a28

△九、劫風持壞喻。
文三：初、喻。
orig::  ^822a30

復次，佛子！譬如風災〔至〕十方世界無不壞盡。
commentary::  ^822a32

喻佛巧令留惑智，非但能斷，亦復能留。
△二合
orig::  ^822a34

如來、應、正等覺亦復如是〔至〕安住如來究竟之位。
commentary::  ^822a36

謂佛有斯巧，授與根未熟未具萬行菩薩，
令留潤生之惑，由此留惑，惑方至盡，得一切智，不同二乘不為菩提心期速出。
廣明留惑潤生，具如別障。 ^822a38

△三、結。
orig::  ^822a42

佛子！是為如來心第九相，諸菩薩摩訶薩應如是知。
commentary::  ^822a46

△十塵含經卷喻。
文四：初法。
orig::  ^822a48

復次，佛子！如來智慧〔至〕而不具有如來智慧。
commentary::  ^822b2

喻於佛性通平等智。
所以得知佛智徧者，無一眾生不有本覺，與一切佛體無殊故。
上言潛流，則似佛智徧他眾生。
今顯眾生各各自有，故云徧耳。
此有三意：一、明無一眾生不有佛性，則知無性者非眾生數，
謂草木等。此釋已過五性之見。
二者、眾生在纏之因，已具出纏之果，故云具有如來智慧。
非但有性，後方當成，亦非理先智後。
是知涅槃對昔方便且說有性，後學尚謂談有藏無，
況聞眾生等有果智，誰當信者？
三、彼眾生因中果智，即他佛之果智，以圓教宗自他因果無二體故。
不爾，此說眾生有果，何名說佛智耶？
斯則玄又玄矣，非華嚴宗無有斯理。 ^822b4

△次、釋疑。謂有疑云：涅槃又云：佛性者，名為智慧。
有智慧時，則無煩惱。
今有佛智，那作眾生？
故釋疑中，先順答前義。
orig::  ^822b26

但以妄想，顛倒執著，而不證得。
commentary::  ^822b32

謂倒故不證，豈得言無？
如壯士迷於額珠，豈是膚中無寶？
orig::  ^822b34

若離妄想，一切智、自然智、無礙智則得現前。
commentary::  ^822b38

後反以理成，謂若先無離倒寧有，既離倒現明本不無，
如貧得珠非今授與，是以涅槃恐不修行，
故云若言定有則為執著，恐不信有，故云若言定無則為妄語，
乍可執著不可妄語。
自然智者，自覺聖智也。
無礙智者，始本無二絕二礙也。 ^822b40

△二、喻二：初、明大經潛塵，以喻上文妄纏佛智。
orig::  ^822b48

佛子！譬如有大經卷。
commentary::  ^822c4

大經卷者，佛智無涯，性德圓滿。
orig::  ^822c6

量等三千大千世界〔至〕一一書寫其量悉等。
commentary::  ^822c8

書寫一一各稱境者，智如理故。
orig::  ^822c10

此大經卷雖復量等大千世界，而全住在一微塵中。
commentary::  ^822c12

潛一塵者，略有三義：一、妄覆真故，二、小含大故，
三、一具多故。
orig::  ^822c14

如一微塵，一切微塵皆亦如是。
commentary::  ^822c18

一切塵者，無一眾生不具佛智故。
△二、明出經益物，喻上離妄，佛智現前。
orig::  ^822c20

時有一人智慧明達〔至〕一切微塵應知悉然。
commentary::  ^822c24

△三、合二：初、合大經潛塵。
orig::  ^822c26

佛子！如來智慧亦復如是〔至〕普能利益一切眾生。
commentary::  ^822c28

合上書寫多事。
orig::  ^822c30

具足在於眾生身中〔至〕不知不覺不得利益。
commentary::  ^822c32

眾生身及妄，想俱合上塵。
△二、合出經益物。
orig::  ^822c34

爾時如來以無障礙〔至〕利益安樂一切眾生。
commentary::  ^822c36

如來合上一人，智眼合上天眼，是知不信眾生等有佛智，智眼未開復何可怪？
如來藏經說九種喻喻如來藏，謂如青蓮華在泥水中，
未出泥水人無貴者；又如貧女而懷聖胎；
如大價寶垢衣所纏；如摩尼珠落在深廁；
如真金像弊衣所覆；如菴羅樹華實未成；
亦如稻米在糠糩中；如金在鑛；如像在模。
皆是塵中有佛身義，與此大同。 ^822c38

△三、結。
orig::  ^823a2

佛子！是為如來心第十相，諸菩薩摩訶薩應如是知。
commentary::  ^823a4

△三、總結勸知。
orig::  ^823a6

佛子！菩薩摩訶薩應〔至〕知如來、應、正等覺心。
commentary::  ^823a8

上十喻：初、總明無依為依；二、能出生；三、
能潛徧；四、模具四智；五、豎具四智；六、體廣包含；
七、用無終竟；八、智無不盡；九、巧能攝持；
十、處處具足。前九直語佛智，後一乃融自他。
此十圓融，略顯佛智之相，寄顯如來之心，
未盡佛心一毫，故應更以無量無礙，是故知也。 ^823a10

△二、偈頌二十二偈，分二：初、兩句頌約法總顯。
orig::  ^823a20

爾時，普賢菩薩摩訶薩欲重明此義而說頌言： ^823a24

欲知諸佛心，當觀佛智慧。
commentary::  ^823a26

明託心，所以知心王。
△二、餘頌頌上喻。
文三：初一頌半頌於初喻。
orig::  ^823a28

佛智無依處，如空無所依〔至〕佛智無依止。
commentary::  ^823a32

△次十六頌，頌次八喻，每喻二偈。
orig::  ^823a34

聲聞與獨覺及諸佛解脫〔至〕令住如來地。
commentary::  ^823a36

△三、有四偈頌第十喻。
orig::  ^823a38

如有大經卷量等三千界〔至〕饒益諸菩薩。
大方廣佛華嚴經疏卷第八十二
 ^823a40
