
other:: 重治毗尼事義集要卷第八
author:: 古吳蕅益沙門　智旭　彚釋
commentary:: 
○三十八殘宿食戒。
此是遮罪。大乘比丘同學。
orig::  ^406a15

若比丘。殘宿食而食者。
波逸提。
commentary::  ^406a17

緣　尊者迦羅。常坐禪思惟。
時城中乞食易得。
迦羅作是念。何為日日乞食疲苦。
寧可食先得者。後得食當持還。
即如所念為之。諸比丘於食時。
不見迦羅。疑是命終遠行等。
後見乃問知其故。
白佛結戒。 ^406a19

釋　宿食者。今日受已至明日。
於諸比丘皆不清淨。 ^406a29

相　比丘尼波逸提。
不犯者。宿受食有餘。
與父母及作人等。
後從彼邊乞得。 ^406a33

十誦律云。大比丘未手受而共宿者。
名曰內宿。噉者突吉羅。
已手受舉共宿者。
名殘宿食。噉者波逸提。 ^406a35

先自取果。後從淨人受而食。
突吉羅。 ^406a39

有二種觸食。食無罪。
一清淨比丘誤觸。
二破戒比丘無慚愧觸。 ^406a41

天食過中可食。可七日受。 ^406a43

根本尼陀那云。所餘餅果。
持與求寂。明旦還得食之。
若有希望心。與時惡作。
食時犯墮。若總無希望心。
不犯。 ^406a45

目得迦云。若病者貧。
設是殘觸酥油。服之無犯。 ^406b4

苾芻行路。令求寂持路糧。
亦得為其擎舉擎下。
又諸苾芻道行。應持糧者。
既無俗人。又無求寂。
應勸施主。施主亦無。
應自持去。後見俗人。
共換而食。換處亦無。
分為兩分。告俗人曰。
汝取一分。彼既入手。
應告彼曰。汝取我食。
我取汝分。換易而食。
此復難求。於第一日。
應須絕食。明日如有授人。
受取而食。若無授者。
自取一彪拳許食之。
至第三日。還無授者。
食二彪拳。至第四日。
復無授人。隨情自取飽食無犯。
於後路糧罄盡。見有熟果墮地。
應取作淨。受已而食。
若淨人難得者。受已應食。
授者亦無。應可自取作北洲想而食。
樹上果熟未落地者。
應自上樹搖振令墮。
自取而食。如上開者。
並為難緣。若無難時。
悉皆制斷。 ^406b6

善見律云。若多比丘共行。
唯一小沙彌。比丘各自擔糧。
至食時。各自分分。
沙彌得分已。語比丘言。
今持沙彌分與大德易。
得已。復與第二座易。
展轉乃至眾多。食皆無罪。
若沙彌不解法。比丘自持食分與沙彌展轉易。
得食不犯。 ^406b30

薩婆多論云。若食是佛臘。
面門臘。自恣臘。雖先捉。
後買得食。無已想故。
無罪。 ^406b40

證　根本雜事云。
佛告阿難。無容得有住其家內食殘宿食。
證阿羅漢。無容得有阿羅漢。
諸漏已盡。處白衣家。
食殘宿食。 ^406b46

辯　問。沙彌不食殘宿食者。
得證阿羅漢果。若已證阿羅漢果。
須受具不。答。八種比丘中。
雖有破結使比丘。
然佛滅後。必以白四羯磨為宗要。
故沙彌設證無學。
但可即時受具。不俟年滿二十。
未有不登壇受具者也。 ^406c4

○三十九自取食戒。
此是遮罪。大乘比丘同學。
orig::  ^406c14

若比丘。不受食若藥。
著口中。除水及楊枝。
波逸提。
commentary::  ^406c16

緣　舍衛城有一比丘。
常乞食著糞掃衣。
時城中諸居士。為命過父母等。
於四衢道乃至廟中。
作飲食祭祀供養。
彼比丘自取食之。
居士譏嫌。故制。時諸比丘生疑。
不敢自取楊枝淨水。
佛言。不犯。 ^406c18

釋　受有五種。手與手受。
或手與持物受。或持物與持物受。
或持物與手受。或遙過物與。
與者受者俱知。中無觸礙。
得墮手中。又五種受。
身與身受。衣與衣受。
曲肘與曲肘受。器與器受。
或有因緣置地與。 ^406c26

相　想疑等六句。
如常可知。比丘尼波逸提。
五分律云。除嘗食。
但不得咽。聽從龍受食。
天受食。鬼受食。獼猴受食。
以施主語受食。不得受擲食食。 ^406c36

辯　問。四分遙過物與。
成受。五分不得受擲食食。
此復何從。答。四分所謂遙過。
蓋指或有因緣。五分所謂擲食。
則由出於輕慢。聽制條別。
意在於斯。 ^406c42

○四十無病索好食戒。
大乘有病亦不得食魚肉。
orig::  ^406c48

若得好美飲食乳酪魚及肉。
若比丘。如此美飲食。
無病。自為己索者。
波逸提。
commentary::  ^407a2

緣　#CB02494;難陀詣商主家索雜食。
商主問有何患。報言。
無所患。但意欲得雜食耳。
商主譏嫌。故制。時病比丘。
畏慎不敢乞。不敢為病人乞。
得已不敢食。故聽。 ^407a6

相　比丘尼悔過法。
餘三眾突吉羅。
十誦律云。索得。波逸提。
不得。突吉羅。 ^407a14

律攝云。無病從乞。
有病而食。乞時惡作。
食時無犯。有病從乞。
無病而食。乞時無犯。
食得墮罪。若施主言。
有所須者隨意可索。
或從天龍藥叉舍乞求。
無犯。 ^407a16

○四十一自與外道食戒。
大乘同學。或觀機得與。
orig::  ^407a24

若比丘。外道男。外道女。
自手與食者。波逸提。
commentary::  ^407a26

緣　佛敕阿難分餅與眾僧。
分已有餘。乃與乞人。
有一裸形外道女。
顏貌端正。阿難付餅。
餅黏相著。謂是一餅。
與此女人。女與傍人轉問所得。
即生疑謗。又一梵志在此食已。
轉向餘國。道逢篤信相士。
告以從禿頭居士得食。
相士以白比丘。佛聞結戒。
於是外道皆有怨言。
佛乃聽置地與。使人與。 ^407a28

相　自手與而受。
波逸提。不受。突吉羅。
方便欲與還變悔。
突吉羅。比丘尼波逸提。
餘三眾突吉羅。不犯者。
與父母及作人等。
若力勢強奪。 ^407a40

根本律云。或欲以食因緣。
除彼惡見。無犯。 ^407a44

十誦律云。不犯者。
若彼有病。若親里。
若求出家時與〔謂四月試時也〕。 ^407a46

未受食。不應與他。
先受已。後當與他。
若父。若母。若閉繫人。
急須食人。姙身女人。
少多與之。畜生應與一口。 ^407a48

○四十二詣餘家不囑授戒。
大乘同學。
orig::  ^407b8

若比丘。先受請已。
前食後食詣餘家。
不囑授餘比丘。除餘時。
波逸提。餘時者。病時。
作衣時。施衣時。是謂時。
commentary::  ^407b10

緣　有長者設食請僧。
待#CB02494;難陀至。
#CB02494;難陀小食時更詣餘家。
時垂欲過方來。諸比丘飲食不得滿足。
又一大臣送甘果至僧伽藍。
亦待#CB02494;難陀來分。
彼後食已詣餘家。
時過乃還。使眾僧不得食新果。
故制。是後眾僧不敢入城受請。
佛聽相囑授入城。
又以因緣聽病時作衣時施衣時。
不囑授入城。 ^407b14

釋　前食者。明相出至食時。
後食者。從食時至日中。
餘比丘者。同一界共住也。 ^407b26

相　囑已出。若中道還等。
欲出須更囑。不囑入餘家。
波逸提。一足入門內等。
突吉羅。比丘尼波逸提。
餘三眾突吉羅。不犯者。
若無比丘不囑授。
至庫藏聚落邊房。
至所囑家。若勢力所持。
命難。梵行難。 ^407b30

律攝云。若語施主。
我設不來。應與僧食。
勿令廢缺。若施主不以此人而為先首。
並無罪。 ^407b38

○四十三食家強坐戒。
大乘同學。
orig::  ^407b42

若比丘。在食家中有寶。
強安坐者。波逸提。
commentary::  ^407b44

緣　迦留陀夷。至齋優婆夷家坐。
其夫問須何等。報言須食。
即使婦出食與之。
食已不去。其夫瞋恚而出。
語言隨汝所為。佛聞故制。 ^407b46

釋　食者。男以女為食。
女以男為食。故名為食家。
寶者。#CB00221;璖瑪瑙真珠琥珀金銀。 ^407c4

相　盲不聾。聾不盲。
立不坐。突吉羅。比丘尼波逸提。
餘三眾突吉羅。不犯者。
舒手及戶處坐。有二比丘為伴。
及被繫等。 ^407c10

十誦律云。不犯者。
若斷婬欲家。若受齋家。
若更有所尊重人在坐。
若是舍多人出入。 ^407c14

若女人受一日戒。
男子不受。若男子受一日戒。
女人不受。是家中坐。
突吉羅。若二俱受者。
不犯。 ^407c18

○四十四食家屏坐戒。
大乘同學。犯不犯同上。
orig::  ^407c24

若比丘。食家中有寶。
在屏處坐者。波逸提。
commentary::  ^407c26

緣　迦留陀夷。更在戶扇後坐。
與齋優婆夷語。故制。 ^407c28

○四十五獨與女人坐戒。
大乘同學。
orig::  ^407c32

若比丘。獨與女人露地坐。
波逸提。
commentary::  ^407c34

緣　亦起自前人。
故制。 ^407c36

相　犯不犯悉同前。
十誦律云。相去一丈坐。
波逸提。相去丈五坐。
突吉羅。過二丈。無犯。 ^407c38

律攝云。若與非人女。
半擇迦女。及未堪行婬境。
若聾騃等共屏坐時。
咸得惡作。 ^407c40

○四十六故使他不得食戒。
大乘同學。
orig::  ^407c46

若比丘。語餘比丘如是語。
大德共至聚落。當與汝食。
彼比丘。竟不教與是比丘食。
語言。汝去。我與汝一處若坐若語不樂。
獨坐獨語樂。以此因緣非餘。
方便遣去。波逸提〔根本律云。
語謂讀誦。坐。謂禪思〕。
commentary::  ^407c48

緣　#CB02494;難陀與餘比丘鬬。
結恨在心。異時將至無食處徧行。
餘有少時。乃語言。
汝是大惡人。由汝故。
并使我不得食。汝速去〔云云〕。
彼比丘出城到祇桓。
日時已過。不得食乏極。
諸比丘聞。嫌責白佛。
故制。 ^408a8

相　方便遣去捨見聞處。
或自捨見聞處。盡波逸提。
捨聞處至見處。捨見處至聞處。
突吉羅。比丘尼波逸提。
餘三眾突吉羅。不犯者。
與食遣去。若病。若無威儀。
人見不喜。語言汝去。
我當送食至僧伽藍。
若彼破戒破見破威儀被舉被擯應擯。
若命難梵行難。方便遣去。
不以嫌恨故遣去。 ^408a16

五分律云。作此惱餘四眾。
突吉羅。尼作此惱二眾。
波逸提。惱餘三眾。
突吉羅。 ^408a26

十誦律云。未入城門令還。
乃至未入白衣家內門令還。
皆突吉羅。若入內門令還。
波逸提。 ^408a30

律攝云。若隨醫教為病。
令斷食者無犯。 ^408a34

○四十七過受藥戒。
大乘同學。為眾故索。
不犯。
orig::  ^408a36

若比丘。受四月請與藥。
無病比丘應受。若過受。
除常請。更請。分請。
盡形壽請。波逸提。
commentary::  ^408a38

緣　摩訶男釋種。
供僧藥。恭敬上座。
施與好者。求亦與。
不求亦與。六羣詣其家故求難得藥。
報言。有者當與。無者當詣市買與。
六羣即以有愛及妄語訶之。
摩訶男因不復供僧藥。
故制。復以緣開常請等。 ^408a42

釋　四月者。夏四月。
病者醫所教服藥也。
常請者。其人作如是言我常與藥。
更請者。斷已後復更請與。
分請者。持藥至僧伽藍分與。
盡形壽請者。其人言我當盡壽與藥。
請有四種。或夜有限齊。
藥無限齊。或夜有限齊。
藥有限齊。夏四月應受。
或夜無限齊。藥有限齊。
或夜無限齊。藥無限齊。
隨施時應受。 ^408b4

僧祇律云。或夏四月。
或冬四月。或春四月。
檀越請不必定。或四月。
或一月半月。期滿已。
不得更索。若請前食。
不得索後食。請後食。
不得索前食。藥及餘物亦爾。
若言盡壽受我四事供養。
爾時得隨意索。 ^408b16

相　過受。咽咽波逸提。
比丘尼波逸提。餘三眾突吉羅。 ^408b26

十誦律云。索得。波逸提。
不得。突吉羅。索訶梨勒等苦藥。
得不得。盡突吉羅。 ^408b28

律攝云。四月未竟。
請粗食。更求好者。
得惡作罪。食便得墮。
請好食。更索粗者。
索時惡作。食時無犯。 ^408b30

善見律云。檀越施藥。
應作藥用。不得作食用。
與油乞蘇。犯突吉羅。 ^408b34

附　五分律云。若人施僧藥。
執事比丘應問。為留聚落中。
為著僧坊內。若言留聚落中。
須時。應語我須如是藥。
為我辦。勿使乏。若言留僧坊內。
應白二羯磨。差五法比丘。
不隨愛恚癡畏。知藥非藥者。
作守僧藥人。彼應以新器盛呵梨勒。
阿摩勒。#CB16014;醯勒。
畢#CB02494;羅。
乾薑。甘蔗糖。石蜜。
若器不漏。應盛酥油蜜。
應持物結口。題上藥名。
若病比丘須者。應歡喜與。
若病者自知須此藥。
應自取服。若不知。
應問醫。若無醫。應問二師。
我如是如是病。應服何藥。
若二師不知。應取藥再三服。
不差。復取餘藥服。 ^408b38

○四十八觀軍陣戒。
大乘同制。
orig::  ^408c10

若比丘。往觀軍陣。
除時因緣。波逸提。
commentary::  ^408c12

緣　波斯匿王自領六軍征伐反叛。
六羣往觀。王見不悅。
因寄石蜜一裹問訊世尊。
世尊訶責結戒。後梨師達富羅那二大臣在軍中。
渴仰欲見比丘。遣使來請。
比丘畏慎不敢往。
故除時因緣。 ^408c14

相　往而見。波逸提。
不見。突吉羅。欲觀而不去。
路遇而不避。突吉羅。
比丘尼波逸提。餘三眾突吉羅。
不犯者。強力所將。
一切阻難不得避。 ^408c22

僧祇律云。軍來詣精舍。
不作意看。無罪。作意看。
越毗尼罪。下至看人口諍。
越毗尼罪。 ^408c26

根本律云。若見軍時。
不應說其好惡。 ^408c30

十誦律云。往觀夜叉軍。
突吉羅。 ^408c32

尼陀那云。有打鬬者。
不應往看。若見諍者。
急捨而去。 ^408c34

○四十九軍中過三宿戒。
大乘同學。或觀機不犯。
orig::  ^408c38

若比丘。有因緣。聽至軍中二宿三宿。
過者。波逸提。
commentary::  ^408c40

緣　六羣有因緣至軍中宿。
居士譏嫌。故制。 ^408c42

相　第三宿明相未出。
應離聞處見處。若不離。
至明相出。波逸提。
離聞不離見處。離見不離聞處。
突吉羅。比丘尼波逸提。
餘三眾突吉羅。不犯者。
種種阻難等。 ^408c44

五分律云。雖有因緣。
若書信得了。應遣書信。
若須自往。然後往。
事訖便還勿經宿。
若不了。應一宿。一宿不了。
應再宿。復不了。應三宿。
若了不了。過三宿。
波逸提。若事即了。
不應宿而宿。突吉羅。 ^409a2

○五十觀軍事戒。
大乘同學。
orig::  ^409a10

若比丘。二宿三宿軍中住。
或時觀軍陣鬬戰。
若觀遊軍象馬力勢者。
波逸提。
commentary::  ^409a12

緣　六羣看軍陣。
為箭所射。同伴以衣裹之輿還。
居士問知其故。共相譏嫌。
故制。 ^409a16

相　犯不犯等同上。
五分律云。觀鳥獸鬬。
突吉羅。 ^409a20

○五十一飲酒戒。
大乘同制。
orig::  ^409a24

若比丘。飲酒者。波逸提。
commentary::  ^409a26

緣　娑伽陀尊者。
借宿辮髮梵志家。
降毒火龍。拘睒彌主心生篤信。
覲禮世尊。欲供尊者。
六羣為索黑酒。尊者醉飽。
中路倒吐。眾烏亂鳴。
佛問阿難知之。訶云。
如今不能降伏小蛇。
況能降伏大龍。凡飲酒者。
有十過失。一者顏色惡。
二者少力。三者眼視不明。
四者現瞋恚相。五者壞田業資生法。
六者增致疾病。七者益鬬訟。
八者惡名流布。九者智慧減少。
十者身壞命終墮三惡道。
自今以去。以我為師者。
乃至不得以草木頭內著酒中而入口。 ^409a28

相　比丘尼波逸提。
餘三眾突吉羅。不犯者。
以酒為藥。以酒塗瘡。 ^409a46

十誦律云。飲酢酒。
甜酒。若#CB01186;。
若糟。一切能醉者。
咽咽波逸提。若但作酒色。
無酒香酒味。不能醉人。
飲者無犯。 ^409a48

摩得勒伽云。若以酒煑時藥非時藥七日藥。
無酒性。得服。 ^409b4

善見律云。若酒煑食煑藥。
故有酒香味。突吉羅。
無酒香味。得食。 ^409b6

○五十二水中戲戒。
大乘同學。
orig::  ^409b12

若比丘。水中嬉戲者。
波逸提。
commentary::  ^409b14

緣　十七羣比丘水中戲。
波斯匿王與末利夫人在樓上見之。
夫人遣使往白世尊。
故制。 ^409b16

釋　水中戲者。從此岸至彼岸。
或順流。或逆流。或此沒彼出。
或以手畫水。或水相澆灒。 ^409b20

相　水中戲。波逸提。
若酪漿苦酒麥汁等器中弄戲。
突吉羅。比丘尼波逸提。
餘三眾突吉羅。不犯者。
道行渡水。牽竹木取石沙。
尋失物。學浮法等。 ^409b24

五分律云。摶雪。是草頭露。
突吉羅。 ^409b28

十誦律云。槃上有水。
若坐牀上有水。以指畫之。
突吉羅。 ^409b30

善見律云。水深沒脚背。
於中戲。波逸提。若搖船弄水。
突吉羅。 ^409b32

○五十三相擊攊戒。
大乘同學。
orig::  ^409b38

若比丘。以指相擊攊者。
波逸提〔謂挃令肉癢。
以此取笑也〕。
commentary::  ^409b40

緣　六羣中一人。
擊攊十七羣一人。
乃令命終。故制。 ^409b42

相　除手脚指。以杖#CB00441;拂柄等擊攊。
突吉羅。比丘尼波逸提。
餘三眾突吉羅。不犯者。
眠觸令覺。及一切誤觸。 ^409b46

五分律云。擊攊沙彌乃至畜生。
突吉羅。 ^409c2

薩婆多摩得勒伽云。
若身根壞。指挃。突吉羅。 ^409c4

○五十四不受諫戒。
大乘同學。
orig::  ^409c6

若比丘。不受諫者。
波逸提。
commentary::  ^409c8

緣　闡陀欲犯戒。
諸比丘諫而不從。
故制。 ^409c10

相　比丘尼波逸提。
餘三眾突吉羅。不犯者。
來諫人無智。及戲笑錯說等。 ^409c12

附　毗尼母經云。
不應受五種人訶諫。
一無慚愧。二不廣學。
三常覓人過。四喜鬬諍。
五欲捨服還俗。 ^409c16

○五十五恐怖他戒。
大乘同學。或觀機折伏。
不犯。
orig::  ^409c20

若比丘。恐怖他比丘者。
波逸提。
commentary::  ^409c22

緣　佛在經行處經行。
那迦波羅比丘侍佛。
初夜請佛歸房。世尊默然。
中夜後夜亦爾。乃反被拘執。
作非人恐怖聲。世尊清旦集眾。
訶責結戒。 ^409c24

釋　恐怖者。若以色聲香味觸法恐怖人。 ^409c30

相　前人見聞知。
恐不恐。盡波逸提。
不見聞知。突吉羅。
比丘尼波逸提。餘三眾突吉羅。
不犯者。一切不作恐怖他意。 ^409c32

律攝云。若以可惡色聲等令生畏惱。
得墮罪。若以可愛色聲等令生畏惱。
惡作罪。若於餘人為驚惱者。
皆惡作罪。若說三塗。
情存化導。彼雖生怖。
無犯。苾芻苾芻想六句。
初二墮罪。後四輕罪。
實無怖事無怖事想六句。
二重二輕二無犯。 ^409c36

○五十六過洗浴戒。
大乘同學。
orig::  ^409c48

若比丘。半月洗浴。
無病比丘應受。不得過。
除餘時。波逸提。餘時者。
熱時。病時。作時。風雨時。
道行時。此是時。
commentary::  ^410a2

緣　摩竭國有池水。
瓶沙王聽諸比丘常在中浴。
六羣比丘後夜入浴。
王與綵女亦至。聞比丘浴聲。
靜以待之。六羣以種種細末藥更相洗。
乃至明相出。王竟不得浴。
諸大臣皆共嫌恚。
故制。 ^410a6

釋　病者。下至身體臭穢。
作者。下至掃屋前地。
風雨者。下至一旋一滴著身。
道行者。下至半由旬。 ^410a14

五分律云。熱時者。
熱悶汗出。
薩婆多論云。隨處熱時早晚。
數取二月半於中浴。 ^410a18

相　除餘時。過一徧澆身。
或水澆半身。波逸提。
方便不去。突吉羅。
比丘尼波逸提。餘三眾突吉羅。
不犯者。力勢所持。
強使洗浴。 ^410a22

十誦律云。昨日來。
今日浴。明日欲去。
今日浴。波逸提。 ^410a26

五分律云。若洗師及病人。
身體已濕。因浴不犯。 ^410a28

僧祇律云。若無上諸時。
當作陶家浴法。先洗兩#CB00170;兩脚。
後洗頭面腰背臂肘胸腋。 ^410a30

辯　禮懺結壇。日須洗浴。
乃至三洗。並遵佛教。
非犯。叢林普眾有湯。
亦應非犯。 ^410a36

附　不應共白衣浴。
若稱歎三寶者。聽浴。 ^410a40

○五十七露地然火戒。
大乘同學。
orig::  ^410a42

若比丘。無病。自為炙身故。
在露地然火。若教人然。
除時因緣。波逸提。
commentary::  ^410a44

緣　六羣以在上座前不得隨意。
即出房外。露地然火向炙。
時空樹中有毒蛇。
火氣熱逼。從樹孔出。
諸比丘皆驚。取所燒薪散擲。
迸火燒佛講堂。故制。 ^410a48

釋　病者。若須火炙身。
時因緣者。為病比丘煑粥羮飯。
若在溫室。廚屋。浴室。
若熏鉢。染衣。然燈。
燒香。 ^410b6

相　無病。露地然火自炙。
若燒草木枝葉等。
波逸提。燒半燋者。
然炭。突吉羅。比丘尼波逸提。
餘三眾突吉羅。 ^410b10

五分律云。為炙然火。
#CB08504;高至四指。
波逸提。 ^410b14

薩婆多論云。行路盛寒。
不犯。
僧祇律云。持炬行。
欲抖擻。不得在未燒地。
當在#CB01926;上若瓦上。
若炬火自落地。即在上抖擻。
無罪。 ^410b16

附　第四分云。向火有五過。
一令人無顏色。二無力。
三眼闇。四令多人鬧集。
五多說俗事。 ^410b22

僧祇律云。然火有七事無利益。
一壞眼。二壞色。三身羸。
四衣垢壞。五壞牀褥。
六生犯戒因緣。七增世俗言論。 ^410b24

附　根本雜事云。
故焚燒林野。得吐羅罪。 ^410b30

○五十八戲藏他物戒。
大乘同學。
orig::  ^410b32

若比丘。藏比丘衣鉢坐具針筒。
若自藏。教人藏。下至戲笑者。
波逸提。
commentary::  ^410b34

緣　十七羣持衣鉢坐具針筒著一面。
經行望食時到。六羣俟彼背向時。
取而藏之。時到尋覓。
在前調弄。餘比丘察知嫌責。
佛聞制戒。 ^410b38

相　比丘尼波逸提。
餘三眾突吉羅。不犯者。
實知彼人物。體悉故取。
風雨飄漬故取。戒勅慢藏性故取。
借彼衣著。彼不收攝。
恐失故取。或命難梵行難等。 ^410b44

五分律云。藏餘四眾乃至畜生物。
突吉羅。尼藏二眾物。
波逸提。餘皆突吉羅。 ^410c2

十誦律云。彼若覓得。
突吉羅。彼覓不得。
波逸提。若藏空針筒。
覓得不得。盡突吉羅。 ^410c4

僧祇律云。藏餘衣餘物。
越毗尼罪。 ^410c8

○五十九輙著淨施衣戒。
大乘同學。
orig::  ^410c12

若比丘。與比丘比丘尼式叉摩那沙彌沙彌尼衣。
後不語主還取著。
波逸提。
commentary::  ^410c14

緣　起自六羣。故制。 ^410c18

釋　與衣者。淨施衣也。
淨施有二種。一真實淨施。
言此是我長衣。未作淨。
今為淨故。與長老作真實淨。
二展轉淨施。言此是我長衣。
未作淨。今為淨故。
與長老。彼應語言。
長老聽。長老有是長衣。
未作淨。今與我。為淨故。
我便受。受已。問言。
欲與誰耶。報言。與某甲。
彼應語言。長老有是長衣。
未作淨。今與我。為淨故。
我便受。受已。與某甲。
此衣是某甲所有。
汝為某甲故守護持。
隨意用。 ^410c20

相　是中真實淨施。
應問主然後取著。
展轉淨施。語不語隨意。
比丘尼波逸提。餘三眾突吉羅。 ^410c36

根本律云。受他寄衣。
後不問主。輒自著用。
波逸底迦。若親友物。
彼聞用時心歡喜者。
無犯。 ^410c38

辯　按根本律。與今四分旨趣兼殊。
此則為能施者制戒。
彼則為受寄者防愆。
雖各不相侔。然理應雙護也。 ^410c44

附　五分律云。不應淨施與五種人。
一不相識。二未相諳悉。
三未相狎習。四非親友同師。
五非時類〔年太老邁為非時。
未曾出家為非類〕。
復有二法不應淨施。
一不能讚歎人。二不能與人作好名稱。
復有二法。一不能受人重物淨施。
護如己有。二己有重物。
不能淨施彼用不恨。
復有二法。一不知彼在世不。
二不知彼在道不。
若比丘獨住。有長衣。
應作遙指淨施。若三衣中須有所易。
應偏袒右肩。脫革屣。
#CB01803;跪。
捉衣。心生口言。我此某衣若干條。
今捨。如是三說。然後受所長衣。
亦如前法。心生口言。
我此某衣若干條。
受。如是三說。如是受已。
所捨之衣。應淨施。
復如前法。心生口言。
我此長衣。淨施某甲。
從彼取用。若不須易受者。
所得長衣。應即如是淨施。
獨淨施法。至十一日。
復應如前法。心生口言。
我此長衣。從某甲取還。
然後更如前法受持淨施。
若對人淨施。應作展轉淨施。
如前法捉衣言。我此長衣。
於長老邊作淨施。
彼應問。長老此衣。
於我邊作淨施。我持與誰。
答言。於五眾中隨意與之。
彼即語言。我今與某甲。
長老若須。從彼取用。
好愛護之。彼以此事語所稱名比丘。
比丘恐犯長衣。不取受。
佛言。不應語所稱名比丘。 ^411a2

○六十衣不壞色戒。
大乘同制。
orig::  ^411a44

若比丘。得新衣。應三種壞色。
一一色中隨意壞。
若青。若黑。若木蘭。
若不壞色。著餘新衣。
波逸提。
commentary::  ^411a46

緣　六羣著白色衣行。
居士譏嫌。故制。 ^411b2

釋　若是新衣。若初從人得。
盡名新衣。 ^411b4

相　比丘尼波逸提。
餘三眾突吉羅。
十誦律云。若得青衣。
應泥茜淨〔泥。即黑色也。
茜。此見切。草名。亦作蒨。
即木蘭色〕。得泥衣。
應青茜淨。得茜衣。
應青泥淨。得黃衣赤衣白衣。
應青泥茜三種淨。 ^411b6

五分律云。應三種色作誌。
若不作誌。著著波逸提。
若不著。宿宿波逸提。 ^411b12

僧祇律云。作淨時。
極大齊四指。極小如豌豆。
或一。或三。或五。或七。
或九。不得如華形。
若得多雜碎新物。
合補一處者。一處作淨。
各各別補者。一一作淨。
若作新衣。趣一角作淨。
若一條半條補者。
亦作淨。 ^411b14

○六十一殺生命戒。
此是性罪。大乘犯重。
orig::  ^411b24

若比丘。故殺畜生命者。
波逸提。
commentary::  ^411b26

緣　迦留陀夷不喜見烏。
作竹弓射之。故制。 ^411b28

釋　五分律云。畜生者。
除龍。餘畜生是。 ^411b30

相　自殺。教人殺。
方便殺等。一切波逸提。
方便欲殺而不殺。
突吉羅。比丘尼波逸提。
餘三眾突吉羅。誤傷無犯。 ^411b34

薩婆多摩得勒伽云。
欲斫藤。誤斫蛇。不犯。
欲斫蛇。誤斫藤。突吉羅。
欲殺此蟲。悞殺彼蟲。
欲斫蟲而斫地。欲搦蟲而搦土。
皆突吉羅。 ^411b38

附　律攝云。若寺房廊。
鳥#CB15179;棲宿為喧鬧者。
應使人檢察。巢無兒卵。
應即除棄。有者待去方除。
若有蜂窠。無兒應除。
有者以線縷纏之。
便不增長。 ^411b44

○六十二飲用蟲水戒。
大乘同制。
orig::  ^411c2

若比丘。知水有蟲。
飲用。波逸提。
commentary::  ^411c4

緣　起自六羣比丘。
故制。 ^411c6

相　想疑等六句可知。
比丘尼波逸提。餘三眾突吉羅。
不犯者。不知有蟲。
若有粗蟲。觸水使去。
若漉水飲。 ^411c8

根本律云。知#CB00595;蜜糖油醋漿乳酪餅果等物有蟲而受用者。
皆得墮罪。 ^411c12

律攝云。有五種眼。
不應觀水。一患瘡眼。
二睛翳眼。三狂亂眼。
四老病眼。五天眼。
齊幾許時應觀水。
謂六牛車迴轉之頃。
若順河流。一度觀水無蟲。
齊一拘羅舍。隨意飲用。
然須中間無別河入。
若不流水及逆流河。
一度觀時。齊一尋內得用。
有五種淨水。一僧伽淨。
二別人淨。三濾羅淨。
四涌泉淨。五井水淨。
若知彼人是持戒者。
存護生命。縱不觀察。
得彼水時。飯用無犯。
凡一觀水。始從日出。
迄至明相未出。咸隨受用。 ^411c14

僧祇律云。蟲者。非魚鼈等。
謂小小倒孑諸蟲。
乃至極微細形。眼所見者。
不應以天眼看。亦不得使闇眼人看。
下至能見掌中細文者。
得使看水。不得太速太久。
當如大象一迴頃。
若水中蟲極細。不得就用洗手面及大小行。
若檀越家請食。應問漉水未。
若言未漉。應看前人是可信者。
教令漉水。若不可信。
莫語令漉傷蟲。比丘應自漉用。
蟲水著自器中。應問從何處取水。
隨來處。還送蟲水瀉中。
若先取水處遠。見有池水七日不消盡者。
以蟲水著中。若無池。
當器中盛蟲水持來養之。
俟天大雨有暴流。
以蟲瀉中。作是言。
汝入大海去。若道中行。
知井水有蟲。不得持汲水灌器繩借人。
若池水汪水有蟲。
不得唱言長老此水有蟲有蟲。
令前人生疑不樂。
若前人問。此水無蟲不。
應答言。長老自看。
若知識同師者。應語言。
此水有蟲。當漉用。 ^411c30

附　第四分云。不應無漉水囊行乃至半由旬。
若無應以僧伽棃角漉水。 ^412a14

五分律云。亦聽畜漉水筒。
用銅鐵竹木瓦石作之。
以細衣縵口。不聽用糞掃衣。 ^412a16

根本雜事云。以絹繫君持口。
細繩繫項。沉放水中。
擡口出半〔若全沉口。
水則不入〕。待滿引出。
仍須察蟲。但是綽口瓶瓨。
無問大小。以絹縵口。
隨時取水。極是省事。
緇門警訓云。漉囊乃行慈之具。
濟物之緣。大行由是而生。
至道因茲而尅。 ^412a20

證　僧祇律云。波羅脂國。
有二比丘共伴。來詣舍衛問訊世尊。
中路渴乏無水。前到一井。
一比丘汲水便飲。
一比丘看水。見蟲不飲。
飲水比丘問言。汝何不飲。
答言。世尊制戒不得飲蟲水故。
彼復勸言。長老但飲。
勿令渴死不得見佛。
答言。我寧喪身不毀佛戒。
遂便渴死。飲水比丘漸到佛所。
佛問汝從何來。又問汝有伴不。
彼即具以事答。佛言。
癡人。汝不見我。謂得見我。
彼死比丘。已先見我。
若比丘。放逸懈怠。
不攝諸根。雖共我一處。
彼離我遠。彼雖見我。
我不見彼。若有比丘。
在海彼岸。能不放逸。
精進不懈。斂攝諸根。
雖去我遠。我常見彼。
彼常近我。 ^412a32

○六十三故惱他戒。
大乘同學。
orig::  ^412b16

若比丘。故惱他比丘。
令須臾間不樂。波逸提。
commentary::  ^412b18

緣　十七羣比丘問六羣比丘。
云何入初禪第二第三第四禪。
云何入空無相無願。
云何得四果。報言。
如汝等所說者。則已犯波羅夷法。
非比丘。時十七羣往問上座。
知其為作疑惱。白佛制戒。 ^412b20

釋　疑惱者。若為生。
若為年歲。若受戒。
若為羯磨。若為犯。
若為法也。為生時疑者。
問言汝生來幾時耶。
報言。爾所時。語言。
汝不爾所時生。汝如餘人生非爾所時生。
乃至法等亦爾。 ^412b28

相　若故以此為作疑惱。
說而了了。波逸提。
不了了。突吉羅。比丘尼波逸提。
餘三眾突吉羅。不犯者。
其事實爾。不故作惱。
乃至錯說等。 ^412b36

五分律云。令餘四眾疑悔。
突吉羅。尼令二眾疑悔。
波逸提。令餘三眾疑悔。
突吉羅。 ^412b40

○六十四覆他粗罪戒。
此是性罪。大乘同制。
即是不教悔罪戒也。
問。不覆他罪。得非說四眾過耶。
答。但制不得向外人說。
不制僧中如法舉過也。
倘姑息縱容。養成巨慝。
既令彼罪日深。兼使法門受玷。
誰有慈心。乃甘坐視也哉。
orig::  ^412b46

若比丘。知他比丘犯粗罪。
覆藏者。波逸提。
commentary::  ^412c8

緣　#CB02494;難陀數犯罪。
向一親厚比丘說之。
令勿語人。後二人共鬬。
彼比丘即向餘比丘說其所犯。
餘比丘問知其由。
白佛制戒。 ^412c10

釋　粗罪者。四棄。
十三僧殘。 ^412c16

相　小食知。食後說。
乃至初夜知。中夜說。
突吉羅。中夜知。後夜欲說而未說。
明相出。波逸提。覆餘罪。
自覆粗罪。覆餘人粗罪。
盡突吉羅。比丘尼覆尼棄罪。
波羅夷。覆尼僧殘。
波逸提。餘三眾突吉羅。
不犯者。先不知。或無人可向說。
或命難梵行難。 ^412c18

十誦律云。見他罪。
向一人說便止。若聞若疑。
不須說。 ^412c26

僧祇律云。不得趣向人說。
當向善比丘說。若彼罪比丘兇暴。
或依王力大臣力兇惡人力。
起奪命因緣。傷梵行者。
應作是念。彼罪行業。
必自有報。彼自應知。
喻如失火。但自救身。
焉知餘事。無罪。 ^412c30

附　第三分云。內有五法應舉他。
以時。不以非時。真實。
不以不實。有益。不以減損。
柔軟。不以粗獷。慈心。
不以瞋恚。 ^412c38

第四分云。佛告優波離。
身威儀不清淨。言不清淨。
命不清淨。寡聞不知修多羅。
寡聞不誦毗尼。言辯不了。
喻若白羊。是不應舉他罪。
若諸法具足。應以時以法舉他罪。
又復此比丘有愛恭敬於我。
則應舉罪。或無愛有恭敬。
或無恭敬有愛。應舉。
或雖無愛敬。能令捨惡就善。
應舉。或彼有所重比丘尊敬信樂者。
能令捨惡行善。應舉。
若都無者。僧應都捨置驅棄。
語言。長老。隨汝所去處彼當為汝作舉作憶念作自言。
遮出罪遮說戒遮自恣。
譬如調馬師。惡馬難調。
即合韁杙驅棄。如此比丘。
不應先從其求聽。
即此是聽。 ^412c42

薩婆多摩得勒伽云。
天眼舉他罪。突吉羅。
天耳亦如是。 ^413a14

○六十五授戒不如法戒。
大乘比丘同學。
orig::  ^413a18

年滿二十。應受大戒。
若比丘知年不滿二十。
與受大戒。此人不得戒。
彼比丘可訶。癡故。
波逸提。
commentary::  ^413a20

緣　十七羣童子先為親友。
最大者年十七。最小者年十二。
共求出家。諸比丘與受大戒。
不堪一食。夜半患譏。
大喚啼哭。佛聞故問。
阿難具答。而結此戒。 ^413a24

相　和尚若知若疑。
與受戒。三羯磨竟。
波逸提。二羯磨竟。
三突吉羅。一羯磨竟。
二突吉羅。白竟。一突吉羅。
為作方便乃至集僧。
盡突吉羅。眾僧若知若疑。
一切突吉羅。比丘尼波逸提。
不犯者。先不知。信受戒人語。
若傍人證。若信父母。
受戒已疑。聽數胎中年月。
或數一切。十四說戒以為年數。
受戒犍度云。若得阿羅漢。
即名受具足。 ^413a32

律攝云。若近圓時。
年實未滅。而作滿想。
後有親友報云不滿。
應數胎月閏月。若滿者善。
若不滿者。退為求寂。
更受近圓。不爾則成賊住。
若年滿十九。作二十心而受近圓。
後經一年。親友來見。
報云不滿。或自憶知不滿。
或年十八而受近圓。
後經二歲。同前憶知。
斯等皆名善受。正教難逢。
是開聽故。 ^413b2

○六十六發起諍事戒。
大乘同制。
orig::  ^413b16

若比丘。知諍事如法懺悔已。
後更發起者。波逸提。
commentary::  ^413b18

緣　六群知諍事如法滅已。
更作是言。汝不善觀。
不成觀。不善解。不成解。
不善滅。不成滅。令僧未有諍事而生起。
已有諍事而不滅。
故制。 ^413b20

釋　如法者。如法。
如毗尼。如佛所教。
諍者有四種。言諍。
覓諍。犯諍。事諍。 ^413b26

相　作發起言。了了波逸提。
不了了突吉羅。發起餘鬬諍罵詈。
及已鬬事。餘人鬬諍。
盡突吉羅。比丘尼波逸提。
餘三眾突吉羅。不犯者。
實不善觀等。 ^413b30

律攝云。若眾為眾作羯磨。
得窣吐羅罪。以是破僧方便故。
若以法除殄。作除殄想疑而毀破者。
得墮罪。不如法除殄。
作如法想疑而遮止者。
得惡作罪。法與非法。
作非法想而毀破者。
二俱非犯。 ^413b36

○六十七同賊伴行戒。
此是遮罪。大乘同制。
orig::  ^413b44

若比丘。知賊伴。結要共同道行。
乃至一村間。波逸提。
commentary::  ^413b46

緣　眾多比丘與賈客私度關者伴行。
俱為守關人所捉。
波斯匿王訶責放去。
王眾不服。佛聞制戒。 ^413b48

釋　賊伴者。若作賊還。
若方欲去。 ^413c4

相　犯輕重如共婦女行戒。
比丘尼波逸提。餘三眾突吉羅。
不犯者。不知。不結要。
及持縛等。 ^413c6

五分律云。共惡比丘期行。
突吉羅。若諸難緣。
不犯。 ^413c8

十誦律云。若險難處。
賊送度者。不犯。重治毗尼事義集要卷第八
w:: 音義
note:: 迦羅 ^413c10

不見翻譯。彪 ^413c20

補尤切小虎也。藥叉 ^413c22

或云夜叉。此翻捷疾鬼。
半擇迦 ^413c24

此云變。今生變作不男。
騃 ^413c26

涯上聲。癡也。波斯匿 ^413c28

此翻和悅。亦翻勝軍。
末利 ^413c30

或云摩利。此翻鬘。
亦翻柰。因施柰得報也。
灒 ^413c32

則諫切。汙灑也。亦作濺。
那迦波羅 ^413c34

不見翻譯。拘執 ^413c36

毯也。拘羅舍 ^413c38

此云五百弓。亦云一牛吼地。
亦云一鼓聲。俱舍云二里。
襍寶藏云五里。一尋 ^413c40

舒兩臂為一尋。綽口瓶瓨 ^413c44

綽。尺約切。寬也。瓶口太窄。
水則不入。三十三天 ^413c46

梵稱忉利。在須彌山頂。
四方各八天。為三十二。
并中間帝釋。為三十三。
即六欲天之第二天也。
在四王天上。在夜摩天下。
得法眼淨 ^413c48

證須陀洹果。斷三界分別惑。
見真諦理。名法眼清淨。
杙 ^414a6

音弋。橛也。
 ^414a10
