
other:: 
undefined:: 注肇論疏卷第六
author:: 姑蘇堯峯蘭若沙門　遵式　述
other:: 
### 妙存第七

△二、即離同時答。
文二：初、章名。
orig::  ^209c23

妙存第七
commentary::  ^209c25

妙謂微妙不可思議也，存謂在也。
涅槃之道在乎不出不在之間，而不可以出有無、
在有無思議，故曰微妙矣。
何也？涅槃妙道非有無而不離有無。
非有無故不變真常，即有無故隨緣起滅。
雖隨緣而常不變，故不在有無；雖不變而常隨緣，故不出有無。
不出有無故，應化即真；不在有無，生滅非實，故曰微妙之道存乎不即不離之間矣。 ^209c27

△二、正答。文四：初、顯超言念三：初、敘名相有無。
orig::  ^209c41

無名曰：夫言由名起、名以相生，相因可相。
commentary::  ^209c43

此敘有也。可相者，執相也。
徧計執之故，有有無相。
生由相立名，因名致言，故可以言而求名相也。
orig::  ^209c45

無相無名，無名無說、無說無聞。
commentary::  ^210a4

此敘無也。若離徧計則相滅名亡，無名可說，以何為聞？
則有名者求聞於道，殊不知道無可說，以何為聞也？ ^210a6

△二、陳涅槃超絕。
文二：初、引經。
orig::  ^210a10

經曰：涅槃非法。
commentary::  ^210a12

非即有無法，故不在也。
orig::  ^210a14

非非法。
commentary::  ^210a16

非離有無法，故不出。
orig::  ^210a18

無聞無說，非心所知。
commentary::  ^210a20

合云無說無間，取文□故。
不可以是有無、非有無而說之，故無聲名句□可聞，亦非解心所知。
所謂言語道斷、心行處滅也。 ^210a22

△二、陳意。
orig::  ^210a26

吾何敢言之。而子欲聞之耶？
commentary::  ^210a28

理圓言偏，言生理喪。
論主既不敢致言，難者欲何可聞？ ^210a30

△三、明假言顯旨。
orig::  ^210a32

雖然。
commentary::  ^210a34

擬議之辭。雖然理絕言詮。
orig::  ^210a36

善吉有言：「眾人若能以無心而受、無聽而聽者，吾當以無言言之。」
commentary::  ^210a38

此明假言詮示也。
梵云須菩提，常途三譯，一云善吉。
無心而受等者，受言無執心聽、言無聞惑。
此二句似同而別，聞聽屬耳識、執受屬意識。
此則耳識及同時意識聞教，受義無執滯於斷常，
故曰無心而受、無聽而聽也。
受法之機無惑，說法之者可以寄言。
既以無言之言而說、無受之受而聽，則說者聽者同符玄默。
《淨名》亦云：「夫說法者無說無示，其聽法者無間無得。」
斯之謂歟。
orig::  ^210a42

庶述其言，亦可以言。
commentary::  ^210b10

庶，望也。汝既欲聞，吾於無言之中亦且寄言。
△二、正示妙存。文三：初、引經標宗。
orig::  ^210b12

淨名曰：不離煩惱而得涅槃。
天女曰：不出魔界而入佛界。
commentary::  ^210b16

此標妙存之義宗，竝引《維摩詰經》。
前即阿舍利弗章全文。
次則〈觀眾生品〉意。
彼云：「天女曰：『佛說婬怒癡性即是解脫。』」
煩惱者，根本有六，隨有二十。
魔者，具云魔羅，此云殺者，即婬怒癡等，殺慧命故。
界者，性義。佛，此云覺。
然三乘教，皆須伏斷根隨煩惱，種習俱離方證無為真理，永斷婬怒癡性方入佛性。
斯則離妄為真，未得一切解脫故。
今欲令其人究竟滅度，則了煩惱實性本無生滅故曰無為。
又邪魔、正覺體性無異，故不出婬怒癡邪性證入真覺正性，
性無邪正故也。然淨名據事理不二，天女約真妄體同，
故此二文語異而意同，觀其大旨正在妙存。
謂煩惱魔界是有無所攝，今既得涅槃入佛果，故不在有無也。
又涅槃不離煩惱、佛界不出魔界，即不出有無也。
是則涅槃佛界猶是對妄之真，不出不在、
真妄兩亡，方曰妙存玄道矣。 ^210b20

△二、釋經玄旨。
orig::  ^210b48

然則玄道在於妙悟。
commentary::  ^210c4

玄道當以微妙而了悟，不可以情計而測度。
orig::  ^210c6

妙悟在於即真。
commentary::  ^210c8

悟微妙則在於即事而真。
orig::  ^210c10

即真則有無齊觀。
commentary::  ^210c12

齊觀者，有無即真，故不出與不在齊觀也。
orig::  ^210c14

齊觀則彼己莫二。
commentary::  ^210c16

出有無曰彼聖也，在有無曰己凡也。
即出而在、即在而出，故彼己不二。
orig::  ^210c18

所以天地與我同根、萬物與我一體。
commentary::  ^210c22

天地萬物皆有無所攝。
我者涅槃妙理，非有無也。
玄道在於不出不在之間，故天地萬物與我涅槃同不二之根體。
orig::  ^210c24

同我則非復有無，異我則乖於會通。
commentary::  ^210c30

萬物同真，則有無自盡。
有無與非有非無有異，故乖於會通之道。
orig::  ^210c32

所以不出不在而道存乎其間矣。
commentary::  ^210c36

釋成妙存。此則理事存泯同時，方為正解也。
△三、重徵再釋。
orig::  ^210c38

何則？
commentary::  ^210c42

何謂不出不在道存乎其間？
orig::  ^210c44

夫至人〔寄人顯法〕虗心冥照，理無不統。
commentary::  ^210c46

雖有能證之人，無別所證之體，故能照之心虗而冥寂，
即所證理，不二之理無不統攝。
orig::  ^210c48

懷六合於#CB05577;中而靈鑒有餘，鏡萬有於方寸而其神常虗。
commentary::  ^211a4

懷，藏也。#CB05577;中，內也。
六合者，四方及上下也。
靈鑒，心也。有餘者，莊生云：「#CB15210;#CB15210;焉猶有餘地者哉。」
蓋美道之無際也。
且六合已無邊表藏於靈鑒妙心，而靈鑒之心猶有遺餘。
此則絕待之體無處不周，非謂大有一物都包六合而更有餘。
鏡，喻也。方寸與神，皆心也。
鏡現萬象而常淨，心現萬有而常虗。
上句釋天地同根，此句釋萬物一體。
orig::  ^211a8

至能拔玄根於未始、即羣動以靜心，恬淡
〔上〕淵默、妙契自然。
commentary::  ^211a22

上標至人。此顯能德，能如是證也。
拔，取也。涅槃玄根無始無終，唯聖人得之。
羣動者，二死兩障是羣數擾動之物。
即此契於寂靜妙心，故淡默之理本自如然，
方曰妙契，故曰妙存。
orig::  ^211a26

所以處有不有、居無不無。
commentary::  ^211a34

此則即不出而不在有無也。
orig::  ^211a36

居無不無，故不無於無；處有不有，故不有於有。
commentary::  ^211a38

此則即不在而不出有無也。
orig::  ^211a40

故能不出有無〔有無即真故〕而不在有無
〔真非有無故〕者也。
commentary::  ^211a42

結成也。
△三、述成真旨。
orig::  ^211a44

然則法無有無之相，聖無有無之知。
commentary::  ^211a46

理事平等為所了境，真俗不二為能了智，
故智無有無知、境無有無相，境即前第一義諦，智即前般若無知耳。
orig::  ^211a48

聖無有無之知，則無心於內〔智體本無妄想〕；
法無有無之相，則無數於外〔第一義諦本無名相〕。
於外無數〔名相即無如如〕、於內無心〔妄想即正智〕，
此彼寂滅，物我冥一。
commentary::  ^211b6

正智如如，不二理智冥無二體，故無如外智能證於如，
亦無智外如為智所證，故曰物我冥一。
orig::  ^211b12

怕爾無朕，乃曰涅槃。
commentary::  ^211b16

怕謂寂怕。無理智之朕迹，平等無二，故曰無為。
涅槃無名，正解圓於此矣。
orig::  ^211b18

涅槃若此，圖度絕矣。
commentary::  ^211b22

圖量測度也。在有無、出有無俱不可量度，
此則言語道斷、心行處滅。 ^211b24

△四、結責前非。
orig::  ^211b26

豈容可責之於有無之內。
commentary::  ^211b28

前覈體中，以有無名相推責涅槃真體，故今責之。
orig::  ^211b30

又可徵之於有無之外耶？
commentary::  ^211b32

又前徵出中，出有無求涅槃真體，今亦責之。
又搜玄中，雙問不出不在之旨，故今雙遣之。
是知妙道存不出不在之間，而不可以不出不在而求，故曰妙存。
此上就真應明等解竟。
other:: 
### 難差第八
 ^211b34

△次四，對三乘明等行。
文二：初、通對三乘行，二、別對菩薩行。
初中三：初、對三會一。
文二：初、解一疑三問，又二：初、章名。
orig::  ^211b42

難差第八
commentary::  ^211b48

難謂難問也。差謂差異，即三乘及菩薩有諸位差別。
此因上說物我冥一，乃曰涅槃則平等一味更無高下，何故修證此法？
人有三乘、位有高下，此則以解中法一難行中人差也。 ^211c2

△二、本文三：初、牒前法一。
orig::  ^211c10

有名曰：涅槃既絕圖度之域，則超六境之外，
不出不在而玄道獨存〔牒前也〕。
斯則窮理盡性，究竟之道妙一無差。
理其然矣。
commentary::  ^211c12

結成法一。《易》云：「窮理盡性，已至於命。」
今於心境諸法，窮緣性理極於真性。
真性平等、人法不二，方為究竟妙一之道。
境智無差之理定當如是，故前曰物我冥一乃曰涅槃。 ^211c18

△二、別敘人三中二：初、通疑三乘。
orig::  ^211c24

而《放光》云：「三乘之道，皆因無為而有差別。」
commentary::  ^211c28

此經亦同。《金剛》云：「一切賢聖，皆以無為法而有差別。」
聲聞、緣覺、菩薩，因證無為而有淺深，故有三乘差別。 ^211c30

△二、別疑菩薩。
orig::  ^211c34

佛言：「我昔為菩薩時，名曰儒童，於然燈佛所已入涅槃。」
儒童菩薩時於七住初獲無生忍，進修三位。
commentary::  ^211c36

梵云摩衲婆，此曰儒童。
經說釋迦因中實經三阿僧祇劫，初劫滿遇寶髻佛，
時位在初地；次劫滿遇然燈佛，時位在七地；
後劫滿遇勝觀佛，時位在十地。
今據次劫滿時，故曰七住初在然燈佛所也。
七住即七地，古多此譯。
若以七住約下賢位第七，即合云進修三十三位。
又初劫尚未滿，非值然燈時，故知即七地也。
又《仁王》以五忍配位，無生忍在七地位中得故。
言已入涅槃者，證無為理也。
若約始教，初地已來分證無為；若約終教，初住證真。
今約七地說證者，據獲無生忍深證悟說，非謂前地未證無為。
以七地已前未得純無相觀，七地已後有相有為永不現前，
故說七地已後入純無相觀。
於無相觀進修八九十之三位，如順流舟，自然流入薩婆若海。
據斯深證，故曰已入涅槃。
言獲無生忍者，《華嚴》七地云：菩薩住此地，
善淨無量身語意業無相行故，得無生法忍光明。
今引佛意，但欲明證法之人證一味法，何有諸位差別？ ^211c40

△三、以一難三。
orig::  ^212a24

若涅槃一也，則不應有三。
commentary::  ^212a26

人得平等法，不應有三乘及三位高下故。
orig::  ^212a28

如其有三，則非究竟。
commentary::  ^212a30

人既得法有三，則知法非究竟一味。
orig::  ^212a32

究竟之道而有昇降之殊。
commentary::  ^212a34

昇降，即高下。若皆得究竟一味，何以有昇降殊異？
orig::  ^212a36

眾經異說，何以取中耶？
commentary::  ^212a38

中，正也。若以眾經之說與論旨有異，取何為正義也？
此下先答三乘，至第十四章再問三位。
other:: 
### 辨差第九
 ^212a40

△二、開一成三答。
文二：初、章名。
orig::  ^212a44

辨差第九
commentary::  ^212a46

以涅槃法一，辨別三乘人差別，皆即一而三、
三皆即一，故曰辨差。
然既一而三之義，正為開顯三乘即一佛乘，
不礙存三乘斷證行相，故教義章云：一切三乘本未，悉是彼一乘法。
何以故？以三乘望一乘有二門，謂不異、不一也。
初不異有二：一、以三即一故不異，二、以一即二故不異。
二不一者，此即一之三，與上即三之一非一也。
今論正用彼不異門中二義。
此章是一即三故辨差，□是三即一故會異。
既一乘不待泯三乘，故後章明漸廣有句義，如該攝門明之。 ^212a48

△二、正答三：初、領前法一。
orig::  ^212b20

無名曰：然，究竟之道，理無差也。
commentary::  ^212b22

以三乘歸一佛乘，方為究竟之道。
十方佛土中，唯有一乘法，無二亦無三，故理無差。
然此一乘體，即一心法，本具智慧德相，為佛正因。
故《起信》云：「摩訶衍者，總說有二種：一者法、二者義。」
所言法者，謂眾生心，是心則攝一切世間出世間法。
依於此心，顯示摩訶衍義。
《賢首疏》云：「法者出大乘法體，義者辨大乘名義。」
又云：「出其法體，謂如來藏心具三大義，故名為大也。
有二運轉，故名乘也。
是知究竟大乘法體名義，全依具德一心，故理無差也。」 ^212b24

△二、開顯三乘。文二：初、開一為三。
文二：初、引經顯。
orig::  ^212b40

《法華經》云：第一大道，無有兩正。
commentary::  ^212b44

古譯經文。最上無過，故云第一。
無涯融通，故云大道。
絕待無二，故無兩正。
非獨超越諸乘故云第一，實由一乘體外無別諸乘方稱第一也。
orig::  ^212b46

吾以方便，為怠慢者於一乘道分別說三。
commentary::  ^212c4

正辨差也。為對三乘之機，故說一乘以為三乘，即無差而差也。
吾，我也，即佛自指。
方便者，權方宜便故。
怠慢者，慢有多種，心不能速進曰慢。
怠謂懈怠。但機劣根鈍，不能直進一佛乘，皆曰怠慢之者。
分別說三，三轉四諦為聲聞乘，十二因緣為緣覺乘，四心六度為菩薩乘。
故《法華》云：「為求聲聞者，說應四諦法」等。
然此三乘，能乘是智，智有單雙；所乘是理，理有偏圓。
謂二乘但得生空智、見生空理，但除我執、
斷煩惱障，自求滅度耳。
於中根稍利者，能觀三世因果、十二因緣，名為緣覺。
根鈍者唯觀現在因果，名曰聲聞。
若菩薩者，得二空智、見二空理，雙除二執、
雙斷二障、雙行二利，名曰大乘。
故《法華》云：「內有智性，自求涅槃，是名聲聞乘。
求自然慧，樂獨善寂，深知諸法因緣，是名辟支佛乘。
求一切智，利益人天，是名大乘。」
此則全一成三，皆方便教也。 ^212c6

△二、引喻指。
orig::  ^212c34

三車出火宅，即其事也。
commentary::  ^212c38

秦譯《法華》有三車喻。
長者於火宅中，告諸子言：「羊車、鹿車、牛車，今在門外。」
而三車無實，故賢首云：「界內示三車為教、
出為義，而教義無體。」
故今指云即分別說三之事也。 ^212c40

△二、開三為一。
orig::  ^212c46

以俱出生死，同稱無為。
commentary::  ^212c48

三乘人俱出三界生死，各得無為自果。
《法華》云：「但盡生死，其實未得一切解脫。」
如諸子得出火宅，到無畏處，而未得車。
故《清涼大疏》以始教名三乘同教，謂同出生死、
同坐解脫牀，即此中文意。
orig::  ^213a2

所乘不一，故有三名。
commentary::  ^213a10

乘六波羅蜜、十二因緣、四諦理不一，故有三乘。
如諸子雖同出火宅，而求車有異。
orig::  ^213a12

統其會歸，一而已矣。
commentary::  ^213a16

統攝會歸也。三乘皆一乘之方便，究竟皆得一切種智故。
此顯差即無差也。
如宅內三車，皆為賜白牛大車之方便。
到露地已，等與大車故。
賢首云：「若先以三乘令其得益，後乃方便得一乘者，
屬同教攝，亦名回三入一教，如法華說。」
又《清涼疏》終頓教名一乘同教，謂同歸一乘，即今文意。 ^213a18

△三、答前所問四：初、牒前正答。
orig::  ^213a28

而難云：三乘之道皆因無為而有差別
〔牒前也〕，此以人三，三於無為。
commentary::  ^213a32

方便教中由人三故，說三乘各證無為有三也。
orig::  ^213a36

非無為有三也。
commentary::  ^213a38

遣疑。非謂所證無為本性有三差別，是知宗本法體不失常恒一相也。 ^213a40

△二、引經證答。文二：初、引經。
orig::  ^213a42

故《放光》云：涅槃有差別耶？
答曰：無差別。
commentary::  ^213a44

一乘大道，理無二故。
orig::  ^213a46

但如來結習都盡，聲聞結習不盡耳。
commentary::  ^213a48

結謂結使，有五利、五鈍。
依無明起，即二障現行。
習謂習氣，即二障種子。
或種子之後開習氣。
俱是微細，但開合有異。
聲聞但斷煩惱結習，未斷所知，故結習不盡。
唯佛如來金剛道中，二障種子方畢竟盡。
或云：聲聞斷結不斷習，故云不盡。
人以聲聞斷惑最淺，望佛斷惑最深，以例中間三乘賢聖皆由斷惑差別，
故涉理有淺深，非謂無為理性有三。
此則開三會一，皆大乘同教義矣。 ^213b2

△二、立喻。
orig::  ^213b16

請以近喻，以況遠旨〔近取其事，以況深理〕。
如人〔喻三乘人〕斬木〔喻二障惑〕，去尺無尺。
commentary::  ^213b18

去一尺木，得一尺無。
喻如來以二空智，伏斷二障，雙得二空。
orig::  ^213b22

去寸無寸。
commentary::  ^213b26

去一寸木，得一寸無。
喻聲聞伏斷煩惱，單得我空。
此上喻人有差別。
orig::  ^213b28

脩短在於尺寸，不在無也。
commentary::  ^213b32

脩，長也。約斷木有尺寸，故說得無有尺寸差別。
且所得尺寸之無即太虗空，不可言其短長也。
故知三乘人斷惑不同，故說證有高下。
若以三乘所證之理即真心之空，則無為本無差別。 ^213b34

△三、敘根行答。文二：初、正敘有差。
orig::  ^213b40

夫以羣生萬端。
commentary::  ^213b44

萬是大數。端者，緒也。
此句總言，下別明。
orig::  ^213b46

識根不一。
commentary::  ^213b48

識心明則根利，暗則根純。
於利鈍中，熏習有邪正。
於正熏中，復有多種。
故云不一也。
orig::  ^213c2

智鑒有淺深。
commentary::  ^213c6

由熏習不一，故從聞思而發智鑒。
答有深淺，照理亦異，所謂生空及二空故。
orig::  ^213c8

德行有厚薄。
commentary::  ^213c12

德，得也，行之所招曰德。
鑒生空者，多行自利；鑒二空者，兼四心六度，雙行二利。
自利者行劣德薄，二利者行大德厚，此皆由利鈍熏習所致，
故有三乘不同也。 ^213c14

△二、釋成無差。
orig::  ^213c20

所以俱之彼岸。
commentary::  ^213c22

梵云波羅蜜，此云到彼岸。
生死為此，無為為彼。
三乘所證，理實無二，故曰俱之。
orig::  ^213c24

而昇降不同。
commentary::  ^213c28

觀現在苦集空者，下乘也；了三世因緣空者，
中乘也；達我法二空者，上乘也；故於空理有昇降也。
orig::  ^213c30

彼岸豈異，異自我耳。
commentary::  ^213c34

真空理性則無異，但由三乘人見有差別。
若會淺深之見，俱到無差理性，即三而一，故曰同歸。
此則不待泯三而一乘現矣。
故《演義》云：「若約三乘理行，即是一理佛因，則會取昔三為今之一。
若約教果，即癈三立一，則會於昔三歸今之一。
今明會取，廢立自顯故也。」 ^213c36

△四、結會眾經。
orig::  ^213c46

然則眾經殊辨，其致不乖。
commentary::  ^213c48

前云何以取中？今中諸經所說三乘必歸一致，
此理不乖，斯為正義。
other:: 
### 責異第十
 ^214a2

△二、推三得一。文二：初、一異無三問。
文二：初、章名。
orig::  ^214a6

責異第十
commentary::  ^214a8

責，問也。異者，三乘人異，謂疑能證所證，
一亦無三、異亦無三，責問三乘因何有異？
然前難差但約人法一體，法一不合人三。
今問一異俱無三乘，此欲令知會權歸實之教，不壞三而常一。
特為此問。 ^214a10

△二、正問三：初、法喻定難。
orig::  ^214a18

有名曰：俱出火宅，則無患一也。
commentary::  ^214a20

喻也。無患者，到門外也。
orig::  ^214a22

同出生死，則無為一也。
commentary::  ^214a24

法也。三乘同出界內生死，證真理一也。
orig::  ^214a26

而云彼岸無異，異自我耳〔牒前文〕。
彼岸則無為岸也，我則體無為者也。
commentary::  ^214a28

定前名義。前說彼岸，是所證無為理。
前云我，是體究能證之人也。 ^214a32

△二、正陳疑難。文二：初、開兩關。
orig::  ^214a34

請問〔有名者請問無名家〕：我與無為，為一為異？
commentary::  ^214a36

前說法一人三，未審人法為同一體、為各有體？
△二、立二問中二：初、難同。
orig::  ^214a38

若我即無為，無為亦即我。
commentary::  ^214a42

人即法，法即人，更無二體。
orig::  ^214a44

不得言無為無異，異自我也。
commentary::  ^214a46

人法既一，如何說法一人三耶？
此以妙存中物我冥一難辨差中法一人三也。 ^214a48

△二、難異。
orig::  ^214b2

若我異無為。
commentary::  ^214b4

人法有異體者。
orig::  ^214b6

我則非無為。
commentary::  ^214b8

則三乘人不以無為為體。
orig::  ^214b10

無為自無為。
commentary::  ^214b12

法自是一無為理。
orig::  ^214b14

我自常有為。
commentary::  ^214b16

三乘人異無為法，自屬有為也。
orig::  ^214b18

冥會之致，又滯而不通。
commentary::  ^214b20

冥，契也。會，合也。則一切聖賢皆證真之義，
滯而不通，何名物我冥一曰涅槃耶？
此但翻前難也。 ^214b22

△三、結三乘無由。
orig::  ^214b24

然則我與無為一亦無三。
commentary::  ^214b28

此中正責異也。人法體一，法定一則人無三矣。
orig::  ^214b30

異亦無三。
commentary::  ^214b32

人與法異則非聖賢，何有三乘也？
orig::  ^214b34

三乘之名，何由而生也？
commentary::  ^214b36

由，因也。未知三乘名字因何而有？
other:: 
### 會異第十一
 ^214b38

△二、人法一異答。
文二：初、章名。
orig::  ^214b40

會異第十一
commentary::  ^214b42

會謂會融。異則三乘殊異。
前問人法一異俱無立三乘之由，今明一中有三，非異中有三也。
此則一乘是立三乘之由，謂一無為法巧順三機。
故今融會三乘，即一而異，故曰會異。
如即水之波，波異。
今會波歸水，曰會異。
前教章以三即一故不異，即此章明之。 ^214b44

△二、正答五：初、正答問。
orig::  ^214c8

無名曰：夫止此而此、適彼而彼。
commentary::  ^214c10

此立迷悟二門。止，住也。
適，造也。此即生死。
彼謂無為。迷真理則住生死而曰此岸，悟真理則造無為而曰彼岸。
是知理無高下，人有悟迷。
今明真理隨迷悟二緣，故有聖凡二相。
下明隨緣之義云。
orig::  ^214c12

所以同於得者，得亦得之；同於失者，失亦失之。
commentary::  ^214c20

真理隨悟緣，則同三乘之得者。
則三乘得者，皆得於無為。
真理隨迷緣，則同凡夫之失者。
則凡夫失者，迷失於無為。
此則迷悟得失在人，人有多端。
凡夫失者，尚不離真，況三乘聖賢豈離真而有異也。
orig::  ^214c22

我適無為，我即無為。
commentary::  ^214c30

我者，三乘人也。三乘皆造無為法，則三乘皆即一乘，故曰物我冥一。
orig::  ^214c32

無為雖一，何乖不一耶？
commentary::  ^214c36

法雖是一，證有淺深，故不妨三，故曰一切賢聖皆以無為法而有差別也。
此同《法華》中開顯三乘即一乘而不待泯三之意，故云何乖不一。
彼云：「汝等所行是菩薩道，漸漸具足悉當成佛」等文。 ^214c38

△二、舉喻答。
orig::  ^214c44

譬猶三鳥出網，同適無患之域。
commentary::  ^214c48

三鳥在網喻凡，出網喻聖。
既出網鳥，空空無患礙。
orig::  ^215a2

無患雖同，而鳥鳥各異。
commentary::  ^215a4

三鳥在空，必有遠近之異。
喻三乘證一理，有淺深不同。
orig::  ^215a6

不可以鳥鳥各異，謂無患亦異。
commentary::  ^215a10

不可以鳥三而說空有三，喻所證一理無差。
orig::  ^215a12

又不可以無患既一而一於眾鳥。
commentary::  ^215a14

又不可以空一而一於三鳥，喻能證三乘自異。
orig::  ^215a16

然則鳥即無患、無患即鳥，無患豈異？
異自鳥耳。
commentary::  ^215a18

此結喻也。由三鳥冥虗故說同。
空有遠近，以喻三乘契理，一理有淺深也。 ^215a20

△三、法合答。
orig::  ^215a22

如是三乘眾生。
commentary::  ^215a24

合上三鳥。
orig::  ^215a26

俱越妄想之樊。
commentary::  ^215a28

樊謂樊籠，合上出網。
orig::  ^215a30

同適無為之境。
commentary::  ^215a32

同得無為之法，合上同到太虗。
orig::  ^215a34

無為雖同，而乘乘各異。
commentary::  ^215a36

法本自一，人根有三。
orig::  ^215a38

不可以乘乘各異，謂無為亦異。
commentary::  ^215a40

不可執權教三乘而廢一實，以理無二故。
orig::  ^215a42

又不可以無為既一，而一於三乘也。
commentary::  ^215a44

又開顯一實，不待泯三乘，以根有優劣故。
orig::  ^215a46

然則我即無為、無為即我。
commentary::  ^215a48

三人同證一理，一理隨根有三，此則答前物我冥一也。
orig::  ^215b2

無為豈異？異自我耳。
commentary::  ^215b6

法自一，人自三，此答前彼岸豈異，異自我耳。
前則異中辨同，此則同中辨異。 ^215b8

△四、釋所以。
orig::  ^215b10

所以無患雖同，而昇虗有遠近。
commentary::  ^215b12

釋喻也。
orig::  ^215b14

無為雖一，而幽鑒有淺深。
commentary::  ^215b16

釋法也。理雖一味，二乘但以生空智鑒，曰證生空真如。
菩薩以二空智鑒，曰證二空真如。
則人有利鈍、鑒有淺深，而所證理等無高下。 ^215b18

△五、結成答意。
orig::  ^215b22

無為即乘也，乘即無為也。
commentary::  ^215b24

結人法不異也。
orig::  ^215b26

此非我異無為，以未盡無為，故有三耳。
commentary::  ^215b28

結一乘不待泯三。
非謂人三異於法一，但於一法未能究盡，故有三乘。
other:: 
### 詰漸第十二
 ^215b30

△就一明三。文二：初、法同人異問中二：
初、章名。
orig::  ^215b34

詰漸第十二
commentary::  ^215b36

詰，難也。漸，階次也。
因聞上法同而人異，故今詰難，既同證一法，何以人有三種之漸次耶？ ^215b38

△二、正問三：初、明斷證同。
文二：初、汎陳迷悟。
orig::  ^215b42

有名曰：萬累滋彰，本於妄想。
commentary::  ^215b44

迷也。惑障不一，故云萬。
皆能纏縛有情，曰累。
滋，多也。彰，顯也。妄想者，無明也。
由迷至理，妄念忽動，萬惑俱興也。
orig::  ^215b46

妄想既祛，則萬累都息。
commentary::  ^215c4

悟也。三乘同證無為，破妄出纏，只合等無高下。
此以三乘俱破惑出離、同證一理，疑三乘人未盡無為之漸也。 ^215c6

△二、正敘所同三：初、智同。
orig::  ^215c10

二乘得盡智。
commentary::  ^215c12

即生空智，我生已盡故。
orig::  ^215c14

菩薩得無生智。
commentary::  ^215c16

即二空智。推檢我法，四俱無生，謂不自、
不他、不共、不無因故。
生之與法，無生故空。
又清涼五地疏云：「盡無生智者，無生是滅，
因亡曰盡，即盡智也。
後果不起，名為無生，即無生智。
此盡無生，是其滅體。
無學之智，如是而知，意在取滅為滅諦道。」
據斯所釋，則二乘但以因亡取滅曰盡智；
菩薩兼果喪為滅，曰無生智。
乃道諦中智有上下、取滅有淺深，故分二名也。 ^215c18

△二斷同。
orig::  ^215c32

是時妄想都盡〔本除〕、結縛永除。
commentary::  ^215c34

末喪也。是時者，三乘到無學之時也。
言妄想都盡者，惑除也。
三乘無學俱無發業潤生，故曰結縛永除。 ^215c36

△三、證同。
orig::  ^215c40

結縛既除，則心無為。
commentary::  ^215c42

三乘既無十使繫縛，則障盡智圓，同契無為真理。
二乘以我空證，菩薩以二空證也。
然三界繫縛，正在煩惱障能發業潤生故，所知障即無此能。
但以菩薩入假利生，恐障法空理，故須雙伏雙斷。
今就三乘出離證真，俱約煩惱障論，故云結縛永除，則心無為也。
orig::  ^215c44

心既無為，理無餘翳。
commentary::  ^216a8

三乘心契無為，於理更無餘障。
△二、引證同義。
orig::  ^216a10

經曰：「是諸聖智不相違背，不出不在，其實俱空。」
commentary::  ^216a12

此引證智同也。雖所了生空與二空不同，而能了智不相違背。
大悲菩薩了三界故不出，一切二乘離三界故不在，
其實俱證空理，故同也。
orig::  ^216a14

又曰：「無為大道，平等不二。」
commentary::  ^216a20

此引證所證理同故也。
orig::  ^216a22

既曰無二，則不容異二。
commentary::  ^216a24

再定理智同一之義。
既曰所證理無二，則知能證心不可說異也。 ^216a26

△三、正詰漸次。
orig::  ^216a28

不體則已，體應窮微。
而曰體而未盡，是所未悟也。
commentary::  ^216a30

體者，解也。三乘起智斷證既同，同證空理，本合歸一。
不解則止而不論，解則必臻微妙。
何以前云未盡無為故有三耳？
未曉此旨也。此一章為乍聞實教談一理無差之人，
未曉權中差別之旨，便欲壞三立一。
而不知實教接權，但就三會一，非獨即三而一，亦不妨即一而三。
不知此者，未為得旨耳。
other:: 
### 明漸第十三
 ^216a32

△二、就法顯人答。
文二：初、章名。
orig::  ^216a44

明漸第十三
commentary::  ^216a46

明，辨也。辨別同歸一乘之人，從權入實，本有三乘之漸次。
既知全一成三，故明三乘之漸次也。 ^216a48

△二、正答三：初、領前法一。
orig::  ^216b4

無名曰：無為無二，則已然矣。
commentary::  ^216b6

人雖於理有偏圓，理本無二，是故究竟真實同歸一乘無二之法。
理當如是矣。 ^216b8

△二、責前人同。
orig::  ^216b10

結是重〔平〕惑，而可謂頓盡，亦所未喻。
commentary::  ^216b12

此約方便教中三乘顯然，以機不等故。
結者，二障，分別、俱生，即用也。
惑是無明，即體也。
無明體上重重之結，故云重惑。
二乘但伏斷煩惱，菩薩伏斷二障，三乘五位位位漸除。
而前曰妄想都盡、結縛永除，故亦未曉此旨。
是知即實而權，則三乘顯然；即權而實，理同一味。
但謂一理無差，便泯三乘修證漸次者，未為知悟也。 ^216b14

△三、正答漸次四：初、法喻正答。
文二：初、引喻。
orig::  ^216b26

經曰：三箭中〔去〕的。
commentary::  ^216b30

的謂紅心。三箭同中一的，喻三乘同證一理。
orig::  ^216b32

三獸渡河。
commentary::  ^216b34

象、馬、兔三獸同渡一河，喻三乘同斷三界結惑。
orig::  ^216b36

中渡無異，而有淺深之殊。
commentary::  ^216b38

同中一的、同渡一河則無異，喻同斷結惑，同證真理。
而三箭到的有淺深、三獸入河有深淺，
各別喻三乘斷惑有深淺、證真有漸次。
orig::  ^216b40

者，為力不同故也。
commentary::  ^216b46

為者，由也。由為三箭、三獸力有大小，故入水中、
的有淺深之三，非為河、的有異也。 ^216b48

△二、法合。
orig::  ^216c2

三乘眾生〔合三箭三獸〕俱濟緣起之津。
commentary::  ^216c4

濟，渡也。津，河也。緣起則十二因緣。
以法兼喻也，合上渡河。
orig::  ^216c6

同鑒四諦之的。
commentary::  ^216c10

合上中的。然四諦、十二因緣，三乘別說互不相通。
如前引《法華》云「為求聲聞者說應四諦」等。
若約互通，自有二義：一通觀義。
如經云：「上智觀苦，得菩薩菩提。
中智觀苦，得緣覺菩提。
下智觀苦，得聲聞菩提。
上上智觀苦，得佛菩提。」
則知二乘同觀四諦，通離十二因緣三世因果，但智用利鈍不同。
二互觀義。說合十二因緣中過現五支因為集諦、
現未七支果為苦諦，則聲聞觀苦集已了十二因緣，辟支觀十二因緣已了苦集證滅修道。
二乘皆然，但不如菩薩大悲行願、長行六度爾。
菩薩五六雙修、圓證二空，豈不達三世因果、具道滅耶？
此則三乘行門互具，故緣起、四諦通三乘斷證。
今論本意，正約斷證二門。
以緣起是三世因果，不出惑業苦三，則三乘通斷，故云俱濟緣起之津。
四諦是諦審世出世因果，如實真理不過二空，
三乘通證，故云同鑒四諦之的。
三乘既通名出世證真，故不約別分行相也。
orig::  ^216c12

絕偽即真〔合上渡無異〕，同昇無為〔合上中無異〕。
commentary::  ^216c46

三乘人同離三界生死，同到無為彼岸也。
orig::  ^216c48

然其所乘不一者，亦以智力不同故也。
commentary::  ^217a2

所乘不一者，指三乘智行不同也。
聲聞乘我空四諦出，緣覺乘我空十二因緣出，菩薩乘二空六度出。
何故如此？下云「謂智力有大小不同故也」。
合上淺深之殊，為力不同也。
故知諸佛本意，普欲令其如我無異；為彼智力未及，教有漸次也。 ^217a4

△二、校二乘智量。
orig::  ^217a12

夫羣有雖眾、然其量有涯。
commentary::  ^217a16

羣者，不一之謂，萬有也。
言其萬有則通一切有境。
若在佛智，必盡無邊。
orig::  ^217a18

正使智猶身子、辯若滿願。
commentary::  ^217a22

梵云舍利弗怛羅，此云身子，弟子中智慧第一。
梵云富樓那，此云滿願，亦云滿慈，弟子中辯才第一。
orig::  ^217a24

窮才極慮，莫窺其畔。
commentary::  ^217a28

窮極二聲聞辯才智慮，不能窺度羣有之邊畔。
orig::  ^217a30

況乎虗無之數、重玄之域，其道無涯，欲之頓盡也？
commentary::  ^217a32

虗無重玄，即一佛乘。
真常妙道，橫豎無涯，如何欲令二乘盡證？
有邊事相尚未盡知，況無邊法體豈能盡證？
則知二乘淺智力劣，故有階漸也。 ^217a34

△三、引外書明漸。
orig::  ^217a38

書不云乎！「為學者日益，為道者日損。」
commentary::  ^217a42

書是《道經》，今借文用。
為者，修義。學者，斆也。
道者，履於性也。修學者日益於見聞知解；
修道者履於自性也，則日損於知解惑結。
吾教有學有修，止在於等覺。
orig::  ^217a44

為道者，為於無為者也。
為於無為而日日損，此豈頓得之謂？
commentary::  ^217b4

修無為者，解惑漸除而無為漸現，此非頓得之言謂。
orig::  ^217b8

要損之又損之，以至於無損耳。
commentary::  ^217b12

此三句，位位皆有，即諸位中入、住、出之三心，
即加行、正行、勝進行之三行。
如斷初地惑，在地前要損，名加行入心。
要者，欲義也。入初地時又損，即正損，名正行住心。
至於無損，求進二地，名勝進行出心。
則地地皆有此三行三心。
至於無所損者方惑亡解喪、心境一如，故地地皆證一分真如。
又要損在三賢，又損在地上，至於無損在妙覺也，此則約始教斷實惑說。
若約終教，無斷而斷，雖惑本自真，而真隨惑緣，亦能隨斷緣亦不妨斷。
故《楞嚴》云：「理雖頓悟，承悟併消。
事非頓除，因次第盡。」
若無惑可斷義，即歸頓矣。 ^217b14

△四、引經結智用。
orig::  ^217b34

經喻螢日，智用可知矣。
commentary::  ^217b36

淨名謂富樓那云：「無以日光等彼螢火。」
螢光喻二乘，曰光喻菩薩。
此據三乘對辯，則知智有優劣也。
other:: 
### 譏動第十四
 ^217b38

△二、別對菩薩。文二：初、一乘諸位問。
文二：初、章名。
orig::  ^217b42

譏動第十四
commentary::  ^217b44

譏者，責也。動謂進修之心。
此問再敘前難差中疑。
此則通疑證真之人既心境冥合，何故更有進動？
若據始教法相宗，初地已得證真。
今約七地難者，就三乘教論。
菩薩乘中至七地時，入純無相觀，得無生忍，深證真平等法。
人既即法，亦無心境二相，所謂物我冥一、
絕於圖度，何故更進後地三位別有所求？
七地尚爾，況前地耶？
此以人法同寂，譏責於進動。 ^217b46

△二、正問三：初、牒經動寂。
orig::  ^217c14

有名曰：經稱法身已上，入無為境。
commentary::  ^217c16

此即前引儒童於然燈佛所已入涅槃。
涅槃，此云無為。法身者，法謂法性，身者依也。
以法性為依，則證真者之通稱。
今約七地已上曰法身者，謂純無相觀，
常依真理，以法為依，以真為體故。
又純無漏功德法分積聚故。
orig::  ^217c18

心不可以智知。
commentary::  ^217c28

無分別心，非分別智可知。
orig::  ^217c30

形不可以象測。
commentary::  ^217c32

法身非質礙，故形象不測。
orig::  ^217c34

體絕陰入。
commentary::  ^217c36

所得法體離五陰、六入。
orig::  ^217c38

心智寂滅。
commentary::  ^217c40

能證心智純無漏觀，無功用道寂滅無相，如順流舟也。
此即前所謂物我冥一也。
orig::  ^217c42

而復云進修三位，積德彌廣。
commentary::  ^217c46

即前云於七住初獲無生忍，進修三位，
更勝進後地，慕廣大功德也。 ^217c48

△二、以動難寂。
orig::  ^218a2

夫進修本於好尚、積德生於涉求。
commentary::  ^218a4

生好尚心，動涉求念。
orig::  ^218a6

好尚則取捨情現，涉求則損益交陳。
commentary::  ^218a8

取後位、捨前位，棄損無明、增益功德。
orig::  ^218a10

既以取捨為心、損益為體，而曰體絕陰入、心智寂滅。
commentary::  ^218a12

以上動用疑寂滅義。
△三、結成相違。
orig::  ^218a14

此文乖致殊而會之一人，無異指南為北以曉迷夫。
commentary::  ^218a16

既動寂文義殊乖，而會同七地一人，豈了動寂之異？
有似以南為北，豈能指迷者令曉？
南北，殊方也。
other:: 
### 動寂第十五
 ^218a18

△二、位位寂滅答。
文二：初、章名。
orig::  ^218a22

動寂第十五
commentary::  ^218a24

動是用，寂是體，謂行人修因契果、斷惑證理，皆以前般若為能修也。
謂以無知之般若，修即真之因，契如實之果，
斷不異真之惑，證寂滅之理，是則能所斷證即寂滅相，動而常寂故曰動寂。
故清涼云：「良以非真流之智無以契真，何有飾真之行不從真起？」
此據實教入住已來，直至究竟，始終如此。
非謂七地已後方得動寂不二。
此論一乘正行，在此章顯示。 ^218a26

△二、正答四：初、顯所修之行。
文三：初、引經總標。
orig::  ^218a42

無名曰：經稱聖人。
commentary::  ^218a44

引經通標證真起實行之人。
orig::  ^218a46

無為而無所不為。
commentary::  ^218a48

為者，作也。三慧中屬修慧。
謂若稱真，則無惑可斷、無理可證、無行可修、
無位可得，故曰無為。
心雖明了。力不自由，見有幻相未除、空塵不說。
當以如幻之智，斷幻惑、證幻理、修幻行、
求幻位，故曰無所不為。
直須斷至無斷、證至無證，方曰究竟。
今就因門，從解起行，則無斷而斷、無證而證，故曰無為而無所不為。
寂而常動，動不乖寂也。
大意如是，故曰總標。 ^218b2

△二、釋成大意。
orig::  ^218b16

無為，故雖動而常寂。
commentary::  ^218b18

釋上寂義。修即無修，是即動之寂。
orig::  ^218b20

無所不為，故雖寂而常動。
commentary::  ^218b22

釋上動義。無修而修，是即寂之動。
orig::  ^218b24

雖寂而常動，故物莫能一。
commentary::  ^218b26

無修中起修，能所修相不一。
orig::  ^218b28

雖動而常寂，故物莫能二。
commentary::  ^218b30

修即無修，能所一相。
orig::  ^218b32

物莫能二，故逾動逾寂；物莫能一，故逾寂逾動。
commentary::  ^218b34

逾，過極之義。言不二，則能所同寂，此乃即至動而見至寂。
言不一，則二相宛然，即至寂而見至動。
上則即隨緣同不變，次乃即不變而不壞隨緣，
故動寂二名，言之似異，義實同時。 ^218b36

△三、結示所以。
orig::  ^218b42

所以為即無為〔進修即寂滅〕、無為即為〔寂滅即進修〕。
動寂雖殊，而莫之可異也〔事理二行名殊義一也〕。 ^218b44

△二、明能修之心五：初、引經標義。
orig::  ^218b48

《道行》云：心。
commentary::  ^218c2

能修之心，體是本覺、用即是智，位位各具入、
住、出三心，通根本後得。
orig::  ^218c4

亦不有亦不無。
commentary::  ^218c8

心體真實，本非有無，亦無能所修相，泯同平等故。
《華嚴》亦云：「無有如外智，亦無智外如。」
今正約照用不滯二邊空有之病，非唯所修之行為無為不二，
能修之心照與無照亦乃同時，故云亦也。 ^218c10

△二、釋經大意。
orig::  ^218c16

不有者，不若有心之有；不無者，不若無心之無。
commentary::  ^218c20

寂照同時，非有無二心，故經曰「不有不無」。
△三、逆順推釋。文二：初、問。
orig::  ^218c22

何者？
commentary::  ^218c26

問上不若有無之義。
△二、釋。文二：初、反釋責非。
orig::  ^218c28

有心，則眾庶是也。
commentary::  ^218c30

眾庶者，不一也，指三界眾生心皆有作攀緣。
釋上有心也。
orig::  ^218c32

無心，則太虗是也。
commentary::  ^218c36

釋上無心也。
orig::  ^218c38

眾庶止於妄想、太虗絕於靈照，豈可止於妄想、
絕於靈照，標其神道而語聖心者乎。
commentary::  ^218c40

進修所謂動，此是以妄想語聖心；又謂入無為是寂，
此是以太虗標神道，焉可以邪而求正道？ ^218c44

△二、順釋正理。
orig::  ^218c46

是以聖心不有，不可謂之無。
commentary::  ^219a2

聞說不有，寂而常照，不可執無。
orig::  ^219a4

聖心不無，不可謂之有也。
commentary::  ^219a6

聞說不無，照而常寂，又不可執有。
此遣隨言執也。
orig::  ^219a8

不有，故心想都滅。
commentary::  ^219a10

想謂取像。能證之心既無取著，故經曰
「不有」也。
orig::  ^219a12

不無，故理無不契。
commentary::  ^219a14

無不契者，盡契真理。
能契之心非無，故經曰「不無」也。
orig::  ^219a16

理無不契，故萬德斯弘。
commentary::  ^219a20

弘，大也。萬德者，稱性之德不一。
故《起信》云：「如來藏具足無量性功德故。」
心能證理，則稱理之德一一廣大無涯，故曰斯弘。
orig::  ^219a22

心想都滅，故功成非我。
commentary::  ^219a28

須菩提云：「我不作是念」等。
況大乘菩薩能所一相、心想都亡，豈有我心成就功行？
故曰非我。 ^219a30

△四、結成所以。
orig::  ^219a32

所以應化無方，未嘗有為。
commentary::  ^219a36

達俗不妨證真，動而常寂。
orig::  ^219a38

寂然不動，未嘗不為。
commentary::  ^219a40

證真而常達俗，寂而常動。
△五、引經證義。
orig::  ^219a42

經曰：「心，無所行〔平〕無所不行。」
信矣。
commentary::  ^219a44

行者，斷惑證理、修因契果，皆名曰行。
行能行之心，動寂同時，斯可信矣。 ^219a46

△三、引前結示三：初、正引二：初、引前經。
orig::  ^219a48

儒童曰：
commentary::  ^219b4

世尊因地為菩薩，名曰儒童。
前難者但見文違，未見意順，故今亦就儒童所說引不二之義，
令彼信悟故。
orig::  ^219b6

昔我於無數劫，以國財身命施人無數。
commentary::  ^219b12

七地二僧祇劫滿，故說昔曾以國位財寶捨身分或盡命。
以此內外財行施，不可知其數量。
orig::  ^219b14

以妄想心施，非為施也。
commentary::  ^219b18

妄想不一，所謂求佛果、進上位、要行滿、欲因圓。
但有能所修相，皆曰妄想，竝非稱實之行也。
orig::  ^219b20

今以無生心，五華施佛，始名施耳。
commentary::  ^219b24

智虗無生，為能修心。
五華施佛，體即無生。
為所修行能所同真而不壞，以華施佛，始名稱實之施。
豈動寂有異也？言五華施佛者，經說佛因中昔名摩衲婆，
此云儒童，買五莖優鉢羅華即青蓮華，施然燈佛。
此時心詣無生，三輪同寂。
故然燈與記釋迦牟尼。
《金剛》亦云：「以實無有法得菩提故，然燈受我記也。」 ^219b26

△二、引別經。
orig::  ^219b38

又空行〔去呼〕菩薩入空解脫門。
commentary::  ^219b40

入者，證也。解脫門有三：一空、二無相、三無願，今舉初攝後故。
言解脫，謂離繫縛。
根本智為能入三解脫為門戶，由此故能於一切法證真如性，
故曰入空解脫門。
此則以智契理耳。
orig::  ^219b42

方言：今是行時，非為證時。
commentary::  ^219c2

方者，始也。菩薩但行三解脫行，不求證三解脫相。
此則正行行時不見行相也。
非獨儒童，空行菩薩亦爾。 ^219c4

△二、結成。
orig::  ^219c8

然則心彌虗、行彌廣，終日行，不乖於無行者，心也。
commentary::  ^219c10

結上也。彌，極也。既以至虗之心造行，則行亦寂滅。
尚無二相，豈有行耶？ ^219c12

△三、廣示。
orig::  ^219c14

是以《賢劫》稱無捨之檀。
commentary::  ^219c16

《賢劫經》也。梵云檀那，此云施，即六度之一也。
三輪同寂，雖無捨而施行彌勤，故曰之檀。
orig::  ^219c18

《成具》美不為之為。
commentary::  ^219c22

《成具經》也。此通一切竝皆無作而作。
orig::  ^219c24

禪典唱無緣之慈。
commentary::  ^219c26

禪經也。能緣所緣，理同一味，故無二相。
而大慈拔濟不息，即四無量之一也。
orig::  ^219c28

《思益》演不知之知。
commentary::  ^219c32

《思益經》也。能修之智，無知而知，此即根、後二智。
此四句經，古人多配六度，唯初後義現，二三兩句文引難對。
今但隨文釋之，此皆即真之行，行行全真，菩薩造修必當如是。
故《起信》發心，先信真如及三寶故。 ^219c34

△四、責非玄悟。文二：初、責其所執。
orig::  ^219c42

聖旨虗玄，殊文同辨。
commentary::  ^219c44

聖教旨趣虗寂玄微，唯智可了，非情所測。
動寂之文有殊，不二之義同辨。
orig::  ^219c46

豈可以有為便有為、無為便無為哉？
commentary::  ^220a2

責前聞動執有為、聞寂執無為。
orig::  ^220a4

菩薩住盡不盡平等法門，不盡有為、不住無為，即其事也。
commentary::  ^220a6

此引《淨名經》。香積諸來菩薩向佛求法，當還本土。
佛告曰：「有盡不盡平等法門。
汝等當學。何謂盡？
謂有為法。何謂不盡？
謂無為法。」則菩薩當住平等、不住二邊，
不盡有為即有而無，不住無為即無而有，
即菩薩動寂不二之行，故云即其事也。 ^220a10

△二、斥其非喻。
orig::  ^220a18

而以南北為喻，殊非領會之唱。
commentary::  ^220a22

南北之方定異、寂動二行常一，將定異而喻常一，豈能領解也。
已上顯等行畢。
other:: 
### 窮源第十六
 ^220a24

△後二，就人法示等證。
文二：初、明人法同異。
文二：初、先後窮源問。
文二：初、章名。
orig::  ^220a28

窮源第十六
commentary::  ^220a32

窮謂推窮，源謂本源。
前章已知一乘正行動寂同時，今則行成必證，
未曉證法之人，人法誰先誰後？
先者為源，二俱有過，故推窮之。 ^220a34

△二、正問二：初、先人後法過。
orig::  ^220a40

有名曰：非眾生無以御三乘。
commentary::  ^220a42

御者，進也。先有人，方可進御三乘。
因行理合云御一乘。
今約從凡入漸，漸必歸實，據昔曰三乘也。
又問者多約權難實故也。
orig::  ^220a44

非三乘無以成涅槃。
commentary::  ^220b2

非三乘，行人無以成就一無為法。
orig::  ^220b4

然必先有眾生，後有涅槃。
commentary::  ^220b6

此則人在先、法在後，以人為源也。
下出過去。
orig::  ^220b8

是則涅槃有始，有始必有終。
commentary::  ^220b10

有為有始終，無為無三世，豈容有始終耶？
△二、先法後人過。
orig::  ^220b12

而經曰：「涅槃無始無終，湛若虗空。」
commentary::  ^220b16

豎窮三際，故無始終。
橫徧十方，故湛若虗空。
orig::  ^220b18

則涅槃先有。
commentary::  ^220b20

涅槃體常，故先有。
下出過云。
orig::  ^220b22

非復學而後成者也。
commentary::  ^220b24

無為既本有，何假學者解行成就此果耶？
難者謂人在先則違經旨，法在先則壞前解行，故今窮之。
other:: 
### 通古第十七
 ^220b26

△二、平等同時答。
文二：初、章名。
orig::  ^220b30

通古第十七
commentary::  ^220b32

通謂融通，古即時分。
上因以人證法，故窮先後之源。
蓋未明法性甚深之旨，猶以三乘滅妄證真問之。
今明法性真常融通今古，由此隨緣方成萬法。
今行人了萬法以會真常，乃名證入，豈同三乘先人後法而有得證耶？
又真理雖則本有，既能隨緣成事，何礙事能顯理之解行耶？
以法性真常融通古今，諸法即事顯理而答之，故曰通古。 ^220b34

△二、正答三：初、明人法不異。
文三：初、正明。
orig::  ^220b48

無名曰：夫至人。
commentary::  ^220c2

寄極證人顯深玄法故。
orig::  ^220c4

空洞無象。
commentary::  ^220c6

無為妙性，寂而空洞，體絕諸相，故曰無象。
此約至人體性寂之又寂，即明不變義也。
orig::  ^220c8

而萬物無非我造。
commentary::  ^220c12

造者，作也。聖凡依正心境萬物，皆由真理隨緣而有，即不變而以顯隨緣。
全法成人、依理成事，義法本真常，故經曰
「無始無終」也。
orig::  ^220c14

會萬物以成己者，其唯聖人乎？
commentary::  ^220c20

會，契也。凡夫不能即事契真，故輪迴不息。
三乘滅妄求真，故積行不息。
今即諸法而契不變真常者，故曰一乘。
聖凡一源，唯獨聖人能即事契理，不歷僧祗而成道，
以顯全人即法；法雖本有，不廢解行。
契會之相既非新得，故異三乘也。 ^220c22

△二、推釋。
orig::  ^220c30

何則？
commentary::  ^220c32

推也。何以會萬物以成己者，其唯聖人耶？
下釋。
orig::  ^220c34

非理不聖、非聖不理，理而為聖者，聖不異理。
commentary::  ^220c36

釋上即事聖理方為聖人也。
先反釋，後順明。然雖人法無二，要由即事契真，方證不二之道。
故由前解行，成此證入也。 ^220c38

△三、引釋。又三：初、釋智由理起。
orig::  ^220c42

故天帝曰：「般若當於何求？」
commentary::  ^220c44

《大品經》。釋提桓因，此云能天主，問須菩提也。
般若聖智如何可求也。
orig::  ^220c46

善吉曰：「般若不可於色中求，亦不離色中求。」
commentary::  ^221a2

色是法相之首，今舉例一切也。
於一切法不即不離之間，而妙契真常，為般若故。
此則契理方為明智，釋上理而為聖。 ^221a4

△二、釋理由智顯。
orig::  ^221a8

又曰：「見緣起為見法，見法為見佛。」
commentary::  ^221a10

見，竝證見。為者，是也。
緣起是事，由見事體空，是了法之真實，故云見法。
真法即真覺體，故曰見佛。
此則由智方即事契真，釋上聖不異理也。 ^221a12

△三、結理智不二。
orig::  ^221a16

斯則物我不異之効也。
commentary::  ^221a20

結上也。物即理也，我者智也。
以上二經證之，則理智相由不異之効可見。
此結成即事會理唯在聖智，故須解行之人證人法融通之性也。 ^221a22

△二、顯妙契即真三：初、正顯。
orig::  ^221a26

所以至人。
commentary::  ^221a30

躡上物我不異，今顯至人妙契之相。
orig::  ^221a32

戢玄機於未兆。
commentary::  ^221a34

戢，斂也。玄機者，智也。
未兆者，無朕迹也。
此則收斂智用，即於覺體而無智照之迹。
以智即理故，方為至人之妙契也。
下諸句例此釋之。
orig::  ^221a36

藏冥運之即化。
commentary::  ^221a42

藏，覆也。冥運者，寂然運用。
即化者，即今萬化也。
藏覆冥寂之體，運用於即今萬化之間。
此即體不離用、理即於事，以為妙契。
orig::  ^221a44

總六合以鏡心。
commentary::  ^221b2

以鏡喻心，心本澄淨故。
四方上下皆不離心而有，故以心而總之也。
此句收現在。
orig::  ^221b4

一去來以成體。
commentary::  ^221b8

過去未來同歸一體。
此句泯過未、融三際一體。
orig::  ^221b10

古今通、終始同。
commentary::  ^221b12

古今終始，一法通之，更無異相。
orig::  ^221b14

窮本極末，莫之與二。
commentary::  ^221b16

理曰本，事曰末。窮極理事，義一名異。
orig::  ^221b18

浩然大均，乃曰涅槃。
commentary::  ^221b20

浩然者，無邊涯也。
均，平也。以理融事，即理而大均，故平等無涯乃曰無為。 ^221b22

△二、引證。
orig::  ^221b24

經曰：「不離諸法而得涅槃。」
commentary::  ^221b26

《淨名》云：「不離諸法而得涅槃，是為晏坐。」
涅槃，以諸法性常寂，故不離相而證理。
此即理事不二。
orig::  ^221b28

又云：「諸法無邊故菩提無邊。」
commentary::  ^221b32

諸法體無邊涯，菩提覺體亦無邊涯。
此即能證智與理不二。
上二經以明理、事、智三，名異義一也。 ^221b34

△三、結成。
orig::  ^221b36

以知涅槃之道存於妙契。
commentary::  ^221b40

雖理事常融，要由妙契即真，方曰證道。
故人法不二，不廢解行證入也。
orig::  ^221b42

妙契之致本乎冥一。
commentary::  ^221b46

契則萬法一致。
orig::  ^221b48

然則物不異我、我不異物，物我玄會，歸乎無極。
commentary::  ^221c2

人法不異，契會玄微。
同歸一道，更無過極。
△三、結非先後。文二：初、正結。
orig::  ^221c4

進之弗先、退之弗後，豈容終始於其間哉？
commentary::  ^221c8

不二之道，進退求之，不見先後之相，豈容終始可得也。 ^221c10

△二、引證。
orig::  ^221c12

天女曰：「耆年解脫亦何如久。」
commentary::  ^221c14

《淨名經》。舍利弗問天女曰：「止此室，其已久如。」
天曰：「如耆年解脫。」
舍利弗言：「止此久耶？」
天曰：「耆年解脫亦何如久？」
此蓋身子以久近問之，天女以無久近而答。
身子再審其久近，天女以絕久近責之。
耆年者，指舍利弗，曰耆宿也。
意謂汝證解脫時，我止此室。
今取責無久近之言，以證涅槃絕先後始終之相。
other:: 
### 攷得第十八
 ^221c16

△一、明得法有無。
文二：初、有無乖得問。
又二：初、章名。
orig::  ^221c30

攷得第十八
commentary::  ^221c34

攷謂推究，得者證也。
以前章明物我不異之道，要由契會之人。
未知能契之人，如何證此平等之法？
此則將隣證位，餘疑未決。 ^221c36

△二、正問二：初、引經雙立問。
orig::  ^221c42

有名曰：經云：「眾生之性，極於五陰之內。」
commentary::  ^221c44

此約界內眾生隨緣妄性，體是無明，色心依此而有，
妄心又依色心而住，故曰極於五陰之內也。
此明住有則失。
orig::  ^221c46

又云：「得涅槃者，五陰都盡。
譬猶燈滅。」
commentary::  ^222a4

燈滅者，膏明俱竭，喻色心滅。
此約相宗定性二乘入無餘涅槃義也。
此明同無曰得。 ^222a6

△二、得失俱非問。
文二：初、住有不能證。
orig::  ^222a8

然則眾生之性頓盡於五陰之內，涅槃之道獨建於三有之外。
commentary::  ^222a12

頓盡者，盡同其中，故眾生在三界。
無為非三界，此即事理迢然也。
orig::  ^222a16

邈然殊域，非復眾生得涅槃也。
commentary::  ^222a20

邈，遠也。人有法無，理事相隔，故知眾生與涅槃殊別，人無得法之分。 ^222a22

△二、離有無能證。
orig::  ^222a24

果若有得，則眾生之性不止於五陰。
commentary::  ^222a26

果，決也。決定有人得法，則須性離五陰、絕妄契真矣。
orig::  ^222a28

必若止於五陰，則五陰不都盡。
commentary::  ^222a32

五陰不盡，則與涅槃相隔。
orig::  ^222a34

五陰若都盡，誰復得涅槃者也？
commentary::  ^222a36

若盡五陰，#CB01926;身滅智，則無眾生。
既無能證之人，將何得所證之法？
此明能證之人，有無俱不能證涅槃。
未知一乘實教行人欲證涅槃，如何可得耶？
other:: 
### 玄得第十九
 ^222a38

△二、即事玄證答。
文二：初、章名。
orig::  ^222a44

玄得第十九
commentary::  ^222a46

玄謂深玄，即本無義也。
得謂證也。本無可得，故曰真得。
有名之問，葢疑別有所得。
今無名之答，但能於心境一切本無所得，
即真證涅槃平等妙體，豎無初後、橫無邊涯，
故云玄得；非謂行人別有一理可得也。
此章為十九章之深深、四論之至極。
前之新生義解，何必存焉？
情盡見除，本無所得，故曰玄得。 ^222a48

△二、正答二：初、揀辯真偽。
orig::  ^222b14

無名曰：夫真由離起、偽因著生。
commentary::  ^222b16

起者，顯義。生者，現義。
然法本無住、人有悟迷，故離名相則真實顯，著名相則虗偽現。
故知真偽但由人有迷悟異耳。
orig::  ^222b18

著故有得、離故無名，是以則真者同真，法偽者同偽。
commentary::  ^222b24

法則義同，皆造詣也。
悟乃法則於真，真無名相、能證亦無，故曰同真。
此則則真屬解、同真屬證。
迷則法則於偽，偽有差殊，故事有萬種，故曰同偽。
此則迷真曰法偽、順妄曰同偽。
此上立迷悟二端。
orig::  ^222b26

子以有得為得，故求於有得耳。
吾以無得為得，故得在於無得也。
commentary::  ^222b34

有名子以有所得為得，故求有得之人以何而得涅槃？
此乃法偽同偽也。
無名者以無所得是得，故得涅槃在於無得，此乃則真同真矣。 ^222b38

△二、正明玄得。文三：初、定宗議本。
orig::  ^222b42

且談論之作，必先定其本。
commentary::  ^222b46

且者，汎詞。大凡談論，語必有本。
有本者，所詮也，則言有所起、語有所歸。
如詮真性，則可以語之曰不改變、無生滅、豎窮橫徧。
則語歸於性，性為本矣。
orig::  ^222b48

既論涅槃，不可離涅槃而語涅槃也。
commentary::  ^222c6

今之問答既論涅槃，則所說以涅槃為本，不可離本而語也。
orig::  ^222c8

若即涅槃以興言，誰獨非涅槃？
而欲得之耶？
commentary::  ^222c12

誰，何也。若即本興言，但說一切無得，皆語涅槃。
何獨有非語涅槃之言，而欲別有所得而談論耶？
此責前攷得之情惑也。 ^222c14

△二、推求語本。
orig::  ^222c18

何者？
commentary::  ^222c20

推也。何者之言是語涅槃耶？
下釋。
orig::  ^222c22

夫涅槃之道。
commentary::  ^222c24

此標下語本也。
orig::  ^222c26

妙盡常數。
commentary::  ^222c28

總句語也。微妙出常情數量，數量無所得。
故下別句語云。
orig::  ^222c30

融冶二儀。
commentary::  ^222c34

罏冶可以和融異器。
天尊地卑，同涅槃體，即尊卑無所得。
下例知也。
orig::  ^222c36

滌蕩萬有。
commentary::  ^222c40

萬是多數，有為差別。
蕩，無所得也。
orig::  ^222c42

均天人。
commentary::  ^222c44

均，平也。天勝人劣，均無所得故。
orig::  ^222c46

同一異。
commentary::  ^222c48

對異有一，一與異同，故一異無所得。
orig::  ^223a2

內視不己見、返聽不我聞。
commentary::  ^223a4

無聲色可得故。
orig::  ^223a6

未甞有得、未甞無得。
commentary::  ^223a8

甞，曾也。涅槃無有得無得可得故。
又五性之中，三分半人非無得，一分半人非有得。
以緣就性，無邪正可得。
斯為即本立言，言皆語本，則知一切無所得，
方為真得涅槃常住妙體，故曰玄得。
豈令眾生別有所得而證涅槃。 ^223a10

△三、引經廣釋二：初、明不二中二：初、釋理無得為涅槃果。
文三：初、明不即離。
orig::  ^223a18

經曰：「涅槃非眾生，亦不異眾生。」
commentary::  ^223a22

不即五陰性相，性相無所有故。
不異五陰性相，性相無所有即涅槃故。
此則無即離可得為玄得。 ^223a24

△二、顯不生滅。
orig::  ^223a26

維摩詰言：若彌勒得滅度者，一切眾生亦當滅度。
commentary::  ^223a30

涅槃，此云滅度。彌勒是聖，眾生是凡，由聖無所得故，彌勒得滅度。
又由凡亦無所得故，眾生亦當得滅度。
此則聖凡不待泯而自盡，故同玄得也。
orig::  ^223a32

所以者何？
commentary::  ^223a38

有何所以眾生亦當得滅？
orig::  ^223a40

一切眾生本性常滅，不復更滅。
commentary::  ^223a42

眾生本性，三際常寂滅故。
以無眾生可得為真滅，不待滅眾生而別證滅理，故云不復更滅。
故《楞伽》云：「初生即有滅，不為愚者說。」
此明生即無生，故生無所得。
orig::  ^223a44

此名滅度在於無滅者也。
commentary::  ^223b4

論譯成經意。此顯滅度之名，即在於無滅可得。
故《涅槃》云：「生滅滅已，寂滅為樂。」
此明滅即無滅，故滅無所得。
以生滅無所得故，方為玄得。
即凡聖真妄染淨依正皆為玄得，故曰誰獨非涅槃。
此乃一切無得，方真達常住妙體平等寂滅，斯為玄證矣。 ^223b6

△三、結成理果。
orig::  ^223b14

然則眾生非眾生，誰為得之者？
涅槃非涅槃，誰為可得者？
commentary::  ^223b18

生即無生、滅即無滅，以誰為能得之人？
復以何為可得之法？
則生滅雙遣、人法兩亡，理事俱泯、平等一味，乃曰玄得。
豈存能得之人，而謂別有所得耶？ ^223b22

△二、釋智無得為菩提果三：初、遣有無。
orig::  ^223b28

《放光》云：菩提。
commentary::  ^223b30

此云覺，即始覺智果也。
相教直至佛位，上品四智俱圓，方稱覺滿。
果位智強識劣，故說轉八識成四智，但轉其名不轉其體。
四智者，一轉賴耶為大圓鏡、二轉末那為平等性、
三轉意為妙觀察、四轉前五為成所作。
法性宗中，始覺滅相直至生相，通名始覺。
生相若盡，方稱覺滿，皆菩提果。
但理智二果，一異分之，故二宗說異。
今此先約分教說，故前明理、此明智。
orig::  ^223b32

從有得耶。答曰不也。
從無得耶。答曰不也。
從有無得耶？答曰：不也。
離有無得耶？答曰：不也。
commentary::  ^223b48

此遣有求為得。初句有得為得，次句無得為得，
三句亦有亦無得為得，四非有非無得為得。
此既四處欲求有得，故皆答云不可也。
經云：「般若如火聚，四面不可取，取則成謗。」
orig::  ^223c4

然則都無得耶？答曰：不也。
commentary::  ^223c12

此遣不求為得，以菩提非都無所求而得故。
又前四墮作病，此句墮任病。
此上五句，竝為欲求可得之相，故非玄得，皆答不也。 ^223c14

△二、明玄得。
orig::  ^223c18

是義云何？
commentary::  ^223c20

問得菩提之義。
orig::  ^223c22

答曰：無所得故為得也。
commentary::  ^223c24

非謂別有所得名得菩提，但於一切處得無所得即菩提果滿。
非但無法可得，亦復無智可得，方為得智。 ^223c26

△三、結智果。
orig::  ^223c30

是故得無所得也。
commentary::  ^223c32

得於無所得，故曰玄得矣。
此則始覺合本，斷生相盡、微細念離。 ^223c34

△二、顯不二。文四：初、結前不二。
orig::  ^223c36

無所得謂之得者，誰獨不然耶？
commentary::  ^223c38

菩提涅槃竝以無所得為真得，則知理智不二，同無所得。
何有不如此耶？故知以理融智，則理外無智；
以智融理，智外無理。
理智融融，泯絕無寄，方為玄得。 ^223c40

△二、述成真體。
orig::  ^223c46

然則玄道在於絕域，故不得以得之。
commentary::  ^223c48

述上涅槃理果在於絕殊異之域，故以一切無得為玄得也。
orig::  ^224a2

妙智存乎物外，故不知以知之。
commentary::  ^224a6

述上菩提智果在乎相外，故以無念而知是真知也。
orig::  ^224a8

大象隱於無形，故不見以見之。
大音匿於希聲，故不聞以聞之。
commentary::  ^224a12

述上理智不二為一乘果也。
真身大象本無理智之形，真常大音本無理智之名，故無理智聞見方為見聞。
此約證見證聞，非解見也。
言隱匿者，皆無也。
希聲者，《道經》曰「聽之不聞曰希」，則真果在無所得，故曰涅槃無名。 ^224a16

△三、結體顯用。
orig::  ^224a24

故能囊括終古。
commentary::  ^224a26

此句結體。謂真體常徧，故能包囊該括，
徧也；終古無忒，常也。
故大涅槃以常徧為義。
orig::  ^224a28

導達羣方。
commentary::  ^224a32

此下顯用，謂能隨緣起用也。
導，化也。達，通也。羣方，萬法也。
謂化用遂通於萬法，無所不周。
orig::  ^224a34

亭毒蒼生，疎而不漏。
commentary::  ^224a38

亭毒，養育也。蒼生，人也。
順俗曰蒼天所生故。
十界眾生皆即真而起，真體雖寂寥虗曠，
而萬化從興，故曰疎而不漏。
《老子》曰：「天網#CB15210;#CB15210;，
疎而不漏。」今借此語。
orig::  ^224a40

汪哉洋哉，何莫由之哉。
commentary::  ^224a48

汪洋，水深廣也。《離騷》云：「臨淵號汪洋。」
今明涅槃體深用廣，何不由斯建立矣。 ^224b2

△四、引證體用。
orig::  ^224b4

故梵志曰：「吾聞佛道厥義弘深、汪洋無涯，
靡不成就、靡不度生。」
commentary::  ^224b6

《八師經》。梵志者，淨行之人也。
佛道者，佛所證道。
弘者，廣大也。讚佛所證之道體深用廣，如水汪洋。
靡者，無也。即真之應，則依正三業功德莊嚴，無不成就圓滿殊勝之事。
一切眾生若見若聞，無不受度。
上句讚化德滿，下句讚化用周。
此如空淨月圓，潭清影落，真常果體大用無方，慈悲願力法爾如此。
此則以真應不二結上大意也。 ^224b10

△總結大意。
orig::  ^224b22

然則三乘之路開、真偽之途辨，賢聖之道存、無名之致顯矣。
commentary::  ^224b24

此一段文，古人節為流通分，或以此都結四論。
蓋文義包博，取釋在人，理亦無爽。
但今大部不以三分科文，前三既各有結文，此段亦合自結當論。
文理甚順，不在煩釋。
初句言開者，顯也。
《法華》云「開佛知見」。
故即開顯三乘所行悉當成佛，則一乘顯了矣。
次句，云真偽者，虗實也。
辨，別也，別權實故。
此意多義，略釋有二：一約理，則理事不二為真，
理事各別為偽；二約人，則一佛乘為實，三乘為權。
辨此真偽、權實。途，路也。
第三句，云賢聖者，十住下賢、十行中賢、
十向上賢，此三十位，亞聖曰賢。
十地曰聖。此皆同證真如、同修佛乘，存此以為正因也。
末句，云無名之致者，理智相盡，異名無得。
圓常妙體，果滿斯顯矣。
又初二句義在十信，第三句在賢聖，末句義在妙覺。
又前二信解一乘，故有開顯辨別之義。
次句行一乘因，故有道存之說。
末句圓證一乘，故曰致顯。
此則結上一十九章有開辨存顯一乘之能，斯為甚深之教矣。
注肇論疏卷第六〔終〕
w:: 音切
note:: 樊 ^224b28

〔扶袁切〕祛
〔丘於切〕迢
〔徒聊切〕邈
〔莫角切〕匿
〔女直切〕括
〔古奪切〕汪 ^224c22

〔烏光切〕
 ^224c24
