
pin:: 大方廣佛新華嚴經合論卷第十
other:: 唐于闐國三藏沙門實叉難陀譯經
author:: 唐太原方山長者李通玄造論
author:: 唐福州開元寺沙門志寧釐經合論
pin:: 世主妙嚴品第一之三
orig:: 
【經】其地堅固，金剛所成。
上妙寶輪及眾寶華，清淨摩尼以為嚴飾，諸色相海無邊顯現。
摩尼為幢，常放光明，恒出妙音。
眾寶羅網，妙香華纓，周帀垂布。
摩尼寶王變現自在，雨無盡寶及眾妙華，分散於地。
寶樹行列，枝葉光茂。
佛神力故，令此道場一切莊嚴於中影現。
其菩提樹高顯殊特，金剛為身，琉璃為榦，眾襍妙寶以為枝條。
寶葉扶疎，垂蔭如雲。
寶華襍色，分枝布影。
復以摩尼而為其果，含輝發#CB08504;，與華間列。
其樹周圍咸放光明，於光明中雨摩尼寶。
摩尼寶內有諸菩薩，其眾如雲，俱時出現。
又以如來威神力故，其菩提樹恒出妙音，
說種種法，無有盡極。
如來所處宮殿樓閣，廣博嚴麗，充徧十方。
眾色摩尼之所集成，種種寶華以為莊校。
諸莊嚴具流光如雲，從宮殿間萃影成幢。
無邊菩薩道場眾會咸集其所，以能出現諸佛光明。
不思議音摩尼寶王而為其網，如來自在神通之力，所有境界皆從中出。
一切眾生居處屋宅，皆於此中現其影像。
又以諸佛神力所加，一念之間悉包法界。
其師子座高廣妙好，摩尼為臺，蓮華為網，
清淨妙寶以為其輪，眾色襍華而作纓絡。
堂榭、樓閣、階砌、戶牖，凡諸物像備體莊嚴。
寶樹枝果周迴間列，摩尼光雲互相照耀。
十方諸佛化現珠王，一切菩薩髻中妙寶悉放光明而來瑩燭。
復以諸佛威神所持，演說如來廣大境界，
妙音遐暢，無處不及。
commentary::  ^73a25

【論】第二、莊嚴道場分者，從其地堅固已下，
至妙音遐暢，無處不及。
於中有二十六行半經〔四百五十二言〕，
總明歎佛依正二報及菩薩神力莊嚴道場分，此如帝網之重重。
於此一段文中，明如來本性中，行四種因，
感四種果報；於一心性中，有四種因，行十波羅蜜；
又於其中，各得十種莊嚴。
何者為四種因果？ ^73b26

第一、明法身因報得金剛地果，經云其地堅固者是也。
其地上有十種莊嚴，即以十波羅蜜以成依報，金剛地為正報。
何者為十種莊嚴？
一、以法性中大智以為檀體，即一行中具十行總圓故，
以此經宗一行即一切行，主伴恒圓滿故。
故以寶輪圓滿用嚴金地，明一即一切故。
二、以寶華以嚴金地，明其性戒清潔，猶如妙華開敷菡萏令人樂見，
發生自他善因果故。
三、摩尼寶以嚴金地，摩尼者，此云離垢寶也，以忍行清高心無諸垢所招依果故。
四、諸色相海以嚴金地，以精進波羅蜜總該眾行，
能招自他果故，以招報故得諸色相海以嚴金地。
五、摩尼為幢莊嚴者，明定體恒淨無傾動故所招果也，禪波羅蜜能普寂故。
六、幢常放光明及出妙音莊嚴法界者，
明定能發慧、慧能說教，以為依果以嚴虗空，又明第六波羅蜜空慧滿故。
七、寶網莊嚴者，明方便波羅蜜成就大悲，
覆護眾生施教行故，所招依果。
為明七住、七地等成大悲法門故，施教行之網漉出眾生，安置於大般涅槃之岸故。
因行如是，依果亦然。
八、妙香華纓垂布莊嚴虗空，此網向下懸垂之飾也。
明第八願波羅蜜，以任運之大智入俗益生教行所招依果也。
如十地菩薩，七地已前作七度鍊真金轉令明淨喻，八地即作種種莊嚴華鬘喻故。
九、摩尼寶王變現自在莊嚴虗空者，明第九力波羅蜜，九住及九地等為大法師說法自在所招依果故。
明十住第九、十行中第九、十迴向中第九、
十地中第九，總明法師位說法自在所招報故。
十、雨寶及華以嚴金地者，明十住、十地等大智法雲，
雨眾法寶及利眾生行普周徧故，所招依果。
從第九摩尼寶變現自在即雨十地法雲之寶者，明住住地地五位相即故。 ^73b38

第二、明萬行因果者，其如來自行、普賢行為因，
所招寶樹行列莊嚴金地，周徧十方為依果。
故經云令此道場一切嚴具樹中現像者，
明覺行相徹、體用徹故。
此總陳樹上莊嚴，後別舉菩提樹一箇，用明眾樹亦爾。
其菩提樹有十種依果者，常以金剛地為正報，其上莊嚴為依報。
又如來身為正報，金剛地及地上一切莊嚴為依報。
今樹者以如來行為因，因行招報樹為依報。
又樹上其樹金剛為身，金剛為正報，榦、
枝、條、葉、華、果為依。
明以行樹、法華、智果、慈悲之葉，以十波羅蜜為枝榦，
法身以為其莖，而隨十行之上報，得十種依果莊嚴。
何者為十？一、金剛為樹身，以法性為檀行體故。
所招金剛樹身依果，為明一切行從法性生故，是故以金剛為身。
云樹高顯者，如下十地品說，十地菩薩行中依果所招之樹，
其莖周圍十萬三千大千世界，高百萬三千大千世界。
如十地菩薩行中依果尚自如是，況復如來？
二、瑠璃為榦者，生枝已上為榦，向下無枝條處為樹身。
明自行淨戒為因，外招瑠璃為樹榦故。
直出者為榦，傍生者為枝，枝上生者為條。
明萬行隨流以淨戒為體，以無染故，皆是法性身隨流而無染淨行果所招報相。
三、眾妙襍寶以為枝條以嚴其榦者，明純襍萬行對緣成忍，
能利自他所招依果故。
四、寶葉扶疎，垂蔭如雲，而嚴其條者，扶疎者，
蔭映得所，明精進波羅蜜，自利利他，教行法門，
覆護得所，不省不繁恰中故，外招依果樹葉，以嚴覆蔭眾生得所故也。
五、寶華襍色，分枝布影，以嚴寶樹者，明如來以無量三昧方便，
隨流利生，影應一切眾生之行，隨類現形，
外招其華，以嚴寶樹，亦明三昧能開敷故。
六、智慧果故，報得依果，以華為嚴，摩尼為果，
與華間列者，明以定華，能敷慧果，寂用自在故，
含輝發#CB08504;者，慧能照燭自他故，
所招依果，華果間嚴。
七、樹出光嚴者，明方便波羅蜜，以大悲心，
處纏同事，方便破闇故，所招依果故，樹出光嚴。
八、光出摩尼者，明第八願波羅蜜，興智自在，所招果故。
九、摩尼寶內，有諸菩薩，俱時出現者，明第九力波盡蜜，
以無功智身，出應隨緣，利含識故，九地菩薩，
為大法師，所招依正，本末相似，以行果能招樹報，
樹出菩薩眾，還明本行，明依正交參，具總別故，
為明本行萬行，報得樹嚴，樹出菩薩，以明因果徹故，
以明摩尼寶中，現菩薩身雲者，表八地無功之淨智，
九地出行，設教利生故，以菩薩是行，樹是行中報得，還於樹中出菩薩故。
十、菩提樹，恒出妙音，說法莊嚴者，明如來十住十地等智波羅蜜，
以大法雲，雨法雨故，所招依果。 ^73c48

第三、明大悲因果者，以如來大悲為因，如來所處宮殿為依果。
此中有五種德而共成之：一、如來大悲含育德以成其宮；
二、以正智利眾生德以成其殿；三、以智觀照利自他德能成其樓；
四、以大智知根設教益生德能成其閣；
五、以大悲弘願周徧利生德，報得宮殿樓閣周徧十方。
又以十波羅蜜行隨大悲生，復成十種依果。
何者為十？以隨法身、隨萬行、隨大悲、隨大智所招依果，
各自區分，不相障礙。
猶如大地生諸卉木，地唯是一，萬像不同，
如水資生喻，思之可見。
但十波羅蜜理唯一性，隨其法身、萬行、
大悲、大智，報自差殊故。
如法身、大願、大悲、大智，十波羅蜜廢一不可，
至八地已來其功未熟，若廢一即一切不成。
欲學佛菩提者，如此通融，不修一行。
若偏修理即滯寂，偏修智即無悲，偏修悲即染習便增，若但修大願即有為情起。
菩薩於此眾行不去不留，以法性均融得所即得，
以定慧力善觀察之，不可懸情斟酌，長諸癡愛。
其十種行以為十種依果莊嚴者：一、以十方一切諸佛平等法性無著大慈大悲心行檀波羅蜜所招依果，
眾色摩尼之所集成，以大悲位中萬行或染或淨非一色故，
所招依果非一色故，以嚴宮殿。
二、以法性自體清淨無表戒體隨大慈悲行守護眾生，
名為行華，能感自他果故，所招寶華報以嚴宮殿。
三、以忍波羅蜜處世濟凡毀譽不變動故，
外招依果諸寶流光光化為幢，幢者不傾動義，勝怨義勝於毀讚之怨故。
四、以精進波盡蜜隨大悲行，外招依果無邊菩薩道場眾會以嚴宮殿咸集其所。
五、以禪波羅蜜隨大悲行，外招依果菩薩出現光明，以定能發大悲慧光明故。
六、以慧波羅蜜隨大悲行，外招依果得不思議摩尼寶王而為其網，
以慧能簡擇成諸法網故，還得不思議音寶網用嚴宮殿。
七、以方便波羅蜜能隨大悲同於染淨隨流之行，
外招依果得自在神通之力，所有境界皆從中出，
明如來以法無依住智慧之門成大悲方便之行為因，
所招神力以嚴宮殿，如七地位中所行方便行成大悲門。
經中喻云：猶如一國純穢、一國純淨，於此二國事難可了知。
明七地菩薩以成就大悲方便萬行，於染淨二見難斷難成故，
為此悲門化利眾生無休息故。
八、以願波羅蜜外招依果眾生所居屋宅現宮殿中，
明如來大願應眾生為因，所招依果如斯顯現故，又以此中明智悲圓淨故。
九、如來以力波羅蜜門隨大悲行為大法師故，諸佛神力所加以嚴宮殿以為依果。
十、以如來行智波羅蜜為因，外招神力一念之間宮殿悉皆包含十方法界，
明智隨悲用普含覆故。
已上十種行用嚴宮殿上莊嚴，皆是如來隨大悲行所招依報故。
文勢連貫互體相依，明一行一切行互參故，一切報果不可無因而得。
以此知之，故但以智細細思之，本來因果內外相似。 ^74b40

第四、明如來大智隨萬行因果者，即智通萬行出現世間示成正覺為正因也。
師子座為依果，從其師子座一段文中義分為三：
一、釋座名；二、陳座高廣；三、明座上莊嚴因果。
一、釋座名師子者，依主釋如來於大眾中得無畏故，
非於座上有師子莊嚴，設有者但明依報故。
二、陳座高廣者，經但言高廣不言量數，
今以例比之，如下十住位中帝釋天宮佛座高十千層級，
十行位中夜摩天宮佛座高百萬層級，
十迴向位中兜率天宮佛座高百萬億層級，高廣隨位各各相稱。
以次類之，十地之位他化天宮其座高億萬億層級，
彼天宮已超化樂故，第三禪中說十一地又超二天倍倍更高，
十地品不言佛座層級高廣之量也。
但以次類之，此之四位佛座高下層級不同者，
以明隨十住、十行、十迴向、十地進修階降，隨位所見高下不同。
以實而論，佛座高廣無有決定，大小高不可得，為如來心量盡所繫故無有量也。
所招依果亦不可以量度故，如無邊身菩薩量佛身際不可得故，
已出情際心數量故。
以此義故，住毛孔中而身不小，居法界中而身不大，
為情量盡故身若隨類，及座高廣座亦隨類。
若以如來自報體而言，以法界為座體，
因既如是，依果亦然，故亦非可量。
如法界品中等，于法界座量為定。
三、明座上莊嚴因果者，略有十種，皆以如來智隨萬行一切處示成正覺為因，
一切處十種莊嚴為依果故。
其十者何？一、摩尼為臺者，明如來智隨法施成檀波羅蜜門，
明智體淨，所招依果得離垢寶為嚴故。
摩尼者，此云離垢寶也。
智能出俗，以此為臺，明智體超塵逈出義也。
二、蓮華為網者，以智隨萬行成戒波羅蜜門，
明其性戒得真不證，處纏不汙，猶如蓮華處水無染為網者，
明智隨戒體教行漉眾生故，所招依果報相似故。
三、清淨妙寶以為其輪者，明如來以智隨行成其忍門，
生在王宮及示成正覺，假令調達梵魔波旬惱而不恚，
所招依果妙寶為輪，明佛忍行圓滿故，果報圓滿也。
四、眾色襍華而作纓絡者，明如來以智隨眾行成精進波羅蜜故，
所招依果眾色之華而作纓絡以嚴寶座，
為明精進行為嚴，大智法身為華纓故，明智行互嚴。
五、堂榭樓閣、階砌戶牖，凡諸物像備體莊嚴者，
明如來以智隨行成禪波羅蜜門故，明其如來智隨禪行無動不寂，
明此禪門總攝法身大悲大智進修行門，
層級次第總皆具足，所招依果亦具足故，總舉凡諸物像備體莊嚴。
俗書云：大屋曰榭，其狀上平，可以為臺觀，
四周置簷，上下以軒檻階砌嚴之，中虗為其室。
亦云：臺上有木為榭。
此為略言之。六、寶樹枝果周迴間列者，
明如來智隨慧用，依根同行所招，依果樹嚴寶座。
寶樹枝果周迴間列者，明理智悲願互參同時，
總別得所，不偏修故，以十玄門參之。
七、摩尼光雲互相照耀者，明如來智隨方便行，隨器與益所招。
如是依果莊嚴照耀者，知根同事。
八、十方諸佛化現珠王，一切菩薩髻中妙寶，
悉放光明而來瑩燭者，明如來因中八地大智，
大願功終，大悲已滿，大智圓明，諸佛摩頂，
能十方示成佛身，一切菩薩願行齊等，故招依果。
佛化珠王，明同十方諸佛自在故。
菩薩妙寶共來瑩座者，明菩薩行圓。
瑩者，明淨義。燭者，照耀義。
以明如來因中八地大智，隨本大願力，
照眾生根，依根與益，故為依果也。
皆以十玄六相該通，總一剎那際，同別具足，
故不可順情而知，常不異理智而知，依無作定體方明。
思而知之者，信位也。
九、復以諸佛威神所持者，如來大智隨行成力波羅蜜，
為大法師說佛法輪，同諸佛力，故所招依果。
佛力持座，令座說法。
十、座出音聲，說佛境界，妙音遐暢，無處不及者，
遐者，遠也。暢者，悅也。
明座出音，說佛境界，徧周法界，遠悅眾生故。
此如來因位，十地法雲潤澤，所招依果故。
orig::  ^75a42

【經】爾時，世尊處于此座，於一切法成最正覺，
智入三世悉皆平等，其身充滿一切世間，其音普順十方國土。
譬如虗空具含眾像，於諸境界無所分別；
又如虗空普徧一切，於諸國土平等隨入。
身恒徧坐一切道場菩薩眾中，威光赫奕，
如日輪出，照明世界；三世所行眾福大海悉已清淨，
而恒示生諸佛國土；無邊色相圓滿光明，
周徧法界等無差別；演一切法如布大雲，
一一毛端悉能容受一切世界而無障礙；
各現無量神通之力，教化調伏一切眾生；
身徧十方而無來往，智入諸相，了法空寂；
三世諸佛所有神變，於光明中靡不咸覩；
一切佛土不思議劫所有莊嚴，悉令顯現。
commentary::  ^76a28

【論】第三、爾時，世尊處于此座已下，至所有莊嚴，
悉令顯現，有十三行經，明歎佛成道，修行果滿，
依正報得，悲智攝生，自在無邊分。
於此分中，從爾時，世尊已下，至所有莊嚴，悉令顯現。
於中有十三行經〔二百二十言〕，總明如來處座，
成佛身、語、智等三業自在，眷屬莊嚴，利生自在。
如來所坐之座，以法界為座體，以如來一切萬行報得為依果莊嚴。
如來是大智之身，緣座上所有莊嚴，皆是如來大智隨行，任運報得。
如龍遊雲起，虎嘯風生，報感之應，然非物能與為也。
成最正覺者，為簡非外道、聲聞、緣覺，於權教中，
木樹草座，厭俗出纏，令劣解眾生起三乘種，
且拔分段苦，非究竟覺之正覺。
簡非如是覺故，故言成最正覺。
此正覺者，不忻不厭，不出不沒，染淨情盡。
以大圓鏡智，稱法界性，自在教化，盡一切眾生。
世界剎海，皆非限劑。
所有報境，身國相徹，圓滿十方。
諸佛眾生，自他同處，互相參入，影現重重，
不云報滿三千大千之剎，不云淨土在於他方。
略說大相，有九十七種大人之相，隨好無盡，
頂著華冠，項著纓絡，手著環釧，非同三乘厭俗出家，勸諸菩薩生於他方佛國淨土。
簡非如是，故言成最正覺，號毗盧遮那，
此云光明徧照佛，以其大智教光，依根破障故。
如經一一自有其文。
智入三世，悉皆平等者，明智能隨俗，言入三世，
即俗體本真，故言平等。
以總別、同異、成壞六相義該括，即總而全別，
即別而全總，即同而俱異，即異而恒同，
即成而俱壞，即壞而俱成，皆非情計一異、
俱不俱、有無非有無、常無常、生滅相故。
如是皆是如來理智，體用、依正悉自在故，以自體無念力大智照之可見。
此一段十三行經，總明如來身、語、智三業依正隨用自在，
經文自具，不煩更釋。
orig::  ^76b4

【經】有十佛世界微塵數菩薩摩訶薩所共圍遶，
其名曰：普賢菩薩摩訶薩、普德最勝燈光照菩薩摩訶薩、
普光師子幢菩薩摩訶薩、普寶#CB08504;妙光菩薩摩訶薩、
普音功德海幢菩薩摩訶薩、普智光照如來境菩薩摩訶薩、
普寶髻華幢菩薩摩訶薩、普覺悅意聲菩薩摩訶薩、
普清淨無盡福光菩薩摩訶薩、普光明相菩薩摩訶薩、
海月光大明菩薩摩訶薩、雲音海光無垢藏菩薩摩訶薩、
功德寶髻智生菩薩摩訶薩、功德自在王大光菩薩摩訶薩、
善勇猛蓮華髻菩薩摩訶薩、普智雲日幢菩薩摩訶薩、
大精進金剛#CB01001;菩薩摩訶薩、
香#CB08504;光幢菩薩摩訶薩、
大明德深美音菩薩摩訶薩、大福光智生菩薩摩訶薩。
如是等而為上首，有十佛世界微塵數。
此諸菩薩，往昔皆與毗盧遮那如來共集善根，
修菩薩行；皆從如來善根海生，諸波羅蜜悉已圓滿；
慧眼明徹，等觀三世；於諸三昧，具足清淨；
辯才如海，廣大無盡；具佛功德，尊嚴可敬；
知眾生根，如應化伏；入法界藏，智無差別；
證佛解脫，甚深廣大；能隨方便入於一地，
而以一切願海所持恒與智俱；盡未來際，
了達諸佛希有廣大祕密之境，善知一切佛平等法；
已踐如來普光明地，入於無量三昧海門；
於一切處，皆隨現身；世法所行，悉同其事；
總持廣大，集眾法海；辯才善巧，轉不退輪；
一切如來功德大海，咸入其身；一切諸佛所在國土，
皆隨願往；已曾供養一切諸佛，無邊際劫歡喜無倦；
一切如來得菩提處，常在其中親近不捨；
恒以所得普賢願海，令一切眾生智身具足。
成就如是無量功德。
commentary::  ^76c16

【論】第四、從有十佛世界微塵數菩薩已下，至無量功德。
於中有三十行經〔五百一十一言〕，明菩薩大眾圍遶分。 ^77a20

於此分中，都顯初會總有四十七眾，皆是圍遶，皆有其意。
於此四十七眾之內，從初菩提樹內流光眾已下，
至普賢等十箇，上名悉同，名之為普眾，
具分為三： ^77a26

一、菩提樹內流光眾，是明本因五位，進修建行，利生成報。
顯因眾，如前所釋。 ^77a32

二、如來所居宮殿內眾。
明佛本因大悲圓滿，覆育含生利生之行等眾。
顯因成報眾。 ^77a34

三十佛世界微塵數菩薩眾中，普賢等，上名悉同。
同名為普者，十箇菩薩眾，明古今諸佛共行普賢行眾。 ^77a38

已上三眾，皆是古今諸佛共行萬行大悲大智，隨五位中進修自利利他十波羅蜜四攝四無量等之常行普賢之道也。
一切菩薩以此為體，一切凡夫以此為所乘，
如大王路法則常然，行與不行非道之異。 ^77a42

從此十普賢眾已下，至第四從三十三天王至大自在天王眾已來，
隨位復分為五： ^77b4

第一、從爾時，世尊處於此座，成最正覺，
并十普賢眾，此是現果成因生信分。
何以然者，為如來是正覺之果，普賢等眾是佛行果，
如來所居華藏淨土是佛報得依果，一切眾生以自根性觀如來三種因果，
及行佛自行普賢門而生信心故。
若不如是，從何生信？
是故如來以此三種因果，而令眾生信樂修行。
以是義故，此之初會及普光明殿中第二會，
至賢首品已來十二品經，總是舉果勸修生信分。 ^77b6

第二從海月光大明菩薩等已下菩薩眾，
并取已下第二執金剛神等九眾諸神，以明十住因果。
何以然者，海月光大明菩薩亦是普賢等眾，
分為異名意者，明還以佛果位內普賢行門入俗利生隨行名別。
既以佛果位內諸佛共行普賢法入俗利生，所堪利者還得舊法不移舊行。
以是義故，還以普賢位內海月光異名菩薩便為十住初心，
明從凡夫地修學十信心，信諸佛正覺之果無異自心本性清淨，
如諸佛性所有分別本性清淨，名無依住智。
如諸佛根本智以禪波羅蜜無作印印之，
即法界性自然相稱，所行諸行即普賢行故、
動靜無二故、所轉法輪即與十方諸佛智契同不異。
如是修習慣習使熟，正覺不移其本一故、
會同諸佛舊覺本智同一性故、行行不移舊普賢行故。
以是義故，將普賢眾內十箇海月光等異名菩薩眾為成十住初心，
明十住初心不離舊法智故，以此下文初發心時便成正覺。
又如海月光大明菩薩向下獲益歎德中經云：
復次海月光大明菩薩摩訶薩得出生菩薩諸地諸波羅蜜教化眾生及嚴淨一切佛國土方便解脫門，
明以普賢行成就眾生入佛大智法界行普賢行五位次第進修法門，
故以普賢入俗果行名海月光，通已下等共成十眾。
用成十住菩薩位門已下通九眾諸神至主藥神等，明是入十住之果行也。
為入十住應真稱之為神，明入住菩薩以自應真法合為神，
覆育含識故，以智靈通救生自在故，稱之為神，非世鬼神也。
次後諸神天等，明五位進修增勝故，漸漸自在也。
以此菩薩神天總明十住已上入位菩薩皆隨自位攝生因果自在行故，
非鬼神之神。若自心達理不與妄合，其智自神不為不思，
而智善通萬有故，此諸神眾皆是如來以五位行攝生得益之眾，
還將行相法門次第作法樣式，令其後學者一一倣之，善知因果故。 ^77b22

第三、從主稼神已下，至主晝神，此十眾諸神，明十行利生法門因果故。 ^77c40

第四、從阿修羅王已下，至日天子，中有十眾，明十迴向利生法則因果。 ^77c42

第五、從三十三天王已下，至大自在天王，
於中有十大天王，明十地利生因果。 ^77c46

已上五眾是寄位，表佛果五位行門因果故。
為利眾生故，寄位顯法，寄位入法，與眾生作法樣，令眾生證修。 ^77c48

從如來座內眾，至如來眉間毫相中所出眾，
於中有四種眾，其意如何？ ^78a6

第一、如來座內眾，明是如來往昔自行，與古同因彰果眾。 ^78a8

二十方菩薩，來集興供眾。 ^78a10

三、諸來菩薩毛孔光明眾，是法界性起無礙一多同異自在大悲無盡不思議眾，
明此法界門法爾如此、體本如是，法行依正重重無礙，以法界智境身土一多法爾相容故。 ^78a12

四、如來眉間毫中眾，是示果成因，生信利生眾。
此是成佛已後，以十信心位，乃至十住、
十行、十迴向、十地、十一地、徧法界法門眾。
舉此自修之因果，還令學者倣之。 ^78a18

已上諸眾配位及來意，即通前樹內流光眾、
宮殿樓閣眾，總有十一眾。
隨位別配，即四十七眾，為五位之內，十箇普賢總為一眾。
當位不分十十部類，故海月光大明菩薩眾，
及已下神天十住、十行、十迴向、十地，各各有十種部從，故都為四十。
通十普賢為一眾，取上四十，共為四十一。
并菩提樹內流光眾、如來所居宮殿眾、
如來座內眾、十方諸來菩薩眾、菩薩毛孔眾、
如來眉間毫中眾，都為四十七眾。
且長科眾意如是，於中義趣，至文方明。
菩提樹內眾、如來宮殿內眾，前已釋訖。
已上且長科初會眾竟，餘待至文。
已上總明舉果行徧周，以成信位。
大方廣佛新華嚴經合論卷第十
w:: 音切
note:: 網 ^78a28

〔网音。〕纓
〔於盈切。〕帀
〔子答切。〕幹
〔古案切。〕扶
〔服夫切。〕蔭
〔於禁切。〕 #CB08504;
麗 ^78b9

〔郎計切。〕校
〔教音。〕萃
〔疾醉切。〕榭
〔祥夜切。〕砌
〔千計切。〕互
〔牙音。〕耀
髻 ^78b11

〔古詣切。〕瑩
〔烏定切。〕暢
〔丑亮切。〕赫
〔許格切。〕奕
〔亦音。〕礙
〔五蓋切。〕靡 ^78b13

〔亡彼切。〕覩
〔當土切。〕悅
〔予月切。〕垢
〔苟音。〕猛
〔莫幸切。〕 #CB01001;
〔藏奚切。〕徹
〔丑列切。〕踐 ^78b15

〔慈演切。〕菡
〔胡感切。〕漉
〔盧谷切。〕鍊
〔郎殿切。〕中
〔去聲。〕譽〔芋庶切。〕嘯
〔笑音。〕
 ^78b17
