
xu:: 
#  No. 1339-A 滌州琅邪山覺和尚中後四錄
No. 1339-A 滁州琅邪山覺和尚中後四錄
author:: 參學門人　用孫　序
夫宗師之出世居方者。
抑而為之。提綱振維者。
蓋不得已。雖以應其羣心之所來。
而大抵之得人者。
其在茲乎。故我琅邪禪師之出化也。
四海雲奔。無所不至。
大音雷發。無所不聞。
其負雄經博論者徑徑勝其數。
皆匿影吞聲于其左右。
凡是提唱者。各有旨歸。
蓋以應動觀機。事無虗發。
或滯其語句者。則釋其所黏。
或執其意解者。則除其所縛。
或坐其向上者。則掇之於未然。
或止其中下者。則擊之於已兆。
或補其所闕。則正眼具全。
或刪其所繁。則大意不紊。
皆以離情妄。泯智照。
然後真心現前。古今獨耀。
隨方施設。一味齊收。
猶如曦馭當畫。影現無垠。
觀者四來。圓以隨對。
其可得而盡之乎。
門人元聚。久探師室。
親承指誨。日有升舉。
即而記之。凡百餘則。
嗣以纂之。以閒干前後二錄。
目之為中錄。於是乎。
舉前後則中攝矣。
舉中則前後盡矣。
非離前後而趣其中。
非離中而止其前後。
中則無後前。前後則無中。 ^197b9

師之大旨。一以貫之。
其可得而思之耶。
設肆目于其間者。
若游滄海玩群龍之闕。
俯視珍貝。心目燦然。
不暇應接耳。師之生緣受業得法。
具載之別錄。不復煩紀。
所謂開正法眼藏。
直指以示人者。其惟我師。
 ^197b43
