
undefined:: 
other:: 天聖廣燈錄卷第二十三　　　〔宋碑〕
other:: 
### 鼎州文殊山應真禪師法嗣

other:: 
#### 筠州洞山曉聰禪師
筠州洞山曉聰禪師
初開堂。示眾云。舉揚宗旨。
意密難明。心地法門。
豈從語路。秖為眾生日用而不知。
背覺合塵。狂迷諸趣。
遂有諸佛出現於世。
轉大法輪。隨根引逗。
若也全提舉唱。曹溪一路平沉。
更乃坐斷十方。忙忙者。
帀地普天。咸皆罔措。
故經云。若但讚佛乘。
眾生沒在苦。如今可謂不以而以。
有屈祖風。曲為初機。
開一線道。上上高士。
久參先德。相共證明。
中下之機。久遊赤水。
夙在荊山。有何異珍。
對眾剖露看。 ^536a23

時有僧出禮拜　師云。
南海土番應不識。
碧眼波斯笑點頭。 ^536a37

問。新院新年新出世。
今日當人事若何　師云。
速禮三拜　進云。
恁麼則大眾證明去也　師云。
退後三步。 ^536a41

問。大眾雲集。師登寶座。
向上宗乘。請師舉唱　師云。
下坂不走。快便難逢。 ^536a45

師又云。問話且置。
問答也無了期。古人云。
問在答處。答在問處。
言多去道轉遠。秖可以言語道斷。
心行處滅。若也葛藤去。
舉足下足皆是道場。
動靜去來無非佛事。
若於衲僧門下。一言相契。
天地懸殊。豈況忉忉。
轉無所益。久立。伏惟珍重。 ^536b2

僧問。師唱誰家曲。
宗風嗣阿誰。 ^536b10

師云。竹錫挑擎千界月。
鉢囊盛貯五天雲。 ^536b12

問。欲求真。先去塵。
塵即不問。如何是真　師云。
去年共汝栽杉樹。
今歲宛爾種松根。 ^536b14

問。古聖說不到處。
請師舉　師云。寒星明月夜。
寂寂萬家門　進云。
恁麼則親到洞山也　師云。
汝為藏主來多少時也　師在眾時。
因僧在楊州。來舉泗州大聖在彼出現。 ^536b16

便有僧問師。既是泗州大聖。
為什麼却在楊州出現　師云。
君子愛財。取之有道。 ^536b24

師上堂云。聞皷聲來到法堂上。
佛法向什麼處去也。
還有人道得麼。莫是去來。
叉手當#CB05577;。
唱一聲喏。東邊却過西邊。
是麼。又云。莫無言無說。
是麼。良久。云。有人道得。
試出來對眾道看。
若道不得。晨朝有粥。
齋時有飯　時有僧問。
無根樹子向什麼處栽　師云。
千年常住一朝僧。 ^536b28

問。如何是離聲色句　師云。
南瞻部洲。北#CB15106;單越　進云。
恁麼則學人知恩不昧也　師云。
四大海深多少。 ^536b38

問。古鏡未磨時如何　師云。
此去漢陽不遠　學云。
磨後如何　師云。
黃鶴樓前鸚鵡洲　問。
如何是佛　師云。
理長即就。 ^536b42

師上堂云。相見不揚眉。
君東我亦西。紅霞穿碧海。
白日照須彌。久立。 ^536b48

冬日。師上堂。有僧問。
即心即佛。埋沒宗風。
絕境沉機。全乖道體。
去此二途。請師別道　師云。
正當一陽景。瑞雪落雰雰　進云。
恁麼則東西不辨。
南北不分也　師云。
大國同忻慶。共賀聖明君　學云。
未審向上還更有事也無　師云。
長因送人處。憶得別家時。 ^536c4

師又云。也好東問西問。
暖熱道場。一言相契。
萬別千差。久立。 ^536c14

師上堂云。教山僧道什麼即得。
古即是今。今即是古。
所以楞嚴經道。松直棘曲。
鵠白烏玄。還知得麼。
雖然如此。未必是松一向直。
棘一向曲。鵠便白。
烏便玄。洞山道。者裏也有曲底松。
也有直底棘。也有玄底鵠。
也有白底烏。久立。 ^536c18

師上堂。僧問。學人進又不得。
退又不得時如何　師云。
抱頭哭蒼天　學人無語　師又云。
汝還知鉢盂鐼子落處麼。
汝若知得落處。也從汝問。
三十年後。驀然問著也不定。
久立。 ^536c28

師上堂云。同生像季。
去聖遙遠。佛法稀踈。
人心淡薄。衲僧面前恁麼說話。
却成造次。各各彼彼。
氣宇如王。且道師子尊者是第幾祖。
久立。 ^536c36

師上堂。舉。寒山云。
井底生紅塵。高峰起波浪。
石女生石兒。龜毛寸寸長。
若欲學菩提。但看此牓樣。
良久。云。還知落處也無。
若也不知落處。看看。
菩提入僧堂裏去也。
久立。 ^536c42

師上堂云。春寒凝冱。
夜來好雪。還見麼。
大地雪漫漫。春風依舊寒。
說禪說道易。成佛成祖難。
珍重。 ^537a2

師上堂。有僧問。如何是祖師西來意　師云。
燈籠掛露柱。 ^537a6

問。達磨未傳心地印。
釋迦未解髻中珠。
此時若問西來意。
還有西來意也無　師云。
六月雨霖霖。寬其萬姓心　進云。
恁麼則雲散家家月。
春來處處花　師云。
脚跟下到金剛水際是多少　僧無語。 ^537a8

師云。祖師西來。特唱此事。
自是上座不薦。所以從門入者。
不是家珍。認影為頭。
豈非大錯。既是祖師西來。
特唱此事。又何更對眾忉忉。
珍重。 ^537a16

師上堂。舉。佛奧和尚上堂。
拈起拄杖云。過去也恁麼。
未來也恁麼。現在也恁麼。
歸宗誠禪師云。過去也不恁麼。
未來也不恁麼。現在也不恁麼。
師云。洞山道。一任儞兩箇者和尚七顛八倒。
久立。珍重。 ^537a22

師上堂云。晨鷄報曉靈。
粥後天便明。燈籠猶瞌睡。
露柱却惺惺。又云。
惺惺直言惺惺。歷歷直言歷歷。
明朝後日莫認奴作郎。
珍重。 ^537a30

僧問。承古有言。色心不二。
彼我無差。如何是色心不二　師云。
雨下大地濕。天晴道路乾　進云。
如何是彼我無差　師云。
速禮三拜。更莫忉忉。
知汝從湖南來。 ^537a34

師又云。汝每日上堂喫粥飯。
左手捧鉢盂。右手把匙筯。
是彼我。是無差。阿那箇是色心不二。
試更道看。若道不得。
若自歸堂。久立。珍重。 ^537a42

師上堂。舉。傅大士頌。
　　夜夜抱佛眠　朝朝還共起　起坐鎮相隨
　　如形影相似　欲識佛去處　秖者語聲是 ^537a48

玄沙道。大小傅大士。
秖認得箇昭昭靈靈。
九峯禪師道。大小傅大士於一法中而無異見。
九峰即不然。夜夜困即睡。
朝朝覺即起。洞山道。
九峯禪師是人人言不虗設。
語不浪施。 ^537b6

師云。洞山道。困來即便眠。
覺來即便起。不可須待夜便眠。
早便起。秖如儞衲僧分上。
白日還睡麼。雖然如此。
三十年後。也莫和泥合水。
珍重。
other:: 
##### 夏日早參頌
夏日早參頌
　　晨參暮請無別事　古代松傾直至今
　　折旋俯仰全體足　莫累曹溪與少林
　　三月鸎啼春樹老　九旬時雨日霖霖
　　滴滴不離毗盧宗　海上番人笑夜深
other:: 
##### 閑坐頌
閑坐頌
　　太平時代不思議　佛法無悟亦無迷
　　困來打睡飯來喫　學禪學道大愚癡
other:: 
##### 早參頌
早參頌
　　曙色纔分便即參　九年面壁過多談
　　俱胝一指虗勞力　禪客豈待口喃喃
other:: 
##### 困事有頌
困事有頌
　　天晴蓋却屋　承乾刈却禾　早輸王稅了
　　皷腹唱巴謌
other:: 
##### 浴佛有頌
浴佛有頌
　　四月八佛降生日　指天指地稱第一
　　九龍噴水沐金體　摩訶般若波羅蜜
other:: 
##### 頌秘魔巖和尚持杈
頌秘魔巖和尚持杈
　　藜荒老倒眼彌麻　自救無療更持杈
　　嶺南獵獠當時見　一棒打殺省魔家 ^537b12

師一日不安。上堂辭眾。
至七日早示寂。至齋時。
却來。遂述法身頌示眾。
　　參禪學道莫忙忙　問透法身北斗藏
　　余今老倒尩羸甚　見人無力得商量
　　唯有钁頭知我道　種松同步上金剛 ^537c10

師言訖。跏趺而寂。
建塔于金剛嶺。
other:: 
### 南嶽山南臺懃禪師法嗣

other:: 
#### 汝州高陽山法廣禪師
汝州高陽山法廣禪師 ^537c20

上堂。有僧問。三身中。
那箇身為正　師云。
鳥道幽玄無障礙。
石人眼裏不裁華　進云。
恁麼則觸處皆真迹。
通幽不繼塵也　師云。
橫身三界外。徧處不曾藏。 ^537c22

問。牛頭未見四祖時。
為什麼百鳥#CB05327;花献　師云。
春煦發生應無滯。
豁達靈源眾類欽　進云。
見後為甚不#CB05327;花献　師云。
人事秖因貧處斷。
世情偏向富門家。 ^537c28

問。如何是佛　師云。
騎牛不入草　問。
如何是祖師西來意　師云。
九年面壁人難別。
一句澄流事莫窺。 ^537c34

問。大眾齋臨。請師舉唱　師云。
一音剖出河沙句。
廓落靈源應萬機。 ^537c38

問。如何是大悲千手眼　師云。
隨坑落壍。
問。如何是和尚家風　師云。
一句無私語。秖待五湖賓。 ^537c42

問。如何是道　師云。
此去襄州不遠　進云。
如何是道中人　師云。
南來北往。
other:: 
#### 潭州石霜山節誠禪師
潭州石霜山節誠禪師 ^537c44

上堂。有僧問。承古有言。
滿眼青山無寸樹。
極目淥水絕波瀾。
未審佛殿與僧堂又如何　師云。
風擊樹頭波浪起。
石人夜半棹船歸　問。
佛未出世時如何　師云。
逢人不見面　進云。
出世後如何　師云。
極目指青山。 ^538a2

問。如何是石霜境　師云。
四時花木秀　進云。
如何是境中人　師云。
老對白雲根。 ^538a10

問。承古有言。捲簾當白晝。
移榻對青山。如何是捲簾當白晝　師云。
過淨瓶來　學云。
如何是移榻對青山　師云。
却安舊處著。 ^538a14

問。如何是祖師西來意　師云。
青山無異色。鳥道有玄關。 ^538a18

師上堂。示眾云。心外無法。
法外無心。隨緣蕩蕩。
更莫沈吟。儞等諸人。
纔上階道。便好#CB06873;去。
更待要第二杓惡水潑作什麼。
珍重。
other:: 
### 蘄州五祖山師戒禪師法嗣

other:: 
#### 蘄州三角山懷澄禪師
蘄州三角山懷澄禪師 ^538a22

上堂。僧問。如何是佛　師云。
文不加點。 ^538a28

問。如何是佛法大意　師云。
文殊自文殊。解脫自解脫。 ^538a30

問。如何是三角境　師云。
長官姓張　進云。
如何是境中人　師云。
學廣語聲低。 ^538a32

問。見者是色。聞者是聲。
去此二途。請師別道　師云。
古寺新牌額。 ^538a34

問。不與萬法為侶者時是什麼人　師云。
觀世音菩薩。 ^538a38

師勘新到僧云。近離什麼處　僧云。
離蘄水　師云。可煞泥水　僧云。
一切尋常　師云。
恁麼則拖泥拽水也　僧云。
恰是。 ^538a40

師一日見僧披衲帔。
師云。得恁麼好針線　僧云。
秖要牢固　師云。
打草虵驚作什麼　僧云。
客來須看　師云。
秖有者箇。更別有　僧云。
雲生嶺上　師云。
未在。更道　僧云。
滴水巖間。
other:: 
#### 筠州洞山自寶禪師
筠州洞山自寶禪師 ^538a44

上堂云。諸人盡到看裡。
且教新豐道箇什麼即得。
不見道。上頭是天。
下頭是地。日月星辰。
森羅萬象。總在者裏。
拈起拄杖云。且道者箇是什麼。
刢利衲僧出來說看。
說得出。有衲僧鼻孔。
說不出。衲僧鼻孔在什麼處。
喝云。八千猶是近。
十萬更愁人。打禪牀。
便下座。 ^538b6

師上堂。僧問。如何是佛　師云。
腰長肚短　問。聲聞悟道。
見色明心。學人到者裡。
為什麼不會　師云。
是什麼閑家具　僧拍手一下　師喝云。
話頭也不識。速道。
速道　僧無語　師便打。
other:: 
### 復州崇勝光祚禪師法嗣

other:: 
#### 襄州延慶山子榮禪師
襄州延慶山子榮禪師 ^538b18

初開堂日。纔陞座宣疏了。
維那白槌。師示眾云。
者箇古錐。自靈山會上相承露布葛藤。
直至于今。未曾間歇。
若論舉唱宗乘。千聖也順失利。
莫怪恁麼道。不惜眉毛。
避之不及。 ^538b26

時有僧問。龍居一曲師親唱。
鳳嶺當筵事若何　師云。
巖前露滴　學云。
寒松有韻。#CB00589;上清風也　師云。
終朝弄影。 ^538b32

問。萬法無言猶是說。
更待無言。師說箇什麼　師云。
放儞三十棒　學云。
今聲言古韻。為眾出囂塵　師云。
自領。 ^538b38

問。如何是是隨色摩尼珠　師云。
三箇童兒弄花毬　進云。
恁麼則終朝盡日也　師云。
頭白齒落。 ^538b42

師上堂。僧問。靈光隱隱。
月照寒#CB00551;。
善法堂前。請師舉唱　師云。
聽　學云。此猶是者邊事。
那邊事作麼生　師云。
脚下毛生。 ^538b48

問。如何是延慶境　師云。
陽廣洞居方丈北。
道安巖向食厨東　進云。
如何是境中人　師云。
鳳林關下往來者。
峴山亭上任看#CB15156;。 ^538c4

問。須菩提巖間宴坐。
為什麼天雨寶華　師云。
好事不如無　進云。
恁麼則今日親承方便也　師云。
方便事又作麼生　學人擬議　師便打。 ^538c8

師夏滿日上堂。僧問。
夏終今日。畢竟如何　師云。
天晴道路乾　進云。
便恁麼去時如何　師云。
直徹海涯邊。 ^538c16

問。如何是佛　師云。
橫身彰十號。入槨示雙趺　學云。
將何供養　師云。
合掌當胸。 ^538c20

問。如何是道　師云。
山間唯淡薄。 ^538c22

進云。如何是道中人　師云。
林下任淒涼　問。
如何是祖師西來意　師云。
穿耳胡僧不著鞋。 ^538c24

師上堂。示眾云。延慶有一訣。
隨機便施設。擬議進前來。
柱杖驀頭楔。當下便成褫。
敢保猶未徹。脫却貼體衫。
挑出眼中屑。灑灑箇衲僧。
狐疑永消滅。直饒千聖現。
早箇勿交涉。久立。
珍重。
other:: 
#### 蘇州洞庭翠峰沖顯禪師
蘇州洞庭翠峰沖顯禪師 ^538c30

初開堂日。纔陞座宣疏了。
維那白槌云。法筵龍象眾。
當觀第一義。 ^538c38

師云。宗乘一唱。三藏絕詮。
祖令當行。十方坐斷。
其唯達士不避死生。
眨上眉毛。出眾相見。 ^538c40

時有僧問。天人普集。
竚聽雷音。學人上來。
請師垂示　師云。
十萬八千不是遠　學云。
大眾今日露恩去也　師云。
後五日看。 ^538c44

問。如何是諸佛本源　師云。
千峰寒色　進云。
未委向上更有也無　師云。
雨滴巖花。 ^538c48

問。如何是和尚為人一句　師云。
量才補職　進云。
恁麼則謝師方便　師云。
自領去。 ^539a4

問。像季檀那請。人天大導師。
為祝當今壽。無俗說真如　師云。
道泰不傳天子令　進云。
恁麼則永揚西祖之風也　師云。
教休不肯休　問。
還丹一顆。點#CB05033;成金。
至理一言。點凡成聖。
學人上來。請師一點　師云。
風清月白　學云。
更有尖新也無　師云。
僻地生雷　問。師唱誰家曲。
宗風嗣阿誰　師云。
分明記取　進云。
恁麼則昔日智門。
今朝和尚　師云。
有什麼交涉。 ^539a8

問。如何是佛　師云。
足躡千輪　進云。
恁麼則今古應無墜也　師云。
棒上不成龍。 ^539a22

問。色心不二。彼我無差。
學人總不恁麼會。
乞師再垂方便　師云。
放儞三十棒　進云。
恁麼則天上天下唯我獨尊　師云。
拖出。 ^539a26

問。朝蓋親臨於法會。
師將何物答君恩　師云。
也順是汝證明　學云。
君恩既如是。祖道又如何　師云。
知恩事又作麼生。
　學云。懷抱目分明　師云。
禮拜子退。 ^539a30

師又云。一問一答。
總未了在。直饒乾坤大地樹木叢林盡為衲僧。
異口同聲。各致百千問難。
不消山僧彈指一下。
並乃高低普應。前後無差。
擴祖佛之妙靈。廓人天之幽跡。
故乃高登家表。敻出眾中。
勝量由是杳忘。大用目茲灑落。
如是明何假覺城東際。
五眾咸居古佛廟前。
此時參畢。不勞久立。
伏惟珍重。
other:: 
### 峨嵋山黑水寺承璟禪師法嗣

other:: 
#### 峨嵋山黑水寺義欽禪師
峨嵋山黑水寺義欽禪師 ^539a38

初開堂。僧問。昔日靈山會上。
一佛出世。諸聖證明。
今日和尚出世。什麼人證明　師云。
謝上座證明　進云。
恁麼則大眾蒙師恩去也　師云。
速禮三拜。退後。退後。 ^539b2

問。已知靈山親授記。
未審演法嗣何人　師云。
畢鉢巖前曾侍處。
今朝足下瑞雲生。 ^539b8

問。昔日龍女献珠。
身成正覺。學人無珠可献。
還得成佛否　師云。
莫妄想　問。如何是和尚親切為人一句　師云。
大眾總見闍梨此一問　進云。
莫便是和尚為人處也無　師云。
且領前話。 ^539b12

問。如何是不動尊　師云。
足下三千里　學人不會。
乞師再指　師云。
十里較一程。 ^539b20

問。如何是佛　師云。
曾問幾人來　學人未曉。
特伸請益　師云。
莫妄想　進云。恁麼則依而行之　師云。
儞見箇什麼道理　學人無語　師云。
學語之流。 ^539b22

問。如何是諸佛出身處　師云。
崖嶮難駐足　進云。
未審此意如何　師云。
#CB00589;曲更無蹤。 ^539b28

問。如何是超佛越祖之談　師云。
重言不當吃。 ^539b32

問。牛頭未見四祖。
為什麼百鳥 #CB00081;花献　師云。
陽氣發來無硬地　進云。
見後為什麼百鳥不#CB00081;花献　師云。
春殘花落類無群。 ^539b34

師上當。便有僧出禮拜　師云。
大地百雜碎。便下堂。
other:: 
### 鼎州德山紹晏禪師法嗣

other:: 
#### 鼎州德山志先禪師
鼎州德山志先禪師 ^539b38

上堂云。諸禪德。若論此事。
莫不人人具足。物物皆齊。
並不欠少。佛祖不剩一絲。
石欠一毫。起即堛塞虗空。
坐即坐斷法界。何處更有纖毫佛法教汝作解會。
豈不見臨濟入門便喝。
德山入門便棒。到者裡。
合作麼生。不見道。
向上一路。千聖不傳。
學者勞形。如猨捉影。
有出格作家。試對眾商量。 ^539b42

時有僧問。如何是和尚家風　師云。
十方無異路。切急却難尋　進云。
忽遇客來。如何祗待　師云。
客來須看。賊來須打。 ^539c4

問。如何是祖師西來意　師云。
門外千竿竹。佛前一炷香。 ^539c10

問。如何是佛　師云。
不具三十二。那分百億身。 ^539c12

問。如何是道　師云。
蕩蕩無邊表。縱橫任意看。 ^539c14

問。如何是佛法大意　師云。
密竹長松。青山秀色　學云。
如何領會　師云。
龍吟霧起。虎嘯風生。 ^539c16

問。如何是一稱南無佛　師云。
皆以成佛道。 ^539c20

問。見色便見心時如何　師云。
角弓彎似月。寶劍利如霜　學云。
如何領會　師云。
金甲似魚鱗。朱旗如火焰。 ^539c22

問。寸草不生時如何　師云。
大地火起。紅燄連天　學云。
生後如何　師云。
昨夜風霜甚。今朝野火燒。 ^539c26

師上堂云。諸禪德。
若論舉唱宗風。即便坐斷凡聖。
盡乾坤大地。一時黯黑。
正當恁麼時。誰敢出頭來。
所以凡來也打。聖來也打。
總恁麼來也打。總不恁麼來也打。
諸禪德。正當恁麼時。
合作麼生。參。 ^539c32

時有僧問。如何是真如體　師云。
鎮地人不識　進云。
如何是真如用　師云。
大地山河無透路。
十方世界一時容。 ^539c38

問。如何是清淨法身　師云。
番人皮袋盛　學云。
如何領會　師云。
供養不堪論。 ^539c44

問。如何是古人切急處　師云。
布髮淹泥若。庭中淚下時　進云。
時中如何保任　師云。
保任即錯。 ^539c46

問。根鏡同源時如何　師云。
伐倒崖陰無影樹。
碧潭深處不逢魚。 ^540a2

問。如何是學人自己　師云。
是汝自己　學人便喝　師云。
亂喝作什麼　學人禮拜　師便打。 ^540a4

問。遠遠投師。乞師一接　師云。
不接　學云。恁麼則虗押一問　師云。
少逢穿耳客。多遇刻舟人。 ^540a8

問。大通智勝佛。十劫坐道場。
為什麼不得成佛道　師云。
貪觀天上月。若却掌中珠。 ^540a12

問。靈山畫月。意指如何　師云。
水底務不得。地下任埋藏。 ^540a16

問。軍期急速時如何　師云。
十字街頭滿面塵　學云。
為什麼如此　師云。
知而故犯。 ^540a18

問。古鏡未磨時如何　師云。
照破天地　進云。
磨後如何　師云。
絲髮不存。 ^540a22

問。如何是無為之談　師云。
石羊石虎喃喃語　學云。
是何言教　師云。
長行書不盡。短偈絕人聞。 ^540a24

問。如何是大用一句　師云。
天地黯黑　學云。
不用時如何　師云。
注界洞明。 ^540a28

問。寶劒未磨時如何　師云。
光明衝北斗　進云。
磨後時如何　師云。
入水寂無聲。 ^540a32

問。未明差別智。如何得不疑　師云。
自作風塵為下客。
真金不識謾勞形。 ^540a34

問。十二時中如何修進　師云。
水裡休尋月。一輪觸目光　學人爭柰不見何　師云。
衝破儞髑髏。 ^540a38

問。文殊與維摩對談何事　師云。
無甘雲雨夜。石女夜挑燈。 ^540a42

問。將心用心時如何　師云。
北邙山上幾回客。
南海船中不計年。 ^540a44

師上堂云。諸禪德。
參學人須具衲僧眼始得。
若具神僧眼。不被佛障．祖障．菩提涅槃障。
便得隨處自在。入水不溺。
入火不燒。履地如水。
履水如地。良久云。
作麼生是衲僧眼。
有者。出來對眾呈看。
許汝參學事畢。若無。
被佛．祖．菩提．涅槃熱謾却。
師拍禪床一下。下座。 ^540a48

僧問。如何是臨機一句　師云。
箭發離弦無覓處。
穿靴戴帽海中遊。 ^540b10

問。如何是觸目菩提　師云。
寒風吹面裂。雪上更加霜。 ^540b12

問。如何是不動尊　師云。
明明人不識。供養絕知音。 ^540b14

問。萬法歸一。一歸何所　師云。
五鳳樓前呈百戲。
千株松下鳥歌聲。 ^540b16

問。供養百千諸佛。
不如供養一無心道人。
百千諸佛有何過。
無心道人有何德　師云。
陽氣發時無硬地。
氷消雪盡一時休。 ^540b18

問。句絕明中現。名言觸處通時如何　師云。
金身紉不出。入水寂無聲　問。
一真含法界時如何　師云。
一點無為水。千江日夜流。 ^540b24

問。如何是道場中之師子　師云。
哮吼一聲天地合。
十方世界絕知音。 ^540b28

問。兩刃交鋒時如何　師云。
夜半子特親下手　學云。
天曉事又如何　師云。
一任儞卜度。 ^540b32

問。如何是文殊劍　師云。
三尺雪光青霄外。
四郊塵影罷來戈。 ^540b36

問。華藏海中獨游時如何　師云。
海岸孤絕處。堂堂人不知　學云。
知後時如何　師云。
方見本來身　問。
王道與法道相去幾何　師云。
雲行雨密。水急波生　學人不會。
未審如何　師云。
水流歸海。人臥千峯　問。
如何是般若用　師云。
天魔膽裂。外道心摧。 ^540b38

問。如何是學人立身處　師云。
十字街頭人不顧。
千株松下任風吹。 ^540b48

問。不與萬法為侶。
復是何人　師云。
我擬向汝道。秖恐人不信　學云。
便請　師便喝　學人禮拜　師便打。 ^540c2

問。如何是密室中事　師云。
分明記取。舉似後人。 ^540c6

問。如何是鏌鎁劒　師云。
七星光彩轉天河。
截斷毗盧海市波　學云。
莫便是也無　師云。
同瞽瞳人不可知　學人禮拜　師吁吁。 ^540c8

問。如何是截人之機　師云。
十字路頭明顯示。
一心無異更無差　學云。
莫便是也無　師云。
切須子細。不得錯會。 ^540c14

問。直截一路。請師速道　師云。
擬心隔千里。玄玄任意看　學云。
恁麼則親切去也　師云。
每年逢一度。萬代盡傳名。 ^540c18

師纔見僧來。豎起拂子　僧便喝　師云。
瞎　僧又喝。　師便打。 ^540c22

師又見一僧。豎起拂子　僧不顧　師便打。 ^540c26

師又云。總似今日。
曹谿一路平沈。便下座。 ^540c28

師上堂云。本來無事。
不得生事。行為道場。
立為佛事。坐為禪定。 ^540c30

時有僧問。如何是佛　師便打。
又有僧問。如何是佛法大意　師亦打。 ^540c32

又有僧問。如何是祖師西來意　師亦打。 ^540c34

師又云。大眾。者箇僧有過無過。
若道有過。過在什麼處。
若道無過。為什麼打他。
且作麼生商量。知有者。
出來對眾道看。要知親切。
若道不得。虗過平生。
良久。打禪床一下。
便下座。天聖廣燈錄卷第二十三
 ^540c36
