
other:: 閑居編第四十六
author:: 宋孤山沙門　智圓　著
other:: 
## 昭君辭
昭君辭
　　昭君停車淚暫止　為把功名奏天子
　　靜得胡塵唯妾身　漢家文武合羞死
other:: 
## 老將
老將
　　畫堂升降子孫扶　白髮#CB02575;#CB02575;膽尚麤
　　不省時清身已老　逢人猶說斬單于
other:: 
## 邊將二首
邊將二首
　　威聲飛將豈能過　號令雄師劒始磨
　　雪攪長空馬殭立　偷營今夜度膠河
other:: 
### 其一
其一
　　百戰依前勇氣成　窮邊深入耀精兵
　　穹廬燒盡龍庭破　却上燕然更勒銘
other:: 
### 其二
其二
other:: 
## 貪泉
貪泉
　　隱之曾飲肯為非　今古泓澄照翠微
　　自是貪夫性貪賄　便將泉水作因依
other:: 
## 夷齊廟
夷齊廟
　　曾聞叩馬犯君顏　萬古清風滿世間
　　若使干戈為揖讓　夷齊終不死空山
other:: 
## 嚴光臺
嚴光臺
　　撥亂方爭汗馬功　賢才誰肯守窮空
　　嚴光亦是夷齊類　埀釣碧溪敦讓風
other:: 
## 閑田
閑田
　　虞芮懷慚觀禮讓　閑田從此草長生
　　而今雖是文王化　難遣貪夫兩不爭
other:: 
## 讀王通中說
讀王通中說
　　孟軻荀況與楊雄　代異言殊道一同
　　夫子文章天未喪　又於隋世產王通
other:: 
## 讀毛詩
讀毛詩
　　夫子刪來三百章　箴規明白佐時王
　　近來吟詠唯風月　謗木詩官事久亡
other:: 
## 讀孫郃集
讀孫郃集
　　唐祚將亡王澤枯　四明歸隱泣窮塗
　　而今若撰才名志　更有閑僧得入無
　　〔郃撰四明才名志釋宗亮預焉〕
other:: 
## 讀禪月集
讀禪月集
　　屬興難忘水與山　救時箴戒出其間
　　讀終翻恨吾生#CB15085;　不得斯人一往還
other:: 
## 觀劒客圖
觀劒客圖
　　飛劒縱橫乍可驚　翻疑風俗妄傳聲
　　如今至究在何處　不出為人平不平
other:: 
## 詩魔
詩魔
　　禪心喧撓被詩魔　月冷風清柰爾何
　　一夜欲降降不得　紛紛徒屬更來多
other:: 
## 謝僧惠蒲扇
謝僧惠蒲扇
　　結蒲為扇狀何奇　助我淳風世罕知
　　林下靜搖來客笑　竹牀茆屋恰相宜
other:: 
## 招元羽律師
招元羽律師
　　去年相訪宿吾廬　露滴蒼苔夜話遲
　　湖水#CB15085;來清不極　今秋又是月圓時
other:: 
## 貧居
貧居
　　山厨竈上苔痕碧　齋盂生塵無粒食
　　可憐#CB15179;鼠未知貧　穿屋穿墉不暫息
other:: 
## 詶簡上人見寄
詶簡上人見寄
　　林間病臥懶逢迎　相識何人最愜情
　　唯有簡公閑且僻　寂寥翻被俗流輕
other:: 
## 送僧歸姑蘇
送僧歸姑蘇
　　姑蘇臺畔樹含秋　蟬噪西風雨乍收
　　閑笑閑吟忽歸去　月明何處宿孤舟
other:: 
## 寄遠
寄遠
　　洞房秋#CB15085;更思君　寶瑟慵彈日又曛
　　鴈過長空書不到　滿庭黃葉落紛紛
other:: 
## 謝仁上人惠茶
謝仁上人惠茶
　　寄我山茶號雨前　齋餘閑試僕夫泉
　　〔予止山居有之〕
　　睡魔遣得雖相感　翻引詩魔來眼前
other:: 
## 讀項羽傳二首
讀項羽傳二首
　　頻年戰勝恃雄強　歷數分明在彼蒼
　　堪笑范曾無異識　不能令主事高皇
other:: 
### 其一
其一
　　發歎虞姬勢已窮　烏江此夕喪英雄
　　當時若也知天命　佐漢應居第一功
other:: 
### 其二
其二
other:: 
## 草堂秋夜
草堂秋夜
　　雨殺炎光變秋色　清涼頓在草堂中
　　幽人一夜坐不睡　月照閑堦露灑空
other:: 
## 書荊溪禪師傳後二首
書荊溪禪師傳後二首
　　智者真宗談一性　相傳六世至荊溪
　　高揮彩筆示深趣　來學無窮俱破迷
other:: 
### 其一
其一
　　清風遺句滿人間　滅後天台跡更閑
　　 #CB15156;折塔摧人不顧　不堪冥目想空山
other:: 
### 其二
其二
other:: 
## 寄題章安禪師塔
寄題章安禪師塔
　　祖師墳塔在天台　雨壞風摧事可哀
　　香火無人空有跡　夜深明月照蒼苔
other:: 
## 寄天台能上人
寄天台能上人
　　天台深隱許誰同　擾擾浮世萬事空
　　終約携瓶訪師去　水邊松下嘯清風
other:: 
## 讀秦始本紀
讀秦始本紀
　　縱欲勞民殊未已　阿房望夷相次起
　　後來風俗昧其由　妄說秦皇能役鬼
other:: 
## 讀楊子法言
讀楊子法言
　　秦焚漢雜道何孤　蕩蕩皇風豈易圖
　　空有法言為世範　不知來者肯行無
other:: 
## 書慈光塔
書慈光塔
　　靈骨未藏三十載　我來收得葬孤山
　　此中起塔不在大　已有高名垂世間
other:: 
## 苦熱
苦熱
　　平湖日炙沸如煑　庭樹色乾鳥渴死
　　何人萬里驅征車　紅塵漲天方入市
other:: 
## 古鑑
古鑑
　　土蝕菱花有微竅　懸向秋堂光照耀
　　寫出人人妍醜姿　西施始免嫫母笑
other:: 
## 寄題終南道宣律師塔
寄題終南道宣律師塔
　　冷碧終南插太虗　紵麻蘭若舊閑居
　　波離滅後無人繼　蕭索西風葉滿渠
other:: 
## 嘲寫真
嘲寫真
　　泡幻吾身元是妄　丹青汝影豈為真
　　吾身汝影俱無實　相伴茆堂作兩人
other:: 
## 冬日作
冬日作
　　凍撮閑庭土皆裂　風號門外人來絕
　　可憐萬事不干身　凭欄且看千峯雪
other:: 
## 誡後學
誡後學
　　對食須思稼穡勞　為僧安用事雄豪
　　剃頭本意求成佛　不為齋筵坐位高
other:: 
## 螢
螢
　　微蟲稟質有清光　蹤跡難令暗室藏
　　車胤死來人墮學　秋庭終夜恣飛翔
other:: 
## 舟歸詠鴈
舟歸詠鴈
　　嗷嗷旅鴈滿寒塘　閑坐歸舟帶夕陽
　　一一似能遵禮教　等閑驚起便成行
other:: 
## 舟歸
舟歸
　　平湖渺渺澄寒水　孤舟靜泛清光裏
　　却慙未是狎鷗人　處處鳧鷖盡驚起
other:: 
## 檻猿
檻猿
　　異菓供飡金鏁纏　侯門雖貴性非便
　　夜啼只憶巴江畔　霜木千株冷倚天
other:: 
## 放猿
放猿
　　放汝孤猿任自由　萬山雲樹正含秋
　　不知今夜啼明月　又使何人淚暗流
other:: 
## 湖上望月二首
湖上望月二首
　　秋水澄澄樹絕風　冰輪苒苒上遙空
　　閑思今夜供吟景　冷色清光幾處同
other:: 
### 其一
其一
　　寒光皎皎映平湖　水色天形兩不殊
　　學道未能同罔象　也於深處見圓珠
other:: 
### 其二
其二
other:: 
## 詠亡有禪師山齋養獼猴
詠亡有禪師山齋養獼猴
　　閑庭樹樹菓垂霜　聽法猶憐入草堂
　　異類豈能知禮節　每來相對坐禪床
other:: 
## 贈廣上人
贈廣上人
　　魏闕林泉趣本同　隨緣來往興何窮
　　閑宵訪我茆堂宿　湖水無波月照空
other:: 
## 正月晦日作
正月晦日作
　　春晴殘日照平川　老幼相擕古岸邊
　　富貴在天誰肯信　臨流爭放送窮舟
other:: 
## 讀羅隱詩集
讀羅隱詩集
　　非非是是正人倫　月夜花朝幾損神
　　薄俗不知懲勸旨　翻嫌羅隱一生嗔
other:: 
## 落花
落花
　　花開花落盡由風　數日榮衰事不同
　　庭下#CB15085;來猶可翫　綠苔芳草綴殘紅
other:: 
## 織婦
織婦
　　九月風高未授衣　燈前軋軋夜鳴機
　　困來不覺支#CB02823;睡　鼠齧#CB02133;頭四散飛
other:: 
## 柳
柳
　　融融春色伴花榮　濃翠參差雨乍晴
　　低拂冷烟元亮宅　靜籠明月亞夫營
　　葉浮晚水愁眉細　絮落春衣雪片輕
　　莫上隋堤思往事　萬株蕭索傍河聲
other:: 
## 牡丹
牡丹
　　栽培寧暇問耕桑　紅白相鮮映畵堂
　　淚濕濃粧含曉露　火燔寒玉照斜陽
　　黃金剩買心無猒　綺席閑觀興更狂
　　誰向風前悟零落　百年榮盛事非長
other:: 
## 鴈
鴈
　　歲歲隨陽整羽翰　翱翔還見過雲端
　　哀音斷續霜風緊　群影參差夜月殘
　　鵰鶚已逃榆塞險　烟波初下洞庭寬
　　行人萬里思歸切　送目遙空寄信難
other:: 
## 浙江#CB15085;望
浙江#CB15085;望
　　景象依依滿目前　倚笻閑望思凄然
　　隔雲清磬山傍寺　照水孤燈渡口舡
　　蕩漭落潮平占岸　參差歸鴈沒遙天
　　錢王霸業今何在　牢落荒城積野烟
閑居編第四十六
