第一本大乘本生心觀經淺註卷第一本
author:: 清神京栴檀寺沙門　來舟　淺註
other:: 
# 九總釋名題

orig:: 
△九、總釋名題
commentary::  ^884a9

題為一經之總目，故先釋之，欲後人知其大義也。
大者，揀小為義，以聲聞不達唯心，但依六識三毒，
建立染淨根本，縱證極果，無非一羅漢耳。
以其未有大心，未發大願，未行大行，未證大果，
但依小就，是為小乘。
此經最初安一大字，使知非小乘法，乃大乘法門也。
乘者，運載得名，如世之舟車，人若乘之，
可以從近至遠，自此達彼。
心地觀門，亦復如是，人若悟之行之契證之，
亦可即凡夫到聖位，即生死到涅槃，所謂一切諸佛本所乘故，
一切菩薩皆乘此法到如來地故。
應知大乘二字，一切摩訶衍法通稱，如大乘妙法蓮華經，
大乘百法明門論等，唯本生等五字，方為本經之別名也。
夫本者，萬法之根源也，生者，萬物之資發也。
語云，君子務本，本立而道生，信矣哉。
是知聖人垂訓，無不令人悟本生道，合乎天心，
達乎至理，一言之下，轉凡成聖，庶不負聖人之心也。
是以此經劈頭下本生二字，欲披讀者參究自己之根本，
乃當人即體之佛性，然佛性既悟，智慧自生矣。
以其即理起智，體用並彰，故云本生。
心地觀者，出本生之正義也。
恐人不解本生之旨，復云本即心地，觀能生道。
一經正旨，全在於斯。
然有總別二釋。總釋如經云：眾生之心，
猶如大地，五穀五果，從大地生。
如是心法，生世出世，善惡五趣，及於聖凡，
乃至以是因緣，三界唯心，心名為地。
能觀心者，究竟解脫；不能觀者，究竟沉淪。
是知如來自釋心地之觀法也。
良以經中既云生世出世，善惡五趣，及於聖凡，
意在迷之即是妄心，能生業果；悟之即是真心，能生聖果。
其所重者，觀字為要也。
然觀者，即靈知反照，一念相應，諸惑頓空，
涅槃本具，始知眾生本來是佛。
故曰能觀心者，究竟解脫也。
其不能觀者，對境攀緣，如犬逐塊，自然究竟沉淪，永墮生死矣。
華嚴云：一切唯心造，亦同此義也。
所以佛說此經，立此題，欲見題知經，讀經解義，
起智觀照，究竟成佛，初不辜其本意也。
別釋者，心有二種：一真心，即眾生之佛性，
萬法之實相也；二妄心，即眾生之業本，緣境之識心也。
然真妄雖別，不離一體。
地者，譬喻也，亦有二義：一乘載義，謂大地廣博，
堅厚有力，一切山河草木，及諸有情，皆地能乘載故；
二生長義，謂有情無情，皆依地有，復能增長故。
心亦如是，謂真心隨緣而成萬法，即生義。
種現熏發，即增長義。
既依心現，猶不離心，即乘載義。
良以種現熏發，又引起妄心。
由不知萬法唯心，執心外有法，復能取著，
則我法二執，頓然生續。
又復緣之，則萬法全彰。
不緣，則諸法本寂。
既緣之則有，即乘載義。
〔如眼中有翳，妄見空華，華依翳現。
若翳病既除，空華自滅。〕
以上心地二字，為所觀之境，觀為能觀之智。
謂依心作觀，還觀自心。
然觀有三種，即空假中也。
空非斷滅，乃即心真體之勝用也。
然真性如虗空，空觀如日光。
光與空合，無所分別。
是以正觀之時，不見萬法與真性冥合，
彌滿清淨，不見一法當情為空也。
經云：佛為彌勒說心地法門，若人一經耳根，
攝念觀心，熏菩提種，不久得成菩提。
是知既此攝念觀心，即空慧自照，離妄絕相，
當體即真，是名空觀觀真如也。
二假觀者，即報四恩而發心，住蘭若以修行，
事相觀察，是為假觀。
降伏妄想，深生慚愧也。
三中道觀，觀一切煩惱萬法，會為自心，
了達此法，堪證菩提，所謂涉有不礙。
觀空即諸法而證實相，不著空有，為中道觀也。
如功德莊嚴品及觀心品等說。
是知空觀觀即心之真諦，假觀觀即心之俗諦，中觀觀即心之第一義諦。
是為理事互融，究竟解脫之極致也。
以上皆一經之所詮，經為能詮。
又梵語修多羅，此翻聖教，或翻蓆經、契經等。
今減蓆契，但存經者，以此方聖教稱經，
意合此方，故名經也。
又具貫、攝、常、法四義，謂貫穿所詮之義，攝化所被之機。
常則今古不易，法則凡聖同遵。
又地為喻，本生等為法。
大乘為能稱，本生等為所稱。
心為一經之體，觀門為修證之用。
總言體、用、法、喻為名，能、所合標，共立一題。
other:: 
# 十別解文義

commentary::  ^884a11

△十、別解文義。二：初、解序三：初、依經序題。
other:: 
## 前文

orig::  ^885a12

大乘本生心地觀經序。
commentary::  ^885a14

述明始終，略陳梗概，令後人知其源委也。
又序如東西之墻，觀墻則知一宅之淺深，見序則知始末之大義也。 ^885a16

△二序主朝代
orig::  ^885a20

唐憲宗皇帝製。
commentary::  ^885a22

唐為國號序。譯經之朝代也。
李氏繼隋有天下，國號大唐，憲宗第十主也。
諱純，順宗太子。帝剛明果斷，志平僭叛，
能用忠謀，不惑羣議，卒收成功。
唐之威令，幾於復振，足為中興主也。
憲宗為諡號。諡法：謂博聞多能曰憲。
宗者，尊也，法也，主也。
以正法化世，尊為人主，為世所宗，故曰憲宗。
皇者，君也。古帝王唯伏犧、神農、黃帝為三皇。
諡法：靖民則法曰皇。
帝者，亦君主也。呂氏春秋曰：帝者，天下之所適；
王者，天下之所往。
尚書五帝：謂少昊、顓頊、高辛、唐堯、虞舜，是為五帝。
夏、商、周為三王。唯嬴秦得天下，始稱皇帝。
自謂道過三皇，功高五帝，故稱始皇帝。
已後凡天子皆稱皇帝。
今經之序文，乃唐朝憲宗御製也。
製者，謂裁度制作也。 ^885a24

△三、正釋序文三：初、發語歎世，分二：初、正歎情欲。
orig::  ^885a48

噫！夫物我既殊，嗜欲方熾，六根陷因緣之境，七情奔利害之場。
葢纏其真，執縛於妄，愛惡攻內，紛華蕩前，
心類騰猿，身若狂象。
commentary::  ^885b4

夫者，起語辭。噫者，恨聲也。
乃自恨不識本真，妄生情欲等，亦歎辭也。
物我二句，正述迷真。
良以心周法界，萬法同真，天地與我同根，萬物與我一體。
茲因無明不覺真如，隨緣轉成業識，更生見相二分。
由相分似境，見分取著，不達唯心，故見分轉成我執，相分轉成外境。
所謂自心取自心，非幻成幻法，故曰物我既殊。
欲即五欲，謂財、色、名、食、睡，或色、聲、香、味、
觸，皆是眾生所欲之境。
嗜者，好也，欲也，樂為也，即能取之心。
方熾者，貪欲之盛也。
此但標六根，下釋之。
眼、耳、鼻、舌、身、意，皆能發識，為六識之根本，故云六根。
陷者，墜落不能自拔也。
然根既發識，取著為因；境即六境，勾引為緣。
以根塵勾取，展轉愈盛，眾生汩沒於中，故云陷因緣之境也。
七情謂喜、怒、憂、懼、愛、憎、欲。
奔者，馳逐也。以順境得意為利，逆境奪利為害。
場者，處也。謂人有七情，皆逐境牽，可謂三界處處皆為造業之場地也。
葢纏下。明心被境迷，眾生全無自由分也。
葢者，覆也，障也。有五種：一貪欲，二瞋恚，
三睡眠，四掉悔，五疑。
一切眾生有此五惑，葢覆真性，障蔽妙明，
於諸正道不能明了，依用得名，故謂之葢。
纏者，繫縛義。有十種：即嗔、覆、睡眠、戲、掉、
無慚、無愧、慳、嫉。有此十惑，觸事粘著，如蠶作繭，
自己繫縛，亦從用得名，故謂纏也。
真者，即當人之佛性。
由此五葢所覆，十纏所縛，真性不能解脫，故曰葢纏其真。
執者，是眾生著物之心，不出我法二種。
因妄想不達二空，謂身有主宰，即我執；
心外有法，即法執。
由是種種取著，不能自脫，故曰執縛於妄。
愛惡下。謂既不達萬法唯心，妄生取著，
順境生愛，逆境生惡，逐境生心，故曰攻內。
且約惑言。紛華者，即徧緣諸境，造種種業。
蕩者，任運無忌。前者觸目皆然。
所以緣慮不定，猶猿猴之騰躍；身逐境牽，如狂象之奔馳。
故曰心類等。 ^885b10

△二、結迷不返二：初、歎自不能明。
orig::  ^885c24

豈復悟菩提之性，息塵埃以自明；了真如之理，本空寂而為樂。
commentary::  ^885c26

豈復者，謂不能反照也。
通下二句，菩提此云覺道，乃真性之別名。
悟即惺覺，乃達本之智用。
謂菩提本有，因迷不覺，故不能反照也。
塵埃者，事緣也。謂塵事擾擾不休，妄心念念不息，
豈能急流之中，息心悟本，反明其本性乎？
真如者，不妄不變，亦佛性之別稱。
理者，體也。蕩無纖塵，故曰空寂。
達則成佛，故曰為樂。
又寂然無為即本覺，了謂照了即始覺，樂者謂性分之受用。
總言菩提之性本有而不悟，塵埃之事本無而不明，
真如之理自具而不了，其法性之樂豈可得乎？
故序主結歎如此也。 ^885c30

○問：菩提性，真如理，為同為別？
答：即同之別也。凡言菩提，約智說。
凡言真如，約理說。
謂即理之智曰菩提，即智之理曰真如。
故菩提曰性，即智性也。
真如曰理，即理體也。
學者知之。 ^885c48

△二、結自不能救。
orig::  ^886a8

不有妙覺，其孰拯斯溺乎？
commentary::  ^886a10

妙覺即是妙悟，結上既不能悟菩提了真如，是自己無有妙覺也。
其孰下，結自不能救也。
拯謂提#CB15072;，溺謂沉沒，
斯者此也，指前嗜欲葢纏等，謂人迷於嗜欲等，
如人墮於淤泥之中，力不自出也。
不有即無，孰者泛說之辭，此言眾生逐境自溺，
迷不自悟，若無妙覺自拔，其誰能救之哉。
以上發語歎世竟。 ^886a12

△二、幸遇真詮四：初、智人傳法迷流得度。
orig::  ^886a24

由是至人開法，大士傳教。
濟羣迷於彼岸，澌諸妄於此門。
commentary::  ^886a26

由是者，承上起下之辭。
承上眾生自不能救，起下佛能提拔也。
至人即佛，謂佛乃人中之至者也。
開謂開示，啟閉為義。
法即心法，軌持為義。
謂軌物生解，任持自性故。
良以諸佛之所證，菩薩之所修，眾生之本具，
皆不出靈明知覺，故謂之心。
修持成道，故謂之法。
佛既證之，愍物不知，故開化指示，欲人亦知之，以見大聖公物之心也。
大士即菩薩之稱。
凡西天東土，歷代祖師，宣演佛法，展轉流通者，皆稱大士。
教謂訓導之言。傳謂宣布於世。
羣迷即眾生不悟佛性者。
彼岸喻涅槃，以生死喻此岸有苦。
涅槃如彼岸有樂，惑業如河中之水。
教喻舟航，菩薩如使船之人。
世間眾生，若依教奉行，如登舟上岸，可得離生死，
度惑業，證涅槃。故云濟羣迷於彼岸也。
澌者盡也。諸妄即十八界。
此門即此經也。謂依經作觀，則諸妄頓銷，故曰澌諸等。
〔門取通義，喻此經乃成佛之達道，故通也。〕 ^886a30

△二、妙觀心地生滅歸如。
orig::  ^886b12

不滅不生，視色空而俱泯；無來無去，觀性相以皆如。
commentary::  ^886b16

上句泯妄，下句會真，皆歸功於法門也。
生滅即是妄心，色空皆是妄境。
兩不字，即作觀銷妄功夫。
謂人依此法，妙觀心地，頓然而返妄歸真，故色空俱泯矣。
〔泯者，盡也。〕來去，即遷流不住。
兩無字，即不動之真心。
如人妙觀心地，融會萬法，皆歸本性，一性常住，故曰皆如。 ^886b18

△三、真理難解必借能詮。
orig::  ^886b28

然則泯色空者，非言無以極其致；如性相者，非文無以會其歸。
設斯筌蹄，納諸逵路。
commentary::  ^886b30

然則二字承上之辭。
致者，至也，極盡之意。
歸者，反也，趣向之意。
文謂文章，言謂語言，皆屬能詮。
謂道以言顯，理借文彰。
泯色空者，牒定上文，反顯若非言語彰表，
自不能泯絕妄境，達入極致也。
如性相者，亦牒上文，反顯若非能詮之文，奚悟所詮之理？
既不自悟，則不能會妄歸真矣。
筌者，捕魚竹器也。
蹄者，兔迹，亦作罤，取兔器也。
此二皆喻能詮之文，意謂魚兔喻所詮之理。
是則聖人設教，用文字語言詮表心法，世人方得見性明心。
逵亦路也。納者，領也，得也。
謂修行人得文言而悟真理，如行人得路，
欲達所歸，終無阻滯矣。 ^886b34

△四、結顯聖教歸恩於佛。
orig::  ^886c6

此葢西方神人之大教也。
commentary::  ^886c8

此者，指前能所詮表。
葢者，且作語辭。西方，指天竺國。
神人，即佛。大教者，尊稱之意。
謂神人設教稱性之談大矣哉。
也字，結語辭。 ^886c10

△三、述明來歷二：初、西域來源二：初、牒定。
經名：
orig::  ^886c16

大乘本生心地觀經者。
commentary::  ^886c20

△二、釋迦親說。
orig::  ^886c22

釋迦如來於耆闍崛山，與文殊師利、彌勒等諸大菩薩之所說也。
commentary::  ^886c24

初句說經之教主，次句說經之處所。
與文下，舉首兼眾，皆所被之機也。
釋迦者，佛之姓也，此云能仁，謂能有應物之巧，仁有惠物之恩。
如來者，倣同先德號，十號之首也，謂身相智慧皆同古佛，如先佛之再來。
又云乘如實道來成正覺，謂從本垂跡也。
經是佛說，故佛為教主也。
文殊師利，此云妙德，此菩薩久成正覺，
果後行因，輔佛揚化，示為菩薩，故以妙德稱之焉。
彌勒，此云慈氏，謂慈隆即世，悲臻後劫。
此二舉首等者，兼眾因請法問佛，發起大教，即當機眾也。 ^886c28

△二、東土來源三：初、梵本初來之代。
orig::  ^886c46

其梵夾，我烈祖高宗之代，師子國之所獻也。
寶之歷年，祕於中禁。
commentary::  ^886c48

梵者，西域之稱號，謂葱嶺以西皆為梵種也。
梵夾，即梵本。我，即憲宗自稱。
烈祖，高宗諡號也。
諡法：秉德尊業曰烈。
乃唐之第三主也。
代，謂朝代，乃梵本初來時也。
師子國，乃天竺之別國，謂君王有道，四海來賓，故將法寶獻之也。
祕者，藏也。中禁者，宮院也。
歷年者，謂經歷之時遠也。 ^887a4

△二、聖主披閱合機。
orig::  ^887a14

朕嗣守丕業，#CB05418;奉昌圖。
聽政之暇，澡心於此。
以為攝念之旨，有輔於時；潛導之功，或裨於理。
且大雄以慈悲致化，而朕生而不傷；法王以清淨為宗，而朕安而不擾。
敷教于下，用符方便之門；勵精以思，是叶修行之地。
無為之益，不其至乎。
commentary::  ^887a16

朕者，天子之自稱。
嗣者，繼續也。守者，執守也。
謂祖宗所建，我但執守保之也。
丕業，即大業。天子以天下社稷總為一大基業。
圖者，圖#CB15148;也。
因神物負圖而出，聖人#CB15148;卦後，
以一切山河國土總為皇家一大圖#CB15148;，
故稱皇圖。昌者，盛也，亦嘉祥也。
#CB05418;者，誠也。
謂祖宗大業，我但兢兢業業以保之，故曰#CB05418;奉。
奉，猶尊也，言其不敢輕慢也。
政，謂國事。聽，即經理。
暇，謂閒暇。澡，謂洗滌。
此旨即本經之義理，總謂天子日理萬幾。
凡經理國事之畢，少有閒暇，必洗心滌慮，
參究此經，以為收攝雜念，靜觀真理，有輔佐時政之益也。
故曰有輔於時。潛者，密也。
導，謂引發。裨者，助也。
理，即體也。乃朝政君臣綱常之大體。
由披覽此經，有迴心向道，移風易俗，而於國體或有助佐之功。
或字，言活意決也。
潛導者，由朝習暮觀，日積月累，不知不覺，深合佛旨。
以佛理會國理，可謂皇天無二道，聖人無兩心。
自古佛道通儒，故於國理有所裨助也。
且大下，轉釋輔裨之功。
且，謂語辭，或借曰辭。
大雄，指佛。法華云：大雄猛。
世尊，謂佛有大慈，能與眾生法樂；大悲，拔眾生之苦惱。
化，謂教化、度化也。
而朕下，謂朕六根具足，且通利，皆佛慈悲之力所加也。
法王，稱佛自在為義。
以清下，謂佛之正理，居塵不染，濁世不污，為清淨之宗。
以朕臨大位已來，身體平和，宮眷無恙，
四海晏安，有太平氣象，故曰安而不擾，亦佛清淨之力所加也。
豈不與天下國家為一大助乎？
敷教下，是欲敷設佛教，訓惠於下之意。
下，指百官萬民。符者，輔也，所以輔信也。
又漢制以竹長六寸，分而相合，故曰符之言扶也，謂兩相扶合而不差。
今序主用此意，取佛教合儒也。
方便門者，乃天子教民之法，謂君王以仁義道德教民為方，
萬民依教奉行，則得其便利。
門者，出入之達道門，即方便也。
總言天子欲張設佛教，用輔王法，恰好兩相扶合而不差。
勵精下，是天子欲修行得其所也。
勵者，勉力也，有修飾振起之意。
叶與協字同，謂協和之意。
天子以修身治國，必然祖述堯舜，憲章文武為修行。
今精思佛理，有協和之地，如報恩品，與國體大同。
觀心地法門，其與窮理盡性，兩相扶合。
無為者，謂真如不變，即體無為；隨緣不變，即用無為。
動而常靜，寂照體同，真無為也。
益者，增勝也，嘉祥也。
既有輔於國，則於國家有增勝之福，嘉祥之美也。
不其，是反顯辭，正顯佛經利益至矣盡矣。 ^887a26

△三、傳詔翻譯流通三：初、標定譯意。
orig::  ^887c12

夫如是，得不演暢真宗，闡弘奧義者也？
commentary::  ^887c16

夫者，起語辭。如是者，指法辭，即指前無為之益。
得不者，亦反顯辭。
演暢闡弘，皆是流通之義。
真宗奧義，總謂佛理之精。
意謂經有如此之益，豈可祕於內宮，而不流通於世乎者也。
結語辭。 ^887c18

△二、義學翻經。
orig::  ^887c24

乃出其梵本於醴泉寺，詔京師義學大德罽賓三藏般若等八人翻譯其旨，
命諫議大夫孟簡等四人潤色其文，列為八卷，勒成一部。
如來祕藏，歷塵劫而初開；大乘真理，超沙界而方證。
燭其昏昧，示以津梁，俾披閱之者甘露灑於心田，曉悟之者醍醐流於性境。
commentary::  ^887c28

乃者，繼事之辭。出者，自內而外，將梵本傳出宮外，
在於醴泉寺中，寺乃譯經之處也。
詔者，宣也。京師者，都名也。
京謂大，師謂眾，言天子居處，必以眾大稱之也。
義學下。皆譯經之人。
義者，宜也。謂博覽佛經，悟通性理，文旨合宜，
兼通儒典及諸子書，謂之義學。
大德者，稱謂辭有道德，學聞者為高僧，故以大德稱之。
罽賓者，西域國名，乃譯主之生處也。
三藏即經律論三法，乃譯主之德稱也。
謂學通三藏，故以三藏稱之。
般若云智慧，乃譯主之名也。
等者，兼眾也。八人未詳其名，皆譯人也。
翻譯即變易之謂，又替代之意。
良以梵本至此，皆西域梵書字義，此方人皆不識，
必用兼通兩國語言者，先將此方之字，
替代西域之字，再將此方之語句，又易梵書之語句，
如將歸命易南無，覺者易佛陀等，方識言音之字，謂之翻音。
或梵文有二合、三合、彈舌、引等，當以此方何字代之，
委問華梵，務使相當，是謂翻語。
旨者，經之義理，語為能詮，義為所詮，然既解能詮，
則解所詮，故知翻文即是翻旨也。
命諫下。序潤文之人。
命謂勅命，即使令之意。
諫議者，言官也。大夫者，以言官舉薦才能，乃扶樹人才之尊官也。
孟簡乃大夫姓名，餘三未出其名，但以等字兼之，皆承命之人。
潤色者，以譯人或字句拙俗，文法繁蔓，
不合此方之文者四人，刪改推敲，確定文字，
滋以華美，謂之潤色。
列者，分也。勒者，收絡也。
謂分為八卷，勒成一部。
祕藏者，即如來之心法，非機不授之者。
塵劫者，時久也。謂隱塞之時已久矣。
初開者，翻譯之始通也。
夫百千劫不遇佛出，及佛出世，又非時不說。
及至說時，但存西域。
及至此方，又珍藏於中禁。
至憲宗方譯，是為初開。
逆推窮源，誠以微塵較劫，猶不足為喻也。
然憲宗創譯流通，〔亦大〕有恩於世者矣。
幸哉！得法之人，何可報乎？
大乘下，謂真如性理，非薄福者通得。
故以沙較界，以界較人，顯其遇此經者，非易易耳。
沙者，即河中所有之沙。
界者，在世之國土。
超，謂過越之意。言沙界者，以河中之沙，一沙較一世界。
沙既無量，界亦無量。
此亦非喻為喻。方證者，契道之謂。
然此句對前，却覺難會。
有二義釋之：一、如來西域說經，幸流我國，
翻譯流通，令人見聞參悟，方可證入。
以西域至此方，經歷國土之多，比若河沙。
此方人不離寸步，證佛真理，可謂超過沙界矣。
二者謂大乘法寶，非薄福者修證。
必我國大唐眾生，有福且慧，方能親證。
沙界雖多，不遇此旨，不能修證。
此方人證，可謂超越沙界矣。
法華云，無量國中，乃至名字，不可得聞，何況受持讀誦。
此亦如是，二義皆通。
昏昧者，眾生無明障慧，愚不自覺。
此經妙觀，如燭能照性天，能破昏惑。
故云燭其昏昧。津謂渡頭，梁謂橋梁，示謂指示。
意謂生死如大河，煩惱如河中之水。
非渡船橋梁，自不能過。
指出此經為生死中之橋梁，而眾生得渡矣。
俾披下，正明眾生得益。
俾即使令也。披者開卷也。
閱者觀覽也。者字指披閱解義之人。
甘露云，不死之藥，一滴沾唇，善能死中發活。
喻此經心地妙觀，人若遵行，可以脫離生死，高證涅槃。
何異於甘露灑心乎。
然心之言田者，有生意故。
謂迷心能生煩惱，悟心能生智慧。
意在除迷生慧也。
曉悟者，亦解旨之說。
醍醐是西域上味。
性境亦心地之別稱。
流即灌入也。古謂醍醐灌頂，言得法味之真醇性。
言境者，為智之所照。
如是履地，故以境稱。
以上二句，皆謂能悟此旨者，喻甘露灑心。
能發真智者，如醍醐潤性。 ^887c38

△三結歸朝代。
orig::  ^888c14

嗟歎不足，披翫豈忘，亦既書寫，聊為序引。
雖離諸文字，詎假發揮，而啟其宗源，式存年代。
時我唐御天下一百九十有四年也。
commentary::  ^888c16

嗟歎是感發聲也。
不足者，即不盡也。
意云不見佛性如失至寶，雖位極人尊尚未離生死、
未聞正法，猶未免隨業所轉無自由分。
今幸得正法發明本性，如獲至寶喜極反悲，
嗟其得之晚矣，所以歎之不盡也。
披翫豈忘者，欲朝夕不離也。
亦既書寫者，翻譯謄錄也。
聊為序引者，述明大義也。
雖離下，縱奪結代。
雖是未盡之辭，文字即序文諸是語辭。
詎者，豈也。假即用也。
發揮即是顯發，謂正法本離文字，豈可以序文引發哉？
雖然今為啟其宗源、計其朝代，又不得不序之也。
御者，統也。治，理也。
我是憲宗自稱，謂譯成作序之時，乃我大唐統御天下，自高祖已來一百九十四年也。
orig::  ^888c22

唐罽賓國三藏般若等奉，詔譯。
commentary::  ^888c46

△二、註經二：初、譯人。 ^888c48

罽賓，此云賤種，北印度境。
末田底迦既得其境，立五百伽藍，於諸異國買鬻賤人，
以充役使，用供眾僧。
末田底迦入寂滅後，彼諸賤人自立君長，遂以為國。
今譯主是彼國人，人依國顯，故三藏等如序中解。 ^889a2

△二、經文三，即序、正、流通三分也。
分者，三段各有分限也。
謂諸經皆有序分、正宗分、流通分。
始自晉時襄陽道安法師。
判節諸經，皆具三分。
謂聖人設教，必借緣興，將命微言，先彰由致，故有序分。
由致既彰，當陳正說，談本義之玄微，開眾生之覺路，故有正宗。
正說既周，轉相傳受，使海眾之奉行，冀遐方於萬古，故有流通。
雖判三分，彼時弘法者恐不合佛意，多不遵行。
後有親光菩薩佛地論到，亦有三分：一、
教起因緣分，二、聖教所說分，三、依教奉行分。
與此序、正、流通義合。
彼時弘法者始能遵行。
所謂分經雅合於親光，此之謂也。
是知道安大師為震旦千古之下科判之始祖也。 ^889a12

△初、序分二：初、品名。
other:: 
## 序品第一

orig::  ^889a34

序品第一
commentary::  ^889a38

序有三義：一、次序，二、由序，三、述序。
謂六種成就列於經初，作開章之首引，故為次序。
如來入定放光現瑞，為發起之端，是為由序。
師子吼菩薩覩光相警眾說，如來以慈悲出定必說妙法，
略述佛意，是為述序。
梵語#CB02494;渠，此翻為品，
以義類同者聚為一段，故為品也。
諸品之始故名第一，然有通序、別序。
從如是我聞去，至各禮佛足退坐一面，
為通序，以諸經通有故。
從爾時世尊去，至品盡，為別序，以別事發起故。 ^889a40

△二、經文二：初、通序四：初、標信與聞。
orig::  ^889b8

如是我聞：
commentary::  ^889b10

亦名六種證信序。
謂諸經通有如是我聞，一時佛在某處數行。
文言：有此為證，是為佛說，宜起敬信。
如無此者，則非佛說，不足信也。
故云證信。如是者，准智論云：六種成就中，為信成就。
以如是二字，乃信順之辭。
謂佛法大海，信為能入。
信則言如是，不信則言不如。
是故五位，信位居初。
又十一善法，信亦為首。
信心之前，更無勝法。
依此信本，解行證始立。
故劉虬云：聖人說法，但為顯如。
唯如為是，故稱如是。
我聞者，聞成就我，即阿難五蘊假我。
聞謂耳根發識，廢別從總，故云我聞。
合上如是，為指法之辭。
云如是之法，我從佛聞。
我有四種：一凡夫徧計執我，二外道神我，
三小大乘人假我，四法身真我。
今揀非餘，故云假我。
以聖人我執已斷，乃隨世流布，用辯主賓，假稱為我。
上云廢別從總者，謂既曰耳根發識，合云耳聞。
云我聞者，以耳為六根之別，我為一身之總。
以廢別耳，從總我故。 ^889b12

△二、時主及處。
orig::  ^889b42

一時，佛住王舍城耆闍崛山中。
commentary::  ^889b46

一時，謂時成就，即良時也。
世事合會，尚待昌期；大法弘宣，豈違嘉運？
又師資道合，說聽究竟，故言一時。
不拘春夏秋冬、子午卯酉等時，以佛說法四十九年，總為一大時教故。
佛者，具云佛陀，此云覺者，謂自覺覺他，覺行圓滿。
自覺者，悟性真常，了惑虗妄，揀凡夫之不覺。
覺他者，運無緣慈，度有情眾，揀二乘之自了。
覺滿者，五住究竟，因盡果圓，即妙覺，揀菩薩之分覺，為說此經之法主。
六成就中，主成就，即釋迦牟尼佛也。
住者，居止也，通能所。
能住即佛，所住即王舍城等處。
王舍等者，處成就也。
昔為駁足王，與千王共立宮闕之城，故名王舍，乃摩竭提國之都城也。。
耆闍崛云：靈鷲亦云鷲頭峰，謂山形如鷲鳥之頭，以形勢彰名。
因佛為靈明大聖，居此說法，故名靈鷲。
今存梵語者，即尊重不翻。
又此數句，是佛將涅槃時，阿難請問：一切經首，當置何語？
佛命置如是我聞，一時佛住某處，同某人，
使天下後世，知佛法有源本，非世人可妄作也。
復有三意：一斷疑，二息諍，三簡邪。
有此三意，佛命置之經首。
斷疑者，阿難陞座，感相好如佛眾，起三疑：
一疑佛重起，二疑他方佛來，三疑阿難成佛。
及舉如是等語，三疑頓息。
息諍者，若不言我從佛聞，是自有製作，則諍論起矣。
簡邪者，謂外道邪法，經首皆置阿憂二字。
阿者言無，憂者言有。
外道謂萬法雖多，不出有無為吉。
佛法異彼，故云簡邪。 ^889b48

△三、廣列聽眾八：初、二乘聲聞眾五：初、舉類。
orig::  ^890a2

與大比丘眾。
commentary::  ^890a6

此下皆眾成就，謂座下無人，說將誰聽？
與者，共也。阿難云：非我一人從佛所聞，與眾同故。
愈為證信。大者，器量尊重，為天王等大人所敬，
有大道故，有大用故，有大知故，故言大。
比丘者，淨明疏云：或言有翻，或言無翻。
有翻者，此云除饉。
眾生薄福，在因無法，自資得報，多所饉乏。
出家戒行，是良福田，能生物善，除因果之饉乏，故言除饉。
言無翻者，名含三義：一、破惡，二、怖魔，三、乞士。
戒防形非，定除心亂，慧悟想虗，能破見思之惡，故名破惡。
既能破惡，魔羅念言：其既出家，復化餘人，
俱出三界，乖於魔意，魔乃愁惧，故名怖魔。
夫在家人，三種如法：一、田，二、商，三、士，用養身命。
出家之人，佛不許此，惟乞食自濟，身安道存，
福利檀越，故名乞士。
眾者，梵語僧伽，此翻和合。
眾事和無別，眾法和無別，理也。 ^890a8

△二、標數。
orig::  ^890a34

三萬二千人。
commentary::  ^890a38

眾數諸經多少不同，但標本會有三萬二千。
△三歎德
orig::  ^890a40

皆是阿羅漢，心善解脫，慧善解脫，所作已辦，
離諸重擔，逮得己利，盡諸有結，得大自在，
住清淨戒，善巧方便，智慧莊嚴，證八解脫，到於彼岸。
commentary::  ^890a44

阿羅漢，舊翻無著。
不生應供，或言無翻，名含三義：無明糠脫，
後世田中不受生死果報，故云不生；斷九十八使煩惱盡，
故名殺賊；具智斷功德，堪為人天福田，故言應供。
解脫對纏縛言，以眾生為無明覆慧，生死纏縛不得解脫，
此羅漢見思已盡、生死已離，心故解脫；
無明糠脫，慧性無障，慧故解脫。
心即性體，慧即智用。
善為讚辭，反顯凡夫之不善也。
所作已辦者，即惑盡真窮別無所作，道果已證別無可辦也。
重擔者，生死也，謂生死不離如重擔壓身。
諸字有二說：一者助語辭，二者雖喻生死亦兼煩惱及業多，
故曰諸。今已離矣，故曰離諸重擔。
逮者及也。己利即自利，此是聲聞不同菩薩己利利人，
但圖自身滅盡三有見思結惑，使三界因亡果喪，故曰盡諸有結。
有即三界中因果不亡之意。
結者縛義，即見思因果也。
得大下。既離三界結縛，則三明六通從心所欲，惟利無害自在而已。
大者謂但離結縛已是自在，復能神通隨心，故曰大自在也。
住清下。既無見思，則自性無濁曰清，當體不染曰淨，
清淨無犯曰戒，為聖人之依止曰住，故曰住清淨戒。
善巧下。二句略有利他之德。
智慧有二種：生空智以自利，方便智以利他，
自他兩利之功莊嚴性體，故 ^890b2

○問：上曰己利，解中說不同菩薩兩利，
此中又言有利他之德，不亦相違乎？
答：但不同菩薩隨類現身，應機說法，如觀音三十二應等。
此雖利他，但隨緣善巧，亦必不無。
如身子之智慧，迦旃延之論議，富樓那之說法等。
若全不利他，此皆無用，可乎？
況此尊者有內祕外現之迹，何槩言之？
八解脫，即羅漢修八背捨定所得者。
有八種解脫，不被內外八事所縛，故曰解脫。
〔博覽學者，必欲明者，請看大明三藏法數。〕
到於彼岸者，借喻顯法。
岸者，水際也。即大河兩邊之乾地，有此有彼。
此岸喻生死，彼岸喻涅槃。
河中之水，喻見思煩惱。
謂因修八背捨定，故得解脫。
以定為船筏，能乘此船，則離生死，渡煩惱，
而達涅槃，受享法樂矣。
已上歎德竟。 ^890b44

△四列名
orig::  ^890c20

其名曰：具壽阿若憍陳如、阿史彼室多、
摩訶那摩、波帝利迦、摩訶迦葉、憍梵波提、
離波多、優樓頻螺迦葉、那提迦葉、伽耶迦葉、
舍利弗、大目犍連、摩訶迦旃延、摩訶迦毗那、
真提那、富樓那、彌多羅尼子、阿尼樓#CB00501;、
微妙臂、須菩提、薄拘羅、孫陀羅、難陀、羅睺羅，
如是具壽阿羅漢，有學阿難陀等，各與若干百千眷屬俱。
commentary::  ^890c22

自陳如至阿難二十二人，皆眾中上首，舉首該眾也。
復分無學、有學，謂真窮惑盡，更無所學，
故名無學；以研真斷惑，正在學位，故名有學。
自陳如至羅睺羅，皆無學羅漢；自阿難等，
皆有學，即前三果也。
今無學眾首稱具壽者，或者梵語未詳，
若據義，即長老之稱，謂年高臘長，故稱具壽。 ^890c34

○阿若、憍陳如，即母族二人之一，是佛舅氏之類。
法華疏云：阿若，名也，此翻已知。
或言無知，非無所知，乃知無也。
又翻為解。楞嚴云：我初稱解，具云解本際，乃第一解法者也。
憍陳如，姓也，此云火器，婆羅門種。
其先人事火，從此命族，亦名憍陳那，梵音不同耳。 ^890c44

○阿史彼室多，此尊者翻譯，名義不出，故華梵未詳。 ^891a6

○摩訶那摩波帝利迦。
摩訶云大，謂道大行大，稱讚辭也。
名亦未詳。 ^891a8

○摩訶迦葉，此云大龜氏。
其先代學道，靈龜負仙圖而應，從德命族。
時人多以姓召，其實有名。
名畢鉢羅，即樹名。
父母禱樹神而生，從樹得名。
大者，稱辭，或簡別辭。
因佛弟子中多名迦葉，如十力三迦葉波，
此尊者非彼，故以大稱。
或翻飲光，以身光照耀，能吞飲日月之光，故以為名。
以往因中，將金塗佛形像，以感世世生生身色金光。 ^891a12

○憍梵波提，此翻牛呞。
昔五百世曾為牛王，牛若食後，久之復出嚼之，故曰呞。
楞嚴云：於過去世輕弄沙門，感世世生生有牛呞病。
佛命天上安居，猶恐世人謗之感報。 ^891a24

○離波多，此云星宿，父母禱星宿而生，從求處得名。 ^891a32

○優樓頻螺迦葉，此云木瓜林，近此林居故。
孤山云：木瓜癃，以胸前有癃如木瓜故。 ^891a34

○那提迦葉，那提，河名，近此河住，依處立名。
○伽耶。迦葉孤山云：伽耶，山名，即象頭山。
近此山住，依山立名。
此三尊者，即在家兄弟三人，以長兄歸佛，弟皆從之。 ^891a38

○舍利弗，此云鶖子，連母彰名。
舍利是西域鳥名，此翻鶖鷺，其眼明麗，
尊者之母眼似之，遂稱鶖女。
弗字即是西域子字，謂鶖女之子，子是尊者智慧第一人也。 ^891a44

○大目犍連，姓也。
各拘律陀，亦樹名，禱樹神得子，因以為名。
然既以有名，而却以姓稱者，以時人多召其姓故。
或翻采菽氏，菽即豆名，以先人好食豆，因以命族。
此尊者神通第一人也。 ^891b2

○摩訶迦旃延，此云文飾，論議第一人也。 ^891b10

○摩訶迦毗那
○真提那。此二尊者亦名義集，不出華梵，未詳。 ^891b12

○富樓那、彌多羅尼子，此尊者連父母彰名。
富樓那云滿願，父名也。
彌多羅尼云慈女，母名也。
唯子是尊者，謂滿願慈女之子，說法第一人也。
法華云：自捨如來，無能盡其言論之辯。 ^891b14

○阿尼樓#CB00501;，或曰阿尼樓豆，
或云阿那律，皆梵音不同耳。
此翻如意，或云無貧。
過去餓世，曾以稗飯施辟支佛，感九十一劫天上人中受如意樂，
以無所饉乏，故曰無貧。
是佛堂弟，天眼第一人也。 ^891b20

○微妙臂。此不像梵語，亦未詳。
或臂妙過人，以臂彰名。 ^891b28

○須菩提，此云空生，亦云善吉，亦云善現，亦云善業。
其生之日，家室皆空，故云空生。
父母驚異，請問占師，師占云吉，故名善吉。
其後寶藏復現，故名善現。
稟性慈善，不與物諍，及其出家，見空得道，
兼修慈心，得無諍三昧，是以常能將心護物，故名善業。
此尊者，解空第一人也。 ^891b30

○薄拘羅，此云善容，色貌端正故，亦名重姓。
中阿含：異學人問：汝八十年起欲想否？
答：不應作如是問。
我八十年未曾起欲想，尚未曾起一念貢高，
未曾受居士衣，未曾割截衣，未曾倩他衣，
未曾針縫衣，未曾受請，未曾從大家乞食，
未曾倚壁，未曾視女人面，未曾入尼房，
未曾與相問訊，乃至道路亦不共語，八十年常坐不臥。
荊溪云：弘法之徒，觀此龜鏡。 ^891b42

○孫陀羅難陀。孫陀羅，云好愛妻名也。
難陀，云歡喜己號也。
簡放牛難陀，以在家時愛妻，故連妻標名。
此尊者是佛親弟，淨飯王次子也。 ^891c8

○羅睺羅，此云覆障，六年處母胎所覆障故。
此是佛子，又曰羅云。
有翻宮生，太子出家，太妃在宮，何得有娠？
佛共淨飯王於後證明，是太子之親子，
是宮之所生，因名宮生。
有云：太子出家六年，耶輸生子，釋種皆疑。
由是太妃耶輸，於高樓之下，設一火坑，
抱子登樓，焚香祝天：若是太子遺體，令我母子無恙。
若有非事，令我母子皆焚。
祝畢，湧身入火。爾時火坑化為清涼池，母子無恙。
由此對天證明，羣疑皆息。
如是具壽阿羅漢者，結上無學一類也。 ^891c14

○有學阿難陀，更舉有學一類也。
阿難，此云歡喜。佛成道日，斛飯王生子，
家使來白淨飯王言：貴弟生男。
王心歡喜，故以為名。
又舉國欣慶，亦名慶喜，亦翻無染。
雖殘思未盡，隨佛入天人龍宮，見女人心無染著故。
等者，即總攝一般學眾也。
各與下，各者，各自也。
與者，共也。即無學、共無學一類，有學亦爾。
若干者，有數存其中，多而不能備舉，泛說若干百千。
眷屬者，師者稱資為眷屬，謂是我法眷屬，我弟子是我統屬故。
俱者，皆也，謂皆在於此也。 ^891c32

△五、結眾。
orig::  ^892a2

各禮佛足，退坐一面。
commentary::  ^892a4

禮足者，弟子事師之常儀，然皈敬宜誠，必不可疎也。
退坐者，尊卑坐次之定禮，然節文有制，位不可亂也。
師資一時之合會，法則百世之式瞻，天下後世之執弟子禮者，
亦將有取法於斯歟。 ^892a6

△二、大乘菩薩眾五：初、舉類。
orig::  ^892a12

復有菩薩摩訶薩。
commentary::  ^892a16

正音云菩提薩埵，菩提佛道名也。
薩埵此云大心，眾生有大心入佛道故。
又云開士始士，即心初開故始發心故。
古本又云高士，既翻譯不定故留梵音。
又大論釋菩提名佛道，薩埵名成眾生，即用諸佛道成就眾生故。
又云覺有情，謂上覺佛道下化有情，自他兼利之尊號也。
摩訶薩者，摩訶云大，薩即薩埵，謂菩薩中之大者，
即地上等覺，不同三賢故稱為大。 ^892a18

△二、標數。
orig::  ^892a32

八萬四千人俱。
commentary::  ^892a34

△三、歎德三：初、總歎位鄰妙覺。
orig::  ^892a36

皆是一生補處大法王子，有大威德如大龍王。
commentary::  ^892a38

皆是總指也。一生者，非生死之生，即因移果易也。
現居等覺，萬行已滿，萬德已全，真理已極，
但存一分生相，無明未盡，若用十種金剛喻定，
一剎那間，無明斷盡，即入妙覺，以轉等覺成妙覺，謂一生也。
補者，填也。處即佛位，如前佛正法像法已盡，
後佛填補其位，故曰補處。
大法王子者，以佛為法王，菩薩為子，皆能擔荷佛事，故有子義。
一切菩薩，皆為佛子，獨等覺位，極隣大覺，故稱大法王子。
大威德者，皆具折攝兩門，有威可畏，有德可尊。
如大龍王者，借喻顯尊，王者統攝羣龍，
大者為至尊，喻等覺菩薩，一切三賢十地，
皆是等覺所統，推為尊上，故以為喻。
更有多意，以龍為陽物之靈，且乃鱗虫之長，
興雲致雨，喻菩薩之慈悲，倒海移山，比菩薩之忿怒，
出乎其類，喻菩薩之至尊，隱乎其淵，喻菩薩之深定，
大德無名假喻，略明其一二而已。 ^892a40

△二、別歎萬德莊嚴二：初、總標。
orig::  ^892b20

百福圓滿。
commentary::  ^892b24

福者，德也，善也，祥也，諸順之總稱。
百者，數之滿稱，如百事百般等。
如佛具萬德，非止一萬，亦佛德之總稱。
菩薩之德亦爾，非止一百，亦諸德諸善一切嘉祥皆備，故曰圓滿。 ^892b26

△二、別歎六：初、歎圓光破暗德。
orig::  ^892b32

身光照耀，猶如千日，破諸昏暗。
commentary::  ^892b36

此謂菩薩通身放光，能破諸暗，照耀之勝，喻如千日并出。
且如一日能照一四天下，千日之照，分量無限也。
世間昏暗雖多，不及地獄，眾生墮此，業力所感，
無日月燈光，常居黑暗，眾苦所集，莫甚於此。
若蒙菩薩身光攝照，息苦停酸，此謂大悲拔苦之光也。
如善道人天中眾生，雖不在暗，心地不明，
逐境造業，不知出要，亦是黑暗。
若蒙聖光觸身，遂生渴仰，轉愚為智，可以迴心向道，
求出生死，即大慈與樂之光也。
故云破諸昏暗。 ^892b38

△二、歎兩智兼利德二：初、歎實智自利德。
orig::  ^892c6

智慧澄徹，逾於大海，了達諸佛，秘密境界。
commentary::  ^892c10

智慧即理體之覺照也，然有自照覺他之別，此四句且約自照說。
澄徹者，等覺之智雖帶生相無明，似有如無，
所以惑不能濁曰澄，塵不能障曰徹，即依本覺所起始覺，
用此始覺反照本覺，無濁無礙即寔智也。
逾如大海者，海水喻寔智，水之清湛如智之澄，海之量大如智之徹。
逾者過也，謂海量雖大終有邊際，智無邊際以竪窮橫徧故。
海水雖清遇風起浪，智則不爾，故曰逾。
以上為能證之智，了達下為所證之理。
秘密境界即諸佛心地，非機不傳非時不說者，
了達二字通能所，了謂照了，達為契證，
能了達即寔智，所了達即秘密境界。
本是諸佛心地而稱境界者，是智之所照如是履境也。 ^892c12

△二、歎權智利他德。
orig::  ^892c34

然大法炬引導眾生。
於生死海作大船師。
憐愍眾生猶如赤子。
於一切時恒施安樂。
名稱普聞十方世界。
commentary::  ^892c38

既云大法，必度大機。
法者，即修因證果之規則。
炬者，火把也。然者，燒也。
然大火炬，喻說大法。
因眾生二執障重，晦昧佛性，自不能覺。
故菩薩說法，引導其心，令除二執，獲二空，如秉炬破暗也。
此二句，且約破迷成悟之恩也。
下二句，喻離苦得果。
生死無邊，喻如大海。
眾生受生死，如墮海中，力不自出。
菩薩度之，如乘船救溺。
既得登舟，則達彼岸。
即拔苦得果之深恩也。
憐愍下，即同體大悲。
觀眾生如赤子者，謂佛性體同，如父子之體同也。
豈不於一切時，恒施妙法，令其遠離諸苦，受享法樂哉。
既有如此之恩，故名稱普聞十方世界。
令彼眾生，聞名而慕，仰德而皈。
受度之者，又不止於一處也。 ^892c42

△三歎和光妙用德
orig::  ^893a18

自在遊戲微妙神通。
已能善達諸總持門。
具四無礙辯才自在。
已得圓滿大願自在。
妙善成就事業自在。
已能善入三昧自在。
具足圓滿福德自在。
常為眾生不請之友。
commentary::  ^893a20

科云：和光者，即方便善巧權智之妙也。
既曰自在遊戲，又曰微妙神通，屬身業，
可謂隨類現身，應機說法，皆菩薩遊戲三昧，居塵不染也。
世人翫景取樂為遊戲，君子且和而不流，
何況菩薩現一切身，作種種事，說種種言，
若順行，若逆行。順行如文殊之現杜順，
彌陀之現豐干；逆行如觀音之現婬女，
普賢之現璞勞等，皆妙用不測為神，自在無礙為通，
天眼龍睛，看他不出，故曰微妙。
已能下。出遊戲之本。
達即通達，善即深妙。
總持者，即總一切法持。
無量義。屬意業。又云諸者，謂總持非一，即陀羅尼之華言。
如法華云：所謂旋陀羅尼、百千萬億旋陀羅尼、法音方便陀羅尼等。
又圓覺經云：無上法王有大陀羅尼門，
流出一切真如、佛性、菩提、涅槃及波羅蜜，教授菩薩。
此亦如是。既位隣大覺，何所不備也？
從總持門中流出，其順逆之事，皆與妙理不相違背。
門者，是出入之達道，故能現通也。
具四下。屬口業，明說法之本。
辯謂分析，才謂才能，無礙即通暢。
謂明辯才華融通舒暢，極成無過，為教誡之德也。
辯才言四者，即法無礙，謂世出世法所說契理故。
二、義無礙，謂於一法中分析出差別義趣故。
三、言辭無礙，謂一音說出，殊方異類皆能解語故。
四、樂說無礙，謂四悉應機，誨人不惓故。
自在即如意之謂。
已得下。大願者，即最初二利之志向也。
上文既三輪應物，無不隨心合其本志，所以圓滿悠然自在也。
妙善下。結上前文。
妙善皆讚辭。成就事業，即結上身口二業。
善入三昧，結上意業。
圓滿福德，為不請友。
總結三輪不請，正顯無緣之慈。
若請而後現，乃情見之悲。
菩薩不然，但隨緣隨機，隨其所感，無私而應。
不然而然，故云自在也。 ^893a28

△四、歎事上利下德
orig::  ^893c10

經無量劫勤修六度，歷事諸佛不住涅槃，
斷諸煩惱講說妙法，無量世界化利羣生，
制諸外道摧伏邪心，離斷常因令生正見，
而無往來動搖之相，非嚴而嚴十方佛土，
不說而說妙理寂然，住無所住度人天眾，無所不受廣大法樂。
commentary::  ^893c14

經無量劫下，謂菩薩修因，非一世也。
勤修，謂念念不忘，行持不怠也。
六度，即布施度慳貪，持戒度違犯，忍辱度瞋心，
精進度懈怠，禪定度散亂，智慧度愚癡。
歷事諸佛者，歷有二義，一謂歷一切時，
從菩薩發心已來至盡未來際，凡有成佛者無不承事親近供養習學道法。
二謂歷一切處，凡十方世界所有諸佛皆能承事，
如華嚴一微塵一毛孔皆有諸佛成道，皆有普賢行行等。
不住涅槃斷諸煩惱者，不字貫下句不住涅槃亦不斷諸煩惱。
涅槃此云圓寂，謂真性本圓、妄惑本寂，菩薩善達。
既真性本圓，涅槃即我自性，何必又住？
是以不住。既妄惑本寂，煩惱本來自空，即我菩提又何勞斷之？
是以不斷。假若涅槃定住、煩惱必斷，與二乘同科，豈得為菩薩乎？
講說下。正出不住不斷之意。
妙法者。法即真心遠離言相，一涉語言便成不妙。
今却云講說者，意在利他也。
用言解。釋曰：講說若不假語言開示詮表，
則眾生無入道之門，故用講演分別說向於人，
令彼聞言悟道，是修行見道之初門，又不得不用講說也。
雖用言說不著言相，謂即言忘言亦復不失其妙，故云講說妙法。
無量下。正明講說非一處、利化非一人。
世界既云無量，菩薩水月化身亦復無量。
既曰化身又非一類，可謂塵剎分身隨類而現也。
化利之機既曰羣生，不出十類兼諸聖凡，如觀音三十二應無異也。
以上歎菩薩攝授之慈。
制諸下。又歎折伏之威。
外道者。不達唯心心外取法，謂心遊道外名為外道。
諸者。外道非一種，如事火崇水，計常計斷，牛狗戒等。
制者，以正破邪之謂。
邪心者，謂心本不邪，因從邪教，親近邪師，
熏以成種，染習成邪。
摧伏者，即折挫降伏也。
或神通現奮怒之相，或智慧施轉邪之言，
令彼心服，返邪歸正。
彼斷常者，即邪見之差別。
斷者，謂一死便了，不受後有。
如云清氣歸天，濁氣歸地，一靈真性，還乎太虗，皆斷見也。
常者，謂人死還生人，物死還生物，即自然外道，
全不知善惡業緣，受報好醜。
因者，即種子。離者，除也。
謂菩薩既能摧伏，令彼反邪歸正，一切邪種皆除也。
令生正見者，謂既能轉邪正見，則現知有三寶，
分真析妄，永不再墮邪見深坑矣。
而無下。正釋上義。
事佛說法，利生摧邪之妙用也。
謂菩薩真身不動，而應徧十方，乃感應道交，不可思議。
如月印千江，水不上升，月不下降，一時一月，影臨眾水。
故曰無往來之相也。
非嚴而嚴者，有二藏。
一者是威嚴。釋前雖摧伏邪外，是不怒之威也。
二者莊嚴。亦有二義。
一謂正報。眾生受菩薩教化，皆能改惡從善，
反邪從正，以善為莊嚴也。
二者謂依報。世界向有濁穢者，凡菩薩應化之處，
皆轉穢成淨，以潔淨為莊嚴也。
由菩薩聖淨之德，自然成就，故曰非嚴而嚴。
一處如是，處處皆然，故曰十方佛土。
不說而說者，是真說妙法，有二義：一者不說，
是自證之理，本無言說。
而說者，是應機借言，不妨有說也。
然雖有說，不著言相，不著名相，此又說而無說也。
二者唇舌不動，玅理全彰，不屬文字，故曰寂然。
住無所住下，又明菩薩度生之妙，亦有二義：
一者無所住，是自證之真，理無定相，何所住乎？
上一住字，是能證之真智，但與理相合，
成究竟之義，亦強名曰住。
雖住而無住，故曰住無所住。
度人者，將自所證，又度化人天。
二者顯應化無方，謂塵剎現身，無一定所住之處。
上一住字，正是無處不在，即一身復現剎塵身，
一一徧禮剎塵佛，於一塵中塵數佛，各處菩薩眾會中。
既應身無方，故度化者眾，眾即多也。
無所下二句，文似顛倒，若將上句作下句讀，則順。
法樂者，法性之樂，謂法性體中，無諸業苦，故樂。
廣大者，即稱性周徧。
又曰無所不受者，謂法性體中，所含恒沙性德，
一得皆得，故曰無所不受。
即菩薩公眾之心，將自所證，度他亦證也。 ^893c24

△五、歎破魔成道德
orig::  ^894c18

披精進甲，執智慧劍，破魔軍眾而擊法皷，身恒徧坐一切道場。
commentary::  ^894c20

菩薩修行斷惑，是與羣魔交戰，一時懈怠，
則為魔縛，故加精進，如身披甲，不為魔傷。
梵語魔羅，此云殺者，謂傷殺慧命，損害法財之者。
喻諸煩惱，如貪魔害解脫，瞋魔害正性，
癡魔害性慧，慢魔害謙恭，疑魔害正信，邪魔害正見等。
菩薩一加無漏智慧照之，則諸惑皆滅，如秉利劍斬賊。
此精進智慧，皆降魔之利器也。
破魔下二句，正喻臨時之用。
皷有策進之功，如交鋒之時，營門擊皷，
助威催戰，故官兵奮勇，力破羣賊。
云法皷者，謂妙法如皷，即臨時之定慧也。
觀照如擊，加勤勇無間，所以諸魔皆破，方成正覺。
故曰：身恒徧坐一切道場，見太平之象也。
然道場言一切者，如華嚴盧舍那佛在阿蘭若法菩提場中，
一處成道，則同時十方世界，乃至微塵毛孔，皆有如來成道。
所謂身恒徧在一切處者，與此同。
道場有事理二義：事道場，如幽靜之處，
是修證菩提之場地也；理道場，即自性本具圓定，
可謂真阿蘭若，正修行處也。 ^894c24

△六、歎覺悟羣品德。
orig::  ^895a8

吹大法螺，覺悟羣品，一切有情悉蒙利益，聞名見身無空過者。
具三達智，悟三世法，善知眾生諸根利鈍，應病與藥無復疑惑。
布大法雲，澍甘露雨，轉不退轉智印法輪，
閉生死獄，開涅槃門，發弘誓願，盡未來際度脫羣生。
commentary::  ^895a10

吹螺者。借喻比法，故云法螺。
螺有警醒義，謂此等菩薩既能成道，又能覺悟羣生說法警眾，
猶如吹螺警人也。
譬我大清春秋二季，九門吹螺為號令，
令八旗兵將聞號警心，修理甲冑演武操戈，以備國家有時之用。
菩薩亦爾，說生死事大無常迅速，令所警之眾為生死苦發菩提心，
故云一切有情悉蒙利益。
聞名下。深明勝德。
受化者廣，或聞名仰德，或見相歸依，如未發心者發心，
已發心者修行，已修行者增進，已增進者證果，故云無空過者。
具三下。明菩薩觀機說法機教相投，如良醫之用藥也。
三達法數。不出擬是三明之別稱，謂宿命明能知過去已往自他一切染淨因果，
天眼明能知現在一切染淨因果，漏盡明能知未來自他一切染淨因果。
能達三世，故曰悟三世法因。
悟明三世之法，所以善知眾生諸根利鈍。
根有二解：一者根即因也，知其已往或修因或造業，故感今生利鈍之不等。
二者現世六根利者，惑薄智深一聞千悟得大總持，則與說大乘圓頓終寔之法。
或惑重根鈍者，則方便與說四諦因緣，
或說人天戒善等法，令其修證。
是則法無剩語，人無廢機，故如良醫，應病與藥。
以上眾生病藥，皆有二種：一、約六道凡夫病，
即是見思之惑，有漏之業，分段生死藥，即是研真斷惑修行之法。
若六道再分，有善惡差別，隨機之教，亦復不同。
二者、出世聖人，亦有二種：一、聲聞一類病，
即是界外塵沙煩惱，及變易生死，法執不亡，
故觀三界，寔有怖如火宅，厭如杻械。
如此之機，菩薩隨與法藥，說依正不二，
染淨同源，涅槃生死，等若空華，當體寔相，
令其迴小向大，發菩提心，行普賢行，即聲聞而成菩薩也。
二者、始教菩薩，雖心外無法，猶須轉染成淨，
歷修三祇，亦不達染淨皆空，唯一真如，猶是病也。
如是之機，菩薩教之，與頓圓法藥，令其一念心空，
即名為佛，不依地位，漸次而證，及一真法界，
令其十信滿心，即攝五位，成等正覺。
如此見機之徹，教與之當，故能教所教，皆無疑惑矣。
布大下。謂大法。有廕覆之恩，故如雲；有潤澤之德，
故如雨；有回生之力，如甘露；是法王之寶，
故如印；有摧運之功，故如輪；能塞斷生死，
故如閉獄；能契入涅槃，故如開門。
何謂也？良由眾生為煩惱焦心，生死逼迫，猶如酷暑。
若得大法庇護，不令煩惱所焦，亦不為生死所逼，如雲能消暑也。
眾生不遇聖人，未聞大法，無慧水滋心，枯焦極矣。
一聞大法，能滋心地，而慧種發生，如雨之滋田也。
眾生未聞正法，恣心造業，傷害法身，損奪慧命。
若聞正法，令法身常住，慧命不夭，如甘露之洒心也。
菩薩自八地以去，無功用道，任運流入薩婆若海，故云不退轉。
復將此法又傳與人，人若得之，能摧碾惑業，
運入菩提，如車輪之運用也。
眾生未聞正法，不知自心作佛，不知萬法皆如。
一聞正法，遂能印定一切眾生皆當作佛，
一切萬法當體寔相，如印文之取信也。
眾生為生死所纏，猶如牢獄。
若聞正法，依而行之，塞斷生因，永不更造，如閉獄之不入也。
性淨涅槃，自心本具，因迷不悟，何能得入？
一聞正法，遂反妄歸真，一超直入，如開門入室也。
已上諸喻，雖菩薩之勝德，若非弘願攝持，
縱能度生，亦不能久。
因發弘誓願，所以盡未來際，度脫羣生。
已上別歎萬德莊嚴已竟。 ^895a20

△三、結歎不久成佛。
orig::  ^895c34

此諸菩薩不久當得阿耨多羅三藐三菩提。
commentary::  ^895c36

阿耨等，此云無上正等正覺，即佛果之全德也。
然前既所歎，功無不全，德無不備，是為位隣大覺，所以結云不久當得等。 ^895c38

△四列名
orig::  ^895c42

其名曰：無垢菩薩、彌勒菩薩、師子吼菩薩、
妙吉祥菩薩、維摩詰菩薩、觀自在菩薩、
得大勢菩薩、金剛藏王菩薩、地藏王菩薩、
虗空藏王菩薩、陀羅尼自在王菩薩、三昧自在王菩薩、
妙高山王菩薩、大海深王菩薩、妙辯嚴王菩薩、
歡喜高王菩薩、大神變王菩薩、法自在王菩薩、
清淨雨王菩薩、藥王菩薩、藥上菩薩、療煩惱病菩薩、
寶山菩薩、寶財菩薩、寶上菩薩、寶德菩薩、
寶藏菩薩、寶積菩薩、寶手菩薩、寶印手菩薩、
寶光菩薩、寶施菩薩、寶幢菩薩、大寶幢菩薩、
寶雨菩薩、寶達菩薩、寶杖菩薩、寶髻菩薩、
寶吉祥菩薩、寶自在菩薩、栴檀香菩薩、
大寶炬菩薩、大寶嚴菩薩、日光菩薩、月光菩薩、
星光菩薩、火光菩薩、電光菩薩、能念慧菩薩、
破魔菩薩、勝魔菩薩、常精進菩薩、不休息菩薩、
不斷大願菩薩、大名稱菩薩、無礙辯才菩薩、無礙轉法輪菩薩。
commentary::  ^895c44

佛、菩薩之聖號，古德有解釋、不解釋之辯。
有謂：佛具萬德，一言難盡，恐失全德，故不解釋。
有云：雖有萬德，且依名釋義，亦可舉一該餘。
如堯仁、舜德、禹儉、湯寬，豈堯獨仁而不德乎？
舜獨德而不仁乎？
聖人之德，舉一所長，諸德皆具，所以解之。
今從後意，然亦不敢廣釋，恐後賢厭繁，故略解之。 ^896a24

○無垢菩薩，以煩惱為垢，染污佛性。
今既位隣大覺，五住垂盡，故名無垢。 ^896a34

○彌勒，此云慈氏，以慈隆即世，悲臻後劫故。 ^896a38

○師子吼者，以說法無畏，如師子哮吼故。 ^896a40

○妙吉祥者，即文殊翻過之名。
以菩薩示現生時，有十種祥瑞：一光明滿室，
二甘露盈庭，三地涌七珍，四神開寶藏，
五雞生鳳子，六猪娩龍豚，七馬產麒麟，
八牛生白澤，九倉變金粟，十象具六牙。
十種瑞相，皆不可測，故曰妙吉祥菩薩。 ^896a42

○維摩詰者，金粟王如來化居士身，此翻淨名，
謂居塵不染，以淨為名。
以神通辯才皆不可測，方等會上曾彈斥權小故。 ^896b2

○觀自在者，謂觀世言音，尋聲救苦，現身說法，
無私普徧，故曰自在。 ^896b8

○得大勢者，即大勢至也。
謂菩薩舉動之時，大地震勸，警覺群心，魔王畏懼。 ^896b10

○金剛藏王者，謂所證性德，聚積如藏。
性之堅利，喻如金剛。
金剛體用，能堅能利。
堅則物不能壞，如性德之體。
利則能壞萬物，如性德之用。
總言體則常住，用能降魔。
體用自在，故尊為王。 ^896b14

○地藏王者，世間萬法，皆從地生。
地為寶藏，喻菩薩誓願弘深，一切功德，皆從願生。
願即如藏，法喻為名，故曰地藏。
主執幽冥，隨願自在，故尊為王。 ^896b20

○虗空藏王者，此亦借喻顯名。
世間萬法，皆虗空包含。
虗空即藏，虗空喻法性，謂法性周徧，包納冲#CB15035;。
法性即藏，取捨自由，故尊為王。 ^896b26

○陀羅尼自在王者，梵語陀羅尼，此云總持，
以心包萬法，能持萬法，故自在為王。 ^896b32

○三昧自在王者，梵語三昧，此云正定，
謂不離正定，現諸威儀，故自在為王。 ^896b36

○妙高山王者，此亦借喻顯名。
梵語須彌盧，此云妙高峯，峯即山也。
四寶所成，鎮坐大海，高出羣山，為諸山中王。
菩薩所證之道亦爾，妙明尊上，羣賢不及，自在為王。 ^896b38

○大海深王者，前一位道高如山，此一位道深如海。
又喻山者，偏約理明。
此喻海者，偏約智顯。
即權寔二智，兩利自由，故尊為王。 ^896b44

○妙辯嚴王者，辯即口才，妙即玄奧，用明辯才，華即權說。
寔以說法之功，莊嚴自性，權寔自在，故尊為王。 ^896c2

○歡喜高王者，自證道高，喜為人說，自他兼利，尊上為王。 ^896c6

○大神變王者，善用神通，變化不測，降伏魔外，
悠悠自如，故尊為王。 ^896c8

○法自在王者，己所證法，說向與人，權寔不二，
理事融通，自在為王。 ^896c12

○清淨雨王者，自證之道，蕩無纖塵，故曰清淨。
度生說法，潤澤羣生，故喻如雨。
利生之德，尊敬為王。 ^896c14

○藥王者，在因為世良醫，治人身病；在果應機之法，治人心病。
舉世歡喜，故尊藥王。 ^896c18

○藥上者，此與前位是因中兄弟，事藥理藥，
尊兄上道，故為藥上。 ^896c22

○療煩惱病者，眾生煩惱如病，菩薩法藥能療能治心病，故以為名。 ^896c24

○寶山者，山中出寶，故為寶山。
山喻法身，寶喻性德，法身含德，如山出寶，故以為名。 ^896c26

○寶財者，法財真寶，親證為號。 ^896c30

○寶上者，諸寶之中，法寶為上，菩薩既證，故以為名。 ^896c32

○寶德者，所證眾德，尊重為寶。
○寶藏者，法王大寶，蘊積如藏。 ^896c34

○寶積者，積諸法寶，運用無失。 ^896c36

○寶手者，手出珍寶，濟諸貧類。
○寶印手者，手持寶印，掌世間權。
心持法印，掌法王權。 ^896c38

○寶光者，菩薩放光，攝授有情，舉世蒙恩，尊重為寶。 ^896c40

○寶施者，法寶施人，公心不悋。 ^896c42

○寶幢者，竪法如幢，尊上為寶，摧邪顯正，故以為名。 ^896c44

○大寶幢者，摧邪顯正，徧一切處。 ^896c46

○寶雨者，所說之法，潤眾生心，智種慧芽，
從茲發現，故名寶雨。 ^896c48

○寶達者，寔智自照，達己為寶。
權智照他，達機為寶。 ^897a2

○寶杖者，撑持法門，如杖拄物，敲撥眾生，
死中發活，智慧神通，喻如寶杖。 ^897a4

○寶髻者，如來頂髻尊密為寶，菩薩相好類同於佛。 ^897a8

○寶吉祥者，諸吉祥中安樂為最，菩薩智通護持法界，
國無三災、人無八難，以安樂為寶。 ^897a10

○寶自在者，得大法寶，所向如意，以自在為寶。 ^897a12

○栴檀香者，此香塗身，水火不害。
菩薩運通，加護眾生，生死煩惱，皆不能害。 ^897a14

○大寶炬者，以智破迷，如秉炬破暗。 ^897a18

○大寶嚴者，大乘法寶，莊嚴法身。
○日光。月光者，日月舒光，乾坤朗耀，般若真光，真俗並明。 ^897a20

○星光者。列宿排空，銀光點翠，萬德攢心，般若添明。 ^897a22

○火光者，火能發光，轉暗成明。
心能發光，轉識成智。 ^897a24

○電光者，電光最速，霹#CB15439;隨轟，
智光照機，神通隨現。 ^897a28

○能念慧者，眾生業苦，菩薩能念。
菩薩智慧，照利眾生。 ^897a30

○破魔者，定慧相資，五魔並斷。
○勝魔者，魔勝眾生，迷徒墮壍；智勝羣魔，覺岸高登。 ^897a32

○常精進者，精心不雜，進心不惓，常住在世，化利人天。 ^897a34

○不休息者，自他二利，永不休息。 ^897a36

○不斷大願者，四弘誓願，銘刻於心。 ^897a38

○大名稱者，萬德歸心，佳名普稱。 ^897a40

○無礙辯才者，明辯才華四種無礙。
○無礙轉法輪者，菩薩轉法，縱橫無礙。
眾生得法，展轉流通。
已上列名竟。 ^897a42

△五、結眾。
orig::  ^897a46

如是無垢菩薩摩訶薩等，各與若干百千眷屬俱。
commentary::  ^897a48

如是為指法之辭。
指上所列之名，以無垢為首等。
諸同類眷屬，即所領之弟子。
人各多少不同，故曰若干。
若百若千，總是不定。
師資皆在，故曰俱。
大乘菩薩眾已竟。 ^897b2

△三、天龍八部眾分八：初、天眾二：初、欲界諸天眾四：
初、標數舉類。
orig::  ^897b8

復有億萬六欲天子。
commentary::  ^897b12

復有者，更有也。法會之眾不唯二乘與菩薩，
更有諸天等，數標億萬總言其多。
六欲者，謂上下有六重，皆有飲食睡眠婬欲，故皆稱欲。
天者自然意，謂樓臺宮殿寶樹華池隨心所現，
妙景珍玩美饌天衣亦逐意而成，亦有臣民男女，故未免色欲。
然雖有色欲，與人間不同。
諸天皆化生，不入胞胎身無精血，但以神交非與身搆，上下六級愈上愈輕。
天子即王。六重者，一四王天在須彌山半腰，
東西南北各居一埵，各統二部鬼神，各護一洲，離地四萬二千由旬。 ^897b14

○二忉利天，在須彌山頂居中，是帝釋東西南北各統八天，
共三十三天，離人間八萬四千由旬。
四王忉利皆為地居，天雖居山頂山腰，
下有微礙，故為地居。
此二天欲念若動，男女交抱，其心即歇。
未動二根，以交抱為欲。 ^897b32

○三、夜摩天。梵語夜摩，華言時分，亦名善時。
謂時時暢快，樂善為名，故曰善時。
以蓮華開合分晝夜，故曰時分。
此天依空而居，欲念若動，但男女執手而歇。 ^897b40

○四兜率天，亦梵語，華言知足，於五欲境知止足故。
此天亦依空而居，欲念若動，男女相笑即歇。 ^897b46

○五化樂天，謂自化五塵之欲而娛樂，故亦依空而居。 ^897c2

○六他化自在天，謂假他所化五塵以成己樂，
亦依空而居，或云即魔王天也。
此上二天，欲念若動，但男女眼視而歇。 ^897c6

△二、次第列名
orig::  ^897c12

其名曰：善住天子、威德天子、普光天子、
清淨慧天子、吉祥天子、大吉祥天子、自在天子、
大自在天子、日光天子、月光天子。
如是等天子，釋提桓因而為上首。
commentary::  ^897c14

善住者，謂住持善道，足為天子。
○威德者，形容威重，德化優餘。 ^897c20

○普光者，身光普照。
○清淨慧者，慧根不染，故曰清淨。 ^897c22

○吉祥。大吉祥者，菩薩示現善法誨人，最為吉祥。 ^897c24

○自在、大自在者，自在即化樂天王，大自在即他化自在天王。
既為天王，隨心所欲，皆自在故。 ^897c26

○日光、月光者，日月麗天，乾坤朗耀，能破昏暗，與世有恩。
如是等天子，通指已上者，釋提桓因〔云能作，
能作忉利天主故〕即帝釋。
大智度論云：昔有婆羅門姓憍尸迦，與知友三十二人共修福德，
命終皆生須彌山頂。
憍尸迦為天主，名帝釋天。
三十二人為輔臣，周圍列居，而帝釋獨居其中。
又淨名疏云：昔迦葉佛滅後，有一女人發心修塔，報為天主。
有三十二人助修，報為輔臣。
君臣合之，為三十三。
為上首者，即統攝諸天也。
若論在上，更有空居天王，而必以帝釋為首者，
以其諸佛出世，唯梵王、帝釋供奉香華，請佛說法故。
凡佛說法，左有梵王，右有帝釋，請法有功，故為上首。 ^897c30

△三、彰本歎德
orig::  ^898a4

悉皆愛樂，大乘妙法。
願隨奉事，三世如來。
入不思議，祕密境界。
莊嚴諸佛，眾會道場。
commentary::  ^898a6

悉皆下，現天王身行菩薩道。
大乘妙法即諸佛心印，既云愛樂即菩提心，
觀願隨二字是自在意，乃助佛揚化也。
隨事三世如來者，必歷古今更兼未來，此明外護不思議。
入不下，又歎內契不思議。
祕密者，非時不說非機不傳。
境界者，真如之別稱，須智理冥合方可云入，乃證同佛證之德也。
莊嚴道場者，愈顯弘護也。
如今時之法席有見道衲子，即法眾之莊嚴，
而諸佛會中有聖眾輔佐，亦佛會之莊嚴也。
此解全約大權示現者說。
又一解，愛樂大法者，方始發心也。
願隨事佛者，學佛道法也。
必歷三世者，弘願無盡也。
入佛境界者，因滿證果也。
莊嚴道場者，感恩助化也。
此解約寔行利根者說。
葢此二解各有所據，觀三世二字前解甚通，觀愛樂二字後解亦順。 ^898a10

△四、結顯天眾。
orig::  ^898a36

各與若干百千眷屬俱。
commentary::  ^898a38

△二、色界諸天眾四：初、標數舉類。
orig::  ^898a40

復有恒河沙色界天子。
commentary::  ^898a42

色界者，色即色質，有身形故。
謂雖離欲界穢惡之色，而有清淨之色。
始從初禪梵天，終至阿迦尼吒天，凡有一十八天，
並無女人，亦無欲染，故名梵天。
梵者，淨也。謂無飲食，無睡眠，無婬欲，皆是化生，
尚有色質，故名色。
界者，限也，別也。謂三界分限，各別不同故。
恒河沙者，此河徑過四十里，沙細如麵。
凡過量之數，以沙較之，一沙一天，總謂多多如沙。
天子同前解。 ^898a44

△二、次第列名
orig::  ^898b14

其名曰：大光普照天子、無垢莊嚴天子、
神通遊戲天子、三昧自在天子、陀羅尼自在天子、
大那羅延天子、圓滿上願天子、無礙辯才天子、
吉祥福慧天子、常發大願天子。
如是等天子，光明大梵天王而為上首。
commentary::  ^898b16

大光普照者，據歎德處，既云悟佛祕密，
又趣菩提不退轉，是為大權菩薩現天王身攝化同類耳。
既是菩薩則身光普照，令觸光者皆得勝利。 ^898b24

○無垢莊嚴者，據迹而言，既離欲染，故曰無垢，以清淨為莊嚴。
據本而言，離有漏惑為無垢，得無漏慧為莊嚴。 ^898b28

○神通遊戲者，現天王身，亦是遊戲三昧。
○三昧自在者，三昧云正定，據迹而言，
即有漏禪定；據本而言，即無漏禪定。
定有自在，故以為名。 ^898b34

○陀羅尼自在者，既得總持，所以自在。 ^898b38

○大那羅延者，那羅延翻天力士，謂天力最大，
具大神力，降伏諸魔，攝受羣類。 ^898b40

○圓滿上願者，唯成佛度生為上願，必行願相資，故得圓滿。 ^898b44

○無礙辯才者，明辯才華，說法無礙。 ^898b46

○吉祥福慧者，漏無漏福兼利之慧，最為吉祥故。 ^898b48

○常發大願者，欲證菩提，願不間斷故。
○如是等下，乃結上十名等。
其無數光明大梵天王結為上首者，前十名不可定住是何天，
以經無顯文故。唯此大梵天王雖無顯文，
定是初禪，以內有覺觀，外有言說，可以統攝諸天，故為上首也。 ^898c2

△三、彰本歎德
orig::  ^898c10

悉皆具足三昧神通，樂說辯才，歷事諸佛三世如來，菩提樹下坐金剛座。
破魔軍已，證菩提時，徧至眾會，皆於最初勸請如來轉妙法輪，
開甘露門，度人天眾，善悟諸佛祕密意趣，於大菩提不復退轉。
commentary::  ^898c14

神謂天心，通為慧命，從三昧發出，自在無礙，
假樂說，辯才足知，誨人不倦，所以歷事諸佛，有輔化之德也。
三世下，謂經歷非一世，事佛非一人。
既云歷三世，必含橫徧十方。
凡佛成道，必欲請法。
梵語菩提，此云覺道，是佛果號。
樹非菩提，因佛在樹下成菩提道，以所證目，名曰菩提樹。
金剛者，是五金之剛寶名也。
形如蕎麥，色如紫金，最堅最利。
坐金剛座者，金剛非座，謂佛坐之座，喻如金剛。
魔不能惑，如金剛之堅；能破魔軍，如金剛之利。
而必須破魔，方能成道者，必然之理。
魔有多種，皆能害道，令心不安，皆為魔事。
如五住煩惱、二種生死及諸陰魔，菩薩破之，
無明將盡，變易將離，而天魔恐怖，統諸魔軍，特來擾害。
或現美女身，或施威神力，百計千方，欲害禪定。
菩薩以金剛定力，魔不能害，逃遁而去，是謂破魔。
羣魔既破，一念相應，即入妙覺成佛，故曰破魔軍已，證菩提時。
徧至下，正歎請法之德。
會者，主賓合集也。
眾會者，非止一時一處也。
謂三世之會，十方之會等。
凡諸佛成道之時，此等諸天，承三昧，運神通，一時徧至。
謂分形散影，無處不在，無時不現，故曰徧至眾會。
皆於下，謂諸佛成道，但能自利，不假說法，焉能利他？
故始成正覺，必勸請說法也。
然如來說法，喻如轉輪者，有二義：一、摧碾義；
二、運載義。凡車輪轉處，一切瓦礰皆碎，
亦能運載諸物自此達彼，喻諸佛說法轉入眾生心中，
摧碾惑業運至菩提，故曰轉妙法輪。
開甘下。謂如來妙法猶如甘露。
門有通義，喻佛言教。
佛與人說法喻如開門，若人從教而入得甘露洒心，
可以惑破障除超然而出生死矣，故曰度人天眾。
善悟下。歎得佛心法。
祕密有三種，謂身、口、意。
身密者，如來一身不變隨機所見不同，
或大或小、或善或惡、或慈或威、或勝或劣，
皆不可思議，故曰身祕密。
口密者，一音說出隨機不同，或聞戒善、
或聞諦緣、或聞六度，皆不可思議，故曰口密。
意祕密者，觀機審察一切運度，唯佛自知餘皆莫測，故曰意密。
意趣者，復出祕密之精微也。
然既能善悟，是得諸佛心法也，所以於大菩提不復退轉。
據此歎德，乃法身大士現天王身行菩薩道輔佛揚化也。 ^898c22

△四、結顯色眾。
orig::  ^899b6

各與若干百千眷屬俱。
commentary::  ^899b8

△二、龍眾三：初、標數舉類。
orig::  ^899b10

復有四萬八千諸大龍王。
commentary::  ^899b12

梵語那伽，此云龍。
說文云：龍者，鱗虫之長，能幽能顯，能大能小。
春分而登天，秋分而入地。
有鱗曰蛟龍，有翼曰應龍，有角曰虬龍，
無角曰螭龍，未昇天曰蟠龍，總云神靈之物也。
今云龍王者，乃龍中之王，統攝羣龍故也。
諸經皆云：能護佛法，為善神故。
凡佛說法，皆有龍眾。 ^899b14

△二、次第列名
orig::  ^899b24

摩那斯龍王、德叉迦龍王、難陀龍王、#CB02494;難陀龍王、
阿耨達池龍王、大金面龍王、如意寶珠龍王、
雨妙珍寶龍王、常澍甘雨龍王、有大威德龍王、
強力自在龍王，如是等龍王，娑竭羅龍王而為上首。
commentary::  ^899b26

摩那斯，此云大身，亦云大力。
修羅排海水淹善見城，此龍縈身以遏海水，故曰大身。 ^899b34

○德叉迦，此云現毒，亦云多舌。 ^899b36

○難陀、#CB02494;難陀，乃兄弟二龍也。
難陀此云歡喜，#CB02494;云善常。
護摩迦提國，風不鳴條，雨不破塊，雨澤以時，國無饑年。
故瓶沙王年為一會，以報百姓，聞皆歡喜，
從此得名，即目連所降者。 ^899b38

○阿耨達池，此翻無惱。
阿含經云：雪山有池，名阿耨達池，中有五柱堂，龍常處。
此從所依池得名。 ^899b44

○大金面者，或面貌金色，從此得名。 ^899b48

○如意寶珠者，頸下有珠，名曰如意。 ^899c2

○雨妙珍寶者，龍有神力，亦有慈心，憐念貧乏，故雨珍寶故。 ^899c4

○常澍甘雨者，甘雨即順時細雨，穀稼成熟故。 ^899c6

○有大威德者，有威可畏，有德可尊，威伏魔怨，德化良善。 ^899c8

○強力自在者，強犍也，壯盛也，因力盛自在為名。
如是等下結為上首。
娑竭羅此云醎海，此方海水醎，乃依海立名。
上首即領眾。 ^899c10

△三、歎德結眾。
orig::  ^899c16

悉皆愛樂大乘妙法。
發弘誓願恭敬護持。
各與若干百千眷屬俱。
commentary::  ^899c18

既樂大法即菩提心，又弘願護持即菩薩行，亦不可思議也。 ^899c22

△三、藥叉眾三：初、標數舉類。
orig::  ^899c24

復有五萬八千諸藥叉神。
commentary::  ^899c26

藥叉，訛曰夜叉，此云勇健，亦云暴惡，亦云輕健。
有三種：一在地，二在虗空，三天藥叉。
地藥叉但以財施故不能飛，空、天二藥叉以車馬施故能飛行。
此神即修行帶殺心者，如今五嶽四瀆稱帝稱王者是。
楞嚴有三品：上品為大力鬼，中品飛行夜叉，下品地行羅剎。 ^899c28

△二、次第列名
orig::  ^899c38

大師子王藥叉神、轉輪光照藥叉神、妙那羅延藥叉神、
甚可怖畏藥叉神、蓮華光色藥叉神、諸根美妙藥叉神、
外護正法藥叉神、供養三寶藥叉神、雨眾珍寶藥叉神、
摩尼鉢羅藥叉神，如是等諸藥叉神，僧慎爾邪藥叉神而為上首。
commentary::  ^899c40

大師子王者，師子表無畏，以威伏羣類，自在為王。 ^900a2

○轉輪光照者，此有二解：或佛轉法輪，
光照而至；或自能轉法，光照眾生。
前解是寔行藥叉，次解是菩薩現身。 ^900a4

○妙那羅延者，那羅延云天力士，此神加妙者，力大不可思議。 ^900a8

○甚可怖畏者，以形惡彰名，既在佛會，必外惡而內慈也。 ^900a10

○蓮華光色者，借喻為名。
蓮華居泥不染，出水香潔，故有光有色。
此神雖在藥叉，不為惡習所加，如出水蓮華，光色可愛。 ^900a12

○諸根美妙者，此神以六根聰利，形貌端嚴，故稱美妙。 ^900a18

○外護正法者，以護法為名。
○供養三寶者，知三寶為尊，供養為敬。 ^900a20

○雨眾珍寶者，以慈行彰名。 ^900a22

○摩尼鉢羅者，摩尼云如意，鉢羅此云極，謂如意極也。
或項帶此寶，所求如意。
或心如此寶，所證如意。
無不盡義，故以為名。 ^900a24

○僧慎爾邪。華梵未詳，待後參考。 ^900a28

△三、歎德結眾。
orig::  ^900a30

悉皆具足難思智光、難思智炬、難思智行、難思智聚。
而為眾生制伏惡鬼。
使得安樂能延福智。
守護大乘令不斷絕。
各與若干百千眷屬俱。
commentary::  ^900a32

既曰難思，必不可測。
足知此神現藥叉身，行菩薩道，智光則能照機，
智炬則能破暗，智行則能行佛道，智聚則蘊積權寔。
為生制鬼，正現折伏之威；使安延福，全彰攝授之慈。
守護欲法幢之永建，不絕見佛日之恒明。 ^900a38

△四、乾闥婆眾三：初、標數舉類。
orig::  ^900a46

復有八萬九千乾闥婆王。
commentary::  ^900a48

此云香陰，亦云陵空之神，不噉酒肉，唯香資陰，
是帝釋緣幢倒擲之樂神，在須彌山南金剛窟住。
天帝若作樂時，此神身有異相出，然後上天。
亦云尋香行，帝釋欲作樂時焚香，此神尋香而至。 ^900b2

△二、次第列名
orig::  ^900b8

頂上寶冠乾闥婆王、普放光明乾闥婆王、
金剛寶幢乾闥婆王、妙音清淨乾闥婆王、
徧至眾會乾闥婆王、普現諸方乾闥婆王、
愛樂大乘乾闥婆王、轉不退輪乾闥婆王，
如是等乾闥婆王，諸根清淨乾闥婆王而為上首。
commentary::  ^900b12

寶冠以見嚴首之尊，放光則知體相之德，
金剛寶幢有降魔之用，妙音清淨具助化之功，
徧至普現皆有感應之靈，愛樂轉輪不無利他之美，
諸根清淨如美玉之無瑕，是以統領本部而為上首也。 ^900b22

△三、歎德結眾。
orig::  ^900b30

皆於大乘深生愛敬。
利樂眾生恒無懈倦。
各與若干百千眷屬俱。
commentary::  ^900b32

初二句見護法之深，次二句見護生之切。 ^900b36

△五、阿修羅眾三：初、標數舉類。
orig::  ^900b38

復有千億阿修羅王。
commentary::  ^900b40

此翻無端正，男醜女美故。
又翻非天，此神果報最勝，鄰次諸天，而非天也。
在因之時，懷猜忌心，雖行五常，欲勝他故。
又作福帶瞋，為下品善，感此報身。
楞嚴經云：有四種修羅。
若於鬼道，以護法力，乘通入空，此阿修羅從卵而生，鬼趣所攝。
若於天中，降德貶墜，其所卜居，鄰於日月，
此阿修羅從胎而出，人趣所攝。
有阿修羅，執持世界，力洞無畏，能與梵王及天帝釋四天爭權，
此阿修羅因變化有，天趣所攝。
別有一分下劣修羅，生大海心，沉水穴口，
旦遊虗空，暮歸水宿，此阿修羅因濕氣有，畜生趣攝。 ^900b42

△二、次第列名
orig::  ^900c14

羅睺羅阿修羅王、毗摩質多羅阿修羅王、
出現威德阿修羅王、大堅固力阿修羅王、
美妙音聲阿修羅王、光明徧照阿修羅王、
鬭戰恒勝阿修羅王、善巧幻化阿修羅王，
如是等阿修羅王，廣大妙辯阿修羅王而為上首。
commentary::  ^900c16

華嚴經云：羅睺阿修羅王，本身長七百由旬，
化形長十六萬八千由旬，於大海中出其半身，與須彌山齊。
文句云：此翻障持，化身長八萬四千由旬，舉手掌能障日月之光。
毗摩質多羅，此云淨心，亦名種種疑。
現威堅力，則降魔護道，而遇敵不退。
妙音光照，則鑒機說法，而受化不遺。
鬭戰則摧邪扶正，巧幻則利眾隨宜。
廣大妙辯者，必具懸河之口，翻錦之義，作上首而有餘也。 ^900c26

△三、歎德結眾。
orig::  ^900c40

善能修習離諸我慢。
受持大乘尊重三寶。
各與若干百千眷屬俱。
commentary::  ^900c42

修習，謂操持佛道。
善能，是稱讚得旨。
恃己陵他為我慢，種現俱銷曰離諸。
然我慢非一種，故曰諸。
如自恃豪門宦族而陵人慠物者，或以多聞博識陵人慠物者，
或以辯口利辭陵人慠物者，但有所長陵他不及，皆為我慢。
此神既修佛道，必皆斷之，故曰離。
大乘者，即心地法門。
受持者，必離言見道。
三寶者，即佛法僧通稱。
寶者，尊重也。佛為兩足尊，法為離欲尊，僧為眾中尊。
三寶住世，如苦海之慈航，長夜之明炬，火宅之雨澤。
歸依者福增無量，禮念者罪滅河沙。
有此勝益，故尊重之。
有三種三寶，恐繁不敘〔此修羅亦具菩薩之德，莫作常流〕。 ^900c46

△六、迦樓羅王三：初、標數舉類。
orig::  ^901a18

復有五億迦樓羅王。
commentary::  ^901a22

此云金翅，翅翮金色，兩翅相去三百三十六萬里，
頸有如意珠，以龍為食，即金翅鳥神也。 ^901a24

△二、次第列名
orig::  ^901a26

寶髻迦樓羅王、金剛淨光迦樓羅王、速疾如風迦樓羅王、
虗空淨慧迦樓羅王、妙身廣大迦樓羅王、
心不退轉迦樓羅王、廣目清淨迦樓羅王、
大腹飽滿迦樓羅王、有大威德迦樓羅王、
智慧光明迦樓羅王，如是等迦樓羅王，寶光迦樓羅王而為上首。
commentary::  ^901a30

寶髻者，頂上有肉髻，尊上如寶，故以為名。
金剛，取喻同前。其體不染曰淨，其用有照曰光。
此神所證之體用，義如金剛也。
金翅之飛利，故速疾如風；淨慧之濶徹，故量如虗空。
妙身廣大，依形體為名；心不退轉，從志願立號。
廣目清淨，而不為諸塵所障；大腹飽滿，而常沾法乳充心。
莫以食龍為飽，以歎德有饒益眾生之句，以饒益為飽滿也。
威德俱大，見折攝之雙行；智慧光明，有二利之全德。
寶光者，約所證之體，堅實如寶；即體之用，照物如光。
既體用並彰，故為眾中之領袖也。 ^901a40

△三、歎德結眾。
orig::  ^901b10

悉皆成就不起法忍。
善獲饒益一切眾生。
各與若干百千眷屬俱。
commentary::  ^901b12

不起，即是無生。若成就此法，不見三界內外，
有少法生，有少法滅。
如是無生無滅之法，證之於己，忍之於心，
如人飲水，冷煖自知，故曰法忍。
此句歎自利之德。
善獲饒益，歎利他之德。
饒益者，謂豐饒利益。
此神以願力所加，或增福，或延壽，如求官位得官位，
求男女得男女，及消灾解厄，降與吉祥，
皆為饒益之事，一切是所益之機。 ^901b16

△七、緊那羅眾三：初、標數舉類。
orig::  ^901b28

復有九億緊那羅王。
commentary::  ^901b32

此翻疑神，似人，頭上有一角，故號人。
非人，乃天帝法樂之神，居十寶山，身有異相。
帝釋升天，即上奏樂佛說法，此神亦絃歌而頌佛法門。 ^901b34

△二、次第列名
orig::  ^901b38

動地緊那羅王、妙寶華幢緊那羅王、寶樹光明緊那羅王、
善法光明緊那羅王、最勝莊嚴緊那羅王、
大法光明緊那羅王、受持妙法緊那羅王、
妙寶嚴飾緊那羅王、成就妙觀緊那羅王，
如是等緊那羅王，悅意樂聲緊那羅王而為上首。
commentary::  ^901b40

動地者，或神有神力，舉步動地，警#CB15081;人心，
或絃歌美妙，動人心地，故目此名。
妙寶華幢者，幢表摧邪，為護道之寔行，
華表因行，為入道之真資，故以妙寶稱之。
樹能陰覆，有清涼之德，光能破暗，有照了之德，
神具此德，尊重可尚，故以寶稱。
善法光明者，謂克證善法，則心光自明。
最勝莊嚴者，諸莊嚴中，妙法為最，體悟妙法，故以為名。
大法光明者，全體起用，理智為名，妙法唯心，
受持則悟，妙智為寶，則嚴飾特尊，成就妙觀，
則智理冥合，悅意樂聲，必從絃管見道，
靈機拔萃，故為上首也。 ^901c2

△三、歎德結眾。
orig::  ^901c20

皆悉具於清淨妙慧。
身心快樂自在遊戲。
各與若干百千眷屬俱。
commentary::  ^901c22

清淨下。謂心光朗鑒，照物為慧。
在濁不污曰清，居塵不染曰淨。
不染不污為妙，得心應身為快樂。
從體起用，故曰自在。
妙應無方，故如遊戲。 ^901c26

△八、摩睺羅伽眾三：初、標數舉類。
orig::  ^901c30

復有九萬八千摩睺羅伽王。
commentary::  ^901c34

此云大腹行，是地龍，即大蟒神腹行也。
淨名疏云：即世間廟神，受人酒肉，悉入蟒腹。
或毀戒邪諂，多嗔少施，貪嗜酒肉，由戒緩故墮。
鬼神多嗔，蟲入其身而唼食之。
亦名莫呼洛。此解約業報身說。
此經中稱王者，謂統攝其類，亦菩薩現身也。 ^901c36

△二、次第列名
orig::  ^901c44

妙髻摩睺羅伽王、具大威德摩睺羅伽王、
莊嚴寶髻摩睺羅伽王、淨眼微妙摩睺羅伽王、
光明寶幢摩睺羅伽王、師子胸臆摩睺羅伽王、
如山不動摩睺羅伽王、可愛光明摩睺羅伽王，
如是等摩睺羅伽王，遊戲神通摩睺羅伽王而為上首。
commentary::  ^901c48

妙髻者，頂有肉髻，美妙為名，具大下威德，所以服眾。
嚴髻所以非俗，淨眼以見妙道，光幢以表摧邪，
師子以表無畏，不動以表特尊，愛光以表智明。
逍遙物外，故曰遊戲。
妙用不測，故曰神通。
眾中領袖，故 ^902a10

△三、歎德結眾。
orig::  ^902a18

已能修習善巧方便。
令諸眾生永離愛纏。
各與若干百千眷屬俱。
commentary::  ^902a20

已能下。謂具諸權智也。
善巧則不露形跡，方便則不拘規模。
令諸下。愛即貪愛，謂愛境雖多，色欲為重。
貪欲愛色，為生死之因；眾若纏縛，為生死之果。
或恩愛纏綿，或業果相續，眾生愚癡，迷不自覺，
故菩薩現身於同類及同事，善巧攝化，
務令回心，不貪色欲，種現俱亡，故曰永離。
既不作因，終不受果，可謂大權隨類攝化妙行耳。
各與下。結眾。 ^902a24

○常途云：戒急乘緩則生天，為樂境所攝，
不暇見佛聞法，報盡還墮，有墜無昇。
若乘急戒緩，則墮七部鬼神。
因戒緩故墮，因乘急則不忘本願，不捨佛法，
所以常近佛聞法，以法熏修，有昇無墜。
若乘戒俱急，則出世成聖。
若乘戒俱緩，則直墮三塗。
此則常途槩論如此。
今經不然，天龍八部皆是大權示現，統攝羣類，
令見佛聞法，作出世因。
若不假菩薩現王身誘化，八部天龍皆永迷矣。
信哉，菩薩之恩何所報也。
已上天龍八部眾竟。 ^902a36

△四、輪王士庶眾四：初、諸輪王眾五：初、輪王雲集。
orig::  ^902b6

復有他方萬億國土轉輪聖王、金輪轉輪聖王、
銀輪轉輪聖王、銅輪轉輪聖王、鐵輪轉輪聖王。
commentary::  ^902b10

輪王出於增劫，釋迦出世正在減劫，何有輪王？
所以首標他方國土。
言萬億者，顯多非定數也。
長阿含經唯言金輪王有金輪寶現，若據俱舍論，則四王各有輪現也。
今經亦云及七寶千子等，足知四王皆有七寶也。
今經列名金輪為首者，先尊後卑故。
若論增劫次第，則鐵輪居先。
大智度論以人壽一增一減為一小劫，
謂人壽八萬四千歲時，歷過百年壽減一歲，
至十歲則止，復過百年又增一歲，如是增至二萬歲時，
有鐵輪王出，獨領南閻浮提一洲，諸國有不順化者，
王則現威列陣令其皈伏，然後於彼勸化人民修十善道，是名鐵輪王。 ^902b14

○二銅輪王，謂人壽增至四萬歲時，有銅輪王出領東南二洲，
諸國有不順化者，王至彼國，宣威布德，
令其歸順，於是勸化人民，修十善道。 ^902b34

○三、銀輪王。謂人壽增至六萬歲時，有銀輪王出，領東南西三洲諸國。
有不順化者，王至彼國，威嚴所加，即便臣伏。
於是勸化人民，修十善道。 ^902b40

○四金輪王。謂人壽增至八萬四千歲時，
有金輪王出，統領四洲，以十五日沐浴昇殿，
有金輪寶忽現於前，輪有千輻，光色具足。
若王欲往東方，輪則東轉，乃將諸兵眾隨其後行。
金輪前又有四神引導，輪所住處，王即止駕。
南西北方隨輪所至，亦復如是。
於四天下普勸人民修十善道。 ^902b46

△二、七寶相隨。
orig::  ^902c10

及與七寶千子眷屬。
莊嚴無量象馬車乘。
無數寶幢懸大寶幡。
華鬘寶葢繒綵白拂。
種種珍奇妙寶瓔珞。
塗香末香和合萬種微妙殊香。
commentary::  ^902c12

七寶者：一、金輪寶。
其輪千輻，徑一丈四尺，具足轂輞，雕文刻鏤，
眾寶間錯，光明洞達，天匠所成，非世所有也。
謂轉輪聖王既得此寶，隨王心念，輪則為轉，
按行天下，須臾周帀，是為金輪寶。 ^902c18

○二、白象寶。謂聖王旦時升殿，有白象寶忽然出現，
其身純白，其首雜色，口有六牙，牙七寶色，力能飛行。
若王乘時，一日之中周遍天下，朝往暮歸，
不勞不疲，若行若立，首尾不動，目不邪視，安詳溫潤而有德。
若行渡水，水不動搖，亦不濡足，是名象寶。 ^902c24

○三、紺馬寶。青赤色馬，其王清旦升殿，
有紺馬寶，忽然現出髦 #CB15168;貫珠，
洗刷之時，珠則墮落，須臾之間，更生如故。
其珠鮮潔，色勝於前，鳴聲遠聞，一由旬內，力能飛行。
王若乘之，按行天下，朝去暮迴，力不疲惓，
馬脚觸塵，皆成金沙，是名馬寶。 ^902c34

○四、神珠寶。其王升殿，有神珠寶忽然出現，
其色瑩潔，無有瑕纇，夜懸空中，隨國大小，
明照內外，如晝無異，是名珠寶。 ^902c44

○五玉女寶，謂顏貌端正，色相具足，身則冬溫夏涼，
於諸毛孔出旃檀香，口出青蓮華香，言語柔輭，
舉動安詳，食自消化，非同世間女人有諸不淨，是名女寶。 ^903a2

○六、典財寶。又曰：典寶藏臣，其王欲得財及七珍寶時，
典藏臣舉身向地，地出七寶；向水，水出寶；
向山，山出寶；向石，石出寶。
是為典財寶。其人宿福深厚，眼能徹見地中伏藏，有主無主皆悉知見。
其有主者，皆與衛護；其無主者，取供王用。 ^903a8

○七主兵。寶又曰典兵，臣又曰將軍寶。
其王意欲得四種兵，若千若萬，乃至無數。
顧視之間，兵即已辦，行陣嚴整，是謂主兵。
其人智謀雄猛，韜略獨出，即詣王所，白言：
大王有所討伐，不足為憂。
若欲象、馬、車、步四種兵者，臣即能辦。 ^903a18

○千子眷屬，即千子臣眾。
王若行時，前後衛護，即是莊嚴。
無量下，廣列莊嚴。
象馬，即對馬等。幢幡等，即鑾駕。
幢者，用諸繒綵作圓筒，按五色，有層次下垂。
其上有六角寶葢，六角各有纓絡。
或小旛垂下，或用寶莊，或用線繡。
用長竿，竿上插金鈎，半幢繫於鈎上，用力士持之前導，作摧邪之表。
旛亦如是，但圓者為幢，扁者為旛。
華鬘者，葢即傘葢，懸王之上。
塗香等，以水沐浴，其味則幽，故曰塗香。
末香，即香麵也。和香，眾香合成者。
萬種言多，妙則奇，殊則勝也。 ^903a26

△金輪王。太子紹位之時，取四大海水以灌其頂，方紹父位。 ^903a48

△三、獻供讚佛。
orig::  ^903b2

各執無價眾寶香鑪，燒大寶香供養世尊，以妙言詞稱讚如來甚深智海。
commentary::  ^903b4

他方輪王既來見佛，不敢輕慢，故執爐焚香以表親近之誠。
以妙下，或讚相好，或讚神力，或讚禪定，皆用妙音佳句旌表佛德。
甚深智海者，如來權寔二智，喻如大海深不可測量不可度，
唯佛與佛乃能知之。 ^903b8

△四白佛述志
orig::  ^903b16

而白佛言：世尊！我今不求三界有漏人天果報，唯求出世阿耨多羅三藐三菩提。
所以者何？三界之中人天福樂，雖處尊位先世福盡，
還生惡趣受無量苦，誰有智者樂世間樂？
commentary::  ^903b18

稱佛為世尊者，謂世出世間唯佛獨尊故。
我今下。述志三界。
即欲界、色界、無色界，皆凡類眾生受報之處也。
有漏者。墮落也。謂漏落性德法財也。
即是凡夫生死因果，以我執不亡因果皆漏，如破器不堪盛物也。
如見思之惑、身口之業、輪迴之果，此三若存不能出世，則遺漏於三界永受生死矣。
人天果報雖是善道，皆屬有漏生死，故此不求也。
法華云：若生天上及在人間，貧窮困苦、
愛別離苦、冤憎會苦，如是等種種諸苦，眾生沒在其中。
又云：三界無安猶如火宅然。
既云不求，即厭生死苦也。
唯求下。發菩提心也。
阿耨下。此云無上正等正覺，是佛所證之極果，正是輪王所慕之道也。
所以下。徵釋前意。
謂所以人天為善果而不求者何也？
謂三界人天福位雖尊，而安處雖樂却不得久常，
良由先世福業所致，故現生受其福報。
其實樂非常住，久必壞生，終有墮落。
故曰：先世福盡，還生惡趣，受無量苦。
嗚呼！人生世間，所作之業，善惡差別，皆熏成種子。
於藏識中所含，若善種勝而熟，故先受善報。
若再修善事，轉次愈高。
若貪樂不已，不作善業，則八識中所含惡種成熟，
必退善果，而入惡道，受無量苦。
理之必然，何可逃哉？
而不言惡道，言惡趣者，趣者，向也。
謂三途惡報，是其趣向也。
地獄有刀山劍樹、銅蛇鐵狗等苦，餓鬼有擔沙負石、
填河塞海等苦，畜生有負重致遠、鞭杖臨身等苦。
以苦類實多，故云無量。
誰有下。反顯智者之不求也。
上一樂字，音要，欲也。
下一樂字，音洛，快樂也。
誰有是泛指之辭，即那有也。
謂那有智者，欲貪世間五欲之樂，而反不求菩提耶？
〔正顯輪王是智者。〕 ^903b26

△五、作禮結眾。
orig::  ^903c32

作是語已，一心合掌，各與若干百千眷屬俱。
commentary::  ^903c34

一心則見志純，合掌則表歸敬。
△二、諸國王眾五：初、舉類。
orig::  ^903c36

復有十六諸大國王。
commentary::  ^903c40

封疆曰國，自在為王。
佛將入滅，將後事皆囑託十六國王者，即此王也。 ^903c42

○夫王者必立德立功，可大可久，經之以仁義，
緯之以文武，深根固蒂，貽厥子孫，一言一行，
以為軌範，垂之萬代，為不可易。
帝力可以鎮萬#CB15131;，
王威可以伏兆民，故如來金口之遺囑，
鶴林之顧命，慮四眾以微弱，恐三寶而衰墜，
託國之威風，借王之勢力，故委寄於帝王，仗勅以流通也。
今佛欲說心地法門，故此諸王雲集。 ^903c44

△二列名
orig::  ^904a8

迦毗羅國淨飯大王，摩伽陀國頻婆娑羅王，
波羅奈國迦斯大王，有于陀國于闡大王，
娑羅國王迦毗那王，如是等十六大王及諸小王。
舍衛國主波斯匿王，名曰月光，而為上首。
commentary::  ^904a12

迦毗羅，猶半梵語，全曰迦毗羅皤窣都。
迦毗羅，此云黃色；皤窣都，此云所依處。
上古有仙曰黃頭，依此修道，故立此名。
或義翻為能仁住處，即佛降跡之處，在大千世界之中也。
淨飯者，梵語閱頭檀，此翻淨飯，或翻真淨，
謂王以真道淨德而化行天下，即佛父也。
今如來道場父王亦至者，不以子為子見也，
以子為大聖故，尊道仰德，亦千古之一遇，豈肯憍倨自尊而眇視聖人乎？
如法華大通智勝佛成道，其父轉輪聖王同王孫妃后皆至道場，
亦為難遇也。摩伽陀，此云善勝，又云不害，劫初以來無刑害故。
或曰摩伽提，梵音不同耳。
頻婆娑羅，此翻為顏色端正，或翻色相殊妙，以色相目名也。
波羅柰，此云江遶城，或云鹿苑，國是都名。
迦斯大王者，國主也，其名華言未詳。
有于陀國、于闡大王，此皆無考，以翻譯名義不出。
娑羅，此云堅固，是樹名。
今以樹名國，或國多此樹，故以為名。
迦毗那，亦未詳。小王者，即一切散粟王，如諸侯之類。
舍衛，此云聞物，以寶物多出此城。
亦翻豐德，謂國豐四德，即財寶五欲。
多聞解脫，此是國名。
王名波斯匿，此云勝軍。
仁王經云：此王已於過去十千劫龍光王佛法中為四地菩薩。
名月光者，別經未見此名，或波斯匿是王號，月光是本名。
而為上首者，統攝諸王故。 ^904a20

△三歎德
orig::  ^904b16

悉皆具足福智神通，有大威德如轉輪王，
一切怨敵自然降伏，人民熾盛，國土豐樂，
無量佛所種諸善根，常為諸佛之所護念。
莊嚴劫中千佛出現，如是諸王常為施主；
賢劫之中千佛出現，如是諸王亦為施主；
於當來世星宿劫中千佛出現，當為施主；
乃至未來一切諸佛出現世間，如是諸王以本願力，
常行檀施饒益有情，隨宜善入諸方便門。
雖作國王，不貪世樂，厭離生死，修解脫因，
勤求佛道，愛樂大乘，化利羣生，不著諸相，
紹三寶種，使不斷絕。
commentary::  ^904b18

福智下，福是百祥之總稱。
有福所以邊#CB15131;寧靜，
坐享太平；有智所以正法教人，萬民樂業。
神通者，神謂天心，通為慧命。
自天心發通，妙用不可思議也。
古德云：君者，羣也。
能羣天下萬物而除其害者，謂之君。
班固曰：其君天下也，炎之如日，威之如神，
涵之如海，養之如春。
譬草木之植山林，鳥魚之毓川澤，參天地而施化，豈云人事之厚薄哉？
此非王之神通而何耶？
有大威德者，其儀容端重，不怒而嚴，威也；
以正道自居，仁義惠物，德也。
洪範曰：無偏無黨，王道蕩蕩；無黨無偏，王道平平。
如轉輪下三句，顯王之威鎮也。
人民下二句，彰王德之感發也。
以上皆現世之德果。
無量下，已往之福因。
然種善必欲佛所者，以佛為福田，故所謂良田下種，而收獲必重矣。
其善之言諸者，顯非一種，必萬行齊修，
自他兩利，即因深也。
常為下二句，緣勝也。
護者，保護；念者，愛念。
謂保護則能降魔，令志不能退；愛念則與說法，令智必能增。
可謂因深緣勝，福慧增廣之德也。
莊嚴下，明願力深廣，行檀度之德也。
莊嚴劫下，是過去千佛；賢劫下，是現在千佛；
星宿劫下，是未來千佛。
乃至，是超略之辭。
猶言不止於此，乃至未來一切無量諸佛，當出於世。
此諸王等，乘本願力，廣行布施，饒益有情也。
檀度必具三種，有情且約貧乏者說，饒益且約財施說。
又云隨宜善入諸方便門者，又不止於財施一種。
務要曲順時機，以法施、無畏施，令彼從化矣。
雖作下。述志。凡國王者，貴為人尊，富有四海。
窮域之珍，五欲之樂，孰不染其心哉。
然此等諸王，不貪而且厭者，可謂富貴不能淫其心，
而五欲焉能奪其志者，葢為生死之事大也。
修解脫因者，別指即是檀度，通說即是離塵。
佛道二字，是三乘因果之總稱。
愛樂下二句，是菩薩之別為。
佛道且約自利，化生復能利他。
化乃菩薩之教誨，利即羣生之獲益也。
又羣生有二說，別說即是兆民，總明則該十類。
不著諸相者，心境皆空也。
良以諸相二字，總指眾德。
如布施則彌綸三世，教化則方便隨宜。
及解脫之因，二利之道，不假我法二空，
終落有為之果，故空之者宜矣。
又檀施隨宜等，假觀也。
不貪世樂，空觀也。
不著諸相，即空有並遣，中道妙觀也。
紹三寶下。總結。以上三觀圓修者，總為紹隆佛種，令慧命常住矣。 ^904b36

△四來儀。
orig::  ^905a20

為聽法故，供養如來，廣修珍膳，嚴持香華，來至佛所。
commentary::  ^905a22

聽法者，為道之切也。
供養者，誠敬之表也。
珍膳必假廣修者，見多品也。
香華必欲嚴持者，莊重也。
如此之來儀，不著王道之尊，足見佛道重於王道也。 ^905a24

△五、結眾。
orig::  ^905a30

各與一萬、二萬乃至千萬諸眷屬俱。
commentary::  ^905a32

眷屬者，即種族及諸臣民也。
可見現國王身，行菩薩道，率領眷屬，令知有三寶，
廣作福慧，是為主者之洪恩也。 ^905a34

△三、王夫人眾五：初、舉類。
orig::  ^905a38

復有十六大國王夫人。
commentary::  ^905a40

語云：#CB15131;君之妻，為君夫人。
此眾既是大國，即同此方之妃后，不稱妃后而稱夫人者，隨國也。
良以在家女眾，有閨門之隔，若不假菩薩現妃后身，
率領宮官貴人及諸綵女而見佛聞法者，
彼且不知有三寶，又安能進道哉？
所以王妃先行，欲其上行下效，然後萬民女眾，皆能從化矣。 ^905a42

△二列名
orig::  ^905b4

韋提希夫人、妙勝鬘夫人、甚可愛樂夫人、
三界無比夫人、福報光明夫人、如意寶光夫人、
末利夫人、妙德夫人，如是等夫人，殊勝顏夫人而為上首。
commentary::  ^905b6

韋提希，此云思惟。
觀經云：惟願世尊，教我思惟，教我正受。
即蘋婆娑羅王之后，阿闍世王之母也。
妙勝鬘者，勝鬘非梵語，鬘即美髮，此夫人以頭髮美妙為名，
即匿王之女，踰闍王妃也。
甚可愛樂者，本是菩薩示現王妃具足聖德，孰不愛樂？
當知愛樂二字，是敬重意，非染情也。
三界無比者，菩薩無漏勝德，而界內有漏之相好，安能比之哉？
福報光明者，雖有王妃之福，不著報相，
自然道光朗耀，故曰光明，又為智光也。
如意寶光者，謂心珠發明，故曰寶光。
末利者，梵語，此云鬘，亦美髮為名，是波斯匿王之后也。
妙德者，福慧具足也。
殊勝妙顏者，聖德在心，妙顏彰外，德相具足，故為上首也。 ^905b12

△三歎德。
orig::  ^905b34

已能善入無量正定。
為度眾生示現女身。
以三解脫修習其心。
有大智慧福德圓滿。
無緣大慈無礙大悲。
憐愍眾生猶如赤子。
commentary::  ^905b36

正定者，性定也。體無二法，清淨本然，圓融周遍。
今云無量者，有二義：一者顯定體無限量，即竪窮橫徧之義。
二者體本一法，用處無量，正顯其多，依用立名。
入者，攝用歸體之謂。
善者，讚美之辭。不入而入，名為善入。
已者，久也。謂善入正定，其已久矣。
為度下，廣顯利他之德。
所謂應以女人身得度者，即現女人身而為說法。
以三下，自利之修門也。
有大下，二利之根本也。
三解脫者，即大乘菩薩之修門，非同二乘空、
無相、無作可比。今菩薩三解脫，即是性淨、
修成、起用三觀門也。
性淨者，菩薩觀照自性本淨，圓明現成，
不受纖塵，即是解脫，乃空觀也。
修成者，菩薩又觀若自恃天真，終無克證，
故發寔慧，從性起修，即假觀也。
不住修相，則證寔相，故曰修成寔慧解脫也。
三起用者，即利他觀也。
既證寔相，達萬法唯心，心通法徧，從體起用，
方便隨緣，雖萬用全彰，不離本際，為方便淨解脫，即中觀也。
修習其心者，謂雖是菩薩，其因中未嘗不是凡夫修成也。
福智圓滿者，二利之本也。
圓滿成就自利因，圓滿所以利他故。
假無緣無礙之慈悲，憐眾生如赤子也。
以諸眾生與自己同一體性，而眾生迷不自覺，
如赤子之無知，菩薩得不悲愍乎。
然既曰無緣之慈，其現身度化，又不止女身一類也。
必隨類現身，隨機說法，如觀音十方諸國土，
無剎不現身，方是菩薩無緣無礙慈悲也。 ^905b42

△四來儀。
orig::  ^905c44

以本願力得值世尊，為欲聽法來詣佛所，
瞻仰尊顏目不暫捨，以無量種人中上供奉獻世尊，及以無數妙寶瓔珞供養如來。
commentary::  ^905c46

大義與前科國王來儀大同，故不繁敘。
△五、結眾。
orig::  ^906a4

各與若干百千眷屬俱。
commentary::  ^906a6

△四、僧俗等眾二：初、標類顯誠。
orig::  ^906a8

復有百千無央數人，比丘、比丘尼、優婆塞、
優婆夷，諸婆羅門、剎帝利、薜舍、戍達羅，
及諸國界長者居士一切人民，是諸大眾發清淨信起殷重心，
宿種善根生值佛法，為求出世起難遭想，來詣佛所一心合掌。
commentary::  ^906a10

比丘二眾，如前解。
優婆塞，此云近事男。
優婆夷，此云近事女。
謂在家男女，歸佛受戒，當親近承事諸佛法故。
又云清信士、清信女，謂清淨戒行，信有佛法也。
婆羅門，此云淨行。
劫初種族，山野自閒，故人以淨行稱之。
剎帝利，肇公曰：王種，或翻田主。
劫初人食地味，轉食自然粳米。
後人情漸偽，各有封殖，遂立有德處平分田。
此王者之始也，故相承為名。
其尊貴自在，為王種族也。
薜舍，即是毗舍，此云商估。
戍達羅，亦名首陀，此云農田。
此四種，即西域四姓也。
長者，或年高德重，博學多聞，有長人之德，人尊為長者。
居士，即居家有道，潔白自持者，故人以居士稱之。
以上舉類是。諸等，顯誠。
發清淨信者，凡深忍樂欲而不疑者曰信，
反顯纖疑在念，則信不淨也。
今曰清淨者，即正信不疑也。
又曰：信世間法不為清淨，信出世間法為清淨。
殷重者，顯誠。宿種等，述有往因。
生值等，慶今遇佛。
為求等，明其來意。
謂百千劫不遇佛法，今幸遇佛世，其難之一也。
既遇佛世，聞法又難，及聞佛法，遇大乘者更難。
然今既已遇佛，請必說法，雖難而却不難也。
若不求出世之法，徒遭佛世矣〔遭即遇也〕。
以為求出世，故來佛所，但一心合掌，於中缺文，
應云頂禮佛足，必譯人遺漏也。 ^906a18

△二、結領同眾。
orig::  ^906b16

各與若干百千眷屬俱。
commentary::  ^906b18

△五、發心外道眾二：初、舉類顯誠。
orig::  ^906b20

復有無數諸外道眾，苦行外道、多聞外道、
世智外道、樂遠離外道、路伽耶陀外道、
路伽耶治迦你外道而為上首，成就五通，
飛行自在，發希有心，為聽法故，來詣佛所。
commentary::  ^906b22

不信三寶，不達唯心，以心遊道外，謬計邪執，名為外道。
苦行者，如投針臥刺，拔髮燻鼻，持牛狗戒等，
將謂苦因已盡，樂果自來，是為邪求，故判外道。
多聞，非正教之多聞，乃是外道。
經書，如四韋陀典、五明論等，以學為名。
世智者，能通世間數術，或諸子百家，恃小聰明而不解正法者，
通為外道。樂遠離者，即是遠離塵世，樂居蘭若。
意欲清心寡欲者，未甞不是求道之心，
而却判為外道者，以其不遇聖師，未聞正法，
盲修瞎煉，雖居蘭若，終無正證，非外道而何哉？
路伽耶陀，此云善論，亦名師破弟子，又翻惡對答，
以問答不通正理，故為外道。 ^906b30

○路伽耶治迦你，翻譯不出，疑是逆。
路伽耶陀，此云左世，亦名惡論，亦名弟子破師，即左道惑世。
以其所計不順世間，故為外道。
據惡論強辯，故為上首。
成就五通者，即天眼、天耳、宿命、他心、神境，
皆能透徹，故名五通。
然雖具通，較之聖人，不啻霄壤，無非依稀而已。
飛行自在者，即是神境。
通謂乘空而行，其勢如飛，物無阻礙，故名自在。
發希有心等，出來意也。
舉世罕遇曰希有。
如佛未出世，外道六師，憍邪惑眾。
國王長者，尊之為師。
而忽聞有佛，其智慧辯才，神通妙用，皆超越於己。
故渴仰歸敬，而來聽法。
意必返邪歸正，捨己從他。
此亦大權，因事攝化，將權引寔，故率眾詣佛也。 ^906c2

△二、結領同眾。
orig::  ^906c28

各與若干百千眷屬俱。
commentary::  ^906c30

△六、非人鬼神眾二：初、標類舉誠。
orig::  ^906c32

復有無量無數非人餓鬼，謂無財鬼、食人吐鬼、
惱眾生鬼、食洟唾鬼、食不飽鬼、毗舍闍鬼、
臭極臭鬼、食糞穢鬼、食人胎鬼、食生子鬼、
食不淨鬼、生吉祥鬼。
如是諸鬼，毗盧陀伽大鬼神王而為上首，
捨離毒心歸佛法僧，悉皆衛護如來正法，
為聽法故來詣佛所，五體投地渴仰世尊。
commentary::  ^906c34

世典云：鬼者，歸也。
謂人死，肉骨歸土，血歸水，魂氣歸天。
其陰氣薄然獨存，無所依也，故為鬼。
此說與佛經不同。
佛經有十法界，謂四聖六凡。
其六凡又分善惡，各有三道。
其惡道有三，謂地獄、餓鬼、畜生。
然則鬼神各有其類，亦有父母妻子等，
但屬陰道人，為陽道人不能見。
婆沙云：鬼者，畏也，謂虗怯多畏。
又威也，能令他畏其威也。
鬼有多品，如正理論說，恐繁不敘。
餓鬼，即針咽鬼也。
腹大如山，咽細如針，不得飲食，常受饑虗，故為餓鬼。
無財鬼者，謂無福德故，不得飲食，如針咽炬口，亦餓鬼之別名。
食人吐，食人洟唾，其餓可知。
惱人者，即暗中害人，不飽亦餓鬼。
毗舍闍者，為勢力鬼，所受富樂，類於人天。
臭極臭者，即臭毛鬼，謂毛利而臭，食糞穢等四種可知。 ^906c46

○生吉祥者，即大力鬼中之善者。
如世間人求福求壽者，則與降福加護，能生吉祥。
毗盧陀伽者，華梵未詳。
是統領之王，故為上首。 ^907a24

○捨毒害心下，即反惡歸善也。
以未歸佛時，皆有毒心，暗中害人。
既歸三寶，皆為善神，故曰捨離。
衛護者，乘願力也。
〔問：如來神通無量，何用鬼神衛護？
答：佛威廣大，固不用彼為尊。
佛表敬故，侍衛守護也。〕
五體投地者，即兩手兩膝及頭，皆能至地，
如泰山崩，以表至誠也。
渴仰者，以未聞正法，無慧滋心。
仰望正法，如渴思漿。 ^907a28

△二、結領同眾。
orig::  ^907a40

各與若干百千眷屬俱。
commentary::  ^907a42

△七、鳥獸王屬眾三：初、標類舉誠。
orig::  ^907a44

復有無量無數禽獸諸王，命命鳥王、鸚鵡鳥王，
及師子王、象王、鹿王，如是一切諸禽獸王，
金色師子王而為上首，悉皆歸命如來大師，
為欲聽法來詣佛所，各隨願力供養世尊。
commentary::  ^907a46

二足而羽為禽，四足而毛曰獸。
獸者，守也。言力多不易可擒，先須圍守而後可獲。
又在野曰獸，在家曰畜。
今禽獸亦聽法列為眾者，謂果報雖殊，佛性同故。
後文白言請法，足知亦大權引類也。
命命者，雜寶藏經云：雪山有鳥，名為共命。
一身二頭，神識各異，同共報命，故曰命命。
鸚鵡，說文云：能言鳥也。
山海經云：青羽赤喙，人舌能言。
師子王下，皆獸名也。
大論云：師子王，清淨種中生，深山大谷中住。
方頰大骨，身肉肥滿，頭大眼長，光澤明淨，
眉高而廣，牙利白淨，口鼻方大厚寔，齒密齊利，
吐赤白舌，雙耳高上，髦髮光潤，身上廣大，
膚肉堅著，修脊細腰，其腹不現，長尾利爪，
其足安立，以身大力，從住處出，優脊嚬呻，
以口扣地，現大威勢，食不過時，顯晨朝相，表師子王力。
象，異物誌云：象之為獸，形體特偉，身倍數牛，
目不踰豕，鼻為口役，望頭若尾，馴良承教，
聽言則跪，素牙玉潔，載籍所美，服重致遠等。
鹿，山野之獸，壽長若仙，亦名仙獸，牡者有角金色。
師子王既毛具金色，有德之表，為一切禽獸王之總統，故曰上首。
悉皆下，表誠歸命者，是將自己之命歸投於佛，
以佛為師，故曰大師。
為欲等雖禽獸而知聽法，為求出倫故來佛所，各隨等即欲作福因興供也。 ^907b6

△二、呈因欲果
orig::  ^907b48

而白佛言：惟願如來，哀受我等微少供養，
永離三途惡業種子，得受人天福樂果報，
開闡大乘甘露法門，速斷愚癡當得解脫。
時諸鳥王作是語已，一心合掌瞻仰如來。
commentary::  ^907c2

唯願下三句，哀懇納受意也。
鳥獸之所獻供者，乃自慚其身當惡報，而感因必在前生也。
抑今生再不作福因，而來生愈不及今生矣。
所以望佛納受，以佛為福田。
若納之則為下種，而善果有所望。
三塗必當永離，業種自然消滅矣。
得受下，正求善果也。
開闡下，更求出世間法。
又曰大乘者，意不圖小果也。
大乘是法，甘露是喻。
良以甘露一滴，起死迴生。
大乘一言，轉凡入聖矣。
法門者，門有通義，乃出世之達道。
所謂以佛教門，出三界苦也。
速斷下，意欲一生頓證，不歷三祗。
愚癡即無明，解脫即涅槃。
時諸下，敘儀表三業之誠敬耳。
問：經云白佛，惟願等鳥獸，可能人言乎？
答：有三義：一者禽獸各有語言，人雖不解，而佛解也。
二者因來儀之誠，則感佛力加之，故雖鳥獸，亦能人言也。
三意感，鳥獸雖不能人言，而意言即心中默念，佛自知之矣。 ^907c10

△三、結領同眾。
orig::  ^907c46

各與若干百千眷屬俱。
commentary::  ^908a2

△八、琰魔王吏眾二：初、標類舉誠。
orig::  ^908a4

復有百千琰魔羅王，與無央數諸大羅剎種種形類，
及諸惡王幽冥官屬校計罪福，獄吏刑司承佛威力捨離惡心，
與琰魔羅王同來聽法，而白佛言：一切眾生以愚癡故，
貪五欲樂造五逆罪，入諸地獄輪轉無窮，
自業所因受大苦惱，如世蠶繭自為縈纏。
惟願如來雨大法雨，滅地獄火施清涼風，開解脫門閉三惡趣。
時琰魔羅王作是語已，種種珍寶供養如來，一心恭敬遶百千帀。
commentary::  ^908a6

或云琰魔，此云靜息，以靜息造惡者不善業故。
或翻遮，謂遮令不造惡故。
或翻雙王，兄及妹皆作地獄主，為鬼官之總司。
兄治男事，妹治女事，故曰雙王。
又名法王，瑜伽論：問：為能損害，為能饒益，名法王？
答：饒益眾生故。若諸眾生執到王所，令憶念故，
遂為現彼相似之身，告言：汝等自作，當受其果。
由感惡者，新業更不積集故。
業由饒益眾生，故名法王。
此贍部洲下過五百踰繕那，有琰魔王國，縱廣亦爾。
羅剎即是獄卒，其形可畏不一，故云種種諸惡。
王即秦、廣、楚、江等。
或典十八獄者，亦稱王。
幽冥官即，官即司官，屬即眷屬，獄吏即判官，刑司即掌刑法之者。
校計罪福者，即校量推審之意。
或簿籍察考，或業鏡照驗。
以惡業為罪，加之苦刑；善業為福，令生人天。
承佛下歸恩於佛，謂承佛威神恩力所加，
方能捨離惡心，故與琰魔同來聽法。
反顯若非佛力，則不暇聽法。
何也？此王等若權現，即是菩薩，則不必論；
若實跡，亦是惡因所感，亦當受苦。
又辦王事，焉有暇工？
白佛下，請法。一切不出十類五欲，即財、
色、名、食、睡，或色、聲、香、味、觸，皆可欲者，是為業緣。
五逆者，謂弑父、弑母、弑阿羅漢、出佛身血、
破和合、轉法輪僧。
若世論弑君，更為大逆。
愚癡為因，五欲為緣，造罪為業，入諸地獄為果，
蠶繭為喻，縈纏不能自脫也。
惟願下，請法。火喻地獄之苦，雨即水也，
以水能滅火，而風能解暑，此二皆喻法力能救眾苦。
解脫即涅槃，開門如說法。
門者通義，以通出三界。
閉為塞義，不令再入。
以上請法為慧種，下供養為福因。
遶謂旋遶，帀謂周帀。
必欲周帀旋遶者，有二義：一者是佛儀範，二者為道義。
周旋之表。 ^908a22

△二、結領同眾。
orig::  ^908b38

與若干百千眷屬俱。
commentary::  ^908b40

△四、總結眾集。
orig::  ^908b42

各禮佛足，退坐一面。
commentary::  ^908b44

禮足為見佛之敬，退坐為聽法之儀。
師資合會，禮有定則。
言各禮佛足者，乃以最尊之頭頂，禮如來卑下之兩足，
顯敬之極而禮之誠也，亦弟子事師之定儀矣。
退坐一面者，既禮足已，羽翼以坐，亦尊卑有序之定則也。
以上通序竟。大乘本生心地觀經淺註卷第一本第一末大乘本生心地觀經淺註卷第一末
commentary::  ^908b46

△二、別序〔正為發起之由致也〕二：初、賓主會集二：
初、序佛威儀。
orig::  ^908c18

爾時，世尊坐寶蓮華師子座上，其師子座色紺瑠璃，
種種珍奇間錯嚴飾，頗梨寶珠以為其莖，
紫磨黃金作蓮華葉，其蓮華臺以摩尼寶而為華鬚，八萬四千閻浮檀金大寶蓮華而為眷屬。
commentary::  ^908c22

爾時者，大眾集會，師資道合，當爾之時也。
世尊者，即釋迦牟尼佛出世獨尊號也。
座謂床座，形似蓮華，師表無畏，寶為尊稱，
以佛身就座，兩足跏趺，故曰坐等。
色紺下，明寶座之體相也。
寶色青赤曰紺，寶體透徹曰瑠璃，以紺瑠璃寶為座之體也。
種種下，顯座之莊嚴也。
珍奇即諸寶之總稱，間錯顯莊配之雜糅，以上為蓮座之總相也。
頗梨下，別顯莖為華身，葉即蓮瓣，臺謂蓮果，鬚即華蘂。
摩尼云如意八萬下，顯德之不孤有眷屬也。
閻浮檀金，金中之勝金也。
良以聖人用度，須有表法，非同世人徒愛華飾。
座表本覺之體，佛表始覺之智，佛坐其座者，表始覺合本覺成究竟覺也。
然本始二覺，人人本具，亦自有成佛之因及莊嚴之果也。
又蓮華表因，佛表果，而佛坐其華座者，表果依因成故也。
又種種表性體本具萬德也。
八萬下，表八萬四千法門皆依性有，故為眷屬也。
座為蓮華形者，以居泥不染，出水香潔，
用表本覺之性在生死而不染在涅槃，
以獨尊如來證之，因圓果極，應念而成菩提也。
葢如來示此以無言之道，而表發人心者矣。 ^908c30

△二、序眾欽誠。
orig::  ^909a24

為諸大眾，前後圍遶，供養恭敬，尊重讚歎。
commentary::  ^909a28

佛居其中，眾遶於外，如群星之拱北辰；
尊重在心，供養獻物，若諸侯之見天子。
供養則香華羅列，玉帛交陳；恭敬則踧踖與與，
嚴肅情意；讚歎則發言稱頌，比興合宜。
如華嚴讚頌，各據一門。 ^909a30

△二、發起源流二：初、如來正發三：初、威儀表德。
orig::  ^909a36

時，薄伽梵於師子座結跏趺坐，威儀殊特，
猶如四寶蘇迷盧山，處於大海自然逈出；
如百千日照耀虗空，放無量光破諸昏暗；
亦如俱胝圓滿月輪獨處眾星，放清涼光明朗世界。
commentary::  ^909a40

薄伽梵，亦名婆伽婆，一名六義。
唐玄奘大師明五不翻，中含多義。
不翻六義者，佛地論云：自在熾盛與端嚴，
名稱吉祥及尊貴，如是六德義圓滿，是故彰名薄伽梵。
自在者，謂如來不為煩惱所繫縛故。
熾盛者，謂如來猛#CB08504;智火，洞達無際故。
端嚴者，謂如來三十二相，莊嚴妙好故。
名稱者，謂如來圓滿菩提，法界普聞故。
吉祥者，謂如來所到之處，凶滅福生故。
尊貴者，謂如來聖凡拱衛，十界獨尊故。
結跏趺坐等者，以兩足交蟠，足心朝上，正身端重故。
猶如下借山顯德，喻佛身也。
蘇迷盧，即是須彌，此云妙高峰，以〔黃金、
溜璃、白銀、玻瓈〕四寶所成。
處者，住也，謂安住海中，出水有八萬四千由旬，
落羣峰之高，故曰逈出。
如百千下，喻佛之光也。
如一日歷天乾坤普照，況百千乎？
喻佛身光能破眾生癡暗故。
〔癡暗即無明也。〕亦如下，喻佛智光。
俱胝是梵語，此云京，以十兆為京，數之多也。
俱胝滿月喻佛智之勝，且一輪滿月清光朗耀，
已奪羣星之明，況俱胝之多乎？
月言清涼者，如酷暑之時熱不可受，月上則涼能消熱惱，
故喻佛智具足如月之滿，惑不能染如月之清，能破煩惱如月之涼。
眾星喻百靈，顯佛獨勝也。
又日月止照四天下，佛智能照十法界，
雖以百千日俱胝月喻之，猶有所不及。
何也？日月雖多終有限量，佛智無限量故。 ^909a48

△二、定感諸天二：初、入定能感。
orig::  ^909b48

入有頂天極善三昧，名：心瓔珞寶莊嚴王；
住此定已，身心不動。
commentary::  ^909c4

若論佛定，本無出入，無時不在，無處不定。
今從無入處示入者，因眾著相，亦應機示之也。
三昧，此云正受，解如前。
有頂極善者，亦借喻顯定。
有頂即非非想天，為三有之極。
頂極善者，是讚辭位至頂天，可謂至高至善，喻佛定之高遠。
如之名心下，出佛定之稱謂也。
世間瓔珞珠寶所成，喻如來心定，萬德所聚，是為法性之莊嚴也。
身心不動者，定之相也。
如寒潭皎月，遠水孤峰，巍巍蕩蕩，不可思議，安得不感發諸天耶？
良以如來為世出世間之大聖，言則成經，用則成法。
今既入定，是為直指人心，見性成佛之處也。
如公案云：世尊升座，文殊白椎曰：諦觀法王法，法王法如是。
今定亦然，將佛之所證，生之所具，法性萬德，
只在身心不動處，覿面示出，是謂無言說法也。
欲人直下會得，即是悟佛知見，是為頓悟。
顯佛入定，是為頓教。
若不會得，又待如來出定。
嗚呼！可謂陽春白雪，不利庸愚。 ^909c8

△二、諸天獻供三：初、無色諸天供。
orig::  ^909c38

時，無色界一切天子，雨無量種微妙華香，於虗空中如雲而下。
commentary::  ^909c42

無色界天無身形有識心，今却云雨華香者，
既無身形而能雨者，有二義：一者、無業果色、
有定果色，謂定中現相見佛供佛；二者、
雖無身形有神力，定中發通見佛獻供，有何不可？ ^909c46

△二、色界諸天供。
orig::  ^910a4

色界諸天十八梵王，雨眾雜色無數天華，
百千萬種梵天妙香，徧滿虗空如雲而下。
commentary::  ^910a6

文義明顯。十八梵如，前列眾處。
△三、欲界諸天供。
orig::  ^910a10

六欲諸天及天子眾，以天福力雨種種華，
優鉢羅華、波頭摩華、拘物頭華、芬陀利華、
瞻蔔迦華、阿提目多華、波利尸迦華、蘇摩那華、
曼陀羅華、摩訶曼陀羅華、曼殊沙華、摩訶曼殊沙華，
於虗空中繽紛亂墜，而供養佛及眾法寶。
又雨天上無價寶香，其香如雲作百寶色，以天神力香氣徧滿此諸世界供養大會。
commentary::  ^910a12

初言諸天是臣民之通稱，更及天子方是天王。
福力雨華者，謂由因中修福、果上受福，
但舉心供佛華香自至，是福力中自然而現，
物隨心變品類不同，故曰種種。
優鉢羅，此云應瑞，或云青蓮華，又云靈瑞，非人間常有之華。
若輪王生時此華方現，輪王未出世間絕無，或天上有之故雨供佛。
雨字去聲，呼之自上落下曰雨。
波頭摩，此云紅蓮華。
拘物頭，此云地喜華，或云黃蓮華。
芬陀利，此云白蓮華。
瞻蔔迦，此云小黃華。
阿提目多〔舊云〕善思夷，或翻龍 #CB02549;華，
其草形如大麻，赤華青葉，子堪為油亦堪為香。
波利尸迦，此云夏生華，又翻雨華，雨時方生故。
蘇摩那，又曰須曼那，此云善攝意，又云稱意華，
其色黃白而極香，樹不至高大，止三四尺下垂如葢。
曼殊沙，此云柔軟，又云赤華。
摩訶云大曼陀羅，此云適意，又白華。
繽紛亂墜者，繽紛雜貌，又盛貌，謂眾色交雜從空墜下，
遙觀錯綵如蝶舞長空，俯視芬芳若錦鋪大地，如是供佛及眾法寶。
眾謂大眾，即三寶普供也。
又雨天上無價香者，謂有色無香，若聰明之欠德，惡得為君子哉？
所以雨華而更雨香也。
其香如雲者，謂香烟縹緲似祥雲之旋太虗。
作百寶色者，謂香色交光猶諸珍之攢華嶽也。
以天下謂神力不可思議，所以香雲普徧供養大會，
大會即是靈山法眾，主伴交參無類不供也。
定感諸天已竟。 ^910a24

△三、婆伽現瑞二：初、變定施通二：初、變定。
orig::  ^910b22

爾時，世尊從三昧起，即於本座復入師子奮迅三昧。
commentary::  ^910b26

前科入定，身心不動，默感諸天，而諸天獻華供香者，亦有所表。
定表即動而靜，諸天雨華表雖靜而動，
然主賓同會表動靜不離當處，天雨華香又表因果只在片時。
華表因，華色之多者，表因非一種，必具萬行。
香表信，謂非信不能行因，無因不能成信。
而後又云供養大會，謂主伴皆供，主即是佛，
佛表自心果佛，而華香供佛，總表因能成果也。
又供眾者，又表無類不具此因也。
不離當處，不出片時，而因果具足矣。
然此科既云出定而復入定，亦有表。
前表即動而靜，故入。
此表即靜而動，故起。
起而復入，表正動而靜，正靜而動，可謂動靜同源。
葢佛意深厚，是以表顯釋之。
幸無厭繁三昧，以師子奮迅為名者，亦有表法。
然世間師子，獸中之王，表無畏也。
奮者，張揚也。迅者，速疾也。
以師子之性愛綉絿，雌雄戲舞最速，不見師子，
只見金光，表喜之至也。
用此名定者，表佛喜之甚，欲說心地法門，滿佛心願也。 ^910b28

△二、施通二：初、總標。
orig::  ^910c24

現大神通，令此三千大千世界六種震動。
commentary::  ^910c26

定為體，通為用。從體起用，則妙義全彰。
此即娑婆世界是佛一化之境。
三千大千者，謂三次言千，總為大千，非是三千個大千也。
如一日月、一須彌為一四天下，以一千四天下為一小千世界，
一千小千世界為一中千世界，一千中千世界為一大千世界，
故名三次言千，總一大千也。
而於中百億日月、百億須彌、百億四天下為一娑婆世界，方是如來一個化身所統之境。
故此震動警發人心，而於中獲益也。
六種者，即動、涌、振、擊、吼、#CB15090;，
不出形、聲二種。動、涌、#CB15090;為形，
振、擊、吼為聲也。 ^910c28

△二、別釋二：初、變相嚴淨。
orig::  ^910c48

謂動、極動、徧極動，涌、極涌、徧極涌，振、極振、
徧極振，擊、極擊、徧極擊，吼、極吼、徧極吼，
#CB15090;、極#CB15090;、徧極#CB15090;。
又此世界東涌西沒、西涌東沒、南涌北沒、
北涌南沒、中涌邊沒、邊涌中沒，其地嚴淨，悉皆柔軟。
commentary::  ^911a4

直動為動，四天下動為極動，大千普動為徧極動，
餘五亦然，即別經中動、徧動、等徧動也。
每一種有三相，合三六總一十八相，表淨十八界也。
又此下別出動涌之勢，謂東涌西沒等，
涌即上起，沒即下落，非淹沒不見也。
其地下二句，謂娑婆本是穢土，是眾生染心所感，
今以神力嚴淨者，亦事理雙彰也。
事即神力所使，變染成淨，以警發人心；
理即喻人心地，謂人心本淨，為惑所污，
則成不淨，今以嚴淨表之，欲令即染翻淨也。
其地本堅實，今却東涌西沒，雖堅而佛之神力使之柔軟，
堅表人心之迷，堅而不悟，今佛欲令轉迷成悟，故以大地柔軟表之也。 ^911a12

△二、羣生獲益。
orig::  ^911a34

滋長卉木利益羣生，令三千界無有地獄、
餓鬼、畜生，及餘無暇惡趣眾生皆得離苦。
捨此身已，生於人道及六欲天，皆識宿命，
歡喜踊躍同詣佛所，以殷重心頂禮佛足，
持諸珍寶無數瓔珞，悟三輪空以報佛恩。
commentary::  ^911a36

卉為草之都名，更兼百穀苗稼。
木為樹之總稱，亦兼華果園林。
滋長者，是謂無情草木獲益也。
羣生，是一切有情眾生獲益也。
令三千界無地獄等者，即佛慈悲神力所使，反三惡而成三善道也。
地獄者，從義立名，謂地下之獄，名為地獄。
婆沙云：贍部洲下，過五百踰繕那，乃有其獄。
然此地獄，有大有小，謂八寒八熱等，以世間造作極重惡業者，
墮於其中。然亦隨因感果，受報不同，總為地獄。
餓鬼有三種：一謂罪業極重者，積劫不聞漿水之名。
其次者，但伺求人間，蕩滌膿血糞穢。
又其次者，時或一飽。
即造作惡業眾生，由慳貪故，生於此道。
畜生者，謂披毛戴角，鱗甲羽毛，四足多足，
無足有足，水陸空行等。
即造作惡業眾生，由愚癡故，生於此道。
及餘無暇惡趣眾生者，有二解：一即人道中造惡業者，
無暇是只管造惡，無閒暇之工者，亦為人中之惡趣也。
二即無間地獄受苦眾生，無量受苦，時時逼體，故無閒暇真惡趣也。
皆得離苦者，令惡業頓除，惡報即滅以上，顯世尊拔苦之悲也。
捨此身已下，顯與樂之慈。
捨身者，前報已空。
生人天者，後果即得。
皆識宿命者，天具五通自知，而人道則無。
因佛力所加，亦識宿命也。
歡喜下，謂感佛深恩也。
歡喜是心中之樂，踊躍是外現之相也。
殷重謂誠之極，頂禮謂敬之至。
持諸下，表敬見之禮。
悟三下，見報答之功也。
三輪者，即自無我執，外無法相，亦遣自證之心。
即我法二空，空性亦遣。
如是悟證，實為深報佛恩也。
以上自惡道而人天，從人天而頓悟。
既悟三空，必入聖倫。
然如上所解，皆依文釋義，盡歸恩於佛。
若文外取義，亦惟心之所現，但借佛力為勝緣耳。
良以如來動地嚴淨等，實是外緣，警發三惡。
眾生遇斯勝緣，一念心空，則三途頓息，生人天中。
又悟三空，則菩提自現矣。
若以教判，以但歸恩於佛，方是始教。
若心空自證，即頓教。
若自惡道生人天，自人天而修三空，已經時久，猶不出如來動地。
少傾之間，即延促無礙，又有圓教義也。 ^911a44

△二、正明現瑞三：初、如來放光。
orig::  ^911c18

爾時，如來於胷臆間及諸毛孔放大光明，
名諸菩薩遊戲神通，使不退轉阿耨多羅三藐三菩提，其光明色如閻浮檀金。
commentary::  ^911c20

胷臆毛孔放光之處，如來胷前有卍字相，
為萬德吉祥文，從此放出，亦表光具萬德。
一諸字，即八萬四千毛孔皆能放光。
胷前之光為主，諸毛之光為伴；又一毛之光為主，諸毛之光為伴。
以見主伴之光互照互入，光光相攝重重無盡，總一光藏圓融無礙。
名諸下，就義顯名。
因主伴交光如菩薩之遊戲，神通妙用不可思議也。
使不退轉下，前胷臆表體，諸光表智，其體則一智用無量。
阿耨等即極果，既云不退，則知必證閻浮云勝。
金謂光中之色閃爍如金，故以檀金喻之。 ^911c26

△二、光中現相二：初、現六凡相二：初、依報世界相二：
初、總相。
orig::  ^911c44

此金色光普照三千大千世界及餘世界。
commentary::  ^911c48

三千大千世界是此界，餘界即大千之外十方世界也。
此界為主，諸界為伴，然既蒙光照，亦能光融，
界亦同光，重重無盡，皆世界之總相如此也。 ^912a2

△二、別相。
orig::  ^912a6

乃至百億妙高山王。
一切雪山香山黑山金山寶山。
及彌樓山大彌樓山。
目真隣陀山摩訶目真隣陀山。
小鐵圍山大鐵圍山。
江河大海流泉浴池。
及以百億四大洲界。
日月星辰天宮龍宮諸尊神宮。
並諸國邑王宮聚落。
琰魔羅界所有一切八寒八熱諸地獄中。
commentary::  ^912a10

乃至二字，超略之辭，指能照為言，謂此光不唯但照總相，乃至亦照別相。
妙高即須彌，百億即須彌之數。
王者，言須彌橫海，羣山不及，獨尊為王。
一切者，謂每界中皆有此等諸山也。
雪山，即如來修道之處。
彌樓，此云光明，即七金山，以金為體，故有光明。
目真隣陀，此云石山。
摩訶，云大，即大石山。
鐵圍，大小皆七金山外圍繞。
須彌作外護者，江河等易知。
四大洲，即須彌四面：東勝神洲，南贍部洲，
西牛賀洲，北俱盧洲。
日月下，總該萬象及諸宮殿。
天宮，謂諸天各有宮殿。
龍宮者，謂江河湖海皆有龍王所住之宮宅。
諸神，即五嶽四瀆，稱帝稱王者為尊。
及諸鬼帥等，各有宮殿宅宇。
并諸下，次及人間封疆之國，宰治之邑，村莊集市為聚落。
琰魔羅界，即幽冥之中。
一切下，出幽冥之別相，有八寒八熱，諸多地獄之相也。 ^912a20

△二、正報眾生相。
orig::  ^912a48

罪業眾生受苦之相，乃至十方畜生、餓鬼受苦之相，
一切世間五趣眾生受苦樂相，如是皆現於此金色大光明中。
commentary::  ^912b2

初二句乃地獄中受苦之相也。
如銅蛇鐵狗刀山劍樹等逼迫害人，令其寒酸恐怖無所逃遁之相狀也。
以上皆約娑婆一界中地獄苦相言之，
而於中缺文，義含鬼畜及諸雜趣乃至十方者，是娑婆之外該盡有漏眾生之相也。
畜生下別出鬼畜，然與本界互有隱顯，
以本界地獄顯鬼畜隱，此則鬼畜顯地獄隱，葢譯人之巧耳。
一切下通舉雜類，世間即人世間天世間等，其類甚多故云一切。
五趣即三惡道及人天二道，趣者向也歸落也，然此五道果報是眾生趣向歸落之處也。
苦樂相者，言三途為苦相，人天為樂相，
以五欲稱心歡喜受之，故云樂相。
此與法華云善惡業緣受報好醜於此悉見同，故云如是皆現等。
現六凡相已竟。 ^912b8

△二、現諸聖相二：初、總標。
orig::  ^912b32

又，此光中影現菩薩修行佛道種種相貌。
commentary::  ^912b36

雖言菩薩，亦含諸佛。
△二、別列二：初、別現釋迦因果相二：初、總明因果。
orig::  ^912b38

釋迦菩薩於往昔時作光明王，最初發於阿耨多羅三藐三菩提心，
乃至菩提樹下得成佛道，娑羅林中入於涅槃。
commentary::  ^912b42

釋迦是佛姓也。此云能仁，以能為應物之巧，
仁為兼利之慈，以慈悲為姓也。
稱菩薩者，是道前之號也。
於往下。明因中曾為大國王，名曰光明。
此王最初發菩提心，乃已植成佛之本也。
然非菩提心不能成佛，故樹名菩提者，即畢鉢羅樹。
言樹非菩提，以坐此樹下成菩提道，以所證菩提彰樹之名，
依主釋也。得成佛道者，即雪山修行，臘月八日覩明星出，
忽然大悟，諸惑全空，達性本有，故云成佛。
此成道之始也。娑羅下。
又明其終。內該談經三百餘會，說法四十九年，
然後化緣已畢，方於娑羅林中入於涅槃。
娑羅者，此云堅固。
入於涅槃者，即收跡歸真之謂也。 ^912b48

△二、別明因果二：初、明經歷之時。
orig::  ^912c30

於其中間，三僧企耶，百萬劫中。
commentary::  ^912c32

僧企耶，或云阿僧祇，此云無央數。
央，盡也。謂人天中能知算數者，極數不能知之，是名一阿僧祇。
如是經歷三次，名三僧企耶。
乃久之又久，不可思議之長時。
又云百萬者，總言時長也。
乃是釋迦從始發心，於中行道所經之時。
有如此者，皆在放光一少時間能現。
可謂十世古今，始終不離於當念矣。 ^912c34

△二、明所行之道二：初、通明諸行。
orig::  ^912c46

所有一切慈悲喜捨八萬四千波羅蜜。
commentary::  ^912c48

慈悲喜捨，為佛四無量心。
一慈無量，為愛念眾生常求樂事，隨彼所求而饒益之。
二悲無量，謂愍念一切眾生受種種苦常懷傷感，即拔苦救之令得解脫。
三喜無量，凡見眾生離苦得樂，其心悅豫忻慶。
四捨無量，即於所緣眾生無憎愛心名之為捨，
復念一切眾生同得無憎無愛無恨無瞋無怨無惱，故名捨無量心。
八萬四千波羅蜜者，梵語波羅蜜，此云到彼岸。
謂生死如此岸，煩惱如中流，涅槃為彼岸。
菩薩以八萬四千法門，自他兼利得達涅槃，故以到彼岸為喻也。 ^913a2

△二、別現因果三：初、往昔因行相。
orig::  ^913a28

乃於過去，作金輪王，王四天下，盡大海際，
人民熾盛，國土豐樂，正法化世，經無量劫，
一切珍寶，充滿國界。
時彼輪王，觀諸世間，皆悉無常，厭五欲樂，
捨輪王位，出家學道。
或於大國，為王愛子，棄捨身命，投於餓虎。
或作尸毗王，割身救鴿。
或救孕鹿，捨鹿王身。
或於雪山，為求半偈，而捨全身。
commentary::  ^913a30

過去者，現在已前通稱過去，即往古之時也。
金輪王，如前通序中解。
王者，去聲呼，興也，盛也。
以身臨天下曰王。
四者，即四部洲，如前解。
皆是金輪所統，故曰王四天下。
盡大下，總言統攝之寬。
人民下，顯太平氣象也。
正法，即十善法或出世法。
化世，即教化世人為善也。
經無量劫，時之久也。
一切下，謂國土之盛時。
彼下，謂發心之緣，言正在豐盛太平之時。
彼王急流中看破世間萬法皆是無常。
厭五欲樂者，言彼王觀察現前雖樂，樂壞苦生皆是無常，
且貪樂之中造種種業，故厭之，所以捨位出家學道。
以上是輪王學道之相。
或於下捨身餧虎相，如報恩經說：佛因中為薩埵王子入山遊戲，
見一餓虎，虎有七子，虎瘦嬴弱不能行動，虎之母子命將不久。
薩埵王子遂念人生在世，虗生浪死，空無利益，
不如捨身救得虎命，與彼結緣，發願將此求菩提道。
尸毗王割身救鴿者，尸毗此云與，即檀度之意。
佛因中為尸毗王時，有一怖鴿飛至王所，
求王哀救，遂有鷹亦飛於前，索鴿欲噉，
言：是我食，汝若救彼，則我命休矣！
王何憐彼而苦我哉？
王念鷹餓，遂自割身肉，以代其鴿救孕鹿。
捨鹿王身者，佛因中曾作鹿王，統攝群鹿。
有一孕鹿，身懷有子，為獵人所獲，欲殺。
鹿王見之，謂獵者曰：彼身有孕，殺一死二，
我願代之，勿殺彼身。
獵人見之，憐愛其仁，自心亦慚：畜類知仁，我何作惡？
遂洗心悔過，誓不殺生。
雪山求偈者，佛因中在雪山作仙人學道，
未得真傳，徒修苦行，知其未真，處處求法。
爾時天人現羅剎身，在山上誦偈曰：諸行無常，是生滅法。
仙人聞之，遙瞻禮拜，白羅剎曰：甘露淨法，
但得半珠，惟願仁者，直向我說。
羅剎曰：我腹饑餓，無力何言？
若欲得者，與我供養。
曰：仁欲何供？羅剎曰：惟人肉熱血，可充我饑。
仙人曰：若向我道，情願供之，願捨全身，求此半偈。
羅剎曰：生滅滅已，寂滅為樂。
仙人歡喜，遂書寫於木石等處，速上山投身作供。
爾時羅剎元是帝釋化現，即現本相，頂禮至敬曰：
汝若成佛，先當度我。
是為半偈捨全身。
出涅槃經。若論因行無量，今則以略該廣，
一切萬行，何所不現？ ^913a42

△二、現世始終相六：初、受生相。
orig::  ^913c18

或現受生於淨飯王家。
commentary::  ^913c20

現受生者。如佛三祇行滿，寄居於兜率陀天內院，作護明菩薩。
彼時觀物興悲，遂駕日輪香象，託胤王宮，在迦毗羅國。
以淨飯國王為父，摩耶大夫人為母。
夫人於二月八日，往毗藍尼園無憂樹下，
舉右手摘華，從右脇而誕。
彼時九龍吐水，沐浴金身。
遂周行七步，目顧四方曰：天上天下，唯吾獨尊。
此乃從本垂跡降生也。
普耀經云：普放大光，照三千界。
周書異記云：昭王二十四年甲寅之歲四月八日，
江河泉池，忽然泛漲，井皆溢出。
宮殿人舍，山川大地，咸悉震動。
其夜有五色氣，入貫太微，徧於西方，盡作青紅色。
昭王即問太史蘇由：是何祥耶？
蘇由曰：有大聖人，生於西方，故現此瑞。
昭王曰：於天下何如？
蘇由曰：即時無他，至千年後，聲教被此。
昭王即遣鐫石記之，埋在南郊天祠前。 ^913c22

△二、出家相
orig::  ^913c48

捨後宮六萬綵女，及捨種種上妙伎樂，踰城出家。
commentary::  ^914a2

因遊四門，遂發心出家，捨金輪之尊，天下之富，
五欲之豐，綵女之樂，乘白馬，隨車匿，天神捧馬足，
乘空而行，故曰踰城出家。
踰者，超過也，言城不能隔。
出家有二種，一出世俗家，二出三界家。
既是果後施化，與世間人做樣子，三界家早出久矣，
且作出世俗家，所謂富貴不能淫也。 ^914a4

△三、苦行相
orig::  ^914a14

六年，苦行，日食麻麥。
commentary::  ^914a16

苦行者謂既捨金輪寶位，至於雪山，有道可求，
不知有身，寒風逼體，酷暑侵身，乃至#CB15179;巢於頂，
蛛綱於眉，蘆芽穿膝，麻麥充饑，一切惡獸毒虫，
何所不犯，已經六年，可謂孤#CB00671;極矣，
總不退志，所謂貧賤不能移也。 ^914a18

△四、破魔相
orig::  ^914a26

降諸外道，菩提樹下。
破魔軍已。
commentary::  ^914a28

外道者，心遊道外，不知自心大道，向外馳求，故名外道。
降謂降伏。爾時如來，或以神通折伏，或以智辯評論，
令彼負墮而歸，是謂降諸外道。
破魔軍者，梵語魔羅，此云能奪命。
謂菩薩於菩提樹下，將成道時，大地震動，
放大光明，隱蔽魔宮。
時魔波旬，即令三女，亂其淨行。
菩薩以神力故，變其魔女，皆成老母。
魔王大怒，徧敕部從，上震天雷，雨熱鐵丸，
刀輪器杖，交橫空中，挽弓放箭，箭停空中，
變成蓮華，不能加害。
羣魔憂戚，悉皆迸散。
是為破魔之相，所謂威武不能屈也。 ^914a30

△五、成佛相
orig::  ^914a48

得阿耨多羅三藐三菩提。
commentary::  ^914b2

得者，證也。阿是梵語，此云無。
耨多羅，此云上。三藐，此云正等。
三菩提，此云正覺。
合云無上正等正覺。
謂佛果之上更無有法，故云無上。
是中道，故云正。與眾生佛性同，故云等。
揀凡夫之不覺，故云覺。
揀二乘之偏覺及菩薩之分覺，故云正覺。
是佛所證之極果也。
接前破魔軍已放大光明即便入定，於臘月八日覩明星大悟究竟成佛，
是為成佛相也。 ^914b4

△六、總結光現。
orig::  ^914b18

有如是等百千恒沙難思行願，一切相貌悉皆頓現於此金色大光明中。
commentary::  ^914b20

此結如來因中所發之願，所行之事，誠然千態萬狀，
喻若恒沙，經家不能徧敘，故云一切等現世，始終相已竟。 ^914b24

△三、八處靈塔相三：初、總標。
orig::  ^914b28

又此光中影現如來不可思議八大寶塔。
commentary::  ^914b30

不可思議有二義：一者寶塔神應不思議，
謂佛雖入滅，有寶塔在世，一切有情供養禮拜之間，
由神應所加，令彼有情獲福益壽，或利根者明心悟道，如是之益可思議乎？
二者塔之數量不思議，良以如來水月化身有百千億世界，
如恒河沙一界有此八塔，界界皆然，多多無量，豈可思議哉？
梵語塔波，此云靈廟，亦云高顯，世間造此藏佛舍利，
尊重稱之，故云寶塔。 ^914b32

△二、別列八：初、降生處寶塔。
orig::  ^914b46

拘娑羅國，淨飯王宮，生處寶塔。
commentary::  ^914b48

拘娑羅即迦毗羅之梵，語不同耳。
雖曰王宮，實在毗嵐園無憂樹下，是佛降生之處，乃造寶塔以表靈蹟焉。 ^914c2

△二、成佛處寶塔。
orig::  ^914c6

摩伽陀國，伽耶城邊，菩提樹下，成佛寶塔。
commentary::  ^914c8

八、大靈塔，經中說在泥連河邊成正覺，故建塔供養。
此經云在伽耶城邊，而兩不同者，非不同也。
泥連河是伽耶屬境，河近此城，即是城邊成佛，如前解。
此處建塔，令後人見塔仰德，發心修道也。 ^914c10

△三、初轉法處寶塔。
orig::  ^914c16

波羅柰國鹿野園中初轉法輪度人寶塔。
commentary::  ^914c20

梵語波羅柰，此云鹿苑。
此經華梵並舉，以園在此國，故波羅云國，鹿野云園。
古時國王在此養鹿，故名鹿園。
初轉法輪者，以佛始成正覺時，在此說四諦法，度五比丘等。
人即五人，乃父族三人，母族二人也。
故建塔供養，用表正法始興之處也。 ^914c22

△四、辯外道處寶塔。
orig::  ^914c32

舍衛國中給孤獨園，與諸外道六月論議，得一切智聲名寶塔。
commentary::  ^914c34

舍衛，此云豐德，國豐四德，如前解。
給孤獨者，是須達長者德號，乃波斯匿王之大臣，
能供給一切鰥寡孤獨，人稱其德，故曰給孤獨園。
是給孤獨長者布金而買，建立精舍法堂，請佛安居說法。
有諸外道九十五種，與佛辯論，經歷六月，皆各負墮。
彼諸外道，極口稱揚，為一切智，從此如來聲名遠布，故此建塔作制外之表也。 ^914c38

△五神異處寶塔。
orig::  ^915a2

安達羅國曲女城邊，昇忉利天為母說法，
共梵天王及天帝釋十二萬眾，從三十三天現三道寶階，下閻浮時神異寶塔。
commentary::  ^915a4

安達羅，未見翻譯。
曲女城者，因曲女立名。
中印度境昔有大樹仙人棲神入定，經數萬歲從定而起，
見王百女詣宮來請，唯幼稚女而充給使，
仙人懷怒便惡呪曰：九十九女一時腰曲。
從是之後名曲女城。
忉利此云三十三，四方各有八天，中有帝釋總統，共名三十三天。
為母等者，母即摩耶夫人，生佛之後得生此天，
如來成道欲報母恩故昇天說法，梵王帝釋統十二萬眾衛護。
隨佛現三寶階者，因佛昇天日久，世人不見如來終朝佇目，
佛因彼感故以神力現三道寶階。
階謂階級，即自下而下層次也。
令人見之神異驚人，皆得見佛生大歡喜。
閻浮即南閻浮提也。
建塔供養者，見佛雖大聖不忘母恩，大孝之表也。 ^915a10

△六、說大乘處寶塔。
orig::  ^915a34

摩竭陀國王舍城邊耆闍崛山，說大般若、
法華、一乘心地經等大乘寶塔。
commentary::  ^915a36

國名如前解。王舍城者，即摩竭陀國城名也，如大清國北京城都名也。
王舍為名者，前雖略出，其義未詳，今出本因，幸勿厭繁。 ^915a40

○大論云：昔有須陀須摩王，是王精進持戒，常依實語。
晨朝乘車，將諸綵女，入園遊戲。
出城門時，有一婆羅門求乞，而語王言：
王是大福德人，我身貧窮，當見愍念，賜自多少。
王言：敬如來告，當相布施，須我出還。
作是語已，入園澡浴嬉戲。
時兩翅王，名曰鹿足，空中飛來，於綵女中，捉王將去。
諸女啼哭，號動一國，驚城內外，搔擾悲惶。
鹿足負王，飛還本處，將王置九百九十九王中。
須陀須摩王言：我不畏死，自恨失信。
我從生來，初不妄語。
今日晨朝出門時，有一婆羅門來從我乞，
我時許言：還當布施。
不慮無常，辜負彼心，自招斯罪，是故啼耳。
鹿足王言：汝意欲爾，畏此妄語，聽汝還去。
七日布施婆羅門訖，當便來還。
若過七日，我有翅力，取汝不難。
須陀須摩王得還本國，恣意布施，立太子為王，
大會人民，懺謝之言：我智不周，初治多不如法，當見忠恕。
如我今日，身非己有，正爾還去。
舉國人民及諸親戚，叩頭留之：願王留意，
慈蔭此國，勿以鹿足鬼王為慮，當設鐵舍奇兵。
鹿足雖神，不足畏之。
王言：不得。而說偈言：實語第一戒，實語升天梯，
實語為大人，妄語入地獄。
我今守實語，寧棄身壽命，心無有悔恨。
如是思惟已，王即發去，到鹿足所。
鹿足遙見，歡喜而言：汝是實語人，不失信要。
一切人皆惜身命，汝從死得脫，還來赴信，汝是大人也。
鹿足又言：汝好說此，今當放捨。
九百九十九王亦布施汝，隨意各還本國。
由此千王共居，故名王舍城。
耆闍崛，如前解說。
大下，佛在此山說諸大乘，故建寶塔供養者，
用表一乘大法，出自此也。 ^915a44

△七、現疾處寶塔。
orig::  ^915c2

毗舍離國菴羅衛林維摩長者不可思議現疾寶塔。
commentary::  ^915c4

毗舍離，此云廣嚴，又云廣博嚴淨。
其國寬平，名為廣博。
城邑華麗，故名嚴淨。
菴羅衛，或云菴摩羅，此云柰，果名也。
其果似桃非桃，似柰非柰。
又翻為難分別，又云生熟難分。
林者，謂樹多成林，是古佛現蹟之處。
維摩，此云淨名，乃古金粟如來現長者之名也。
不可思議者，昔在方等會上，示現有疾。
佛遣文殊，率領羅漢等，至彼問疾。
彼長者請飯香積，借座燈王。
毛吞巨海，芥納須彌。
彈偏斥小，歎大褒圓。
三十二菩薩，各談一不二法門。
獨維摩一默，千古奇絕。
文殊極口稱讚，為真不二法門。
其神通智辯，非意路之可測，非語言之得實，故皆不可思議也。
遂建寶塔供養。〔用表神辯。〕 ^915c6

△八圓寂處寶塔。
orig::  ^915c28

拘尸那國，#CB02494;提河邊，
娑羅林中，圓寂寶塔。
commentary::  ^915c30

國名，如前解。#CB02494;提，
半梵語，全云阿利羅#CB02494;提，是拘尸那國屬境。
此云有金河，以金沙混流故。
河邊有娑羅林，如前解。
圓寂，謂真本圓，妄本寂，真常道果之稱。
如來七十九歲，至此林中，說大涅槃經。
說經已，即入滅，是佛圓寂之處。
故建寶塔供養者，用表佛雖大聖，尚有終期，
生死凡夫，豈能常久也。 ^915c32

△三、顯結。
orig::  ^915c48

如是八塔大聖化儀，人天有情所歸依處，供養敬恭為成佛因。
commentary::  ^916a2

初句指定。八塔下，出佛意。
大聖，即佛。化儀者，謂度化之儀。
則言佛在世時，佛能說法，令聞言悟道；
佛不在世時，遺此寶塔，令見相明心。
以見塔即如見佛，為一切人天眾生所歸依處，
供養則能獲福，恭敬則能長智。
總言一色、一香、一瞻、一禮、一讚、一揚等。
心能敬佛，即心是佛，豈非成佛之因乎？ ^916a6

△二、別結釋迦因果相。
orig::  ^916a16

如是音聲及諸影相，而於三世難思議事，悉皆現入大光明中。
commentary::  ^916a20

此結形聲二事，不出一光也。
如是音聲者，總指如來因中果上語言說法之音聲，
降魔制外之音聲，又一切有情之音聲，
若天若人，乃至猿啼虎嘯，鶯聲燕語之聲，兼一切無情風聲雨聲等。
及諸影像者，即法界差別種種形影，此約橫說。
三世等者，約豎言。
乃過去無量劫因行事，現世一切因果事，
未來滅後，遺塔流教，人人遵行，乃至盡未來際，
一切差別形影，及於一切染淨因果，總不出一光少時之間耳。 ^916a24

△三、總明諸聖差別相。
orig::  ^916a40

又十方界三世諸佛及大菩薩，道場眾會神通變化希有之事，
及諸如來所說妙法皆如響應，於此金色大光明中無不見聞。
commentary::  ^916a42

十方下，顯竪窮橫徧也。
以橫徧十方無量諸佛法界，而無處不徧也。
竪貫過去、未來、現在之三世，而無時不貫也。
及大下，廣顯十方三世諸佛為主，亦十方三世諸大菩薩為伴。
道場即成道之場，場即處也。
如阿蘭若法菩提場，或說道之場，如華嚴七處九會，
乃至微塵毛孔，皆是說道之場也。
眾會即大眾，謂菩薩、聲聞、天龍八部、一切器世界主，
萬靈皆集，故云眾會。
神通如一毛孔現寶王剎，微塵裏轉大法輪，
及一為無量，無量為一，小中現大，大中現小，
或降伏諸魔，制諸外道，皆為神通變化希有之事。
以上皆是所現之事相。
及諸下，不但見相，亦聞說法，謂徧一切處，
盡一切時，凡有所說一切權實、頓漸、小大、偏圓種種教法。
皆如響應者，響謂空谷之應聲，以釋迦放光如大聲，
十方如空谷，影現如響應，所謂隨聲則應，不失其時矣。
故結云皆如等。 ^916a48

○夫如上所現瑞相，皆大不思議之境界，與華嚴何別？
儼然四法界、十玄門，皆一光所現。
且如所見境界，即事法界。
光能周徧，表理法界。
如光中境界，任運不拘，即理不礙事。
如萬境紛然，而一光不動，即事不礙理。
此即理事無礙法界也。
如無邊境不出一光，光不出佛之一身。
一身只約化身說，不過丈六則小，盡十方三世境界則大，猶不出佛一身。
即小中現大，事事無礙法界中，廣狹自在無礙門。
所謂無邊剎海，自他不隔於毫端也。
如來放光，不過暫時，而却圓現三世之事，
又是延促無礙，為十世隔法異成門。
謂三世各三為別，一念為總，故名十世。
三世區分，不相雜亂，故云隔法。
三世互在，遞相成立，乃為異成。
所謂十世古今，始終不離於當念也。
如再以義會，此方釋迦放光攝十方，十方諸佛皆各放光相攝，
光光交映，則重重無盡，又為因陀羅網境界門。
又諸佛說法為主，菩薩亦說為伴，都在光中。
一佛為主，諸佛為伴。
又諸佛互為主伴，菩薩亦爾。
主伴交參，同時頓唱，為主伴圓明具德門也。
廣則恐人厭繁，略出大義。
若微細發明，十門皆具，學者可以意會也。
良以文顯義深，恐屈聖經，又不得不指陳也。
如來光中現相一大科已竟。 ^916b30

△三、眾喜請法三：初、序發心。
orig::  ^916c24

一切眾生遇此光明、見彼瑞相，皆發無等等阿耨多羅三藐三菩提心。
commentary::  ^916c26

此即法會大眾見相發心者，因光中之相，
善因善果，惡因惡果，孰不趣吉避凶，改惡從善？
又見菩薩修因，諸佛成道，復聞諸佛說法，孰不見賢思齊？
且大不思議之事，孰不有之？
但以迷心自閉，有體無用，假若一念回心，
返照本性，諸惑本空，豈不頓然成佛？
所以大眾發心也。
云無等等者，等是平也，同也，相齊也。
謂出世之法，獨菩提心為最上，再無有相等之法與此心相等也。
華嚴百喻不如菩提心，所以前文云：大聖化儀，為成佛因。
正此說也。 ^916c30

△二序作念
orig::  ^916c46

時諸大眾覩佛神力不可思議，歎未曾有，
各相謂言：如來今日入於三昧，放大光明照十方界，
得見如來往昔所有難思議事，調伏惡世邪見眾生，令生信解趣向菩提。
希有如來！能為一切世間之父，無量劫中難可得見。
我等累劫修諸行願，得遇三界人天大師。
commentary::  ^917a2

神力，即動地放光現瑞等。
未曾有，即從來未見者。
各相謂言者，彼此作念也。
如來今日下，正述念事也。
難思議事者，即捨身餧虎，割肉救鴿等事。
調伏下，述明如來難思之事。
調謂調理，見攝授之慈。
伏謂降伏，見折伏之威。
惡世，即五濁交作，混障自性，以世道不良，故曰惡世。
邪見，即外道之謬計，或撥無因果，執斷執常，見不正也。
令生信解者，謂佛今現相，善惡邪正，因果昭然，
令人信有因果，悟解本性也。
趣向者，即回心向道也。
菩提者，所向之道果也。
能為慈父者，讚佛悲心益重也。
一切世間者，顯非一種，即有情世間、無情世間、
智正覺世間，該盡依正聖凡，顯佛能攝授調護，如慈父之愛子也。
以上皆作念之言句。
無量下，自述累劫修行，今得始遇，見喜慶之難遇也。
尊佛能模範人天，故為大師。 ^917a12

△三序請法。
orig::  ^917a40

惟願慈尊，哀愍世間，從定而起，說甚深法，示教利喜一切眾生。
作是語已，瞻仰尊顏，默然而住。
commentary::  ^917a42

擬知佛既光現奇相，必有奇說，故哀懇以請之，曰惟願慈尊等。
從定起者，請佛出定也。
說深法等者，即請法之辭，以法義玄奧曰深，
無人能到曰甚深，為佛自證之道也。
示謂開示，教謂訓導，此二字是能被之教，
下二字是所被之機，獲益歡喜，故云利喜。
一切下，結顯仰望也。
以上如來正發已竟。 ^917a46

△二、大士傍通二：初、長行二：初、經家序德三：
初、標名行。
orig::  ^917b8

爾時，會中有一菩薩，名師子吼三僧企耶，修行福智。
commentary::  ^917b12

此菩薩借喻立名也。
師子為獸中之王，更無所畏。
若哮吼時，百獸潛踪，飛禽墮地。
菩薩以此為名者，謂諸惑將盡，二死垂亡，
將證妙果之人，何所畏哉？
如證說出，無不稱性，則天魔拱奉，外道歸依，故將師吼為喻焉。
三、僧下。明修行經歷之時長也。
梵語僧企耶，此云無量數。
菩薩因中，經歷三企，於三企中，無時不修。
若通言，六度萬行，皆為福智之因。
若別論，則檀度精進，為福之因。
如持戒、忍辱、禪定、智慧，皆智之因。
然智有二種：一、自利，觀照成道之智；二、
利他，鑑機說法之智。
因三企修行，令得福智具足，所以能師子吼，降魔制外。 ^917b14

△二、述聖位。
orig::  ^917b34

於賢劫中，次補佛處，受灌頂位，作大法王。
commentary::  ^917b36

上科修行福智，因行已滿，此則位當等覺，
後心賢劫，即現在與釋尊同在一劫也。
次者，轉次也。承因至果，只一轉次，即入妙覺，究竟成佛。
補者，填也，續也。處，即位也。
謂前佛劫盡，後佛續位，故云次補佛處。
受灌頂位者，楞嚴經云：如國大王以諸國事分委太子，
彼剎利王世子長成，陳列灌頂，名灌頂住，乃借喻比位也。
如轉輪王以金缾盛四海水，王執金缾灌太子頂，即紹王位。
此則佛見菩薩因圓行滿，以佛智水灌溉，
則入妙覺，故云作大法王。
或灌頂菩薩既受佛智水所加，則辨才無礙，
雖未入妙覺，已作法王矣。 ^917b38

△三顯聖德。
orig::  ^917c10

四向觀視海會大眾，發大音聲而作是言：
commentary::  ^917c12

科云：聖德者，以觀視大眾，欲發言警#CB15081;，
以見菩薩公物之心，不忍不說，即是聖德。
經家序德已竟。 ^917c14

△二、發言警眾二：初、正以警眾二：初、自陳己過以警 #CB15081;羣心四：
初、陳發心時遠。
orig::  ^917c16

我於往昔無量劫中，已發阿耨多羅三藐三菩提心。
commentary::  ^917c22

菩提心有三種：一者、正念真如法故；二者、
樂積一切諸善法故；三者、利樂一切諸有情故。
即自他兩利之公心也。 ^917c24

△二、陳歷事諸佛。
orig::  ^917c28

歷事恒沙，一切諸佛。
commentary::  ^917c30

諸佛為勝緣，歷事為勝因。
事者，無所不作之謂。
尊奉不辭卑賤之勞，操履不惜炎寒之苦，
求道必至無上菩提，學法豈厭三僧祇劫？
可謂因深緣勝，福慧深廣矣。
故云歷事等。 ^917c32

△三陳所遇勝會。
orig::  ^917c38

曾有第一眾會道場，見不思議神通變化。
commentary::  ^917c40

此述諸佛神應境界第一道場，無過華嚴不思議等，即十玄妙用也。 ^917c42

△四陳今遇光相。
orig::  ^917c44

未甞覩此金色光明，影現一切菩薩行願，
及現如來種種相貌，令見三世難思議事。
commentary::  ^917c46

謂昔之所見，未甞不奇，猶未及今日之奇，
而今日之奇，猶奇於昔日之奇也。
然光中境相，孰不共見，而菩薩猶述者，
恐人忽略，故以言稱奇，#CB15081;發大眾，
不可空過，必留心以待佛，故下科勸之也。 ^918a2

△二、勸眾欽誠以速求大法二：初、正以勸眾五：
初、勸眾誠心瞻仰。
orig::  ^918a8

惟願仁者一心合掌，瞻仰尊顏。
commentary::  ^918a14

惟願者，急勸之辭。
仁者，稱眾之言，稱呼大眾為仁德之人〔仁為君子全德〕。
一心則諸緣放下，合掌則禮敬欽誠，尊顏即稱佛貌，
瞻仰則翹勤五體，佇佛慈惠也。 ^918a16

△二、擬佛定起說法。
orig::  ^918a22

從定而起，授甘露藥，除熱惱病，令證法身常樂我淨。
commentary::  ^918a24

甘露，即不死之藥，喻佛所說之法。
以眾生迷真逐妄，墮落生死，比如喪却法身，損害慧命。
如來出定說法，如甘露洒心，令法身不死，慧命重生也。
熱惱病，即是煩惱焦心。
生死逼迫，心地不能清涼，曰病。
佛用法藥醫之，其病即除。
令證法身者，以法性為身，故云法身本然自有。
眾生未悟，佛令悟之，以智合理，是為親證。
常樂我淨，是涅槃四德。
謂佛證涅槃，體具四德。
一、常德者，不遷不變之謂也。
性體虗融，湛然常住，歷三世而不遷，混萬法而不變，故為常德。
二、樂者，安隱寂滅之謂也。
離生死逼迫之苦，證涅槃寂滅之樂，故名樂德。
三、我者，自在無礙之謂也。
然有妄我、真我。若外道凡夫，以五陰身強立主宰，
執為我者，是妄我。
若佛所具八種自在為我者，是真我。
故名我德。四、淨者，離垢無染之謂也。
諸惑淨盡，正法滿足，如大圓鏡，了無纖翳，故名淨德。 ^918a26

△三、述佛慈悲熏修
orig::  ^918b10

是諸如來有二種法，於三昧中不復久住：
一者、大慈，二者、大悲。
依大慈故，與眾生樂；依大悲故，拔眾生苦。
以是二法，於無數劫熏修其心而成正覺。
commentary::  ^918b14

有二法不能久住者，正是佛之慈悲熏心，不忍自己受享法樂也。
一者下，標。依大下，釋。
與眾生樂者，佛豈將樂實授與眾生耶？
若然，則眾生不勞自修矣。
當知佛與眾生之樂者，但與眾生說出世法，
人若遵行，可得樂果，歸恩於佛，即佛之授與也。
拔苦亦然，佛與說離苦法，人若修斷，則苦因既滅，
苦果不生，亦歸恩於佛，謂佛能拔苦也。
佛以多劫慈悲熏心，豈肯常居大定，不向人說耶？
故曰不復久住。 ^918b20

△四、擬佛定說心地。
orig::  ^918b40

世間眾生多諸苦惱，以是因緣，如來不久從三昧起，當為演說心地觀門大乘妙法。
commentary::  ^918b42

此言佛具同體慈悲，必說心地之觀法也。
良以一切眾生，法身本具，皆與佛同，以不能反照覺悟，
恒造有漏生死業因，故感有漏生死苦果，
而與諸如來法身雖同，果報各異，故云多諸苦惱，
以受苦為感佛因緣，是以如來不忍久居大定，必然出定說心法之觀門也。
大乘妙法者，法即是眾生心，妙字是稱讚辭，
然心之所以為妙者，有不變隨緣之義也。
以一體不變，用能隨緣，緣有二種，一染二淨，
隨眾生無明惑業之染緣，則成無邊生死，
隨諸佛戒定慧等之淨緣，則成無上菩提，
雖生死菩提不同，而心之本體不變，以其不變之本體，
即眾生成佛之真因，其因正隨緣而不變，故云妙法。
大乘是能詮之教，詮此心法也。
大亦讚詞，以所詮心法既大，故能詮亦大也。
今佛出定，欲說此法，令人觀之也。
然心地二字，即眾生本覺之體，觀門即眾生覺了之智，
若智能照理，合乎本覺，即究竟覺成佛矣。
然則有緣眾生，若聞大法，解大理，起大智，
破深惑，證妙果，亦不難也。
若人不為，吾末如之何也已矣。
今菩薩恐眾忽略，故以心地警之也。 ^918b46

△五、結勸速求大法。
orig::  ^918c34

告諸大眾：無求一切人天福樂，速求出世阿耨多羅三藐三菩提。
commentary::  ^918c38

佛所說法，固是佛之慈悲，今菩薩極口勸勉，亦見菩薩之慈悲也。
謂人天福樂，有漏無常，報盡還墮，必求阿耨菩提，
尚不墮二乘，何況凡夫生死耶？
是以警策焉。正勸已竟。 ^918c42

△二、徵釋所以二：初、徵起。
orig::  ^918c48

所以者何？
commentary::  ^919a2

此則總躡前義徵之，義在下科。
△二、釋義五：初、釋光色殊勝。
orig::  ^919a4

今日世尊從胸臆中放金色光，所照之處皆如金色。
commentary::  ^919a8

金為諸寶之宗，既放金色光，此光亦為諸光之宗也。
然光雖佛放，而現在諸人面前，亦諸人之光也。
然光表本智，人所不減，故以警之也。 ^919a10

△二、釋佛意甚深。
orig::  ^919a14

佛所顯示意趣甚深，一切世間聲聞、緣覺盡思度量所不能知。
commentary::  ^919a18

佛意甚深，惟佛與佛乃能知之，而一切羣賢皆不可測也。
法華云：不退諸菩薩，其數如恒沙，一心共思求，亦復不能知。
菩薩尚然，豈止聲聞緣覺而已哉。
理宜聲聞不測則為深，菩薩不測則為甚深。
既顯示甚深，必有大益，故以警策。 ^919a22

△三、釋凡夫迷流。
orig::  ^919a30

汝等凡夫不觀自心，是故漂流生死海中。
commentary::  ^919a32

此言大警發人心也。
謂凡夫所以有生死者，由不觀察覺悟自心故。
生死喻如大海者，海有深義，喻生死深遠，
從無始已來，若不遇佛聞法修行，縱至盡未來際，永無出離故。
又海有大義，喻生死無邊，天上人間，皆不能免故。
又海有漂流義，喻眾生生死輪迴，無止息故。
又海有喪命義，喻眾生墮於生死，淹沒法身故。
又海有寶義，珍寶多從海出，喻人生死身中，蘊藏法寶故。
又海有度義，若得般筏，能達彼岸，喻人生死之中，
若急流聞法修行，如乘船筏到涅槃故。
因海有多義，故以警之也。 ^919a34

△四、釋諸佛修證。
orig::  ^919b4

諸佛菩薩，能觀心故，度生死海，到於彼岸。
commentary::  ^919b8

心本一體，迷悟有殊。
眾生不觀，永溺苦海。
聖賢能觀，故到彼岸。
起信云：依一心法，有二種門：一者心真如門，二者心生滅門。
生滅門中有二義：一覺義，二不覺義。
真如即一法界大總相法門體，所謂心性不生不滅等，此即一切聖凡本體也。
又云：覺義者，謂心體離念。
離念相者，等虗空界，即是如來平等法身。
是知覺義，即此經觀字，所謂始覺也。
由能觀心地，故悟本有之真心也。
離念者，即雜念頓歇，達妄本空也。
然則妄念既空，真理既覺，即是平等法身，
所以度生死海，到於彼岸也。
總言不覺義邊流出生死，覺義邊出生諸佛。
華嚴云：應觀法界性，一切惟心造。
此菩薩又以諸佛觀心，警策眾生也。 ^919b10

△五、結顯示勝緣。
orig::  ^919b34

三世如來法皆如是，放此光明非無因緣。
commentary::  ^919b36

此結佛佛道同非無者，正顯有因緣也。
以放光現瑞，乃為說此心地之因緣耳。 ^919b38

△二、大眾欽誠。
orig::  ^919b44

是知眾會聞大士言，心懷踊躍得未曾有。
commentary::  ^919b46

是知之知字，當作以字方穩。
此用個知字，或譯人之誤，或謄錄之訛。
然則後人披讀作是以看，為承上之詞。
以前大士種種勸勉，故踊躍歡喜，喜之甚也。 ^919b48

△二、偈頌二：初、標能頌之人。
orig::  ^919c6

爾時，師子吼菩薩摩訶薩欲重宣此義而說偈言：
commentary::  ^919c8

長文而後有偈頌者，具五義故。
龍樹毗婆沙云：一、隨國土，天竺有散華、
貫華之說，如此方序後銘也。
二、隨樂欲，有樂散說，有樂章句。
三、隨生解，有因散說得解，有因章句得解。
四、隨利鈍，利者一聞即悟，鈍者再說。
五、為集眾有先後，先到者聞長行，後到者聞偈頌。
或長文未出，頌中補之者，而偈頌之言大約如此。 ^919c10

△二、正明所頌之偈二：初、頌主賓會集二：
初、總讚佛德。
orig::  ^919c22

敬禮天人大覺尊，恒沙福智皆圓滿。
金光百福莊嚴相，發起眾生愛樂心，超過三界獨居尊，功德最勝無倫匹。
commentary::  ^919c26

如來德超九界，恩加聖凡，一切聖凡，孰不歸敬？
敬存於心，禮形於外，故頂拜讚揚，皆為敬禮。
天上人間，佛為大覺，世出世間，唯佛獨尊，故以大覺稱之。
次句讚福智，三句讚相好。
百福者，以因中修百種福，感果中一相好。
相即三十二相，義兼八十種好。
每一相好，皆是因中百福所成。
今則種種相好，莊嚴其身。
金光者，非讚所放之光，以佛身金色，則全身明淨，
皆是金色，故云金光。
若照應後句，業現其前，讚所放之光亦可。
但讚之太早，且約相好說。
發起下一句，以相好莊嚴，感人愛敬故。
超過一句，讚佛獨尊。
功德一句，通讚獨勝。
倫者，類也。匹者，比也。
即天上人間，及一切聖凡，再無與佛相類可比者。
華嚴云：剎塵心念可數知，大海中水可飲盡，
虗空可量風可繫，無能盡說佛功德。 ^919c32

△二、別讚佛德十二：初、讚佛神通。
orig::  ^920a10

普用神通自在力，隨所造業現其前，我以天眼觀世間，一切無有如佛者。
commentary::  ^920a14

此預讚光相歸佛，神用自在，故以天眼觀察，無有如者。
如即同也。眼有五種：一、凡夫為肉眼，遇障則留礙。
二、天眼，以天人鬼神及諸佛，皆自然見物，
無有障礙，名曰天眼。
三、慧眼，以智慧為眼，即是般若，能見空理，
一切天人則無，唯羅漢至佛皆有，以見空理，是為慧眼。
四、法眼，謂照了萬法，能觀俗諦，一切眾生遠近、
善惡、染淨、因果，分別不錯，故為法眼。
菩薩與佛皆具，聲聞則無。
五、佛眼，具前四種，盡十方，徧法界，一切隱顯巨細，
如千日並照，無不了知，故為佛眼。
今云天眼觀察，故無所不見，一切聖凡皆不及佛也。
然雖說天眼，以四眼在菩薩通為法眼，
故見之徹，若諸天之眼不及也。 ^920a18

△二、讚佛相好。
orig::  ^920a40

希有金容如滿月，希有過於優曇華。
commentary::  ^920a42

初句讚佛聖容。黃色光艶，故曰金容。
圓明皎潔，故如滿月。
次句讚聖容之難遇，過於優曇。
然優曇者，華名也。
此云靈瑞，為金輪王之瑞華。
以輪王不出，此華不現。
輪王若出時，此華先出，為王出之先兆。
世人見華，則知有聖王出世。
葢非時不出，華固難見。
喻佛聖容，固亦難見也。 ^920a44

△三、讚佛福智。
orig::  ^920b6

無邊福智利羣生，大光普照如千日，愚癡眾生長夜苦，蒙光所照悉皆除。
commentary::  ^920b8

初句，如教人布施及供養三寶，則得福報之利；
教人悟道修行發無漏智，則得聖智之利。
群生不唯凡夫，亦兼二乘也。
無邊者，過量之謂。
以九界眾生品類雖多，佛能教化皆令得之，以眾生無邊故福智亦無邊也。
大光普照者，有三義：一、身光普照，能破世間昏暗，
如千日並照則不容私暗，令盡法界聖凡皆觸光得樂故；
二、智光鑒機說法無所不照，亦如千日能破眾生無明癡暗故；
三、道光普聞，亦如千日無處不聞，令人天仰德從化故。
愚癡下，正明獲利。
言眾生被無明所覆、生死所纏而不自覺，故曰愚癡。
昏昧不惺如處長夜，不得三光舉動則墮坑落壍，故苦也。
若蒙佛身光觸之、智光教之、道光被之，
人如遵行，則長夜之苦、愚癡之暗頓然而除之矣。 ^920b12

△四、讚佛因行。
orig::  ^920b38

我觀如來昔所行，親近供養無數佛，經歷僧祇無量劫，為眾生故趋菩提。
常於生死苦海中，作大船師濟群品，演說甘露真淨法，令入無為解脫門。
三僧祇劫度眾生，勤修八萬波羅蜜。
commentary::  ^920b40

初句明因昔，謂已往所行即是萬行，則因深也。
次句供佛，則緣勝也。
經歷僧祇，則時長也。
為眾下一句，顯公心不忍獨善也。
常於下二句，大悲拔苦也。
生死喻海，法如船，佛如師。
濟即渡也。群品即所濟之眾生，品格不同也。
演說下二句，即大慈與樂也。
本絕妄緣曰真，蕩無纖塵曰淨，軌悟自心曰法。
甘露為喻一滴，入口則起死回生喻真法，片言則超凡入聖。
令入無為下一句，皆喻離繫。
果門喻教法。如來演說如指門，人能行之如入門。
既入其門，必達堂奧，不受苦縛，故曰解脫。
三僧下，結上度生時長。
勤修下，結自修道。
廣波羅蜜云到彼岸，如前解。
八萬即總數，必兼四千，即轉八萬四千塵勞而成八萬四千法門。 ^920b48

△五、讚成正覺。
orig::  ^920c24

因緣果滿成正覺，住壽凝然無去來。
一一相好周法界，十方諸佛相皆然，甚深境界難思議，一切人天莫能測。
commentary::  ^920c26

因緣果滿有兩說。
若對果滿，緣字必錯，當用圓字。
謂因既圓，則果亦滿，故成正覺。
若緣字不錯，另作一解。
果字不作果報說，當訓相得之意。
謂萬行為因，諸佛為緣，此二相得而滿，則成正覺也。
住壽一句，即親證法身。
住謂安住常住，壽即壽量。
然則既以法性為身，仍以法性為壽。
凝然則本不動搖，常住則實無來去。
一一下，亦有兩說。
一者以相好表化身。
周法界，即周徧法界。
連上句言法身不動，此句言應徧十方。
是則無私而應，不動而徧故也。
二者稱性。葢法身凝然周徧，而化身一相一好，皆能稱性周徧。
此則借相好表法身矣。
十方下，會諸佛道同。
甚深下二句，結歎難思。
以上不動而徧，稱性而周，其義神奧，深固幽遠。
言之則詞喪，思之則意絕。
故一切人天，焉能測之哉。 ^920c32

△六、讚佛體用。
orig::  ^921a10

諸佛體用無差別，如千燈照互增明。
智慧如空無有邊，應物現影如水月。
無邊法界常寂然，如如不動等虗空。
commentary::  ^921a12

初句躡前體用無差即是道同，如一佛相好周徧法界，諸佛亦然互不相礙。
下句喻如千燈共室，一燈之光充滿一室，
諸燈亦然，光光周徧互不相礙，重重交映互相增明，
即十玄門中一多相容不同門，為事事無礙法界也。
智慧下，即權實二智。
以實智證理，理既無邊故智亦無邊；權智應機，機既無邊而智亦無邊。
應物下，喻權智應物。
如水中月，水不上升月不下降，一時一月影臨眾水，
百千化身亦復如是，塵剎現形隨機說法故。
無邊下二句，寂然不動皆喻虗空，皆是體義。
前句應物是用義，所謂一體不變而用能隨緣，用正隨緣而當體不變。
又寂然不動理也，應物現影事也，為理事無礙法界也。 ^921a18

△七、讚佛萬德。
orig::  ^921a42

如來清淨妙法身，自然具足恒沙德，周徧法界無窮盡，不生不滅無去來。
法王常住妙法宮，法身光明靡不照。
commentary::  ^921a44

當知如來二字，解處不同。
如解法身，謂即如而來，雖來而如。
如是體，來是用。體如鏡，用如光。
葢依鏡有光，光不離鏡。
所謂無所從來，亦無所去，故名如來。
清淨者，約體言，以本無混雜，亦無染著之謂。
妙字猶帶用義，然雖具用義，本無繫縛，以無繫為妙。
法身者，法即是性，以法性為身，故名法身。
自然下一句，是性具德用德相也。
如三空、四智、五眼、六通，乃至無量百千陀羅尼門，
本無數量，喻若恒沙。
自然者，即不然而然，性分本有之謂。
具足者，是無欠無缺之謂也。
周徧下一句，是匝滿義。
葢上句言性具之德，此句言法身之量。
然本無分量，以周徧法界為量，故無窮盡也。
不生下一句，是常住義。
謂本來不生，究竟不滅，亦釋上寂然二字。
無去來者，即不動義，釋上如如二字也。
法王即佛，以法身自在為王，故曰法王。
宮是王宅，即法性土也。
謂法身常住法性土中，本無生滅，曰妙法。
由法王依止，故喻如宮也。
總是寂義。法身下一句，又是照義。
光明者，即智光也。
靡者，無也。謂稱法身而無所不照也。 ^921b2

△八、讚佛神應。
orig::  ^921b36

如來法性無罣礙，隨緣普應利羣生，眾生各見在其前，為我宣說甘露法。
commentary::  ^921b40

初句言隨應之本，謂如來法性本自空有不羈，故無罣礙。
罣者是网羅不脫之義，礙者留阻不透之義。
由無罣礙，所以下句隨緣普應，即水月化身，
羣生有感隨之而應，皆有大益，故云利羣生。
眾生下二句顯佛身，密令眾生隨機所見，
在佛面前聞佛說法，法能投機喻甘露。
為我二字是眾生歡喜自慶意，然則各見二字正是隨機，不同或大或小。
楞嚴云：隨眾生心應所知量。 ^921b44

△九、讚佛大悲。
orig::  ^921c10

隨心能滅諸煩惱，人天眾苦悉皆除。
破有法王甚奇特，光明照曜如金山，為度眾生出世間，能然法炬破昏暗。
眾生沒在生死海，輪迴五趣無出期，善逝恒為妙法船，能截愛流超彼岸。
commentary::  ^921c12

隨心下二句，承前甘露之益，所以能滅煩惱離苦也。
煩惱即見思二惑，皆是昏煩之法惱亂心神，
內兼造業為苦因，能感人天為苦果。
苦言眾者，逼迫者多也。
如老病貧寒、恩愛別離、冤家聚會等，三苦八苦充之無量，
因聞甘露之法能滋心地，令彼轉迷成悟斷集修道，故云悉皆除破。
有下，歎佛妙用也。
有謂因果不亡生死相續，言三界之內善因善果、
惡因惡果等，佛能自破故自成佛。
又說向於人能教他破，亦令成佛歸恩於佛，故歎奇特。
光明下，讚佛光勝如同金山。
為度下二句，正顯破有。
法炬喻所說之法，謂法如火炬即能破昏暗，
喻惑為所破，以佛能說法如然火破暗也。
眾生二句，正顯眾生之昏暗，以其昏迷造業沒於生死，
如墮海不能自出，只在生死往復，不出五趣升沉，故云輪迴。
善逝下，歎佛能度之。
善逝即佛，善者妙也，逝者往也，謂即三界而離三界為妙往菩提。
號妙法船者，言妙法如船，法喻雙舉，以佛能說法妙合人心，
人皆受度，佛為駕舩之人，所以用船度人，
人若受度反妄歸真，如截流出海得達彼岸，
彼岸喻涅槃 ^921c20

△十、讚佛大慈。
orig::  ^922a8

大智方便不可量，恒與眾生無盡樂，能為世間大慈父，憐愍一切諸有情。
commentary::  ^922a12

初句是佛權智善巧，故云方便，即七方便也。
謂五停心、別相念、總相念、煖、頂、忍、世第一。
以上七種，皆是入聖道以前之方便也。
不可量者，謂就權引實，終入佛道，所以不可測量，故曰恒與等。
樂即出世善果，謂一成永成，再無有盡。
能為下，謂既能與樂，以見如來真為大慈悲父，
憐愍有情也〔有情不獨凡夫，亦兼二乘〕。 ^922a16

△十一、讚佛難遇。
orig::  ^922a46

如來出世甚難值，無數億劫時一現。
譬如優曇妙瑞華，一切人天所希有，於無量劫時一現，覩佛出世亦同然。
是諸眾生無福慧，恒處沉淪生死海，億劫不見諸如來，隨諸惡業恒受苦。
我等無數百千劫，修四無量三解脫，今見大聖牟尼尊，猶如盲龜值浮木。
commentary::  ^922a48

初二句直歎難遇。
譬如下。借喻比難。
如曇華現瑞則人天歎其希有，然其所以希有者，以於無數劫時方一現耳。
覩佛下。合喻。言如來出世之難遇亦如優曇，故曰同然。
是諸下。謂佛既難見，以未及見時不知作福故無福，既無聖師點化故無慧。
恒處下。謂由乏無漏福慧，且又造業為苦因，
故恒處生死海中為苦果，億劫長時不能見佛，所以但隨惡業恒受其苦也。
以上明眾生已往之難遇也。
我等下。慶今之幸遇。
由百千劫已來修四無量心、三解脫觀，
承此功德今生方能得見大聖牟尼，即世尊也。
猶如下。比喻。謂須彌山下海中有一眼之龜、
一孔之木，若龜入木孔則出海溺，然木經三千年方一經過，
流之且速，其盲龜待之欲入，若踊身脫孔又待三千年。
木孔喻佛，龜喻眾生，然喻佛之難遇如此也。
此菩薩借喻，正為提撕大眾，既遇佛世豈可空過也。
夫我等末世下凡，即今雖不能親見親聞，
現今披讀如佛面談，若不依教出苦，一日無常又不知待幾千年矣。 ^922b10

△十二、願世隨佛。
orig::  ^922b44

願於來世恒沙劫，念念不捨天人師，如影隨形不暫離，晝夜勤修於眾智。
惟願世尊哀愍我，常令得見大慈尊，三業無倦常奉持，願共眾生成正覺。
commentary::  ^922b46

此菩薩感佛聖恩，故發願隨佛也。
來世之劫長，喻如恒沙，念念不捨者，以佛為天上人間之宗師，
善能模範人天，故願如形影相隨，不忍暫離，葢欲佛作勝緣教授故也。
無著十八住有不離佛世時住，正為此也。
晝夜下，謂上既依佛為師，故勤修不減晝夜。
眾智即佛智，或二智、三智、四智，乃至一切種智，
充之則至於無量，故曰眾智。
惟願下，求佛加被也。
以上雖發願隨佛，猶恐力不自由，復望哀愍，常令得見。
三業下，謂身無倦常行佛行，口無倦常說佛法，
意無倦常參佛理，所謂尊奉秉持，不敢怠惰也。
願共下，迴向也。正言如三業之所持，晝夜之所修，
原不為自身獨善，亦不願人天小果，願與一切眾生共成正覺
〔正覺即佛果也〕。良以前經家敘德，謂此菩薩於賢劫中，
次補佛處，受灌頂位，為大法王，可為千佛之數。
何此偈中重重發明佛世難遇，如曇瑞之難逢；
佛身難見，類盲龜之值木。
又願世世不離見佛，晝夜勤修，願佛哀憐，
常令得見果，何謂也？
然此菩薩實不為己，葢為警策眾生，自省自愧耳。
將謂菩薩尚然，而我等塵勞中人，當何如哉？
假若有緣善人，一念警省，觀想佛性，深究佛旨，
亦生難遭之想，發慚愧之心，則精進大願，
必欲菩提偶然大悟，則生死頓空，亦為諸佛一數，庶不負師吼菩薩之諄諄也。
以上頌主賓會集一大科已竟。 ^922c4

△二、頌發起源流二：初、頌如來正發二：
初、頌定感諸天二：初、頌入定能感。
orig::  ^922c48

今者三界大導師，座上跏趺入三昧，獨處凝然空寂舍，身心不動如須彌。
commentary::  ^923a6

初句標佛為引導之師也。
方頌入定便稱導師者，良有意也。
以後文入定則感天，放光則現瑞，將聖凡染淨因果皆現在諸人面前，
是佛說法不用語言。
假如人若忘言默會直下承當，則佛意機心覿面了然，不亦佛為三界一大引導之師乎？
次句頌趺座入定。
獨處下，形容定體空寂。
舍者，以法性為房舍。
法身如安處之人，而法身之佛入法性之舍，
而能所凝然身心不動，故喻如須彌。 ^923a10

△二、頌諸天獻供二：初、總頌聖凡獻供。
orig::  ^923a24

世間一切梵天魔，莫能警覺如來定。
此界他方凡聖眾，悉知調御住於禪，廣設無邊微妙供，奉獻能仁最勝德。
commentary::  ^923a28

警覺者，謂省察知覺也。
莫能者，不能也。梵天者，淨居天也。
以離下界粗濁五欲，淨居於禪定，為禪味所著，不覺佛定。
魔者，乃欲界頂天，假他福力，化成五欲，
自己受用，故曰魔王。
又廣化七珍，多增寶媛，為色欲所迷，亦不覺佛定。
此界即是娑婆，他方即是別土。
凡即三界內者，聖即出三界者。
小大乘人，通稱為聖。
聖者，正也。謂發正心，入正定，得正果，永離生死，方為聖人。
悉知下，謂魔王粗心，不覺佛定。
惟有大凡諸天，及出世聖者，知佛性定。
禪即定也，調御即佛。
廣設下，既知住禪，必說妙法，欲作福因，故所獻供也。
〔發菩提心者，現居三界，雖未成聖，能發大心，
行大行，通名大凡。〕 ^923a34

△二、別頌三天獻供四：初、頌欲界諸天供。
orig::  ^923b6

六欲諸天來供養，天華亂墜徧虗空。
十善報應無價香，變化香雲百寶色。
徧覆人天無量眾，雨雜妙寶獻如來。
香氣#CB00645;氳三寶前，百千伎樂臨空界。
不皷自鳴成妙曲，供養人中兩足尊。
commentary::  ^923b10

四王天，忉利天，上至他化自在天，通為六欲，義同前解。
十善下，明所供之香華妙寶，香雲寶色，
百千伎樂，不皷自鳴，不作而曲，皆從因中行十善行，
感報如此，應用自在也。
無價者，謂天香貴重，誰敢作價，故云無價。
兩足尊者，即是福足慧足。
福足則人天供養，慧足則應物鑒機。 ^923b18

△二、頌色界諸天供。
orig::  ^923b32

十八梵眾雨天華，及雨雜寶千萬種，梵摩尼珠妙瓔珞，
眾寶嚴飾天妙衣，大寶華幢懸勝幡，持以供養牟尼尊。
commentary::  ^923b34

摩尼云如意，以如意寶珠貫成瓔珞及天妙衣等供養者，以福田難遇故也。
大義同長行。 ^923b40

△三、頌無色諸天供。
orig::  ^923b46

無色界天雨寶華，其華廣大如車輪，雨微細香滿世界，供養三昧難思議。
commentary::  ^923c2

供養三昧者，以三昧正定是法身全體，
擬之則錯故難思，言之則乖故難議。
無色供佛，前列眾文中有辯。 ^923c6

△四、增頌龍王修羅供。
orig::  ^923c10

龍王修羅人非人，奉獻所感珍妙寶，各以供養天中人，樂聞最勝菩提道。
commentary::  ^923c12

此長行無頌文補出。
人非人，即七部鬼神也。
所感者，對能□說，以龍王等見佛威儀福智，
謂福田難遇，將欲□供，慨發於心，是為誠心感格，
所以諸珍妙寶應心而現，以誠心為能感，珍寶為所感也。
樂聞下一句，言七部鬼神雖因中戒緩為墮落，
却急務教乘熏成菩提種子，今見佛入定擬度，
必欲出定說法，故好樂而聞之也。
天中人者，諸部經文未有此稱，必譯出時謄錄之錯也，即天中天無疑矣。
然必欲天中人者，謂天中之聖人即佛也。
定感諸天，大科已竟。 ^923c16

△二、頌婆伽現瑞二：初、頌變定施通二：
初、頌變定。
orig::  ^923c34

時薄伽梵大醫王，善治世間煩惱苦，師子頻伸三昧力。
commentary::  ^923c38

薄伽如前。大醫王者，謂醫能治病而有庸者良者，
庸者不但不能愈病而反增病，何也？
由不知病之源委、脉之微細，而用藥又不知輕重，以隨自所見謬用其藥。
然在醫者未嘗不是好心，而反增其病者，葢學之不精而用之不當也。
此喻外道不悟自心，邪執謬計，認邪為正，
以邪傳邪，各立一教，呼祖喚聖，憍倨自尊，
不知廉恥，心無慚愧，將世間良人子弟引歸於妖魅魍魎，其與庸醫增病何別哉？
良醫喻佛能知機之利鈍、惑之重輕、解之深淺、
行之勤怠，所以隨機說法，善巧方便，務令彼行能斷煩惱，
出離生死，轉凡成聖，將無始已來生死病源一言而愈，豈非出世間之大良醫哉？
故云善治等。師子頻伸者，前長文云奮迅，
此云頻伸，即奮迅之別稱也。
三昧云正定力者，即神通妙用也。 ^923c42

△二、頌施通。
orig::  ^924a20

六種震動徧三千，以此覺悟諸有緣，於此無緣了不覺，隨彼人天應可度。
見佛種種諸神通，瞻仰月面牟尼尊，以淨三業皆雲集，如來能以無緣慈。
饒益眾生成勝德。
commentary::  ^924a24

震動，准前。以此下四句，隨機別見也。
以此二字，躡前定力震動。
覺悟二字，元為警覺眾生，而却有覺者，
有不覺者，其故何哉？
葢只在有緣無緣耳。
所謂佛雖大聖，不度無緣之人，非佛不度，
以彼自無緣而業力自障，不自覺知也。
故云覺悟有緣，無緣不覺也。
隨彼下二句，又別出有緣之機，隨彼應度者，
雖是教與機投，而彼可度之機，見佛神通有種種不同，
然所見既不同，則知受教亦不同也。
瞻仰下二句，言來機之誠也。
月面者，言佛面圓滿，如中秋之月，以淨三業，正顯誠意也。
謂沐浴其身，謹慎其口，秉正其意，以見來儀之誠，無過於此。
雲集，言眾來之多，如雲聚集，合為一眾也。
如來下二句，言佛無緣之慈，饒益之普，不以無緣不度而傷其勝德也。
由前云覺悟有緣，無緣不覺，然則眾生雖無緣自障，
而佛却不忍遺之，或以神力加之，令彼暫見，
或以威力降伏，令彼歸從，故佛能以無緣之慈，
令彼饒益，方見佛之勝德也。
變定施通一科已竟。 ^924a32

△二、頌正明現瑞二：初、頌如來放光。
orig::  ^924b16

胷臆放此大光明，名諸菩薩不退轉。
如劫盡時七日現，熾然照曜放千光，世間所有諸光明，不及佛一毛孔光。
無量無礙大神光，徧照十方諸佛剎，如來福智皆圓滿，所放神光亦無比。
其光赫奕如金色，徧照十方諸國土。
commentary::  ^924b20

劫盡七日現者，天地之始終謂之劫。
劫盡壞時，火灾將起，而彼時一切人民皆作惡業，
遂使天久不雨，所種不生，諸水泉源皆悉枯竭。
久久之後，風入海底，取日宮殿，於須彌山邊置日道中，
徧照世間，草木凋落。
如是一日乃至七日，次第而出，消竭海水，
大地烟起，乾坤洞然，直至梵天，悉皆蕩盡等。
梵語劫波，此云分別時節。
然今所用者，不取壞劫，但喻佛光之勝也。
且如一日歷天，乾坤朗耀，何況七日並照之光？
顯其愈勝也。今佛光之勝，取此為喻，故云熾然照曜放千光。
世間下二句，較量。
如世間最勝之光，無過日月，縱至梵天，
身光雖勝，猶不及如來一毛之光。
然一毛稱性，周徧法界，況全身耶？
無量無礙者，如日月獨照四天下，須彌之上照之不及，況十方何能照之？
顯其有分量也。逢山對境，不能透過，顯其有礙也。
今佛光反此，上盡有頂，下盡阿鼻，橫徧十方諸佛世界，故云無量無礙等。
如來下四句，結讚。
赫奕者，光勝也。 ^924b30

△二、頌光中現相二：初、頌照依報世界相。
orig::  ^924c14

大聖金光影現中，悉見世間諸色相。
三千大千諸世界，所有一切諸山王，四寶所成妙高山，
雪山香山七金山，目真隣陀彌樓山，大鐵圍山小山等，
大海江河及浴池，無數百億四大洲，日月星辰眾寶宮，
天宮龍宮諸神宮，國邑王宮諸聚落，如是光中悉顯現。
commentary::  ^924c18

聖者，無所不通之謂也。
不假習學生而知之，謂聽無不聰，視無不明，
思無不徹，用無不中，貫三才，應萬物，與天地同功，豈冐名尸位而稱之哉？
如三皇、五帝、周公、孔子。
今頌言大聖者，惟吾佛世尊，竪徹如理之際，
橫窮法界之邊，會萬法為自己，了生死即涅槃，
天中天，聖中聖，故謂之大聖也。
餘准長行解。 ^924c28

△二、頌照正報聖凡相三：初、頌釋迦因果相二：
初、頌因中苦行相二：初、歷頌諸相十三：
初、頌割肉救鴿相。
orig::  ^924c40

又現如來往昔因，積功累德求佛道。
如來昔在尸毗國，曾居尊位作人王，國界珍寶皆充盈，常以正法化於世。
慈悲喜捨恒無倦，能捨難捨趣菩提，割身救鴿嘗無悔，深心悲愍救眾生。
commentary::  ^924c46

初二句總標，如來下別顯尸毗救鴿。
長行略頌中增廣三四二句，顯其位極人尊。
國界一句，顯其富有四海。
常以一句，顯正法化世。
正法者，若世間法即是戒善，若出世法即諦緣度等。
慈悲一句，即四無量心。
能捨一句，即檀度也。
難捨者，即頭目髓腦國城妻子世人，我執不亡言之即瞋，誰敢乞化？
菩薩則不然，有佛道可求，不知有身命可得，
故凡有乞者盡能施與，不知其為難也。
末二句以割肉救鴿，驗其雖難而却不難。
菩提為佛果，趣者向也，謂承因向果也。
深心悲愍，正見菩提心也。 ^925a6

△二頌雪山求道相。
orig::  ^925a24

時佛往昔在凡夫，入於雪山求佛道，攝心勇猛勤精進，
為求半偈捨全身，以求正法因緣故，十二劫超生死苦。
commentary::  ^925a28

一切聖賢，皆是有血性的凡夫做成。
故云往昔在凡夫。
次句求道必欲入山者，以離塵勞，易攝其心故。
世人所以不肯求道者，皆以世緣邊重，生死邊輕。
聖人反此，生死邊重，世緣邊輕。
所以諸緣放下，收攝其心。
勇猛則遇難不怯，精進則成道為期。
為求半偈，能捨全身者，正顯勇進之實行也。
以求下。結上義。以半偈雖微，是出世之正法。
由捨身精進，超十二劫。
超字理當在十二劫之上。
是知聖人非不愛其身命，但身之與道，不能兩全。
故不得不捨身而取道也。
雖然，非我空者不能。 ^925a34

△三、增頌布髮供佛相。
orig::  ^925b12

昔為摩納仙人時，布髮供養然燈佛，以是精進因緣故，八劫超於生死海。
commentary::  ^925b16

佛因中二僧祇時，曾布髮掩泥，供燃燈佛，
以精進因緣，又超八劫。 ^925b20

△四、頌捨身救虎相。
orig::  ^925b22

昔為薩埵王子時，捨所愛身投餓虎，自利利他因緣故，十一劫超生死因。
commentary::  ^925b24

如長行。
△五、增頌流水救魚相。
orig::  ^925b28

流水長者大醫王，平等救護眾生故，濟魚各得生天上，天雨瓔珞來報恩。
commentary::  ^925b30

佛因中曾為良醫，偶見魚池水涸，魚命未幾，
遂借王象駝水灌滿其池，更濟以食，則魚得全生流水。
復念：水之與食，但救其生，不能救其死。
然我當以佛法度之，趂其有緣，不可不度。
遂遶池稱念寶積如來名號，更誦十二因緣法。
其池中魚數滿十千，以聞法故，捨却魚身，生忉利天。
復以天眼觀之，則知其故。
時十千天子各持瓔珞，放光誦德，來報流水之恩。
是知流水即佛之故身，今光中亦現。 ^925b34

△六、增頌翹勤讚佛相。
orig::  ^925b48

七日翹足讚如來，以精進故超九劫。
commentary::  ^925c4

如來因中見古佛相好光明，心生渴慕，
遂翹一足，一足著地，讚佛相好功德。
以精進所持，七日不怠，猶超九劫。 ^925c6

△七、增頌象王投獵相。
orig::  ^925c10

昔為六牙白象王，其牙殊妙無能比，捨身命故投獵者，求佛無上大菩提。
commentary::  ^925c12

因中為象王六牙。
彼有獵人，見此白象，深愛其牙，謂：此牙若得，
進之於王，王若見賞，則脫我窮苦。
將欲圖之，懼象力大，展轉思惟，無有良計。
回告其妻，妻曰：我聞白象六牙，定非凡物，
將菩薩之化身，不可害也。
夫聞其言，次日復至象所曰：我聞菩薩能捨難捨，
我欲汝牙脫我窮苦，未知可否？
象愍其窮，遂投身與獵者曰：我身全捨，任汝所取。
遂發願言：以我捨身功德，願我生生不墮三塗，
不生人天，不欲小果，願求無上菩提。 ^925c16

△八、增頌施眼相。
orig::  ^925c32

或作圓滿福智王，施眼精進求佛道。
commentary::  ^925c34

有福則為王，有智則施眼，欲福智圓滿，故能施眼。
以眼不施，則福不圓；不施眼，則智不滿。
何也？非能捨難捨，而檀度不滿，福奚具足？
眼為智因，由捨眼故，所以智滿。
以此求佛，必有所克。 ^925c36

△九、頌鹿王捨身相。
orig::  ^925c42

又作金色大鹿王，捨身精進求佛道。
commentary::  ^925c46

昔者菩薩身為鹿王，有金色力勢踰眾，仁愛普覆群鹿恭從。
所遊近苑牧人以聞，王率士眾合圍逼之。
鹿王乃知垂泣而曰：爾等斯厄厥訧由我也，吾將沒命濟爾羣小。
鹿王就索下前兩足曰：登吾踊出，爾等可全矣。
羣鹿如之咸獲免矣，身肉決裂血若流泉，
躃地纔息其痛難言，羣鹿啼呼徘徊不去。
人王覩其體殘血流丹地，不見鹿眾曰：斯者何以？
鹿王對曰：執操不淑稟命為獸，尋求水草以全微命，
干犯國境罪應就重，身肉雖盡兩髀五藏完具尚存，惟願大王給一朝饍。
王曰：爾何緣若茲乎？
鹿王本末陳其所以，人王惻然為之流淚曰：
爾為畜王，含乾坤之弘仁，毀命以濟眾。
吾為人君，苟貪好殺殘夭所生。
即布重命勅國黎庶：自今絕獵勿貪鹿肉。
裂#CB05621;舉鹿安厝平地。
群鹿覩其王仰天悲號，各前#CB02549;瘡分布採藥呾咋傳之。
人王覩焉重為抆淚曰：君以子愛育其眾，
眾以親恩慕其君，為君之道可不仁乎？
自斯絕殺尚仁義，天即祐之國豐民熈，遐邇稱仁民歸若流。
此是佛在因中現異類身行菩薩道，今亦光現也。 ^925c48

△十、增頌身施夜叉相。
orig::  ^926a36

為迦尸國慈力王，全身施與五夜叉。
commentary::  ^926a38

未見源委，姑留待察。
△十一、增頌施妻子相。
orig::  ^926a40

又作大國莊嚴王，以妻子施無悋惜。
commentary::  ^926a42

因中作王，以布施無悋莊嚴其德，故以名焉。
凡有索求不逆其意，名流八方。
時文殊師利欲往試之，化作少年婆羅門，
從異國來到於王所，欲乞王為奴、夫人為婢。
王甚歡悅，與夫人說：我今已許，爾意若何？
夫人亦喜。時王及夫人隨其所行，道人曰：
既為奴婢，當踱跣而行〔踱音鐸，跣音尠，謂徒足履地即不容穿鞋也〕。
亦遵其命，乃至將王及夫人各賣一處不容合會，心亦歡喜全無悋色。
文殊讚言：善哉，善哉！
以神力故，將王及夫人如從夢惺未離當處，此是捨妻之一事耳。
假有瞋恚悋惜，則不能圓滿檀度矣。 ^926a44

△十二、增頌捨頭目相。
orig::  ^926b14

或為最上身菩薩，頭目髓腦施眾生，如是菩薩行慈悲，皆願求證菩提道。
commentary::  ^926b18

捨頭。如大光明王，佛因中作王，欲行檀度，難捨能捨。
外國聞之，令旃陀羅來於王所，欲乞王頭。
王曰：甚善！吾當捨之。
只恐羣臣阻隔，不果其願。
遂囑大臣：勿違我願。
大臣計議，各將金頭以易王首，乞者不#CB04676;。
王聞其事，謂大臣言：彼旃陀羅是我知識，成全吾願。
汝等阻之，不為忠順。
諸臣見王，志莫能奪，舉聲大哭，震動天地。
王問乞者：汝何不割？
乞者答言：恐怖羣眾。
爾時其王自割其首，奉與乞者。
爾時大地震動，日無精光。
又佛告眾言：如來因中捨金轉輪王，頭有千顆，方滿檀度。
此乃捨頭之一事耳。
捨目髓腦者，佛因中作忍辱太子。
父王有重病，求藥無良。
時有逆臣，欲害太子，偽稱曰：一生無瞋人眼目及諸髓腦，
用此和藥，服之病愈。
太子聞說，對逆臣言：我一生來，心不動瞋，似是其人。
若父病果愈，萬死不辭。
遂剜其目，斷取骨髓，和藥令服。
父病大愈，太子命終。
此是捨目髓腦之一事耳。
末句迴向佛道，今此光中，一一皆現。 ^926b22

△十三、頌輪王出家相。
orig::  ^926c6

佛昔曾作轉輪王，四洲珍寶皆充滿，具足千子諸眷屬，
十善化人百千劫，國土安隱如天宮，受五欲樂無窮盡。
時彼輪王覺自身，及以世間不牢固，無想諸天八萬歲，福盡還歸諸惡道。
猶如夢幻與泡影，亦如朝露及電光，了達三界如火宅，八苦充滿難可出。
未得解脫超彼岸，誰有智者樂輪迴？
唯有出世如來身，不生不滅常安樂。
commentary::  ^926c10

前六句，頌王富貴，及十善化人。
百千劫者，顯非一世，解見長行。
時彼下十句，是悟世無常，為出家之緣。
時彼一句，能覺自身。
覺是心上猛然之智，而世人為五欲所染，
昏迷本性，雖終日奔馳，不以為苦，生死不保朝夕，誰肯省察？
隨業而生，任運而死，萬劫千生，無有了期，惟智者猛省。
覺身無常及以一句，又覺世間依報，亦轉變不牢，定有壞滅。
無想一句，謂不但世人，便是諸天。
至無想天，將浮想現行，伏定不起，內守幽閒之境，認作至道。
經八萬歲，定力盡時，猶墜人間，轉墜惡道，故曰福盡等。
歲字不穩，劫字之誤耳。
猶如下三句，作喻觀察。
謂人間天上，依正兩報，如夢幻泡影，即有而無。
亦如朝露電光，不能久住。
又喻三界如宅，八苦充滿喻火，而八苦逼身，猶火燒宅。
未得下二句，是厭世求脫之意。
然未字最活，如三界五欲，人若樂著，則不能脫，
若厭苦求脫，則未嘗不脫。
解脫二字，即離繫之謂，正對眾生之繫縛言。
葢眾生為五欲所染，生死所縛，如蠶作繭，
自纏自受，故未能解脫，難超彼岸，彼岸即涅槃。
誰有下誰字亦活，謂愚者樂著，則入輪迴，
智者不著，則能超脫。
然則誰有智慧之人，樂於輪迴者哉。
唯有下二句，仰慕真樂之意，謂天上天下，
皆為五欲生死所縛，不能解脫，而能超脫者，
唯有如來能出塵世，能離生滅，能得真常安樂涅槃。
常則永無生滅，安則不被業牽，樂則不受諸苦，
所以永出輪迴，高登覺岸矣。
前長行有捨輪王位，出家學道之言，而頌中無者，寄於誰有智者樂輪迴之中也。 ^926c24

△二、總結全現。
orig::  ^927a28

如是難行菩薩行，一切悉現金光內。
commentary::  ^927a30

△二、頌果上靈塔相三：初、頌總標八塔。
orig::  ^927a32

又此光中現八塔，皆是眾生良福田。
commentary::  ^927a34

世間土地，能生五穀，資養身命，名曰土田。
如來八塔，能生百福，資養慧命，故云福田。 ^927a36

△二、別頌八塔。
orig::  ^927a38

淨飯王宮生處塔。
菩提樹下成佛塔。
鹿野園中法輪塔。
給孤獨園名稱塔。
曲女城邊寶階塔。
耆闍崛山般若塔。
菴羅衛林維摩塔。
娑羅林中圓寂塔。
commentary::  ^927a40

與長行同。
△三、結顯供養。
orig::  ^927a46

如是世尊八寶塔，諸天龍神常供養，金剛密跡四天王，晝夜護持恒不離。
commentary::  ^927a48

天龍供養者，謂見塔即如見佛。
有二義：一者佛恩浩大，不忘恩德故。
二者既為福田，良田下種故。
金剛密跡者，本是菩薩現護法神，持金剛杵，
以杵彰名，故名金剛。
外現惡相，人所不測，故云密跡。
四天王者，即欲界初天，離地四萬二千由旬，在須彌山半腰。
東西南北，各有一埵。
東方名持國，居黃金埵，領二部鬼神，保護東洲。
南方名增長，居琉璃埵，亦領二部鬼神，保護南洲。
西方名廣目，居白銀埵，領二部鬼神，保護西洲。
北方名多聞，居水晶埵，領二部鬼神，保護北洲。
晝夜護持不離者，隨願力故。
以上頌釋迦因果相已竟。 ^927b4

△二、增頌造塔獲福相。
orig::  ^927b34

若造八塔而供養，現身福壽自延長，增長智慧眾所尊，世出世願皆圓滿。
若人禮拜及心念，如是八塔不思議，二人獲福等無差，速證無上菩提道。
如是三世利益事，於此光中無不現。
commentary::  ^927b36

此頌造塔功德。初句標住，次句明現世福壽，
增長一句明現世智慧，世出一句結顯。
良以福智兩全又增大壽，一切世間誰不尊敬？
以福壽延長即世間之願圓也。
增長智慧又為眾所尊，即出世之願滿也。
以見造塔功德不可思議矣。
若人下，明禮拜心念功德不測。
二人下，較福。如禮念之人及前造塔之人，二人獲福等無差別。
速證下，結顯。如是二人不唯得世間之福，且於無上菩提速證也。
如是下，總結三世。
謂生處及說法等塔是現世，因中苦行等是過去佛，
今未及涅槃，現出涅槃處塔是未來，故曰如是三世等。 ^927b44

○上云造塔之福。
如甘露皷王經云：若人以泥團造窣堵波，
大如阿摩勒果，上安相輪，剎竿如針，覆葢如棗葉，
中安佛像同#CB00931;麥，
下葬舍利如芥子，其福勝以滿四洲金寶供養四方羅漢之福。
據此則知造塔之福殊勝也。
法華云：聚沙為佛塔，皆以成佛道。
又天授品云：天王如來滅度之後，全身舍利起七寶塔，
諸天人民以香華、瓔珞、幢幡、寶葢禮拜供養，
無量眾生得阿羅漢果，無量眾生悟辟支佛，不可思議眾生發菩提心至不退轉。
據此則知速證菩提者宜矣。
是知大乘之人根利，禮念之間頓悟者，不減住世之功。
又如來慈悲大願，德化優餘，故流風扇於後世，有若此之利焉。 ^927c16

△三、增頌雲集供眾三：初、頌雲集聖凡。
orig::  ^927c40

十方佛土諸菩薩，神通遊戲眾靈仙，萬億國土轉輪王，尋此光明普雲集。
commentary::  ^927c42

初句即聖，次句下即凡。
靈則通如萬靈百靈，仙則別是靈之一類耳。
神謂妙用不測，通謂自在隨心，遊戲即神通之運用也。
以上菩薩等來處云十方，輪王之本國云萬億，
如是殊方凡聖，因尋此光普皆雲集者，其故何哉？
葢為佛世之難遇，大法之難聞也。 ^927c46

△二、頌神力興供。
orig::  ^928a8

各以神力來供養，雨如意寶奉慈尊。
諸天伎樂百千種，不鼓自然出妙音，天華亂墜滿虗空，眾香普熏於大會。
寶幢無數諸瓔珞，持以供養人中尊。
commentary::  ^928a10

初句標來意，次明寶供雨〔音玉〕。
言自上而下，或停空中，或積尊前，各表來意之敬。
如此諸天下六句，總是天上華香等貴重珍琦之所供養者，
亦顯來意之誠，及為法之切耳。 ^928a16

△三、頌伽陀讚佛。
orig::  ^928a24

微妙伽陀讚如來，善哉能入於三昧，現不思議大神力，調伏難化諸有情。
commentary::  ^928a28

伽陀即孤起頌，以美詞嘉德曰讚，善哉等皆讚詞也。
大神力者，即動地以警策羣心，放光以羅列因果，
皆是如來三昧定中之顯發，皆人天不能測量者，故謂神力。
調伏下，正明神力之功効，謂眾生剛強邪見實難教化，
今見光中影相善惡因果儼然不昧，豈不趣吉避凶改惡從善乎？
善哉世尊，善能調伏也。
以上如來正發一大科已竟。 ^928a32

△二、大士請法四：初、正請轉法。
orig::  ^928a44

惟願世尊從定起，為諸眾生轉法輪，永斷一切諸煩惱，令住無住大涅槃。
commentary::  ^928a48

惟願者，是大士為眾懇切之詞。
從定起三字，請佛出定也。
若論如來那伽常定，無不定時，今從無定動中現出定相者，
正顯如來一片婆心，親切為人之處，只在一坐凝然，而妙法全現矣。
然在大士等，未嘗不體佛意，奈何凡夫不入？
是故菩薩恐負佛意，復請出定。
為諸下，明出定之意。
眾生言諸者，不唯六凡，亦兼小聖，皆為所被之機也。
法輪者，有通別兩說。
通者，一切權實頓漸皆為法輪；別者，即今心地觀法。
今大士與佛意通。
請轉者，心地法為能被之教。
轉者，傳也。法即眾生之心及觀心之智。
輪者，有運動之相，謂出自佛口，運入眾生心中，
令其參究神會，而至豁達大悟，有此功効，故請轉輪。
永斷一句，悲能拔苦意。
既云一切煩惱，則該盡五住。
凡夫為見思所煩惱，亂心地造有漏業，
感分斷生死所纏，權小為無明所障，雖得聖果，
猶不能高證菩提，仍為變易生死所局，
總是如來之悲境，所以請佛說法以斷之。
若滅現惑，存種子，則對境還生，心種現皆亡，是為永斷矣。
令住一句，慈能與樂意。
涅槃是佛所證無滅無生真常道果，加一大字，揀非小果。
令住二字，指能住之智。
無住二字，即所住之理。
理即涅槃。然既云無住，而又云能住所住者，
葢本無能所，今在解釋訓曉，不得不分能所。
若夫智理冥合，證無所證，住無所住，則清淨本然，方得無住也。
又云無住者，揀二乘有住，以彼能所未亡故。
是知上住字是契入意，下住字執著意，
必智理兩亡，是為無住，不同二乘有住也。 ^928b4

△二來儀表誠。
orig::  ^928c6

如我等類心清淨，從萬億國來聽法。
commentary::  ^928c8

初句我是大士自稱。
如者，自指之辭。等類者，非我一人兼於同類。
心清淨者，有兩說：在菩薩則我法雙亡曰淨，在人天則心無雜念曰清。
次句表誠。言不辭遠方而來者，為聽法故。
萬億者，如娑婆止云一國，此名萬億。
從彼來者，有二意：一者遠意，謂經歷之國有萬億之多；
二者徧意，謂一體不動，應徧十方萬億國土，無所不在。
今言來者，亦不來而來，不聽而聽。
然則大士尚爾，佛豈不然？
佛在定時，即動而定，不說而說；縱然出定，
即定而動，說而無說。
前意於文則順，後意於理實合，兩意皆可。 ^928c10

△三三昧獻供不妨。
orig::  ^928c28

以三昧力常諦觀，於我微供哀納受，能施所施及施物，於三世中無所得。
commentary::  ^928c32

前二句求佛納供，後二句三輪體寂。
初句望佛定中觀察證明我心。
微供者，微薄之供，謙辭也。
即前各以神力來供養，雨如意寶供慈尊等。
必哀懇納受者，為不負來意也。
能施下，表顯。今事門頭一法不少，故望納受。
於三下，遮顯。實際理諦一法不立，故云無所得。
能施者，即自己約人說。
所施者，指他約佛說，即受我所施者。
施物，即供品約寶珠等說。
三世之世字，當事字看。
無所得者，即三事皆不可得。
謂不知有我，不知有佛，不知有物，三輪體空，如理之供也。
又三世者，約一念具足三世說。
如一念未起即過去，正起一念為現在，念已即未來。
此言一念具足三世供佛。
又云無所得者，謂正在一念三世，而不妨三世一念，
至一念猶無，可謂心空境寂，稱性之供也。
葢供佛之誠，無過於斯矣。 ^928c36

△四、總結供養。
orig::  ^929a14

我等安住最勝心，供養一切十方佛。
commentary::  ^929a18

最勝心，即無所得心安住，如同宴坐。
謂宴坐於實際理諦，即是我等。
以無所供而供諸佛，故曰供養等。
又最勝心者，理也。
供養下，事也，用也。
可謂一心不動，而用通十方。
如普賢云：一身復現剎塵身，一一徧禮剎塵佛，
於一塵中塵數佛，各處菩薩眾會中。
是則圓融周徧，橫徹十方，竪貫三際，無處而不供，無時而不供。
至哉大士，無以加矣。
以上序分已竟。大乘本生心地觀經淺註卷第一末
 ^929a20
