摩訶般若波羅蜜多心經
author:: 松溪道人　無垢子　註
jing:: 
　　這點靈光道上來，只因逐妄墮塵埃。
　　君今要見還鄉路，悟得心經道眼開。
orig:: 
摩訶。
commentary::  ^950c13

西天梵語也，東土翻為大。
且大者，廣無邊際之謂也。
廣大無邊者，莫過虗空大道也。
　川老云：虗空境界莫思量，大道清幽理更長。
　又云：十方無壁落，八面亦無門。
大道無邊際，虗空難度量。
　道云：迎之不見其首，隨之不見其後。
　儒云：仰之彌高，鑽之彌堅。
瞻之在前，忽錯在後。
　諸賢聖皆如此稱揚廣大也。
　日月雖明，難比其光。
乾坤雖大，難包其體。
能生萬有而不見其形，徧周沙界而不覩其跡。
雖是如此廣大玄妙，誰知更有一物過於此者？
且道是何物？還識這箇○麼？
寬則包藏法界，窄則不立纖毫。
顯則八荒九夷無所不至，隱則纖芥微塵無所不入。
今者不避罪#CB07703;，分明漏泄，乃人之本源也。
　僊師有云：為甚此心開大道，只因元向道中來。
　世人不能返本者，蓋因錯認色身為己，
被六根所瞞，七情遮蔽，自失本真，以致流浪生死也。
　要見本真麼？　尋不見，覔不見，十二時中遶身轉。
　省得麼？
　　法身體若太虗空，性道元來總一同。
　　只因逐妄迷真性，所以輪迴六道中。
orig::  ^950c15

般若
commentary::  ^951a8

西天梵語也，東土翻為智慧。
且智慧者，正知正解，審察之謂也。
脩行之人，須用智慧之力，降伏身心，不令放肆，以習靜定。
　道云：能以智慧之力，攝伏諸魔。
精　蓮經云：慧日破諸闇，能伏災風火。
　儒云：智能破邪，慧能破暗。
　且無智愚人，作事麤惡，不肯三思，惟務廣學多聞，
念在誇談講論，不究自家生死，好覔他人是非，
不親真實道人，愛近虗頭禪客，空談聖人經典，
心地全不用功，圖名貪利，我慢貢高，只說眼下時光，不想腦後之事。
如此之人，乃聰明外道也。
　古德有云：外道聰明無智慧。 ^951a10

僊師云：口說心不行，非是精細漢。
　儒云：先治身心，後治家國。
　且有智慧之人，作事安詳，不肯造次，
識因果，顧罪福，親近知識，參問至人，窮性命之根元，
究生死之大事，制伏身心，收斂神氣，念念在道，
息息歸真，一日功成行滿，#CB01403;地一聲，
透出三界，此虗空混為一體。
若到此地，造化不能移易，陰陽不能陶鑄，
四時不能遷，五行不能役，鬼神不能拘，
劫火不能壞，作箇逍遙自在，物外閑人。
要見物外閑人麼？
　六座門頭常出入。
雖然相近不相親，　開著眼休得蹉過。
　省得麼？
　　智慧聰明路兩差，聰明枝葉慧根芽。
　　若改愚痴生智慧，多年枯木自開華。
orig::  ^951a30

波羅。
commentary::  ^951b6

西天梵語也，東土翻為彼岸。
　此岸者，生死之際也；彼岸者，出生死之岸也。
迷者此岸，悟者彼岸。
世人若迷本性，即愚痴顛倒，認四大六根為己，
爭名競利，謀千年之活計，積萬劫之冤#CB07703;，
背覺合塵，迷真逐妄，忙忙而不知休息，
念念而心境不除，忽朝大限到來，臨行手無所措，
這裡脫下濕布衫，那裡穿上虱虱襖，去去來來，
改頭換面，似蟻循環，何日是了？
生死苦海，幾時得渡？
如是之者，只在此岸。
若有人猛然自悟，從前所為所作盡是虗假，
棄假循真，窮根究本，常近至人，常親知識，
求過岸之舟，覔方便之篙，渡過愛河苦海而登彼岸，
得脫生死洪波，更不拖泥帶水，作箇脚乾手燥、清淨自在閑人也。
　且道如何得達彼岸？
　咦，　他人難用力，　自渡自家身。
　會麼？
　　智慧為船精進篙，靈臺用力出波濤。
　　翻身直上菩提岸，撒手歸來明月高。
orig::  ^951b8

蜜多
commentary::  ^951b40

西天梵語也，東土翻為無極。
又蜜者，和也。多者，眾聚也。
且無極者，至高至大難極之謂也。
　釋云無極，　道云太極，　儒曰皇極，皆謂○此也。
今分明說開蜜之一字，亦比於大道虗空。
多者，謂萬彚也。譬道能包含萬類，有情無情盡在大道之中。
人之真性一同，亦能包藏萬法，萬法盡在一性之中。
太虗之內有八萬四千異類種性，說不可盡，皆在人之一性之內。
一性譬如蜜，種性喻於多情。
行人以一性均和種性，合而為一，故曰蜜多。
　道云：識得一，萬事畢。
　釋云：萬法歸一。
　儒云：吾道一以貫之。
　且道如何是一？
　還識這個○麼？
　咄！　五行不到處，　父母未生前。
　雖然說破，不行　難到。
直須去盡塵垢，方見　省麼？
　　一性為蜜眾為多，先將覺性普均和。
　　坐成一片真如性，一性圓明赴大羅。
orig::  ^951b42

心
commentary::  ^951c24

心者，人之本源也。
一切萬法，盡在一心之內，有八萬四千等，
動則無窮無盡，定則不變不移。
　釋云：心生種種法生，心滅種種法滅。
　道云：心死則性月朗明，心生則慾塵遮蔽。
　儒云：制之一心則止，謀於多事則亂。
　是以古聖教學人收攝其心，歸於一處，
喚作萬法歸一，又名一字法門。
因人不信是心是佛，是心作佛，所以多種方便，
指示世人，見自本性。
豈不見古云：三點如星象，橫鈎似月斜，
披毛從此得，作佛也由他。
是也。上天入地，皆在自心所為，非他處所得。
　經云：在於閑處，收攝其心。 ^951c26

又云：制之一處，事無不辦。
不能歸一者，因識心者少，亂性者多，故失真道矣。
為何不識其心？因其多惑其性，皆緣失神昏昧，
逐境迷心，六根內盲，著物亂性，不生智慧，愚暗之故也。
若肯脩心，窮性命，究生死，親近明師，參求法藥，
療治心病，念茲在茲，步步行行，坐臥不忘，
語默動靜，不離這箇○，忽然眉毛竪起，
眼睛露出，便見本來面目。
　且道本來面目如何形狀？
　川老有云：火不能燒，水不能溺，風不能飄，
刀不能劈，軟似兜羅，硬如鐵壁，天上人間，古今不識。
　咄！　知道麼？　終朝常對面，　不識是何人。
　　這輪心鏡本無塵。
　因塵難照本來真。
　　塵盡鏡明無一物，自然現出法王身。
orig::  ^951c46

經。
commentary::  ^952a24

經者，徑也，是世人脩行之路徑也。
學人得此不疑，擬休要悞了工程，驀直便行，
須有到家時節，只怕路頭不真，差行錯認。
　且道向甚處去？
是予今明說向寸草不生處、纖塵不立處、
無泥水、無坑坎、淨躶躶、赤洒洒、平穩穩處去，
猛然逢著一顆○圓陀陀、光爍爍、亘古不壞如意光明寶珠，
親手拈來，得大利用，不受困苦。
　釋云：摩尼寶珠。
　道云：黍米玄珠。
　儒云：九曲明珠。
　要見此珠麼？　一心象外覔。 ^952a26

休向世間求。
　　這卷真經本在心，自家藏寶不須尋。
　　猛然檢著無生品，迸出明珠耀古今。
orig::  ^952a44

觀自在菩薩。
commentary::  ^952b2

自在菩薩，人人皆有，只因六根諸境遮障，
不能觀看，情欲萬緣所牽，不得自在。
若有智慧之人，信得及，放得下，但於幽靜閑處，
打併身心，坐令極靜，靜中更靜，無纖毫異念，
一心清淨，守至靜極，猛然一動，有一真人在自己靈宮，
往往來來，縱橫無礙，這裡方見自己菩薩優滿自在，
一剎那間，徧周沙界，隨處現法身，到處不留跡，
光明普照，觀之不見。
諸人若要見此菩薩，觀之不用其目，聽之不用其耳，
去耳目之用，纔識自在菩薩。
　道云：視不見我，聽不得聞，離種種邊，名為妙道。
　金剛經云：若以色見我，以音聲求我，
是人行邪道，不能見如來。
　儒云：視不用目，聽不用耳，離耳目之用，自然得性。 ^952b4

如是之者，方知一切處此真仙菩薩，未甞不在同坐同行、
同歡同笑，寸步不曾相離，只是自家昧了。
　要見此菩薩麼？
　咦！　雖然出入無踪跡，爍爍光明見也麼？
　　菩薩從來不離身，自家昧了不相親，
　　若能靜坐回光照，便見生前舊主人。
orig::  ^952b28

行。
commentary::  ^952b40

行者脩行也路徑崎嶇，不脩難行。
　且脩是脩心向道，行是行善歸真。
如人修路相似，去礙路荊棘，除當道頑石，
高者斷之，低者填之，打掃潔淨，便坦然平穩。
人之心地亦要如此下功，去一切損人利己之心，
如去礙路荊棘相似，礙登途穩步；除一切襍念障道因緣，
如除當道頑石，一同得進身平正；損大過，
補不及，令得均平；屏垢心，絕染污，打併清淨。
此乃脩行初入門之要也。
非在口說，亦非足行，全憑心地下功。
　仙真云：心地下功，全拋世事。 ^952b42

釋云：心地法門，非在舌辨。
　儒云：說不如行，行不如到。
此也又要看這一步從何而起？
若知起處，便知生死根源。
　昔日劉海月參白雲師父，拜而問曰：弟子念慮降伏不住如何？
師問云：是誰念慮答弟子？
師云：是誰降伏？海月似省不省，沉吟微笑。
師云：來去都由你，閙好沒主宰。
若是敵他不過，即便放下，更要知他放下的是誰？
若識得自有主宰，便不被他瞞過。
海月遂省，禮謝而已。
　又石霜和尚問石頭和尚：舉念不停時如何？
石頭咄云：是誰舉念？
石霜於此大悟。但只如此體究，念念不離，
於當處舉意思慮、語言知覺，細細審觀，從何而出？
　古云：欲知佛去處，只這語言是。
　道云：要知本性根由，不離言語動靜。
　寶公云：未了之人聽一言，秪這如今誰動口？
然雖如是說開，向上更有妙處，不脩不行，不能自到。
若果到家鄉，則罷問程矣。
　且道家鄉遠近？
　迷則千山萬水隔，　悟則回頭便是家。
　理會得麼？
　　起初行處認教真，若還失脚喪其身。
　　踏得故鄉田地穩，做箇逍遙自在人。
orig::  ^952c12

深。
commentary::  ^953a2

深者，幽微玄妙，徹骨徹髓處也。
若要到此田地，須是打併輕快方可。
　道云：損之又損之，以至於無為。
　釋云：放下又放下，自然身心輕快。
　儒云：苟日新，日日新，又日新。
　要如此者，須去靜坐，日夜打掃，直至掃無可掃，
寸絲不掛，如父母未生前燒了一般。
　古云：貼體汗衫都脫却，反求諸己廓然無。
自然到家。　且道不得還家者，何也？
　呀！　日晚程途遠，　身困擔兒沉。
　省也麼？
　　大道家鄉本不深，世人擔重自難尋。
　　若能放下渾無物，便見靈山佛祖心。
orig::  ^953a4

般若
commentary::  ^953a24

般若者，西天梵語也，東土翻為智慧。
　大凡為人，須要自生智慧。
若無智慧，真是愚人。
空過一生，甘伏死門。
有一等無智之人，以聰明謂之智慧，大錯矣。
且聰明之人，賣弄精細，役使心神。
出言如飛龍俊#CB15154;，行持如跛鱉病龜。
貪利圖名，以麤作細。
看世財如骨如髓，棄性命若糞若土。
只知明日後日，今年後年。
不知老之將至，死限臨頭。
可惜空過時光，虗勞一世。
似此所為，生死輪迴，如何脫得。
　有智之人，外如愚魯，內默安詳。
識有生有死，悟無得而無失。
常自諦觀，生從何來，死從何往。
發此一念，親近知識，參問至人。
求出世之法，逃生死之路。
避過惡如避錐刀，顧性命如顧寶貝。
動則安人利物，亦不被境瞞。
靜則入定觀空，更不滯莾蕩。
如是之者，一旦果完，擺手還家，得大自在。
　先師云，一日得還鄉，不作飄蓬客。
　釋云，撒手到家人不識，更無一物獻尊堂。
　川老云，孤舟到岸，遠客還鄉。
　且道如何是鄉。
　咄，　遠後十萬八千，　近後不離當處。
　會得麼。
　　智慧聰明總是心，智人脩內蠢傍尋。
　　若人有智超三界，無智愚夫生死臨。
orig::  ^953a26

波羅。
commentary::  ^953b18

波羅者，西天梵語也，東土翻為到彼岸。
　且迷者有生死，墮輪迴，只在此岸也。
悟者超生死，脫輪迴，到彼岸也。
若要到彼岸，須是自生智慧，過此生死苦海。
如人過水，水深難過，須用船橋，或用木牌竹筏，
多種方便盛載，過此苦海，而到彼岸。
既達彼岸，前者船橋木牌等物，盡皆無用。
見性悟道者，亦復如是。
　大顛云：如盲人求醫，遠路不能自行，
須假人牽，兼手中有杖方可，無此二物，不能得到。
既到醫家，醫師與他點眼，大見光明，其杖與牽人，都無用處。
頓悟涅槃正道，亦復如是。
　且道甚是牽人柱杖？
予今說破，信者便行，不得外行，難成內功。
須用廣作福田，福至心靈，自然有箇道徑，只此便是牽人也。
然後可以坐禪脩道，辨取內功，求見性之法，了生死大事。
一日功圓，得見本來面目，便是柱杖也。
更要參訪明眼師真，大德高僧，求其印證，
印證師真，便是醫人也。
一日頓悟，從前多種方便，盡皆無用，惟柱杖不可棄。
　道云：得魚忘筌，得兔忘蹄。
　釋云：過河須用筏，到岸不須船。
　儒云：得意忘言，得米忘田。
　且道都教忘却，因甚只不教棄了柱杖？
　未到水窮山盡處，　且存作伴過時光。
　理會也未？
　　這根柱杖本無相，元與虗空無兩樣。
　　若人提起透三天，遍界邪魔不敢望。
orig::  ^953b20

蜜多
commentary::  ^953c18

蜜多者，西天梵語也，東土翻為無極。
　且無極者，無極而太極者○，乃虗空妙道也。
古云：無極而太極，太極分二儀，二儀分三才，
三才生四象，四象生五行。
因有五行，漸漸滋生萬類，萬類盡在妙道之中包含也。
是以蜜之一字，喻於虗空妙道。
多者，比於諸品眾類，有情無情，皆屬道之含攝。
且如蜂採百華，醞造成蜜。
未成之時，有醎酸甘苦辛之眾味，青黃赤白之眾色。
其味不等，其色不一。
一日功成蜜就，種種之味，釀成一味。
般般之色，混同一色。
馨香美味，一無差別。
到此則蜂得養生，人得受用。
脩行之人，亦復如是。
　且如脩行之人，調伏身心，朝磨暮煉。
功行未成之際，有慳貪心、利名心、嫉妬心、
計較心、勝負心、貢高心、我慢心、殺害心、
狼毒心、三毒心、怕怖心、邪心、妄心、無明黑暗心、種種不善之心。
又有暴惡性、麤躁性、風吹性、隨邪性、愚濁性、
見趣性、乖劣性、虗詐性、好閧性、撅強性、
顛狂性、浮華性、諂曲性。
自無始劫來，一切習性，八萬四千有餘，說不可盡。
一日功圓，頑心自盡，煆成一味清淨最上無礙真心。
種種自和，煉就一片，萬劫不壞圓明法性。
到此並無差別之心，亦無異類之性。
眾惡自消，眾惡自滅。
一真獨露，得大自在。
　古德云：眾星朗朗，不如孤月獨明。
　道云：百川流不盡，一海納無窮。
　仙師云：千思萬慮終成妄，獨守一真道自親。
　且道如何得見一真？
　咄！　開眼被他瞞，　諸人拿不著。
　省也未？
　　若干種種恐難同，休教差別走西東。
　　收來安放丹爐內，煉得金烏一樣紅。
orig::  ^953c20

時。
commentary::  ^954a26

時者，正見之時也。
言見亦無可見，言時未可定時。
　仙師云：一陽纔動之時，自有無窮消息。
　古德云：清風颯颯透心懷，此時快樂人難識。
　玄之又玄，無東西南北，無四維上下，
無過去未來見在，　虗空平等，與大道混然，
無有二處，共歸一時。
　川老云：時時清風明月鎮相隨，桃紅李白薔薇紫，問著東君總不知。
　且道東君在何處安身？
○見麼？　打不離，　割不死，　在桃紅李白，　在薔薇黃紫。
　呵呵，　模得著也未？
　　若問端的是何時，清風明月自家知。
　　東君昨夜傳消息，綻出紅梅第一枝。
orig::  ^954a28

照見五蘊皆空。
commentary::  ^954b2

五蘊者，色、受、想、行、識也。
此五等因積習而不散，妄認色身是我，故長劫輪迴。
若人猛省，借此幻身，須教脩行，常自返照，
照見五蘊淨盡，清淨本然。
　且道如何是色、受、想、行、識？
怎生得此五蘊皆空？
予今直說分明。若有解悟之者，休生疑惑，
信受奉行，必有契道之日。
且色者，窒礙之義。
若見境逢物，不著不染，是無窒礙，色蘊自空也。
受者，領納之義。若遇一切聲色境界，心不領納，得受蘊空也。
想者，妄想思慮之義。
若過去不思，未來無想，現在自如，得想蘊空也。
行者，心念不停遷流之義。
若十二時中，心不外遊，念不煩亂，不被物轉，
不被境留，一念不離當處，得行想空也。
識者，別無親疎之義，亦乃著物之理。
若見一切境物，一無分別辨認，一槩平等，
見如不見，識如不識，無親無疎，來則應之，
去則不思，得識蘊空也。
既得到此田地，自然照見五蘊皆空，六窓明淨，
淨躶躶，赤洒洒，沒可把。
又有甚四大五蘊名字，亦不可得。
　道云：惟見於空。
　釋云：虗空獨露。
　昔歌利王遊獵，遇一仙人，問語不答，
先却左膊，次卸右膞，節節支解。
仙人面無懼怒之色，與恒常一同，並不改顏。
　罽賓國王問獅子尊者曰：在此做什麼？
尊者答曰：在此蘊空。
王問：得蘊空否？尊者答曰：已得蘊空法。
王曰：求師頭得否？
尊者答曰：身非我有，何況頭乎？
　又肇法師云：四大元無我，五蘊悉皆空，
將頭臨白刃，猶如斬春風。
　又舍利弗見天女問云：何不變却女身去？
天女答曰：我十二年覔女身了不可得，教我變個什麼？
從上祖師皆得蘊空法。
　又鏡清和尚住院三年，本院土地要見師顏不能得。
　又太古郝真人在趙州橋下辦道，忽一夜聞眾鬼於河畔共語云：
明日有一戴鐵帽人替我。
言訖杳無音耗。至次日將暮，大雨忽作，
見一人頭頂一鐵鍋遮雨至橋下，欲洗脚過橋，
太古一見喝云：不可洗。
其人聽真人之言，扶欄上橋而去。
至夜眾鬼皆至，一鬼言：我三年等得一箇替頭，被這先生將我底來破了。
眾鬼欲害真人，來往尋覔不得，不知真人在於何處，嗟嘆而去。
其時真人只在橋下，鬼不能見。
　又弘覺和尚住菴，天厨送食，及再參洞山和尚，
後皈菴，天神三日送食到菴，不見菴主，菴主只在菴中。
為何不見？皆得圓頓之法，隱身之訣，所以神鬼俱不得見。
　且道四大不實，色身非有，五蘊盡空，甚是本來面目。
　咄！　這一句從那裏出來？
照見五蘊空底是阿誰？
　瞎漢當面蹉過。
　咦！　一心只在絲綸上，　不見蘆華對蓼紅。
○見麼？
　　識破回頭便下功，了然脫洒悟心空。
　　從他四大都零落，其中別有一神通。
orig::  ^954b4

度一切苦厄。
commentary::  ^954c46

若得五蘊空，便出生死界，得免輪迴苦。
　太上云：吾有大患，為吾有身。
及吾無身，吾有何患？
　釋云：身是眾苦之本。
　儒云：有身有患，無執無憂。
　經云：三界無安，猶如火宅。
眾苦充滿，甚可怖畏。
若是有智之人，反照自己，悟得自身皆虗幻，
非為真實，何況他物？
一日無常，盡皆拋撒，百無一用。
念念如此，心境自除，襍念自少。
更須參訪知識，親近智人，求出身之路，了生死大事。
忽朝#CB15090;地一聲，脫下漆桶底，便見本來面目。
　要見本來面目麼？
○　古今無改變，人自認不真。
　　若得心空苦便無，有何生死有何拘？
　　一朝脫下胎用襖，作箇逍遙大丈夫。
orig::  ^954c48

舍利子！
commentary::  ^955a24

舍者，屋舍也，比四大五蘊色身。
利子者，舍中之本來一點真靈，即主張形骸者是也。
如客店主人暫住，主若離舍，屋即倒塌，
利子常在，只是換了房舍居住。
　道云：身是氣之宅，心是神之舍，久而神氣散，又是移屋住。
　釋云：無始劫來賃屋住，至今誰識主人公？
　藥山又云：皮膚脫落盡，惟有一真實。
　要見真實底麼？
　還識這箇○也未？
　來來往往畿千遭，只是世人模不著。
　　莫道房兒又不多，包藏天地及山河。
　　其中有箇真仙子，不染纖塵鎮大羅。
orig::  ^955a26

色不異空。
commentary::  ^955a46

道性無二，色空一等，只在目前，應物現形，人皆不識。
長者長空，短者短空，　方者方空，圓者圓空，
白者白空，赤者赤空，小者小空，大者大空，
遠者遠空，近者近空。
　道云：人人本有，箇箇不無。
　釋云：蠢物含靈，皆有佛性。
　儒云：一切含靈，各具一太極。
　古德又云：塵塵是道，塵塵是佛。
　仙真云：何物不稟道生？
何處不是道化？隨處現形，隨所自在，道不遠人，人自遠之。
反觀自身是色，色中須有真空覺性，應現種種相，即是真空覺性所現。
　永嘉云：幻化空身即法身，法身覺了無一物，本源自性天真佛。
　僊真云：有形假相內，包無相真形。
　寶公云：有相身中無相身。
　咄！　理會得麼？
　桃紅柳綠紅，柳綠梅華白，　總是東君造化成。
　　虗空造化自然工，大地山河體混融。
　　隨處現形人不識，自家昧了主人公。
orig::  ^955a48

空不異色。
commentary::  ^955b30

色空無一種，世人自分別。
　道云：大方無隅，混然一體。
　釋云：總三千界，成一世界。
　儒云：登東山而小魯，登泰山而小天下。
撒去蕃蘺，何彼何此？ ^955b32

古云：賢聖常行平等智，不生分別相。
　三教賢聖亦是空，四生六道亦是空，
上至仙佛，下至混蟲草木，各各元本總是空。
且大朴未散，陰陽未判，二儀未分，三才未立，有甚作我？
元來皆一箇道理。
因大朴散，天地合，三才成立，萬有滋生，直至如今不能返本。
為何？只因眾生執著，不知元來是空，迷己逐物，
心生倒見，隨物流轉，不能歸一。
機見不同，著色著空，隨色空二見。
若人於此廓然悟空，平等身心，內外無餘，
不見空色，不被物使，不被境瞞，一槩平等，有何一也？
便得歸一，只這一也是多了。
重陽祖師云：抱元守一是功夫，地久天長一也無。
　古德云：萬法歸一一何歸，一歸之處要君知。
　且道一歸何處？
　咦，　狗#CB17802;熱油鐺。
　理會麼？
　　人牛不見杳無踪，盡道空來不是空。
　　一片白雲歸去也，惟留明月照玄穹。
orig::  ^955b38

色即是空。
commentary::  ^955c20

空在色中，世人難見。
眼是色，不能見物，只是真空妙性能見。
耳是色，不能聽聲，只是真空妙性能聽。
鼻是色，不能知香臭，只是真空玅性能知。
舌是色，不能言語，只是真空妙性能言。
身是色，不能覺觸，只是真空妙性能覺觸。
脚是色，不能行走，只是真空妙性能行走。
手是色，不能拈掇，只是真空妙性能拈掇。
且去真空妙性，無眼能見，無耳能聞，無鼻能嗅，
無舌能言，無脚能行，無手能拈。
意根有名無形，分為八萬四千見聞知覺，總歸六根。
徧身互用，神通玅用。
　古云：通身是，徧身是。
　道云：不須他處遠搜尋，十二時中遶徧身。
　色空不異，妙理全彰。
色可色，非真色。空可空，非真空。
總歸大空。　且道此理如何？
　川老有云：有相有求皆是妄，無形無影墮偏枯。
堂堂密密何曾間，一道寒光爍太虗。
　道經云：知空不空，知色不色，名為照了。
予今不免饒舌說破。
若見一切有相境物，休教染著。
若到情忘念絕之處，休教迷真。
著相則著有，迷真則落空。
若不著空，不著有，方是了事底人。
　省麼？　休得瞌睡惺惺著。
　　萬竅都因一竅通，一竅能納太虗空。
　　若還拿住玄中竅，擺手皆歸大道中。
orig::  ^955c22

空即是色。
commentary::  ^956a16

色在空外，人被境瞞。
　僊真云：道無萬彚則不能顯，萬彚無道則不能生。
　釋云：見色便見空，無色空不見。
　是以三教聖賢不見有色有空，色空雙泯，
內外無分別，如如常自然，光明洞耀，周徧沙界。
世人則不然也，分內分外，論彼論此，著相分別，
見種種相，隨聲逐色，迷真不覺，出殻入殻，
展轉不知，改頭換面，無有了期，非干他事，
是自尋得底，何不及早回頭自救？
　且道怎生救得？
　咄！　放下從前惡水瓶，　楝著痛處便金鍼。
　　一槩均平有甚差，本來元是一人家。
　　只因著在枝稍上，迷了從前太道芽。
orig::  ^956a18

受、想、行、識。
commentary::  ^956a40

因眼見故受色，因受色心有思想，因思想念行，
因念行有識解、有六根，因六根生六塵，一識便有四大五蘊。
有此五蘊，色身便明，著相分別，隨聲逐色，
憎愛憂恐從茲而起，以致流浪生死而無停息。
若要生死斷、輪迴止，但從起處一根照破，
令四大五蘊淨盡，廓然無我，當下空寂，直下承當。
空劫已前，自己○寂而常照，照而常寂。
　太上云：寂無所寂，慾豈長生？
慾既不生，即是真靜。
　又云：唯見於空，觀空亦空，空無所空。
所空既無，無無亦無。
無無既無，湛然常寂。
　釋云：人亦空，法亦空，二相本來同。
　且道人法俱空，必竟何處住？
○諸境萬緣留不住，　混然隱在太虗空。
　　眼界牽連眾界忙，不見可欲萬緣忘。
　　忘無可忘全身出，便見靈山大法王。
orig::  ^956a42

亦復如是。
commentary::  ^956b22

既無我，則萬法皆無，復歸於空，便得返本還元也。
　佛家喚作萬法歸一，　道家喚作復命歸根，　儒家喚作復遂元初天理。
到這裡，言語道斷，心行處滅。
若動念即乖張，安排即不是。
所以　川老云：退後退後，看看頑石動也。
　理會得麼？　咄！
　休得胡走，動著三十棒。
　　一念纔興相便成，述真逐妄昧歸程。
　　若能放下空無物，穩向如來藏裡行。
orig::  ^956b24

舍利子！
commentary::  ^956b40

當面不識。火不能燒。
水不能溺。箭不能傷。
刀不能劈。風不能飄。
日不能炙。雨不能洒。
描畵不出。毒藥不能害。
惡蟲不能螫。只因行走路頭差。
所以失却波羅蜜。
見舍利子麼。亘古到今。
不曾改變。只是來往賃屋居住。
或時朱樓畵閣。或時草舍茅堂。
或時金屏朱戶。或時破廟窑龕。
　省得麼。　川老云。
雲起南山雨北山。
馬名驢子幾多般。
請看浩渺無情水。
幾處隨方幾處圓。
　若要不來不去。
須得諸漏已盡。以歸寂滅。
如此者。未出三界外。
天地不能拘。作箇物外閑人。
　會麼。　向前不如退步。
　紐揑不如自然。
　　自家房內主人公，同居共住不知踪。
　　若能退步回頭望，物物頭頭總得逢。
orig::  ^956b42

是諸法空相。
commentary::  ^956c20

諸法皆空，本非實際。
　仙真云：法本無法，形本非形。
有形終是假，無相是真人。
　金剛經云：法尚應捨，何況非法。
　又云：一切有相，皆是虗妄。
若見諸相非相，即見如來。
　從上諸師一味談空者，只為眾生直下是空，
擔負不行，起種種假名，引導有情無情皆歸空寂，得返本原。
若信未及，但去靜坐反照，照見五蘊實無所有，
自然忘形忘體，得其人空。
既得人空，如病安去藥，其法亦空。
人法俱空，自然休去歇去。
　經云：我身本不有，憎愛何由生。
　既得忘形忘體，有甚念慮可牽？
到這地面，自然放下，無仙佛可做，無生死可斷，無脩無證。
若更有絲毫可脩可證，則墮生死界，永劫受沉淪。
若能徹底脫洒，無所依倚，不落有無二邊，
如虗空獨立，直下承當空劫已前。
○圓陀陀、光爍爍底，有何不可？
　會麼？　乾坤兩朵海中蓮，　一切眾生虗出沒。
　　人法皆空心自休，也無歡喜也無愁。
　　風平浪靜雲歸去，月照寒江一色秋。
orig::  ^956c22

不生不滅。
commentary::  ^957a8

有成有壞是事相，不生不滅是理性。
此直言直說，眾生具足法身真空妙性，
亘古今不曾生不曾滅，不變不移，無來無去，
無舊無新，巍巍如是。
　大上云：寂兮寥兮，獨立而不改，周行而不殆。
　又云：寂然不動，感而遂通。
四大五蘊，任他虗生虗沒，於自己法身總無交涉。
　且道既無交涉，如何步步不離？
　古德云：和光塵不染，三界獨為尊。
　川老又云：得優游處且優游，雲自高飛水自流。
只見黑風飜大浪，未聞沉却釣魚舟。
　如是者，且道有交涉也無交涉？
　若得五蘊皆空，有甚離與不離？
　理會得麼？　水流常不住，　青山鎮日閑。
　　任他四大往來奔，雲來雲去鎮常存。
　　竹影掃堦塵不起，月穿潭底水無痕。
orig::  ^957a10

不垢不淨。
commentary::  ^957a36

亦說眾生本來清淨法身，無名無相，無痕無瑕，
無染無活，不長不短，不方不圓，壞不得，
燒不得，如虗空，似蓮華，不著水，也不垢穢，
亦不淨潔，常劫如然，如水中月。
　要見麼，　隨處放光，　幾人能得見？
　　清淨無瑕一法身，如蓮出水不沾塵。
　　分身應現千江水，千月還同一月真。
orig::  ^957a38

不增不減。
commentary::  ^957b2

謂混沌虗空之體，迢迢空劫之身，如何增得，
如何減得，也害不得，也益不得。
　道云：在聖而不餘，在凡而不欠。
　釋云：如如自然，無欠無餘。
　又云：經歷劫而不壞，至亘古而不遷。
　古德云：體似虗空沒崖崖，上乘菩薩信無疑，中下聞之必生恠。
　且道因何如是？
　呵呵，　自家繩子短，倒怨井水深，　正是自家味了。
　咄，　靈山會上曾相識，今日因何不認人。
　　法身與色身，不必論疎親，
　　皆賴東君力，華柳一般春。
orig::  ^957b4

是故空中。
commentary::  ^957b24

妙法真空，不生不滅，無垢無淨，增不得，
減不得，清淨本然，古今不改，萬劫常存，
刀割不斷，箭射不穿，繩繫不住，火燒不燃，
雨洒不濕，推擁不偏，擊之不痛，捉之難拈。
　因何如是？物不礙虗空，虗空不礙物也。
　仙真云：真空不掛物，大道不沾塵。
　川老云：虗空不閡絲毫念，所以彰名大覺仙。
　文始真經云：天地雖大，不能芽空中之核；
陰陽雖妙，不能卵無雄之雌。
　且道天地因何不能生發陰陽，其生不能造化空中之物？
不能生芽者，不沾地土，不著境界也。
無雄之卵不能造化者，內空無物也。
　省得麼？　內外徹底空，　鬼神拿不著。
　　真空元不立纖塵，纔有微塵便不真。
　　泥水布衫都脫下，分明便見裡頭人。
orig::  ^957b26

無色，無受、想、行、識。
commentary::  ^957c4

既是空中，有甚五蘊積習虗空之體？
安色不受色，安聲不受聲，安受不受受，
安想不受想，安行不受行，安識不受識？
六道四生，一切假名假相，都無納受。
清虗妙道，纖塵不立，必竟無形。
行如鳥道，坐若太虗。
　且道如何謂之鳥道太虗？
　咦，　鳥道雖行而不見跡，　真空雖露而不見相。
　會麼？
　　五蘊俱無便見空，何須他覔主人公。
　　既得水清魚自見，頭頭不昧有神通。
orig::  ^957c6

無眼、耳、鼻、舌、身、意。
commentary::  ^957c22

且道無眼耳鼻舌身意是箇甚麼？
　休呆看蹉過了。
　予今明說，有此六根是色身，無此六識名法相，　如此之者只是數。
脩行人眼雖看，不要著在色上；耳雖聽，
不要著在聲上；鼻雖嗅，不要著在香臭上；
舌雖甞，不要著在滋味上；雖有身體，休要著在相上，
須要忘形忘體；意雖應事，不要著在境物上，要應應常靜。
　道云：眼不觀色，耳不聽聲，舌不躭味，
鼻不嗅香，身不妄動，意不狂亂。
　儒云：非禮勿視，非禮勿聽，非禮勿言，非禮勿動。
便是無眼耳鼻舌身意也。
亦是六根清淨，便是六塵不染，又是六識皆空。
總而言之，十八界靜也。
又名六耗消亡六賊死，一真不動六門關。
總而言之，十八獄空也，斷也。
若此則天堂近也，便見本來法身。
　要見本來法身麼？
　在眼曰見，在耳曰聞，在鼻曰臭，在舌談論，
在手拈掇，在足運奔。
全體起用全體法身，非是六根、四大、五蘊、
見聞、知覺，切忌休認四大、六根為己。
　金剛經云：凡所有相，皆是虗妄。
　道云：悟者忘念歸真，迷者著相失本。
　盡是假名，引導眾生。
不可知得便了，須是親見法身。
若得親見，轉凡成聖。
若聽人言說，或文字上知解，如畫餅充饑，
似說酒止渴，終不濟事。
　虗實云：華藥欄，莫顢頇，星在秤弓不在盤。
　重陽祖師云：休教錯認定盤星。
　且道此句如何說？
　謂盤只可等物，知輕別重者，皆在星上。
　祖師又恐人錯認定盤星，討準定盤星是死物，
不知輕重，是以休教錯認定盤星。
一般都是星，有用得著底，有用不著底。
此皆喻法，精細審察，休執著一邊。
　且道此理如何？
　真性與識性，真神與識神，一般同住止，一假一成真。
　牢著眼，　鷺鶿藏雪內，飛起却纔知。
　　六箇門頭一箇關，五門不必更遮欄。
　　從他世事紛紛亂，堂上家尊鎮日安。
orig::  ^957c24

無色、聲、香、味、觸、法。
commentary::  ^958a38

此乃六塵也，皆從一根上起。
但去一根上反照，從何而起？
若識起處，從根本生。
起處是妄，休教生苗。
　仙真云：揚湯點沸，不如釜底抽薪。
　釋云：要伐其樹，先去其根，枝稍自墜。
　既識根本，棄假歸真。
識得我身非有，我身尚無，萬法皆空，自然清靜。
觀身無身，觀法亦然，都歸空寂。
更去靜坐，觀過去所作多種色、聲、香、味、
觸、法，在於何處？既無所有，還如昨夢。
我心本空，福罪無主。
何者是罪？何者是福？ ^958a40

經云：諦觀心罪本來空，是則名為真懺悔。
　且道懺箇甚麼？
悔箇甚麼？懺則懺其前非，悔則再不重犯。
　咄！　既得諸根斷，　何處可生苗？
　只有虗空在。　要見虗空麼？
　看不見，　模不著，　對面如常光爍爍。
　認得也未？
　　萬法皆空罪福無，更須靜坐嘴羅都。
　　驀然拿住毗盧手，做箇男兒大丈夫。
orig::  ^958b8

無眼界乃至無意識界。
commentary::  ^958b22

若眼界淨竟，識安十八界，自然平安。
此十八界，因執有眼界連累，十八界不安。
但去眼根，反究虗假。
　古德云：眼是障道魔軍，著境自迷回路。
　仙真云：眼觀心動，著物迷真。
吾身非入六根，皆歸敗壞。
靜審四大，都無實義。
惟有真空妙性，長劫不壞之體，湛然常在，亦無脩證。
　釋氏云：那伽長在定，無有不定之時。
　先師云：定中境界，靜裡乾坤。
自然而然，做作又不是也。
　既得定力，有甚散亂？
如同秋月，圓陀陀，光爍爍，普天匝地，無有不照著處。
說箇照著，亦是自然，非安想故。
　拾得又云：吾心不比月，比月有圓缺。
一盞無油燈，照得十方徹。
　山河大地，不能隔礙。
光明洞耀，逈脫根塵。
體露真常，太無染污。
但離諸緣，便是仙佛。
　理會麼？○光明無少欠，只怕起雲遮。
　　遇境無心眼便明，反觀自己見前程。
　　靈光射透長安道，獨向蓬萊路上行。
orig::  ^958b24

無無明。
commentary::  ^958c8

無無明者，萬緣不生也。
無明是黑暗不停之念，一切眾生盡有無明，
因有無明起多種差別，百般煩惱皆是暗昧之心，故令如是。
　道云：暗昧心不止，地獄畜生本。
　釋云：無明不見菩提路，不覺將身落火坑。
　儒云：寸心不昧，萬法皆明。
　又廣成子云：木去火則不#CB01926;，人去情則不死。
　大顛云：心處六情如鳥投網，造罪惡業如蛾赴燈，
出殻入殻轉轉不覺，流浪經劫，皆因無明而起。
因有無明有行，因行有識，因識有名色，
因名色有六入，因六入有觸，因觸有受，
因受有愛，因愛有取，因取有有，因有有生，
因生有老死憂悲苦惱，皆因無明為始。
於此親見無明，降伏令死，死中更死，欺人不得，
諸漏自盡，煩惱永斷，三毒自滅，惡根自除。
須是直裁根源，莫顧枝稍華葉，根若截斷，
華葉自死，掃除心地，不見其身，身盡無明盡，
塵垢亦盡，萬劫塵沙數罪一時頓息，輪迴生死一時脫兔。
　且道似個什麼？
　嗄，　#CB04762;蜋離糞彈，　脫殻化金蟬。
　會麼？
　　心間不昧性圓明，徧界空空一坦平。
　　寸草不生塵土盡，一輪日向海中生。
orig::  ^958c10

亦無無明盡。
commentary::  ^958c48

既掃除心地，十八界必然清淨。
身尚忘却，更有甚無明盡？
迷則顛倒妄想，是無明業心；悟則轉凡成聖，是圓明覺性。
都是一般心地，只曾明與不明。 ^959a2

太上云：同出而異名。
　永嘉云：無明實性即佛性，幻化空身即法身。
若執幻身是我，即有無明。
有無明即生三毒，起三惡業。
三業昏暗，六根內盲，因此不見不知，背覺合塵，墮三惡道。
如有智慧之人，能轉慳貪心為喜捨心，
轉瞋怒心為歡喜心，轉愚痴執著心為圓融脫洒心，
更改六賊為神通，於是一一轉得改得，
自然轉凡成聖，凡夫即是聖人。
若轉不得改不得，聖人即是凡夫。
如何凡人被物轉，聖人能轉物，百姓日用而不知，
終日忙忙，被物所引，日久月深，離家漸遠，
不得還鄉，迷真失本也。
若是會萬物歸於自己，豈得迷失真本矣。
　川老云：終日忙忙，那事無妨。
不求解脫，不樂天堂。
但能一念歸無念，高步毗盧頂上行。
　又云：終日吃飯，不曾咬著一粒米。
終日著衣，不曾掛著一縷絲。
　道云：居塵不染塵，在慾而無慾。
　身心一如，內外無餘。
須是打成一片，與空劫齊。
形影不存，體露堂堂。
纔有纖塵徧界，空生便墮生死。
但去反觀己身，我身不實，餘者皆空。
我身尚假，有甚無明。
　且道如何迷失真道。
　咦，　雪迷樵子路，雲遮採藥人。
　　前途路逕黑漫漫，無限江河萬嶺巑。
　　若解轉身些子力，堂堂大道坦然寬。
orig::  ^959a8

乃至無老死。
commentary::  ^959b2

既得無，更有甚憂苦老死？
脩行之人，須要忘形忘體。
我身既無，有何無明？
無明既無，生死亦斷。
　太上云：內觀其心，心無其心；外觀其形，
形無其形；遠觀其物，物無其物。
三者既悟，惟見於空。
　金剛經云：無我相，無人相，無眾生相，無壽者相。
　三者既無，四相皆空，有何無明老死？
萬法自空，即是仙佛。
只這仙佛兩字，也是多了，亦乃強名。
且眾生顛倒，被目前幻境所惑，習性所牽，
形影變動，不能作主，隨物流轉，因執有我，
妄心不滅，人我不除，執著聲色，墮落生死。
若是見性之人，目前無法，亦無眾生。
心佛及眾生，本無差別，平等真法界，一體同觀，萬法歸一。
　且道怎地同觀為　仙？
真云：雖則枝分稍異，到了萬葉歸根。
然則派列流差，必竟百川還海。
　且太極未判，混然一氣，豈有二耶？
天地既分而有高下，一生二，二生三，三生萬物，皆一無所化。
天也是道，地也是道，人也是道。
有情無情，皆受道氣所生。
觀梢末則萬彚不等，知根本則一槩無殊。
　釋云：是法平等，無有高下。
　仙真云：平等不二老，是全真之丈夫。
　若識破這個道理，生則從他生，老則從他老，
病則從他病，死則從他死。
生老病死，不曾礙著我漚生漚滅○波飜浪瀼，水本常然。
　大顛云：到家底人，不見有生死，亦無生滅。
天堂地獄，六道四生，一切幻化，於徹底人總無交涉，自然全身放下。
　古云：諸行無常一切空，即是如來大圓覺。
　且道死了向其處去，　會得麼？
　一輪無影日，　端在太虗中。
　　既太執分身，無明幻境盡，
　　觀空亦是空，生死無由近。
orig::  ^959b4

亦無老死盡。
commentary::  ^959c12

既無老死，常劫如然，豈有窮盡？
有盡者是幻境色身，無老死者是真空法相。
既不著有，亦不滯空，活鱍鱍地，轉轆轆地，
圓陀陀地，光爍爍地，豈有盡耶？
　且初行行人，先要打當乾淨，方有些兒相應處。
　太上云：損之又損之，以至於無為，無為而無不為。
　大顛云：學道之人，如剝芭蕉一般，去一層又去一層，
直至去盡，無下手處，自然返本還源，得五蘊空，
如未生相似，燒了一般，到空不空處，脫體全忘，不存踪跡。
要通身手眼，不立纖塵名字，猶不可得，
何況其他十二因緣，六度萬行，頭陀苦行，
一時頓脫，如枯木死#CB01926;，如百無一會底人。
　古云：不是息心除妄想，都緣無事可思量。
　若更說生說死，說因說果，說心說性，
　永嘉云：心是根，法是塵，兩種猶如鏡上痕，#CB00477;垢盡除光始現。
　心法雙忘，方到無生死之地。
　且道人法俱忘，復是何物？
　理會麼？　#CB01926;飛烟滅家何處？
　水遠天長一色秋。
　　人法雙忘萬事休，百川四海會源流。
　　猛然迸出寥天月，照徹乾坤四大川。
orig::  ^959c14

無苦、集、滅、道。
commentary::  ^960a2

既忘其形，即得生死斷，更無窮盡，有甚苦集滅滅道？
　先師云：因有身心招眾苦，能忘心體苦何生？
　釋云：身是眾苦之本，心是惡業之根，
若能放下身心，便登菩提彼岸。
　大顛云：小乘之人，日夜精進，六度萬行，
心外求法，免此四諦，出三界，免輪迴，無有是處。
諸佛為大事因緣出現於世，不以小乘法濟度於眾生。
大乘之者，學無為法，端坐念實相，眾罪如霜露，慧日能消除。
存於閑處，收攝其心，端坐不動，觀一切法皆無所有，
及觀四大有身非覺體，無相乃明真，自知空寂，
頓觀淨盡，無功之功長劫不壞，無為之為而不為，
如如不動，湛然常寂。 ^960a4

蓮經云：諸法從本來，常自寂滅相。
佛子行道已，來世得作佛。
　定慧力莊嚴，無迷無悟，無苦無樂，無集無滅，
無道無得，無慧無失。
本來無一物，明鏡亦非臺。
到這裡脩證，即無染污，不得一超直入如來地。
　要見如來麼？　如來似來不來，似去不去，
送之即不得，留之亦不住。
　會麼？　竹密不妨流水過，　山高豈礙白雲飛。
　　無苦集滅道幽哉，頓然淨盡見如來。
　　愚人外覓三十二，共汝同行你不猜。
orig::  ^960a26

無智亦無得。
commentary::  ^960a44

自身尚假，豈有得乎？
　道云：實無所得，為化眾生，名為得道。
　釋云：亦無人，亦無佛，大千沙界海中漚，一切聖賢如電拂。
　又云：不是心，不是佛，不是物。
　大顛云：到這般田地，如賊入空室，無物得偷。
　道經有云：離種種邊，名為妙道。
　釋又云：自性清淨，實無一法可當情。
本來付有法，付了然無法。
各各心自悟，悟了無無法。
　無得無失，無進無脩，胸次纔有絲毫有得有失。
我能我會，我悟我達，我聰明，我智慧，盡是增上慢人。
我不除，皆墮生死。
若是真實道人，總不如是，自有出身之路。
　且道如何是出身之路？
　打教四邊淨，　自好向前行。
　　本來這箇沒纖塵，只怕時人錯認真。
　　放下了然無一物，何方不是武陵春。
orig::  ^960a46

以無所得故。
commentary::  ^960b24

得無所得，一體空虗。
　脩行人到這裡入大乘之位，眾生因甚輪轉不能休息？
因不曾見性，尠於智慧，不能廣悟無量空義，
執著自己胸次學解，悞却本心。
　大顛云：從外入者，不是家珍。
　仙真云：學他心內言，終是別人語。
　眾生被乾慧學解廣覽，積習在心，遂成我慢。
　古云：若有絲毫便是塵。
塵若不消，只知傳說事。
塵若消盡，諸境親見，諸事親知，如明眼人登高山無所見。
脩行人須是究竟到空劫齊，不落第二見，
歸根得旨，方有相應。
若是執著人我，便生輕易。
　善星比丘講得維摩經增上慢，人我不除，生陷地獄。
　雲光法師講得天華亂墜，貪嗔不改，墮落堰牛。
若要超佛越祖，須是念念空寂。
世間幻化，一切客塵，惟太虗之體，聲色不存，
纖塵不立，如虗空相似，便是了事清淨安樂道人。
　要見清淨安樂道人麼？
　不掛一縷絲，　頭頭自相遇。
　　赤膊條條不掛絲，同行同坐阿誰知。
　　只認張三并李四，不識你是甚家兒。
orig::  ^960b26

菩提薩埵。
commentary::  ^960c14

菩提薩埵者，西天梵語也，東土翻為人空、法空。 ^960c16

大顛有云：了得人空，名曰菩提；了得法空，
名曰薩埵；人法俱空，名曰玅覺。
　若四果小乘，著相脩行，精進苦行，及至脩無漏，
斷塵沙惑，果行圓滿，得四果阿羅漢，如獐獨跳，
神通狹劣，墮在聲聞、辟支佛果，不能接物利生。
若不見性，不得到圓頓之位，須是見性。
若見性已，反掌之間，轉凡成聖，自然機緣，
悟佛三昧，知大道根源，惟無師智，自然智多，
種種方便，度諸迷悟，同登彼岸，更不受生，
教外別傳，不勞寸刃，入圓頓無礙法門。
　且道如何是無礙法門？
　緬平一等，七通八達。
　　眾水相合不分清，眾火相聚一同明。
　　果必到家無異路，坦然大道一般平。
orig::  ^960c18

依般若波羅蜜多故。
commentary::  ^960c42

此中間六箇字，依前涅槃解說脩行，得大智慧。
既有智慧，必登彼岸，而復太虗，最尊最勝，
悟性般若，天上天下無有及之。
　道云：一日有為，不如一時無為。
　又云：一年學教，不如一日脩道。
　古德云：千日學慧，不如一日學般若。
　大顛云：般若通透大光明藏，如人入海，
轉入轉深，開佛知見，悟佛知見，有大神通變化，
多般方便，應現種種相，隨機利物，不落第二，
一體同觀，平等真法界，無眾生可度，亦無佛可做。
　理會得麼？　水流異派，　到海同源。
　呵呵，　只怕漫散了，收拾不來。
　破鏡不重照，落華難上枝。
　　了得般若波羅蜜，調和種性皆歸一。
　　默然參透一何歸，半夜虗空如白日。
orig::  ^960c44

心無罣礙。
commentary::  ^961a22

依此般若波羅蜜多脩行，即得心無罣礙，
即悟真如妙理，廓徹太虗清淨，本然常得自在。
　仙師云：心若太虗，不染一物。
　釋云：心同虗空法，示等虗空法，證得虗空時，無是無非法。
　既然與虗空混為一體，有何差別？
是與不是，外清淨，內清淨，內外清淨，外空內空，當體即空。
未有天地，先有此空。 ^961a24

太上云：有物混成，先天地生。
　又云：無名天地之始，有名萬物之母。
　視之不見，聽之不聞，摶之不得，迎之不見其首，
隨之不見其後，五目不覩其蹤，二聽絕聞其響。
　川老云：堂堂大道，赫赫分明，人人本具，箇箇圓成。
只因差一念，現出萬般形。
　六祖云：我有一物，上拄天，下拄地，無人識得。
若親見一面，超過佛祖，出三界，不墮輪迴。
為人自肯自信，自能保養，得無碍法，決定無礙。
　理會麼？　扯破幔天網，　去了當頭召。
　　虗空難著物，有甚罣與礙？
　　打破沐桶底，便見觀自在。
orig::  ^961a36

無罣礙。
commentary::  ^961b10

想念不斷謂之罣，著境不回謂之礙。
重說無罣礙者，內外清淨，諸緣脫洒也。
如麗天杲日，光滿大千，無所不照。
一切虗妄境界，總無罣礙。
東去無窮，西去無極，縱橫自在，幻境不能。
所拘本源，自性天真，長劫不壞之體，無去無來，無變無異。
　要見長劫不壞之體麼？
　霧散暘初見，　塵盡鏡自明。
　　本來空沒礙，著相自家迷。
　　若人回得轉，僊佛一般齊。
orig::  ^961b12

故。
commentary::  ^961b28

故之一字，圓滿極則，亦是真常之理，不可言說。
因說不得，故曰故。
　金剛經云：無法可說，是名說法。
　儒云：道本無言，言生理喪。
　仙師云：道難說，須當自悟。
　且道如何得悟？
　咦！　一撞金鐘響，　驚醒夢中人。
　　真常圓滿極則故，到處周圓難染活。
　　應變隨機有萬千，坦蕩逍遙常獨步。
orig::  ^961b30

無有恐怖。
commentary::  ^961b44

既心無罣礙，真常自然圓滿，更有甚麼恐怖之心？
若到此地，悟得性空，東西不辨，南北不分，
不被明暗所瞞，不被坊隅所當，不被陰陽所拘，
不被造化所役，似此有甚憂苦可怕？
有甚生死可怖？不與萬法為伴，當自獨行獨步，
上天仰之無窮，入地去之無極，山河石壁，
地水火風，於此往來，總無罣礙。
側掌行千里，回程轉似飛，天地莫能拘，
鬼神莫能測，喚作自在大覺金仙。
　要見自在金仙麼？
　不須覓火把燈尋，　渴飲饑飡常對面。
　　去來自在任優游，也無恐怖也無愁。
　　幻化境中留不住，獨行獨步是瀛洲。
orig::  ^961b46

遠離顛倒夢想。
commentary::  ^961c20

若罣礙無，恐怖絕，自然遠離顛倒夢想。
　仙師云：日間無想念，夜後少夢寐。
　釋云：夢因想生，想因念起。
世人只知合眼有夢，不識開眼也有夢。
如何是開眼有夢？
先師有云：假饒金銀過北斗，大限來時一夢中。
豈不是開眼也做夢？
若要夢覺，直待無常，方省生前所作所為、
所愛所貪，一切萬緣盡是一場春夢，只是自己一身也顧官不得，
到此省時晚矣。若是有智之人，忽然自省自覺無常到來，
此貪欲愛樂盡是輪迴之種、地獄之因，
遠離顛倒，悟本性空，即知此自必無。
　古云：聖人無已無固，無必無我，無依無倚，
無晦無明，無名無相，無強無弱，無穢無淨，
無止無作，無任無滅，無默無言，絕思絕慮，
一切語言道斷，心行處滅。
　太上曰：實無所得，為化眾生。
　釋云：道妙幽微，不可得見。
　大顛云：死了燒了，無饑無渴，無寒無熱，
無起無倒，無坐無眠，無六根，無九竅，無四百四病，
無八萬四千蟲，永無顛倒夢想。
若不如是悟去，清淨界中纔一念，閻浮早通八千年，
會得剎那間，不會塵沙劫，死死生生，展轉不覺，
睡長夢而不醒，萬劫顛倒而無止，顛顛倒倒，
死了又生，生了又死，夢醒又夢，睡覺又睡，
迷中更迷，終無了期。
若有人打得徹，透得過，永免顛倒，夢幻頓脫。
　且道頓脫了向甚處去？
　脫籠俊#CB15154;撲天飛，　一任諸人近不得。
　　日間無想夜無夢，不被顛倒境物弄。
　　一拳打破上頭關，飜身直上朝元洞。
orig::  ^961c22

究竟涅槃。
commentary::  ^962a24

究者，反自窮究己身盡是虗假，一日無常，
盡皆敗壞，難以留戀。
如是究竟則何矣？
本來無此四大因。
世人皆執有身，迷己逐物，棄親向疎，認賊為子，
妄將四大六根為實，作種種業，受種種苦，
輪迴萬劫，不覺不知，不能解脫，默然自省。
於此日夜不離當念，自覺自照，細細參究。
此六根五蘊，從塵劫已來，本自無有，名相皆不可得，
亦無成僊成佛，亦無六道四生，種種皆不可得。
老者，盡也。到這裡，一槩平等，盡底掀翻，
萬緣頓息，餘外無餘。
　川老云：如斬一握絲，一斬一齊斷。
　又云：一拳打破化城關，一脚趯翻玄妙塞。
南北東西任往來，休覓大悲觀自在。
　大顛云：離四句，絕百非，知見無見，斯到涅槃。
　且涅槃無生非死也，乃是寂滅無生無死之謂也。
　太上云：湛然常寂。
　佛經云：生滅滅已，寂滅為樂。
寂者，寂然不動；滅者，諸法不生，實無生死也。
且道無生無死底怎生模樣？
　咄！　莫聽聲，不是相，　識得虗空還一樣。
　　究竟自身元不有，便須放下莫愚痴。
　　涅槃路上無朋伴，大道無人我是誰。
orig::  ^962a26

三世諸佛。
commentary::  ^962b16

大顛云：過去莊嚴劫一千佛，未來星宿刼一千佛，
現在賢劫一千佛，三世三千佛，更有窮劫佛，
不可說不可說，數量不可盡，此諸佛皆從脩證所得。 ^962b18

川老云：種瓜得瓜，種菓得菓。
　又云：一佛二佛千萬佛，各各眼橫兼鼻直。
昔年曾種善根來，今日依前得渠力。
　道經云：種蘭得香，種粟得粮。
為善降祥，作惡降殃。
　且三世諸佛，不脩不得成。
人身中亦有如此諸佛，變化不一，因習氣所昧，
境物所障，自家迷了，却不認得。
若於心無心，便是過去佛；寂然不動，便是未來佛；
應物不昧隨機，又便是現在佛；清淨無染，
便是離垢佛；出入無礙，便是神通佛；到處優游，
便是自在佛；一心不昧，便是光明佛；道念堅固，便是不壞佛。
各各諸佛，自身俱有，說亦不能盡。
變化多般，惟一真耳。
但去靜坐，觀過去、現在、未來，皆同一體，
如虗空不異相，不自相，不他相，非無相，
非取相，不此岸，不彼岸，不中流，觀其寂滅，永不斷滅。
若人於此頓悟，直下承當，迢迢空劫，盡在如今。
放光動地，人法俱忘，不見有過去、未來、
現在，究竟到盡無盡地，即是空。
空我無我，我我尚不可得，空色亦無，三世自空，
非識不滅，識性自空，前際、後際、中際亦空，不落空見。
　要見三世諸佛麼？
　咄！　沿河休害渴，　把餅莫言饑。
　　過去未來并現在，近在人身人自昧。
　　千變萬化少人知，混合虗空成一塊。
orig::  ^962b24

依般若波羅蜜多故。
commentary::  ^962c18

脩行人須要智慧，百種方便，去無始劫來，
習性調和，成一真之性，而登彼岸。
若不見性，卒難成就。
此句是三世諸佛之母，十方諸佛依此脩行，
果行圓滿，成等正覺。
若離此句修行，雖經多劫，久守勤苦，望成大道者鮮矣。
屬小乘法，墮在聲聞、緣覺、辟支佛、鬼仙、
人僊、地仙有為之法，終不成就一切聖果。
須當精進，存有能所，依般若波羅蜜多法，得無上正真之道。
唯此一事，若別脩行，過此法者，無有是處。
此是教外別傳此法，親見自性，方乃傳授。
千聖不傳，自悟自信，不容授記圓頓之位。
獨孤標法，參善知識，求問至人，憑師指示，有緣契悟。
圓頓教沒人情，若有私心傳授，是外道法。
有分咐，有傳授，有得即有失，有教有授，
盡是外道邪見，生死根本。 ^962c20

仙師云：法有三千六百門，修行路徑此為真。
須知有箇玄微處，不在三千六百門。
　仙佛祖師，自修自證，本無語句，亦無一法與人。
若有一法授記，不名釋迦，不喚道人。
道本無言，只是教人自脩自悟，說著不真，
除非自見，見無可見。
若被人教壞，急須吐去。
大凡為人，須從自己流出無價寶珠，用之無盡。
上根之人，一聞千悟，具大總持；中下之機，多聞多不信。
　太上云：上士聞道，勤而行之；中士聞道，
若存若亡；下士聞道，大笑之。
此乃難信之法，希有之事。
　理會麼？　世人只知隨影轉，不知離影到家鄉。
　嗄！
　　脫落衣裳見本形，寸絲不掛得安寧。
　　若人要趓渾身影，便向無陰樹下行。
orig::  ^962c46

得阿耨多羅三藐三菩提。
commentary::  ^963a24

此是西天梵語也。
阿言無，耨多羅言上，三藐言正，三菩提言真，
東土翻為正真，　又云成等正覺。
此四箇字須是親見。
　古云：見道方脩道，不見復何脩。
　一大藏經說此四字不能盡，諸佛亦說不盡。
三教聖賢皆脩此四箇字，盡歸聖道，成等正覺。
今人若能依此般若波羅蜜多三藐三菩提法脩行，
廓然頓悟，親見無上正真，自知當來仙佛直超聖果。
　要見無上正真麼，　頭頭顯露，　物物周圓。
　　妙道虗空是祖宗，分明應化不相同。
　　若人悟得真常道，便識從前舊主公。
orig::  ^963a26

故知般若波羅蜜多。
commentary::  ^963a46

因脩行，得見無上正真之道，知般若波羅蜜多之神力也。
且過去諸佛，慈悲憐憫眾生，百種智慧方便之力，隨之利物接引。
後來設像化人，使泥塑木雕，黃卷赤軸，
說因說果，但以假名引導有情。
將善惡報應之事，天堂地獄之說，使人改惡向善，離假歸真。
聲聞緣覺，十聖三賢，諸佛地位，次第接引。 ^963a48

僊。師云：千里程途，逐步而進。
　釋云：千仞寶臺，非一圾而上。
　忽然自悟，自見本性，超過諸佛位次，一超直入如來地。
若不見性，向外馳求，終不成就。
悟有年月、有日、有時。
　古云：學道先須有悟。
由　若無悟，離文字外，行住坐臥，火急自救，一同頓悟。
　道云：千日學道，悟在一時。
只這一時，便得輕快，諸上善人同歸一處。
若是學解，就古人唾津，盡是外道邪見，
生死各路，隨業受報，不可共語。
豈不聞須菩提塵點劫前脩行，直至釋迦會下解空第一、
方等會中金剛請問四句偈，廓然頓悟，
涕泪哭泣，自歎云：前所得慧眼，未聞此經，三世諸佛皆從此經流出。
　如何是此經？　看時無一字，　當處放光明。
　　不憑智慧渡深河，萬劫沉淪溺浪波。
　　既登彼岸歸真道，何須更念薩婆訶。
orig::  ^963b12

是大神呪。
commentary::  ^963b42

若會波羅蜜多，便見是大神呪。
此神咒人人俱有，不脩不見，亦是眾生心地法門，有大神通。
　道云：心有主宰，萬邪難侵。
　儒云：心正可以辟邪　度人。
經云：萬邪不干，神明護門。
　能驅邪立正，變死人作活人，改魔境為仙境，
頭頭示現，物物全彰，信手拈來，百無妨礙。
此大神呪，舉心動念，鬼神滅爽，返本還源，
外道魂驚，精靈伏罔，此蜜呪也。
　識此呪麼？　神通并妙用，　何處不相隨。
　　有大威神力，伏劍邪魔息。
　　何處不相隨，同居人不識。
orig::  ^963b44

是大明呪。
commentary::  ^963c16

既有大威神力，一點靈光自然晃耀，照徹十方，
射透三界，山河大地無有隔礙，過於日月無處不照。
　呂祖云：一點心燈焰焰生，不勞挑剔朗然明，
得來照破人間暗，獨放寒光滿太清。
　雖然說破，自不了不明。
　要明麼？　拂却鏡上塵，　便見本來面。
　　燁燁光輝滿大千，愚人不見被情牽。
　　若能放下渾無物，依舊心天性月圓。
orig::  ^963c18

是無上呪。
commentary::  ^963c34

得見自己光明，照見從前黑暗，無有能極者。
此神呪最上，無過於此，是為第一。
一切諸法，皆不出於心呪，是無上呪也。
　道云：心是眾之王。
　釋云：心是法中王。
　所以無上也。　只一件，　王不動，萬姓自安；
心不亂，諸邪不起。
　理會麼？
　　心呪最無上，要去閑思想。
　　人牛不見時，便是靈山長。
orig::  ^963c36

是無等等呪。
commentary::  ^964a2

此神呪無有等齊者，不可說，不可比，無有邊際。
此呪世間少時說著難信，須是親見此呪。
　要見此呪麼？　放開包裹太虗空，　收來難立纖毫物。
　　本來無等件。　神性獨為尊。
　乾坤難覆載。
　　萬古鎮常存。
orig::  ^964a4

能除一切苦。
commentary::  ^964a14

若得見性，有甚苦厄？
　佛意慈悲，愍眾生墮在世間，流浪經劫，
受苦無窮，不能返本。
是以應現種種相，出現於世。
設種種方便，救度群迷，同出火院。
若有智慧之人，諦聽大道之言，只究心地，莫去旁求。
初則打掃潔淨，去累劫之習性。
　大顛云：開池不待月，池成月自來。
　脩行人先要心地清淨，自然道生。
　儒云：以禮制心。
　釋云：在於閑處，收攝其心。
　道云：降心絕念。
三教聖人，只教眾生心閒清虗。
心若無染，自然見性。
若得見性，永免輪迴，更不受得不死不生之道。
且從上諸佛諸聖，久受勤苦，方得見性。
心心念念，處處逢源。
　且道末後向甚麼處去？
　不省處處迷歸路，　悟來時時在本鄉。
　　仙佛出世為何因，皆因慈愍眾沉淪。
　　若人肯到船頭上，免做拖泥帶水人。
orig::  ^964a16

真實不虗。
commentary::  ^964a44

是真實法語，非虗華之言。
一切諸佛說此神呪，度脫有情，不是異語，不是謙言。
　永嘉云：證實相，無人法，剎那滅却阿毗業。
　凡所有相，皆是虗妄。
惟此無相之相，是真實之相。
大千俱壞，此相不壞。
因甚不壞？　道有云：有形終是假，無相是真人。
　又云：百骸俱消散，一物鎮長靈。
　道經云：元始懸一寶珠，在空玄之中。
　佛經云：我有無價寶珠，繫在衣裡，日夜推究，忽然見牟尼寶珠。
　又云：牟尼珠，人不識，如來藏裡親收得。
　然雖如是，見道易，守道難。
　要見此珠麼？　圓陀陀，　光爍爍，　轉轆轆，　活鱍鱍。
　常對曰：　不可棺〔音斡，援之〕。
　　真實光明無價珠，人人分上沒差殊。
　　只因些子誵訛處，雲起青天月色無。
orig::  ^964a46

故說般若波羅蜜多呪。
commentary::  ^964b24

因脩行到此，知般若神呪之功最大。
此句結前多種方便，總歸為一，具大總持，同歸一心之法。
　古云：應觀法界性，一切惟心造。
　仙真云：善惡存亡總在心。
　大顛云：迷者為含藏識，死後作毒蛇；
悟者為秘蜜神呪，得無生法。
如來有密語，迦葉不隱藏。
語此神呪，若人專心受持，功行圓滿，常持此咒，
鬼神遠離，諸天寂聽，常懽喜。
　理會得麼？　非是口誦，要心受持，大開著眼，休教走了。
○要見此咒麼？　不在外，　不在內，　不在中間與內外，　且道在甚麼去處？
會會麼？　不離當處，　休教迷了。
　　性海寬洪怕起風，風纔起處浪飜空。
　　一朝風定波濤靜，一輪月印水晶宮。
orig::  ^964b26

即說咒曰：
commentary::  ^964c2

舉起四句偈，擁護持經人，不離左右，順念逆念，
世間一切所求，無不果遂。
十二時中，不可忘却。
　會麼？　休教錯認了。
　　萬聖千賢在己身，休教昧了本來真。
　　因何苦勸重重舉，一番提起一番新。
orig::  ^964c4

揭諦揭諦
commentary::  ^964c14

揭諦者人空，又揭諦者法空，人法俱空，二空全忘也。
　道云：自心不動之後，復有無極真機。
　洞仙云：人牛不見杳無踪，月色光含萬象空。
　且人空者，只是教人忘形忘體；法空者，只是教人忘情絕念。
萬法俱捐，善惡俱混，不執己身，不著於相，
忽然外不知有己身，內不省有己心，遠不知有諸物，
到這里脫體全忘，自然見箇消息。
說箇消息，又是執於事也。
　大顛云：不勞懸古鏡，天曉自分明。
　且道如何是天曉？
　金鷄三唱罷，　擁出一輪紅。
　　人法雙忘萬事休，香爐無火冷颼颼。
　　一聲新雁遼天外，遠水長天一色秋。
orig::  ^964c16

波羅揭諦
commentary::  ^964c38

波羅揭諦者，到空無所空是也。
　仙師云：既無所空徹底淨。
　虎眼禪師云：不識亦空著所空。
　若是既無所空，得到彼岸；若到彼岸，
其彼岸亦須離而再進，則永不受生。
輪迴斷，生死息，　且道無生無死是箇甚麼？
　認得麼？　休睡著。
　咦！　他也轉，　你也轉，　對著面，　尋不見，
　若要見，　待成片。
　　空無所空徹底除，坦然歸去合清虗。
　　莫煉頑空休失本，自然體道契真如。
orig::  ^964c40

波羅僧揭諦
commentary::  ^965a10

波羅僧揭諦者，是諸佛清淨境界也。
五慾塵勞，染污不得。
如仙佛慈愍眾生，隨機應化，救度群迷。
在異類中行，龍蛇混襍，凡聖同居。
逆行順行，聖賢莫測。
如月在水，應現千江，如同一月。
其真月本在天端，拿捉不得，染污不得。
　要拿捉得麼？　雖然親見應難捉，　除非身在太虗中。
　　清淨境界沒思量，不染纖塵是道場。
　　試觀十五三更月，影現千江百不妨。
orig::  ^965a12

菩提薩婆訶
commentary::  ^965a28

大顛云：菩提是初，薩婆訶是末。
　且脩行入起初，先須發菩提心，勇猛精進，日夜為道。
　古云：道念若還比雜念，成仙成佛已多時。
　只是學人不肯驀直便行三心二意，故不能到。
　仙師云：數他堠〔堠音後，封堠，五里一堠〕
子却不行，口念長安心不徹。
　若是有志底人，一刀兩段，脩道學佛，
更無退轉，又守不怠，忽然悟道，達本性空，
即得菩提，超出三界，了無所了，得無所得，
蕩然清淨，則到極樂之所，受用無盡，故曰薩婆訶。
　且道行到甚地面是徹頭處？
　水窮山極處，　寸草不生時，　省麼？
　　先發菩提一片心，次教萬慮不相侵。
　　直教鑽透虗空髓，拔出從前治病鍼。 ^965a30

註經已畢，更留一篇，請晚學同志詳覽研窮，
二十年後有出身之路，休要忘了。
老何到岸，高師不在此限。
　　法本從心生，還是從心滅。
　生滅盡由誰？
　　請君自辨別。　既然皆己心，何用他人說。
　　直須自下手，扭出#CB05033;牛血。
　戎繩暮鼻穿。
　　攙定虗空結，絟在無為柱，不使他顛劣。
　　莫認賊為子。　心法都忘絕。
　休教他瞞我。
　　一拳先打徹。　觀心亦無心，觀法法亦輟。
　　人牛不見時。　碧天清皎潔，秋月一般圓。
　　彼此難分別。
orig::  ^965b6

般若波羅蜜多心經〔終〕
w::  ^965b30

夫般若心經者，諸佛肝心，眾聖命脉也。
以故自唐以降，釋家甚多。
比偶得無垢居士張九成之所註一本於書林，
禪教竝舉，內外兼明，真暗夜明灯霧海南針也。
仍加和点，命工繡梓，欲廣其傳，豈非佛法良財色空之妙處哉？ ^965b34

旹正保二中冬日書於東山圓通峯之#CB08627;庵
 ^965b42
