大唐青龍寺三朝供奉大德行狀
undefined:: 
先師諱惠果和尚。
俗姓馬氏。京兆府萬年縣歸明鄉人也。
幼年九歲。便隨聖佛院。
故三朝國師內道場持念賜紫沙門諱曇真和尚。
立志習經。至年十七。
為緣和尚。常在內道場。
持念不出。乃於興善寺三藏和上。
求授大佛頂隨求等真言。
秊十九。三藏邊教授灌頂散華。
得轉法輪菩薩。和上云。
我於南天竺國。散花得此尊。
如今無異。異於吾後。
弘傳總持大教。如我無異。
又大曆八年。三月上旬。
　勅於慈恩寺。置方等道場。
聖佛院和上。奉慈恩寺　勑。
置方等道場。微僧有二童子。
年滿二十。堪授具戒。
未敢專擅與出家剃頭。
伏乞聖慈。許臣歸寺。
與二童子。并授戒衣鉢。
勑賜刀一口。於青龍大佛殿前。
授　勑與和上二童子剃頭。
賜袈裟衣鉢各兩副。
度官告住寺。天使和上送至慈恩寺訖。
却入內謝　勅。臣一界微僧。
謝聖慈賜與二童子出家授戒衣鉢剃刀。
官告及天使送至慈恩寺道場。
授戒處訖。微僧不勝頂賀。
授戒訖。秊廿二。又於無畏三藏和上弟子玄超和上邊。
求授大悲胎藏毗盧遮那大瑜伽大教。
及蘇悉地大瑜伽法。
及諸尊瑜伽等法。
一一親垂旨授。又於大興善寺三藏和上邊。
求授金剛頂大瑜伽大教王經法。
諸尊瑜伽密印。親承指示。
先師在內所得。恩賜等書將奉上三藏和上。
充授法之恩。每於閣下。
節食邀期。時念凡經數遍。
年廿五。特奉恩旨詔命入內。
於長生殿。當時有勑喚。
對問。師有何功効。
夾天云。微僧未有功効。
奉　勑便誡當時。
喚童子八人。考召加持　恩命所問。
盡皆成就。轉瓶合竹。
并得成就。　帝乃大喜。
至大曆十年。於當寺。
別　勑賜東塔院一所。
置毗盧遮那灌頂道場。
七僧持念。至大曆十一年。
加持代宗皇帝。應時便差。
　勅賜紫衣一對。
口奏不敢受。應時却進。
　勅云。朕已賜師紫衣。
何得不受。奏云。一界微僧。
賜紫不勝頂荷。即合便受。
伏緣和上先皇賜紫。
弟子不合與師齊。
帝云。師大孝。是朕之錯。
　勅云。他宗異姓上。
存遵奉孝敬之心。
於此以後。堪為國師。
遂賜褐衣一對。奉　勅加持。
花陽公主。三日得差。
後於申未之問。公主忽然不語。
　皇帝與宮人等。
一向前。和上奏云。
時熱。望階下與宮人等。
蹔向微僧加持即令得差。
其公主便差。言詞分明。
皇帝大悅。賜絹一百疋。
衣一對。謝　勅。臣一界微僧。
謝聖慈賜絹及衣。
不勝頂賀。〔三日口奏移公主〕大曆秊中。
所有恩賜錢物。一千餘貫。
盡修塔下功德。大曆十三年。
奏請前後兩度巡南臺。
依師所奏。和上於觀音臺。
持念。夜久之間。大聖觀音。
於大月輪中。現大身相。
光明由如白日。祥雲皎潔。
同時數百千人。遙共瞻禮。
大歷十三年。　勅長生殿內道場三朝傳法灌頂歿故三藏和上。
　勅語惠果。三藏和上歿後。
將為佛法無去時。
聞師學得大法。總在緣國事□和上所邊。
授得念誦法門。多有癈忘。
佗日降舉問道。即是師位。
大曆十三年十月十五日。
高李憲誠宣。建中年初。
有□□國僧辨弘。
從本國。將銅鈸一具。
奉上聖佛院。螺兩具。
銅□瓶四。□奉上和上。
充供養。求授胎藏毗盧遮那大法。
建中二年。新羅國僧惠日。
將本國信物。奉上和上。
求授胎藏金剛界蘇悉地等。
并諸尊瑜伽三十本。
已來授訖。精通後時。
却歸本國。廣弘大教。
精誠絕粒持念。悉地現前。
遂白日冲天。其國王宮中瞻禮。
求乞其法。空中□言西大唐國。
有秘密法法有青龍寺。
同年新羅國僧悟真。
授胎藏毗盧遮那及諸尊持念教法等。
至貞元五秊。往於中天竺國。
□毗盧遮那經梵夾餘經。
吐藩國身歿。當院弟子僧義明。
義滿。義澄。同時於和上。
求授毗盧遮那胎藏蘇悉地等經三十本。
貞元五年。奉　勅於當寺大佛殿□。
令七僧祈雨。第七日夜雨足。
各賜絹一束。茶十串表謝。
奉　勅於右衛。龍迎真身入內。
貞元六年四月□曰。
奉　勅令僧惠果入內。
於長生殿。為國持念。
在內七十餘日。放歸。
每人賜絹卅疋。茶廿串。
後乃分番上下。□賜四時衣物。
三節料。當年杜相公黃裳韋相公親言受灌頂。
學持念。再奏請巡臺。
奉　勅宜依。充觀音寺大德。
貞元九秊。後至十三秊。
義恒。義一。義政。義□。
義操。義雲。智興。義慜。
行堅。圓通。義倫。義播。
義潤。俗弟子吳殷。
開丕等。約五十人學法。
貞元十四年。五月大旱。
五月上旬。奉　勅祈雨。
七日。在內道場。專精持念。
祈雨日足。　恩賜絹一束。
茶十串。謝。臣僧等。
索無功行。天降甘雨。
皇帝感化。僧等謝絹及茶。
不勝頂賀。貞元十五年。
八月下旬。加持皇太子。
三日得差。各賜絹廿疋。
吳綾五十疋。茶廿串。
臣等一界微僧。謝聖慈賜綾絹及茶。
不勝頂賀。十六年冬十一月十六日。
神威軍焦護軍。請和上軍宅供養。
并和上寫真。裝飾送院。
十八年。和上得族漸重。
進狀請退。恩命放歸。
且令寺將息。　朕意欲存終始。
贊即不得。其年八月中旬。
捨衣鉢。付屬義明等七人授用。
貞元十九年。日本國僧空海。
奉　勅將摩衲及國信物五百餘貫文。
奉上和上。盡將修飾道場供養。
求授大悲胎藏金剛界。
并諸尊瑜伽教法。
經五十本。登時見境界梵阿字日月輪。
現入口中。貞元廿一年。
八月五日。改為永貞元秊。
十二月十五日。北首掩終。
至元和元年正月十七日。
弟子道俗約千餘人。
送葬。至孟村龍原大師塔側。
厥後至寶曆二年八月二十一日。
義一。深達。義丹。#CB05908;川之側。
表藺村。建塔移葬。
開成四年。正月十三日。
日本國僧圓行。將法衣信物。 ^390b12

〔寫本批云〕 ^391c2

承安元年〔大歲辛卯〕八月二十五日戌尅書畢 ^391c4

〔中川本也〕 ^391c6

觀應元年九月晦日。
於東寺西院僧坊。
書寫之訖。為一具抄中□□之也。 ^391c8

大法師#CB02494;佗羅摩抳
 ^391c12
