
other:: 
#  No. 845-A 遺教經論科
No. 845-A 遺教經論科
author:: 　餘杭沙門　釋元照　錄
○大科分〔三〕初標題號〔二〕初標示題目二造譯人號二申歸敬
〔二〕初二偈歸敬三寶〔二〕初一偈明佛寶二一偈示法僧二我下顯示述作
〔二〕初一偈敘本懷二以下一偈顯功利三釋正文
〔二〕初標宗科判二牒經消釋〔七〕初序分
〔二〕初牒經二隨釋〔二〕初總分二初下別解
〔六〕初法師功德〔二〕初總示二是下牒釋二開法門功德三弟子功德初牒釋二此下總括四大總相功德五因果自相功德初總示二於下牒釋六分別總相功德二修習世間功德分○三修習出世間大人功德分○四顯示畢竟甚深功德分○五顯示入證決定分○六
〔分別〕未入上上證為斷疑分○七離種種自性清淨無我分○○二修習世間功德分
〔二〕初結前標後二牒文解釋〔三〕初對治邪業
〔二〕初標章二牒釋〔四〕初依根本戒〔二〕初舉經二釋義
〔三〕初釋比丘二於下釋滅後三以下釋木叉
〔三〕初釋名義二依下顯功用三餘下示利益二方便遠離戒
〔三〕初標章二舉經三釋義〔二〕初釋總標二云下釋別相
〔二〕初雙徵二護下別釋〔二〕初明護根本
〔二〕初總分二不下別釋〔二〕初不同凡夫增過護
〔二〕初通舉二一下牒釋〔二〕初別釋十〔如文〕
二此下釋喻二不下不同外道損智護二何下是根本
〔二〕初標分二行下牒釋〔二〕初通釋二種二身下別釋行處
〔三〕初身處木叉〔二〕初總分二一下別釋
〔二〕初五種障過二云下五種解脫二口處木叉
〔二〕初總示二一下別釋〔二〕初依邪法語二依邪人語三意處木叉
〔二〕初總示二一下別釋〔二〕初三種障對治
〔二〕初牒釋三種二此下釋後一二三種不應作三二戒能生功德
〔三〕初標示二舉經三釋義〔三〕初釋略說二戒下釋正順
〔二〕初總標二從下別釋〔二〕初從根本戒二從下根本所起戒三能下釋生功德四勸修利益
〔三〕初標示二舉經三釋義〔二〕初總標二一下別釋五
〔如文〕二對治止苦〔二〕初結前標後二云下隨文解釋
〔三〕初根欲放逸苦〔二〕初總標二別釋〔二〕
初根放逸苦〔二〕初舉經二釋義〔二〕初通釋所護
〔二〕初牒釋二何下簡辨二戒下別釋能護
〔二〕初戒念對治之益〔二〕初有戒念之益
〔三〕初總示二身下別釋三以下通結二復下無戒念之失
〔三〕初明氣分滋廣二次下釋無治難治三復下釋過重二向下智護對治
〔二〕初總示二智下隨釋〔二〕初治重障二重下治輕障二欲放逸苦
〔三〕初標示二舉經三釋義〔二〕初釋欲本二應下釋對治
〔二〕初釋經總意二何下別示三昧障法
〔二〕初標列二心下隨釋〔二〕初三種障法
〔三〕初心性差別障〔二〕初通示二是下別釋
〔二〕初釋法二四下釋喻二輕動不調障
〔三〕初總舉二於下別釋〔二〕初釋輕動障二但下釋不調障三急下雙示治法三失諸功德障二無下三種三昧二多食苦
〔三〕初標章二舉經三釋義〔二〕初示障法二若下明對治
〔二〕初明二種三昧二如下示六種功德
〔三〕初通列二此下別配三受下牒釋六
〔如文〕三懈怠睡眠苦〔三〕初標章二舉經三釋義
〔二〕初示障法二於下釋經文〔二〕初總示二是下牒釋
〔二〕初合治前二自下別治第三〔二〕初總示二一下別釋
〔二〕初思惟觀察對治〔二〕初觀五陰無常二復下觀陰等常害二淨戒對治
〔二〕初淨戒對治〔二〕初示過明治二復下遠離安隱二又下慚愧對治
〔二〕初明治法勝二是下勸修莊嚴三對滅煩惱初標舉二隨釋
〔三〕初治嗔恚障〔二〕初舉經二釋義〔二〕初總標二修下牒釋
〔四〕初示行安苦道〔三〕初明對治二復下示障法三顯下顯行勝二次下顯示安樂道
〔二〕初釋堪忍二又下釋不堪忍〔二〕初通示二是下牒釋三復下明過患常護
〔二〕初通示二於下牒釋四復下世出世間法相違
〔二〕初世間法二次下出世間法二次下治憍慢障
〔三〕初標章二舉經三釋義〔二〕初釋遠離
〔二〕初總舉二一下別釋七〔如文〕二餘下釋校量三次下治諂曲障
〔三〕初標章二舉經三釋義〔二〕初明遠離諂曲
〔三〕初釋障法二復下釋對治三又下釋不相應二餘下釋誡勸○三修習出世間大人功德
〔二〕初總標二隨釋〔八〕初無求功德〔二〕初舉經二釋義
〔二〕初總示二一下別釋五〔如文〕二知覺功德
〔三〕初標章二舉經三釋義〔二〕初釋對治苦因果
〔二〕初正釋〔二〕初治苦因果二復下成清淨因果二若下對簡二復下釋三種差別
〔二〕初總示二一下別釋三〔如文〕三遠離功德
〔三〕初標章二舉經三釋義〔二〕初分門二自下隨釋
〔三〕初自性遠離門初總標二一下別釋四
〔如文〕二修習遠離門三受用諸見門〔三〕
初明起障二諸下明生見三復下喻沉溺四不疲倦功德
〔三〕初標章二舉經三釋義〔二〕初釋精進
〔三〕初明益二以下勸修三復下喻顯二次下釋懈怠五不忘念功德
〔三〕初標章二舉經三釋義〔二〕初總示二於下列釋
〔四〕初顯行勝二能下明遮惡三復下示勸修四又下明成多功德六禪定功德
〔三〕初標章二舉經三釋義〔三〕初示定法二又下明治障
〔二〕初通示二是下別釋三復下顯成就七智慧功德
〔三〕初標章二舉經三釋義〔五〕初治障二復下明益三復下明過四又下歎德五又下顯功八畢竟功德
〔三〕初標示二舉經三釋義〔二〕初治障二餘下勸修
〔三〕初總標二一下隨釋〔二〕初有對相二無對相三示下結示○四顯示畢竟甚深功德分
〔三〕初標章二舉經三釋義〔二〕初總分二是下別釋
〔二〕初略示〔二〕初菩薩常修二無下如來常說二廣說
〔二〕初菩薩常修功德〔二〕初總舉二一下別釋七
〔如文〕二如來常說功德〔二〕初牒釋二是下點示○五顯示入證決定分
〔三〕初標章二舉經三釋義〔二〕初總分二方下別釋
〔三〕初方便顯發門〔二〕初釋四諦二於下釋有疑
〔二〕初通釋二疾下別釋〔二〕初勸疾問二誡勿疑二滿足成就門三分別說門
〔二〕初總釋二日下別釋〔三〕初釋總誥二實下釋別相三決下通結○六
〔分別〕未入上上證為斷疑分〔三〕初標分二舉經三釋義
〔三〕初示未入上上法〔二〕初總示二一下別釋
〔三〕初修分二見分三無學道二次下為斷彼疑
〔三〕初標章二舉經三釋義〔二〕初標示二於下正釋
〔二〕初釋大眾已證二復下明如來斷疑
〔二〕初明說意二云下示說相〔三〕初有為有滅二復下法門常住
〔二〕初通標二又下別釋〔二〕初教主利他二又下群機自利
〔二〕初明已度二又下明未度三又下住持不壞三次下重說無常相
〔三〕初標章二舉經三釋義〔四〕初明無常相二又下示無我觀三又下證成可患四又下唯智能滅○七離種種自性清淨無我分
〔三〕初標章二舉經三釋義〔四〕初種種自性
〔三〕初釋一心二復下釋勤求三又下釋敗壞二清下清淨無我
〔二〕初釋且止二最下釋教誨
遺教經論科〔終〕
xu:: 
#  No. 845-B 遺教經論住法記(并序)
No. 845-B 遺教經論住法記〔并序〕
author:: 大宋餘杭沙門　元照　述 ^597a106

馬鳴大士傳法祖師跡示四依位居深地或宗經而造論或著論以通經適協時心允符聖旨以謂中霄遺訓叔世當機於是假道微言開萠品彚且經翻秦世誦習尤多論譯陳朝弘通蓋寡雖復別開戶牖競務穿窬然而未造門牆孰窺美富或倚附而撰疏或採掇以箋經章句益繁理味逾隱矧乃唯資談論罔示修持壅塞夷途隳殘正教譬塵蒙於寶鑑莫辨妍 #CB15525;猶霧掩於冰輪寧分衢街是以專依本論敷暢佛言仍述記章申通祖意研詳理教搜索古今的指行門直決心要非圖數寶期用書紳庶毗贊於真風俾住持於億載云爾。
other:: 
# 遺教經論住法記
遺教經論住法記
other:: 羅什三藏　翻經
other:: 真諦三藏　譯論
other:: 馬鳴菩薩　造論
author:: 沙門元照　述記
commentary::  ^598a8

△釋此經論大科分三初標題號二申歸敬三牒經消釋初中二初標示題目二造譯人號今初。
orig::  ^598b11

遺教經論
commentary::  ^598b15

標題中上三字是經題按開元目錄什師譯本正名佛垂般涅槃略說教誡經上五字標能說人下五字示所說法即人法為題矣目錄註云一名遺教經此乃單法為題然此二題繁略雖殊義意不別論從簡要故存後名用捨適時義在於此今時經本上安佛字後人所加非本正譯雖無巨害從本為優若據他經或須標簡今詳此典義不須之所以然者以大千界中一佛所化終窮遺教唯局至尊故此不標無所簡故若爾前引正題而標佛者答彼欲顯示垂般之言因連人號不同他經簡餘人說所言遺教有二意一者囑累後事二者臨終顧命故下論文釋於我滅後云此言示現遺教義故即初意也又釋最後教誨云正顯遺教義故即次義也用此兩文對上二意則遺教首題名義可見即下正宗六分經文指事教誡垂示將來如世所謂遺囑之類昔人釋題但云遺留教誡無乃太漫乎又云論主於題略而不解如上引論豈是略耶經者梵云修多羅此翻契經準佛地論解則能貫能攝此方儒書則訓法訓常餘如常說不復繁引論者梵云阿毗達磨亦云奢薩怛羅此翻為論此之一藏宗釋兩分宗謂通依教門釋乃別解文相今此解經即為釋論評量教理剖折名言故云論也問若云囑後得名遺教者諸經竝令滅後流布此經亦有當機受益答餘經正為當機因囑滅後此經正為滅後因利當機方顯斯經獨名遺教自古解釋乃有多家隨朝靈裕法師大唐懷素律師竝有義疏皇朝景德中金陵圓覺大師亦有疏一卷今亦不行但據章記所引耳孤山法師有疏二卷霅谿法師撰記釋之真悟律師採論註經自撰鈔釋竝行於世然馬鳴論中多從大乘釋義致令判釋互有不同今總括之不出三見初金陵疏大小不分彼立會同大小之說云今垂示滅總造遺音豈分大小之殊何簡緇素之異今謂機雖總集教必有歸若如此釋畢竟此經為大為小既無所屬豈名判教次孤山疏定判為小彼云約教則生滅教約藏則修多羅仍自問云論釋此經而云大乘者何耶答此據小中之大而此大乘猶是生滅小教然彼宗有藏通別圓四教小乘名為藏教此教具有三乘即以菩薩六度為大乘故云小中之大也
〔霅溪記云此教三乘雖有菩薩大乘之名其實皆小乘耳〕
又云藏教三乘以菩薩為首故須從勝受名以大乘為教也即菩薩六度大乘非圓融大乘今詳此判大有所妨一失於經旨且如經中前明三學後談四諦全無六度之說亦無菩薩之名如何判教都不依經因此霅谿記中強差經文言有六度彼云當制五根即是施義以能制五根而於五塵不受不取豈非布施且論釋五根等文自科為根欲放逸苦對治而與檀度有何干涉縱引經文明餘五度且戒忍進等乃是經律通談亦非專明六度況復經文全無度義彼又云若據六度檀全居先今經戒在初者佛為滅後防患為先故以持戒居首此又不然天親金剛論云檀義攝於六則知行檀總攝六度必須冠首豈容倒亂請徧考經論安見檀度列在餘後又檀度者傾內外兩財達三輪體寂小教菩薩亦據尸鳩王代鴿以為檀滿經文但明禁制根欲如何迂曲判為檀施乎聰明義學試為裁之二乖於論文孤山謂論中所明摩訶衍者乃是小中之大非圓融大乘便云馬鳴天台義歸一揆且藏等四教乃天台一家之見馬鳴論何甞見有小中之大又起信論唯約圓融大乘釋摩訶衍二論竝是馬鳴所造那得彼此不同耶三真悟記專判為大彼云今則但依論主判屬大乘又引孤山金陵之說復無與奪若為依據今應難云若唯大乘何以智者南山皆判為小又復何以經文唯談生滅四諦約何理趣得名大乘斯竝任情妄生穿鑿寧思利物祇慕虗名經論微言於斯墜地悲夫問今家所判為屬何收答按經則定是小乘據論則義通大教恐未通曉試為明之言經是小乘者自古藏錄竝列小乘藏中一證也南山律鈔標宗篇亦列小乘經中二證也智者玅玄判為結阿含部三證也經中佛問所疑唯約生滅四諦四證也及明斷證乃據聲聞四果五證也準此以明大義安在言論通大教者歸敬偈云菩薩方便道論首標云菩薩行法一證也及釋比丘云摩訶衍方便二證也又釋木叉則云不滅法身常住世間三證也又下明八種大人功德大人之號正簡二乘四證也又釋心則坦然等文約般若等三德分對五證也且列五義全乖小宗問經既屬小論主何以約大判答如下五意可以自明問論既通大為屬何乘答釋論隨經還從經判問小乘鹿園初轉那至涅槃復說耶答孤山云機緣有三一次第進入機
〔謂從鹿苑至法華者及法華未度至涅槃者〕
二始終聞大機三始終聞小機〔小機不息故常潰小〕由有始終聞小之機遂使今經尚名小教今謂雙林會上通有三機若次第入者自不住權乘其始終大者亦不妨聞大準知偏判於理未然且此教所興正存滅後以法華顯實化事已終涅槃談常殘機亦盡深悲未度具縛凡流故重整偏權而為誘掖故知末世修行必自權門雖學大乘同修遠離況經開會寧有異途矧乃聞常無非實道且夫四魔未伏六賊難降識想波騰紛然莫息我人岳立卓爾不移自非戒忍對治定慧調伏悟苦集而可棄慕道滅以知歸然後高蹈於大方直趨於寶所此乃諸佛出世之常範聖師弘闡之明規同法之儔庶幾裁鑒。 ^598b17

△二造譯人號。
orig::  ^599c20

馬鳴菩薩造
commentary::  ^599c22

次人號中馬鳴即西天二十四師第十二祖梵云阿溼矩沙此翻馬鳴按付法藏傳即富那奢弟子
〔據羅什本傳云是脇尊者弟子〕博通眾經明達內外辨才蓋世號辨才比丘月氏
〔音支〕國王伐中天竺國得之王欲悟諸羣惑餓馬七疋至於六日廣集內外沙門異學請為說法聞者開悟繫馬眾前以艸與之但垂淚聽法都無食想於是天下乃知非常以馬解法音故號馬鳴
〔能所合名〕或曰其馬垂淚悲鳴故曰馬鳴菩薩者具云摩訶菩提質帝薩埵此云大道心成眾生名通初後位有淺深然據馬鳴化跡必是地上聖人摩耶經云如來滅後六百歲時出世破諸邪見降伏外道等若據眾經所出有六不同勝頂經說佛成道十七日曾作外道問難於佛摩尼清淨經佛滅一百年出世變化功德經三百年摩耶經六百年即前所引常德三昧經八百年莊嚴三昧經說過去有一菩薩名為馬鳴明知大權示跡揚化餘如本傳須者尋看。
orig::  ^599c24

真諦三藏譯
commentary::  ^600a10

真諦者譯經圖紀云梵名波羅末陀此翻真諦西印度優禪尼國人來此翻經梁陳二代總譯經論五十餘部此論即其一焉以其博通大小故稱三藏譯即翻譯翻彼梵言以成華語在言有異於義無殊餘如常說。 ^600a12

△二申歸敬二初歸敬三寶二顯示述作初中二初一偈明佛法二一偈示法僧今初。
orig:: 
　　頂禮三世尊　無上功德海　哀愍度眾生
　　是故我歸命
commentary::  ^600a22

二申敬中初偈分三上二字能敬儀三世尊及下二句所敬境下一句示敬意也頂禮者以己所尊觸他至下卑敬之極頂即通目其首同於此方稽首稽顙但額至地耳三世尊者略舉化主十號之一三界化境竝是世間故云三世羣生共仰人天中勝故云尊也又解過現未來三世十方通皆歸敬以論中解義多約大乘故知所敬不局化主超出三乘故云無上自行化佗五分六度積劫修因成等正覺萬德莊嚴微塵相好是佛功德深廣難量故喻如海哀愍是佛心謂慈悲弘誓度是佛之方便即能度之教眾生即所度之機三世尊者表佛所證平等法身徧一切處含育萬有清淨湛然出過諸法故獨稱尊是法身德亦名斷德無上功德是佛報身即般若德亦名智德哀愍度生是佛應身即解脫德亦名恩德三身三德歎佛盡矣備此身德能為救護故下一句結云故我歸命罄捨所愛奉投於佛亦猶事君致身之義故云歸命。 ^600a30

△二一偈示法僧。
orig:: 
　　清淨深法界　增長修行者　世及出世間
　　我等皆南無
commentary::  ^600b14

次偈初句是法次句即僧下二句總示敬意法中二釋初約法性釋不為垢染故云清淨應用無窮源底叵得故云深也隨染淨緣軌成諸法十界依正因果差別故云法界此明廣也二約法門釋謂大小兩乘八萬法藏詮理化物無非出離白淨之法故云清淨智度大海唯佛窮底即是甚深條流次序各有限齊故云法界增長修行者總目三乘通為僧寶望果進功故云增長運智治惑故云修行世及出世間一句該上法僧法中世謂歸戒十善人天兩乘名為世也諦緣度等三乘聖道名出世也若局今經第二分是世間功德後五分竝出世功德僧中世謂二凡三賢出世即四果十聖等南無正音槃淡此翻我禮義云歸命佛德特異故須別明法僧義同所以合示故云皆也。 ^600b22

△二顯示述作二初一偈敘本懷二一偈顯功利今初。
orig:: 
　　我所建立論　解釋佛經義　為彼諸菩薩
　　令知方便道
commentary::  ^600b48

顯述作中初偈上半明造論約義科文隨文演義故云建立解釋者簡宗論也佛經義者簡餘人說也下半示造意諸菩薩者通目末代真修行者言令知者使開悟也方便道者顯示權乘同歸實道即下經中三學四諦種種法要求佛菩提莫不由此即經所謂汝等所行是菩薩道漸漸修學悉當成佛一論始終正用此意大權弘闡深體聖心諸說云云皆由未達略指大趣廣在後文。 ^600c8

△二一偈顯功利。
orig:: 
　　以知彼道故　佛法得久住　滅除凡聖過
　　成就自佗利
commentary::  ^600c22

次偈中初句躡前生下彼道即上方便道也下三句彰功益初是住持二乃破障三即成行上一護法下二利生初云久住者人能弘法相續不斷故次云凡聖過者過即惑業惑是業本且就惑論大小兩凡俱未破惑名凡過也小乘初果已去尚有思惑大教初地已去未盡無明名聖過也下云自佗利者菩薩所修無出二利若據造論則論主為自所被為他若約傳通則展轉相授以分自他此之三句撰述本懷大士弘通所存在此儻能流布為利何窮所以論首先歸敬者謂恐眾生無感容致障緣又以聖意難量有乖圓旨故須三寶巨力冥加諸論皆然其意類此。 ^600c30

△三釋正文二初標宗科判二牒經消釋今初。
orig::  ^601a4

此修多羅中建立菩薩所修行法有七分一序分二修習世間功德分三成就出世間大人功德分四顯示畢竟甚深功德分五顯示入證決定分六分別未入上上證為斷疑分七離種種自性清淨無我分。
commentary::  ^601a8

第三釋文初科修多羅者約三藏判也菩薩行法者以五乘簡也一代時教據能詮文不出有三大約別論則毗尼詮戒修多羅詮定毗曇詮慧若就通說則一一互兼故此經中備明三學旁通雖然必約正論所以論家首先標判又復所乘之法不出有五大約為言三歸五戒十善四弘為人天乘四諦十二因緣為聲聞緣覺乘六度萬行為菩薩乘若據今經本聲聞乘而論云菩薩者凡有五意一本如來出世意經云諸有所作常為一事唯以佛之知見示悟眾生故二順法華開會意經云汝等所行是菩薩道故三依涅槃重施意謂涅槃會中談常顯性決了權疑復恐滅後執實謗權故重施偏小則使未來執謗不起既聞常住同歸佛乘一切教門無復偏小故號出家菩薩真是聲聞論主弘通正存此意四流通應機意以偏小教門已經開廢末世愚昧人多聽從若附小宗必無承奉故西天此土諸祖聖師竝用大乘弘讚小教深符佛旨頗合機宜五大小相攝意謂若依小釋則不攝大機今從大判則大小俱攝略以五意宗旨坦然但學者專隅多封名相強生彼此未肯適從雖曰弘持寧知誹謗深須詳究勿事遲疑科分七分者從初至略說法要即序分也從於我滅後至以質直為本即第二分從當知多欲之人至是名不戲論為第三分從於諸功德至非導過也即第四分從汝等若於至決定無疑即第五分從於此眾中至而得歡喜即第六分從常當一心至末文即第七分七段科名隨文自釋常途三分起自彌天且是一端未可常定後人不曉例判羣經設有不全亦須曲取
〔孤山以是我最後等二句為流通〕當知科節隨經自殊豈得雷同例為一判請觀此論適足自明。 ^601a16

△二牒經消釋七初序分二修習世間功德分三成就出世間大人功德分四顯示畢竟甚深功德分五顯示入證決定分六分別未入上上證為斷疑分七離種種自性清淨無我分初中二初牒經二隨釋今初。
orig::  ^601b28

經曰釋迦牟尼佛初轉法輪度阿若憍陳如最後說法度須#CB02494;陀羅所應度者皆已度訖於娑羅雙樹間將入涅槃是時中夜寂然無聲為諸弟子略說法要。
commentary::  ^601b38

△二隨釋二初總分二別解今初。
orig::  ^601b44

論曰初序分修多羅顯示利益成就畢竟故是中成就畢竟有六種功德一法師成就畢竟功德二開法門成就畢竟功德三弟子成就畢竟功德四大總相成就畢竟功德五因果自相成就畢竟功德六分別總相成就畢竟功德。
commentary::  ^601b46

初序分者結集安布序起說經之由致若據諸經多有證信發起二序但臨終遺訓事異常時獨此一經序致全別據文所序發起正宗約義以求不無證信初標佛者主成就也娑羅樹間處成就也是時中夜時成就也為諸弟子眾成就也略說法要信成就也阿難結集必從佛聞是則兩序宛然自足但與眾經文異耳初科以經中所序出生入滅始末化事莫非利物故云顯示利益也至於埀滅化事已終故云成就畢竟也既施利益莫不成功故皆名功德。 ^601c8

△二別解六初法師功德二開法門功德三弟子功德四大總相功德五因果自相功德六分別總相功德初中二初總示二牒釋今初。
orig::  ^601c26

初成就畢竟有三種相一總相二別相三總別相總相者如經牟尼故別相者如經釋迦故總別相者如經佛故。
commentary::  ^601c34

初法師中初文三相總相對牟尼即法身別相對釋迦即應身總別相對佛上冥下應自他受用即報身以三相共為一號表一體即具三身故合姓名用彰實德稱之獲福其致在茲。 ^601c40

△二牒釋。
orig::  ^601c46

是中釋迦者示現化眾生巧便故復示家姓尊貴故牟尼者一切諸佛功德故復示自體清淨故。
commentary::  ^601c48

次科釋迦即如來族姓此翻能仁化眾生是仁即佛慈悲巧便是能即佛善權故云示現等西竺有四種姓攝一切姓一剎帝利
〔謂君王種〕二婆羅門三毗舍〔謂商賈種〕
四首陀〔謂農田種〕釋迦是剎帝利中一姓故云復示等諸佛出世善巧利物若土清淨人尚德行即於婆羅門姓中生若土穢濁人尚威勢即在剎帝利姓中生今釋迦出於濁世示生貴族使羣物畏敬率皆從化故次釋牟尼即如來名牟尼翻為寂默非心思故寂離言說故默即諸佛所證法身玅體故云一切等離相寂滅不為垢染故云自體等上句約人證下句示法體佛字不解者即上真應相冥為佛是故前云總別相也梵云佛陀此翻覺者準起信論覺有三義一者始覺即能證智二者本覺即所證理三者究竟覺即理智相冥本始不二具此三覺故名覺者有解者云總同諸佛別在釋迦或云佛是通號為總十中之一為別如是
〔云云〕從初為允。 ^602a4

△二開法門功德。
orig::  ^602a36

開法門成就畢竟功德者有二白淨法句一道場白淨法句二涅槃白淨法句此二白淨法前後二句顯示轉說義應知道場白淨法句者如經初轉法輪故涅槃白淨法句者如經最後說法故。
commentary::  ^602a38

二開法門中三初示句佛說教門無非出要故皆名白淨道場謂鹿園初成道處涅槃謂鶴林垂滅之時次此下點意道場最初涅槃最末故云前後云轉說者轉謂始為陳如三轉四諦一示相轉語云是苦
〔三界六道是苦果〕是集〔業惑是苦因〕是滅
〔空寂涅槃是樂果〕是道〔三學八正上是樂因〕二勸修轉云是苦汝應知是集汝應斷是滅汝應證是道汝應修三引證轉是苦我已知是集我已斷是滅我已證是道我已修自我之彼展轉無窮故名為轉以能轉故即喻如輪或云輪能摧物喻法能破惑又云能壞煩惱如轉王輪寶能壞怨歒故說謂涅槃會中復為須#CB02494;說八聖道得初果又廣說四諦成四果法門初啟將運無窮故在初名轉化事既畢俯顧殘機故最後名說論示經文二義差別故云應知三道場下配釋可解此與下科欲使人法成類故隔句取文。 ^602a46

△三弟子功德二初牒釋二總括今初。
orig::  ^602b26

弟子成就畢竟功德者示能受持二種白淨法門故成就自利益行故顯現如來快說法門功德故如經度阿若憍陳如故度須#CB02494;陀羅故。
commentary::  ^602b30

三弟子中初文三句懸釋初句受持白法即聞思也次句成就自利益行即修證也後句如來快說即教主授道無虗也上二句明資能稟教下一句示師能適機此顯經中前後度字阿若多是名此云解本際或翻無知
〔合云知無〕解與知竝能證智本際與無皆所證理憍陳如是姓此云火器其先事火從此命族據合先姓後名或是彼方所尚耳太子初入山時父王遣親族五人隨往一名陳如二名頞#CB16014;
〔簿迷反〕三名#CB02494;提四名十力迦葉五名摩訶拘利初度五人陳如最先得道故獨標之須#CB02494;陀羅此云好賢外道名也住鳩尸那城
〔此云角城有三角故〕年一百二十聞佛涅槃方往佛所聞法得道不忍如來入滅先自涅槃智論云過去阿僧祇劫有大樹林多有鳥獸野火來燒三邊俱起唯有一邊而隔一水眾獸窮逼逃命無地我於爾時為大身鹿以脚跨岸令眾獸蹈背而過皮肉盡壞以慈悲力忍之至死最後一兔來氣力已竭自強努力忍之令過過已背折墮水而死前得度者今諸弟子是最後一兔須#CB02494;陀羅是此舉涅槃會中最末度者。 ^602b36

△二總括。
orig::  ^602c26

此二句修多羅示八種成就故云何為八謂二種受持成就故二種白淨法門成就故二種自利益行成就故二種快說法門成就故。
commentary::  ^602c28

次科八種者開前初句為二受持是能受法門即所受自利是所成益快說是能成功初後各四無別異故。 ^602c34

△四大總相功德。
orig::  ^602c38

大總相成就畢竟功德者二八成就總故如經所應度者皆已度訖故。
commentary::  ^602c40

大總相中即上二句每句各四舉此始末攝盡中間一化所度之機故云二八等即下經云應可度者若天上人間皆悉已度是也。 ^602c44

△五因果自相功德二初總示二牒釋今初。
orig::  ^602c48

因果自相成就畢竟功德者有四種自相一因自相如經娑羅雙樹間故二因共果自相如經將入涅槃故三總自相如經是時中夜故四果自相如經寂然無聲故。
commentary::  ^603a4

五因果中初科謂未滅為因已滅為果四句示相各別無濫故皆云自相始往雙樹涅槃之處故云因相將入涅槃者涅槃會上放光入定臥牀示疾等皆為示現入滅將入是因涅槃是果故云因共果相中夜是入滅之時表住中道二種中道通含因果故云總相寂然無聲正是入滅故云果相娑羅此翻堅固以冬夏不改故上枝相接下根相連一榮二枯故云雙樹準涅槃後分林間縱廣十二由旬天人大眾咸皆徧滿經云爾時世尊於七寶牀右脇而臥頭枕北方足指南方面向西方後背東方娑羅樹林四雙八隻西方一雙在如來前東方一雙在如來後北方一雙在如來首南方一雙在如來足此則四方各有一雙至佛涅槃已東西二雙各合為一樹南北二雙各為一樹垂覆寶牀慘然變白如白鶴枝葉華果悉皆枯悴等若三卷泥洹云佛語阿難汝可往娑羅林中見有雙樹孤在一處洒掃其下使令清淨安處繩牀令頭北首此則兩向止有一雙以大本六卷悉對大機雙卷三卷竝是小教大小二機所見各異今經但云雙樹則教限可知矣。 ^603a12

△二牒釋。
orig::  ^603b2

於中總自相者遠離二邊故成就二種中道故一者正覺中道二者離正覺中道是中離正覺中道者即果自相應知此果有二種一者自性無說離念涅槃果二者遠離覺觀涅槃果故。
commentary::  ^603b4

次科初釋總相離二邊者即外道凡夫斷常二見又云二乘住空菩薩著有佛皆離故中道一體在世入滅故分二種例如小教有餘無餘二種涅槃也是中下次釋果相自性無說者體離言詮故說由念起離念故無說對經無聲也遠離覺觀者性非思慮故覺觀是動遠離故無動對經寂然也此之二句探序如來說經已後即入涅槃據文次第合云於娑羅雙樹間將入涅槃為諸弟子略說法要乃至經末云是我最後之所教誨是時中夜寂然無聲若不爾者豈得說經之後都無結絕之詞結集之家祇於序中備序始末故正宗之後更無流通又雙林所說通諸涅槃欲顯此經正當中夜臨滅際說故先序之即後分云爾時世尊寢臥寶牀於其中夜入第四禪寂然無聲於是時頃便般涅槃又復論中科為果相明二種涅槃顯是如來入滅之相人多不曉或謂先寂定後說法或云於無記中假名字說等如是妄傳深乖經旨。 ^603b12

△六分別總相功德。
orig::  ^603b44

分別總相成就畢竟功德者分別人法二位差別故人位差別者上首眷屬差別故如經為諸弟子故法位差別者世間出世間法等故如經略說法要故。
commentary::  ^603b48

六分別總相者人法是總相各有二別故云分別人中如目連身子等名為師首名上首弟子即諸上首所有徒眾名眷屬弟子法中世出世者如前已解。 ^603c6

△二修習世間功德分二初結前標後二牒文解釋今初。
orig::  ^603c14

已說序分次說修習世間功德分此功德有三種一者修習對治邪業功德二者修習對治止苦功德三者修習對治滅煩惱功德。
commentary::  ^603c18

第二分下即入正宗修習世間功德下列三科即是三道今修對治破此三道離四趣苦位在兩凡故名世間若論斷證為道方便聖道基本則為出世功德矣。 ^603c24

△二牒文解釋三初對治邪業二對治止苦三對治滅煩惱初中二初標章二牒釋今初。
orig::  ^603c30

對治邪業功德者。
commentary::  ^603c34

△二牒釋四初依根本戒二方便遠離戒三戒能生功德四勸修利益初中二初舉經二釋義今初。
orig::  ^603c36

經曰汝等比丘於我滅後當尊重珍敬波羅提木叉如闇遇明貧人得寶當知此則是汝大師若我住世無異此也。
commentary::  ^603c42

△二釋義三初釋比丘二釋滅後三釋木叉今初。
orig::  ^603c48

論曰此修多羅中每說比丘者示現遠離相故復示摩訶衍方便道與二乘共故又於四眾亦同遠離行故。
commentary::  ^604a2

初治邪業根本戒中初釋比丘言每說者通指一經列比丘處例同此釋文有三句初云示現遠離者比丘三名初翻怖魔怖四魔故
〔一五陰二煩惱三死四天〕二云乞士捨憍慢故三云破惡除業惑故此三名義皆遠離相也次云摩訶衍此翻大乘方便道者謂諸菩薩志願雖殊而入道階漸竝同聲聞皆修遠離故云與二乘共也後云四眾者天人龍鬼謂在家二眾龍天八部亦皆厭世同修出離已上三句包攝涅槃會中大小道俗人非人類無不備足初句即當教道眾次句大乘菩薩眾後句人天雜眾欲明比丘之號不局聲聞取其所修皆受斯目方顯遺教普被羣機故知此經在聲聞則為本教在菩薩則為方便道論從大判前偈甚明始見論家毫髮無濫豈有聖師不辨大小由來傳述任情妄判或判為大者則不曉經文或判在小者則全迷論旨云云異論無足敘之來學聽尋何由曉悟嗚呼。 ^604a8

△二釋滅後。
orig::  ^604a40

於我滅後者此言示現遺教義故不盡滅法故。
commentary::  ^604a42

次釋滅後中二句釋之初句點示經題如前已引次句反釋以云於我滅後則顯法身常在不滅即五百問云肉身雖去法身在世是也。 ^604a44

△三釋木叉三初釋名義二顯功用三示利益今初。
orig::  ^604a48

以不盡法清淨法身常為世間作究竟度故如經當尊重珍敬波羅提木叉故此木叉亦是毗尼相順法故復是諸行調伏義故依如來不滅法身自體解脫說波羅提木叉。
commentary::  ^604b4

三木叉中初科為二初略示上二句指木叉法體不盡法身者諸佛皆有生法二身生身有滅法身不滅不滅有二一本性法身永無生滅二修成法身有生無滅即戒定慧等五分功德從因至果聚集為身今指木叉即此身也下二句明遺囑之意常為世間者流及未來無窮已故作究竟度者能使羣生越生死故此句即示木叉義也經中尊重珍敬四義差別功德高勝故尊利益弘深故重保借不失故珍謹奉不慢故敬波羅提木叉此翻別別解脫或云處處解脫者皆謂過境無量隨持得脫又復隨境防護無非趣果故也此木叉下二重釋又二初會名毗尼翻律律即是教調伏是戒戒即是行木叉果號而諸律中名通教行故作此釋五分律云分別名句木叉此即舉果以目教也今云毗尼相順者以果由教剋故得目教為木叉也又四分律云木叉者戒也此即舉果以目行也今云諸行調伏義者由別解脫調伏義同故得目戒為木叉也依如來下次顯體前示木叉但云不滅法身於義未顯故的指之謂此木叉即是果佛修成解脫功德還以己證轉示羣生故云依法身說也則知所受戒體全佛法身所以持之則功德極深毀之則罪報尤重囑令珍敬豈不遵承準知木叉得名有二在機則名別別解脫前云作究竟度是也在教則是自體解脫即此文是也。 ^604b12

△二顯功用。
orig::  ^604c10

依此法身得度二種障故一者有煩惱闇障二者空無善根障得度煩惱暗障者如盲得眼相似法故如經如闇遇明故得度空無善根障者滿足財寶相似法故如經貧人得寶故。
commentary::  ^604c14

次科二種障者一切眾生在生死中具足煩惱盲無所見失者善根貧無福慧唯此木叉能破二障一能破惡二能成善斷惡則業惑俱喪成善則定慧由生對合經文了然可見。 ^604c22

△三示利益。
orig::  ^604c28

餘者示現波羅提木叉是修行大師故如經當知此則汝大師故又示住持利益人法相似故如經若我住世無異此也故。
commentary::  ^604c30

三中餘者指盡後文又為二段初釋師義師有多別佛為開法救世大師和尚闍黎受業教授悉得名師今此木叉軌範羣生依承得度故彰別號謂之修行大師又下次釋人法相似人即是佛法即木叉以佛在世專用木叉軌物安眾佛雖云滅此法常存但使稟承何殊佛在方見木叉住持之益嗟今道眾撥棄戒科謂言通達無師無法沈墜何疑詳此文庶幾一悟。 ^604c36

△二方便遠離戒三初標章二舉經三釋義今初。
orig::  ^605a2

依根本清淨戒已說次說方便遠離清淨戒。
commentary::  ^605a6

△二舉經。
orig::  ^605a8

經曰持淨戒者不得販賣貿易安置田宅畜養人民奴婢畜生一切種植及諸財寶皆當遠離如避火阬不得斬伐艸木墾土堀地合和湯藥占相吉凶仰觀星宿堆步盈虗歷數算計皆所不應節身時食清淨自活不得參豫世事通致使命呪術仙藥結好貴人親厚媟慢皆不應作當自端心正念求度不得包藏瑕疵顯異惑眾於四供養知量知足趨得供事不應畜積。
commentary::  ^605a10

△三釋義二初釋總標二釋別相今初。
orig::  ^605a26

論曰此中方便遠離淨戒者護根本淨戒故如經持淨戒者故。
commentary::  ^605a28

二方便戒釋義中初文護根本者護謂能護即此方便戒對經持字根本是所護即前木叉體對經淨戒字。 ^605a32

△二釋別相二初雙徵二別釋今初。
orig::  ^605a36

云何護根本何者是根本。
commentary::  ^605a38

別相中雙徵能護所護之相發起廣文。
△二別釋二初明護根本戒二是根本戒初中二初總分二別釋今初。
orig::  ^605a40

護根本戒者今說二種何等為二一者不同凡夫增過護二者不同外道損智護。
commentary::  ^605a46

初總分二護凡夫營塵俗事故多增過非不損智外道起分別見則多損智非不增過今竝遠離故皆云不同也然遮戒無量且舉喜犯略示數條禁微防著故云護也。 ^605b2

△二別釋二初不同凡夫增過護二不同外道損智護初中二初通舉二牒釋今初。
orig::  ^605b8

不同凡夫增過護者有十事。
commentary::  ^605b14

△二牒釋二初別釋十〔如文〕二釋喻今初。
orig::  ^605b16

一者方便求利增過如經不得販故二者現前求利增過如經不得賣故三交易求利增過如經不得貿易故若依世價無求利心不犯賣買法式如毗尼中廣說四者所居業處求多安穩增過如經不得安置田宅故五者眷屬增過如經不得畜養人民故此示外眷屬非同意者何故不但言人而復說民者以其同在人中於善法不了畜之生漏故六者難生卑下心增過如經不得畜奴婢故七者養生求利增過如經不得畜畜生故八者多事增過如經不得一切種直故九者積聚增過如經及諸財寶故十者不順威儀反損眾生增過如經不得斬伐艸木懇堀地故。
commentary::  ^605b18

初中別釋有十初云方便求利者戒疏云為利故收為利故出爭價而高為販是也經中不得二字貫下十過二現前求利者戒疏云為利而取故減前價名買為利故出強增其價是賣經不明買義攝其中如下所指三交易求利者謂以物相博準律捨墮中以寶相易或以物易寶則犯貿寶若以衣物相易或以寶貿衣則犯販賣經舉貿易通含二戒若依下明開貿寶永制販賣容開律不犯中聽五眾出家人交貿應自審定不應共相高下如市道法若非五眾令淨人貿又五分云使人易時應作念云寧使彼得我利我不得彼利等皆無犯也賣買下指廣經中說律名隨經之律律內說經名隨律之經止可略提不宜廣涉故此互指述作明規章記之家多不知此學律者通經則廣張律相宗經者引律則散漫無歸覿此論文足為龜鏡四中所居業處即是田宅田以充口宅以居身皆為求安而生過漏準諸經律田宅及下人民奴婢畜生種植財寶竝是妨道皆入八不淨中出家為道不許別人時通僧用廣有開制如律所明五中初牒釋此下簡示五眾同類名內眷屬和合無外名同意者此外生過故不聽畜何下徵意人即居常淨人民謂繫屬官者如僧祇畢陵伽在聚落自泥房王與使人三反不受云若能盡壽持五戒奉齋然後受之又十誦王與五百人守竹林寺等以其下釋所以謂若但言人恐收不盡既同流俗例不畜之六中難生畢下心者因畜婢僕則多憍慢故七中養生求利者為出賣故縱非為利律亦不開八多事者田園種植事非一故九積集者集即是聚十中二過不順威儀者非尊重故損眾生者傷物命故薩婆多論云堀地壞生制有三益一不惱眾生二止誹謗三大護佛法佛若不制國王大臣役使比丘由佛制故王臣息心不復役使令靜緣修道是名大護。 ^605b40

△二釋喻。
orig::  ^606a8

此十種增過修行菩薩宜速遠離不應親近避大火聚相似法故如經皆當遠離如避火阬故。
commentary::  ^606a10

釋喻中經文在第十過前論家從義故在後結論文上下多從義判不為文局學者須知文結十種或有論本取下參預世事為十一種然參預等自屬根本身處木叉豈得兼前方便戒耶今依古本以十為定又束此十總為三種前三貪求過中六畜積多事過後一乖儀過修行菩薩速遠離者此所謂摩訶衍方便也然今經本是化教論中但云菩薩則知通被道俗非局比丘不可專用律文橫判持犯律唯制道故有犯科經乃通含但論業行多見紊亂故特點之。 ^606a14

△二不同外道損智護。
orig::  ^606a32

不同外道損智護者謂世間分別見故此分別見有五句十種分別如經合和湯藥乃至皆所不應故遮異見故。
commentary::  ^606a36

次損智護中世間分別見謂邪心計挍求利活命竝非出世正智故也五句即五種見一中各兼兩別故離為十初句湯藥為二飲汁為湯丸散為藥次句占相為二卜術為占辨形氣察聲骨為相用此二法以知吉凶第三星宿為二星即五星六耀宿即二十八宿
〔音秀〕謂觀天象預識灾詳第四句盈虗為二推步謂推算日月星辰行步而知盈虗之數第五歷算為二歷謂陰陽律歷算謂度物知數如世算法斗秤尺寸井田步畝不待細數以術可知
〔有合為一而云歷敷有陰陽吉凶為二者非〕經文皆所不應一句通結十過遮異見者即上十種分別也然上所判竝謂邪求若以濟物為心假術通道適時用捨誰曰不然故法開深窮方脈一行善達陰陽但未俗澆浮多專俗務心存規利口說行慈永陷邪流深乖正業勿攀高跡妄自矜持且順聖言急須遠離。 ^606a42

△二是根本二初標分二牒釋今初。
orig::  ^606b22

何者是根本者此示根本有二種一者行法根本故二者行處根本故。
commentary::  ^606b26

次明是根本標分中行法根本即前根本戒正是所護之法體以無別行處但是於三業處行上法體次顯能持所持之異又彰受體隨行之殊故兩分耳
〔有謂行法根本下無釋文止是懸科或云科上損智護者不看本論故致穿鑿〕。 ^606b30

△二牒釋二初通釋二種二別釋行處今初。
orig::  ^606b36

行法根本者波羅提木叉故行處根本者身口意故於身口意行處行波羅提木叉故節身時食等示現身口意行處波羅提木叉故修行菩薩當知三處波羅提木叉無復有餘解脫故。
commentary::  ^606b40

次科通釋中初指行法次明行處者三業是能持木叉為所持所持無量總依七支七支即是三業故三業處得名根本節身下舉經示意只此三處清淨便為解脫故云無復有餘等。 ^606b48

△二別釋行處三初身處木叉二口處木叉三意處木叉初中二初總分二別釋今初。
orig::  ^606c6

身處波羅提木叉有五種解脫三種障對治二種不應作不作故。
commentary::  ^606c12

初身處總分中五解脫如後釋前三重障故須對治後二輕過但令不作。 ^606c16

△二別釋二初五種障過二五種解脫今初。
orig::  ^606c18

一者佗求放逸障此障對治如經節身故二者內資無厭障此障對治如經時食故三者共相追求障此障對治如經清淨自活故四者自性止多事如經不得參豫世事故五者自性尊重不作輕賤事如經不得通致使命故後二句示現不應作不作。
commentary::  ^606c22

別釋中初科不節身故他求放逸不時食故內資無厭足不自活故共相追求此三妨道故說為障又出家遠世本不多事人天師表體自高尚故二種不應皆云自性也節身二過他求謂奔逐利名放逸謂縱恣情欲衣是外資食為內資從且至中名時食中後已去為非時食共相追求謂請謁餉遺以圖供給參預世事謂混同俗務通致使命謂傳信走使律開為三寶事持書并父母病人繫閉牢獄等看書持往者得。 ^606c32

△二五種解脫。
orig::  ^606c48

云何五種身解脫一者外緣身解脫二者內緣身解脫三者自相緣身解脫四者眾事緣身解脫五者遠離異方便緣身解脫五種解脫中初句總餘句別應知。
commentary::  ^607a2

次五解脫中離上五過即為五脫初外緣脫者不佗求故二內緣脫者不非時食故三自相脫者不追陪故四眾事脫者不多事故五異方便脫者不為賤事離機巧故下示總別初句總者以下四脫皆屬節身故餘四別者各不相收故。 ^607a10

△二口處木叉二初總示二別釋今初。
orig::  ^607a18

口處波羅提木叉者有二種邪語不應作不作。
commentary::  ^607a22

二口木叉總示中二種邪語者語不自發必有所從故依人法而生口過內懷不正故竝名邪。 ^607a24

△二別釋二初依邪法語二依邪人語今初。
orig::  ^607a26

一者依邪法語有二種不應作一邪術惱眾生語二依邪藥作世辯不正語如經呪術仙藥故。
commentary::  ^607a30

別釋中依邪法者呪與仙藥二皆屬法故惱眾生者呪詛厭禱禁伏龍蛇捉毒唾腫之類律中開學呪腹中蟲呪毒等為自護不為活命故仙藥仙謂暇金石艸木等藥或練津鼓氣以為長生不死須假言辭虗構誑惑故云世辯不正也。 ^607a34

△二依邪人語。
orig::  ^607a42

二依邪人語亦二種不應作一者與族姓同好多作鄙洩語二者親近族姓多作我慢語如經結好貴人親厚媟慢皆不應作故。
commentary::  ^607a46

二依邪人者經謂貴人即大姓權豪輕視佛法者初與結好巧言令色故作鄙洩語既與親友附勢陵物故作我慢語鄙洩謂諂#CB02439;妄悅之言好字去呼媟謂親狎也皆不應作一句總誡四語可知。 ^607b4

△三意處木叉二初總示二別釋今初。
orig::  ^607b10

意處波羅提木叉者有六句說三種障對治三種不應作不作。
commentary::  ^607b14

三意木叉中總示有六重輕各半三四二句在後第五一句在前從義類故。 ^607b18

△二別釋二初三種障對治二三種不應作初中二初牒釋三種二釋後一今初。
orig::  ^607b20

一者多見他過障犯自淨心故此對治如經當自端心故二者邪思惟障不能自度下地故此對治如經正念求度故三者於受用眾具中無限無厭足障故此對治如經於四供養知量知足故。
commentary::  ^607b26

三種障中初科人多自迷喜見他過見即是障還犯自心故令正已即略教云但自觀身行若正若不正邪思惟者攀緣妄念皆不正故具縛凡夫未入外凡故云下地亦名薄地未得五停總別念處故不能度正念即觀行也受用眾具即下四事受用無限故須知量貪積無厭故令知足。 ^607b34

△二釋後一。
orig::  ^607b44

此供養有二種一者於身分中供養謂飲食衣服臥具湯藥供養身分故二者於心分中供養謂不共心供養無厭足心供養二事相違心供養等分心供養此四種心供養癡亂眾生常受用故不知節量故若入三昧分者知量故若入道分者知足故。
commentary::  ^607b48

次別釋中有二初約身分四事可知次心分中不共即嗔心對違境故無厭即貪心對順境故二事相違即癡心非違非順故三心竝起為等分即是三毒單具為四眾生常受用者謂以此四資養自心結業增惑受生死苦以無三昧故不知量未入聖道故不知足入三昧分者謂外凡已去觀智觀察明見心過故云知量入道分者即大小聖人發智斷惑永絕心過方名知足三昧或云三摩提此翻為觀此科由屬意處木叉故加後釋末世修治最為精要諸師註述例皆削之造道不深未窮此理循文誦語何足為能。 ^607c10

△二三種不應作。
orig::  ^607c30

三種不應作不作者一者不汙淨戒不受持心垢故如經不得包藏瑕疵故二者遠離無緣顯己勝行令他不正解故如經顯異惑眾故三者遠離貪覆心貯積眾具故如經所得供事不應畜積故。
commentary::  ^607c32

三不應中初不汙戒者以汙戒覆藏則受心垢故瑕疵即喻毀犯玉病曰瑕人病為疵二無緣顯勝者此示有緣則暫開故多論云凡顯德有二一為名利
〔此謂無緣如經所誡〕二為佛法眾生〔此即有緣護法利生〕三貪覆心謂貪求藏覆不知止故古疏問云何以性重都無誨耶有云前木叉中總包五篇者或云囑輕以況重者此由不了論意故致妄釋且根本木叉體即七支性業重惡易知故不別舉方便遠離制遮護性遮多難識故略提喜犯勗令謹護論家明分二戒即簡遮性不同豈得性戒都無文耶又世之講者皆嫌論意難明竝謂經文易解此由心不涉道學不駐功止用麤情臆度聖語將同世典一往消通況論主聖師理無隱味不思綆短翻怒汲深雖復操觚實同摸象略提大要用示來蒙謂經如知病處方論似診脈示病識病用藥疾無不瘳故經文盡說對治論中多明障過請將此意試考彼文則從古遲疑渙如冰釋矣。 ^607c40

△三二戒能生功德三初標示二舉經三釋義今初。
orig::  ^608a24

已說從根本戒次說根本戒與從戒俱解脫能生諸功德故。
commentary::  ^608a28

△二舉經。
orig::  ^608a32

經曰此則略說持戒之相戒是正順解脫之本故名波羅提木叉依因此戒得生諸禪定及滅苦智慧。
commentary::  ^608a34

△三釋義三初釋略說二釋正順三釋正功德今初。
orig::  ^608a38

論曰從戒是戒相故不可廣說顯示略說應知如經此則略說持戒之相故。
commentary::  ^608a42

第三明二戒功德釋中初科從戒者從字去呼方便遠離為獲根本故云從也是戒相者謂前根本木叉是其法體從戒多別故云戒相微細難知故不可廣此且一往對分若論遮性各具體相應知據經語勢總結前科論節于後欲貰下文。 ^608a46

△二釋正順二初總標二別釋今初。
orig::  ^608b6

戒是正順者此言示現從戒義故於此彼處說從有二種一者從根本戒二者從根本所起成就戒。
commentary::  ^608b10

次文總標中經云戒是正順者言此從戒是隨順解脫之法隨順即是從義於此彼處說從有二者彼即前文此即當科一順前根本二順後解脫以經中解脫之本一句義通前後望前則謂此從戒順本法體即名法體為解脫本在今則謂此從戒成後解脫即目從戒為解脫本。 ^608b14

△二別釋二初從根本戒二根本所起戒今初。
orig::  ^608b24

從根本者示現順根本無作波羅提木叉如向己說故。
commentary::  ^608b28

初科根本無作即法體也如向說者指上科也。
△二根本所起戒。
orig::  ^608b32

從根本所起成就者示現後際解脫因中際從戒生故如經解脫之本故戒是解脫體能正度故如經故名波羅提木叉故此言示現能度身口意惡彼岸成就三業解脫故。
commentary::  ^608b36

次文從根本者謂嚴持從戒護前根本由此從戒而得解脫故云所起成就也示現下牒釋初釋本義初稟法體名前際次起從戒為中際終得解脫為後際後際解脫因今從戒而生故指從戒為解脫本戒是下釋名上句標下句釋體是淨法止業滅惑莫不由之故云正度即解脫也前根本戒從果得名欲彰從戒同彼立號故特結之此下轉釋正度之義戒如舟船無始生死為此岸身口意惡為中流三業解脫為彼岸在因則隨分解脫至果即究竟解脫故一切諸佛皆有三不護是也。 ^608b44

△三釋生功德。
orig::  ^608c16

能生諸功德者示現有色解脫功德無色解脫功德彼二相違解脫功德皆從彼生故如經依因此戒得生諸禪定及滅智慧故。
commentary::  ^608c18

三中有色即四禪定無色即四空定四禪脫欲有四空脫色有故皆云解脫功德此釋諸禪定也出離空慧反上二有故曰彼二相違此釋滅苦智慧也經中依因者依謂依託禪智依止故因即因由定慧由生故滅苦即世出世果以空破有故云滅苦。 ^608c24

△四勸修利益三初標示二舉經三釋義今初。
orig::  ^608c34

次說勸修戒利益故。
commentary::  ^608c36

△二舉經。
orig::  ^608c38

經曰是故比丘當持淨戒勿令毀缺若人能持淨戒是則能有善法若無淨戒諸善功德皆不得生是以當知戒為第一安穩功德之所住處。
commentary::  ^608c40

△三釋義二初總標二別釋今初。
orig::  ^608c46

論曰云何勸修戒利益於中有五種勸。
commentary::  ^608c48

第四勸修總標中修即是持利益謂有善法住安穩處也。 ^609a2

△二別釋五〔如文〕。
orig::  ^609a4

一者勸不失自體如經當持淨戒故二者勸不捨方便如經勿令毀缺故三者勸遠離諸過身口意業常集功德故如經若人能持淨戒是則能有善法故四者勸知多過惡者於身口意中一切時不能生功德故如經若無淨戒諸善功德皆不得生故五者顯示持戒菩薩於所修行三種戒中有如是得失者我當住安穩處不住不穩處如經是以當知戒為第一安穩功德之所住處故此言正示現勸修利益勝義故。
commentary::  ^609a6

別釋中初云自體即根本戒二不捨方便即遠離戒三遠離諸惡躡上二戒能滅惡也身口意集功德者此明生善也百論云惡止善行義之次第即此意也四中勸知等者既不止惡善無以生理數然也五中三種戒即三業處木叉也如是得失者指上二科持戒則生善滅惡永脫二死故云安穩處毀戒則多惡失善必墜三途故云不安穩處截惡運善超凡趣聖勿高於戒故云第一安穩功德處也初與二別指二戒三與四通示二戒持犯得失五即總上得失以勸修捨。 ^609a22

△二對治止苦二初結前生後二隨文解釋今初。
orig::  ^609a40

已說修習對治邪業功德次說對治修習止苦功德是中苦有三種一者根欲放逸苦二者多食苦三者懈怠睡眠苦是三種苦三昧樂門對治應知。
commentary::  ^609a44

次明止苦中文列三苦苦是報障即此色心眾苦所依總名苦果然苦相眾多取其偏重且列三相初散後眠中間兼具皆謂逼惱色心招集來果皆不適意故云苦也三昧對治如下備出。 ^609b2

△二隨文解釋三初根欲放逸苦二多食苦三懈怠睡眠苦初中二初總標二別釋今初。
orig::  ^609b8

云何根欲放逸苦對治。
commentary::  ^609b14

初總標中根是五根欲即意根即約六根以分兩苦。 ^609b16

△二別釋二初根放逸苦二欲放逸苦初中二初舉經二釋義今初。
orig::  ^609b18

經曰汝等比丘已能住戒當制五根勿令放逸入於五欲譬如牧牛之人執杖視之不令縱逸犯人苗稼若縱五根非唯五欲將無崖畔不可制也亦如惡馬不以轡制將當牽人墜於阬陷如被賊害苦止一世五根賊禍殃及累世為害甚重不可不慎是故智者制而不隨持之如賊不令縱逸假令縱之皆亦不久見其磨滅。
commentary::  ^609b22

△二釋義二初通釋所護二別釋能護初中二初牒釋二簡辨今初。
orig::  ^609b36

論曰根放逸者是苦因苦果故依淨戒三昧方便攝念對治故如經已能住戒當制五根故。
commentary::  ^609b40

別釋中初根放逸釋所護中初文苦因謂集業苦果謂惑報依淨戒者即躡前文對經初句三昧方便等即指當科對經次句又淨戒攝念即下戒念護三昧方便即下智護。 ^609b44

△二簡辨。
orig::  ^609c2

何故但說五根示現色非色別故復示意根中有五根二種對治故云何二種一者動念對治故二者不動念對治故。
commentary::  ^609c4

次科初句徵以經中前文但說五根別簡意根在後而不合明故須辨釋示下釋通有二義五根是色法意屬心法故云非色欲彰二別故特分之二復示下謂五根是別互不相通意根是總通緣非礙相續過去二種五塵皆意所緣則顯意中通攝五根總別既殊對治各異故不可合所以下分二種治法動念對治即當科戒念智護治根苦也不動念對治即後科三種三昧治欲苦也。 ^609c10

△二別釋能護二初戒念對治之益二智護對治初中二初有戒念之益二無戒念之失初中三初總示二別釋三通結今初。
orig::  ^609c24

戒念護根利益相似法故如經勿令放逸乃至犯人苗稼故。
commentary::  ^609c32

次釋能護戒念益中初文戒念二種即能護根即所護前後凡言相似法者即是譬喻指物為比故云相似。 ^609c36

△二別釋。
orig::  ^609c40

身戒清淨故種種色不放逸牧牛相似法故正念成就故種種心不行執杖相似法故。
commentary::  ^609c42

次科二節初明戒護戒通三業身是總相故云身戒種種色即五根也牧牛者牧即訓養牧人喻戒牛喻五根次明念護種種心即五識也執杖即喻正念。 ^609c46

△三通結。
orig::  ^610a4

以戒念成就故三昧方便及正受功德無減無失故不犯苗稼相似法故。
commentary::  ^610a6

三中三昧方便即觀慧正受即禪定此二功德由戒念生戒念既成故無減失無減謂不減少無失謂不全失苗稼即喻定慧功德。 ^610a10

△二無戒念之失三初明氣分滋廣二釋無治難治三釋過重今初。
orig::  ^610a16

復示無戒念失上上者氣分成就難對治故如經若縱五根非唯五欲將無崖畔不可制也故。
commentary::  ^610a20

次明失中初科無戒念者釋經縱五根也失上上者釋無涯也因縱五根隨緣造業惡徧法界如海無際故氣分成者釋不可制也謂習惡成性非治能加故。 ^610a24

△二釋無治難治。
orig::  ^610a30

次說無對治難對治惡馬相似法故如經亦如惡馬不以轡制將當牽人墜於坑陷故。
commentary::  ^610a32

次科無對治謂無戒念如馬無轡難對治謂惡習力強如馬牽人坑陷即喻惡道陷即坑穽或作塪苦感反義同。 ^610a36

△三釋過重。
orig::  ^610a40

復示過重相似不相似又因果深苦無量世故示現先際中慎故如經如被害苦止一世五根賊禍殃及累世為害甚重不可不慎故。
commentary::  ^610a42

三中初釋上四句相似謂如被劫害不相似謂一世累世又下釋下二句初釋害重示現下次釋勸慎先際謂未對境前常須防慎故
〔慎字有本作順非也〕上之三段初明現惡增廣次明來報墜墮後明受報無窮共顯上文失上上義也。 ^610a48

△二智護對治二初總示二隨釋今初。
orig::  ^610b8

向說戒念護今說智護故。
commentary::  ^610b12

次智護中戒捉念縛智護即慧殺三昧即慧也。
△二隨釋二初治重障二治輕障今初。
orig::  ^610b14

智者三昧觀故彼是三昧重障故如經是故智者制而不隨故護彼如害命相似法故如經持之如賊不令縱逸故。
commentary::  ^610b18

治重障中三昧觀者釋經制而不隨文中兩言彼者竝指五根隨緣馳散故是三昧障能害慧命故護如賊持即是護謂防護也。 ^610b24

△二治輕障。
orig::  ^610b28

重者既如是輕者云何制是中輕者謂細相習障故於此處有時則有無時則無故不作意起故如經假令縱之故勢無自立故如經皆亦不久故性是無對不相見故如經見其磨滅故是中云何立見示現依見時說故彼無見故滅見故。
commentary::  ^610b30

次治輕中初躡前徵起是下正釋細相習障此謂久修對治或時遺忘瞥然妄起此處即五根處時有時無不常有故不作意起非心思故勢無自立治力勝故性無對者非根塵故不相見者起時未見見時已滅故是中下釋疑疑云既不相見那云見其滅耶示下釋通謂知覺之時說名為見其實性非對礙故云彼無見既無所見能見不立故云滅見。 ^610b40

△二欲放逸苦三初標示二舉經三釋義今初。
orig::  ^610c6

次說欲放逸苦對治。
commentary::  ^610c10

△二舉經。
orig::  ^610c12

經曰此五根者心為其主是故汝等當好制心心之可畏甚於毒蛇惡獸怨賊大火越逸未足喻也譬如有人手執蜜器動轉輕躁但觀於蜜不見深阬譬如狂象無鈎猿猴得樹騰躍踔躑難可禁制當急挫之無令放逸縱此心者喪人善事制之一處無事不辨是故比丘當勤精進折伏汝心。
commentary::  ^610c14

△三釋義二初釋欲本二釋對治今初。
orig::  ^610c26

論曰是中欲苦者心性差別故亦是苦因苦果故示現種種色苦依彼而有故如經此五根者心為其主故。
commentary::  ^610c28

次明欲放逸釋中初科心性差別如下四種苦因苦果義同前文故云亦也種種色即是五根依彼有者根從心起心總諸根故是主也。 ^610c34

△二釋對治二初釋經總意二別示三昧障法今初。
orig::  ^610c38

應知自他生過故勤遮故如經是故汝等當好制心故。
commentary::  ^610c42

次科釋總意中自佗生過自即是心佗謂五根。
△二別示三昧障法二初標列二隨釋今初。
orig::  ^610c46

何故勤遮示現此心三昧障法故何者是三昧相云何障法相三昧相者有三種一者無二念三昧相二者調柔不動三昧相三者起多功德三昧相故障法相者亦有三種一者心性差別障二者輕動不調障三者失諸功德障。
commentary::  ^611a2

別示中標列三昧在前綴上文故三障在後接後文故據經則先障法後三昧治法合爾故。 ^611a12

△二隨釋二初三種障法二三種三昧初中三初心性差別障二輕動不調障三失諸功德障初中二初通示二別釋今初。
orig::  ^611a14

心性差別障者如經心之可畏甚於毒惡獸怨賊大火越逸未足喻也故。
commentary::  ^611a22

隨釋三種障心性差別障中通示可解。
△二別釋二初釋法二釋喻今初。
orig::  ^611a26

是中差別者貪等四種差別故修無二念三昧者於此差別處可畏應知。
commentary::  ^611a30

次科釋法中貪等四者且約單具故分四種二合有三則為七毒然此且據毒本為言若論所起一一毒中無量差別云應知者誡令明識也。 ^611a34

△二釋喻。
orig::  ^611a38

四種譬喻相似法故復示不相似大可畏故。
commentary::  ^611a42

釋喻中此之四物世間可畏隨舉一物可喻四心或可約義別對諸毒毒蛇喻貪惡獸喻瞋怨賊喻癡大火喻等分不相似者此四極惡止喻少分故云未足也。 ^611a44

△二輕動不調障三初總舉二別釋三雙示治法今初。
orig::  ^611b2

輕動不調障者如經動轉經躁如是等故。
commentary::  ^611b6

第二障中初文轉動謂隨緣不攝對經動轉輕躁及下猿猴得樹等三句共四句也不調謂俍戾自居對經但觀於蜜下三句也。 ^611b8

△二別釋二初釋輕動障二釋不調障今初。
orig::  ^611b12

於中動轉者示現諸根中轉識動故復速疾故猿猴相似法故。
commentary::  ^611b16

別釋輕動中識依根起隨境轉變故云轉識此釋動轉復速疾者即釋輕躁猿猴輕逸可以喻焉經中踔字丑教反有音為眺於義亦通。 ^611b20

△二釋不調障。
orig::  ^611b24

但觀於蜜者示現有曀不見未來故深阬者障礙義故是障礙有二種一者生處障礙二者修一切行時因苦不能成就障礙狂象相似法故。
commentary::  ^611b28

次不調中但觀蜜者觀謂欲心蜜即欲境欲障淨心如目有曀曀字合作翳不見未來即下二礙深阬截路可喻障礙生處礙者欲障善報故修行困苦礙者欲障善因故在法則欲情無制不見惡報惡因由之墜陷在喻則如狂象無鈎不顧前阬故致墮落法喻難曉不免曲釋。 ^611b34

△三雙示治法。
orig::  ^611b44

急挫者示現抑入無動處故無令放逸者顯示攝入調伏聚故。
commentary::  ^611b46

示治法中初釋急挫抑入無動處即下不動三昧治上輕動障次釋無放逸攝入調伏聚者即下調柔三昧對上不調障挫則臥反摧也抑遏也。 ^611c2

△三失諸功德障。
orig::  ^611c6

失諸功德障者如經縱此心者喪人善事故。
commentary::  ^611c10

三中喪善事者即失禪定智慧三乘因果功德。
△二三種三昧。
orig::  ^611c12

無二念三昧相者如經制之一處故起多功德三昧相者如經無事不辨故調柔不動三昧相者如經當勤精進折伏汝心故。
commentary::  ^611c16

次三種三昧配上可見後三昧中折伏二字折對調柔伏對不動然前列三種三昧次第相由此對經文故少不次。 ^611c22

△二多食苦三初標章二舉經三釋義今初。
orig::  ^611c26

已說根欲苦對治次說多食苦對治。
commentary::  ^611c30

△二舉經。
orig::  ^611c32

經曰汝等比丘受諸飲食當如服藥於好於惡勿生增減趣得支身以除飢渴如蜂採花但取其味不損色香比丘亦爾受人供養趣自除惱無得多求壞其善心譬如智者籌量牛力所堪多少不令過分以竭其力。
commentary::  ^611c34

△三釋義二初示障法二明對治今初。
orig::  ^611c44

論曰多食者三昧障故食有二種何等為二一者身食二者心心數法食。
commentary::  ^611c46

二多食苦示障中身食者謂一切有形之食能資身力故能資所資俱是色法心心數法食者心即心王數即意思等即前四種心供養也以心數法食能資心王故能資所資皆是心法。 ^612a2

△二明對治二初明二種三昧二示六種功德今初。
orig::  ^612a8

若多段食難止息故去禪定遠故是心心數法食者欲界相違法中方便對治故復示第一義心三昧中盡故成就無食三昧故。
commentary::  ^612a12

次對治中初科為二初明身食言段食者亦名摶食謂有形段可摶墮故難止息者身既不調心則昏亂禪定難成故云去遠也此下合云成就小食三昧故傳文訛脫義必具之對下可見是下次明心食心數是欲界亂業三昧是定業故曰相違即下用平等觀對治也第一義心即下平等法身體性寂滅出過諸法名第一義得此三昧心心數盡故云無食。 ^612a18

△二示六種功德三初通列二別配三牒釋今初。
orig::  ^612a32

如是二種三昧有六種功德何等為六一者受用對治功德成就二者平等觀功德成就三者究竟對治功德成就四者顯示平等觀功德相似成就五者不虗受功德成就六者知時功德成就。
commentary::  ^612a36

次科通列可解。
△二別配。
orig::  ^612a44

此六種功德顯示成就二種三昧第一第五第六功德成就顯示少食三昧故餘者三種功德成就顯示無食三昧故。
commentary::  ^612a46

次別配中身心二食一一各具三種功德每一三中各成一種三昧則有二也。 ^612b4

△三牒釋六〔如文〕。
orig::  ^612b6

受用對治功德成就者如經汝等比丘受諸飲食當如服藥故平等觀功德成就者如經於好於惡勿生增減故究竟對治功德成就者如經趣得支身以除飢渴故此示平等法身攝平等觀究竟無飢渴故顯示平等觀功德相似成就者如經如蜂採花但取其味不損色香比丘亦爾故是中不損者示現非壞法觀故不虗受功德成就者如經受人供養自除惱故知時功德成就者如經無得多求壞其善心故多求者示現心心數法多三昧功德不現前故籌量牛力等示知時相似法故示現知時有二種一者方便時計挍故二者成就時相應故示多食過故。
commentary::  ^612b8

牒釋初受用中律中具有四藥食味為時藥諸漿為非時藥酥蜜等為七日藥艸木金石不任為食者為盡形藥前之三藥通歸飲食謂受上三藥當如有病服盡形耳然盡形中亦有甘肥美味今取苦澀辛辣不已而服此心相應即為受用對治功德也
〔舊記至此廣辨四藥不知宗故〕二平等觀者以食有美惡心容增減增謂食嗜減即嫌惡誡令等觀即堪受施若準律鈔食有三種於上食起貪是地獄因下食起瞋是餓鬼因中食起癡是畜生因翻此三毒成三善根今云增減未必起毒但是於好惡境生分別念即非平等也三究竟對治者前明對境起觀此明觀成理顯故云究竟此示平等法身攝平等觀者謂色身有飢渴故令趣爾以食支持反顯法身本無飢渴既無飢渴則知平等由體平等是以前令修平等觀因理立觀由觀趣理故云攝也四顯示相似中蜂喻比丘採華喻受食但取味者喻上支身不損色香喻心無增減故下釋云非壞法觀是也
〔南山戒疏釋略教偈不壞色香云喻不多求壞俗士信與此不同不煩和會〕
已上三種第二明正觀三示觀成四舉喻顯此明由平等觀而成無食三昧也五不虗受中取除惱者惱謂飢渴為療形苦以成道業故非虗矣如明了論受用飲食當離四過一喜樂過貪味求安二食醉過身心力強三求顏色過樂於光悅四莊嚴身過樂得肥充六知時中初法說心心數法多者謂多求也三昧不現前者謂壞善心也次喻顯中智者用牛不令過分行者受食不可求多用牛過分則損力受食多求損三昧
〔舊記以牛力喻檀越非也〕示現下釋知時相作意對治為方便時故云計校三昧現前為成就時故云相應也增一阿含佛說偈云多食致病苦少食氣力衰處中而食者如秤無高下此之三種第一示離過五顯所為六明節量此明由對治法而成少食三昧也。 ^612b30

△三懈怠睡眠苦三初標章二舉經三釋義今初。
orig::  ^612c44

已說多食苦對治次說懈怠睡眠苦對治。
commentary::  ^612c48

△二舉經。
orig::  ^613a2

經曰汝等比丘晝則勤心修習善法無令失時初夜後夜亦勿有廢中夜誦經以自消息無以睡眠因緣令一生空過無所得也當念無常之火燒諸世間早求自度勿睡眠也諸煩惱賊常伺殺人甚於怨家安可睡眠不自驚悟煩惱毒蛇睡在汝心譬如黑蚖在汝室睡當以持戒之鈎早屏除之睡蛇既出乃可安眠不出而睡是無慙人慙恥之服於諸莊嚴最為第一慙如鐵鈎能制人非法是故比丘常當慚恥勿得蹔替若離慚恥則失諸功德有愧人則有善法若無愧者與諸禽獸無相異也。
commentary::  ^613a4

△三釋義二初示障法二釋經文今初。
orig::  ^613a24

論曰懈怠睡眠若對治者不疲倦思惟對治故是中何故懈怠睡眠共說障法示現懈怠者謂心嬾惰故睡眠者身悶重故此二相順共成一苦故五種定障中共說故。
commentary::  ^613a26

三明睡眠苦示障中初略示治法不疲倦思惟即下精進觀察二種對治也是下徵釋二障合明之意初徵示現下次釋有二義初約相順釋由心嬾惰令身悶重故五下引證釋五種定障即指五蓋一貪二嗔三癡四睡眠五掉悔由睡眠中無別懈怠故知共說。 ^613a34

△二釋經文二初總示二牒釋今初。
orig::  ^613a44

於中起睡眠有三種一從食起二從時節起三從心起若從食及時節起者是阿羅漢眠以彼不從心生故無所葢故。
commentary::  ^613a46

釋文總示中從食起者飽醉困悶故從時起者夜暗昏冥故從心起者躭樂無時故前二從佗緣生是身患也後一從煩惱起是心惑也凡夫學人具有三種無學聖人苦依身在故有前二已斷五葢則無第三故云無所葢也。 ^613b4

△二牒釋二初合治前二二別治第三今初。
orig::  ^613b12

是三種睡眠中初二種以精進對治無有時節故無始來未曾斷故復示聖道難得故如經汝等比丘晝則勤心修習善法無令失時初夜後夜亦勿有廢中夜誦經以自消息無以睡眠因緣令一生空過無所得也故。
commentary::  ^613b16

牒釋中論以初一節經合治前二從當念下別治後一前中初標治法無下釋經文初二句釋從初至消息無有時節者晝夜不廢故初中後夜以五更分之中夜正因故令誦經調伏睡思故令消息毗尼母云比丘貪著睡眠廢捨三業佛言食人信施不應懈怠夜二時中應坐禪誦經一時中以自消息是名臥法
〔論中許睡又以睡為消息與此不同〕復示下釋無以睡眠等文聖道之言教在二乘論通佛道。 ^613b26

△二別治第三二初總示二別釋今初。
orig::  ^613b40

自餘修多羅示現第三從心起睡眠對治故是中對治有二種。
commentary::  ^613b44

次別治第三總示中自餘修多羅者即後經文也〔孤山指為他經者非〕。 ^613b48

△二別釋二初思惟觀察對治二淨戒對治初中二初觀五陰無常二觀陰等常害今初。
orig::  ^613c2

一者思惟觀察對治觀諸生滅壞五陰故如經當念無常之火燒諸世間故復示求禪定智慧度所度故如經早求自度勿睡眠也故。
commentary::  ^613c6

別釋中思惟觀察即定慧後是淨戒即用三學共治睡蓋思惟對治中初科又二初正觀世間有二一器世間即依報國土二有情世間即正報眾生
〔智論明三世間即開有情為五陰眾生耳〕器世間則成壞相摩四時變異有情則生死相待念念遷流若論無常實該依正今云壞陰且據有情令觀五陰故云諸世間也復示下明求度禪智為能度世間是所度故云度所度也。 ^613c12

△二觀陰等常害。
orig::  ^613c26

復次觀察陰界入等常害故是中可畏求自正覺故如經諸煩惱賊常伺殺人甚於怨家安可睡眠不自驚悟故。
commentary::  ^613c28

次科初釋上二句陰界入者釋諸煩惱也若取次第合云陰入界此三科法從本色心開合有異開心合色為五陰
〔一色四心受想行識〕開色合心為十二人色心俱開為十八界
〔於上意根分出六識〕此之三法體是苦報發業增惑損傷慧命故云常害是下釋後三句是中可畏者謂陰等如怨也求自正覺者謂須警悟不使侵害也。 ^613c34

△二淨戒對治二初淨戒對治二慚愧對治初中二初示過明治二遠離安穩今初。
orig::  ^613c46

二者淨戒對治謂禪定相應心戒故六種境界心安住自心故可畏如蛇相似法故如經煩惱毒蛇睡在汝心譬如黑蚖在汝室睡故淨心戒對治故如經當以持戒之鈎早屏除之故。
commentary::  ^614a4

次淨戒對治中初文初標簡禪定相應者即定共戒六下次牒初釋所治過六識妄心隨塵起滅結成妄識名境界心積習膠固潛伏淨心故云安住等上是釋法可畏下釋譬妄識如蚖淨心比室非觸不發故如睡焉次明能治法戒有治力故喻如鈎鈎可除蛇戒能治毒。 ^614a12

△二遠離安穩。
orig::  ^614a22

復示遠離故安穩故如經睡蛇既出乃可安眠故次說下地相似安穩無對治故如經不出而眠是無慙人故。
commentary::  ^614a24

次科又二初明聖人已斷煩惱故云遠離不為結業所縛故云安穩經中舉喻對之可解次明凡夫具足煩惱故云下地無對治者蚖不出也相似安穩謂縱意而眠也貪著世樂無思出要故曰無慚人也。 ^614a30

△二慚愧對治二初明治法勝二勸修莊嚴今初。
orig::  ^614a38

又示治法勝能令自地清淨莊嚴亦令佗地無過故如經慚恥之服於諸莊嚴最為第一慚如鐵鈎能制人非法故是中最為第一者示現勝餘戒莊嚴故。
commentary::  ^614a42

次慚愧中初科牒釋治法勝者即慚愧二法恥即是媿或云天見其隱故慚天人見其顯故恥人然經文前後趣舉不必強分令自地清淨莊嚴謂自行潔白美德外彰故喻如服佗地無過謂人畏清嚴無敢縱惡故喻如鈎服能嚴身鈎能制物以喻慚恥利己兼人始彰最勝大雲經云夫慚愧者即是眾生善法衣服是也是中下點示奉持淨戒亦是莊嚴即婆沙云戒如瓔珞老少中年服常好故然無慚恥豈能奉戒用茲比挍勝劣可知。 ^614a48

△二勸修莊嚴。
orig::  ^614b16

是故比丘等為明何義示現勸修勝莊嚴故常修故復示遠離者損自地故如經若離慚恥則失諸功德故復示有無得失故如經應知。
commentary::  ^614b20

次科初總示常下別釋有三初勸常修經云常當慚恥無暫替故替即廢也次勸不可離失功德者雜含云有二淨法能護世間即慚愧也則知無慚萬行俱失三觀得失得謂有慚愧則有善法失謂無愧同於禽獸大悲深切遺茲極訓諸有聞者寧不動心必憤斯言而能自勵可謂勇猛丈夫真佛子矣。 ^614b26

△三對滅煩惱二初標舉二隨釋今初。
orig::  ^614b38

已說修習對治止苦功德次說修習對治滅煩惱功德於中有三種障對治示道義應知。
commentary::  ^614b40

第三滅煩惱功德標云三種者即嗔慢諂也慢諂是癡慢中兼貪三毒備矣示道義者謂忍辱謙卑質直。 ^614b44

△二隨釋三初治嗔恚障二治憍慢障三治諂曲障初中二初舉經二釋義今初。
orig::  ^614b48

經曰汝等比丘若有人來節節支解當自攝心不令嗔恨亦當護口勿出惡言若縱恚心則自妨道失功德利忍之為德持戒苦行所不能及能行忍者乃可名為有力大人若其不能歡喜忍受惡罵之毒如飲甘露者不名入道智慧人也所以者何瞋恚之害破諸善法壞好名聞今世後世人不喜見當知瞋心甚於猛火常當防護無令得入劫功德賊無過瞋恚白衣受欲非行道人無法自制瞋猶可恕出家行道無欲之人而懷瞋恚甚不可也譬如清冷雲中而霹靂起火非所應也。
commentary::  ^614c4

△二釋義二初總標二牒釋今初。
orig::  ^614c24

論曰是中初障對治者瞋恚煩惱障對治故示現堪忍道故。
commentary::  ^614c26

初段總標中瞋恚是障忍是對治堪謂智力堪任忍即抑忍苦受眾聖所行故云道也。 ^614c30

△二牒釋四初示行安苦道二顯示安樂道三明過患常護四世出世間法相違初中三初明對治二示障法三顯行勝今初。
orig::  ^614c32

修行菩薩住堪忍地中能忍種種諸苦惱故無輕重對治故如經汝等比丘若有人來節節支解當自攝心無令瞋恨故此示幻化法身成就故又復口行清淨常作輭語故如經亦當護口勿出惡言故。
commentary::  ^614c40

牒釋安苦道中初文修行菩薩通命末代住堪忍地者有云初地或云地前三賢雖依教相分辨地位然經言支解葢舉深況淺論云忍地乃引聖勵凡使未修者斆修已修者進益豈得推功上位抑絕來蒙今謂但能行忍雖是凡夫亦得名為住堪忍地種種苦者惡言毀辱刀杖打害以至支解猶須忍之而無所簡故云無輕重對治也經云節解節即是段支謂支分此下點意示幻化者謂觀身虗偽知苦從緣無所惱故法身成就者謂攝心無瞋清淨平等故又復等者以支解不動是身業攝心即意業心既無瞋口亦須護故下云三業淨也。 ^614c48

△二示障法。
orig::  ^615a22

復說自他利道德障法故如經若縱恚心則自妨道失功德利故。
commentary::  ^615a24

次科道德二字對上自佗二利瞋障自利對下則自妨道復障利佗對下失功德利瞋是本惑能障聖道又復違生障於化導。 ^615a28

△三顯行勝。
orig::  ^615a32

顯示功德智慧二種心行淨故挍量勝諸眷屬行故如經忍之為德持戒苦行所不能及故於中行者三昧功德苦對治故三種業清淨及挍量勝相示行安苦道應知。
commentary::  ^615a34

三中初牒釋功德即佗利智慧即自行反上二障故云行淨忍辱持戒俱是苦行但戒禁情欲非對違惱不及於忍以其同類故名眷屬於中下總示前科以顯功勝三昧即觀身知苦等三昧為能治苦即所治故云苦對治安忍眾苦故云安苦道或可懸對後文揀異治苦淨業是事行對下真如是理觀對事止息名安苦道即生滅法門觀理空寂名安樂道是無生法門約位則前淺而後深據行則由事而造理更欲委明恐煩且止。 ^615a42

△二顯示安樂道二初釋堪忍二釋不堪忍今初。
orig::  ^615b10

次說真如觀清淨顯示安樂道故成就觀智大人力故如經能行忍者乃可名為有力大人故。
commentary::  ^615b14

安樂道中初文真謂體離虗妄如則性非差別智冥此理敻絕塵勞故言清淨成就觀智謂有力也丈夫即大人也南山云丈夫者建心慕遠清節不羣卓然風霜不改其操鏗然憂喜未達其心方名丈夫堪為釋子必逐世浮沈任情喜怒則志同兒女豈號大人下文所謂不名入道智慧人也。 ^615b18

△二釋不堪忍二初通示二牒釋今初。
orig::  ^615b28

又顯示不入丈夫力成就者無智慧觀故依相違顯勝應知如經若其不能歡喜忍受乃至智慧人也故。
commentary::  ^615b32

次科通示中此示不忍顯上能忍故云依相違等。 ^615b36

△二牒釋。
orig::  ^615b38

是中不歡喜者無信入觀故惡罵之毒者示無生法門相中不如法受故甘露者示無生法自體相相似法故於中道者示智慧自體故。
commentary::  ^615b40

牒釋中初釋不歡喜無信入者若信忍德則喜修故次釋惡罵諸法體寂本自無生迷惑不了妄分善惡謂言惡罵故云不如法受也示無生自體者由此法勝如天甘露味中最上故於下釋入道由慧入道道為慧本故云自體此竝順釋反顯不能。 ^615b46

△三明過患常護二初通示二牒釋今初。
orig::  ^615c8

復說過患事常護故如經所以者何如是等故。
commentary::  ^615c10

三明過中初科從所以者何至人不喜見即說過患事從當知瞋心下至無過瞋恚即明常護也。 ^615c12

△二牒釋。
orig::  ^615c14

於中諸善法者自利智慧相故好名聞者利他善法名稱功德故人不喜見者自他世無可樂果報故於中防護有二種何等為二一者護自善法如防火相似法故二者護利他功德防護賊相似法故。
commentary::  ^615c18

次科自利智慧者以不名入道之人故利他名稱者以失人歸敬之心故聞字去呼自佗世者自即今世他即後世善果名可樂惡果名不可樂樂字去呼次釋常護火由內發賊是外侵配上二利昭然可見。 ^615c26

△四世出世間法相違二初世間法二出世間法今初。
orig::  ^615c34

復示世間功德違順法中有受用故未畢竟相違故如經白衣受欲非道行無法自制瞋猶可恕故於中無法者無白淨法對治故。
commentary::  ^615c38

四明相違中初科違順法者瞋因違起喜從順發白衣隨世故有受用釋經受欲等也又復無法但能自制故非畢竟相違釋經可恕也恕謂容恕於下點示白淨法謂戒定三昧等。 ^615c44

△二出世間法。
orig::  ^616a2

次示出世間道於世間受用二法中一向相違故如經出家行道無欲之人而懷瞋恚甚不可也故餘者顯示道分中不應有相似法故如經譬如清冷雲中霹#CB15439;起火非所應也故。
commentary::  ^616a4

次科出世間受用二法即上違順行道有法不當受用故云一向相違餘下喻顯清冷雲喻出家行道霹#CB15439;起火喻懷瞋恚理所不當故云非所應也。 ^616a12

△二治憍慢障三初標章二舉經三釋義今初。
orig::  ^616a18

次說第二煩惱障對治道。
commentary::  ^616a20

△二舉經。
orig::  ^616a22

經曰汝等比丘當自摩頭已捨飾好著壞色衣執持應器以乞自活自見如是若起憍慢當疾滅之增長憍慢尚非世俗白衣所宜何況出家入道之人為解脫故自降其身而行乞耶。
commentary::  ^616a24

△三釋義二初釋遠離二釋挍量初中二初總舉二別釋今初。
orig::  ^616a32

論曰第二煩惱障對治道者示現自無尊勝心成就輕賤身心行故遠離貢高煩惱故於中有七句行遠離。
commentary::  ^616a36

第二治憍慢障初科總舉無尊勝心者由自尊己故起憍慢此示煩惱之本也輕賤身心行者降志謙卑也治法既成煩惱即息故云遠離。 ^616a42

△二別釋七〔如文〕。
orig::  ^616a46

一者於上上尊勝處最先折伏故常應自知故如經汝等比丘當自摩頭故二者於餘處莊嚴不受用故如經已捨飾好故三者於衣服處對治為好心故如經著壞色衣故四者自己受用具常自持故如經執持應器故五者於內外受用事不作餘生過方便故及自調伏故如經以乞自活故六者智慧成就當自觀察故如經自見如是故七者對治成就遠離微起故如經若起憍慢當疾滅之故。
commentary::  ^616b2

別釋中初文頭是一身之表納塵之要故云上上尊勝處凡出家人率先剪削毀其形好故云最先折伏誡令自摩欲使常知也二中除上首飾故云餘處莊嚴即身所服用帶佩金玉等物三中對治為好心者即貪愛也出家遠世服壞色衣即青黑木蘭三如法色壞世好色故云壞色或云如物故壞故云壞色廣辨衣體如毗尼中四中自己受用具者一盋自給不兼佗故常自持者不與僕侍示聖儀故居則安於好處行則串於左肩乞則擎於掌內應器有謂體色量三皆應法故或云盋為應供之器故云應器五中內外受用謂飲食衣服內外兩資經營貯積追陪赴請俱能生過唯乞食法清淨活命宜思聖範竭力行之六中當觀察者省前五事故云自見如是七中初心行人未能盡滅不無暫起覺即觀察故云疾滅憍謂縱任於己慢即倨傲於他。 ^616b18

△二釋校量。
orig::  ^616b48

餘者明何義故示現校量自降伏者不應起憍慢故障礙先後際功德故如經增長憍慢尚非世俗如是等故。
commentary::  ^616c2

次科初總釋言校量者道俗相比也易曰謙尊而光卑而不可踰禮云傲不可長欲不可縱則知憍慢非俗所宜既自降伏不當輒起故云不應等障下牒釋先際功德即出家入道也後際功德謂解脫也若縱憍慢則始終二際功德不生故云障礙。 ^616c8

△三治諂曲三初標章二舉經三釋義今初。
orig::  ^616c18

次說第三障對治。
commentary::  ^616c20

△二舉經。
orig::  ^616c22

經曰汝等比丘諂曲之心與道相違是故宜應質直其心當知諂曲但為欺誑入道之人則無是處是故汝等宜當端心以質直為本。
commentary::  ^616c24

△三釋義二初明遠離諂曲二釋誡勸初中三初釋障法二釋對治三釋不相應今初。
orig::  ^616c30

論曰第三障對治者示現根本直心遠離諂曲煩惱障故於身口意中自違彼故如經汝等比丘諂曲之心與道相違故。
commentary::  ^616c34

三治諂曲明遠離中初科初總示根本直心者以能出生道心故名根本於下牒釋凡愚自昧三業動用還欺自心足恭面柔是身諂巧言令詞是口諂方便計校是意諂三皆邪曲而本於意故但云心自違彼者彼即是道道非邪曲故與相違。 ^616c40

△二釋對治。
orig::  ^616c48

復示違道障對治故如經是故宜應質直其心故。
commentary::  ^617a4

次科違道障即諂曲也對治謂質直也質故無諂直故無曲。 ^617a6

△三釋不相應。
orig::  ^617a8

又復相違法道分時中不應有故如經當知諂曲但為欺誑入道之人則無是處故是中欺誑者心口俱時不實用故。
commentary::  ^617a10

三中諂誑違道名相違法道唯質直不應諂曲對經可知是下點示諂通三業必起於心多由於口故云心口不實也。 ^617a16

△二釋誡勸。
orig::  ^617a20

餘者示現直心是道心本故如經是故汝等宜當端心以質直為本故。
commentary::  ^617a22

次釋誡勸指後經文故言餘者道心由直心而生故直心為道心之本楞嚴云十方如來同一道故出離生死皆以直心淨名云直心是道場今云端心者此勸攝之令正然後三業動用皆須質直。 ^617a26

△三修習出世間大人功德二初總標二隨釋今初。
orig::  ^617a34

已說修習世間功德分次說修習出世間大人功德分大人功德分有八種一切大人常用此以自覺察故長養成就方便畢竟故。
commentary::  ^617a38

第三分總標中結前生後可知一切大人即目菩薩以揀二乘教雖在小論取深意例判大行又據首標建立菩薩所修行法則一經始末悉大人行豈唯此分乎孤山云三乘聖人悉曰大人者誤也即前所謂大道心眾生亦云大士士即是人譯語小異安有小聖反名大耶八大人覺經云如此八事乃是諸佛菩薩大人之所覺悟非唯此經一切經論凡標大人皆為揀小學者宜知常用覺察勤修習故長養成就不退失故長養方便是因即前七段成就畢竟是果即第八段如第七段結文自見。 ^617a44

△二隨釋八初無求功德二知覺功德三遠離功德四不疲倦功德五不忘念功德六禪定功德七智慧功德八畢竟功德初中二初舉經二釋義今初。
orig::  ^617b16

經曰汝等比丘當知多欲之人多求利故苦惱亦多少欲之人無求無欲則無此患直爾少欲尚應修習何況少欲能生諸功德少欲之人則無諂曲以求人意亦復不為諸根所牽行少欲者心則坦然無所憂畏觸事有餘常無不足有少欲者則有涅槃是名少欲。
commentary::  ^617b24

△二釋義二初總示二別釋今初。
orig::  ^617b36

論曰是中第一大人成就無求功德知覺多欲過故於中說所知覺有五種相。
commentary::  ^617b38

初功德中標云無求是所修行多欲即所覺過但常照察未必對過下皆類此。 ^617b42

△二別釋五〔如文〕。
orig::  ^617b44

一者知覺障相謂煩惱業苦三種障故如經汝等比丘當知多欲之人多求利故苦惱亦多故此示迴轉不息故二者知覺治相成就遠離三種妄想故如經少欲之人無求無欲則無此患故三者知覺因果集起相成就無量行故如經直爾少欲尚應修習何況少欲能生諸功德故四者知覺無諸障畢竟相三障畢竟故如經少欲之人則無諂曲以求人意亦復不為諸根所牽故五者知覺畢竟成就相般若等三種功德果成就故如經行少欲者心則坦然無所憂畏觸事有餘常無不足有少欲者則有涅槃是名少欲故。
commentary::  ^617b46

別釋中初文煩惱對多欲業對多求苦對苦惱此三種障展轉相續故云迴轉不息此即釋上三多字也二中三種妄想即上三障言遠離者反上三多為三無故患即是苦三中因果集起者出世因果起自少欲謂能生也無量行者即上因果謂諸功德也經云直爾等舉獨況兼顯勝申勸四中前文但云三無此中的示所無之相指出病根故云畢竟相也諂曲是煩惱求人是業諸根所牽是苦五中顯示少欲修成之益故云畢竟成就相般若等三即解脫法身三德之果般若觀照故坦然無畏對上無諂也解脫絕縛故有餘常足對上無求也法身體寂故究竟涅槃對上不為諸根所牽也坦謂平坦不求自足故無憂畏觸事謂隨時所須皆為過分
〔舊記以心坦然配法身者非〕是名一句結指上文下皆例爾。 ^617c20

△二知覺功德三初標章二舉經三釋義今初。
orig::  ^617c48

復次說第二大人知覺功德。
commentary::  ^618a4

△二舉經。
orig::  ^618a6

經曰汝等比丘若欲脫諸苦惱當觀知足知足之法即是富樂安穩之處知足之人雖臥地上猶為安樂不知足者雖處天堂亦不稱意不知足者雖富而貧知足之人雖貧而富不知足者常為五欲所牽為知足者之所憐愍是名知足。
commentary::  ^618a8

△三釋義二初釋對治苦因果二釋三種差別初中二初正釋二對簡初中二初治苦因果二成清淨因果今初。
orig::  ^618a18

論曰第二大人知覺功德者成就知足行故對治苦因果故如經汝等比丘若欲脫諸苦惱當觀知足故是中惱者示現煩惱過從苦生故。
commentary::  ^618a24

第二功德初治苦因果者即經苦惱二字苦即現果惱謂當因令觀知足即是對治是中下點示言煩惱過從苦生者過即是業此謂三道展轉相生惑業生苦苦生惑業三世因果相續無窮也。 ^618a30

△二成清淨因果。
orig::  ^618a36

復說清淨因果成就治法故如經知足之法即是富樂安穩之處故。
commentary::  ^618a40

次科清淨因果無貪故富無惱故樂即清淨因也近脫三途遠超二死故得安穩處即清淨果也。 ^618a44

△二對簡。
orig::  ^618a46

若如是者二種知覺云何差別此中示現初知覺者遠離佗境界事故知足者於自事中遠離故。
commentary::  ^618b2

次對簡中初徵起少欲知足二種相濫故此下釋通少欲於佗物不求知足於自事不縛雜心論云少欲未來境
〔謂未得者即他境事〕知足現在境又云現在不取一錢難未來捨輪王位易則知二行前劣後優昔人妄以佗境界事註當觀知足以自事遠離註安穩之處今時講師猶將傳授能說所聽冥然莫知毀法誑人不畏來報悲夫。 ^618b6

△二釋三種差別二初總示二別釋今初。
orig::  ^618b18

復次有三種差別示現知足不知足故。
commentary::  ^618b22

次釋差別總示中三種別者即下處事法也。
△二別釋三〔如文〕。
orig::  ^618b24

一者於何等何等處受用差別故二者於何等何等事受用差別故三者於何等何等法中無自利有自佗利差別故如經知足之人雖臥地上如是等如經應知。
commentary::  ^618b28

別釋中初何等處者即經雖臥地上猶為安樂雖處天堂亦不稱意故二何等事者即如經雖富而貧雖貧而富故三何等法者如經常為五欲所牽為佗憐愍故無自利者為欲牽也有自他利者自既知足憐愍於他故文中一一雙牒何等者示現差別義故。 ^618b36

△三遠離功德三初標章二舉經三釋義今初。
orig::  ^618b46

次說第三大人遠離功德。
commentary::  ^618c2

△二舉經。
orig::  ^618c4

經曰汝等比丘若求寂靜無為安樂當離憒閙獨處閒居靜處之人帝釋諸天所共敬重是故當捨己眾佗眾空閒獨處思滅苦本若樂眾者則受眾惱譬如大樹眾鳥集之則有枯折之患世間縛著沒於眾苦譬如老象溺泥不能自出是為遠離。
commentary::  ^618c6

△三釋義二初分門二隨釋今初。
orig::  ^618c16

論曰第三大人遠離功德於中三門攝義應知一者自性遠離門體出故二者修習遠離門方便出故三者受用諸見門常縛故。
commentary::  ^618c18

第三功德分門中自性遠離者謂心體本淨無我我所故云體出修習遠離者智慧觀察捨棄故云方便出受用諸見即計我我所故云常縛初示空理二明修捨三出過患。 ^618c24

△二隨釋三初自性遠離門二修習遠離門三受用諸見門初中二初總標二別釋今初。
orig::  ^618c30

自性遠離門者示現四種對治。
commentary::  ^618c36

△二別釋四〔如文〕。
orig::  ^618c38

一者我相執著障對治如經汝等比丘若求寂靜無為安樂故於中寂靜者示法無我空無為者無相空故安樂者無取願空故二者我所障五眾亂起無次第故此障對治如經憒閙故三者彼二無相障此障對治如經獨處閒居故四者無為首功德障以其無可重法故此障對治如經靜處人帝釋諸天所共敬重故。
commentary::  ^618c40

初自性門別釋中初示我執經以三空治之亦名三解脫門寂靜是空法無我者五蘊等法本無有我眾生妄計但有虗執知執虗妄即見我空無為對無相我體既空即無有相不見體相寧有取捨須用三空共破一我二中五眾即五陰譯語不同陰是覆義眾即聚義經云五眾之生滅是也色心粉擾故云亂起前破我執既顯我空此治我所知五眾法緣生無性方離憒閙
〔有將五眾作徒眾釋者幾許誤哉〕三中彼二無相即我我所二皆空寂妄計喧動故云障也獨處治我所閒居治我執四中無為首功德即上二空不了為障故無可重出離空法諸天所敬帝釋具云釋迦因陀羅此云能主能為天主故居須彌山頂欲界第二天非獨帝釋諸天皆爾如上竝約心觀以釋在事則離喧居靜約法則破障證空然濁惡凡愚我人壯盛未窮空理宜求靜緣佛話經云比丘在聚落身口精勤諸佛皆憂比丘在山息事安臥諸佛皆喜是知道雖無在行必從緣故大小兩乘皆稱靜處遠塵離染息俗歸真自昔諸師率多罔胃乃謂此段唯誡初心又謂喧靜一如豈須用此斯皆不知分量謗佛違經翻矜鄙俗常談特背殷勤嚴誡塞三乘路開四趣門引誤來#CB15166;為害非小勉之。 ^619a6

△二修習遠離門。
orig::  ^619a48

修習遠門者遠離我我所不復集生故如經是故當捨己眾佗眾故方便慧成就如法而住故如經空閒獨處故善擇智成就遠離起因故如經思滅苦本故。
commentary::  ^619b2

次修習門中遠離我我所者經中己眾即我佗眾即我所此用空法破二障也
〔舊云自佗弟子者非〕方便慧成者已離二障也如法住者住空寂也善擇智成者釋經思字即思慧也遠離起因者釋滅苦本即修慧也此之二障能生諸苦故云苦本。 ^619b8

△三受用諸見門三初明起障二明生見三喻沈溺今初。
orig::  ^619b16

受用諸見門者樂集我我所生起自佗心相惱故如經若樂眾者則受眾惱故。
commentary::  ^619b20

三諸見門中初科樂集我我所者釋經上句謂不捨己佗二眾此即生見根本也生起自佗等者釋經下句謂分別彼我是非勝負心境互勞堅執滋廣不能自安即所起之見也。 ^619b24

△二明生見。
orig::  ^619b30

諸見集生生已自害大樹相似法故如經譬如大樹眾鳥集之則有枯折之患故。
commentary::  ^619b32

次科諸見謂邊邪我法六十二見等能傷正慧故云自害樹譬自心鳥喻諸見枯折譬自害。 ^619b36

△三喻沈溺。
orig::  ^619b38

復示無出離相煩惱業生故老象溺泥相似法故如經世間縛著沒於眾苦譬如老象溺泥不能自出是為遠離故。
commentary::  ^619b42

三中煩惱業生釋經世間縛著如老象也業必招果故云沒於眾苦如溺泥也
〔此一段經註解疏記全乖論意不足標破〕。 ^619b48

△四不疲倦功德三初標章二舉經三釋義今初。
orig::  ^619c4

次說第四大人不疲倦功德。
commentary::  ^619c6

△二舉經。
orig::  ^619c8

經曰汝等比丘若勤精進則事無難者是故汝等當勤精進譬如小水常流則能穿石若行者之心數數懈廢譬如鑽火未熱而息雖欲得火火難可得是名精進。
commentary::  ^619c10

△三釋義二初釋精進二釋懈怠初中二初明益二勸修三喻顯今初。
orig::  ^619c18

論曰是中不疲倦者示現不同外道精進故於一切法一切行善趣故成就不退轉故如經汝等比丘若勤精進則事無難者故。
commentary::  ^619c22

第四功德釋精進中初科不同外道者邪行精進無所獲故一切法即所學法門一切行即所修對治凡論為道無出此二精進能入故云善趣此即因也成就不退即約果也經中事字即是因果善趣能成謂無難也。 ^619c28

△二勸修。
orig::  ^619c36

以能成就不退須修習長養故如經是故汝等當勤精進故。
commentary::  ^619c38

次科躡上因果發下勸進須修習者不虗棄故釋經當字長養者不可廢故釋經勤字。 ^619c42

△三喻顯。
orig::  ^619c44

復以譬喻顯示不休息精進成就有力故如經譬如小水常流則能穿石故。
commentary::  ^619c46

三中不休息如水常流有力如能穿石。
△二釋懈怠。
orig::  ^620a2

次說懈怠過不能常精進念處退失不成就心慧故依譬喻顯示應知如經若行者之心數數懈廢如是等故。
commentary::  ^620a6

次懈怠中念處謂四念處觀身不淨觀受是苦觀心無常觀法無我或可凡所受法三學八正等隨所修行皆名念處言退失者釋經數數癈也鑽本取火一勢乃得未熱而息喻念處退火難可得喻不成心慧。 ^620a12

△五不忘念功德三初標章二舉經三釋義今初。
orig::  ^620a20

次說第五大人不忘念功德。
commentary::  ^620a24

△二舉經。
orig::  ^620a26

經曰汝等比丘求善知識求善護助無如不忘念若有不忘念者諸煩惱賊則不能入是故汝等常當攝念在心若失念者則失諸功德若念力堅強雖入五欲賊中不為所害譬如著鎧入陣則無所畏是名不忘念。
commentary::  ^620a28

△三釋義二初總示二列釋今初。
orig::  ^620a38

論曰第五大人不忘念功德者示現是一切行上首故能破無始重怨故。
commentary::  ^620a40

第五功德總示中不忘念謂攝散歸一常守不失縱隨境起常自知覺故示現等者標示下文如釋可見。 ^620a44

△二列釋四初顯行勝二明遮惡三示勸修四明成多功德今初。
orig::  ^620a48

於中一切行者略說三種一者求聞法行如經汝等比丘求善知識故二者內善思惟行如經求善護故三者如法修行如經求善助故復示此等行中為首為勝故如經無如不忘念故。
commentary::  ^620b4

列釋中初科略說三者即聞思修攝盡餘行初求知識對聞法者從師聞故善護對思惟者不忘失故善助對修行者以資成故此云三行亦名三慧行據作為慧取明了復下推勝明不忘念出過三行故為首約次第為勝據功強。 ^620b12

△二明遮惡。
orig::  ^620b20

能遮無始重怨不害三種善根故如經若有不忘念者諸煩惱賊則不能入故煩惱者示心相中惑亂故賊者從外集生過故。
commentary::  ^620b22

二中無始重怨即煩惱賊三善根即無貪等善根力強怨不能害故云能入也下文牒釋煩惱是惑故云心中賊即喻業故云外集。 ^620b28

△三示勸修。
orig::  ^620b32

復示勸修令初後念成就示現遮無始終心故如經是故汝等常當攝念在心故無始終故失念成就多過故如經若失念者則失諸功德故。
commentary::  ^620b34

三中初念處成就者謂未臨事前釋經常攝南山云先嚴淨識託對五塵是也
〔有作四念處中初念處非〕無始心有二一者曩劫流浪沓然無窮二者即今妄緣瞥爾不覺文令攝心乃當現起攝念在心念從心起還攝歸心使無馳散無始終矣謂不攝者不知起滅故無始終即忘念也成就多過謂煩惱賊害三善即失功德也。 ^620b40

△四明成多功德。
orig::  ^620c4

又成就多功德隨順世間門集諸行故如經若念力堅強雖入五欲賊中不為所害故念力強故勇健無畏入陣相似法故如經譬如著鎧入陣則無所畏是名不忘念故。
commentary::  ^620c6

四中隨順世間門謂入#CB05567;化物遊涉塵事也集諸行者謂習行方便饒益眾生也由有念力故入五欲不為害也念力下釋喻鎧即是甲喻念力也陳謂軍陳喻五欲也。 ^620c14

△六禪定功德三初標章二舉經三釋義今初。
orig::  ^620c20

次說第六大人禪定功德。
commentary::  ^620c24

△二舉經。
orig::  ^620c26

經曰汝等比丘若攝心者心則在定故能知世間生滅法相是故汝等常當精勤修習諸定若得定者心則不散譬如惜水之家善治提塘行者亦爾為智慧水故善修禪定令不漏失是名為定。
commentary::  ^620c28

△三釋義三初示定法二明治障三顯成就今初。
orig::  ^620c36

論曰大人禪定功德者謂八種禪定等因攝念生故如經汝等比丘若攝心者心則在定故云何攝心能生禪定示現攝徧所行處心行對治緣故次及中軟取事心行對治緣故此二種緣處對治成時則近禪定故禪定成就有方便果用如經心在定故能知世間生滅法相故。
commentary::  ^620c38

第六功德定法中初通示禪是梵言此翻為棄棄五蓋等惡故
〔從滅惡翻〕或翻功德叢林〔從生善翻〕或翻思惟修
〔從行翻也〕華梵兩標故云禪定八種謂四禪四空從色無色天以為名數皆為厭下忻上次第增勝故有八矣論云八種禪定則知禪定二名互通或云四禪八定則禪局而定通凖法界次第云四禪四空則二名竝局學者知之初色界四天定名為四禪而名根本禪者以神通觀慧諸禪三昧悉從四禪中生三界勝定無復過此三乘行人善巧照了則因此定發真無漏外道無智慧入此定時不壞色身直滅其心入無想定謂為涅槃是為邪倒無色四天定名為四空行人厭色如牢獄樂出色籠故修此定體無形色故總名空一空處定二識處定
〔虗空無邊緣多定破捨空緣識與識法相應破〕
三無所有處定〔三世之識無邊緣多定破捨識依無所有法〕
四非有想非無想定〔厭無所有處如癡有想處如癰瘡故捨無所有處樂緣非有無想法故也〕
凡夫外道亦得此定謂證涅槃斷一切想言非有想佛弟子如實知有細想依四陰而住故云非無想邪正得失合而立名須知二定凡外通修今經所勸竝謂發真出離生死昇沈自異如上可知因攝念生者躡前段也云何下牒釋徧所行處心即分別見也中輭取事心即貪愛也一切煩惱根本不出見愛見是堅執愛即柔輭故云中輭此二種心無非麤散竝用數息對治即發禪定故云近也禪定成就者定成是果慧發是果上方便之用故能洞知一切法相智者云既得禪定心無所依泯然凝寂一心在定猶如明鏡不動淨水無波湛然而照萬法像現是也。 ^621a2

△二明治障二初通示二別釋今初。
orig::  ^621b8

又懈怠無修習方便障故如經是故汝等常當精勤修習諸定故。
commentary::  ^621b10

次明治障通示中由無方便故多懈怠禪定不成即是障礙所以經中勸勤修習諸定即上八種。 ^621b14

△二別釋。
orig::  ^621b16

是中懈怠有三種一者不安穩懈怠二者無味懈怠三者不知恐怖懈怠云何修一一對治示現精進修習節量食臥及調阿那波那故精勤修習覺知諸定有通慧功德及盡苦源故大希有事故精進修習觀察生老病死苦及四惡趣苦我未能離故是三障對治故。
commentary::  ^621b20

別釋中初列障云何下明治初二句總徵示下隨釋初治不安穩由不善調心故起懈怠節量食臥是調身阿那波那是調息竝為入定方便天台云欲界麤散非數不治故須調息是入定之要阿那云入息波那云出息亦云安那般那音小異耳安般守意經云安之言生般之言滅即出入息也凡欲修者先當攝心諦想於息或數出息或數入息隨宜無在但從一至十中無間雜即是法成或忘或散還從一數則麤亂靜息心禪停住末世馳散正當修習如南山淨心誡觀天台法界次第廣之須者自尋不能煩引也次治無味由不知功勝故生懈怠通謂神通慧即智慧盡苦源即解脫具上三種故大希有三治不知恐怖由不觀諸苦故生懈怠四相是現苦四趣是來苦修羅報勝或在善趣然同鬼類故列惡中我未離者示可怖故是下一句通結可知。 ^621b32

△三顯成就。
orig::  ^621c14

復修習功德成就無所對治故如經若得定者心則不散故又以譬喻示善修功德上上增長故如經應知。
commentary::  ^621c18

三中言成就者釋得定也無對治者釋心不散也又下釋譬喻經中初二句舉喻行者下合法善修功德謂定成也上上增長謂智慧不漏失也。 ^621c24

△七智慧功德三初標章二舉經三釋義今初。
orig::  ^621c28

次說第七大人智慧功德。
commentary::  ^621c32

△二舉經。
orig::  ^621c34

經曰汝等比丘若有智慧則無貪著常自省察不令有失是則於我法中能得解脫若不爾者既非道人又非白衣無所名也實智慧者則是度老病死海堅牢船也亦是無明黑暗大明燈也一切病者之良藥也伐煩惱樹之利斧也是故汝等當以聞思修慧而自增益若人有智慧之照雖無天眼而是明見之人也是為智慧。
commentary::  ^621c36

△三釋義五初治障二明益三明過四歎德五顯功今初。
orig::  ^622a2

論曰是中智慧功德者於真實義處障及世間事處障能遠離故如經汝等比丘若有智慧則無貪著故於一切時常修心慧故以其難得故如經常自省察不令有失故。
commentary::  ^622a6

第七功德初治障中文列二障釋經貪著真實義處障即迷理惑世間事障即迷事惑初即煩惱障二即所知障由此二障無非貪著有智省察故能遠離釋經無字於下釋勸修常修難得配經二句可知。 ^622a14

△二明益。
orig::  ^622a22

復示難得能得於第一義處遠離故如經是則於我法中能得解脫故。
commentary::  ^622a24

二中第一義處小大須分小則真空涅槃大乃常住玅理唯佛能示故云我法雖是勝法執則成障且夫用藥治鏡垢盡則藥不須留乘筏渡河到岸則筏無所用因言體道得意忘言雖第一義亦須遠離故云得脫祗此遠離亦復須離隨言妄計知復何窮然前列二障初細後麤今此但明於細得脫則後麤障不言可鑒。 ^622a28

△三明過。
orig::  ^622a40

復示非自性慧不入出世及世間中故非施設故如經若不爾者既非道人又非白衣無所名也故。
commentary::  ^622a42

三中非自性慧者謂無上心慧即經云若不爾者不入出世非道人故不入世間非白衣故非施設者無所名故言於二中皆無所用略教經云棄捨俗間諸快樂事
〔非白衣也〕沙門義利復不修習〔非道人也〕佛藏鳥鼠義亦同之。 ^622a46

△四歎德。
orig::  ^622b6

又以四種譬喻顯示四種功德聞思修證故如經應知言實智慧者示實能對治故於四種功德中第四功德自利益最勝義故。
commentary::  ^622b8

四中初點前四譬顯下釋後法合在文明顯令自合之故云應知聞法悟解得出生死如船渡海思惟觀察能破無明如燈照暗修行除業如藥治病證理斷惑如斧伐樹海喻苦道病喻業道黑暗與樹喻煩惱道即用四法對破三道經中言慧論云證者能所互彰於義彌顯言下點示初示前標實能治者行非虗故於下釋後結而自增益一句前三是因次第增深後一是果故信最勝即增益義也。 ^622b14

△五顯功。
orig::  ^622b30

又四種修學功德於分內處而有覺照故如經若人有智慧之照雖無天眼而是明見人也是為智慧故。
commentary::  ^622b32

五中分內處謂凡夫地釋下雖肉眼也照覺即心慧慧不由眼故能明見。 ^622b36

△八畢竟功德三初標示二舉經三釋義今初。
orig::  ^622b38

已說長養方便功德次說大人成就畢竟功德。
commentary::  ^622b42

第八功德標示中初句結前總上七種竝是方便為趣果故次下標後唯此第八成就果相離戲論故即戒序云已入於涅槃諸戲永滅盡是也。 ^622b44

△二舉經。
orig::  ^622b48

經曰汝等比丘若種種戲論其心則亂雖復出家猶未得脫是故比丘當急捨離亂心戲論若汝欲得寂滅樂者唯當速滅戲論之患是名不戲論。
commentary::  ^622c4

△三釋義二初治障二勸修今初。
orig::  ^622c10

論曰大人成就畢竟功德者示現自性遠離非對治法故四種差別智障法分別可分別故如經汝等比丘若種種戲論其心則亂故修道智非自性故如經雖復出家猶未得脫故。
commentary::  ^622c12

治障中自性遠離者謂理體寂滅離諸名言非作為所得故云非對治法須知一切教門無非方便若起執諍通歸戲論謂執己非佗浮詞異論同於戲劇故云戲論四種差別一空二有三兩亦四雙非竝是妄計故名四執能障正道故是知障釋經種種也分別是能執可分別是所執釋經心亂也修道智非自性者道智明靜離戲亂故釋經未得脫也。 ^622c20

△二勸修三初總標二隨釋三結示今初。
orig::  ^622c34

餘者二句勸修速離成就無戲論故。
commentary::  ^622c36

△二隨釋二初有對治二無對治今初。
orig::  ^622c38

一者有對相遠離有彼彼功德相故如經是故比丘當急捨離亂心戲論故。
commentary::  ^622c40

次科有對相中彼彼功德相謂由捨戲論破障入證故。 ^622c44

△二無對相。
orig::  ^622c46

二者無對相遠離無彼彼功德相故如經若汝欲得寂滅樂者唯當速滅戲論之患故。
commentary::  ^622c48

次無對中上勸急捨猶存功德之相故有所對此勸速滅復遣有相之心而趣空寂故無所對。 ^623a4

△三結示。
orig::  ^623a6

示現行成就體性異故如經是名不戲論故。
commentary::  ^623a10

結示中成就即上二種遠離破障顯理故云體性異也已上八種前五是禪定方便六是正修七由定發慧七種竝因八即是果。 ^623a12

△四顯示畢竟甚深功德分三初標章二舉經三釋義今初。
orig::  ^623a18

已說成就出世間大人功德分次說顯示畢竟甚深功德分。
commentary::  ^623a22

大段第四甚深功德標章中結前標後可知。
△二舉經。
orig::  ^623a26

經曰汝等比丘於諸功德常當一心捨諸放逸如離怨賊大悲世尊所說利益皆已究竟汝等但當勤而行之若於山間若空澤中若在樹下閒處靜室念所受法勿令忘失常當自勉精進修之無為空死後致有悔我如良醫知病說藥服與不服非醫咎也又如善導示人善道聞之不行非導過也。
commentary::  ^623a30

△三釋義二初總分二別釋今初。
orig::  ^623a42

論曰顯示畢竟甚深功德者有二種畢竟顯示二種甚深功德故一者如來分別說法畢竟功德顯示非分別說法甚深功德常說故二者修行菩薩修世間功德畢竟顯示餘者甚深功德常修故此二種修行功德如上一一種中各修二種功德應知。
commentary::  ^623a44

總分中初總標二種畢竟者教主常說弟子常修皆究竟故隨一種中顯示甚深故亦有二一下別列初中分別說法即上世出世等示非等者諸法寂滅離意言分別應機故說機差故別推說由機雖別非別既非分別故不礙常說也二中世間功德即前第二分餘者甚深即第三分出世功德此下通結此二種者即世出世間如上一一者即前二分諸段行法每一段中皆具常說常修故云各修二種也。 ^623b6

△二別釋二初略示二廣說初中二初菩薩常修二如來常說今初。
orig::  ^623b22

是中常修功德者第一義心修故如經汝等比丘於諸功德常當一心故遠離一心相似相違行如怨故如經捨諸放逸如離怨賊故。
commentary::  ^623b26

略示中初明常修第一義心謂稱理心經文上二句勸修下二句勸捨故云遠離等相似行即癡無記兀爾無覺似理心故相違行即貪瞋有記隨境起惡違理心故釋經諸放逸也如怨者能害慧命是可離故。 ^623b32

△二如來常說。
orig::  ^623b40

無限齊大悲常利益限齊畢竟故如經大悲世尊所說利益皆已究竟故。
commentary::  ^623b42

次明常說無限齊者橫徧生境豎窮無際故限齊畢竟者一期始終機盡化息故。 ^623b46

△二廣說二初菩薩常修功德二如來常說功德初中二初總舉二別釋今初。
orig::  ^623b48

次復廣說常修功德有七種修相。
commentary::  ^623c6

次廣說中常修有七前五示修相後二明警#CB15081;。
△二別釋七〔如文〕。
orig::  ^623c8

一者云何修示現常勤行故如經汝等但當勤而行之故二者於何處修示無事處故如經若於山間若空澤中若在樹下閒處靜室故三者何所修示修真實無二念法故如經念所受法故四者何故修修令現前故如經勿令忘失故五者以何方便修如經常當自勉精進修之故六者於相似法處蘇息遠離上上心故如經無為空死故七者於晚時自知餘悔不及事故如經後致有悔故。
commentary::  ^623c12

一示修門二明修處經列五種上三局蘭若下二通喧靜空澤即水畔三明修法觀諸法空故云真實或隨所學大小乘觀法無非真實皆須繫心一境故無二念四明勤修意五明修之方便六中相似法即取空死者以譬己故蘇謂蘇省息謂止息觀佗徒死而省己息惡對治極重放逸之心故云遠離上上也七中晚時自知者或約衰老或取將終有餘悔者言其甚也老則力衰死則時促雖悔無濟故云不及事也。 ^623c28

△二如來常說功德二初牒釋二點示今初。
orig::  ^623c44

次廣說如來分別說法功德畢竟示現二種畢竟相一者說化法畢竟相應無餘故如經我如良醫知病說藥服與不服非醫咎也故二者與念畢竟度法相應無餘故如經又如善導示人善道聞之不行非導過也故。
commentary::  ^623c48

次常說中初說化法者即前世出世法指過垂範故云化法二與念畢竟度法者即化法中諸對治門破障入道故云度法說法擬病故如良醫說觀示道故如善導兩云相應謂不差機兩云無餘謂皆盡理言善導者謂引路之人亦名導師。 ^624a10

△二點示。
orig::  ^624a18

是中服與不服等示現如來於二種畢竟中無過失故不負眾生世間法故。
commentary::  ^624a22

次科服不服等等取聞之不行無過失即契理不負眾生即契機隨宜說法依世假名故云世法。 ^624a26

△五顯示入證決定分三初標章二舉經三釋義今初。
orig::  ^624a30

次說顯示入證決定分。
commentary::  ^624a34

△二舉經。
orig::  ^624a36

經曰汝等若於苦等四諦有所疑者可疾問之無得懷疑不求決也爾時世尊如是三唱人無問者所以者何眾無疑故時阿#CB00145;樓駄觀察眾心而白佛言世尊月可令熱日可令冷佛說四諦不可令異佛說苦諦實苦不可令樂集真是因更無異因苦若滅者即是因滅因滅故果滅滅苦之道實是真道更無餘道世尊是諸比丘於四諦中決定無疑。
commentary::  ^624a38

△三釋義二初總分二別釋今初。
orig::  ^624b4

論曰入證決定者示現於所證法中成就決定無所疑故是中有三門攝義示現決定無疑一者方便顯發門二者滿足成就門三者分別說門。
commentary::  ^624b6

第五總分中所證法即四諦。
△二別釋三初方便顯發門二滿足成就門三分別說門初中二初釋四諦二釋有疑今初。
orig::  ^624b12

方便顯發門者示現於諸實法處顯發故以彼法是修行者當觀察及依之起行故如經汝等若於苦等四諦故。
commentary::  ^624b18

別釋初門方便顯發謂如來勅問引生彼答故初科初敘顯發處諸實法者即四諦也以下示顯發意。 ^624b24

△二釋有疑二初通釋二別釋今初。
orig::  ^624b28

於四諦中有作無作法示現有疑無疑分齊故如經有所疑者可疾問之無得懷疑不求決也故。
commentary::  ^624b30

次科通釋中有作謂苦集道諦無作即滅諦有疑無疑分齊即下三位入證差別。 ^624b34

△二別釋二初勸疾問二誡勿疑今初。
orig::  ^624b36

疾問者示二種將畢竟故如向己說二種畢竟事故。
commentary::  ^624b40

別釋中初文二種畢竟指上廣說中化法度法也。 ^624b42

△二誡勿疑。
orig::  ^624b44

無得懷疑者於見無作諦處及修行有作諦處彼二相違處皆不得疑故。
commentary::  ^624b46

次科無作諦即見道初果破見顯理故云無作及修有作即修道二三兩果斷思進位故云有作彼二相違即無學道二惑永盡無復見修故云相違。 ^624c2

△二滿足成就門。
orig::  ^624c8

滿足成就門者有三種示現一者示現法輪滿足成就三轉實法故如經爾時世尊如是三唱故二者示現證法滿足成就故如經人無問者故三者示現斷疑功德滿足成就故如經所以者何眾無疑故。
commentary::  ^624c10

第二門滿足有三初法輪滿者以四諦法三轉方周今此三徵即同三轉言實法者實即諦義證法滿者人既無問即彰法無所遺斷疑滿者眾既無疑即顯斷無不盡。 ^624c18

△三分別說門二初總釋二別釋今初。
orig::  ^624c24

分別說門者示現彼眾上首知大眾心行成就決定復了知所證實義故分別說彼彼事答如來故如經時阿#CB00145;樓駄觀察眾心如是等故。
commentary::  ^624c28

第三門初科上首即阿#CB00145;樓駄知眾心行者謂鑒機也了知所證者即達教也彼彼即下所答不出機教阿#CB00145;樓駄阿字平呼#CB00501;唐佐反亦云阿那律阿泥樓豆音訛轉耳此翻無貧亦名無滅亦名如意昔施辟支佛一食九十一劫往來人天常受福樂故云無貧于今不息故云無滅所願皆得故云如意約緣就報隨義釋之。 ^624c34

△二別釋三初釋總誥二釋別相三通結今初。
orig::  ^624c46

日月冷熱者示於四諦中違順觀行不可異故。
commentary::  ^625a2

別釋中初科日月冷熱者謂日冷月熱即舉世間無變異法反況四諦一一定實以顯如來稱實說違順觀行者違即苦集是知斷故順即道滅是修證故。 ^625a4

△二釋別相。
orig::  ^625a10

實苦不可令樂者以佛說故苦樂各實不變異故更無異因者示苦滅各自因故復示滅道同是自性觀故。
commentary::  ^625a12

次科三節初中兩果以佛說者聖無妄故苦樂各實者世出世果體性異故經文合云滅諦實樂不可令苦而言實者示諦義故更無下次釋二因苦滅各自因者自即從也經云集真是因更無異因
〔此示苦果自集因也〕苦若滅者即是因滅因滅故果滅復示下三別釋滅道同自性觀者修證皆是無漏智故經云滅苦之道實是真道更無餘道。 ^625a18

△三通結。
orig::  ^625a32

決定者苦樂因果入行決定故無疑者無異無餘義故。
commentary::  ^625a34

三中初釋決定入行謂修證也次釋無疑無異謂不可易無餘義謂無佗說。 ^625a38

△六分別未入上上證為斷疑分三初標分二舉經三釋義今初。
orig::  ^625a42

已說顯示入證決定分次說分別未入上上證為斷疑分。
commentary::  ^625a46

第六標分中結前標後此分復有三段未入上上證即初段也為斷疑者即後二段也。 ^625b2

△二舉經。
orig::  ^625b4

經曰於此眾中所作未辦者見佛滅度當有悲感若有初入法者聞佛所說即皆得度譬如夜見電光即得見道若所作已辦已度苦海者但作是念世尊滅度一何疾哉。
commentary::  ^625b6

△三釋義三初示未入上上法二為斷彼疑三重說無常相初中二初總示二別釋今初。
orig::  ^625b14

論曰分別未入上上證者有三種分別顯示未入上上法故。
commentary::  ^625b18

初段總示中言上上證謂大乘佛果也下云上上法者以不達法故未入證也小乘五位一外凡二內凡三見道四修道五無學道今斷聖疑故云三種。 ^625b22

△二別釋三初修分二見分三無學道今初。
orig::  ^625b28

一者於有作諦修分時中未入上上法故如經於此眾中若有所作未辦者見佛滅度當有悲感故。
commentary::  ^625b30

別釋中初即修道二三兩果愛惑未盡故有悲感。 ^625b34

△二見分。
orig::  ^625b36

二者於無作諦見道時中速決定故示現不同修分法故去上上法轉遠故如經若有初入法者聞佛所說即皆得度故復以譬喻示現見道速決定義應知如經譬如夜見電光即得見故。
commentary::  ^625b38

次科見道即初果速決定者釋經得度也示現下簡異不同修分者謂有悲無悲二三兩果將鄰極聖而患未至所以悲感若論初果理合同悲但喜其初入望後未至經家不敘意在於此論云去上上轉遠正出經意經云初入即是內凡聞法始證論云見道時中速決者乃據入證判位淺深喻中電光謂陰陽激耀夜暗喻惑見光喻聞法見道喻證理見惑頓破故云即也。 ^625b46

△三無學道。
orig::  ^625c12

三者於彼二相違無功用無學道中於上上法境界有微細疑故復有異義於自地中見佛速滅故如經若所作已辦已度苦海者但作是念世尊滅度一何疾哉故。
commentary::  ^625c14

三中即無學反上見修故曰相違二惑已斷行無所施故云無功用理解已圓故云無學此釋已辦已度也上上法境界即下常住法門住持不滅義微細疑者嗟佛速滅不知常故簡異下凡麤障故云微細復有異義者上明見佛乃約佗境此約自地者無學證滅見佛涅槃謂同己證不知示化故嗟速滅
〔有本作佛速滅多一佛字〕問所以無學尚有疑者答且就小宗理證雖同事容明昧故迦葉結集偏揀無疑解脫之人方堪預數則知餘聖有疑明矣若望大教二乘之人但破見思得出三界分段生死而不知無明宛在三界之外變易未亡二乘謂之習氣菩薩則為正使故涅槃經云聲聞緣覺有煩惱習氣謂如來畢竟涅槃論云細疑正符習氣問所以三位修道在初者答理據修道有悲初後無悲所以不約行位次第論貼經文名義自別然上科解釋無得懷疑論家自舉即從次第引前證此於理自明諸家疏記不體此意有將修分總內凡三果或偏對內凡違經反論誤之甚矣古記問曰四果無悲何故迦業從耆闍來至荼毗所亦有衰泣之事耶答實行則無權行則有況飲光已經開顯知常獲記示有哀慕引悟羣盲若準三卷涅槃經云未得道者見佛涅槃宛轉于地已得道者悲號啼泣據未得道即是兩凡準已得道者語通四聖問何故今經不列兩凡復揀初後兩果其意何耶答彼經但明哀慕故通敘聖凡此經欲決疑懷故別彰深淺況方便權乘隨機異見但存益物不必盡窮。 ^625c22

△二為斷彼疑三初標章二舉經三釋義今初。
orig::  ^626a26

次說為斷彼彼疑故。
commentary::  ^626a30

次斷疑中標章云彼彼或約能疑人或約所疑法。 ^626a32

△二舉經。
orig::  ^626a34

經曰阿#CB00145;樓駄雖說此語眾中皆悉了達四聖諦義世尊欲令此諸大眾皆得堅固以大悲心復為眾說汝等比丘勿懷悲惱若我住世一劫會亦當滅會而不離終不可得自利利人法皆具足若我久住更無所益應可度者若天上人間皆悉已度其未度者皆亦已作得度因緣自今已後我諸弟子展轉行之則是如來法身常在而不滅也。
commentary::  ^626a36

△三釋義二初標示二正釋今初。
orig::  ^626b2

論曰是中斷疑者斷彼勝分疑故。
commentary::  ^626b4

釋中標云斷勝分疑者以前三位自地無疑疑上上法故云勝分。 ^626b6

△二正釋二初釋大眾已證二明如來斷疑今初。
orig::  ^626b8

於自地中先所成就故如經阿#CB00145;樓駄雖說此語眾中皆悉了達四聖諦義故。
commentary::  ^626b12

釋中初科自地即本小乘先成就者如上三位所證分齊四聖諦者從果為言。 ^626b16

△二明如來斷疑二初明說意二示說相今初。
orig::  ^626b18

復令上上成就於彼所得究竟不退故是如來悲心淳至故不護上上法故如經世尊欲令此諸大眾皆得堅固以大悲心復為眾說故。
commentary::  ^626b22

次科說意中上上成就者今生大乘信也所得不退者令知方便道也釋經欲令堅固也四分律沓婆已證無學知非堅固遂迴心向大即知大乘是堅固法悲心淳至淳謂平等至謂深切不護謂於法無悋釋經大悲復說。 ^626b28

△二示說相三初有為有滅二法門常住三住持不壞今初。
orig::  ^626b36

云何說說有為功德自佗俱滅故自佗者說聽差別故如經汝等比丘勿懷悲惱若我住世一劫會亦當滅會而不離終不可得故。
commentary::  ^626b40

次說相中初科說聽者說即教主聽即徒眾釋經會字謂師徒聚會有聚必散諸有為法一切皆爾今見佛滅何足疑乎。 ^626b46

△二法門常住二初通示二別釋今初。
orig::  ^626c2

復說法門常住不滅故如經自利利人法皆具足故。
commentary::  ^626c6

二中初科法門常住即上上法經中二利具足且是通標下文自釋。 ^626c8

△二別釋二初教主利佗二羣機自利今初。
orig::  ^626c10

又說佗利事畢竟無復所作故如經若我久住更無所益故。
commentary::  ^626c14

別釋初文久住無益即彰化事究竟故。
△二羣機自利二初明已度二明未度今初。
orig::  ^626c18

又說於彼彼眾中自利事畢竟無復所作故如經應可度者若天上人間皆悉已度故。
commentary::  ^626c22

次科已度中彼彼眾者通指一化根器不同天上人間舉處攝機無不盡故。 ^626c26

△二明未度。
orig::  ^626c28

又說未修習者依不滅法門能作得度因緣故如經其未度者皆亦已作得度因緣故復有異義於上上法中未得度者依常住法門度故。
commentary::  ^626c30

未度中二釋初云未修習者即是未度且據下凡未入道者不滅法門此即通指大小乘教為因緣也後出異義謂小乘聖人未免生死皆為未度故以大乘常住法門為度因緣即涅槃中談常顯性開示二乘作佛所謂唯一佛乘得滅度是也。 ^626c36

△三住持不壞。
orig::  ^626c44

又說住持不壞功德於中有二種一者於因分中住持不壞常修故不斷修故如經自今已後我諸弟子展轉行之故二者於果分中住持不壞常顯故如經則是如來法身常在而不滅也故此二種住持不壞功德示現上上法能斷疑應知。
commentary::  ^626c48

三中三節初總示一下別釋因分是機緣常修不斷即展轉義果分是教主常顯有二義一約行人常修不斷所修之法即佛法身常住不滅五百問云我不滅度半月一來即其證也二約本證法身常住不滅即經云於阿僧祇劫常在靈鷲山又其證也則知佛身本無生滅為眾生故示生滅耳即法華云我今非實滅度而便唱言我當滅度所以者何薄德之人若見如來常在不滅便起憍恣厭怠不生難遭之想恭敬之心是故如來以方便說耳大雲經云如來世尊方便涅槃非畢竟滅或問如來何時當畢竟滅大迦葉言假使一切眾生乃至蚊蟻悉得菩提如來爾時乃當涅槃等此下通結此章三段決了權乘顯示實道名上上法小聖未達故此斷之諸師疏鈔解釋此分極多錯謬講學有識勿執舊迷。 ^627a10

△三重說無常相三初標章二舉經三釋義今初。
orig::  ^627a38

次重說有為功德無常相故。
commentary::  ^627a42

△二舉經。
orig::  ^627a44

經曰是故當知世皆無常會必有離勿懷憂惱世相如是當勤精進早求解脫以智慧明滅諸癡暗世實危脆無牢強者我今得滅如除惡病此是應捨罪惡之物假名為身沒在老病生死大海何有智者得除滅之如殺怨賊而不歡喜。
commentary::  ^627a46

△三釋義四初明無常相二示無我觀三證成可患四唯智能滅今初。
orig::  ^627b8

論曰是中何故重說有為功德無常相者示現於此處勸修世間生厭離行故於有為相中得解脫故如經是故當知世皆無常乃至早求解脫故。
commentary::  ^627b12

三重說中初科有為功德前章已明不當重說故先徵之示現下出意前但決疑此勸厭離故云於此處等良以斷疑已竟將事歸真欲使精勤令觀世相世間是所厭行即能厭此釋是故當知下五句於有為得脫釋當勤下二句。 ^627b18

△二示無我觀。
orig::  ^627b26

又示無我如實觀成就能滅我我所見根本故如經以智慧明滅諸癡暗故陰等諸法皆不實故如經世實危脆無牢強者故。
commentary::  ^627b28

二中如實觀即我空智由我我所能生諸見故為根本陰等諸法即經世字謂五陰世間皆不實者即法空智。 ^627b34

△三證成可患。
orig::  ^627b38

又示如來是度世大師證成可信故如經我今得滅如除惡病故。
commentary::  ^627b40

三中言證成者如來已度是可信故。
△四唯智能滅。
orig::  ^627b44

又說畢竟可厭患相唯智能滅故示現勸修智滅對故得無對法現前故如經此是罪惡之物如是等故。
commentary::  ^627b46

四中畢竟可厭患釋經初五句罪惡物者業惑所依也假名已下即苦報也苦道深廣故喻大海唯智下釋後四句勸修智滅對者釋上二句智為能滅即上二空智對即所滅即上三道無對法現前者釋後二句殺怨賊者喻上智對未殺有對已殺無對此喻無學惑盡果圓安住空寂故也。 ^627c2

△七離種種自性清淨無我分三初標章二舉經三釋義今初。
orig::  ^627c14

次說離種種自性清淨無我分。
commentary::  ^627c18

第七標章二句即下兩門。
△二舉經。
orig::  ^627c20

經曰汝等比丘常當一心勤求出道一切世間動不動法皆是敗壞不安之相汝等且止勿得復語時將欲過我欲滅度是我最後之所教誨。
commentary::  ^627c22

△三釋義二初種種自性二清淨無我初中三初釋一心二釋勤求三釋敗壞今初。
orig::  ^627c28

論曰是中種種自性者於五陰法中作種種見患故妄想自性障故此障對治如經汝等比丘常當一心故。
commentary::  ^627c32

種種自性中初科五陰法者即所計也種種見患者謂於五陰廣生分別即能執也此見患體是妄想能障自心故云自性障由差別妄見故以一心治之。 ^627c36

△二釋勤求。
orig::  ^627c42

復以一心如實慧難可得故如經勤求出道故。
commentary::  ^627c44

次科如實慧即上一心了達空智是出離道以其難得故勸勤求。 ^627c46

△三釋敗壞。
orig::  ^627c48

又示除如實慧所有相對法悉無常故示現名相等法應知如經一切世間動不動法皆是敗壞不安之相故於中動不動者謂三界相靜亂差別故。
commentary::  ^628a2

三中除實慧者唯此空智非無常故相對法即世間有為皆有待對因緣生滅故悉無常名相等者即上五陰一一法中名相差別動即欲界散業不動即上二界定業故云靜亂差別
〔有將依正色心分者不看論故〕然此三界靜亂等法還即五陰前多妄想由不了無常此示一心故特彰敗壞。 ^628a8

△二清淨無我二初釋且止二釋教誨今初。
orig::  ^628a18

清淨無我者示現於甚深寂滅法中寂滅故如經汝等且止如是等故且止勿語者勸示三業無動故是寂滅無我相應器故。
commentary::  ^628a22

次清淨無我中初文清淨無我即指空理所謂甚深寂滅法也清淨對下止三業也無我對下我欲滅也於中寂滅所謂入涅槃也且止是身勿語是口義兼於意三業無動堪證寂滅故云相應器也問如來入滅那歡弟子止三業耶答佛無生滅方便示現意使羣徒相承修證故也時欲過者即當中夜表二種中道如序中說。 ^628a28

△二釋教誨。
orig::  ^628a40

最後教誨者正顯遺教義故是遺教義於住持法中勝以其遺教故。
commentary::  ^628a42

二中遺教名義題中已引住持勝者正為未來故以其遺教者顯勝所以竊詳經末似闕結文已見序中故此不序宜引是時中夜寂然無聲二句接之則始終理順恐忘前文故重示按南山感通傳迦葉結集阿難昇座先誦此經是時大菩薩等聞皆悲泣不能自勝又律中若說戒日無能誦戒者當如布薩法誦遺教經又準壇經登壇受戒首誦此經受已出壇復須再誦故知此典正被今時凡預五門宜專誦習尋言得解如說而修豈唯#CB15081;進心神仰使住持佛化諦觀慈訓塵劫難逢深念聖恩碎身奚報敢効書樹題石刺血剝皮竭力傳通盡誠弘贊螢燭聊增於日月塵露少益於海山誓與羣倫共嚴淨報。
遺教經論住法記〔終〕
xu:: 
#  No. 845-C
No. 845-C ^628a46

古云化制互陳戒定齊舉莫大乎遺教經焉推徵解釋開誘行業莫深於馬鳴論矣踈理義趣決擇章句莫明于大智記也誰不遵奉然所行世科與記不接經論言亘兩端起盡易惑余染指之次繫科於文前入記於論間終成一帙聊助撿閱之費功兼校讐古本訂正烏焉遂命剞劂氏傳諸不朽云爾。 ^628b31

旹天和癸亥二月望雒北沙門伯英祖泰謹誌
 ^628b43
