
xu:: 
#  No. 1516-A 釋氏通鑑序
No. 1516-A 釋氏通鑑序
吾佛世尊。五時演教。
末上拈華。儻非迦葉破顏阿難結集。
則五千四十八卷。
正法眼藏。涅槃妙心。
皆成湮沒。俾歷劫眾生。
墮在顛崖苦海中。
無由出離。自佛法流通之後。
如大海水。隨其限量。
無不沾足。後世於經論之外。
則有法苑珠林。高僧傳。
五燈錄。弘明集。正宗記。
僧寶傳。林間錄。宗門統要。
大惠武庫。此皆果位中人出來。
發揮黃面老子骨髓。
使大根大器之人。
一聞千悟。立地成佛。
至則至矣。括山一菴覺首座。
自小披緇。氣骨不俗。
窮探經論。深造禪觀。
而有自得之妙。針劄古人不到處。
憫諸經史傳錄編年。
前後不相聯貫。不便觀覧。
與夫歷代神異。隱而不顯者。
旁求廣索。繼 #CB15092;焚膏。
集成一部。目曰釋氏通鑑。
又復捐貲鋟梓。以曉後來。
若非宿有靈骨。豈能如此用心哉。
同志君子。欲觀古今諸聖諸賢諸祖諸師出處事跡。
須先閱此集。如登須彌山頂。
四天下暸然在目。
方知此集立志頗勤。
為益不小。老僧覽畢。
自甘退身三步。著數語涴於編末云。 ^1a7

時咸淳六年菊節　　薦福用錯師異書
xu:: 
#  No. 1516-B 釋氏通鑑序
No. 1516-B 釋氏通鑑序 ^1a41

大凡入道之士。其信根欲固。
其願力欲弘。此欵啟之士。
最難與入道也。蓋道有宗主有羽翼。
宗主則如來。以一人任之而有餘。
若夫羽翼。則今古聖賢。
以千百人為之。而猶恐不足。
故夫應迹西天。示形東土。
自三十三祖而外。
種種化現。或實或權。
不思不議。不可得而條悉縷紀者。
皆如來之嗣孫。正教之軌躅也。
即枚舉一二人。猶令人聞風興起。
而一菴覺上人。作釋氏通鑑。
倣儒書編年之例。
起周昭王甲寅。止後周恭帝庚申。
上下凡一千九百三十年。
諸祖諸師。備載罔佚。
其搜羅甚富。其採集甚勤。
此三雍四庫所未收。
大酉瑯嬛所未見也。
嗟夫瓶盤釵釧無非真金。
圭璧琮璜無非寶玉。
根條幹節無非栴檀。
緇素玄黃無非調御。
余友藍翰卿。曩獲宋本於荊楚。
以為異書。甚是祕恡。
會翰卿即世。家君為之經紀其事。
諸孤遠將遺書見畀。
怳若優曇鉢羅華再見。
第其書。間有豕渡之譌。
兼歷年既久。紙渝墨落。
不無脫漏。適余養痾山中。
却掃多暇。日檢經藏。
更為較讐。冗者芟之。
遺者補之。訛者正之。
疑者闕之。又參之傳記。
詢諸善知識。始稱完帙。
敢為帳中之祕。當圖名山之藏。
敬付剞劂。願與同懷之士。
咸成得道之因云耳。 ^1b7

天啟丙寅佛出世日羼提居士　畢熈志　敬書
xu:: 
#  No. 1516-C 釋氏通鑑序
No. 1516-C 釋氏通鑑序 ^1c2

史家者流。不出編年列傳二體。
左丘公穀因經為傳。
編年成書。龍門以下歷代之史。
皆從列傳。司馬文正公著通鑑一編。
取法左氏。上下數千載。
前後數十朝。禪代廢興存亡。
賢否得失。一開卷得其大都。
讀史者善之。慨自紀載興而編年易。
事詞勝而道法衰。
吾不能為史諱矣。
然史不獨可為儒家之用也。
大藏五千餘函。其書三乘。
浮于惠子五車。騰法東來。
名流結集。又復日滋。
惟是出世之旨。劫初之音。
未易窺藩。而金萹浩博。
瑤函稠疊。幾為海若之觀。
初機之人信根未固。
有望崕而返耳。有宋括山覺禪師。
裒集釋典。演以儒文。
用司馬法。著釋氏通鑑。
自西周迄于五季。
聖諦神踪。網羅無佚。
非經非疏。別為一體。
古德機鋒相觸。所謂要妙言無義語。
錯見其間。盖理魔事障。
既已雙遣。而淵旨靈文。
兩臻其奧。洵釋門之良史才。
而竺墳之大寶筏也。
兒子熈志年來臥痾。
澡心學佛。日檢大藏。
手不釋局。偶得此宋板遺編於閩人藍翰卿。
寶為曇華。共謀纂棗。
使諸慕道者。得覩歷代聖賢標靈顯異。
知其用心。總為宗主羽翼。
共明此一大事因緣。
普度有情。咸登正覺。
因而植決定信。發廣大願。
荷擔如來無上菩提。
即是諸祖諸師出現于世矣。
昔王荊公以誤解三昧字。
為釋門所譏。而王弇州不得頻婆末利花果二字義久之。
於翻譯名義集攷出。
自謂若獲真珠船者。
信乎史鑑之不可已也。
矧釋氏十方調御。
三乘汲引。其言竑大而可驚。
厥軌清邈而難蹈。
若非大書特書。猶如反鑑索照。
然則是書也。固前脩超凡證聖之譜。
亦前代善敗得失之林也。
殆足傳燈延光弘明。
而超乘珠林寶訓諸帙矣。 ^1c9

大明天啟歲在丙寅重九日新都畢抵康孟矦撰
other:: 
# 歷代編年釋氏通鑑採摭經傳錄
歷代編年釋氏通鑑採摭經傳錄佛書五燈錄佛運統紀梵王問佛經釋迦譚祖琇通論涅槃前後分育王傳義楚六帖開皇三寶紀高僧傳法苑珠林三寶感通錄僧寶傳飜譯名義宗炳明佛論弘明集大藏一覽舍利感應記延光集釋迦方志華嚴證#CB15281;集會宗集佛道論衡金剛感應集葦江集隱子論髓淨土感應集通明集禪苑聯芳觀音感應集寒山集龍湖行狀慈恩法師傳辨正論冷齋夜話佛法大明錄壇經記禪林寶訓呂〔夏卿〕金剛序定光記雲臥紀談慈雲行業記譯經記叢林盛事傳法正宗記北山錄宗門統要泗洲顯化傳雪峰錄大慧武軍釋門自鏡錄林間錄大慧年譜道澄評謗書羅湖錄龐居士錄張無盡語錄諸語錄傅大士錄儒書通鑑周書異記胡氏詠史詩列子太平盛典通鑑長編漢書方輿勝覧柳子厚文集晉書事文類聚聖宋文海魏書玉壺清話王荊公文集南北史雲齋新說歐公歸田錄舊唐史明皇雜錄楊文公談苑文中子韓子外傳蘇東坡詩註本草序皇朝通鑑東坡大全集長樂集皇朝備要蘇栾城文集廬山記皇朝類苑石林避暑錄括葉編湘山野錄能改齋謾錄括蒼記揮麈談錄沈存中筆談夷堅志劉斧摭遺李泰伯文集樂善錄歐陽外傳道書神仙傳梓潼化書平叔悟真篇
other:: 
# 歷代編年釋氏通鑑目錄
歷代編年釋氏通鑑目錄卷之一周　昭王甲寅〔止〕赧王乙巳　共七百七十二年世尊西天初祖二祖育王塔三祖四祖五祖文殊化雪山仙六祖梓潼聞法老子七祖孔子八祖九祖列子議聖無著天親十祖十一祖十二祖十三祖秦　昭襄王丙午〔止〕二世甲午　共四十九年室利防十四祖西漢　高祖乙未〔止〕更始甲申　共二百三十年十五祖十六祖化難提霍去病獲金人張騫知有佛教黑#CB01926;問胡道人十六祖付法十七祖劉向見有佛經十八祖景憲得佛經十九祖後漢　光武乙酉〔止〕丁巳　共三十三年卷之二後漢　明帝戊午〔止〕獻帝己亥　共一百六十二年梓潼遇佛帝夢金人騰蘭至道士以火試經二十祖鳳#CB15179;瑞二十一祖安世高鑄金像二十二祖竺佛朔帝飯僧營供安玄佛支讖支曜康巨牟子千歲掌猛詳大力曇果二十三祖三國　魏高祖庚子〔止〕元帝甲申　共四十五年支謙維祇難竺律炎曹子建僧會闞澤二十四祖曇柯迦羅僧鎧曇無德曇諦支疆梁樓朱士衡竺律炎西晉　世祖乙酉〔止〕愍帝丙子　共五十二年孫皓竺法護揵陀勒述谷寺闕公則明州塔抵世常放光經無叉羅耆域訶羅竭支孝龍白法祖法欽法炬安慧則佛圖澄〔庚午甲戌〕聶承遠道真松江像卷之三東晉　元帝丁丑〔止〕恭帝庚申　共一百四年元帝〔丁丑止壬午〕竺潛〔丁丑止甲戌〕僧敷尸梨密多明帝〔癸未〕佛圖澄〔辛巳止戊申〕法乘二十五祖太寧像高悝像僧淵陽度董吉于法蘭于道#CB15035;康法#CB15035;支道根竺法雅滕竝王導道寶庾氷議拜尼淨檢何準法慧單道開何充竺佛調荊州金像僧朗支遁〔壬子丙寅〕竺法崇帛法橋道安竺法汰〔丁巳辛未丁亥〕孫綽帛僧光于法開〔辛酉乙丑〕僧度慧受曇摩持道猷〔丁卯癸未壬辰〕慧常王珣桓溫簡文帝〔辛未壬申〕鳩摩佛提許詢竺法曠〔辛未丙子壬寅〕支施崙孝武帝〔癸酉止丙申〕竺法義支曇籥竺法念〔又佛念〕慧永〔丁丑甲寅〕竺道壹法遇涉公曇摩蜱曇無蘭遠法師〔甲申止乙卯〕魏太祖〔丙戌止戊申〕曇摩難提郄超二十六祖僧富僧伽提婆道敬〔辛卯庚申〕迦留陀伽聖堅謝靈運〔癸巳又宋癸酉〕僧伽#CB02494;澄慧嵬僧導〔乙未庚申〕曇微法果康道和安帝〔丁酉止戊午〕桓元〔丁酉壬寅癸卯甲辰〕開達曇摩耶舍法顯慧持鳩摩羅什〔辛丑止癸丑〕曇霍柸度〔辛丑丙寅〕道龔等〔壬寅又宋庚申〕曇邕智猛弗若多羅僧#CB01199;遷歛斌叡融肇〔乙巳又癸丑甲寅〕王謐師子玉像佛#CB00501;#CB02494;陀陶潛〔丁未庚戌宋丁卯〕佛陀耶舍〔丁未庚戌癸丑甲寅〕卑摩羅叉魏太宗劉程之曇諦慧虔曇無讖〔壬子止宋癸酉八事〕法進僧慧郭宣法安道恒道標僧群僧洪曇常張野慧義法力難提曇蘭卷之四宋　高祖庚申〔止〕順帝己未　共六十年宋高祖〔庚申止壬戌〕曇無竭〔庚申甲申〕法和道生公〔壬戌壬申〕周續之張詮崔浩〔癸亥丙戌庚寅〕孫道德佛駄什宋文帝〔甲子止癸巳〕魏太武〔甲子止壬辰〕曇順夏勃勃劉式之惠琳謝晦智嚴元高〔丁卯甲申〕曇始〔丁卯辛卯〕慧觀〔丁卯丙子〕曇良耶舍道冏涼蒙遜〔晉壬子止宋癸酉〕僧苞求那#CB02494;摩〔庚午辛未癸未〕蒲坂寺像尼智通僧弼僧伽#CB02494;摩〔甲戌壬午〕僧羅多哆法綱慧靜沮渠京聲慧叡道昺曇摩密多求那陀羅〔乙亥止戊申共七事〕孫彥曾張定妹僧亮法盛道泰浮陀跋摩羅順靈徹慧光法喜曇詵伊葉波羅僧伽達多曇摩密多慧嚴曇覺惠基〔丁亥丙子〕宗炳雷次宗法朗法瑗〔戊子戊申〕寶雲王元謨慧紹魏高宗〔壬辰止乙巳〕宋武帝〔甲午止甲辰〕普明道猷〔丙子乙未〕寶亮〔乙未戊辰〕僧瑜元暢二十七祖惠簡僧詮曇宗道汪僧慶道溫功德直僧鏡慧通僧遠〔壬寅甲子〕法瑤曇曜慧益僧璩阿那摩仾慧果慧亮宋太宗〔乙巳止壬子〕魏顯祖〔丙午止辛亥〕僧瑾寶誌道猛智林周顒〔丁未丁卯〕弘充超進趙泰何敬叔魏文常吉迦夜邵碩曇斌顧歡齊　太祖己未止和帝壬午　共二十四年齊太祖彭城像王琰僧慧〔庚申丙寅〕番禺像僧顯僧淵道慧閹官生鬚曇摩伽耶舍行遠武常〔壬戌止癸酉〕太子捨身竟陵王〔癸亥庚午〕僧鍾法獻法度江石像僧岫慧敝弘明交珠像淨度曇度道盛普恒僧#CB02494;陀羅僧逞瑞石法匱達摩摩提法道慧次慧隆應統求那毗地何點〔壬申梁甲申〕超辨曇超慧紀僧辨僧柔慧約何胤〔乙亥梁癸卯〕慧安道登劉虬僧宗明帝〔甲戌止戊寅〕傅大士僧景法雲佛陀法安法願僧印慧通魏世宗法紹〔法度〕僧侯僧惠東昏侯慧球智稱卷之五梁　武帝壬午〔止〕敬帝丁丑　共五十六年梁武帝慧超〔壬午丙午〕求那毗地智藥雲光曼陀羅郗氏捨老子之道僧盛道歡帝鑄像建水陸齋江泌女僧融曇摩流支〔乙酉丁亥〕僧旻僧養〔丙戌壬寅〕香闍梨智順惠韶法寵〔戊子甲辰〕勒那摩提〔戊子癸巳〕菩提流支〔戊子癸巳乙卯〕寶亮法悅鑄像寶唱〔庚寅丙申丁酉戊戌〕志湛法通僧紹魏明常〔乙未止戊申〕何規惠集智藏〔乙未辛丑壬寅〕明達隱岳石像魏太后曇斐僧祐嵩頭陀慧彌惠皎道琳慧達道仙魏劾化胡之妄達磨明徽明徹阮孝緒僧副二祖〔甲辰庚辰癸丑〕明琛佛陀扇多昭明太子〔丙午辛亥〕慧超道穆魏莊帝〔戊申止辛亥〕庾詵僧照魏武帝〔壬子止甲寅〕僧稠〔壬子壬申庚辰〕魏文帝〔乙卯止辛未〕劉勰宇文泰〔丙辰乙丑〕植相高王觀音經惠集陶隱居月婆首那〔戊午丙寅乙酉〕道臻僧林毗目智仙曇鸞般若流支尚圓杜弼僧妙石影像真諦梁簡文帝法聰齊文宣帝那連耶舍〔庚午丁丑〕梁元帝〔壬申止申戌〕陸法和〔癸酉乙亥〕白虎山聖思大禪師〔申戌丁亥丁西〕慧善僧實〔申戌癸未〕重雲殿像梁敬帝〔乙亥止丁丑〕齊無道士僧達真玉卷之六周　愍帝丁丑〔止〕靜帝庚子〔共〕二十六年周愍帝周明帝陳武常攘那陀羅周武帝〔庚辰止丁酉〕洪偃〔庚辰甲申〕齊肅宗〔庚辰辛巳〕御谷石像齊世祖〔壬午止乙酉〕陳文帝〔庚辰丙戌〕闍那耶舍〔甲申壬辰〕耶舍崛多〔甲申壬辰〕闍那崛多法常萬天懿慧勇〔甲辰癸卯〕警韶寶瓊〔乙酉甲辰〕僧璨〔丙戌壬申〕亡名慧命陳宣帝道安三祖嚴湖寺達磨流支曇延〔庚寅壬寅甲辰庚戌辛亥〕僧瑋曇瑗安廩僧勐僧安僧遷靜靄孫哲任侍郎鼓山竹林聖寺梁明帝智周〔乙未隋辛丑〕天台智者〔乙未辛亥丁巳〕曇遷〔丙申丁未庚戌〕慧遠〔丁酉〕靈石寺像周高祖〔戊戌止庚子〕衛元嵩法朗慧成法藏法止僧明惠意智炫隋　高祖〔辛丑止〕煬帝〔丁丑〕　共三十七年隋高祖〔辛丑止甲子〕尼智仙道舜達磨般若毗尼多流支僧猛那連提耶舍陳長城公彥琮明贍敬脫法慶靈藏〔甲辰丙午〕經法師智操〔丙午乙未辛未〕法進僧就曇詢法願慧布普建〔梁壬辰隋丁未〕李士謙〔三教優劣〕杜祈普安達摩笈多〔庚戌戊寅〕智正智舜〔庚戌甲子〕僧裕洪遵〔辛亥丙辰戊辰〕趙昌灌頂〔辛亥丁巳唐壬辰〕曇崇〔壬子甲寅〕信行嚴恭慧越法經岑闍梨法純〔乙卯癸亥〕寶貴興皇像費長房法充智文法通智曠百十餘州建塔道仙元琬〔壬戌　又唐戊子止丙申〕道幽闍提斯那慧實煬帝〔乙丑止丁丑〕通幽僧善慧侃慧藏元景慧淨〔戊辰又唐戊戌〕法濟大志智興慧乘〔庚午丙子唐庚寅〕靈潤慧達僧照僧朗真觀智顯轉明道積道辨惠恭法喜真慧法安道愻〔乙亥又唐庚寅〕慧祥智越文中子四祖法進明恭卷之七唐　高祖戊寅〔止〕太宗己酉　共三十二年高祖〔戊寅止丙戌〕鄭頲傅奕〔辛巳丙戌丁亥〕法琳法運李大安慧琳五祖〔甲申乙亥〕僧定慧乘內德論太宗波頗〔丁亥止癸巳〕智睎智滿明淨元奘法嚮慧光弟子母趙文信萬回〔壬辰癸酉戊子壬寅丙午辛亥〕道昂法曠惠璉智琰寶瓊智首法礪張士衡惠休道英法恭智實〔丁酉戊戌〕文德虞世南〔帝為設齋造像〕曇榮洪滿智苑杜順蕭瑀慧稜慧瑜靜琳慧震慧滿慧持慈藏豐干寒山拾得原州瑞石法聰〔乙巳丁未〕李思一智凱智則卷之八唐　高宗庚戌〔止〕睿宗壬子　共六十三年高宗〔庚戌止癸未〕明#CB01481;司馬喬卿牛頭融〔庚寅壬子丁巳〕法顯慧寬智通阿地瞿多智岩窺基〔甲寅壬午〕解脫弘智慧仙會隱慧立義褒撫州像曇逞善伏靜之靜泰法冲智琮明解彥悰幽州像威秀〔不拜〕并州像靈辨慧明善導泗州〔癸亥丙申丁酉戊申庚戌〕崔義起那提益州地藏像荊州像宣律師勑禁化胡經通達英禪師義淨〔辛未乙未止癸丑共九事〕六祖〔壬申止癸丑〕涅槃後二分尊勝呪菩提流志〔辛巳癸巳庚戌癸丑甲子丁卯〕權無二孫真人元暉則天〔甲申止甲辰〕泉州開元地婆訶羅提雲般若大雲經仁儉慧智明佺實叉難陀〔乙未甲辰戊申庚戌〕法藏安國師神秀禪師〔丙申丙午〕李無諂彌陀山中宗〔乙巳止庚戌〕召六祖不起薛簡般剌密帝〔譯楞嚴〕慧範寶思惟〔丙午辛酉〕智嚴嵩岳元珪〔戊申丙辰〕法儀道岸睿宗〔庚戌止壬子〕枯柿重榮一行〔辛亥乙卯辛酉癸亥丁卯戊辰〕僧道齊班永嘉真覺卷之九唐　元宗癸丑止代宗己未　共六十七年元宗〔癸丑止丙申〕神光善無畏〔丙辰丁巳壬戌甲子乙亥〕宋璟〔丙辰丁丑〕房琯〔丁巳丙申〕勒佉金剛智〔庚申癸亥庚午壬申〕智嚴尼玄機破竈墮日本叡張說智昇道氤〔庚午庚辰〕義福張果老仙李長者〔甲戌庚辰〕不空韋藥王法秀青原思普寂嚴挺之本淨〔癸未甲申〕南嶽讓徑山欽神邕荷澤〔乙酉庚子〕給祠部高力士南#CB00589;石像王維洛陽虵石頭遷〔辛卯戊午庚午〕犍那鶴林素左溪朗毗沙門祠元紫芝肅宗〔丙申止壬寅〕閬守像無漏〔丙申戊戌〕溫州無著澄觀放生池忠國師〔辛丑甲辰戊申庚戌乙卯〕楚州十三寶顏真卿代宗五臺脩殿講仁王經元載王縉杜鴻漸〔乙巳丁未癸丑〕良賁盂蘭盆會魚朝恩無住馬祖牛頭忠大耳張延賞曇一純陀崇惠圓澤周伯玉崇慧德宗〔庚申止甲申〕鄧隱峰〔庚申丙申戊申〕大梅常懶瓚荊溪湛然龐居士〔乙丑癸酉辛卯〕道澄梁肅五洩靈默惟惲〔庚午壬申戊子〕西堂藏〔辛未丙戌〕皎然靈澈〔乙亥丙申〕陸德輿端甫〔丙子丁亥〕慧開黃蘗〔丁丑壬子壬戌戊辰庚午〕僧標天皇悟〔戊寅丁亥〕卷之十德宗己卯止文宗己未　共四十一年熈怡福州無垢塔黃石岩禪師惠炬法證凝公〔白居易文〕濬上人般舟順宗〔乙酉〕如滿韋皐憲宗〔丙戌止庚子〕鵝湖大義〔丁亥戊戌〕如海浩初天王悟草衣道弘孟簡蕭俛齋朗彌陀和尚永州淨土院智#CB05883;道樹百丈大明神清六祖#CB15156;惠昭會通〔布毛〕柳子厚上弘歸宗常栢岩惲重巽柳州大雲法釰馬郎婦元浩韓愈大顛〔三平〕文暢〔堔　元暠方及玄舉〕穆宗〔辛丑止甲辰〕劉總白居易〔壬寅乙卯丁卯〕鳥窠〔乙未壬寅〕無業東寺會杭州永福石璧經元稹古靈王智興敬宗〔甲辰止丙午〕李翱藥山〔乙巳戊申〕裴肅文宗善信龍潭龍潭重玄石璧經丹霞福州聖泉院無等惟政蛤蜊觀音凌行婆知玄〔癸丑甲子癸未辛卯壬寅癸卯〕石霜諸南泉大內靈像道吾端甫裴休〔丙辰壬戌戊辰乙巳庚寅〕子湖蹤〔丁巳庚子〕澄觀〔又前〕寶稱滿卷之十一唐　武宗庚申止哀帝丁卯　共六十八年武宗〔庚申止乙丑〕雲岩晟圭峰九座正覺〔癸亥乙卯〕龜山真宣宗復寺興教〔丙寅〕鹽官安决配道士龜洋忠流李德祐華林覺弘辨復東林寺溈山祐〔癸酉〕溈山安〔癸酉癸卯〕終南山猴無著喜辨章道林藏經序洞山萬敬孺藤蘿尊者懿宗〔庚辰止癸巳〕東林藏#CB15156;普化投子〔庚辰庚子甲戌〕曹山寰中鑒宗雪峰〔甲申乙酉癸亥丙寅丁卯戊辰〕巖頭〔甲申丁未〕德山懷安天王堂記臨濟玄沙〔丁亥癸亥丁卯戊辰〕長沙岺龜山原夾山〔庚寅辛丑〕洞山全雲居膺〔壬辰壬戌〕幼璋〔壬辰甲辰丙寅癸酉丁亥〕僖宗〔甲午止戊申〕洛浦安〔甲午辛丑戊午〕徑山諲道吾睦州羅漢和尚仰山龍湖聞〔辛丑戊申戊寅〕九峰玄〔壬寅丙辰〕惠升靈雲勤紙衲惟亮東林舊因記石霜諸千頃南福善王昭宗九峰#CB05418;石霜首座上藍超大雲洪楚南塔湧〔辛亥戊戌甲子〕國歡惠日趙州〔癸丑丁巳〕燕趙二王貫休〔甲寅乙酉〕齊己灌溪閑華獄偉龍牙遁文喜紙衣道者雲居簡同安威閩王〔審知癸亥丙寅丁卯戊辰〕瑞岩永光真雪竇通長慶稜〔丙寅壬辰〕卷十二後梁　太祖丁卯止均王癸未　共十七年雲葢安南嶽勁欽山#CB15035;重雲暉〔辛未丙辰〕道場訥石門蘊布袋清平遵羅漢琛〔庚辰戊子〕後唐　莊宗癸未止潞王丙申　共十四年龍冊怤〔壬午丁酉〕蜆子和尚莊宗華嚴靜興化獎普淨覺閩王〔延鈞〕扣氷古佛高蓋陳謝雲門風穴廬山永安契如國清靜胤孫後晉　高祖丁酉止齊王丁未　共十一年法眼〔乙未癸卯丁巳〕溫州羅漢寺圓通德天竺觀音閩王〔#CB04647;〕佛手因韶國師江南民入冥劉煦晏國師永安靜禾山殷後漢　高祖丁未止隱帝庚戌　共四年清化怤錢忠懿王洞山初報恩明化城悟海後周　太祖辛亥止恭帝庚申　共十年永明潛南院顒智覺壽〔壬子又皇宋〕南唐開先#CB15156;龍興靖世宗僧帳報恩護 ^2a18

釋氏歷代編年通鑑目錄〔終〕歷代編年釋氏通鑑卷之一
editor:: 宋括山一菴釋　本覺　編集
other:: 明羼提居士　畢熈志　較訂
other:: 
# 周
周 ^7c38

姬姓。起武王己卯。
止赧王乙巳。三十七主。
合八百六十七年。 ^8a11

世尊乃第四主昭王時生。
故今斷自昭王甲寅起。
止赧王乙巳。歷三十四主。
共七百七十二年。 ^8a15

甲寅　昭王二十六年 ^8a19

釋迦牟尼佛。賢劫第四佛也。
是年四月八日。示生於中天竺迦毗羅衛國。
彼國乃三千世界之中。
故佛生於彼也。父淨飯王。
母摩耶夫人。母於是日。
遊歡喜園。手攀無憂樹枝。
太子化從右脇而生。
自行七步。分手指天地曰。
天上天下唯我獨尊。
空中九龍吐水。灌太子身。
父王字之。曰悉達多也。 ^8a23

○佛生之日。此方江河泛漲。
泉井溢出。大地皆動。
五色光貫太微。遍於西方。
昭王恠而問羣臣。
太史蘇由奏曰。西方有聖人生。
王曰於此何如。由曰即時無它。
一千年後。聲教被此。
王乃刻石立記。埋南郊祀。 ^8a37

乙卯二十七年 ^8b2

丙辰二十八年　佛年三歲。
淨飯王携太子。謁天神廟。
神像忽能起敬。王驚嘆曰。
我子於天神中更尊。
因字之曰天中天。 ^8b4

丁巳　戊午　己未 ^8b8

庚申三十二年　佛年七歲。
詣師習學。而夙慧煥發。
世間書典。皆悉自通〔統紀〕。 ^8b10

辛酉　壬戌 ^8b12

癸亥三十五年　佛年十歲。
與兄弟角力。以手擲象於城外。
還以手接。園中有金鼓銀鼓石鼓鐵鼓。
各七重。太子一箭。
徹過諸鼓〔珠林〕。 ^8b14

甲子　乙丑　丙寅　丁卯　戊辰　己巳 ^8b20

庚午四十二年　佛年十七歲。
王為納妃耶輸氏。
久而不接。但脩禪觀〔一覽〕。 ^8b24

辛未 ^8b26

壬申四十四年　佛年十九歲。
出城四門遊觀。於東南西見老病死。
生厭離心。於城北門見出家人。
生欣樂心。二月八夜。
乘天馬踰城。陵虗而去。
至檀特山。自以寶劒。
絕其鬚髮。淨居天人。
奉僧伽梨。因乃服之。
入彌樓山阿藍迦處。
習不用處定者三年〔正宗記等〕。 ^8b28

癸酉　甲戌 ^8b38

乙亥四十七年　世尊遷#CB15106;頭藍弗處。
習非非想處定。又三年。 ^8b40

丙子　丁丑 ^8b42

戊寅五十年　世尊遷象頭山。
同諸外道。日#CB04432;麻麥。
鵲巢于頂。以無心意無受行。
而外道摧伏。又居六載〔正宗記等〕。 ^8b44

己卯五十一年　庚辰穆王元年　辛巳　壬午 ^8c2

癸未四　世尊自思曰。
今此苦行。非正解脫。
即沐浴於尼連河。
受乳糜於牧牛女。
尋詣畢鉢木下。降伏天魔。
以二月七夕。入正三昧。
八日明星出時。示豁然大悟。
成等正覺。昇金剛座。
梵天請轉法輪。即入鹿苑說法。
度憍陳如等五人證果。 ^8c6

甲申五　世尊度優樓頻螺迦葉等千人。
出家證果等。 ^8c16

乙酉六　世尊在象頭山。
為龍鬼說法等。 ^8c20

丙戌七　世尊度舍利弗目連等二百五十人。
出家證果等。 ^8c22

丁亥八　舍衛國須達長者。
布金買祇陀太子園。
造寺奉佛等。 ^8c26

戊子九　世尊枸耶尼國。
為婆陀和菩薩。說苦行般若等。 ^8c30

己丑十　世尊在柳山。
為純真陀羅王弟說法等。 ^8c34

庚寅十一　世尊在穢澤中。
為阿掘摩說法等。 ^8c36

辛卯十二　世尊還摩竭國。
為弗沙王說法等。 ^8c38

壬辰十三　世尊在恐懼樹下。
為彌勒說脩行本起經等。 ^8c40

癸巳十四　世尊還迦毗羅國。
為父淨飯王說法等〔普曜經〕。 ^8c44

甲午　乙未　丙申　丁酉 ^8c48

戊戌十九　世尊成道十六年。
於欲色二界天宮之間。
出大寶坊。說大集等經〔法苑珠林〕。 ^9a2

己亥二十　世尊自此。
始說十六會八部般若等經。 ^9a6

庚子 ^9a8

辛丑二二　世尊始檢約徒眾。
剏置戒律。 ^9a10

壬寅　癸卯　甲辰　乙巳 ^9a12

丙午二七　世尊從弟阿難始出家。 ^9a14

丁未　戊申　己酉　庚戌 ^9a16

辛亥三二　阿難始勸請世尊。
度女人出家為尼。 ^9a18

壬子　癸丑　甲寅　乙卯　丙辰　丁巳　戊午　己未　庚申　辛酉　壬戌　癸亥　甲子　乙丑　丙寅　丁卯　戊辰　己巳　庚午 ^9a20

辛未五十二年　世尊至此。
始說金光明法華等經〔統記〕○大梵天王。
至靈山會上。以金色娑羅花獻世尊。
世尊拈花示眾。人天百萬。
悉皆罔措。獨金色頭陀。
破顏微笑。世尊曰。
吾有正法眼藏涅槃妙心實相無相微妙法門。
分付摩訶迦葉。聽吾偈曰。
法本法無法。無法法亦法。
今付無法時。法法何曾法。 ^9a30

壬申五十三年　世尊應世七十九年。
化緣周畢。二月十五日。
於拘尸那城娑羅雙木間。
臨涅槃時。說涅槃經已。
而遍觀三界。告大眾言。
我以甚深般若。遍觀三界。
根本性離。畢竟寂滅。
同虗空相。一無所有。
法相如是。其知是者名出世人。
是事不知名生死始。
如是三入禪定三出三告。
乃云以是因緣。我今安住常寂滅光。
名大涅槃。乃於寶牀。
右脇而臥。於其中夜。
寂然無聲。便般涅槃。
寶樹變白。人天悲慟。
迦葉遠來奔禮。金棺自開。
即現雙足。出於棺外。
眾禮足已。還自入棺。
如來自從胸中踴火荼毗。
天人各分舍利建塔。
○是日此方暴風忽起。
損舍折樹。地動木陰。
西方有白虹十二道。
南北通貫。連夜不滅。
穆王怪而問羣臣。
太史扈多對曰。西方聖人入滅之相耳〔周書異記〕。 ^9a44

癸酉　甲戌五十五年 ^9b22

乙亥共王元年　丙子　丁丑　戊寅　己卯　庚辰　辛巳　壬午　癸未　甲申　乙酉　丙戌十二年　丁亥懿王元年　戊子　己丑　庚寅　辛卯　壬辰　癸巳　甲午　乙未　丙申　丁酉　戊戌　己亥　庚子　辛丑　壬寅　癸卯　甲辰　乙巳　丙午　丁未　戊申　己酉　庚戌　辛亥二十五年　壬子考王元年　癸丑　甲寅　乙卯 ^9b24

丙辰五年　初祖迦葉尊者〔此云飲光勝尊〕。
以正法付阿難。偈曰。
法法本來法。無法無非法。
何於一法中。有法有不法。
乃奉世尊僧伽梨衣。
於雞足山。入滅盡定。
以俟彌勒下生〔五燈〕。 ^9b48

丁巳　戊午　己未　庚申　辛酉　壬戌　癸亥　甲子　乙丑　丙寅十五年　丁卯夷王元年　戊辰
〔周國自此衰矣〕　己巳　庚午　辛未　壬申　癸酉　甲戌　乙亥　丙子　丁丑　戊寅　己卯　庚辰　辛巳　壬午十六年　癸未厲王元年　甲申　乙酉　丙戌　丁亥　戊子　己丑　庚寅　辛卯　壬辰 ^9c6

癸巳十一年　二祖阿難尊者〔此云慶喜〕。
以正法付商那和脩。
偈曰。本來付有法。
付了言無法。各各須自悟。
悟了無無法。乃入三昧。
分身四分。與天宮龍宮二國王供養。
住世凡百三十二年。 ^9c26

甲午　乙未　丙申　丁酉　戊戌　己亥　庚子　辛丑　壬寅　癸卯　甲辰　乙巳　丙午　丁未　戊申　己酉　庚戌　辛亥　壬子　癸丑　甲寅　乙卯　丙辰　丁巳　戊午　己未
〔三十七年王奔于彘〕　庚申〔三十八年。
周召行政。號曰共和〕　辛酉　壬戌　癸亥　甲子　乙丑　丙寅　丁卯 ^9c34

戊辰四十六年　東天竺國阿育王〔此云無憂〕。
盡收西域諸塔。及龍宮舍利。
夜役鬼神。碎七寶末。
造八萬四千寶塔。
命耶舍尊者。舒指放光八萬四千道。
令捷疾鬼。各隨一光盡處。
安置一塔。遍娑婆界。
在此震旦國者。一十九所〔育王傳〕。 ^10a6

己巳　庚午　辛未　壬申　癸酉五十一年　甲戌宣王元年
〔周召二公還政。而夾輔之。
周室中興〕　乙亥　丙子　丁丑　戊寅　己卯　庚辰　辛巳　壬午　癸未　甲申　乙酉　丙戌　丁亥　戊子　己丑　庚寅　辛卯　壬辰　癸巳　甲午 ^10a14

乙未二十二年　叱利國三祖。
商那和脩尊者。以正法付優波毱多尊者。
偈曰。非法亦非心。
無心亦無法。說是心法時。
是法非心法。既付法已。
即隱於罽賓國南象白山中。
後於三昧中。見毱多五百徒眾多懈慢。
乃往彼現龍奮迅三昧。
以調伏之。乃作十八變化。
火光三昧。自焚其身〔五燈〕。 ^10a30

丙申　丁酉　戊戌　己亥　庚子　辛丑　壬寅　癸卯　甲辰　乙巳　丙午　丁未　戊申　己酉　庚戌　辛亥　壬子　癸丑　甲寅　乙卯　丙辰　丁巳　戊午　己未四十六年　庚申幽王元年　辛酉　壬戌　癸亥　甲子　乙丑　丙寅　丁卯　戊辰　己巳　庚午十一年
〔西戎弑王〕　辛未平王元〔諸候奉王迁都于洛。
是謂東周〕　壬申二年〔諸候浸盛政由方伯〕
　癸酉　甲戌　乙亥　丙子　丁丑　戊寅　己卯　庚辰　辛巳　壬午　癸未　甲申　乙酉　丙戌　丁亥　戊子　己丑　庚寅　辛卯　壬辰　癸巳　甲午　乙未　丙申　丁酉　戊戌　己亥 ^10a40

庚子三十年　西天四祖優波毱多尊者。
付法於提多迦。偈曰。
心自本來心。本心非有法。
有法有本心。非心非本法。
乃踊身虗空。呈十八變。
復于本座。跏趺而逝〔五燈〕。 ^10b32

辛丑　壬寅　癸卯　甲辰　乙巳　丙午　丁未　戊申　己酉　庚戌　辛亥　壬子　癸丑　甲寅　乙卯　丙辰　丁巳　戊午　己未四十九
〔魯隱公元年也。孔子脩魯史春秋。
以是歲始〕　庚申　辛酉　壬戌威王元年　癸亥　甲子　乙丑　丙寅　丁卯　戊辰　己巳　庚午九年
〔魯威公元年〕　辛未　壬申　癸酉　甲戌　乙亥　丙子　丁丑　戊寅　己卯　庚辰　辛巳　壬午　癸未　甲申二十三年　乙酉莊王元年　丙戌　丁亥　戊子
〔魯莊公元年〕 ^10b38

己丑五年　五祖提多迦尊者。
於中天竺國。以法付彌遮迦尊者。
偈曰。通達本法心。
無法無非法。悟了同未悟。
無心得無法。遂示寂〔五燈〕。 ^10c20

庚寅　辛卯　壬辰　癸巳 ^10c26

甲午十年〔魯莊公七年〕　夏四月五日辛亥。
恒星不現。星殞如雨。
乃西方文殊菩薩。
於雪山化五百仙人。
而歸本國。光明掩於常星不見也。 ^10c28

乙未　丙申十二〔齊相用管仲為相〕　丁酉　戊戌　己亥十五年　庚子僖王元年　辛丑二年
〔齊桓始霸〕　壬寅　癸卯　甲辰　乙巳惠王元年　丙午　丁未　戊申　己酉　庚戌　辛亥　壬子　癸丑　甲寅　乙卯　丙辰　丁巳　戊午　己未　庚申十六
〔魯閔公元年〕　辛酉　壬戌十八〔魯僖公元年〕
　癸亥　甲子　乙丑　丙寅　丁卯　戊辰　己巳二十五年　庚午襄王元年　辛未　壬申　癸酉　甲戌　乙亥　丙子　丁丑　戊寅　己卯　庚辰　辛巳　壬午　癸未 ^10c34

甲申十五年　西天六祖彌遮迦尊者。
以法付婆須蜜多尊者。
偈曰。無心無可得。
說得不名法。若了心非心。
始解心心法。遂示寂。 ^11a18

乙酉　丙戌　丁亥　戊子　己丑　庚寅　辛卯　壬辰　癸巳　甲午　乙未二十六
〔魯文公元年〕　丙申　丁酉　戊戌　己亥　庚子　辛丑　壬寅三十三年　癸卯頃王元年　甲辰　乙巳　丙午　丁未　戊申　己酉正王元年　庚戌　辛亥　壬子　癸丑五年
〔魯宣公元年〕 ^11a22

甲寅六年　梓潼帝君。
降筆有言。予聞方外之言曰。
西方之國有大聖人古皇先生者。
視死生如朝暮。等冤仇如夢覺。
浮生不久。求於無生者也。
予甞慕之。及逢隱者歌之。
乃謂曰。適聆妙理。
深契愚衷。願惠格言。
隱者嘆曰。指予以心印。
授予以正法。此西方大聖人歸寂法也。
能念習之。可度生死。
可成正覺。若中道而廢。
亦可為神仙。予受教焉。 ^11a40

乙卯定王元年〔楚莊王問九鼎輕重〕　丙辰 ^11b6

丁巳三年　九月十四日。
老聃生于楚國陳郡苦縣賴鄉曲仁里。
姓李名耳。字伯陽。
諡聃也。 ^11b8

戊午　己未　庚申　辛酉　壬戌　癸亥　甲子　乙丑　丙寅　丁卯　戊辰　己巳　庚午 ^11b12

辛未十七年〔魯成公元年〕　西天七祖婆須密多尊者。
以法付佛陀難提尊者。
偈曰。心同虗空界。
示等虗空法。證得虗空時。
無是無非法。遂示寂〔五燈〕。 ^11b20

壬申　癸酉　甲戌　乙亥　丙子簡王元年　丁丑　戊寅　己卯四年
〔老子仕周為守藏吏〕　庚辰　辛巳　壬午　癸未　甲申　乙酉　丙戌　丁亥 ^11b26

戊子十三年　老子遷為柱下史。
自是五十四年。一職不遷。
時人目為吏隱。 ^11b36

己丑十四年〔魯襄公元年〕。 ^11b38

庚寅靈王元年　辛卯　壬辰　癸巳　甲午　乙未　丙申　丁酉　戊戌　己亥　庚子　辛丑　壬寅　癸卯　甲辰　乙巳　丙午　丁未　戊申　己酉　庚戌二十一
〔魯襄公二十二年〕 ^11b40

十一月庚子孔子生於魯國陬邑平鄉。
母顏氏。禱於尼丘而生。
故名丘。字仲尼〔孔子之生。
距佛之滅凡四百年〕。 ^11c4

辛亥　壬子　癸丑　甲寅　乙卯　丙辰　丁巳景王元年　戊午　己未　庚申四年
〔魯昭公元年〕　辛酉　壬戌　癸亥　甲子　乙丑 ^11c8

丙寅十年　西天八祖佛陀難提尊者。
以法付伏駄密多尊者。
偈曰。虗空無內外。
心法亦如是。若了虗空故。
是達真如理。遂示寂。 ^11c18

丁卯　戊辰　己巳　庚午　辛未　壬申　癸酉　甲戌 ^11c22

乙亥十九年　孔子朝周。
問禮於柱下史老聃。
老子時年七十九。
孔子年二十六〔統紀一云。
丙寅年孔見老子〕。 ^11c28

丙子　丁丑　戊寅　己卯　庚辰　辛巳二十五年 ^11c32

壬午敬王元年　周柱下史老聃。
時年八十六歲。以王室陵遲。
遂去周。與散關令尹喜。
西游流沙。死於扶風郡。
塟於槐里。老子甞至罽賓國。
見浮圖自傷不及。
乃說偈供養。對像陳情云。
我生何以晚。佛出一何早。
不見釋迦文。心中常懊惱。
故詠史詩云。七雄戈戟亂如麻。
四海無人得坐家。
老氏却思西域住。
便將徐甲去流沙。
是年佛滅已四百三十一年矣。 ^11c36

癸未　甲申　乙酉　丙戌　丁亥　戊子　己丑　庚寅　辛卯　壬辰十一年
〔魯定公元年〕　癸巳　甲午　乙未　丙申　丁酉　戊戌　己亥　庚子 ^12a10

辛丑〔魯以孔丘為司寇〕　壬寅　癸卯
〔孔子去魯適衛〕　甲辰　乙巳〔孔子之宋又如陳〕
　丙午　丁未二十六　戊申〔孔子復過宋〕
　己酉〔孔子在陳〕　庚戌〔孔子之蔡〕　辛亥　壬子
〔孔子復至陳〕　癸丑 ^12a20

甲寅三十三年　西天九祖伏駄密多尊者。
以法付脇尊者。偈曰。
真理本無名。因名顯真理。
受得真真法。非真亦非偽。
遂示寂。 ^12a28

乙卯　丙辰〔孔子自陳之衛〕　丁巳〔孔子反魯定六經〕
　戊午　己未　庚申〔孔子作春秋以是年絕筆〕
　辛酉 ^12a32

壬戌　四月孔子薨。
壽年七十三歲。吾教清淨法行經。
以孔子是儒童菩薩〔辨正論〕。 ^12a38

癸亥　甲子　乙丑元王元年　丙寅　丁卯　戊辰　己巳　庚午　辛未　壬申　癸酉正定王元年
〔左傳終是年也〕 ^12a40

甲戌二年　鄭列子禦宼隱居不仕。
著書十篇。中曰。昔商太宰#CB16944;。
問於孔子曰。夫子聖者歟。
曰丘博學強記。非聖人也。
三王聖者歟。曰三王善用智勇。
聖非丘所知。五帝聖者歟曰。
五帝善用仁信。聖非丘所知。
曰三皇聖者歟。曰三皇善用時政。
聖非丘所知。太宰大駭曰。
然則孰為聖人乎。
夫子有間動容而對曰。
丘聞西方有大聖焉。
不治而不亂。不言而自信。
不化而自行。蕩蕩乎人無能名焉〔列子○其書本不紀年。
今附于此〕。 ^12b2

乙亥　丙子　丁丑　戊寅　己卯　庚辰　辛巳　壬午　癸未　甲申　乙酉　丙戌　丁亥　戊子　己丑　庚寅 ^12b18

辛卯十九年　世尊滅度。
至此五百年○天竺國無著菩薩出世。
宏闡宗教。其弟天親菩薩。
初尚小乘。造論五百部。
後契悟大乘。復造大乘論五百部。
時號千部論師〔統紀〕。 ^12b26

壬辰　癸巳 ^12b32

甲午二十二年　西天十祖脇尊者。
以法付富那夜奢。
偈曰。真體自然真。
因真說有理。領得真真法。
無行亦無止。遂示寂。 ^12b34

乙未　丙申　丁酉　戊戌　己亥　庚子　辛丑考王元年　壬寅　癸卯　甲辰　乙巳　丙午　丁未　戊申　己酉　庚戌　辛亥　壬子　癸丑　甲寅　乙卯　丙辰威烈王元年　丁巳　戊午　己未　庚申　辛酉　壬戌　癸亥　甲子　乙丑　丙寅　丁卯　戊辰　己巳　庚午　辛未　壬申　癸酉　甲戌　乙亥　丙子　丁丑　戊寅二十三
〔韓魏趙為諸候通鑑始于此〕　己卯　庚辰安王元年　辛巳　壬午三年
〔秦惠公元年〕　癸未　甲申　乙酉　丙戌　丁亥　戊子　己丑　庚寅　辛卯　壬辰 ^12b38

癸巳十四年　西天十一祖富那夜奢尊者。
以法付馬鳴大士。
偈曰。迷悟如隱顯。
明暗不相離。今付隱顯法。
非一亦非二。遂示寂〔五燈云戊戌歲〕。 ^12c24

甲午　乙未　丙申　丁酉　戊戌　己亥　庚子　辛丑　壬寅　癸卯　甲辰　乙巳　丙午烈王元年　丁未　戊申　己酉　庚戌　辛亥　壬子　癸丑顯王元年　甲寅　乙卯　丙辰　丁巳　戊午　己未　庚申八年
〔秦孝公元年〕　辛酉　壬戌　癸亥　甲子　乙丑　丙寅　丁卯　戊辰　己巳　庚午　辛未　壬申　癸酉　甲戌　乙亥　丙子　丁丑　戊寅　己卯　庚辰　辛巳　壬午　癸未　甲申三十二年
〔秦惠文王元年〕　乙酉　丙戌　丁亥　戊子　己丑　庚寅　辛卯　壬辰　癸巳 ^12c28

甲午四十一年　西天十二祖馬鳴大士。
以法付迦毗摩羅尊者。
偈曰。隱顯即本法。
明暗元無二。今付悟了法。
非取亦非弃。遂示寂。 ^13a14

乙未　丙申四十四年〔秦初稱王〕　丁酉　戊戌　己亥　庚子　辛丑慎靚王元年　壬寅　癸卯　甲辰　乙巳　丙午　丁未赧王元年　戊申
〔周室微王徙都於西。
太子治東。曰東西周〕　己酉　庚戌　辛亥五年
〔秦武王元年〕　壬子　癸丑　甲寅　乙卯九年
〔秦昭王元年〕　丙辰　丁巳　戊午　己未　庚申　辛酉　壬戌　癸亥　甲子　乙丑　丙寅　丁卯　戊辰　己巳　庚午　辛未　壬申　癸酉　甲戌　乙亥　丙子　丁丑　戊寅　己卯　庚辰　辛巳　壬午　癸未　甲申　乙酉　丙戌 ^13a18

丁亥四十一年　中印土十三祖迦毗摩羅尊者。
以法付龍樹大士。
偈曰。非顯非隱法。
說是真實際。悟此隱顯法。
非愚亦非智。遂現神變。
化火焚身〔五燈〕。 ^13b2

戊子　己丑　庚寅　辛卯　壬辰　癸巳　甲午　乙未　丙申　丁酉　戊戌　己亥　庚子　辛丑　壬寅　癸卯　甲辰　乙巳五十九年
other:: 
# 秦
秦 ^13b8

嬴姓。都咸陽。六主合四十九年。 ^13b20

丙午昭襄王五十二年　丁未　戊申　己酉　庚戌　辛亥孝文王元年　壬子莊襄王元年
〔秦滅東周〕　癸丑　甲寅　乙卯始皇帝元年　丙辰　丁巳　戊午　己未　庚申　辛酉　壬戌　癸亥　甲子　乙丑　丙寅　丁卯　戊辰　己巳　庚午　辛未十七年
〔滅韓〕　壬申　癸酉　甲戌　乙亥　丙子二十二年
〔滅魏〕　丁丑　戊寅二十四年〔滅楚〕　己卯二十五年
〔滅燕趙〕　庚辰二十六〔秦滅齊。
始併天下為一。改姓趙稱始皇帝。
改正朔歲首建亥。
裂天下置三十六郡〕　辛巳二十七〔秦併天下而衛獨存〕
　壬午二十八年〔帝發人。
入海上仙山。求不死藥〕　癸未二十九年 ^13b22

甲申三十　沙門室利防等一十八人。
來自西域。帝惡之以付獄。
俄有金剛神。碎獄門而出之。
帝懼即厚禮遣之出境。 ^13c4

乙酉三十一年　丙戌〔北擊匈奴〕　丁亥
〔北築萬里長城〕　戊子〔焚書坑儒〕 ^13c8

己丑三十五年　南印土十四祖龍樹大士。
以法付迦那提婆尊者。
偈曰。為明隱顯法。
方說解脫理。於法既無證。
無嗔亦無喜。遂示寂。 ^13c12

庚寅三十六年　辛卯三十七年　壬辰二世元年〔楚陳勝起自立為王。
項梁項羽沛公皆應之○是年始滅衛國〕
　癸巳二年　甲午三年
other:: 
# 西漢
西漢〔劉姓〕 ^13c18

十四帝。合二百十四年〔王莽篡位一十五年〕。
二漢合四百二十六年。 ^13c32

乙未高祖元年　丙申　丁酉　戊戌　己亥五
〔項羽敗混一天下〕　庚子　辛丑〔改咸陽為長安〕
　壬寅　癸卯　甲辰　乙巳　丙午十二年　丁未惠帝元年　戊申　己酉　庚戌　辛亥　壬子　癸丑七年　甲寅呂后元年　乙卯　丙辰　丁巳　戊午　己未　庚申　辛酉八年　壬戌文帝元年　癸亥　甲子　乙丑　丙寅　丁卯　戊辰　己巳　庚午　辛未　壬申　癸酉　甲戌　乙亥　丙子　丁丑十六年　戊寅後元年　己卯 ^13c36

庚辰三年　西天十五祖迦那提婆尊者。
以法付羅睺羅多。
偈曰。本對傳法人。
為說解脫理。於法實無證。
無終復無始。遂放八光。
而歸寂滅〔統紀乃丙子歲〕。 ^14a14

辛巳　壬午　癸未　甲申七年　乙酉景帝元年　丙戌　丁亥　戊子　己丑　庚寅　辛卯七年　壬辰中元年　癸巳　甲午　乙未　丙申　丁酉　戊戌後元年　己亥　庚子三年　辛丑武帝建元元　壬寅　癸卯　甲辰　乙巳　丙午　丁未元光元年　戊申　己酉　庚戌　辛亥　壬子 ^14a20

癸丑元朔元年　西天十六祖羅睺羅多尊者。
至石窟見僧迦難提入定。
祖問身定心定。提曰。
身心俱定。祖曰。身心俱定。
何有出入。曰雖有出入。
不失定相。反復論義。
提即求度。 ^14a38

甲寅　乙卯　丙辰　丁巳　戊午 ^14a44

己未元狩元年　張騫請通西域。 ^14a48

庚申二年　是年霍去病討匈奴。
過居延山。摛休屠王。
獲其金人。率長丈餘。
帝以為大神。列於甘泉宮。
燒香禮拜。此則佛道流通之漸也。
及開西域。遣張騫使大夏。
還云身毒國〔一名天竺〕。
有浮屠之教云云。 ^14b2

辛酉三年　京師掘昆明池得黑#CB01926;。
以問東方朔。朔曰。
可問西域胡道人。
及後永明中摩騰至。
有問〔之者〕騰曰劫#CB01926;也〔北山錄〕。 ^14b12

壬戌　癸亥　甲子　乙丑元鼎元年　丙寅二
〔張騫使西域皆入貢〕　丁卯 ^14b16

戊辰四年　室羅筏城十六祖羅睺羅多尊者。
以法付僧迦難提。
偈曰。於法實無證。
不取亦不離。法非有無相。
內外云何起。遂安坐示寂。 ^14b22

己巳　庚午　辛未元封元年　壬申　癸酉　甲戌　乙亥　丙子　丁丑太初元年
〔十一月甲子朔冬至。
作太初曆。以正月建寅為歲首。
至是始用夏正〕　戊寅　己卯　庚辰　辛巳天漢元年　壬午　癸未　甲申　乙酉太始元年　丙戌　丁亥　戊子　己丑征和元年　庚寅　辛卯　壬辰　癸巳後元元年　甲午　乙未昭帝始元元　丙申　丁酉　戊戌　己亥　庚子　辛丑元鳳元年　壬寅　癸卯　甲辰　乙巳　丙午 ^14b26

丁未元平元年　摩竭提國十七祖僧伽難提尊者。
以法付伽耶舍多尊者。
偈曰。心地本無生。
因地從緣起。緣種不相妨。
花果亦復爾。即右手攀樹而化。 ^14c6

戊申宣帝本始元年　己酉　庚戌　辛亥　壬子地節元年　癸丑　甲寅　乙卯　丙辰元康元年　丁巳　戊午　己未　庚申神爵元年　辛酉　壬戌　癸亥　甲子五鳳元年　乙丑　丙寅　丁卯　戊辰甘露元年　己巳　庚午　辛未　壬申黃龍元年　癸酉元帝初元元　甲戌　乙亥　丙子　丁丑　戊寅永光元年　己卯　庚辰　辛巳　壬午　癸未建昭元年　甲申　乙酉　丙戌　丁亥。
　戊子景寧元年　己丑成帝建始元　庚寅　辛卯　壬辰　癸巳何平元年　甲午　乙未　丙申　丁酉陽朔元年　戊戌　己亥　庚子　辛丑鴻嘉元年 ^14c12

壬寅二年　光祿大夫劉向。
撰神仙傳云。黃帝以下迄今。
得仙道者。百四十九人。
其七十四人。已見佛經矣。
又言向博觀典籍。
往往見有佛經〔出義楚六帖。
及三寶紀等〕。 ^14c48

癸卯　甲辰　乙巳永始元年　丙午　丁未 ^15a6

戊申四年　西天十八祖伽耶舍多尊者。
以法付鳩摩多。偈曰。
有種有心地。因緣得發萌。
於緣不相礙。當生生不生。
踊身虗空。作十八變。
化火光三昧自焚。
己酉元延元年　庚戌　辛亥　壬子　癸丑綏和元年　甲寅　乙卯哀帝建平元　丙辰　丁巳　戊午 ^15a10

己未元壽元年　景憲使大月氏國還。
得浮圖經。時莫有識者〔法苑珠林及三寶紀〕。 ^15a24

庚申　辛酉平帝元始元年　壬戌　癸亥　甲子　乙丑五年
〔孺子嬰立〕　丙寅居攝元年　丁卯二
〔莽弑孺子嬰〕　戊辰初始元年〔王莽篡位。
以是冬十二月。為明年正月〕　己巳王莾始建國元年
〔偽用商政〕　庚午　辛未　壬申　癸酉　甲戌天鳳元年　乙亥　丙子　丁丑　戊寅　己卯　庚辰地皇元年　辛巳 ^15a26

壬午三年　西天十九祖鳩摩多尊者。
以法付奢夜多。偈曰。
性上本無生。為對求人說。
於法既無得。何懷決不決。
即以指甲#CB05338;面。
如紅蓮開。放光入滅〔一云辛巳〕。 ^15a46

癸未更始元年〔劉玄字聖公。
二月立為帝○九月長安豪傑。
斬莽。傳首于聖公〕。 ^15b4

甲申更始二年〔赤眉立劉盆子為帝。
赤眉明年殺聖公〕。
other:: 
# 後漢
後漢 ^15b6

都洛。十二帝。凡一百九十五年。 ^15b8

乙酉　光武建武元年　丙戌　丁亥
〔帝擊赤眉敗盆子降〕　戊子　己丑　庚寅　辛卯　壬辰　癸巳　甲午　乙未　丙申　丁酉　戊戌　己亥　庚子　辛丑十七年
〔天下一統〕　壬寅　癸卯　甲辰　乙巳
〔西域十六國來獻方物〕　丙午　丁未　戊申　己酉　庚戌　辛亥二十七年　世尊滅度至此一千年　壬子　癸丑　甲寅　乙卯三十一年　丙辰中元元年　丁巳二年
〔帝崩〕歷代編年釋氏通鑑卷第一
 ^15b10
