法華大意一卷
undefined:: 
〔當卷八千八百八十八言，此品四千一百七十二言〕。
author:: 毗陵沙門湛然　述
other:: 
# 序品第一
妙法蓮華經序品第一 ^532a6

將釋此一部妙典二十八品，多有諸家，今暫歸天台宗。
每品用三門解說：第一述每品大意，第二釋每品名，第三釋每品內。
文略科斷。
other:: 
## 第一述大意
 ^532a12

第一、述初品大意者。
原夫浩浩性海，混動靜而凝真；眇眇覺山，抱理事以布教。
教海無盡，故扣諸萬機以埀影；機感萬差，猶馳走五乘以分#CB17853;。
然則許車長者開三車，遍與一實之妙車；
覓子慈天集百屬，同付一家之財業。
今此經者，開權顯實之玄門，果海圓實之格言。
宏括眾經之綱紀，巨海之吞千潮；廣統群典之樞要，猶大虗之抱萬有。
文菀芳馥，開三生六即之華；義林蓊#CB17781;，
結三軌四德之果。
舒則一乘之義門區分，明映日月；卷則一極之玄樞凝真，峻凌妙高。
所以片片慈氏之問，普被塵國；明明能仁之訓，等霔現當。
遂使乘此法輪，不起一處，普遊無邊法界；
入彼法門，不移一念，忽現無盡劫海。
可謂返流歸源之寶舟，盡迷趣覺之銀燭者矣。
教大意蓋在此哉。
other:: 
## 第二釋名
 ^532a18

第二釋名者，今妙法蓮華經者，本地甚深之奧藏也，自行權實之妙法也。
四華六動開方便之門，三變千涌表真實之地，
咸令一切普得見聞，是以先標妙法，次喻蓮華。
蕩化城之執教，廢草菴之滯情，會眾善之小行，
歸廣大之一乘，上中下根皆與記莂。
發秘密之奧藏稱之為妙，示權實之正軌故號為法，
指久遠之本果喻之以蓮，會不二之圓道譬之以華，
聲為佛事稱之為經，圓詮之初目之為序，
序義相從稱之為品，眾次之首名第一。
若存梵聲，可言薩達摩、分陀利伽、蘇怛攬，
今順唐語，故道妙法蓮華經序品第一。
other:: 
## 第三入文判釋
 ^532a44

第三入文判釋者，夫顒顒普機受如來旨，巍巍法雷雨平等雨。
今維經者，久遠實佛之所說，三世諸佛之至極經也。
權現，阿難所傳；胎辨，羅什所譯也；宿明，
聽耳所請；乘白，遍吉所護也。
明知此間群生應機於圓教，招感於靈聖也。
一部典有八軸二十八品，大分為三：初品為序；
次方便品訖分別功德品十九行偈，凡十五品半，
名為正；三從偈後盡經，凡十一品半，為流通。
又一時分為二：從初序品至安樂行十四品為迹門，
開權顯實；從從地涌出品訖經十四品為本門，開近顯遠。
二門各三：初迹門三者，序品為迹門序，
次方便品至授學無學人記品為迹門正，說法師品訖安樂行品為迹門流通。
次本門三者，初踊出品訖彌勒已問佛今答之半品為本門序，
次佛告阿逸多下訖分別功德品初長行偈頌為正，三偈後盡經名流通。
今迹門三章，初序有通有別。
初序有六：一所聞之法體即如是是，二能持之人即我聞是，
三聞持之時一時是，四聞持之所從即佛陀是，
五聞持之處即王舍城耆山是，六聞持之伴即與大比丘眾去是也。
有二：從與大比丘眾萬二千下訖阿闍世王與若干百千眷屬俱，
第一明列眾。各禮佛足退坐一面八字，第二總結也。
約列眾中有三：從與大比丘下訖耶輸陀羅比丘尼亦與等，
第一明聲聞眾。從菩薩摩訶薩八萬人下訖菩薩摩訶薩八萬人俱，
第二明菩薩眾。爾時釋提桓因下訖阿闍世王等，第三明雜眾也。
第二爾時世尊四眾圍繞下訖品竟諸求三乘人別序。
約中五序：從爾時世尊四眾下訖尊重讚歎，第一明集眾序。
從為諸菩薩說大乘經下訖起七寶塔，第二明現瑞序。
從爾時彌勒菩薩下訖神通之相今當問誰，第三明疑問序。
從爾時彌勒菩薩訖偈終為說何等，第四明發問序。
約中有二：一長行〔云云〕。
從於是彌勒菩薩欲重宣此義下，第二偈頌有六十二行，
分為二：初有五十四行頌上問〔云云〕。
從佛放一光我及眾會下有八行頌請答〔云云〕。
從爾時文殊師利語彌勒菩薩下，第五答問序，
中有二：第一長行，第二偈頌。
第一長行中有四：從彌勒下訖演大法義，第一明惟忖答。
從諸善男子我於下訖故現此瑞，第二明略曾見答。
從諸善男子如過去下訖求名菩薩汝身是也，第三明廣曾見答。
從今見此瑞與本無異下訖教菩薩法佛所護念，
第四明分明判答〔云云〕。
從爾時文殊說偈，第二偈頌有四十五行，
分為二：初有四十一行頌廣曾見答。
從我見燈明下有四行頌分明判答等〔云云〕。
other:: 
# 方便品第二
妙法蓮華經方便品第二〔品四千七百一十六言〕 ^532b18

今釋此品用三門：第一、述大意，第二、釋品名，
第三、入文判釋。
other:: 
## 第一述大意
 ^533a6

第一大意者，夫巍巍佛智，推甚深無量於一宗之考；
蕩蕩慧門，告難解難入於三乘之息。
是以五甚深海，騏驎牢窮其底；八甚高峯，鳳凰難翔其頂。
是故無問春雷，振四種法響於三乘之蟄；
自說秋龍，灑七成甘雨於七權之魚。
十如帝網，籠十界而重重；一乘頗梨，亘十剎隱隱。
久後密唱，繫圓珠於五千衣裏；要當顯談，駕寶車於一大白牛。
淺智千二，起疑念而迷所趣；深智一子，宣未了而問進退。
能仁三止，沙汰五千；鶖子三請，精進十信。
是以枝葉糟糠，忘繫珠而退法座；真實普機，懷信財而住會席。
於是赫赫法王，喻曇華而勸信；明明智行，作蓮華而發歡。
是以一大金烏，照五姓而輝輝；四一銀#CB00145;，
臨七人而皎皎。豈謂焦種趣寂，值法雨而更萌佛芽；
畢死闡提，服妙藥而復甦後生。
教經義緯，織成行錦於五佛機智；針行線縫，飾果繡於三世帳。
諸佛本懷，皆圓此部；出世大意，悉滿此章。
破執而決疑，法華最第一；開迷而照覺，誰敢爭斯典哉！
文約義豐，理深行普矣。
勝可謂不思議妙法，難測量法門矣。
此品大意，蓋如是歟！
other:: 
## 第二釋名
 ^533a10

第二釋名者。方者，秘也。
便者，妙也。妙達於方，即真秘。
點內衣裏無價之寶，與王頂上唯有一珠，無二無別。
指客作人，是長者子，亦無二無別。
如斯之言，是秘是妙。
如經：唯我知是相，十方佛亦然，止止不須說，我法妙難思。
故以秘釋方，以妙釋便，正是今品之意，故言方便品。
other:: 
## 第三入文判釋
 ^533a46

第三入文判釋者，從此品下訖分別功德品彌勒說十九行偈終，
佛名聞十方廣饒益眾生等，十五品半文大段，第二正說分也。
若作二正，從此品下訖授學無學人記，八品迹門正說分也。
今且遂近就迹門正說，大分為二：從此品初下訖願為此眾故唯垂分別等，
第一大段明略開三顯一；從爾時世尊告舍利弗汝已慇懃三請豈得不說等下訖授學無學人記品，
七品半經文第二大段明廣開三顯一。
約略開三顯一段有二：從此品初下訖偈竟佛以方便力示以三乘，
第一明略開三顯一。
約中有長行、偈頌。
長行中有二：從品初下訖隨宜所說意趣難解，
第一明諸佛權實二智；從舍利弗吾從成佛已來下，
第二明釋迦權實二智，第二偈頌上二佛二智
〔云云〕；從爾時大眾中有諸聲聞漏盡下訖是等聞此法則生大歡喜，
第二明疑生執動騰疑請三遍〔云云〕。
第二約廣開三顯一段，大分為三：第一為上根人有法說周，
即爾時世尊告舍利弗已下，訖第二卷諸天子偈竟。
我所有福業，今世若過世，及見佛功德，盡迴向佛道也。
第二為中根人有譬說周，爾時舍利弗白佛言：世尊！
我今無復疑悔下，訖授記品竟。
我及汝等宿世因緣，吾今當說，汝等善聽三品經文也。
第三為下根人有因緣說周，化城喻品初告諸比丘乃往過去，
訖學無學人記品竟。
世尊慧燈明，我聞授記音，心歡喜充滿，如甘露見灌三品經文也。
約第一法說周，大分為五，謂法說、領解、
述成、授記、歡喜也。
約初法說段，有長行、偈、頌。
約第一長行有三：從爾時世尊告舍利弗：
汝已下，訖汝今善聽當為汝說，第一明如來許說；
從舍利弗言：唯然世尊下，訖願樂欲聞，
第二明受旨；從佛告舍利弗：如是妙法下，
訖無有餘乘唯一佛乘，第三明如來廣說。
約中有五：第一明四佛章門，廣上諸佛權實二智；
第二明釋迦章門，廣上釋迦權實二智。
約四佛章為四：從如是妙法下，訖十方諸佛亦復如是，第一明總諸佛門。
約中有六番義、四種釋、四一等釋〔云云〕。
第二舍利弗！過去諸佛以無數方便種種因緣下，明過去佛章門。
約中〔云云〕。第三、舍利弗！
未來諸佛當出於世下，明未來佛章門。
約中〔云云〕。第四、舍利弗！
現在十方無量百千萬億佛土中諸佛世尊下，明現在佛章門。
約中〔云云〕。第二、舍利弗！
我今亦復如是下，廣上釋迦如來權實二智。
約中有六義，四一等釋，今不釋〔云云〕。
第二、偈頌有百二十一行，大分為二：初、
有四行一句，頌上許答；次、有百十六行三句，頌上正答。
約中為二：初、有七十三行一句，頌上第一、
四佛章門；從今我亦如是，第二、有四十三行半，
頌上第二、釋迦章門。
約四佛章為四：初、有三十四行三句，頌上第一、
總諸佛門；從過去無數劫下，第二、有二十七行半，
頌上過去佛章；從未來諸世尊下，第三、
有六行半，頌未來佛章；從天人所供養下，
第四、有四行半，頌現在佛章〔云云〕。
從今我亦如是下，釋迦章門中有四十三行半，
括一部妙，為下七喻作本〔云云〕。
other:: 
# 譬喻品第三
妙法蓮華經譬喻品第三〔卷九千八百六十言品六千五百九十一言〕 ^533b10

今將釋此品用三門：第一、述一品大意；
第二、釋品名；第三、入文判釋。
other:: 
## 第一述大意
 ^534a14

第一、述大意者。夫大智身子，領中下而說望；
大悲世雄，應屈延而暢喻。
而為其喻也，三車設門外，稚子出火宅，
是則述三乘引教；一車造露地，進子至道場，是則明一乘與教。
先談火宅，然後與白牛車。
三界火宅，群生所居；五薀假室，有情所住。
壽命柱根，潤四相而摧朽；地水墻壁，曝二耀而抱圻。
憍慢八鳥，翔振翮於四儀遙原；瞋恚八虫，鬪怒目於五境廣野。
愚癡#CB04762;蜋，迷四倒而馳走；
貪欲狐狼，抱五塵而踐踰。
邪見夜叉，撥因果而食人狗；戒取荼鬼，旋火宅而事嬉戲。
身見大鬼，計我所而無慚愧；見取咽喉，著其命而作保邊。
見牛頭左角，著斷常而滅因果；邊見右角，執前後而如蓬亂。
五鈍禽獸，驚愕行者於朝夕；五利陋鬼，煩擾智者於晝夜。
唯有大慈釋尊，拔濟此難；大悲觀音，守護是畏。
三界眾生，悉是佛子；六道含識，皆心。
□方諦求更無餘乘，誰留三乘？
十方佛土，唯有一乘，誰存五姓？
謗人謗法，受殃三途；求友求法，攀祥於萬代。
此品大意，蓋如是矣。
other:: 
## 第二釋名
 ^534a18

第二釋名者，譬者，比況也。
喻者，曉訓也。託此比彼，寄淺訓深也。
此品偏舉喻為名，故言譬喻品。
other:: 
## 第三入文判釋
 ^534b4

第三入文判釋者，從品初下訖偈竟轉無上法輪等，第二明法說周中領解段。
約中有二：第一長行明身子領解陳〔云云〕；第二偈頌有二十五行身子重陳。
從爾時佛告舍利弗：吾今下訖教菩薩法佛所護念，
第三明法說周如來述成段〔云云〕。
從舍利弗：汝於未來下訖彼即是汝身宜應自欣慶，第四明法說周授記段。
約中有二：第一明有長行如來授記；第二明有偈頌十一行半如來重宣
〔云云〕。從爾時四部眾下訖及見佛功德盡迴向佛道，第五明法說周中四眾領解段。
約中有三：第一明長行四眾領解〔云云〕；
第二明有偈六行半重頌〔云云〕〔上來三周中第一法說周了〕。
從爾時舍利弗白佛言：世尊！
我今無疑悔下訖授記品，大段第二明為中根人譬說周。
文有四品：初品正如來譬說開三顯一，
信解品明四大聲聞領解，藥草品明如來述成，授記品明如來授記。
約初中文有二：從爾時舍利弗白佛言訖說其因緣令離疑悔，
第一明身子請；從爾時佛告舍利弗：我先不言下訖偈竟汝當為說等，
第二明如來答。約中有三：從爾時佛告舍利弗：
我先不言下訖諸有智者以譬喻得解，
第一明如來發起；從舍利弗！
若國邑下，訖偈頌中我為法王，於法自在，
安穩眾生，故現於世，第二明如來譬說；從汝舍利弗！
我此法印訖偈竟汝當為說妙法華經，第三明如來勸信。
約第二譬說中有二：初長行，二偈頌。
約長行中有二：從若國邑下，訖善哉善哉，
如汝所說，第一明開譬；從舍利弗！
如來亦復如是，訖於一佛乘，分別說三，第二明合譬。
約第一開譬中有二：從若國邑下，訖若十、
二十，或至三十，在此宅中，第一明總譬，
約中有六譬〔云云〕；從長者見是大火，從四面起下，
訖善哉善哉，如汝所言，第二明別譬，約中有四譬〔云云〕。
約第二合譬中有二：從舍利弗！
如來亦復下，訖令得菩提，第一合總譬
〔云云〕；從見諸眾生，為生老病死下，訖於一佛乘等，
第二合別譬〔云云〕。
佛欲重宣此義下，偈頌有百六十五行，
為二：初有百行頌上長行，後有六十五行明通經方法。
上來長行有開譬、合譬。
偈頌亦有二：初有六十五行半頌開譬，次有三十四行半頌合譬。
上長行有總譬、別譬：初有三十三行頌總譬，
約中有六譬〔云云〕；次有三十二行半頌別譬，
約中有六譬；次四譬〔云云〕。
約合譬中有二：總譬合，別譬合〔云云〕。
約第二通經方法，又名勸進，約中〔云云〕。
other:: 
# 信解品第四
妙法蓮華經信解品第四〔品三千二百六十九言〕 ^534b8

將釋此品用三門：第一、述大意；第二、釋品名；
第三、入文判釋。
other:: 
## 第一述大意
 ^534c40

第一、述大意者，夫跉跰窮子，還父家而預客作；
中止慈父，付家業而定天性。
是以二乘都無分，忽得如來家；一乘未具足，則成滿月鏡。
一日之價，招羞於廢權門；三乘之賓，懷慶於實相#CB00527;。
無漏大果，結小乘枝而離離；無上蓮華，咲羊鹿池而葩葩。
圓教聲聞，以佛道聲令聞一切；具詮羅漢，於諸世間應受供養。
法華以前，分段三德，顯於界內；法華以後，
變易三德，示於界外。
知恩報恩闇先年，知德謝德覺今時。
誠知三乘別執，闇中亦闇；一乘圓融，明中亦明。
此品大意，蓋如是矣。
other:: 
## 第二釋名
 ^534c44

第二釋名者，初聞略說動執生疑，廣聞五佛蒙籠未曉，今聞譬喻歡喜踊躍。
信發解生疑去，理明也。
此品偏標法為名，故言信解品。
other:: 
## 第三入文判釋
 ^535a16

第三入文判釋。此品譬說周中第二四大聲聞領解。
段文為二：從爾時慧命下訖瞻仰尊顏，
第一明經家敘歡喜；從白佛言下訖卷盡，第二明自陳領解。
約中有二：一長行，二偈頌。
約長行中有二：從而白佛言下訖無量珍寶不求自得，
第一明略領解；從世尊我等下訖如佛所應得者皆已得之，
第二明廣領解。約中有二：從世尊我等下訖今此寶藏自然而至，
第一明開譬；從世尊下訖皆已得之，第二明合譬。
約開譬中有二：從世尊我等下訖以明斯義，
第一明欲開，如文；從譬若有人下，第二廣譬。
說中有五：從譬若訖無復憂慮，第一明父子相失譬；
從世尊爾時窮子傭賃下訖猶故貪惜，
第二明父子相見譬；從即遣傍人下訖常令除糞，
第三明追誘譬；從過是已後訖下劣之心亦未能捨，
第四明委家業譬；從復經小時下訖自然而至，
第五明付家業譬〔云云〕。
約第二合譬中有四。
從爾時摩訶迦葉下，第二偈有八十六行半，
為二：初有七十三行半頌上長行，次有十三偈歎佛恩深。
約初中又為二：初有二行頌法說，後有七十一行半頌譬。
說中為二：初有四十一行頌開譬，次有三十半行頌合譬〔云云〕。
other:: 
# 藥草喻品第五
妙法蓮華經藥草喻品第五〔卷九千二百八十六言品一千六百五十九言〕 ^535a22

將釋此品用三門：第一、述大意；第二、釋品名；
第三、入文判釋。
other:: 
## 第一述大意
 ^535b16

第一、述大意者，茫茫智地，等大地而載五姓；
森森群生，爭草木而異五乘。
乃有一乘法雲，#CB00832;三千而清涼；
一味教雨，澍五乘而殊茂。
於是破有法王，隨群機而先說彼權，即是實佛；
應熟機以後談此實，是乃假權。
三草乘各身而歸本地，方便二木迴各心而向真道。
最實大慧吼獅子聲，便權小果脫野干形。
敗根迦葉領三草於實菀，歷劫薩埵悟二木於圓林。
汝等所行是菩薩道，其調斯矣。
此品大意盖如是。
other:: 
## 第二釋名
 ^535b20

第二釋名者，土地是能生，而雲雨是能潤；
草木是所生所潤通皆有用，而藥草用強。
有漏諸善悉能治惡，無漏為最。
無漏眾中四大弟子以譬領佛，譬深會聖心。
佛讚：善哉！甚為希有。
述其得解以喻其人，故言藥草喻品。
other:: 
## 第三入文判釋
 ^535b36

第三入文判釋者，此品譬說周中第三述成段。
約中為二：從爾時世尊告摩訶迦葉下訖說不能盡，第一略述其領解。
從迦葉當知下訖漸漸修學悉當成佛道，第二廣述其領解。
約略中有二：第一雙述善哉，從如來復有下，第二述其領所不及。
約廣中有二：一長行，二偈頌。
約長行中有二：從迦葉當知下訖一切種智，第一述成開三顯一。
從汝等迦葉下訖難解難知，第二明如來結歎。
約開三顯一中有二：從迦葉當知訖一切智慧，
第一明法說中有二〔云云〕。
從迦葉譬如下訖一切種智，第二明譬說中有二：
第一譬說中有開譬、有合譬。
約開譬中有二：從迦葉下訖華菓敷實，第一明差別譬。
從雖一地所生下訖各有差別，第二明無差別譬有三〔云云〕。
約第二合譬中有二：從迦葉當知如來亦復如是下訖各得生長，
第一合差別譬中有二〔云云〕。
從如來說法一相一味下訖一切種智，
第二合無差別譬中有三〔云云〕。
汝等迦葉下，第二復宗稱歎〔云云〕。
第二偈頌有五十四行半頌述領。
開三顯一中有二：初有四行頌法說中有二〔云云〕。
次有五十行半頌譬說中有二：初有十行半頌開譬，次有四十行頌合譬。
約開譬中有二：初有九行頌差別譬，次有一行半頌無差別。
約第二合譬中有二：初有三十五行頌合差別譬中
〔云云〕，次有五行頌合無差別譬中〔云云〕。
other:: 
# 授記品第六
妙法蓮華經授記品第六〔品一千七百二十言〕 ^535b46

將釋此品，用三門：第一、述品大意；第二、
釋品名；第三、入文判釋。
other:: 
## 第一述大意
 ^535c46

第一、述大意者。夫斗藪迦葉，聞八相而更甦；
神通目連，#CB15164;二乘而懷懼。
所以如語釋迦，振天眼於來劫；實語世雄，期記莂於當生。
於是解空善現，聞名相而慶實名餝；提舍旃延，承金光而歡淨剎奇。
第四、目連既入蓮臺，五百弟子同坐華座。
無為深坑，成八功池，而生佛蓮華正位。
燋種潤一味，雨萌佛性芽。
赫赫妙法深號功，明明蓮華廣茂德。
不退菩薩，不思其邊；有漏凡愚，何知其際？
此品大意，盖如是矣。
other:: 
## 第二釋名
 ^536a2

第二釋名者，梵音和伽羅，此翻授記也。
此品中授記四大聲聞，偏舉法為名，故言授記品。
other:: 
## 第三入文判釋
 ^536a18

第三入文判釋者，此品譬說周中第四授記段。
約中大段有二：從品初下訖像法亦爾，
第一大段正明與中根人等記；從我諸弟子訖汝等善聽，第二大段明許為下根人等說宿世因緣。
約第一大段中有二：從品初下訖光明世尊其事如是，
第一明與迦葉記；從 ^536a22

爾時大目犍連下訖像法亦爾，第二明與三弟子記。
約第一段中有二：一長行，二偈頌。
約長行中有六：從品初下訖無量大法，第一明行因。
從於最後身下訖天人師佛世尊，第二明得果。
從國名下訖名大莊嚴，第三明國劫名號。
從佛壽下，第四明佛壽。
從正法住世下訖二十小劫，第五明正法像法久近。
從國界下訖皆護佛法，第六明國淨。
從爾時世尊欲重下，第二偈頌，有十二行半，
為六：初有四行頌行因，次半行頌得果，
次六行頌國淨，次半行頌佛壽，次一行頌正法像法，次半行總結。
第二明三人授記中有二：第一明請記，第二明與記。
約第一中有二：第一明長行經家敘，第二明偈頌。
有七行，為四：初有一行正請，次二行半明譬說請，
次有二行半明合譬請，次有一行明結請。
約第二授記中有三：第一明善吉授記，
第二明迦旃延授記，第三明目連授記。
各有長行偈頌，各有行因得果、國劫壽命、
法住久近，皆悉如文。
後我諸弟子下訖汝等善聽，第二大段明許為下根說，
中有二：第一有一行半明總說，次有一行更明說宿世因緣。
other:: 
# 化城喻品第七
妙法蓮華經化城喻品第七〔品五千九百七言〕 ^536a32

將釋此品，用三門：第一、述一品大意；第二、
釋品名；第三、入文判釋。
other:: 
## 第一述大意
 ^536b22

第一、述大意者。夫遠遠一聖，證正覺於十劫；
顒顒二八，求出家於一世。
自此以降，劫而難思。
大千塵墨，不足喻其遠；億國塵算，安得況彼劫？
于時大通正覺，放光振地；幽瞑眾生，仰奇生疑。
八方梵天，尋光集會；上下大梵，見相來到。
於是十方梵王，供華上殿，請說大法；十六王子，
歎德仰化，欲演妙法。
是以智勝法王，隨眾機而且轉；諦緣王子沙彌，覺機熟而說妙法。
其會會眾，信大乘而聞一乘；一大正覺，入家室而樂禪悅。
十六沙彌，昇法座而講妙法。
傳燈之功，成正覺於十方；結緣之力，限入道於萬代。
然則入寂#CB01926;身，餘國經生；
證理歸滅，佛乘得度。
悅悅化城，等尋香而忽滅；急急樓閣，同陽炎而隱泯。
定性二乘，失旅次而退寶處；強識釋迦，得商人而還本宅。
明明導師，息中路而致寶城；擾擾商人，憚遠險而不可退。
此品大意，盖如是矣。
other:: 
## 第二釋名
 ^536b26

第二釋名者。化者，神力所為也。
城者，防非却敵之稱也。
知無賊亦不須城，故言化城也。
偏舉喻為名，故言化城。
喻品。
other:: 
## 第三入文判釋
 ^536c8

第三入文判釋者，此下第三明為下根人宿世因緣說。
約中有三品，例前應有四段，今但有二段。
此品正明宿世因緣，次二品明下根人等授記領解。
述成文少，不足分品，故在授記段中〔云云〕。
約初品中有二：從佛告諸比丘下訖偈竟通達無量劫，
第一明佛知見久遠；從佛告諸比丘大通智勝下訖卷盡，第二明宿世結緣。
約第一段中有二：長行、偈頌。
約長行中為三：從初下訖甚大久遠，第一明所見事；
從譬如下下訖百千萬億阿僧祇劫，第二舉譬明久遠；
從我以如來知見力下訖今日，第三結見昔如今；
從爾時世尊欲重下訖偈頌，有七行頌前三義：
初有一行頌所見事，次有四行頌舉譬明久遠，次有二行頌見昔如今。
約第二正結緣中有二：長行、偈頌。
約長行中有二：從佛告諸比丘大通智勝下訖住於禪定八萬四千劫，
第一明結緣由；從是時十六菩薩沙彌知佛入室下訖此城非實我化作耳，
第二明正結緣。約第一結緣由段中有二：
從爾時佛告諸比丘下訖哀愍而敷演無量劫集法，
第一、明結緣遠由。
約中有多義〔云云〕。
從爾時，大通智勝如來下，訖住於禪定八萬四千，
第二、明結緣近由。
約中〔云云〕。約第一、正結緣中二：從是十六菩薩，
訖是人若聞，則便信受，第一、明法說結緣。
約中有多門〔云云〕。
從譬如五百下，訖我化作耳，第二、明譬說結緣中有二：
從譬如五百下，訖我所化作，為止息耳，
第一、明開譬中有二〔云云〕。
從諸比丘！如來亦復如是下，訖我化作耳，
第二、明合譬中有二〔云云〕。
爾時，世尊欲重下，訖第二、偈頌，有四十九行半，
大分為二：初有二十二行半，頌第一、結緣由；
次有二十七行，頌第二、正結緣。
初中有十二行半，頌結緣遠由，中有多義；
次有十行半，頌結緣近由。
約第二、正結緣中有二：初有八行，頌法說，
中有多義〔云云〕；次有十九行，頌譬說，中有二：
初有十一行半，頌開譬，中有多義〔云云〕；
次有七行半，頌合譬，中有多義〔云云〕。
other:: 
# 五百弟子授記品第八
妙法蓮華經五百弟子授記品第八 ^536c14

將釋此品，用三門：第一、述一品大意；第二、
釋品名；第三、入文判釋。
other:: 
## 第一述大意
 ^537a34

第一、述大意者，盖聞圓圓內秘，列後周而排迹；
融融外現，結下根而顯本。
乃有滿慈子等，領四聞於三周；憍陳如等，說一喻於一章。
今斯富樓那說法，第一表三世佛剎；利生第一，領無量眾善。
清淨國，統恒沙三千於一土；寶明大劫，孕萬億四聖於一世。
盤薄寶地，平山陵而墤溝壑；穹隆蒼天，朔宮殿而得相見。
無女人而停胎生，無婬欲而期化生。
智慧持身，出光無礙；神通隨心，飛行自在。
四八相好，莊嚴其身；七寶鴈塔，遍滿其國。
法喜之食，隨念飽心；禪悅之漿，應時滿身。
滿子淨剎，難得可稱。
於是金蘭醉客，問宿處而至親友家；連壁富主，裹寶珠而趣官事營。
年代邈邈忘其寶，今辰晢晢見衣珠。
此品大意，盖如是矣。
other:: 
## 第二釋名
 ^537a38

第二釋名者，五百舉數也，弟子者標人也，授記示法也。
此品舉數標人授記，故言五百弟子授記品。
other:: 
## 第三入文判釋
 ^537b14

第三入文判釋者，此下二品因緣說周中第二授記段中大段有二：
第一千二百人授記，第二二千人授記。
約第一中有二：從品初下訖深心本願，第一明經家序嘿念領解。
從爾時佛告下，第二明如來述記。
約第一中有二：第一明敘其得解歡喜，第二明敘即默念領解。
約第一中有二：第一敘得解由，第二敘其得解歡喜。
約第一由中有四：從從佛聞下，第一明由聞法譬說二周開三顯一。
從又聞授諸等等，第二明由聞身子等五弟子得記。
從復聞宿世下，第三明由聞宿世結緣事。
從聞諸佛有大下，第四明由聞如來三達無礙見久如今。
從得未曾有下，第二敘其得解歡喜，中有二：
初明內解歡喜，從即從坐起下明形狀恭敬。
從而作是念下，第二正明嘿念領解，中有二：
初明嘿念領解，中有口領解〔云云〕。
從唯佛世尊下，第一明嘿念發迹請記。
從爾時佛告下，第二明如來述記，中有二：
一長行，二偈頌。約長行中有二：從爾時佛告諸比丘下訖常懃精進教化眾生，
第一明如來述其本迹。
從漸漸具足菩薩之道下訖起七寶塔遍滿其國，第二明如來其授記。
約第一段中有三：從爾時佛告下訖言論之辨，第一明就釋迦世行因發迹。
從汝等勿謂下訖教化眾生，第二約過去佛世行因顯本。
從諸比丘下訖教化眾生，第三明就三世佛時因行所得〔云云〕。
約第二授記中有七意〔云云〕。
從爾時世尊欲重下，第二偈頌，有二十一行半頌上發迹授記。
初有十四行頌發迹，次有七行半頌授記。
約發迹中有二：初有七行頌總聲聞，次有七行頌別滿願發迹
〔云云〕。約授記中有七意〔云云〕。
從爾時千二百阿羅漢下，第二明千二百授記，
中有三：從爾時千二百下訖不亦快乎，第一明念請。
從佛知此等下，第二明與記，中有二：一長行，二偈頌。
約長行中有三：從佛知此等心之所念下，第一明總許千二百記。
從於此眾中下，第二明別授陳如記。
從其五百下，第三明別授五百記。
約第二頌中十一行半為二：初有九行半頌陳如記，
次有一行半頌陳如及五百及五百記，次有一行頌總一切聲聞記。
從爾時五百阿羅漢下，第三明五百領解，
中有二：長行、偈頌。
長行中有二：初經家敘其歡喜。
從世尊我等，第二明自陳領解，中有二：初明法說。
從如無知者下，二明譬說，中有二：初從譬如有人下，
第二正譬說，中有二：開譬、合譬。
譬如下訖無所乏短，第一明開譬中有多事〔云云〕。
從佛亦如是下訖得未曾有，第二明合譬中有多事〔云云〕。
爾時阿若憍陳如等欲重下，第二偈頌，
十二行半為二：初有一行半頌其歡喜〔云云〕。
次十一行頌自陳領解，中為二：初有一行頌法說，
次有十行頌譬說〔云云〕。
other:: 
# 授學無學人記品第九
妙法蓮華經授學無學人記品第九〔一千二百三十七言〕 ^537b18

將釋此品用三門：第一述大意，第二釋品名，第三入文判釋也。
other:: 
## 第一述大意
 ^538a12

第一、述大意者。夫阿難、羅云，仰別記而舉望；
無學聲聞，同他望而住立。
所以勝幡淨國，等極樂而表奇；通王寶命，比彌陀而爭遠。
多聞誓願，水鏡浮於空王之池；精進高行，華菓結於能仁之菀。
寶華成道，等海慧而流芳；羅睺密行，同諸佛而表奇。
無學二千，澄心觀佛；學滿三明，授決令喜。
是品大意，盖如是也。
other:: 
## 第二釋名
 ^538a16

第二釋名者，研真斷惑名為學，真窮惑盡名無學也。
此品中顯學無學人記，故言授學無學人記品。
other:: 
## 第三入文判釋
 ^538a28

第三入文判釋者，此品因緣說周中第二授記段中第二明授二千人記，
中有二：一明請記，二明授記。
約請記中有二：一明二人請記，二明二千人請。
約二人請二：一明嘿念請記，二明發言請記。
初云爾時阿難下，第二明嘿念請記。
從即從座起下，訖眾望亦足，第二明發言請記。
從爾時學無學下，訖住立一面，第二明二千請記。
從爾時佛告阿難下，第二明如來授記，
中有二：第一明二人授記，第二明二千人授記。
約二人授記中有二：一明阿難記中有五：
第一明長行授記中有六意〔云云〕，第二明偈頌重記。
從爾時會中下，第三明八千菩薩成疑。
從爾時世尊下，第四明如來釋疑。
從阿難面於下，第五明如來述歎，中有長行偈頌可知。
從爾時佛告羅睺下，第二明羅睺授記，
中有長行偈頌可知〔云云〕。
從爾時世尊見下，第二明二千人授記，
中有長行偈頌如文〔云云。
上來正說分了〕。
other:: 
# 法師品第十
妙法蓮華經法師品第十〔二千一百六十三言〕 ^538a32

將釋此品，用三門：第一、述品大意；第二、
釋品名；第三、入文判釋。
other:: 
## 第一述大意
 ^538b16

第一、述大意者。夫巍巍釋迦，振記聲而流歡；
蕩蕩藥王，聞實相而懷樂。
是以一句之功，賜無上位；一念之勳，封無邊國。
捨淨業士，星散沙界；如來專使，月照億剎。
毀佛之罪，輕爭毛葉；謗人之業，重競盤石。
鏡智妙華，咲供養菀；種智寶菓，結受持林。
法華第一，龍振三乘谷；已今當說，象蹴一乘峯。
風飛三說而六宗靡旗，眾涌十妙而亂轍。
理智全身，託經卷而遊塵國；真應權身，隨經處成正覺。
高原求水，聞十如而近泥；乾土發哀，悟七喻而見水。
慈悲芳室，混五姓而同庇；忍辱妙衣，著七人而俱位。
法空廣床，不遮畢死而安坐；理姓平榻，不捨懈怠而信受。
變化猛守，防刀杖於行者；清淨光身，許示現於寂漠。
忘失章句，聞如來誨；空閑聽眾，得天龍聞。
能說法師，蒙佛護而令大眾喜；所化弟子，隨師訓見恒沙佛。
妙法圓宗，超超然獨秀；平等大慧，礭礭然堅固。
此品大意，盖如是矣。
other:: 
## 第二釋名
 ^538b20

第二釋名者，此品明五種法師：一、受持；
二、讀；三、誦；四、解說；五、書寫也。
此品偏舉人，故言法師品。
other:: 
## 第三入文判釋
 ^538c2

第三入文判釋者，此下有五品是迹門流通分也。
大分為四：法師寶塔品第一明弘經功深福重勸流通；
達多一品第二明引往弘經彼我兼益已證功德深重；
勸持一品第三明八萬大士此土願弘經，
新得記者他土欲弘經；安樂行一品第四明外凡初心欣斯福，
見聲聞畏憚、聞菩薩殯辱，自#CB15164;力#CB03602;因生退沒，
佛為此人說四安樂行。
約第一段中為二：第一法師品明釋尊自說弘經功福命覓流通，
第二寶塔品明多寶分身且助且證覓流通。
約第一法師品中有二：第一明有長行、
偈頌、歎美五種法師能弘經人，第二明有長行、
偈頌、歎美所持之法。
約第一段有二：第一就稟道弟子門明功深福重，第二就授道師門明功深福重。
約弟子門中有二：從初下訖當得菩提，
第一明佛在弟子功深福重中有二：從藥王下，
第一明簡出人類；從咸於佛前下，第二明簡出得記之緣；
從佛告藥王下，第二明佛滅後弟子能持經功福重中有二意
〔云云〕；從若有人下，第二明授道師功深福重中有長行、有偈頌。
約長行中有二：第一別明，第二明總逆順得罪得福。
約中有二：從若復有人下訖廣說此法，
第一明現在弟子深功大福中有五意
〔云云〕；從若是 ^538c6

善男子善女人我滅度後下訖廣為人說，
第二明佛滅度後師功大中有二意〔云云〕。
從藥王若有惡人下訖即得三菩提，第二總明五種法師逆者得重罪順者得大福中有三意
〔云云〕。從爾時世尊欲重下，第二偈頌有十六行為三：
初有二行不頌長行，別將勸自行化他耳；
次有三行頌上門通別；次有十行頌別上師門功深福重；次有一行歎經尊妙。
從爾時復告藥王菩薩，第二明有長行偈頌歎所持法及示弘經方法。
約長行中初明經法歎中有五：從爾時佛復告下訖況滅度後明歎法；
從藥王當知下訖手摩其頭，第二明約人歎法；
從藥王在在下訖三菩提，第三明約處歎法；
從藥王多有人下訖菩薩之道，第四明約因歎法；
從其有眾生下訖菩提，第五約果歎法中有五意〔云云〕。
從藥王若有善男子下，第二明弘經方法中有二：
初明方法中有二意〔云云〕；從藥王我於下訖令得具足，
第二明利益中有五意〔云云〕。
從爾時世尊欲重下，第二偈頌有十八行半為三：
初有一行總勸不頌長行；次有十六行半頌上長行；
次有一行頌頌結勸〔云云〕。
other:: 
# 見寶塔品第十一
妙法蓮華經見寶塔品第十一〔二千六百三十二言〕 ^538c46

將釋此品，用三門：第一、述一品大意；第二、
釋品名；第三、入文判釋。
other:: 
## 第一述大意
 ^539a38

第一、述大意者。夫七寶靈墳，踊會地而住天漢；
五千龕室，餝欄楯而居層階。
加以無數寶幢，流虹幡而飄飄；萬億寶鈴，鳴伽音玲玲。
金銀圓蓋，懸於中天；瑠璃支提，擢於四天。
三十三天，雨天華而供養寶塔；八部龍神，奏伎樂而讚嘆塔婆。
于時峨峨塔廟，出隱隱聲以讚揚釋迦；
正正多寶，吐沖沖辨證成大慧。
所以十六大眾，聞塔聲以悱悱；八部天人，發疑心而憤憤。
兢兢大樂，舉眾疑而待法響；堂堂能仁，稱多寶而開會 #CB17781;。
仰仰樂說，欲見全身；赫赫大覺，談集分身。
諄諄報佛，放毫光而照十方；浩浩分身，從侍者集中城。
未熟天人，移他土而淨穢執；已熟眾生，接虗空而遮少心。
雲集諸佛，與欲請開塔戶；本體釋尊，應請開摩尼戶。
多寶如來，半座同位；釋迦世雄，入身同塔。
燽燽兩尊，巋然居高；煌煌一塔，森然秀峙。
十五強況，等妙高而秀六宗；一乘圓智，無濵海而勝三乘。
蹔持之功，諸佛所歎；讀持之力，住純善地。
人天好眼，人天應供，憤憤悱悱，忉忉至至，難得可談。
此品大意，蓋如是矣。
other:: 
## 第二釋名
 ^539a42

第二釋名者，見者通能所也，塔者梵語塔婆也，
此唯佛所也，故言見寶塔品。
other:: 
## 第三入文判釋
 ^539b28

第三入文判釋者，此品大段第一明弘經功深福重流通中，
第二明多寶分身且證且助。
勸覓流通中有長行、偈頌。
長行大段有三：初明寶塔踊現；二明分身遠集；三明釋迦唱募。
約大段第一中有六：從初爾時佛前有七寶塔下訖四天王宮，
第一明塔現之相；從三十三天下訖尊重讚歎，
第二明諸天供養；從爾時寶塔下訖皆是真實，
第三明多寶如來證誠稱歎；從 ^539b32

爾時四眾下，訖却住一面，第四明時眾驚疑中有三意〔云云〕。
從爾時有菩薩下，訖發是音聲，第五明大樂說菩薩問中有三意
〔云云〕。從爾時佛告下，訖善哉善哉，第六明佛答中有三意〔云云〕。
從是時大樂說下，大段第二明分身遠集中有七：
第一明大樂說請見多寶佛，從佛告下訖今應當集，第二明應集分身。
從大樂說白佛言下，訖禮拜供養，第三明大樂說請分身集。
從爾時佛放下，訖亦復如是，第四明佛放光遠召。
從爾時十方下，訖如來寶塔，第五明諸佛同來。
從娑婆世界下，訖諸佛如來遍滿其中，
第六明嚴淨國界中有三〔云云〕。
從是時諸佛下，訖皆在虗空，第七明與欲開塔中有五意〔云云〕。
從以大音聲下，訖付屬有在，大段第三明釋迦唱募覓流通中有三意
〔云云〕。從爾時世尊欲重第二偈頌，有四十八行半大分為三：
初有三行半頌多寶塔現，次有八行半頌分身遠集，
次有三十六行頌釋迦付屬中為二：初有八行半舉三佛勸流通中有三意
〔云云〕，次二十七行半舉難持法中有五意〔云云〕。
other:: 
# 提婆達多品第十二
妙法蓮華經提婆達多品第十二 ^539b46

將釋此品用三門：第一、述大意；第二、釋名；
第三、入文判釋。
other:: 
## 第一述大意
 ^539c38

第一、述大意者。夫浩浩圓海，騰智波而洗塵；
眇眇覺山，吐行雲蔭熱。
是以輸頭檀王讓位，表求法於千歲；沙竭龍女轉身，示成佛於一生。
採菓汲水之功，圓位於四德；拾薪設食之德，積印於三點。
床身給侍，勞經千百不怠；槌鐘求法，勤歷三祇無退。
無怨妙記，忽授調達；頓漸深疑，定決智積。
圓教力用，照日於沙界；頓教威勢，臨月於億葉。
小乘五難，值龍女而霧卷；別教一疑，對覺母雲開。
十方賢士，誰不資此妙典哉？
無邊聖人，誰不歸斯圓教哉？
便成正覺之鴻疑渙焉，此篇皆氷解；轉身自在之奇術在然，
此章悉龜鏡。智積悱悱遠疑，望圓珠而霜消；
身子憤憤曠障，對融金露零。
彼智積、身子，尚默然信受；此後賢、後聖，何拒不信受？
此品大意，蓋如是矣。
other:: 
## 第二釋名
 ^539c42

第二釋名者，提婆達多者，此翻天熱。
此品偏舉人為名，故言提婆達多品。
other:: 
## 第三入文判釋
 ^540a20

第三入文判釋者，此品迹門流通中第二明引往弘經彼我兼益。
勸流通也中大段有二：從品初下訖蓮華化生，
第一大段明昔日達多通經釋迦成道；
從於時下方訖品竟，第二大段明文殊通經龍女作佛。
約第一大段中有三：第一明往昔師弟持經之相；
從佛告諸比丘下訖至不退轉，第二結會古今；
從告諸比丘訖蓮華化生，第三明勸信。
約第一段中有二：長行、偈頌。
長行中有四：從初爾時佛告下，第一明求法時節；
從於多劫中下，第二正明求法，中有四意
〔云云〕；從時有仙人下，第三明求得法師；
從王聞仙言，第四明聞法奉行。
從爾時世尊欲重下，第二偈頌，有七行半，
為五：初有半行頌求法時節，次有一行半頌正求法，
次有一行半頌求得法師，次有二行半頌聞法奉行，次有一行半結證勸信。
從佛告諸比丘下，第二結會古今，中有三：初正結會。
從由提婆達多下，第二明師弟功報俱滿，
中有二：初明弟子自報已滿，中有三意〔云云〕。
從佛告諸比丘未來世中下，第三明勸信〔云云〕。
從於時下方多寶下，大段第二明今日文殊通經利益，
中有二：第一明通經，中有五：初明智積請退；
從釋迦牟尼下，第二明待通經利益之證；
從爾時文殊下，第三明文殊即來；從智積菩薩下，
第四明智積所問；從文殊師利言下，第五明文殊答，
中有七意〔云云〕。從文殊師利言我於海中下，
第二明利益，中有九意。
other:: 
# 勸持品第十三
妙法蓮華經勸持品第十三〔一千一百九十四言〕 ^540a24

將釋此品用三門：第一、述大意；第二、釋名；
第三、入文判。
other:: 
## 第一述大意
 ^540b26

第一、述大意者。夫藥王大樂，奉勅命而發誓；
無學有學，居異國而願傳。
于時姨母憍曇，易色受記；雲母耶輸，作念聞決。
於是王城法王，視萬億而勵心；沙界大士，從十方而祈班。
所願著忍辱鎧，遮罵詈箭；被慈悲甲，却惡口鉾；
住慈悲室，障輕慢風；住空禪床，忘惡鬼辱。
不惜易爛臰穢身，獲得難得金剛體。
濁世擯出，不恨心裏；末世求法，先望說法。
發誓開士，山峙三千；發願賢哲，海浩百億。
一乘妙典，何國不講？
圓教高文，何家不寫？
像末佛子，誰可同彼願？
濁世行者，誰不學此風哉？
other:: 
## 第二釋名
 ^540b30

第二釋名者，二萬菩薩奉命弘經故名持品，
勸八十億弘經故亦名勸，前後雙舉故名勸持品。
other:: 
## 第三入文判釋
 ^540c2

第三入文判釋者，此品迹門流通中第三明二萬菩薩忍力成者此土弘經，
新得記者他方弘經。
大段有二：第一大段明受持，第二大段明勸持。
約第一大段中有三：從品初下訖不惜身命，第一明二萬菩薩奉命此土持經。
爾時眾中五百下訖心不實故，第二明五百羅漢八千聲聞發誓他國流通。
從爾時佛姨母下訖他方國土廣宣此經，第三明諸尼請記授諸尼記也。
從爾時世尊視八十下，大段第二明勸持。
約中有二，長行中有五：從初爾時世尊視八十下，第一明佛眼視諸菩薩。
從即從座起下，第二明諸菩薩請告勅。
從復作是念下，第三明佛嘿然。
從時諸菩薩，第四明菩薩知佛意。
從便於佛前下，第五發誓通經。
從即時諸菩薩下，第二偈頌有二十行，
文分為四：初有十七行頌被忍衣弘經，
次有一行頌入如來室弘經，次有一行頌坐如來座弘經，
次有一行總結請知〔云云〕。
other:: 
# 安樂行品第十四
妙法蓮華經安樂行品第十四〔三千二百二十五言〕 ^540c6

將釋此品用三門：第一、述大意；第二、釋品名；
第三、入文判釋。
other:: 
## 第一述大意
 ^540c38

第一、述大意者，夫妙德王子問儀式於惡世，
鷲峯法王誡近處於像末，是以十種擾亂波息心海，四箇樂行泉踊情山。
第一真典名字難聞，最尊深經天護常衛，
輪王明珠陵眾寶而獨秀，法王國經逾諸經而高勝。
讀經者無憂無病，誦經者不貧不陋，諸天童子以為給使，眾生樂見如慕賢聖。
無畏之志等師子，智慧之光如烏照，惡罵之徒口則閇，刀杖之毒何所害？
微妙好夢常現眠裏，無盡大利恒集覺表，
王中亦王、妙中亦妙，蓋斯安樂行矣。
other:: 
## 第二釋名
 ^540c42

第二釋名者，身無危險故安，心無憂惱故樂，
身安心樂故能進行，故名安樂行品。
other:: 
## 第三入文判釋
 ^541a12

第三入文判釋者，此品迹門流通段中第四明初心菩薩示通經方法中大段有二：
第一大段明妙德問方法大段，第二明如來答。
約大段第一有二：從品初下，第一明歎深行菩薩能弘經。
從世尊菩薩下，第二問淺行菩薩云何惡世宣說是經。
從佛告下，大段第二明如來答。
約中有三。第一標四安樂行章門。
第二明解釋修行方法。
第三結行成之相。
從佛告文殊下。訖安住四法。
第一標四安樂行章門。
從一者安住菩薩行處下，第二明解釋。
標四安樂行章門中有四：一明身止觀慈悲安樂行，
二明口止觀慈悲安樂行，三明意止觀慈悲安樂行，四明誓願止觀慈悲安樂行。
約身止觀慈悲安樂行中有二：長行、偈頌。
長行中有二：從一者安住下，第一雙標行處、近處二章門。
從文殊師利下，第二解釋。
二章中有二：第一解釋行處，第二解釋近處。
約第一行處中有三：從初文殊下，第一標行處章。
從若菩薩摩訶薩住忍辱地下，第二解釋行處章。
從是名菩薩，第三結行處。
從云何名菩薩摩訶薩下，第二明近處中三：
從云何下，第一標章。
從菩薩摩訶薩不親近，第二解釋中有三：第一明十惱亂。
從常好坐禪下，訖修攝其心，第二明附定門助觀。
從文殊師是名下，訖常樂觀如是法相，第三明附慧門助觀。
從是名菩薩下，第三明結近處。
從爾時世尊欲重下，第二偈頌，有二十八行三句，
為三：初有一行頌標章，次二十二行頌行處近處，
次有五行三句頌行成，中有多意〔云云〕。
從又文殊師利如來滅後，第二明口止觀慈悲安樂行，
為二：第一明行法，第二明行成。
初行法中有二：長行、偈頌。
長行有二：第一標章。
從若口宣說下，第二釋行法，中有二：第一明止行，第二明觀行。
止行中有四：從初若口，第一明不說他過。
從亦不輕慢下，第二明不輕慢。
從不說他人下，第三明不歎不毀。
從又亦不生下，第四明不起怨嫌。
從善修如是下，第二明觀行。
從爾時世尊欲重第二偈頌，有十六行半，
為三：初有二行頌標章，次有九行半頌行法，
次有五行明口安樂行，成中多意〔云云〕。
從又文殊師利菩薩下，第三明意。
止觀慈悲安樂行中有長行、偈頌。
長行中有三：第一標章；從無懷嫉妬下，
第二釋行法；從文殊師利下，第三明行成。
偈頌有六行為二：初有五行頌止觀二行，次有一行頌行成。
從又文殊師利菩薩下，第四明誓願。
止觀慈悲安樂行中有二：長行、偈頌。
長行中有二：第一明行法，第二明歎法。
第一行法中有三：從初下，第一明標章；
從於在家出家下，第二明行法；從文殊師利是菩薩下，
第三結行成；從文殊師利是法華經下，
第二歎經難聞中有二：從初下，第一明法說；
從文殊師利譬如下，第二明譬說中有二：
第一明開譬中有多意〔云云〕；從文殊師利如來亦復如是下，
第二明合譬中有多意〔云云〕。
從爾時世尊欲重下，第二偈頌有十四行半為二：
初有四行頌行法，次有十行半頌歎經。
約第一行法中有三意，約第二中有法說譬說等意〔云云〕。
從我滅度後下，第三二十三行偈總結行成之相中有三：
初有一行半結勸修四行，次有二十行半舉三報明三障清淨，
次有一行總結〔上來十四品迹門開三顯一說了〕。
other:: 
# 從地涌出品第十五
妙法蓮華經從地涌出品第十五〔二千七百五十七言〕 ^541a16

將釋此品，用三門：第一、述一品大意；第二、
釋品名；第三、入文判釋。
other:: 
## 第一述大意
 ^541c26

第一、述大意者。夫他方大士，□□□□□說；
此間釋尊，開所化而止請。
於是淨行眷屬，裂大地而泉涌；慈氏等眾，表深疑而雲起。
四行菩薩，問訊世尊而隨喜；一乘法王，開示佛慧而同醎。
補處彌勒，不知一人而發疑；地前賢哲，用何智術而測位？
是以逸多大士，問涌出於誰化？
久成實佛，顯諸力於自度。
爾時歲促化長，迷忽然發心裏；父少子老，喻倉卒吐口表。
非久遠智者，誰人決此疑哉？
非本佛妙智，誰者示斯旨哉？
大中亦大，一中亦一，蓋斯□□□歟！
other:: 
## 第二釋名
 ^541c30

第二釋名者，下方菩薩為發本門，壽量遠，
從地涌現，故言從地涌出品。
師嚴道尊，鞠躬祗奉，如來一命，四方奔涌，故言從地涌出品。
三世化道，惠利無壃，一月萬影，孰能思量？
召過以示現，弘經以益當，故言從地涌出品。
虗空湛然，無早無晚，惑者執迹，而暗其本，
召昔示今，破近顯遠，故言從地涌出品。
寂塲少父，寂光老兒，示其藥力，咸令得知，故言從地涌出品。
文云：是從何所來？
以何因緣集？今以諸義釋品意，四悉檀因緣之解，故言從地涌出品。
other:: 
## 第三入文判釋
 ^541c48

第三入文判釋者，從此品下訖普賢勸發品十四品部大段，
第二明開師門之近迹、顯佛之遠本。
約中大分為三段：從品初爾時他方國土諸來菩薩訖汝等自當因是得聞半品，
第一明本門序分；從爾時釋迦牟尼佛告彌勒下訖分別功德品彌勒所說十九行偈：
佛名聞十方，廣饒益眾生，第二明本門正說分；
從 ^542a18

爾時佛告彌勒菩薩下訖普賢勸發品。
作禮而去十一品半，第三明本門流通分。
約序分段中有二：第一明涌出序，第二明疑問序。
約第一踊出中有三：從品初下訖當於此土而廣說之，
第一明他方菩薩請弘經；從爾時佛告諸菩薩下訖廣說此經，
第二明如來不許。
從佛說是時下，第三明下方涌出，中有二：
第一明經家敘相，第二明問訊。
約第一經家敘相中有五意〔云云〕。
從是諸菩薩從地涌出已下訖能於如來發隨喜心，
第二明諸菩薩問訊，中有五意〔云云〕。
從爾時彌勒菩薩及八千恒河沙下，第二明疑問，
序中有二：第一明此土菩薩疑，中有二：第一明長行疑念。
從時彌勒菩薩下，第二偈頌，有九行半，
正明問，中有五意〔云云〕。
從爾時釋迦牟尼佛分身諸佛下，第二明他方疑，
問中有二：一明侍者菩薩各各陳疑問於己佛，
從 ^542a30

爾時諸佛各告侍者下，二、明諸佛各抑待彌勒之問、如來之答。
從爾時釋迦牟尼佛告彌勒菩薩善哉下，
大段第二、本門正說分。
約中大分有二：第一、明有長行偈頌誡許；
第二、明正說。約長行有三意〔云云〕。
偈頌有四行，中有三意〔云云〕。
從爾時世尊說是偈已，第二、明正說段，
即是答問中大分為三段：從初此去訖壽量品竟，
第一、正明開近顯遠分別功德品長行；
第二、明授法身記十九行偈；第三、明彌勒總申領解。
約第一段中有二：第一、明略開近顯遠動執生疑；
第二、明廣開近顯遠斷惑生信。
約第一段中有二：第一、正明略開近顯遠；
第二、明因疑更請。
約第一段中有二：從 ^542b10

爾時世尊說是偈已下，訖我從久遠來教化是等眾，
第一明有長行偈頌，如答彌勒上問中有多意〔云云〕。
從爾時彌勒菩薩摩訶薩下，第二明因疑更請，
中有二：長行、偈頌。
長行中有二：從爾時彌勒菩薩下訖三菩提，第一明動執生疑。
從即白佛言下訖品，盡第二明騰疑請，
中有二：第一明法說請，中有多意〔云云〕。
從譬如有人色美下，第二明譬說請，中有長行偈頌，
中有開譬合譬等多意〔云云〕。
other:: 
# 如來壽量品第十六
妙法蓮華經如來壽量品第十六〔卷一萬二百二言品二千一十八言〕 ^542b32

將釋此品，用三門：第一、述一品大意；第二、
釋品名；第三、入文判釋。
other:: 
## 第一述大意
 ^542c2

第一述大意者。夫華王釋尊，唱三誡於誠諦；
補處慈氏，發四信於佛語。
所以三佛菩提，騰波於壽量海；四種佛土，開華於鷲峯山。
於是善逝巧喻，下微塵而散東國；彌勒別智，附界員□□塵數。
八十假父，脫垢衣於權門；億俗真考，餝珍服於實室。
八諦醫王，擣篩教藥，令服諸子；三身覺王，
斟酌劫盡，令觀淨土。
失心稚子，服遺藥而差心病；恣心狂子，聞久成而得本心。
聖人遠哉至感應，淨土異哉澄心到。
此品大意，蓋如是矣。
other:: 
## 第二釋名
 ^542c6

第二釋名者，如來是諸佛之通號，是上三佛之通稱，是別舉人。
壽量者，詮量諸佛之功德，此別標法也。
亦是詮量三佛之功德，此即正詮量本地三如來功德。
人法雙舉，故言如來壽量品。
other:: 
## 第三入文判釋
 ^542c24

第三入文判釋者，此品本門正說答問中，第二明廣開近顯遠段。
約中大段有二：第一明如來誡信，第二明如來正答。
約第一段中有四：從品初下，第一明如來之誡。
從是時菩薩大眾下，第二明菩薩三請。
從復言唯願說之下，第三明菩薩重請。
從爾時世尊下，第四明如來重誡。
從一切世間天人下，大段第二明如來正答。
約中有長行、偈頌。
長行中有二：第一明如來法說答，第二明如來譬說答。
法說中有二：第一明三世益物，第二總結不虗。
約第一明三世益物中有二：從一切世間下訖能令眾生發歡喜心，
第一明過去益物中有多意〔云云〕。
從諸善男子如來見下訖雖不實滅而言滅度，
第二明現在益物中有多意〔云云〕。
而此中有常住不滅四字，明未來益物也〔云云〕。
從又善男子諸佛如來下，第二明總法三世益物不虗，
中有二意〔云云〕。從譬如良醫下，第二明如來譬說。
答中有二：開譬、合。
譬中有二：第一明良醫治子譬，譬上三世應化所宜；
第二明治子實益譬，譬上三世利物不虗。
約第一譬中有三：從初譬如下訖遠至餘國，
第一明良醫遠行譬，譬過去益物，中有二意
〔云云〕；從諸子於後飲他毒藥下訖即取服之毒病皆喻，
第二明還已復去譬，譬現在益物，中有六意
〔云云〕；從其父聞子悉已得差下訖咸使見之，
第三明尋便來歸譬，譬未來益物；從諸善男子於意云何下訖不也世尊，
第二明治子實益譬，譬三世益物不虗。
從佛言我亦如是下，第二明合。
譬中有三：初合過去益物譬；從以方便力下，
次合現在益物；從亦無有能下，次合治子實益不虗譬。
從爾時世尊欲重下，第二偈頌，有二十五行半頌上法譬。
大分為二：初二十行半頌法說，次有五行頌譬說。
法說中為二：初有十九行半頌三世益物，次有一行頌三世益物不虗。
約初中三：初有四行頌過去益物，中有多意
〔云云〕；次有五行頌現在益物，中有多意
〔云云〕；次有十行半別頌未來益物，中有多意。
other:: 
# 分別功德品第十七
妙法蓮華經分別功德品第十七〔二千六百六十二言〕 ^542c32

將釋此品，用三門：第一、述一品大意；第二、
釋品名；第三、入文判釋。
other:: 
## 第一述大意
 ^543b4

第一、述大意者。夫恒沙大眾，聞長遠壽，
增道損生；微塵眾生，見真佛像，發無上心。
是以中天寶華，散萬綵而雨會頂；雲漢沉水，流芬馥而薰鼻根。
虗空天樂，振妙聲於眾耳；大梵眾瓔，垂輕妙於聖枝。
眾寶香爐，遍於九方；菩薩幡蓋，懸於上方。
龍華法王，讚一乘而信一味；信心持者，踰五倒而到五品。
本佛十妙，把功德而施三千；普機十利，捧利益而馳億剎。
此品大意，蓋如是矣。
other:: 
## 第二釋名
 ^543b8

第二釋名者，分別者，佛說壽量，二世弟子得種種益，故言功德。
淺深不同，故云分別。
隨便故，言分別功德品。
other:: 
## 第三入文判釋
 ^543b24

第三入文判釋者，此品本門正說中大段第二明法身授記。
段中大段為三：從品初下第一明經家總敘。
從於時世尊下訖發三菩提心，第二明如來分別本門增道損生。
菩薩五十一位差別中有二：從十住位至三地第一明約增道智德得記，
從四地至等覺第二明約損生斷德得記，
在經文中可見〔云云〕。
從佛說是諸菩薩下訖讚歎諸佛，第三明時眾供養。
從爾時彌勒菩薩從坐而起下偈頌，有十九行。
正說中大段第三明彌勒總申領解由，
為三：初有二行頌領解，次有九行頌如來分別功德，次有八行頌時眾供養。
從爾時佛告彌勒菩薩摩訶薩下訖普賢勸發品作禮而去部，
大段第三說法流通段，並本門大段第三流通分也。
凡有十一品半，大分為二段：從此下訖常不輕品三品半大段，
第一明弘經功德重以勸流通；從如來神力品下訖普賢勸發品大段，
第二明付屬流通也。
約第一大段中有三：今此半品及隨喜功德品第一，
明初品弟子因功德深以勸流通；法師功德一品第二，
明初品弟子果功德深以勸流通；常不輕一品第三，引信毀罪福以證流通。
約第一此半品中有二：第一明現在四信弟子，第二明滅後五品弟子。
約第一現在四信中有四：從爾時佛告彌勒下，
第一明一念信解未能廣說，中有長行、偈頌。
約長行中有三：佛告彌勒阿逸多其有眾生下，第一舉其人。
從所得功德下，第二明功德深，中有二：第一明總福無量。
從若有善男子下，第二明校量功德多少，
中有二：第一明舉五波羅蜜功德為本，校量所得功德多少。
從以是功德比前功德下，第二明正校量功德多少。
從善男子有如是功德下，第三明位行不退。
從 ^543b30

爾時世尊欲重下，第二、偈頌十九行，追頌第一不舉其人。
次有五行半，頌第三行位不退。
從阿逸多下，第二、明現在第二品弟子解其言趣，
中有二意〔云云〕。從何況廣聞是經下，訖能生一切種智，
第三、明現在第三品弟子廣聞廣說。
阿逸多下，訖當知是為深信解相，第四、
明現在第四品弟子具上三弟子功德，
中有二意〔云云〕。從又復如來滅後下，第二、
明滅後五品弟子功德，中有二：第一、明總列五品弟子格量四品弟子功德；
第二、明後隨喜功德品別校量初品弟子功德。
約第一中有二：長行、偈頌。
長行中有五：從初又後如來滅後下，訖當知已為深信解相，
第一、明初品弟子直起隨喜心。
從何況讀誦下，訖無量千萬億劫作是供養已，
第二明第二品弟子加讀誦功德中有二意〔云云〕。
從阿逸多！若我滅度後聞是經典下，訖及造僧坊供養眾僧，
第三明第三品弟子加教化令讀誦書寫功德中有二意〔云云〕。
從況復有人能持是經下，訖疾至一切種智，
第四明第四品弟子兼行六度功德中有二意〔云云〕。
從若人讀誦受持下，訖皆應供養如佛之塔，
第五明第五品弟子正行六度功德中有二意〔云云〕。
從爾時世尊欲重下，第二偈頌有十九行半，
頌四品弟子中為四：初有五行半頌第二品弟子，
次有三行頌第三品弟子，次有四行頌第四品弟子，次有七行頌第五品弟子耳。
other:: 
# 隨喜功德品第十八
妙法蓮華經隨喜功德品第十八〔一千三百六言〕 ^543c38

將釋此品用三門：第一述一品大意，第二釋名，第三入文判釋。
other:: 
## 第一述大意
 ^544a38

第一述大意者。夫逸多將聖，問隨喜福於滅後；
能仁釋尊，酬展轉利於最後。
一偈隨喜，奪二檀而獨秀；須臾聞經，舉兩報而居高。
分座功德，期位於梵釋；勸聞經益，結相於大人。
虗空應有邊，功德叵有際。
此品大意，蓋如是矣。
other:: 
## 第二釋名
 ^544a42

第二釋名者，隨者隨順事理無二無別，
喜是慶己慶他聞深奧法，順理有實功德，
順事有權功德，慶己有智慧，慶他有慈悲，
權實智斷合而說之，故言隨喜功德品。
other:: 
## 第三入文判釋
 ^544b4

第三入文判釋者，此品第二別明格量。
初品弟子功德中大段有三：第一大段彌勒菩薩問，第二大段明如來答。
從爾時彌勒菩薩下，大段第一明彌勒問，
中有長行、偈頌，如文。
從爾時佛告彌勒下，大段第二明如來答，
中有二：長行、偈頌。
長行中有二：從爾佛佛告彌勒下，訖無量無邊阿僧祇不可得比，
第一明內心隨喜人功德深，中有五意〔云云〕。
從又阿逸多若人為是經下，訖為人分別如說修行，
第二明直外聽法功德深，中有四意〔云云〕。
從爾時世尊欲重下，第二偈頌，有十八行，
為二：初有九行頌內心隨喜，中有五意；
次有九行頌外聽經隨喜，中有四意〔云云〕。
other:: 
# 法師功德品第十九
妙法蓮華經法師功德品第十九〔三千五十九言〕 ^544b12

將釋此品，用三門：第一、述一品大意；第二、
釋品名；第三、入文判釋。
other:: 
## 第一述大意
 ^544b36

第一、述大意者。夫堪忍法王，開六千功德於行者；
精進菩薩，覺六根清淨於經力。
八百功德，淨肉眼而令見障外；千二勝利，通肉耳而令聞遠響。
父母生鼻，資經力而顯伏藏；有漏短舌，蒙教用而受上味胎。
生肉身，沐一味水而成琉璃鏡；受胎意根，繫一乘鏡而融染淨理。
一句一偈，達無邊義；一月一歲，吐無盡說。
俗間經書，皆順正法；資生業等，悉成實相。
灼灼哉！真教之力。
煌煌哉！實經之用。
不退菩薩難思量，唯佛與佛所了知。
此品大意，蓋如是矣。
other:: 
## 第二釋名
 ^544b40

第二釋名者，法師者，謂五種法師也。
功德者，謂六根清淨也。
法師舉人，功德標法，人法雙舉，故言法師功德品。
other:: 
## 第三入文判釋
 ^544c10

第三入文判釋者，此品流通中第二明初品弟子功德深故。
以勸流通中大段有二：第一大段明總列六根盈縮功德數，
第二大段明別作六章解釋。
從初爾時佛告下訖以是功德莊嚴六根皆令清淨大段，第一明六根盈縮功德。
從是善男子下訖品盡大段，第二明別作六章解釋。
約六根章中各有長行偈頌，皆悉如文。
other:: 
# 常不輕菩薩品第二十
妙法蓮華經常不輕菩薩品第二十 ^544c16

將釋此品，用三門：第一、述一品大意；第二、
釋品名；第三、入文判釋。
other:: 
## 第一述大意
 ^544c34

第一、述大意者。夫謙下不輕，敬佛性而傳芳聲；
上慢比丘，聞毒皷而攀覺果。
是以常敬盡壽，聞空中聲，更延億歲；輕慢苾蒭，
見妙法力，忽謝數過。
罵詈之功，深沉無間；禮敬之業，高昇蓮臺。
威音妙法，周虗空而傳聲；大勢芳聞，流沙界而敷教。
實哉卑下之道，信哉禮敬之風。
歷千齡何隔，涉萬代彌新。
一乘佛子，可習能敬；三界群生，可信所敬。
是品大意，蓋如是歟！
other:: 
## 第二釋名
 ^544c38

第二釋名者，常不輕菩薩者，舉人也。
此菩薩內懷不輕之解，外敬不輕之境，
身立不輕之行，口宣不輕之教，人作不輕之目，
隨行得名，故言常不輕菩薩品。
other:: 
## 第三入文判釋
 ^545a4

第三入文判釋者，此品第三引信毀以證流通，
中有二：長行、偈頌。
約長行中有三：第一雙指前品罪福，第二雙開今品信毀，第三雙明信毀果報。
從初爾時佛告下，第一雙指前品罪福，
中有二：從品初爾時佛告下訖獲大罪報，
如前所說，第一明指罪，如法師品說。
從其所得功德下，第二明指福，如法師功德品說。
從得大勢乃往下，第二明雙開今品信毀，
中有二：第一明事本，第二明本事。
事本中有五：從乃往古昔下，第一明時節。
從有佛名下，第二明佛名號。
從劫名下，第三明劫國名。
從其威音王下，第四明說法。
從得大勢下訖皆同一號，第五明佛壽命久近。
從最初威音王下，第二明本事，中有三：第一明時節。
從於像法中下，第二明雙標毀者信者。
從得大勢以何因緣下，第三明雙示得失，
中有二意〔云云〕。從是比丘臨欲終下訖疾得三菩提，
第三雙明信者毀者果報，中有二：第一明信者果報，
中有二意〔云云〕。從得大勢彼時四眾下訖常應受持讀誦解說書寫是經，
第二明毀者果報，中有多意〔云云〕。
從爾時世尊欲重下，第二偈頌，有十九行半，
為二：初有十五行半頌信者毀者因果，
中有五意〔云云〕；次有四行頌勸持。
other:: 
# 如來神力品第二十一
妙法蓮華經如來神力品第二十一〔一千一百一十四言〕 ^545a10

將釋此品用三門：第一、述一品大意；第二、
釋品名；第三、入文判。
other:: 
## 第一述大意
 ^545b4

第一、述大意者。夫踊出開士，仰尊顏而發願；
舊住賢哲，覽神力而增悅。
靈山法王，#CB00832;長舌於梵世；
樹下諸佛，放毛光於法界。
謦欬之聲，遍至十方；彈指之響，地振六種。
是以十方之眾生，見娑婆法會；無邊之群生，聞虗空妙聲。
人人加念佛，而散諸寶物；國國融鐵圍，而同一佛土。
如來法力，華咲文菀；如來藏芽，菓結義林。
是故經卷所住，忽成道場；卷帙所在，亦圓寂地。
受持者懸河之辨，如風無礙；讀誦者圓鏡之智，如日除闇。
為屬累以盡神力，為付屬以暢經能。
此品大意，蓋如是矣。
other:: 
## 第二釋名
 ^545b8

第二釋名者，如來者舉人也，神力者用也，
如來此中為付屬深法現十種大力，故名如來神力品。
other:: 
## 第三入文判釋
 ^545b28

第三入文判釋者，此品下有八品大段流通中，
第二明付屬流通，大分為三：第一明此神力品、
屬累品屬累流通；第二明藥王品下五品化他流通；第三明普賢勸發品自行流通。
約第一段中有二：第一如來神力品，明菩薩受命弘經；
第二屬累品，明如來摩頂付屬。
約第一品中有二：長行、偈頌。
長行中三：第一明菩薩受命弘經；第二明佛現神力；第三明結要勸持。
從 ^545b32

爾時千世界微塵下，第一明菩薩受命，
中有二：初明經家敘敬儀；從而白佛言下，
第二明發誓弘經，中有三意〔云云〕。
從爾時世尊於文殊下，第二明佛現神力，
中有二：第一明所對之眾；從現大神力下，
第二明正現十神力，即為十段：第一明舌相；
從一切毛孔下，第二明身毛孔放光；從一時下，
第三明謦；從俱共下，第四明彈指；從是二音聲下，
第五明地動；從其中眾生下，第六明普見大會；
從即時諸天下，第七明空中唱聲；從諸眾生下，
第八明大眾稱南無歸命；以種種華香下，
第九明遙散諸物；從于時十方下，第十明十方佛土通如一佛土；
從爾時佛告上行等菩薩大眾下，第三明結要勸持付屬，
中有四：第一明稱歎付屬；從以要言之下，
第二明結要付屬；從是故汝等下，第三明#CB00727;勸付屬；
從所以者何下，第四明解釋付屬；從爾時世尊欲重下，
第二偈頌，有十六行，為二：初有四行，頌十種神力；
次有十二行，頌結要付屬，中有多意。
other:: 
# 屬累品第二十二
妙法蓮華經屬累品第二十二〔四百六十三言〕 ^545b46

將釋此品用三門：第一、述一品大意；第二、
釋一品名；第三、入文判釋。
other:: 
## 第一述大意
 ^545c34

第一、述大意者。夫常寂法王，現神力以摩頂；
圓機菩薩，奉囑累而發言。
是以如來三智，流光於未來；弟子四訓，
報恩於諸佛；大師三誡，深銘於心府；薩埵三言，高通於佛心。
自行流通，畢於此篇，分身之客還本土；
化他流通，末於後章，多寶之主獨留閉戶。
三乘聖眾，見屬累而且歡；八部天人，聞付屬而且喜。
此品大意，蓋如是歟？
other:: 
## 第二釋名
 ^545c38

第二釋名者，屬是佛所付屬，累是煩爾宣傳。
此從聖旨得名，故言屬累品。
other:: 
## 第三入文判釋
 ^546a4

第三入文判釋者，此品屬累流通中第二明如來摩頂付屬，
中有三：從品初爾時釋迦牟尼佛下，第一明如來付屬，
中有三：第一明如來正付屬；從所以者何下，
第二明解釋付屬；從於未來世下，第三明誡訓付屬；
從時諸菩薩摩訶薩下，第二明菩薩領受；
從爾時釋迦牟尼下，第三明事畢唱散，
中有二：第一明正唱散；從說是語時下，
第二明大眾歡喜〔云云〕。
other:: 
# 藥王菩薩本事品第二十三
妙法蓮華經藥王菩薩本事品第二十三〔二千七百八十六言〕 ^546a8

將釋此品用三門：第一述一品大意，第二釋品名，第三入文判釋也。
other:: 
## 第一述大意
 ^546a24

第一、述大意者。夫宿王高問，顯苦行於沙劫；
如來秀答，示經力於十喻。
然則淨明德佛，澍妙法甘雨於一切眾生；
喜見菩薩，翹精進經行於萬二千歲。
是以薩埵喜見，獲得三昧而燃愛身；諸佛善逝，讚揚真供而為嘿然。
淨德王家，忽示化生；淨明法院，還奉囑累。
圓寂之#CB00527;，竭鵠林悲；
高塔之前，臻臂燒信。
于時求少苾蒭，向寶所以得足；闕根大士，屬誠諦而具身。
三千威德，六種震動；六天應化，四華散下。
一指之妙供，陵三千七寶；四句之法力，蔑四聖高德。
十喻強軍，捧寶釰以遊法華院；八萬將兵，靡權魔而歸蓮華闕。
嚴嚴乎！妙法之力彌難仰；堂堂乎！
念經之用何易測。
十況曦昇，照大慧美；萬佛月臨，息女人勢。
讚善者，現口出青蓮華香；持經者，當手取草坐道場。
是品大意，蓋如是歟！
other:: 
## 第二釋名
 ^546a28

第二釋名者，藥王菩薩者舉人也，本事者標法，
此品人法雙舉，故言藥王菩薩本事品。
other:: 
## 第三入文判釋
 ^546b8

第三入文判釋者，此下是大段第二屬累流通之中三段之第二明化他。
流通中有五品，此品明藥王菩薩以本願弘大法利眾生、
輕生身重佛法，亦得都判一部。
方便品明開三顯一圓因已竟，安樂行品明乘乘之法，
壽量品明乘果已竟，此下六品明乘乘之人也。
今此品明藥王菩薩以苦行。
乘乘中大段有四：第一明宿王華菩薩問；
第二明如來答；第三明利益；第四明多寶稱善也。
約第一大段中有三：從爾時宿王華菩薩下，第一明通問遊化。
從世尊是藥王下，第二明別問苦行。
從善哉世尊下訖聞皆歡喜，第三明請答。
從爾時佛告宿王華菩薩下，大段第二明如來答中不答遊化問，
但答苦行問。中有二：第一明答苦行；第二明歎經。
約第一段中有二：第一明事本，中有三意〔云云〕。
從爾時彼佛為一切眾生下，第二明本事，
有三：第一明佛為說法，從是一切眾生下訖過是已後其身乃盡。
第二明修供養，中有二：第一明佛在世供養，
中有四意〔云云〕。從一切眾生喜見菩薩下，
第二明未來苦行，中有五：第一明生王家。
從即為其父而說偈言下，第二明本事。
從大王我今當還供養下，第三明往佛所請供養。
從爾時日月淨明下，第四明如來付屬。
從爾時一切眾生訖得未曾有，第五明受命任持法，
中有四意〔云云〕。從佛告宿王華下訖而供養者，
第三明結會古今，中有二意〔云云〕。
從若復有人以七寶滿下，第二明歎經，
中有三：第一明歎能持之人。
從宿王華譬如下，第二明歎所持之法，
中有二：第一明歎法體，中有十喻〔云云〕。
從宿王華此經能救，第二明歎法用，中有三：第一明拔苦用。
從此經能大饒益下，第二明歎與樂用，
中有十二事〔云云〕。
從此法華經亦如是下，第三明結歎拔苦與樂用。
從若人得聞此法華經下，第三明歎持經福深，
中有二：第一明專聞品福。
從宿王華若有人聞是藥王菩薩品下，
第二明聞品福，中有三：第一明聞品福。
從是時諸佛遙共讚言下，第二明校量所得功德。
從是故宿王華下，第三明如來屬累。
從說是藥王菩薩品下，大段第三明聞品利益。
從多寶如來於寶塔中下，大段第四明多寶如來稱歎也。
other:: 
# 妙音菩薩品第二十四
妙法蓮華經妙音菩薩品第二十四〔二千六十九言〕 ^546b12

將釋此品，用三門：第一、述一品大意；第二、
釋品名；第三、入文判釋。
other:: 
## 第一述大意
 ^546c38

第一、述大意者。夫靈山至覺，放一光而招開士；
嚴國妙音，應光明以仰聖眾。
是以春方遠客，先現華座於崛山；此方近主，忽疑寶華於何瑞。
於是王子文殊，欲見座主；寶塔多寶，令來彼哲。
路次諸國，六種振動；來到諸天，百千樂奏。
遠來旅人，奉珠問訊。
此會華德，見德疑因。
遍照法王，開往因於樂器；華德菩薩，攀現果於自身。
普門示現，略演此品；色身妙用，粗暢此段。
此品大意，蓋如是矣。
other:: 
## 第二釋名
 ^546c42

第二釋名者，昔得一切眾生語言陀羅尼，
今以普現色身，以妙音聲遍吼十方，弘宣此教，故名妙音菩薩品。
other:: 
## 第三入文判釋
 ^547a10

第三入文判釋者，此下二品化他流通，
第二明妙音菩薩、觀世音菩薩住三昧乘乘化他也。
約此品中大段有六：第一明如來放光東召；
第二明奉命西來；第三明十方弘經；第四明二土得益；
第五明還歸本國；第六明聞品進道也。
從爾時釋迦牟尼佛下，大段第一明如來放光召東。
從爾時一切淨光莊嚴國中有一菩薩下，
大段第二明菩薩奉命西來，中有二：第一明發來之緣，
中有六：第一明經家敘福慧二種莊嚴之由。
從釋迦牟尼佛下，第二明被照之主。
從師白淨華宿王智佛下，第三明辭己佛欲來此土。
從爾時淨華宿王智佛下，第四明彼土佛誡勅。
從妙音菩薩白其佛言下，第五明菩薩受旨。
從於是妙音菩薩不起，第六明現相，中有六：
第一明妙音欲來先現蓮華，從 ^547a16

爾時，文殊師利法王子下，第二、明文殊見相發問。
從。 ^547a42

爾時釋迦牟尼下，第三明佛答妙音欲來而現瑞。
從文殊師利白佛言下，第四明文殊願來而請見。
從爾時釋迦牟尼下，第五明釋迦推功多寶而能現。
從多寶佛下，第六明多寶佛妙音命來。
從于時妙音下，第二明妙音菩薩正發來。
中有六：第一明眷屬人眾經歷國土。
從是菩薩目如廣大下，第二明菩薩相好。
從入七寶臺下，第三明妙音菩薩問訊如來。
從世尊我今欲見多寶下，第四明請見多寶佛。
從爾時釋迦牟尼如來下，第五明世尊為妙音菩薩通白多寶。
從時多寶佛下，第六明多寶佛塔中稱善哉。
從時華德菩薩下，大段第三明妙音菩薩十方弘經。
中有二：重問、次答。
約問中有二：第一問昔所種善根。
從修何功德下，第二問今勝神力。
從佛告華德菩薩下，第二明答。
中有二：第一明佛答昔所種善根問。
從華德汝但下，第二明答。
今勝神力中明現三十八身，為二：初有三十身現凡夫身；
從若應以聲聞下，後四身明現聖人。
從爾時華德菩薩白佛言下，第二明第二重問答，
為二：初菩薩問住何定；從佛告華德菩薩下，二佛答所住定。
從說是妙音菩薩品時下，大段第四明此土他土得益。
從爾時妙音菩薩下，大段第五明還歸本國。
從說是妙音菩薩品時下，大段第六明聞品進道。
other:: 
# 觀世音菩薩普門品第二十五
妙法蓮華經觀世音菩薩普門品第二十五 ^547a44

將釋此品用三門：第一、述大意；第二、釋品名；
第三、入文判釋。
other:: 
## 第一述大意
 ^547b42

第一、述大意者。夫一乘妙法，因法師而遠布；
三界人師，資冥護而傳法。
是以無盡高問，雷振教谷；釋尊秀答，龍馳義峰。
所以觀音之美聲，琴瑟能詮廗；普門之妙形，經緯娑婆機。
豈唯水火不能燒溺而已，亦則男女童子隨求可得。
一時禮念，等六十而與福；三十分身，散十方而說法。
無盡瓔珞，開三檀而施一客；利耶轉施，示二法而奉兩尊。
巍巍乎！眾賢之美難宣；蕩蕩乎！
諸聖之德何稱？此品大意，蓋如是矣。
other:: 
## 第二釋名
 ^547b46

第二釋名者，觀世音菩薩者舉人也，普門者標法也，
今此品人法雙舉，故言觀世音菩薩普門品。
other:: 
## 第三入文判釋
 ^547c14

第三入文判釋者，此品猶是明三昧乘乘弘經兼誡弟子，亦名普現色身三昧。
化他流通中大段有二：第一明問答；第二明聞品得益。
約第一問答中有二：長行、偈頌。
長行中有二重問答。
從爾時無盡意下，第一明經家敘。
從而作是言下，第二明菩薩發言正問。
從佛告無盡意菩薩下，第二明佛答中有三：
第一明總答；第二明別答；第三明佛勸持菩薩名。
約第一總答中，第一明受苦人數。
從受諸苦惱下，第二明遭苦時。
從聞是觀世音下，第三明聞名稱號。
從觀世音菩薩即時下，第四明得解脫。
從若有持是觀世音下，第二明別答中有三：
第一明口機應；第二明意機應；第三明身機應。
約口機應中有二：第一明七難；第二總結。
約第一七難中即為七段。
第一明火難中有四：初持名之益；從設入大火下，
二明遭苦；從火不能燒下，三明火不能燒；
從由是菩薩下，四總結。
從若為大水，第二明水難中有二〔云云〕。
從若有百千萬億下，第三明黑風難。
從若復有人臨當下，第四明被害難。
若三千大千國土滿中，第五明羅剎難。
從設復有人若有罪下，第六明杻等難。
從若三千大千國土滿中，第七、明怨賊難。
從無盡意觀世音下，第二、總結。
從若有眾生多於婬欲下，第二、明意機應，
中有二：第一、明別三毒，如文〔云云〕。
從無盡意觀世音下，第二、總結。
從若有女人下，第三、明身機應，中有二：
第一、明二求，中有二意〔云云〕。
從無盡意觀世音下，第二、總結。
從是故眾生下，第三、明勸持名，中有三：
初、明勸持；從無盡意若有人下，二、明格量功德；
從無盡意下，三、明總結。
無盡意菩薩言下，第二、明第二番問答，
中有二：一、明菩薩問；二、明如來答。
約初中有三業問〔云云〕。
從佛告無盡意菩薩下，第二、明如來答，
中有三：初、明別答，中有三十九句，一一各各明三業問；
從無盡意菩薩下，訖度脫眾生，第二、明總答；
從是故汝等下，訖遊於娑婆世界，第三、
明勸供養，中有六意〔云云〕。
從爾時無盡意菩薩以偈下，第二、偈頌，
有二十六行，頌長行大，分為二：初、有十七行，
頌觀世音力；次、有九行，頌普門力。
約初中有二：初、有一行，頌菩薩問；次、有十六行，
頌如來答，中有十意〔云云〕。
約普門中八意〔云云〕。
從爾時持地菩薩下，訖品盡，大段第二、明聞品得益。
other:: 
# 陀羅尼品第二十六
妙法蓮華經陀羅尼品第二十六〔一千二百二十七言〕 ^547c18

將釋此品用三門：第一、述大意；第二、釋品名；
第三、入文判釋。
other:: 
## 第一述大意
 ^548a46

第一、述大意者。夫藥王章句，護法師於五濁；
勇世神呪，防鬼災於十方。
加以二方天王，張呪網而守百由旬；十種羅剎，捧呪釰而誓作七分。
夢中之惱，尚制富單那；頭上之過，何怨嫌行者？
赫赫持經之功，不畏諸難；明明修行之德，何願不成？
此品大意，蓋如斯矣。
other:: 
## 第二釋名
 ^548b2

第二釋名者，陀羅尼者，此梵語也，此翻總持也。
今此品偏舉法為名，今存梵音，故言陀羅尼品。
other:: 
## 第三入文判釋
 ^548b12

第三入文判釋者，此猶是化他流通中明五眾惡世弘經多難以呪護之。
以總持乘乘付屬流通中大段有四：第一明菩薩問持經功德；
第二明佛答甚多；第三明菩薩請神呪護；第四明聞品得益。
從爾時藥王菩薩即從座起下，大段第一明菩薩問。
從佛告藥王若有下，大段第二明佛答甚多，
中有四：初明佛正格量大少；從於汝意云何下，
二佛問多不；從甚多下，三明菩薩甚多；
從佛言若善男子下，四明佛正格量於功德。
從爾時藥王菩薩下，大段第三明菩薩請說呪守護，
中有五：第一明藥王菩薩呪；第二明勇施菩薩呪；
第二毗沙門天王呪；第四明持國天王呪；第五明呪羅剎呪。
約藥王菩薩呪中有四：初明請說；從即說呪曰下，
二明正說呪；從世尊是陀羅尼下，明歎神呪；
從時釋迦牟尼佛下，四明佛印可。
從爾時勇施菩薩下，第二明勇施菩薩呪，
中有四：初明請；從即於佛前而說呪曰下，
明正說神呪；從世尊是陀羅尼下，三明歎呪；
從若有侵毀下，四明佛印可。
從爾時毗沙門下，第三明多聞天王呪，
中有三意〔云云〕。從爾時持國下，第四明持國天王說呪護，
中有三意〔云云〕。從爾時有羅剎女等下，
第五明十羅剎女說呪護，中有五：初列名；
從是十羅剎女下，二明說呪；從寧上我頭上下，
三明歎呪；從羅剎女說此偈已下，四明羅剎等立誓；
從佛告諸羅剎女下，佛印可。
從說此陀羅尼品下，大段第四明聞品得益焉。
other:: 
# 妙莊嚴王本事品第二十七
妙法蓮華經妙莊嚴王本事品第二十七〔一千七百一十四言〕 ^548b16

將釋此品用三門：第一、述大意；第二、釋品名；
第三、入文判釋。
other:: 
## 第一述大意
 ^548c18

第一、述大意者。夫嚴王邪執，感八變以迴心；
淨德憤心，屬二緣而忽開。
是以藏眼二子，舉兩難而喻：一、眼龜嚴淨；
二、親聽一願，而覺優曇華。
於是雷音如來，灑法雨於妙莊；華德本身，受記莂於樹王。
竊以求道近因，無過善友；成佛親緣，豈過知識？
飲泉之因，蔭樹之緣，其謂斯矣。
善知識能粗顯此篇此品大意，蓋如是矣。
other:: 
## 第二釋名
 ^548c22

第二釋名者，妙莊嚴王者舉人也，本事者表法也。
今此品內說彼妙莊嚴王本事，故言妙莊嚴王本事品。
other:: 
## 第三入文判釋
 ^548c36

第三入文判釋者，此品猶是化他流通中明妙莊嚴王以誓願乘。
乘流通中大段有六：第一明事本，第二雙標能所化，
第三明能化方便，第四明所化得益，第五結會古今，第六明聞品得益。
從爾時佛告諸大眾乃往古世下，大段第一明事本。
從彼佛法中有王名妙莊嚴下，大段第二雙標能化所化，即所化一人能化三人也。
約中有二：第一明列能化所化名。
從是二子有大神力下，第二明別二子福慧。
從爾時彼佛欲引導下，大段第三明能化方便，
中有三：第一明時至。
從淨藏淨眼二子下，第二明論議，中有四：第一明二子等至母所白供養佛。
從母告子言下，第二明母讓子等命化父王。
從淨藏淨眼下，第三明子等生邪見家恨。
從母告言下，第四母責子等合憂念父。
從於是二子念其父故下，第三明子弟正勸化。
從時父見子下，大段第四明所化得益，
中有十：第一明信此子伏彼師。
從於是二子下，第二明父王已信。
從於是二子白父母言下，第三明重推父母。
從彼時妙莊嚴下，第四明化功已大歎佛功德。
從於是妙莊嚴下，第五明俱詣佛所，中有五意〔云云〕。
從時雲雷音宿王華下，第六明與授記。
從其王即時下，第七明出家修行。
從即昇虗空下，第八明稱歎二子。
從爾時雲雷音下，第九明佛述二子等行高。
從妙莊嚴王即從虗空中，第十明王歎佛自立誓願。
從佛告大眾於意云何下，大段第五結會古今，
中有二：第一正結會。
從藥王藥上下，第二明歎二菩薩。
從佛說是妙莊嚴王下，大段第六明聞品得益。
other:: 
# 普賢菩薩勸發品第二十八
妙法蓮華經普賢菩薩勸發品第二十八〔一千六百八十一言〕 ^548c40

將釋此品，用三門：第一、述一品大意；第二、
釋品名；第三、入文判釋。
other:: 
## 第一述大意
 ^549a46

第一述大意者。夫震方普賢，震萬國而來到。
山中法王，吐四法而相應。
是以六牙白象，負遍吉而安慰行者。
六通遠客，教忘句而還令通利。
三七精進，招乘象客。
一妙章句，避煩惱主。
書寫之功，高昇忉利。
持經之德，秀遊兜率。
讚供之力，現報利生。
毀罵之用，將來繁痛。
懲惡勸善之事，略開此篇。
滿願餝行之業，粗畢此章。
是品大意，蓋謂斯歟。
other:: 
## 第二釋名
 ^549b2

第二釋名者，普賢菩薩者，梵音邲輸#CB00584;陀，
此翻普賢。勸發者，戀法之辭也。
今人法並舉，故言普賢菩薩勸發品。
other:: 
## 第三入文判釋
 ^549b16

第三入文判釋者，此品第三明自行流通，又明普賢以神通乘。
乘中大段有四：第一發來；第二勸發；第三明如來述發；第四明發益。
從爾時普賢菩薩下，大段第一明經家敘發來，
中有三：第一明上供之相。
從又與無數諸天下，第二明下化之相。
從頭面禮釋迦牟尼下，第三明修敬之義。
從白佛言：世尊！我於寶威德上王佛國下，
大段第二明勸發，中有二：第一明請問勸發；第二明誓願勸發。
約第一請問中有二：第一明請問；第二明佛答。
約第一請問中有二：第一明請正說勸發自行。
從若善男子下，第二明更請流通勸發化他。
從佛告普賢菩薩下，第二明佛答，中有三：第一明總標四法答。
從一者下，二明別四法答。
從善男子下，第三明結四答。
從爾時普賢菩薩白佛言下，第二明誓願勸發，
中有二：第一明護人；第二明護法。
約護人中有六：第一明護其外難，中有二：
初明總護；從若魔若子下，二約別舉十二非護。
從是人若行下，第二明示身教其內法，
有三：第一明行者慰誘。
從是人若坐思惟下，第二明教經及與三昧。
從世尊若後世下，第三明示教利喜及以說呪護之。
從世尊若有菩薩得聞是陀羅尼下，第三明覆護以神呪。
從若有受持者下，第四明示其勝因。
從若但書寫是人命終下，第五明示其近果。
從是故智者下，第六明總結信者功德。
從世尊我今以神通力下，第二明護法。
從爾時釋迦牟尼佛下，大段第三明如來述勸發，
中有二：第一明述其護法。
從普賢若有下，第二明述護人也。
上有六章，不述第三覆護以神呪也。
即為五：第一述上第二示身教其內法。
從如是之人不復貪著下，第二述上第四示其勝因。
從普賢若如來滅後下，第三述上第五示其近果。
從若有人輕毀下，第四述上第一護其外難。
從是故普賢下，第五述上第六總結信者功德。
從說是普賢品下，大段第四明勸發之得益，
中有二：第一明別聞一品得益。
從佛說是經下，第二明總聞一部得益等〔云云〕。 ^549b22

毗陵沙門湛然述。
法華品釋〔終〕
w::  ^549c38

明曆丁酉初秋十七謹點譯焉。
竊謂語辭#CB17852;#CB17850;，
失祖笔力，統紀典志，亦無#CB17847;目。
真虖#CB15054;虖，具眼擇之，
若見若聞，互為善識，相助解行，共證妙法。
 ^550a5
