
other:: 正源略集卷第十
collector:: 維揚嗣祖沙門〔寶輪際源高旻了貞〕輯
editor:: 天台國清　達珍　編
南嶽下三十六世
other:: 
## 丈雪醉禪師法嗣
丈雪醉禪師法嗣〔二人〕
other:: 
### 青城鳳林竹浪生禪師
青城鳳林竹浪生禪師 ^60a35

至節上堂。機輪轉處。
草木揚眉。坐斷當陽。
乾坤失色。語其動也。
徧周法界。語其靜也。
泯跡潛踪。所以道。
先天而天弗違。後天而奉天時。
若以世諦流布。讓伊有分。
若約正眼流通。則不然。
驀拈拄杖云。看木上座。
如何行履。百萬億須彌盧。
百萬億日月。百萬億四大部洲。
百萬億香水海。一口吞却。
且盈虗消息。向甚麼處流轉。
諸佛眾生何處安身立命。
other:: 
### 佛冤超綱禪師
佛冤超綱禪師 ^60a39

內江李氏子　上堂。
證第一義。異類潛蹤。
正印提持。眾流截斷。
若存知見。如算海沙。
豈不見。少室峯前。
低頭難覓地。曹溪路上。
擡眸不見天　小參。
雷音普震。困蟻羣蘇。
捲起簾來。青天白日。
露柱笑呵呵。燈籠功不宰。
白雲本無心。常自露光彩。
竪拄杖云。輙不得動著者箇。
何故。願彼觀音行。
善應諸方所　問。
亡僧遷化。向甚麼處去。
師云。昨日雨今日晴。
進云。恁麼則與天地同根去也。
師云。虗空裏不可安耳躲　問。
如何是學人本來面目。
師云。春風吹露柱云學人不會。
師云。夜雨濕嵓花。
other:: 
## 雲橋水禪師法嗣
雲橋水禪師法嗣
other:: 
### 東川蒼碧聰禪師
東川蒼碧聰禪師 ^60b10

上堂。懷抱一念虗明。
未脫三乘羈鎻。妄認八處見見。
埋却自己靈光。直饒當下轉身。
竿頭進步。脚跟下未免三十痛棒　元旦上堂。
動若行雲。止猶谷神。
水中鹹味。色裡膠青。
老盧只解踏碓。藥山一物不為。
舟有一尺篷。可使八面風。
駕無三尺鞭。難控千里馬。
喝一喝。拋出栗棘蓬。
誰人吞得下。
other:: 
## 易庵師禪師法嗣
易庵師禪師法嗣
other:: 
### 南陽法海林我鑒禪師
南陽法海林我鑒禪師 ^60b32

上堂。薰風始拂。炎暑臨時。
長稚賢愚。正堪休歇。
制毒龍於無相佛剎。
調狂象於正覺場中。
朗智地於神珍。燦性天之戒月。
單刀直入。獨步丹霄。
方知牢關把定。異轍同途。
相見別峯。傍通消息。
驀竪拂子云。還會麼。
居然擊碎蟠桃核。
者回方見個中人　上堂。
看破浮漚化城。了知空華寶所。
彼既烏有先生。大都我亦非我。
相將下應上呼。却也無可不可。
揮拂子召眾云。還會麼。
於斯會得。何勞曲唱巴歌。
其或未然。拂一拂云。
雙桂曾開五葉花。
及至寶峯今結果。
other:: 
## 聖可玉禪師法嗣
聖可玉禪師法嗣
other:: 
### 崇隆碧露夢禪師
崇隆碧露夢禪師 ^60b46

上堂。嫩笋出林。點破青霄。
日月蒼松徹蔭。普覆大地乾坤。
會則千足萬足。不會日午三更。
遂拈起袈裟云。會麼。
此是雞足頭陀。待慈氏下生的　秋日上堂。
秋風清秋月明。碧天皎潔絕無痕。
半夜木雞啼月冷。
三更石犬吠花陰。
驀竪拂子云。知音有幾人　佛誕上堂。
銅鐘易扣。鐵鼓難鳴。
事出無由。機扣有方。
一言一語。文殊起發請之端。
全默全歸。維摩圓不二之門。
把定封疆。彌勒陷在兜率。
放開一線。釋迦此日降生。
到者裏。把住是。放行是。
大眾試定當看。
other:: 
## 密行忍禪師法嗣
密行忍禪師法嗣
other:: 
### 滇楚九臺山知空蘊禪師
滇楚九臺山知空蘊禪師 ^60c20

小參。迦葉一笑傳心。
神光三拜得髓。拈拄杖卓一下云。
只此一著。了無多子。
久參上智。便合乘時。
顧盻躊躇。劍去久矣。
更說甚鑛中之金。
麥中之#CB15097;。
一場自賺。諸兄弟知也無。
若不知。盡情放下。
直須絕後再甦。莫待一事無成兩#CB15150;疎。
方袍圓頂胡為乎。
噓一噓。靠拄杖便起。
other:: 
## 百癡元禪師法嗣
百癡元禪師法嗣
other:: 
### 京師海會憨璞性聰禪師
京師海會憨璞性聰禪師 ^60c42

延平順昌連氏子。
年十八祝髮。首參皷山賢。
令看萬法歸一話。
久無入處。出嶺謁百癡元。
即承記莂。命主餘杭法喜。
臨安觀音。錢塘廣福。
大興延壽。海會愍忠諸剎。
順治己亥。應　詔萬善殿。
賜號明覺　上堂。
佛祖妙道。衍派流芳。
選佛場開。鑪鞴洪啟。
既以門庭施設。言前的旨控玄機。
楷定圓宗。句下搜尋絕了義。
劈禪宗之骨髓。標教網之紀綱。
隨處建立法幢。須知法無定相。
如月印於滄江。似聲傳於空谷。
直使百草頭上。常轉大法輪。
一毛孔中。現瓊樓玉殿。
應是金輪王降世。
處處成就菩提道場。
作天下人中之主。
布德澤三有霑恩。
垂慈育羣靈瞻仰。
一人有慶。萬民賴之。
堯風蕩蕩。舜日熈熈。
四海清寧。齊天一統。
佛法有幸。興隆祖燈。
聯芳續#CB08504;。
一機感赴。萬善同歸。
正當今日開堂。祝聖一句。
作麼生道。壽比岡陵等太極。
龍棲鳳閣永彌新　上堂。
無雲峯頂。徹湧空劫金烏。
枯木堂前。暗消剛骨紅影。
達者深入閫奧。作家格外權衡。
無孔笛橫吹倒吹。
破甑子七零八落。
寒山拾得不知名。
豐干尚且難摸索。
擲下拂子曰。諸人切莫亂卜度。
康熙丙午臘月十三日。
師書偈曰。今年五十七。
揑碎孃生鼻。一生受用中。
無得亦無失。昨夜泥牛鬬入海。
直至如今無消息。
真消息。今日西廊打倒東廊壁。
放拾傀儡歸去來。
莫教特地成狼藉。
擲筆而逝。塔於台山安國寺右。
other:: 
## 靈機觀禪師法嗣
靈機觀禪師法嗣〔二人〕
other:: 
### 湖州資福明心鑑禪師
湖州資福明心鑑禪師 ^61a8

示眾。鉢盂峯下。禺泉亭畔。
有一句子。突出難辨。
山僧為汝等道破去也。
便下座。
other:: 
### 湖州資福德水洧禪師
湖州資福德水洧禪師 ^61b8

據室。實地之中。不得烏焉成馬。
有問佛法心性。劈脊好與一棒。
因甚如此。車不橫推。
理無曲斷。
other:: 
## 石庵琈禪師法嗣
石庵琈禪師法嗣
other:: 
### 杭州仁和佛日璿鑑衡禪師
杭州仁和佛日璿鑑衡禪師 ^61b12

僧參。師問。甚處來。
曰白下。師曰。石頭城#CB01387;跳上梵天。
你還知麼。曰不因師舉。
某甲那知。師曰。不屬聲。
不屬色。你作麼生知。
曰和尚婆心太切。
師云。孟八郎漢。又恁麼去也　僧參。
纔展坐具。師曰。錯。
僧便收坐具。師曰。
錯錯。僧復禮拜曰。
某甲是本地人。不解梵語唐言。
求和尚放過。師曰。
正要問你。本地上親切道一句來。
僧彈指一下。師曰。
是何意旨。僧無語。
師曰。者沒地頭漢。
直打出　上堂。有一句子。
密不通風。有一句子。
徧周沙界。更有一句。
且作麼生道。良久云。
吾常于此切　上堂。
卓拄杖云。龍袖拂開全體現。
眉毛上作麼生。又卓一卓曰。
象王行處絕狐蹤。
脚跟下作麼生。又卓曰。
向者裏見得徹去。
自然眼葢乾坤。大方闊步。
儻或未然。直須薦取。
連卓兩卓。
other:: 
## 天嶽晝禪師法嗣
天嶽晝禪師法嗣
other:: 
### 廬山開先心璧淵禪師
廬山開先心璧淵禪師 ^61b20

上堂。白雲影裏藏身。
祇圖瞌睡。紅塵堆中託跡。
隨順世緣。至於佛法兩字。
久已拋向他方世界。
今日却被當道尊官推。
向者曲彔木牀上。
又且如何施設。賴得雙劍峯巍巍萬仞。
門戶潑天。瀑布水滾滾千尋。
舌頭拖地。此是從上祖師。
轉不退的法輪。說不盡的妙義。
新長老。不妨借水獻花。
舉似大眾。雖然如是。
錯會者多。
other:: 
## 山曉晳禪師法嗣
山曉晳禪師法嗣
other:: 
### 杭州佛日法持毅禪師
杭州佛日法持毅禪師 ^61c2

立春小參。正月春臘月春。
一歲梅花兩度新。
處處泥牛頭角逈。
沿街鑼皷閙相迎。
諸仁者。還識春牛落處麼。
良久曰。四蹄踏破天邊月。
耕轉虗空滿地金　清明小參。
節屆禁煙三月五。
家家塚上添新土。
雨打桃花冶豔傾。
靈雲漫向枝頭覩。
今日黃龍見處偏。
乘閒密種長生果。
無陰陽地好栽培。
滿樹花開香朵朵。
報諸人休莽鹵。達磨不是西天祖。
other:: 
## 靈遠應禪師法嗣
靈遠應禪師法嗣〔四人〕
other:: 
### 襄州洞山普慧漢水浩禪師
襄州洞山普慧漢水浩禪師 ^61c18

佛殿。麗像開圖。宏濟萬品。
金容掩色。典御十方。
所以貴買無數僧祇。
賤賣一時拈出。且道。
以何為據。遂拜云。
六出天花鋪地錦。
占斷風光作主人　晚參。
舉朝宗忍和尚。因僧問向上事如何下手。
忍便掌。僧擬議。忍踢云。
脚下也得。師驀卓杖云。
南華老人。將者片真金。
三翻兩次。當作頑鐵賣了。
山僧今日欲來對眾找價。
乃下座。旋風打散。
other:: 
### 天童石吼徹禪師
天童石吼徹禪師 ^61c36

越州山陰童氏子。
博士弟子員。依兜率院子賢和尚薙染。
造真州五臺靜觀律師圓具。
參靈遠應。親炙十有二年。
遂傳衣寶應一宿。
年七十二。值文覺禪師堅請。
主席天童　冬至早參。
句外明宗。豈屬言詮。
劫前運步。不費心力。
只在當人能達通變。
何必定要分時限日。
四序不遷。陰陽不涉。
藏冥運於化育之際。
無影樹頭宿彩鸞。
截羣機於未兆之先。
不萌枝上飛春色。
若能向頂門上。霹#CB15439;轟騰。
脚跟下自然紅輪突出。
魯公臺上書底。是世法不是佛法。
須知不是者箇消息。
慈明堂前揭底。是佛法不是世法須知也不是者箇消息。
既總不是者箇消息。
畢竟是什麼消息。
擲下拄杖云。拄杖子吞却祖師了也。
教什麼人說禪。還有人救得也無　乾隆戊午五月二十七日示寂。
世壽七十七。僧臘五十二。
語錄五卷。行世。塔于天童之陽。
other:: 
### 桐城慧山魯璠奐禪師
桐城慧山魯璠奐禪師 ^62a2

解夏上堂。拄杖活如龍。
草鞋獰似虎。呼喚不回頭。
羅籠不肯住。脚跟下天寬地寬。
切忌東去西去。剔起眉毛子細看。
寸草不生千萬里　晚參。
孤月朗眾星明。突出達磨眼裏睛。
看看山門騎皷角。
走入佛堂拜聖僧。
喝一喝云。是甚麼。
乾矢橛麻三觔。描不成兮畫不成　小參。
大地平沉。虗空粉碎。
認著依然還不是。
前三三後三三。推門落臼。
開門見山。還會麼。
虗空背上板毛生。
萬里山河一條鐵　小參。
昨夜金龜脫却殻。
無端又被人鑽破。
天明石女急尋看。
撞倒嵩山破竈墮。
顧左右云。下坡不走。
快便難逢。
other:: 
### 六安大悲祖幻寧禪師
六安大悲祖幻寧禪師 ^62a32

金陵劉氏子　上堂。
事存函葢。展全機於聲色堆中。
理應箭鋒。顯大用於法界之外。
直得陟山起舞。渒水歡騰。
露柱揚眉。燈籠發笑。
更說甚麼門裏出身易。
身裏出門難。衲僧家。
無固必。行便行。坐便坐。
苟能直下薦得。則知德山棒不圖打草。
臨濟喝祇要驚蛇。
到者裏。自然如龍得水。
似虎靠山。縱奪自由。
殺活在我。設有所重。
便成窠臼。皆是依草附木之流。
指鹿為馬之輩。不惟孤負從上宗乘。
亦乃笑破衲僧鼻孔。
寧上座。雖則一任騰騰。
於法無知。終不將斷貫索。
穿人鼻孔。只得借路。
與眾兄弟。通箇消息。
良久。喝一喝　小參。
心不是佛。智不是道。
卓拄杖云。不許夜行。
投明須到。
other:: 
## 節崖琇禪師法嗣
節崖琇禪師法嗣〔四人〕
other:: 
### 蘇州虎邱洞明照禪師
蘇州虎邱洞明照禪師 ^62b6

徽州歙縣洪氏子　三門。
師云。打葛藤分露布。
涉水登山渾不顧。
拄杖頭邊車馬多。
縱橫不礙毬門路。
拽拄杖。便入　佛殿。
不禮明行足。只拜竹筋鞭。
無人知此意。令我憶南泉　小參。
有佛處不得住。一片古青山。
白雲侵占去。無佛處急走過。
澄潭不許臥蒼龍。
枯木寒嵓成話墮。
有無俱打脫。明鏡正當臺。
顧左右云。戶外重增龍象跡。
屋中添緉破草鞋　示眾。
一口氣不來。何處安身命。
老鼠無處尋。猫兒通箇信。
咬破鐵棺材。死屍喫不盡　小參。
昨日天晴。今朝雨落。
門前石烏龜。草鞋葢覆却。
雖然躲得渾身。未免露出頭脚　上堂。
頭五岳鼻三巴。半肩斜搭紫袈裟。
人來問道無言說。
一笑清風捲落霞。
other:: 
### 湖州吳山廣壽宇亭尹禪師
湖州吳山廣壽宇亭尹禪師 ^62b32

浴佛示眾。舉藥山。
因遵布衲浴佛次。
山曰。者箇從汝浴。
還浴得那箇麼。衲曰。
把那箇來。山休去。
師曰。遵老索來。杓柄在握。
藥山休去。舌抵上齶。
要見那箇。敢保未在。
爭如吳山今日莖老宿發心浴佛。
尹上座袖手旁觀。
不管他者箇那箇。
隨例與伊一杓。直得麻三斤乾矢橛。
殿裏底牛頭阿旁。
有眼無鼻孔。杖林山下竹筋鞭。
一齊放光動地。不唯坐斷天下人舌頭。
且免大家鈍置　佛誕。
靈山會上葛藤根。
今日毗藍園裏生。
引蔓牽枝二千載。
娑婆無路得人行。
以拄杖劃曰。今日為諸人。
一齊截斷了也。且向何處。
見他釋迦老子。武林春已晚。
臺榭綠陰深。
other:: 
### 揚州福緣濟生度禪師
揚州福緣濟生度禪師 ^62c8

青州張氏子。年十三。
投恒晏大師出家。
依佛定和尚圓具。
後參節崖琇。徹法源底。
出住救生金粟祖堂聖因等處　據室。
據此室行此令。天下衲僧齊乞命。
佛祖直教重鍛過。
甎頭瓦礫呈心印。
且道。利害在甚麼處。
霜刀舉起骨毛寒。
利劒揮開天地靜　小參。
寒則普天寒。說誠實言。
熱則普天熱。是他時節。
有箇不被寒熱所轉底。
諸兄弟。還知麼。以手托拄杖云。
自從隨我下天台。
直至如今。七尺還是七尺。
一丈還是一丈。上堂。
冷靜處却沒滋味。
閙熱處正好商量。
踢脚絆手。無非乾矢橛。
撞頭瞌額。總是蔴三斤。
倘若秤得來。乾坤無剩欠。
齅得著。世界總馨香。
且道。無鼻孔老漢。
又向甚麼處安著。
夜來牀薦暖。一覺到天明　小參。
昨日打點幾句佛法。
欲來為眾小參。被四肢風火燒。
得乾乾淨淨。今早又打點幾句。
又被一個噴嚏打得乾乾淨淨。
今日對眾不可無語。
有法無法。單看臘八　師行脚時。
因僧問。萬法歸一。
一歸何處。師云。出一叢林。
入一保社。後住山。
又問萬法歸一。師云。
飯後濃煎茶喫了。
池邊坐石數遊魚。
及住救生。又問萬法歸一。
師云。拆東牆補西壁。
後住福緣。又問萬法歸一。
師云。一喫便飽。一屙便了　雍正丁未八月十八日示寂。
世壽五十七。僧臘三十九。
塔于福緣之右。
other:: 
## 祥光吉禪師法嗣
祥光吉禪師法嗣〔二人〕
other:: 
### 揚州淨慧破愚智禪師
揚州淨慧破愚智禪師 ^62c32

示眾。枝頭拭羽鳥初啼。
一一咸明上上機。
卓拄杖曰。若向箇中親薦取。
擔頭挑得好春歸。
other:: 
### 揚州淨慧允中微禪師
揚州淨慧允中微禪師 ^63a30

小參。古德道。日出心光耀。
天陰性地昏。不知天地者。
剛道有乾坤。諸人簇簇上來。
山僧瞌睡特甚。遂竪拂云。
成人者少。敗人者多。
other:: 
## 薪傳瀾禪師法嗣
薪傳瀾禪師法嗣
other:: 
### 淮安龍興靈潔源禪師
淮安龍興靈潔源禪師 ^63a36

小參。將心是佛。墮野狐窟。
謂佛非心。遭無間獄。
逈脫中間與兩頭。
夜深不向蘆花宿。
翻來活眼照寰中。
六六元來三十六。
other:: 
## 博凡可禪師法嗣
博凡可禪師法嗣
other:: 
### 江州西林仲泉空禪師
江州西林仲泉空禪師 ^63a44

上堂。舉世尊正覺山前覩明星悟道。
歎曰。奇哉一切眾生。
皆具如來智慧德相。
但以妄想執著而不證得。
師竪起拂云。智慧德相。
妄想執著。總被空上座一串穿却了也。
正恁麼時。假饒釋迦老子到來。
也只得傍觀有分。
眾中。還有為古人雪屈者麼。
良久云。咄咄咄。一人發真歸元。
十方虗空。悉皆消殞。
other:: 
## 天岸昇禪師法嗣
天岸昇禪師法嗣
other:: 
### 徐州雲龍興化谷庵朴禪師
徐州雲龍興化谷庵朴禪師 ^63b4

早參。拈拄杖云。莫避喧以求靜。
莫自是而非他。莫生聖解。
莫存己見。但除揀擇。
洞然明白。作麼生是明白底事。
卓拄杖。喝一喝云。
面山高。主山低。
other:: 
## 懷光燦禪師法嗣
懷光燦禪師法嗣
other:: 
### 京都覺生雪鴻信禪師
京都覺生雪鴻信禪師 ^63b20

賜號文覺。姑蘇人。
世業儒。于庠序閱金經。
有省。即剃染。參懷光燦。
印可　小參。向上一機。
不是金剛圈。透頂一句。
不是栗棘蓬。諸人每日二時。
匙箸下鉢盂裏。喫粥喫飯。
若是口口不曾咬著米。
透得金剛圈。吞不得栗棘蓬。
若是口口咬著米。
吞得栗棘蓬。透不得金剛圈。
直饒吞得透得。祇如藕絲懸須彌山。
一手接四天下。是什麼人境界。
還知麼。良久云。也只是個沒面目底漢　晚參。
行棒行喝。老僧從來沒此閒氣力。
眉橫鼻直。諸人幸無些子缺陷。
只是上來下去。切忌踏碎堦前者片雪。
露出甎頭土塊。努眼睛掀脣舌累汝。
眼中突地添箇屑　晚參。
數輩枯禪繞病僧。
箇箇眉橫鼻直。豈可將佛法鈍置了也。
只二時粥飯外。不須別用心力。
近日園頭要種菜。
田頭要種穀。雖然如是。
也須大家照顧。且道。
照顧箇甚麼。朝朝犂耙迎風動。
翻轉泥來原是土　小參。
本來無一物。何處惹塵埃。
祖師愛道無。覺生愛道有。
山河大地是有。人物男女是有。
身心世界是有。只是要覓絲毫塵埃。
了不可得。且道。祖師見處是。
覺生見處是。於此辨得分明。
許汝具參學眼　乾隆五年。
師退處彌陀寺。至十五年示寂。
召門弟子曰。將法語焚之。
乃吉祥而逝。世壽八十七。
塔建本寺。
other:: 
## 文弱盈禪師法嗣
文弱盈禪師法嗣
other:: 
### 終南蟠龍子肅遠禪師
終南蟠龍子肅遠禪師 ^63b30

無為州趙氏子。母夢僧乘牛車投宿而孕。
襁褓喜趺坐。出家後。
參文弱和尚。問不是心不是佛不是物。
是箇甚麼。文與劈頭痛棒。
後聞空手把鋤頭大徹。
一日文落堂。纔據坐。
師即出眾。奪取拄杖。
拋向人前。文云。者孟八郎漢。
來捋虎鬚。師即呵呵大笑　上堂。
僧問。文殊是七佛之師。
因甚出女子定不得。
師云。劄。進云。罔明是初地菩薩。
為什麼出得。師云。
露。廼云。當機不昧。
千眼頓開。知鑑洞明。
十方普應。說甚文殊罔明女子入定。
直饒瞿曇老漢。也須喪身失命。
且道。利害在甚麼處。
卓拄杖云。吽吽。
other:: 
## 古鏡符禪師法嗣
古鏡符禪師法嗣
other:: 
### 無錫南禪吼松澄禪師
無錫南禪吼松澄禪師 ^63c26

參龍池微。問。如何是萬法歸一。
微劈頭便棒。師曰。
一歸何處。微復打。
師乃呵呵大笑。微曰。
見箇甚麼道理。師便喝。
微又打。師拂袖便出。
後參古鏡。徵師所得。
師呈偈曰。萬法歸一一歸何。
拿住虗空活切磨。
嚇殺白雲飛萬里。
清風吹調唱哩囉。
鏡可之　僧問。如何是本來面目。
師曰。日曬苔枯。雨濕葉茂。
曰。不會。師曰。素富貴行乎富貴。
other:: 
## 介為舟禪師法嗣
介為舟禪師法嗣
other:: 
### 漢陽曇華碧雲天禪師
漢陽曇華碧雲天禪師 ^63c48

上堂。問。不展鋒鋩。
如何得勝。師云。金剛手內八稜棒。
僧云。掀倒禪牀。師云。
你不是者手脚。僧便喝。
師云。峨嵋白長老。
乃云。梧生鳳隱。霧起龍吟。
應無所住。而生其心。
者是盧能和尚。遇著碓嘴生花。
曳轉孃生鼻孔。山僧忝列末裔。
不顧彌天罪犯。將他老古錐底。
鍋子大小。杓柄短長。
直言便道。只得鶴棲起舞。
晴川攢眉。驚羣句。
驚羣人前拈出。奇特句。
奇特人前舉揚。收放臨時。
與奪自在。設有傍不甘的道。
忽遇衝雲破浪者。
將何支遣。卓拄杖。
喝一喝。下座。
other:: 
## 冷堂林禪師法嗣
冷堂林禪師法嗣
other:: 
### 越州蕭邑城山大拙理禪師
越州蕭邑城山大拙理禪師 ^64a16

上堂。最初一句子。
未曾越此時。末後有光輝。
今日更誰委。大千沙界掌中揮。
大地山河成正覺。
眼中花相長短春。
幻裏生涯作非作。
圓陀陀活潑潑。珠走盤兮盤走珠。
一顆寒光永照燭。
other:: 
## 萬因聖禪師法嗣
萬因聖禪師法嗣
other:: 
### 福州護國鐸夫凡禪師
福州護國鐸夫凡禪師 ^64a38

上堂。僧出便喝。師曰。
古人道。一喝不作一喝用。
你者一喝。落在甚處。
僧又喝。師曰。前一喝。
也有主。也有賓。後一喝。
還有賓主也無。僧擬進語。
師連棒打下曰。脫空妄語漢。
乃曰。德山棒臨濟喝。
拈放一邊。若具頂#CB00576;正眼。
別資一路。猛烈進前。
殺活自由。卷舒無礙。
竪拄杖曰。祇者些誵譌。
多少師僧。到者裏開口不得。
今日落在天聖手裏。
一任施設。佛來也打。
祖來也打。正與麼時。
還有為佛祖出氣者麼。
震威一喝曰。將此深心奉塵剎。
是則名為報佛恩　示眾。
拄杖子。摟翻洞山五位。
顛倒臨濟三玄。直得古定光。
騎佛殿出三門。撞倒慧明崖。
粉骨碎身。驚起積道山。
了無巴鼻。是汝諸人。
還覺眉毛定動也未　小參。
事事無礙。大雲秀聳千林外。
法法無差。鴈度瀔江素影斜。
松濤夜夜和鐘落。
梅蕊凝香鐵笛花。
君不見。太原孚。草鞋踏破徧天涯。
揚州畫角落誰家。
other:: 
## 還一韜禪師法嗣
還一韜禪師法嗣
other:: 
### 潤州鶴林雲屋音禪師
潤州鶴林雲屋音禪師 ^64b2

師問新到。向在甚麼處住。
僧云。天目。師云。曾見和尚麼。
僧云。某住數年。豈得不見師拈竹篦云。
天目和尚。何似者箇。
僧罔措。師云。更住數年。
也夢不見　晚參。
菊綻東籬。香浮內院。
鴉鳴古木。響答虗堂。
明明父母未生前。
了了見聞不及處。
所以道。曠劫來事。
只在如今。一句無私。
靈機獨露。還委悉麼。
相識滿天下。知心有幾人　小參。
近日諸方據曲彔牀者。
說法務要尖新。出語必求玄妙。
殊不知。秘魔一向擎叉。
禾山只解打皷。打地和尚。
初無棘句鈎章。振鐸阿師。
曾不攢花簇錦。汾州只道莫妄想。
俱胝惟竪一指頭。
更有老鳥窠。但道諸惡莫作眾善奉行。
如此朴實禪。今人那肯說。
山僧嘗謂。古人說禪如蓮華。
花在實亦在。今人說禪。
如牡丹芍樂。花有實無。
柰何。禾黍不陽豔。
競栽桃李春。翻令力耕者。
半作賣花人。
other:: 
## 龍喜#CB15463;禪師法嗣
龍喜#CB15463;禪師法嗣
other:: 
### 龍王山清涼千智幢毅禪師
龍王山清涼千智幢毅禪師 ^64b34

茶話。新茶嫩笋。芳草垂楊。
徐步山谷。鐵石心腸。
好鳥相喚。其音叮噹。
如何白雲飛來滿牀。
山下有田。菜麥青黃。
山外有屋。烟樹蒼茫。
忽來明月嵓上生光。
誰為侍者。松杉兩傍。
橫攛拄杖。擊碎空王。
正恁麼時。日出東方。
如大火聚。今古文章。
山泉自流。清聲勿狂。
金毛獅子。哮吼高岡。
驚走無路。妖怪狐狼。
一喝兩喝。佛祖潛藏。
無人可伴。靈樹家鄉。
長年受用。百結衣裳。
佛祖慧命。伶俐兒郎。
吾師授受。時刻不忘。
呵呵。且道。是詩耶偈耶。
世諦耶。佛法耶。遂舉杯云。
總不妨吃茶。
other:: 
## 彌壑澧禪師法嗣
彌壑澧禪師法嗣〔二人〕
other:: 
### 南陽雪乳律禪師
南陽雪乳律禪師 ^64c18

小參。一念萬年。萬年一念。
一念不生。前後際斷。
乃高聲召眾云。大眾。
目前無闍黎。此間無老僧。
且道。作麼生相見。
良久云。任從滄海變。
終不與君通。上堂。
昨夜南極老人退位。
向北斗裏。安閒自在。
須彌山子。拍手高歌。
四大部洲。一齊唱和。
且道。誰是知音者。
良久云。摩訶般若波羅蜜。
other:: 
### 東京相國曇紹杲禪師
東京相國曇紹杲禪師 ^64c40

小參。橫按竹篦云。
會麼。者箇是諸佛諸祖說不到的。
山僧說了也。諸人作麼生。
良久云。覿面不薦。
如隔千山唯弄光影。
大難大難　上堂。
摩尼珠人不識。如來藏親收得。
召眾云。如何是摩尼珠。
喚什麼作如來藏。
良久。以手指云。者箇上座肥。
那箇上座瘦。小參。
舉東山和尚道。如何是禪。
閻浮樹在海南邊。
近則不離方寸。遠則十萬八千。
畢竟如何。禪禪。相國也有箇道處。
如何是禪。三脚蝦蟇跳上天。
吞雲吐霧。布雨興煙。
有意尋時天地隔。
無心用處嘴脣邊。
畢竟如何。禪禪。
other:: 
## 雲峨喜禪師法嗣
雲峨喜禪師法嗣〔三人〕
other:: 
### 西安興福憨休乾禪師
西安興福憨休乾禪師 ^65a4

西蜀龍安胡氏子　上堂。
三度與棒。黃檗老徹底婆心。
脇下還拳。小廝兒事急則變。
顯大用。發大機。明頭合。
暗頭合。擒縱互換。
照用齊彰。北斗裏藏身。
針鋒上走馬。到者裏。
釋迦老子口似磉盤。
達磨大師眼如木#CB01269;。
十聖三賢。讚歎無門。
眾生魔外。疑謗不息。
獨許超方作者伶俐衲僧。
直下了知。端倪不用。
明椎玉皷。暗展鐵旗。
在處草偃風行。所向無思不服。
正所謂鍾馗醉裏唱涼州。
小妹門前暗點頭。
巡海夜叉相見後。
大家拍手上高樓　結制上堂。
金粟舊火爐。深廣莫可測。
一道本平等。聖凡元不別。
撥出火星時。虗空齊迸裂。
寒則普天普地寒。
熱則普天普地熱。
三世諸佛。於火#CB08504;中。
轉大法輪。總不相違越。
汝等諸人。今日於中坐臥經行。
一任麻三斤乾屎橛。
都來拋向一邊。總沒干涉。
只如不許昏沉瞌睡。
若也瞌睡。眉毛被火燎却。
也怪金粟不得。
other:: 
### 汝州風穴白雲雪兆性禪師
汝州風穴白雲雪兆性禪師 ^65a26

陞座。堪笑當年蘧伯玉。
行年五十方知趣。
從頭一一細思量。
四十九年都不是。
欲寡其過未能焉。
孔子聞言深相契。
某也今年四十九。
信手拈來無不是。
年年頭上頂青天。
歲歲草鞋踏實地。
獨有今年業力牽。
雲水相從許結制。
無端將箇破沙盆。
安排累爾諸兄弟。
禪道佛法半點無。
鬼面神頭無本據。
何如撥轉鐵牛機。
直入千峯萬峯去。
免教扭揑孃生鼻。
懸羊賣狗成何濟。
大眾。孃生鼻孔。一任扭揑。
孃未生時。鼻孔在甚麼處。
蘇魯蘇魯。#CB02739;唎 #CB02739;唎。
other:: 
### 河南金粟沖涵恒禪師
河南金粟沖涵恒禪師 ^65b8

佛殿。萬德莊嚴。紫金光聚。
驀劄相逢。誰敢正#CB15111;。
乃撒開坐具云。因我得禮你。
彼此無本據。遂大展三拜　上堂。
僧問。如何是佛。師云。
遠親不如近隣。進云。
如何是法。師云。多虗不如少實。
進云。如何是僧。師云。
求人不如求己。師乃以拂子。
打○相云。非瓦礫非珍寶。
圓陀陀兮光皎皎。
爍破威音雪谷春。
照開空劫壺天曉。
各努力休潦草。蹉過當陽無處討。
遂高聲召云。大眾。
眾側聆。師驀拍禪牀一下云。
此時不了何時了　中秋上堂。
冲虗妙粹。惟證乃知。
撲地風光。出突難辨。
外離點綴。寧容者也之乎。
內絕推窮。討甚單重交拆。
還知金粟為人在甚麼處。
竪拂子云。見月休觀指。
歸家罷問程。
other:: 
## 無礙徹禪師法嗣
無礙徹禪師法嗣〔二人〕
other:: 
### 天台萬年紀安經禪師
天台萬年紀安經禪師 ^65b28

湖州高氏子　上堂。
直截根源。聖凡罔測。
向上一著。佛祖不識。
惟貴作家當陽定奪。
思量擬議。天懸地隔　上堂。
靈鷲拈花。人天百萬。
領略者唯飲光。黃檗行棒。
龍象一千。承當者獨臨濟。
荷恁麼事。須恁麼人。
萬年十餘年。布網張羅。
東敲西擊。欲覓一箇半箇。
以續先宗。爭柰土曠人稀。
相逢者少。設有箇漢。
聞恁麼道。出來掀翻法座。
喝散大眾。把山僧亂槌一頓。
不惟堪報不報之恩。
以助無為之化。亦免後人遞相鈍置。
也須是過量人始得。
何故。若無舉鼎#CB15072;山力。
千里烏騅不易騎　秋收上堂。
藤條倒握。敲玉露於清晨。
鐮子橫拈。斬金野於白晝。
百草頭邊全意氣。
明明大智神通。一微塵裏轉法輪。
歷歷普賢境界。東拋西擲。
謾云不是家珍。北走南奔。
觸處無非至寶。進前退後。
脚跟下蹉過幾箇祖師。
左盻右瞻。頂門上失却一隻正眼。
通方作者。便合乘時。
懵懂禪流。徒勞側耳。
other:: 
### 天柱永慶念予恒禪師
天柱永慶念予恒禪師 ^65c6

江南上元萬氏子　上堂。
風吹不入。雨灑不濕。
四面八方。渾無欠缺。
夜明簾外。任他鶴立枯松。
選佛場中。那許狐藏獅窟。
門裏人。要出出不得。
門外漢。要進進不得。
把斷要津。直得天曉不露。
豁開戶牖。便見夜半正明。
出頭天外底。到此且居門外。
穩坐室中底。向來佛眼難窺。
若謂門外逍遙。摩竭因何掩室。
若謂堂中穩密。文殊因甚不肯入門。
向者裏檢點得出。
便好荊棘林中縱步。
毗盧頂上棲真。攝十劫作一念。
撮大千為一塵。古今一貫。
內外一如。其或不委。
莫怪山僧立門戶。
須知別有一壺天。
下座。
other:: 
## 蘧夫一禪師法嗣
蘧夫一禪師法嗣
other:: 
### 潤州夾山竹林辯言海禪師
潤州夾山竹林辯言海禪師 ^65c38

住大同。僧云。如何是大同境。
師云。風暖鳥聲碎。
日高花影重。僧云。
大好一聯詩。師云。
作詩會那。僧云。某甲祇作詩會。
和尚作麼生會。師云。
甜瓜徹蒂甜。苦瓜連根苦。
僧近前云。和尚道什麼。
師云。風流不在著衣多。
僧便拜。師便打。
other:: 
## 道安靜禪師法嗣
道安靜禪師法嗣
other:: 
### 聖感霽崙永禪師
聖感霽崙永禪師 ^66a12

立春上堂。鴉則鴉鳴。
鵲則鵲噪。眼辨不如手親。
行到不如說到。五九盡日又逢春。
古屋朝陽寒氣少　除夕小參。
毗盧師法身主。無死生忘寒暑。
從來使得十二時。
不彼十二時辰使。
聖義炳然。真風廓爾。
喝一喝曰。#CB15090;竹聲中百慮除。
發機也勝千鈞弩　上堂。
山花似錦。一花上一佛土。
鳥語如簧。一語中一珠數。
千聖同躔。萬機頓赴。
躋盛世於唐虞。返淳風於太古。
福果端莊。法輪永固。
喝一喝曰。當陽驗取目前底。
明明歷歷無回互。
復喝一喝　佛誕日上堂。
世尊剖一。伏羲畫一。
乾峯舉一。雲門用一。
一字一加橫。八字沒兩撇。
此非彼不知。彼非此不識。
一會靈山尚儼然。
人人具眼誰端的。
喝一喝　結制早參。
永嘉一宿而覺。高亭招手橫趨。
簡點將來。猶為鈍漢。
眾中可有越格衲僧。
契得我機者。即與證明。
驀竪如意云。且道。
是第幾機。眾佇立。
師擲下如意曰。放待冷來看　晚參。
如來密語。祖師真訣。
水不自洗。刀不自割。
悟須自悟。說自他說。
卓拄杖曰。此回重按過。
兩口無一舌。師落堂曰。
適纔西堂上方丈啟白。
堂中悟得兩人。悟的走出來。
老僧為汝證明。連問數次。
眾默然佇立。師曰。
西堂誑語。老僧實語。
滿堂菩薩。幸是可憐生。
other:: 
## 敏樹相禪師法嗣
敏樹相禪師法嗣
other:: 
### 辰州龍山頴悟秀禪師
辰州龍山頴悟秀禪師 ^66a24

上堂。至理無言。明眼者鑑。
真機獨露。通方者知。
若以禪會。特地乖張。
不以禪會。當面錯過。
other:: 
## 太白雪禪師法嗣
太白雪禪師法嗣
other:: 
### 明州育王法鐘覺禪師
明州育王法鐘覺禪師 ^66b20

上堂。關頭路口。捷徑要津。
時時把住。處處放行。
透得過者。却在那邊去。
不得的。只在者裏　閏四月八日上堂。
一年兩度四月八。
不知何日生悉達。
淡黃楊柳帶棲鴉。
嫩綠池塘藏睡鴨。
other:: 
## 釆商榮禪師法嗣
釆商榮禪師法嗣
other:: 
### 鄂州向上具瞻仰禪師
鄂州向上具瞻仰禪師 ^66b28

解制小參。結制以前。
鼻孔撩天。結制以後。
鼻孔依舊。放開布袋。
緊俏草鞋。荒草裏奔逐馬牛。
酒肉案頭。醉殺佛祖。
若也田地穩密。一任丹霄獨步。
假饒漆桶不快。切忌前途路滑。
 ^66b38
