成唯識論音響補遺卷第五〔龍躬〕
other:: 清武林蓮居　紹覺大師　音義
other:: 新伊大師　合響
author:: 法嗣智素　補遺
commentary:: 
△次例藏識明受俱〔二〕初徵。
orig::  ^614a23

此染污意何受相應。
commentary::  ^614a25

補遺　前初能變識。
別立受俱門。今不別立。
故徵問。 ^614a27

△次釋〔三〕初師喜受俱。
orig::  ^614a31

有義此俱唯有喜受恒內執我生喜愛故。
commentary::  ^614a33

△次師四受俱〔二〕初斥前非。
orig::  ^614a35

有義不然應許喜受乃至有頂違聖言故。
commentary::  ^614a37

音義　瑜伽論說。
喜受只通二禪。第七識徧三界。
若喜受俱應許。喜受隨第七。
通至有頂。則違聖言。 ^614a39

△次申己義。
orig::  ^614a43

應說此意四受相應〔至〕緣唯捨地善業果故。
commentary::  ^614a45

音義　此師釋意。
通具四受。謂隨所緣界地。
果報不同故。 ^614b2

△三師捨受俱。
orig::  ^614b6

有義彼說亦不應理〔至〕故此相應唯有捨受。
commentary::  ^614b8

音義　變異受者。
謂憂喜樂三。變易不定故。
謂此末那。唯緣內我。
恒無轉易故。不應與變異受相應。
又此下次以頌不別說。
顯定與藏識。是同唯有捨受。 ^614b10

△次已轉依。
orig::  ^614b18

未轉依位與前所說〔至〕恒於所緣平等轉故。
commentary::  ^614b20

音義　先明未轉依位。
與十八心所俱起。
已如前說。今次明轉依位心所有二十一。
如第八識已轉依者。
舉例明也。謂第八於未轉依位。
唯五心所。已轉依位。
亦有二十一心所俱故。
唯捨下次明受俱轉依心所既同。
第八亦應與彼轉依。
第八同是捨受。任運而轉。
以彼證得。十種平等性故。
恒於所緣平等轉故。 ^614b22

△七三性門〔二〕初問答總標。
orig::  ^614b36

末那心所何性所攝有覆無記所攝非餘。
commentary::  ^614b38

音義　先問有覆下舉頌答。
謂唯是有覆無記性攝。
非餘三性也。 ^614b40

△次正釋頌義〔二〕初未轉依。
orig::  ^614b44

此意相應四煩惱等〔至〕任運轉故亦無記攝。
commentary::  ^614b46

合響　先正釋聖道。
即聖慧眼自心即真實義。
如上下例明根。隨煩惱。
通染二性。今云唯有覆無記者何也。
例云如上二界諸煩惱等。
而由定力之所攝藏。
不起現行。是無記攝。
此意相應煩惱。由所依識極微細故。
唯是俱生任運轉故。
故此亦是無記性攝。
開蒙問。唯有覆。答有四惑覆故是有覆。
有覆義。如三性門。
問既四惑俱。何不成惡。
答四惑非是唯不善性。
第七又無強思計度。
所以不成不善性也。 ^614b48

△次已轉依。
orig::  ^614c18

若已轉依唯是善性。
commentary::  ^614c20

△八界繫門〔二〕初問答總標。
orig::  ^614c22

末那心所何地繫耶隨彼所生彼地所繫。
commentary::  ^614c24

補遺　先問隨彼下舉頌義答。
地謂三界九地。初彼字指藏識。
次彼字謂界地。 ^614c26

△次正釋頌義〔二〕初未轉依。
orig::  ^614c30

謂生欲界現行末那〔至〕之所繫縛名被所繫。
commentary::  ^614c32

補遺　釋中有三義。
初約自地藏識。明所生所繫。
謂生欲界有情所有現行末那王所。
即欲界繫。乃至生於有頂。
即有頂繫。云何知然。
末那王所。任運恒緣自地藏識。
執為內我。非緣他地。
執為我故。若起下次約彼地藏識。
明所生所繫。此中異熟藏識二名雙舉者何也。
若約當地異熟果報已具故。
唯就末那執藏邊說。
單舉藏識。若言彼地異熟未就約當起彼地邊說故。
藏識異熟二名雙舉。
謂在欲界有情。若起上界。
彼地酬先引業。異熟藏識。
現在前者。名生彼地。
此染污末那。緣彼藏識。
執為內我。即繫屬彼名彼所繫。
前二彼字謂界地。
後三彼字指藏識。
或謂下又一解約彼地煩惱明所繫。
謂生欲界現行末那相應心所。
即為欲界諸煩惱等之所繫縛。
乃至有頂應知亦然。
名彼所繫。 ^614c34

△次已轉依。
orig::  ^615a14

若已轉依即非所繫。
commentary::  ^615a16

補遺　轉依位中煩惱已滅。
亦不執我故。非所繫。 ^615a18

△九伏斷門〔二〕初問答總標。
orig::  ^615a20

此染污意無始相續〔至〕阿羅漢滅定出世道無有。
commentary::  ^615a22

音義　先問阿羅漢下舉頌答。 ^615a24

△次正釋頌義〔二〕初別明無染污意〔三〕初總明。
orig::  ^615a26

阿羅漢者總顯三乘〔至〕俱暫伏滅故說無有。
commentary::  ^615a28

音義　先明三乘無學。
此染污意。現種永斷名無。
次明有學滅定出世道中暫伏名無。
滅定出世道。即有學位所修定慧也。 ^615a30

△次別釋〔二〕初明有學暫伏滅〔二〕初住定道暫伏滅
〔二〕初出世道。
orig::  ^615a36

謂染污意無始時來〔至〕俱無漏故名出世道。
commentary::  ^615a40

音義　先示末那微細。
俱生必無漏道。方能伏滅。
真無我解者。見道生空根本智。
智能破我。違此染意。
是彼等流者。謂後得智是彼真無我解等流。
是故亦與染意相違。
真無我下。結會頌文此之二智。
俱名出世道也。 ^615a42

△次滅盡定。
orig::  ^615b4

滅定既是聖道等流極寂靜故此亦非有。
commentary::  ^615b6

補遺　滅盡定由無漏後得智而入故。
是聖道等流。染意不行。
最極寂靜。故亦非有。 ^615b8

△次出定道復現行。
orig::  ^615b12

由未永斷此種子故〔至〕此復現行乃至未滅。
commentary::  ^615b14

音義　謂正在定道。
雖暫伏滅。由未斷種子故。
從二位起。已猶復現行。
乃至未滅已還。仍相續轉。 ^615b16

△次明無學永斷滅〔二〕初正明無學位。
orig::  ^615b20

然此染意相應煩惱〔至〕故無學位永不復起。
commentary::  ^615b22

補遺　先明斷相。
斷相有三。一見所斷。
二修所斷三非所斷。
若分別煩惱。見道所斷。
無漏善法。不通見修二斷。
是非所斷。此染意相應煩惱。
是俱生故是染污故。
意顯是修所斷。非餘二斷也。
極微細下。明斷之分齊言。
有頂地下下煩惱者。
此約六識中俱生煩惱。
三界總有九地。每地各九品。
合有八十一品煩惱。
自麤至細。次第別斷。
有頂下下品。正當第八十一品。
極微細故。直至金剛喻定。
現在前時。方斷此染意。
相應俱生。亦極微細所有種子。
與彼有頂地六識。
俱生煩惱。一時頓斷。
何者彼此煩惱。勢力齊等故。
金剛喻定。現在前時。
同彼頓斷。此種成阿羅漢故。
三乘無學。永不復起。
金剛喻定現前者。
聲聞那含。後心緣覺。
將證果時。菩薩法雲地。
後心。開蒙云。第七我執三乘見後。
或行不行。大乘八地後。
永不行我執種子。
直至三乘金剛心斷。 ^615b24

△次例明迴趣者。
orig::  ^615c6

二乘無學迴趣大乘〔至〕應義等故不別說之。
commentary::  ^615c8

音義　問三乘無學。
永害染意。已如上說。
然有一類二乘。已證無學。
迴心趣向大菩提者。
實是菩薩。彼已永害此意。
何不言之。釋云二乘迴心。
雖是菩薩。以應供等三義同故。
亦名阿羅漢。故不別說。 ^615c10

△次通明染淨意有無〔二〕初安慧明三位染淨俱無。
orig::  ^615c18

此中有義末那唯有〔至〕又說為識雜染依故。
commentary::  ^615c22

補遺　此師釋意。
唯有煩惱障相應染。
末那反顯。不許有淨末那。
聖教下證成染淨俱無。
初一句證成三位無淨末那。
次二句反證三位無染末那。
為識雜染依者。謂此染污末那。
為六識雜染依止故攝論云。
此識是餘煩惱識依止。
此煩惱識。由第一依止生。
由第二染污。開蒙問。
安憑何說無淨七。
答由說七唯人執對法等說。
三位無故。顯揚不說淨位有故。
攝論不說有淨依故。
憑此教理三位無體。 ^615c24

△次護法明三位無染有淨〔二〕初斥前非
〔二〕初標違教理。
orig::  ^615c40

有義彼說教理相違〔至〕定有俱生不共依故。
commentary::  ^615c44

補遺　此就標章中。
略示違教理。初句總斥。
出世下別明。先明違教經。
即解脫經。宗鏡問。
如世尊言出世末那。
云何建立。答有二義。
一名不必如義。彼無漏第七。
不名末那。名是假故。
二能審思量無我相故。
亦名末那。顯通無漏。
即知此名。非唯有漏〔文〕。
執無淨意。豈非違教。
無染下次明違理。
無染意識。即淨第六也。
不共依。謂意根。即淨末那為淨。
第六俱生不共依故。
量云無染意識是有法。
淨末那為俱有依宗。
定有俱生不共依故。
因如有染時。意識喻執無淨。
意豈不違理開蒙。
問護憑何教卻說淨七。
答解脫經。說出世末那。
故知有淨。護難安曰。
汝說三位無第七識。
彼時第六。應無所依。
安質曰。對法何說三位無七。
護會曰。說無染七名無第七。
非無淨七。安難曰。
教明說無。何理敢違。
護例云。如說四位無阿賴耶。
非無八體。七亦應爾。 ^615c46

△次釋違教理〔二〕初違聖教〔三〕初違瑜伽。
orig::  ^616a28

論說藏識決定恒與〔至〕爾時藏識定二俱轉。
commentary::  ^616a30

音義　先引文若住下。
次以論意顯滅定。
聖道二位。有淨第七。
謂住滅定已滅前六。
不恒行心心所。及第七恒行心心所。
染污一分。若無出世末那。
爾時藏識。應無識俱。
便非恒定。一識俱轉。
如何論說藏識決定一識俱轉。
謂末那耶。住聖道時必以意識。
作無漏觀故。起無漏淨。
第六時。若無淨第七爾時藏識。
應唯一意識俱。如何論言。
意識起時。爾時藏識。
則二俱轉。所謂意識。
及於末那。 ^616a32

△次違顯揚。
orig::  ^616a48

顯揚論說末那恒與〔至〕故知此意通染不染。
commentary::  ^616b2

音義　先引文。彼論具云。
意者謂從阿賴耶種子所生。
還緣彼識。我癡。我愛。
我我所執。我慢相應。
或翻彼相應。於一切時。
恃舉為行。或平等行。
與彼俱轉。了別為性故。
知下結示通染淨。
謂彼論言。四煩惱相應者。
即有覆無記。人我見相應。
染污末那。或翻相應我慢恃舉為行俱轉者。
即無覆淨無記。法我見相應末那。
或平等行俱轉者。
即善淨無漏平等智。
相應末那。故知此意通染不染。 ^616b4

△三違本論。
orig::  ^616b20

若由論說阿羅漢位〔至〕彼既不爾此云何然。
commentary::  ^616b22

音義　謂若言本論頌說阿羅漢位。
無染意故。便無第七。
亦應由頌言。阿羅漢位捨藏識。
便無第八淨識。彼既不云非無第八無垢識體。
此云何言無出世末那。
故知頌言三位無者。
依染意說。非無淨體。 ^616b24

△次違正理〔四〕初平等智無依。
orig::  ^616b34

又諸論言轉第七識〔至〕許佛恒行如鏡智故。
commentary::  ^616b36

音義　先引文。彼如下釋。
先順明餘智。謂成所作等三智。
此識下反難。識是所依。
智是能依。不可下遮計。
若謂平等智。依六轉識。
則所依六識。既有間斷。
能依平智。亦應間斷理則不然。
何者論許諸佛恒行平等性智。
如圓鏡智。無間斷故。
量云。平等智是有法。
定有所依相應淨識宗。
因云非離所依有能依故。
喻如餘三智。又量云。
平等智是有法。不可說依六轉宗。
因云許佛恒行故。
喻如鏡智。初量真能立。
次量真能破。 ^616b38

△二第八識無依。
orig::  ^616c8

又無學位若無第七識〔至〕然必有此依如餘識性故。
commentary::  ^616c10

音義　量云無學位第八識。
有俱有依。是識性故。
如餘識喻。 ^616c12

△三法我見無依。
orig::  ^616c16

又如未證補特伽羅〔至〕彼未證得法無我故。
commentary::  ^616c18

音義　先舉人我執。
亦應下例。有法我執。
此識下反顯。有第七。
謂恒行法我執。所依識者。
即是第七。此識若無彼依何識。
不可說依第八識。
何者法我見即慧。
八無慧故。彼非所依。
由此下勸信。謂彼但執聖教。
皆言三位。無者。唯無煩惱所依末那耳。
應信三位不無所知障相應末那。
彼未證得法無我故。 ^616c20

△四第六識無依。
orig::  ^616c34

又諸論中以五同法〔至〕五恒有依六亦應爾。
commentary::  ^616c36

補遺　先順明意識有依顯有第七。
五同法者。謂以前五識。
為第六識同法喻也。
量云第六意識是有法。
定有俱生不共依宗。
極成六識。隨一攝故。
因同喻如眼等五識。
謂眼識依眼根。乃至身識依身根。
此正以五同法證有第七。
為第六識依第七。
即第六意根也。聖道下次反顯。
第六無依宗因有失。
謂二乘聖道。滅定無學。
起觀智時。若無淨七。
為第六依。則宗上有能別。
不極成失何者。若聖道起時。
但有第六相應。生空觀智。
而無第七為第六俱有依。
則後陳宗法。非極成矣。
能別即後陳宗法。
正指第七識言。又因中犯共不定過。
何者為極成六識。
隨一攝故因五識定有所依。
而第六於無漏位中。
不定有依。反被外人出過。
云為等六如前五一切時中。
定有所依。而成就第六有依之宗乎。
為前五如無漏第六。
亦無有依。而成就前五無依之宗乎。
有依無依。皆共此因。
是犯共不定故。若謂五根是第六意根。
同法喻者。量云。第六意根。
是有法。為第六意識。
俱生不共依宗。極成六根隨一攝故。
因同喻如五根第六意根。
即第七末那故。以同法五根。
證有第七。為第六依。
若無第七宗有所別。
不極成失。前陳有法為所別。
正指第七。不許有淨七。
前陳有法。非極成矣。
又因中犯所依不成過以前陳無第七為第六所依故。
七既非有六。何所依釋中同法。
雖分根識。二義俱善。
不妨並出。或應二句例難。
六既無依。五亦應爾。
五恒二句。順成五依。
恒有六亦應然。 ^616c38

△次申正義〔二〕初明無染有淨。
orig::  ^617a42

是故定有無染污意〔至〕非無第八此亦應爾。
commentary::  ^617a44

補遺　言彼無有者。
依染意說。此結會頌文之義。
如說下舉例證有。 ^617a46

△次明染淨差別〔二〕初通明染淨末那略有三種
〔二〕初標。
orig::  ^617b2

此意差別略有三種〔至〕三平等性智相應。
commentary::  ^617b6

△次釋〔三〕初人我見相應末那。
orig::  ^617b8

初通一切異生相續〔至〕識起補特伽羅我見。
commentary::  ^617b10

音義　人我見相應末那。
一切異生。恒時相續。
二乘下明間起。一類菩薩。
謂漸悟者。二乘有學。
及第七地已前。漸悟菩薩。
於無漏心位。則不現起。
若於有漏心位。彼末那緣藏識。
起人我見。開蒙云。
人我見相應位。一切有漏。
皆是此位轉成無漏。
便非此位。 ^617b12

△次法我見相應末那。
orig::  ^617b24

次通一切異生聲聞〔至〕彼緣異熟識起法我見。
commentary::  ^617b26

音義　法我見相應末那。
一切異生。聲聞獨覺。
彼未證得法無我故。
恒時相續一切下明間起。
謂大乘八地已上。
不分漸頓。一切菩薩。
於法空智果現前位。
則不現起。若於法空智果。
不現前位。彼意緣異熟識。
起法我見。 ^617b28

△三平等智相應末那。
orig::  ^617b38

後通一切如來相續〔至〕異熟識等起平等性智。
commentary::  ^617b40

音義　平等性智相應末那。
一切如來。永斷二障。
究竟二空故恒相續。
菩薩下明間起。若菩薩於見道及修道中。
法空智果。不現前位。
則不現起。於法空智現前位。
彼意緣無垢異熟識。
起平等性智。無垢異熟者。
以平智起時。所緣第八。
暫有思量。無我相故。
觀起執亡故。名無垢金剛道。
前異熟未空。仍名異熟。
故云無垢異熟。 ^617b42

補遺　彼緣無垢異熟識等者。
等於何法。宗鏡云。
第七因中有漏。唯緣我境。
無漏緣第八及真如果上。
許緣一切法故。 ^617c8

△次別明我法二執相應末那〔三〕初明見所依
〔二〕初明我見依法執。
orig::  ^617c14

補特伽羅我見起位〔至〕如夜迷杌等方謂人等故。
commentary::  ^617c18

音義　宗鏡云。此顯初位必帶後位。
以初短故。人我起位。
必有法我。人我必依法我起故。
如人夜行。先迷枝杌。
方謂人等。杌喻法執。
人喻我執。 ^617c20

合響　開蒙問。何故二執。
卻得俱起。答我執必依法執起故。
所以俱生。問其理如何。
答以先執法為實有。
後方執有作受等用。
故須同時。又云我法二執。
誰寬誰狹。答法寬我狹。
問為甚如此。答迷人必迷其法。
迷法未必迷人。問何以故。
答能持自體。皆名為法。
有常一用。方名為人。 ^617c26

△次明二見依一慧。
orig::  ^617c40

我法二見用雖有別〔至〕不相違故此亦應然。
commentary::  ^617c42

音義　問我法二見。
其用各別。云何俱起。
不相違耶。答我法二見。
用雖有別。其體無殊。
同依一慧。故不相違。
例如眼識體一。俱時而有了別青黃等多用。
乃至身識體一。而有了別。
冷煖等多用。同依一識。
不相違故。 ^617c44

△次明二執伏斷〔二〕初通明三乘起滅
〔二〕初我執伏位唯起法執。
orig::  ^618a6

二乘有學聖道滅定〔至〕起法執我執已伏故。
commentary::  ^618a10

音義　我執伏位有三類。
文中先分列三類。
末後皆唯二句。總收結成。
一二乘。於有學位中。
聖道滅定。現在前時。
唯起法執。我執。已伏。
定慧起時。障治相違。
二頓悟菩薩。於十地修道位中。
唯起法執。我執。已頓伏故。
三有學漸悟菩薩。
於初地至第七地。
有學位中。彼皆生空智果。
現在前。亦唯起法執。
我執已伏故。 ^618a12

△次我執斷位亦起法執。
orig::  ^618a26

二乘無學及此漸悟〔至〕亦唯起法執我執已斷故。
commentary::  ^618a28

音義　此我執斷位。
唯有二類。謂二乘無學。
唯起法執。我執已斷故。
迴心向大。漸悟菩薩。
法空智果。不現前時。
亦唯起法執我執已斷故。 ^618a30

△次別明菩薩起滅〔二〕初正釋。
orig::  ^618a36

八地以上一切菩薩〔至〕猶起法執不相違故。
commentary::  ^618a38

音義　此別明深位菩薩起法執。
一切者。若頓若漸菩薩我執。
皆永不行或已下。
釋不行義。漸則永斷不行。
頓則永伏不行。若法智不現。
法執猶起。問法空智果。
雖不現前。生空智現前。
智生執盡。云何猶起。
釋云。生空智與法執。
不相主對。故不相違。 ^618a40

△次引證。
orig::  ^618b2

如有經說八地以上〔至〕不爾煩惱亦應在故。
commentary::  ^618b4

音義　先引文。此所下次釋意。
所知障即法執。以煩惱障。
依所知障起煩惱。
雖不現行所知猶在。
故云唯有所知障在。
然是現非種。此證八地已上所起法執。
是現行非種子。不爾者。
設謂深位菩薩。是種非現。
則煩惱障。亦應說在。
何也。以煩惱種。亦未斷故。 ^618b6

△三判屬法執末那〔二〕初約大小乘通判二性。
orig::  ^618b18

法執俱意於二乘等〔至〕名無覆不障彼智故。
commentary::  ^618b20

音義　此法我見相應末那。
於二乘人。俱斷煩惱。
不求法空。所有法執俱意。
不障彼生空智故。
不名為染。唯是無覆無記所攝。
菩薩反是所有法執俱意。
障彼法空智故。亦名為染。
由此亦名有覆無記。 ^618b22

△次立比量判屬異熟生。
orig::  ^618b30

是異熟生攝從異熟識〔至〕餘不攝者皆入此攝。
commentary::  ^618b32

音義　謂此法執俱意。
雖隨第八所生所繫。
然是異熟生攝。非異熟果。
何者從異熟識。恒時生故。
此名下舉例明。謂異熟果名局。
異熟生名通。如增上緣。
餘三緣之所不攝者。
皆增上攝。此名亦爾。
於真異熟果所不攝者。
皆異熟生攝故。量云。
異熟生是有法。餘不攝者。
皆入此攝宗。因云此名通。
故喻如增上緣。 ^618b34

△次證有第七〔三〕初問答總標。
orig::  ^618b48

云何應知此第七識〔至〕聖教正理為定量故。
commentary::  ^618c2

音義　小乘謂但是第六識入過去名意無別七體故為此問。 ^618c4

△次教理別明〔二〕初引教〔二〕初正引〔四〕
初泛引大乘證三名〔三〕初引經。
orig::  ^618c8

謂薄伽梵處處經中說〔至〕了別名識是三別義。
commentary::  ^618c12

音義　古疏釋云。
此上總解為小乘。
謂未來名心。過去名意。
現在是識。種種分別。
然無別體。今引經證。 ^618c14

△次釋義。
orig::  ^618c20

如是三義雖通八識〔至〕麤動間斷了別轉故。
commentary::  ^618c22

音義　清涼釋云謂為一切現行所熏。
是集諸法種。現法為依。
種子為因。能生一切。
云起諸法故。緣藏識等者。
因中有漏唯緣我境。
因中無漏。緣於第八。
及緣真如。果上許緣一切故。
論云等麤動者。易了名麤轉易名動不續名間各有所緣。
故得別名又云若集起以解心。
第八獨名心。若積集以解心。
八識皆名心。若思量以解意。
第七獨名意。若以等無間緣以解意。
八識皆名意。若以了別別境以解識。
前六獨名識。謂了差別六塵境故。
若了別以解識。八識皆名識。
即別釋之義。廣如彼釋。 ^618c24

△三證成。
orig::  ^618c44

如入楞伽伽他中說〔至〕能了諸境相是說名為識。
commentary::  ^618c46

△二通引大乘證第七。
orig::  ^618c48

又大乘經處處別說有第七識故此別有。
commentary::  ^619a2

補遺　處處別說有第七識。
非謂第六入過去。
名為意也。故此別有者。
正答前離眼等識有別自體之問。 ^619a4

△三指前比量證至教。
orig::  ^619a10

諸大乘經是至教量前已廣說故不重成。
commentary::  ^619a12

音義　謂前初能變中。
已引聖教。及立比量。
證大乘經極成。此中故不重說。 ^619a14

△四重引解脫證第七。
orig::  ^619a18

解脫經中亦別說有〔至〕過去未來無自性故。
commentary::  ^619a20

音義　先引頌文。
次彼經自釋頌言。
先釋前二句。對治下釋第三句。
爾時下釋第四句。
無自性者。此諸煩惱。
無實自體。非今現無本來常寂。
但於迷時。妄謂有悟。
後始知空耳。 ^619a22

△次指廣。
orig::  ^619a30

如是等教諸部皆有恐厭廣文故不繁述。
commentary::  ^619a32

△次顯理〔三〕初結前起後。
orig::  ^619a34

已引聖教當顯正理。
commentary::  ^619a36

△次顯示正理〔六〕初恒行無明〔二〕初引經證有。
orig::  ^619a38

謂契經說不共無明〔至〕若無此識彼應非有。
commentary::  ^619a40

補遺　此引經說。
不共無明。證有第七無明為能依。
第七為所依。此以能依顯所依。
若無二句。反顯經說不共。
無明由依第七而有。
若無此識所說無明。
彼應非有非離所依有能依故。 ^619a42

△次依經釋義〔三〕初正釋恒行〔二〕初釋
〔二〕初順釋〔三〕初正釋。
orig::  ^619b2

謂諸異生於一切分〔至〕覆真實義障聖慧眼。
commentary::  ^619b6

音義　一切分者。
謂善惡昇沉定散五趣等位。
覆真實義者。謂二空所顯真如之理。
為此所覆。而不發明障聖慧眼者。
真無漏道清淨慧眼。
為此所障。而不開明。 ^619b8

合響　宗鏡第五十二卷云。
今說不共者。謂此微細常行行相難知。
覆無我理。蔽無漏智。
名覆蔽真實。真實有二義。
一無我理。二無漏見。
義亦有二。一境義。
謂見分境。二義理。
謂真如理〔文〕。 ^619b16

△次引證。
orig::  ^619b24

如伽他說真義心當生〔至〕一切分謂不共無明。
commentary::  ^619b26

音義　此頌即攝大乘本論。
彼論釋初二句云。
謂能障礙真實義見。
彼若現有此不生故。
意明能照真理無分別智。
方當生時。為彼所障。
而不生故。釋次二句。
云是善不善。無記位中。
常隨轉故。意明一切異生。
於善等三性位中。
此不共無明俱行。
而不捨也。 ^619b28

△三結示。
orig::  ^619b40

是故契經說異生類〔至〕#CB15151;酔纏心曾無醒覺。
commentary::  ^619b42

合響　宗鏡第五十二卷云。
謂無明是闇義。七俱無明。
恒行不斷。是長闇義。
由長闇故。名為長夜。
唯此無明。為長夜體。
餘法皆無長夜之義。
唯此獨有。故名不共。
除此已外餘法有一類長相續義。
而無闇義。或有一類。
雖有闇義。而無長相續義。
應作四句分別。一者有是長。
而非是夜。如七俱貪等三。
二者有是夜而非長。
如前六識相應無明。
三是長亦是夜。七俱無明是。
四者非長非夜。前六識除無明。
取餘貪等〔文〕。無明所盲。
即障聖慧眼。#CB15151;醉纏心。
即覆真實義。 ^619b44

△次反顯。
orig::  ^619c16

若異生位有暫不起〔至〕有行不行不應理故。
commentary::  ^619c18

補遺　謂異生位。
有暫時一念不起此無明時。
便與聖教相違。以此迷理。
不共無明念念執。
第八識為自內我。
無有一息間斷。謂此無明。
有行與不行。不應理故。 ^619c20

△次結。
orig::  ^619c28

此依六識皆不得〔至〕許有末那便無此失。
commentary::  ^619c30

音義　若不信有此染污第七。
依何識。說恒行不共無明。
若言依六轉識。皆不得成。
何者若以所依六識。
言六識間斷無明。
亦應間斷。若以能依無明言無明恒染六識。
亦應恒染許有末那。
便無二失。 ^619c32

△次料簡不共〔二〕初問。
orig::  ^619c40

染意恒與四惑相應此俱無明何名不共。
commentary::  ^619c42

音義　此染第七恒與四惑相應。
無明起時。與三共轉。
何以無明。獨名不共。 ^619c44

△次答〔三〕初師謂無明是根本名不共。
orig::  ^619c48

有義此俱我見慢愛非根本煩惱名不共何失。
commentary::  ^620a2

音義　此師謂。意俱無明。
是根本惑。見慢愛三。
非根本攝。雖四俱起。
三非同類。是故無明獨名不共。 ^620a4

△次師謂無明是主義名不共〔二〕初斥前非。
orig::  ^620a8

有義彼說理教相違〔至〕與四煩惱恒相應故。
commentary::  ^620a10

音義　初句總斥。
純隨下出所由。謂此三既非根本煩惱。
純隨煩惱中。何不說之。
此三是十根本攝。
故處處皆說染意與四惑俱。
何獨此三非根本惑。 ^620a12

△次申己義〔二〕初立義。
orig::  ^620a18

應說四中無明是主〔至〕曾不省察癡增上故。
commentary::  ^620a20

音義　宗鏡第五十二卷云。
主是自在義。為因依義。
與彼為依。故名不共。
何故無明名為不共。
謂從無始際。顯長夜常起。
恒內#CB15151;迷。
明一切時。不了空理。
曾不省察。彰恒執我。
無循反時。此意總顯癡主自在義。 ^620a22

△次釋難〔二〕初難。
orig::  ^620a32

此俱見等應名相應。
commentary::  ^620a34

音義　問意云。癡既增上是主。
名為不共。見慢愛三。
非增上非主。應名相應煩惱耶。 ^620a36

△次釋。
orig::  ^620a40

若為主時應名不共如無明故許亦無失。
commentary::  ^620a42

音義　答意云。此俱見等。
若為主時。應亦名不共。
謂流轉生死貪愛為主。
障於聖道。見慢為主。
例如無明。許亦無失。 ^620a44

△三師謂恒行唯七有名不共〔二〕初立義。
orig::  ^620b2

有義此癡名不共者如不共佛法唯此識有故。
commentary::  ^620b4

音義　無明名為不共者。
唯此第七識有。餘識所無。
如十八不共佛法。
唯如來有。餘人所無。
故名不共。 ^620b6

△次釋難〔二〕初釋餘識應例難〔二〕初難。
orig::  ^620b12

若爾餘識相應煩惱此識中無應名不共。
commentary::  ^620b14

音義　難意云。此俱無明餘識所無。
名不共者。餘識相應之惑。
此識中無。亦應名不共耶。 ^620b16

△次釋。
orig::  ^620b20

依殊勝義立不共名〔至〕唯此識有故名不共。
commentary::  ^620b22

音義　先直答。謂此無明名不共者。
依殊勝立。非謂此有彼無名不共。
謂第下轉釋。此俱無明。
無始恒行。障真實理。
及無漏智。如是殊勝業用。
此有餘無。故名不共。 ^620b24

△次釋餘三應例難〔二〕初難。
orig::  ^620b32

既爾此俱三亦應名不共。
commentary::  ^620b34

音義　難意。謂此俱無明。
恒障理智。餘識所無。
名不共者。此俱見慢愛三。
勝用亦然。亦應名不共耶。 ^620b36

△次釋。
orig::  ^620b40

無明是主獨得此名〔至〕對餘癡故且說無明。
commentary::  ^620b42

音義　無明是主者。
攝論釋。此見慢愛三。
皆用無明而為因故。
謂由癡是見等三中之主。
獨得此名。餘若為主〔躭著高舉執我為主之時〕。
亦名不共。然今為對餘識俱癡。
顯此勝用。且說無明。
不言餘三耳。 ^620b44

合響　宗鏡第五十二卷云。
以主是不共義。不共即獨一義。
此七俱無明。不但不與餘識共。
兼亦不與自聚貪等三共。
謂雖與同聚貪等俱起。
而貪等無長夜闇義。
貪等以染著等為義。
此以長闇為義。與彼不同。
故名不共〔文〕。 ^620c4

△三結判不共〔二〕初約識判〔二〕初正判。
orig::  ^620c14

不共無明總有二種〔至〕獨行不共此識非有。
commentary::  ^620c16

合響　宗鏡第五十二卷云。
一恒行不共者。此識俱是。
今此所論餘識無也。
二獨行不共者。不與忿等相應起故。
名為獨行。或不與餘俱起。
無明獨迷諦理。此識非有。
此以第七恒時迷闇名不共。
六識中無者。無恒時義。
但有獨起之義。名為不共。
問恒行不共無明相應有幾種義。
答有四義。古德云。
一是主者。謂前六識無明是客。
有間斷故。第七無明是主。
無間斷故。二恒行者。
有漏位中常起現行不間斷。
故名恒行。三不共者。
不同第六識獨頭名不共。
第六不共。但不與餘九煩惱同起。
名為不共。若第七名不共者。
障無漏法勝故。又恒行不間斷故。
四前六識通三性心時。
此識無明。皆起現行。
謂前六識善性心時。
於施等不能忘相者。
皆是第七恒行不共。
無明內執我。令六識等行施時。
不能達三輪體空。 ^620c18

補遺　餘識所無。
攝論云。謂能障礙真智生愚。
此於五識。無容說有。
是處無有能對治故。
若處有能治。此處有所治。
非五識中。有彼能治。
於此見道。不生起故。
非於不染意識中有。
由彼此應成染性故。
亦非染污意識中有。
與餘煩惱共相應時。
不共無明。名不成故。
若立意識。由彼煩惱成染污者。
即應畢竟成染污性。
諸施等心。應不成善。
彼煩惱相恒相應故。
若說善心俱轉有彼煩惱。
是即一向與彼相應。
餘不得有此染污意識。
引生對治。不應道理。
若說染污意。俱有別善心。
能引對治。能治生故。
所治即滅。應正道理。
故曰餘識所無。 ^620c48

△次引證。
orig::  ^621a22

故瑜伽說無明有二〔至〕非貪等俱者名獨行無明。
commentary::  ^621a24

音義　瑜伽第五十八卷云。
又此無明。總有二種。
一者煩惱相應無明。
二獨行無明。非無愚癡。
而起諸惑。是故貪等餘惑相應所有無明。
名煩惱相應無明。
若無貪等諸煩惱纏。
但於苦等諸諦境中。
由不如理作意力故。
鈍慧士夫補特伽羅。
諸不如實揀擇覆障纏褁闇昧等心所性。
名獨行無明。 ^621a26

△次約斷判〔二〕初約二斷別判獨行不共。
orig::  ^621a38

是主獨行唯見所斷〔至〕忿等皆通見所斷故。
commentary::  ^621a40

音義　釋獨行有是主非主二義。
兼判見修二道所斷。
是主者。力用麤猛。
能生餘惑。發惡業故。
顯是分別。故見所斷。
何以知之。如經言。
有學已斷不共無明。
不造新業。故知是主是見所斷。
非主者。行相微細。
無力引生餘惑。不發業故。
顯是俱生。故修所斷。
亦修斷者。意兼見所斷故。
忿等皆通見所斷者。
意明。忿等小隨。各自為主故。
皆見道所斷。今非主獨行。
既與彼俱起故。亦通見所斷。 ^621a42

合響　開蒙問。何名是主獨行。
答不與忿等小十俱者。
名為是主。問何以故。
答忿等十法。自類不俱。
各自為主。此之無明既然。
不與是主者俱。獨自行時。
自便為主。是故名為是主獨行。
問何名非主獨行。
答與忿等俱。名為非主。
問此之無明各何時斷。
答是主獨行。唯見所斷。
非主無明。通見修斷。 ^621b10

△次約五部通判二種不共。
orig::  ^621b22

恒行不共餘部所無獨行不共此彼俱有。
commentary::  ^621b24

合響　准俱舍論。
見修二斷。分為五部。
見四諦所斷。各為一部。
修唯一部。今云餘部。
即見四部。此即修部。
彼即餘部。謂恒行不共。
唯修所斷。故云餘部所無。
獨行不共。通見修斷。
故言此彼皆有。 ^621b26

△二意法為緣〔二〕初引經證有。
orig::  ^621b36

又契經說眼色為緣〔至〕若無此識彼意非有。
commentary::  ^621b38

音義　宗鏡第五十二卷云。
眼根色境為二緣。
引生眼識。乃至意根法塵為二緣。
引生意識。若無第七識者。
即應第六識。唯有法塵為緣。
應無所依。根緣既有俱有根者。
明知即是第七識。
與第六識。為俱有根〔文〕。
此證成斥無第七。 ^621b40

△次釋成經義〔三〕初以前五例第六識應有依。
orig::  ^621c2

謂如五識必有眼等〔至〕此識若無彼依寧有。
commentary::  ^621c4

音義　例如眼等五識。
是六轉識中攝。必有眼等五根。
為增上不共俱有所依。
意識既是六識中攝。
理應許有如是所依。
彼依即是第七識。
此識若無。彼依寧有。 ^621c6

補遺　五根為五識依有三義。
一者增上。由根發識故。
二者不共。眼識自依眼根。
不與耳識等共故。
三者俱有。眼正見時。
識正了別。同一剎那。
無前後故。餘耳等亦然。
故云增上不共俱有所依。 ^621c14

△次遮小乘肉團心為第六依。
orig::  ^621c22

不可說色為彼所依〔至〕隨念計度二分別故。
commentary::  ^621c24

音義　宗鏡第五十二卷。
謂小乘云。我宗取肉團。
與第六為依。何要別執有第七識耶。
論主破云。亦不可說第六依於色故〔肉團是色法故〕。
第六必依意。有說。
意非是色故。又說。
第六有三分別。隨念計度。
自性分別故。若許第六依色而住者。
即同前五。無隨念計度。
二種分別矣。 ^621c26

△三遮小乘根先識後為所依。
orig::  ^621c38

亦不可說五識無有〔至〕如心心所決定俱時。
commentary::  ^621c40

音義　宗鏡。小乘救云我宗五識。
根先識後故。即前念五根。
發後念五識。論主破云。
俱有依者。如芽依種起。
芽種俱時。影藉身生。
身影同有。識依根發。
理必同時。無前念根。
發後念識故。既若五識有俱有根。
將證第六亦須有俱有根。
即第七識也。 ^621c42

△三立量結顯。
orig::  ^622a4

由此理趣極成意識〔至〕極成六識隨一攝故。
commentary::  ^622a6

音義　顯自名處者。
謂依眼之識。名為眼識。
乃至依意之識。名為意識。
即顯自名之內六處等。
無間不攝者。非等無間意根之所攝。
增上生者。謂根是識之增上生緣。
隨一攝者。謂於六中隨一所攝。
量云。極成意識是有法。
必有下宗。極成六識一攝故因。
如眼等識喻。 ^622a8

△三思量名意〔二〕初引經證有。
orig::  ^622a20

又契經說思量名意若無此識彼應非有。
commentary::  ^622a22

△次釋成經義〔二〕初正釋〔二〕初遮第六等無間名意。
orig::  ^622a24

謂若意識現在前時〔至〕既爾如何說名為意。
commentary::  ^622a28

合響　宗鏡第五十二卷。
小乘云。但是第六等無間。
名思量意。何要別說第七為思量意耶。
論主破云。且如第六意識。
現在前時。前念等無間意。
已滅無體。如何有思量用名意耶。 ^622a30

△次遮假說名意〔二〕初遮假說。
orig::  ^622a38

若謂假說理亦不然無正思量假依何立。
commentary::  ^622a40

音義　恐彼計云。
思量名意者。應知假說。
非實有體。破云。假名為意。
由正思量。無正思量。
假依何立。 ^622a42

△次遮曾有思量。
orig::  ^622a46

若謂現在曾有思量爾時名識寧說為意。
commentary::  ^622a48

音義　救云。意識現在。
曾有思量。今雖已滅。
得名為意。何要別說第七為思量意耶。
故破云。第六意識。
若居現在時。雖有思量。
爾時名識。不名意故。
要待過去。方名為意。
此以小乘。計現在名識。
過去名意故。 ^622b2

△次結示。
orig::  ^622b12

故知別有第七末那〔至〕已滅依此假立意名。
commentary::  ^622b14

音義　故知須信有第七識。
以具思量名意故。
若等無間意。依此假立。
得名意耳。 ^622b16

△四無心定別〔二〕初引經證有。
orig::  ^622b20

又契經說無想滅定染意若無彼應無別。
commentary::  ^622b22

△次釋成經義〔二〕初正釋〔二〕初明無第七二定無別。
orig::  ^622b24

謂彼二定俱滅六識〔至〕一有一無彼二何別。
commentary::  ^622b28

音義　謂彼滅盡無想二定俱滅。
六識及彼相應心所。
體數無異。體即心體。
數即心所。前六王所。
二定俱滅。故曰無異。
若無下。意顯滅定無染意。
無想有染意故。二定有異。
若無第七。二定一有一無。
彼二何別。 ^622b30

△次遮二定別有差別因。
orig::  ^622b40

若謂加行界地依等〔至〕此若無者彼因亦無。
commentary::  ^622b42

音義　彼救云。二定別者。
由加行等有差別故。
何關第七識耶。集論謂。
此二定有五差別。
一所依。二自體。三假立。
四作意。五界地。此中加行。
即彼第四作意界地。
如名依等者。依即所依。
等餘二種。理亦下。
破差別因。由此有者。
謂由有此第七識故。
成五差別。若出離想。
作意為先。令不恒行心心所滅。
想滅為首。立無想名。
此定唯屬第四靜慮。
若止息想。作意為先。
令不恒行心心所。
及恒行染污心心所滅。
立滅盡名。雖屬有頂。
而無漏攝。此即加行界地之差別。
所依別者。滅定是佛弟子。
依正教說力起故。
無想由諸外道。依邪教說力起故。
餘二可知。此五差別。
皆因意有。 ^622b44

補遺　自體別者。
無想定體屬有漏。
滅盡定體屬無漏。
假立別者。依有覆第七。
緣無想第八。為真解脫處。
假立無想定。依無覆第七。
緣異熟識。以為無我。
假立滅盡定。 ^622c20

△次結示。
orig::  ^622c28

是故定應別有此意。
commentary::  ^622c30

△五無想天染〔二〕初引經證有。
orig::  ^622c32

又契經說無想有情〔至〕若無此識彼應無染。
commentary::  ^622c34

△次釋成經義〔二〕初正釋〔二〕初明無意無想非染。
orig::  ^622c36

謂彼長時無六轉識〔至〕便非聖賢同所訶厭。
commentary::  ^622c38

音義　異生我執。
唯於六七識中有。
彼天長時無六轉識。
若不許彼有染污意。
一期生中。應無我執。
曾不見有具縛凡夫。
一期生中。都無我執。
彼天長時。既無我執。
應如涅槃清淨無漏。
便非聖賢同所訶厭。 ^622c40

△次明無意展轉有過。
orig::  ^623a2

初後有故無如是失〔至〕餘法受熏已辯非理。
commentary::  ^623a4

音義　謂彼救云。
彼天六識。及彼心所。
初半劫滅。後半劫生。
初後半劫。有第六識。
起我執故。無如是失〔意謂有第六識起我執故。
即是彼天之染。何定要有第七識〕。
中間下。破云。初後雖有。
中間四百四十九劫無故有過。
去來下。復救云。過去未來。
有我執故。無如是失。
彼非下。破云。過去未來。
非現非常。如空華等。
現常無故有過。所得下。
重斥非理。所得無者。
謂彼有情。於無想定。
前求無想果故。所熏成種。
招得彼天異熟。染污末那。
即緣彼執我依之麤動想等不行。
於此分位中。假立無想報。
若無此識。彼天異熟。
則不應有。所得無想異熟既無。
能得無想有情亦無。
恐彼救云。無想異熟。
是不相應行。豈非是有。
不相應行。依色心分位假立。
不是實有。前已遮破。
藏識無者。謂有我見愛等執藏。
以為自內我故。攝藏一切染淨品法。
令不失故。因斯以立阿賴耶名。
無此執藏。彼識非有。
既無執藏。染淨諸法。
熏習亦無。何者。餘法受熏。
前文已辯。理非有故。 ^623a6

△次結示。
orig::  ^623a40

故應別有染污末那〔至〕由斯賢聖同訶厭彼。
commentary::  ^623a42

音義　宗鏡云。有第七於彼起我執。
是異生故。出定已後。
復沉生死。起諸煩惱。
聖賢訶彼。若無第七。
不應訶彼。無過失果。 ^623a44

△六三性心染〔二〕初引經證有。
orig::  ^623b2

又契經說異生善染〔至〕若無此識彼不應有。
commentary::  ^623b4

△次釋成經義〔二〕初正釋〔二〕初約相縛釋
〔二〕初釋。
orig::  ^623b6

謂異生類三性心時〔至〕所起施等不能亡相。
commentary::  ^623b8

音義　謂異生類。
善染無記三性心時。
前六轉識。雖外起善惡及不動業。
而第七相續執我。
由內恒執我故。令六識中所起施等善業。
不了體空。執取於相。 ^623b10

△次證〔三〕初引文。
orig::  ^623b18

故瑜伽說染污末那〔至〕末那滅已相縛解脫。
commentary::  ^623b20

音義　論意云。染污末那。
徧為前六染識依止。
彼若未滅。令六識中。
相縛見縛。不得解脫。
染污滅已。方得解脫。
相即相分。了別即見分。 ^623b22

△次釋義。
orig::  ^623b28

言相縛者謂於境相〔至〕不得自在故名相縛。
commentary::  ^623b30

音義　相縛者。謂由染意恒執我故。
令六轉識。於所緣依他境上。
不能了達非有非無。
緣生如幻事等。由斯為彼見相二分所拘。
不得自在。故名相縛。 ^623b32

△三重證。
orig::  ^623b38

依如是義有伽他言〔至〕未滅時識縛終不脫。
commentary::  ^623b40

△次約成漏釋〔二〕初簡六識等不能成漏
〔四〕初簡煩惱。
orig::  ^623b42

又善無覆無記心時〔至〕勿由他解成無漏故。
commentary::  ^623b46

音義　又善及無覆無記心時。
若無第七恒起我執。
則彼善等應非有漏。
何者。自相續六識中。
所有煩惱。與彼善等。
不俱起故。自相續者。
謂後念眼識。續前念眼識等。
設彼救云。現在煩惱。
雖不與善等俱。而由過未煩惱故。
成有漏。破云。去來緣縛。
理非有故。他惑者。
謂他人煩惱。如施者之心雖善。
由受者心中有惑故。
令施心成於有漏。
他解。謂他人無漏淨解。
意謂。非由他受者煩惱。
能令我施者善心成漏。
若爾。設受者是無漏淨田。
亦能令我施者有漏心。
成無漏耶。故知善無記成有漏者。
由第七內恒執我故耳。 ^623b48

△二簡隨眠。
orig::  ^623c22

又不可說別有隨眠〔至〕彼非實有已極成故。
commentary::  ^623c24

音義　恐彼轉計云。
別有一法。名曰隨眠。
異心心所。是不相應行蘊所攝。
於善等時。現相續起。
由斯善等。成有漏法故。
先云又不可說等。
隨眠非實。已極成故。
如第二卷中明。 ^623c26

△三簡漏種。
orig::  ^623c34

亦不可說從有漏種〔至〕勿學無漏心亦成有漏故。
commentary::  ^623c36

音義　又恐彼轉救云。
善等有漏。由從有漏種生。
成於有漏。故復遮云。
亦不可說等。何者。
彼種先無因。可成有漏故。
意謂。有漏成種。必由第七識執我。
與善等現行俱。熏成漏種。
若無第七。彼種先無有因。
成有漏種。何得從漏種。
生有漏法耶。非由下。
復舉例破。謂非由漏種令現行善等。
成有漏法。勿學無漏心。
亦成有漏。何者。以彼有學位中。
猶有有漏種。在學無漏心。
即有漏位中。所現起無漏心也。 ^623c38

△四簡染引。
orig::  ^624a6

雖由煩惱引施等業〔至〕彼復如何得成有漏。
commentary::  ^624a8

音義　又彼計云。
善等心時。雖非惑俱。
而由此前煩惱引起。
故施等業成有漏法。
釋云。雖由煩惱引起施等。
而施業起時。煩惱已滅。
不俱起故。非有漏正因。
何者。以有漏言。表與漏俱故。
又無下。反例詰破。
若謂施等善心。是煩惱所引。
成有漏者。又第六起無記業。
不待現緣。非煩惱引。
彼復如何得成有漏。
意謂。成漏由漏俱。
正由第七識。同時執我故也。 ^624a10

△次正明六七互益成漏〔三〕初正釋。
orig::  ^624a24

然諸有漏由與自身〔至〕異生既然有學亦爾。
commentary::  ^624a26

音義　諸有漏者。
謂善無記等。自身簡非他惑。
現行煩惱。簡非隨眠及種。
謂即第七識俱我執等。
俱生俱滅。簡非不俱起。
互相增益者。謂六識中。
所起施等時。由與自身第七識現行我執。
俱生俱滅故。六七互相資益。
方成有漏。由此復熏成有漏法種。
異生二句。例有學位。
謂初二三果聖人。
俱生惑猶未永盡。
故成有漏。與異生同。 ^624a28

合響　開蒙。問善與無記。
自體非染。由何成漏。
答由與第七煩惱俱起。
互相增益。故成有漏。
所謂成漏有漏俱善等。
由七漏。 ^624a42

△次釋難。
orig::  ^624a48

無學有漏雖非漏俱〔至〕故成有漏於理無違。
commentary::  ^624b2

音義　難云。有學未盡我執。
而與漏俱故成有漏。
則有漏言。必表漏俱。
無學位中。已斷我執。
則非漏俱。云何亦有有漏法耶。
釋云。無學有漏〔謂異熟根身也〕。
雖非自身。現行煩惱。
互相增益而成。葢從先時熏成有漏種起。
故成有漏。於理無違。
然不復熏有漏法種。
自相續中。非漏俱故。 ^624b4

合響　開蒙難曰。
二乘無學有漏之法。
既非漏俱。如何成漏。
答由從有漏舊種生起。
故是有漏。 ^624b16

△三結成。
orig::  ^624b20

由有末那恒起我執〔至〕此意若無彼定非有。
commentary::  ^624b22

△次結示。
orig::  ^624b24

故知別有此第七識。
commentary::  ^624b26

△三指廣勸信。
orig::  ^624b28

證有此識理趣甚多〔至〕諸有智者應隨信學。
commentary::  ^624b30

△三通妨總結。
orig::  ^624b32

然有經中說六識者〔至〕而識類別實有八種。
commentary::  ^624b34

合響　難云。餘處經中。
唯說六識。不言七八識者何耶。
釋義如文。宗鏡第五十二卷云。
第七末那。諸教同詮。
羣賢共釋。創入道者。
此意須明。是超凡聖之因。
宜窮體性。乃立解惑之本。
可究根源。迷之則為人法執之愚。
悟之則成平等性之智。
於諸識內。獨得意名。
向有漏中。作無明主。
不間不斷。無想定治而不消。
常審常恒。四空天避而還起。
雖有覆而無記。不外執而內緣。
常起現行。能蔽真而障道。
唯稱不共。但成染而潤生。
是以欲透塵勞。須知要徑。
將施玅藥。先候病源。
若細意推尋。冥心體察。
則何塵而不出。何病而不消。
斷惑之門。斯為要矣〔文〕。
釋第二能變竟。 ^624b36

△三第三能變〔二〕初明差別等前六門
〔二〕初廣釋六門〔二〕初釋前四門〔三〕初結前問後。
orig::  ^624c12

如是已說第二能變第三能變其相云何。
commentary::  ^624c16

△次舉本頌答。
orig::  ^624c18

頌曰次第三能變〔至〕了境為性相善不善俱非。
commentary::  ^624c20

開蒙。問解三能變有幾門。
答有九門。一差別門。
二體性門〔了境為性〕。
三行相門〔了境為相〕。
四三性門。五心所相應門〔此心所至不定〕。
六受俱門〔三受共相應〕。
七共依門〔依止根本識〕。
八俱轉門〔五識隨緣至依水〕。
九起滅分位門〔意識常現至悶絕〕。 ^624c22

△三末論釋成〔三〕初差別門〔二〕初標。
orig::  ^624c32

論曰次中思量能變識後〔至〕隨六根境種類異故。
commentary::  ^624c34

補遺　圓覺小鈔卷四下云。
隨六等者。是總標六識隨根隨境而立名也。
以所依根。及所緣境。
各有六別。名種類異。
識隨彼異。故非多少。
亦非定別。又明。此識既隨根境有六數定。
明得名時。非唯據一。
即於根境二處得名。
大論亦說。隨根名識。
隨境名識。 ^624c36

△次釋〔二〕初正釋立名〔二〕初隨根立名
〔二〕初正釋。
orig::  ^624c46

謂名眼識乃至意識〔至〕五謂依發屬助如根。
commentary::  ^624c48

補遺　圓覺小鈔卷四下。
應先問云。既辯識得名。
實通根境。何為諸論依根得名。
謂名眼識乃至意識。
故此答云。具五等也。
勝於境故。偏從根稱。
五義者。論但列云。
五謂依發屬助如根。
而無解釋。今據對法論釋之。
謂依於根。根之所發。
屬於彼根。助於彼根。
如於根故。對法第二卷云。
若了別色。故名為識。
何故但名眼等識。
不名色等識耶。以於眼等五種解釋〔即依發屬助如〕。
非色等有此五種。
此中第一依根之識。
彼有二義。且如眼識。
眼中之識。故名眼識。
依眼處所識得有故。
及由有眼識得有故。
且如意識。如何意中。
隨七無色處所。而意亦依。
彼同無色所依。在無色所依中也。
又由有第七故。得有意識。
非是境色。得識住中。
不由有色識定生故。
且據麤相。以盲冥者。
不能見故。雖知有色。
識必不生。第二根所發者。
彼云。眼所發之識。
故名眼識。由眼變異。
識必變異。如迦末羅病損眼故。
所見青色。皆以為黃。
非色壞時而識亦壞。
第七如何。謂由有此第七識故。
第六相縛不得解脫。
即其事也。復由七若無漏。
六必無漏故〔然七無漏時。
必由第六斷惑引起〕。
第三屬於根者。彼云。
屬眼之識。故名眼識。
由識種子。隨逐於根。
而得生故。此謂生依非染污依。
及根本依。引發依也。
由此故知。七於六有勢力。
謂六種子。隨七種子。
七種子生現行時。
六方得起。與彼力故。
不爾必不生。非色種子識種隨之。
問此色有時。必識所變。
如有識時。必根所生。
何得識種不隨色起。
答色是外法。根是內法。
根恒相續。色即不然。
不可為例。第四助於根者。
彼云助根之識。故名眼識。
由根合識。有所領受。
令根損益。非於境界故。
謂由根合識。令根有損益。
非由色合識。令色有損益。
離識之色。識雖無損益。
色有損益故。如第六識。
俱無漏故。第七損有漏。
成無漏故。第五如於根者。
彼云。如眼之識。故名眼識。
眼識二法。俱有情類。
非彼色法。定是有情。
六七亦爾。唯內攝故。
隨根五義。從勝多說。
依根得名。 ^625a2

△次簡濫。
orig::  ^625b20

雖六識身皆依意轉〔至〕辯識得名心意非例。
commentary::  ^625b22

音義　問若識隨根而立名者。
六識皆依意轉。應悉名意識。
何唯第六名意識耶。
釋云。雖六識身皆依意轉。
而前五以意為共依。
唯第六以意為不共。
今隨不共。立意識名。
例如五識依五色根。
各隨不共立名。故無互相濫同之失。
或唯下。又一解。或第六唯依於意。
故名意識。不同前五兼依色根故。
不名意識耳。辨識下。
又難云。隨根立名。
乃至依意名意識者。
則第八心依於意。
第七意復依於心。
亦應七八二識。隨根互立名耶。
釋曰。此中辯識得名。
故隨根立。非辯心意。
不應為例。 ^625b24

△次隨境立名〔二〕初正釋。
orig::  ^625b44

或名色識乃至法識〔至〕謂於六境了別名識。
commentary::  ^625b46

合響　宗鏡第六十一卷。
引古師云。現識名為色識者。
此言色識。是從境為名。
見分識變似色故。
名為色識。體實是識。
由能變色故名色識。
此取見分識為體。
由能緣色。或能變色。
故名色識。又相分色。
不離識故。名為色識。
此即取相分色為體。
相分之色實非識。
由從識變。不離識故。
名為色識。或相分名色。
見分名識。此雙取識境二法為體。
以見相同種故。 ^625b48

補遺　開蒙。問識依眼等名眼識。
若緣色等。應名色識耶。
答曰亦得。何以故。
順識義故。問如何是順。
答識者緣慮。緣慮色等。
此是順識。 ^625c16

△次簡濫〔二〕初約六名簡。
orig::  ^625c22

色等五識唯了色等〔至〕故六識名無相濫失。
commentary::  ^625c24

補遺　問既隨境立名。
第六亦能緣色等。
何故獨名法識。答初約通義簡。
謂五識唯了自別色等。
第六通了一切法故。
或能下。次約別義簡。
謂第六亦能了自別法故。
由此簡之。是故六識隨境立名。
無相濫之失。 ^625c26

△次約轉依簡〔二〕初正簡。
orig::  ^625c36

此後隨境立六識名〔至〕但可隨根無相濫失。
commentary::  ^625c38

合響　謂此後之隨境立名之義。
且依色根未自在位說。
若在聖人自在位中。
諸根互用。則一根發識。
緣一切境。一識可得諸識之名。
而不偏局於色識聲識等名也。
若爾。諸識豈無濫同之過。
故曰但可隨根等。
意謂。於自在位。雖一根發識。
緣一切境。但可隨其能發之根。
以立其名。如眼根發者。
仍名眼識。乃至意根發者。
仍名意識。故無相濫之失。 ^625c40

△次釋妨。
orig::  ^626a6

莊嚴論說如來五根〔至〕若不徧緣無此能故。
commentary::  ^626a8

音義　謂有難曰。
若自在位。一根緣一切境。
何故莊嚴論說。如來五根。
一一皆於五境而轉。
文中先牒。且依下次通。
五塵麤顯。法塵細微。
彼論且依五塵麤顯。
同類境說〔謂五塵同是一類性境故〕。
其實如來五根。一一能緣一切故。
引佛地經說〔云云〕。
證成能徧緣一切也。
三業化者。大鈔云。
身口意三業化。合有十種。
四記者。雜心論云。
一一向記。二分別記。
三反詰記。四捨置記。 ^626a10

△次結指依緣。
orig::  ^626a26

然六轉識所依所緣〔至〕此所緣境義便當說。
commentary::  ^626a28

補遺　問前第二能變頌云。
依彼轉緣彼。今第三能變。
何故不說所依緣耶。
然六轉識所緣。麤顯易知。
所依大小極成。故此不說。
前隨義便已說所依者。
指前傍論諸識所依之文。
此所緣境義便當說者。
指後所緣緣文中。
當說所緣也。 ^626a30

△次性相二門〔二〕初正釋。
orig::  ^626a40

次言了境為性相者〔至〕能了別境名為識故。
commentary::  ^626a42

補遺　宗鏡云。自證分是了別性。
見分是了別相。識以了境為自性。
即復用彼為行相故。
則了境者。是識自性。
亦是行相。行相是用故〔文〕。
由斯兼釋別名者。
以對集起名心。思量名意。
以釋了別境故。名為識也。 ^626a44

△次引證。
orig::  ^626b6

如契經說眼識云何〔至〕餘所依了如前已說。
commentary::  ^626b8

補遺　先引文。彼經下出意。
謂彼經所說。六識各依自根。
各緣自境。此且說六識之不共依。
及六識未轉依位中。
見分所了。若餘共所依。
如前傍論三所依文中說。
五識皆依分別染淨根本三依。
第六復依第八根本依。
若餘轉依。見分所了。
如上章云。若得自在諸根互用。
一根發識。緣一切境。
故云餘所依了如前已說。 ^626b10

△三三性門〔二〕初問答總標。
orig::  ^626b24

此六轉識何性攝耶謂善不善俱非性攝。
commentary::  ^626b26

△次正釋頌義〔二〕初未轉依〔三〕初釋三性義
〔二〕初別釋俱非。
orig::  ^626b28

俱非者謂無記非善不善故名俱非。
commentary::  ^626b32

補遺　開蒙。問云何無記。
答無愛非愛果可記別。
故名無記。 ^626b34

△次通釋三性〔三〕初善性。
orig::  ^626b38

能為此世他世順益〔至〕非於他世故不名善。
commentary::  ^626b40

補遺　開蒙。問云何名善。
答自體及果。俱可愛樂。
名之為善。二世順益。
方名為善。謂前世益今世。
今世益後世。問人天樂果。
亦是順益。何非善也。
答唯善益現世。故是無記。 ^626b42

△次不善性。
orig::  ^626c2

能為此世他世違損〔至〕非於他世故非不善。
commentary::  ^626c4

音義　翻善可知。 ^626c6

△三無記性。
orig::  ^626c8

於善不善益損義中不可記別故名無記。
commentary::  ^626c10

△次示三性相。
orig::  ^626c12

此六轉識若與信等〔至〕俱不相應無記性攝。
commentary::  ^626c14

音義　與無慚等十法者。
謂無慚無愧。并小隨中七。
謂忿恨覆惱嫉慳害。
及根本中瞋。此十唯通不善性故。
若餘貪癡慢疑惡見。
與八大隨小隨中誑諂憍。
通二性故。略不分攝。 ^626c16

△三明俱不俱〔二〕初師不俱〔二〕初正釋。
orig::  ^626c24

有義六識三性不俱〔至〕便違正理故定不俱。
commentary::  ^626c26

音義　此師謂六識起時。
三性不俱。何者。此六同外門轉。
善等三性。互相違故。
五識下。設三性俱起難。
謂五識生。必由第六導引而起。
俱時而生。同緣於境。
成染成淨。若許五識一時。
三性俱行。爾時五俱意識。
應通三性。便違正理。
故定不俱。 ^626c28

△次通妨。
orig::  ^626c38

瑜伽等說藏識一時〔至〕非一生滅無相違過。
commentary::  ^626c40

音義　難云。瑜伽等說。
藏識一時。與轉識相應。
三性俱起。今言不俱。
寧不相違。釋曰。彼云一時。
乃依多念相續而起之一時。
如說一心非一生滅。
今依一念。定不容俱。
故彼此不相違。 ^626c42

△次師容俱〔三〕初正釋。
orig::  ^627a2

有義六識三性容俱〔至〕前所設難於此唐捐。
commentary::  ^627a4

音義　率爾者。謂聞法創初遇境便起之心。
此屬無記。等流者。
謂念念緣境前後齊等之心。
此通善染。或多。謂五識俱起。
或少。謂二三四。容俱起者。
率爾等流。容俱起故。
謂五識緣境。若遇五塵齊現。
或眼識起率爾。耳識起善等流。
餘識起不善等流。
或耳識起率爾。餘識起等流等。
斯即五識三性俱起義。
意識與五識。雖定俱生。
而善性等不必同。
是故六識三性。容俱起也。
不同義見次文。前難唐捐者。
前師云。五識三性俱行。
意識爾時應通三性。
便言違理。今言意識。
雖與五俱。而性不必同。
則前難於此徒設。 ^627a6

△次引證〔二〕初引瑜伽論〔三〕初引文。
orig::  ^627a28

故瑜伽說若遇聲緣〔至〕若有希望後時方出。
commentary::  ^627a30

音義　諸瑜伽師。
正入定時。五識俱不行。
若遇聲緣。從定起者。
此是與定相應善意識俱轉之餘耳識生。
非唯彼定相應等者。
意顯要須意俱耳識。
領受聲已。然後出定。
非唯彼定相應意識。
能取此聲。若言唯意無耳識者。
一向在定獨頭意識。
不能聞聲。於此音聲。
不領受故。不應出定。
故前五與第六。為明了門。
非取下。明出定耳識。
定與意俱。恐有謂。
耳識取聲。即便出定。
非要與定相應意識俱轉。
然後乃出。釋曰。非取聲時。
即便出定。必耳識領受聲已。
意識爾時若有希望。
後方出定。故第六與前五。
為分別依。以心猶在定。
必應二識共取此聲。
方出定耳。 ^627a32

△次釋義。
orig::  ^627b8

在定耳識率爾聞聲〔至〕非定與五善等性同。
commentary::  ^627b10

音義　謂彼在定創發聞聲耳識。
理應非善。何者。未轉依位。
率爾墮心。定無記故。
以五八識。極果方圓。
既證轉依。雖率爾心。
亦唯善性。由此下結。
意云。無記耳識。既與定相應善意俱轉。
由此證知。五俱意識。
非定與五識善等性同。 ^627b12

△三重證。
orig::  ^627b22

諸處但言五俱意識亦緣五境不說同性。
commentary::  ^627b24

△次會雜集論。
orig::  ^627b26

雜集論說等引位中五識無者依多分說。
commentary::  ^627b28

補遺　難云。雜集論說。
等引位中。無有五識。
此何言與定相應意識俱轉餘耳識生能聞聲耶。
釋曰。彼依在定多分而說。
此約出定少時而言。
故不相違。三摩呬多。
此翻等引。是定名。
謂修習止觀。平等不偏。
引生功德故。等引位中。
善定善慧。與第六識相應。
調柔正直。而住多分。
不起五識。 ^627b30

△三結示。
orig::  ^627b42

若五識中三性俱轉〔至〕故六轉識三性容俱。
commentary::  ^627b44

音義　偏注者。偏重專注也。
如眼識偏注於善。
則意識隨其偏注。
而亦成善。或餘識偏注於不善或無記。
則意識亦成不善及無記。
是知六識三性容俱。 ^627b46

△次已轉依。
orig::  ^627c6

得自在位唯善性攝〔至〕已永滅除戲論種故。
commentary::  ^627c8

補遺　此明果位。
唯善性攝。謂佛果位中。
轉異熟成無垢識。
爾時無根。成無漏故。
所發五識。亦成無漏意根。
純無漏故。所發意識。
亦純無漏五根。名為佛無漏色。
八識名為佛無漏心。
色即相好功德莊嚴。
心即四智菩提相應心品。
皆道諦所攝。無有不善。
戲論種子。已永滅盡。
無有無記。故觀察智相應心品。
成智相應心品。皆唯善性。 ^627c10

△次釋後二門〔二〕初略標心所廣釋受俱
〔三〕初末論設問。
orig::  ^627c24

六識與幾心所相應。
commentary::  ^627c28

△次本論頌答。
orig::  ^627c30

頌曰此心所徧行〔至〕隨煩惱不定三受共相應。
commentary::  ^627c32

補遺　宗鏡第五十五卷云。
上三句頌列六位心所總名〔即心所相應門〕。
下一句正解受俱〔即受俱門〕。 ^627c34

△三末論釋成〔二〕初略釋六位心所〔二〕初總標。
orig::  ^627c38

論曰此六轉識總與六位心所相應謂徧行等。
commentary::  ^627c40

補遺　起信疏上二云。
相應義者。謂心念法異。
依染淨差別。而知相緣相同故〔若王知染心法亦同。
心王緣淨心法。亦同。
知相。即能知同。緣相。
即所緣同〕。 ^627c42

△次別釋〔二〕初釋心所名義〔二〕初約三義釋。
orig::  ^627c48

恒依心起與心相應〔至〕如屬我物立我所名。
commentary::  ^628a2

合響　開蒙云。具此三義。
名為心所。何名恒依心起。
答要心為依。方得生故。
問與心相應。答觸等恒與心相應。
故名心所。既云與心相應。
心不與心自相應故。
心非心所。何以故。
他性相應。非自性故。
問與心相應。其義有幾。
答有四義。謂時同依同所緣同事同。
色等望心不具此義。
色非心所。問繫屬於心。
答觸等看與何心生時。
便屬彼心之觸等故。
既云繫屬於心。心王不自繫屬於心。
故心非心所。喻明如文。 ^628a4

△次約助事釋〔二〕初正釋。
orig::  ^628a22

心於所緣唯取總相〔至〕如畵師資作模填彩。
commentary::  ^628a24

合響　宗鏡第五十五卷云。
心所行相者。心取境之總相。
但總取而已。不更分別。
如言緣青。但總取青。
不更分別。心所於彼取總別相。
故說亦言。如畵師資作模填彩者。
師謂博士。資謂弟子。
如師作模畵形既已。
弟子填彩。彩於模填。
不離模故。如取總相。
著彩色時。令媚好出。
如亦取別相。心心所法取境亦爾。
識能了別事之總相。
不言取別相。以是主故。
若取別相。即心所故。 ^628a26

補遺　助成心事得心所名者。
瑜伽第一卷云。彼助伴者。
謂彼俱有相應諸心所有法。
所謂作意觸受想思。
及餘俱有相應諸心所有法。 ^628a42

△次引證〔二〕初證徧行別境〔二〕初證徧行。
orig::  ^628a48

故瑜伽說識能了別〔至〕此表心所亦緣總相。
commentary::  ^628b2

合響　即諸心所所取別相一句。
該貫上下五句。宗鏡第五十五卷云。
作意一法。獨能了別眾多別相。
由作意令心心所取境。
功力勝故。有此總取多法別相。
瑜伽論。以作意為初。
此論以觸為初。和合勝故。
各據一義。觸能取三。
謂可意不可意俱相違相。
受中攝受損益俱相違相。
想能了此言說因相者。
能取境分劑相故。
謂此是青非青等。
便起言說。故想之相。
言說因也。思了正因邪因俱相違等。
即是境上正邪等相。
業之因也〔文〕。此表心所亦緣總相者。
釋諸句中。此字義也。 ^628b4

△次證別境。
orig::  ^628b24

餘處復說欲亦能了〔至〕定慧亦了得失等相。
commentary::  ^628b26

△次例善等四位。
orig::  ^628b28

由此於境起善染等諸心所法皆於所緣兼取別相。
commentary::  ^628b30

音義　徧行別境。
既取境別相。由此例知。
餘善染等四位心所。
皆於所緣。兼取別相。 ^628b32

△次釋六位類別〔二〕初標列。
orig::  ^628b36

雖諸心所名義無異〔至〕如是六位合五十一。
commentary::  ^628b38

補遺　瑜伽第一卷云。
五十三心所可得。
謂作意等。乃至尋伺為後邊。
彼於八大隨外。又加邪欲邪勝解故。
成五十三。今論由別境中。
已有欲解。且通善染故。
沒邪欲邪勝解。只成五十一。 ^628b40

△次釋義〔二〕初明六位總名。
orig::  ^628b48

一切心中定可得故〔至〕於善染等皆不定故。
commentary::  ^628c2

△次辯種類差別。
orig::  ^628c4

然瑜伽論合六為五〔至〕由此五位種類差別。
commentary::  ^628c6

補遺　瑜伽合六為五者。
第一卷文中。貪恚無明慢見疑六種根惑之後。
即列小中大三隨故。
合根隨二類染法為一位也。
四一切者。謂一切性。
即善等三性。一切地。
為三界九地。一切時。
謂現在一切時。一切俱。
謂與八種識俱共相應。
五中徧行具四者。
以通三性。徧九地。
一切時起八識。皆共有故。
別境唯二者。唯通三性。
徧九地。而無一切時。
以四境各別起故。
無一切俱。以欲等不徧心故。
善唯一者。謂一切地。
俱通善故。三性相違。
無俱一切。十一數不同時而起。
故無時一切。有漏七八二識無之。
故無俱一切。染四皆無者。
謂不通善性。不徧地。
不同時起。八識無之。
不定唯一者。唯通三性。
於善染等性。皆不定故。
睡眠唯欲界有。尋伺不徧三界。
無一切地。不同時起。
無一切時。六識所專。
無俱一切。 ^628c8

△次廣釋三受相應〔二〕初未轉依〔二〕初明六識受俱不同
〔二〕初總標。
orig::  ^628c36

此六轉識易脫不定〔至〕皆領順違非二相故。
commentary::  ^628c40

音義　宗鏡第五十五卷云。
此六轉識易脫不定者。
以體皆易脫。恒不定故。
易脫是間斷轉變義。
不定是欣慼捨行互起故。
皆通三受。 ^628c42

△次別釋〔六〕初明三受相。
orig::  ^628c48

領順境相適悅身心〔至〕非逼非悅名不苦樂受。
commentary::  ^629a2

△二明三各分二。
orig::  ^629a4

如是三受或各分二〔至〕苦受亦由無漏起故。
commentary::  ^629a6

音義　分二中。有二種二。
謂身與心。并漏無漏。
問無漏聖法。永盡諸苦。
道滅所攝。云何亦通苦受耶。
釋云。良以修無漏者。
必須備歷艱辛。苦其心志。
然後方得。是以苦受。
由無漏而起。 ^629a8

補遺　清涼云。依色根生。
故名身受。意識中受。
從意根生。故名心受。 ^629a16

△三明三各分三。
orig::  ^629a20

或各分三謂見所斷〔至〕又學無學非二為三。
commentary::  ^629a22

補遺　分三中。有二種三。
初各分三。斷分別惑相應三受。
是見所斷。俱生惑相應三受。
是修所斷。與無漏相應三受。
是非所斷。次各通三位。
謂學位三受等。非二者。
謂非學非無學。即凡位。
或資糧加行內外凡也。 ^629a24

△四三總分四。
orig::  ^629a34

或總分四謂善不善有覆無覆二無記受。
commentary::  ^629a36

音義　謂樂受即善。
苦受即不善。不苦不樂。
即二無記。 ^629a38

△五三各分四〔三〕初標。
orig::  ^629a42

有義三受容各分四。
commentary::  ^629a44

音義　謂善心相應三受。
不善及二無記亦爾。 ^629a46

△次釋〔二〕初正釋。
orig::  ^629a48

五識俱起任運貪癡〔至〕彼皆容與苦根相應。
commentary::  ^629b2

音義　此中隨難別釋。
有覆無記。通苦受義。
謂五識俱及純苦趣中二類。
任運煩惱。以不發惡業故。
非是不善。是有覆無記所攝。
彼皆容與苦受相應。 ^629b4

△次引證〔二〕初瑜伽。
orig::  ^629b10

瑜伽論說若任運生〔至〕意地一切根相應。
commentary::  ^629b12

補遺　此瑜伽第五十九卷中文。
問是諸煩惱。幾與樂根相應。
乃至幾與捨根相應。
答若任運生一切煩惱。
皆於三受現行可得。
是故通一切識身者。
與一切根相應。不通一切識身者。
與意地一切根相應〔文〕。
今引此通證六識中。
有覆無記。通三受義。
一切識身。謂前五識。
即身受。意地為第六意識。
即心受。謂身心二受。
任運煩惱。與三受相應。 ^629b14

△次雜集。
orig::  ^629b28

雜集論說若欲界繫〔至〕所餘皆是有覆無記。
commentary::  ^629b30

音義　所餘謂欲界繫不發惡業者。
及上二界任運煩惱。
皆是有覆無記所攝。
此明煩惱。是二性攝。
雙證二性通三受。 ^629b32

△三結。
orig::  ^629b38

故知三受各容有四。
commentary::  ^629b40

音義　結意云。既通染二。
善淨可知。故知三受皆通四性。 ^629b42

△六總分五〔二〕初正分五。
orig::  ^629b46

或總分五謂苦樂憂喜捨〔至〕無分別故平等轉故。
commentary::  ^629b48

音義　先總標分五。
以樂分喜。苦分憂故。
三中下。別釋所由。
先明苦樂各分義。
逼悅身者。名苦名樂。
由無分別。是尤重故。
逼悅心者。名憂名喜。
由有分別。是輕微故。
有此相別。故各分二。
不苦不樂不分二者。
謂捨受非逼非悅。
於身於心。無別異相。
純無分別。無有重輕。
一味轉故。所以不分。 ^629c2

△次對六識〔二〕初適悅受。
orig::  ^629c14

諸適悅受五識相應〔至〕安靜尤重無分別故。
commentary::  ^629c16

音義　適悅受者。
領順益境。通情悅意故。
謂適悅受。若與五識相應。
恒名為樂。唯悅身故。
意識相應。有三種別。
若在欲界。及初禪二禪近分名喜。
在初二禪根本。名樂名喜。
在第三靜慮。若近分若根本。
俱名為樂。言近分者。
即未至地。謂將得根本。
而未至根本地也。
安靜尤重無分別者。
謂修第三禪時。厭離二禪之喜。
是浮動。是輕微。有分別故。
修第三禪時。若至未至。
皆安靜尤重。而無分別。
由其靜慮益深觸處。
無非樂境。故無分別。
近分根本者。如色界初禪有三。
謂梵眾梵輔大梵。
前二為近分。大梵名根本。
二禪有三。謂少光無量光光音。
三禪有三。謂少淨徧淨無量淨。
俱前二為近分。第三名根本。
近分者。於彼根本隣近。
將得未得故。根本者。
得此天根本收。廣如顯揚第二卷釋。 ^629c18

△次逼迫受〔二〕初標。
orig::  ^629c46

諸逼迫受。
commentary::  ^629c48

音義　逼迫受者。
領違損境。戕害身心故。 ^630a2

△次釋〔二〕初對五識。
orig::  ^630a4

五識相應恒名為苦。
commentary::  ^630a6

音義　以逼身故。
無分別故。不得名憂。
恒名為苦。 ^630a8

△次對第六〔二〕初標。
orig::  ^630a10

意識俱者。
commentary::  ^630a12

△次釋〔二〕初師唯憂〔三〕初立義。
orig::  ^630a14

有義唯憂逼迫心故諸聖教說意地慼受名憂根故。
commentary::  ^630a16

△次引證。
orig::  ^630a18

瑜伽論說生地獄中〔至〕一分鬼趣傍生亦爾。
commentary::  ^630a20

音義　先明地獄。
意地唯憂。異熟及異熟生。
義如前釋。苦憂相續者。
五識名苦。意地名憂。
逼迫無間。名曰相續。
又說尋伺憂俱者。
謂尋伺二唯意識有。
既與憂俱。故唯憂受。
一分下。例餘二趣。
一分者。謂一向受苦之一分也。 ^630a22

△三結況。
orig::  ^630a32

故知意地尤重慼受尚名為憂況餘輕者。
commentary::  ^630a34

音義　結意云。彼論既言苦憂相續。
又言尋伺憂俱。故知意地尤重。
尚名為憂。況餘趣輕者。
不名為憂乎。 ^630a36

△次師通二〔四〕初立義。
orig::  ^630a42

有義通二人天中者〔至〕純受尤重無分別故。
commentary::  ^630a44

音義　謂逼迫受意識俱者。
通苦憂二。若在人天。
恒名為憂。傍生鬼界。
名憂名苦。地獄唯苦。
梵音捺落迦。此云苦器。
即眾生受苦之器。
亦云泥梨耶。此翻無有。
謂彼獄中。無有義利故。
或翻人惡。謂惡人生彼處故。 ^630a46

△二引證〔三〕初證第六俱生煩惱通三受。
orig::  ^630b8

瑜伽論說若任運生〔至〕現行可得廣說如前。
commentary::  ^630b10

音義　廣說如前者。
應引前釋文云。不通一切識身者。
意地一切根相應。
以此證知。意俱逼迫。
容通苦受。 ^630b12

△次證第六俱生二見屬苦根。
orig::  ^630b18

又說俱生薩迦耶見〔至〕論說憂根非無記故。
commentary::  ^630b20

音義　彼論又說。
俱生身邊二見。唯有覆無記性所攝。
此俱下。釋此二見相應苦受。
定屬苦根。非憂根攝。
論說憂根非無記故。
意明。彼論所云身邊二見。
意識相應。唯無記故。
既與苦俱。故知意地亦通苦受。 ^630b22

△三證純苦趣中唯苦根〔三〕初引文。
orig::  ^630b32

又瑜伽說地獄諸根〔至〕純苦鬼界傍生亦爾。
commentary::  ^630b34

合響　此即瑜伽論第五十七卷。
建立二十二根中文。
論問。生捺落迦。成就幾根。
答八現行種子。皆得成就。
除三〔謂三無漏根〕所餘〔謂信等五根意根男女二根〕或成就。
或不成就。三約現行。
不成就約種子。或成就。
謂般涅槃法。或不成就。
謂不般涅槃法。餘三現行故不成就。
種子故成就。如生捺落迦趣。
於一向苦傍生餓鬼。
當知亦爾。若苦樂雜受處。
後三種亦現行成就〔文〕。
論文簡略難明。須先點示。
二十二根。及地獄有情。
幾根定是成就。幾根定不成就。
至下料簡文中。方易曉了。
二十二根者。謂五色根。
即眼耳鼻舌身。意根。
男女二根。命根。信進念定慧五根。
三無漏根。即未知欲知根。
已知根。具知根。并苦樂憂喜捨五受根。
論中言八現行種子皆得成就者。
即五色根為五。命根為六。
苦根為七。捨根為八。
餘三現行定不成就者。
即樂喜憂三根。略出論意如此。
下料簡中。二家所爭。
唯在七八二根。次師據論正義。
謂七八定是苦捨。
以顯唯苦之旨。初師欲成唯憂之宗。
自許意根憂根。為七八也。 ^630b36

△次釋成。
orig::  ^630c24

餘三定是樂喜憂根以彼必成現行捨故。
commentary::  ^630c26

音義　謂彼論云。
餘三不成就者。定是樂喜憂三根。
不成就也。無樂可知。
喜憂如下簡。言彼必成現行捨者。
標定彼獄第八根。
必現行捨也。 ^630c28

△三料簡〔二〕初正簡〔二〕初正對初師簡七八二根
〔二〕初簡意根〔二〕初師難捨根立意根為第七。
orig::  ^630c34

豈不容捨彼定不成寧知彼文唯說容受。
commentary::  ^630c38

合響　難意有二。
初謂地獄有情。唯是不可意境。
何容有捨。且彼論但云。
餘三不成。豈不容捨受。
定不成就。而必言樂喜憂耶。
次謂彼論八現行種子之言寬。
寧知彼文。唯說中容之捨受耶。
容受即捨受。瑜伽中每說捨受為容受故。
此初師雖難去捨根。
意立憂根。以當第八。
又若許第七是苦根。
則唯憂之宗不成故。
又自許意根。以當第七。 ^630c40

△次師破意根立捨根為第八。
orig::  ^631a6

應不說彼定成意根彼容六識有時無故。
commentary::  ^631a8

合響　意根謂總意根。
依現八識。以立其名故。
宗鏡云。唯取同時八識心王。
為意根處。後第七卷中。
明二十二根出體云。
意根總以八識為性。
彼容六識有時無故。
應定不成意根。此因初師。
以意代苦故。今直破意根。
是則第七仍成苦根。
苦根既立。彼唯憂。
宗旨自破。而捨根仍是第八。 ^631a10

△次簡憂根〔二〕初師縱許捨根為第七立憂根為第八。
orig::  ^631a22

不應彼論唯說容受〔至〕如何說彼定成八根。
commentary::  ^631a26

合響　難意亦云。
此初師意。欲還立意根。
仍救唯憂之旨故。
先奪難云。不應彼論。
唯說捨受。即說意根成就。
亦何傷理。何者。若是總意根。
可如所破。葢彼論二十二根中。
意根之言。通漫無別異因證成。
定是總意根。何妨定成就別意根耶。
次縱難云。又若彼論依捨受說。
然苦根終不成就。
何者。以苦根唯與前五識相應。
地獄五識。既有間斷。
如何有苦。是知縱成捨受。
數止有七。如何說彼定成八根。
故知第八定是憂根。 ^631a28

△次師奪破憂根為第八立苦根為第七。
orig::  ^631a46

若謂五識不相續故〔至〕死生悶絕寧有憂根。
commentary::  ^631a48

合響　若謂五識不相續故。
唯逼迫心。定說憂根為第八者。
然彼地獄。劇苦逼心。
忽生忽死。及悶絕時。
全無分別。寧有憂根。
故知唯以苦捨二根。
為彼第七第八。方與瑜伽論旨相符。 ^631b2

△次兼簡執喜根等為第八。
orig::  ^631b10

有執喜根為第八者〔至〕可有希求淫欲事故。
commentary::  ^631b12

音義　先例破喜根。
設執下。簡非男女二根。
先牒。形謂形勢。即男女根。
理亦下破。謂彼地獄形非定故。
惡業所招。容無形故。
彼由所造增上惡業。
令五根門受苦。是以定成眼等五根。
必有一形。於彼何用。
非於無間獄中。有希望淫欲事故。 ^631b14

△次結示〔二〕初正示。
orig::  ^631b24

由斯第八定是捨根〔至〕故餘三言定憂喜樂。
commentary::  ^631b26

音義　承上所簡。
既非意憂喜等諸根。
由斯第八定是捨根。
何者。七八二識。捨相應故。
地獄七八。恒相續故。
如極下例明。地獄中第七是苦根。
極樂即第三禪。餘並可知。 ^631b28

△次通妨。
orig::  ^631b36

餘處說彼有等流樂〔至〕無異熟樂名純苦故。
commentary::  ^631b38

音義　妨云。餘處說。
彼有等流樂。那言不成樂耶。
應知下。通云。應知彼依隨轉理說。
或通雜受處說。雜受處者。
如立世毗曇云。人養六畜飲飴溫清者。
在熱地獄得冷間。
在寒地獄得溫間。
此之溫冷。是異熟果。
果似前因。名等流樂。
是知雜受。可言有樂。
此言純苦。故不相違。
何者。無異熟樂。名純苦故。 ^631b40

△三通前引教〔二〕初正通所引〔二〕初諸教。
orig::  ^631c4

然諸聖教意地慼受〔至〕或隨轉門無相違過。
commentary::  ^631c6

音義　依多分說者。
天等五趣。唯惡趣純苦。
一分通苦根故。 ^631c8

△次瑜伽。
orig::  ^631c12

瑜伽論說生地獄中〔至〕亦爾者亦依隨轉門。
commentary::  ^631c14

△次重通教意〔二〕初約類。
orig::  ^631c16

又彼苦根意識俱者是餘憂類假說為憂。
commentary::  ^631c18

音義　又彼意俱苦根。
或是餘趣意俱憂根。
同類依類。假說非實憂根。 ^631c20

△次舉例〔二〕初正例。
orig::  ^631c24

或彼苦根損身心故〔至〕顯揚論等具顯此義。
commentary::  ^631c26

音義　謂彼地獄苦根。
由損心故。而亦名憂。
例如初二靜慮近分喜根。
由益身故。而亦名樂。 ^631c28

△次釋妨。
orig::  ^631c32

然未至地定無樂根說彼唯有十一根故。
commentary::  ^631c34

音義　難云。寧知是喜。
而亦名樂。豈不容彼定成樂根。
釋曰。然二近分。定無樂根。
以論說。彼唯有十一根故。
十一根者。謂眼等五根。
及意命苦憂喜捨六根也。 ^631c36

△四總結指廣。
orig::  ^631c44

由此應知意地慼受〔至〕恐文增廣故不繁述。
commentary::  ^631c46

△次明六識三受俱不俱〔二〕初師不俱。
orig::  ^631c48

有義六識三受不俱〔至〕心非一生滅無相違過。
commentary::  ^632a2

音義　先正釋。五俱下立難。
瑜伽下通妨。 ^632a4

△次師容俱。
orig::  ^632a6

有義六識三受容俱〔至〕由斯六識三受容俱。
commentary::  ^632a8

音義　先正釋。意不下通前立難意。
不定與五受同者。
謂意定不。與五識之受同故。
由斯下。結成此上二師所解義。
如三性文中。並可思凖。 ^632a10

△次已轉依。
orig::  ^632a16

得自在位唯樂喜捨諸佛已斷憂苦事故。
commentary::  ^632a18

△次廣釋六位心所別相〔五〕初徧行別境
〔三〕初攝前標問。
orig::  ^632a20

前所略標六位心所〔至〕且初二位其相云何。
commentary::  ^632a24

△次舉本頌答。
orig::  ^632a26

頌曰初徧行觸等〔至〕勝解念定慧所緣事不同。
commentary::  ^632a28

△三末論釋成〔二〕初徧行〔一〕初指前已釋。
orig::  ^632a30

論曰六位中初徧行心所即觸等五如前廣說。
commentary::  ^632a32

音義　指前初能變章中。
廣說觸等五所相應之義。
文在第三卷初。 ^632a34

補遺　第三卷初文中云。
其徧行相後當廣釋正指此中宗鏡云。
即四一切是所行所徧。
觸等五所。是能行能徧。
徧者是圓義。行者是遊履義。
緣境義。但取見分。
能緣四一切。不取內二分內二分但互相緣。
即不能外緣一切。
又若別境欲等五所。
有行非徧。行是能緣。
徧是所緣。即所樂等四境。
以四境不能令能緣欲等所徧緣故。
名有行非徧。 ^632a38

△次教理證成〔二〕初徵。
orig::  ^632b4

此徧行相云何應知。
commentary::  ^632b6

△次釋〔三〕初略標。
orig::  ^632b8

由教及理為定量故。
commentary::  ^632b10

補遺　此由小乘以別境五混為徧行。
今大乘以教理證成。
觸等是徧行。簡非欲等。 ^632b12

△次正釋〔二〕初引教〔二〕初釋〔二〕初證四種。
orig::  ^632b16

此中教者如契經言〔至〕由斯觸等四是徧行。
commentary::  ^632b18

音義　謂彼經言三和合位。
定生於觸。觸起必與受想思俱。
由觸等四心。起定有故。
是徧行。 ^632b20

△次證作意。
orig::  ^632b24

又契經說若根不壞〔至〕由此作意亦是徧行。
commentary::  ^632b26

音義　謂彼經言根境和合。
作意正起。方能生識故。
心起位必有作意。
餘經復言。若於此境起作意。
即於此境起了別。
顯是作意與心俱生。
恒共和合故。此作意。
亦是徧行。 ^632b28

△次結。
orig::  ^632b36

此等聖教誠證非一。
commentary::  ^632b38

△次引理。
orig::  ^632b40

理謂識起必有三和〔至〕無此隨一故必思。
commentary::  ^632b42

音義　謂根境識三和合。
定生於觸。而彼三和。
必由觸有無觸心等應不和合。
同觸一境故。必有觸作意引心取自所緣。
無此心應不觸自境故。
受令心等起歡慼捨不見有心。
無此三相中之隨一故。
必有受想。安自境分齊。
無此心。不取境分齊相故。
必有想思。令心取正因等相。
不見有心。無此隨一故。
必有思。 ^632b44

△三結證。
orig::  ^632c10

由此證知觸等五〔至〕餘非徧行義至當說。
commentary::  ^632c12

△次別境〔三〕初正釋體用〔三〕初釋別境通名。
orig::  ^632c14

次別境者謂欲至慧〔至〕於六位中次初說故。
commentary::  ^632c16

音義　謂別境五於六位中。
次初說故。簡非徧行所攝。 ^632c18

補遺　欲等以四境別故。
名為別境。定慧二同一所觀境。
有少分同故。言多分不同。 ^632c22

△次釋欲等別名〔五〕初釋欲〔二〕初明正義
〔二〕初略明。
orig::  ^632c26

云何為欲於所樂境希望為性勤依為業。
commentary::  ^632c30

音義　此出體用。
欲謂樂欲。於境希求冀望。
而為體性。精勤依此而生。
是其業用。 ^632c32

△次轉釋〔三〕初師約可忻釋〔三〕初正釋。
orig::  ^632c36

有義所樂謂可欣境於可欣事欲見聞等有希望故。
commentary::  ^632c38

音義　此師以可欣釋。
所樂謂唯於可欣順境。
則有欲起。非餘二境。 ^632c40

△次釋妨〔二〕初難。
orig::  ^632c44

於可厭事希彼不合望彼別離豈非有欲。
commentary::  ^632c46

音義　難云。於可厭事。
若未合時。希彼不合。
若已合時。望彼別離。
豈非有欲。 ^632c48

△次釋。
orig::  ^633a4

此但求彼不合離時可欣自體非可厭事。
commentary::  ^633a6

音義　釋意云。希彼不合者。
此但求彼不合之時。
謂有可欣自體可合望彼別離者。
此但求彼別離之時。
謂有可欣自體不離。
非謂求彼可厭之事。
而起希望。 ^633a8

△三簡示。
orig::  ^633a16

故於可厭及中容境〔至〕若不希望亦無欲起。
commentary::  ^633a18

音義　謂於可厭中。
容及不希望。則無欲起。
是故欲非徧行。 ^633a20

△次師約所求釋。
orig::  ^633a24

有義所樂謂所求境〔至〕若不希求亦無欲起。
commentary::  ^633a26

合響　此師以所求釋所樂。
謂於可欣可厭之境。
求合求離。則有欲起。
非中容境。及不希求故。
非徧行。 ^633a28

△三師約欲觀釋。
orig::  ^633a34

有義所樂謂欲觀境〔至〕由斯理趣欲非徧行。
commentary::  ^633a36

音義　此師以欲觀釋所樂。
一切事欲觀等者。
謂不簡境之欣厭中。
容但欲觀者。則有欲起。
不欲觀者。則全無欲由斯。
故知欲非徧行。上來三釋。
雖各應理。然淺深不同。
學者當以第三解為正。 ^633a38

△次斥異解〔二〕初敘。
orig::  ^633a46

有說要由希望境力〔至〕故經說欲為諸法本。
commentary::  ^633a48

音義　餘部以別境五亦大地攝。
所以有師作如是釋。
謂由樂欲希望境力。
諸心心所。方取所緣故。
心起時。定應有此。
所以欲是徧行。復引經證欲。
為諸法本故。 ^633b2

△次破〔三〕初正破。
orig::  ^633b10

彼說不然心等取境〔至〕由欲能生心心所故。
commentary::  ^633b12

音義　謂心等取境。
由於作意。非關樂欲。
是以經說。若根不壞境界。
現前作意正起。方能生識。
不說由欲生心等故。 ^633b14

△次例破。
orig::  ^633b20

如說諸法愛為根本豈心心所皆由愛生。
commentary::  ^633b22

音義　若由經說。
欲為諸法本。便言。
諸心心所。皆因欲起。
然經亦說。愛為諸法本。
豈心心所。皆由愛生。
彼既不然。此云何爾。 ^633b24

△三通經。
orig::  ^633b30

故說欲為諸法本者〔至〕故論說此勤依為業。
commentary::  ^633b32

音義　說欲所起一切事業。
此通三性說。或唯善欲能發四正勤。
助成一切善事。是為諸法。
以欲為本。 ^633b34

△二釋解〔二〕初明正義〔三〕初略明。
orig::  ^633b40

云何勝解於決定境印持為性不可引轉為業。
commentary::  ^633b42

音義　此出體用決定。
謂非猶豫。於決定境。
印可任持。而為自性他緣。
不可引誘轉改。而為業用。 ^633b44

△次轉釋。
orig::  ^633b48

謂邪正等教理證力〔至〕持由此異緣不能引轉。
commentary::  ^633c2

音義　謂依邪正教理。
明證之力故。於所取之境。
審決印持。由是異緣。
不能牽引。令移此義。
而起餘義。 ^633c4

△三簡示。
orig::  ^633c10

故猶豫境勝解全無〔至〕由斯勝解非徧行攝。
commentary::  ^633c12

音義　謂猶豫境及非審決。
全無勝解故。非徧行。 ^633c14

△次斥異解〔二〕初敘。
orig::  ^633c16

有說心等取自境時無拘礙故皆有勝解。
commentary::  ^633c18

音義　謂心等取境。
無拘礙者。由勝解力。
故是徧行。 ^633c20

△次破。
orig::  ^633c24

彼說非理所以者何〔至〕復待餘便有無窮失。
commentary::  ^633c26

音義　謂能不為礙者。
即所緣諸法所不被礙者即能緣心等。
能作勝增上緣。發起心等者。
根及作意。如是推求。
皆非勝解。若謂由此勝解。
彼根作意。方作勝緣。
發起心等者。理亦不然。
此應待餘有無窮失。 ^633c28

△三釋念〔二〕初明正義〔三〕初略明。
orig::  ^633c38

云何為念於曾習境令心明記不忘為性定依為業。
commentary::  ^633c40

音義　此出體用。
曾習簡非未受。謂於過境明審。
記憶不忘。而為自體。
等持所依。是其業用。 ^633c42

△次轉釋。
orig::  ^633c46

謂數憶持曾所受境令不忘失能引定故。
commentary::  ^633c48

音義　謂由念力數數憶持。
曾所受境。不忘失故。
定由此生。是為彼依。 ^634a2

△三簡示。
orig::  ^634a6

於曾未受體類境中〔至〕故念必非徧行所攝。
commentary::  ^634a8

音義　曾未受境。
及不明記。即全無念故。
非徧行體。境謂所受自體類境。
謂所受同類。 ^634a10

△次斥異解〔二〕初敘。
orig::  ^634a14

有說心起必與念俱能為後時憶念因故。
commentary::  ^634a16

音義　謂心起時。
必與念俱。何者由念於境明記。
能為後時憶念因故。 ^634a18

△次破。
orig::  ^634a22

彼說非理勿於後時〔至〕足為後時憶念因故。
commentary::  ^634a24

音義　若謂後時有憶念故。
前必有念。而為其因故。
是徧行攝者。勿可後時。
有癡信等。前亦有此。
而為因故。然前心等。
或想取境分齊勢力足為後時。
憶念之因。何要定執心起必與念俱。 ^634a26

△四釋定〔二〕初明正義〔三〕初略明。
orig::  ^634a34

云何為定於所觀境令心專注不散為性智依為業。
commentary::  ^634a36

音義　此出體用繫心所觀。
令心專注不散。而為定體。
智依此生。而為業用。 ^634a38

△次轉釋〔二〕初釋體用。
orig::  ^634a42

謂觀得失俱非境中〔至〕依斯便有決擇智生。
commentary::  ^634a44

音義　謂觀如理不如理。
及俱非境中。由定勢力。
令心專注。而不散亂。
依斯智生故。是彼依。 ^634a46

△次釋專注。
orig::  ^634b2

心專注言顯所欲住〔至〕前後境別應無等持。
commentary::  ^634b4

音義　心專注言。
謂表此心所欲住境。
此定令心。即便能住非唯一境。
而不遷移。若不爾者。
見道位中。歷觀上下。
苦等四諦。前後境別。
而不定一。既唯專注一境。
此位應無等持者乎故。
專注言非唯一境。 ^634b6

△三簡示。
orig::  ^634b16

若不繫心專注境位便無定起故非徧行。
commentary::  ^634b18

音義　簡意可知。 ^634b20

△次斥異解〔二〕初破徧行〔二〕初敘。
orig::  ^634b22

有說爾時亦有定起但相微隱。
commentary::  ^634b24

音義　設不繫心專注境位。
亦有定起。但相微隱。
而不昭著。非謂全無。 ^634b26

△次破。
orig::  ^634b30

應說誠言若定能令〔至〕作意令心取所緣故。
commentary::  ^634b32

音義　初句反顯其言之不誠。
若定下。牒執難破。
若謂定能令心和合趣境故。
是徧行攝者。理則不然。
三和合位。是觸作用。
非定因故。若執此定。
令心於自所緣。剎那不易故。
是徧行攝者。理亦不然。
一剎那心時之極促。
自無易義。非由定故。
若言由定力故。心取所緣故。
是徧行攝者。彼亦非理心取所緣。
由作意力。亦非定故。 ^634b34

△次破即心〔二〕初敘。
orig::  ^634b48

有說此定體即是心經說為心學心一境性故。
commentary::  ^634c2

音義　謂定體。即是心。
非別有體。何者經說。
三學以定為心學故。
又說。此定為心一境性故。 ^634c4

△次破。
orig::  ^634c8

彼非誠證依定攝心〔至〕如念慧等非即心故。
commentary::  ^634c10

音義　經謂。依定攝心故。
名心學。令心一境故。
名心一境性。非謂定體即心。
作如是說。根力下。
立比量顯有實體。
量云。定非即心根力覺道等。
道品攝故。如念慧等。 ^634c12

補遺　五根中有定根。
五力中有定力。七覺支中有定覺分。
八正道中有正定。
亦如念慧等。別有自體也。 ^634c20

△五釋慧〔二〕初明正義〔三〕初略明。
orig::  ^634c26

云何為慧於所觀境簡擇為性斷疑為業。
commentary::  ^634c28

音義　於所觀境。
簡別決擇。而為自體。
斷除猶豫。而為業用。 ^634c30

△次轉釋。
orig::  ^634c34

謂觀得失俱非境中由慧推求得決定故。
commentary::  ^634c36

音義　謂觀得等三種境中。
由慧推求。而得決定。
依斯永斷一切疑故。 ^634c38

△三簡示。
orig::  ^634c42

於非觀境愚昧心中無簡擇故非徧行攝。
commentary::  ^634c44

音義　謂於非所觀境。
及愚迷暗昧心中。
無決擇智。所以慧非徧行所攝。 ^634c46

△次斥異解〔二〕初敘。
orig::  ^635a2

有說爾時亦有慧起〔至〕對法說為大地法故。
commentary::  ^635a4

音義　有云。於非觀境。
及愚昧心中。亦有慧起。
但相微隱故似無耳。
例如纖細之物。為大器所受。
寧知是有。然不可謂無對法句。
證徧行攝。言對法者。
梵言阿毗達磨。此云對法。
通大小乘。此中意指小乘俱舍等論。 ^635a6

△次破。
orig::  ^635a16

諸部對法展轉相違〔至〕說十非經不應固執。
commentary::  ^635a18

音義　謂小乘諸部對法宗計各異。
展轉相違。初無準的。
汝等云何。執為定量。
此明其所引。非為誠證。
唯觸下。責其違經。 ^635a20

△三結示非徧行。
orig::  ^635a26

然欲等五非觸等故定非徧行如信貪等。
commentary::  ^635a28

音義　此總簡欲等。
非徧行攝故。以信等而為同喻。
立量可思。 ^635a30

△次現起分位〔二〕初師定俱起。
orig::  ^635a34

有義此五定互相資隨一起時必有餘四。
commentary::  ^635a36

音義　此師釋義。
意顯欲等五法。行相無違。
且互相資故。五中隨起一法。
定與餘四俱起。 ^635a38

△次師不定俱〔二〕初總明不定。
orig::  ^635a42

有義不定瑜伽說此〔至〕所緣能緣非定俱故。
commentary::  ^635a44

音義　謂此欲等起位。
不定四一切中。無後二故。
無後二者。謂一切時一切俱。
意明此五。既非一切時。
有及八識俱。故知欲等起時不定。
又說下重證不俱。
謂所緣境非決定俱能緣。
亦非恒相應故。非定俱起。 ^635a46

△次別申正釋〔二〕初明起位〔二〕初別明
〔五〕初起一。
orig::  ^635b8

應說此五或時起一〔至〕謂不專注馳散推求。
commentary::  ^635b10

音義　起一者。謂所樂起欲決定起解曾習起念所觀起定謂愚昧下。
明於所觀。有定無慧之義。
彼加下通妨。謂有難云。
觀者觀察。即簡擇義愚昧心中。
既無簡擇。云何說彼緣所觀境耶。
通意云。謂彼愚昧之人。
雖在定中有定無慧。
然於加行。少有聞思之慧。
今依加行時。少有慧義。
故說等持緣所觀境。
或依下又一釋於所觀境。
多分定慧。俱有少分。
有定無慧。今依多分故。
說等持緣所觀境。
如戲忘下。引事證知。
此天即欲界所攝。
或於下。明於所觀。
有慧無定。 ^635b12

△二起二。
orig::  ^635b32

或時起二謂於所樂〔至〕起定及慧合有十二。
commentary::  ^635b34

音義　起二者。或於所樂決定二境。
起欲勝解。或於所樂。
曾習二境。起欲及念。
或於所樂所觀二境。
起欲與定。或於所樂所觀二境。
起欲并慧。或於決定曾習二境。
起勝解念。或於決定所觀二境。
起勝解定。或於決定所觀二境。
起勝解慧。或於曾習所觀二境。
起念與定。或於曾習所觀二境。
起念及慧。或於所觀一境。
雙起定慧。如是合有十個二。 ^635b36

△三起三。
orig::  ^635c2

或時起三謂於所樂〔至〕起念定慧合有十三。
commentary::  ^635c4

音義　或起三者。
謂於所樂決定曾習三境。
起欲解念。或於所樂決定所觀三境。
起欲解定。或於所樂決定所觀三境。
起欲解慧。或於所樂曾習所觀三境。
起欲念定。或於所樂曾習所觀三境。
起欲念慧。或於所樂所觀二境。
起欲定慧。或於決定曾習所觀三境。
起解念定。或於決定曾習所觀三境。
起解念慧。或於決定所觀二境。
起解定慧。或於曾習所觀二境。
起念定慧。如是合有十個三。 ^635c6

△四起四。
orig::  ^635c22

或時起四謂於所樂〔至〕起後四種合有五四。
commentary::  ^635c24

音義　起四者。或於所樂決定曾習所觀四境。
起欲解念定。或於此四境。
起欲解念慧。或於所樂決定所觀三境。
起欲解定慧。或於所樂曾習所觀三境。
起欲念定慧。或於決定曾習所觀三境。
起解念定慧。如是合有五個四。 ^635c26

△五起五。
orig::  ^635c36

或時起五謂於所樂決定曾習所觀境中俱起五種。
commentary::  ^635c38

△次總結。
orig::  ^635c40

如是於四起欲等五總別合有三十一句。
commentary::  ^635c42

音義　此總結句數。
俱起五種。總為一句。
別者起一有五句。
二三各有十句起。
四亦五句故。合有三十一句。 ^635c44

△次明不起。
orig::  ^636a2

或有心位五皆不起〔至〕及藏識俱此類非一。
commentary::  ^636a4

音義　於非所樂等四境及率爾墮心并藏識相應。
如是等位五。皆不起。
其類非一。 ^636a6

△三諸門分別〔三〕初諸識相應門〔二〕初後三識。
orig::  ^636a10

第七八識此別境五〔至〕依轉未轉皆不遮故。
commentary::  ^636a12

音義　隨位有無如前說者。
謂第七識。於未轉依。
唯有一慧。第八全無。
若已轉依。皆具五種。
第六意識。已轉未轉諸位。
皆容此五俱起。諸聖教中。
皆不遮故。 ^636a14

△次前五識〔二〕初師無五。
orig::  ^636a22

有義五識此五皆無〔至〕不能推度無簡擇故。
commentary::  ^636a24

音義　此師謂前五識無別境。
五釋義。如次可知。 ^636a26

△次師有五〔二〕初未轉依位容有。
orig::  ^636a28

有義五識容有此五〔至〕餘三准此有慧無失。
commentary::  ^636a30

音義　護法正義。
謂五識容有欲等五俱。
雖無下如次釋成。
遮等引故。等者。先有問曰。
論說。五識自性散動。
何得有定故。釋云。
遮等引故等。然等引等持。
准清凉鈔。釋云。梵音三摩#CB00647;提。
此云等持。唯局有心。
而通散心。梵語三摩呬多。
此翻等引。通於有心。
及與無心。謂離沉掉。
名之為等引。生功德。
名之為引論。主意明遮有心。
及與無心。引生功德之定故。
說自性散動。非遮有心。
散心之定。作如是言。
故知。五識容有定俱。
由此下引證。眼等有慧謂聖教說六神通中。
天眼天耳二通。即是二識相應之智。
眼耳二識。既有慧俱。
餘三准此。有慧無失。 ^636a32

△次已轉依位定有。
orig::  ^636b10

未自在位此五或無〔至〕五識皆有作事智故。
commentary::  ^636b12

音義　謂自在位。
如來五識。一一皆與欲等五俱最極增上。
而非微劣。釋義易了。 ^636b14

△次諸受相應門〔二〕初徵。
orig::  ^636b18

此別境五何受相應。
commentary::  ^636b20

△次釋〔二〕初師有相應不有相應。
orig::  ^636b22

有義欲三除憂苦受〔至〕以審決等五識無故。
commentary::  ^636b24

音義　謂欲唯樂喜捨。
三受相應。除憂苦受。
餘四通喜等四受。
唯除苦受。此釋即前解五識無欲等初師也。 ^636b26

△次師一切五受相應。
orig::  ^636b32

有義一切五受相應〔至〕由斯欲等五受相應。
commentary::  ^636b34

音義　初句總標欲等五受相應。
論說憂根下。釋欲有憂。
純受下。釋欲有苦。
論說貪愛下。雙證憂苦與欲俱。
苦根既下。釋勝解等四。
與苦相應。通餘喜等。
準前釋。由斯下結。 ^636b36

△三結例餘諸門。
orig::  ^636b44

此五復依性界學等諸門分別如理應思。
commentary::  ^636b46

音義　性謂善不善等。
界謂欲界色界等。
學謂學無學等。此五既具四一切中。
初二一切。是則三性。
三界皆通。又第六識依轉未轉。
皆不遮故。則知學等位中應有如是等類例推可知。
成唯識論音響補遺卷第五
w::  ^636b48

音釋
note:: 麤 ^636c14

〔倉胡切音粗〕。翻
〔孚艱切音幡〕。纏
〔呈延切。音蟬。繞也〕。
 #CB15151;
〔呼昏切。音昏。心不明也〕。
創 ^636c16

〔楚浪切。瘡去聲。始造也〕。
潤
〔儒順切。音閏。濕潤又澤也〕。
呬
〔虗器切。音戲〕。填
。慼 ^636c18

〔七迹切。音戚。痛也〕。
艱
〔居顏切。音姦。難治也〕。
戕
〔慈良切。音牆。傷也。
殘也〕。飴 ^636c20

〔延知切。音夷〕。慼
〔倉歷切。憂也〕。伺
〔息利切察也〕。掉
〔徒吊切。迢去聲。搖動也〕。
 ^636c22
