
other:: 
pin:: 大方廣佛華嚴經疏卷第十三〔入第六經下半〕
other:: 清涼山沙門　澄觀　述
author:: 晉水沙門　〔淨源〕　錄疏注經
commentary:: 
△七、西南方十事初定方所
orig::  ^702a25

此華藏世界，海西南方。
commentary::  ^702a27

△二明土海
orig::  ^702a29

次有世界海，名日光徧照。
commentary::  ^702a31

△三、辨世界
orig::  ^702a33

彼世界種中，有國土名師子日光明。
commentary::  ^702a35

△四、彰佛名
orig::  ^702a37

佛號：普智光明音。
commentary::  ^702a39

△五主菩薩。
orig::  ^702a41

於彼如來大眾海中，有菩薩摩訶薩，名：並華光#CB08504;髻。
commentary::  ^702a43

△六、眷屬數。
orig::  ^702a45

與世界海微塵數諸菩薩俱。
commentary::  ^702b2

△七、至佛所
orig::  ^702b4

來詣佛所。
commentary::  ^702b6

△八興。供雲：
orig::  ^702b8

各現十種眾妙莊嚴寶蓋雲〔至〕悉徧虗空而不散滅。
commentary::  ^702b10

△九、申禮獻供。
orig::  ^702b12

現是雲已，向佛作禮，以為供養。
commentary::  ^702b14

△十化座安坐
orig::  ^702b16

即於西南方各化作〔至〕於其座上結加趺坐。
commentary::  ^702b18

△八、西北方十事初定方所
orig::  ^702b20

此華藏世界，海西北方。
commentary::  ^702b22

△二明土海
orig::  ^702b24

次有世界海，名寶光照耀。
commentary::  ^702b26

△三、辨世界
orig::  ^702b28

彼世界種中，有國土名眾香莊嚴。
commentary::  ^702b30

△四、彰佛名
orig::  ^702b32

佛號：無量功德海光明。
commentary::  ^702b34

△五主菩薩。
orig::  ^702b36

於彼如來大眾海中〔至〕名無盡光摩尼王。
commentary::  ^702b38

△六、眷屬數。
orig::  ^702b40

與世界海微塵數諸菩薩俱。
commentary::  ^702b42

△七、至佛所
orig::  ^702b44

來詣佛所。
commentary::  ^702b46

△八興。供雲：
orig::  ^702b48

各現十種一切寶圓滿光雲〔至〕悉徧虗空而不散滅。
commentary::  ^702c2

△九、申禮獻供。
orig::  ^702c4

現是雲已，向佛作禮，以為供養。
commentary::  ^702c6

△十化座安坐
orig::  ^702c8

即於西北方各化作〔至〕於其座上結加趺坐。
commentary::  ^702c10

△九、下方十。初、定方所。
orig::  ^702c12

此華藏世界海下方。
commentary::  ^702c14

△二明土海
orig::  ^702c16

次有世界海，名：蓮華香妙德藏。
commentary::  ^702c18

△三、辨世界
orig::  ^702c20

彼世界種中，有國土名寶師子光明照耀。
commentary::  ^702c22

△四、彰佛名
orig::  ^702c24

佛號：法界光明。
commentary::  ^702c26

△五主菩薩。
orig::  ^702c28

於彼如來大眾海中，有菩薩摩訶薩，名：法界光#CB08504;慧。
commentary::  ^702c30

△六、眷屬數。
orig::  ^702c32

與世界海微塵數諸菩薩俱。
commentary::  ^702c34

△七、至佛所
orig::  ^702c36

來詣佛所。
commentary::  ^702c38

△八興。供雲：
orig::  ^702c40

各現十種一切摩尼藏光明雲〔至〕而不散滅。
commentary::  ^702c42

△九、申禮獻供。
orig::  ^702c44

現是雲已，向佛作禮，以為供養。
commentary::  ^702c46

△十化座安坐
orig::  ^702c48

即於下方各化作寶#CB08504;燈，
〔至〕於其座上結加趺坐。
commentary::  ^703a2

△十、上方十。初、定方所。
orig::  ^703a4

此華藏世界海上方。
commentary::  ^703a6

△二明土海
orig::  ^703a8

次有世界海，名：摩尼寶照耀莊嚴。
commentary::  ^703a10

△三、辨世界
orig::  ^703a12

彼世界種中，有國土名無相妙光明。
commentary::  ^703a14

△四、彰佛名
orig::  ^703a16

佛號：無礙功德光明王。
commentary::  ^703a18

△五主菩薩。
orig::  ^703a20

於彼如來大眾海中〔至〕名無礙力精進慧。
commentary::  ^703a22

△六、眷屬數。
orig::  ^703a24

與世界海微塵數諸菩薩俱。
commentary::  ^703a26

△七、至佛所
orig::  ^703a28

來詣佛所。
commentary::  ^703a30

△八興。供雲：
orig::  ^703a32

各現十種無邊色相寶光#CB08504;雲
〔至〕而不散滅。
commentary::  ^703a34

△九、申禮獻供。
orig::  ^703a36

現是雲已，向佛作禮，以為供養。
commentary::  ^703a38

△十化座安坐
orig::  ^703a40

即於上方各化作〔至〕於其座上結加趺坐。
commentary::  ^703a42

十方化座體相各異，而皆同名蓮華藏師子之座者，師子之義已見上文。
蓮華藏言通有三意：一、約菩薩，表含藏開敷故；
二、約所詮，將說依報故；三、約諸會，通顯華嚴故。
上下還於本方坐者，佛圓迴身皆見面故，異於餘宗但八方故。 ^703a44

△三、總結。
orig::  ^703b4

如是等十億佛剎微塵數〔至〕於其座上結加趺坐。
commentary::  ^703b6

△文有其八：一、略示前文，云如是等。
二、總明海數，謂十億剎塵以上來所列，
是華藏鄰次之海口，光各照一億十方，故有十也。
上二段，前別中所無。
三、結主。四、結伴。五、結來至。
六、結興供。七、結禮獻。
八、結安坐。既為總結，故闕定方。
已至會中，故闕初海等三事。 ^703b8

△二、現自在用，即為歎德。
謂塵塵近佛，念念益生。
文有其八：一、明諸菩薩毛孔現光。
orig::  ^703b18

如是坐已，其諸菩薩〔至〕一切寶種種色光明。
commentary::  ^703b22

△二、光現菩薩。
orig::  ^703b24

一一光中悉現十世界海〔至〕皆坐蓮華藏師子之座。
commentary::  ^703b26

△三、菩薩入塵。
orig::  ^703b28

此諸菩薩悉能徧入一切法界諸安立海所有微塵。
commentary::  ^703b30

略有二義：一、一切施設依正等塵，一一稱真故；
二、約觀心，眾生意識所緣即是法界，例依名相分別而轉，
是謂安立，妄故為塵；體皆可依，是名大剎；
皆有覺性，是曰如來。
此明菩薩證入眾生性海。 ^703b32

△四、塵含廣剎。
orig::  ^703b38

彼一一塵中，皆有十佛世界微塵數諸廣大剎。
commentary::  ^703b42

△五剎有如來。
orig::  ^703b44

一一剎中，皆有三世，諸佛世尊。
commentary::  ^703b46

隨世俗故，說有三世；全稱性故，並在塵中。
△六、菩薩往供。
orig::  ^703b48

此諸菩薩，悉能徧往，親近供養。
commentary::  ^703c4

通財及法。
△七、助佛揚化。
orig::  ^703c6

於念念中以夢自在〔至〕隨眾生心悉令開悟。
commentary::  ^703c8

△八所化成益
orig::  ^703c10

念念中一一國土〔至〕廣大願海生如來家。
commentary::  ^703c12

於中，賢首對前開悟，以三義釋之：初、別配釋，
謂以前十法門對後所成十益，一門得其一益。
二、三前却，餘並如次。
一、以夢自在門，夢中警覺造惡眾生，令得斷惡免苦益故。
二、以菩薩行門，令入正定。
三、以現諸天歿生門，令生天受樂，以放逸則歿，剋念便生故。
上三人、天乘。四、以動剎現無常令厭，以歎佛神變令欣，成二乘益。
下皆大乘。五、以嚴剎大願，令修福求向。
六、以攝生言辭，令發大心，以佛音聲即同體大悲故。
七、以佛雲雨法，令入菩薩不退之位。
已上三位，在地前三賢。
八、以照徧滿法界土及神變，令得初地已上智眼見平等法。
九、以佛普現徧法界解脫力，令得八地已上大力、
大願、無盡智、淨國土益。
十、以普賢建道場，令住佛果大願海。
言生如來家者，入佛果位故生，非是初地已上生佛家也。
二、圓通者，此上十法，於此十益，一一徧通。
謂或一法成十益，或十法成一益，如是互徧，無所障礙。 ^703c14

三各別者，謂前十法門各自開悟世界海微塵數眾生，此以法無益。
後十益但言須彌塵數，不言剎塵之國，則是己身以人為益。
既各別釋，則夢自在門亦顯一切皆如夢，
故延促等無礙，故云自在。
餘並可知。 ^703c46

此上菩薩法化，始從放光，終於得益，順數八段，
逆推十二，重疊無盡。
一、其十須彌塵數眾生得益方在一國，
餘一切土皆爾，故云一一國各各令等也。
二、此一切土益在一念時中，餘一切念時皆爾，故云念念中也。
三、如是念念之益方是一法門所開悟，一一法門皆爾。
四、彼多法門方是一念所用，餘念念所用法門亦爾。
五、彼多念法門方論一廣剎，如一廣剎，如是十剎塵數廣剎皆爾。
六、彼多廣剎方論一塵內，如一塵，一切安立中諸塵亦然。
七、如上諸塵方是一安立海，如一安立海，徧法界諸安立海亦然。
八、徧法界安立海中業用方是一化菩薩所化，
如一化菩薩，十世界海化菩薩一一皆然。
九、諸化菩薩方是一光所現，如一光，一一光亦然。
十、彼十剎塵數光明方是一毛孔現，如一毛孔，徧身一一毛孔皆然。
十一、彼徧身毛孔方是一菩薩，如一菩薩，
有如是十億佛剎微塵數箇世界海微塵數菩薩，有如是孔皆爾。
十二、上來所明十一重作用方論來此一會，
如此一會，於餘佛會亦復如是。
此後一段偈文具之。 ^704a6

又上十二重，一一開之為二，便成二十四重。
且如一念望一切念，即是二義，類例相似，合之為一。
餘十一重，準此思之。
如是重疊無盡，各周法界，唯智頓觀，非心識境。
華嚴、海會，大用皆然。
三、光聲自述。前既光聲召命，今亦光聲自述。
菩薩位極，用窮深廣，若非自述，時眾難知。 ^704a42

△十頌分二：初一、總明兼陳說處。
orig::  ^704b6

爾時，諸菩薩光明中同時發聲，說此頌言： ^704b8

諸光明中出妙音〔至〕能入菩提之妙道。
commentary::  ^704b10

△二、別顯德用殊勝三：初、通顯體用自在。
orig::  ^704b12

劫海修行無厭倦〔至〕佛子善入斯方便。
commentary::  ^704b14

悲智相導度，眾生而不疲。
orig::  ^704b16

盡諸劫海修方便〔至〕而恒說彼性寂滅。
commentary::  ^704b18

空有雙觀，入法門而常寂。
orig::  ^704b20

三世諸佛所有願〔至〕而為自行清淨業。
commentary::  ^704b22

物我無滯，故化他而自淨。
△二、別敘前現自在與前影略。
orig::  ^704b24

一切諸佛眾會中〔至〕入彼如來寂滅法。
commentary::  ^704b28

身徧十方，智觀寂滅，即顯不唯來此會也。
orig::  ^704b30

一一光明無有邊〔至〕見諸菩薩所行境。
commentary::  ^704b32

身光普入，智眼徧觀。
orig::  ^704b34

菩薩能住一毛端〔至〕是其清淨方便地。
commentary::  ^704b36

住一毛端，徧動諸剎，況乎於上，處寶蓮華。
orig::  ^704b38

一一塵中無量身〔至〕獲無礙意莊嚴者。
commentary::  ^704b40

塵塵多身，門門化異，舉一歿生門，可以例諸。
orig::  ^704b42

三世所有一切劫〔至〕證明法性無礙者。
commentary::  ^704b44

念劫無礙，結由證深。
念劫既融，故於念念能作法性。
無礙者，分與無分皆無礙故。
謂證理不唯無分，故在一切處而全在此一法。
一切法亦然，各有四句。
身等不唯分，故常在此而無在。
思之。 ^704b46

△後一偈結廣有歸。
orig::  ^704c4

普賢勝行皆能入〔至〕諸光明中大音吼。
commentary::  ^704c8

普賢勝行皆入，非獨向來所陳，故能光中演斯自在。 ^704c10

△四、現瑞表說。上所現相，但召有緣。
眾集將陳，故重現斯瑞。
瑞文有三：初、光示法主，二、現華表義，三、現眾表教。
法籍人弘，故先明主。
義為教本，故在教前。
初文分六：初意。
orig::  ^704c12

爾時世尊欲令一切菩薩〔至〕無邊境界神通力故。
commentary::  ^704c20

△二體。
orig::  ^704c22

放眉間光。
commentary::  ^704c24

眉間者，表離二邊故。
於體不計有無二邊，於義不著常無常等諸法相邊，
於行不習苦樂二邊，於道不住邪正二邊，
於人不執因果二邊，於教不說世出世二邊，
於諦不見真俗二邊，於化不定權實二邊，是故為眾放眉間光。 ^704c26

△三名
orig::  ^704c34

此光名：一切菩薩智光明普照耀十方藏。
commentary::  ^704c36

上句令得能知智也，下句令照所知境也。
藏有三義：一、智光，含德無盡故；二、以十方剎海各於塵內重含諸剎故；
三、亦通於五藏，以言智光故。
照初二藏，令菩薩證；照次二藏，令菩薩成。
證則得於涅槃，成則得於菩提。
照第五藏，令化令淨。
三中，後二如下業中。 ^704c38

△四相
orig::  ^704c48

其狀猶如寶色燈雲。
commentary::  ^705a2

謂色如燈雲，猶日月洞照，周徧潤澤，雨法雨故，如相海品。 ^705a4

△五、展即光業用五：初、所照分齊。
orig::  ^705a6

徧照十方，一切佛剎。
commentary::  ^705a8

△二、光現依正。
orig::  ^705a10

其中國土，及以眾生，悉令顯現。
commentary::  ^705a12

△三動其剎網。
orig::  ^705a14

又普震動諸世界網。
commentary::  ^705a16

以諸世界重疊影現，交互相當猶如網孔。
△四、塵現如來。
orig::  ^705a18

一一塵中，現無數佛。
commentary::  ^705a22

△五、隨機雨法。
orig::  ^705a24

隨諸眾生性欲不同〔至〕普賢菩薩道場眾會。
commentary::  ^705a26

略舉三法，皆下所顯：初、法輪雲，示其所行；
二、出離雲，示其所度；三、大願雲，示說法主，
謂將說普法，令知法主大願普周剎塵內故。 ^705a28

△六收
orig::  ^705a32

作是事已，右繞於佛，從足下入。
commentary::  ^705a34

示有終歸也。證從佛流，眉間出光。
修因順果，故須右繞。
自下升高，故從足入。
履佛所行，方證入故。 ^705a36

△二、現華表義二：初、總標華現。
orig::  ^705a38

爾時，佛前有大蓮華忽然出現。
commentary::  ^705a42

為座所現中方眾故，通表所詮佛華嚴故，
別表華藏佛所淨故，故於佛前出此蓮華。
既通表華嚴，亦具同時具足等十門及教義等，而其本意正表義耳。
忽然現者，依理起事難測量故。 ^705a44

△二、顯具德嚴二：初、標十種。
orig::  ^705b2

其華具有十種莊嚴，一切蓮華所不能及。
commentary::  ^705b6

先標十種，顯德無盡。
△二、別列十句。初、體備眾德。
orig::  ^705b8

所謂眾寶間銷以為其莖〔至〕妙網覆上光色清淨。
commentary::  ^705b10

蓮子住處有含藏之義，故名為藏，表示法門一含一切，華藏之名由此而立。 ^705b12

△二、妙用自在
orig::  ^705b14

於一念中示現無邊諸佛〔至〕一切菩薩所修行願。
commentary::  ^705b16

一念況多。摩尼寶王。
即前藏體。影現佛身。
即依正無礙。既發多聲。
聲皆演法。 ^705b18

△三、現眾表教三：初、現眾時。
orig::  ^705b20

此華生已，一念之間。
commentary::  ^705b24

言一念者，華生無間，表教義相應。
△二、現眾處。
orig::  ^705b26

於如來白毫相中。
commentary::  ^705b28

表教從所證淨法界所流，為眾教源，如白為色本。 ^705b30

△三、正明眾現三：初、主屬齊現。
orig::  ^705b32

有菩薩摩訶薩名一切法勝音〔至〕俱時而出。
commentary::  ^705b34

徧詮諸法，故云一切。
所詮圓滿，是曰勝音。
圓教法門必攝眷屬，故下文云：世界海微塵數修多羅以為眷屬。
權實無礙，故曰俱時。 ^705b36

△二、申敬就座
orig::  ^705b40

右繞如來經無量帀〔至〕各於其上次第而住。
commentary::  ^705b42

主伴雖殊，並修因須果，故右繞如來。
文義相隨，故依華坐。
正助不等，臺鬚有差。
上義依理明，故忽然而現。
今教由人立，故眾從佛流，亦如涅槃從牛出乳。 ^705b44

△三、彰其德業。
orig::  ^705c2

其一切法，勝音菩薩。
commentary::  ^705c4

主教是宗，故偏難至。
文有十句，略為二解：一、豎配十地，明比普攝十地功德，一句一地。
orig::  ^705c6

了深法界，生大歡喜。
commentary::  ^705c10

初地歡喜，得智證如。
orig::  ^705c12

入佛所行智，智無疑滯。
commentary::  ^705c14

二、地性戒是佛所行。
orig::  ^705c16

入不可測，佛法身海。
commentary::  ^705c18

三地多聞，入法身海。
orig::  ^705c20

往一切剎，諸如來所。
commentary::  ^705c22

四行道品，善友是依。
orig::  ^705c24

身諸毛孔，悉現神通。
commentary::  ^705c26

五地雙行，現通利物。
orig::  ^705c28

念念普觀，一切法界。
commentary::  ^705c30

六、觀法界般若現前。
orig::  ^705c32

十方諸佛，共與其力。
commentary::  ^705c34

七，功用已絡所佛與力。
orig::  ^705c36

令普安住，一切三昧。
commentary::  ^705c38

八，無住無動住三昧心。
orig::  ^705c40

盡未來劫，常見諸佛，無邊法界，功德海身。
commentary::  ^705c42

九、為法師見無邊法。
orig::  ^705c44

乃至一切，三昧解脫，神通變化。
commentary::  ^705c46

十、具於大盡三昧等圓。
初地尚攝諸地功德，況於後後不具前前？ ^705c48

二橫就極位釋：一理智了真，二量智入行，
三證窮法身，四常觀受用，五毛現神變，
六念觀法門，七外感佛加，八內安深定，
九豎見來際，十橫無不圓。
故此十句攝為五對，若橫若豎能詮必具，故為二釋。
五稱揚佛德，既現既至任力稱揚，自申罔極之情，顯佛無涯之德。
文分為二：初一眉間菩薩讚，後十十方菩薩讚。
新眾纔集佛便現瑞，文不累書故編成。
次以讚德相類結集併之一處，乘現勝音之次，
先舉勝音之偈，後十菩薩即如次十方。
昔人不曉斯文，便將後十為勝音眷屬，
非唯章疏之失，亦乃翻譯有違。
何者？且眉間出眾即主伴皆讚，十方來眾寂無一言，主伴禮儀一何疎索？
況準法界品例，來者皆有讚辭，細尋菩薩之名，
與前十方如次相似，但由譯人不審，致令名小乖差，至下文中一一對辨。 ^706a2

△今初、勝音文分二：初、說偈儀。
orig::  ^706a30

即於眾中承佛威神，觀察十方而說頌曰：
commentary::  ^706a34

△二、正說偈。然偈中總相讚佛，亦含諸問，思之可知。
十頌分三：初、直就佛歎，皆歎如來體用無礙。
於中，初不動本而周徧。
orig::  ^706a36

佛身充滿於法界〔至〕而恒處此菩提座。
commentary::  ^706a42

十身圓融，徧四法界。
△二、不壞小相而廣容。
orig::  ^706a44

如來一一毛孔中〔至〕如是普周於法界。
commentary::  ^706a46

上則事如理故，此則事含理故。
前一偈半，一毛攝三世間。
後半類餘，謂徧法界內皆有佛身，無有一毛不含剎海。
又一毛表解脫門，諸佛菩薩智所住故。
現多剎海者，門門皆見淨土因。 ^706a48

△二、約眾歎佛者，聖賢輔翼，顯主勝故。
六偈總明主伴皆徧。
二。 ^706b6

初二，總身總相徧。
orig::  ^706b8

一一剎中悉安坐〔至〕乃至法界咸充徧。
commentary::  ^706b12

△二、有四偈：總、身、徧、別。
orig::  ^706b14

法界微塵諸剎土〔至〕法界周流無不徧。
commentary::  ^706b16

既微細難思，故唯普智方知，普行方立。
△三、一偈雙結主伴。
orig::  ^706b18

一切剎土微塵數〔至〕各雨法雨稱其心。
commentary::  ^706b22

△第二、十方菩薩讚德十：初、東方二：初、說偈儀。
orig::  ^706b24

爾時眾中復有菩薩〔至〕觀察十方。
而說頌曰：
commentary::  ^706b26

言眾中者，大眾海中前列名處，名觀察勝法蓮華幢。
幢相高出，王是超勝，此喻相似。
光慧即是所喻幢體。 ^706b28

△二、正說偈讚佛。
真、應二身，密答佛地，如來智等攝佛地故。
十頌分二：初三讚真，後七讚應。
讚真必體、用雙美，讚應唯約用明。
欲顯門差，實非體外。
今初，分三：初一讚智身，次一讚法身，後一雙結。
智含四智，法即法界，五法具矣。
初讚智身。
orig::  ^706b32

如來甚深智，普入於法界，能隨三世轉，與世為明導。
commentary::  ^706b42

上半正體證真，下半後起隨俗。
又句各一智：初句大圓鏡智，行相深細故；
次句平等性智，自他平等即法界故；次句妙觀察智，
於自共相無礙轉故；末句成所作智，成就利他導世事故。 ^706b44

△二、讚法身。
orig::  ^706c2

諸佛同法身，無依無差別，隨諸眾生意，令見佛色形。
commentary::  ^706c4

上半體相皆同，同有二義：一、本性法身體同，
言無依者，無住本故；無差別者，體無二故。
二、已證法身相同，力、無畏等皆無異故。
此則無礙慧身，不依一切，離諸分別，是無差別。
下半用同，能現、能生身土智影皆無二故，
即法身無色，應物現形。 ^706c6

△三、雙結。
orig::  ^706c14

具足一切智，徧知一切法，一切國土中，一切無不現。
commentary::  ^706c16

上半結智，上句根本，下句後得。
下半結法，但舉其用，體通上下，以智契如故。
金光明說：如如及如如，智為法身故。 ^706c18

△二、讚應三：初、隨樂現應。
orig::  ^706c22

佛身及光明，色相不思議，眾生信樂者，隨應悉令見。
commentary::  ^706c24

不思議者，隨緣無邊，故光明覺云億那由劫共思量，色相威德轉無邊等。 ^706c26

△二、身光演法
orig::  ^706c28

於一佛身上化為無量佛〔至〕淺智不能測。
commentary::  ^706c30

初一化身演法，望前應身即重化也；次二毛光演法；
後一結歎難量法輪，義如別說。 ^706c32

△三、成道起通
orig::  ^706c34

一切世界中現身成正覺〔至〕普現神通力。
commentary::  ^706c36

上皆圓融，亦有十身，且從一義耳。
△二、南方二：初、說偈儀。
orig::  ^706c38

爾時眾中復有菩薩〔至〕觀察十方。
而說頌曰：
commentary::  ^706c42

前雲集中名普照法海慧，會義亦同，光明即照法故。 ^706c44

△二、正說十頌，歎佛寂用應機德，答前境界。
法身顯現，即分齊境。
無生無體，即所觀境。
眾生國土，皆所化現。
文三：初、四依真起應二：初、一偈顯真。
orig::  ^706c46

佛身常顯現，法界悉充滿，恒演廣大音，普震十方國。
commentary::  ^707a4

佛身常者，第一義常出三世故，智符於理湛然常照。
顯者，離二障故。現者，常在前故，不同眾生自體常也。
法界悉充滿者，諸根相好一一無邊，無限福智所莊嚴故。
次二句音恒用普，恒自受用廣大法樂故。 ^707a6

△二、三偈起用
orig::  ^707a14

如來普現身徧入於世間〔至〕能入能觀察。
commentary::  ^707a16

初一普隨物樂，次一感應道交，後一法光無際。
△二、體用無礙。
orig::  ^707a18

佛身無有生而能示出生〔至〕所現皆如影。
commentary::  ^707a22

初二句約相，無生現生；次二句約性，無住而住；
次一偈約用，無去住而普周。
後偈體用雙拂，謂無體拂上無生，無生為佛法體，故今體即非體。
無住處者，拂約性二句。
亦無生可得，拂示生句。
下半拂前第二偈約用，用如影故。 ^707a24

△三、真應無盡。
orig::  ^707a32

佛隨眾生心為興大法雲〔至〕色相絡不盡。
commentary::  ^707a34

一、法雲無盡，二、眾會無盡，三、身相無盡。
無盡相言，兼真身故。
終不盡者，全同體故。 ^707a36

△三、西方二：初、說偈儀。
orig::  ^707a38

爾時眾中復有菩薩〔至〕觀察十方。
而說頌曰：
commentary::  ^707a42

前名月光香#CB08504;普莊嚴，
此中光即月光明，慧即是智慧莊嚴。 ^707a44

△二、正說十頌，讚佛身含眾海，即答加持問，由加能入故。
於中，前九譖眾海，則佛德可知。
分二：初一總。
orig::  ^707a46

此會諸菩薩，入佛難思地，一一皆能見，一切佛神力。
commentary::  ^707b4

△二、八別二：初、平徧一切入塵現用。
orig::  ^707b6

智身能徧入一切剎微塵〔至〕入佛之境界。
commentary::  ^707b8

初一智身入剎塵，次一色身普現用，後二釋成前義：
一、普賢行圓，二、身心平等。 ^707b10

△二、微細入於毛孔剎作用。
orig::  ^707b12

已證如來智等照於法界〔至〕一念皆能現。
commentary::  ^707b16

△二、有一頌結德歸佛。
orig::  ^707b18

一切諸佛土，一一諸菩薩，普入於佛身，無邊亦無盡。
commentary::  ^707b20

非唯一會，一切菩薩皆入佛身，方為讚佛。
△四、明北方二：初、說偈儀。
orig::  ^707b22

爾時眾中復有菩薩〔至〕徧觀十方。
而說頌曰：
commentary::  ^707b26

此同本名，但加慧字。
△二、正說十頌，歎佛依體起用，轉大法輪。
答前佛行，佛以轉法化生為其行故。
文三：初二句總。
orig::  ^707b28

毗盧遮那佛，能轉正法輪。
commentary::  ^707b34

△二、有八偈半別讚佛十化。
orig::  ^707b36

法界諸國土，如雲悉周徧。
commentary::  ^707b38

現受生化，處處受生，身雲偏故。
orig::  ^707b40

十方中所有，諸大世界海，佛神通願力，處處轉法輪。
commentary::  ^707b42

讚神通化，雖云轉法，意在通用。
orig::  ^707b44

一切諸剎土，廣大眾會中，名號各不同。
commentary::  ^707b46

讚業果化一切諸剎名號不同者，示同趣類業報名字故。
上三依身。
orig::  ^707b48

隨應演妙法。
commentary::  ^707c4

辨揚化隨應，則能斷彼疑故。
orig::  ^707c6

如來大威力，普賢願所成，一切國土中，妙音無不至。
commentary::  ^707c8

勸讚勵化，妙音讚勵故。
orig::  ^707c10

佛身等剎塵，現一切世間，普雨於法雨，無生無差別。
commentary::  ^707c12

慶慰化普雨法雨，令彼進修無生法故。
上三語業。
orig::  ^707c14

無數諸億劫，一切塵剎中，往昔所行事，妙音咸具演。
commentary::  ^707c16

領受意化，領問受取，演昔行故。
orig::  ^707c18

十方塵國土，光網悉周徧，光中悉有佛，普化諸羣生。
commentary::  ^707c20

決擇意化，決擇有情心行差別，及揀諸法性相不同，方能普化故。
orig::  ^707c22

佛身無差別，充滿於法界，能令見色身，隨機善調伏。
commentary::  ^707c26

發起意化，發起眾善及三乘大行，為善調故。
orig::  ^707c28

三世一切剎，所有眾導師，種種名號殊，為說皆令見。
commentary::  ^707c30

造作意化，建立佛法，事義種種，皆令見故。
依實起用，即是化身，故說化身，無別心色。
上之十化，與佛地經，次第無違，但令相融，不違經旨。 ^707c32

△三、結歸斯會。
orig::  ^707c36

過去及現在，一切諸如來，所轉妙法輪，此會皆得聞。
commentary::  ^707c40

△五、東北方二：初、說偈儀。
orig::  ^707c42

爾時眾中復有菩薩〔至〕觀察十方。
而說頌曰：
commentary::  ^707c44

前眾集中，名最勝光明燈無盡功德藏法海可當。
最勝光明，義與慧同；功德藏名，前後無別；
無盡二字，前有後無。 ^707c46

△二、正說偈讚佛。
攝勝眷屬，答佛力問。
寄讚菩薩，實由佛力，故結云住於力地中。
文二：初一、智滿得法，即為總相。
orig::  ^708a2

此會諸佛子，善修眾智慧，斯人已能入，如是方便門。
commentary::  ^708a8

末句有二意：一、指前，謂具前三輪之化，
故能周徧一一國土；二、即下，九、別為如是方便也。 ^708a10

△二、別相共讚七事。
orig::  ^708a12

一一國土中，普演廣大音，說佛所行處，周聞十方剎。
commentary::  ^708a16

一、讚普演大音有三種大：一者、處大，一一國故；
二者、義大，說佛行故；三者、體大，周聞十方故。
orig::  ^708a18

一一心念中，普觀一切法，安住真如地，了達諸法海。
commentary::  ^708a22

二、讚時無空過，念念觀法證真實故。
orig::  ^708a24

一一佛身中，億劫不思儀，修習波羅蜜，及嚴淨國土。
commentary::  ^708a26

三、能入勝處，諸佛身中修淨國故。
orig::  ^708a28

一一微塵中，能證一切法，如是無所礙，周行十方國。
commentary::  ^708a30

四、於染無礙塵中證法而周行故。
orig::  ^708a32

一一佛剎中，往詣悉無餘，見佛神通力，入佛所行處。
commentary::  ^708a34

五、能入佛境，見佛神力入行處故。
行處有二：一、智行處，謂十力境；二、佛化處，謂器及眾生。
orig::  ^708a36

諸佛廣大音，法界靡不聞〔至〕一切皆能了。
commentary::  ^708a40

六、善入音聲：初一入大音，次一入妙音，後一入一切音。
orig::  ^708a42

從地而得地，住於力地中，億劫勤修行，所獲法如是。
commentary::  ^708a46

七、善知諸地。言從地者，即出心也。
而得地者，即住入也。
力地中者，即佛地也。
所獲法者，結上方便也。 ^708a48

△六、東南方二：初、說偈儀。
orig::  ^708b4

爾時眾中復有菩薩〔至〕觀察十方。
而說頌曰：
commentary::  ^708b6

名全同前。
△二、正說頌讚。諸菩薩悟入深廣，由三昧力見佛。
三昧，即答三昧問也。
文四：初、歎見佛真體。
orig::  ^708b8

一切諸如來遠離於眾相〔至〕自在之體性。
commentary::  ^708b14

一、見佛離相，二、見佛自在。
言離眾相者，般若云：離一切諸相則名諸佛。
慈氏論云：但離四相即離一切，謂名、義、自性及差別也。
言自在者，由菩薩定慧雙運故見佛自在也。 ^708b16

△二、別明悟法。
orig::  ^708b22

見佛真實體則悟甚深法〔至〕一切諸法海。
commentary::  ^708b24

一、證深理法，願力而現。
二、悟多行法，福智成形。
三、達果法，體無不徧。
四、了教法，深廣難知。 ^708b26

△三、歎身業普應。
orig::  ^708b28

唯一堅密身，一切塵中見〔至〕速令向佛道。
commentary::  ^708b32

一、深，二、廣。云堅密者，齊佛體用。
堅即金剛之身，密謂三密之一。
即一而多，故徧一切；即大而小，故現塵中；
無功之應，故無相而現。
若約法門，此身即如來藏性也。
不可破壞，故堅；深而難見，故密。
眾生塵心，無不皆具，本自有之，故曰無生；
體絕百非，故曰無相。
眾生六根，是謂諸國。 ^708b34

△四、歎得佛加持。
orig::  ^708b44

以佛威神故，出現諸菩薩〔至〕法界悉周徧。
commentary::  ^708b46

一、此佛力，二、餘佛力。
△七、西南方二：初、說偈儀。
orig::  ^708b48

爾時眾中復有菩薩〔至〕觀察十方。
而說頌曰：
commentary::  ^708c2

前列名處云普華嚴髻，少同多異。
△二、正說頌歎佛攝生自在德，答前自在問，
分三：初、攝生無遺二：初、能攝。
orig::  ^708c4

一切國土中普演微妙音〔至〕令入此法中。
commentary::  ^708c10

謂身語深廣，前偈語，後偈身。
身中上半體，客塵不染故；下半用，隨物見異故。
亦是釋疑為物現相，不乖如空。 ^708c12

△二、所攝。
orig::  ^708c16

若有深信喜及為佛攝受〔至〕入於深法海。
commentary::  ^708c18

初偈何人能了內信外攝者，次偈以何眼見唯勝非劣，
次偈了見何法謂一切法地地三心，後偈何位究竟菩薩地盡至入佛海。 ^708c20

△二、寂用無礙。
orig::  ^708c24

安住佛國土出興一切處〔至〕如是見導師。
commentary::  ^708c26

初偈用徧出興，體無來往；後偈即用恒寂，隨解自差。 ^708c28

△三、大用無涯。
orig::  ^708c30

一切毛孔中，各各現神通〔至〕思議莫能及。
commentary::  ^708c32

初一一毛皆普現通，後一一身各徧轉法。
△八、西北方二：初、說偈儀。
orig::  ^708c34

爾時眾中復有菩薩〔至〕觀察十方。
而說頌曰：
commentary::  ^708c38

前名無盡光摩凡王，此云威德慧，即摩尼王，法喻異耳。 ^708c40

△二、正說偈，歎佛出現說法皆周徧德。
答無畏問，說法無畏故。
分三：初、總顯身光徧應。
orig::  ^708c42

一一佛剎中，處處坐道場〔至〕色相非一種。
commentary::  ^708c46

△二、辨其所作二：初、光照無遺。
orig::  ^708c48

一一微塵內，光明悉充滿〔至〕種種眾形相。
commentary::  ^709a2

△二、有四頌演法周徧。
orig::  ^709a4

法界諸剎土周行無所礙〔至〕現無盡法間。
commentary::  ^709a6

一、徧塵內外法界剎中。
二、徧佛身中一切剎內。
三、明所轉性相。四、即能轉圓音。 ^709a8

△三、結用歸本，不可得故。
orig::  ^709a10

一切剎土中，見佛坐道場，佛身如影現，生滅不可得。
commentary::  ^709a14

九下，方二：初、說偈儀。
orig::  ^709a16

爾時眾中復有菩薩〔至〕觀察十方。
而說頌曰：
commentary::  ^709a18

前名法界光#CB08504;慧，
此云普明，即前光#CB08504;。
△二、正說頌讚佛境勝用菩薩能入答神通問。
文云：各各現故。分二：初、佛境勝用。
orig::  ^709a20

如來微妙身色相不思議〔至〕各各現神通。
commentary::  ^709a26

先半偈標其體，謂妙身色相。
後二頌半辨其用。
△二、菩薩能入，謂入佛境界，分三：初、二具德知見。
orig::  ^709a28

大智諸菩薩深入於法海〔至〕一切佛神力。
commentary::  ^709a32

△二、有三頌智見成益。
orig::  ^709a34

若人有信解及以諸大願〔至〕普攝於法界。
commentary::  ^709a36

△三、有二頌結用速疾。
orig::  ^709a38

佛剎微塵數如是諸國土〔至〕菩薩力如是。
commentary::  ^709a40

△十、上方二：初、說偈儀。
orig::  ^709a42

爾時，眾中復有菩薩摩訶薩〔至〕觀察十方而說頌曰：
commentary::  ^709a44

此與前名顛倒而已。
△二、正說頌，讚佛圓音現身神變自在，答無能攝取問。
謂此願力普周，無能令不取故。
分三：初、歎佛圓音雨法德。
orig::  ^709a46

佛演一妙音，周聞十方剎〔至〕聞已趣菩提。
commentary::  ^709b4

然具十義：一、唯一妙音，一梵音故；二、徧聞一切，
稱法性故；三、此一即多，事理融故；四、彼一一音雨多法雨；
五、彼法各具一切文辭；六、各同一切眾生之音；
七、此音各各徧一切處；八、所說各顯性淨之理；
九、各令一切普得見聞；十、各各皆得究竟之益。
上之十義，從一妙音展轉開之，具十無盡，方曰圓音。
文處可見。 ^709b6

△二、歎佛現身無礙德。
orig::  ^709b18

法界諸國土，一一微塵中〔至〕平等如虗空。
commentary::  ^709b20

初偈解脫力故現處周細，次偈法身力故現相即虗，後二偈以般若德發揮前偈。
初偈釋下半。言影像者，顯無方所故，謂光東則影西、
光西則影東，質對像生來無所從，質謝像亡去無所至，故此影像即空無體。
後偈釋上半。言如空者，不可取等故，故雖現形猶如水月平等如空。 ^709b22

△三、歎佛神變自在德。
orig::  ^709b32

十方所有佛盡入一毛孔〔至〕不得其邊際。
commentary::  ^709b36

一則毛孔廣容，二則願能普徧，三則舉少況多。
又上略配十句，其中具有四十句意，不能繁指。 ^709b38

△六、結通無窮二：初、舉此。
orig::  ^709b40

如此四天下道場中〔至〕諸菩薩眾而來集會。
commentary::  ^709b44

言四天下者，意在閻浮，言總意別，既以結通菩薩雲集，尤顯上歎是彼十方。 ^709b46

△二類彼。
orig::  ^709b48

應知一切世界海，一一四天下諸道場中，悉亦如是。
commentary::  ^709c2

遠方便竟。大方廣佛華嚴經疏卷第十三
 ^709c4
