
other:: 金剛經疏記科會卷第十
author:: 唐　圭峰大師　疏
author:: 宋　長水大師　記
author:: 後學古杭雲棲釋大#CB15358;科會
commentary:: 
△二十五、斷法身化身一異疑〔疏〕二：初、
標章敘疑，二、依經斷疑。
初、標章敘疑三：初、標章，二、指疑起處，三、懸指斷疑之意。 ^474a13

初標章。 ^474a17

【疏】二十五、斷法身化身一異疑。 ^474a19

【記】第二十五。論文於此不別敘疑，而義意合有也。
初標章。 ^474a21

△二、指疑起處。 ^474a25

【疏】據前不可以化相比知法身，法身無去來坐臥，即似真化異。 ^474a27

○據遮斷滅之念，又顯不失福相，即似真化一。 ^474a29

○故成疑也。 ^474a31

【記】據前下，指疑起處。
○此從三處來。
○不可以化等者，第二十二也，濫於輪王故。 ^474a33

○法身無來去等者，二十四也。
斥為錯解故。 ^474a35

○據遮下，二十三也。
不失等者，彌勒頌云：得勝忍不失。 ^474a37

○一異相反，難為存去，故成疑矣。 ^474a39

△三、懸指斷疑之意。 ^474a43

【疏】此約微塵世界，委釋非一非異義，以斷此疑。 ^474a45

【疏】此約下，懸指斷疑之意。
彼約一異雙存而難，此據一異俱非而通也。 ^474b2

△二、依經斷疑二。
初標科。二分釋。
初標科。 ^474b6

【疏】斷疑之文二。 ^474b8

△二、分釋〔經〕二：初、約塵界破一異，二、約止觀破我法。
初、約塵界破一異五：初、細末方便破麤色，
二、不念方便破微塵，三、不念方便破世界，
四、俱約塵界破和合，五、佛印無中妄執有。
初、細末方便破麤色〔疏〕三：初、引天親約斷疑，
二、引無著破執法，三、引大雲示破相。 ^474b10

【疏】初、約塵界破一異五：初、細末方便破麤色。
orig::  ^474b22

須菩提！若善男子、善女人，以三千大千世界碎為微塵。
於意云何，是微塵眾寧為多不？ ^474b24

甚多，世尊！
commentary::  ^474b28

【記】破麤色經。問答多少，如文可知。 ^474b30

△初、引天親約斷疑。 ^474b32

【疏】偈云：於是法界處，非一亦非異。 ^474b34

【記】疏三。
○初引天親約斷疑。
○偈云下。標也。 ^474b36

【疏】論云：彼諸佛如來，於真如法界中，非一處住，亦非異處住。 ^474b38

【記】論云下，釋也。一真法界，數量消滅，非一異故。
諸佛證此，亦非一異。 ^474b42

○而言處住者，以非此二義可住著故。 ^474b44

【疏】為示此義，故說世界碎為微塵。
○故偈云：世界作微塵，此喻示彼義。 ^474b48

【記】為示下，正顯住意。
意以界喻真身，塵喻化身也。
塵因界碎故非異，喻從真起應也。
塵細界麤故非一，喻真實應假也。 ^474c4

△二、引無著破執法。 ^474c10

【疏】無著云：為破名色身，故說界塵等。 ^474c12

【記】無著下，二、破執法。
別是一義，非斷疑也。
○名身即受等四蘊，色身即地等四大。 ^474c14

【疏】於中細末方便及無所見方便。 ^474c18

【記】於中下，以細末破色身，以無所見破名身。
無所見，即不念也。 ^474c20

【疏】塵甚多者，是細末方便。 ^474c24

【記】此段說塵甚多，正是初方便。 ^474c26

△三、引大雲示破相。 ^474c28

【疏】大雲云，即是析塵至於細末，以此方便，破麤色矣。 ^474c30

【記】大雲下，三、示破相，明方便之相。
以能破是細末，所破是麤色，能所合之，故成科名。 ^474c34

【疏】此言微塵。依大乘宗，於一摶色假想，
分析至極，略色為塵，非小乘宗實塵矣。 ^474c38

【記】此言下，揀異大小。
大乘用觀，假想分別，起其慧數，破析彼色，
一一分折，至於極微，二乘天眼所不能見。
此則細末之極，不可破析，名極略色。 ^474c42

○非小乘等者，以彼宗迷唯識理，不達諸法即空，
計此微塵以為實有，故說積諸微塵以成世界。
故俱舍論云：極微微金水，兔羊牛隙塵，
蚤蝨麥指節，彼後增七倍等。
今此揀去，故云非實塵也。 ^474c46

△二、不念方便破微塵〔疏〕二：初、約斷疑釋，
二、約破法釋。 ^475a8

【疏】二、不念方便破微塵。
orig::  ^475a12

何以故？若是微塵眾實有者，佛則不說是微塵眾。
commentary::  ^475a14

【記】破微塵。經意云：以何義故說微塵耶？
○釋意云：以無實體故。
orig::  ^475a16

所以者何？佛說微塵眾，則非微塵眾，是名微塵眾。
commentary::  ^475a20

【記】又徵意云：所以說微塵空，又說微塵者，何謂也？ ^475a22

○釋意云：佛所說者，非實微塵，是空微塵也。 ^475a24

△初、約斷疑釋。 ^475a26

【疏】論云：塵碎為末，故非一處；塵眾聚故，故非異處。 ^475a28

【記】疏二。
○初、約斷疑釋。
○塵碎下，喻說。
○塵是碎世界為末也，故界麤而塵細，是非一也。 ^475a30

○塵，眾聚者，世界是眾塵成，故塵界非異也。 ^475a32

【疏】如是佛住法界中，非一處住，非異處住。 ^475a36

【記】如是下，法合。謂應現十方故非一，同依一體故非異。 ^475a38

○又依法起化故非一，離法無化故非異。 ^475a40

△二、約破法釋。 ^475a42

【疏】又若塵眾實有者，世間凡夫悉亦自知，何須佛說！
秪為不知，體不成就，故佛說矣。 ^475a44

【記】又若下，二、約破法釋。
○亦是約喻。
○法說者，若化是實，亦不用佛說。
只為是虗，餘人不知，故佛說矣。 ^475a48

【疏】故無著云：世尊說非者，以此聚體不成就故。
若異此者，佛雖不說，亦自知是聚。 ^475b6

【記】無著下，引證同此。 ^475b10

△三、不念方便破世界〔疏〕二：初、引本論斷疑，
二、引無著破法。 ^475b12

【疏】三、不念方便破世界。
orig::  ^475b16

世尊！如來所說三千大千世界，則非世界，是名世界。
commentary::  ^475b18

【記】破世界。經意云：非唯所起微塵是空微塵，抑亦能起世界亦是空世界。 ^475b20

△初、引本論斷疑。 ^475b24

【疏】本論破世界不實之義，可知。 ^475b26

【記】本論等者，如次文所說。 ^475b28

△二、引無著破法。 ^475b30

【疏】無著云：此破名身世界者，眾生世界。 ^475b32

【記】眾生世界者，有情世間也。
以心法無質，不可分析，故但以不念方便破之。
念之則有，不念則無，故起信云心生則法生，心滅則法滅等也。 ^475b34

△四、俱約塵界破和合〔疏〕二：初、引天親解，
二、引無著解。 ^475b40

【疏】四、俱約塵界破和合。
orig::  ^475b44

何以故？若世界實有者，則是一合相。
如來說一合相，則非一合相，是名一合相。
commentary::  ^475b46

【記】破和合經。
○徵意云：以何義故說世界耶？
○釋意云：世界是實，則是一合。
佛說一合者，非實有之一合，是空無之一合。 ^475c2

△初、引天親解。 ^475c8

【疏】論云：若實有一世界，如來則不說三千界。 ^475c10

【記】疏文中，引天親解。
○論云下，標也。 ^475c12

【疏】大雲云：若實有一世界冥然，是一一和合矣，
是則不合，有多差別。
今既佛說三千，明非冥然一矣，故約三千破一界也。 ^475c14

【記】大雲下。釋。冥，合也，冥然合為一也。
一即和合，故云一合矣。 ^475c20

○三千破一者，既言三千，則非一義。
○此乃通明五蘊，無一合義。 ^475c22

△二、引無著解。 ^475c26

【疏】無著云：為並說若世界、若微塵界故，
有二種摶取，謂一摶取及差別摶取。 ^475c28

【記】無著下，二、引無著解。
○並說等者，情器雙明也。 ^475c32

○故有下，且標二摶取。 ^475c34

【疏】大雲云，此明塵眾及眾生類，俱名世界。 ^475c36

【記】大雲下，顯明情器俱名世界。
○謂塵眾則器世界，眾生則有情世界。 ^475c38

【疏】一、合相者，即是摶取，摶取為一，故云和合。 ^475c42

【記】摶取為一等者，謂情器不分為一世界也。 ^475c44

【疏】故此一合，有二摶取。 ^475c46

【記】此一合有二摶，取於五蘊中分色心故。
本以合二為一，今則開一成二。 ^475c48

○然和合、摶取，蓋是一義，但秦、魏譯異耳。 ^476a2

【疏】一者，一摶取，即是世界和合為一。 ^476a6

【記】一、摶取者，是名身。
眾生、世界，義不可分，但有一義故。 ^476a8

【疏】二、差別摶取，即是微塵。
有眾多極微，名為差別。
【記】差別摶取者，是器世界，聚多微塵成一世界故。 ^476a12

○故無著論云：眾生世界有者，此為一摶取。
微塵有者，此為差別摶取。 ^476a16

【疏】非一合者，第一義中，二界無實故。 ^476a20

【記】二、界無實等者，故心經云：是故空中無色，
無受、想、行、識，無眼、耳、鼻、舌、身、意，無色、聲、
香、味、觸、法等。 ^476a22

○經是名一合相者，約俗諦說有，明在次文。 ^476a24

△五、佛印無中妄執有〔疏〕三：初、引天親解，
二、引無著解，三、引大雲解。 ^476a28

【疏】五、佛印無中妄執有。
orig::  ^476a32

須菩提！一合相者則是不可說，但凡夫之人貪著其事。
commentary::  ^476a34

【記】妄執。有經意云：此一合相，無體可說，但為凡夫妄生貪著。 ^476a38

△初、引天親解。 ^476a42

【疏】論云：以彼聚集，無物可取。 ^476a44

【記】以彼下，釋經中不可說也。
五蘊和合，無實體故。 ^476a46

○斯則界歸於塵，則無界可取；塵歸唯識，
則無塵可取；四蘊離念，則無心可取也。 ^476a48

【疏】虗妄分別，故云妄取。 ^476b4

【記】眾生取著，皆由虗妄分別。
故起信云：一切境界，唯依妄念而有差別。 ^476b6

○此明經中但凡夫已下文。 ^476b8

【疏】若有實者，即是正見。 ^476b10

【記】若有下，反顯也。
以世界體若是實有，不名虗妄分別，合是正見。 ^476b12

△二、引無著解。 ^476b16

【疏】無著云：世諦說摶取第一義不可說。 ^476b18

【記】世諦說者，即前是名也。
同論云：以彼聚集。
○第一義，不可說即前。
即，非也。同前，無物可取。 ^476b20

【疏】彼小兒凡夫，如言說取。 ^476b24

【記】小兒等者，世諦雖說，但是假有，凡夫不敏，
執之為實，猶彼小兒，如言執物。 ^476b26

△三引大雲解。 ^476b30

【疏】大雲云：執見五蘊，取其和合，是貪著事。 ^476b32

【記】見五蘊者，不了法空，是法執也。
○取和合者，不達眾法，即我執也。 ^476b34

○二執不亡，故名貪，著其事也。 ^476b36

【疏】迷於事法，起煩惱矣。 ^476b38

【記】迷於事法，所知障也。
○煩惱可知。
○是依二執起於二障也。 ^476b40

△二、約止觀破我法〔經〕二：初、除我執；二、除法執。
【疏】二、約止觀破我法二：初、除我執二：初、斥錯解。 ^476b44

【記】破我法者。前破我法所緣之境，令知不實；
今破能緣我法見心，見心乃是所起分別。
今即破之，令亡分別，入聖道也。
故偈云：非無二得道，遠離於我法。 ^476b48

△初、除我執〔經〕二。
初斥錯解。二遣言執。
初斥錯解。
orig::  ^476c8

須菩提。若人言佛說我見、人見、眾生見、壽者見。
須菩提！於意云何？
是人解我所說義不？ ^476c10

世尊！是人不解如來所說義。
commentary::  ^476c14

【記】斥錯解。經文問答，並可知矣，但不解必錯解也。 ^476c16

△二、遣言執。 ^476c18

【疏】二、遣言執。
orig::  ^476c20

何以故？
commentary::  ^476c22

【記】遣言執。經徵意云：以何義故，說為不解？
orig::  ^476c24

世尊說我見、人見、眾生見、壽者見，則非我見、
人見、眾生見、壽者見，是名我見、人見、眾生見、壽者見。
commentary::  ^476c26

【記】釋意云：佛說我人等見，非實我人等見，是假名我人等見。
眾生不解，謂之為實，所以前科判云錯矣。 ^476c30

【疏】論云：我見虗妄分別，佛說即是不見。 ^476c36

【記】虗妄等者，見有我故，名為我見；體實無故，乃云虗妄。
虗妄無實，元是不見，如繩處見蛇，豈是實見？ ^476c38

【疏】無著云：此顯示如所不分別。 ^476c42

【記】如所下，兩意：一、以真如為所，如彼真如不分別故；
二、以我法為所，我法本無，如所知故。 ^476c44

【疏】云何顯示？ ^476c48

【記】云何下。徵。 ^477a2

【疏】如外道說我，如來說為我見故，安置人無我。 ^477a4

【記】如外道下。釋。
○人無我等者，一法界中，無我無無我。
今對有我，說於無我。
權說假言，說云安置。 ^477a6

【疏】又為說有此我見故，安置法無我。 ^477a10

【記】法無我等者，以見是心心所法，執有此見，名為法執。
心法不實，故言安置。 ^477a12

○此文破法我者，是連帶引之，非謂正意也。 ^477a14

【疏】如是觀察菩薩入相應三昧時，不復分別。 ^477a18

【記】相應等者，入地證如也。
○不分別者，離分別障也。 ^477a20

【疏】即此觀察，為入方便。 ^477a24

【記】即此等者，若存我法，即分別無窮；但了二空，則自無分別。
即此二空觀，為入理之方便也。 ^477a26

△二、除法執〔經〕二：初、除分別，二、顯本寂。
初、除分別〔疏〕二：初、明無分別所依，二、正顯無分別理。
【疏】二、除法執二：初、除分別。
orig::  ^477a30

須菩提！發阿耨多羅三藐三菩提心者，
於一切法應如是知、如是見、如是信解，不生法相。
commentary::  ^477a36

【記】除分別。經意云：發菩提心者，於一切法，
應如是知見信解，不生法相。 ^477a40

△初、明無分別所依二：初、總徵三法，二、
別釋第三：初、總徵三法。 ^477a44

【疏】無著云：此顯示何人無分別？
於何法不分別？何方便不分別？ ^477a48

【記】疏二：初、明無分別所依二：初、總徵三法。 ^477b4

【記】無著下，節節以疏徵起，以經答之。
○何人等者，即經中發菩提心者。 ^477b6

○於何法者，即經中一切法。 ^477b8

○何方便者，即經中應如是知見信解。 ^477b10

△二、別釋第三二。
初總標。二別釋。
初總標。 ^477b12

【疏】此顯示增上心、增上智故，於無分別中知見勝解。 ^477b14

【記】此顯下，二、別釋，第三二：初、總標。 ^477b18

【記】此顯下。增上心即定也，增上智即慧也，
皆是增勝上法，故云增上。 ^477b20

○知見勝解者，定慧之後位。 ^477b22

△二、別釋二：初、總彰三義，二、轉釋後義。
初、總彰三義。 ^477b24

【疏】於中，若智依止奢摩他故知，依止毗鉢舍那故見，此二依止三摩提故勝解。 ^477b28

【記】於中下，二、別釋二：初、總彰三義。 ^477b32

【記】於中者，於彼三事之中也。
○若智等者，明此三種，體即是智。
但依止方便不同，故立三名也。 ^477b34

○奢摩他，此云止，止即是定。
智依此定，併息萬緣，唯心獨存，故云知也。 ^477b36

○毗鉢等者，毗鉢舍那，此云觀，觀即是慧。
依此慧故，觀察一切，委細推求，歷歷分明，故名為見。 ^477b40

○此二者，知見也。
三摩提，此云等持。
但以定慧等處，名三摩提。
依此義故，名為勝解。 ^477b44

○言依止者，名依義立也。 ^477b46

△二、轉釋後義。 ^477c2

【疏】以三摩提自在故，解內攀緣影像，彼名勝解。 ^477c4

【記】以三摩下，二、轉釋後義。 ^477c6

【記】自在者，定慧無閡故。
○內緣等者，既未證真，但緣影像，以真如法離心緣故。
今既變影緣如，但名勝解，從此能引根本正智，無分別中為近方便故。 ^477c8

△二、正顯無分別理。 ^477c14

【疏】云何無分別？此正顯無分別。 ^477c16

【記】云何下，二、正顯無分別理，即論釋經中不生法相。 ^477c18

○初句徵起，次句正顯。 ^477c20

【疏】大雲云：前之方便是加行智，今不分別是根本智，
即親證真如，離能所取，名不分別。 ^477c22

【記】大雲下，約位釋論。
○前方便等者，即知見勝解，此當地前四加行位。 ^477c26

○今不分別者，即不生法相，通在十地及佛地也。
雖滿分不同，皆用根本無分別智，親證諦理也。
如唯識見道頌云：若時於所緣，智都無所得，
爾時住唯識，離二取相故。 ^477c28

△二、顯本寂。 ^477c36

【疏】二、顯本寂。
orig::  ^477c38

須菩提！所言法相者，如來說即非法相，是名法相。
commentary::  ^477c40

【記】顯本寂。經意云：所言法相，非實有之法相，是本無之法相。 ^477c42

【疏】無著云：此顯示法相中不共義及相應義，如前已說。 ^477c46

【記】不共者，非法相也。
勝義諦中不容他故，離性離相非和合故。 ^478a2

○相應者，是名法相也。
性起為相，不離性故。 ^478a4

○如前。金中無器，不離金也。 ^478a6

△二十六、斷化身說法無福疑〔疏〕二：初、
標章敘疑，二、依經斷疑。
初、標章敘疑五：初、標章，二、指疑起處，三、
立理，四、指無化體，五、結成疑。
初、標章。 ^478a8

【疏】二十六、斷化身說法無福疑。 ^478a14

【記】第二十六。論文於此不言斷別，疑故雲外。
二疏皆攝入前段合疏，詳文合有，是故開之。 ^478a16

△二、指疑起處。 ^478a20

【疏】因聞真化，非一非異。 ^478a22

【記】因聞下，指疑起處。
此從二十五中來。 ^478a24

△三立理 ^478a26

【疏】意云：若就非一，化唯虗假；若就非異，
又唯冥合，歸一法身。 ^478a28

【記】意云下，立理。 ^478a32

△四、指無化體。 ^478a34

【疏】即化身終無自體。 ^478a36

【記】即化。身下，指無化體。 ^478a38

△五、結成疑。 ^478a40

【疏】若爾，即所說法，受持、演說無福。 ^478a42

【記】若爾下，結成疑也。
意云：能說之佛既虗，所說之教豈實？
持說不實之教，寧有福耶？ ^478a44

△二、依經斷疑〔疏〕二：初、標科，二、分釋。
初、標科。【疏】斷疑之文二。 ^478a48

△二、分釋〔經〕二：初、明說法功德，二、明說法不染。
初、明說法功德。 ^478b4

【疏】初、明說法功德。
orig::  ^478b8

須菩提！若有人滿無量阿僧祗世界七寶持用布施，
若有善男子、善女人發菩薩心者，持於此經乃至四句偈等，
受持讀誦為人演說，其福勝彼。
commentary::  ^478b10

【記】功德經文，較量可解。
○阿僧祗，此云無數。
○發菩薩心者，揀餘人。 ^478b16

【疏】偈云：化身示現福，非無無盡福。 ^478b20

【記】偈云下。標。 ^478b22

【疏】論云：雖諸佛自然化身作業。 ^478b24

【記】論云下。釋。
○先牒縱之 ^478b26

【疏】而彼諸佛化身說法，有無量無盡無漏功德。 ^478b28

【記】而彼下，據理奪之。
○無量下。揀有量等。
斯則三重顯於持說之勝。 ^478b30

△二、明說法不染〔疏〕二：初、引無著解，二、引大雲解。 ^478b34

【疏】二、明說法不染。
orig::  ^478b36

云何為人演說？
commentary::  ^478b38

【記】不染經。徵意云：云何演說便獲如是功德？
orig::  ^478b40

不取於相，如如不動。
commentary::  ^478b42

【記】釋文可見。
○前云發菩薩心者，意在於此。
若非菩薩，焉能如是？ ^478b44

△初、引無著解二。
初申經意。一銷經文。
初申經意。 ^478b48

【疏】無著云：為說法不染故，以有如是大利益故，決定演說。
如是演說，即無所染。 ^478c2

【記】無著下，初、引解二：初、申經意。 ^478c6

【記】既說法之心，如彼真如，無有分別，不取能所說相，
所獲功德，利益至矣，故決定說也。 ^478c8

○無所染者，即無分別，不取不動也。 ^478c10

【記】此則正是斷疑之意。
謂佛所有說，皆如真實，傳授之人，要皆如是。
既如其法，福乃無邊，何疑持說無福德耶？ ^478c14

【記】又如偈云：諸佛說法時，不言是化身，
以不如是說，是故彼說正。
意云：若言是化，則人無敬心，所說之法，寧肯信受？
由不說故，人皆宗奉，所說之教，咸悉受持，
無漏之福，自然無量等。 ^478c20

△二銷經文。 ^478c28

【疏】云何演說等者，顯示不可言說故。 ^478c30

【記】云何下，二、銷經文。 ^478c32

【記】不可等者，此明離於說相，非全不說。
前云無法可說，淨名無說無示，是名說法。
故魏經云：如不演說。 ^478c34

【疏】若異此者，則為染說，以顛倒義故。 ^478c40

【記】若異下，反明。
○以取相故，有分別故，不如如故。
既不如如，即成顛倒。 ^478c42

【疏】又說時不求信敬等，亦為無染說法。 ^478c46

【記】又說。時下，約事明無染。
○前約不稱理，今約不稱事。
夫說法者，本為利生，今為名利，豈非染說？ ^478c48

△二引大雲解。 ^479a4

【疏】大雲云，若能不以生滅心行說實相法，
則如彼真如，故曰如如。 ^479a6

【記】大雲下，二、引大雲解。 ^479a10

【記】生滅心行，即有所得，分別取相。
今既不以，即與如合，故曰如如。 ^479a12

○上如即似義，下如即真如。
似於真如，故曰如知。 ^479a14

【疏】又心如境如，故曰如如。 ^479a18

【記】心境如者，即兩皆真如，無似義也。 ^479a20

【疏】不動者，則無染義。 ^479a22

【記】則無染者，謂擬心即差，便名為染。
故論云：動即有苦，果不離因。
此則微細念慮，盡名為染，不必貪欲。 ^479a24

△二十七、斷入寂如何說法疑〔疏〕二：初、
標章敘疑，二、依經斷疑。
初、標章敘疑三：初、標章，二、指疑起處，三、結成疑。 ^479a30

初標章。 ^479a34

【疏】二十七、斷入寂如何說法疑。 ^479a36

【記】第二十七，疏，初標章。 ^479a38

△二、指疑起處。 ^479a40

【疏】論云：若諸佛如來，常為眾生說法。 ^479a42

【記】若諸下，指疑起處。
此從二十六中來，以化身如來常說法故。 ^479a44

○前雖無文，而有此意。 ^479a46

△三、結成疑。 ^479a48

【疏】云何言如來入涅槃？ ^479b2

【記】云何下，結成疑也。
○涅槃即是不動無為義。
如前文云：若人言：如來若來去坐臥。
即不解所說義。如來者，無所從來，亦無所去，故名如來。
斯則佛入涅槃也。 ^479b4

○意云：涅槃寂靜，說法喧動，動寂相反，云何兩存？ ^479b10

△二、依經斷疑〔疏〕二：初、開章指文，二、隨章辨釋。
【疏】依經斷疑。
orig::  ^479b14

何以故？ ^479b18

一切有為法，如夢幻泡影，如露亦如電，應作如是觀。
commentary::  ^479b20

【記】經徵意云：以何義故，佛常說而不閡涅槃？
如論所敘。 ^479b22

○釋意云：由佛有妙智，觀諸法空如夢幻等，
雖現說法似有為相，而常住涅槃無作之理，復何疑哉？ ^479b24

【記】若於論外不作斷疑釋者，此文但責說法不染。 ^479b30

○徵意云：以何義故，說法之時，不取於相，
得合真如，不動不染耶？ ^479b32

○釋意云：但觀諸有為相，猶如夢幻等，
自然於說不取不著，契合真如，無有動搖分別等也。 ^479b34

△初、開章指文。 ^479b40

【疏】釋此文為三：初約兩論，釋魏本中九喻。
○魏本云：一切有為法，如星翳燈幻，露泡夢電雲，應作如是觀。 ^479b42

【記】疏文二，初開章指文。
○魏本等者，以彼此二經皆說譬喻，就中彼廣此略，今則標廣以釋。 ^479b48

△二、隨章辨釋三：初、約兩論釋魏本中九喻，
二、約諸經顯諸虗假喻之大意，三、會通秦譯經本。
初、約兩論釋魏本中九喻二。
初約本論斷疑。二兼無著釋相。 ^479c4

初約本論斷疑。 ^479c10

【疏】於中，文二：初、約本論斷疑。 ^479c12

【記】於中下，二、隨章辨釋三：初、約兩論釋魏本中九喻。
二。 ^479c14

【疏】偈云：非有為非離，諸如來涅槃，九種有為法，妙智正觀故。 ^479c18

【記】初文者。
○偈云下。標。 ^479c22

【疏】論云：諸佛得涅槃，化身說法，故非有為，非離有為。 ^479c24

【記】論云下，釋。初釋前二句。
○真化不一，故非有為；真化不異，故不離有為。 ^479c28

○言諸佛者，揀小乘涅槃一句寂滅。
如來涅槃，悲智兼運，名無住處。 ^479c30

【疏】何故示現世間而不住有為？
由妙智正觀有為，如九喻虗假故。 ^479c34

【記】何故下，躡前徵起，釋後二句。
○徵意可知。
○由妙智等者，妙智揀二乘麤智，正觀揀凡夫倒見。 ^479c38

○既以妙智正觀有為諸法如夢幻等，
故涉有而不住有，觀空而不住空，用而常寂，
寂而常用，故終日說法，終日涅槃。
如華嚴疏云：寂寥於萬化之域，動用於一虗之中也。 ^479c40

○故知若不涉有，豈名大乘涅槃。
若不證如，何名無染說法。
言雖似反，意乃相符。
善現約極違以申疑，如來據極順以通釋。
理實深妙，光茲末篇。 ^479c48

△二、兼無著釋相二：初、指論分文，二、隨文正釋。 ^480a8

初、指論分文。 ^480a10

【疏】二、兼無著釋相。 ^480a12

【疏】無著云：此偈顯示四有為相。
文四。 ^480a14

【記】二、兼無著下，初指論分文。
○此偈者，魏經文也。
四有為者，即下自性等四。 ^480a16

△二、隨文正釋四：初、自性相，二、著所住味相，
三、隨順過失相，四、隨順出離相。
初、自性相二。初釋章意。
二別解文。 ^480a20

初釋章意。 ^480a24

【疏】一、自性相，此見相；二、用識為體，生死根本故。
文三。 ^480a26

【記】初、自性下，二、隨文正釋四：初文二：初、釋章意。
○此見等者，謂見相二分，以自證分為體。
然此三法，是生死之自性。
一切生死，從此而生。
故名此三為根本矣。 ^480a30

○此通八識也。 ^480a36

△二、別解。文三。初星喻見。
二翳喻相。三燈喻識。 ^480a38

初星喻見。 ^480a40

【疏】一星，喻見。
○無著云：無智暗中有彼光故，有智明中無彼光故。 ^480a42

【記】一星下，二、別解，文。
三。
○初文見分者雲云，第六識也。
計度分別緣共相境，世間諸智盡在其中，故以星光況於此識。 ^480a46

○此約執計強盛，故獨指第六，非不通八也。 ^480b2

【記】無智等者。此中法、喻相兼，文猶闕略。
若具配屬，即法、喻四對。
謂以日喻智，以星喻識，以明喻悟，以闇喻迷。
且如喻中意云：無日闇中，有星光故；有日明中，無星光故。
法中無智迷中，有識用故；有智悟中，無分別故。
其猶昏夜，日光黯然，唯星獨存。
略辨南北，杲日纔現，星光自沈。
法中亦爾，生死迷中，本智未顯，意識分別，似有鑒覺。
若智顯彰，光明徧照，分別念慮，泯然無餘。 ^480b6

○無彼光者，此約分喻。
喻中但無星光，而不無星體。
法中融同一智，無別識心故。 ^480b20

△二翳喻相。 ^480b26

【疏】二翳喻相。
○論云：如目有翳，則見毛輪等色，觀有為法亦爾，以顛倒見故。 ^480b28

【記】二中。如目等者，意云：翳若在眼，則見毛輪；
執若在意，見實我法。 ^480b32

○若正配法喻，即翳喻第七識，毛輪等喻所見分。
今標云翳喻所見分者，此有三意：一、密配第七識，
謂若但取毛輪，則唯喻所見，第七意識無因可收，故此密配無所遺也。
二、交互影略，以喻上舉能，法中言所，自然影略，該收所餘。
三、顯示毛月無有體性，意雖在所，今却舉能，
以□所從能生，足知無體也。 ^480b34

○以顛倒見者，出無體，所以於無見有，故云顛倒。 ^480b46

【疏】無著云：人法我見如翳，以取無義故。 ^480c2

【記】取無義者，情有理無故。 ^480c4

△三燈喻識。 ^480c6

【疏】三、燈喻識。
○燈約膏油，相續不絕。
識依貪愛，生死無休。 ^480c8

【記】三中。燈喻識者，理則雖通，義當前五，
以六、七、八識，各有配故。 ^480c12

○燈約等者，以膏油喻貪愛，以燈喻識。
若無膏油，則燈光不起。
若無貪愛，則識念不生。
故論云：依止貪愛法住。 ^480c14

【記】然此上三喻，皆是能熏染汙根本，故通名自性相。
其所熏第八識，持種引心，配屬雲喻，如下所明。 ^480c20

○或可星喻見分，翳目所見毛，月喻相分，燈喻自證分。
自證分即第八識，其後雲喻，但況識中種子為未來法。 ^480c24

△二、著所住味相 ^480c30

【疏】二、著所住味相。 ^480c32

【記】著所住味者，即是味著所住。 ^480c34

【疏】論云：幻喻所依住處，以器世間種種差別，無一體實故。 ^480c36

【記】幻喻等者，即約所幻境說。
如結巾為兔，結草為馬，乃至變現種種境界。 ^480c40

○以器下。所喻法也。
六塵境界不一，故云種種。 ^480c42

【疏】無著云：味著顛倒境故。 ^480c46

【記】無著下，會釋科文。 ^480c48

【疏】大雲云，幻出城郭，誑人識變，山河不實故。 ^481a2

【記】大雲：釋意可知。
能變之識，尚猶不實，所變之境，豈得有體？
故起信云：一切境界，唯依妄念而有差別。
若離心念，則無一切境界之相。 ^481a4

△三、隨順過失相二。
初釋章意。二正解文。
初釋章意。 ^481a10

【疏】三、隨順過失相。
自身及受用是過失，觀此無常，是名隨順。 ^481a14

【記】三、隨下，二：初、釋章意。
○自身等者，明身受當體是過失。 ^481a18

○觀此等者，隨順出離也。 ^481a20

【疏】又解云：隨順身受，即是過失。 ^481a22

【記】又解：等者，執著身受，是隨順過失也。
所謂執身為常，執受為樂，即是顛倒，顛倒即過失也。 ^481a24

【疏】文二。 ^481a28

△二、正解。文二。初露喻身。
二泡喻受。
初、露喻身。 ^481a30

【疏】初露喻身。
○論云：身亦如是，少時住故。 ^481a32

【記】初、露下，二、正解，文。
二。 ^481a34

【記】初者。
○少時住者，如草上之露，日出即晞。
眾生妄身，亦復如是。
然有三意：一、命修短，有纔生即死故。
二、比於上界，時極促故。
三、念念遷謝，即生即滅故。
有斯三意，故曰少時。 ^481a36

△二泡喻受。 ^481a44

【疏】二泡喻受。
○論云：所受用事亦復如是，以受、想、因三法不定故。 ^481a46

【記】二中。
○受用事者，受能領納。
即此領納，是受之用。
即此受用，便名為事。 ^481b2

○受、想等者，因即是觸，受之因故，想能助受。
故俱舍云：受同飲食，想同助味。 ^481b4

○三法不定者，有三釋：一則苦、樂、捨三受不定也。
二則受、想因於三法而不定，三法即違、順等三境也。
三則受、想、觸為三，三皆不定也。
以一不定，餘皆不定故。 ^481b8

○然此雖說想觸，意明於受。
如風水相投，即有泡起。
觸想和合，則有受生。
是故以泡喻於受也。
故大雲云。水上之泡，出沒不定。
心中之受，苦樂不常。 ^481b14

【疏】無著云：顯示隨順苦體，以受如泡故。 ^481b22

【記】苦體等者，受是苦體，苦謂三苦。
彼苦身中，有苦生故是苦苦，破滅是壞苦，不相離是行苦。
逐境住情，妄生樂想，故名隨順。 ^481b24

【疏】功德施云：觀察壽如水泡，或始生未成體，
或纔生或蹔停住，即歸散滅。 ^481b30

【記】功德施下，意說壽命，不同前義。
○喻則可知。
○法中始生等者，託蘊腹中名生。
形體未成，即有死者。
纔生者，生下即死也。
暫停住者，五歲十歲，乃至百歲，通名暫住。
初天所見，人間半百，尚同晝夜，況聖智乎？
故正法念經云：有於胎藏中死，有生而已命終。
有能行便亡，有能走便卒。
雖修短之異，皆歸死處。
故淨名云：是身虗偽，假以澡浴衣食，必歸磨滅。 ^481b34

△四、隨順出離相三。
初釋章意。二正解文。
三總結示。 ^481c2

初釋章意。 ^481c4

【疏】四、隨順出離相。
無著云：隨順人、法無我，故得出離。 ^481c6

○文三 ^481c8

【記】四、隨下。三。初、釋章意。
○隨順人法等者，二空真智，能出二死，
方便觀察，名為隨順。 ^481c10

△二、正解。文三。初夢喻過去。
二電喻現在。三雲喻未來。 ^481c14

初、夢喻過去。 ^481c16

【疏】初夢喻過去。 ^481c18

【記】二、正解，文。三。 ^481c20

【疏】無著云：彼過去行，以所念處故如夢。 ^481c22

【記】初、如夢者，人之神遊也。
以過去所作見聞事業，皆是所念之處，
與夜來夢無有差別，憶之可說，掬之不見。
如經云：如寤時人說夢中事，心縱精明，欲何因緣取夢中物？ ^481c24

【疏】論云：應觀過去所有集造，同於夢境，但唯念性故。 ^481c32

【記】唯念性者，以念為體性，故念之似有，不念全無。 ^481c36

【疏】功德施云：觀察作者，如夢中隨見聞之境，以念分別熏習住故。
雖無作者，種種境界分明現前。 ^481c38

【記】觀察等者，謂白日見聞境界所熏，夢中宛然還見，
雖即無人造作，境界分明現前。 ^481c42

【疏】如是眾生無始時來，有諸煩惱、善不善業熏習而住，
雖無我是能作者，而現無涯生死等事。 ^481c46

【記】如是下，法合。
○過去業因所熏，感招現在果報。
雖則無人造作，不免生死輪迴。
故淨名云：無我無造無受者，善惡之業亦不亡。 ^482a2

○若夢寤時，則夢所見事，一無所有。
若迷覺已，則生死輪迴，杜絕蹤跡。
故起信云：應觀過去所念諸法，恍忽如夢。 ^482a6

△二、電喻現在。 ^482a12

【疏】二、電喻現在。 ^482a14

【疏】論云：以剎那不住故。 ^482a16

【疏】功德施云：觀察心如電，生時即滅。 ^482a18

【記】二中。不住生滅，文異義同。
凡是有為，即生即滅，無異時也。
以無性故，體虗妄故。
經云：因緣和合，虗妄有生；因緣別離，虗妄名滅。
楞伽經云：初生即有滅，不為愚者說。
起信云：應觀現在所念之法，猶如電光。 ^482a20

△三雲喻未來。 ^482a30

【疏】三、雲喻未來。 ^482a32

【疏】論云：以於子時，阿梨耶識與一切法為種子根本。 ^482a34

【記】三中。子時者，在種子位時。
○根本等者，應云阿梨耶識在種子位時，
為一切法作種子根本，以一切諸法從種子生故。 ^482a38

【疏】無著云：彼麤惡種子似虗空，引心出故。
如雲： ^482a44

【記】麤惡種者，有漏種也，以無漏種子為細妙故。
○似空者，喻多也。
華嚴云：若此惡業有體相者，盡虗空界不能容受。 ^482a46

○如雲者，空喻種子，雲喻未來所起現行之法，以雲依空忽然起故。
故起信云：應觀未來所現諸法，猶如於雲忽爾而起。 ^482b2

△三、總結示。 ^482b8

【疏】無著云：如是知三世行，則達無我。
此顯示隨順出離相。 ^482b10

【記】無著下，通明三事，結釋科文。 ^482b14

【疏】大雲云：過未無體，現又不住，則三世空，達無我矣。 ^482b16

【記】大雲下，顯無著科意。
三世既空，憑何有我？
執我既不出離，達無我者必出離也。
故偈云：觀根及受用，觀於三世事，於有為法中，得無垢自在。 ^482b20

△二、約諸經顯諸虗假喻之大意。 ^482b26

【疏】二、約諸經顯諸虗假喻之大意。 ^482b28

【記】二中。
○諸經等者，謂如來說法，多以夢幻虗假之事。
況諸法空義，或廣或略，散在諸經諸論。
隨何經論，宗趣雖殊，大意皆破眾生徧計情執。
或情執多者，不達法者，約喻生疑。
病既連綿，藥還邐迤。
以悟為限，法喻重重。
今約華嚴十忍品疏文，兼攝大乘論意勢，
顯諸喻意，令無混濫也。 ^482b30

【疏】佛說一切法空。 ^482b42

【記】一切法空者，此是義宗。
若是上根，聞之便解。
中根之類，一喻即明；下根之流，展轉生惑。
更以諸喻，如下所辨。 ^482b44

【疏】疑云：云何現見一切境界，故說如幻？
幻法雖無，分明可見。 ^482c2

【記】現見等者。難曰：諸法若不見，任說法皆空，
現見歷然在，因何得是空？ ^482c6

○故說如幻下，以喻釋喻也。
下皆準此。 ^482c8

【疏】又疑云：幻法既無，又何愛著？
故說如陽#CB08504;渴鹿謂之水，愛著奔趣。 ^482c12

【記】愛著等者，難曰：眾生不愛著，任說法如幻；
既生愛著心，云何得如幻？ ^482c16

○故說如#CB08504;下，釋也。 ^482c18

【疏】又疑云：渴鹿畢竟不得水，貪者如何皆得受用？
故說如夢，夢中所見，亦得受用。 ^482c20

【記】不得水者。難曰：貪求若不得，任說法如#CB08504;，
求者皆遂心，云何得如#CB08504;？ ^482c24

○故說如夢下，釋也。 ^482c26

【疏】又疑云：夢造善惡，寤無業報；夢打尊長，寤無憂懼。
故說如影如響，雖全無體，明鏡對色，空谷對聲，
妍#CB15354;高低，一一皆應，
必無雜亂，必無參差。 ^482c28

【記】夢造等者，難曰：善惡無果報，任說法如夢，
因果事昭然，云何得如夢？ ^482c34

○故說如影下，釋也。
妍，美好也。#CB15354;，醜陋也。
此說對鏡之色。高低者，此說對谷之聲也。
一一應者，無一像而不應色，無一響而不應聲。
無雜亂等者，必不對美現醜，對高應低故。 ^482c36

【疏】又疑云：若都無實，菩薩何以作利樂事故說如化？
謂變化者，雖知不實而作化事。 ^482c44

【記】利樂等者。難曰：菩薩不化生，任說如影響；
菩薩既化生，云何如影響？ ^482c48

○故說如化下。釋也。
作化事者，不可謂作化事，便言為實。
不可謂度眾生，便謂眾生實有。
良為眾生即空，迷故不覺，為說令覺。
若實有體，化之何益？
故淨名云：觀眾生如幻化，如水月鏡像，如龜毛兔角等。
文殊問云：若然者，菩薩云何行慈？
維摩詰言：為眾生說如是法，是真實慈也。 ^483a2

【記】上來五重徵釋，皆顯法空。
葢因喻生迷，遂展轉訓曉。
極茲後位，喻盡法彰，疑氷自釋。
然諸經中，或說乾城、水月、杌鬼、繩蛇、翳目、
空華、龜毛、兔角等，皆隨機隨說，引令得出，必不依次有是五重也。 ^483a14

△三、會通秦譯經本二：初、指喻顯法，二、正會廣略。
初、指喻顯法三。初正釋。
二顯益。三結歎。 ^483a22

初正釋。 ^483a24

【疏】三、會通秦譯經本。 ^483a26

【疏】夢幻泡影，空理全彰；露電二喻，無常足顯。 ^483a28

【記】秦經。夢幻等者，以夢等四事，皆無體性。
若觀有為諸法如其夢等，則空理易明。
露電二事，暫有即無。
若觀諸法如其露電，則無常自顯。 ^483a30

△二顯益。 ^483a36

【疏】悟真空則不住諸相，觀生滅則警#CB15081;修行。 ^483a38

【記】悟真空下，顯益。
○不住相者，凡夫迷真空既住相，當知悟真空即不住相也。
住，即執取染著之義。 ^483a40

○又凡夫顛倒，不了無常，故戀世間，不務修進。
當知達彼一切悉無常性，念念遷謝，不住不久。
由是怖畏生死，樂趣涅槃，如救頭然，寸陰是競。
所以佛於涅槃會中，偏讚此觀，以為第一。 ^483a44

○然二句中各有解、行、配、釋可知。 ^483b2

△三、結歎。 ^483b6

【疏】妙符破相之宗，巧示亡情之觀。 ^483b8

【記】妙符下，結歎。
○符破相宗者，歎前四喻也。
然佛一代教門，就大乘中，宗塗有三：一、
法相宗，謂解深密等經，瑜珈、唯識等論。
二、破相宗，諸般若等經，中百門等論。
三、法性宗，謂法華、涅槃等經，起信、寶性等論。
既般若宗於破相，今說有為喻，以夢、幻、
泡、影明妙，符宗旨也。 ^483b10

○示亡情等者，歎後二喻。
若觀世間諸法如電露等，自不繫情於身命財而生常解。 ^483b20

○又由前四喻故，慧解亡情。
由後二喻故，習定亡情。
又前亡執有之情，後亡計常之情。
若不覺空無常，即繫情於身命資具。
今既悟此空無常理，則情念涅壞，真智現前。 ^483b24

○斯則上合經宗，故云妙。
下契物情，故云巧也。 ^483b30

△二、正會廣略三。
初牒問。
釋通。三結歎。
初牒問。 ^483b34

【疏】魏譯九喻，秦本略者。 ^483b36

【記】魏譯下，牒問也。
或問曰：魏譯九喻，秦經略三者，何也？
今此牒之。 ^483b38

△二、釋通。 ^483b42

【疏】以星燈有體，雲種含生，恐難契空心，潛滋相想。 ^483b44

【記】以星下，釋通。
○有體者，雖星不如日，燈藉膏油，未是全空，故云有體。 ^483b46

○雲種者，法、喻雙舉，雲能含雨，種必生芽，故曰含生。 ^483b48

○難契等者，本為執情堅固，不了即空，
由是設喻，以蕩分別。
若觀有體之物，便同析色，難悟即空，空觀不成，故云難契。 ^483c2

○潛滋等者，既不了無常，唯於境相而生常想，
不能捨離，縱不故意，任運生情，不覺而起，故曰潛也。 ^483c6

△三、結歎。 ^483c12

【疏】取意之譯，妙在茲焉。 ^483c14

【記】取意等者，先德皆云：敵對唐梵，則奘稱能；
取意譯經，則什為最。 ^483c16

【記】然雲等三喻，則直下剪除。
於餘六中，又換一喻，謂以影代翳也。
所以換者，影並於翳，空義顯故。 ^483c20

△三、流通分〔疏〕二：初、隨經文別釋，二、引論疏讚釋。 ^483c24

【疏】第三，流通分。
orig::  ^483c26

佛說是經已，長老須菩提，及諸比丘、比丘尼、
優婆塞、優婆夷，一切世間天、人、阿修羅，
聞佛所說，皆大歡喜，信受奉行。
commentary::  ^483c28

【記】流通，經文可見。
○佛說是經已者，本為空生致問，故佛答降住修行。
答問既終，便合經畢。
仍以躡跡起疑，連環二十七段。
洎乎此文，疑念氷釋。
既善吉無問，故能仁杜宣。 ^483c34

○一卷經內，雖兼有師資，以其就勝，故但云佛說。 ^483c40

○長老等義，如前所解。 ^483c42

△初、隨經文別釋。 ^483c44

【疏】尼者，此云女也。
○優婆塞，此云近事男。
優婆夷，此云近事女。
親近比丘、比丘尼而承事故。 ^483c46

○阿修羅，此云非天。 ^483c48

【記】疏二。初、隨經文別釋。 ^484a4

【記】近事男女者，標釋可知，亦云近住男、
清信男等，並可知。 ^484a6

○非天者，亦非人也，謂非天人趣之所攝，故亦云無酒。 ^484a8

【疏】皆大等者，文殊所問經云：有三種義，
歡喜奉行：一、說者清淨，不為取著利養所染；
二、所說清淨，以如實知法體；三、得果清淨。 ^484a12

【記】如實等者，說理如理，說事如事故。
○果淨者，依解起行得無漏故淨。 ^484a18

△二、引論疏讚釋二。
初引論。二引疏。
初引論。 ^484a22

【疏】無著云：若聞如是義，於大乘無覺，我念過於石，究竟無因故。 ^484a24

【記】無著下，二、引論疏讚釋。
○無覺者，不發二空智也。 ^484a28

○二執牢固，如石之堅，石猶可磨可琢，
聞經不能無我而解，不啻於石，故云過於。
詩云：我心匪石，不可轉也。
轉，猶動也。磨、琢皆是動義。 ^484a30

○又論云：下人於深法，不能覺及信，世人多如此，是故法荒廢。 ^484a34

○無因者，無大乘正因，不得菩提故。 ^484a38

【疏】天親云：諸法希有總持法，不可稱量深句義，
從尊者聞及廣說，迴此功德施羣生。 ^484a40

【記】總持法者，秘密般若也。
深何義者，顯了般若也。 ^484a44

○或總持法是經文，深句義是本偈。
○從尊者，即彌勒、無著也。 ^484a46

○廣說即自指論文。 ^484a48

△二、引疏 ^484b2

【疏】大雲云：大聖說經，妙理斯畢，二空圓極，四眾奉行。 ^484b4

【疏】肇云：同聽齊悟，法喜蕩心，服翫遵式，永崇不朽。 ^484b8

【疏】資聖云：般若深經，三世佛母。
聞經四句，已超惡趣之因；一念淨持，必護菩提之記。
故人天異類，莫不虔受奉行矣。 ^484b10

【記】佛母者，以能生諸佛及菩提法故。
○餘文易知。 ^484b16

【疏】金剛般若經疏論纂要〔終〕 ^484b18

【記】金剛經纂要刊定記〔終〕金剛經疏記科會卷第十
〔終〕
 ^484b20
