
xu:: 
#  No. 239-A 大方廣佛華嚴經吞海集序
No. 239-A 大方廣佛華嚴經吞海集序
author:: 左朝散大夫直龍圖閣知荊南軍府事主
author:: 管荊湖北路安撫司公事馬步軍都總
author:: 管兼營田使陶愷撰
大方廣佛華嚴經，具因果、行位、緣起、理事，
以不思議為宗，無上乘也。
以為同也，而橫開百千法門，其總非同；
以為異也，而會歸實際理地，其別非異。
即同即異，義極於融。
故同中有異，鳥翔空而前後齊彰；異中有同，波生水而泯絕一致。
萬法各住自位，有如水火陵滅而不相容；
至理不隔纖毫，或若塵芥含容而無所礙。
此非器界之所能通，而思議之所可及也。
然而非文字無以明義，非名句無以成文，
則錯綜而華貫，行布而星分，此經之所以為經也。
由文字、名句以求之，則法法相似，地地有差。
其多也，百千萬億以為數，乃至不可為數而未脫於有數也；
其大也，十方三際以為量，乃至不可為量而未離於有量也。
經之為經，既託於文句，其妙不過如是而已。
舉世間極大不可窮盡者，則喻以海焉。
所謂十海，若世界眾生、諸佛業報、法界根欲、
法輪願力、神變佛化，皆生佛之極業，同名之海。
而七處、九會、三十九品，悉波瀾其間，無有能出者。
其源無首，其流無尾，其邊無旁，其下無底，
則取海以為喻，是亦天下之極稱歟！
至求之天地之間，若形若器，能體融之義而曲當者，蓋亦莫若海也。
是經也，行於支那，自晉義熙始。
其文浩博，其義淵微，其道宏大。
志劣者怠於編秩之多，智淺者瞢於旨意之妙，器狹者駭於果德之極。
誦其文已難其人，而況通其義，且踐修是道歟？
譬猶海中之一物，方為海所涵，詎能置海於度內耶？
義熙距今幾千歲，訓釋行於今者，獨有棗柏長者論、
清涼法師疏，其說益侈矣。
偃臺通老法師得華嚴三昧，雖受學於師，而取成其心。
以廣說之一句，而演之萬言；以約說之一品，而攝以數句。
萬言而詳味之，無一增語；數句而旁求之，無一缺義。
計不待數，而人見其多；度不必量，而人識其大。
法次地差，不相混濫。
蓋發揮在文句之表，而遊戲於文句之間，卒不繫於文字名句者也。
取其約說傳於世，凡萬數千言，名之曰吞海。
海可吞耶？眾必以為誕矣。
然有可吞之理者，能造海者也。
通公約說，亦文句耳，奚造海之有？
余所謂卒不繫於文句者，學者繹其書而加思焉，當得之矣。
噫！大千經卷，一塵所覆，唯智者能出之。
華嚴法海，一嚃而不遺餘滴，唯知道者能信之。
或出或納，豈外至哉？
在我#CB12427;吸之間耳。
xu:: 
#  No. 239-B 大方廣佛華嚴經吞海集序
No. 239-B 大方廣佛華嚴經吞海集序
author:: 講華嚴楞嚴經唯識起信論
author:: 嗣祖比丘　道通述 ^469a16

伏以華嚴之為教也，朝宗眾經；清涼之為疏也，貫暎前古。
不有穎達，孰能發明？
道通夙附真乘，窮居講肆，論聽宣益，經傳妙空，
退慚先哲，無裨後學。
請問十年，開演三徧，屢經患難，倍覺衰遲，
築室廬山，苟延歲月。
而二三學者，猶不我棄，日以是經相叩華嚴為事。
因閱舊篋，得所編法義，名曰吞海，用貽晚儁。
使品品之中，見無盡經；塵塵之內，明華藏海。
於一毛端，忽然廣博，豈曰小補之哉？
不學而知，但聞其言，未見其人也。
同心之士，母我誚焉。
大方廣佛華嚴經吞海集卷上
author:: 河朔平原　道通述
other:: 
# 一菩提場會
一菩提場會
pin:: 
## 一世主妙嚴品 部類區分
一世主妙嚴品部類區分 ^470a14

經中有三世間：一、智正覺世間主，能化佛；
二、有情世間主，人王、天王；三、器世間主，諸類神。
若能依正互融，則難思之境，俱是妙嚴。 ^470c4

意曰：世主差別相，妙嚴平等體。
若世主之妙嚴，眾生有佛德；若妙嚴之世主，佛德依眾生。
若世主即妙嚴，是法平等；若妙嚴即世主，則世間相常住。
若具四句，則成佛德；若泯四句，為日用；
若存泯無礙，生佛平等。
法本如此，不勞修證。 ^470c10

如是：一、小乘，揀異外道經阿優。
二、始教，信順之辭。
三、終教，不變曰如，隨緣曰是。
四、頓教，唯如為是。
五、圓教，如包是徧。 ^470c20

我聞：一、小乘識外有聲。
二、始教識變，聲相假我。
三、終教淨我，聲塵即心。
四、頓教無我，根塵俱盡。
五、圓教一聞一切聞。 ^470c26

一時。一、小乘晝夜六時。
二、始教時依識現。
三、終教則不變隨緣。
四、頓教則般若現前。
五、圓教則一時具一切時。 ^470c32

佛在一小乘丈六真身，二始教千百億化身，
三終教丈六即是常身，四頓教丈六即是法身，五圓教具足十身。 ^470c38

菩提樹：一、小乘土石諸山；二、始教隨機化迹；
三、終教其地堅固；四、頓教一塵不立；五、圓教七處九會同一道場。 ^470c44

菩薩眾：一、小乘不見聞，二、始教有四十二位，
三、終教盡成佛，四、頓教無凡聖，五、圓教佛剎微塵數俱來集會。 ^471a2

經中釋迦如來初成佛時，具足本有十身，於一切法成正覺。 ^471a8

意曰：始成正覺者，舊佛新成也。
處於此座者，開悟之處，量等法界，如虗空具普徧、廣容二義。
量云：如來三業有法，正容常徧宗，平等無分別故。
因譬如虗空，於諸國土平等，隨入一塵為座，則成等正覺。
若一毛為座，則轉大法輪。
塵數菩薩圍遶者，主伴互嚴。 ^471a12

經中列眾，從內至外，偈讚佛德。
從大自在天至普賢，海眾雲集。
一、同生眾有二十種：普賢至普光菩薩，海月光至智生菩薩。
二、異生眾十種：執金剛神、身眾神、足行神、
道場神、主城神、主地神、主山神、主林神、
主藥神、主稼神、主河神、主海神、主水神、
主火神、主風神、主空神、主方神、主夜神、
主晝神、阿脩羅王、迦樓羅王、緊那羅王、
摩睺羅王、夜叉王、龍王、鳩槃茶王、乾闥婆王、
月天子、日天子、忉利天、夜摩天、兜率天、
化樂天、他化天、大梵天、光音天、徧淨天、
廣果天、大自在天。 ^471a24

經中列眾，從內至外，偈讚佛德。
從外至內，有十佛剎微塵數毗盧遮那佛，
一一皆有六十眾圍遶，形色部類，各有區分，
得佛解脫，平等無二。
pin:: 
## 二如來現相品 說法儀式
二如來現相品說法儀式 ^471a44

經中佛放眉間光，右繞於佛，從足而入，
有大蓮華忽然出現，有勝音菩薩坐蓮華上，
偈讚如來，有十菩薩為伴。 ^471b4

意曰：實際理地主伴不立，生滅門中豈無問答？
菩薩諸王作是思惟：從因至果有四十問，一部經文前後答。
為斷彼疑故，即於面門眾齒之間放十種光明，
一切菩薩蒙佛光明，詣如來所親近供養。
pin:: 
## 三普賢三昧品 非證不說
三普賢三昧品非證不說 ^471b10

經中普賢見佛現相，承佛神力，入於如來藏身三昧，同於虗空。
一一塵中有世界海諸佛，一一佛前有普賢，皆入此定。
是時，十方諸佛而現其前，與普賢十種說法智，
各舒右手摩普賢頂；一一塵中悉亦如是，
從一三昧起時，即從一切三昧門起，得一切海雲法，十方世界悉皆震動。
pin:: 
## 四世界成就品 通明凡聖
四世界成就品通明凡聖 ^471b22

經中且說世界海有十事，其眾生海具十事准知。
諸佛海等各有起、具、因緣、所依、所住等十事，各先長行後偈頌。
一海有十事，十海有百事。 ^471b36

意曰：先觀無盡境，便說無盡法，一切眾生本來具足。 ^471b42

 [fg_../figures/X/X08p0471_01.gif]
pin:: 
## 五華藏世界品 別顯本師
五華藏世界品別顯本師 ^471c2

經中別明本師之所嚴淨，狀如仰安鴈口中齒，又似倒卓浮圖。
其中世界，各各依住，各各形狀，各各體性，
各各莊嚴，各各行列，有二十重。
從此中央大蓮華世界外，其次右旋，說百箇二十重世界，
十不可說世界種，准知盡在一塵毛中矣。 ^471c14

 [fg_../figures/X/X08p0472_01.gif]
pin:: 
## 六毗盧遮那品 往昔修因
六毗盧遮那品往昔修因 ^472a2

經中，修因廣大，獲果無窮。
普賢說者，該因徹果故。
乃往古世，有勝音劫，摩尼華枝輪大林之東，
焰光大城，人王所都。
有百億城，周帀圍遶。
有百萬億門，一一門前，四十九寶尸羅幢。
城中居人，乘空往來，心有所欲，應念而至。
天城、龍城，右旋而列。
華枝林中，有徧照道場一切功德山。
須彌勝音佛，忽然出現，其身周普，等真法界。
大威光太子，見佛光明，獲十種法，頌讚佛德。
從焰光城，百萬億眾，乘空而往，俱來見佛。
其佛為說普集三世佛自在法經。
大威光菩薩，得一切法，悉入最初菩提心中。
其佛受命，五十億歲。
彼佛滅後，有波羅蜜善眼佛，於大林中，成等正覺。
大威光菩薩，即得念佛三昧，名無邊海藏雲。
其佛為說法界體性清淨經，聞已，獲得清淨智。
其佛入滅，喜見王尋亦去世。
大威光菩薩，受轉輪王位。
彼大林中，第三佛出，名最勝功德海大威光。
從佛聞說普眼光明行經，得大福德三昧。
彼大林中，復有佛出，名普聞蓮華眼大威光。
於此命終，生須彌山頂，為大天王，名離垢福德幢。
如來為說廣大方便經，獲得普門歡喜藏三昧。 ^473a4

意曰：勝音劫中，有十須彌山微塵如來出興於世，
大威光菩薩一一供養，聞經得法，是因無盡。
今有十不可說世界種，是果無窮。
other:: 
# 二普光明殿會
二普光明殿會
pin:: 
## 七如來名號品 身業周徧
七如來名號品身業周徧 ^473a44

經中妙悟皆滿，二行永絕，歎佛二十一種功德。
若世尊見愍我等，開示因中十問，果中三十問。
世尊知諸菩薩心之所念，為現神通十首菩薩，來集普光明殿。 ^473b6

意曰：佛法大海，信為初首。
一小乘，但信佛一人成道。
二大乘，初教信一分半眾生不成佛。
三終教，自信己性決定成佛。
四頓教，信生佛本無。
五圓教，無成無不成，一成一切成。 ^473b14

經中文殊言：諸佛身名不可思議，不應住於一法見佛身名。
如來於此娑婆世界諸四天下，有種種名、
種種身，色相、壽命、處所、眾會種種不同。
於此四天下，或名一切義成，或名圓滿月，
或名瞿曇氏，或名大沙門。
於東方善護世界亦有十名，餘九世界各有十名，
則其數十千名，能令眾生各別知見。 ^473b22

意曰：佛有無盡，名森羅萬像，舉世立名，俱是佛名。
於此住處，或名燈籠，或名卓子，或名香罏，
或名翠竹，或名黃華。
若能如此用心見佛，則步步釋迦出世，
念念彌勒下生，便見佛身名周於法界。
pin:: 
## 八四聖諦品 語業該周
八四聖諦品語業該周 ^473b36

經中苦者三界報，集者三界因，滅者超出三界，
道者戒定慧因，令知苦、斷集、證滅、修道。
佛之語業，隨眾生心，各別調伏。
娑婆世界，每諦下有十名；餘九世界，四諦下各有十名。
於苦諦下，或名可厭，或名逼迫，或曰不淨。 ^473b48

意曰：一切名因逐業用變，名無得物之功、
物無當名之實，但能假名生善便是化佛，語業無量。
若說如來國土身語業，則風鈴聲、啼鳥聲皆是如來說法，
聲無義語、說不二法，頓見本心俱離有無，便見佛之語業周於法界。
pin:: 
## 九光明覺品 意業該周
九光明覺品意業該周 ^473c10

經中，世尊從兩足輪下放光明，照此三千大千世界，
有百億閻浮提、百億四王天乃至百億色究竟天，其中所有悉皆明見。
十方菩薩圍繞，百億文殊同時發聲歎佛光明；
若見放光照十方十世界，則有十百億文殊歎佛光明；
若見放光過十世界，則照十方百世界，
有千百億文殊歎佛光明；若見放光過百世界，
則照十方千世界，有百萬億文殊歎佛光明；
若放光過百千世界，則照百萬；若放光明過百萬，
則照一億；若放光明過一億，則照十億；
若放光明過十億，則照百億。 ^473c22

意曰：光明是智用，用能隨緣，大小不定，
廣狹臨時，悉皆明見，覺悟自他。
若穿鍼時，於鍼孔內，悉皆明見；若寫字時，
於筆端上，悉皆明見；若在一室，悉皆明見；
若登高望，百里千里，悉皆明見，覺悟本心，令他知見。
pin:: 
## 十菩薩問明品 智明生信
十菩薩問明品智明生信 ^473c44

經中文殊菩薩長行問於九首，九首以偈答於文殊。 ^474a8

意曰：因問生明，或問中有明，智明生信，
見諸法空，知心妄動，無前境界，修遠離法，
觸目遇緣，自信己性，具有佛德，無障礙法，即得現前。
　　一心一種種差別問，覺首萬法體虗顯性答。
　　二無實眾生佛化問，財首離相寂滅歸性答。
　　三果報無我誰受問，寶首鏡中現像一異答。
　　四悟一說多相違問，德首一多相成無礙答。
　　五田一果多不同問，目首心有高下報別答。
　　六佛教有無利益問，勤首精進懈怠不同答。
　　七受法新起煩惱問，法首不行非斥多聞答。
　　八智正行助贊美問，智首萬行皆智隨心答。
　　九道一果多不同問，賢首同中有異離見答。
　　十九首復以佛境問，文殊生界法界無別答。 ^474a12

文殊智明生信，深入理觀，自信己性，決定成佛。
後起淨行，事近旨遠，念即無念，一念頓圓。
pin:: 
## 十一淨行品 觸事淨願
十一淨行品觸事淨願 ^474a38

意曰：有圓信者，具淨行相。
蓋善用其心，於善、不善、無記境皆具淨行，
則八萬四千塵勞皆淨行也，世間萬物皆淨行也。
且如見手時，當願眾生：具正信手，合掌向佛。
若見足時，當願眾生：行真正道，無有休息。
若聞鳥聲，當願眾生：悟自聞性，不生不滅。
若了味時，當願眾生：嘗正法味，長養法身。
若善用心，淨行無間，獲於勝妙功德，於一切佛法心無所礙，
住去、來、今諸佛之道，當如普賢色像第一，而為眾生第二導師。 ^474a44

經中一百四十種隨緣行願，所為在家孝事父母，
出家堅持禁戒，妻子常樂，遠離見施，捨於慳心，
入寺諸師求請，剃髮授戒，正身修定，舉足下足，
見聞覺知，無非廣大行願。
pin:: 
## 十二賢首品 信心成德
十二賢首品信心成德 ^474b14

意曰：若善用心，有勝妙功德，則事近旨遠。
信為三賢之首，萬行之本，正明發起四弘誓願，
皆通空、假、中三觀。
雖見眾生空，而化即佛之眾生；雖見煩惱即菩提，
而斷即菩提之煩惱；雖見菩提不可求，
無求中求矣；雖見萬法離言，而學離言諸法。
此四開發本有淨心，自信己性，決定成佛。
於眼根中入正定，於色塵中從定起者，
是信心五對無礙之境：一、根境不礙一心，
二、正定事定不礙理定，三、分別不礙無分別，
四、入定不離出定，五、定體不礙定用。
應云：根入根起，境入境起，根入意起，境入根起。
方網三昧從信而入，信能必到如來地。
經中喻云：世間福業尚如此，何況圓修真實法。
other:: 
# 三忉利天宮會
三忉利天宮會
pin:: 
## 十三昇須彌山頂品 不起而昇
十三昇須彌山頂品不起而昇 ^474b24

經中妙勝殿上敷置普光明師子座已，
帝釋遙見佛來，曲躬合掌：善來世尊！
善來善逝！受請入殿，忽然廣博量等虗空，
一切閻浮提皆言佛在中，我等今見佛住於須彌頂，不起而昇也。
一即一切也。
pin:: 
## 十四須彌頂上偈讚品 說諸法空
十四須彌頂上偈讚品說諸法空 ^474c6

經中如來從兩足指放光，法慧等十菩薩，
各說偈讚佛，談諸法空，見般若體，一句一偈，
超情離見，開悟在人。
pin:: 
## 十五十住品 直心正念真如法
十五十住品直心正念真如法 ^474c18

經中法慧菩薩入於無量三昧，諸佛與智摩頂已，
從定而起，告諸菩薩言：有十種住，則是信滿住初，便成正覺。 ^474c26

一、發心住見佛聞法，或見劇苦而自開悟。
如來十種智力：一、是處非處智；二、善惡業報智；
三、諸禪三昧智；四、諸根勝劣智；五、種種解智；
六、種種界智；七、種種道智；八、宿命智；九、
天眼智；十、漏盡智。
勝進心中應學，勤供養佛，樂住生死，心轉增勝。 ^474c32

二、治地住，發利益十種心，應誦習多聞，虗閑寂靜。 ^474c44

三、修行、住、觀一切無常，應觀察眾生界、世界明了法。 ^474c48

四生貴住，從聖教生，應學十法，了知三世佛平等法。 ^475a4

五、具足方便住護救眾生，應學知眾生無邊無著。 ^475a8

六正心住，聞讚毀三寶，心定不動，應學無相如幻。 ^475a12

七不退住，三寶有無，心不退轉，說一即多，多即一。 ^475a16

八童真住，三業無失，隨業受生，知剎動剎，供養諸佛。 ^475a20

九、王子！住知眾生受生煩惱真諦法王善巧力持無畏。 ^475a24

十灌頂住震動世界智、三世佛法智、增長一切智。 ^475a28

意曰：應無所住而生其心，則念念契如為住，住有無量。
開發本有菩提心時，有三種相，以三賢表之。
今是下賢直心，有所聞法，即自開悟，不由他教。 ^475a32

爾時，佛神力故，六種十八相震動，雨天妙華極妙音聲。 ^475a40

意曰：震即是聲，動乃是色。
從小至大，有六種相。
所以震兼吼擊，動兼起涌。
六種相者，搖颺不安，動也；自下昇高，起也；
忽然騰躍，涌也；隱隱出聲，震也；雄聲#CB15106;遏，
吼也；輷碣作聲，擊也。
一切眾生，見不超色，聽不越聲，迷昧本心，流轉生死。
華嚴經三天偈讚，句句之中，透過色聲。
即今見聞，一句一偈，為金剛種，能破於十法界聖凡色聲，豈止鐵城也。
諸經震動，於此明矣。
人皆罔測，更冀詳之。
pin:: 
## 十六梵行品 無相修因
十六梵行品無相修因 ^475a44

意曰：淨行至此，成熟正念天子問菩薩：
依如來教染衣出家，云何而得梵行清淨法慧？
菩薩答：應以十法為緣，謂身語意業、佛法僧戒。
如是觀已，於身無所取、於修無所著、於法無所住，
此世不移動、彼世不改更，梵行不可得，住無相法方便自在。
應修十種智力，一一力中有無量義悉應諮問，
於諸佛法不生二解，一切諸法疾得現前。
初發心時即得成佛，蓋為知一切法即心自性，成就慧身不由他悟。
pin:: 
## 十七初發心功德品 校量顯勝
十七初發心功德品校量顯勝 ^475b16

經中天帝釋白法慧言：開發菩提心，有幾何功德？
答：此義甚深，不可以世間樂具，及四禪樂、
四空樂、四果樂可比。
何以故？開發本有成佛心時，令如來種不斷故，
充滿一切世界故，於一切法悉無餘故。
pin:: 
## 十八明法品 照了真俗
十八明法品照了真俗 ^475b36

意曰：開發心時，具有無量功德。
精進菩薩問法慧言：云何修習佛法？
答：應明了十種不放逸法、十種佛歡喜法、
十種速入諸地法、十種所行清淨法、十無盡藏法。
other:: 
# 四夜摩天宮會
四夜摩天宮會
pin:: 
## 十九昇夜摩天宮品 不動而徧
十九昇夜摩天宮品不動而徧 ^475b48

經中於寶勝殿內，化作蓮華師子座，有百萬億華奩、
香篋、鬘蓋、幢幡，周徧十方，供養於佛。
pin:: 
## 二十夜摩天宮偈讚品 唯心所現
二十夜摩天宮偈讚品唯心所現 ^475c12

意曰：菩提心中，第二深心相，樂修諸善行。
十林菩薩說：了知一切法，自性無所有。
pin:: 
## 二十一十行品 深心樂修行
二十一十行品深心樂修行 ^475c18

經中功德林菩薩，承佛神力，入善思惟三昧。
十方佛加與智摩頂已，從定而起，告諸菩薩言：
行不可思議，與法界等有十種。 ^475c24

一、歡喜行。內外慧施，見來乞者，心生歡喜，我得善利。 ^475c30

一饒益行，寧捨身命護持禁戒，未曾一念心生欲想。 ^475c34

三、無違逆行，謙下恭敬，以阿僧祇器仗逼害，但生慈心。 ^475c38

四無屈撓行，受苦無悔，心自慶幸，令一切眾生安樂。 ^475c42

五、離癡亂行，堅固不動，入胎、住胎、遇魔境界，心不動。 ^475c46

六善現行，三業清淨，方便出生，暫同止住，悉不虗棄。 ^476a2

七、無著行。佛會聞法心生喜，具大方便而無所著。 ^476a6

八、難得行了。眾生空不住此岸，彼岸中流無休息。 ^476a10

九善法行，為世間作清涼地，以無礙辯才斷一切疑。 ^476a14

十、真實行，如說能行作，不請友親近者，悉令開悟。
pin:: 
## 二十二十藏品 稱性修行
二十二十藏品稱性修行 ^476a18

意曰：蘊集十行，成此十藏，堅固生長，不可破壞。
其有十種：一、信藏，則契理；二、慚藏，則崇重賢善；
三、愧藏，則輕拒暴惡；四、戒藏，則防惡發善；
五、念藏，則明記不忘；六、聞藏，則無所不知；
七、施藏，則捨而不恡；八、慧藏，則揀擇邪正；
九、持藏，則住持不忘；十、辯藏，則說法利他。
大方廣佛華嚴經吞海集卷上
 ^476a24
