佛法金湯編卷第三
editor:: 會稽沙門　心泰　編
other:: 天台沙門　真清　閱
other:: 
# 南朝

other:: 
## 宋(南朝)
宋〔南朝〕
都建業。起武帝庚申。
盡順帝戊午。凡八主。
五十九年。
other:: 
### 武帝
武帝 ^383a13

帝諱裕。姓劉。字德輿。
彭城縣綏里人。帝微時遊京口竹林寺。
獨臥講堂前。有五色龍章。
眾僧見之以白帝。
帝喜曰。上人無妄言。
帝為宋公時。以京口故宅為普照寺。
永初元年設齋內殿。
沙門道照陳詞。至百年迅速苦樂俄頃。
帝善之。別施#CB01321;資三萬。
帝甞手寫戒經口誦梵本。
造靈根．法王等四寺。
又建東山寺。
other:: 
### 文帝
文帝 ^383a19

帝諱義隆。高祖第三子。
元嘉五年帝造禪靈寺。
常供千僧。八年。帝問求那跋摩曰。
朕欲齋戒不殺。迫於狥物。
不獲于志。跋摩對曰。
帝王所修各異。匹夫身賤名劣。
言令不威。若不克己將何以濟。
帝王以四海為家。
兆民為子。出一嘉言士民咸悅。
布一善政人神以和。
則風雨應時百穀滋茂。
如此持齋。德亦大矣。
寧在輟半日之飡。
全一禽之命。然後為弘濟耶。
帝嘆曰。俗迷遠理。
僧滯近教。如師之言。
可論天人之際矣〔弘明集〕。
九年。竺道生還都。
止清園寺。帝深嘉嘆之。
因幸大莊嚴寺設大會。
帝親同四眾地坐。
及齋。眾以過午不食。
帝曰日才午矣。生曰。
白日麗天。何得非中。
舉鉢便食。帝悅〔宋史〕。
天竺求那跋陀羅〔此云功德賢〕至金陵。
帝遣使郊迎。命居祇洹寺。
累延入內供養。何尚之及諸王公並師事之〔本傳〕。
other:: 
### 孝武帝
孝武帝 ^383a35

帝諱駿。字休龍。文帝子。
孝建元年文帝諱日。
帝於中興寺建八關齋戒。
中食竟。從臣遠敏孫等更進魚肉。
帝怒並與免官。二年。
詔沙門道猷為新安鎮寺法主。
甚允時望。大明二年。
帝詔法師曇宗懺罪。
帝因曰。朕何罪而勞卿為懺。
宗曰。舜稱予違爾弼。
禹曰萬方有罪在予一人。
陛下履道思沖。寧得獨異。
帝大悅。七年。沙門慧益欲焚身鐘山。
至雲龍門辭帝。帝出門迎。
益以佛法憑囑。焚身之日道俗滿山。
帝亦臨幸。益手自執燭以焚。
口誦藥王品。火及眼。
聲乃絕。帝夜夢益振錫而至。
復囑以佛法。帝明日為設會度僧。
焚身之處建藥王寺〔僧傳〕。
other:: 
### 明帝
明帝 ^383b20

帝諱彧。字休。景文帝第十一子。
泰始三年詔於建陽門置興皇寺。
勑沙門道猛為綱領。
帝曰。人能弘道。道藉人弘。
今得法師。非直道益蒼生。
亦乃有光世望。遂勑猛講成實論。
公卿畢集。帝親臨聽。
詔曰。猛法師風道多濟。
朕所賓友。可給錢三萬及吏與車。
又詔僧瑾為天下僧正。
賜法伎一部。月給錢三萬及車與吏力〔釋監〕。
四年。帝造湘宮寺成。
大開講席。勑法瑗為法主。
帝臨講筵。公卿會坐。
觀者榮之〔僧傳〕。帝甞問誌公云。
牛首山有何神聖。
誌曰。文殊領一萬菩薩。
夏居五臺。冬居牛首。
又辟支佛入定於此。
由是稱其寺曰佛窟。
帝造丈八金像。旦常蔬食。
日誦般若。感得舍利。
造弘普寺〔六帖〕。
other:: 
### 何尚之
何尚之 ^383b44

元嘉十二年。文帝謂侍中尚之曰。
范泰．謝靈運常言。
六經本在濟俗。若求性靈真要。
則必以佛理為指南。
近見顏延之折達性論。
宗炳難黑白論。並明達至理開獎人意。
若率土皆淳此化。
則朕坐致太平矣。
尚之曰。度江已來。
王導．周顗．庾亮．謝安．戴逵．許詢．王蒙．郗超．
謝尚．王坦之。臣高祖兄弟〔何充兄弟〕。
莫不稟志歸依。夫百家之鄉。
十人持五戒則十人淳謹。
千室之邑。百人修十善則百人和睦。
人能行一善則去一惡。
去一惡則息一刑。
一刑息於家。萬刑息於國。
此明旨所謂坐致太平者也。
故圖澄適趙。二石減暴。
靈塔放光。苻犍損虐。
神道助化。昭然可觀。
至於土木之功。雖若鉅費。
然值福報恩不可頓絕。
羊玄保進曰。此談盖天人之際。
豈臣所宜預。竊謂秦楚強兵。
孫吳吞併。將無取於此也。
尚之曰。夫禮隱逸則戰士息。
貴仁德則兵氣銷。
以孫吳為志。動期吞併。
則將無取乎堯舜之道。
豈特釋教而已哉。
帝說曰。釋門之有卿。
猶孔門之有季路。
惡言不入於耳也〔宋史〕。
other:: 
### 王玄謨
王玄謨 ^383c22

玄謨。字彥德。太原祁人也。
舉兵伐魏。以玄謨為寧朔將軍。
受輔國將軍。蕭斌節度。
玄謨失律。斌將斬之。
沈慶之固諫曰。佛貍〔魏太武〕威震天下。
豈玄謨所能當。且殺戰將徒自弱耳。
乃止。初玄謨將見殺。
夢人告曰。誦觀音經千徧可免。
仍口授其經曰。觀世音。
南無佛。與佛有因。
與佛有緣。佛法相緣。
常樂我淨。朝念觀世音。
暮念觀世音。念念從心起。
念念不離心。既覺。
誦之不輟。忽唱停刑。
後官至開府。年八十二卒〔南史并統紀〕。
other:: 
### 范泰　曄
范泰　曄 ^384a10

泰。字伯倫。順陽人。
愽覽篇籍。好為文章。
暮年事佛甚精。於宅西建祇洹精舍。
子曄。字蔚宗。撰東漢書。
其西域論。略曰。佛道神化。
興自身毒。而西漢方志莫有稱焉。
張騫但著地多暑濕。
乘象而戰。班超惟列其奉浮屠。
不殺伐。而精文善法導達之功靡所傳述。
予聞之後說也。其國則殷乎中土。
玉燭和氣。靈聖之所降集。
賢懿之所挺生。神跡詭異則理絕人區。
感#CB15281;明顯則事出天外。
而騫超無聞者。豈其道閉往運數開叔葉乎〔漢書〕。
other:: 
### 周顒
周顒 ^384a28

顒。字彥倫。汝南人。
晉光祿顗十世孫。
明帝頗好玄理。以顒有辭義。
引入內殿親近宿。
直帝所為慘毒之事。
顒不敢顯諫。輙誦經中因緣罪福之事。
帝亦為之小止。顒音辭辯麗。
長於佛理。著三宗論。
音空假義。太子問顒卿精進何如胤。
顒曰。三途八難共所未免。
然各有累。太子曰。
累伊何。顒曰。周妻何#CB16632;。
顒甞建山茨寺於鐘山。
命慧約居之。今草堂寺是也〔南史〕。
顒甞遺書於胤。略曰。
變之大者莫過死生。
生之重者無踰性命。
性命於彼甚切。滋味在我可輕。
丈人於血味之類雖不身踐。
至於鴈鯉寧不取偹於屠門。
而騶虞雖饑非自死之草不食。
胤由此絕去血味〔弘明集〕。
other:: 
### 謝靈運
謝靈運 ^384a48

靈運。安西將軍瑍之子。
奕之曾孫。靈運少好學。
博覧群書。文章之美與顏延之為江左第一。
襲封康樂公。出為永嘉太守。
靈運祖父並葬始寧〔今上虞東山寺〕。
自永嘉還始寧。有始寧別墅諸詩。
靈運負材傲物。至廬山見遠公。
肅然心服。乃即寺築臺譯涅槃經三十六卷。
鑿池種蓮。遠公與諸賢同修淨業。
靈運求入社。遠公以其心襍。
止之。甞撰佛讚曰。
惟此大覺。因心則靈。
垢盡智照。教極慧明。
三達非我。一援群生。
理阻心行。道絕形聲。
菩薩讚曰。若人仰宗。
發性遺慮。以定養慧。
和理斯附。爰初四等。
終然十住。涉求至矣。
在外皆去。緣覺聲聞合讚曰。
厭苦情多。兼物志少。
如彼化城。權可得寶。
誘以涅槃。救爾生老。
肇元三車。翻成一道。
無量壽佛頌和從弟惠連曰。
法藏長王宮。懷道出國城。
願言四十八。弘誓拯群生。
淨土一何玅。來者皆清英。
頹年欲安寄。乘化必晨征。
又有維摩詰經中譬讚八首。
曰沫泡曰炎曰芭蕉曰幻曰夢曰影響曰浮雲曰電。
other:: 
### 顏延之
顏延之 ^384b24

延之。字延年。文章冠絕當世。
與靈運齊名。文帝甞召之不見。
孝武加金紫光祿大夫。
時有沙門慧琳。假服僧次而毀其法。
著白黑論。衡陽太守何承天與琳比狎。
雅相激揚。著達性論。
拘滯一方。呵詆釋教。
延之折達性論。宗炳難白黑論明佛汪洋。
尤為名理。並是開獎人意〔弘明集〕。
other:: 
### 袁粲　何鎮之
袁粲　何鎮之 ^384c12

粲。字景倩。為尚書僕射。
位司徒。逸士顧歡。
雖同二教而意黨道教。
粲為論以駁之。謂孔老教俗為本。
釋氏出世為宗。發軫既殊。
其歸亦異。又僊道以變形為尚。
泥洹以陶神為先。
變形者白首窮玄而未能無死。
陶神者塵惑日損而湛然常住。
泥洹之道無死之地。
陶神若此。何謂其同。
時常侍何鎮之覩勸夷夏論。
大不平之。以書抵歡。
略曰。故知天竺既中土於大千。
斯感通於至聖。聖應既彼。
聲被則此。雲行法教。
雨施華夏。道者一也。
形者二也。道者真也。
形者俗也。滅俗歸真必違其俗。
是以孔子以全形守祀恩接六親。
老氏以攝生養性自我外物。
乃為盡善。不為盡美。
何得擬道菩提比聖牟尼哉〔釋監〕。
other:: 
## 齊
齊 ^384c26

都建康。起高帝己未。
盡和帝壬午。七主。
廿三年。
other:: 
### 高帝
高帝 ^385a4

帝諱道成。字紹伯。
蕭姓。蘭陵人。漢相何二十四世孫。
建元四年正月。帝幸莊嚴寺。
聽法師行遠講維摩經。
公卿畢集。御座稍遠不聞法音。
中書令張緒請遷講席以隣帝座。
遠不從。帝遷座近之聽法。
帝甞書法華。誦般若。
四月八日常鑄金像。
七月十五日設盆普寺飯僧。
造陟#CB06735;．正觀二寺〔方志并弘明集〕。
other:: 
### 武帝
武帝 ^385a8

帝諱#CB02823;。
字宣遠。高帝長子。
永明二年正月。定林行遠卒。
帝致書於弟子法獻曰。
承遠無常。弟子夜中已自冥知。
遠此去甚佳。遲見法師。
可敘瑞夢也。七年。
帝以大士寶誌惑眾收付建康。
獄人見大士游行市井。
及檢點。仍在獄中。
又語吏曰。門外兩輿食金#CB00647;盛飯。
汝可取之。果文惠太子竟陵王送供至。
建康令呂文顯以聞。
帝悔謝。迎至禁中。
館於華林園。是年僧鐘卒。
鐘甞見帝於乾知殿。
但稱貧道。帝問僕射。
王儉曰古之沙門何所稱。
對曰。晉宋以來多稱貧道。
而使預座。帝曰揖拜則太甚。
稱名亦無嫌。帝大崇教法。
造招賢．遊玄二寺〔釋監方志〕。
other:: 
### 明帝
明帝 ^385a22

帝諱鸞。字景捿。始安貞王道生之子。
改元建武。帝甞持六齋修十善。
誦法華．般若等經。
建歸依寺。造千佛金像〔方志〕。
other:: 
### 蕭子良
蕭子良 ^385a46

子良。封竟陵王。與文慧大子並精佛理。
而子良每招致名僧講論佛乘。
尊法之盛江左未有。
或親為眾僧賦食行水。
子良甞夢東方普光世界天王如來說淨住淨行法門。
因著淨住子二十卷。
淨住者。即梵語布薩。
謂淨身口意如戒而住也。
淨行者。以諸業淨則化行於世〔文備弘明集〕。
other:: 
### 劉霽
劉霽 ^385b6

霽。母明氏#CB05903;疾。
霽誦觀音菩薩聖號數萬徧。
夜夢僧曰夫人筭盡矣。
君精誠篤志。當為申延。
後六十日乃亡。霽廬墓哀慟。
常有白鶴雙翔廬側〔南史〕。
other:: 
### 劉歊　訏
劉歊　訏 ^385b20

歊。字士光。平原人。
隱居求志。事母兄以孝悌。
母每病夢歊進藥。
翌日有間。弟劉訏。
字彥度。常著穀皮巾。
被衲衣。每游山澤留連忘返。
訏善玄言。尤精釋典。
與兄歊聽講鐘山諸寺。
因共卜築宋#CB02823;寺東#CB00589;。
有終焉之志〔南史〕。
other:: 
### 劉虬
劉虬 ^385b28

虬。字靈預。南陽人。
宋太始中為當陽令。
後徙居江陵不仕。
遂斷糓。餌术麻衣草屨。
長齋禮誦六時不缺。
屏絕書藝唯研精佛理。
註法華．華嚴二經。
建元建武之初。徵辟皆不就。
建武二年冬移居江州。
俄有白雲徘徊櫩宇。
異香入戶。聞磬聲而卒〔南史〕。
other:: 
### 明僧紹
明僧紹 ^385b40

僧紹。字休烈。平原人。
自號平原居士。其先吳太伯之裔。
百里奚子。孟明以名為姓。
僧紹其後也。僧紹聞沙門僧遠夙德。
往候之。時僧遠居定林寺。
齊高帝欲就寺見之。
僧遠問僧紹曰。天子若來。
居士若為相對。僧紹曰。
山藪之人。正當鑿坯以遁。
若辭不獲。便當依戴公故事。
宋泰始中甞遊攝山。
有終焉之志。野老諫曰。
山多猛虎毒蛇。所以久絕行踐。
僧紹曰。毒中之毒無過三毒。
忠信可蹈水火。猛獸亦何能為。
乃結茅茨。廿許年不事人世。
甞與法度禪師講無量壽經。
中夜忽見金光照室。
光中有臺館形像。
永明七年遂捨宅建寺。
又夢巖有如來光彩。
有懷創像。俄而物故。
僧紹第二子仲璋為臨沂令。
遂與度師鐫造無量壽佛像三丈一尺五寸并二菩薩
〔栖霞寺記．南史〕。
other:: 
### 王巾
王巾 ^385c4

巾。字簡捿。瑯琊人。
有學業。為齊錄事參軍。
作頭陀寺 #CB15156;。
其文略曰。盖聞挹朝夕之池者無以測其淺深。
仰蒼蒼之色者不足知其遠近。
況視聽之外若存若亡。
心行之表不生不滅者哉。
是以掩室摩竭用啟息言之津。
杜口毗耶以通得意之路。
然爻繫所筌窮於此域。
則稱謂所絕形乎彼岸者矣。
彼岸者。引之於有則高謝四流。
推之於無則俯弘六度。
不可以學地知。不可以意生及其涅槃之蘊也。
況法身圓對規矩冥立。
一音稱物宮商潛運。
是以如來利見迦維託生王室。
憑五衍之軾拯濟逝川。
開八正之門大庇交喪。
行不捨之檀。唱無緣之慈。
演勿照之明。道忘機之權。
於時義遠矣。能事畢矣。
然拂衣雙樹。脫屣金沙。
莫繫於去來。復歸於無物無為之寂。
不撓不盡之靈。無歇大矣哉。
正法既沒。象教陵夷。
於是馬鳴幽贊。龍樹虗求。
並振頹綱。俱維絕紐。
蔭法雲於真際則火宅晨凉。
曜慧日於康衢則重昏夜曉。
故能使三十七品有樽爼之師。
九十六種無藩籬之固。
既而方廣東被。教肄南移。
周魯二莊親昭夜景之鑒。
漢晉兩明並勒丹青之飾。
然後遺文間出列剎相望。
澄什結轍於山西。
林遠肩隨於江左矣。
頭陀寺者。沙門慧宗之所立也。
other:: 
### 孔稚珪
孔稚珪 ^385c32

珪。字德彰。會稽人。
少有美譽。太守王僧#CB05418;見而重之。
引為主簿。與江淹對掌辭筆為尚書左丞。
甞答蕭子良#CB00562;。
略曰。民早奉提拂之仁。
深蒙大慈弘引之訓。
至於大覺明教般若正源。
民生平所崇。初不違背。
仰稟明公之訓。憑接明公之風。
導之以正乘。引之以通戒。
使民六滯頓祛。五情方勗。
回心頂禮奉持。不期一朝霍然大悟。
悟之所導。舉自明公。
不勝踊躍之至。佛法金湯編卷第三
other:: 天台釋如惺重校

 ^386a28
