第七之一妙法蓮華經解卷第七之一
author:: 溫陵開元蓮寺比丘　戒環　解
other:: 
# 妙音菩薩品第二十四

orig:: 
妙法蓮華經妙音菩薩品第二十四
commentary::  ^350c6

△四妙行流通二。
初、標敘科名。 ^350c8

妙音者，深體妙法，能以妙音隨應演說，而流通是道者也。
名雖妙音，實彰妙行。
觀其往昔，植因於雲雷音王佛所，獻樂奉鉢，
蘄在妙音說法，妙行隨應，故報生宿智佛國，果能有是神力。
今使學者體其妙行，而隨應說法，闡揚斯道，故說妙音品為妙行流通。
夫體妙音則不滯言詮，能隨應則不局心迹，
不滯不局，所以為妙行也。
繼此復有圓行、常行，而次前苦行說者，
將欲以行成德，必精心苦志，然後造妙，
造妙然後能圓，能圓然後真契。
普賢常行，已如前解。 ^350c10

△二、釋其文義九。
初，釋尊光召。
orig::  ^350c28

爾時釋迦牟尼佛〔至〕諸佛世界。
commentary::  ^350c30

開會及召分身，但放眉間毫相。
今召妙音，乃兼放肉髻光者，肉髻為無見頂相，為最上果光。
葢將宣示妙圓之行，乃極果行相，故以極果之光召現也。
佛有九十七種大人相，肉髻頂其一。
orig::  ^350c32

過是數已有世界〔至〕徧照其國。
commentary::  ^350c40

華嚴與菩薩所從來國，表所行之行。
本所事佛，表所證之果。
淨光莊嚴，即依智之行也。
淨華宿智，即依行之智也。
智行互嚴，因果合體。
妙音妙行，依此示現。 ^350c42

△二妙音玄應七。
初，經家敘德。
orig::  ^350c48

爾時一切淨光莊嚴國中〔至〕諸大三昧。
commentary::  ^351a2

植德供佛成就深智。
言福慧兩足三昧，此云正定，圓覺云三昧。
正受者，謂正定中受用之法，簡異邪受，非謂梵語三昧此云正受也。
故寶積云三昧及正受。
妙幢相者，摧邪表正而不住相也。
法華三昧，深入一乘證諸實相。
淨德三昧，眾德真淨物莫能染。
宿王戲者，本智自在無所滯著，無緣則照而常寂，
智印參合萬法，解一切語言謂了皆真說，
集一切功德謂萬德圓備，清淨三昧纖塵不立，
神通遊戲變現自在，慧炬以能破癡暗，
莊嚴王以總攝妙行，淨光明者得妙智明，
淨藏者得法眼藏，不共謂二乘不及，日旋則大千圓照，得如是等？
河沙三昧，謂交徹融攝重重無盡，皆妙音所具也。
由具此故，能成妙行流通妙法。 ^351a4

△二妙音發迹二。
初白彼佛：
orig::  ^351a28

釋迦牟尼佛光照其身〔至〕藥上菩薩。
commentary::  ^351a32

此皆靈山法眾。
orig::  ^351a34

爾時淨華宿王智佛〔至〕如來功德智慧莊嚴。
commentary::  ^351a36

娑婆佛身，乃隱勝現劣，比光嚴勝身，在分別心，遂生劣想。
如來正見，本絕異同，故宿王以彼此異迹為告，
而妙音以如來三德而答，示無劣想也。
三德皆稱如來者，謂今我所往，其力用，
其神變，其莊嚴，皆假如來之德，皆出如實之道，
則於一切法無不如矣，何復勝劣之異哉？
是以現種種形，說種種法，而於神通智慧，
無所損減，為如故也。 ^351a38

△二、現此瑞。
orig::  ^351b2

於是妙音菩薩不起於座〔至〕甄叔迦寶以為其臺。
commentary::  ^351b4

將與八萬菩薩俱共發來，故先現此瑞。
甄叔迦，此云鸚鵡寶，赤如其觜故。 ^351b6

△三、文殊問瑞。
orig::  ^351b8

爾時文殊師法王子〔至〕甄叔迦寶以為其臺。
commentary::  ^351b10

此皆行境依智示現，故假文殊智體而問。
△四、釋尊垂答。
orig::  ^351b12

爾時釋迦牟尼佛〔至〕亦欲供養聽法華經。
commentary::  ^351b16

△五、文殊願見。
orig::  ^351b18

文殊師利白佛言〔至〕彼菩薩來令我得見。
commentary::  ^351b20

請問之辭，皆為機發。
△六、多寶為現。
orig::  ^351b22

爾時釋迦牟尼佛〔至〕欲見汝身。
commentary::  ^351b24

文殊願世尊以神通力為現妙音，而世尊反命多寶者，
多寶以神通願力在處證經，欲假其神通願力故也。 ^351b26

△七、妙音來覲。
orig::  ^351b30

於時妙音菩薩於彼國沒〔至〕百千天樂不鼓自鳴。
commentary::  ^351b32

與八萬四千菩薩俱來者，示妙行隨應，廣化塵勞也。
蓮華徧雨，天樂自鳴，表妙行隨處，示現妙音，離於作意。
orig::  ^351b34

是菩薩目〔至〕如那羅延堅固之身。
commentary::  ^351b40

此言其四萬二千由旬之相好也。
和合，猶聚集也。肇法師云：那羅延天，力士名，
端正殊妙，志力雄猛。
orig::  ^351b42

入七寶臺上昇虗空〔至〕頭面禮足奉上瓔珞。
commentary::  ^351b46

示以法寶，莊嚴法身。
orig::  ^351b48

而白佛言〔至〕眾生能降伏諸魔怨不。
commentary::  ^351c2

問：示居堪忍事也。
貪恚癡慢等，皆堪忍難度之事。
五情言五欲，諸魔言五陰。
orig::  ^351c4

久滅度多寶如來〔至〕堪忍久住不。
commentary::  ^351c8

上皆宿王傳問之辭。
orig::  ^351c10

世尊！我今欲見多寶佛身〔至〕故來至此。
commentary::  ^351c12

寶塔高遠，仗佛求見，表尊敬耳。
佛於囑累品從法座起時已出塔，故云多寶佛塔還可如故。
舊謂二佛至此尚同座，而妙音能見釋迦，
不見多寶，徒搆疑難。 ^351c14

△三、華德問因。
orig::  ^351c20

爾時華德菩薩白佛言〔至〕有是神力。
commentary::  ^351c22

華德即妙莊嚴王後身，欲助揚妙因，故發此問。
△四、釋尊答示五。 ^351c24

初敘往因。
orig::  ^351c26

佛告華德菩薩〔至〕劫名喜見。
commentary::  ^351c28

佛名雲雷音者，一音利潤開覺群動也。
國名現一切世間，若根身器界皆能隨應也。
劫名依上而立，由利潤隨應故時眾喜見。
orig::  ^351c30

妙音菩薩於萬二千歲〔至〕有是神力。
commentary::  ^351c36

樂宣法，皆鉢為應器。
樂獻十萬種伎者，示欲廣宣妙法也。
鉢奉八萬四千者，示欲應化塵勞也。
故今果有妙音隨應之神。 ^351c38

△二顯今迹
orig::  ^351c42

華德！於汝意云何〔至〕今此妙音菩薩摩訶薩是。
commentary::  ^351c44

△三明德本
orig::  ^351c46

華德是妙音菩薩〔至〕百千萬億那由他佛。
commentary::  ^351c48

△四明應化二。
初總舉。
orig::  ^352a2

華德汝但見妙音菩薩〔至〕說是經典。
commentary::  ^352a4

△二、別明二。
初略敘。 ^352a6

妙音、觀音、應化、應化皆能現十界身，自天、
人、獄、鬼、畜、修羅名六凡，聲聞、辟支、菩薩、
佛名四聖，是為十界。 ^352a8

△二、隨釋二：初、應六，凡眾八。
初應諸天眾。
orig::  ^352a12

或現梵王身〔至〕或現毗沙門天王身。
commentary::  ^352a14

△二應王臣士庶。
orig::  ^352a16

或現轉輪聖王身〔至〕或現婆羅門身。
commentary::  ^352a18

△三、應入道四眾。
orig::  ^352a20

或現比丘、比丘尼、優婆塞、優婆夷身。
commentary::  ^352a22

△四應主婦童真。
orig::  ^352a24

或現長者、居士、婦女身〔至〕或現童男、童女身。
commentary::  ^352a26

△五、應八部類。
orig::  ^352a28

或現天龍夜叉〔至〕而說是經。
commentary::  ^352a30

△六、應三惡趣。
orig::  ^352a32

諸有地獄、餓鬼、畜生及眾難處，皆能救濟。
commentary::  ^352a34

諸應皆言現身說經，獨於惡趣不言者，
惡趣方沈幽昏，無由聞經，但以神力救濟而已。 ^352a36

△七、應宮禁等。
orig::  ^352a38

乃至於王後宮變為女身，而說是經。
commentary::  ^352a40

△八、牒前廣顯。
orig::  ^352a42

華德是妙音菩薩〔至〕亦復如是。
commentary::  ^352a44

此有三節：初、牒在此娑婆救濟；二、牒神變智照之功；
三、牒此方如是十方亦然。
是謂廣顯也。言種種變化而神智無損者，前所謂得如來三德能一切如故也。
言智慧明照者，方便開導也。
各得所知者，隨類各解也。 ^352a46

△二、應四聖位。
orig::  ^352b6

若應以聲聞形得度者〔至〕示現滅度。
commentary::  ^352b8

△五、總結答。
orig::  ^352b10

華德妙音菩薩摩訶薩〔至〕其事如是。
commentary::  ^352b12

△五、請問三昧。
orig::  ^352b14

爾時華德菩薩白佛言〔至〕度脫眾生。
commentary::  ^352b16

△六、佛答所問。
orig::  ^352b18

佛告華德菩薩〔至〕能如是饒益無量眾生。
commentary::  ^352b20

如淨摩尼隨方現色，妙行流通期至於此。
△七、大根同證。
orig::  ^352b22

說是妙音菩薩品時〔至〕亦得三昧及陀羅尼。
commentary::  ^352b26

及解一切語言陀羅尼也。
諸菩薩皆具體而微者，故因說是品皆得發明。 ^352b28

△八妙音還歸。
orig::  ^352b30

爾時妙音菩薩摩訶薩〔至〕作百千萬億種種伎樂。
commentary::  ^352b32

於彼發來所經亦爾，示來往經行不離是道。
orig::  ^352b34

既到本國〔至〕得現一切色身三昧。
commentary::  ^352b36

菩薩舉措，自他兼利。
△九、聞品成行。
orig::  ^352b38

說是妙音菩薩來往品時〔至〕華德菩薩得法華三昧。
commentary::  ^352b40

無生法忍者，證妙法之體。
法華三昧者，得實相之用。
此所謂以妙行成實相之德。
other:: 
# 觀世音菩薩普門品第二十五

orig::  ^352b42

妙法蓮華經觀世音菩薩普門品第二十五
commentary::  ^352b46

△五圓行流通二。
初略敘科儀。 ^352b48

單發為聲，雜比為音，於世間眾苦襍聲，
齊觀並救，號觀世音。
妙圓之行，自一心出，應無不徧，號曰普門。
此繼前品說者，妙音現形說法，救濟眾難，
與觀音無異，但略而未普，妙而未圓。
觀音不離是行，而能觀其音聲，隨響而答，
大千圓應，無去來相，所謂自在之業。
普門示現，則進於妙音，其實二聖一道，相為始終耳。
故後頌觀音之德，而兼云妙音，是知二聖一道也。
即妙音之行，而演為普門，是知相為始終也。
夫欲體前之法，須兼二行，從妙而普，有始有終，然後圓備。
故繼妙音說普門品，為圓行流通。
文殊於華嚴會終，現法化已，南歷人間，
說普照法界修多羅門，所以圓彰前法體用。
善財歷百城已，到普門國，成就阿僧祇法門，
遂能於諸有中，普現其身。
斯皆以行成德，使圓而普也。
觀彼設法，次序名義，與此宛同。 ^352c2

△二依科正解十。
初，無盡發問：
orig::  ^352c30

爾時無盡意菩薩〔至〕以何因緣名觀世音。
commentary::  ^352c32

將顯普門而因無盡意發起者，表普門圓行應現無盡也。
若愚讚云：世界無邊塵擾擾，眾生無數業茫茫，
愛河無底浪滔滔，是故我名無盡意。
觀音之行亦若是矣。 ^352c34

△二、佛答名緣二。
初答總相。 ^352c40

從此至受持名字，名十四無畏功德。
orig::  ^352c42

佛告無盡意菩薩〔至〕皆得解脫。
commentary::  ^352c44

此於眾苦襍聲，齊觀並救也。
於音言觀者，以觀智應物之謂觀，即真觀淨觀，智慧慈悲是也。
觀觀之體，聞聞之性，本無苦樂，眾生不能返聞，
循聲流轉，故受諸苦惱。
觀音不隨聲塵，妄起知見，故一切解脫，
而令苦眾生持其名，蒙其觀者，亦得解脫，實真淨慈悲觀力加被故也。
昔琳法師稱名七日，而免難於唐，孫敬德誦經千徧，
而全生於魏，即脫諸苦惱之驗也。 ^352c46

△二、答別相三：初、脫外業五：
初脫三災。
orig::  ^353a12

若有持是觀世音菩薩名者〔至〕名觀世音。
commentary::  ^353a16

楞嚴明十四無畏功德：一者，由我不自觀音以觀觀者，
令苦眾生觀其音聲，即得解脫。
夫不自觀音以觀觀者，即離塵復性之真觀也。
離塵復性，則諸妄自脫，故能令苦眾生蒙我真觀，即得解脫。
二者，知見旋復，則火不能燒。
三者，觀聽旋復，則水不能溺。
葢見覺屬火，聞聽屬水，知見旋則離火塵，
聞聽旋則離水塵，幻塵既離，真性斯復，所以無能燒溺也。
能旋見聽，則煩惱之火，貪愛之水，皆無能燒溺矣。
四者，滅妄斷殺，則鬼不能害，皆由離塵復性之觀力加被也。
昔于相國問黑風漂墮之義於紫玉，玉呼名諷之，
公悖然變色，玉曰：便是黑風漂墮。
則凡不能離塵，循聲流轉，一念漂墮，皆如是也。 ^353a18

△二、脫刑戮。
orig::  ^353a40

若復有人臨當被害〔至〕而得解脫。
commentary::  ^353a44

此由菩薩以六根消復同於聲聽之力，
加之以同聲聽，無復形礙，故使刀兵猶割水吹光，性無損動。 ^353a46

△三脫鬼害。
orig::  ^353b2

若三千大千國土滿中夜叉〔至〕況復加害。
commentary::  ^353b4

此假聞熏精明之力，爍諸癡暗，故鬼不能視；
斷滅妄想，心無殺害，故害不能加。 ^353b6

△四、脫囚繫。
orig::  ^353b8

設復有人，若有罪、若無罪〔至〕皆悉斷壞即得解脫。
commentary::  ^353b10

此由音性圓消，離諸塵妄之力。
加之塵妄既離，則身相不有，故枷鎻自脫。 ^353b12

△五脫怨賊。
orig::  ^353b14

若三千大千國土滿中怨賊〔至〕稱其名故即得解脫。
commentary::  ^353b16

此由滅音圓聞，徧生慈力加之。
葢因聞兩立，則物我成敵，滅音圓聞，則內外無待，故能徧慈而却敵也。
orig::  ^353b18

無盡意！觀世音菩薩摩訶薩，威神之力巍巍如是。
commentary::  ^353b22

結外業也。
△二、脫內業三。
初婬
orig::  ^353b24

若有眾生多於婬欲〔至〕便得離慾。
commentary::  ^353b26

此由熏聞離塵，色所不劫之力加之。
葢眾生以欲習合塵，故為色劫。
一蒙妙力，則欲愛乾枯，根境而不偶，雖有妖色，
不能劫動，故便得離慾。 ^353b28

△二恚
orig::  ^353b32

若多嗔恚，常念恭敬觀世音菩薩，便得離嗔。
commentary::  ^353b34

此由根境圓融，無能所對之力加之。
葢嗔由違情而起，對境而生。
圓融則無違，無對則不嗔矣。 ^353b36

△三癡。
orig::  ^353b38

若多愚癡，常念恭敬觀世音菩薩，便得離癡。
commentary::  ^353b42

此由消塵旋明，朗徹無礙之力，加之以癡。
由妄塵所蔽，無明所覆。
消塵則無蔽，朗徹則無覆。
故能旋復真明，永離癡暗也。
內業有十，而壞滅法身，唯婬怒癡為甚。
故舉三以兼餘上，皆依楞嚴漸說。
自頓言之，三毒水泡，元無自性。
知觀觀者，豈不便離。
orig::  ^353b44

無盡意觀世音菩薩〔至〕是故眾生常應心念。
commentary::  ^353c6

結內業也。
△三、示福應。
orig::  ^353c8

若有女人設欲求男〔至〕無盡意！
觀世音菩薩有如是力。
commentary::  ^353c10

融形涉世，徧事諸佛，為法王子之力加之，即生男。
圓通合界，承順如來，受領法門之力加之，即生女。
orig::  ^353c14

若有眾生〔至〕於百千萬億劫不可窮盡。
commentary::  ^353c18

此第十四，無畏功德也。
楞嚴云：此大千界現住世間，有六十二億恒河沙菩薩，
修法垂範，方便利生，持名供養，得無量福。
而持觀音名，其福齊等。
葢由觀音得真圓通，一多平等，彼我無二故也。
orig::  ^353c20

無盡意〔至〕得如是無量無邊福德之利。
commentary::  ^353c28

總結十四無畏之福。
△三、問現形說法。
orig::  ^353c30

無盡意菩薩白佛言〔至〕其事云何。
commentary::  ^353c32

△四、佛答所現二。
初且略敘。 ^353c34

即三十二應也。觀音於楞嚴會上自說：
我昔供養觀音如來，授我如幻聞熏聞修金剛三昧，
與佛如來同慈力故，令我身成三十二應，入諸國土。
始自佛身，終至人非人等，為三十二，皆以無作妙力自在成就。 ^353c36

△二、正科釋二。
初現四聖。
orig::  ^353c44

佛告無盡意菩薩〔至〕而為說法。
commentary::  ^353c46

但舉三聖者，妙音品開菩薩位，此則合在佛位。
應讀為膺，當其根而應之也。 ^353c48

△二、現六凡眾三。
初現天。
orig::  ^354a2

應以梵王身得度者〔至〕而為說法。
commentary::  ^354a6

梵王為初禪天主，帝釋為忉利天主，自在天居欲界頂，
大自在天居色界頂，天大將軍統領鬼神，
四天王統領世界，毗沙門居北方為最尊。
初二從顯舉，以梵釋常隨佛故。
次四從總舉，謂欲界之總，色界之總，鬼神之總，世界之總也。 ^354a8

△二、現人三。
初現王臣士庶。
orig::  ^354a16

應以小王身得度者〔至〕而為說法。
commentary::  ^354a20

妙音品先言輪王，次言小王，乃總別兼舉。
此從總舉，合依正法華言輪王。
輪王統四天下，小王治一 #CB15131;國。
長者族姓推尊，居士清節養素，宰官判斷#CB15131;邑，
婆羅門術數攝衛。 ^354a22

△二、現入道四眾。
orig::  ^354a28

應以比丘比丘尼〔至〕而為說法。
commentary::  ^354a30

前二出家持大戒，後二出家持五戒。
△三現主婦童真。
orig::  ^354a32

應以長者居士〔至〕而為說法。
commentary::  ^354a36

△三現神。
orig::  ^354a38

應以天、龍、夜叉〔至〕而為說法。
commentary::  ^354a40

手執金剛護佛法者六。
凡止舉天人神三類者，舉得度者而已。
若地獄鬼畜，方沈幽昏，未應得度，則漸滅其苦，於頌見之。 ^354a42

△三、結所現。
orig::  ^354a46

無盡意是觀世音菩薩〔至〕度脫眾生。
commentary::  ^354a48

△五、勸興供養。
orig::  ^354b2

是故汝等〔至〕皆號之為施無畏者。
commentary::  ^354b4

△六、無盡興供。
orig::  ^354b6

無盡意菩薩白佛言〔至〕受此法施珍寶纓珞。
commentary::  ^354b8

妙音供養釋迦，特奉纓珞。
無盡供養觀音，亦奉纓珞。
皆表法寶莊嚴，故曰法施。
orig::  ^354b10

時觀世音菩薩不肯受之〔至〕一分奉多寶佛塔。
commentary::  ^354b14

普門性中本無施受，但為物故施，愍物故受也。
分奉二尊者，示為四眾莊嚴福聚也。 ^354b16

△七、總結前文。
orig::  ^354b18

無盡意觀世音菩薩〔至〕遊於娑婆世界。
commentary::  ^354b20

結答云何遊此之問。
△八、以偈重頌二：
初無盡重聞。
orig::  ^354b22

爾時，無盡意菩薩以偈問曰： ^354b26

世尊妙相具，我今重問彼：佛子何因緣，名為觀世音？
commentary::  ^354b28

△二、釋尊偈答二。
初總敘。
orig::  ^354b30

具足妙相尊〔至〕能滅諸有苦。
commentary::  ^354b32

△二、別答八：初、頌脫外業五：
初頌三災。
orig::  ^354b34

假使興害意〔至〕波浪不能沒。
commentary::  ^354b36

於水言漂浪，則兼風災。
自此至電雹消散，皆頌外業。
在長行為十四無畏，而頌文事相不同。
又加傍頌者，十四無畏特舉大略，實具一切功德故也。
次傍頌險難。
orig::  ^354b38

或在須彌峯〔至〕不能損一毛。
commentary::  ^354b46

言峻利之極，尚不能損，況其小難。
△二頌怨賊。
orig::  ^354b48

或值怨賊遶，各執刀加害，念彼觀音力，咸即起慈心。
commentary::  ^354c2

△三頌刑戮。
orig::  ^354c4

或遭王難苦，臨刑欲壽終，念彼觀音力，刀尋段段壞。
commentary::  ^354c6

△四頌囚繫。
orig::  ^354c8

或因禁枷鎻，手足被杻械，念彼觀音力，釋然得解脫。
commentary::  ^354c10

次傍頌詛毒。
orig::  ^354c12

呪詛諸毒藥，所欲害身者，念彼觀音力，還著於本人。
commentary::  ^354c14

具正念者，橫逆莫加。
出爾反爾，自貽伊戚。
△五頌鬼害。
orig::  ^354c16

或遇惡羅剎，毒龍諸鬼等，念彼觀音力，時悉不敢害。
commentary::  ^354c20

次傍頌蛇獸。
orig::  ^354c22

若惡獸圍遶〔至〕尋聲自回去。
commentary::  ^354c24

信謂兕無所投角，兵無所投刃也。
次傍頌災變。
orig::  ^354c26

雲雷鼓掣電，降雹澍大雨，念彼觀音力，應時得消散。
commentary::  ^354c28

雷電調適為常，鼓掣為變，陰包陽則為凝雹，
陰過陽則為大雨，是皆災變，故欲其消散也。 ^354c30

△二、頌脫內業。
orig::  ^354c32

眾生被困厄，無量苦逼身，觀音妙智力，能救世間苦。
commentary::  ^354c36

眾生由無妙智力故，為欲恚癡之所困逼。
△三、頌現形說法。
orig::  ^354c38

具足神通力〔至〕以漸悉令滅。
commentary::  ^354c42

智方便，即所謂有慧方便也。
雖三惡趣方沈，幽昏未應得度，亦與漸滅其苦。 ^354c44

△四、結顯觀智。
orig::  ^354c46

真觀清淨觀，廣大智慧觀，悲觀及慈觀，常願常瞻仰。
commentary::  ^354c48

其所以觀音脫苦，能施無畏，現形度生，
皆五觀之力，故此結顯也。
真以息妄，淨以治染，智以破惑，悲以拔苦，慈以與樂。
以是五觀，加被群迷，故妄染惑苦，應念息滅，所以常願仰而依之。
然性本圓澄，因迷起妄，惑染既生，故觀智繁設。
苟無妄染，則真淨不立矣。
葢以真息妄等事，皆聖人不得已也。
故楞嚴曰：言妄顯諸真，妄真同二妄。 ^355a2

△五、重歎觀智。
orig::  ^355a14

無垢清淨光，慧日破諸暗，能伏災風火，普明照世間。
commentary::  ^355a16

無垢慧日，歎觀智之體；伏災普照，歎觀智之用。
伏災言脫苦，普照言現形。 ^355a18

△六、總歎說法。
orig::  ^355a20

悲體戒雷震，慈意妙大雲，澍甘露法雨，滅除煩惱燄。
commentary::  ^355a22

戒，教戒也。法身無體，以悲為體，故教戒所行，如雷作動。
聖人無意，以慈為意，故利澤之興，如雲潤覆。
orig::  ^355a24

諍訟經官處，怖畏軍陣中，念彼觀音力，眾怨悉退散。
commentary::  ^355a28

此亦傍頌施無畏德。
△七頌名勸念。
orig::  ^355a30

妙音觀世音〔至〕念念勿生疑。
commentary::  ^355a32

觀音之行，不異妙音，由能從妙而普，故兼二號。
以說法不滯為妙音，尋聲救苦為觀音，
音性無著為梵音，應不失時為潮音，此所以勝世間音也。
具是眾德，故須常念，不間不疑，則觀行智力，無不相應矣。 ^355a34

△八、頌德勸歸。
orig::  ^355a42

觀世音淨聖〔至〕是故應頂禮。
commentary::  ^355a44

觀聽反入，離諸塵妄，是謂淨聖。
乘彼正念，假之福力，是謂依怙。
具一切德，則隨所求而應之，不止十四無畏也。
慈視眾生，則擇可度而度之，不止三十二應也。
其福聚如海，利澤不窮，故應歸命。 ^355a46

△九、持地讚顯。
orig::  ^355b4

爾時持地菩薩〔至〕當知是人功德不少。
commentary::  ^355b8

持地菩薩，昔遇毗舍浮佛，教之平持心地，則一切皆平。
是能以妙法內平自心，使外患自平，不能為害者也。
故聞此品，深讚其功，意顯自在之業，普門之行，實為心地法門。
聞持之人，苟能以是平持心地，則外患自平，
不能為害，可以於諸怖畏，能施無畏。
由是自在之業，普門之行，遂為己有。
故曰：若有聞者，當知是人功德不少。
觀音之號，或曰觀世音，或曰觀自在，其行或曰普門，
或曰圓通者，依悲觀、慈觀應物之德言之，故號觀世音。
依真觀、淨觀照心之功言之，故號觀自在。
自一心而出，應無不徧，則謂之普門。
自萬物而反，照無不融，則謂之圓通。
其實一而已。故或以自在為號，或以自在名業。
以自在為號，言心得自在，如心經稱觀自在菩薩是也。
以自在名業，言行得自在，如楞嚴無作妙力是也。
然諸法行，無非示使平持心地，故此終以持地讚顯。 ^355b10

△十、聞品成行。
orig::  ^355b40

佛說是普門品時〔至〕三菩提心。
commentary::  ^355b42

無等等者，無等即物。
無與等等者，俱物為等。
既物無與等，而能與物為等，此如來最上德也。
觀音體此，以成普門行，隨類應化，與物為等。
故聞其風者，皆能發如是心，此所謂以圓行成最上之德。
妙法蓮華經解卷第七之一第七之二妙法蓮華經解卷第七之二
author:: 溫陵開元蓮寺比丘　戒環　解
other:: 
# 陀羅尼品第二十六

orig::  ^355b44

妙法蓮華經陀羅尼品第二十六
commentary::  ^355c15

△六弘護流通二。
初且略敘科。 ^355c17

前品從妙而圓，既備成德，然無以守衛，
恐魔事或作，妄沮成功。
故二聖二天十神，說陀羅尼呪，誓以駈辟魔障，
消除衰患，故名陀羅尼品，而為弘護流通也。
然成德之行，既妙而圓，烏有魔事耶？
楞嚴曰：本覺妙明，昧為頑空，一切魔鬼，
皆依空昧，明能破暗，故一人發真，彼皆消殞。
況彼群邪，戀此塵勞，恐其隳裂，於三昧時，
僉來惱亂，是為奢摩他中微細魔事，故須防衛，茲實流通之助也。
陀羅尼，此云總持，即念慧妙力。
諸佛密語，有一字多字無字之異，能以一字，
總無量法，持無量義，摧邪立正，殄惡生善，皆能總而持之之謂也。
其體名陀羅尼，其用名呪。
呪，祝也，以是法而祝之，使從所祈也。
呪或諸佛密語，出於心術妙用，冥加之功，不可得而思議。
或鬼神王名，呼其王則妖魅竄伏，以密語神名，
不應翻譯，故或謂之真言。 ^355c19

△二、依文正釋七。
初，藥王問福：
orig::  ^356a2

爾時，藥王菩薩即從座起〔至〕如說修行功德甚多。
commentary::  ^356a6

藥王即喜見後身，苦行持經志存弘護，故發起此品。
然持經功德前品屢明，如法師品比功不過供十萬億佛，
隨喜品比功不過施諸外物及得少果而已，至此比功則勝供八百萬億？
河沙佛者，明持行益深獲功益勝也。
將伸弘護先問得福者，使後世知其持行益深獲功益勝，而遞為弘護耳。 ^356a8

△二、藥王說呪。
orig::  ^356a18

爾時藥王菩薩白佛言〔至〕即說呪曰： ^356a22

安爾〔一〕〔至〕阿磨若〔荏者反〕那多夜〔四十三〕。 ^356a24

世尊是陀羅尼神呪〔至〕則為侵毀是諸佛已。
commentary::  ^356a26

由彼諸佛所授故也。
次釋尊印讚。
orig::  ^356a28

時釋迦牟尼〔至〕於諸眾生多所饒益。
commentary::  ^356a30

△三、勇施說呪。
orig::  ^356a32

爾時勇施菩薩白佛言〔至〕而說呪曰。 ^356a34

痤〔誓螺反〕隷〔一〕〔至〕涅梨墀婆底〔三十〕。 ^356a36

世尊是陀羅尼神呪〔至〕則為侵毀是諸佛已。
commentary::  ^356a38

妙音欲詣娑婆禮覲釋迦，及見藥王勇施，
當知勇施乃此會上首，故特說呪。
諸佛亦皆隨喜者，亦隨喜擁護也。
富單那，熱病鬼。吉蔗，起屍鬼。
鳩槃茶，可畏鬼。伺，窺察也。 ^356a40

△四毗沙天說呪。
orig::  ^356a46

爾時毗沙門天王〔至〕即說呪曰。 ^356a48

阿梨〔一〕〔至〕拘那履〔六〕。 ^356b2

世尊以是神呪〔至〕令百由旬內無諸衰患。
commentary::  ^356b4

△五持國天說呪。
orig::  ^356b6

爾時持國天王〔至〕即說呪曰。 ^356b8

阿伽禰〔一〕，〔至〕浮樓莎抳〔入〕頞底〔九〕 ^356b10

世尊是陀羅尼神呪〔至〕則為侵毀是諸佛已。
commentary::  ^356b12

毗沙北方天王，力護佛法。
持國東方天王，為四方首。 ^356b14

△六十神說呪。
orig::  ^356b16

爾時有羅剎女等〔至〕而說呪曰。 ^356b18

伊提履〔一〕〔至〕#CB00145;醯〔十九〕。 ^356b20

寧上我頭上，莫惱於法師〔至〕亦復莫惱。
commentary::  ^356b22

害人之鬼，無甚於羅剎。
女鬼子母，亦誓護持，則餘神可知。
此呪皆鬼神之名。
毗陀羅等，即食精氣為殃害鬼。
若一日等，皆熱病鬼。
若男形等，皆魑魅類。
orig::  ^356b24

即於佛前而說偈言： ^356b30

若不順我呪〔至〕當獲如是殃。 ^356b32

諸羅剎女說此偈已，白佛言〔至〕消眾毒樂。
commentary::  ^356b34

此偈所以勑呪使嚴警也。
阿梨樹枝墮地自成七片，弑父母，破僧，
為三逆，壓油多，殺虫命，弄斗，躡秤，或為雷霆震殺，皆重罪也。
調達曾於佛會將五百比丘散去，為破和合僧次。
釋尊印讚。
orig::  ^356b36

佛告諸羅剎女〔至〕應當擁護如是法師。
commentary::  ^356b44

△七、聞品成行。
orig::  ^356b46

說是陀羅尼品時，六萬八千人得無生法忍。
commentary::  ^356b48

因總持妙力，得忍成行也。
other:: 
# 妙莊嚴王本事品第二十七

orig::  ^356c2

妙法蓮華經妙莊嚴王本事品第二十七
commentary::  ^356c4

△七轉邪流通二。
初且略敘科。 ^356c6

妙圓之行，既獲弘護，又說轉邪者，弘護所以衛外，
轉邪所以正內，外衛內正，乃可安於妙圓，而進於普賢常行故也。
天台云：昔四比丘結契山林，精持妙法，
以餒乏故，一人分衛，見王威仗，忽生愛著，
壽終因是俗念，感生為王，號妙莊嚴。
其三友得道，欲救其失，以其邪著，非愛緣無能感動，
於是一為端麗婦，二作聰明兒，托生設化，
轉其邪心，令歸正覺，以致法華會上為華德菩薩。
今敘其本事，欲使行人以道自衛，外防見魔，
內絕惡覺，消息邪緣，入佛知見，故為轉邪流通，此實諸佛究竟進修最後垂範也。
楞嚴法會將終，說過去佛覺明，分析微細魔事，
使行人諸識心垢洗除，諸魔褫魄，直至菩提，
無諸乏少，於大涅槃，不生迷悶，其意同此。 ^356c8

△二、依文正釋四：初、敘本事二十五。 ^356c32

初，化導之佛。
orig::  ^356c34

爾時佛告諸大眾〔至〕劫名喜見。
commentary::  ^356c36

△二父子之名
orig::  ^356c38

彼佛法中有王名妙莊嚴〔至〕二名淨眼。
commentary::  ^356c40

淨德者，雖示染身，其德本淨。
淨藏者，妙理之所蘊。
淨眼者，妙智之所顯。
皆其德所具也。以具妙淨理智，故能轉邪而為華德。 ^356c42

△三二子之德
orig::  ^356c46

是二子有大神力福德智慧〔至〕皆悉明了通達。
commentary::  ^356c48

方便非六度之數，而通濟六度。
慈、悲、喜、捨，名四無量心。
大乘行法，以四心為體，六度為用，道品為助，
乃成佛果，而二子皆悉明了通達。
三十七品者，身、受、心、法為四念處，斷惡生善為四正勤，
欲、勤、心、觀為四神足，信、進、念、定、慧為五根，
五根伏魔外為五力，念、擇、覺、喜、輕安、定、
捨為七覺支，見、思、語、業、命、進、念、定為八正道也。
念以觀法，勤以進修，足以趣證，根能不拔，
力能不屈，覺能決了，正能總攝，皆相因而設也。
心性如大地，念處如種子，正勤如種植，
神足如抽芽，五根如根，五力如莖，七覺如華，
八正如果，二子悉具，所謂具體者也。
orig::  ^357a2

又得菩薩淨三昧〔至〕於此三昧亦悉通達。
commentary::  ^357a24

淨三昧者，淨藏淨眼之所本也。
日星宿，表本智別智之照用也。
淨光能現眾像，淨色不為形礙，淨照照了萬法，
長莊嚴非素法身，大威德藏具大神用。 ^357a26

△四宿王說經。
orig::  ^357a32

爾時彼佛〔至〕愍念眾生故說是法華經。
commentary::  ^357a34

△五、二子勸母
orig::  ^357a36

時淨藏、淨眼二子到其所〔至〕宜應聽受。
commentary::  ^357a38

△六、母遣化父
orig::  ^357a40

母告子言〔至〕汝等應往白父，與共俱去。
commentary::  ^357a42

△七、二子生悔
orig::  ^357a44

淨藏淨眼〔至〕而生此邪見家。
commentary::  ^357a46

△八淨德再勉。
orig::  ^357a48

母告子言〔至〕或聽我等往至佛所。
commentary::  ^357b2

△九、二子現變。
orig::  ^357b4

於是二子念其父故〔至〕令其父王心淨信解。
commentary::  ^357b6

得果人能現十八變，即此類也。
△十父發淨信。
orig::  ^357b8

時父見子神力如是〔至〕可共俱往。
commentary::  ^357b10

△十一、子喜報母。
orig::  ^357b12

於是二子從空中下到其母所〔至〕三菩提心。
commentary::  ^357b14

△十二子請出家。
orig::  ^357b16

我等為父已作佛事〔至〕以偈白母。 ^357b18

願母放我等〔至〕願聽我出家。
commentary::  ^357b20

△十三、母即聽許。
orig::  ^357b22

母即告言：聽汝出家。
所以者何？佛難值故。
commentary::  ^357b24

△十四、勸親覲佛。
orig::  ^357b26

於是二子白父母言〔至〕諸佛難值，時亦難遇。
commentary::  ^357b28

阿含云：妙高山下海中，有一眼之龜、一孔之木。
龜得木孔，可濟沈溺。
然其木流遶須彌，三千年乃一相值。
且以一眼趍一孔為至難，喻佛法難值如此。
葢眾生偏見自溺，而聖人且不世出故也。 ^357b30

△十五、敘合宮德。
orig::  ^357b36

彼時妙莊嚴王後宮〔至〕能知諸佛祕密之藏。
commentary::  ^357b40

此敘合宮有德，易為勸化也。
後宮之德，根機純利。
淨眼之德，妙達實相。
淨藏之德，善能接濟。
夫人之德，深知法要。
王及後宮為當機，淨藏淨眼為能教。
機教相契，所以易化也。
集三昧者，諸佛會要，三乘指歸也。
故得是三昧，則能知祕藏。 ^357b42

△十六、合宮從化。
orig::  ^357c2

二子如是以方便力〔至〕遶佛三匝，却住一面。
commentary::  ^357c6

△十七、佛為說法。
orig::  ^357c8

爾時，彼佛為王說法，示教利喜，王大歡悅。
commentary::  ^357c10

△十八、捨愛迴心。
orig::  ^357c12

爾時妙莊嚴王〔至〕以散佛上。
commentary::  ^357c14

△十九、佛力示現。
orig::  ^357c16

於虗空中化成四柱寶臺〔至〕放大光明。
commentary::  ^357c18

所施珠纓，化成法空之座，柔忍之衣，寶覺之體，
乃佛力示現，以發其正念也。 ^357c20

△二十、邪心頓絕。
orig::  ^357c22

爾時妙莊嚴王作是念〔至〕成就第一微妙之色。
commentary::  ^357c24

時王一覩勝相，頓覺世間幻惑之色無可愛樂，故深讚佛身微妙之色。
此則邪心拼絕，正念現前，故得授記。 ^357c26

△二十一、佛與授記。
orig::  ^357c30

時雲雷音宿王華智佛〔至〕其國平正功德如是。
commentary::  ^357c32

佛號取廣蔭群生，國名取破諸邪暗，劫名取超諸貴高，皆符其因行。
以一念淨信，風化臣妾，使皆得法利，即廣蔭行、破邪行也。
由是捨王位，得佛位，即超諸貴高也。 ^357c34

△二十二、捨國得道
orig::  ^357c40

其王即時以國付弟〔至〕得一切淨功德莊嚴三昧。
commentary::  ^357c42

於八萬四千歲修法華行，所以淨治塵勞也。
過是已後，謂塵勞既淨，則三昧現前，遂轉邪見染莊嚴為功德莊嚴也。 ^357c44

△二十三感善知識。
orig::  ^357c48

即昇虗空高七多羅樹〔至〕饒益我故來生我家。
commentary::  ^358a2

二子神變，即現十八變事。
宿世善根，即四人結契事。 ^358a4

△二十四宿王印證。
orig::  ^358a6

爾時雲雷音宿王華智佛〔至〕三菩提心。
commentary::  ^358a8

印證：前言之當也。
orig::  ^358a10

大王！汝見此二子不〔至〕令住正見。
commentary::  ^358a12

為陳二子轉邪遠因也。
言歷事恒沙多佛，愍念邪見眾生，則不獨今日轉妙嚴之邪耳。 ^358a14

△二十五、妙嚴讚謝。
orig::  ^358a16

妙莊嚴王即從虗空中下，〔至〕唇色赤好如頻婆果。
commentary::  ^358a20

歷讚相好妙德者，深悟昔所愛著，皆幻惑也。
功德智慧，讚福智二嚴。
orig::  ^358a22

爾時妙莊嚴王〔至〕說是語已，禮佛而去。
commentary::  ^358a26

前讚福報，此讚法化也。
言具足成就等者，以己一聞正法遂能轉邪，
一得三昧遂能神變，是如來之法能具足成就不可思議妙功德也。
言教戒所行安隱快善者，喜蒙法化，慶所成就也。
不隨心，不生邪，皆法化教戒之力，故讚而謝之。 ^358a28

△二、示今緣。
orig::  ^358a36

佛告大眾〔至〕今藥王菩薩、藥上菩薩是。
commentary::  ^358a38

△三讚二子德。
orig::  ^358a40

是藥王藥上菩薩〔至〕一切世間諸天人民亦應禮拜。
commentary::  ^358a42

△四、聞品成行。
orig::  ^358a44

佛說妙莊嚴王本事品時〔至〕得法眼淨。
commentary::  ^358a46

塵謂邪見，垢謂邪染。
外遠見塵，內離垢染，則法眼圓明，絕諸瑕翳矣。
此以正力助成德行也。
other:: 
# 普賢菩薩勸發品第二十八

orig::  ^358a48

妙法蓮華經普賢菩薩勸發品第二十八
commentary::  ^358b4

△八常行流通二。
初略敘科名。 ^358b6

窮妙法之始終，然後盡出興大事。
合諸佛之智行，然後見如來全身。
是經之作，始於文殊問答，終於普賢勸發。
二十八品，條理一貫。
乃所以窮始終，合智行。
大事因緣，於是乎畢。
如來法身，於是乎全也。
葢智能發覺，所以作始。
行能成德，所以成終。
而中間事法，無非智行互相資發也。
華經最初因門，以文殊發信，以開進修之序。
最後果門，以普賢結法，以示果後之行。
今經意義，#CB04474;然同矣。
普賢者，德無不徧曰普，佑上利下曰賢。
即徧具妙德，上佑佛化，下利群物之號也。
勸發者，勉進義也。
前雖開佛知見，明因地心。
顯佛本跡，成果地覺。
洎明妙圓之行，猶是等覺行相。
若坐於此而不進，則有虧妙覺成德，未極向上之道。
故復勉而進之，庶德無不徧，而佑上利下，
以成果後常行，以盡妙覺之道，故名普賢勸發，而為常行流通也。
華嚴至十一地佛功德海，一切滿足，然後說普賢常行，
名善入世間三昧，與萬法相應不二真實法門，即此意也。
所謂常行者，泯覺觀，無作任，冥物我，同染淨，
一切平常，恬然自在，此妙覺向上之事，
遮那平道之教，乃所謂平實者也。
然須詳斯經，依佛知見海，順流而入，滿足一切佛功德海，
然後逆流而出，乃可蹈此。
哀今之人，望涯逐塊，以世俗愚陋之見，
而擬妙覺平實之行，於諸教門，專事呵毀，
縱脫不修確守，無時枉受輪轉。
楞嚴所謂譬如平人，妄稱帝王，自取誅滅，可不慎哉。
使學佛者，皆如逐塊之流，呵教執俗，棄智絕行，
直謂無修，則妙法始終，復何所明，大事因緣，亦幾乎息矣。
然則始於佛之知見，終於普賢常行，極而示之存乎教，
備而證之存乎人，達者宜盡心焉。 ^358b8

△二、依科略釋四：初、普賢勸發八：
初來儀軌範。
orig::  ^358c16

爾時普賢菩薩〔至〕從東方來。
commentary::  ^358c18

普賢統事法界，圓具萬行，即事而真，其應身無乎不在。
且於法會之終，示從東方來者，東方震帝之所出也。
以法會至此，因地智圓，果地覺滿，十一地妙圓之行備，
則進修之功已盡，妙覺之體已成，於是依無功用行，
出震利物，故示從東來。
華嚴過十一地，說佛海功德既終，即說如來出現利世間行，
即此意也。以不離常行，無為應物，故曰自在神通。
以德無不徧，名無不聞，故曰威德名聞。
與無邊菩薩俱來者，示萬行圓攝無盡也。
orig::  ^358c20

所經諸國普皆震動〔至〕種種伎樂。
commentary::  ^358c38

妙音來儀，亦雨蓮華，作伎樂。
皆所以彰顯妙行，宣流法音也。
orig::  ^358c40

又與無數諸天龍〔至〕右遶七匝。
commentary::  ^358c44

△二、請問顯法。
orig::  ^358c46

白佛言世尊〔至〕云何能得是法華經。
commentary::  ^358c48

寶威德上王者，利行自在之號也。
普賢既具自在威德，又言從寶威德上王佛國來者，明其示現。
葢體諸佛自在利行，普賢心聞，能洞十方，故曰遙聞。
得者，得之以成德行也。
前之所問，唯修持讀說而已。
獨此問云何能得是經，欲人人自得也。 ^359a2

△三示普賢行。
orig::  ^359a10

佛告普賢菩薩〔至〕於如來滅後必得是經。
commentary::  ^359a14

為佛護念，謂道契佛心。
植眾德本，謂福慧兩辦。
入正定聚，即體佛妙體也。
發救生心，即行佛妙行也。
四法成就，乃能真得是經，以成普賢常行。 ^359a16

△四、發行流通。
orig::  ^359a20

爾時普賢菩薩白佛言〔至〕皆不得便。
commentary::  ^359a24

普賢常行，無復己利，純是利他故。
自此皆則流通法化，護持經人，無別行相。
毗舍闍惱害鬼。韋陀羅厭禱鬼。
orig::  ^359a26

是人若行若立讀誦此經〔至〕還令通利。
commentary::  ^359a32

普賢乘象，表行儀庠序也。
言若行、若立、若坐者，示於四威儀中，念念常見普賢妙行。
orig::  ^359a34

爾時受持讀誦法華經者〔至〕得如是等陀羅尼。
commentary::  ^359a38

由此經故，真見普賢常行之體，於一切法，
返本還源，名旋陀羅尼。
既能旋末返本，即復旋體入用，於一塵一法，
一切時處，方便利生，逆順自在，名百千萬億旋陀羅尼。
此即普賢徧一切處之行也。
前旋為轉物，所謂旋假入空。
後旋為應物，所謂旋空入假。
轉物為體，應物為用。
若未能轉物，而遽然應物，則為物所轉矣。
然則二旋異用而相需也。
法音方便，即隨應說法之行。 ^359a40

△五、說呪護持。
orig::  ^359b6

世尊若後世〔至〕而說呪曰。 ^359b8

阿檀地〔遲賣反〕〔一〕〔至〕辛阿毗吉利地帝
〔二十〕
commentary::  ^359b10

利智修觀，凡以三七日為期，以求感應，
故滿三七日，普質即現。
楞嚴云：縱彼障深，未得見我，我與其人，
暗中摩頂，擁護安慰。
古今修觀，屢有瑞應，亦屢有不應者，或不精誠，或非利智故也。
楞嚴云：欲坐道場，先持淨戒、淨衣、清心，
若本戒師及同會中，一不清淨，如是道場，終不成就。
圓覺云：鈍根未成者，常當勤心懺，諸障若消滅，佛境便現前。 ^359b12

△六、自述願力。
orig::  ^359b24

世尊若有菩薩〔至〕皆是普賢威神之力。
commentary::  ^359b28

後世聞呪持經，皆藉普賢流通願力也。
△七、勸正憶念。
orig::  ^359b30

若有受持讀誦〔至〕為諸如來手摩其頭。
commentary::  ^359b34

持經要行，在正憶念。
葢憶不正則雜想變亂，念不正則邪習汩擾，欲成深行難矣。
故普賢於此，特明正憶念行。
而下文再三言之，憶念既正，則所行無非普賢妙行，故為如來摩頂印證。
orig::  ^359b36

若但書寫〔至〕解其義趣如說修行。
commentary::  ^359b44

持經五功，書寫為下。
若但書寫，即生忉利，況具五功？
又正憶念，其福倍勝，如下所明。
orig::  ^359b46

若有人受持讀誦〔至〕正憶念如說修行。
commentary::  ^359c2

此牒上文，明倍勝之福也。
忉利乃第二天，所共唯天人。
兜率即第四天，所共乃菩薩。
倍勝可知矣。授手，提接義也。
內宮天女，皆以化生，無有淫欲。 ^359c4

△八、總結流通。
orig::  ^359c8

世尊！我今以神通力故〔至〕使不斷絕。
commentary::  ^359c12

△二、釋尊助揚四。
初嘉讚普賢。
orig::  ^359c14

爾時釋迦牟尼佛讚言〔至〕普賢菩薩名者。
commentary::  ^359c16

△二助揚正福四。
初冥證妙利。
orig::  ^359c18

普賢若有受持讀誦〔至〕釋迦牟尼佛衣之所覆。
commentary::  ^359c20

此助宣正憶念福，以成普賢前說也。
則見釋迦，如從口聞等者，謂能正憶念，
則即是經而見佛，不滯於名相；即是法而造妙，不異於親聞也。
是為供佛，謂能作佛事。
為佛所讚，謂深契佛心。
摩頂，言得果有期。
衣覆，言成柔忍行。
皆由憶念之正，故冥證若此。 ^359c22

△二自具妙樂。
orig::  ^359c32

如是之人不復貪著世樂〔至〕能修普賢之行。
commentary::  ^359c34

此皆正憶念力也。
有正憶念，自然具足安樂行法，而三毒妬慢所不能惱，真能修普賢行。
當知正憶念力，實妙行真要。
所以普賢再三言之，釋尊又復助揚，意使後世知普賢所以勸發成行，
不在多術，唯正憶念足矣。
行人識之。 ^359c36

△三、當成妙果。
orig::  ^359c44

普賢若如來滅後〔至〕師子法座上。
commentary::  ^359c46

已得正因故。
△四、得清淨生。
orig::  ^359c48

普賢若於後世〔至〕亦於現世得其福報。
commentary::  ^360a2

憶念既正，趣操自高，所願自遂。
△三、明讚毀業。
orig::  ^360a4

若有人輕毀之言〔至〕諸惡重病。
commentary::  ^360a6

報應之理，出乎性命之微。
葢由性生心，由命制業，心以內感，業以外召，
各從其類，毫末不忒。
意報應之於心業，猶萬形之於模範焉。
吉凶美惡，類自為範，莫不相肖。
是以毀持經之正見，則世世無眼；供養讚歎，
則得現果報；出其過惡，則得惡疾；輕笑之者，則獲醜狀。
若手脚之繚曲乖戾，眼目之角擘倒視，皆醜狀也。
又加之臭惡瘡膿，鼓喘重病，凡皆心之模範，以類自召故也。
世之艱窮醜陋，癃殘百疾者，不無宿因。
昧者雖覩其然，莫知其所以然。
故或不覺愆失，而行將自及，為可悲者。
此佛所以助揚普賢利行，而因言報應之端，
使人以類推之，知自防閑，庶無愆失之患，葢亦利行之緒餘也。
易道彰往察來，明得失之報，因貳以濟民行，其意同此。 ^360a8

△四、結勸崇尚。
orig::  ^360a32

是故，普賢！若見受持是經典者，當起遠迎，當如敬佛。
commentary::  ^360a36

毋召毀業也。
△三、聞品成行。
orig::  ^360a38

說是普賢勸發品時〔至〕具普賢道。
commentary::  ^360a40

萬億旋陀羅尼，即徧一切處之行也。
普賢道，即徧一切處之體也。
說普賢品，無量菩薩皆得是行，剎塵菩薩皆具是體者，
妙法終談，智行體用，一切圓備。
故聞品成行，若此其至，即所謂以常行成不德之德，是乃法華實相之極證也。
自藥王品進至於此，為以行契智，常然大用之門。
華嚴法終，善財復見文殊，普賢為以行契智，果法大用常然之門。
其意同此。彼經云：善財遊百城已，到普門國，見文殊。
文殊告言：若於一善生住著，於少功德以為足，
不能善巧發行願，不能究了諸法門。
善財因是成就阿僧祇法門，即見普賢。
普賢告言：我於塵劫行菩薩道，求一切智，
得究竟平等法身，復得無上色身，入一切剎，
徧一切處，隨機應現。
善財因是具足普賢諸願行海，與普賢等，與諸佛等。
此皆最後勸發，使得萬億旋陀羅尼，及具普賢道也。 ^360a42

△四、總結法會。
orig::  ^360b22

佛說是經時〔至〕受持佛語作禮而去。
妙法蓮華經解卷第七之二〔終〕
 ^360b26
