大方廣佛華嚴經海印道場十重行願常徧禮懺儀卷第二十六
other:: 唐　蘭山雲巖慈恩寺護法國師行沙門慧覺依經錄
other:: 宋　蒼山載光寺沙門普瑞補註
other:: 明　欽#CB17051;忠義忠藎四川布政佛弟子木增訂正
other:: 雞山寂光寺沙門讀徹參閱
other:: 天台習教觀沙門正止治定
other:: 
# 第二十六晌
第二十六晌
other:: 
## 第九法界逝多林會依人證入成德分
第九法界逝多林會依人證入成德分
一切恭敬敬禮無盡三寶。 ^275c23

是諸眾等人各胡跪。
嚴持香華。如法供養。
願此供海雲。徧滿十方界。
雨百萬億天華雲。
雨百萬億天香雲。
雨百萬億天末香雲。
雨百萬億天拘蘇摩華雲。
雨百萬億天波頭摩華雲。
雨百萬億天優鉢羅華雲。
雨百萬億天拘物頭華雲。
雨百萬億天芬陀利華雲。
雨百萬億天曼陀羅華雲。
雨百萬億一切天華雲。
雨百萬億天衣雲。
雨百萬億天幢雲。
雨百萬億摩尼寶雲。
雨百萬億天幢雲。
雨百萬億天冠雲。
雨百萬億天莊嚴具雲。
雨百萬億天寶鬘雲。
雨百萬億天寶纓絡雲。
雨百萬億天旃檀香雲。
雨百萬億天沉水香雲。
百萬億悅意音。讚嘆供養。
百萬億廣大音。讚歎承事。
百萬億甚深音。讚歎修行。
百萬億眾妙音。歎佛業果。
百萬億微細音。歎如實理。
百萬億無障礙真實音。
歎佛本行。百萬億清淨音。
讚歎過去供養諸佛。
百萬億法門音。讚歎佛最勝無畏。
百萬億無量音。讚諸菩薩功德無盡。
百萬億菩薩地音。
讚歎開示一切菩薩地相應行。
百萬億無斷絕音。
歎佛功德無有斷絕。
百萬億隨順音。讚歎稱揚見佛之行。
百萬億甚深法音。
讚歎一切無礙智相應理。
百萬億廣大音。其音充滿一切佛剎。
百萬億無礙清淨音。
隨其心樂。悉令歡喜。
百萬億不住三界音。
令其聞者。深入法性。
百萬億歡喜音。令其聞者。
心無障礙。深信恭敬。
百萬億佛境界音。
隨所出聲。悉能開示一切法義。
百萬億陀羅尼音。
善宣一切法句差別。
決了如來秘密之藏。
以如是等諸供養具。
常作供養。帝網重重。
諸佛菩薩賢聖海眾。
受此供養雲。以為光明臺。
廣於無邊界。無量無盡。
願作佛事。 ^275c25

供養已。一切恭敬。
other:: 
## 次奉施寶錯
次奉施寶錯
　　寶珠自性廣大海　七寶山等最殊勝
　　出興如斯供養雲　諸佛等處我奉獻 ^276a32

唵薩#CB00069;末怛達遏怛囉得捺布桚銘遏薩摩#CB03509;囉悉癹囉捺薩麻英吽 ^276a40

寶錯經云。有一總持。
名無量種呪。皆能成就具大功能。
總持曰。 ^276a44

唵悉麻囉悉麻囉眉麻捺悉葛囉麻曷令#CB17037;幹吽
other:: 
## 次不空摩尼印呪
次不空摩尼印呪 ^276a48

唵啞麼遏布#CB17037;麻禰巴能麻末#CB03502;呤怛達遏怛眉浪雞矴薩慢怛不囉薩囉吽
other:: 
## 梵音讚佛
梵音讚佛
　　如來一一身　現佛等眾生　一切微塵剎
　　普現神通力　佛隨眾生心　普現於其前
　　眾生所見者　皆是佛神力　光明無有邊
　　說法亦無量　佛子隨其智　能入能觀察
other:: 
## 直言讚佛
直言讚佛 ^276b4

如來應正等覺心意識。
俱不可得。但應以智無量故。
知如來心。如來智慧。
是一切世間出世間智所依。
而如來智無所依。
恒出一切世間出世間種種智慧。
而如來智無有增減。
譬如大海。其水潛流四天下地及八十億諸小洲中。
有穿鑿者。無不得水。
而彼大海不作分別。
我出於水。佛智海水亦復如是。
流入一切眾生心中。
若諸眾生。觀察境界。
修智法門。則得智慧清淨。
智慧清淨明了。而如來智平等無二。
無有分別。但隨眾生心行異故。
所得智慧。各各不同。
南無大方廣佛華嚴經中華藏世界海十身無礙本尊毗盧遮那佛南無大慈大悲五百誓願五濁救苦釋迦牟尼佛南無東方滿月世界十二上願五濁救苦藥師琉璃光王佛南無西方極樂世界四十八願五濁救苦阿彌陀佛南無十方三世盡虗空界微塵剎土中大方廣佛華嚴經圓滿教海南無大方廣佛華嚴經中主於行願真理普賢菩薩摩訶薩南無大方廣佛華嚴經中主於信解證智文殊師利菩薩摩訶薩南無大慈大悲五濁救苦千手千眼觀世音菩薩摩訶薩南無大願弘深五濁救苦出無佛世安慰人心常住琰魔羅界地藏王菩薩摩訶薩南無十方三世盡虗空界微塵剎土中十信菩薩十住菩薩十行菩薩十迴向菩薩十地菩薩等覺菩薩徧法界剎海微塵數菩薩一切海眾南無大方廣佛華嚴經末會中修證五相處五十五聖者南無大方廣佛華嚴經末會中圓器上根百城求法一生之內菩薩行圓為末世頓門修證軋範善財菩薩摩訶薩南無十方三世盡虗空界微塵剎土中法身色身形相舍利寶塔寺宇一切佛事又於法藏及講法處菩薩賢聖一切海眾南無大願摜甲求生淨土末濁夏國護持正法護法國師至心歸命禮大方廣佛華嚴經華藏世界海本尊毗盧遮那佛南無十身無礙毗盧遮那如來道場一切海眾南無大方廣佛華嚴經中入法界品法門
　　十方盡歸命　滅罪增淨信　願生華藏海
　　極樂淨土中
other:: 
## 入法界品第三十九
入法界品第三十九
other:: 
## 初本會中第一序分
初本會中第一序分 ^276b20

經云爾時世尊在室羅筏國〔至〕生如來家求一切智。
　　願共諸眾生　往生華藏海　極樂淨土中
other:: 
## 次法界逝多林十住菩薩會
次法界逝多林十住菩薩會南無以十法句開發法界輔翼師主普賢菩薩南無為顯法界求智證理輔翼師主文殊菩薩南無光#CB08504;幢菩薩南無須彌幢菩薩南無寶幢菩薩南無無礙幢菩薩南無華幢菩薩南無離垢幢菩薩南無日幢菩薩南無妙幢菩薩南無離塵幢菩薩南無普光幢菩薩南無地威力菩薩南無寶威力菩薩南無大威力菩薩南無金剛智威力菩薩南無離塵垢威力菩薩南無正法日威力菩薩南無功德山威力菩薩南無智光影威力菩薩南無普吉祥威力菩薩南無地藏菩薩南無虗空藏菩薩南無蓮華藏菩薩南無寶藏菩薩南無日藏菩薩南無淨德藏菩薩南無法印藏菩薩南無光明藏菩薩南無#CB01001;藏菩薩南無蓮華德藏菩薩南無善眼菩薩南無淨眼菩薩南無離垢眼菩薩南無無礙眼菩薩南無普見眼菩薩南無普觀眼菩薩南無青蓮華眼菩薩南無金剛眼菩薩南無寶眼菩薩南無虗空眼菩薩南無喜眼菩薩南無普眼菩薩
　　十方盡歸命　滅罪增淨信　願生華藏海
　　極樂淨土中
other:: 
## 次法界逝多林十住百人會
次法界逝多林十住百人會南無天冠菩薩南無普照法界智慧冠菩薩南無道場冠菩薩南無普照十方冠菩薩南無一切佛藏冠菩薩南無超出一切世間冠菩薩南無普照冠菩薩南無不可壞冠菩薩南無持一切如來師子座冠菩薩南無普照法界虗空冠菩薩南無梵王髻菩薩南無龍王髻菩薩南無一切化佛光明髻菩薩南無道場髻菩薩南無一切願海音寶王髻菩薩南無一切佛光明摩尼髻菩薩南無示現一切虗空平等相摩尼王莊嚴髻菩薩南無示現一切如來神變摩尼王幢網垂覆髻菩薩南無出一切佛轉法輪音髻菩薩南無說三世一切名字音髻菩薩南無大光菩薩南無離垢光菩薩南無寶光菩薩南無離塵光菩薩南無#CB08504;光菩薩南無法光菩薩南無寂靜光菩薩南無日光菩薩南無自在光菩薩南無天光菩薩南無福德幢菩薩南無智慧幢菩薩南無法幢菩薩南無神通幢菩薩南無光幢菩薩南無華幢菩薩南無摩尼幢菩薩南無菩提幢菩薩南無梵幢菩薩南無普光幢菩薩南無梵音菩薩南無海音菩薩南無大地音菩薩南無世主音菩薩南無山相擊音菩薩南無徧一切法界音菩薩南無震一切法海雷音菩薩南無降魔音菩薩南無大悲方便雲雷音菩薩南無息一切世間苦安慰音菩薩南無法上菩薩南無勝上菩薩南無智上菩薩南無福德須彌上菩薩南無功德珊瑚上菩薩南無各稱上菩薩南無普光上菩薩南無大慈上菩薩南無智海上菩薩南無佛種上菩薩南無光勝菩薩南無德勝菩薩南無上勝菩薩南無普明勝菩薩南無法勝菩薩南無月勝菩薩南無虗空勝菩薩南無寶勝菩薩南無幢勝菩薩南無智勝菩薩南無娑羅自在王菩薩南無法自在王菩薩南無象自在王菩薩南無梵自在王菩薩南無山自在王菩薩南無眾自在王菩薩南無速疾自在王菩薩南無寂靜自在王菩薩南無不動自在王菩薩南無勢力自在王菩薩南無最勝自在王菩薩南無寂靜音菩薩南無無礙音菩薩南無地震音菩薩南無海震音菩薩南無雲音菩薩南無法光音菩薩南無虗空音菩薩南無說一切眾生善根音菩薩南無示一切大願音菩薩南無道場音菩薩南無須彌光覺菩薩南無虗空覺菩薩南無離染覺菩薩南無無礙覺菩薩南無善覺菩薩南無普照三世覺菩薩南無廣大覺菩薩南無普明覺菩薩南無法界光明覺菩薩南無如是等五百菩薩南無五百聲聞南無如是等一切聲聞眾
　　十方盡歸命　滅罪增淨信　願生華藏海
　　極樂淨土中
other:: 
## 二大眾同請分
二大眾同請分 ^277a16

經云時諸菩薩大德聲聞〔至〕如是等法願皆為說。
　　願共諸眾生　往生華藏海　極樂淨土中
other:: 
## 三三昧現相分
三三昧現相分 ^278b10

經云爾時世尊知諸菩薩〔至〕寶網瓔珞而為莊嚴雲。
　　願共諸眾生　往生華藏海　極樂淨土中
other:: 
## 四遠集僧眾分
四遠集僧眾分 ^278b16

經云爾時東方過不可說〔至〕與其眷屬結加趺坐。
　　彼佛菩薩處
　　十方盡歸命　滅罪增淨信　往生華藏海
　　極樂淨土中 ^278b22

經云南方過不可說〔至〕與其眷屬結加趺坐。
　　彼佛菩薩處
　　十方盡歸命　滅罪增淨信　往生華藏海
　　極樂淨土中 ^278b30

經云西方過不可說〔至〕與其眷屬結加趺坐。
　　彼佛菩薩處
　　十方盡歸命　滅罪增淨信　往生華藏海
　　極樂淨土中 ^278b38

經云北方過不可說〔至〕與其眷屬結加趺坐。
　　彼佛菩薩處
　　十方盡歸命　滅罪增淨信　願生華藏海
　　極樂淨土中 ^278b46

經云東北方過不可說〔至〕與其眷屬結加趺坐。
　　彼佛菩薩處
　　十方盡歸命　滅罪增淨信　願生華藏海
　　極樂淨土中 ^278c6

經云東南方過不可說〔至〕與其眷屬結加趺坐。
　　彼佛菩薩處
　　十方盡歸命　滅罪增淨信　願生華藏海
　　極樂淨土中 ^278c14

經云西南方過不可說〔至〕與其眷屬結加趺坐。
　　彼佛菩薩處
　　十方盡歸命　滅罪增淨信　願生華藏海
　　極樂淨土中 ^278c22

經云西北方過不可說〔至〕與其眷屬結加趺坐。
　　彼佛菩薩處
　　十方盡歸命　滅罪增淨信　願生華藏海
　　極樂淨土中 ^278c30

經云下方過不可說〔至〕與其眷屬結加趺坐。
　　彼佛菩薩處
　　十方盡歸命　滅罪增淨信　願生華藏海
　　極樂淨土中 ^278c38

經云上方過不可說〔至〕與其眷屬結加趺坐。
　　彼佛菩薩處
　　十方盡歸命　滅罪增淨信　願生華藏海
　　極樂淨土中 ^278c46

經云如是十方一切菩薩〔至〕皆是如來威神之力。
　　願共諸眾生　往生華藏海　極樂淨土中
other:: 
## 五指失顯得分
五指失顯得分〔分二〕
other:: 
## 初顯未見人
○初顯未見人 ^279a6

經云于時上首諸大聲〔至〕諸大聲聞在逝多林。
　　願共諸眾生　往生華藏海　極樂淨土中
other:: 
## 第九本會中諸上大德聲聞
第九本會中諸上大德聲聞南無智慧第一舍利弗尊者南無神通第一目揵連尊者南無頭陀第一摩訶迦葉尊者南無悟假和合離婆多尊者南無解空第一須菩提尊者南無天眼第一阿#CB00145;樓#CB00501;尊者南無為慾求出阿難陀尊者南無能知日月星宿劫賓那尊者南無善巧出度迦旃延尊者南無說法第一富樓那尊者南無如是等諸大德聲聞眾
　　十方盡歸命　滅罪增淨信　願生華藏海
　　極樂淨土中
other:: 
## 二顯不見境
二顯不見境 ^279a14

經云皆悉不見如來神力〔至〕悉不知見非其器故。
　　願共諸眾生　往生華藏海　極樂淨土中
other:: 
## 六偈頌讚德分
六偈頌讚德分 ^279a48

經云爾時毗盧遮那願光明菩薩〔至〕普皆令滿足。
　　願共諸眾生　往生華藏海　極樂淨土中
other:: 
## 七普賢開發分
○七普賢開發分 ^279b6

經云爾時普賢菩薩〔至〕普雨甘露法令眾住佛道。
　　願共諸眾生　往生華藏海　極樂淨土中
南無託事開顯新舊海眾依事契理輔翼教主海界逝多林普賢菩薩南無等法界一切佛剎極微塵中諸佛出興次第諸剎成壞次第能示現法句南無等虗空一切佛剎中盡未來劫稱讚如來功德音聲能示現法句南無等虗空界一切佛剎中如來出世能示現無量無邊成正覺門法句南無等虗空界一切佛剎中諸菩薩眾會道場中坐能示現法句南無於一切毛孔念念出現等三世一切佛變化身充滿法界法句南無能令一切身充滿十方一切剎海平等顯現法句南無能令一切諸境界中普現三世諸佛神變法句南無能令一切佛剎微塵中普現三世一切佛剎極微塵數佛種種神變經無量劫法句南無能令一切毛孔出生三世一切諸佛大願海音盡未來劫開發化導一切菩薩法句南無能令佛師子座量同法界菩薩眾會道場莊嚴等無差別盡未來劫轉於種種微妙法輪法句南無此十為首有不可說佛剎微塵數句皆是如來智慧境界一切法句
　　十方盡歸命　滅罪增淨信　願生華藏海
　　極樂淨土中
other:: 
## 八毫光照蓋分
○八毫光照蓋分 ^279b12

經云爾時世尊欲令諸菩薩〔至〕大神變莊嚴雲。
　　願共諸眾生　往生華藏海　極樂淨土中
南無如是不可說佛剎微塵數菩薩蒙佛法光心大歡喜化現身雲遍滿十方法界一切新舊海眾
　　十方盡歸命　滅罪增淨信　願生華藏海
　　極樂淨土中
other:: 
## 九文殊述德分
○九文殊述德分 ^279c20

經云爾時文殊師利菩薩〔至〕莫不於此林中見。
　　願共諸眾生　往生華藏海　極樂淨土中
南無如是文殊師利菩薩廣大智海依正契理輔翼主伴法界逝多林文殊菩薩
　　十方盡歸命　滅罪增淨信　願生華藏海
　　極樂淨土中
other:: 
## 十大用無涯分
○十大用無涯分 ^279c34

經云爾時彼諸菩薩〔至〕亦不離此逝多林如來之所。
　　願共諸眾生　往生華藏海　極樂淨土中
南無如是等不可說佛剎微塵數菩薩能逝多林毗盧遮那如來佛剎微塵數菩薩化現一切身雲
　　十方盡歸命　滅罪增淨信　願生華藏海
　　極樂淨土中
other:: 
## 次十二因緣懺悔
次十二因緣懺悔 ^279c48

惟願帝網無盡。佛法僧寶。
毗盧遮那如來。普賢文殊。
海會聖眾。世出世神慈悲本願。
放大光明。炤於法會。
證明護念。哀憫攝受。
願我及一切眾生海。
自從無始直至今時。
業海無盡。帝網重重。
不解十二因緣惑業罪報。
發露懺悔。 ^280a14

夫十二因緣者。二乘三乘及別教一乘。
悉皆現說。今依別圓二教。
周遍含容十二緣起者。
經云。世間受生皆繇著我。
若離此著則無生處。
復作是念。凡夫無智。
執著於我。常求有無。
不正思惟。起於妄行。
行於邪道。罪行福行不動行。
積集增長。於諸行中。
植心種子。有漏有取。
復起後有生及老死。
所謂業為田。識為種。
無明闇覆愛水為潤。
我慢溉灌。見網增長生名色芽。
名色增長生五根。
諸根相對生觸。觸對生受。
受後希求生愛。愛增長生取。
取增長生有。有生已於諸趣中起五蘊身名生。
生已衰變為老。終歿為死。
於老死時。生諸熱惱。
因熱惱故。憂愁悲歎。
眾苦皆集。此因緣故集。
無有集者任運而滅。
亦無滅者不識緣起。
今皆懺悔。 ^280a24

一有支相續觀。佛子。
此菩薩摩訶薩。復作是念。
於第一義諦不了故名無明。
所作業果是行依止。
初心是識與識共生四取蘊為名色。
名色增長為六處。
根境識三事和合是觸。
觸共生有受。於受染著是愛。
愛增長是取。取所起有漏業後為有。
從業起蘊為生。蘊熟為老。
蘊壞為死。死時離別愚迷貪戀。
心胸煩悶為愁。涕泗咨嗟為歎。
在五根為苦。在意地為憂。
憂苦轉多為惱。如是但有苦樹增長。
無我無我所無作無受者。
復作是念。若有作者。
則有作事。若無作者。
亦無所作。第一義中。
俱不可得。不識緣起。
今皆懺悔。 ^280a48

二攝歸一心觀。此菩薩摩訶薩。
復作是念。三界所有。
性是一心。如來於此分別演說十二有支。
皆依一心。如是而立。
何以故。隨事貪欲與心共生。
心是識。事是行。於行迷惑是無明。
與無明及心共生是名色。
名色增長是六處。
六處三分合為觸。
觸共生是受。受無厭足是愛。
愛攝不捨是取。彼諸有支生是有。
有所起名生。生熟為老。
老壞為死。不識緣起。
今皆懺悔。 ^280b20

三自業差別觀。佛子。
此中無明有二種業。
一令眾生迷於所緣。
二與行作生起因。
行亦有二種業。一能生未來報。
二與識作生起因。
識亦有二種業。一令諸有相續。
二與名色作生起因。
名色亦有二種業。
一互相助成。二與六處作生起因。
六處亦有二種業。
一各取自境界。二與觸作生起因。
觸亦有二種業。一能觸所緣。
二與受作生起因。
受亦有二種業。一能領受愛憎等事。
二與愛作生起因。
愛亦有二種業。一染著可愛事。
二與取作生起因。
取亦有二種業。一令諸煩惱相續。
二與有作生起因。
有亦有二種業。一能令於餘趣中生。
二與生作生起因。
生亦有二種業。一能起諸蘊。
二與老作生起因。
老亦有二種業。一令諸根變異。
二與死作生起因。
死亦有二種業。一能壞諸行。
二不覺知故。相續不絕。
不識緣起。今皆懺悔。 ^280b34

四不相捨離觀。佛子。
此中無明緣行。乃至生緣老死者。
由無明乃至生為緣。
令行乃至老死不斷助成故。
無明滅則行滅。乃至生滅則老死滅者。
由無明乃至生不為緣。
令諸行乃至老死斷滅。
不助成故。不識緣起。
今皆懺悔。 ^280c14

五三道不斷觀。佛子。
此中無明愛取不斷是煩惱道。
行有不斷是業道。
餘分不斷是苦道。
前後際分別滅三道。
斷如是三道。離我我所。
但有生滅。猶如束蘆。
不識緣起。今皆懺悔。 ^280c24

六過去現在未來觀。
復次無明緣行者。
是觀過去識乃至受。
是觀現在愛乃至有。
是觀未來於是以後展轉相續無明滅行滅者。
是觀待斷。不識緣起。
今皆懺悔。 ^280c32

七三苦聚集觀。復次十二有支。
名為三苦。此中無明行乃至六處是行苦。
觸受是苦苦。餘是壞苦。
無明滅行滅者是三苦斷。
不識緣起。今皆懺悔。 ^280c40

八因緣生滅觀。復次無明緣行者。
無明因緣。能生諸行。
無明滅行滅者。以無無明。
諸行亦無。餘亦如是。
不識緣起。今皆懺悔。 ^280c46

九生滅繫縛觀。又無明緣行者。
是生繫縛。無明滅行滅者。
是滅繫縛。餘亦如是。
不識緣起。今皆懺悔。 ^281a4

十無所有盡觀。又無明緣行者。
是隨順無所有觀。
無明滅行滅者。是隨順盡滅觀。
餘亦如是。如是十種逆順觀。
觀諸緣起。不識緣起。
今皆懺悔。 ^281a8

我等為無明所覆。
不識十二緣起。輪轉不能觀修。
今遇道場。方始覺知。
歸命毗盧遮那如來。
及一切賢聖海眾。
燒香散華。不能觀修。
緣起一切業報。發露懺悔。
不敢覆藏。由此因緣。
我及法界眾生海。
不悟十二緣起一切罪業。
悉願清淨。
other:: 
## 次懺悔滅罪印呪
次懺悔滅罪印呪 ^281a14

唵薩#CB00069;末〔二合〕巴
〔引〕巴眉悉普怛#CB03511;曷捺末日囉也莎曷
〔應誦三徧〕
　　百劫積集罪　一念盡盪除　如火焚枯草
　　滅盡無有餘
　　我昔所造諸惡業　皆由無始貪嗔癡
　　從身語意之所生　一切我今皆懺悔 ^281a26

懺悔已至心歸命禮本尊毗盧遮那佛。
other:: 
##  (白)眾等聽說經中無常偈
○〔白〕眾等聽說經中無常偈
　　外事裝彩咸歸壞　內外衰變亦同然
　　惟有勝法不滅亡　諸有智人應善察
　　勝法即是身中性　迷性茫茫受生死
　　修行欲絕死生根　佛令先且除貪愛
大方廣佛華嚴經海印道場十重行願常徧禮懺儀卷第二十六
 ^281a38
