重編天台諸文類集卷第十
editor:: 四明沙門釋　如吉　編
other:: 
# 諸文習氣類
諸文習氣類
other:: 
## 妙玄示通菩薩斷習
妙玄示通菩薩斷習
四〔二十八〕 ^49a14

從空入假。道觀雙流。
深觀二諦。進斷習氣。
色心無知。得法眼道種智。
〔云云〕學佛十力。四無所畏。
斷習氣將盡也。
other:: 
## 妙玄明通教佛地扶習成道
妙玄明通教佛地扶習成道 ^49a16

四〔三十〕籤五〔二十一〕 ^49a22

過菩薩地。則入佛地。
用誓扶餘習。生閻浮提。
八相成道〔過菩薩下。
釋佛地。籤第四云。
以菩薩時。留習潤生。
故至菩提樹下。但斷殘習〕。
other:: 
## 釋籤明不動三昧
釋籤明不動三昧 ^49a24

五〔九〕玄四〔十三〕 ^49a28

果報及三惑。成三不動者。
動則兼業。諦但有三。
業及見思。同入俗諦所破故也。
other:: 
## 妙樂明小乘二無知體
妙樂明小乘二無知體 ^49a30

一〔二十四〕 ^49a40

然小乘中。玄二無知。
染污無知無明為體。
不染無知劣慧為體。
謂味勢熟德數時量耳。
other:: 
## 妙樂明身子在別教六住見思俱斷凡夫
妙樂明身子在別教六住見思俱斷凡夫 ^49a42

 ^49b4

六〔十六〕 ^49b6

準瓔珞意。身子於十住中第六心退。
恐是爾前見思俱斷。
至六心時。見猶未盡。
六心尚退。
other:: 
## 妙樂明二種三界俱有見思
妙樂明二種三界俱有見思 ^49b8

句九〔三十八〕　九〔三十〕 ^49b22

秪是二死及以五住。
應知三界名通。通界內外。
若界外立三界名者。
以外準內故也。中理未窮。
通名見惑。通三界也。
變易土中。勝妙五塵名欲界見思。
不思議法塵名上界思。
other:: 
## 法華名上文句明通菩薩扶習
法華名上文句明通菩薩扶習 ^49b26

七〔十八〕 ^49b34

誓願扶餘習入生死。
而不以空為證也。
other:: 
## 輔行釋別教滅諦中破塵沙
輔行釋別教滅諦中破塵沙 ^49b36

止一〔十三〕二〔九〕 ^49b38

塵沙者。譬無知數多。
他解唯二。一染污。
二不染。不染即習氣。
今家意者。小乘習氣即別惑。
是故今釋之。分界內外一十六門。
知病識藥及授藥也。
other:: 
## 止觀明界內相應獨頭
止觀明界內相應獨頭 ^49b40

三〔二十一〕 ^49b46

若迷權理。則有界內相應獨頭等無明。
與見思諸使合者名相應。
不相應者名獨頭。
other:: 
## 輔行釋
輔行釋 ^49b48

五〔二十五〕 ^49c4

言獨頭者。婆沙云。
不共無明。不與使俱。
問亦不共掉纏等耶。
答無也。
other:: 
## 止觀明界外相應獨頭
止觀明界外相應獨頭 ^49c6

三〔二十一〕 ^49c10

若迷實理。則有界外相應獨頭等無明。
所以者何。界內雖斷相應獨頭。
而習氣猶在。小乘中習非正使。
大乘實說。習即別惑。
是界外無明也。
other:: 
## 輔行釋
輔行釋 ^49c12

五〔二十六〕 ^49c18

界外亦有相應獨頭。
而與界內具體永異。
即障中道。相應獨頭亦是與界外見思諸使合者。
名為相應。直爾障理。
名為獨頭。言相應者。
如云自此已前。皆名邪見。
又等覺已來。修離見禪。
此即界外同體見也。
方便實報二土五塵。
為界外思。如此見思必有無明。
名為相應。
other:: 
## 輔行示塵沙雖無牽報必須先斷始進修中
輔行示塵沙雖無牽報必須先斷始進修中 ^49c20

五〔二十七〕 ^49c34

疑云。界外潤生。正由無明。
既不由塵沙。何須先斷。
釋曰。障化道故。故須先斷。
為真化方便故。先斷此惑。
斷已方能進修中觀。
破實報中相應獨頭。
塵沙為枝。無明為本。
other:: 
## 止觀明三諦上皆有愛見
止觀明三諦上皆有愛見 ^49c36

四〔十六〕　記四上〔末〕 ^49c44

三衣者。即三觀也。
蔽三諦上醜。遮三諦上見愛寒熱〔一一諦上。
皆有愛見。愛如熱。
見如寒〕。
other:: 
## 輔行引大品釋誓扶習生
輔行引大品釋誓扶習生 ^49c46

五下〔二十四〕 ^50a2

言誓扶習者。大品云。
留餘殘習。以誓願力。
乃扶餘習。而生三界。
利樂有情。
other:: 
## 止觀解見惑從解得名
止觀解見惑從解得名 ^50a4

五〔三十三〕 ^50a8

然見則見理。見實非惑。
見理時能斷此惑。
從解得名。名為見惑耳。
other:: 
## 正觀解見惑當體受稱
正觀解見惑當體受稱 ^50a10

五〔三十四〕 ^50a14

復次見惑非但隨解得名。
亦當體受稱。稱之為假。
假者。虗妄顛倒。名之假耳。
other:: 
## 輔行釋
輔行釋 ^50a16

五下〔十三〕 ^50a20

當體名見。見秪是假。
假者秖是不實為義。
得名雖殊。見體不別。
所以重於當體主假名者。
欲於一一立三假義。
知見體是假。是故先云。
見體是假。假謂三假。
又前文云。從解得名。
見理方斷。云何見理必推三假。
是故復云當體名假。
應以四句破假。假破故見理。
亦應合云假所生惑。
other:: 
## 止觀約亦生亦不生豎破法徧
止觀約亦生亦不生豎破法徧 ^50a22

五〔四十六〕五下〔二十七〕 ^50a34

為是習不生而真生。
為是塵沙不生通用生。
other:: 
## 止觀解思惑從解得名
止觀解思惑從解得名 ^50a38

六一 ^50a42

稱思惟者。從解得名。
初觀真淺。猶有事障。
後重慮真。此惑即除。
故名思惟惑也。
other:: 
## 止觀引華嚴明圓教八信至十信斷思習盡
止觀引華嚴明圓教八信至十信斷思習盡 ^50a44

六〔八〕記上〔九〕 ^50b2

華嚴云。初發心時。
正習一時俱盡無有餘。
界外正習未盡。此乃界內正習盡耳〔但云八信至第十信斷習盡者。
習通皆外塵沙無明〕。
other:: 
## 輔行約文約意明見思無明
輔行約文約意明見思無明 ^50b4

六下〔七〕 ^50b8

若從文說。見思障真。
無明障中。若從意說。
見思之外無別無明。
無明體性既即法性。
當知見思亦即法性〔下文又云。
豈有塵沙在見思外。
豈有無明在二觀後。
三惑既即。三觀必融〕。
other:: 
## 涅槃玄示見思習氣
涅槃玄示見思習氣 ^50b10

上〔八〕 ^50b16

小者二乘也。雖斷煩惱。
猶有習氣。我身我衣。
我去我來。謂佛與己等。
唯有常淨。無有我樂。
三寶差別。則是習氣。
所以為小也。
other:: 
## 維摩玄疏明通教如佛地坐道場時斷一切習
維摩玄疏明通教如佛地坐道場時斷一切習 ^50b18

三〔十六〕 ^50b26

一念相應慧斷一切習氣盡者。
所謂煩惱障法障之習氣也〔下文又云。
通教進斷習氣。及色心無知。
得道種智也〕。
other:: 
## 維摩玄疏引大論明變易三界愛惑
維摩玄疏引大論明變易三界愛惑 ^50b28

三〔十九〕 ^50b32

大智論。明迦葉聞甄迦羅琴聲不能自安。
迦葉云。三界五欲我已斷竟。
此是菩薩淨妙功德所生五欲。
故於是事。不能自安。
例色無色愛亦復如是。
other:: 
## 維摩玄疏約別惑正習釋淨無垢稱
維摩玄疏約別惑正習釋淨無垢稱 ^50b34

三〔末〕 ^50b40

維摩既是一生補處大士。
即是法身。居等覺金剛心無垢菩薩之位也。
佛性理顯。故名為淨。
別惑正習俱盡。無明餘習譬若微煙。
雖有如無。故名無垢。
other:: 
## 維摩疏明圓等覺斷習
維摩疏明圓等覺斷習 ^50b42

正觀中道。破真俗二邊。
至金剛頂邊際智滿。
中道體顯。三惑方盡。
無復餘習者。圓教始從初住。
經至法雲。圓斷諸見。
猶有習在。等覺入重玄。
千萬億劫重修凡事。
見理分明。習氣微薄。
事等微煙。故名無復餘習。
如以少鹽投於大河。
無復醎味。故大論云。
有無二見滅無餘。
諸法實相佛所說。
常徒但云斷界內二見。
又用地論別義。登地離凡夫我相障。
斷有無見。豈得消此經文。
問此有何過。答藏通見道即斷諸見。
別教登地斷界外見。
並不可歎補處之德。
優婆塞經云。九地斷見習。
十地斷愛習。地持云。
離一切見清淨禪。
此據等覺。故今約之以消此文。
一家圓斷義轉分明。
other:: 
## 維摩疏引地持明入重玄門
維摩疏引地持明入重玄門 ^50c2

二〔五〕 ^50c24

重玄門者。地持云。
入住起力禪者。復入力禪。
入者。從凡心入一切法門。
乃至上地起。力者。
從等覺地起。入一切法門。
住者。隨住一切法門。
即住一切法門也。
捨復入力者。百千萬億劫重修也。
other:: 
## 維摩疏約法障通惑正習釋三藏權實二智
維摩疏約法障通惑正習釋三藏權實二智 ^50c26

三〔十五〕記上之下〔裕四六〕 ^50c36

俗諦智究竟分明。
法障皆盡。名自行權智。
真諦理究竟分明。
正習俱盡。名為實智。
〔法障者界內塵沙也〕。
other:: 
## 維摩疏明菩薩不為界外五欲所動
維摩疏明菩薩不為界外五欲所動 ^50c38

八〔二十一〕 ^50c42

華至菩薩皆墮落者。
表菩薩住不思議解脫。
生實報土。已離別惑。
彼妙五欲。所不能動。
故華不著身。皆自□□。
other:: 
## 維摩疏直以別惑為小乘習氣
維摩疏直以別惑為小乘習氣 ^50c44

八〔二十一〕 ^51a2

二乘但斷界內五欲。
故世間五欲所不能動。
別惑未除。故為界外。
上妙色聲之所染污。
故呵言結習未盡華則著身。
如大論迦葉聞甄迦羅琴。
不能自安。即云八方風不能動須彌山。
隨藍風至。碎加腐草。
三界五欲。我已斷竟。
不能動心。此是菩薩淨妙五欲。
吾於此事。不能自安。
即其義也。
other:: 
## 維摩疏據大論小乘覆相以別惑為習氣
維摩疏據大論小乘覆相以別惑為習氣 ^51a4

八〔二十二〕 ^51a16

問此經結習未盡。
華則著身。何關別惑。
答大論云。於聲聞經。
說為習氣。於摩訶衍。
說為正使。即是別惑。
other:: 
## 維摩疏料簡別惑可稱四住不稱所以
維摩疏料簡別惑可稱四住不稱所以 ^51a20

八〔二十二〕 ^51a24

問斷通惑別惑。俱作四住名不。
答若約通教界內者。
四住之名。若別接通。
界外但有無明之名。
無明能障佛性。不名見思。
若約別教。無明即是正使。
亦有見思四住之名。
故天女呵云。若於佛法有分別者。
為不如法。既有分別。
則是見惑。又云。結集未盡。
華則著身。故有思惑。
亦得分思。以為三住。
other:: 
## 維摩疏明界外見惑之相
維摩疏明界外見惑之相 ^51a26

八〔二十二〕 ^51a38

二乘人厭世五欲。
而取涅槃。此則心有去取。
今見菩薩果報五欲。
亦謂為不如法。捨離推却而不得去。
天以無分別心感。
還以無分別心散。
諸菩薩無分別心。
華則不著。身子等分別生死涅槃有異。
分別即是別見惑也。
other:: 
## 維摩疏料揀去華結習有共不共
維摩疏料揀去華結習有共不共 ^51a40

八〔二十三〕 ^51b2

問定是別結未斷。
為是通結之習。答若約通教。
如迦葉是習氣。若約別教。
即別結未斷。故有習氣。
如大論明。結使二種。
一共二乘斷。二不共二乘斷。
共者。迦葉已斷。不共者。
迦葉未斷。已如上說。
今此經既明不思議解脫。
正用別圓斷也。
other:: 
## 光明文句引地持明清淨淨禪斷通別正智
光明文句引地持明清淨淨禪斷通別正智 ^51b4

上〔十〕記一〔十九〕 ^51b16

若入第九清淨淨禪。
一切通別惑累。若正若習皆盡。
other:: 
## 光明文句釋佛斷見纏通別俱盡
光明文句釋佛斷見纏通別俱盡 ^51b18

中〔三十一〕 ^51b30

二乘所斷。是通見纏。
菩薩所斷。是別見纏。
淨名云。結習未盡。
華則著身。未斷別見。
為華所著也。而言佛所見纏者。
若別究竟。盡在於佛也。
other:: 
## 記釋
記釋 ^51b32

四〔二十六〕 ^51b38

雖云菩薩能斷別見。
而斷未盡。究竟在佛。
若至佛地。不唯別盡。
通亦窮邊。何者。若由見思徧十方界六道眾生。
差別種習之所成就。
因地乃斷。未盡邊涯。
唯佛究竟。故云若通若別究竟在佛。
other:: 
## 四念處明三義三乘見理故有三種
四念處明三義三乘見理故有三種 ^51b40

一〔二〕 ^51c4

聲聞謂理在正使外。
緣覺謂理在習氣外。
菩薩謂理在正習外。
三人於三種外。方乃見理。
故言理三也。
other:: 
## 四念處明二乘總別斷結
四念處明二乘總別斷給 ^51c6

一〔十二〕 ^51c10

總相斷結。智慧麤故。
但除正使名聲聞。
若別相智慧細。侵習氣。
名支佛。
other:: 
## 四念處示界外三界惑相
四念處示界外三界惑相 ^51c12

四〔一〕 ^51c16

若作界外別說者。
登地斷別見。二地至六地斷別欲界思。
七地斷別色無色界思。
此亦偏斷之義耳。
〔云云〕地持解。等覺無垢地始得離見。
見清淨禪。當知離欲界。
色無色惑。俱至等覺乃盡。
方是圓義。若八地始離無色界果報者。
是偏斷之義也。
other:: 
## 觀音玄記釋三十四心正習俱盡
觀音玄記釋三十四心正習俱盡 ^51c18

下〔四〕 ^51c28

言三十四心正習俱盡者。
頓證羅漢及以支佛。
亦三十四心無間而得。
但不以此頓盡正習。
一言於習。有見思習及塵沙習。
菩薩修學塵沙法門。
治其劣慧。於一一門。
用四諦觀。伏其正使。
於一一門六度行。
熏見思習。故樹下三十四心。
於塵沙法上。證四真諦。
故令正使及二習氣俱持而盡。
故能二諦皆究竟也。
other:: 
## 觀音義疏記釋支佛侵習
觀音義疏記釋支佛侵習〔支佛侵習為淺處〕 ^51c30

記上〔十三〕 ^51c42

支佛修行不立分果。
深觀緣起。久修三多。
福慧既隆。預侵二習。
雖未發真。四流莫動。
名得淺處。頓證極果。
名到彼岸。
other:: 
## 玅宗鈔料簡二處愛惡俱是別惑
玅宗鈔料簡二處愛惡俱是別惑 ^51c44

中〔七〕 ^52a2

問論云迦葉對於菩薩勝妙五欲生愛之甚。
不安起舞。至法華中。
迦葉敘昔聞菩薩淺。
遊化神通。不生一念好樂之心。
二事皆是菩薩之法。
因何愛惡頓爾相乖。
答應知二心俱是別惑。
愛於妙欲。即同體思。
惡於度生。即界外塵沙。
如不背子。但愛富貴。
而怠修字。例淨名中。
斥身子云。結習未盡。
華則著身。畏生死故。
五欲得便。既畏生死。
乃指塵沙。為結習耳。
other:: 
## 順正理論示不染污無知亦名習氣
順正理論示不染污無知亦名習氣〔未撿〕 ^52a4

故不染污無知。亦名習氣。
數習煩惱。所#CB01926;氣分。
習之氣故。唯佛永斷。
二氣猶有。或名不動求解慧。
或名邪智等。不曰體同故也。
other:: 
## 俱舍論明小乘習氣
俱舍論明小乘習氣 ^52a20

塵沙即是習氣。蓋數習劣慧。
不能徧了一切境種。
又云。不染污無知能覆一切味等真實之義。
乃障一切味等真實之見。
重編天台諸文類集卷第十
 ^52a28
