
other:: 玄籤備撿卷第三
author:: 丹丘沙門　有嚴　注
釋籤卷第五之餘。
孟浪 ^478a39

語出莊子。彼注云：猶率略也。
又音漫爛，無取舍之謂也。
又云：不精要也。其法仍存 ^478a43

留化後緣。在彼中三 ^478b4

應云三中。【玄】寶性論云：二乘於無漏界生三種意陰。
釋籤云：二乘在彼三中之一 ^478b8

論中三種意陰，即是聲聞、辟支佛、大力菩薩也。
若云三中之一，二乘已是於二也。
之一之言，為指何耶？
論中無文，今恐記主取楞伽三種意生身來銷論中之三。
若經中三種者：一、入三昧樂意成身，即二乘入空也；
二、覺法自性意成身，即八地入假也；三、
種類俱生無作意成身，即入中也。
以二乘之人未具假、中，但三昧樂，故云一耳。
言意陰者 ^478b14

論中仿髴有此語耳。
由意生陰。論云：意生陰身。
作意生陰。論云：無明住地，與行作緣。
意即是陰。論云：因無漏業，生於意陰耳。
同於悲境 ^478b30

經云：維摩謂須菩提言：汝與眾魔及諸塵勞等無有異，
謗佛毀法，不入眾數，不得滅度。
汝若如是，乃可取食。
止觀第三末借下成高 ^478b38

文在第七。彼問云：瓔珞第三觀初地現前，
今云河，或在八地，或在初住？
答：借義相成。或借高成下，故云八地；或借下成高，故云初住。
記釋云：借別八地成通教下，借別初住成圓教高。
安樂行五種法師 ^478b46

廣釋文在法師品疏。
論有三施，謂資生、無畏法 ^478c8

攝論中無性師釋云：以無染心，如實宣說契經，名法施。
以無染心，施資生具，名財施。
無畏施者，謂救損害，濟驚怖。
又引瑜伽論云：財法無畏各有三：一、清淨如法物，
二、調伏慳悋，三、調伏積垢。
此財三也。一、拔師子虎狼等畏，二、王賊畏，
三、水火等畏。此無畏三也。
一、無倒說法，二、稱理說，三、勸修學。
此法施三也。【玄】私謂：五品是圓家方便，
乃至云如三藏之五停心 ^478c12

章安私對。若前之四品，與止觀中引四念處配對稍別，今更引之。
欲見其別相。隨喜，是圓家慈停心 ^478c28

彼文云：圓家以信理除疑惑，今文以隨喜除嫉妬。
讀誦明利，是圓家數息停心 ^478c34

彼文云：讀誦除於穢染。
說法是圓家因緣停心 ^478c38

彼文云：圓以慈故有說，說無秘吝。
今文說法治多癡。
兼行六度，是圓家不淨停心 ^478c42

彼文云：圓以六度，度於六蔽。
今文兼行治多貪。
然五品弟子，品品三觀，觀力尚治一切細惑，又何獨五耶？
今二師所對，各且一往。
從強而論。亦有人云：六根清淨，名為頓義 ^478c48

古人云：據何得知漸圓之教，四住先落？
答：如引仁王長別苦輪，既云別苦，知是漸頓。
如引法華六根清淨，云肉眼等，知是頓頓。
義例喻云：此一家義，前後皆引仁王以證法華。
法華無漏意根，仁王長別三界兩經，皆是四住先落。
無漏與長別，當知二處文義全同。
應須觀察如是三法 ^479a8

離十惱亂戒，修攝其心定，一十八空慧。
耆婆為闍王。總說六喻 ^479a22

今撮經文為之頌曰：譬如月開優鉢羅，
眾生心善亦開敷，亦令行路人生喜，修習涅槃亦如是。
一至十五光增長，善根增長亦復爾，十六減至於三十，喻如煩惱漸消減。
如盛熱時得月光，能使眾生貪毒除，月光一切皆愛樂，甘露法味亦如是。
經十八卷，疏十一卷。
以智替忍 ^479a26

涅槃云智斷，仁王云忍，忍智是同，故以智名，而替忍名。
十四忍 ^479a40

伏信順無生，各開上中下，共成十二忍，寂滅忍開二。
十地為下忍，等覺為上忍。
十方說十住者 ^479a46

華嚴經說十住時，十方各過一萬佛剎微塵數世界，
有十佛剎微塵數菩薩，來詣於此曰：我等同名法慧，
所從來國，同名法雲，皆名妙法。
彼佛所說十住文句義理，亦復如是。
初歡喜地等 ^479b4

經中不列歡喜十地等名，品末既云菩薩住是十地中，
行六波羅蜜乃至十八不共法，過乾慧地乃至過菩薩地住於佛地，
是菩薩十地記主，謂歡喜等地。
修治地業 ^479b14

初地有十：一、深心堅固，二、於一切眾生中等心，
三、布施與人乃至十實語。
第九地具十二法，知八部語而為說法，
并處胎成就乃至降生、出家、莊嚴佛樹、一切功德成滿具足等。
佛言：無人乘 ^479b24

須菩提問：是乘從何處出？
到何處住？佛言：是乘從三界中出，至薩婆若中住，以不二法故。
無相法不可出，色空相不出三界，亦不住薩婆若；
受、想、行、識亦如是。
乃至云：須菩提！是乘無所住，以不住法故。
汝問誰當乘是乘出者，無有人乘是乘出者。
何以故？是一切法皆無所有，初地非得非不得，乃至十地非得非不得。
以一切法不可得故，乘是摩訶衍出三界，住薩婆若。
輪扁 ^479b34

符殄反。司馬彪云：輪扁，斵輪，人名。
而上 ^479c4

時掌反。徐則甘而不固 ^479c8

甘，緩也。疾則苦而不入 ^479c12

苦，急也。有數存焉 ^479c16

數謂術也。【玄】徧體無邪曲 ^479c20

似多徧字。
other:: 
# 釋籤卷第六
釋籤卷第六說有調魔 ^479c24

經云：汝等聲聞不應畏魔，若魔作佛來，
汝當精勤堅固其心，魔自當去。
等。通一切法，準此可知 ^479c30

今引一文以例一切。
經云：聲聞、緣覺於結業、於果報而生怖畏，學大乘者無畏。
七住已上 ^479c36

生法師云：未免形累，故託土自居。
八地已上，永絕色累，照體獨立，神無力所，土復何為？
生公意：七住已前，既有形色，須居國土。
八住已上，且無色身，但神智而已，不須依土實報，土何為耶？
別住、圓住，皆無此義。
【玄】應約十住明三依 ^479c42

已十地例。【玄】後身菩薩，乃至亦先斷思 ^480a6

三藏菩薩也，名伏為斷。
俱舍婆沙云：下八地惑，初修禪時先已斷竟，唯無想九品全在。
輔行云：修禪時已斷惑竟，雖有漏斷，未名為斷。
以彼驗此，知是名伏耳。
證道八相，具如華嚴 ^480a10

八相經論出沒不同。
若華嚴中八者，五十八云：或見菩薩住兜率天，
或見入胎，或初生，或出家，或成道，或降魔，
或轉法輪，或入滅。
今籤中不出降魔。
大乘亦說降魔者，五十九云：菩薩有十義，亦現降魔。
謂為濁世眾生樂於鬪戰，欲顯菩薩威神力故，
為教化調伏諸魔軍故，為顯示菩薩所有威力世無能敵等故。
具有十義如彼。【玄】設開十地為三十 ^480a20

仁王於十地中，地地各開始生、生生、終生，
此三十生，悉皆是空。
【玄】圓家不開十住，合取三十心 ^480a36

合者，只十品耳。合圓家三十心，與別相等，與而為論。
地向齊。大論第十問諸佛功德 ^480a42

龍樹釋經，逐段問答。
【玄】不共菩薩，則不廢義 ^480a48

此約中實，故不廢。
若向云佛智尚廢，乃至通教廢者，權智教耳。
迭興至小 ^480b4

如云：佛成道初，欲說圓觀無圓機，又欲說別說通皆無機，是故說三藏也。
【玄】元稟通教 ^480b10

今論迭廢，是廢藏入通，不同元稟通人。
論廢。【玄】三理善 ^480b16

能施人所施，物受施者三，皆空。
或廢位，權入權入實 ^480b20

恐多入實二字，以下句自有入實。
此句全闕 ^480b24

前廢中第二四句，四教菩薩並闕之。
今廢中四句，若就別菩薩自辨者，闕第三句，
故云闕二乘邊，以無住果菩薩故也。
方名為絕，具如前說 ^480b28

前文云滅絕，絕滅。
不同不定 ^480b36

若不定教論發者，是約昔教。
今經開四教初心，顯妙入位，故云稍似不定。
【玄】行伍 ^480b40

行音杭。伍者，周禮云：五人為伍。
謂參伍也。【玄】卓出 ^480b46

應作卓。隨聞遠近多少 ^480c2

久遠劫聞。近前世聞。
一經一品則多。一句一偈則少。
生熟行之淺深 ^480c6

行淺生，行熟深。二乘的無 ^480c12

無顯露入妙，決麤入妙。
廣引分別功德品文 ^480c16

五品弟守，文出此經。
前文釋五品，義廣。
【玄】因緣三界 ^480c20

前引攝大乘，注已。
九念處 ^480c24

輔行云：三藏三乘各三通，三乘共一別方便，
中三登地一及圓，一。
九人生方便 ^480c28

藏二。通三。別三。圓信一。
多唅 ^480c34

胡紺反，謂吐哺也。
經中單作無。嬰兒譬信 ^480c38

文在大經疏。五、釋四相品。
一、心十戒 ^480c42

篇聚者，因緣所生法也，定共道共即空也，
智所讚自在即假也，一切具足即中也。
有約理性，有約修德。
廣以因果自他類例等釋 ^480c46

文中苦破梨耶辨權乘畢，遂示圓中三法，
有性有修行人所乘，因乘有三也。
過荼無說，果乘亦三也。
自行運畢，運他亦三也。
又下文以十種三法類同，亦無出因果自他也。
別顯一科 ^481a6

圓三法為一。三對六句 ^481a16

初四一對，二三二對。
第三對不殊初對 ^481a20

體即用故，實相是空，與初對體即空故，高是同也。
實相是如來藏，與初對體即用故，如藏為廣是同也。
若爾，何故再說？只由第二非高非廣，故第三云是高是廣。
如來藏，具如占察 ^481a24

經云：心者，則無一切境界差別之相，寂靜一味，
名為真如第一義諦自性清淨心，湛然圓滿。
復次，彼心名如來藏，所謂具足無量無邊不可思議無漏清淨之業，
以諸佛法身從無始本際來，無障無礙，自在不滅。
乃至云：一佛身即一切佛身，一切佛身即一佛身，
諸佛法身徧一切處，圓滿不動。
真修望緣修，亦有二義 ^481a34

若執真修定能破計，更有緣修可破，何開相耶？
具如初文釋眾生法中 ^481a48

文云四趣如是相者，即惡相，表墮不如意處。
如是性者，黑自分性，乃至果報，一一有法有喻耳。
凡位一始終，聖位一始終 ^481b4

似位始終，真位始終。
若離若合 ^481b10

離為十三，合為一三。
且立遠近 ^481b14

第九識遠，第六識近。
光明玄義云：識名覺了，是智慧異名。
菴摩羅識是第九不動識，即是佛識。
阿梨耶隨眠煩惱與無明合，是菩薩識。
阿陀那惡生死、欣涅槃，是二乘識。
波浪識是凡夫第六識。
大圓鏡智 ^481b18

佛地論云：如依圓鏡眾像影現，如是依止如來智鏡諸處境識，
眾像影現。平等性智 ^481b28

證得一切領受緣起，平等法性圓滿成故。
妙觀察智 ^481b34

住持一切陀羅尼門、三摩地門無礙辯才，說諸妙法。
成所作智 ^481b38

示現種種，引諸眾生，令入聖教。
此中不取。第九 ^481b44

此恐應作彼，今是取第九。
【玄】駕乘闐門而出 ^481b48

以圓教門，出生死苦。
黃衣滿路 ^481c4

人或議之，衣何故黃？
今詳地獄黑色，餓鬼青色，畜生赤色，修羅黃色。
以講者多慢，自恃陵人，成修羅業。
三、大乘 ^481c8

光明玄云：運荷名乘。
理性虗通，任運荷諸法，名理乘。
智隨於境，如蓋隨函，名隨乘。
得果得機，名得乘。
翻名解義 ^481c16

彼云摩訶袒持陀羅尼，翻為大秘要。
方等者，或言廣平，今言方者，法也。
種種方法四門，入涼池。
應云八千，即持品 ^481c22

舊經誤作八十人，故章安云八千。
今錄彼疏以校今籤。
疏云八十者，一云應言八千，如持品中八千得記者是也。
出經者誤為八十。
二云外國有八十人受記，此文不來故無。
三云此非人數，乃是指於諸老聲聞年已朽邁，於法華中得信解。
八十年者，謂年八十也。
如前釋眾生法及止觀十如亦皆破者 ^481c28

眾生法中引經云：為令眾生開佛知見。
眾生若無佛知見，何所論開？
又廣解十如中云：唯佛究盡，豈非佛性？
止觀中云：世間人可笑。
以涅槃明佛知眾生有佛性，判為極常；
法華明佛知一切法如是性，判為無常。
豈可以少知為常，多知為無常？
經合譬意，譬無我等 ^481c42

疏云嬰孩者，著邪常，故言得病。
是女愁惱下，譬說無我之藥，有三：一者、
佛智觀機；二者、得機設化；三者、斷邪我。
初文者，權智起悲，故言愁惱。
覔無我機，故言求醫。
次良醫既至，即得機施化。
設三種藥，譬無常、三修、三因。
告女人下，斷邪我。
此中乳譬真我非時，故言莫與。
苦味塗乳者，譬以無我覆於真我，如苦與甜，其性相違。
其兒渴乏下，譬邪我病息。
次明藥銷。真我緣起，故言渴乏。
我、無我相違，故言毒氣。
無我治邪，邪消藥息，故言藥消。
洗乳者，譬真我教與如來藏。
我是佛性者，一切眾生悉有真常我性。
言無子者，有四義 ^482a6

曾撿本論，論只云稽首智度無等佛，若今籤文引無子四義。
甞撿印本官經并諸處藏中寫本，經音論音並不見，今藏中經論釋音是行陷出。
更別有智昇法師撰開元錄二十卷，圓照法師撰正元錄三十卷，
又有人撰龍龕手鑑，若今藏中釋音不見。
此四義者，或在昇照二公錄并手鑑中，明不定。
體悟無生理，名為無子 ^482a30

若更有種子，何謂無生？
佛最居長 ^482a44

六人猶有煩惱種子。
無明蔽中無有智慧種子 ^482a48

若釋眾生，則可云無有智慧種子。
今讚佛智，只應云智慧中無無明蔽種子，未詳。
等覺照寂 ^482b4

順自行照寂，順化他寂照，亦一往耳。
此則具如生起中意 ^482b10

生起中云：實相之境，本自有之，故最居初。
解理生智，智為行本，智行及境，三法為乘，
登於諸地，乃至眷屬行行，開佛知見，得大利益。
具如行妙初說 ^482b14

文云：此之妙行，與前境智，一而論三，三而論一。
前境說如法相，相亦具三，名秘密藏。
前智是如法相解，解亦具三，如面上三目。
今行是所行，所行如所說，行亦具三，如伊字三點。
【玄】但以世間名字四悉檀中，而論感應能所 ^482b22

前四籤已引止觀，化他境中四性，破計。
五百群賊。 ^482b32

鈔劫為害。波斯匿王捕獲已，各挑兩目，
賊稱佛名，遂有涼風吹香山中種種藥氣，遂得眼見如來。
三假四句破竟 ^482b36

破因成假四句者，為因感故應，不因感故應？
為共、為無因故應？
又為因應故感，不因應故感？
為共、為無因故感？
上來以四句推因成假。
雖假不可得，現見感佛之心，念念不斷，執而起著。
更於相續假中，舊經云：為當前念滅，後念生？
為前念不滅，後念生？
為共、為無因？若相續假中推撿不破者，轉入相待假中推之。
何者？推相續假雖不可得，猶計有心待於無心。
更須推云：為待無心生心？
為待有心生心？為共、為無因等。
【玄】如上、中、下，根、莖、枝、葉 ^482b42

疏云：信根戒莖，定枝慧葉，小根人天，中根二乘，大根菩薩。
鬼中有一 ^482c14

須論感佛也。或有宿善聞法。
待捨鬼報死。地獄中機方可發。
發有遠近 ^482c20

若上有下機、佛機，至菩薩界發者近，至地獄界發者遠。
若下有上機、地獄有佛機，至鬼界發者近，至菩薩界發者遠。
下果求於上果 ^482c26

地獄果重，鬼等果輕，乃至佛果殊妙故，上求。
下因，發於上因 ^482c34

三惡因中。回求戒善。
發人天因。觀空假中。
發三乘因。乃至人天三乘。
次第迭論。發於上因。
若約化他 ^482c38

菩薩化他，亦成自感。
故等覺十地已還，皆以善惡相帶為機。
二十五三昧中四意 ^482c44

一、諸有過患，二、本法功德，三、結行成，四、慈悲破有。
今文有本法功德，文云：修無垢三昧是也。
又有慈悲破有，文云：拔地獄黑業苦。
若據玄文，有黑業惡、見思惡，則非無過患也。
故籤云：略無耳。與變易苦 ^483a2

五人沉空為樂。判不同相對二門 ^483a12

一、苦樂與三昧慈悲相對；二、機關等相對。
約機判麤妙者，九界機麤，佛界機妙。
約應判麤妙者，三佛應麤，圓佛應妙。
此之二門，亦無出十界機應麤妙。
餘之二門 ^483a16

謂三十六句相對，并別圓相對二門也。
三十六句中，宜顯有人天。
三教機則麤，佛界機妙。
又別麤圓妙，玄中不判。
不言接別 ^483a24

止觀中為成觀故，但以界內理接界外理。
【玄】四微 ^483a32

色香味觸。諸法般若，三十六句 ^483a36

彼云：諸法生，般若生，諸法不生，般若不生，
諸法亦生亦不生，般若亦生亦不生，諸法非生非不生，般若亦非生非不生。
初句更開為四者，謂諸法生，般若生，諸法生，
般若不生，諸法生，般若亦生亦不生，諸法生，般若非生非不生。
二三四句，各四亦爾，是十六句。
次說般若生，諸法生，般若生，諸法不生，
般若生，諸法亦生不生，般若生，諸法非不生。
又般若不生，般若亦生不生，般若非生非不生，各開四句。
other:: 
# 釋籤卷第七
釋籤卷第七樹不作念：若取枝葉，及皮身等 ^483a40

經中合法，只云：是大涅槃微妙經典亦復如是，
能除一切眾生惡業、四波羅夷、五無間罪等。
若枝、葉等，經中不合。
疏云：舊云：根譬法說，葉譬譬說，取身譬理味，取皮譬文言。
後二寄名、數中辨 ^483b12

二謂次第虗實。【玄】鼻最委悉，取其互用 ^483b22

鼻聞香知好惡覩天宮，則鼻有眼用；讀經說法聞香能知，
則鼻有耳用；諸樹華果實及蘇油香氣聞香能知，
則鼻有舌用；乃至染欲癡恚聞香能知，則鼻有意用。
十種六根 ^483b26

且如眼根，五眼之外更加智眼、光明眼、
出生死眼、無礙眼、一切智眼，是為十；餘根亦爾。
無記化化 ^483b36

大論：問云：釋迦化作無量千億諸佛，云何一時能說法耶？
答：如來變化無量三昧，不思議力故，無量百千一時語默。
聲聞之人化不作化，是故滅後不留化事。
如來滅後能留化事，如佛無異，故云化。
復作化。餓鬼狀，出大論 ^483b42

第十六云：餓鬼中飢渴故，兩眼陷，毛髮長，東西馳走。
欲趣水時，護水神以鐵杖逆打。
設無守神，水自然竭。
或時天雨，雨化為炭。
或有餓鬼，常被火燒，如劫火時，諸山火出。
或有餓鬼，羸瘦狂走，毛髮蓬亂，以覆其身。
或有常食屎尿，涕唾嘔吐。
或至廁邊，伺求不淨。
或形如燒樹，咽如針孔。
或有自破其頭，取腦而#CB02549;。
或形如黑山，鐵鏁鏁頭等。
以先世惡口，好出麤言，加被於人，人皆憎惡，見之者如讎。
以此罪故，墮餓鬼中。
彼文又連示地獄狀也。
奉請撿讀。一者可以畏慎，二者可以起慈悲心。
三品戒 ^483c6

毗拔律云：若發心我今求道，當救一切眾生，
眾生皆借壽命，以此事受，是下品輭心，
雖得佛戒，猶非上勝，云何中品？
若言我今正心向道，解眾生疑，我為一切作津梁，
亦能自利，復能利他，受持正戒，云何上品？
若言我今發心受戒，為成三聚，趣三解脫門，
正求泥洹果，又以此法導利眾生，令至涅槃，令法久住。
各各對之，為上中下 ^483c28

第三云：持事戒有三品：上品天報，中品人報，下品修羅報。
又中品有上中下，即四天下人。
又上品有三，謂諸天各有品秩。
又持理戒空假中三各有三品：空三者，
下聲聞中緣覺上通菩薩；假三者，下三藏菩薩中通出假菩薩上別菩薩；
中三者，下別菩薩中圓菩薩上。
唯佛具淨戒。應言上上品乃至下下品乘 ^483c44

圓上上。別上。通下。
藏下下。四品對二乘者。
通緣覺上上。通聲聞上藏。
緣覺下藏。聲聞下下。
無孤起事。重頌事 ^484a10

二頌之中，非全無事。
今尅取二頌中所不頌者，如伽陀第四義，謂隨事剋分別是。
櫰 ^484a16

息羊反。次頌意下，釋釋 ^484a22

多一釋字。【玄】一切諸佛，還本國時 ^484a26

大論三十三釋目多伽云：淨飯王令五百釋出家，
將至舍婆提城，令身子度後，將還本國等。
諸佛二字恐非。爴 ^484a30

論音云：古麥反。謂以爪護持而取肉也。
 #CB15243; ^484a38

莫候反。易財也。【玄】作赤目魚，施諸病者 ^484a42

大論云：過去世時，人民多病黃白痿熟。
菩薩爾時身為赤目魚，自以其身肉施諸病人，以救其疾。
救於泫溺 ^484a46

大論云：昔菩薩作一鳥身，在林中住。
見有一人，入於深水，為水神所衒。
水神衒法，著不可解。
鳥知解法，至香山中，取一藥草，著其衒上，
繩即爛壞，人得脫去。
今玄文作泫，是胡犬反。
論中作衒。論音云：應作罥，古犬反，取獸繩也。
論云爛壞，知是繩。
本起因緣等 ^484b4

論云：本起因緣經、雲經、法雲經、大雲經各十萬偈。
及喻疑中辨 ^484b16

彼云：若漸開出四，如開拳為指，唯指無拳。
合四為漸，如合指為拳，唯拳無指。
存漸則教唯有四，沒漸則教唯有七。
俱存必一邊無體，立八則體狹名寬。
微塵數品 ^484b20

品應作偈。華嚴論序云：經有三部：上一部有三千大千世界微塵數偈，
一四天下微塵數品；中一部有四十九萬八千八百偈，
一千二百品；下一部有十萬偈，四十八品。
龍樹尊者因遊海藏，觀前二部非世所傳，
乃誦後部，歸于五天。
若初詮法性，恐增邪倒 ^484b28

本計自然，若最初談法性自天然而增其自然，計。
二處菩薩 ^484b40

和融二處文也。初云正詮思議之俗，此俗與二乘合論。
次云若為三藏菩薩，思議俗是離辨。
二文雖少異，俱俗正真傍，故特言之。
餘例初句，思之可知 ^484b44

淨名疏釋云：三藏明麤細五陰，此是苦非苦義；
衍門體達本無麤細之苦，妄見故有，體有即空，
不見苦相，名無所起，即是苦義。
三藏明生法二空，此只是空非空義；衍門體達即真如實相，
不須破折，是真空義。
三藏明人無我，只是無我非無我義；衍門實相真空，
本來無有，我與無我，本來無二，無二者即無性，
無性之性，即真無我義也。
三藏所明以有還無，名寂滅涅槃，此是寂滅非寂滅義；
衍門明諸法從本來常，自寂滅相，即大涅槃，即真寂滅義也。
本來無有生死，亦無涅槃生滅，真空不二之理，即是真寂滅義。
何故結句皆歸四枯，言是無常等 ^484c4

此並疏中文意也。
彼答云：若破真入中，結真成枯，中自成榮，如涅槃明。
二鳥雙遊，常無常俱，真無常義，不得離常。
漸如旃延 ^484c28

淨名以通教五義訶旃延，故云漸。
頓如空生 ^484c36

經云：若須菩提不斷癡愛亦不與俱，不壞於身而隨一相，
不滅癡愛起於明脫，以五逆相而得解脫，乃可取食。
此是以圓訶故名頓。
二鳥雙遊 ^484c40

如下第十籤注引。
一俗隨三真轉 ^484c48

幻有為俗，幻有即空為真，此俗隨通真轉。
又幻有為俗，幻有即空不空共為真，此俗隨別真轉。
又幻有為俗，幻有即空不空，一切法趣即空不空為真，此俗隨圓真轉。
真只有二 ^485a4

空真中真。觀心十二部經 ^485a14

或有人聞而未見，今略節之於此。
彼云：觀心即空、假、中，便是直說，名修多羅。
重復觀心即空、假、中，便是祇夜。
觀心即空，發一切智即假，發道種智即中，
發一心三智幻，是和伽陀受記。
觀心即空、假、中亦空，觀心即假、空、中亦假，
觀心即中、空、假亦中，名不重頌。
觀心即空、假、中，三無差別，非前思後覺，名無問自說。
觀一念心必托緣生，即空、假、中，名因緣生。
住、滅三相在一心中，即空、假、中亦復如是，名譬喻。
觀心即空、假、中，性德之理亦即空、假、中，
修德始末亦即空、假、中，名本事。
觀心即空、假、中，地獄已上乃至諸佛即空、
假、中，名本生。觀心即空、假、中，橫周法界，
竪徹菩提，名方廣。
觀心即空、假、中，復是未曾有。
觀心即空，從緣生故，眾緣無生，是故即空。
何故即假名之為空？
空但有字，字是假設，故空即是假。
假之與空不出法性，法性即中，即空故不當，
即假故不斷，即是中道。
如是研覈，名為論議。
能謂眷屬 ^485a18

謂應作為。願為馬載 ^485b4

過去劫中，佛為國王，太子在山修道。
時天帝釋化為獼猴，謂太子曰：善哉！
若太子得佛之時，吾乞為馬載。
亦如大挐太子 ^485b8

佛昔為大挐太子，好喜布施，被父王擯出，置檀特山中。
有一道人，名阿周陀，年五百歲，太子禮之。
陀乃問曰：欲何所求？
太子答曰：求摩訶衍。
周陀曰：太子若得無上道時，我作第一神通弟子。
即目連也。挐，女猪反。
【玄】調達是賓伽羅 ^485b16

文在大乘論。阿闍世是不動 ^485b28

普超經說：闍世從文殊懺得柔順忍，命終入賓叱羅地獄，
即入即出，生于上方，得無生忍。
彌勒出時，復來此界，名不動菩薩。
薩遮尼乾，是大方便 ^485b32

薩遮尼乾經云：我佛國土有諸外道尼乾子等，
皆是如來力故，為欲示現不可思議方便境界故，諸外道皆是住不思議解脫門。
波旬 ^485b40

翻為惡者。【玄】蹴 ^485b48

子六、反。【玄】普現菩薩 ^485c4

經中普現色身菩薩。
道品不同，各開三脫 ^485c8

止觀云：三十七道品到無漏城，城有三門。
藏三門者，苦下無我，空是空門；滅下四行，
是無相門；集道下八行，苦下二行，是無作門。
通三門者，苦集如幻，化即空門；知空無空相，
即無相門；空相雖無，猶計觀智，既無能所，誰作空觀？
名無作門。別三門者，從假入空，名空三昧；
知空非空，出假化物，無復空相，名無相門；
進修中道，不求中邊，名無作門。
圓三門者，一空一切空，不見四門分別之相，
非真非緣，無誰所作？
亦如止觀記，兼引楞伽經 ^485c12

彼云：若就觀行明五逆者，五法逆世，故云五逆。
楞伽云：殺無明父，害貪愛母，斷睡眠怨，
壞陰和合，斷七識身。
若有作者，現證實法。
業願通應，莫不觀心 ^485c32

業生觀者，三觀之業，資顯法身。
願生觀者，心數即空、假、中，與中道合。
神通觀者，三一難思。
應生觀者，諦智相冥，一一即空、假、中，是業等。
托事觀。對事立稱，觀道不專 ^485c40

約法門觀心者，如方便父、智度母，正是約心。
但以所問父母妻子乃至車乘等，事境既多，觀不專一。
若專一者，於一事中專空假中。
橫竪不及 ^485c48

迦葉領解只領二乘，況十法界同成佛道，
餘八法界都不涉言，是橫所不及。
又七方便從淺至深皆入實智，餘五方便都不在言，是為竪所不及。
阿鼻想 ^486a8

有。云何鼻旨梵音，楚夏耳華言，無間又無遮，又無救。
黑繩 ^486a16

先以黑繩拼量支體，後方斬鋸。
又謂彼有情業感鐵鏁，狀如黑繩鋸解。
又彼有情筋脉，皆化作黑繩鋸解。
眾合 ^486a22

彼之有情，眾多苦具，俱來逼身。
又彼有情，將受苦時，周匝有山，一時合逼，故名也。
八增皆十六 ^486a30

八捺落迦四面門外各有四，所謂煻煨等四。
一煻煨 ^486a36

謂熱#CB01926;也。
煻煨沒膝，有情入彼，纔下足時，皮肉與血，
並皆焦爛，舉足之時，又平復如故。
二、屎糞 ^486a40

此獄屎糞，滿中有蟲，觜利如針，穿骨食髓。
三鋒刃 ^486a46

此獄仰布刀劒以為大道，有情下足時皮肉碎斷。
又有劒葉林，風吹劒葉著於身骨肉零落。
有劒刺林，林有鐵刺，彼諸有情逼上樹時其刺向下，逼下樹時其刺向上。
其刺銛利，纔刺支體心肝分列，諸鐵觜蟲奔爭食之。
四烈河 ^486b2

此獄滿中熱醎水，有情入中浮沒蒸煑，
骨肉靡爛，如大鑊中滿盛#CB01926;汁煑豆米等，
猛火下燃，豆米在鑊回轉不停。
增 ^486b14

釋：四獄增也，謂增滿熱醎水故。
煻煨增，謂增滿煻煨沒膝故。
屎糞增，謂增滿屎糞泥故。
鋒刃增，謂刀劒林、鐵刺林、劍葉林增故也。
哳咤 ^486b22

哳音哲。咤，陟加反，又陟嫁反。
以寒甚，口不能開，但作哳咤聲。
臛臛亦爾。八聖種 ^486b30

前已箋。若成就地獄 ^486b36

如有機在地獄中方可發者，聖人亦令謗法墮地獄，如勝意之緣。
及壞非想 ^486b40

非想有漏修，無漏王三昧，方壞耳。
前三，具如正法念 ^486b46

不殺戒，生四天處。
不殺不盜，生三十三天處。
加不淫，生#CB08504;。
摩天處。得繩 ^486c2

準有部立，以得得漸，以後得得於前得，
故使往業能至未來，身死得謝，未來報起。
如一業成，以一大得得於業法，相續不斷，故名繩也。
【玄】饕餮 ^486c8

上他刀反，貪財也。
下他結反，貪食也。
三趣因 ^486c16

內具煩惱，外加惡友，又不隨喜一善，又無慚愧。
【玄】兩片無漏夾熏 ^486c20

前已箋。仍不明五聖 ^486c24

準玄文中云：九次第定熏修，有漏成無漏，是那含業？
非不明也。故云略。
如救頭然 ^486c28

大經云：如救頭火然。
又佛本行集云：已具大怖懼，如救頭上火。
【玄】兼除四思 ^486c34

欲界四品，除乃家家義，又云四惡趣、四思，
又可云十使中貪、嗔、癡、慢四。
十三昧 ^486c40

四洲、六欲。如前廣釋 ^486c46

智妙中節節釋之，如云：十信信果頭真如，
為求此理，起十信心，十住正習空等。
又云：中道乃是果頭，能顯初心學者仰信此理，如藕絲懸須彌山等。
如前第二記 ^487a2

前引大論云：般若出過無量無邊，故云無等。
又佛於一切眾生中無等，故般若無等。
境妙中明二諦意 ^487a10

文云：寂場已來為法華弄引，又燈明佛來、
大通佛來，又本成佛來，又本行時道而為眾生作華臺方便。
如為華臺 ^487a16

如應作而。自是一邊，即是其事 ^487a22

引法華論證，故云即是。
彼論云：蓮華出水，義不可盡，離二乘濁泥水故，
入大眾中坐，如菩薩坐蓮華上，非坐草華也。
乃是菩薩聞一圓道，證一圓果，處華王界，同舍那佛坐蓮華臺。
自華嚴已來，并大通及本成已來，皆為眾生作華臺方便。
乃至云：若本初入華臺者，自是一邊；其未入者，如上方便不息。
三、辨依教 ^487a26

科語誤，只是第二結耳。
【玄】不入二乘人手 ^487a40

華嚴經語手也。能執物，喻信能受道。
彼經云：菩薩手時時發願云：願未來世得於信手。
七益者等 ^487a44

多一等。為見像 ^487b2

見應作現。義，立七益之名，為今經七益 ^487b6

下文約凡師弘經以論七益，既非入位進發，故是義立耳。
一一文義皆云差即無差 ^487b10

疏釋種相體性中云：諸種差別，如來能知。
一切種只是一種，差別即無差別，無差別即差別相。
體性約十界、十如，若論差別，即十界相；
若論無差別，即佛界相。
差別、無差別、無差別、差別等體性例爾。
【玄】知法非法 ^487b16

法者，禪波羅蜜中云：名心所法，或五陰法。
知或無名即我等者，初心修觀，知生空與佛等。
知法無涅槃等者，知法空與佛等。
other:: 
# 釋籤卷第八
釋籤卷第八肇公雖有本迹，言 ^487b26

彼云：以多寶之本，垂釋迦之迹。
三、引本文 ^487b36

是我方便，諸佛亦然，藥草喻品文也。
諸佛法久後，要當說真實，方便品文也。
此二迹中文耳。大師之意，下文既拂迹已，通得引用以顯本意。
記主謂本，誤矣。中間相望，互為本迹 ^487b40

若論久遠，應如下文云：本證已後，方便化他，開三顯一。
發迹顯本者，還指最初為本；中間示現發迹顯本，
亦指最初為本；今日發迹顯本，亦指最初為本；
未來發迹顯本，亦指最初為本。
今互為之言，或指體用耳。
既於法華唱滅 ^487c2

日月淨明德佛說法華經畢，告一切眾生喜見菩薩：
汝可安施牀座，我於今夜涅槃。
【玄】同居方便二土 ^487c14

以教對土，通教方便也。
同居方便，通人同見。
佛入滅。本因四義 ^487c20

本文智行位三義耳。
先受寶海記，寶海次授彌陀記 ^487c26

經中有王，名無諍念，有一千人，眷屬寶海，佛俱為授記。
佛告無諍念王：西方去此百千億國，有世界名安樂，
汝於是國作佛，名無量壽〔云云〕。
經說寶海有三億弟子，皆初發心，寶藏悉記。
今云寶海次受彌陀記，是多寫却寶海二字也。
又寶藏授觀音記言：善男子！
汝於一切眾中生大悲心，今當號為一切光明功德山王如來。
今籤云字汝為觀世音者，恐誤，觀世音乃因名耳。
綩綖 ^487c30

綩，繡裳也。綖，席也。
正作莚。天衣不同 ^487c48

釋論云：四天王衣重二兩：忉利一兩，夜摩十八銖，
兜率十二銖，化樂六銖，他化自在三銖。
欲界天衣從樹邊生，形如薄氷，皆有光明。
【玄】無十方佛 ^488a4

釋論云：若佛於聲聞法中，言有十方無量佛，
眾生當言佛易可遇，不勤求脫。
不值此佛，當遇彼佛。
如是懈怠，不勤求度。
若聞唯有一佛，甚可難遇，便勤行精進。
小乘無他佛，是此義也。
 #CB01081; ^488a12

與力反。亦麥也。特牛 ^488a22

牡，牛也。牡，莫厚反。
雄曰牡，雌曰牝。【玄】此中大有義 ^488a26

大經云：凡夫如乳，須陀洹如酪，斯陀含如生酥，
阿那含如熟酥，阿羅漢、支佛如醍醐。
此三藏五味也。又云：須陀洹、斯陀含如真乳，
阿那含如酪，阿羅漢如生酥，支佛、十地菩薩如熟酥，佛如醍醐。
此通五味也。又云：眾生如牛新生，血乳未別；
聲聞、緣覺如酪，菩薩之人如生熟酥，諸佛如醍醐。
此別五味也。別佛起道場，說次第五味 ^488a30

信住行向，地對五味。
已今本迹，猶是一往 ^488a44

具足應須辨事理，乃至權實四句，其義方足。
應云理本事迹，理迹事本，俱本俱迹，其餘例爾。
已迹今本，如前分別 ^488a48

中間被拂。已實今權 ^488b6

最初為已實迹門為今權。
俱權俱實 ^488b10

本成已後為遠權，迹門已前為近權，名俱權。
最初為已實，本門為今實，名俱實。
事理四句 ^488b14

已理今事、已事今理、俱事俱理，最初為已理，
迹門為今事；中間為已事，本門為今理；
本成後為遠事，迹門前為近事；最初為已理，本門為今理。
體用等例說。例知有三 ^488b20

一、寂光之後有所證者。
二、所證淺深。三、被拂。
經中釋迦 ^488b30

大悲經凡四譯：一、智通。
二、僧迦達磨。三、金剛智。
四、不空。四、經中不見釋迦於證法明如來所學習道法，或在他經。
【玄】故約此指彼 ^488b34

今因法指智行位三妙，迹因法指迹佛行因，
本果法指久證三軌，迹果法指四佛近所證法，及二十四心。
【玄】或可將本人示迹人 ^488b42

生四弟子而示迹佛，則有異前文以佛顯佛。
【玄】或將迹法顯本法 ^488c2

本弟子所證證迹佛之證。
四恒離車 ^488c6

離車，梵音也，此翻邊主。
其國多義讓，五百長者迭為王。
乃至視毒能殺人者 ^488c10

經云：諸佛世界諸大菩薩悉來集會，及閻浮提一切大眾亦悉來集，
唯除迦葉、阿難二眾，阿闍世王及其眷屬，乃至毒蛇視能殺人。
蛣#CB04762;蝮蝎蝮，方六反，亦蛇也。
蠆丑邁反，毒蟲也。
螫施隻反，蟲行毒也。
蝗子毒蟲名。爾雅云：蝝，蝮蜪。
注云：蝗子未有翅。
十六惡律儀 ^488c16

一、為利養羔羊，肥已轉賣；二、為利屠殺；
三、養猪#CB00163;，肥已轉賣；
四、為利買已屠殺；五、養牛犢，肥已轉賣；
六、為利買已屠殺；七、養雞令肥，肥已轉賣；
八、為利買已屠殺；九、鈎魚；十、獵師；十一、
劫奪；十二、魁膾；十三、網捕飛鳥；十四、兩舌；
十五、獄卒；十六、呪龍。
周那 ^488c28

玄云：純陀，梵音楚夏耳。
純陀，此翻妙義。白長者 ^488c40

經中是白佛耳，非白長者。
以次佛答：勿作是言，知是文誤。
於其舍涅槃 ^488c44

舍下脫一食字，今撿文證之。
第三云：阿難白佛：周那設供，無有福利。
何以故？如來最後於其舍食，便取涅槃。
佛告阿難：勿作是言，周那為獲大利，乃至生天等。
若涅槃經本雙林示滅章安云：若見佛自行乞食，
到純陀舍，食檀茸羮，中夜入滅，輿向雙林。
此是小機所見也。
作寄金譬，但寄年少，不寄老人 ^489a2

經云：諸比丘白佛：譬如老人年百二十歲，餘命無幾。
有一富人緣事欲行，以百斤金寄是老人，
而作是言：以是寶物而用寄汝，我他日還，還時歸我。
是老人命終，所寄之物悉皆散失〔云云〕。
乃至云：世尊！若以法寶付屬阿難等者，不得久住。
蓋諸聲聞悉皆無常故，如彼老人。
應以佛法付屬諸菩薩，得久住故，如彼壯人。
受他寄物百金者，章安云：喻百句解脫。
廣明護法 ^489a16

如云：護持正法者，不受五戒及諸律儀，
帶持刀劒弓箭，護持清淨持戒比丘。
【玄】彼經雖一兩處說 ^489a34

佛答迦葉云：我初坐道場，亦有菩薩來問此義，
乃是元初圓滿始坐，非方便道場也。
又云：久於無量劫來成佛，此亦如法華成佛久遠。
【玄】今經正明發迹，乃至云：雖一兩處少說 ^489a40

壽量品云：常住不滅。
又云：世間相常住。
【玄】所破之麤，例更是妙 ^489a48

迹中十妙既麤，以此之麤破三教境、智、
行等之十麤，此三教麤例更妙不？
答中以智例惑，所破四住麤既是妙，能破惑智豈不妙耶？
亦得是法 ^489b4

法既已定事理之法，不應云在本則事理俱理，在迹則事理俱事。
又在本則教行俱教，在迹則教行俱行。
須事理教行一一各別，蓋約定偏、定圓、
定事、定理、定教、定行等。
若約論權實者，在迹則事理俱權，乃至在本教行俱實，在迹則教行俱權。
本地五重為本 ^489b12

昔經已說事理乃至權實皆是迹，今經所說久遠事理乃至權實皆是本也。
初依境開，已是約理 ^489b24

如開十二因緣境中云：豈有思議之麤，異不思議妙？
只體思議即不思議，乃至無諦境。
後結云：諸諦境可說為麤，不可說為妙，不可說亦不可說是妙亦妙也。
雖開身事 ^489b30

相身者，如云：或說己身，或說他身。
開事者，如云：或示己事，或示他事。
須甄於果 ^489b40

例位上下，則知淺深。
餘未破無明 ^489b46

生身菩薩，有至一生得三菩提者。
其餘眷屬，隨惑判釋位次淺深。
【玄】損生增道 ^489c2

性云云者，例生身菩薩五益、四益，可知。
無生忍化 ^489c8

化應作位。從發心處，即是六根 ^489c12

經云：有八世界微塵數眾生，皆發阿耨菩提心。
以待後佛 ^489c16

指彌勒也。分身諸佛各帶一侍者，見是地涌菩薩，皆不識一人又從何來。
是諸佛各告曰：有彌勒菩薩。
次後作佛，已問此事。
佛將答之。如下疏 ^489c20

即指玄文。頴首造數 ^489c28

周禮保民，教國子六藝：一五禮，二六樂，
三五射，四五馭，五六書，六九數。
言九數者，一方田，二粟米，三差分，四少廣，
五商功，六均輸，七方程，八羸不足，九旁要，但要略知數耳。
臯陶 ^489c32

下音遙。略破列 ^489c42

多列。從緣通攝 ^489c46

緣謂緣助福、緣資智。
但是戒聖行初 ^490a2

謂不缺不破，不穿不雜，但制身口，未修定慧。
亦在戒聖行中 ^490a6

不缺等四，漸至定共。
亦是戒聖行前之理體 ^490a10

大經云：菩薩聞大涅槃，聞已生信，信戒定慧性中元具等。
如第三境妙中已略解竟 ^490a14

玄第二末七種二諦開麤顯妙中，引法華論云蓮華出水義。
今但引文者，義已前解。
喻有八種，謂順喻 ^490a20

順喻者，經云：如天降雨，溝瀆皆滿，以至小坑、
大坑，乃至小河、大河、大海滿。
如來法雨亦復如是，眾生戒滿，以至三昧滿、涅槃滿。
逆喻 ^490a26

大海有本，所謂大河；大河有本，所謂小河；
乃至大坑、小坑、溝瀆，以雨為本。
涅槃有本，所謂解脫；解脫有本，所謂訶責；
訶責有本，所謂持戒；持戒有本，所謂法雨。
現喻 ^490a34

眾生心性猶如獼猴取一捨一，眾生取著六塵無暫住時。
非喻 ^490a44

如我昔告匿王：有人從四方來，各作是言：
有四大山從四方來，欲害人民無逃避處。
四山者，即是眾生生老病死。
先喻 ^490b2

譬如有人貪著妙華，採取之時為水所漂；
眾生亦爾，貪著五欲，為生、老、病、死之所漂溺。
後喻 ^490b10

如法句經說：莫輕少罪，以為無殃，水滴雖微，漸盈大器。
先後喻 ^490b16

譬如芭蕉生果則死，愚人得養亦復如是，如騾懷姙命不久全。
徧喻 ^490b22

經中以三十三天上波利質多樹為喻，如今取蓮華喻。
體、宗、用三料簡之相 ^490b28

文云：體若是二，體即非體；體若不二，體即非宗；
宗若不二，宗即非宗；宗若是二，宗即非體。
乃至云：宗非顯體之宗。
【玄】亦用譬譬之 ^490b34

從圓因緣，施三因緣，廢三因緣，立一因緣，
開三因緣，顯一因緣，亦以此譬譬之。
乃至智行利益，例皆譬之。
三種示現脩平脊 ^490b42

喻云：師子脩脊。合喻云：三、示現修脊。
修者，長也。記主增種、平兩字。
三、示現，論無文。皰 ^490c2

疋効反。 #CB00047; ^490c8

經中作#CB01040;，子累反，口也。
如前釋法中 ^490c12

前總解十如畢，次別為四番釋之：一、四趣。
二、人天。三、二乘。四、菩薩佛。
【玄】大經言：是味真正，停留在山 ^490c16

如來性品云：譬如雪山有一味藥，名曰藥味。
其味極甜，在深叢下，人無能見。
有人聞香，即知其地當有是藥。
過去世中有轉輪王造作木筩以接其藥，其味真正。
王既沒已，其後是藥或酸、或醎、或苦、或淡等。
是藥停留在山，凡人薄福，加工掘鑿而不能得。
復有聖人出現於世，以福因緣，即得是藥。
善男子！如來秘藏其味亦爾，為諸煩惱叢林所覆，無明眾生不能得見。
一味者，譬如佛性以煩惱故，出種種味，
所謂地獄、畜生、餓鬼、天、人、男、女、非男非女。
 #CB01083; ^490c22

應作#CB00592;，口木反，又分管反，卵殻也。
【玄】道滅可知 ^490c42

石蓮內華譬界內，道華鬚譬界內滅。
石蓮內華臺譬界外，道蓮譬界外滅。
更詳之。【玄】莖，即慈悲等 ^490c46

菩薩欲拔苦集而起大悲，欲與道滅而起大慈，
五行以慈悲為首，故如莖也。
亦可別譬戒聖行業，即智慧者，諸行須慧。
亦可別譬慧聖行鬚，即三昧者，行須定成。
別譬定聖行開敷，即解脫者，如聖行證三地，
梵行證兩地，乃至極果。
【玄】倚，荷 ^491a4

倚，應作猗。伎，謂立也。
棠 ^491a16

應作塘，謂觸也。【玄】噞喁 ^491a20

上驗下顒，魚口向上而動也。
【玄】華田 ^491a24

田應作填，謂填滿也。
道時眾生等 ^491a28

三十一云：云何無量義說無量名？
如佛名如來，亦名阿羅訶，亦名三藐三佛陀，
亦名船師，亦名導師，亦名正覺。
復有一義說無量名，所謂五陰，亦名顛倒，
亦名四念處，亦名四食，亦名四識住，亦名為有，
亦名為無，亦名為道〔謂能通也〕，亦名為時
〔因於實法有假名時〕，亦名眾生，亦名為世，
亦名第一義，亦名三修，謂身、戒、心、慧，籤脫戒字，
亦名因果，亦名煩惱，亦名解脫，亦名十二因緣，
亦名聲聞乃至人、天、過去、現在、未來。
【玄】出生例此 ^491a32

教出生，行出生，義出生，結成三慧。
【玄】僉然 ^491b4

音籤。尚書云：僉曰於鯀哉。
注：僉，皆也。譯經有五失 ^491b8

一者、胡言盡倒，而使從泰，是一失本也。
二者、胡經尚贊，秦人好文，傳可眾心，非文不合，是二失本也。
三者、胡經委悉，至於歡詠，叮嚀反覆，或三或四，
不嫌文煩，而今裁斥，是三失本也。
四者、胡有義說，正似亂辭，尋向其說，文無以異，
或一千，或五百，刈而不存，是四失本也。
五者、事以合成，將更傍及，反騰前辭，已乃後說，
而悉除此，是五失本也。
若大宋譯場中明五失者：二、正倒失；二、
文質失；三、取捨失；四、刪前單後失，謂譯家不善經意，
佛作廣說，以厭繁故，而刪其前，單其後，
使文不相貫；五、廣略失，此與安師說失同。
三、不易 ^491b12

智逕三達之心，覆面所陳，聖必因時，時俗有異，
而刪雅古以達今時，是一不易也。
愚智天隔，聖凡叵階，乃欲以千載之上微言，
使合百王之下末俗，是二不易也。
阿難出經，去佛未久，大迦葉令五百羅漢迭察迭書，
令離千年，而以近意裁彼結集之文，羅漢兢兢若此，
末代之凡夫平平若是，豈將不知法者猛乎？
是三不易也。若宋譯場中明三易者：一、
凡聖有異，一不易也；時代不同，二不易也；
愚智懸隔，三不易。
嚼食與人 ^491b36

什公云：天竺國甚重文藻，但改梵為秦，
雖得大意，殊隔文體，有似嚼食與人，非徒失味，乃令人嘔噦。
噦，乙劣反，逆氣也。
今古共以法為經 ^491c8

以字以，脫一法字以。
玄云：舊用三種籤牒。
玄云：雖別立三，若爾，須云以三法為經，或是文略。
【玄】於食等者，於法亦等 ^491c16

疏云：若知聖法事中，於食等者，事法亦等，
化他慈悲平等，不應捨貧從富。
以食不等故，慈悲觀行，皆悉不等。
【玄】左迴詮惡，右迴詮善 ^491c22

如六書轉注，左轉為考，右轉為老是也。
左逆右順，如律說左遶麥藉，為神所訶。
夫左右者，若自南自西，自北自東者，名左，如考字也。
自南自東，自北自西，名右，如老字也。
以考老為左右，亦可識逆順。
如梵書十一點，加於本音，成十二字 ^491c30

特就譯場中請問，彼云：天竺字源有十七字及三十四字，
如此方制字，六書中有轉注、會意之類也。
梵字始從一字增添點劃至十一字，并本初一字共成十二字，
亦可直將梵字并書字有十一劃成本字，并加本字成十二字。
如此勸學 ^491c40

以一墨字徧攝諸法，使學者曉悟，此是大師勸喻意也。
勸或是勤字。與夫 ^492a4

夫語辭也，或恐只是人字耳。
三藏至血鯹氣 ^492a10

三藏即菩提流支也。
春秋書記周時二百餘年事，其間殺君三十六，
亡國五十二，兵戈日尋，並非義戰。
書有血鯹，以此。無窄隘 ^492a14

經云：又解脫者，無有迮隘。
譬陜路不受二人並行，解脫不爾。
如是解脫，即是如來空色相，即名並行。
非住果德 ^492a22

制御眾生，亦應用權。
並是具度 ^492a28

具如幰蓋，是發菩提心，與無作四諦相應。
丹枕中車，內枕是安心車，外枕是識通塞，皆與般若相應。
乃至廣破 ^492a32

且如理六度中，圓般若波羅蜜是顯理之要，去果最近。
三十七道品通乎四教，若前之三教，去果彌遠。
況圓道品與圓度是同，何得強分而為遠近耶？
【玄】十二門論 ^492a38

論是龍樹菩薩造。
謂因緣門、觀有果無果門、觀緣門、觀相門、
觀有相無相門、觀一異門、觀有無門、觀性門、
觀因果門、觀作門、觀三時門、觀生門。
諸佛大人所乘 ^492a48

論云：諸佛最大，是乘能至，故名為大。
又能滅眾生大苦與大利事，故名為大。
又觀音得大，勢至、文殊、彌勒菩薩等大士所乘，故名為大。
次私斥中，大人佛不行，故名乘。
豈應以不行證因果乘者，論中不釋。
古人意云：觀音菩薩等未至極果，須行大行；
佛已至果，不須更一切法。
不是事，不是證，不是體，名為證體也。
亦名證體。【玄】是軒 ^492b8

軒應臚。次唯識 ^492b24

應作釋。廣說四種，略說一種 ^492b28

二十二云：三印者，一者一切有為法念念生滅皆無常，
二者一切法無我，三者寂滅涅槃。
行者知三界皆是有為生滅作法，先有今無，
今有後無，念念生滅，相續相似生故，可得知見。
如流水燈焰，相似相續故，人以為一。
眾生於無常法中常顛倒故，謂去者是常住，是名一切作法無常印。
一切法無我，諸法內無主、無作者、無知、
無見、無生者、無造業者，一切法皆屬因緣，
屬因緣故不自在，不自在故無我相不可得，是名無我印。
問：何故但作無常，一切法無我？
答：不作法無因無緣故，不生不滅，不生不滅故，不名為無常。
復次不作法中不生著心顛倒，以是故不說是無常，可說言無我。
有人說神是常徧知相，以是故說一切法中無我。
寂滅者是涅槃，三毒火滅故，名寂滅印。
問：寂滅印中何以但一法，不說多？
答：初印中說五陰，二印中說一切法皆無我，
第三印中說二印果，是名寂滅印。
一切作法無常，則破我所外五欲等，若說無我，
破內我法，我我所破故，是名寂滅涅槃。
行者觀作法無常，便生厭世苦。
既知厭苦，存著觀主，謂能是觀。
以是故，有第二法印，知一切法無我。
於五陰、十二入、十八界、十二因緣中，內外分別，
推求觀主不可得，是一切法無我。
作如是知已，不作戲論，無所依止，但歸於滅。
以是故，說寂滅涅槃印。
問：摩訶衍中說：諸法不滅一相，所謂無相。
此中云何說一切有為作法無常，名為法印？
二法云何不相違？
答：觀無常，是觀空因緣。
如觀色念念無常，即知為空。
過去色滅壞不可見，故無色相；未來色不生、
無作、無用、不可見，故無色相；現在色亦不住、
不可見、不可分別知，故無色相。
無色相即是空，空即無生無滅。
無生無滅，其實是一，說有廣略。
問：過去、未來色不可見，故無色相；現在色住時可見，云何言無色相？
答：現在色亦無住時。
若法後見壞相，當知初生時壞相常相隨逐，
以微細故不識〔云云〕。
問：佛說聲聞法有四種實，摩訶衍中有一實，今何以說三實？
答：佛說三種實法印，廣說則有四種，略說則一種。
無常即苦諦、集諦、道諦，說無我則一切法，說寂滅涅槃即是盡諦。
既云廣說四種，故今緣出。
公、侯、伯、子、男 ^492b32

五侯，古之治民主也。
秦始皇廢之，分天下為三十六郡，立大守治之，知州始也。
【玄】詃 ^493a12

音罥，誘也。各可所尊 ^493a18

大自在天略，羅仙等。
宗計 ^493a22

謂從毗紐天生，從世性生等。
齊桓公正而不譎 ^493a26

譎，古穴反，詐也。句出論語。
正者，按左傳僖王四年春，齊侯侵蔡，蔡潰，伐楚。
楚子使與師言曰：君處北海，寡人處南海，風馬牛不相及也。
不虞君之涉吾地，何故？
管仲對曰：昔召康公命我先君太公曰：
五侯九伯，汝實征之，以夾輔周室。
賜我先君履，東于海，西至于河，南至穆陵，北至無棣。
爾貢包茅不入，王祭不共，無以縮寡酒，人是徵。
昭王南征不復，寡人是問。
是正而不譎之事也。
杜預云：包，束也。茅，青茅也。
束而灌之以酒。昭王，成王之孫，南巡守，
涉漢，船壞而溺。周人諱而不赴，諸侯不知其故，
故問之〔云云〕。齊桓公。
周僖王時，五覇之長。
管仲相齊。周公制禮 ^493a30

文王之子名旦。周禮、儀禮，皆其制也。
若禮記者，孔子弟子各有增益。
洎漢文帝時，戴德、戴勝等述王制。
五經 ^493b6

禮記經解曰：溫柔敦厚，詩教也；疏通知遠，
書教也；潔靜精微，易教也；恭儉莊敬，禮教也；
屬辭比事，春秋教也。
七經 ^493b14

詩、書、禮、樂、易、春秋、論語。
秦焚書，樂經亡矣。
九經 ^493b22

易詩書。又春秋開三傳，謂公羊#CB01919;梁左氏。
又禮開為。三，謂周禮儀禮禮記。
三墳 ^493b26

墳大也。三謂伏犧、神農、皇帝之書，以談大道。
五帝之書 ^493b32

堯、舜談仁義之道。
六韜 ^493b36

周書名六，謂文、武、虎、豹、龍、犬，或語秘讖。
三禮 ^493b40

周禮儀禮禮記，或夏、殷、周之三。
天文 ^493b44

日月星辰以成文。
地理 ^493b48

山川原隰，以條理。
系 ^493c4

易中有上繫、下繫辭。
繫者，以下續上之義也。
象 ^493c8

序中已解。彖 ^493c12

彖斷也。六十四卦皆有彖辭，謂斷卦中之吉凶。
易略例曰：夫彖者何也？
統論一卦之體，明其所由之主也。
約以存博，簡以濟眾，其唯彖乎！
義可見矣。社，謂后土 ^493c16

禮記曰：共工氏之子后土為社。
鄭康成注云：共工氏之子后土，能平九州，故祀之以為社。
稷謂后稷 ^493c24

厲山氏之子孫柱及周棄為稷。
鄭注云：厲山氏，其子孫柱，能植百穀。
夏之衰也，周棄繼之，祭為稷神。
獺，二月祭 ^493c30

禮記月令曰：獺取魚以祭天，故二月中氣，獺祭天以魚。
犲，八月祭 ^493c36

犲，祭獸，謂捕獸以祭天也，本是九月耳。
犲、獺皆所以祭者，見天子以謹宗廟也。
去奢，去泰 ^493c42

老子道德經曰：聖人去甚，去奢，去泰。
河上公注曰：甚謂貪婬聲色，奢謂服飾飲食，泰謂宮室臺榭。
此三者處中和無為，則天下自化。
三面之羅 ^493c48

史記云：湯出，見野張網四面，祝曰：自天下四方皆入吾網。
湯曰：嘻！盡之矣。乃去其三面，祝曰：欲左，
左；欲右，右。不用命，乃入吾網。
諸侯聞之曰：湯至德矣。
及禽獸。張陵為大蟒所吞，乃至，云得仙者 ^494a8

高道傳云：天師道陵了輔，漢漢留侯六代孫，建武十年正月生於吳天目山。
桓帝永壽二年九月，太山迎於雲臺峯，白日上升。
今籤云大吞蟒者。
蜀記云：張陵，後漢順帝時人，客學於蜀，乃入鵠鳴山中。
山在益州晉原縣西。
自稱天師，侮慢人鬼，即身受報。
嘉平末年，為蟒所噏。
子衡奔出，尋無所得。
畏負清議之譏誡，乃假設權方，以表靈化之跡。
生縻鵠足，置石崖頂。
謀事辦畢，尅期發之。
至建安元年，遣使告曰：正月七日，天師升玄都。
東民山獠，蟻集關外。
靈臺治民等，稽首再拜言：伏聞聖駕玄都，臣等長辭陰接。
尸塵方享，九幽方夜。
衡入久之，乃出而詭稱云：五旋駕辰華，爾各還所治。
淨心持行，存師念道。
衡密抽遊罥鵠，直衡虗空。
民獠愚戇，僉言登仙。
陵造道書，以惑百姓。
從陵受道者，出米五斗，世號之為米賊。
其欺罔天地罪人矣，何升天之有乎？
此與玄光法師辨惑論其說同。
鵠，胡沃反，鶴之類，仙人所乘鳥也。
今信州龍虎山授籙者，亦張天師，乃是其遠族耳。
嵆康為鍾會所譖 ^494a18

晉書云：嵆康字叔夜，有奇才，美詞氣，而土木形骸不自藻飾。
康家貧，甞與向秀共鍛於大樹下，以自贍給。
頴川鍾會，貴公子也，故往造焉。
康不為之禮，而鍛不輟。
良久會去，康謂之曰：何所聞而來？
何所見而去？會曰：聞所聞而來，見所見而去。
會因此憾之，遂言之於文帝曰：嵆康言論放盪，
非毀典謨，帝王者所不容，宜因釁除之，以淳風俗。
帝既眤聽，遂害之。
康將刑東市，大學三千人請以為師，弗許。
時年四十，海內之士莫不痛之。
帝尋悟，而恨。若次下 ^494b8

次應作此。【玄】無為無欲 ^494b28

老子曰：道常無為。
又曰：上德無為。言無欲者。
又曰：常無欲以觀其妙，謂要妙也。
息諸誇企 ^494b32

誇應作跨，企應作跂。
老子曰：跂者不立，跨者不進。
王注云：物尚進則安安，故曰跂者不立，謂不可久立矣。
跨者不行。注云：自以為貴，而跨於人，眾共蔽之，使不得行。
御曰：跂者，舉踵而望也。
跨，以跨夾物也。以喻自謂見求明，明終不得，
何異夫跂求久立，跨求行履乎？
絕聖棄智 ^494b38

河上公注云：絕聖制作，反初守元，五帝畫象，
倉頡作書，不如三皇結繩無文。
御注云：絕聖言教之迹，則化無為。
棄凡夫智詐之用，則人淳樸。
淳樸則巧偽不作，無為則矜徇不行。
虗無其道 ^494c4

老子曰：見素抱樸。
謂抱素守真，不尚文飾。
大雇其寶 ^494c14

論云：毗耶離梵志名曰論力，諸利昌等大雇其寶物，令與佛論。
取其雇已，即於其夜撰五百難，明旦與諸利昌至佛所等。
今籤云明難，寫倒也。
本難字在明字上。
而若自愛著 ^494c18

論中若字作各。玄籤備撿卷第三
 ^494c28
