禪宗頌古聯珠通集卷第十
collector:: 宋池州報恩光孝禪寺沙門法應　集元紹興天衣萬壽禪寺沙門普會續集
other:: 
# 祖師機緣
祖師機緣
other:: 
## 六祖下第三世之一(南嶽下第二世之一)
六祖下第三世之一〔南嶽下第二世之一〕
洪州百丈山懷海大智禪師。
〔嗣馬祖〕再參馬祖。
祖於禪牀角。取拂子示之。
師曰。只遮箇更別有。
祖乃放舊處曰。你已後將什麼為人。
師却取拂子示之。
祖曰。只遮箇更別有。
師以拂子掛安舊處方侍立。
祖叱之。後檀信請住大雄山。
巖巒峻極。故號之百丈。
一日師謂眾曰。佛法不是小事。
老僧昔日被馬大師一喝。
直得三日耳聾眼黑。
黃蘗聞舉。不覺吐舌。
　頌曰。 ^528b35

每因無事侍師前。
師指繩牀角上懸。
舉放却歸本位立。
分明一喝至今傳。
〔汾陽昭〕。 ^528c6

悟了遊方却再還。
全機大用久當權。
若無喝下忘知解。
良馬何曾離得鞭。
〔佛印元〕。 ^528c10

大寂雄峯再會時。
相將行處草離離。
回頭一喝乾坤暗。
兩耳俱聾總不知。
〔正覺逸〕。 ^528c14

一喝叢林辨者稀。
耳聾今古強鍼錐。
燈籠拊掌呵呵笑。
露柱低頭却皺眉。
〔海印信〕。 ^528c18

一喝分明守死#CB01926;。
青天赫日起風雷。
傍人拊掌呵呵笑。
唯有知音吐舌來。
〔淨照臻〕。 ^528c22

放收誰道沒譊訛。
漏泄機關見也麼。
一喝如雷聞者喪。
耳聾三日未為多。
〔佛慧泉〕。 ^528c26

未明大智再參尋。
相逐相隨用不任。
斷浪絕流全體現。
一聾三日孰知音。
〔照覺總〕。 ^528c30

客情步步隨人轉。
有大威光不能現。
突然一喝雙耳聾。
那吒眼開黃蘗面。
〔真淨文〕。 ^528c34

顧視拈來事已同。
師資相見展家風。
因思昔日鼻頭痛。
一喝分明三日聾。
〔佛國白〕。 ^528c38

木馬踏殺閻浮人。
泥牛飲竭滄溟水。
霹靂滿空山嶽摧。
看看平地波濤起。
〔保寧勇〕。 ^528c42

馬祖親傳古佛心。
海禪百丈是知音。
當時一喝聾三日。
無見無聞直至今。
〔智海清〕。 ^528c46

雨霽遊雲尚未歸。
晴空忽地一聲雷。
嶺梅已得春消息。
不比山桃一例開。
〔上方益〕。 ^529a2

放去拈來更是誰。
青山時見白雲歸。
孤峯坐斷無餘事。
翻笑蟾輪對落暉。
〔京兆府天寧璉〕。 ^529a6

馬駒一喝大雄峯。
聲入髑髏三日聾。
黃蘗聞之驚吐舌。
江西從此立宗風。
〔張無盡〕。 ^529a10

百丈重來參馬祖。
相逢便指曹溪路。
休言一喝雙耳聾。
須知別有親聞處。
〔疎山常〕。 ^529a14

大機大用不虗傳。
掛拂遭呵豈偶然。
打破畫缾歸去後。
從教千古黑漫漫。
〔南華昺〕。 ^529a18

掛拂遭呵耳便聾。
衲僧奚苦驗宗風。
金剛腦後抽生鐵。
華嶽三峯倒卓空。
〔龍門遠〕。 ^529a22

江西一喝動乾坤。
大用全機是滅門。
三日耳聾風過樹。
累他黃蘗喪兒孫。
〔鼓山珪〕。 ^529a26

馬駒脚下喪家風。
四海從茲信息通。
烈火焰中撈得月。
巍巍獨坐大雄峯。
〔徑山杲〕。 ^529a30

掛拂親遭喝。當下舌頭脫。
把起便相呈。為君重提掇。
要知三日聾。大地如塵末。
〔楚安方〕。 ^529a34

【續收】踏著船頭把釣竿。
浪麤風緊得魚難。
翻思幾處雲為雨。
只見四方爭出山。
〔翠巖真〕。 ^529a38

父子相逢臭味同。
龍泉寶劒再磨礱。
要明馬祖當年喝。
大地山河盡耳聾。
〔慈受深〕。 ^529a42

迅雷吼破澄潭月。
當下曾經三日聾。
去却膏肓必死疾。
叢林從此有家風。
〔虎丘隆〕。 ^529a46

一喝非唯三日聾。
龍威虎勢也潛蹤。
從前汗馬無人識。
只要重論蓋代功。
〔訥堂思〕。 ^529b2

父子相將草裏遊。
人前拈弄幾包羞。
返雷一震驚天地。
直得滄溟絕點流。
〔#CB01900;菴需〕。 ^529b6

頂門一擊塗毒鼓。
生殺全機振古今。
雪後始知松柏操。
事難方見丈夫心。
〔尼無著總〕。 ^529b10

馬駒蹴踏非驢事。
要使兒孫脚下行。
三日耳聾猶可怪。
謾勞灼卜聽虗聲。
〔牧菴忠〕。 ^529b14

喝聲絕處怒雷收。
喪盡家風一不留。
總是戰爭收拾得。
却因歌舞破除休。
〔石菴玿〕。 ^529b18

精金無變色。因甚聾三日。
一字入公門。九牛車不出。
〔肯堂充〕。 ^529b22

風雲會合又相期。
覿面難明第一機。
霹靂一聲天地迫。
西河師子却生兒。
〔龍牙言〕。 ^529b26

世路風波不見君。
愁腸暗寫共誰論。
迅雷纔震清飈起。
白日一天星斗分。
〔木菴永〕。 ^529b30

匹馬單鎗與麼來。
鐵連之陣勢難開。
忽然一棒鑼聲響。
不動干戈得勝回。
〔野雲南〕。 ^529b34

一喝當頭雷電奔。
人間說亦暗銷魂。
看來豈止聾三日。
直至如今海嶽昏。
〔雪菴瑾〕。 ^529b38

啐#CB10437;之機類不同。
飛星撒火髑髏空。
偷心死盡難為語。
忽見金烏出海東。
〔虗堂愚〕。 ^529b42

【增收】溈山問仰山。
百丈再參馬祖竪拂因緣。
此二尊宿意旨如何。
仰曰。此是顯大機之用。
溈曰。馬祖出八十四人善知識。
幾人得大機。幾人得大用。
仰曰。百丈得大機。
黃蘗得大用。餘者盡是唱導之師。
溈曰。如是如是。　頌曰。 ^529b46

家肥生孝子。國霸有謀臣。
拳頭劈口搥。未到無兒孫。
〔龍門遠〕。 ^529c8

百丈侍馬祖遊山次。
見野鴨飛過。祖曰。
是甚麼。師曰。野鴨子。
曰甚麼處去也。師曰。
飛過去也。祖 #CB15998;師鼻頭。
師負痛失聲曰。阿耶耶。
阿耶耶。祖曰又道飛過去也。
師於此契悟。　頌曰。 ^529c12

野鴨飛空却問僧。
要傳祖印付心燈。
應機雖對無移動。
纔#CB15998;綱宗道可增。
〔汾陽昭〕。 ^529c20

野鴨子知何許。馬祖見來相共語。
話盡山雲海月情。
依前不會還飛去。
却把住道道。〔雪竇顯〕。 ^529c24

師資閒向草中行。
野鴨飛鳴意忽生。
鼻孔#CB15998;翻成底事。
新羅日午打三更。
〔智海清〕。 ^529c28

流水有西東。蘆花無背向。
沙鳥忽飛來。漁人驚夜唱。
誰道月明無處尋。
元來只在秋江上。
〔上方益〕。 ^529c32

野鴨過前溪。千峯凜寒色。
相顧不知歸。未免資傍擊。
 #CB15998;破疑團葛怛銷。
梢風直上透青霄。
雲山海月渾餘事一語歸宗萬國朝。
〔圓悟勤〕。 ^529c36

馬師憫汝無知識。
借來野鴨通消息。
直得鼻頭鮮血流。
費盡老婆多少方。
〔佛鑑懃〕。 ^529c42

草裏尋常萬萬千。
報云飛去豈徒然。
鼻頭是甚閒皮革。
十字縱橫一任穿。
〔龍門遠〕。 ^529c46

野鴨野鴨無來無去。
飛去飛來本無去住。
忽然把住鼻頭看。
大地山河全體露。
〔太平古〕。 ^530a2

【續收】野鴨羣飛勢莫留。
瞥然一過已高秋。
和聲#CB15998;著平生痛。
短綆毋勞繫鼻頭。
〔佛燈珣〕。 ^530a6

野鴨從空過。張三逢李大。
岸上繫孤舟。黃牛解拽磨。
〔白楊順〕。 ^530a10

心燈不可付。祖印亦難傳。
野鴨飛過去。#CB15998;得鼻頭穿。
〔橫川珙〕。 ^530a14

【增收】百丈侍馬祖遊山。
歸侍者寮。哀哀大哭。
同事問汝憶父母邪。
師曰無。曰被人罵邪。
師曰無。曰你哭作甚麼。
師曰。我鼻孔被大師#CB15998;得。
痛不可徹。同事曰。
有甚因緣不相契。
師曰。你問取和尚去。
同事問馬祖曰。海侍者有何因緣不契在寮中哭。
告和尚為某說。祖曰。
是伊會也。汝自問取。
同事歸寮曰。和尚道汝會也。
教我自問汝。師乃呵呵大笑。
同事曰。適來哭如今為甚却笑。
師曰適來哭如今笑。
同事罔然。　頌曰。 ^530a18

一回思想一傷神。
不覺反然笑轉新。
雲在嶺頭閒不徹。
水流#CB00589;下太忙生。
〔龍門遠〕。 ^530a36

有時笑有時哭。悲喜交并暗催促。
此理如何舉向人。
斷弦須是鸞膠續。
〔徑山杲〕。 ^530a40

有時笑兮有時哭。
調高和寡難拘束。
一派清音徹九天。
風前誰解聯芳躅。
〔妙峯善〕。 ^530a44

哭不徹笑不徹。倒腹傾腸向君說。
父子非親知不知。
擡頭腦後三斤鐵。
〔松源岳〕。 ^530a48

百丈因溈山五峯雲巖侍立次。
師問溈山。併却咽#CB15287;唇吻作麼生道。
溈曰。却請和尚道。
師曰。不辭向汝道。
恐已後喪我兒孫。
又問五峯。峯曰。和尚也須併却。
師曰。無人處斫額望汝。
又問雲巖。巖曰。和尚有也未。
師曰。喪我兒孫。　頌曰。 ^530b4

却請和尚道。虎頭生角出荒草。
十洲春盡花凋殘。
#CB07713;瑚樹林日杲杲。
〔雪竇顯　三〕。 ^530b14

和尚也併却。龍頭陣上看謀略。
令人長憶李將軍。
萬里天邊飛一鶚。 ^530b18

和尚有也未。金毛師子不踞地。
兩兩三三舊路行。
大雄山上空彈指。 ^530b22

三箇兒郎盡長成。
大家將本去經營。
其間消折兄嫌弟。
也有嬴錢弟怨兄。
〔保寧勇〕。 ^530b26

却請和尚道。千人萬人所不到。
杲日曚曨海面紅。
清風凜凜霜天曉。
〔佛鑑懃　三〕。 ^530b30

和尚也併却。後人要踏前人脚。
其餘利鈍不同途。
畢竟到頭輸一著。 ^530b34

和尚有也未。且向自身明見地。
未能展翼逆風飛。
少逐青雲千里志。 ^530b38

百丈因僧問。如何是奇特事。
師曰。獨坐大雄峯。
僧禮拜。師便打。　頌曰。 ^530b42

祖域交馳天馬駒。
化門舒卷不同途。
電光石火存機變。
堪笑人來捋虎鬚。
〔雪竇顯〕。 ^530b46

巍巍獨坐鎮雄峯。
三尺龍泉握掌中。
堪咲人來挨白刃。
立為虀粉在誰躬。
〔正覺逸〕。 ^530c2

巍巍獨坐大雄山。
咳唾風生天地寒。
直下棒頭開正眼。
隔雲千里望長安。
〔野軒遵〕。 ^530c6

雄峯獨坐鎮巍巍。
四海謌謠滿路歧。
任是通身鋒刃者。
到來無不竪降旗。
〔海印信〕。 ^530c10

大機大用豈虗然。
獨坐雄峯自有權。
稍若錯傳王令者。
腦門須喫棒三千。
〔白雲端〕。 ^530c14

大雄峯頂獨巍巍。
直下橫分八字眉。
賴得縮頭知進退。
未甞容易敢相虧。
〔保寧勇〕。 ^530c18

獨坐大雄峯。言談宇宙空。
不行峯頂上。四海路難通。
〔寶峰祥〕。 ^530c22

清風括地氣橫天。
獨坐雄峯有大權。
哮吼一聲巖洞裂。
更無狗跡到門前。
〔佛鑑懃〕。 ^530c26

【續收】醬裏著鹽。雪中送炭。
纔捋虎鬚。棒頭有眼。
怪來獨坐大雄山。
他家曾踏上頭關。
〔圓悟勤〕。 ^530c30

雄峯獨坐不囊藏。
捉敗分明已見贓。
設或更求奇特事。
野狐涎唾涴諸方。
〔無際派〕。 ^530c34

百丈機先疾似風。
巍巍獨坐大雄峯。
要知奇特中奇特。
明月難教下碧空。
〔石田薰〕。 ^530c38

百丈每上堂。有一老人常隨眾聽法。
眾退。唯老人不退。
師問汝何人也。曰吾非人也。
於過去迦葉佛時曾住此山。
因學人問。大修行人還落因果也無。
某甲對曰。不落因果。
遂五百生墮野狐身。
今請和尚代一轉語。
貴脫野狐身。師曰汝問。
乃問。大修行人還落因果也無。
師曰。不昧因果。老於言下大悟。
作禮曰。某甲已脫野狐身。
住在山後。敢乞依亡僧事例。
師令維那白椎告眾。
食後送亡僧。眾驚異。
食後師領眾至山後巖下。
以杖挑出一死野狐。
乃依法火葬。師至晚上堂。
舉前因緣。黃蘗便問。
古人錯祗對一轉語。
五百生墮野狐身。
轉轉不錯。合作箇什麼。
師曰。近前來與汝道。
蘗近前與師一掌。
師拍手笑曰。將謂胡鬚赤。
更有赤鬚胡　靈源和尚觀諸家頌野狐話。
復為頌曰。 ^530c42

明明道不落。老人何曾錯。
的的言不昧。百丈何曾會。
不會將不錯。渾然宣妙覺。
不落與不昧。卓爾標正位。
全機因果有來由。
脫體升沉無忌諱。
非自非是誰是。言下迷宗生擬議。
再問重教舉一回。
潛觀徹底起風雷。
逆風喝轉雷聲絕。
飲氣歸家藏醜拙。
他日如何舉似人。
雄峯撑破秋天月。 ^531a24

畫師畫地獄。畫出百千般。
駐筆從頭看。特地骨毛寒。
〔百丈政〕。 ^531a36

老人當日曾祗對。
五百生來由自悔。
一言纔出馬難追。
累他百丈成羣隊。
落不落昧不昧。逃得須彌赴滄海。
寄語修行大徹人。
從來十字難更改。
〔佛印元〕。 ^531a40

不昧不落。二俱是錯。
取捨未忘。識情卜度。
執滯言詮。無繩自縛。
廓爾太虗。何處摸索。
〔海印信〕。 ^531a46

問來答去盡因緣。
流落寰區數百年。
自古自今諸衲子。
一人傳了一人傳。
〔淨照臻〕。 ^531b2

不落不昧。成羣作隊。
師子咬人。韓獹逐塊。
〔大洪恩〕。 ^531b6

大雄曾決野狐因。
五百生前錯墮身。
不落不昧如未曉。
年華又歷幾秋春。
〔照覺總〕。 ^531b8

五百生前墮野狐。
元來用處太心麤。
一字尚能招是報。
那堪心地更模糊。
〔佛迹昱〕。 ^531b12

大雄山裏大雄師。
曾謂言中脫野狐。
一劒令傳家國靜。
狼煙無使息亨途。
〔三祖宗〕。 ^531b16

不落不昧。僧俗本無忌諱。
丈夫氣宇如王。爭受囊藏被蓋。
一條楖#CB05175;任縱橫。
野狐跳入金毛隊。
〔大庾嶺圓〕。 ^531b20

五百生前墮此身。
而今依舊入紅塵。
相逢盡道休官去。
林下何曾見一人。
〔真如喆　二〕。 ^531b24

大冶紅罏。烹佛烹祖。
規模鎔盡。識者罔措。 ^531b28

六合英雄無限。幾箇能知痛痒。
臨川羨人取魚。不如歸家結網。
〔寶峯祥〕。 ^531b30

百丈親曾見野狐。
為渠參請太心麤。
而今敢問諸禪客。
吐得狐涎盡也無。
〔枯木成〕。 ^531b34

不落與不昧。依前入皮袋。
不昧與不落。皮袋俱拋却。
令人長憶李將軍。
萬里天邊飛一鶚。
〔草堂清〕。 ^531b38

萬丈洪崖倚碧空。
人間有路不能通。
奈何一點雲無礙。
舒卷縱橫疾似風。
〔兜率悅〕。 ^531b42

臨機只為語偏枯。
五百生來墮野狐。
姹女已歸霄漢去。
獃郎猶自守寒罏。
〔圓通僊〕。 ^531b46

韓信收齊密用機。
食其烹處共攢眉。
到頭自有榮身計。
蓋代之功復是誰。。 ^531c2

入骨忿難攄。背楚復投吳。
將謂胡鬚赤。更有赤鬚胡。
雄峯常獨坐。寥寥鎮八隅。
〔黃龍震〕。 ^531c6

大智虗明徹果因。
一言超脫野狐身。
雄峯極目煙霄裏。
列耀分輝拱北辰。
〔雲溪恭〕。 ^531c10

百丈堂前驗野狐。
還如水上捺葫蘆。
而今到處全機入。
便好當場捋虎鬚。
〔禾山方〕。 ^531c14

江北江南問野狐。
只因昧落有差殊。
鴻門一踏開雙扇。
那箇男兒是丈夫。
〔上方益〕。 ^531c18

百丈野狐。因果何如。
善財未了。再見文殊。
〔溈山秀〕。 ^531c22

不落與不昧。當機無人會。
一箇老狐兒。走入金毛隊。
〔羅漢南〕。 ^531c24

大雄山下古路縱橫。
野狐巖中師子踞地。
狂風蕩盡落殘花。
獨有清香來撲鼻。
〔佛心才〕。 ^531c28

不落分明不昧親。
老人何事脫狐身。
丈夫氣銳衝牛斗。
方見臨危不悚人。
〔踈山常〕。 ^531c32

化形來問大修行。
當下金篦刮眼睛。
轉得野狐成百丈。
夜來依舊野干鳴。
〔張無盡〕。 ^531c36

魚行水濁。鳥飛毛落。
至鑒難逃。太虗寥廓。
一往迢迢五百生。
只緣因果大修行。
疾雷破山風震海。
百鍊精金色不改。
〔圓悟勤〕。 ^531c40

醉眠醒臥不歸家。
一身流落在天涯。
祖佛位中留不住。
夜來依舊宿蘆花。
〔龍門遠〕。 ^531c46

不昧與不落。老人何太錯。
不落與不昧。分明如是對。
重舉示諸人。諸人會不會。
平蕪斷處是青山。
行人更在青山外。
〔文殊道〕。 ^532a2

修行不落與不昧。
盡作野狐涎唾腥。
拾取娘生窮相口。
拶開雲路吸雷霆。
〔佛智裕〕。 ^532a8

不落因果何曾墮。
不昧因果何曾脫。
當堂鏡破兩頭忘。
掃影滅蹤無摸索。
無摸索何倚托。秋風吹梧桐。
樹葉鳴#CB16596;#CB16596;。
〔佛性泰〕。 ^532a12

一言纔諦當。便脫野狐身。
早知雨是水。不作兩般聲。
〔佛燈珣〕。 ^532a18

百丈野狐。兩耳卓朔。
脫兮不昧。墮兮不落。
不昧不落。何是何錯。
若於當處不留情。
萬里晴空步廖廓。
〔踈山如〕。 ^532a22

百丈野狐。塞鴈衘蘆。
李廣神箭。張顛艸書。
〔鼓山珪〕。 ^532a26

不落不昧。石頭土塊。
陌路相逢。銀山粉碎。
拍手呵呵笑一場。
明州有箇憨布袋。
〔徑山杲〕。 ^532a28

不落不昧。徒云解會。
言下知歸。牢關粉碎。
〔楚安方〕。 ^532a32

【續收】明鏡當臺鑒者稀。
禪人到此擬何之。
直饒點破秋天月。
元來只是野狐兒。
〔琅琊覺〕。 ^532a34

百丈野狐。語至言麤。
怛薩阿竭。吾有吾廬。
〔翠巖真〕。 ^532a38

語路分明在。憑君子細看。
和雨西風急。近火轉加寒。
〔道吾真〕。 ^532a40

不落藏鋒不昧分。
要伊從此脫狐身。
相逢盡道休官去。
林下何曾見一人。
〔真淨文〕。 ^532a44

一尺水一丈波。五百生前不奈何。
不落不昧商量也。
依前撞入葛藤窠。
阿呵呵。會也麼。若是你灑灑落落。
不妨我哆哆和和。
神歌社舞自成曲。
拍手其間唱哩囉。
〔天童覺〕。 ^532a48

含血噴人。先污其口。
百丈野狐。失頭狂走。
驀地喚回。打箇筋斗。。 ^532b8

諦觀五百生前事。
不昧何如不落親。
因果歷然殊可怕。
人人盡道野狐精。
〔牧菴忠〕。 ^532b12

颯颯春風動物華。
園林開葉又開花。
歸來謾與佳人說。
鸞鏡臺前雲#CB15150;斜。
〔白楊順〕。 ^532b16

不昧不落作麼會。
會得依前墮野狐。
一夜涼風生畫角。
滿船明月泛江湖。
〔台州鴻福文〕。 ^532b20

不昧不落。將錯就錯。
百丈野狐。一坑埋却。
〔尼無著總〕。 ^532b24

不是飜濤手。徒誇跨海鯨。
由基方撚鏃。枝上眾猨驚。
〔宣祕禮〕。 ^532b26

一人道不落。一人道不昧。
夜來一陣狂風生。
浪打石頭如粉碎。
〔自得暉〕。 ^532b30

秉大火聚。燒太虗空。
達磨不會。眼瞎耳聾。
〔塗毒#CB15081;〕。 ^532b34

不向東山久。薔薇幾度花。
白雲他自散。明月落誰家。
〔正堂辯〕。 ^532b36

世人住處我不住。
世人行處我不行。
全身跳入野狐窟。
嬴得風流五百生。
〔肯堂充〕。 ^532b40

百丈堂前辨野狐。
紫羅帳裏撒真珠。
誰家別館池塘裏。
一對鴛鴦水上浮。
〔靈巖安〕。 ^532b44

不落不昧。二俱是錯。
受捨未忘。識情卜度。
執滯言詮。無繩自縛。
春至花開。秋來葉落。
錯錯。誰知普化搖鈴鐸。
〔蘇州定慧信〕。 ^532b48

動口生荊棘。移身墮野狐。
趙州來鬬富。東壁掛葫蘆。
〔或菴體〕。 ^532c6

不落不昧誣人之罪。
不昧不落無繩自縛。
可憐柳絮隨春風。
有時自西還自東。
〔三峯印〕。 ^532c10

不落不昧東倒西擂。
鐵壁銀山一時粉碎。
不昧不落且無造作。
誠哉是言不從人學。
〔月林觀　二〕。 ^532c14

不昧不落。錯錯錯錯。
不落不昧。莫莫莫莫。
坐致太平。實難摸索。 ^532c18

墮脫知何處。憑君子細看。
潮來無別浦。木落見他山。
〔天目禮〕。 ^532c22

墮狐身與脫狐身。
葉落花開幾度春。
名利只隨騎馬客。
是非不到釣魚人。
〔朴翁銛〕。 ^532c26

大雄山下老狐精。
千古叢林惱殺人。
若遇金毛師子子。
看伊無處著渾身。
〔石菴玿〕。 ^532c30

百丈野狐。石女無夫。
一回淚下。滄海乾枯。
〔率庵琮〕。 ^532c34

不落不昧。兩彩一賽。
不昧不落。千錯萬錯。
〔無門開〕。 ^532c36

不落因果。突出野狐。
人心似鐵。官法如罏。
不昧因果。得脫野狐。
頂上無骨頷下有鬚。
〔虗堂愚〕。 ^532c38

【增收】百丈普請鉏地次。
一僧聞飯鼓聲。舉起鉏頭。
大笑便歸。師曰。俊哉此是觀音入理之門。
歸院乃喚其僧問。
適來見什麼道理便與麼。
僧曰。適來聞鼓聲動歸喫飯去來。
師乃笑。〔頌曰〕。 ^532c42

孰云意在钁頭邊。
一擊圓通徹大千。
大咲低頭歸去後。
飢飡且莫與人傳。
〔水菴一〕。 ^533a2

風前一曲動離愁。
那箇行人不舉頭。
手把花枝半遮面。
不令人見轉風流。
〔無準範〕。 ^533a6

天生箇樣鐵崑崙。
機智偏能入海門。
無限差珍收拾了。
却來空手敘寒溫。
〔簡翁敬〕。 ^533a10

【增收】百丈因一女子〔聯燈錄作一僧〕哭上灋堂。
師曰。作甚麼。女曰。
父母俱喪。請和尚選日。
師曰。明日來。一時埋却。
　頌曰。 ^533a14

百丈山頭坐不遙。
女人山下哭嘷咷。
一時埋向清涼地。
至孝方能今古超。
〔汾陽昭〕。 ^533a20

此理分明答教人。
爺娘俱喪向師深。
雖道分燈傳正法。
一時埋却始為親。
〔延壽慧〕。 ^533a24

【增收】百丈因黃蘗問。
從上諸聖以何法示人。
師良久。蘗曰。後代兒孫將何傳授。
師曰。我將謂你是箇人。
便歸方丈。　頌曰。 ^533a28

國泰由來自偃兵。
路逢劒客也須呈。
雖然猛虎不食子。
正令他時作麼行。
〔本覺一〕。 ^533a34

池州南泉普願禪師〔嗣馬祖〕示眾曰。
喚作如如。早是變了也。
今時師僧須向異類中行。
歸宗聞曰。雖行畜生行。
不得畜生報。師曰。
孟八郎又恁麼去也。
　頌曰。 ^533a38

張公移住向深村。
被賊潛身入後門。
鍋子一時偷去了。
更來敲椀玩兒孫。
〔保寧勇〕。 ^533a46

【續收】父不慈。子不孝。
作之在前。悔之在後。
明眼衲僧。難緘其口。
〔佛日才〕。 ^533b2

喚作如如已變名。
廓然無聖豈容情。
其間妙叶皆同類。
不有玄暉辨濁清。
〔護國欽〕。 ^533b6

涅槃寂滅本無名。
喚作如如早變生。
若問經中何極則。
石人夜聽木雞鳴。
〔本覺一〕。 ^533b10

南泉有時曰。文殊普賢。
昨夜三更。每人與二十棒趂出院也。
趙州曰。和尚棒教誰喫。
師曰。且道。王老師過在什麼處。
趙州禮拜而出　玄覺云。
且道。趙州休去。是肯南泉。
不肯南泉　雲門曰。
深領和尚慈悲。某甲歸衣鉢下得箇安樂。
又代曰。為眾除害。
　頌曰。 ^533b14

普賢昨夜鬬文殊。
趂出還同兩手袪。
却道趙州行正令。
從茲王老一時無。
〔佛印元〕。 ^533b26

彩雲影裏仙人現。
手把紅羅扇遮面。
無人著眼看仙人。
却看隨後紅羅扇。
〔佛鑑懃〕。 ^533b30

鴛鴦繡出世無雙。
好手元來更有強。
呈罷各歸香閤去。
金鍼難把度蕭郎。
〔佛燈珣〕。 ^533b34

【續收】二俱不了。隨合多少。
縱使夜行。投明未到。
〔月堂昌〕。 ^533b38

霧起龍吟。風生虎嘯。
兩口一舌。異音同調。
文殊普賢佛法見。
南泉趙州日月面。
據令而行指顧間。
盡情貶向鐵圍山。
〔圓悟勤〕。 ^533b40

布鼓當軒為擊來。
臥龍驚起出巖隈。
千峯秀色憑誰寫。
一帶澄江古鏡開。
〔無菴全〕。 ^533b46

是賊識賊精識精。
南泉無過強惺惺。
趙州禮拜歸堂去。
前箭猶輕後箭深。
〔石菴玿〕。 ^533c2

春風吹落碧桃花。
一片流經十萬家。
誰在畫樓沽酒處。
相邀來喫趙州茶。
〔石鼓夷〕。 ^533c6

【增收】南泉因到莊所。
莊主預備迎奉。師曰。
老僧居常出入不與人知。
何得排辦如此。莊主曰。
昨夜土地報道。和尚今日來。
師曰。王老師修行無力。
被鬼神#CB15111;見。
侍者便問。和尚既是善知識。
為甚麼被鬼神#CB15111;見。
師曰。土地前更下一分飯　玄覺云。
甚麼處是土地前。
更下一分飯　雲居錫云。
是賞伊罰伊。只如土地前見。
是南泉。不是南泉。
　頌曰。 ^533c10

土地堂前一分飯。
只為當年圖口辦。
行年在坎鬼臨身。
奉勸禪人休讚歎。
〔大圓智〕。 ^533c26

石上栽花分外奇。
枝頭春色暗芳菲。
馨香徧界無人齅。
一任狂風取次吹。
〔伊菴權〕。 ^533c30

【增收】南泉曰。江西馬祖說即心即佛。
王老師不恁麼道。
不是心不是佛不是物。
恁麼道。還有過麼。
趙州禮拜而出。僧隨問州曰。
上座禮拜了便出。
意作麼生。曰汝却問取和尚。
僧問師曰。適來諗上座意作麼生。
師曰。他却領得老僧意旨。
　頌曰。 ^533c34

不是心兮不是物。
那吒夜入蒼龍窟。
鐵鞭擊碎明月珠。
從教大地如飜墨。
〔雪竇宗〕。 ^533c44

深深深汲古今。淺淺淺渾成現。
水瑩玉壺。江澄素練。
跳出桃花三級浪。
戴角擎頭乘快便。
點額魚。馬師口下空躊躇。
〔圓悟勤〕。 ^533c48

古佛場中不展戈。
後人剛地起譊訛。
道泰不傳天子令。
時清休唱太平歌。
〔龍門遠〕。 ^534a6

剔起便行三萬里。
只今休去八千年。
分明更為從頭舉。
一任諸方取次傳。
〔鼓山珪〕。 ^534a10

倒腹傾腸說向君。
不知何事尚沉吟。
如今便好猛提取。
付與世間無事人。
〔徑山杲〕。 ^534a14

金剛南際老番王。
反著襴衫入大唐。
牛首旃檀都賣了。
唯垂鼻孔不囊藏。
〔正堂辯〕。 ^534a18

心佛物兮俱不是。
坐斷舌頭除藥忌。
橫拈倒用總由他。
活捉魔羣穿却鼻。
〔南巖勝〕。 ^534a22

不是心不是佛不是物。
通身一串金鎻骨。
趙州參見老南泉。
解道鎮州出蘿蔔。
〔吳元昭〕。 ^534a26

不是心不是佛不是物。
〔以拂子擊禪牀〕為君擊碎精靈窟。
天上人間知不知。
鼻孔依前空突兀。
〔誰菴演〕。 ^534a30

不是心佛不是物。
六六依前三十六。
因思長慶陸大夫。
解道合笑不合哭。
〔尼無著總〕。 ^534a34

華嶽三峯翠插天。
上頭無路可躋攀。
不知誰有神仙手。
折取峯頭十丈蓮。
〔開善謙〕。 ^534a38

餓鬼鞭死屍。仙人禮枯骨。
野犬吠荒丘。鐵山空突兀。
六合羣靈競出頭。
不知何處為窠窟。
〔或菴體〕。 ^534a42

倒腹傾腸幾箇知。
更無絲#CB00993;可相依。
直饒徹底承當去。
也落他家第二機。
〔靈巖日〕。 ^534a46

突出難辨辨得出。
師子飜身師子窟。
哮吼一聲天地空。
驚起須彌高突兀。
〔月林觀〕。 ^534b2

剃頭頭光生。洗脚脚清爽。
脫衣上牀眠。抓著通身痒。
〔雪菴瑾〕。 ^534b6

不是心不是佛不是物。
瀝盡野狐涎。趯反山鬼窟。
平田淺草裏。露出焦尾大蟲。
太虗寥廓中。放出遼天俊鶻。
阿呵呵露風骨。等閒拈出眾人前。
畢竟分明是何物。
咄咄。〔遯菴珠〕。 ^534b10

鯨飲海水盡。露出珊瑚枝。
海神知貴不知價。
留與人間光照夜。
〔朴翁銛〕。 ^534b18

慣弄瑤琴與琵琶。
清音歷歷徧天涯。
堪嗟不入聾人耳。
空使西山月又斜。
〔息菴觀〕。 ^534b22

夫子不識字。達磨不會禪。
大唐天子國。依舊化三千。
〔松源岳〕。 ^534b26

破業亡家後。渾身沒處安。
倒拈無孔笛。吹過汨羅灣。
〔如菴用〕。 ^534b30

不是心佛物。開口已話墮。
更擬問如何。好與劈面唾。
〔殺六巖輝〕。 ^534b34

不是心兮不是物。
白頭生得黑頭鶻。
#CB15111;破門前下馬臺。
通身冷汗黑如墨。
〔蓬菴會〕。 ^534b38

南泉因黃蘗首座一日捧鉢於師位坐。
師乃問。長老甚年中行道。
曰威音王佛前。師曰。
猶是王老師兒孫。
蘗遂過本位。　頌曰。 ^534b42

彼此老來誰記得。
人前各自強惺惺。
一坑未免俱埋却。
幾箇如今眼子青。
〔龍門遠〕。 ^534b48

威音王佛是兒孫。
王老當時開大言。
黃蘗見機分主伴。
典刑千古定宗門。
〔踈山如〕。 ^534c4

【續收】明明攪動一缸屎。
却把麝香燒#CB05904;旎。
許多香氣不曾聞。
渾身坐在屎缸裏。
〔#CB15166;菴岳〕。 ^534c8

南泉捧鉢入堂來。
賓主分明肯自乖。
莫把威音論戒臈。
本無位次可差排。
〔天目禮〕。 ^534c12

黃蘗下座。南泉上坐。
常州紙貴。一狀領過。
〔北磵簡〕。 ^534c16

黃蘗能施陷虎機。
奈何王老#CB15081;尤奇。
舌頭反轉聊相問。
直得移身舊路歸。
〔簡翁敬〕。禪宗頌古聯珠通集卷第十
 ^534c18
