玅法蓮華經文句纂要卷第六
other:: 隋章安尊者　灌頂　結集
other:: 陳隋天台　智者大師　說
other:: 唐荊溪尊者　湛然　述記
author:: 閩鼓山私淑比丘道霈纂要
other:: 
# 提婆達多品第十二

commentary:: 
△先申品目。次釋經文。
今初。
orig::  ^733c18

玅法蓮華經提婆達多品第十二
commentary::  ^733c20

提婆達多。此云天熱。
生時人天心熱，因此立名，即因緣釋名也。
應行逆而理順，即圓教之意，非餘教意也。
本地清涼，迹示天熱，同眾生病耳。 ^733c22

寶唱經目雲：法華凡四譯，兩存兩沒。
曇摩羅剎，此言法護，西晉長安譯，名正法華，
法護仍敷演，安汰所承者是也。
鳩摩羅什，此翻童壽，是龜茲國人，以姚秦弘始五年四月二十三日於長安逍遙園譯大品竟，
至八年夏，於草堂寺譯此玅法蓮華，命僧叡講之，
叡開為九轍，當時二十八品，長安宮人請此品，
淹留在內，江東所傳，止得二十七品。
梁有滿法師，講經一百徧，於長沙郡燒身，
仍以此品安持品之前，彼自私安，未聞天下。
陳有南嶽禪師，次此品在寶塔之後，晚以正法華勘之，甚相應。
今四瀆混和，見長安舊本，故知二師深得經意。 ^733c26

提婆達多，亦言達兜，此翻天熱。
其破僧將五百比丘去，身子厭之眠熟，
目連擎眾將還，眠起發誓誓報此怨，捧三十肘石廣十五肘擲佛，
山神手遮小石迸傷佛足血出，教闍王放醉象蹋佛拳，
華色比丘尼死，安毒十爪欲禮佛足中傷於佛，是為五逆罪。
以其應行逆生時人天心熱，從是得名，故言天熱。
此迹也。若作本解者，眾生煩惱故菩薩示熱，同其病行而度脫之。 ^734a2

△此品來意，引古弘經，傳益非謬。
明今宣化，事驗不虗。
舉往勸今，使流通也。
文為二：一、從爾時佛告諸菩薩下，訖生佛前蓮華化生，
明昔日達多通經，釋迦成道。
二、從於時下，方多寶所從菩薩下，明今日文殊通經，龍女作佛。
稟教尚然，宣通之功，豈不大矣？
故提婆達多受記文殊，可以意知。
初中有三：一、明往昔師弟持經之相，二、
結會古今，三、勸信。
初有長行、偈頌。長行有四：一、明求法時節。
orig::  ^734a18

爾時佛告諸菩薩〔至〕求法華經無有懈倦。
commentary::  ^734a36

△二、正明求法二：一、明發願。
orig::  ^734a38

於多劫中常作國王，發願求於無上菩提心不退轉。
commentary::  ^734a40

△次明修行。於中復二：一明欲滿檀那勤行布施，如文。
orig::  ^734a42

為欲滿足六波羅蜜〔至〕身肉手足不惜軀命。
commentary::  ^734a46

△二、明為滿般若推求玅法。
orig::  ^734a48

時世人民壽命無量〔至〕吾當終身供給走使。
commentary::  ^734b2

△第三、明求得法師。
orig::  ^734b4

時有僊人來白王言〔至〕若不違我，當為宣說。
commentary::  ^734b6

△第四、明受法奉行
orig::  ^734b8

王聞僊言，歡喜踴躍〔至〕精勤給侍，令無所乏。
commentary::  ^734b10

△二、偈頌有七行半，頌上長行。
初二句頌第一、求法時節。
orig::  ^734b12

爾時，世尊欲重宣此義，而說偈言： ^734b16

我念過去劫，為求大法故，
commentary::  ^734b18

△二、一行半頌第二、正求法。
orig::  ^734b20

雖作世國王〔至〕身當為奴僕。
commentary::  ^734b22

△三、一行半頌第三、得說法師。
orig::  ^734b24

時有阿私僊〔至〕吾當為汝說。
commentary::  ^734b26

△四、二行半頌受法奉行。
orig::  ^734b28

時王聞僊言〔至〕勤求於大法。
commentary::  ^734b30

△五、一行半結證勸信。
orig::  ^734b32

亦不為己身〔至〕今故為汝說。
commentary::  ^734b34

〔一師弟持經之相竟〕。
△第二、結會古今復二：一、正結會古今。
orig::  ^734b36

佛告諸比丘〔至〕時僊人者。
今提婆達多是。
commentary::  ^734b40

△二、明師弟功報俱滿。
於中復二：先明弟子因報已滿，第二、明法師玅果當成。
弟子中復三：先明因滿，次明果圓，後結證由通經者益。 ^734b42

今初。
orig::  ^734b46

由提婆達多善知識故〔至〕慈悲喜捨。
commentary::  ^734b48

初、具足六波羅蜜者，度義甚多。
如大論說：捨依正名檀，防止七支名戒，
打罵不報名忍，為事始終名精進，四禪八定名禪，分地息諍名般若。 ^734c2

施報富，戒報善道，忍報端正，進報神通，
禪報生天，智報破煩惱，如是等例，皆是三藏明六度相也。 ^734c6

若施、受、財物三事皆空名檀，不見持犯名戒，
能忍所忍不可得名忍，身心不動名精進，
不亂不味名禪，非智非愚名般若。
如此流例，即通教中六度相。 ^734c10

若言檀有十利，伏慳煩惱，捨心相續，與眾生同資產，
生豪富家，生生施心現前，四眾愛樂處，
眾不怯畏，勝名徧布，手足柔輭，乃至詣道場，恒值善知識。 ^734c16

戒有十利者，滿一切智、如佛所學、智者不毀、
誓願不退、安住於行、棄捨生死、慕樂涅槃、
得無纏心、得勝三昧、不乏信財。 ^734c22

忍有十利者，火、刀、毒、水皆不能害，非人所護，
身相莊嚴，閉惡道，生梵天，晝夜常安身，不離喜樂。
精進有十利者，他不能折伏，佛所攝，非人所護，
聞法不忘，未聞能聞，增長辯才，得三昧性，
少病惱，隨食能消，如優鉢華增長。 ^734c28

禪有十利者：安住儀式、行慈境界、無悔熱、
守護諸根、得無食、喜離愛欲、修禪不空、
解脫魔羂、安住佛境、解脫成熟。 ^734c36

般若有十利者，不取施相，不依戒，不住忍力，
不離身心精進，禪無所住，魔不能擾他，
言論不能動，達生死底，起增上慈，不樂二乘地。
如此流例，是別教明六度相也。
月藏第一雲：何者是第一義？
謂造一切福事，若修身修心修慧，以第一義熏修，則速滿六波羅蜜。
若行若坐捨攀緣想是檀，捨攀緣不犯是屍，
於境界不生瘡疣是羼，不捨於離是精進，
於事中不放逸是禪，於諸法體性無生是般若。 ^734c40

復次，於陰捨是檀，不計念陰是屍，於陰無我想是羼，
於陰起怨想是進，於陰不熾然是禪，於陰畢竟空是般若。 ^735a8

華嚴七地方明念念具十波羅蜜，修習一切佛法，
以求佛道善根與一切眾生是檀，能滅一切煩惱熱是屍，
於一切眾生無所傷是忍，求善無厭是進，
修道心不散常向一切智是禪，忍諸法不生門是般若，
能起無量智門是方便，求轉勝智是願，
魔邪不能阻是力，於一切法相如實說是智，是十波羅蜜具故。
四攝道品、三解脫、一切助菩提法，於念念中皆具足，
諸地皆念念具足，此地勝故。
如此例是圓教六度相也。 ^735a12

△次明果圓。
orig::  ^735a30

三十二相〔至〕廣度眾生。
commentary::  ^735a32

三十二相者，足平如奩底，足趺隆如龜，
背兩相共一，修堅固布施。 ^735a34

千輻輪但一修，安慰恐怖者。
足跟長、手足指長、圓直身，三相共一修，謂不殺戒。 ^735a36

七處滿肩頸臂脚，一修謂恒作施主。 ^735a38

手足合縵及柔輭，兩相一修謂四攝。 ^735a40

足跟直，踝不現，毛右旋，三相共一修，恒以善法饒益眾生。 ^735a42

鹿膞腸相。一、修以經書教人不悋。 ^735a44

皮膚不受塵垢相。
一修如問而答。
黃金色相，一修忍辱好衣施。 ^735a46

陰馬藏相一，修和合諍訟。
梵身圓等相，手摩膝相共一，修慈等心教導。 ^735a48

肩圓、頂光、師子臆，三相共一修，恒令施得增長。 ^735b2

萬字相一修，不惱眾生。 ^735b4

紺眼牛王#CB00263;〔與睫同，
目旁毛也〕，二相共一修不恚，愛視眾生。 ^735b6

頂髻青髮，二相共一，修諸功德在人前。 ^735b8

一孔一毛白毫二，相共一修不妄語。
四十齒，白齊二相共，一修不兩舌。 ^735b10

廣長舌，梵音聲，二相共一，修不麤惡語。 ^735b12

師子頰，一修不綺語。
四牙一修離邪命。 ^735b14

一切眾生功德等佛一毛，佛諸毛功德等一好，
諸好等一相，諸相等白毫肉髻，白毫肉髻百千萬億乃成梵音聲。 ^735b16

三十二相因，雖各各論其真因者，持戒精進，
精進無戒，尚不得人天身，況餘相耶？
此則三藏教相本也。 ^735b20

空無生是通教相本，道種智是別教相本，實相是圓教相本。 ^735b24

八十種好者，二十指手足表裏八處平，
滿踝膝#CB00170;六處好，
玅肩肘腕六處滿，兩髂奇中三處好〔骼，
音恰，腰骨。奇，音基，有八脉〕，髖尻二處〔髖，
音寬，兩股間。尻，考平聲，脊骨盡處〕，馬藏一，
兩膊二〔膊，音博，兩肩〕，腰臍二，脇腋乳六，
腹胸背頃四，上下牙、上下唇齶、兩頰、兩鬢、
兩目、兩眉、兩鼻孔、額、兩#CB02334;
〔音詣，未考〕、兩耳、頭圓。
若分別四種好義，準相可知。 ^735b26

△後結由通經者益。
orig::  ^735b40

皆因提婆達多善知識故。
commentary::  ^735b42

。
△第二、明師玅果當成。
於中復三：初、明正果成。
orig::  ^735b44

告諸四眾〔至〕世界名天道。
commentary::  ^735b48

分陀利經云：調達作佛，號提和羅耶，漢言天王。
國名提和越，漢言天地。 ^735c2

△二明化度
orig::  ^735c4

時天王佛住世二十中劫〔至〕得無生忍至不退轉。
commentary::  ^735c6

△三、明滅後利益。
orig::  ^735c8

時天王佛般涅槃後〔至〕至不退轉。
commentary::  ^735c10

〔二、結會古今竟〕。
△第三勸信
orig::  ^735c12

佛告諸比丘〔至〕若在佛前蓮華化生。
commentary::  ^735c14

蓮華化生者，胎經云：蓮華化生者，非胎卵溼化之化生也。
非化而言化，是法性虗無寂滅之身耳。 ^735c16

△第二、今日文殊通經，龍女作佛，有二：
初、明文殊通經，二、明通經利益。
初又五：第一、智積請退。
orig::  ^735c20

於時下方多寶世尊所從菩薩〔至〕當還本土。
commentary::  ^735c26

分陀利經云：菩薩名般若拘，羅漢言智積。
△第二、釋尊止之，令待通經利益之證。
智積謂多寶為證經，故出勸物。
流通既訖，是故請還。
釋迦止者，雖迹門事訖，本門未彰，故託在文殊，以留多寶。
佛之密意，非菩薩所知。
orig::  ^735c28

釋迦牟尼佛告智積曰〔至〕可還本土。
commentary::  ^735c38

△第三、文殊尋來。
orig::  ^735c40

爾時文殊師利〔至〕共相慰問，却坐一面。
commentary::  ^735c42

△第四、智積問：所化幾如？
orig::  ^735c44

智積菩薩問文殊師利〔至〕其數幾何。
commentary::  ^735c46

△第五、文殊答，非口所宣也。
有七：一、答利益甚眾。
orig::  ^735c48

文殊師利言〔至〕且待須臾自當證知。
commentary::  ^736a4

△二、蒙益者集證。
orig::  ^736a6

所言未竟〔至〕詣靈鷲山住在虗空。
commentary::  ^736a8

△三、皆是文殊所化
orig::  ^736a10

此諸菩薩〔至〕皆其論說六波羅蜜。
commentary::  ^736a12

△四本聲聞人先稟權教住二乘道。
orig::  ^736a14

本聲聞人，在虗空中，說聲聞行，
commentary::  ^736a16

分陀利經云：蓮華從海出者，本發菩薩心，
其華在空中，說摩訶衍事。
本發聲聞心者，華在空中，但說斷生死事。 ^736a18

△五、今聞實教悉住大乘法。
orig::  ^736a22

今皆修行大乘空義。
commentary::  ^736a24

△六、文殊結益。
orig::  ^736a26

文殊師利謂智積曰：於海教化，其事如是。
commentary::  ^736a28

△七、智積偈歎。
orig::  ^736a30

爾時智積菩薩以偈讚曰： ^736a32

大智德勇徤〔至〕令速成菩提。
commentary::  ^736a34

〔一文殊通經竟〕。
△第二、明通經利益龍女成佛。
文九一。文殊自敘。
orig::  ^736a36

文殊師利言：我於海中，唯常宣說玅法華經。
commentary::  ^736a40

△二、智積問：
orig::  ^736a42

智積問文殊師利言〔至〕速得佛不。
commentary::  ^736a44

△三答
orig::  ^736a46

文殊師利言〔至〕能至菩提。
commentary::  ^736a48

四、智積執別教為疑。
orig::  ^736b2

智積菩薩言〔至〕於須臾頃便成正覺。
commentary::  ^736b4

△第五、龍女明圓釋疑，有二：初、敘申敬。
orig::  ^736b6

言論未訖，時龍王女忽現於前〔至〕以偈讚曰。
commentary::  ^736b8

△次、有三行半偈，為三：初、半行明持經得解。
orig::  ^736b10

深達罪福相，徧照於十方。
commentary::  ^736b12

罪福者，約七方便傳作今偈，深達無罪無福，
入一實相，名為深達也。
十方即十法界，同以實慧朗之，故言徧照也。 ^736b14

△次二行明成就二身。
orig::  ^736b18

微玅淨法身〔至〕無不宗奉者。
commentary::  ^736b20

具三十二相者，深得法身之理，即備相好。
如大品明欲得一切法，當學般若，如得如意珠也。
二乘但得空，空無相好也。 ^736b22

△後一行引佛為證。
orig::  ^736b26

又聞成菩提，唯佛當證知，我闡大乘教，度脫苦眾生。
commentary::  ^736b28

〔第五龍女明圓釋疑竟〕。
△第六、身子復難二：先總難信。
orig::  ^736b30

時舍利弗語龍女言〔至〕具修諸度然後乃成。
commentary::  ^736b34

△後釋出五障。
orig::  ^736b36

又女人身猶有五障〔至〕云何女身速得成佛。
commentary::  ^736b38

△第七、龍女現成明證復二：一者、獻珠表得圓解。
orig::  ^736b40

爾時龍女有一寶珠〔至〕復速於此。
commentary::  ^736b42

圓珠，表其修得。圓因奉佛，是將因尅果。
佛受疾者，獲果速也。
此即一念坐道場，成佛不虗也。 ^736b44

△二、正示因圓果滿。
orig::  ^736b46

當時眾會皆見龍女〔至〕演說玅法。
commentary::  ^736c2

胎經云：魔梵釋女，皆不捨身，不受身，悉於現身得成佛故。
偈言：法性如大海，不說有是非。
凡夫賢聖人，平等無高下。
唯在心垢滅，取證如反掌。 ^736c4

△第八、明時眾見聞心大歡喜。
orig::  ^736c8

爾時娑婆世界〔至〕而得受記。
commentary::  ^736c12

南方緣熟，宜以八相成道。
此土緣薄，秖以龍女教化。
此是方便力，得一身一切身，普現色身三昧。 ^736c14

△第九、智積默然信受。
orig::  ^736c16

智積菩薩及舍利弗，一切眾會默然信受。
commentary::  ^736c20

〔二、今日文殊通經龍女作佛竟〕。
〔提婆達多品竟〕。
other:: 
# 持品第十三

commentary::  ^736c22

△先申品目。次釋經文。
今初。
orig::  ^736c24

玅法蓮華經持品第十三
commentary::  ^736c26

釋持品。二萬菩薩奉命弘經，故名持品。
重勸八十萬億那由他弘經，故名勸持品。
問：何故爾？答：二萬是法師品初別命之數，故奉旨受持。
八十萬億那由他等，前無別命，止是通覔。
今佛眼視，令其發誓。
此土通經，通經證驗深重，佛意殷勤，是故蒙勸而弘，故有二意也。 ^736c28

△次、釋經文。就文為二：先明受持，後明勸持。
初文復三：一、二萬菩薩奉命此土持經，
二、五百八千聲聞發誓他國流通，三、諸尼請記。 ^736c38

今初。
orig::  ^736c44

爾時藥王菩薩〔至〕種種供養不惜身命。
commentary::  ^736c46

△二、五百八千聲聞發誓他國流通。
orig::  ^736c48

爾時眾中五百阿羅漢得受記者〔至〕心不實故。
commentary::  ^737a2

問：此諸聲聞已成大士，何故不能此土弘經？
答：為引初心始行菩薩未能惡世苦行通經，復欲開於安樂行品也。 ^737a4

△三、諸尼請記。
orig::  ^737a8

爾時佛姨母摩訶波闍波提〔至〕三菩提。
commentary::  ^737a10


orig::  ^737a12

爾時羅睺羅母耶輸陀羅〔至〕而說偈言。 ^737a16

世尊導師，安隱天人，我等聞記，心安具足。 ^737a18

諸比丘尼說是偈已〔至〕廣宣此經。
commentary::  ^737a20

〔一、明受持竟〕。
△第二、勸持，有長行、偈頌。
長行有五：一、佛眼視，二、菩薩請告，三、佛默然，
四、菩薩知意，五、發誓通經。 ^737a22

今初。
orig::  ^737a26

爾時，世尊視八十萬億那由他諸菩薩摩訶薩：
commentary::  ^737a28

眼視默勸而不告言者，上來雖不別命，
而舉持經功德深厚引證分明，多寶分身遠來勸發，
此之殷勤事義已足，有欲應命宜即發誓，無煩復言。
又將護聲聞他方之願，故不稱揚也。 ^737a30

△二、菩薩請告。
orig::  ^737a36

是諸菩薩皆是阿惟越致〔至〕廣宣斯法。
commentary::  ^737a38

△三、佛默然
orig::  ^737a40

復作是念：佛今默然不見告敕，我當云何？
commentary::  ^737a42

△四、菩薩知意〔知默不告之意也〕。
orig::  ^737a44

時，諸菩薩敬順佛意，并欲自滿本願。
commentary::  ^737a46

△五發誓通經。
orig::  ^737a48

便於佛前作師子吼〔至〕遙見守護。
commentary::  ^737b2

△第二、偈頌，有二十行請護持經，不復細分，尋文可解。
前十七行被忍衣弘經，次、一行入室弘經，
三、一行坐座弘經，四、一行總結請知。
初文三：初、一行總論時節。
orig::  ^737b4

即時諸菩薩俱同發聲，而說偈言： ^737b18

唯願不為慮，於佛滅度後，恐怖惡世中，我等當廣說。
commentary::  ^737b20

△次、九行別明所忍之境。
文三：初、一行通明邪人，即俗眾也；次、一行明道門增上慢者；
三、七行明僭聖增上慢者。
故此三中，初者可忍，次者過前，第三最甚，以後後者轉難識故。
初二如文。
orig::  ^737b22

有諸無智人〔至〕說外道論義。
commentary::  ^737b30

三七行中阿含第六雲：阿蘭若此翻無事，頭陀此翻抖擻。
寶雲經第六雲：阿練兒處比丘見王王子婆羅門及一切人來，
比丘唱：善來，可就此坐。
彼即共坐，彼不坐，比丘亦不坐，當為說法令歡喜。 ^737b32

佛滅後末惡世，不應式比丘雖說戒法而得活，
而於戒法不樂行，歷五分法身；餘一切道法亦如是說。
如齆鼻人說栴檀，自既無香亦不自聞，
天、人、龍、神、鳩槃茶終不供養無戒人；餘四分
〔定、慧、解脫、解脫知見〕亦如是說。 ^737b38

無有能將玅法來，必由淨戒之所起。
餘四亦如是。 ^737b48

偈云：若遇垂死最重病，痛惱偪迫極無憀。
念佛三昧常不捨，一切苦切奪其心。
彼人自解是法故，則知一切諸法空。 ^737c2

△三、七行明著衣意
orig::  ^737c6

我等敬佛故〔至〕皆當忍是事。
commentary::  ^737c8

忍辱鎧者，中阿含第五雲：黑齒比丘訴佛雲：舍利弗罵我說我。
佛疾喚舍利弗：實罵說不？
舍利弗言：心不定者，或說罵我心已定，云何說罵？
如折角牛不觸嬈人，我心如地水火風淨與不淨，
大小便利涕唾受而不罵，心如掃帚淨與不淨俱掃，
又如破器盛脂置之日中渧渧恒漏，自觀九孔常漏不淨，云何罵說於他？
又如死蛇狗等繫淨童子頸，慚恥自愧不罵說他。
佛問：如是惡人，汝云何觀？
答：人有五：一、身善，口、意不善。
但念其善，不念不善。
如納衣比丘見糞掃幣帛左捉右舒，截棄不淨而取於淨，
念用其身淨以規我身，棄其口、意以誡我口、意。 ^737c10

又口行淨，身意不淨，亦念其口，棄其身意。
如熱渴者，值多草池，披草掬水，涼身止渴。 ^737c30

又意淨身口不淨，亦念其意，不用其身口。
如行路熱渴，唯牛蹟少水，我若用手掬水則渾濁，
應兩膝跪，兩手憑口就吸之，以除熱渴。 ^737c34

又三業皆不淨者，雖無可用，當痛念之。
如路見病人，安置使穩，念此不淨，使得值善知識，
治其三業，勿令墮落三途。 ^737c40

又三種皆淨，常念是人，以自訓況，念齊願齊。
如清涼池，多諸華草，熱渴入中，以自蘇息，
常念境界，以去我惡。
此是三藏教中，用苦、無常、不淨、無我、空為鎧也。 ^737c44

毗婆沙第八雲：罵是一字，一字不成罵，
二字成罵，無有一時稱二字者。
若稱後字，前字已滅。
又能罵所罵，一時同一剎那俱滅，於我何為？
如是等通教為鎧也。
十七雲：聖凡俱有三受，云何差別？
凡夫於苦受有二：一身受苦，二心受憂悲。
如三毒箭，失樂則瞋，得樂則喜，不苦不樂則癡。
聖人但有身受，而無心受，於苦不瞋，於樂不愛，於不苦不樂不癡。
三使不能使，於使得解脫，故有凡聖之異。
如此等有無差降者，此用別教為鎧也。 ^738a2

今經明鎧者，以念佛為鎧，是念法佛、第一義佛。
佛即是法，故文雲念佛告敕即法也。
佛即是僧，僧即事理俱和，毗盧遮那徧一切處也。
如此之鎧，一鎧一切鎧，即圓教鎧也〔初十七行被衣弘經竟〕。 ^738a22

△第二、一行入室弘經。
orig::  ^738a30

諸聚落城邑，其有求法者，我皆到其所，說佛所囑法。
commentary::  ^738a34

〔僭補曰，有來學，毋住教，今鑒知有機，親到其所，
說佛所囑之法，以同體慈悲，入室弘經也。〕
△第三一，行坐座弘經。
orig::  ^738a36

我是世尊使，處眾無所畏，我當善說法，願佛安隱住。
commentary::  ^738a40

 ^738a42

△第四、一行總結請知。
orig::  ^738a44

我於世尊前，諸來十方佛，發如是誓言，佛自知我心。
commentary::  ^738a46

〔持品竟〕。
other:: 
# 安樂行品第十四

commentary::  ^738a48

△先申品目。次釋經文。
今初。
orig::  ^738b2

玅法蓮華經安樂行品第十四
commentary::  ^738b4

釋安樂行品。
釋此品為三：一、依事；二、附文；三、法門。
一、依事者，身無危險故安，心無憂惱故樂，身安心樂故能進行。 ^738b6

二附文者，著如來衣故則法身安，入如來室故解脫心樂，坐如來座故般若導行進。
此附上品文釋〔三軌附法師品文〕。
又住忍辱地故身安，而不卒暴故心樂，
觀諸法實相故行進〔附本品文〕。
三法門者，安名不動，樂名無受，行名無行。
不動者，六道生死二聖涅槃所不能動，既不緣二邊則身無動搖。
上文雲：身體及手足，靜然安不動，其心常憺怕，未曾有散亂。
則安住不動如須彌山，常住不動法門也。
樂者名無受，不受三昧廣大之用，不受凡夫之五受
〔憂喜苦樂捨〕，乃至圓教中五受生見亦皆不受。
有受則有苦，無受則無苦也。
行名無行者，若有所受即有所行，無受則無行，
不行凡夫行，不行賢聖行，故言無行而行中道，是故名行即法門也。 ^738b10

問：大經明親附國王持弓帶箭摧伏惡人，
此經遠離豪勢謙下慈善，剛柔碩異云何會通？
答：大經偏論折伏，住一子地何曾無攝受？
此經偏明攝受，頭破七分非無折伏，各舉一端適時而已，理必具四。
何者？適時稱宜即世界意，攝受即為人意，
折伏即對治意，悟道即第一義意也。 ^738b38

此品是迹門流通第四意〔即接退流通〕。
若二萬八十億那由他受命弘經，深識權實廣知漸頓，
又達機緣神力自在，濁世惱亂不障通經，不俟更示方法。
若初依始心欲修圓行，入濁弘經為濁所惱，
自行不立亦無化功，為是人故須示方法明安樂行，故有此品來也。
此安樂行有何次第？
然法華圓行、一行、無量行、不可思議，何定前後？
今且一敘法師品略示弘經，則以益他為本先明入室，
此中辨惡世弘經安諸偪惱，先著如來衣前後互現耳。 ^738c2

若約行次者，諸法從本來常自寂滅相，
若乖寂起相，應先以般若蕩累，則初坐座諸法不生而般若生，
同體慈悲愍眾故行道。
次入如來室，既以慈悲化世，必涉違從決須安忍。
次著如來衣，雖作此次說非行時，行時入空即具一切法，況慈忍耶？ ^738c18

四、安樂行者，止觀慈悲，導三業及誓願。
身業有止故離身，麤業有觀故不得身。
不得身業，不得能離，無所得故，不墮凡夫。
有慈悲故，勤修身業，廣利一切，不墮二乘地。 ^738c30

有止行故，著忍辱衣；有觀行故，坐如來座；
有慈悲故，入如來室。 ^738c36

止行離過，即成斷德；觀行無著，即成智德；
慈悲利他，即成恩德。
恩德資成智德，智德資成斷德，是名身業安樂行。
餘口、意誓願亦如是〔三業誓願，皆具止、
觀、慈、悲，四行例同〕。 ^738c38

△次釋經文有問有答。 ^738c44

初問：
orig::  ^738c46

爾時文殊師利法王子〔至〕云何能說是經。
commentary::  ^738c48

問中，先歎前品深行菩薩能如此弘經，後問淺行菩薩云何惡世宣說是經。 ^739a2

△二、答中分三：一、總標四法。
二、別釋四法。三、總結行成感徵之相，以歡修行。
〔此科在願安樂行頌後。〕 ^739a4

今初。
orig::  ^739a8

佛告文殊師利〔至〕當安住四法。
commentary::  ^739a10

四法者：一、身安樂行；二、口安樂行；三、意安樂行；
四、誓願安樂行。 ^739a12

△第二、別釋四法，即為四別。
初、身安樂行，又二：一、長行，二、偈頌。
長行二：初、釋方法，二、結行成。
初又二：初、標行近，次、釋行近。 ^739a16

今初。
orig::  ^739a20

一者、安住菩薩行處、親近處，能為眾生演說是經；
commentary::  ^739a22

△次釋中又二：一、釋行處，二、釋近處。
今初。
orig::  ^739a24

文殊師利〔至〕是名菩薩摩訶薩行處。
commentary::  ^739a26

行處者，即不思議三諦也。
住忍辱地總論三諦，如有地可據方能忍辱也。
柔和善順者，善順真諦，能忍虗妄見愛寒熱等，故言善順也。
而不卒暴心不驚者，安於俗諦忍眾根緣，
稱適機宜故云不卒暴，體忍違從故心不驚也。
於法無所行等者，即安中諦，能忍二邊故云無所行，
正住中道故云觀實相，亦不得中實故云不分別。
此則據三諦之地名處，忍五住之辱名行。
行亦為三，謂止行即行不行，觀行即非行非不行，
慈悲行即不行行，合上衣座室等。
是為約不思議三諦明行處，辯弘經方軌也。 ^739a28

△第二、釋近處。文為三：一、遠十惱亂即遠，
故論近，亦是附戒門助觀。
二、修攝其心即近，故論近，亦是附定門助觀也。
三、觀一切法空即非遠非近，論近，亦是附慧門助觀。 ^739a46

就初有十種應遠者：一、豪勢；二、邪人法；
三、#CB15108;險戲；四、旃陀羅；
五、二乘眾；六、遠欲想；七、遠不男；八、遠危害；
九、遠譏嫌；十、遠畜養等。 ^739b6

今初遠豪貴。
orig::  ^739b10

云何名菩薩摩訶薩親近處〔至〕大臣官長。
commentary::  ^739b14

△二、遠邪人法。
orig::  ^739b16

不親近諸外道梵志〔至〕逆路伽耶陀者。
commentary::  ^739b18

路伽耶，此雲惡論，亦云破論。
逆路者，逆君父之論。
又路名為善論，亦名師破弟子。
逆路名惡論，亦名弟子破師。 ^739b20

△三、遠#CB15108;險戲。
orig::  ^739b24

亦不親近諸有#CB15108;戲
〔至〕種種變現之戲。
commentary::  ^739b26

那羅延者，上伎戲。
亦云綵畵，其身作變異。
又云緣幢，擲倒之屬也〔近#CB04499;戲者，恐散逸故。
那羅，此云力，即是捔力戲，亦是設筋力戲也〕。 ^739b28

△四、遠旃陀羅。
orig::  ^739b32

又不親近旃陀羅〔至〕則為說法無所希望。
commentary::  ^739b34

旃陀羅，此雲殺者，近則染其惡習，令人無慈。
△五、遠二乘眾。 ^739b36

又不親近求聲聞比丘〔至〕無所希求。 ^739b40

近二乘人，令人遠菩提，故西方不雜，故云或來。
既未受大，無妨小志，故云隨宜。 ^739b42

△六、遠欲想。
orig::  ^739b44

文殊師利〔至〕不與小女、處女、寡女等共語。
commentary::  ^739b46

欲想，殺害菩提心故。
欲想，如止觀第八記。
△七遠不男。
orig::  ^739b48

亦復不近五種不男之人以為親厚。
commentary::  ^739c4

不男壞亂菩提志故。
五不男者，謂生、劇、妒、變、半。
生謂胎中或初生時，劇謂截等，妒謂因他，
變謂根變，半謂半月，餘即不能，廣如論釋。 ^739c6

△八遠危害。
orig::  ^739c10

不獨入他家。若有因緣須獨入時，但一心念佛。
commentary::  ^739c12

危害難處，不合入故。
△九、遠譏嫌。
orig::  ^739c14

若為女人說法〔至〕況復餘事。
commentary::  ^739c16

譏嫌增他不善心故。
△十遠畜養。
orig::  ^739c18

不樂畜年少弟子、沙彌、小兒，亦不樂與同師。
commentary::  ^739c20

畜年少弟子等，妨行人正業，令修遠離行也。
十種惱亂，九是生死〔凡夫著生死〕。 ^739c22

一是涅槃〔二乘求涅槃〕，二俱遠離，即寂滅之異名耳，觀心可知。 ^739c24

〔一即遠論近竟〕。
△二、即近故論近。
orig::  ^739c30

常好坐禪〔至〕是名初親近處。
commentary::  ^739c32

。 ^739c34

△三、非遠非近。論近，文為三：一、正標，二、
反釋，三、總結。 ^739c38

今初。
orig::  ^739c42

復次，菩薩摩訶薩觀一切法空如實相。
commentary::  ^739c44

觀中道觀，智一切法十法界境。
若單論智，智無所觀，故舉一切以顯皆空。 ^739c46

如者，二邊中，諦無一異，名如。
實相者，非七方便，故名實。
以實為相，故言實相也。 ^739c48

△二、反釋。
orig::  ^740a4

不顛倒〔至〕無礙無障。
commentary::  ^740a8

不顛倒者，無八倒也。
不動者，不為二死所動也。
不退者，心心寂滅入薩婆若海也。
不轉者，不如凡夫轉生死，不如二乘轉凡聖。 ^740a10

如虗空者，但有名字，字不可得。
中道觀智，亦但有字，求不可得。
無所有性者，無自、他、共、無因等性。
一切言語道斷者，不可思議也。 ^740a14

不生者，惑智理皆不生也。
不出者，如來所治畢竟不復發也。
不起者，諸方便皆寂滅也。
無名者，名不能名也。
無相者，相不能相也。
無所有者，無二邊之有也。
無量者，非數法也。
無邊者，無方所也。
無礙無障者，徧一切處也。 ^740a20

△三、總結〔總結，正反之意也〕。
orig::  ^740a28

但以因緣有〔至〕是名菩薩摩訶薩第二親近處。
commentary::  ^740a30

但以因緣有者，結也。
上直明中道觀慧，今明雙照二邊理性畢竟清淨，
如上所說非解非惑，而從惑因緣生生死，從解因緣生涅槃。
又因緣有有於涅槃，從顛倒生者生於生死，此則雙照意顯也。
常樂觀如是等法者，即三諦等法也。 ^740a32

 ^740a40

 ^740a42

△二、偈頌有二十八行，三句為三：初、一行頌標章。
orig::  ^740a48

爾時，世尊欲重宣此義，而說偈言： ^740b4

若有菩薩，於後惡世，無怖畏心，欲說是經，
commentary::  ^740b6

△次二十二行頌修行，後五行三句明行成。
長行行近別釋，偈中合頌，不復次第。
初十四行頌即遠論近。
orig::  ^740b8

應入行處〔至〕能安樂說。
commentary::  ^740b14

小乘三藏學者，佛在波羅柰，最初為五人說契經、修多羅藏。
佛在羅閱祗，最初為須那提說毗尼藏。
佛在毗舍離獼猴池，最初為#CB02494;耆子說阿毗曇藏。
五百羅漢初夜集阿毗曇藏、相續解脫經。
此為三藏學也。深著五欲。
欲相者，龍、須輪、四天王皆同。
人間忉利天以風為事，炎天相近為事，
兜率相牽為事，化樂天相視為事，他化自在心念為事，上天皆離欲。
寡女處女者，阿難問佛：如來滅後見女人云何？
佛言：勿與相見，設見勿共語，當專心念佛及諸不。
男者，彼名般吒，此翻黃門。
黃門者，有男女形，不能男女。 ^740b16

入里乞食者，雜阿含云：有一羊往糞聚飽食，
還羣貢高：我得好食。
比丘亦如是，得四事已，起染著欲想，不知出要。
設不得，恒生想。設得，向諸比丘貢高，毀蔑他人。
我得，彼不能得。是為羊比丘乞食。
師子王遇大獸即噉，不味不著。
得小獸即噉，不鄙不薄。
比丘亦爾，得四事供養，不起染著，無有欲想，自知出要。
設不得利養，不起亂念，無增減心。
是為師子王比丘乞食。
寶雲經明乞食作四分：一分奉同梵行，
一分與匃人，一分施鬼神，一分自食。 ^740c4

△二、八行頌非遠非近論近處。
orig::  ^740c20

又復不行〔至〕是名近處。
commentary::  ^740c24

又復不行上中等者，約廢權說，故前三教名上中下，或指三乘或三菩薩。 ^740c26

△三、五行三句明行成，又三：初、一行半標行成。
orig::  ^740c28

若有比丘〔至〕無有怯弱。
commentary::  ^740c32

事成外儀無失，理成內心無滯，故云無怯弱也。
△次三行頌行成而得安樂。
orig::  ^740c34

菩薩有時〔至〕無有怯弱。
commentary::  ^740c38

菩薩入靜室下。釋安樂之因。
因修禪定止於過惡，得人無我外則不損；
因修智慧離諸取著，得法無我內無顛倒，
是則心不怯弱，不怯弱名安樂也。 ^740c40

△後一行一句頌長行總結。
orig::  ^740c44

文殊師利！是名菩薩安住初法能於後世說法華經。
commentary::  ^740c48

〔一身安樂行竟〕。
△第二、口安樂行，亦有長行、偈頌。
長行為二：一、標章，二、釋行法〔長行無行，成偈中有也〕。 ^741a2

今初。
orig::  ^741a4

又文殊師利〔至〕應住安樂行。
commentary::  ^741a6

△二、釋行法，又二：一、止行，二、觀行。
止為四：一、不說過，二、不輕慢，三、不歎毀，
四、不怨嫌。 ^741a8

今初。
orig::  ^741a10

若口宣說，若讀經時，不樂說人，及經典過。
commentary::  ^741a12

初、不樂說人經過者，人聽有過，法有何過？
七方便法是佛，隨他意語，名不了義。
若過其法，則惱其人，非安樂行相也。 ^741a14

△二不輕慢。
orig::  ^741a18

亦不輕慢諸餘法師。
commentary::  ^741a20

不倚圓蔑偏，重實輕權也。
△三、不歎毀。
orig::  ^741a22

不說他人好惡長短〔至〕亦不稱名讚歎其美。
commentary::  ^741a24

不說長短者，初不說一切人，次別舉聲聞人，
惡聞其失故不譚短，面譽對背毀故不稱長。
又不說長短者，日藏第一云：初中後夜減損睡眠，
精進坐禪誦經修道，背捨生死向涅槃路，
不稱他短不說己長，謙下卑遜不自憍高，
衣食知足頭陀精進不放逸行，繫念思惟心不馳散，於一切眾生起慈悲心。
又聲聞人根性不定，若歎二乘或令彼退大取小，
若毀呰二乘或令其大小俱失，兩無所取也。 ^741a26

△四不怨嫌
orig::  ^741a40

又亦不生怨嫌之心。
commentary::  ^741a44

怨嫌心者，若謂其人法妨害我道，即是怨心；
謂其鄙劣，即是嫌心。
心機一動，聲說即發，杜說過之源，故不生怨嫌也。 ^741a46

 ^741b2

〔一止行竟〕。
△二觀行。
orig::  ^741b8

善修如是安樂心故〔至〕令得一切種智。
commentary::  ^741b10

觀諸法空，無所取著，心不苟執，不逆人意，
不違實相，則不以小乘法答。
但以大乘答者，若見無大機而說小，得方便益；
若不見無大而說小，妨其大緣；二俱不見，但說大無咎。 ^741b12

△第二、偈頌有十六行半，為三：初二行頌標章，
次九行半頌前行法，後五行明行成。 ^741b18

今初。
orig::  ^741b22

爾時，世尊欲重宣此義，而說偈言： ^741b24

菩薩常樂〔至〕內外俱淨。
commentary::  ^741b26

上總稱應住，頌中別出行相。
行相者有三：安隱說法者半行，欲令前人得安隱道及果，
即入室義；於清淨地等半行，即坐座義；
油塗身等一行，即著衣義。
三法導口業，名安樂行。 ^741b28

△次九行半頌行法，為二：初五行半頌止行，次四行頌觀行。
上止行有四，今具頌。
初半行頌隨問為說及不輕慢，慢則不隨。
orig::  ^741b34

安處法座，隨問為說。
commentary::  ^741b40

△二、有二行半頌不說長短。
orig::  ^741b42

若有比丘〔至〕隨義而答。
commentary::  ^741b44

但依義，不譚人好惡。
若有難問，隨義答者，有二：一、可答，二、不可答。
問答相難詰、相上下，若勝負則自知，是為智者語；
自放恣，敢有違者誅之，是為王者語；長短、
是非皆不知，唯覓勝而已，是為愚者語。 ^741b46

△三、一行半追頌不樂說人法過。
orig::  ^741c6

因緣譬喻〔至〕入於佛道。
commentary::  ^741c10

若說人過，生人毒念；今不說過，故使發心入佛道，佛道從喜生也。 ^741c12

△四、一行頌無怨嫌。
orig::  ^741c14

除懶惰意及懈怠想，離諸憂惱，慈心說法。
commentary::  ^741c16

怨嫌心起，則懈怠憂惱。
今以慈心說法無怨嫌者，精進無憂。
上長行皆約止善，說頌中皆約行善也〔初五行半頌止行竟〕。 ^741c18

△次四行頌上觀行。
orig::  ^741c22

晝夜常說〔至〕安樂供養。
commentary::  ^741c24

上云：但以大乘答。
頌云：說無上道。上云：令得一切種智。
頌云：願成佛道〔二九行半頌前行法竟〕。 ^741c26

△第三、五行偈，明口安樂行成。
初一行標行成。
orig::  ^741c28

我滅度後，若有比丘，能演說斯，玅法華經，
commentary::  ^741c32

△次二行，明內無過，則外難不生。
如無臭物，蠅則不來。
orig::  ^741c34

心無嫉恚〔至〕安住忍故。
commentary::  ^741c38

△三、一行明內有善法所以行成
orig::  ^741c40

智者如是，善修其心，能住安樂，如我上說。
commentary::  ^741c42

如我上說者，若內無過，如長行中說；若內有善，如偈中說。 ^741c44

△四、一行頌格量功德。
orig::  ^741c46

其人功德，千萬億劫算數譬喻說不能盡。
commentary::  ^741c48

〔二口安樂行竟〕。
△第三、意安樂行，亦有長行、偈頌。
長行為三：一、標章，二、釋行，三、結成。 ^742a2

今初。
orig::  ^742a4

又文殊師利〔至〕受持讀誦斯經典者。
commentary::  ^742a6

△二、釋中二：先止，後觀。
止中有四：一、不嫉諂；
orig::  ^742a8

無懷嫉妒諂誑之心。
commentary::  ^742a10

夫二乘欲速出生死，先除貪欲；菩薩為度生，先除瞋恨。
嫉是瞋垢，諂是見垢。
嫉忌違慈悲之心，非化他法；諂誑乖智慧之道，非自行行。
智慧被障，將何上求？
慈悲苟妨，將何下化？
安樂行菩薩當淨其心，嫉妒諂誑不可懷也。 ^742a12

△二不輕罵。
orig::  ^742a20

亦勿輕罵，學佛道者，求其長短，
commentary::  ^742a22

亦勿輕罵下，不應以圓行呵別，知機可誡，
不知勿罵，恐退善根。 ^742a24

△三不惱亂。
orig::  ^742a26

若比丘比丘尼〔至〕於道懈怠故。
commentary::  ^742a28

不應以圓呵三乘人，其本無大機，強以圓呵，
乖心成惱，圓復未解，前疑後悔，大小俱失。 ^742a30

△四、不諍競。
orig::  ^742a32

又亦不應戲論諸法有所諍競。
commentary::  ^742a34

〔僭補曰：一形戲論，即落諍競。〕
△第二、明觀行，亦為四。
約前四惡而起於行善：一、於一切起大悲，
違於嫉諂；
orig::  ^742a36

當於一切眾生起大悲想。
commentary::  ^742a40

△二、於如來起慈父心，違於輕罵。
orig::  ^742a42

於諸如來，起慈父想。
commentary::  ^742a44

凡求佛道，即是學人，敬學如佛，不得輕罵。
諸者通三世，此即未來如來也。 ^742a46

△三、於菩薩起大師想違於惱亂。
orig::  ^742a48

於諸菩薩起大師想〔至〕常應深心恭敬禮拜。
commentary::  ^742b4

理論三乘，皆是菩薩，有化訓德，皆眾生師，
應起師想，勿言其短。 ^742b6

△四、平等說法違於諍論。
orig::  ^742b8

於一切眾生平等說法〔至〕亦不為多說。
commentary::  ^742b10

平等，破偏執諍也。
不多不少，量器利鈍也。 ^742b12

△三、結行成，又二：一、由止惡，惡不能加，故云無能惱亂。
orig::  ^742b14

文殊師利〔至〕說是法時無能惱亂。
commentary::  ^742b18

△二、由觀行故，勝人來集，得好同學也。
orig::  ^742b20

得好同學〔至〕恭敬尊重讚歎。
commentary::  ^742b22

△第二、偈頌有六行：初五行頌上止、觀二行各有四意，後一行頌行成。
止、觀二行各四者，此中初二行頌止四。
orig::  ^742b24

爾時，世尊欲重宣此義，而說偈言： ^742b30

若欲說是經〔至〕云汝不得佛。
commentary::  ^742b32

初止四者，初一行頌第一離嫉諂，次一句頌第二離輕罵，
三一句頌第四離諍競，四半行頌第三離惱亂。 ^742b34

△次三行頌觀四。
orig::  ^742b38

是佛子說法〔至〕說法無障礙。
commentary::  ^742b40

二觀四者，初一行頌第一大悲，次一行頌第三大師，
三二句頌第二慈父，四二句頌第四等說。 ^742b42

△後一行頌行成。
orig::  ^742b44

第三法如是，智者應守護，一心安樂行，無量眾所敬。
commentary::  ^742b48

〔三意安樂行竟〕。
△第四、誓願安樂行，有二：初、長行，二、偈頌。
長行又二：初、明行法，次、歎經難聞。
就行法為三：一、標章，二、行法，三、結成。 ^742c2

今初。
orig::  ^742c6

又文殊師利〔至〕有持是法華經者。
commentary::  ^742c8

△二、行法為三：初、明標誓願境，二、明起誓願之由，
三、正立誓願。 ^742c10

今初。
orig::  ^742c12

於在家出家人中〔至〕生大悲心。
commentary::  ^742c14

初明慈誓境，通取曾發方便心者，而未世三界名在家，
斷通惑盡名出家，此攝得兩種二乘，三種菩薩。
此輩亦具無明，亦應是大悲境，但其皆曾發心，
與慈誓相應，須與其圓道圓果之樂，故言生大慈心耳。
悲境者，非菩薩人，通取未曾發方便心者，
名非菩薩，全不歸向方便，況復真實。
此悲境攝得一切三界內者，此等亦須與樂，
但其流轉無際，正與悲誓相應，宜拔其罪因罪果，故言生大悲心耳。 ^742c16

△二、起誓願之由。
orig::  ^742c30

應作是念〔至〕不問不信不解。
commentary::  ^742c34

即起慈之由。由諸樂小，執佛方便以為真實，
不會圓道，故言大失。
大失是慈誓之由，不聞不知是悲誓之由。
由未發偏圓心，不聞偏圓二道。
不聞偏道故無聞慧，不知故無思慧，不覺故無修慧。
又無圓三慧。何者？
不問故不聞，不信故不知，不解故不修。
偏圓三慧，權實皆無，甚可憐愍，起悲之由也。 ^742c36

△三、正立誓願。
orig::  ^742c46

其人雖不問不信不解是經〔至〕引之令得住是法中。
commentary::  ^743a2

△第三、結行成，為三：初、總結無過失則是行成。
orig::  ^743a4

文殊師利〔至〕說是法時無有過失。
commentary::  ^743a6

行云何成？以其立大誓願故，入如來室行成；
以其知四眾失圓道故，即如來座行成；
以其誓制其心不懈怠故，如來衣行成。
三行具立，故言行成。
無過失者，慈悲成故，無瞋垢失；如來衣成故，
無懈怠失；如來座成故，無諂曲失也。 ^743a8

△二、別結慈悲行成。
orig::  ^743a16

常為比丘、比丘尼〔至〕能令聽者皆得歡喜。
commentary::  ^743a18

以慈成故，攝得四眾人天供養聽法。
誓願成故，感得諸天，聞法作護。 ^743a20

如來座成故，聽者歡喜。
△三、釋誓行成。
orig::  ^743a22

所以者何〔至〕諸佛神力所護故。
commentary::  ^743a26

三世佛尚守護，況諸天耶？
〔初行法竟〕。
△第二、歎經難聞，又二：一、法說，二、譬說。
法說又二：一、昔未曾顯說，故昔不得。
orig::  ^743a28

文殊師利〔至〕不可得聞。
commentary::  ^743a34

△二、今日乃得
orig::  ^743a36

何況得見，受持讀誦。
commentary::  ^743a38

△二、譬說亦二：一、不與珠譬，譬昔未曾顯說。
二、與珠譬，譬今日得聞。
二譬各有開合。不與珠譬為六：一、威伏諸國，
二、小王不順，三、起兵往罰，四、有功歡喜，
五、隨功賞賜，六、而不與珠。 ^743a40

今初。
orig::  ^743a46

文殊師利！譬如強力轉輪聖王，欲以威勢降伏諸國。
commentary::  ^743a48

輪王，譬如來化世；降伏諸國，譬陰、界、入諸境。
△二小王不順。
orig::  ^743b2

而諸小王不順其命。
commentary::  ^743b6

小王！譬煩惱等未得無漏調伏，名不順其命。
△三、起兵往罰。
orig::  ^743b8

時，轉輪王起種種兵而往討伐。
commentary::  ^743b12

王起種種兵，譬七賢中方法為前軍，須陀、
斯陀中方法為次軍，阿那、阿羅漢中方法為後軍。
所破者是三毒等分八萬四千之冦盜，能破者是八萬四千法門之官兵。 ^743b14

△四、有功歡喜。
orig::  ^743b20

王見兵眾，戰有功者，即大歡喜，
commentary::  ^743b22

△五隨功賞賜。
orig::  ^743b24

隨功賞賜〔至〕象馬、車乘、奴婢、人民。
commentary::  ^743b26

田即三昧，宅即智慧，聚落初果二果，邑即三果，
城即涅槃，四果衣服，即慚忍善法，嚴身之具，助道善法也。
種種七寶，即七覺等。
象馬車乘，即二乘盡無生智也。
奴婢即神通，得有漏善法如人民。 ^743b28

△六不與珠。
orig::  ^743b34

唯髻中明珠不以與之〔至〕王諸眷屬必大驚怪。
commentary::  ^743b38

有出分段機為小功勳，有出變易之機為大功勳。
驚怪者，未有大勳，忽賜髻珠，諸臣皆怪。
譬眾生大機未動，忽說此經，二乘疑惑，菩薩驚怪。 ^743b40

△二、合六譬，如文。
orig::  ^743b44

文殊師利〔至〕而不為說是法華經。
commentary::  ^743b48

六、合譬中次第合六：初、合初〔威伏諸國〕；
而諸下，合第二〔小王不順〕；如來下，合第三
〔起兵往罰〕；其有下，合第四〔有功王喜〕；於四下，
合第五〔有功賞賜〕；而不下，合第六〔不與珠〕。 ^743c2

。 ^743c6

△二、與珠譬二：一、與珠。
二、合與珠又二：一、有大勳。
orig::  ^743c8

文殊師利！如轉輪王見諸兵眾有大功者，心甚歡喜。
commentary::  ^743c12

△二與珠。
orig::  ^743c14

以此難信之珠，久在髻中，不妄與人，而今與之。
commentary::  ^743c16

珠有圓、明二義：明譬中道智，圓譬於常在。
頂者，極果所宗；髻中者，實為權所隱。
解髻即開權，與珠即顯實。 ^743c18

△次合亦二。一合，如來法王見賢聖軍有大功勳，心大歡喜。
orig::  ^743c22

如來亦復如是〔至〕爾時如來亦大歡喜。
commentary::  ^743c26

 ^743c28

△二、合如來昔未說之法華經，今乃說之。
orig::  ^743c32

此法華經〔至〕乃與汝等而敷演之。
commentary::  ^743c36

能令至於一切智，智即果名，是行一也。
第一之說是教一，秘藏是理一，兼得人一也〔初長行竟〕。 ^743c38

△第二、偈頌，有十四行半頌上行法歎經，
為二：初、四行頌上行法，二、有十行半頌上歎經難聞。
初又二：初、一行超頌行成；
orig::  ^743c40

爾時，世尊欲重宣此義，而說偈言： ^743c48

常行忍辱，哀愍一切，乃能演說，佛所讚經。
commentary::  ^744a2

上總明行成，今頌別顯常行。
忍辱，頌著衣行成。
哀愍一切，頌入室行成。
乃能演說，頌坐座行成。 ^744a4

△次三行頌修行法。
orig::  ^744a6

後末世時〔至〕令住其中。
commentary::  ^744a10

△第二、有十行半頌上歎經難聞。
上有法、譬、合，今但頌譬、合。
頌譬有二：初、三行頌不與珠。
orig::  ^744a12

譬如強力〔至〕歡喜賜與。
commentary::  ^744a16

△二、一行頌與珠。
orig::  ^744a18

如有勇徤，能為難事。
王解髻中明珠賜之。
commentary::  ^744a20

△第二、合譬二：初、三行半頌合不與珠。
orig::  ^744a22

如來亦爾〔至〕說此諸經。
commentary::  ^744a24

△二、三行頌合與珠。 ^744a26

既知眾生〔至〕為汝等說。 ^744a28

〔四誓願安樂行竟〕。
〔第二別釋四法竟〕。
△第三、長行大科，總結行成感徵之相，以勸修行二十三行頌。
文三：初、一行半勸修四法。
orig::  ^744a30

我滅度後〔至〕如是四法。
commentary::  ^744a36

△次二十行半，舉三報以勸，亦名三障清淨。
後一行，總結也。三障淨，轉現生後世。
惡業盡，即得現生後世勝報。
初一行，無憂惱病痛等，是報障轉轉現報也。
orig::  ^744a38

讀是經者，常無憂惱，又無病痛，顏色鮮白。
commentary::  ^744a46

△二半行。不生貧賤醜陋，是業障轉轉生報也。
orig::  ^744a48

不生貧窮、卑賤、醜陋。
commentary::  ^744b2

△三、有十九行明後報轉。
轉三毒煩惱障為二：初三行別明三煩惱障轉，次有十六行總明一切障轉也。 ^744b4

今初。
orig::  ^744b8

眾生樂見〔至〕如日之照。
commentary::  ^744b10

文三：初一行明貪障轉，多欲者則人忽慢，
又障生梵天；欲障轉故，人所樂見，天童給使也。
次一行明瞋障轉，捨瞋則除內刀箭，入陣則外刃不傷。
後一行明癡障轉，無畏如師王遊行自在，智慧如日徧照四天下也。 ^744b12

△第二、有十六行，總明一切煩惱障轉，亦是後報轉。
持經現感此相，當知過去久已成就，今藉緣而發耳。
又有成佛因果等相，竝是後報，故於夢中見未來後報之相。
百千萬劫，事在一念，夢中用表玅法不可思議。
一中無量，無量中一，是相前現，後當尅果。
又為六：從初信心乃至玅覺，八相成佛，
皆如來莊嚴而自莊嚴，即忍辱報。
約初三行，夢入十信，又二：初二行半，慈悲報。
orig::  ^744b20

若於夢中〔至〕恭敬合掌。
commentary::  ^744b46

△次半行正見無癡報。
orig::  ^744b48

自見其身，而為說法。
commentary::  ^744c2

△二、六行半夢入十住。
orig::  ^744c4

又見諸佛〔至〕合掌聽法。
commentary::  ^744c6

既云證不退智即為授記者，當知得入初住無生得記之位也。 ^744c8

△三三句夢修十行。
orig::  ^744c10

又見自身，在山林中，修習善法，
commentary::  ^744c12

又見自身在山林，知是十行修習善法也。
△四一句夢證十向。
orig::  ^744c14

證諸實相。
commentary::  ^744c18

證諸實相，知是十迴向正觀中道位也。
△五二句夢入十地。
orig::  ^744c20

深入禪定，見十方佛。
commentary::  ^744c24

深入禪定，即第十地中無垢三昧，入金剛定，
諸佛皆現，摩頂受職也。 ^744c26

△六、五行寄談玅覺。
orig::  ^744c30

諸佛身金色〔至〕如煙盡燈滅。
commentary::  ^744c32

夢八相，佛以知玅覺。
此中或是初住能八相成佛之相，仍前次位寄譚極覺耳。
夢者，從須陀洹至支佛悉有夢，唯佛不夢，
無疑無習氣故不夢，從五事故有夢。
如偈說：以疑心分別，學習因現事，非人來相語，因此五事夢。
又是所更聞見及諸患，為七事故有夢。
現在意識尚不見色，云何夢中意地見色？
答：皆是曾見曾聞故想耳，又是吉不吉相耳。
夢中無通無宿命智，云何能見未來世事？
答：此非願智境界，乃是比知諸人曾有如是夢如是果，今以比知耳。
問：誰眠？答：五道及中陰皆有眠，在胎諸根具者亦是眠，乃至佛亦眠。
問：眠是愚是葢，此云何通？
答：佛起現前欲調身故眠，非葢非愚眠也。 ^744c34

△後一行總結。行，成也。
orig::  ^745a10

若後惡世中，說是第一法，是人得大利，如上諸功德。
commentary::  ^745a12

〔第三、總結行成感徵之相竟〕。
〔安樂行品竟〕。
other:: 
# 從地涌出品第十五

commentary::  ^745a14

△先申品目。次釋經文。
今初。
orig::  ^745a16

玅法蓮華經從地涌出品第十五
commentary::  ^745a18

釋涌出品。師嚴道尊，鞠躬祇奉，如來一命，
四方奔涌，故言從地涌出品。
〔世界〕三世化導，惠利無疆，一月萬影，孰能思議？
召過以示現，弘經以益當，故言從地涌出品。
〔為人〕虗空湛然，無早無晚，惑者執迹，而闇其本，
召昔示今，破近顯遠，故言從地涌出品。 ^745a20

寂場少父、寂光老兒，示其藥力，咸令得知，故言從地涌出。 ^745a28

文云：是從何所來？
以何因緣集？今以諸義釋品，顯四悉檀因緣之解，故言從地涌出品。 ^745a38

△次釋經文。此下是大段第二、本門開迹顯本。
開師門之近迹，顯佛地之遠本。
其文為三：一、從此下至汝等自當因是得聞，序段也。 ^745b2

二、從爾時，釋迦告彌勒下，至分別功德品，
彌勒說十九行偈，正說段也。 ^745b6

三、從偈後下十一品半，流通段。
序文為二：一、涌出序；二、疑問序。
涌出為三：一、他方菩薩請弘經；二、如來不許；
三、下方涌出。 ^745b10

今初。
orig::  ^745b14

爾時他方國土〔至〕當於此土而廣說之。
commentary::  ^745b16

他方菩薩聞通經福大，咸欲發願住此弘宣，故請為之。 ^745b18

△二、如來不許。
orig::  ^745b20

爾時佛告諸菩薩摩訶薩眾〔至〕廣說此經。
commentary::  ^745b22

如來止之，凡有三義：汝等各各自有己任，
若住此土，廢彼利益，一也；又他方此土結緣之事，
雖欲宣授，有益有妨，二也；又若許之，則不得召下，
下若不來，迹不得破，遠不得顯，是為三義。
如來止之，召下方來，亦有三義：是久弟子召弘玅法，
以緣深廣，能徧此土益，徧分身土益，徧他方土益，
又得開近顯遠，是故止彼而召下也。 ^745b24

△第三、下方涌出，為二：一、經家敘相，二、明問訊。
兩段各五。初五者，一、涌出。
orig::  ^745b36

佛說是時娑婆世界〔至〕同時涌出。
commentary::  ^745b40

△二身相
orig::  ^745b42

是諸菩薩身皆金色，三十二相無量光明。
commentary::  ^745b44

△三、住處。
orig::  ^745b46

先盡在此娑婆世界之下，此界虗空中住。
commentary::  ^745b48

住處者，常寂光土也。
常即常德，寂即樂德，光即淨我，是為四德。
秘密之藏，是其住處。
以不住法，住秘藏中。
下方者，法性之淵底，玄宗之極地，故言下方。
在下不屬此，空中不屬彼，非此非彼，即中道也。
出此不在上，不在此下，不上不下，住在空中，亦是中道也。 ^745c2

△四、聞命故來。
orig::  ^745c12

是諸菩薩聞釋迦牟尼佛所說音聲，從下發來。
commentary::  ^745c14

來之由者，聞命故來、弘法故來、破執故來、
顯本故來，皆如上說。 ^745c16

△五眷屬。
orig::  ^745c18

一一菩薩〔至〕算數譬喻所不能知。
commentary::  ^745c20

所將眷屬者，若人情往望，謂領六萬五萬恒沙者為多，
領三二一者為少，單己者隻獨。
若依文往尋，六萬五萬者為少，單己者為多。
文云：單己獨處者，其數轉過上。
若依法門者，一一皆是導師德，能引眾人至於寶所。
當知一己非獨，六萬非多。
一即一道清淨，二即定慧，三即戒定慧，
四即四諦，五即五眼，六即六度。
一一度具十法界，一一界各有十，十即有百，
百即具千，千界即有萬，一度具萬，六度即六萬法門。
多不為多，一不為少，非多非少，而多而少〔初經家敘相五段竟〕。 ^745c22

△第二、問訊，為五：一、三業供養，二、陳問訊之辭，
三、佛答安樂，四、偈頌隨喜，五、如來述歎。 ^745c40

今初。
orig::  ^745c44

是諸菩薩〔至〕徧滿無量百千萬億國土虗空。
commentary::  ^745c46

就初三業供養，經五十小劫，謂如半日，四眾徧見。
此乃隱長而現短，借其神力令狹而見廣，俱是不可思議也。
拜遶是身，讚法是口，瞻仰是意。
五十小劫與半日者，此是時節不可思議。
如來所見不以二相，下方菩薩常面稱揚，如來默然常受其讚。
解者即短而長，謂五十小劫；惑者即長而短，謂如半日。
斯為本迹而作弄引。
如來未說，闇本而執迹；佛若開顯，悟近而達遠。
亦知不思議一也。
四眾徧見菩薩者，亦是不思議也。
夫肉眼、天眼所見不遠，而今所覩充滿虗空。
見雨猛，知龍大；見華盛，知池深；見菩薩滿虗空，則知法性彌滿法界也。 ^745c48

△二陳問訊之辭。
orig::  ^746a20

是菩薩眾中有四導師〔至〕而說偈言。 ^746a24

世尊安樂〔至〕生疲勞耶。
commentary::  ^746a26

文三：初標四導師，次陳問辭。
又重說偈但舉四人者，欲擬開示悟入四十位，
如華嚴但舉法慧、德林、金幢、金藏說四十位也。 ^746a28

△三、佛答安樂。
orig::  ^746a32

爾時世尊於菩薩大眾中〔至〕入於佛慧。
commentary::  ^746a34

如來具答：安樂、易度，兩事相成。
易度則安樂，安樂則易度。
易度為兩：一、根利德厚，世世已來，常受大化，
始見我身，即稟華嚴，入如來慧。
果熱易零，是眾生易度。
二、根鈍德薄，世世已來，不受大化。
為是人故，須開頓說漸，三藏、方等、般若，而調伏之。
亦令此人，今聞法華，入於佛慧。
比前〔華嚴〕雖難，於佛甚易。
佛識其宜，方便得所。
薄須塗熨，慧悟是同。 ^746a36

△四、說偈隨喜。
orig::  ^746b6

爾時諸大菩薩而說偈言： ^746b8

善哉善哉〔至〕我等隨喜。
commentary::  ^746b10

領解隨喜能問者，即是華嚴中四大士，
法華中身子三請，俱是能問也。
所問者，即是問佛智慧也。 ^746b12

△五、如來述歎。
orig::  ^746b14

於時世尊〔至〕汝等能於如來發隨喜心。
commentary::  ^746b18

如來述歎者，述前上行無邊行四大導師等能隨喜。
華嚴中諸大士於如來所，能問能信能行佛之所說，發隨喜心。
佛意顯能問大士皆是古佛垂迹，四導師等隨喜其迹，
如來稱歎其本，亦是密顯壽量也〔涌出序竟〕。 ^746b20

△第二、疑問。序為二：一、此土菩薩疑，二、他土菩薩疑。
此土又二：初、長行疑念；
orig::  ^746b28

爾時彌勒菩薩〔至〕并欲自決所疑。
commentary::  ^746b32

△次偈頌，有十九行半正問，為五：初一行一句問何處來？
orig::  ^746b34

合掌向佛，以偈問曰： ^746b38

無量千萬億〔至〕是從何所來。
commentary::  ^746b40

△二一行三句。問：何因緣來？
orig::  ^746b42

以何因緣集〔至〕為從何所來。
commentary::  ^746b44

〔僭補曰：以何因緣集者，為開壽量是其來緣，
後不答來緣，故但云雙答。〕
△三、九行敘其數量。
orig::  ^746b46

一一諸菩薩〔至〕猶不能盡知。
commentary::  ^746c2

△四兩行。問其師誰？
orig::  ^746c4

是諸大威德〔至〕修習何佛道。
commentary::  ^746c6

△五、五行半結請，又五：初兩句結歎。
orig::  ^746c8

如是諸菩薩，神通大智力，
commentary::  ^746c10

△次兩行請答來處。
orig::  ^746c12

四方地振裂〔至〕未曾見是眾。
commentary::  ^746c14

△三、一行請答來緣。
orig::  ^746c16

我於此眾中，乃不識一人，忽然從地出，願說其因緣。
commentary::  ^746c18

△四、一行半大會同請。
orig::  ^746c20

今此之大會〔至〕本末之因緣。
commentary::  ^746c22

△五、二句請決眾疑。
orig::  ^746c24

無量德世尊，唯願決眾疑。
commentary::  ^746c26

△二、他土菩薩疑。
orig::  ^746c28

爾時釋迦牟尼分身諸佛〔至〕汝等自當因是得聞。
commentary::  ^746c30

他土菩薩疑者，分身眷屬，橫在十方，與彌勒同。
疑二土俱不知本地，欲顯成道甚久，各各陳疑己佛，
佛皆抑待彌勒〔云云〕。 ^746c32

〔本門序分竟〕。 ^746c38

△第二、本門正宗，分文為三：先長行，次偈頌誡許，後正說。
長行四：先述讚。
orig::  ^746c40

爾時釋迦牟尼佛〔至〕乃能問佛如是大事。
commentary::  ^746c44

△二誡。誡：勿亂，勿怠，勿退。
orig::  ^746c46

汝等當共一心，被精進鎧，發堅固意。
commentary::  ^746c48

△三、許標果智。果智者，如來知見。
orig::  ^747a2

如來今欲，顯發宣示，諸佛智慧，
commentary::  ^747a4

△四、開化宣示也。
orig::  ^747a6

諸佛自在神通之力〔至〕諸佛威猛大勢之力。
commentary::  ^747a8

自在神力者，過去益物也。
師子奮迅者，現在十方分身所被之處也。
大勢威猛者，未來益物也。 ^747a10

△次、偈頌四行，為二：初、一行誡聽許說。
orig::  ^747a20

爾時，世尊欲重宣此義，而說偈言： ^747a24

當精進一心，我欲說此事，勿得有疑悔，佛智叵思議。
commentary::  ^747a26

 ^747a28

△次三行，勸慰信受。
orig::  ^747a30

汝今出信力〔至〕汝等一心聽。
commentary::  ^747a32

 ^747a34

△第三、正說，文為三：此去盡壽量品，正開近顯遠；
二、分別品，初總授法身記；三、隨喜品，彌勒總申領解。
初又二：先涌出品，略開近顯遠，動執生疑；
次壽量品，廣開近顯遠，斷疑生信。
略又二：一、略開，二、因疑更請。
就略開，有長行、偈頌。
初長行雙答雙釋〔雙答雙釋者，一、師誰，
二、從來〕。 ^747a40

先雙答。
orig::  ^747b4

爾時，世尊說此偈已〔至〕此界虗空中住。
commentary::  ^747b6

下方空中住者，釋論明有底散三昧，以下方空為底；
不是上界，不是下界，表中道為底。 ^747b8

△次、雙釋二：初、釋修證，二、釋住處。
初、修證者，師知弟子備智斷功德，為二：
初、雙修智斷，次、雙證智斷。 ^747b18

今初。
orig::  ^747b22

於諸經典讀誦、通利、思惟、分別、正憶念。
commentary::  ^747b24

於經典分別是修智，正憶念是修斷。
△次雙證。
orig::  ^747b26

阿逸多！是諸善男子等〔至〕未曾休息。
commentary::  ^747b28

不樂在眾是證斷，勤行精進是證智。
△二、釋住處。
orig::  ^747b30

亦不依止人天而住〔至〕一心精進求無上慧。
commentary::  ^747b32

人天是凡夫界，不住不著也。
深智無礙者，依不思議智也。
樂於佛法者，樂不思議境也。
境智甚微，非近行菩薩也。
〔僭補曰：不依止人天，是下方虗空中住，即境智不思議地也。〕 ^747b34

△二、偈頌有八行半，為二：初、五行半頌答兩問，
又二：初、四行答師弟。
orig::  ^747b38

爾時，世尊欲重宣此義，而說偈言： ^747b44

阿逸汝當知〔至〕為求佛道故。
commentary::  ^747b46

△次一行半答處所。
於中又二：初半行正答處，次一行歎菩薩德。
orig::  ^747b48

在娑婆世界〔至〕其心無所畏。
commentary::  ^747c4

△下三行、頌雙釋。
orig::  ^747c6

我於伽耶城〔至〕教化是等眾。
commentary::  ^747c10

。 ^747c12

〔一略開竟〕。
△第二、因疑更請，有長行、偈頌。
長行為二：一、疑，二、請。
今初。
orig::  ^747c14

爾時彌勒菩薩〔至〕令住阿耨多羅三藐三菩提。
commentary::  ^747c20

聞上菩提樹下，乃教化之，今皆住不退。
又云：我從久遠來，教化是等眾。
聞此二說，動執生疑。 ^747c22

△二、請問，又二：一、法，二、譬。
法說為三：初、疑成道近，所化甚多，執近而疑遠也。
orig::  ^747c24

即白佛言〔至〕當成阿耨多羅三藐三菩提。
commentary::  ^747c30

△二、所化既多，行位深玅，執遠而疑近也。
orig::  ^747c32

世尊此大菩薩眾〔至〕成就菩薩道常修梵行。
commentary::  ^747c34

△三、結請。
orig::  ^747c36

世尊！如此之事，世所難信。
commentary::  ^747c38

結請中，經但舉難信者，託物不信，拒而難佛，
令必有答〔初法說竟〕。 ^747c40

△二、譬說有開、合。
開為三：一、色美髮黑，譬上成道近意也。
orig::  ^747c42

譬如有人，色美髮黑，年二十五，
commentary::  ^747c46

△二、指百歲人去，譬上所化甚多意也。
orig::  ^747c48

指百歲人言是我子〔至〕言是我父生育我等。
commentary::  ^748a2

准北諸師以譬釋譬，父服還年藥貌同二十五，
子不服藥形如百歲，若知藥力不疑子父，不知者怪之。
如來服一切種智藥，示伽耶始生，諸菩薩直論本地，
久發道心今住不退，若佛及佛快知此事，自下不達不得不疑。 ^748a4

△三、結譬。
orig::  ^748a12

是事難信。
commentary::  ^748a14

△二、合，又三：初、合近譬。
orig::  ^748a16

佛亦如是，得道已來，其實未久。
commentary::  ^748a18

△二、合遠譬。
orig::  ^748a20

而此大眾諸菩薩等〔至〕一切世間甚為希有。
commentary::  ^748a22

觀此菩薩久種善根，非止伽耶發心。
善入出住者，九次第定是善入，師子奮迅是善出，
超越是善住，藏、通意也。
從初地至十地名善入，十地入重玄門，
倒修凡夫事名善出，玅覺徧滿名善住，別意也。
畢法性三昧名善入，首楞嚴名善出，王三昧名善住，圓意也。
次第習諸善法，據因為善習，就果為善入。
善答難問者，具二莊嚴也。
七方便之尊，故云寶也。 ^748a24

△三、請答，又三：一、舉佛語。
orig::  ^748a38

今日世尊〔至〕乃能作此大功德事。
commentary::  ^748a40

△二、明請意。請意為二：一、為現在；
orig::  ^748a42

我等雖復信佛隨宜所說〔至〕佛所知者皆悉通達。
commentary::  ^748a44

△二為未來。
orig::  ^748a46

然諸新發意菩薩〔至〕而起破法罪業因緣。
commentary::  ^748a48

淺行喜生誹謗，新發意者，謗墮惡道。
不退者，雖信不謗，不能增道。
若為分別，令謗者生信，信者增道。 ^748b2

△三、正請答。
orig::  ^748b6

唯然世尊〔至〕亦不生疑。
commentary::  ^748b8

〔一長行竟〕。
△二、偈頌有十四行，頌上法、譬，為二：初五行頌法說，次九行頌譬說。
法說中三：初一行頌執近；
orig::  ^748b10

爾時彌勒菩薩欲重宣此義，而說偈言： ^748b16

佛昔從釋種，出家近伽耶，坐於菩提樹，爾來尚未久。
commentary::  ^748b18

△二、二行三句頌疑遠。
orig::  ^748b20

此諸佛子等〔至〕是事難思議。
commentary::  ^748b22

△三、一行一句頌結請。
orig::  ^748b24

云何而可信〔至〕如實分別說。
commentary::  ^748b26

△次、頌譬說，為二：初、二行頌開譬。
orig::  ^748b28

譬如少壯人〔至〕舉世所不信。
commentary::  ^748b30

△次七行頌合譬，亦三：就初二句頌合近。
orig::  ^748b32

世尊亦如是，得道來甚近，
commentary::  ^748b34

△二、三行半頌合遠。
orig::  ^748b36

是諸菩薩等〔至〕於下空中住。
commentary::  ^748b38

△三、三行頌合請答。
orig::  ^748b40

我等從佛聞〔至〕而住不退地。
commentary::  ^748b42

〔從地涌出品竟〕。
other:: 
# 如來壽量品第十六

commentary::  ^748b44

△先申品目。次釋經文。
今初。
orig::  ^748b48

玅法蓮華經如來壽量品第十六
commentary::  ^748c2

釋如來壽量品。如來者，十方三世諸佛之二佛三佛本佛迹佛之通號也。
壽量者，詮量也。詮量十方三世二佛三佛本佛迹佛之功德也。
今正明本地二三佛功德，故言如來壽量品。
如來義甚多，且明二三如來，餘例可解。
二如來者，一真身、二應身。
真身者，成論云：乘如實道來成正覺，故名如來。
乘是法如如智，實是法如如境，道是因、覺是果。
若單論乘者無所知，單明實者無能知，
境智和合則有因果，照境未窮名因、盡源為果，
道覺義成即是乘如實道來成正覺，此真身如來也。
二應身者，以如實智乘如實道來生三有示成正覺者，即應身如來也。 ^748c4

三如來者，法、報、化也。
大論云：如法相解，如法相說，故名如來。
論文二句，三身具足。
如法相解一句，具法、報二身；如法相說一句，是應身初句。
如法相者，如謂法如如實相之境，非因非果，
有佛無佛，性相常然，徧一切處而無有異為如，
不動而至為來，此法身如來也。
次解者，謂法如如智乘於如如真實之道，
來成玅覺，智稱如理，從理名如，從智名來，即報身如來。
故論云：如法相解，名如來也。
如法相說者，以如如境智合故，即能處處示成正覺。
楞伽云：水銀和真金，能塗諸色像，功德和法身，處處應現住。
八相成道，轉玅法輪，即應身如來。
故論云：如法相說，名如來也。
法身如來名毗盧遮那，此翻徧一切處；
報身如來名盧舍那，此翻淨滿；應身如來名釋迦文，此翻度沃焦。
是三如來，若單取者，則不可也。
大經云：法身亦非，般若亦非，解脫亦非，
三法具足，稱秘密藏，名大涅槃。
如新伊三點，不可一異，縱橫竝別，圓覽三法，稱假名如來也。
梵網經結成華嚴教，華臺為本，華葉為末，
別為一緣，作如此說，而本末不得相離。
像法決疑經結成涅槃，文云或見釋迦為毗盧遮那、
或為盧舍那，葢前緣異見非佛三也。
普賢觀結成法華，文云釋迦牟尼名毗盧遮那，乃是異名非別體也。
總眾經之意，當知三佛非一異明矣。
問：此品無三佛名，那作此釋？
答：雖不標名而具其義，文云非如非異，
不如三界見於三界，此非偏如顯於圓如，即法身如來義也。
又云如來如實知見三界之相，即是如如智稱如如境，
一切種智是知、佛眼是見，此是報身如來義也。
又云或示己身己事、或示他身他事，此即應身如來義也。
若但性德三如來者是橫，但修德三如來者是縱，
先法次報後應亦是縱，今經圓說不縱不橫三如來也。
揀縱橫如來尚非今義，況三藏通教如來耶？
又法華之前亦明圓如來者，皆是迹中所說耳。
發迹顯本三如來者，永異諸經。
論云示現成大菩提無上故，有三種菩提：
一應化菩提，隨所應現，如經出釋氏宮故；
二報佛菩提，十地滿足得常涅槃，如經我實成佛已來無量無邊劫故；
三法佛菩提，謂如來藏性淨涅槃不變，如經如來如實知見三界之相故。
經具其義、論出其名，不作上釋，寧會經論耶？ ^748c26

次明壽量者。壽者，受義。
真如不隔諸法，故名為受。
又境智相應，故名受。
又一期報得，百年不斷，故名受。
量者，詮量也。詮量法如來以如理為命，
報如來以智慧為命，應如來同緣理為命。
法身如來如理命者，有佛無佛，性相常然，
不論相應與不相續〔相應報身、相續應身〕，亦無有量及無量。
文云：非如非異，非虗非實。
葢是詮量法身如理命也。
詮量報身如來者，以如如智契如如境，
境發智為報，智冥境為受。
境既無量無邊，常住不滅，智亦如是，函大葢大。
文云：我智力如是，久修業所得，慧光照無量，壽命無數劫。
此是詮量報身如來智慧命也。
詮量應身者，應身同緣，緣長同長，緣促同促云云。
自彼於我何為？文云：數數現生，數數現滅。
或復自說名字不同，年紀大小。
此是詮量應佛同緣命也。 ^749b8

復次，法身非量非無量；報身金剛前有量，
金剛後無量；應身隨緣則有量，應用不斷則無量。
通途詮量，三句在聖，一句屬凡，謂有量、
無常，都非佛義。 ^749b36

二乘見佛壽命，猶如冬日。
菩薩所見，猶如春日。
唯佛見佛壽命無量，猶如夏日。
以凡夫博地，翳障#CB15167;朧，
藏通二乘，雖斷四住，不見中道。
若捨分段，受法性身，未破無明，彼土所奉，
猶是勝應，是故二乘祇見冬日。
若諸菩薩未登地住，所見同前。
若破無明，乃至受分法身，與而為語，得見報身壽命，
奪而為語，猶是勝應。
未窮報身之源，未盡法性之極，所見佛壽，猶是春日。
唯佛與佛，窮性盡源，見法身壽，猶如夏日。
大經舉三譬譬之：於諸常中，虗空第一；
一切壽命，如來第一。
此譬法身壽命，無始無終，性相凝湛，不同應報也。
二、譬如四河，皆歸大海。
此譬報身所修萬善，皆感佛城壽命海中也。
三、阿耨達池，出四大河。
此譬應身壽命，從法報出，同他長短也。
此品詮量，通明三身。
若從別意，正在報身。
何以故？義便文會。
義便者，報身智慧，上冥下契，三身宛足，故言義便。
文會者，我成佛以來，甚大久遠，故能三世利益眾生。
所成即法身，能成即報身，法報合故能益物，故言文會。
以此推之，正意是論報身佛功德也。 ^749b42

復次，如是三身種種功德，悉是本時道場樹下先久成就名之為本，
中間今日寂滅道場所成就者名之為迹。
諸經所說本迹者，即寂滅道場所成法報為本，從本所起勝劣兩應為迹。
今經所明，取寂場及中間所成三身皆名為迹，
取本昔道場所得三身名之為本，故與諸經為異也。
非本無以垂迹，非迹無以顯本，本迹雖殊，不思議一也。 ^749c34

問：近成是方便、遠成是真實者，華嚴寂滅道場大經，超前九劫皆成方便。
若爾，本佛法華開遠已常不輕，那更近？
答：當知法華已復方便，以開三顯一諸佛道同，
開近顯遠亦諸佛道同，故知寄無始久成之本實。
無始無終不可挍量，其有始有終、有近有遠者，
乃論其應迹耳〔先申品目竟〕。 ^750a2

△次釋經文。前品略開近顯遠，動執生疑。
此品廣開近顯遠，斷疑生信。
文為二：先誡信，次正答。
誡信者，佛旨論誡，眾受為信。
此文有三誡、三請、重請、重誡。
迹門三請一誡，此中四請四誡，前後合五誡七請。
奇特大事，殷勤鄭重也。
今初，誡信有四：初三誡；
orig::  ^750a14

爾時佛告諸菩薩〔至〕汝等當信解如來誠諦之語。
commentary::  ^750a24

三誡是叮嚀告誡，誠是忠誠，諦是審實，
不欺於物，言則詣真。
昔七方便，隨他意語，非告誠實。
今隨自意語，示之以要，故言誠諦。 ^750a26

△二三請。
orig::  ^750a30

是時菩薩大眾，彌勒為首〔至〕如是三白已。
commentary::  ^750a32

△三重請。
orig::  ^750a34

復言：唯願說之，我等當信受佛語。
commentary::  ^750a36

△四重誡。
orig::  ^750a38

爾時，世尊知諸菩薩三請不止，而告之言：汝等諦聽！
commentary::  ^750a40

〔先誡信竟〕。
△第二、正答，有長行、偈頌。
長行為二：一、破近顯遠，二、三世益物。
初又二：一、出執近之情，二、正破近顯遠。 ^750a42

今初。
orig::  ^750a46

如來秘密神通之力〔至〕得阿耨多羅三藐三菩提。
commentary::  ^750a48

經文有三節：初、如來秘密神通一句，出所迷法，乃如來久遠成道之本。
一身即三身，名為秘；三身即一身，名為密。
又昔所不說名為秘，唯佛自知名為密。
神通之力者，三身之用也。
神是天然不動之理，即法性身也；通是無壅不思議慧，
即報身也；力是幹用自在，即應身也。 ^750b2

次言一切世間天、人、阿修羅等是能迷眾。 ^750b12

三、皆謂釋迦牟尼出釋氏宮，去伽耶城不遠，
坐於道場，得三菩提，是迷遠之情。 ^750b14

此本說中不復言及二乘，但對菩薩，菩薩攝在天人修羅三善道內。
菩薩有三種：下方、他方、舊住。
下方即本日所化，故無執近之謂。
他方舊住俱有二種：一從法身應生者，
往世先得無生，或已先聞發迹顯本，設未得聞報盡受法性身，
於法身地自應得聞長遠之說，是故應生菩薩多無執近之謂。
二者今生始得無生忍，及未得者咸有此謂也。 ^750b16

△二、正破近顯遠。
破執近之迷，以顯久遠之本。
上文如來三番殷勤告誡，汝等當信解如來誠諦之語，即為此也。
文為二：初、正明顯遠，二、設譬格量。 ^750b30

今初。
orig::  ^750b36

然善男子〔至〕無量無邊百千萬億那由他劫。
commentary::  ^750b38

 ^750b40

△二、設譬格量三：一、舉譬問，二、答，三、合。 ^750b42

今初。
orig::  ^750b44

譬如五百千萬億那由他阿僧祇〔至〕知其數不。
commentary::  ^750b46

△二、答中舉三人不知也。
orig::  ^750b48

彌勒菩薩等俱白佛言〔至〕如是諸世界無量無邊。
commentary::  ^750c2

△三、合譬
orig::  ^750c4

爾時佛告大菩薩眾〔至〕百千萬億那由他阿僧祇劫。
commentary::  ^750c6

但下塵被點之界，已不可說。
況不下塵界，寧當可說？ ^750c8

下塵不下塵，界尚不可說，下塵不下塵，塵豈可說耶？ ^750c10

況復過是，寧可說耶？ ^750c12

僭補曰：經中抹塵之譬，格量本師。
釋迦成佛以來，壽量遠本。
其本佛之名，古今未有的指是何佛者。
有以法身為遠成之本，則法身無久近，亦無成與不成。
大師直指是報身，上冥下契，三身宛足，
如是功德，悉是本時。
道場樹下，修德圓滿，久遠成就，名之為本。
餘皆迹也。 ^750c14

本佛之名，試以管見僭論之。
仰惟曠古無佛，唯最初威音王如來，以真如內熏之力，
圓覺教授之力，無師智，自然智，自悟自修，自致成佛。
此段因緣，有經所出，恐智者時，此經未至，未曾指出。
唯禪宗諸祖，每舉威音王前事，令人達本，徧於禪書。
六祖法寶壇經云：威音王已前即得，威音王已後無師自悟，
乃是天然外道。昔黃蘗在南泉為首座，
一日持鉢過堂，在南泉位上坐。
南泉云：長老何年行道？
黃蘗云：威音王已前。
南泉云：猶是王老師兒孫。
黃蘗便過位。鼓山神晏國師常問學者：如何是威音王佛師？
又曹山云：威音猶未曉，彌勒豈惺惺？
威音因緣，雖未檢經，而有禪宗諸祖提唱之語，
亦可憑之以明威音古佛是我本師遠成之本，亦與當經常不輕菩薩品中最初威音王如來冥然契會。
經云：乃往古昔，過無量無邊不可思議阿僧祇劫，
有佛名威音王，住世說法，壽四十萬億那由他恒河沙劫。
其佛饒益眾生已，然後滅度。
於此國土，復有二萬億佛出現於世，皆同一號，
名威音王，乃最初威音王如來四十萬億那由他恒河沙劫一期所教化者。
其中又有菩薩比丘，名常不輕，於佛像法出家。
是比丘不專讀誦經典，但行禮拜為四眾授記，
乃至臨欲終時，於虗空中具聞威音王佛先所說法華經二十千萬億偈，
悉能受持，即得如上六根清淨，更增壽命二百萬億那由他歲，
廣為四眾宣說是法華經。
前釋品題中有問：近成是方便，遠成是真實者。
華嚴寂滅道場大經，超前九劫皆成方便。
若爾，本佛法華開遠已，常不輕那更近？
答：當知法華已復方便。
據此明文，不輕乃是威音果後行因之迹。
今格量本師釋迦成道遠本，即常不輕即威音王，乃是一人。
雖有本迹之殊，而體本無異也。
佛經祖語互相印證，章明較著如指諸掌，復何疑乎？
何者？法性無始，最初威音王如來成道亦無始。
常不輕比丘於佛像法出家成道，雖若有始而實隣於無始也。
即常不輕壽量亦不可較量，況威音王耶？
所以無始壽量，縱以五百千萬億那由他阿僧祇三千大千世界抹為微塵，
過東方五百千萬億等世界下一塵，如是東行盡是微塵，
其下塵之界已不可說，況不下塵界寧當可說？
其下塵不下塵界既不可說，況下塵不下塵之塵何可說耶？
況復過是寧當可說？
雖則如來設如是不可思議廣大譬喻，
令知本師無始成道遠本究竟，如一毛比于太虗，總不能格量其萬一。
何者？葢壽量無始何可較量耶？ ^750c24

然本既如是，迹胡不然？
何者？從本垂迹，本即迹也；開迹顯本，迹即本也。
體用一如，古今一際，如來三世益物功德，曷可思議？ ^751b12

問：威音王無師自悟之理，世所難明，懷疑者眾，更請解其惑。
答曰：威音之後，雖是師師相受，而究竟悟明，
乃是當人真如內熏之力，無師自然之智。
其師之教授，但作增上緣。
譬如穀種，藉水土之力而發芽結子，竟從穀出，
所謂親因緣也，不從水土出。
以是增上緣，復何疑乎？ ^751b18

又問：何以分別功德品中，佛剎微塵數等諸菩薩，
聞如來壽量，即得證入住行向地，乃至一生補處，
增道損生，授法身記耶？
答：此乃積劫久修之大菩薩，姑置勿論。
即今末法，有初發意行人，尅志修學一乘圓法，
如實信解威音本迹功德，與我本迹，平等無二，亦得損生授記。
何者？以威音與諸佛，及三乘聖賢，一切凡夫，
同一真如，體周法界，始於無始，盡於未來，
一念回機，便同本得，何差別之有耶？
〔一、破近顯久遠之本竟。〕 ^751b28

△二、明三世益物。 ^751b44

 ^751b46

文為二：一、法說，二、譬說。
初又二：初、明三世益物，二、總結不虗。
初又三：一、明過去益物，二、明現在益物，
三、明未來益物。初過去又三：一、益物處，
二、拂中間疑迹，三、正明益物。 ^751c4

今初。
orig::  ^751c10

自從是來〔至〕導利眾生。
commentary::  ^751c12

須顯處者，上引譬甚久，久居何處？
故云常在此土及於他國而作佛事。 ^751c14

△二、拂中間疑迹
orig::  ^751c22

諸善男子〔至〕如是皆以方便分別。
commentary::  ^751c26

於是中間下，拂報迹上之疑，疑因疑果。
昔教所說，處處行因，又處處得記。
今拂除此疑，指然燈佛，即拂因疑。
又復言其入於涅槃，即拂果疑。
如此因果，非復一條，皆我方便，非實說也。 ^751c28

僭。補曰：經中拂中間疑迹，云我說然燈佛等者，
但舉然燈一佛，而於諸佛會中垂迹行因之事，
無量無邊，不可備舉，故以等字等之。
諸佛名字既不可攷，唯本經中常不輕菩薩是威音王佛果後行因之迹，
如上已明。又大通智勝如來第十六王子是釋迦牟尼，
其中格量，大通遠本，以一三千世界地種磨以為墨，
過於東方千國土，乃下一點，如是展轉，
盡地種墨，其所經國土，若點不點，盡抹為塵，
一塵一劫，彼佛滅度以來，復過是數，可謂遠矣。
若與彼威音五百千萬億那由他三千大千世界抹為微塵格量之，
則日劫相倍，何可較量耶？
是知大通亦是威音之方便，如然燈佛等，不特十六子而已。
所謂處處自說，名字不同，年紀大小，舉一例諸，令識其大槩而已。 ^751c36

△三、正明益物，又二：一、機感。
二、施化。 ^752a14

今初。
orig::  ^752a16

諸善男子〔至〕隨所應度。
commentary::  ^752a18

至我所者，即是過去眾生漸頓兩機冥扣法身也。
佛眼觀者，即是久已成佛，用佛眼鑑照無有差遺，將欲起於劣勝兩應而利益之。
善機凡有二力：一、感人天華報；二、感佛道果報。
若以法眼觀知萬善重輕各得華報，不能究竟知其終得種智果報；
若以佛眼圓照萬善知其始末，此經一向明佛眼觀知眾生萬善，
究竟得佛一大事出世之正意也。
信等諸根者，五根也。
慧根即了因，餘根即緣因，此二善根各有利鈍，通攝頓漸機緣。
頓機利鈍即是圓別根機，漸機利鈍即是藏通機緣。
又小乘根名鈍，大乘根名利；又小乘根名利，人天乘名鈍。
十法界眾生所有善根，利鈍為機不用惡法，
以惡法是所治，非緣了二因也。
如來悉照十界善機，隨所應度而現形聲兩益也。 ^752a20

△二、施化為二：先形聲益，次得益歡喜。
形聲中二：先形益，明非生現生，非滅現滅。
orig::  ^752a46

處處自說名字不同、年紀大小，亦復現言當入涅槃。
commentary::  ^752b2

自說名字不同者，機有優劣形有勝負，其形既異名則不同。
年紀大小者，即形勝負，勝者即勝應，負者即劣應也。
名不同者，即二佛現壽有量無量也。
處處者，豎論則過去之處處行因國土也，橫論即十方國土也。
名字不同，約豎處所亦有生法名字不同，
如今之應身望過去然燈佛等；約橫國土亦有生法名字，
如今之望分身，亦如華嚴名號中所列釋迦異名若干不同。
年紀大小者，此明壽命長短，逐上所現應身，
或說壽二萬如迦葉佛時，或說壽八萬如彌勒佛時，互明大小縱橫可知。
就法報應壽命大小，此皆隨所應度，為其現身及壽長短耳。
亦復現言當入涅槃者，應以滅度而得度者，即現滅度也。
令其戀仰而得解脫，此義現下譬說中。 ^752b4

△次聲益。
orig::  ^752b30

又以種種方便說微玅法。
commentary::  ^752b32

小身短壽，即是說於漸教，故言種種方便也。
大身長壽，即是說頓教，故言說微玅法。 ^752b34

△二、得益歡喜。
orig::  ^752b36

能令眾生，發歡喜心。
commentary::  ^752b38

雖初以漸，終令入大，故言皆令得歡喜。
仍此歡喜，即是施化得益。
佛依四悉檀，施形聲兩益。
眾生獲於四利，稱機則喜。
下文云皆實不虗，即此義也。。 ^752b40

△第二、明現在益物，非生現生。
此是如來師子奮迅三昧。
此三昧有十功德：一、知眾生諸根熟不熟，清淨不清淨。
二、以如來法輪教未度者，悉入法律。
三、弘誓徧滿十方，音聲亦爾，或一音徧滿百千萬音，
音音徧法界，普教眾類。
四、轉無上輪，化眾生皆取滅度。
五、能示出家、剃髮、持淨戒。
六、性行合空。七、放光示滅，或存或亡，或示相好，或隱相好。
八、降伏四魔。九、令他得入至要，增長止觀。
十、具上十善之本，身三口四等。
文為二：一、明機感。
二、明應化。 ^752b46

今初。
orig::  ^752c18

諸善男子！如來見諸眾生樂於小法，德薄垢重者。
commentary::  ^752c20

如來見者，即佛眼照也。
諸眾生樂小法者，所見之機也。
華嚴云：大眾雖清淨，其餘樂小法者，或生疑悔長夜衰惱，愍此故默。
偈云：其餘不久行，智慧未明了，依識不依智，
聞已生憂悔，彼將墮惡道，念此故不說。
按彼經無聲聞二乘，但指不久行者為樂小法人耳。
師云：樂小者非小乘人也，乃是樂近說者為小耳。
今當通說之。所謂貪愛二十五有，即人天之機，來至我所名小法也。
貪樂涅槃求自解脫，即二乘之機，來至我所亦名樂小法也。
樂於漸次紆迴佛道，即三菩薩機〔藏通別〕，來至我所亦名樂小法也。
德薄者，緣了二善功用微劣，下文云諸子幼稚也。
垢重者，見思未除也。
問：非生現生備施頓漸二化七方便等，
可是樂小法者，圓頓赴機是應樂大法者，云何通判為樂小法耶？
答：向略其意，今廣釋凡為四義：一、約往日，
雖發大心不能專精，多著弊欲不得出世，名弊欲為小法也。
二、約現在，如佛未出世，諸天人等雖有大機，
而心染世樂著於邪見，故名樂小法。
此二義與下譬宛轉於地意同也。
三、約修行，雖不樂於三界弊欲小法，而樂三乘#CB01926;斷亦名小法；
雖不樂於三乘近果，而樂歷別修於一乘，
不能於一心圓頓普修，故名樂小。
此三意約因門明樂小法也。
四、約果門，樂聞近成之小，出釋氏宮始得菩提，
不欲樂聞長遠大久之道，故言樂小。
此等小心非始今日，若先樂大佛即不說始成，說始成者皆為樂小法者耳。 ^752c22

△第二、明應化非生。
現生有二：一、現生，二、利益。
現生又二：一、現生，二、非生。
現生者，迹現於生。
非生者，非始爾生也。 ^753a22

今初，現生。
orig::  ^753a26

為是人說：我少出家，得阿耨多羅三藐三菩提。
commentary::  ^753a30

為是人說，我始得菩提。
前明利鈍二機來感法身，今即現勝劣兩應，
劣應應鈍根，勝應應利根，此兩應竝有生法二身生。
劣應二身生者，以正慧託胎出生行七步，
如迦旃延子所述，乃至六年苦行已還，是名生身生也。
法身生者，即三十四心斷結習盡，所得五分法身是也。
勝應生身生者，如華嚴大經等說，與諸菩薩處摩耶胎，
常說大乘出行十方各各七步，是名生身生。
法身生者，於寂滅道場金剛後心斷無明盡，
得玅覺相應慧窮照法性，萬德種智圓明普備，是名法身生。
出家者，劣應出分段家，勝應出二死家。
得菩提者，劣應得有作四諦所發無漏盡無生智名為菩提，
勝應即照三諦一實之道一切種智為菩提也。 ^753a32

△二、非生〔非始爾生也〕。
orig::  ^753b8

然我實成佛已來久遠若斯〔至〕作如是說。
commentary::  ^753b10

然我實成下，明本實不生，但天人修羅見此二種生法二身，
謂言始生。此則不然，然我久已得此生法二身，
今日之生非實生也，故云久遠若斯。
若斯者，如上譬之長久也。
但以方便下，明既非實生，何故現生？
為利樂小法人德薄垢重者使得佛道，故言但以方便教化眾生。
作如是說者，非生而現生，故云作如是說也。
餘經破劣應生身生非生，尚不破劣應法身生非生，今經正破勝應法身生非生。
何者？我實成佛已來久遠若斯，故知今日劣勝兩法身生皆被破，
故生非生與餘經永異也。 ^753b12

△二、明利益二：先明形聲，次明不虗。 ^753b32

今初。
orig::  ^753b34

諸善男子〔至〕或示他事。
commentary::  ^753b36

說即聲教，示即形現，形聲不出自他。
若說法身，是說己身；若說應身，是說他身。
言值然燈佛，是說己身；然燈是我師，是說他身。
示正報，是示己事；示依報，是示他事。
隨他意語，是說他身；隨自意語，是說己身。
示己他事，亦類如此。 ^753b38

△次、明不虗，又二：初、偏明聲益不虗，二、釋則雙釋不虗。 ^753b46

今初。 ^753b48

諸所言說，皆實不虗。 ^753c2

初不虗者，漸頓二機稟此二種形聲，皆益不虗。
上過去章明皆歡喜似世界之益，今明皆不虗。
勝劣形聲逗於二機，獲四悉檀益，皆不虗也。 ^753c4

△二、雙釋二益不虗，有二：一、開示佛知見以顯二益，
二、稱機施化以顯二益。 ^753c8

今初。
orig::  ^753c12

所以者何〔至〕如來明見無有錯謬。
commentary::  ^753c16

所以者何者，意問何以如來二益不虗耶？
故釋云：如來如實知見三界之相，無有生死等。 ^753c18

如實知見者，即是實智，如理而照三界之實，
實則無三界之因相也〔三惑是因〕。
無有生死者，無有二死之果相也。
若退若出者，起集名退〔集即見思，謂集因集果退落三界也〕，
無常果現名出也。
無在世滅度者，亦無在生死之世及入涅槃之滅，
此二俱滅，故云亦無在世及滅度者。 ^753c20

非實非虗者，非於滅度之實，非於生死之虗，故云非實非虗也。 ^753c32

非如非異者，非於世間之隔異，非於出世之真如，故云非如非異。
此四，明中道也。 ^753c36

不如三界見於三界者，不如二種三界眾生所見三界之相。
唯佛一人如實窮照三界之實，內具實智之用，
亦是隨自意語，亦是或說己身之事。
故大品云：第一義中無所分別也。 ^753c38

又如來權智如量知見三界之相，於無二死中而隨他意示二死身、
說有二死，無退無出而隨他意說有退有出，
亦無在世及滅度者而隨他意示生世間、
示入涅槃、說有在世、有得滅者，無實而說涅槃之實、
無虗而說三界之虗、無三世之異而說有異、
無真諦之如而說有如，同於三界、見於三界皆是隨他意語，
名為或說他身事、示他身事。
如斯之事，如來二智明審二諦無有錯謬，所以形言兩益皆實不虗也。 ^753c48

僭。補曰：如來於迹門方便品中，開權顯實，
為令眾生開示悟入佛之知見，但標其目，而無釋文。
大師一一以四義釋之，理無不窮，事無不悉。
葢大師之說，即是佛說，無二無別也。
今本門壽量品中，開迹顯本，久遠劫來，
以一切種智知，以佛眼見，為諸眾生開示佛之知見。
有六句之義，佛自解釋，令其當機自悟自入耳。
所謂如來如實知見三界之相，無有生死若退若出；
如實知見，亦無在世及滅度者；如實知見，
非實非虗；如實知見，非如非異；如實知見，
不如三界見於三界；如實知見，如斯之事，無有錯謬。
良以十界聖凡、因果、染淨差別之法，皆是真如實相，無一法可得。
華嚴經云：一切諸法無有餘，悉入於如無體性是也。
故一一以雙非非之，歸於法身中道。
無始劫來，迹本本迹，互現無涯，本本皆迹，迹迹是本。
行者若能如實究竟悟明，究竟證入，庶母負如來今日為諸眾生開迹顯本，
開示佛之知見也。 ^754a20

△二稱機施化以顯二益有二。
先明機感。
orig::  ^754b4

以諸眾生有種種性〔至〕種種憶想分別故。
commentary::  ^754b6

漸頓根性各有種種，此須用為人悉檀。
為人悉檀正為生諸善根，善根猶是性，習欲成性。
今何故先性後欲？
釋云：因有本日根性，能起今日之欲樂。
如因煩惱故有五陰，復因五陰更有煩惱，不前不後。
性欲亦爾，要因習欲而成性也。
欲者，漸頓二機種種欲樂不同，此須用世界悉檀。
行者，所作業行隨樂欲而修諸行，此須用為人悉檀。
行中好多愛著致有妨障，此須用對治悉檀。
憶想者，是智慧，即相似解。
由修行故能得解生，此是方便猶未稱理，故是念想之觀。
漸頓眾生居在內外凡位，有諸善根欲樂，
欲樂故修行，修行故得似解，此須用第一義悉檀。
隨其所得憶想之解更為說法，即得朗悟第一義。
乃至初地欲樂修行二地時，亦憶想二地之境。
若發生二地真解，即念想觀除、言語法滅，乃至佛地方得究竟離於憶想獲常寂照耳。 ^754b8

△次對機施化。
orig::  ^754b44

欲令生諸善根〔至〕未曾暫廢。
commentary::  ^754b48

正對機施己他聲，益於漸頓種種根機，
令生種種善根，故現若干己他身事，若干自他聲教，若干因緣譬喻。
若對漸機，以三藏中四門若干因緣譬喻，
於一一門中復有若干，如為懈怠者說苦忍，
為我慢者說無常忍等，通教四門亦如是。
若對頓機，如別圓等亦各四門若干種種，
如三十二菩薩各說入不二法門，華嚴中種種行類相貌，皆為種種根機施若干譬喻言辭說法也。
所作佛事未曾暫廢者，總結不虗。
如上若干己他形聲，皆令眾生入佛知見，
不為人天二乘小事，故云所作佛事也。
若一人獨得滅度，餘人不得者，所作佛事即為有廢，
廢即令眾不得實益，豈得會皆實不虗？
云何皆實？昔云：我坐道場，不得一法實七方便，
竝非究竟滅二涅槃者，方便空拳。
故知唯虗，未見皆實。
若昔施七權，遂不得入一實者，可言其虗，
虗引得出，無有虗出而不入實者，故知昔虗為實故也。
皆實不虗，佛事無廢，即此義矣。
〔二、現在益物，非生現生竟。〕 ^754c2

△第三、未來益物，非滅現滅，有二：初、明非滅現滅，
二、明現滅利益。初又二：先明本實不滅，次明迹中唱滅。
初又二：一、明果常本實不滅；
orig::  ^754c34

如是我成佛已來〔至〕阿僧祇劫常住不滅。
commentary::  ^754c42

常住不滅者，寄此四字，明未來大勢威猛，
常住益物，盡於未來也。 ^754c44

△次舉因況果，以明常住。
orig::  ^754c46

諸善男子〔至〕復倍上數。
commentary::  ^754c48

舉因況果者，佛修圓因，登初住時，已得常壽，
常壽叵盡，已倍上數，況復果耶？
譬如太子時，祿已不可盡，況登尊極，祿用寧可盡乎？ ^755a2

△二、迹中唱滅。
orig::  ^755a6

然今非實滅度，而便唱言：當取滅度。
commentary::  ^755a8

三身竝有非滅唱滅義。
如淨名云：法本不生，今則無滅。
即是法身非滅。又云：是寂滅義。
即是唱滅也。何者？
若已了達，不唱寂滅，為未了者唱耳。
若言照寂，即是唱滅。
若言寂照，即是唱生。
夫法身者，雖非生非滅，亦有生滅。
若迷心執著，即煩惱生而智慧滅。
若解心無染，即智慧生而煩惱滅。
滅惑生解，此是無常滅。
若解生惑滅，即是寂滅。
此之生滅，悉約法性而辨。
若無迷解二緣，則不唱有此生滅也。
報身非滅唱滅者，誰有智慧，誰有煩惱，而言智慧能破煩惱？
〔惑智本無生滅，以為報身無生滅體。〕
此即明暗不相除，即報身不滅義。
〔明即是智，暗即無明。
體性全是，故無相除。
既無相除，即不滅也。〕
眾生未了聞此，便謂其即是佛，而生憍恣，不復修道。
故復唱言：道能滅惑。
有煩惱時，則無智慧。
有智慧時，則無煩惱。
豈非智慧能滅煩惱耶？
應身非滅唱滅者，應是法報之用。
體既無滅，用豈有窮？
即應身不滅。但為眾生若常見佛，則生憍恣。
故唱：我於今夜，當取滅度。 ^755a10

又法身當體明不滅，報身說不滅，必約法身；
應身說不滅，須約法報。
法報常然，應用不絕，眾生不盡，即不滅度。 ^755a42

又法身當體論不生滅，報身了達無能生滅，
應身相續不生滅〔初約非滅現滅竟〕。 ^755a46

△第二、明現滅益物，為二：一、不滅眾生有損，
二、唱滅於物有益。
初又二：初不滅有損，次廣釋不滅之意。 ^755b2

今初。
orig::  ^755b6

如來以是方便〔至〕入於憶想妄見網中。
commentary::  ^755b8

有損者，如前樂小法人，見佛常在不種善根，
貧窮下賤不生二善，故無益。
見思不斷，不斷二惡則是有損。
貪著五欲入於憶想，憶想即是見惑，五欲即是思惑也。
由此眾生垢重故須唱滅，不唱滅則二惡生而不滅，二善損而不生。
若依四悉檀現滅，則二惡滅二善生，為滅二惡故用對治第一義，
第一義滅未生惡，對治滅已生惡。
世界為人生二善，世界生未生善，為人生已生善。
又世界滅已生惡，對治滅未生惡。
如禪五陰滅欲界惡，即是世界滅已生惡，
為人生已生善，第一義生未生無為之善。 ^755b10

△二、廣釋不滅之意。
orig::  ^755b28

若見如來常在不滅〔至〕恭敬之心。
commentary::  ^755b32

若見佛常在，便起憍恣心等故有損，不能生恭敬故無益。
憍恣即增見惑，厭怠即生思惑，不生難遭想即不能生見諦解，
不恭敬即不能生思惟道。
為是義故，宜應現滅。
若見聞三佛不滅，悉有憍恣義，便謂眾生如、
彌勒如，一如無二如，平等即真，由是生於憍心上慢，
謂一切煩惱本自不生，今亦無滅，何須修道？
即便恣情放逸，為是唱言是寂滅義。
又聞一切眾生即菩提相，菩提相即煩惱相，
明暗不相除，顯出佛菩提。
眾生聞此，復起慢恣，不復修善，懈怠放逸。
為是等故，唱言報身智慧能滅煩惱，無明力大，佛菩提智之所能滅。
應身非滅，現滅易解。
〔初約法身者，法身本無寂滅之名。
為上慢者，計如不殊，須唱寂滅，具如下釋。〕
若唱言法本不生，今亦不滅，何故要須滅惑方乃寂滅？
經云：智慧不滅煩惱。
然明時無暗，汝今具足煩惱，何能有慧？
當知智慧能滅障惑。
眾生聞是唱滅，便於三佛生難遭想，起恭敬心。
〔一不滅眾生有損竟。〕 ^755b34

△二、明唱滅有益。
orig::  ^755c16

是故如來以方便說〔至〕而言滅度。
commentary::  ^755c20

先標三佛難值，眾生樂著小法見思障重，聞佛不滅則生憍恣而不修道。
次所以下釋也。諸薄德人過百千劫，或有見佛或不見者，
若見三佛，其人多善少惡，不為其人唱滅，是人見佛常在靈山也。
或不見佛，其人障重善輕，為說三身難會，
眾生聞之便作是念，三佛雖復非生非滅，
必須生善滅惑乃得證見，此事不易故云難遭也。
心懷戀慕渴仰者，此明現滅無損。 ^755c22

〔一三世益物竟〕。
△二、總結不虗
orig::  ^755c38

又，善男子！諸佛如來法皆如是，為度眾生皆實不虗。
commentary::  ^755c42

三世益物，諸佛皆然。
令得實益，故不虗也。。 ^755c44

△第二、譬說，有開譬、合譬。
開譬為二：一、良醫治子譬，譬上三世益物；
二、治子實益譬，譬上總結不虗。
初又三：一、醫遠行譬，譬過去益物；二、還來譬，
譬現在應化；三、復去譬，譬未來應化。 ^755c46

今初。
orig::  ^756a4

譬如良醫智慧聰達〔至〕遠至餘國。
commentary::  ^756a6

初良醫者，醫有十種：一、治病，病增無損，或時致死。
譬空見外道，恣意行惡，教人起邪，斷善根，
法身既亡，慧命亦死。 ^756a8

二、治病不增不損。
譬有見苦行外道，投巖赴火，苦行行善，
不得禪定，不能斷結，即是無損，亦不能進善，即是不增也。 ^756a12

三、治病損而無增，但世醫所治差已還復生，即是修定斷結外道也。
四、治病能令差已不復發，而所治不徧，
即二乘人止治一兩種有緣者，不能徧治一切也。 ^756a16

五、雖能兼徧，而無巧術用治苦痛，釋論呼為拙度，即是六度菩薩慈悲廣治也。 ^756a22

六、治病玅術，治無痛惱而不能治必死之人，
譬通教菩薩體法，但治有反覆凡夫，不治焦種二乘也。
七、雖治難愈之病，而不一時治一切病，即是別教菩薩也。
八、能一時治一切病，而不能令平復如本，即圓教初心十信也。 ^756a26

九能徧治一切，亦能平復如本，而不能令過本，即圓教後心也。 ^756a38

十一時治一切病即能平復，又使過本即是如來。 ^756a40

前三種醫，即大經中之舊醫，用乳藥也。
後六竝客醫，無術者，但用無常苦等法，如用辛苦酢藥也。
有術遠來，還令服乳，最後究竟良醫也。
良者，善也。內有三達五眼，即是八術，玅得藥性。
善治者，外識病源，能用藥也。
智慧者，權實二智，深知二諦也。
聰達者，五眼鑑機，頓漸不差也。
十二部教，文理甚深，如明鍊方藥。
依四悉檀，治眾生病，如善治眾病也。
無量義云：醫王、大醫王，以大醫王，稱為良醫，多諸子息。
若十是聲聞子，二十是支佛子，。
百數是菩薩子，菩薩之子凡有三種子義：
一、就一切眾生皆有三種性德，佛性即是佛子，
故云其中眾生悉是吾子，此文云多諸子息也。
約十心數法即有百子，心王為正因佛性，
慧是了因性，餘九相扶起屬緣因性，一數起時九數扶助，如是成百也。
是以性德三因悉屬正因佛子。
二、就昔結緣為佛子，如十六王子覆講法華時，
聞法者亦生微解，即成了因性，昔微能修行為緣因性，
正性為本，此三因竝屬緣因，資發今日一實之解，
故以昔日結緣為緣因佛子，即火宅中三十子也。
三者、了因之子，即是今日聞法華經，安住實智中，
我定當作佛，決了聲聞法，是諸經之王，
從佛口生得佛法分，故名真子也。 ^756a42

以有事緣遠至餘國者，譬過去應化中現滅也。 ^756b44

△第二、還來譬，譬現世益物二：初、譬機感，
二、譬應化。 ^756b48

今初。
orig::  ^756c2

諸子於後飲他毒藥，藥發悶亂，宛轉于地。
commentary::  ^756c4

眾生於佛滅後，樂著三界邪師之法，故云飲他毒藥。
即是遊行他國，輪轉諸趣，墮在三界，故云宛轉于地
〔宛轉于地者，望出世法，故且云地〕。 ^756c6

△二、譬應化二：初、譬現形，二、譬說法。 ^756c10

今初。
orig::  ^756c12

是時其父還來歸家〔至〕願見救療更賜壽命。
commentary::  ^756c14

信受邪師之法，名為飲毒。
失心是無大小機感生，不失心是有大小機感生。
又失心者，貪著三界，失先所種三乘善根也，為是人非滅唱滅。
不失心者，雖著五欲，而不失三乘善根，為是人故非生現生。
善強惡輕，見佛即能修道斷結，如子見父求藥病愈。
善輕惡重，得見佛亦求護而不修道，如子見父求救不肎服藥，
父為此子唱言應死。
遙見者，明佛出世時，眾生亦見色身，而為見思障隔五分，
不得親奉法身，故云遙也。
見聞佛出，皆有喜敬之事，見諸經文梵王請等，例是求救之辭也。 ^756c16

△二、譬說法三：初、譬佛受請轉頓、漸法輪，
二、譬勸誡，三、譬得益。
今初。
orig::  ^756c34

父見子等苦惱如是〔至〕擣篩和合與子令服。
commentary::  ^756c40

經方者，即十二部教也。
藥草，即教所詮八萬法門也。
從佛出十二部乃至出小乘涅槃，此出頓漸藥草也。
直從佛出十二部，此出頓藥草也。
從佛出九部修多羅，此出漸藥草也。
色者，譬戒，戒防身口事相彰顯也。
香者，譬定，功德香熏一切也。
味者，譬慧，能得理味也。
此戒定慧即八正道，修八正道能見佛性。
又色是般若，照了法性之色分明無礙。
香是解脫，斷德離臭也。
味是法身，理味也。
三法不縱不橫名秘密藏，依教修行得入此藏也。
說三乘空三昧力如擣、無相如篩、無作如合，一一三昧具戒定慧也。
又空觀如擣、假觀如篩、中觀如合，此三觀各不離戒定慧，將此法與漸頓眾生令修行名服也。 ^756c42

△二、譬勸誡。
orig::  ^757a18

而作是言〔至〕速除苦惱，無復眾患。
commentary::  ^757a20

從而作是言，乃至可服，即是勸門也。
從速除苦惱，乃至無復眾患，即是誡門也。
將勸誡二教，令諸眾生服法藥也。 ^757a22

△三、譬得益
orig::  ^757a26

其諸子中不失心者〔至〕即便服之，病盡除愈。
commentary::  ^757a28

〔二、現在益物竟〕。
△三、明唱滅復去，譬未來益物，有四：一、明唱滅之由。
由眾生薄德，見佛不修行，即是不肎服藥也。
二、唱應死，譬非滅現滅。
三、子醒服藥，譬唱滅有益。
四、追譬本實不滅。 ^757a30

今初。
orig::  ^757a36

餘失心者見其父來〔至〕如是好藥而不肎服。
commentary::  ^757a38

△二、唱應死譬非滅現滅。
orig::  ^757a40

我今當設方便〔至〕遣使還告汝父已死。
commentary::  ^757a42

死時已至者，當入涅槃也。
留經教在，故云是好良藥。
今留在此，復至餘國者，即是此方現滅，他方現生。
上文云：願在他方，遙見守護。
即其義也。遣使者，或取涅槃中大聲普告為使人，
或用神通，或用舍利，或用經教等為使人。
今用四依菩薩語眾生云：佛已滅後，但留此法，
我今宣弘，汝當受行也。
後時眾生，若無四依傳述經法，豈能自知佛已滅度，今法現在？
故用四依是使人也。 ^757a44

△三、醒悟服藥譬唱滅有益。
orig::  ^757b20

是時諸子聞父背喪〔至〕即取服之，毒病皆愈。
commentary::  ^757b22

良由滅後，眾生醒悟，服藥修行，以作因緣，能感未來應化。
如遺教云：其未度者，作得度因緣。
亦有現得感見。普賢觀云：精進苦到，得見釋迦分身多寶、
東方善德等，及七佛世尊。 ^757b24

△四、追譬本實不滅。
orig::  ^757b30

其父聞子悉已得差，尋便來歸，咸使見之。
commentary::  ^757b32

其父聞子得差者，得差之言不全惑斷，
但有三乘機及堪會者，不論斷與不斷，皆名得差。 ^757b34

△二、治子實益譬。
譬上總結不虛。
orig::  ^757b38

諸善男子〔至〕不也，世尊。
commentary::  ^757b40

〔上開譬竟〕。
△二、明合譬
orig::  ^757b42

佛言我亦如是〔至〕亦無有能如法說我虗妄過者。
commentary::  ^757b44

〔一長行竟〕。
△二、偈頌有二十五行半頌上法、譬：初二十行半頌法說，次五行頌譬說。
上法說有二，今頌亦二：初十九行半頌三世益物，次一行頌皆實不虗。 ^757b46

今初，四行頌過去世益物。
orig::  ^757c4

爾時，世尊欲重宣此義，而說偈言： ^757c6

自我得佛來〔至〕雖近而不見。
commentary::  ^757c8

文為三：初、一行，頌上成道已久；次、一行，
頌上中間益物；三、二行，頌上住處。 ^757c10

△二、五行頌現在。
上文有二：初二行半頌非生現生，次二行半頌非滅現滅。
orig::  ^757c12

眾見我滅度〔至〕但謂我滅度。
commentary::  ^757c16

△三、有十行半頌上未來。
上但寄常住不滅四字，今頌則廣。
文為四：初、一行半明未來機應。
orig::  ^757c18

我見諸眾生〔至〕乃出為說法。
commentary::  ^757c22

△二、四行頌上常住不滅。
orig::  ^757c24

神通力如是〔至〕散佛及大眾。
commentary::  ^757c26

常在靈鷲山，此謂實報土也。
及餘諸住處者，謂方便有餘土也，即上餘國義也。
天人充滿者，三十心是人，十地是天。
擊天鼓者，無問自說也。
曼陀羅華者，說賢聖位也。 ^757c28

△三、二行明不見因緣。
orig::  ^757c34

我淨土不毀〔至〕不聞三寶名。
commentary::  ^757c36

△四、三行明得見因緣。
orig::  ^757c38

諸有修功德〔至〕久修業所得。
commentary::  ^757c40

 ^757c42

△第二一行，頌上利益不虗也。
orig::  ^757c44

汝等有智者，勿於此生疑，當斷令永盡，佛語實不虗。
commentary::  ^757c48

〔初頌法說竟〕。
△次、五行頌譬，為二：初、一行頌開譬。
orig::  ^758a2

如醫善方便，為治狂子故，實在而言死，無能說虗妄。
commentary::  ^758a4

初一句頌過去，次二句頌現在，不頌未來也。
無能說虗妄一句，頌不虗也。 ^758a6

△二、四行頌合譬。
上合中，本不合未來。
今初，半行頌合過去。
orig::  ^758a8

我亦為世父，救諸苦患者，
commentary::  ^758a12

△二、有二行半頌合現在。
orig::  ^758a14

為凡夫顛倒〔至〕為說種種法。
commentary::  ^758a16

△三、一行頌合不虗
orig::  ^758a18

每自作是意：以何令眾生，得入無上慧，速成就佛身？
commentary::  ^758a20

開三顯一，開近顯遠，欲令眾生速入佛道，此事必得不虗也。
〔如來壽量品竟〕。玅法蓮華經文句纂要卷第六
 ^758a22
