禮念彌陀道場懺法卷第二
other:: 
# 決疑生信第二
○決疑生信第二
。 ^81b38

今日道場同業大眾！
前歸依西方三寶已竟，次乃決疑生信。
普為眾生，無始至今，種種疑惑，各各在心，所以不肯求生淨土。
縱欲求生，不知法門，多修雜善人天有漏華報因果。
不出輪迴，受其生死，苦惱無量。
為此四眾，今於諸聖教中，採摭眾生種種疑惑，一一釋之。
《稱讚疏》云：「因則唯修一日七日，果則永得阿#CB16014;#CB02494;致。
如是境界，駭人耳目。
若佛在日，或正法中，眾生福勝，信智深厚，
聞佛一說，諦信無疑。
奈以像末法中，有情福劣，信智淺薄，聞如是法，便生疑謗。
故釋迦世尊說此經時，即有十方十殑伽沙諸佛如來，
現大神變，發誠諦言，證我世尊所說非謬。
仍自今有無信之人，聞修西方淨土業者，撥之為邪。
謗法之#CB00985;云何不怖！
凡是三寶弟子，應須諦信佛語。
如為臣者必信王言，若為子者必信父訓。
若其不信，豈得名為忠臣孝子？
若四眾等以佛為師，不信佛語，便非佛子，乃是魔民。
如是之人，深可怖畏。
而諸眾生，所以不能深信經語，有此疑者，
皆由無明惑故，妄起顛倒。
因疑惑故，墮三惡道，悔何所及。」
大眾當依佛語，如教修行，不得疑惑。
所有我等，無始至今，一切疑惑，重罪業障，
若不懺除，無由往生。
宜各人人，如救頭然，求哀禮懺，速令清淨。
未作之罪，不敢更作。
相與志心，五體投地，歸依世間大慈悲父。
南無教主釋迦牟尼佛南無世自在王佛南無西方阿彌陀佛南無十殑伽河沙數俱#CB04447;佛南無東方現在一切諸佛南無不動佛南無山幢佛南無大山佛南無山光佛南無妙幢佛 ^81b42

如是等佛，如殑伽河沙，住在東方自佛淨土，
各各示現廣長舌相，遍覆三千大千世界，
周匝圍遶，說誠諦言。
汝等有情皆應信受，如是稱讚不可思議佛土功德，一切諸佛攝受法門。
南無文殊師利菩薩南無普賢菩薩南無觀世音菩薩南無大勢至菩薩南無清淨大海眾菩薩 ^82a8

又復歸依如是十方盡虗空界一切三寶無量賢聖〔一拜〕。 ^82a22

今日道場同業大眾！
宜加用心，攝耳諦聽。
疑障消除，身心解脫，願離三塗，求生九品。
過去生死，劫石難量。
未來輪迴，芥城何盡？
惟願三心勵志，十念成功；此方生緣既謝，
彼界妙境即現；祥雲後捧，淨侶前迎；剎那頃即得往生，僧祇劫常居安養。
今則決疑生信，次第開陳。 ^82a26

問曰：「《稱讚疏》云『如何口念心思即得往生西方淨土？』」
答曰：「心則緣佛境界，憶持不忘；口則稱佛名號，
分明不亂；如是心口內外相應，若念一句阿彌陀佛，
能滅八十億劫生死之罪，成就八十億劫殊勝功德。
一句尚爾，何況十句百句千句萬句。
如是一日一月一年一生，行住坐臥，晝夜精勤，
何罪垢而不消亡，何功德而不增長，何因不生極樂國，何緣不見彌陀佛！
譬如嬰兒，或有所怖，發聲號呼，喚其父母。
父母慈悲，聞子喚聲，諸事且置，急來救護。
今時五濁惡世眾生，常被生老病死、三塗等苦之所逼切。
既覺知已，即生驚怖。
以真實心，高聲稱念彼佛名號，以求救護。
阿彌陀佛有天耳通必定遠見，有他心通必定遠知。
佛之慈悲不同人間癡愛父母，等視眾生猶如一子，決定親來垂慈接引。
所以然者，良以西方無量壽佛，願力深重，
常以光明名號，攝化眾生。
我等佛子，今既與佛本願相應，理必如是，勿生疑慮。
若諸眾生，以志誠心，一念十念，一日七日，
承佛願力，皆得往生。」 ^82a36

今日道場同業大眾！
當起勇猛心、殷重心、志誠心、決定心、不退轉心。
五體投地，歸依世間大慈悲父。
南無教主釋迦牟尼佛南無西方阿彌陀佛南無當來彌勒佛南無勇施佛南無清淨佛南無清淨施佛南無娑留那佛南無水天佛南無堅德佛南無栴檀功德佛南無無量菊光佛南無光德佛南無無憂德佛南無那羅延佛南無功德華佛南無文殊師利菩薩南無普賢菩薩南無觀世音菩薩南無大勢至菩薩南無清淨大海眾菩薩 ^82b22

又復歸依如是十方盡虗空界一切三寶無量賢聖〔一拜〕。 ^82b48

問曰：「《決疑集》云：『但見性悟道，便超生死，
何須繫念彼佛，求生他方耶？』」 ^82c4

答曰：「通昧他心，聖凡安測；知非正遍，授記應難。
真修行人，當自審察。
如人飲水，冷暖自知。
諸仁者！當觀：自己行解，見性悟道，受如來記，
紹祖師位，能如馬鳴龍樹不？
得無礙辯才，證法華三昧，能如天台智者不？
宗說皆通，行解兼備，能如忠國師、壽禪師不？
此諸大士，皆明垂言教，深勸往生。
蓋是自利利他，豈肯悞人自悞！
況大雄讚歎，金口叮嚀。
希從昔賢，仰稟佛勑，定不謬悞。
又當自忖量，臨命終時，生死去住定得自在不？
自無始來，惡業重障，定不現前不？
此一報身，定脫輪迴不？
天上人間，十方世界隨意寄託，定無滯礙不？
若也了了，自信得及，何善如之！
若其未然，莫以一時貢高，却致永劫沈墜，
自失善利，將復尤誰。
嗚呼哀哉，何嗟及矣！
古德云：『有為雖偽，弃之則功行不成；無為雖真，趣之則聖果難尅。
剎那悟道，要須長劫煉磨；頓悟一心，必假圓修萬行。』
誠哉是言也。今則末世悠悠之徒，學寡疑多，
妄肆臆說，自悞悞人，所謂可憐愍者。」 ^82c6

今日道場同業大眾！
相與志心，五體投地，歸命世間大慈悲父。
南無教主釋迦牟尼佛南無西方阿彌陀佛南無當來彌勒佛南無蓮華光遊戲神通佛南無財功德佛南無德念佛南無善名功德佛南無紅燄幢王佛南無遊步功德佛南無寶華遊步佛南無寶蓮華善住娑羅樹王佛南無鬪戰勝佛南無善遊步佛南無周匝莊嚴功德佛南無文殊師利菩薩南無普賢菩薩南無觀世音菩薩南無大勢至菩薩南無清淨大海眾菩薩 ^82c40

又復歸依如是十方盡虗空界一切三寶無量賢聖〔一拜〕。 ^83a20

問曰：
　　十方皆淨土，云何獨指西？ ^83a24

答曰：
　　願強教主勝，諸經共讚推。 ^83a26

 ^83a28

問曰：
　　自疑宿業重，十念功德微。 ^83a46

答曰：
　　千年萬株木，一火變成#CB01926;。 ^83a48

 ^83b2

問曰：
　　具縛凡夫輩，焉能生彼池？ ^83b34

答曰：
　　自力經多劫，佛威頃刻時。 ^83b36

 ^83b38

問曰：
　　天宮樂不少，何須堅勸西？ ^83c8

答曰：
　　五衰并十劣，不是久長時。 ^83c10

 ^83c12

問曰：
　　兜率祈生好，內院更無迴。 ^83c36

答曰：
　　誰如師子覺，外院尚躭迷。 ^83c38

 ^83c40

問曰：
　　彌勒龍華會，逢期亦出離。 ^84b10

答曰：
　　五十六萬載，終是下生遲。 ^84b12

 ^84b14

今日道場同業大眾！
相與志心，五體投地，歸依世間大慈悲父。
南無教主釋迦牟尼佛南無西方阿彌陀佛南無當來彌勒佛南無普光佛南無普明佛南無普淨佛南無多摩羅跋栴檀香佛南無栴檀光佛南無摩尼幢佛南無歡喜藏摩尼寶積佛南無一切世間樂見上大精進佛南無摩尼幢燈光佛南無慧炬照佛南無海德光明佛南無金剛牢強普散金光佛南無大強精進勇猛佛南無大悲光佛南無慈力王佛南無慈藏佛南無栴檀窟莊嚴勝佛南無賢善首佛南無善意佛南無廣莊嚴王佛南無金剛華佛南無寶盖照空自在王佛南無虗空寶華光佛南無琉璃莊嚴王佛南無普現色身光佛南無不動智光佛南無降伏諸魔王佛南無才光明佛南無智慧勝佛南無彌勒仙光佛南無文殊師利菩薩南無普賢菩薩南無觀世音菩薩南無大勢至菩薩南無清淨大海眾菩薩 ^84b24

又復歸依如是十方盡虗空界一切三寶無量賢聖〔一拜〕。 ^84c24

問曰：
　　厭苦生極樂，豈是有慈悲？ ^84c28

答曰：
　　欲得治他病，先須還自醫。 ^84c30

 ^84c32

問曰：
　　臨終佛現處，邪正如何知？ ^85a4

答曰：
　　天魔不敢現，是佛更休疑。 ^85a6

 ^85a8

問曰：
　　無量人將化，彌陀豈遍知？ ^85a18

答曰：
　　如月處虗空，處處蒙光輝。 ^85a20

 ^85a22

問曰：
　　西方十萬億，路遠恐難歸。 ^85a32

答曰：
　　夢魂遊萬里，何況仗佛威。 ^85a34

 ^85a36

問曰：
　　若負殺生債，冤業豈能離？ ^85a48

答曰：
　　往生成佛後，同度更無疑。 ^85b2

 ^85b4

問曰：
　　臨終十念往，何假預修持？ ^85b8

答曰：
　　人生有壽夭，十橫恐難知。 ^85b10

 ^85b12

今日道場同業大眾！
相與志心，五體投地，歸依世間大慈悲父。
南無教主釋迦牟尼佛南無西方阿彌陀佛南無當來彌勒南無世淨光佛南無善寂月音妙尊智王佛南無龍種上尊王佛南無日月光佛南無日月珠光佛南無慧幡勝王佛南無師子吼自在力王佛南無妙音勝佛南無常光幢佛南無觀世燈佛南無慧威燈王佛南無法勝王佛南無須彌光佛南無須曼那華光佛南無優曇鉢羅華殊勝佛南無大慧力王佛南無阿閦毗歡喜光佛南無無量音聲王佛南無山海慧自在通王佛南無大通光佛南無才光佛南無金海光佛南無一切法常滿王佛南無寶海佛南無寶英佛南無寶成佛南無寶光佛南無寶幢幡佛南無寶光明佛南無阿閦佛南無大光明佛南無無量音佛南無大名稱佛南無得大安隱佛南無正音聲佛南無無限淨佛南無月音佛南無無限名稱佛南無月光佛南無無垢光佛南無淨光佛南無文殊師利菩薩南無普賢菩薩南無觀世音菩薩南無大勢至菩薩南無清淨大海眾菩薩 ^85b22

又復歸依如是十方盡虗空界一切三寶無量賢聖
〔一拜〕 ^85c32

問曰：
　　蓮苞住胎日，苦樂定難知。 ^85c36

答曰：
　　如在夜摩天，妙樂不思議。 ^85c38

 ^85c40

問曰：
　　智者心是佛，愚人愛往西。 ^85c46

答曰：
　　根緣有利鈍，演教各隨機。 ^85c48

 ^86a2

問曰：
　　無想是泥洹，有想即為癡。 ^86a14

答曰：
　　誰留十六觀，佛語敢生疑？ ^86a16

 ^86a18

問曰：
　　女人論中說，不許生蓮池。 ^86a30

答曰：
　　蓮池纔到者，轉女化男兒。 ^86a32

〔《白蓮集》云：問曰：「論士：『女人及根缺不生』，此云何通？」
答曰：「此界女人求者得生，生彼國時轉為男子。」〕 ^86a34

問曰：
　　亦有修行者，不樂見阿彌。 ^86a36

答曰：
　　宿無緣種故，障重有何疑。 ^86a38

〔《白蓮集》云：問曰：「亦有人不樂生極樂者，何也？」
答曰：「宿無緣種故，執見分別，故不樂也。」〕 ^86a40

問曰：
　　設如不信敬，毀謗有何非？ ^86a42

答曰：
　　阻他求生者，多劫墮泥犁。 ^86a44

 ^86a46

今日道場同業大眾！
相與志心，五體投地，歸依世間大慈悲父。
南無教主釋迦牟尼佛南無西方阿彌陀佛南無當來彌勒佛南無日光佛南無無量寶佛南無蓮華最尊佛南無身尊佛南無金光佛南無梵自在王佛南無金光明佛南無金海佛南無龍自在王佛南無一切花香自在王佛南無樹王佛南無勇猛執持牢仗棄捨戰鬪佛南無內豐珠光佛南無無量香光佛南無師子響佛南無大強精進勇力佛南無過去堅住佛南無皷音王佛南無日月英佛南無超出眾華佛南無世燈明佛南無休多易寧佛南無寶輪佛南無常滅度佛南無淨覺佛南無無量寶華明佛南無須彌步佛南無寶蓮華佛南無一切眾寶普集佛南無法輪眾寶普集豐盈佛南無樹王豐長佛南無圍遶特尊德淨佛南無無垢光佛南無日光佛敬禮過去無數劫諸佛大師海德如來敬禮無量無邊盡虗空界無生法身菩薩　無漏色身菩薩　發心菩薩　無邊身菩薩敬禮興正法馬鳴菩薩敬禮興像法龍樹菩薩南無文殊師利菩薩南無普賢菩薩南無觀世音菩薩南無大勢至菩薩南無清淨大海眾菩薩 ^86b12

又復歸依如是十方盡虗空界一切三寶無量賢聖〔一拜〕。 ^86c24

今日道場同業大眾！
如上問答，已經開示。
疑障消除，心意泰然。
已信之後，更不再疑，從今已去，至於往生。
願弟子〔某甲〕等，承是懺悔所生功德，速生淨土，
同成佛果，受無盡樂。
禮念彌陀道場懺法卷第二
w:: 
note:: 駭 ^86c28

〔使楷切〕。勵
〔音例〕。跛
〔布火切〕。 #CB16158;
〔徒可切〕。瞬
〔音舜〕。處三
。奄 ^86c41

〔音掩〕。遑
〔音皇〕。豺
〔音柴〕。傷中
〔下去〕。楯
〔食尹切〕。
 ^86c43
