
other:: 
orig:: 
大佛頂如來密因修證了義諸菩薩萬行首楞嚴經卷第六。
commentary::  ^142a2

耳根圓通〔文六〕
orig::  ^142a6

爾時，觀世音菩薩即從座起，頂禮佛足而白佛言：世尊！
憶念我昔無數恒河沙劫，於時有佛出現於世，
名觀世音，我於彼佛發菩提心。
commentary::  ^142a8

〔初、敘古因修〕。
〔疏〕爾時下，釋菩薩名者。
若約觀世言音，圓悟圓應，則觀是自智，音是他機。
若約妙音觀音，梵音海潮，則觀是隨德之名，
音是應名之德，即自行化他之二用。
又若聽根說法，則觀音者，是鑑機之妙智，非耳目聞見之境也。 ^142a12

〔溫陵〕所師之佛，亦名觀音者，因果相符，古今一道也。
〔疏〕按觀音授記經言：菩薩於過去金光師子遊戲如來所發菩提心。
皆示迹不同也。今釋此心有無量義。
大乘集菩薩學論云：菩提心者，謂勸發大悲、
歡喜、愛敬義故。又觀音經云：發正覺心者，善利一切眾生故。
觀音不空祕密王經云：菩提者，即是正慧；
薩埵者，即是方便。
又寶積經論云：菩提是智性，餘波羅密依彼智生。
此四菩提即悲、智為體。
又法界無差別論云：菩提心者，是不思議果因，如白月初分故。
又云：菩提心於不淨位中名眾生心，於淨、
染位中名菩薩，於清淨位中名如來。
又發菩提心論云：菩提有四種發心，謂信、
解、行、證。此諸菩提約因、果、解、行說故。
叉法界論云：菩提心於一切眾生身中有十種差別，
所謂：無作，以無為故；無初，以無起故；無盡，
以無滅故；無染著，以自性清淨故；無形相，
以無根故；聖所行，是諸佛境界故。
此菩提者，是約理說。
又金剛三業大教王經：五方如來於菩提心各有所說，
謂：阿閦如來以諸法無生、無我等說，寶生如來以諸法無性、
離相等說，彌陀如來以非性、非無性等說，
不空如來以無得、無證等說，毗盧如來以離蘊、
處、界無取捨平等性所說。
此諸菩提皆約般若相說故。
又寶積經論云：有四法忘失菩提心，謂欺誑阿闍黎等故。
經云：發菩提者，其心正直，無有諂誑。
欲修耳根圓通者，先須發此大道心也。
orig::  ^142a18

彼佛教我從聞思修入三摩地，初於聞中入流亡所，
所入既寂，動靜二相了然不生，如是漸增，
聞所聞盡，盡聞不住，覺所覺空，空覺極圓，
空所空滅，生滅既滅，寂滅現前，忽然超越世出世間，
十方圓明，獲二殊勝：一者、上合十方諸佛本妙覺心，
與佛如來同一慈力；二者、下合十方一切六道眾生，與諸眾生同一悲仰。
世尊，由我供養觀音如來，蒙彼如來授我如幻聞薰聞修金剛三昧，
與佛如來同慈力故，令我身成三十二應，入諸國土。
commentary::  ^143a16

彼佛下敘修證法門，謂聞等三慧義順耳根，所以此經為正修行。
從初於聞中至了然不生，聞慧也。
次如是漸增至聞所聞盡，思慧也。
覺所覺空至寂滅現前者，即修慧也。
瑜伽以三賢為聞所成地，以加行為思所成地，十地為修所成地。
吳興於此節文為四，並約耳門修證言之，亦不相違也。
言入流者，流謂法性，所謂音塵，塵動性靜。
今初入流則知法性本寂，音塵亦亡故動靜不生。
如是下以智遣情至無所遣，亡情絕解則寂滅現前矣。
忽然超越者，次言同體之功，故與生佛合其悲仰。
聞熏聞修金剛三昧者，謂始從熏習訖乎修證，皆以決定智斷究竟堅固而為正受。
orig::  ^143a28

世尊！若諸菩薩入三摩地，進修無漏，勝解現圓，
我現佛身而為說法，令其解脫。
若諸有學寂靜妙明，勝妙現圓，我於彼前現獨覺身而為說法，
令其解脫。若諸有學斷十二緣，緣斷勝性，
勝妙現圓，我於彼前現緣覺身而為說法，令其解脫。
若諸有學得四諦空，修道入滅，勝性現圓，
我於彼前現聲聞身而為說法，令其解脫。
若諸眾生欲心明悟，不犯欲塵，欲身清淨，
我於彼前現梵王身而為說法，令其解脫。
若諸眾生欲為天主，統領諸天，我於彼前現帝釋身而為說法，
令其成就。若諸眾生欲身自在，遊行十方，
我於彼前現自在天身而為說法，令其成就。
若諸眾生欲身自在，飛行虗空，我於彼前現大自在天身而為說法，
令其成就。若諸眾生愛統鬼神，救護國土，
我於彼前現天大將軍身而為說法，令其成就。
若諸眾生愛統世界，保護眾生，我於彼前現四天王身而為說法，
令其成就。若諸眾生愛生天宮，驅使鬼神，
我於彼前現四天王國太子身而為說法，令其成就。
commentary::  ^144a8

〔三十二應〕以普門身隨宜說法，初無定形，名三十二應。
一、四聖者，初菩薩以勝解力入徧知海，
但未現證，故為現佛身，令彼成就。
勝妙即寂靜之心，緣斷即還滅之性。
言勝性者，各據所獲勝妙言之。
次、六凡者，梵王自在，欲、色二界之王。
欲界第六名自在天，居色頂者名大自在天將軍，為帝釋上將。
四天王臣于帝釋太子，即那吒之類，能驅鬼神。
此皆臣輔屬也。
orig::  ^144a32

若諸眾生樂為人王，我於彼前現人王身而為說法，令其成就。
若諸眾生愛生族姓，世間推讓，我於彼前現長者身而為說法，
令其成就。若諸眾生愛談名言，清淨自居，
我於彼前現居士身而為說法，令其成就。
若諸眾生愛治國土，剖斷#CB15131;邑，
我於彼前現宰官身而為說法，令其成就。
若諸眾生愛諸數術，攝衛自居，我於彼前現婆羅門身而為說法，
令其成就。若有男子好學出家，持諸戒律，
我於彼前現比丘身而為說法，令其成就。
若有女人好學出家，持諸禁戒，我於彼前現比丘尼身而為說法，
令其成就。若有男子樂持五戒，我於彼前現優婆塞身而為說法，
令其成就。若有女子五戒自居，我於彼前現優婆夷身而為說法，
令其成就。若有女人內政立身，以修家國，
我於彼前現女主身及國夫人、命婦、大家而為說法，令其成就。
若有眾生不壞男根，我於彼前現童男身而為說法，令其成就。
若有處女愛樂處身，不求侵暴，我於彼前現童女身而為說法，
令其成就。若有諸天樂出天倫，我現天身而為說法，令其成就。
若有諸龍樂出龍倫，我現龍身而為說法，令其成就。
若有藥叉樂度本倫，我於彼前現藥叉身而為說法，令其成就。
若乾闥婆樂脫其倫，我於彼前現乾闥婆身而為說法，令其成就。
若阿修羅樂脫其倫，我於彼前現阿修羅身而為說法，令其成就。
若緊那羅樂脫其倫，我於彼前現緊那羅身而為說法，令其成就。
若摩呼羅伽樂脫其倫，我於彼前現摩呼羅伽身而為說法，
令其成就。若諸眾生樂人修人，我現人身而為說法，令其成就。
若諸非人、有形無形、有想無想樂度其倫，
我於彼前皆現其身而為說法，令其成就。
是名妙淨。三十二應入國土身，皆以三昧聞熏聞修，無作妙力自在成就。
commentary::  ^145a6

人王以位統民，長者以德命族，居士隱身放言，
宰官以政蒞國，婆羅門術數治生，皆世間屬也。
比丘四眾，乞法守戒，近事三寶。
天子之后曰女主，#CB15131;君之妻曰君夫人，
妻因夫榮曰命婦，輔治內宮曰大家，皆國屬也。
藥叉名輕捷，能飛行也。
乾闥婆名香陰，帝釋樂臣也。
阿修羅名無端正，女美男醜也。
緊那羅名疑神，人形頭角也。
摩呼羅名腹行，此云蟒也。
非人等者，該其餘，應如六字章句經：或現作餓鬼，
手出香色乳，乃至作淫女，為度貪眾生。
orig::  ^146a10

世尊！我復以此聞熏聞修金剛三昧無作妙力，
與諸十方三世六道一切眾生同悲仰故，
令諸眾生於我身心獲十四種無畏功德：
一者、由我不自觀音，以觀觀者，令彼十方苦惱眾生觀
〔持念〕其音聲，即得解脫。
二者、知見旋復，令諸眾生設入大火，火不能燒。
三者、觀聽旋復，令諸眾生大水所漂，水不能溺。
四者、斷滅妄想，心無殺害，令諸眾生入諸鬼國，鬼不能害。
五者、熏聞成聞，六根銷復，同於聲聽，能令眾生臨當被害，
刀段段壞，使其兵戈猶如割水，亦如吹光，性無搖動。
六者、聞熏精明，明徧法界，則諸幽暗性不能全，
能令眾生藥叉〔解同前〕、羅剎〔連疫鬼〕、鳩槃茶鬼
〔厭魅鬼〕及毗舍遮〔噉精氣鬼〕、富單那〔熱病鬼〕
等，雖近其傍，目不能視。
七者、音性圓銷，觀聽返入〔內無所係〕，離諸塵妄
〔外無所累〕，能令眾生禁繫枷鎻所不能著。
八者、滅音圓聞〔內外無待〕，徧生慈力，能令眾生徑過險路
〔逆境〕，賊〔煩惱〕不能劫
commentary::  ^146a22

〔十四、無畏〕以能脫苦，總稱無畏。
不隨前塵所起知見，名不自觀。
故令有苦眾生，蒙我真觀，皆得解脫，此是總德。
其下皆以不循塵為觀，故通云旋復。
知見屬火，觀聽屬水，二者旋復，則不能燒溺。
鬼性殺害，從妄想生，斷滅妄想，則鬼不能害。
熏聞成性，六根俱復，則聲聽同體，根塵無間，
故刀段段壞，割水吹光，言無分隔也。
聞熏精明者，熏聞久，精明則發，明暗之體性不兩全，故鬼不能視。
音性圓消，則體性無局，故禁繫枷鎻所不能著。
滅音圓聞，則物我不敵，故賊不能劫。
又音聞圓徧，則慈力亦徧，慈無敵故，無能為賊者。
orig::  ^147a6

九者、熏聞離塵，色所不劫，能令一切多婬眾生遠離貪欲。
十者、純音無塵，根境圓融，無對所對，能令一切忿恨眾生離諸瞋恚。
十一者、銷塵旋明，法界身心猶如琉璃，
朗徹無礙，能令一切昏鈍性障諸阿顛迦永離癡暗。
十二者、融形復聞，不動道場，涉入世間，
不壞世界，能徧十方供養微塵諸佛如來，
各各佛邊為法王子，能令法界無子眾生欲求男者，誕生福德智慧之男。
十三者、六根圓通，明照無二，含十方界，
立大圓鏡空如來藏，承順十方微塵如來祕密法門，
受領無失，能令法界無子眾生欲求女者，
誕生端正福德、柔順眾人、愛敬有相之女。
十四者、此三千大千世界百億日月現住世間諸法王子，
有六十二億恒河沙數，修法垂範，教化眾生，
隨順眾生，方便智慧各各不同，由我所得圓通本根，
發妙耳門，然後身心微妙含容，周徧法界，
能令眾生持我名號，與彼共持六十二億恒河沙諸法王子，
二人福德正等無異。
世尊！我一名號與彼眾多名號無異，由我修習得真圓通。
是名十四施無畏力，福備眾生。
commentary::  ^147a22

九者、下欲由習境而生，今離塵遠色，則根境不偶，故令多淫眾生遠離貪欲。 ^148a12

〔溫陵曰〕瞋由違情所起，對境而發，音性純淨，
無復所妄，故圓融無違，無能所對，則不瞋矣。
痴以習暗成性，為根本無明性障，今以銷鎔塵妄，
旋復真明，身心垢淨，故性障永離。
阿顛迦，此云無善心，亦性障也。 ^148a14

〔疏〕十二下，融形，則體無質礙，故涉界不壞；
復聞，則性無邇遙，故不動而徧；供佛，則福足為法；
王子，則紹繼之道，故能應其求。 ^148a18

〔溫陵〕圓故無二，通故含界。
明照則大，圓鏡之質；含界則空，如來藏之體。
故能承順法門，受領無失。
承順即坤儀柔德，受領即閨門能事。
有女之道，故能應其求也。 ^148a22

〔疏〕十四下，較量福勝耳根。
為順聞思，名正修行，故稱名福勝。
又入大乘論說：福勝者，是稱觀音法身。
法身是常，以應化身者是無常故。
已上功德，有復有銷，有徧有圓，有融有通，漸次深入。
orig::  ^148a26

世尊！我又獲是圓通修證無上道故，又能善獲四不思議無作妙德。
一者、由我初獲妙妙聞心，心精遺聞，見聞覺知不能分隔，
成一圓融清淨寶覺故，我能現眾多妙容，能說無邊祕密神呪。
其中或現一首、三首、五首、七首、十首、十一首，
如是乃至一百八首、千首、萬首、八萬四千礫迦羅首；
二臂、四臂、六臂、八臂、十臂、十二臂、十四、
十六、十八、二十至二十四，如是乃至一百八臂、
千臂、萬臂、八萬四千母陀羅臂；二目、三目、
四目、九目，如是乃至一百八目、千目、萬目、八萬四千清淨寶目。
或慈、或威、或定、或慧，救護眾生得大自在。
二者、由我聞思脫出六塵，如聲度垣不能為礙，
故我妙能現一一形、誦一一呪，其形其呪能以無畏施諸眾生，
是故十方微塵國土皆名我為施無畏者。 ^148a34

三者、由我修習本妙圓通清淨本根，所遊世界，
皆令眾生捨身珍寶，求我哀愍。
四者、我得佛心證於究竟，能以珍寶種種供養十方如來，
傍及法界六道眾生，求妻得妻，求子得子，
求三昧得三昧，求長壽得長壽，如是乃至求大涅槃得大涅槃。 ^149a14

佛問圓通：我從耳門圓照三昧，緣心自在，
因入流相，得三摩地，成就菩提，斯為第一。
世尊！彼佛如來歎我善得圓通法門，於大會中授記我為觀世音號，
由我觀聽十方圓明，故觀音名徧十方界。
commentary::  ^149a22

〔四，不思議〕。一能現多，名不思議。
妙妙聞心，即中中流入之心。
〔溫陵〕言初獲者，指本因也。
首為六用之總，臂表提接之悲，目為照了之智，
各依本數充之，以至八萬四千，表依根本智用，泛應塵勞也。
一體之中，萬法咸備，而繼二十四聖示現者，
明彼分具，圓會於此也。
爍迦羅云金剛堅固，母陀羅云印手，慈以攝化，
威以折伏，定以復湛，慧以開覺，通指眾多妙容也。 ^149a28

〔疏〕密部神呪，多觀音所說，能安樂眾生，名施無畏。
捨身珍寶者，普門品云：仁者愍吾等故，受此瓔珞。
即求哀之事。
orig::  ^149a36

爾時，世尊於師子座，從其五體同放寶光，遠灌十方微塵如來及法王子諸菩薩頂。
彼諸如來亦於五體同放寶光，從微塵方來灌佛頂，并灌會中諸大菩薩及阿羅漢。
林木池沼皆演法音，交光相羅如寶絲網。
是諸大眾得未曾有，一切普獲金剛三昧。
即時天雨百寶蓮華，青黃赤白間錯粉糅，十方虗空成七寶色。
此娑婆界大地山河俱時不現，唯見十方微塵國土合成一界，
梵唄詠歌自然敷奏。
commentary::  ^150a6

爾時，下至梵唄詠歌，自然敷奏，總顯圓通之瑞。
orig::  ^150a18

於是如來告文殊師利法王子：汝今觀此二十五無學諸大菩薩及阿羅漢，
各說最初成道方便，皆言修習真實圓通，彼等修行實無優劣前後差別。
我今欲令阿難開悟二十五行，誰當其根？
兼我滅後，此界眾生入菩薩乘求無上道，何方便門得易成就？
文殊師利法王子奉佛慈旨，即從座起，
頂禮佛足，承佛威神，說偈對佛：覺海性澄圓，
圓澄覺元妙，元明照生所，所立照性亡。
迷妄有虗空，依空立世界，想澄成國土，知覺乃眾生。
空生大覺中，如海一漚發，有漏微塵國，皆依空所生。
漚滅空本無，況復諸三有，歸元性無二，方便有多門。
聖性無不通，順逆皆方便，初心入三昧，遲速不同倫。
commentary::  ^150a20

〔六、選擇圓通〕偈中，初二句頌本覺之體，次二句明迷妄之端。
迷生世界，妄有眾生，所謂當知虗空生汝心內是也。
是則歸源之性，理無有二。
而修證之道，則有多門。
雖聖性即逆順皆可，在初心則有遲速。
所以諸聖圓通，不無簡擇。
orig::  ^150a36

色想結成塵，精了不能徹，如何不明徹，於是獲圓通？
音聲雜語言，但依名句味，一非含一切，云何獲圓通？
香以合中知，離則元無有，不恒其所覺，云何獲圓通？
味性非本然，要以味時有，其覺不恒一，云何獲圓通？
觸以所觸明，無所不明觸，合離性非定，云何獲圓通？
法稱為內塵，憑塵必有所，能所非徧涉，云何獲圓通？
見性雖洞然，明前不明後，四維虧一半，云何獲圓通？
鼻息出入通，現前無交氣，支離匪涉入，云何獲圓通？
舌非入無端，因味生覺了，味亡了無有，云何獲圓通？
身與所觸同，各非圓覺觀，涯量不冥會，云何獲圓通？
知根雜亂思，湛了終無見，想念不可脫，云何獲圓通？
commentary::  ^151a8

色想下。初簡六塵。
伊，惟也。舌入非無端，乃亦因味身。
有中邊二義，故為涯量。
不冥會者，因觸知身也。
亂思動相，故非湛了。
orig::  ^151a24

識見雜三和，詰本稱非相，自體先無定，云何獲圓通？
心聞洞十方，生于大因力，初心不能入，云何獲圓通？
鼻想本權機，祗令攝心住，住成心所住，云何獲圓通？
說法弄音文，開悟先成者，名句非無漏，云何獲圓通？
持犯但束身，非身無所束，元非徧一切，云何獲圓通？
神通本宿因，何關法分別？
念緣非離物〔不離物則有所著〕，云何獲圓通？ ^151a28

若以地性觀，堅礙非通達，有為非聖性，云何獲圓通？
若以水性觀，想念非真實，如如非覺觀，云何獲圓通？
若以火性觀，厭有非真離，非初心方便，云何獲圓通？
若以風性觀，動寂非無對，對非無上覺，云阿獲圓通？
若以空性觀，昏鈍先非覺，無覺異菩提，云何獲圓通？
若以識性觀，觀識非常住，存心乃虗妄，云何獲圓通？
諸行是無常，念性元性滅，因果今殊感，云何獲圓通？
commentary::  ^151a36

識見下。次簡六識。
識雜根塵，詰之無本。
大因力者，謂法界行所生，故不宜初心。
權機，謂止孫陀之散亂，故權為觀白音文。
為開先已成就之者，故與之說法。
又持地平填，功涉有為。
月光水觀，想非真實；烏芻火觀，是厭欲非真；
琉璃光風觀，而性有動靜。
空性晦昧，則昏鈍無覺；識性分別，則性非常住。
勢至都攝六根，故諸行無常，果則斷滅。
orig::  ^152a10

我今白世尊，佛出娑婆界。
此方真教體，清淨在音聞。
欲取三摩提，實以聞中入。
離苦得解脫，良哉觀世音。
〔歎觀世言音，脫苦與樂也。〕
於恒沙劫中，入微塵佛國。
得大自在力，〔歎三十二應。〕
無畏施眾生。〔歎四不思議，十四無畏。〕
妙音觀世音，〔歎隨德之名。〕
梵音海潮音。〔歎隨名之實。〕
救世悉安寧，〔歎眾德。〕
出世獲常住。〔能救世間苦，能與出世樂。〕
我今啟如來，如觀音所說。
譬如人靜居，十方俱擊鼓。
十處一時聞，此則圓真實。
目非觀障外，口鼻亦復然。
身以合方知，心念紛無緒。
隔垣聽音響，遐邇俱可聞。
五根所不齊，是則通真實。
音聲性動靜，聞中為有無。
無聲號無聞，非實聞無性。
聲無既無滅，聲有亦非生。
生滅二圓離，是則常真實。
縱令在夢想，不為不思無。
覺觀出思惟，身心不能及。
commentary::  ^152a20

〔溫陵〕聖人設教，隨方不同。
此方教體，必籍音聞，亦隨機之宜也。
離苦者，嘆十四無畏。
入微塵國，嘆三十二應。
得大自在，嘆四不思議。
餘皆隨德之名。說法無滯名妙音，尋聲救苦為觀音，
音性無著為梵音，應不失時為潮音。
音性動靜，皆屬聲塵。
耳根圓離，不隨生滅，是則常性之真也。
無聲號無聞，指阿難聞鐘之事。
orig::  ^152a36

今此娑婆國，聲論得宣明。
眾生迷本聞，循聲故流轉。
阿難縱強記，不免落邪思。
豈非隨所淪，旋流復無妄。
阿難汝諦聽，我承佛威力。
宣說金剛王，如幻不思議。
佛母真三昧，汝聞微塵佛。
一切祕密門，欲漏不先除。
畜聞成過誤，將聞持佛佛。
何不自聞聞，聞非自然生。
因聲有名字，返聞與聲脫。
能脫欲誰名，一根既返源。
六根成解脫，見聞如幻翳〔通指妄根〕。
三界若空華〔通指妄境〕，聞復翳根除。
塵銷覺圓淨，淨極光通達。
寂照含虗空〔根解脫〕，却來觀世間。
猶如夢中事〔境解脫〕，摩登伽在夢。
誰能留汝形，如世巧幻師。
幻作諸男女，雖見諸根動。
要以一機抽，息機歸寂然，諸幻成無性。
六根亦如是，元依一精明，分成六和合，一處成休復。
六用皆不成，塵垢應念銷，成圓明淨妙，餘塵尚諸學。
明極即如來，大眾及阿難，旋汝倒聞機，反聞聞自性。
性成無上道，圓通實如是，此是微塵佛，一路涅槃門。
過去諸如來，斯門已成就，現在諸菩薩，今各入圓明。
未來修學人，當依如是法，我亦從中證，非唯觀世音。
誠〔信允之辭〕如佛世尊，詢我諸方便，以救諸末劫，求出世間人。
成就涅槃心，觀世音為最，自餘諸方便，皆是佛威神。
即〔就〕事捨〔脫〕塵勞，非是長修學，淺深同說法，頂禮如來藏。
無漏不思議，願加彼未來，於此門無惑，方便易成就。
堪以教阿難，及末劫沉淪，但以此根修，圓通超餘者。
〔二十四聖〕真實心如是。
commentary::  ^153a10

〔疏〕聲論者，依聲所論，義理發明，即名、句、
文、身三為教體。眾生下，言循聲之咎。
聞非有名，對聲塵故有。
若能反聞自性，外脫根塵，則復以誰名為聞哉？
見聞為根，三界為塵。
聞復則根翳自除，塵消則覺心本淨。
反觀世間，猶如夢事。
然則摩登伽女正在夢中，誰能留汝形骸，使不解脫哉？
諸根喻有為，生滅一機，謂妄心造作。 ^154a4

〔溫陵〕成就涅槃妙心，不生滅性，唯耳根為然，餘則佛之威神加被。
今即己事而捨塵勞，非始終長修，淺深同說之法也。
other:: 
# 五修證分
五修證分〔文三〕
commentary::  ^154a12

一、四重伏斷。
orig::  ^154a16

於是阿難及諸大眾，身心了然得大開示，
觀佛菩提及大涅槃，猶如有人因事遠遊未得歸還，
明了其家所歸道路，普會大眾天龍八部有學三乘，
及諸一切新發心菩薩，其數凡有十恒河沙，皆得本心遠塵離垢獲法眼淨。
性比丘尼聞說偈已成阿羅漢，無量眾生皆發無等等阿耨多羅三藐三菩提心。
阿難整衣服，於大眾中合掌頂禮，心迹圓明悲欣交集，
欲益未來諸眾生故，稽首白佛：大悲世尊！
我今已悟成佛法門，是中修行得無疑惑，
常聞如來說如是言：自未應度先度人者，
菩薩發心；自覺己圓能覺他者，如來應世。
我雖未度，願度末劫一切眾生。
世尊！此諸眾生去佛漸遠，邪師說法如恒河沙，
欲攝其心入三摩地，云何令其安立道場遠諸魔事，於菩提心得無退屈？
爾時，世尊於大眾中稱讚阿難：善哉！
善哉！如汝所問，安立道場，救護眾生末劫沈溺。
汝今諦聽，當為汝說。
阿難大眾唯然奉教。
佛告阿難：汝常聞我毗奈耶中宣說修行三決定義，
所謂攝心為戒，因戒生定，因定發慧，是則名為三無漏學。
commentary::  ^154a18

〔疏〕初、明伏斷者。夫欲儲淨法，先滌身器；
將越愛流，前鳩行楫。
故嚴宣四重品戒，為入修方便。
葢木叉義遠，草系情殷，是以切身口而流訓，因動靜以研幾。
阿難下，說四波羅夷及安立道場，所以明第一發心之修證，
乃至不起於座，獲須陀洹，示得果之相也。
夫阿難雖未得度，而悲及後來，乃菩薩發心。
然起行之初，慮妨邪誤，故問諸方便，遠於魔事也。
戒定慧學，大小均修，故于此中，初明三學，以為決定進修之旨也。
orig::  ^155a8

阿難！云何攝心我名為戒？
若諸世界六道眾生其心不婬，則不隨其生死相續。
汝修三昧本出塵勞，婬心不除塵不可出，
縱有多智禪定現前，如不斷淫必落魔道，
上品魔王、中品魔民、下品魔女，彼等諸魔亦有徒眾，各各自謂成無上道。
我滅度後末法之中，多此魔民熾盛世間，
廣行貪淫為善知識，令諸眾生落愛見坑失菩提路。
汝教世人修三摩地先斷心淫，是名如來先佛世尊第一決定清淨明誨。
是故，阿難！若不斷淫修禪定者，如蒸砂石欲其成飯，經百千劫秪名熱砂。
何以故？此非飯本，砂石成故。
汝以淫身求佛妙果，縱得妙悟皆是淫根，
根本成婬輪轉三途必不能出，如來涅槃何路修證？
必使淫機身心俱斷，斷性亦無，於佛菩提斯可希冀。
如我此說名為佛說，不如此說即波旬說。
commentary::  ^155a20

眾生纏綿生死，皆因淫欲，故首此為戒。
orig::  ^156a4

阿難！又諸世界六道眾生，其心不殺，則不隨其生死相續。
汝修三昧，本出塵勞，殺心不除，塵不可出。
縱有多智禪定現前，如不斷殺，必落神道。
上品之人為大力鬼，中品則為飛行夜叉、
諸鬼帥等，下品當為地行羅剎。
彼諸鬼神亦有徒眾，各各自謂成無上道。
我滅度後，末法之中，多此鬼神熾盛世間，自言食肉得菩提路。
阿難！我令比丘食五淨肉，此肉皆我神力化生，無本命根。
汝婆羅門地多蒸溼，加以砂石，草菜不生。
我以大悲神力所加，因大慈悲，假名為肉，汝得其味。
奈何如來滅度之後，食眾生肉，名為釋子？
汝等當知，是食肉人，縱得心開似三摩地，
皆大羅剎，報終必沈生死苦海，非佛弟子。
如是之人，相殺、相吞、相食未已，云何是人得出三界？
汝教世人修三摩地，次斷殺生，是名如來先佛世尊第二決定清淨明誨。
是故，阿難！若不斷殺修禪定者，譬如有人自塞其耳，
高聲大叫，求人不聞，此等名為欲隱彌露。
清淨比丘及諸菩薩，於岐路行，不蹋生草，況以手拔？
云何大悲取諸眾生血肉充食？
若諸比丘不服東方絲綿絹帛，及是此土靴履裘毳、
乳酪醍醐，如是比丘於世真脫，酧還宿債，不遊三界。
何以故？服其身分，皆為彼緣。
如人食其地中百穀，足不離地，必使身心於諸眾生。
若身身分、身心二塗，不服不食，我說是人真解脫者。
如我此說，名為佛說；不如此說，即波旬說。
commentary::  ^156a6

〔孤山〕律明三淨，謂不見、不聞、疑為我殺。
今言五者，及自死、鳥殘也。
〔溫陵〕修禪行殺，是欲隱彌露，不故蹋，不故拔，
仁慈以至，猶及草木，況食眾生肉耶？
身謂血肉等，身分謂#CB17637;酪等，
身服心貪，是為二途。
orig::  ^157a2

阿難！又復世界六道眾生，其心不偷，則不隨其生死相續。
汝修三昧，本出塵勞，偷心不除，塵不可出。
縱有多智禪定現前，如不斷偷，必落邪道。
上品精靈，中品妖魅，下品邪人，諸魅所著，
彼等羣邪，亦有徒眾，各各自謂成無上道。
我滅度後，末法之中，多此妖邪，熾盛世間，
潛匿姦欺，稱善知識，各自謂己得上人法，
詃惑無識，恐令失心，所過之處，其家耗散。
我教比丘，循方乞食，令其捨貪，成菩提道。
諸比丘等，不自熟食，寄於殘生，旅泊三界，
示一往還，去已無返。
云何賊人，假我衣服，裨販如來，造種種業，
皆言佛法，却非出家具戒比丘為小乘道。
由是疑誤無量眾生，墮無間獄。
若我滅後，其有比丘，發心決定修三摩提，
能於如來形像之前，身然一燈燒一指節，
及於身上爇一香炷，我說是人無始宿債一時酬畢，長揖世間永脫諸漏。
雖未即明無上覺路，是人於法已決定心，
若不為此捨身微因，縱成無為必還生人酬其宿債，如我馬麥正等無異。
汝教世人修三摩地後斷偷盜，是名如來先佛世尊第三決定清淨明誨。
是故，阿難！若不斷偷修禪定者，譬如有人水灌漏巵欲求其滿，
縱經塵劫終無平復。
若諸比丘衣鉢之餘分寸不畜，乞食餘分施餓眾生，
於大集會合掌禮眾，有人捶詈同於稱讚，
必使身心二俱捐捨，身肉骨血與眾生共，
不將如來不了義說，迴為己解以誤初學，佛印是人得真三昧。
如我所說名為佛說，不如此說名波旬說。
commentary::  ^157a8

比丘行乞，本為除貪，故不自熟食。
旅泊者，以去為事也。
〔溫陵〕：一切難捨，無過己身。
難捨尚捨，況餘貪愛？
其或身雖行捨，心尚貪求，則徒增黑業，
無益於道，亦於佛法非決定心。 ^158a6

〔孤山〕盜者，取他依報，資乎己身，今損正報，
以供賢聖，故無始宿債，一時酬畢。
orig::  ^158a10

阿難！如是世界六道眾生，雖則身心無殺盜淫，
三行已圓，若大妄語即三摩地不得清淨，
成愛見魔失如來種，所謂未得謂得、未證言證。
或求世間尊勝第一，謂前人言：我今已得須陀洹果、
斯陀含果、阿那含果、阿羅漢道、辟支佛乘。
十地地前諸位菩薩，求彼禮懺貪其供養，是一顛迦銷滅佛種。
如人以刀斷多羅木，佛記是人永殞善根無復知見，沈三苦海不成三昧。
我滅度後，勅諸菩薩及阿羅漢，應身生彼末法之中，
作種種形度諸輪轉，或作沙門、白衣、居士、
人王、宰官、童男、童女，如是乃至婬女、寡婦、
姦偷、屠販，與其同事稱讚佛乘，令其身心入三摩地，
終不自言我真菩薩、真阿羅漢，洩佛密因輕言未學，唯除命終陰有遺付。
云何是人惑亂眾生成大妄語？
汝教世人修三摩地，後復斷除諸大妄語，是名如來先佛世尊第四決定清淨明誨。
是故，阿難！若不斷其大妄語者，如刻人糞為旃檀形，欲求香氣無有是處。
我教比丘直心道場，於四威儀一切行中尚有虗假，云何自稱得上人法？
譬如窮人妄號帝王自取誅滅，況復法王如何妄竊？
因地不真果招紆曲，求佛菩提如噬臍人，欲誰成就？
若諸比丘心如直絃一切真實，入三摩地永無魔事，我印是人成就菩薩無上知覺。
如我所說名為佛說，不如此說名波旬說。
commentary::  ^158a14

〔溫陵〕四果十地，未得謂得，故大妄語，貪人供養，
求己尊勝，名愛見魔。
貝多羅木，斷則不生，大妄語人，善根永絕。 ^159a8

〔疏〕已上四重，名根本煩惱。
九品所斷，各有淺深。
如三結斷，名須陀洹，薄貪瞋痴，名為三果。
故身肉骨血與眾生共，此斷身見也。
示一往還，去已無反，此斷戒取也。
是人於法能決定心，此斷疑也。
楞伽云：須陀洹身見者，謂緣起妄想身相。
妄想身見斷，貪則不生。
云何不取戒？謂善見受生處苦相故。
云何疑相斷？謂不於餘處大師見為淨不淨。
故知四重皆地上伏斷。
commentary::  ^159a10

鎮澄讚曰：　觀音玅觀，獨拔圓根。
一根既返六歸元，請佛涅槃門。
定慧重開，永劫度沉淪。 ^159a22

傳如截流曰：　觀音將陳所證，追敘於無量恒沙劫前之事者，
密顯性本圓通，且真常也。
有佛出世，名觀世音者，所師為圓通之師，
師資名同，古今一道也。
觀即如幻金剛觀察，世音謂十界音聲，
惟音可觀，廼謂圓通。
從聞思修入三摩地者，稟師之教，諦審損益，故得證入也。
當機固稱多聞，曾未及此，特以是啟之。
初於聞中，入流亡所者，凡夫耳根發識為聞，
聞識奔境為流，今觀音觀聽反入，故曰入流。
能滅音圓聞，故曰亡所。
上所指聲塵，下所指入流，以流內伏，外塵自銷，
故曰所入既寂，動靜二相，了然不生，如是漸增。
聞所聞盡者，以獲玅玅聞心，心精遺聞，
故得曰盡，即前云此根初解，先得人空也。
覺有盡聞之盡，是亦不盡，故曰盡聞不住。
覺所覺空，即空性圓明，成法解脫也，空覺極圓。
空所空滅者，即空覺之空亦空，所謂俱空不生也。
生滅者，外塵內根，及以識心，諸有惑業，
皆名生滅之法，今悉空空，故曰既滅。
以既滅則不復更滅，故曰寂滅。
彌滅彌顯，是曰現前。
彌超彌同，故上合十方諸佛本玅覺心，
與佛如來同一慈力，以三十二應，入諸國土。
下合十方一切六道眾生，與諸眾生同一悲仰，
施十四無畏，福備眾生，及現眾多玅容，
能說無邊神呪，斯皆亡所遺聞，朗徹廓照所致。
結云：佛問圓通，我從圓照三昧，緣心自在，
因入流相，得三摩地，成就菩提，斯為第一。
或疑三十二應菩薩却現佛身，十四無畏沉迷即離苦惱，
身心含廣莫之法界，作用現眾多之手眼，
皆為表法，曾無實證。
噫！斯非自生障礙，蔑彼圓通者耶？
當知觀音為正法明如來，何獨泥對揚之跡？
眾生能感應道交，奚難離幻妄之苦？
俛仰再撫于四海，且為緣慮之知；身心互徧於十方，始是遺聞之玅。
魚之成龍，頭角遂異；人之登聖，手眼固神。
毋自望洋拘墟，請事入流亡所，仍藉大悲光耀，
一示本來面目，始信聖言聖證，未之或欺也。
然諸聖既陳圓通，而釋尊五體放光，遠灌微塵如來，
微塵如來亦于五體同放寶光，來灌佛頂者，
葢表淨極光通，極果所同也。
彼界此土，菩薩羅漢，光亦灌頂者，表因果互融，
所陳所證，一一無上也。
林木池沼，皆演法音，寶光相羅，如寶絲網者，
信山河大地，無非如來藏，無非玅莊嚴也。
斯為希有之瑞，故令一切普獲金剛三昧。
金剛喻斷惑之速獲，即初住真因之位也。
以踐正位，故天亦以諸瑞應之。
真因智中，十界圓彰，則成百界，故天雨百寶蓮華。
青黃赤白，間雜粉糅者，住行向地，或超或次，遞遞涉入也。
十方虗空，成七寶色者，從寂滅體中，克七常住果也。
入圓通常門，習漏永除，依正不隔，是故娑婆山河，
俱時不現，微塵國土，合成一界也。
梵唄歌咏，自然敷奏者，表證入之人，無作法音，皆如是也。
圓通法門止此。於是佛告文殊師利：汝今觀此諸大菩薩及阿羅漢，
各說最初成道方便。
彼等修行，實無優劣前後差別者，聖性無不通也。
以無不通，故感諸瑞如此。
我今欲令阿難開悟二十五行，誰當其根？
兼我滅度此界眾生，入菩薩乘，何方便門，得易成就？
文殊奉勅，唯擇耳根者，所謂偏為當機也。
偈稱覺海性澄圓，圓澄覺元玅者，即前所云本覺玅明，性覺明玅是也。
將擇圓通之根，先標圓通之體，著一海字，便見入流之意。
下云旋流獲無妄，葢本於此。
元明照生所者，元明本玅覺明也。
從元明而妄發所照，故曰所立。
所照既立，真性遂晦，故曰照性。
亡照性者，起照之真性也。
迷妄有虗空，因空立世界者，即晦昧為空，
空晦暗中，結暗為色也。
想澄成國土，知覺廼眾生者，即色雜妄想，想相為身也。
葢一因所妄，依正斯分，則澄玅之體，莫得而圓，
莫得而通，即一迷為身，決定惑為色身之內也。
空生大覺中，如海一漚發，漚滅空本無，
況復諸三有者，此明覺體本周，一不循塵，
圓通之體，本無涯量，故淨極光通達，寂照含虗空。
行人得此，諸境咸玅，故却來觀世間，猶如夢中事，
將聞持佛佛，何不自聞聞者。
佛佛者，諸佛所談覺性也。
此之覺體，即吾真聞，不能聞聞，何知佛佛？
故策云：大眾及阿難，旋汝倒聞機，反聞聞自性。
阿難大眾，聞是開示，觀佛菩提，及大涅槃，
如遠遊人，未得歸還。
明了其家，所歸道路者，前云慧覺圓通，
及辯圓通本根，但明起行之由，故曰知路而已。
若欲還家，必須俶裝，故請攝心軌則，安立道場，
至示五十五位真菩提路，正明萬行修證也。
戒定慧三通，稱無漏者，葢眾生覺海，本自圓澄，
以粘湛發識，流逸奔境名漏。
今依清淨律儀，制止身心，內瑩發光，三摩正定，
圓通玅慧，皆具于此。
佛以婬殺盜妄，一一宣其重過，劇稱決定明誨。
復言不如此說，即波旬說者，葢此戒相，
本是易知易解之法，為難受難持之行，
輪迴苦本，安樂玅常，莫不由斯觀佛，諄諄切切，寧弗媿死#CB17199;死。
w:: 音釋
note:: 驅 ^159a26

〔丘于切。〕毳
〔音翠。〕靴
〔許瓜切。〕耗
〔音好。〕詃
〔古犬切。〕裨
〔音卑。〕揖
〔伊入切。〕巵
〔音支〕捶 ^162a26

〔之累切。〕詈
〔力智切。〕泄
〔思列切。〕誅
〔音朱。〕噬
〔音逝。〕絃
〔音言。〕
 ^162a28
