大佛頂如來密因修證了義諸菩薩萬行首楞嚴經卷第五
author:: 淮海參佛弟子蘊空居士陸西星述旨
other:: 廣陵後學　孟應麟　校定
other:: 
# 見結知解第十七
△見結知解第十七
orig:: 
阿難白佛言：世尊！
如來〔至〕云何是中更容他物。
commentary::  ^649a15

言此根塵識三，譬如交蘆，互相依倚，其體全空。
既無自性，則隨緣轉變。
故於知見立知識之心，則結而為無明之本。
知見無知識之妄，則解而入涅槃真淨之門。
既曰真淨，豈容立知？
總示妄結依根塵識起。
但妄識不立，則妄結自解。
orig::  ^649a17

爾時，世尊重宣此義而說偈言：
other:: 
# 宣義說偈第十八
△宣義說偈第十八
orig::  ^649a27

真性有為空，緣生故如幻，無為無起滅，不實如空華。
commentary::  ^649a31

言真性之中，有為之法皆空，則根塵本空，而緣生之法皆如幻矣。
緣生之法如幻，則起滅之法亦無。
起滅之法既無，可見妄識元無。
故識性虗妄，猶如空華，亂起亂滅，實無自性。
orig::  ^649a33

言妄顯諸真，妄真同二妄。
commentary::  ^649a41

妄法既無，真亦不立。
若言妄顯真，真還同妄。
orig::  ^649a43

猶非真非真，云何見所見？
中間無實性，是故若交蘆。
commentary::  ^649a45

以真同妄，是以真為非真也。
真尚非之為非，云何見中復存所見乎？
當知俱無實體，若交蘆然。
orig::  ^649b2

結解同所因，聖凡無二略〔至〕發明更解脫。
commentary::  ^649b6

結解二句：牒同是六根，更非他物。
汝觀下，牒根塵無體，但因妄結。
迷晦下，頌知見。立知四句：
orig::  ^649b8

解結因次第，六解一亦亡，根選擇圓通，入流成正覺。
commentary::  ^649b12

六解則根#CB15072;，一亡則湛圓。
選得圓根，則入聖流，成正覺矣。
orig::  ^649b14

陀羅微細識，習氣成暴流。
真非真恐迷，我常不開演。
commentary::  ^649b18

阿陀羅，此云執持，謂執持種子發起現行，
即第八梨耶初起之相，故曰微細。
含藏種子為習氣，積生識浪為瀑流，湛由是分，
結由是起，此識依真如合生滅，雜乎真妄之間，故曰真非真。
若以為真，恐迷妄習而自認，以為非真，
恐迷自性而外求，故權小教中常不開演。
orig::  ^649b20

自心取自心，非幻成幻法〔至〕幻法云何立。
commentary::  ^649b32

一切諸法，惟心所現。
而於中取着，妄成根結。
是自心取自心，非幻成幻法也。
由妄取故，有幻非幻。
若不妄取，非幻亦無。
非幻尚無，幻法何有。
幻法不立，則根塵頓淨，圓通現前矣。
orig::  ^649b34

是名妙蓮華金剛王寶覺〔至〕一路涅槃門。
commentary::  ^649b42

此之法門，于淨不着，于染不汙，名妙蓮華。
根境結惑，擬之即銷，故名金剛王寶覺。
即為無為，忘情絕解，名如幻三昧。
依此進修，一彈指間，可超無學而入圓位。
阿毗達磨，此云無比法。
十方如來，逈出生死，速證寂常，莫不由斯。
故曰：十方薄伽梵，一路涅槃門。
薄伽梵，佛尊號。
other:: 
# 綰巾示結第十九
△綰巾示結第十九
orig::  ^649b44

於是阿難及諸大眾〔至〕若欲除結當于結心。
commentary::  ^649c10

巾體本同，因結有異，譬汝六根同一妙明真性，
因逐妄隨緣，遂成六結，隔閡不通，無復成一。
若能隨根脫粘內伏，六既融一，一亦斯亡。
然欲解此結，左右偏掣終不能解。
左右偏掣，喻二邊皆不能破無明根本，
如凡夫、外道以斷、常為二邊，二乘菩提以空、
有為二邊，雖云斷伏，猶存中結。
故解結者，當于結心解即分散。
於結心者，知見立知，即無明本，觀於中道，是謂結心。
other:: 
# 選擇圓通第二十
△選擇圓通第二十 ^649c12

隨汝心中選擇六根，一結若除，塵相自滅，
諸幻銷亡，不真何待？
orig::  ^649c30

阿難我說佛法從因緣生〔至〕退藏密機冀佛冥授。
commentary::  ^649c34

我說佛法，從因緣生。
所謂因緣，非取世間六度等事，和合粗相也。
如來發明世出世法，世謂六凡，出世法謂四聖。
知其本因，從所緣出，知此十界，皆由於心。
隨無明之染緣，則生九界，隨教行之淨緣，則出佛界。
是故隨汝心中，選擇六根，根結若除，塵相自滅，
諸妄銷亡，不真何待。
此根初解，先得人空者，了煩惱結，皆由着我，
於我無障，離煩惱障，是得人空也。
空性圓明，成法解脫者，了所知結，皆由着法，
於法無着，離所知障，是得法空也，名法解脫。
人法雙忘，是名俱空，而俱空亦泯，心無所起，
是從正受，得無生忍。
吳興曰：人空是見惑，法空是思惑，所得密言，
還同本悟，即前心猶未達六解一亡義也。
言本悟若此，而未能徹悟，則與未聞何異。
故願如來，成就最後開示。
orig::  ^649c36

爾時世尊普告眾中〔至〕從何方便入三摩地。
commentary::  ^650a16

十八界即是六根，開合七大，統攝於此。
前文使汝生死輪轉，安樂妙常，同是六根，更非他物。
以後二十五菩薩，各舉所證。
orig::  ^650a18

憍陳那！五比丘即從座起〔至〕如我所證音聲為上。
commentary::  ^650a24

此阿陳等以聲塵悟入者，四諦謂苦、寂滅、道。
orig::  ^650a26

優波尼沙陀即從座起〔至〕如我所證色因為上。
commentary::  ^650a28

此以色塵悟入者。
orig::  ^650a30

香嚴童子即從座起〔至〕如我所證，香嚴為上。
commentary::  ^650a32

此以香塵悟入者。
orig::  ^650a34

藥王藥上二法王子〔至〕如我所證味因為上。
commentary::  ^650a36

此以味塵悟入者。
orig::  ^650a38

 #CB02494;陀婆羅并其同伴
〔至〕如我所證觸因為上。
commentary::  ^650a40

此以觸塵悟入者。
orig::  ^650a42

摩訶迦葉及紫金光比丘尼〔至〕如我所證法因為上。
commentary::  ^650a44

此以法塵悟入者。
orig::  ^650a46

阿那律陀即從座起〔至〕旋見循元，斯為第一。
commentary::  ^650a48

此以眼根悟入者。
orig::  ^650b2

周利槃特迦即從座起〔至〕反息循空斯為第一。
commentary::  ^650b4

此以鼻根悟入者。
orig::  ^650b6

憍梵鉢提即從座起〔至〕還味旋知，斯為第一。
commentary::  ^650b8

此以舌根悟入者。
orig::  ^650b10

畢陵伽婆蹉即從座起〔至〕純覺遺身斯為第一。
commentary::  ^650b12

此以身根悟入者，知此深痛不數句，知即覺也。
言雖以覺覺痛，而我清淨覺心，一味純覺，無有覺痛之痛覺。
如是則痛痛之覺，皆緣妄起，直須遺去幻身，純守本覺。
以故攝念未久，身心忽空，緣此以證無學。
orig::  ^650b14

須菩提即從座起〔至〕旋法歸無，斯為第一。
commentary::  ^650b24

此以意根悟入者。
諸相入，非謂諸相皆入於非相。
非相，實相也。
orig::  ^650b26

舍利弗即從座起〔至〕光極知見斯為第一。
commentary::  ^650b30

此以眼識悟入者，眼識明利故，一見即通；
識清淨故，種種通利；心無際故，見覺圓明。
orig::  ^650b32

普賢菩薩即從座起〔至〕分別自在斯為第一。
commentary::  ^650b36

此以耳識悟入者，心聞發明，內證也；分別自在，外用也。
orig::  ^650b38

孫陀羅難陀即從座起〔至〕明圓滅漏斯為第一。
commentary::  ^650b42

此以鼻識悟入者，前數息依根，所以攝心；
此觀息依識，所以駐心。
息由風火而起，鼓煩惱濁，故其狀如烟。
六交見火燒息，能為異烟紫焰，皆煩濁所發。
淨觀發明，則煩濁斯銷，故內明外虗，而烟銷成白。
及乎漏盡，無復煩惱，內瑩發光，故出入息悉為光明。
orig::  ^650b44

富樓那彌多羅尼子〔至〕消滅諸漏斯為第一。
commentary::  ^650c8

此以舌識悟入者。
富那說法第一，辨才無礙，因以除魔滅漏，皆舌識之力也。
何謂轉輪？佛以身、口、意三輪應物，無滯音聲，即口輪也。
orig::  ^650c10

優波離即從座起〔至〕一切通利斯為第一。
commentary::  ^650c16

此以身識悟入者，性業謂殺盜婬事根於性者，遮業謂支末愆失因過遮止者。
波離律中得度，皆以身識欽承，三千八萬毫無差失。
orig::  ^650c18

大目犍連即從座起〔至〕久成清瑩，斯為第一。
commentary::  ^650c24

此以意識悟入者，因緣深義，謂非世間和合粗相，
乃發明世出世法，故因之發心，得大通達，神通如意也。
旋湛者，從意識而入妙湛，故久成清瑩，
通力圓明，清淨自在也。
orig::  ^650c26

烏芻瑟摩於如來前〔至〕登無上覺斯為第一。
commentary::  ^650c34

此以火大悟入者。
多婬之人，本由煖觸，生為欲火，死為業火，
業力增盛，成猛火聚。
徧觀四大，皆是觸塵之境。
百體四肢，地也。諸冷煖氣，即水火風也。
三昧既著，故曰神光內凝。
以多欲人火大徧盛，故化欲火而成智火。
orig::  ^650c36

持地菩薩即從座起〔至〕成無上道斯為第一。
commentary::  ^650c46

此以地大悟入者，身界二塵乃至刀兵，
皆是地大所造之色，即為因緣所生之法，與塵無差空也。
本如來藏妙真如性，自性不觸，謂知其虗妄發塵，
故毫無染觸，塵銷智圓，乃成無上知覺。
orig::  ^650c48

月光童子即從座起〔至〕圓滿菩提斯為第一。
commentary::  ^651a8

此以水大悟入者。
orig::  ^651a10

琉璃光法王子即從座起〔至〕傳一妙心，斯為第一。
commentary::  ^651a12

此以風大悟入者，傳一妙心者，知風力無依，
萬動皆妄，而能獨證本覺無動也。
orig::  ^651a14

虗空藏菩薩即從座起，〔至〕妙力圓明斯為第一。
commentary::  ^651a18

此以空大悟入者，於同發明，謂於圓洞心，
內瑩發光，而交徹融攝也。
以珠表色，以鏡表心，色從心造，全體是心，故放寶光灌十方等。
orig::  ^651a20

彌勒菩薩即從座起〔至〕得無生忍斯為第一。
commentary::  ^651a26

此以識大悟入者，圓成實三性也。
一、徧計所執性，橫執眾生、壽者、我及我故，
乃至情非情異，有實體性故，周徧計度也。
二、依他記性，計有因緣，世間和合，建立名相，
執此假相，定從種出。
雖無我執，自然種性，假色心等為種，生五蘊等法也。
圓成實性，即無漏智體，真空法界也。
識以圓明入圓成實者，由妙圓識心，證入實智，
不復迷識逐境，種種計著也。
orig::  ^651a28

大勢至法王子與其同倫〔至〕得三摩地斯為第一。
commentary::  ^651a42

此以根大悟入者，念屬意根，意根若淨，
諸根自攝，故無選擇。
念佛得忍者，謂以淨念蠲濁想，正受滅邪受，
邪濁既遣，心境空寂，一切不生，名無生忍。
如此則自性佛土淨，故可攝行人歸也。
觀經曰：夫念佛者，不得一彈指間念世五欲，是謂繫念。
脫能如此一無間襍，則無量性光自然發明，
所謂不假方便，自得心開者也。
大佛頂如來密因修證了義諸菩薩萬行首楞嚴經卷第五
 ^651a44
