
other:: 沙彌律儀毗尼日用合參卷下
other:: 菩薩戒弟子雲棲寺沙門　袾宏　輯集
other:: 雲居山真如寺晦山沙門　戒顯　訂閱
author:: 寓黃山慈光寺石樹沙門　濟岳　彚箋
other:: 
## 執作第十一
執作第十一
commentary:: 
【箋】雲峰悅禪師小參。
今時後生。纔入眾來。
便乃端然拱手。受人供養。
到處菜不擇一莖。
柴不搬一束。十指不沾水。
百事不干懷。雖則一期快樂。
爭奈三途累身。 ^408c12

梵網寧以熱鐵纏身。
不受信心人衣。寧以洋銅灌口。
不受信心人食。若恁麼者。
直饒變大地作黃金。
攪長河為酥酪。供養上座。
不為分外。若不恁麼去。
滴水寸絲。便須披毛帶角。
牽犂拽鈀。償他始得　無作之法。
當於作處見無作。
非徒然無作。若徒然無作。
便是落空亡底外道。
易曰。天行健。君子以自強不息。
故天地運行於四時。
風以動之。雷以成之。
乃至兩露恩澤。莫不各有所司。
而生物焉。例而推之。
即三賢十聖。亦皆為而無為。
作而無作。我何人斯。
敢無作。而坐食於天地間哉。
orig::  ^408c18

當惜眾僧物〔詳見下文〕。
當隨知事者教令。
不得違戾。
commentary::  ^408c38

【箋】徵。教令出自師長父母之口。
無不從命。知事教令。
衲子安得克服。 ^408c40

訓。叢林事出浩繁。
故請知事以司其柄。
教令。乃奉大眾之命令也。
得罪知事。即得罪大眾。
然知事所司。亦當柔和調順。
若逞麤獷之性。權挾衲子。
使彼難忍去之。則有負所任。
不得無過。
orig::  ^408c42

凡洗菜。當三易水。
commentary::  ^409a2

【箋】本律。三易水者。
謂初次。但去麤垢。
二次。細垢未盡。三次。
乃得清淨。今叢林醃菜不洗。
謂菜有味。舉目皆噇糞之人。
執事略不為恠。可笑。 ^409a4

燈錄。趙州問菜頭。
今日喫熟菜。喫生菜。
頭拈起菜呈之。師曰。
知恩者少。負恩者多。
orig::  ^409a8

凡汲水。先淨手。
commentary::  ^409a14

【箋】至水邊。另舀水先淨手。
即以洗手水。棄之僻地。
orig::  ^409a16

見水偈　若見流水。
當願眾生。得善意欲。
洗除惑垢。
commentary::  ^409a18

【箋】流水者。源頭活水也。
然其性相不二。動靜一源。
若無源之水不流。
即是死水。流得其源。
則澄之不清。擾之不濁。
而能旋香海載須彌。
恩配三有。澤及羣靈。
而不自伐為功。故三賢十聖。
贊之不及。凡夫肉眼。
孰能窺其大用哉。
今此偈。全在發明見字。
若見不徹。云何為彼當願。
云何為彼滌惑耶。
若見者。謂所見之水。
情狀不一故。如人見之。
清涼可悅。餓鬼見之。
流變為血。魚龍見之。
謂宮殿。沉溺者見之。
謂死窟。究竟水尚強名。
何況有如上等見。
皆是眾生業惑所感也。
若夫大解脫人見之。
不曰流水。非流水。
直下為彼顛倒眾生。
拔其見刺。出其眼屑也。
意欲者。非情欲之欲。
若情欲。即是惑垢。
當作願字看。正願清滌無始情欲之惑垢也。 ^409a20

徵。上文既有當願。
云何欲字。又作願字看。
訓。上文是菩薩當願。
下文意欲。是眾生當願。
其猶啐#CB10437;同時也。
若菩薩發願度眾生。
眾生不發願出離。
菩薩雖有願。亦無如之何也已。
orig::  ^409a44

附　勿令穢水入井。
commentary::  ^409b4

【箋】天下井水。味有多種。
詳水經註。
周易正義。雖汲水以至井上。
然綆出。猶未離井口。
而鈎羸其缾而覆之也。
棄其方成之功。雖有出井之勞。
而與未汲不異。喻人行常德。
須善令終。若有初無終。
則必致凶咎。 ^409b6

筆飡。吳湛為縣吏。
所居臨荊溪。溪有清泉。
眾皆賴之。湛為築籬遮護。
不令穢入。忽於泉側。
得一田螺。置甕中。
每外歸。則厨中飲食已辦大異之。
一日潛窺。乃一女子。
自螺出。手自操刀。
湛急趨之。不容歸殻。
女大窘。實告湛曰。
我泉神也。上帝以君敬護泉源。
且知君鰥居。命吾為君操饌。
君食吾饌。當得道矣。
言訖不見。 ^409b12

◎李鄠為河山令。
縣有河山巖。巖半有一脉清泉。
次第淋注。逐處各有一岩斛。
承之。如#CB15043;出狀。
鄠一日#CB06078;家出遊。
無何雪兒就斛浣申。
立為震霆所擊。視之其斛已碎。
別安一斛於流下矣。
是知井泉不可觸穢。 ^409b24

酉陽雜爼。臨井勿窺。 ^409b32

◎古井不可唾。唾與窺且不可而可越哉。
orig::  ^409b34

汲井偈　若見汲井。
當願眾生。具足辯才。
演一切法。
commentary::  ^409b36

【箋】華嚴疏。汲取也。
辯才演法。猶綆汲水。
五燈。趙州。在井上打水次。
見南泉過。便抱柱。
懸却脚曰。相救相救。
泉上胡梯一二三四五。
師少頃。却去禮謝曰。
適來謝相救。 ^409b38

◎藍田真。因開井。
被沙塞却泉眼。師曰。
泉眼不通。被沙礙。
道眼不通。被甚麼礙。
僧無答。師代曰。被眼礙。 ^409b44

◎天衣懷。世漁。母夢星隕於屋。
懷娠兒時。坐船尾。
得魚輒放。父笞之。
不為意。參翠峰覺。
覺問汝名甚麼。曰義懷。
曰。何不名懷義。曰。
此當時致得。曰。誰為汝立名。
曰。受戒十年矣。曰。
汝行脚費許多草鞋。
曰。和尚莫謾人好。
曰。我也沒量罪過。
汝也沒量罪過。你作麼生。
師無語。覺打曰。脫空謾語漢。
出去。入室次。覺曰。
恁麼也不得。不恁麼也不得。
恁麼不恁麼。總不得。
師擬議。覺又打出。
如是數四。尋時翠峰為水頭。
因汲水折擔。忽悟。
作投機偈曰。一二三四五六七。
萬仞峰頭獨足立。
驪龍頷下取明珠。
一言勘破維摩詰。
覺聞拊几稱善。
orig::  ^409b48

觀水偈　佛觀一鉢水。
八萬四千蟲。若不誦此呪。
如食眾生肉。 ^409c22

唵縛悉波囉摩尼莎訶
commentary::  ^409c24

【箋】水中生靈甚微。
人之麤障覆故。不能觀察。
唯佛五眼明淨。能見微細。
以慈悲故。說此偈呪。
大旨為水羅兼說也。
orig::  ^409c26

凡用水。須諦視有蟲無蟲。
以密羅濾過方用。
commentary::  ^409c32

【箋】會正記。用白#CB00626;。
東上用密絹。恐小蟲直下。
取熟絹為之。此護生之法也。
orig::  ^409c34

若嚴冬。不得蚤濾水。
須待日出。
commentary::  ^409c38

【箋】嚴冬水寒。蚤濾則傷生。
日出水得陽氣。則不傷生。 ^409c40

漉水囊賦。吾有漉囊。
製造有方。緻練作底。
熟鐵為匡。其用濾兮深須諦視。
其還放兮切忌損傷。
宜知我佛仁慈。尚不遺於微物。
將使吾曹飲用。得幸免於餘殃。
一化境中。上下皆制。
半由旬內。往返須將。
世多輕略。孰究不藏。
或聞而不製。則#CB15334;為外道。
或製而不用。但懸於草堂。
斯由內無慈愍。外恣疎狂。
塞來蒙之津徑。害我教之紀綱。
汝當存誠持守。竭力#CB15210;張。
豈止四生有賴。抑使三寶增光。
orig::  ^409c42

凡燒竈。不得燃腐薪。
commentary::  ^410a10

【箋】本律。炊竈有五事。
一。不得蹲炊火。二。
不得燃生薪。三。不得倒燃濕薪。
四。不得燃腐薪。五。
不得以熱湯澆火滅　凡腐薪中有蟲。
若燃之。如毀其家。
殺其身。故制。昔曾子不逆薪而#CB05315;。
知其不為暴也。 ^410a12

禮記。荀勗在帝座。
適膳夫進飲。勗云。
此必勞薪所炊。帝不信。
召膳夫問之。果以一故車脚供薪。 ^410a18

抱樸子。孟夏所以祀竈。
竈神每月晦日。上天言人罪狀。
大者奪紀。小者奪算。
紀三百日。算一百日。 ^410a22

◎井與門戶竈中霤為五祀。
又五財之一。利濟廣博。
有神主之。名曰觀。
狀如美女。井鬼名瓊。
orig::  ^410a26

凡作食不得帶爪甲垢。
commentary::  ^410a32

【箋】寄歸傳。營供。必洗手。
敕口。淨器。不者所作祈請。
並無效驗。從陳饗祭。
神祇不受。況奉三寶。
若大小便。不洗手。
皆不合作食。 ^410a34

諺。清齋方釋奠。剪爪宣侵肌。
感應篇注。嘉棟曰。
作食不潔餧人。人必嗔之。
神亦惡之。穢食委棄。
均於暴殄。浪費水漿。
委諸溝廁。殊為造業。
有老秋婆。病死復蘇。
言至一處。有兩船遺棄穢食。
一鬼笞之曰。汝平生所耗者。
豈容不食。婆強呷數口。
便覺腹滿驚蘇。言訖隨死。
orig::  ^410a38

凡棄惡水。不得當道。
不得高手揚潑。當離地四五寸。
徐徐棄之　附。不得熱湯潑地上。
commentary::  ^410b2

【箋】惡水高揚。熱湯潑地。
微細昆蟲。何處迴避。
水火毒身。如入鼎沸。
以此劇刑。橫加無謂。
我福無增。彼惡永記。
故云徐徐。清涼如意。
orig::  ^410b6

凡掃地。不得逆風掃。
不得聚#CB01926;土安門扇後。
commentary::  ^410b12

【箋】逆風掃。風塵#CB01240;面。
非但不善愛人。亦非自愛。
掃地聚#CB01926;門扇後。
其人有始無終。後來結果。
亦可想見。故須掃除盡淨。
置之僻處也。 ^410b14

根本部。給孤長者。
每晨朝往逝多林。
禮佛已。掃寺地。一日長者。
他緣。不遑入寺。佛經行。
見地不淨。即自執篲而掃。
時舍利子等。悉皆執篲。
共掃園林。佛及弟子。
徧掃除已。地皆嚴淨。
入食堂中坐。與諸苾蒭。
說掃地得五種功德。
一。自心清淨。亦名自除心垢。
若人掃於寺地。因地淨故。
心得清淨。是名自心清淨。
二。令他心淨。亦名除他心垢。
若人掃於寺地。因地淨故。
他人見無塵垢。心得清淨。
是名令他心清淨。
三。諸天歡喜。亦名去憍慢。
若人掃於寺地。即是去其憍慢塵垢。
諸天觀見地淨無塵。
生歡喜心。四。植端正業。
亦名調伏其心。若人淨掃寺地。
即是調伏自心。植端正福業。
五。命終之後。當生天上。
亦名增長功德。若人淨掃寺地。
因淨地故。功德增長。
命終當生天上。 ^410b18

優婆塞戒經。善男子。
天下之人。誰現窮無其身者。
如其有身。見他作福。
身應往助。執役栖掃。
亦得福報。 ^410b44

成實論。掃一閻浮僧地。
不如掃一掌佛地。
五燈。世尊在日。有一比丘根鈍。
無多聞性。佛令誦苕#CB00416;二字。
日夕誦之。言苕則已忘#CB00416;。
言#CB00416;則已忘苕。
每日剋責。意念不休。
忽能言苕#CB00416;。
於此大悟。得無礙辨才。 ^410b48

◎曹山寂。問僧作甚麼。
曰掃地。山曰。佛前掃。
佛後掃。曰。前後一時掃。
山曰。與曹山過鞋靸來。 ^410c6

◎雁山羅漢寺。證首座。
目瞽。見道明白。每朝以掃地為佛事。
有僧問。這片地掃得乾淨也未。
證竪起苕#CB00416;示之又僧問。
真淨界中。本無一塵。
掃作麼。證亦竪#CB00416;示之。 ^410c10

◎拾得。一日掃地次。
寺主問。汝名拾得。
因豐干拾得汝歸。
汝畢竟姓個甚麼。
拾得放下苕#CB00416;。
叉手而立。寺主再問。
拾得拈#CB00416;掃地竟去。
寺主罔測。寒山捶胸云。
蒼天蒼天。拾得却問。
汝作甚麼。山曰。不見東家人死。
西家助哀。二人作舞。
哭笑而去。 ^410c16

◎趙州。掃地次。僧問。
善知識為甚麼掃地。
師曰。塵從外來。曰。
既是清淨伽藍。為甚麼有塵。
州曰。又一點也。 ^410c26

◎趙州行脚時。問大慈。
般若以何為體。慈曰。
般若以何為體。師便呵呵大笑而出。
大慈來日見州掃地次。
問般若以何為體。
州放下掃#CB00416;。
呵呵大笑而去。大慈便歸方丈。 ^410c30

◎仰山。掃地次。溈山問。
塵非掃得。空不自生。
如何是塵非掃得。
仰掃地一下。溈曰。
如何是空不自生。
仰指自身。又指溈。
溈曰。塵非掃得。空不自生。
離此二途。又作麼生。
仰又掃地一下。又指自身。
并指溈。 ^410c36

◎雲巖曇晟禪師。
掃地次。道吾曰。大區區生。
曇曰。須知有不區區者。
吾曰。恁麼則有第二月也。
曇竪起掃#CB00416;曰。
是第幾月。吾便行。 ^410c44

◎大慧問僧。道不用修。
但莫染污。如何是不染的道。
曰。某甲不敢道。師曰。
你為甚麼不敢道。
曰。怕染污。師應聲曰。
行者將糞箕苕#CB00416;來。
僧忙然。師便打出。 ^410c48

◎衲僧家拈起掃#CB00416;。
不但掃除一室塵垢。
當使天上天下不可說不可說世界塵垢。
祇消者把掃#CB00416;。
一掃而盡目前。脫有不顧危亡底漢。
道天上天下者許多塵垢。
畢竟掃置何處。我便劈口與他一掃。
令他向掃#CB00416;下瞥地去。 ^411a6

世說。郭林宗。常行宿逆旅。
輒躬自執掃。及明去後。
人至則曰必郭有道昨宿處也。
orig::  ^411a16

洗內衣。須拾去蟣虱方洗。
commentary::  ^411a20

【箋】五燈。仰山慧寂。
智浣衲次。躭源曰。
正恁麼時作麼生。
仰曰。正恁時。向甚麼處見。 ^411a22

◎定由神英。見首座洗衣。
遂問。作甚麼。座提起衣示之。
師曰。洗的是甚衣。
座曰。關中使銕錢。
師喚維那。移下座掛搭著。
orig::  ^411a24

夏月用水盆了。須覆。
若仰即蟲生。
commentary::  ^411a30

【箋】譬如空盆雖仰。
虫無從而生。謂虫生於水。
若水淨。虫亦不生。
謂虫生於垢。若垢非水。
虫亦不生。然則虫畢竟從何而生。
當知虫之生也。三因和合而生。
若一因不到。則虫無緣而生。
然則虫之生滅。其在盆之覆仰而已也。
orig::  ^411a32

附　一切米#CB15097;蔬果等。
不得輕棄狼籍。須加愛惜。
commentary::  ^411a42

【箋】諺。愛惜常住物。
如護眼中珠。謂食物自有司庫出納。
器具有藍收司執。
然或見散漫無緒。
即宜愛惜。置歸屏處。
勿至狼籍暴殄也。 ^411a44

寶訓。混源。為紫#CB17352;庫司壁記。
復題其後云。滴水粒米。
盡屬眾僧。務悅人情。
理難支破。當思披毛帶角。
歲月久長。明因果人。
幸宜知悉。遺墨歲久。
漫滅殆盡。後一山和尚踵其席。
粉壁親為書之。 ^411a48

感應篇註。天倉五穀。
在二十八宿。乃危星主之。
人以食為天。故聖人務農重穀。
天子親耕勸農。春夏祈穀於上帝。
豈五穀可散棄者。
世人不知天地育養之恩。
棄五穀。厭捨絲麻。
使農夫織婦。日勤而不得飽。
力竭而不得禦寒。
又不#CB00421;其勞。
曾無愛惜。所以為天地所厭。
神明所責也。 ^411b8

續神仙傳。三川饑。
有青衣童子語人曰。
世人厭棄五穀。地司已收。
五穀之神。可相率祈穀父蠶母。
當致穰也。 ^411b18

◎陳僖敏公鎰父孟玉。
登廁見鐺底飯一塊。
在廁傍。淨滌食之。
夜夢神告曰。翁好善。
當福報。吾梓潼神。
今將降生汝家。後果生僖敏公。
仕至太子太保左都御史。
累贈翁如其官。母一品夫人。
other:: 
## 入廁第十二
入廁第十二
commentary::  ^411b22

【箋】優鉢祗王經。伽藍地。
漫大小行者。五百世身墮 #CB15072;波地獄。
經二十小劫。常遺肘手抱此大小便處臭穢之地。 ^411b34

毗尼母經。諸比丘住處房前開處。
小便污地臭氣。皆不可行。
佛問之曰。從今不聽僧伽藍處小行。
當聚屏猥處。若瓦瓶。
木桶。埋地中。小行已。
以物蓋之。勿令有臭氣。
若登廁不洗淨。不得入大僧類。
不得坐禪牀。不得登佛殿。 ^411b38

虗空藏經。若有毀重禁戒者。
治圊百日。莫令人知。
塗圊已。澡浴禮三十五佛。
稱虗空藏菩薩。向十二部經。
五體投地。陳說過惡。
如是懺悔。經三七日。
苦行力故。罪報永除。
不障三種菩提業。 ^411b46

寄歸傳。凡僧坊。先須淨治廁處。
若自無力。教化為之。
供十方僧。理通凡聖。
無多所費。斯其要焉。 ^411c6

錙門警訓。登廁之法。
律制委明。蓋欲潔嚴身器。
親近聖賢。洗淨洗手。
各有軌度。儻未盡諳。
則反污其手。禮誦燒香。
合掌執捉。動輒得咎。
可不慎歟。 ^411c10

五燈。僧問趙州。急切處請師道。
州云。尿是小事。須是老僧自去。
始得。 ^411c16

◎趙州上東司。召文遠。
遠應諾。州云。東司上不可與你說佛法。 ^411c18

◎有老宿垂語云。
十市街頭。起一間茅廝。
祗是不許人屙。僧舉似南堂靜。
靜曰。是你先屙了。
更教甚麼人屙。宿聞之。
焚香遙望大隨拜謝。 ^411c20

◎莫將尚書謁南堂。
咨決心要。堂使其。
好處提撕莫適如廁。
聞穢氣。急以手掩鼻。
遂有省。急呈偈曰。
從來姿韻愛風流。
絕笑時人向外求。
萬別千差無覔處。
得來原在鼻尖頭。
堂答曰。一法纔通萬法周。
縱橫妙用更何求。
青蛇出匣魔君伏。
碧眼胡僧笑點頭。 ^411c26

◎錢弋郎中。訪真淨文。
譚久如廁。師令侍者引從西邊去。
錢遽云。既是東司。
為甚向西去。真曰。
多少人向東邊計。 ^411c36

◎大慧侍湛堂次。
堂視師指爪曰。想東司頭籌子。
不是汝洗的。師承訓。
即代黃龍忠作圊頭。
後普說云。某自聞老和尚說。
終身不養爪甲。纔長一菽。
湛和尚便於手指上出現。 ^411c40

◎湛堂準。自浙回#CB17351;潭謁深公。
省詣方丈。尋命分座。
聞有悟侍者見所擲#CB05315;餘有省。
呈解。深喝出。因喪志經於延壽堂。
廁後出沒無時。眾憚之。
師故於半夜登溷。
悟即提挈水至。未幾供籌子。
湛滌淨已。召接淨桶去。
悟纔接。湛執其手。
問曰。汝是悟侍者那。
曰。諾。湛曰。汝當時在知客寮。
見掉火柴頭。有個悟處的麼。
參禪學道。秪要知個本命元辰下落。
汝剗地作此去就。
汝在藏殿移首座鞋。
豈不是汝當時悟得的。
又在知客寮移枕子。
豈不是汝當時悟得的。
汝每夜在此移木度籌。
豈不是汝當時悟得的。
因甚麼不知下落。
却在這裡惱亂大眾。
湛猛推之。索然有聲。
由是絕跡。
orig::  ^411c48

若大小便。即當行。
莫待內逼倉卒　於竹竿上掛直裰。
以手巾或腰縧繫之。
一作記認。二恐墮地。
commentary::  ^412a24

【箋】直裰。詳註著衣偈下。
orig::  ^412a28

若脫換鞋脚。不可淨鞋入廁。
commentary::  ^412a30

【箋】著鞋。當分淨穢。
謂。淨鞋入佛殿。觸鞋入廁。
若觸鞋入廁。則污穢佛地。
淨鞋入廁。則暴殄天物。
orig::  ^412a32

至當三彈指。使內人知　不得迫促內人使出　已上復當三彈指。
commentary::  ^412a36

【箋】前後彈指俱三。
用處甄別。謂前三彈。
使內人知。後三彈。
恐傷在穢之鬼。故先警之也。
不唾痰。陰德具載藏經。 ^412a40

譬喻經。有沙門不彈指來大小便。
漈圊中厲鬼大恚。
欲殺沙門。沙門持戒。
厲鬼隨逐。伺覔其短。
不能得便。故知大小便時。
必先彈指。利益有在。
orig::  ^412a44

登廁偈　大小便時。
當願眾生。棄貪嗔癡。
蠲除罪法。 ^412b2

唵狠嚕陀耶莎訶
commentary::  ^412b4

【箋】夫人飲食滋味。
入於腸胃。輕清上升。
重濁下墜。可見人之一身。
兼淨穢世界也。淨世界。
即戒定慧之福業也。
穢世界。即貪嗔癡之罪法也。
悟此淨穢本源。則可以悟大千世界。
不在心外。從此垢淨心盡。
不知吾身之為法界。
法界之為我身。我身法界。
非一非二。
orig::  ^412b6

不得低頭視下。
commentary::  ^412b16

【箋】護清淨眼故。
orig::  ^412b18

不得持草畫地。
commentary::  ^412b20

【箋】愚夫不知。廁上畫地畫壁。
遂成大過。譬如一點一 #CB15148;。
同於爻象。不忍狼籍穢地。
當置淨處。或付水火。
尊敬字畫故。若於廁上板壁作字。
則為造物所呵。 ^412b22

筆飡。明湖州潘道士。
道法高妙。一日於廁上畵符。
天將忽至。問。所召何事。
士無以應。支曰。門前樹為我移種屋後。
將曰。小事何輕意召我。
遂以火筆點頭而去。
士後頭上膿水不乾。
凡有患瘡癤。乞士膿水抹之。
無不效。
orig::  ^412b26

不得努氣作聲。
commentary::  ^412b36

【箋】除糞。極粗行。努力則喪氣。
殊不雅。下文詳言之。
orig::  ^412b38

不得隔壁共人說話。
不得唾壁。
commentary::  ^412b40

【箋】文殊經。大小便時。
身口狀如木石。不得有聲。
護持清淨身口故。 ^412b42

相經。廁上共人語。
最下賤相。
固齒方。大小便時。
目上瞬。齒咬定。永無牙痛。
兼闢臭氣。正氣內固。
若唾壁。共人語。穢氣乘虗而入。
胃家受病。醫書。相經。
皆暗合文殊經旨。
覧者幸留意焉。 ^412b44

例異傳。南陽宋經伯。
夜行逢鬼。問云鬼悉何所忌。
答言。惟不喜人唾。
orig::  ^412c2

逢人不得作禮。宜側身避之。
commentary::  ^412c6

【箋】廁上褻衣故不作禮。
orig::  ^412c8

不得沿路行繫衣帶。
commentary::  ^412c10

【箋】穢處。固不可久停。
然衣褲必須嚴整。
然後徐步。若行繫衣帶。
倉皇之狀。失威儀故。
orig::  ^412c12

便畢。當淨澡手。未澡。
不得持物。
commentary::  ^412c16

【箋】醫書。熱水洗淨。
生腸風等病。當用冷水。
淨物。宜淨手持。穢手觸物。
物即成穢。 ^412c18

雜事。舍利弗。洗淨法。
#CB06078;軍持。
可受三升。向便處。
次於一邊。置土末七聚。
以為一行。各如半挑。
復於此邊更行七聚。
又於一畔別安一聚。
持一籌片。并土三塊。
入廁室中。便利畢。
先以籌拭穢。次土塊洗大小便處。
次洗兩手兩足。次以土洗瓶畢。
然後著法服。次至房中取淨瓶水。
三潄口。方任情作務。
有婆羅門。見舍利子行是事。
渴心歸向出家。 ^412c20

西域。釋子。洗淨之法。
九十六種外道所不知。
事傳東土。行者亦寡。
強効者。不能如法。
是欲潔而反穢。但上古用籌。
今用草紙。殊為省便。
叢林有薰脩大悲華嚴等懺。
而此洗淨之法。不可不知也。
orig::  ^412c32

淨手偈　事訖就水。
當願眾生。出世法中。
速疾而往。 ^412c42

唵賀囊密唎帝莎訶
commentary::  ^412c44

【箋】此當願者。非同世間之願。
及世間之法也。當為眾生發出世之願。
說出世之法也。速疾往者。
言五濁惡世。所見所聞。
無非煩惱惡業。亦如穢廁。
不可久停。故當速離濁惡之行。
而行清淨之法也。
經律。入廁洗淨。若不默持諸呪。
縱用七恒河水洗之。
不得清淨。何以故。
種子不淨。 ^412c46

溪堂雜錄。僧智超誦華嚴經三十年。
忽見童子云。從五臺來。
告超曰。師誦經固善。
但登廁洗淨。觸污手背。
律制洗手用#CB01926;泥七度。
今但二三。緣此觸存。
禮佛誦經。悉皆得罪。
言訖不見。超乃悔過。
識者曰。此文殊化現。
有警於超也。
orig::  ^413a8

若小解。亦要收起衣服。
又不可著褊衫小解。
commentary::  ^413a18

【箋】說原。僧伽支。此云覆膊。
亦名褊衫。亦名隨衣。
竺道祖云。魏時請僧於內自恣。
宮人見僧偏袒不雅。
故當覆膊。小解。不言長衣專舉衣袖者。
謂衣袖常勤佛法。
更宜細行　小解雖穢褻事。
有至道焉。其義出自禮記。
記云。手容恭君子起居。
常自恭敬。不敢散手掉臂。
惟至屙尿放屎之時。
不得不暫解也。
orig::  ^413a20

盥掌偈　以水盥掌。
當願眾生。得清淨手。
受持佛法。 ^413a32

唵主迦囉耶娑訶
commentary::  ^413a34

【箋】手是總名。若無掌。
不可名手。無指亦不可名手。
有掌有指。方名曰手。
兩手。太陽之精也。
字魂陰。 ^413a36

掌圖法天指法五行。
大指曰拇指。第二曰食指。
中指曰將指。第四曰無名指。
第五曰小指。第六曰枝指　水性至柔。
離垢去染為用。盥者。
兩手拾盆之象。 ^413a38

湯銘。日新又新。澡其德也。
當誦偈呪之時。一浣而再浣。
再浣至七浣。而佛法現前。
究竟我手。佛手。眾生之手。
同於清淨。同於受持。
是名清淨佛法之手。
受佛法也。 ^413a44

華嚴感應。三藏梵僧。
至京時。有三藏童子。
頂禮三藏。請受菩薩戒。
眾謂三藏梵僧曰。
此童子。能誦華嚴。
兼解其意。三藏梵僧驚歎曰。
華嚴一乘。是諸秘藏。
尚難遭遇。況通其義。
若人誦淨行一品。
以得菩薩戒具足。 ^413b2

西域傳記。有人轉華嚴經。
以洗手水滴蟻身。
命終生天。況能受持通意。
此子後必廣大。饒益眾生　大小三藏。
互相闡揚淨行之法。
力行淨行之行。為世作則。
豈非華嚴果會中再來耶。
今人能於淨行諸偈潛行密用。
即是親證毗盧妙體。
亦無忝於大小三藏哉。
other:: 
## 入浴第十三
入浴第十三
commentary::  ^413b10

【箋】溫室洗浴眾僧經。
有耆域醫王。願請佛及菩薩僧人溫室澡浴。
佛讚善哉。佛云。耆域澡浴之法。
當用七物。除去七病。
得七福報。一。燃火。
二。淨衣。三。澡豆。四。
酥。五。淳#CB01926;。
六。楊枝。七。內衣。何謂除七病。
一。四大安穩。二。除風。
三。除濕瘴。四除寒。
五。除熱。六。除垢。七身輕明目。
何謂七福。一。四大不和。
而得調和。二。除風。
所生清淨。三。除濕。
身體常香。四。除寒。
體潤威光。五。除熱。
清涼自在。六。除垢。
宿命皆通。七。身輕。
見者欽敬。 ^413b24

福田經。有比丘名阿難。
白佛。我念宿命。生羅閱祗國。
為庶民時。生惡瘡。
治之不瘥。有曰。當浴眾僧。
其水洗瘡可愈。我即到寺。
設浴供僧。如法洗瘡。
乃愈從此所生。端正。
金色晃昱。九十一劫。
常得淨福。 ^413b40

楞嚴。#CB02494;陀婆羅。
同伴十六開士。即從座起。
我等先於威音王佛。
聞法出家。於浴僧時。
隨例入浴。忽悟水因。
既不洗塵。亦不洗體。
中間安然。得無所有。
宿習無忘。乃至今時。
從佛出家。令得無學。
彼佛名我#CB02494;陀婆羅。
妙觸宣明。成佛子住。
佛問圓通。如我所證。
觸因為上。 ^413b48

譬喻經。佛以臘月八日。
神通降伏六師。六師云。
佛以法水。洗我心垢。
不如沒水死。佛仍廣說法。
度諸外道。外道復化白佛言。
佛以法水洗我心垢。
我今請僧洗浴。以除身垢。
今臘月八日。浴僧准此。 ^413c10

賢愚經。首陀會天。
下閻浮提。請佛及僧洗浴。
設甘美之食。阿難白佛。
此天。往昔作何功德。
相好奇特。佛言。昔毗盧尸佛時。
彼為貧家子。恒傭作自給。
聞佛洗僧之德乃勤施少錢。
設洗具。設食。請佛僧。
由此生首陀會天。
此光相。七佛以來。
千佛出世。亦皆如是。
故號淨身。一號具足。 ^413c18

珠林。泥連河裏。非有垢而見除。
毗藍園內。實無塵而示蕩。
故知洗浴是清昇之本。
淨澡為澄潔之原。
可謂垂香範於前修。
振芳猷於後業。 ^413c28

五燈。有一院主。名無垢淨光。
造浴室。有人問。既是無垢淨光。
為甚麼却造浴室。
僧無語。後請山幽代曰。
三秋明月夜。不是騁團圓。 ^413c34

◎石梯和尚。因侍者請浴。
師曰。既不洗塵。亦不洗體。
汝作麼生。者曰。和尚先去。
某甲將皂角來。師呵呵大笑。 ^413c40

◎福州古靈神贊。
本州大中寺受業。
後行脚。遇百丈開悟。
回省授業。師問曰。
汝離吾。在外得何事業。
曰。並無事業。遂遣執役。
一日因澡身。師命去垢。
靈乃拊背曰。好所佛堂。
而佛不聖。師回首視之。
靈曰。佛雖不聖。且能放光。 ^413c44

◎南嶽西園曇藏。
一日自燒浴次。僧問何不使沙彌。
師撫掌三下。 ^414a4

◎雪竇顯問僧。甚處來。
曰。浴來。師曰。三身中。
那一身浴。曰。或皷聲前。
或皷聲後。師曰。飽叢林。
又一日問僧。你浴也未。
曰。某此生不浴。師曰。
你不浴。圖個甚麼。
曰。今日被和尚勘破。
師曰。賊不打貧兒家。 ^414a8

◎空室道人智通。
龍圖范珣女。幼聰慧。
長歸蘇頌之孫悌。
未幾。厭世相還家。
求祝髮。父難之。遂清修。
看法界觀有省。政五間。
居金陵。嘗設浴於保寧。
揭榜於門曰。一物也無。
洗個甚麼。纖塵若有。
起自何來。道取一句子玄。
乃可大家入浴。古靈秪解揩背。
開士何曾明心。欲證離垢地時。
須是通身汗出。盡道水能洗垢。
焉知水亦是塵。直饒水垢頓除。
到此亦須洗却。後為尼。
掛錫姑蘇西竺示寂。 ^414a14

筆飡。晉司馬桓溫末年頗奉佛法。
飯饌僧尼。有一比丘尼。
失其名。來自遠方。
投溫為檀越。尼才行不恒。
溫甚敬待居之門內。
尼每浴。必至移時。
溫疑而窺之。見尼裸身。
揮刀破腹出臟。斷截身首。
支分臠切。溫恠駭而還。
及至尼出浴堂。身形如常。
溫以實問。尼答云。
若遂凌君上刑當如之。
時溫方謀問鼎。聞之悵然。
故以戒懼。終守臣節。
尼後辭去。不知所在。 ^414a30

◎唐京師律藏寺。
釋通達。以木打磈。
磈破形銷。大悟。晚住律藏。
遊聽大乘。一裙一帔。
布衲重縫。爾後稍改。
專顯變應。其行多僻。
常欲入內。將軍弟性麤武。
不識密行。大怒。打之幾死。
曰。卿已打我。身肉都毀。
血肉不淨須作洗。
待湯沸。脫衣入鍋。
身不傷爛。狀如冷池。
旁人怖之。猶催加火。
合宅驚奉。恣其寢宿。
自後見有病苦者。
令煑涌沸。先入浴。
後使病人入浴。即愈。 ^414a44

周武王盥盤銘。與其溺於人也。
寧溺於淵。溺於淵猶可遊也。
溺於人不可救也。
orig::  ^414b12

浴佛偈。
commentary::  ^414b16

【箋】西域記。浴室制度。
用複磚疊成。形積如穀。
上尖下寬。中高丈許。
下濶七八尺。一半開門。
須扇掩#CB01926;泥。
表裏勿令薄漏。於中置小龕。
內供石像。或銅像。
彼面宜空庭。開小竇。
勿令障佛光明。凡浴時。
用一磁盆。或銅缶先置香湯。
或藥湯。請佛像浴。
後即將此湯。傾於浴池。
然後請大僧。及眾僧。
次第而浴。今叢林凡造浴室。
當效此。庶不忘先佛遺式也。
可使將來一隊赤膊漢子。
於中親證一回。其去古佛不遠。
orig::  ^414b18

我今灌沐諸如來。
淨智莊嚴功德聚。
五濁眾生令離垢。
同證如來淨法身。
commentary::  ^414b34

【箋】瑞應經。摩耶夫人胎月將滿。
思遊藍毗尼園。到已即舉右手攀無憂樹枝。
從右脇而生太子。
天帝。以天妙衣。裹手承接。
天人持金柄傘蓋。
諸天龍神。散香花。
皷樂。十方大地。六種震動。
有三十二種瑞事。 ^414b38

普曜經。菩薩生時。
九龍在空。降微細雨。
不冷不熱。浴菩薩身我今灌沐句者。
言今而稽古。所以遵佛佛灌頂之浴式也。
功德聚者。所以見像教之法。
儼然三世一時。光潔嚴好。
世間無比也。 ^414b44

珠林。五濁。謂眾生濁。
見濁。煩惱濁。命濁。
劫濁也。眾生濁者。
謂眾生多諸獘惡。
不孝父母。不敬尊長。
不畏惡業果報。不作功德。
不脩齋法。故名眾生濁。
見濁者。謂正法已滅。
像法漸起。邪法轉生。
邪見增盛。不脩善道。
是名見濁。煩惱濁者。
謂眾生多諸愛欲。
慳貪鬪諍。諂曲虗誑。
攝受邪法。惱亂心神。
是名煩惱濁。命濁者。
謂往古世時。人壽八萬四千歲。
今時人壽。轉減。百歲者稀。
以惡業增故。壽數短促。
是名命濁。劫濁者。
具云劫波。華言分別時節。
謂減劫中。人壽至三十歲時。
饑饉災起。減至二十歲時。
疾疫災起。減至十歲時。
刀兵災起。世界眾生。
無不被害。是名劫濁也。
此下二句。謂眾生之本源。
與諸佛本源。無二無別。
秪為一念緣起。相應五濁境界。
與諸佛境界少異。
究竟諸佛眾生。悉是強名。
即今設浴。不啻為灌沐諸佛之像。
亦復能令眾生。滌除五濁之垢。
同證如來清淨法身也。
orig::  ^414c4

浴身偈　洗浴身體。
當願眾生。身心無垢。
內外光潔。 ^414c36

唵#CB02494;折囉惱迦吒莎訶
commentary::  ^414c38

【箋】可以水洗者。以其有身垢也。
心本無生。垢從何有。
究竟覔心了不可得。
云何受滌。於無受滌處。
方好道個內外光潔。
orig::  ^414c40

浴前先洗淨。須細行。
不得以洗淨水入浴釜。
commentary::  ^414c46

【箋】此條。雲悽附後。
謂入浴當預知。故置前也。
orig::  ^414c48

先以湯洗面。從上至下徐徐洗之。
commentary::  ^415a2

【箋】面門真人出入處。
為一身最尊。浴堂。
當別置盆水洗面。
洗浴水雜沉下垢故。
orig::  ^415a4

不得麤躁。以湯水濺鄰人　不得浴堂小遺。
commentary::  ^415a8

【箋】入浴。為潔其身。
小遺浴堂。則求潔而反污。
既污自身。復污大眾。
以致登殿禮佛誦經成不淨法。
莫大之罪。其將誰歸。
orig::  ^415a10

不得共人語笑。人天寶鑑云。
一沙彌入浴戲笑。
遂感沸湯地獄之報。
commentary::  ^415a16

【箋】浴堂禁語。不得以水互相澆。
不得以水澆火。不得調語。
不得用水太費。不得止中浣衣。
不得先師入。不得在上座前先浴。
入浴戲笑。報感沸湯。
今不自嚴。後亦當爾。
冷熱繇己。瘡疥先人。
勿謂裸形。神在汝側。 ^415a20

沐浴。非祗去其身垢。
當使心垢淨盡。彼沙彌入浴戲笑。
非惟身垢未除。而心垢已如山嶽。
所以感報。為千古鑑戒。 ^415a28

萬峰浴室銘。山巍路遠。
致其柴薪。瀹斧燃火。
効其勞勤。一月六浴。
叢林罕聞。沙彌戲笑。
沸湯澆淋。洗心滌慮。
日新又新。何以報德。
忽悟水因。
orig::  ^415a32

不得洗僻處。
commentary::  ^415a38

【箋】僻處。盆中先洗淨故。
orig::  ^415a40

凡有瘡癬。宜在後浴。
或有可畏瘡。尤宜迴避。
免刺人眼。
commentary::  ^415a42

【箋】十誦律。佛在舍衛國。
有比丘癩病。求治藥師耆域。
域告比丘。汝可洗浴得瘥。
比丘言。佛未聽入浴堂。
諸比丘白佛。佛許僧後浴故說此五利。
一。除垢身清淨。二。
除寒泠。三。除煩熱。
四。除身中風。五。得安穩。
orig::  ^415a46

不得恣意久洗妨礙後人　脫衣著衣。
安祥自在。
commentary::  ^415b6

【箋】衣之於身。能知寒暑。
要著便著。要脫便脫。
直見大用現前。故得安祥自在。
orig::  ^415b8

湯泠熱。依例擊梆。
不得大喚。
commentary::  ^415b12

【箋】浴堂設板。若湯冷。
鳴二下。湯熱鳴三下。
行者。即會添減調和。
若大喚失威儀故。 ^415b14

禮。履席。謂浴後。履前席也。
衣布飾身及履進飲以盈氣。
今知浴。設菓窳茶湯於浴室。
皆本溫室福田二經。
與禮大同。
orig::  ^415b16

洗足偈　若洗足時。
當願眾生。神力具足。
所行無礙。
commentary::  ^415b22

【箋】前偈內外光潔。
支體百骸。無不淨極。
今此偈為尋常洗足說也。
或臨浴洗足。默念是偈。
亦可。也三十二相。
足為第一相。當知如來之道。
不出行解二門。若但解無行。
猶弗解也。若但行無解。
猶弗行也。行解雙兼。
滿足六度。則神力無不具足。
所行無有障礙。是故行一波羅蜜。
具足無量波羅蜜。
無量波羅蜜。不出此一波羅蜜。
故曰所行無礙。 ^415b24

五燈。臨濟問趙州。
如何是西來意。州云。
適遇老僧洗脚。濟作聽勢。
州云。會即會。噉啄作麼。
other:: 
## 睡臥第十四
睡臥第十四
commentary::  ^415b36

【箋】法句譬喻經。一比丘飽食。
入室閉房靜眠。佛告比丘。
汝宿命維衛佛時。
曾得出家。貪身利養。
不念經戒。飽食却眠。
不惟非常命終。魂神生螉虫中。
積五萬歲。壽盡。復為螺蚌之虫樹中蠧虫。
各五百歲。此四品虫。
生將五百歲。乃覺連綿羅網。
不取出要。今始罪畢。
得為沙門。如何睡眠不知厭足。 ^415b44

離睡經。時佛在鹿野苑。
為大目連曰。云何而欲睡。
莫行想。莫分別想。
如欲睡當離。若睡不離者。
如所聞法所誦法。
當廣為他說。乃至當行。
當以泠水洗眼。及洗身。
當以兩手挑兩耳。
當起出講堂。四方視星宿。
當護諸根。 ^415c6

善是律。臨睡時。應先念佛念法念僧念戒念無常。
於六念眾。隨一一念。 ^415c16

珠林。摩偷羅國。有一男子。
從優婆笈多出家。
睡眠。笈多化一鬼。
有七頸。手捉樹枝。
身懸空中。比丘見已。
即便驚覺。生大怖畏。
歸白笈多云。見彼林有一鬼。
七頭。當我前。手捉樹枝。
身懸空中。甚可怖畏。
笈多言。此鬼不足畏。
睡眠最可畏。若汝為此鬼所殺。
必不入生死。若為睡眠所殺。
則生死無窮。比丘即還坐禪。
畏此鬼故。不敢睡眠。
精進思惟。得羅漢果。 ^415c18

攝論。處夢謂經年。
寤乃須臾頃。故時雖無量。
攝在一剎那。困來一覺睡。
睡足又#CB15080;起。
#CB15080;起如睡時。
睡時非小死。老僧若不睡。
何以到如此。老僧若不睡。
阿誰相舉似。起中睡。
睡中起。你是我。我是你。
黃梅晴處家家雨。
良久云。向曉愜孤坐。
高凭繡石苔。雲隨雲共起。
暗與日俱迴。果熟驕黃墜。
香分小白開。目前看不足。
#CB06078;杖復歸來。 ^415c32

五燈。溈山睡次。仰山來問。
師便面向壁。仰曰。
和尚何得如此。師起曰。
我適來得一夢。你試為我原看。
仰取一盆水。與師洗面。
少頃。香嚴亦來問訊。
師曰。我適來得一夢。
寂子為我原了。汝更與我原看。
嚴。點一碗茶來。師曰。
二子見解。過於鶖子。 ^415c46

◎仰山臥次。僧問。
法身還解說法也無。
仰曰。我說不得。有一人說得。
曰。說得的人在甚麼處。
仰推出枕子。溈山聞曰。
寂子用劍刃上事。 ^416a6

◎忠國師。因丹霞來訪。
值睡次。乃問侍者躭源云。
國師在否。者曰。在即在。
秪是不見客。霞云。
太深遠生。者云。莫道上座佛眼也覰不見。
霞云。龍生龍子。鳳生鳳兒。
師睡起。侍者舉似師。
師打二十棒趁出。
丹霞聞云。不謬為南陽國師。
徑山杲云。國師幸自高眠。
侍者播揚家醜。不因多口丹霞。
爭見國師哮吼。敢問大眾。
國師既在。為甚麼不見客。
若者裏見得破。非惟知躭源落節。
亦見自己有出身之路。
雖然如是。莫將閒學解理沒祖師心。 ^416a12

◎台州師彥。居睡巖坐磐石。
終日如愚。每日喚主人公。
復應。乃曰。惺惺著。
他後莫受瞞。 ^416a30

◎洪覺範。為隆慶閑傳贊曰。
潛菴為予言。閑為人氣。
剛而語急。甞聞宿。
見其坐而假寐。夢語滾滾。
領略識之。皆古老機緣。
初以適然。已而每每連榻。
於般若薰聞不一。
而沉佇自起現行閑之去留。
踐履之驗。非聞薰不一者也。 ^416a34

◎圓悟和靈源。瞌睡歌。
懵懵懂懂無巴鼻。
兀兀陶陶絕忌諱。
任信流光動地遷。
不論冬夏惟瞌睡。
個中滋味佛不知。
空咄蚌蛤與螺螄。
放身不管臥水底。
興發長挨布袋兒。
鼻息如雷誰顧得。
尋常少見有醒時。
沒醒時。良有以。要明瞌睡中宗旨。
從來一覺到天明。
佛來不解擡身起。
縱使舒光徧大千。
終難換我無憂底。
校疎親兮渾打失。
瞌睡根靈真窮詰。
有人契會便同參。
睡著須知更綿密。 ^416a42

◎圓照本。謁天衣。
衣舉天親從彌勒內宮而下。
無著問。人間四百年。
彼天為一晝夜。彌勒於一時中。
成就五百億天子。
證無生法忍。未審說甚麼法。
天親曰。秪說這箇法。
如何是這個法。師久而開悟。
而喜寢。鼻息鼾#CB15125;。
聞者厭之。白於衣。
衣曰。此子。我家精進幢也。
汝輩他日當依賴之。
無多談。一日室中問師。
即心即佛時如何。
師曰。殺人放火。有甚麼難。
名遂藉。
orig::  ^416b10

寢息偈。
commentary::  ^416b26

【箋】此偈。當與睡眠始臥偈合看。
詳見第五篇。
orig::  ^416b28

以時寢息。當願眾生。
身得安穩。心無動念。
commentary::  ^416b30

【箋】當觀自心如月輪圓滿清淨。
於月輪中。觀梵書卍字。
光明朗耀。 ^416b32

經律。通制出家弟子。
初夜精勤佛道。勿貪睡眠。
懶惰放逸。故醒覺時。
當誦此偈　時寢息者。
日出而作。日入而息。
故曰以時。若宰予當晝而寢。
非時也。釋子大事未明。
所作未辦。馳求心未歇。
非時也。亦有身安。
而心未安。亦曰非時。
若大事已明。所作已辦。
馳求已歇。身心俱安。
故曰安穩。乃相應以時也。
今世人但知晝以日為恩。
而不知夜以月為德也。
月為德者。如華嚴婆珊婆演底主夜神。
為一切眾生。臨於昏夜。
若無主夜神衛護。
則為野干魑魅擾亂。
不得安隱眠息。以得夜神衛護之恩。
能令眾生。安隱不動之地。
安息無夢之鄉。 ^416b34

華嚴。以得菩薩。破一切眾生痴暗法光明解故。
善男子。我於夜暗人靜時。
鬼神盜賊。諸惡眾生。
所遊行時。密雲重霧。
惡風暴雨。日月星辰。
並皆昏散。不見色時。
即以種種方便。而救濟之。
一切眾生。於夜暗中。
遭恐怖者。現作日月。
夜諸星宿。種種光明。
而度脫之。 ^416c6

華嚴要解。初位以婆珊表者。
婆珊演底。此云主當春生。
即經云。趣入菩薩諸地。
行一切佛法。所從主也。
二。普德淨光。乃婆珊塵刼之師。
以表覺體。示登地之行。
與覺體一也　睡魔。
為障道之鋒先。昏沉。
乃無記之殿後。驀然覆葢將來。
風吹石擊。喚之不醒。
電閃雷轟。驅之不去幻哉。
無情而生情。無畏而生畏。
皆由背覺合塵。迷真逐妄故也。
若乃至人無夢。大聖絕情。
洞見晝夜之理如一。
明暗之色不二。如隆慶閒熟睡寐語。
潛菴聽之。皆古老機緣。
圓照本。鼻息鼾齁。
天衣讚之為精進道助。
乃至睡晤醒寂。無出無入。
無去無來。是名那伽大定。
orig::  ^416c16

臥須右脇。名吉祥睡。
不得仰臥覆臥。及左脇臥。
commentary::  ^416c38

【箋】右脇臥者。釋迦佛之遺式也。
故曰吉祥。吉祥臥者。
右手曲肱而枕也。
不仰臥者。不尸寢也。
覆臥者。偃臥也。 ^416c40

寶梁經。仰臥。是修羅臥。
覆臥。是餓鬼臥。左脇臥。
是貪慾人臥。右脇臥。
是出家人臥也。 ^416c44

黃庭經。上有黃庭。
下有關元。前有幽闕。
後有命門。若仰臥覆臥。
則命門與丹田之氣不伸。
故有亂夢顛倒之境。 ^416c46

靈樞經。天不滿西北。
故右耳目。不如左耳目聰明。
地不滿東南。故左手足不如右手足強徤。
故曲肱而枕者。虗左以實右也。
orig::  ^417a2

不得脫裏衣臥。
commentary::  ^417a10

【箋】志於道者。睡眠時少。
經行時多。或勞倦至極。
暫臥少時。古人圓木為枕。
所以自警。常令醒寂。
若脫衣臥。則放意恣睡。
志氣昏墮。差如小死。
與道遠矣。唐張志和。
學仙。一生臥不脫衣。
其嫂為製衣。通身密縫。
遂其志也。余參天童密老人。
時行後架。歷堂舍十餘進方到。
適當寒時。夜起怕冷。
遂不脫衣臥。至今三十餘年。
習以為常。而舟居著衣夜臥。
殊覺快便。
orig::  ^417a12

不得臥牀上笑語高聲。
commentary::  ^417a26

【箋】日作夜息。所以體察天地陰陽之理。
乾動而坤靜也。若陰陽失位。
理必乖違。是以臨臥。
當寂然無聲。若靜夜笑語高聲。
則為鬼神所呵。論語寢不言。
葢有自也。
orig::  ^417a28

不得聖像及法堂前。
#CB06078;溺器過。
commentary::  ^417a36

【箋】周禮。天官曰。太尉掌王燕服。
凡褻器。鄭司農云。
褻。溺器也。名虎子。
亦名伏虎　此言便利穢褻不淨之器。
不可在尊長前#CB06078;過。
況巍巍聖像前。敢褻慢哉。
other:: 
## 圍爐第十五
圍爐第十五
commentary::  ^417a38

【箋】古尊宿開堂說法。
煅煉衲子。謂之開爐。
或以禪堂作地爐。
為禪眾禦寒也。 ^417a46

五燈。趙州示眾云。
老僧三十年在方丈。
火爐頭有個無賓主話。
直至如今無人舉著。 ^417a48

◎臨濟。與河陽木塔長老。
同在僧堂地燼邊坐。
因說普化。每日在街市。
掣風掣顛。知他是凡是聖。
言未了。普化入來。
師便問。汝是凡是聖。
化云。汝且道我是凡是聖。
濟便喝。化云。河陽新婦子。
木塔老婆禪。臨濟小廝兒。
却具一隻眼。師曰。
賊。化云。賊賊便出去。 ^417b4

◎明招謙。與僧擁爐。
僧問。目前無法。意在目前。
不是目前法。非耳目之所到。
那句是主。那句是賓。
謙指火曰。與我向此中拈出一莖眉毛得麼。
僧曰。非但學人。盡大地人。
喪身失命。謙曰。汝因甚把髻投衙。
徑山杲曰。這僧有頭無尾。
明招有尾無頭。若人道得頭尾圓全句。
雲門與你柱杖。 ^417b14

◎法昌在分寧之北千峯萬壑。
古屋數間。師力耕火種。
殊安樂之。衲子至。
不堪其枯淡。多棄去。
開爐日。以一力撾皷。
陞座云。法昌今日開爐。
行脚僧無一個。惟有十八高賢。
緘口圍爐打坐。不是規矩嚴難。
免見諸人話墮。直饒口似枰錘。
未免燈籠看破。不知道絕功勳。
安用修因證果。喝一喝云。
但能一念回心。即脫二乘覊鎻。 ^417b26

◎右霜楚圓慈明。
與永首座同到汾陽。
永未盡其妙。從師二十年。
終不脫灑。一夕圍爐。
深夜師以火筯敲炭曰。
永首座。永首座。永咄曰。
野狐精。師指永曰。
訝郎當漢。又甚麼去也。
永乃豁然。 ^417b38

◎丹霞天然。過慧林寺。
遇大寒。取木佛燒火向。
院主呵曰。何得燒我木佛。
師以杖子撥#CB01926;曰。
我燒取舍利。主曰。
木佛何有舍利。師曰。
既無舍利。更取兩尊燒。
主眉鬚墮落。 ^417b46

◎龍門清遠佛眼。
寒夜孤坐。撥爐見火一豆許。
恍然自喜曰。深深撥。
有些子。平生事。只如此。
遽起閱几上傳燈錄。
至破竈墮因緣。忽大悟。
偈曰。刀刀林鳥啼。
披衣終夜坐。撥火悟平生。
窮神歸破墮。事皎人自迷。
曲淡誰能和。念之永不忘。
開門少人過。圓悟因詣其寮。
舉青林搬三轉柴話驗之。 ^417c4

雪岩上堂。火炙胸前煖。
風吹背後寒。西來端的意。
親切不相干。既是親切。
為甚不相干。德山見龍潭石屋上堂。
十月初一開爐諸方說寒道冷。
福源一味尋常。不會安排施設。
深深埋兩個炭團。
滿滿堆一爐黃葉。
莫嫌火種無多。只要煖氣相接。
放下重簾。密糊窻紙。
又誰管屋上濃霜。
庭前深雪。但得自家一團和氣。
外邊冷言冷語不須聽。
由他歇好。諸禪德。
本色住山人。且無刀斧痕。
orig::  ^417c16

不得交頭接話耳說話。
commentary::  ^417c32

【箋】冷便向火。是衲僧本分。
柴頭橫三豎四。火聚通紅。
為衲子發大機用。
慶快平生。若是無意致阿師。
這邊那邊。喧喧雜話。
過了一冬。於己何益。
orig::  ^417c34

不得彈垢膩火中　不得烘焙鞋襪。
commentary::  ^417c40

【箋】開爐。原為大眾禦寒。
不為一人烘焙。正當潔火通紅。
正好薦取個事。若投之以垢膩。
烘之以鞋襪。薰蒸穢氣。
觸忤火神。兼之得罪大眾。
亦非所以自愛。故制。
orig::  ^417c42

不得向火太久。恐妨後人。
稍煖。便宜歸位。
commentary::  ^417c48

【箋】天寒滴水滴凍。
阿誰化炭供眾。地爐生發通紅。
一星#CB15090;出火鳳。
大家照顧褲裩。莫教燒個大洞。
得煖須讓後人。坐久自然放縱。
工夫妙在經行。話頭得力照用。
一任屋角寒風吼似雷。
鐵壁銀山吹不動。
other:: 
## 在房中住第十六
在房中住第十六
commentary::  ^418a2

【箋】寮舍全備。乃成叢林。
惟道德功行者居焉。
古人一機相契。或著槽廠。
或明窓下安排。或眾公舉司執其事。
或住禪堂。或東廊下閒住。
其間抽爻換象。悉聽方丈裁之。 ^418a12

五燈。仰山偉。律身甚嚴。
燕坐忘夜旦。占一室。
謝絕交道。有過者。
虗己座以延之。躬起炷香叉手而立。
南公聞之。以為太絕物。
非和光同塵義。面誡之。
偉曰。道業未辦。歲月如流。
大根器。如雲門。趙州。
猶曰。我惟粥飯二時。
是雜用心。又曰。豈有工夫閒處用。
矧行偉。根器日刼相倍者。
寧暇囿世情。事清談。
諛悅人。增我相乎。
南賢之。 ^418a18

石屋結制小參。佛祖門風將委地。
說著令人心膽碎。
扶持全在我兒孫。
不料兒孫先作弊。
紛紛走北向奔南。
昧却正因營雜事。
滿目風埃滿目塵。
業識茫茫本無據。
縱饒掛搭在僧堂。
直待板鳴歸本位。
聚頭寮舍鼓是非。
收足蒲團便瞌睡。
癡雲靉靆性天昏。
石火交煎心鼎沸。
暫時寂寂滯輕安。
一向冥冥墮無記。
百丈清規不肯行。
外道經書勤講議。
因果分明當等閒。
罪福昭然渾不懼。
或遷一榻一間房。
放逸縱由身口意。
頭上瓦。脚下磚。身上衣。
口中味。一一皆從信心檀越人家施。
未成道業若為消。
捫心幾箇知慚愧。
今日三。明日四。閒處光陰盡虗棄。
一朝老病來相尋。
閻羅催請死符至。
從前所作業不忘。
三途七趣從茲墮。
袈裟失却復再難。
鱗甲羽毛披則易。
看他古之學道流。
直忘人世輕名利。
煑黃精。煨紫芋。飯一團。
水一器。為療形枯聊接氣。
石爛松枯竟不知。
洗心更作累生計。
物外清間一未高。
世上黃金何足貴。
刼空田地佛花開。
香風觸破娘生鼻。
選佛場中及第歸。
圓覺伽藍恣遊戲。
茲因結制夜小參。
不覺所言成此偈。
orig::  ^418a30

更相問訊。須知大小。
commentary::  ^418b22

【箋】行護。若有得失言語。
即須乞歡喜。不經宿。
結其罪業。應互相讚美。
不得背相毀說。互相譏諷。
orig::  ^418b24

欲持燈火入。預告房內知云。
火入。欲滅火。預問同房人。
更用燈否。
commentary::  ^418b28

【箋】燈入預告者。恭敬供養心也。
燈息預問者。取同房人之便。
不敢自便也。
orig::  ^418b32

滅燈火。不得口吹。
念誦不得高聲。
commentary::  ^418b36

【箋】息燈不口吹有二義。
一。燈上有微細虫。
飛聚#CB08504;上。
吾人不見。若口吹。
則墮#CB08504;中而死。
失慈悲故。二。燈乃火神所司。
人之生也。莫不仗此破暗開明。
成熟活命。若口吹。
穢氣。不恭敬故。
orig::  ^418b38

有人睡。不得打物作響。
及高聲語笑。
commentary::  ^418b46

【箋】彼方睡時。當存愛敬。
凡有舉動。心必沉靜。
笑語高聲。擊物作橫。
令彼不眠動彼嗔病。
疊障無明。遮却真性。
orig::  ^418b48

不得無故入他房院。
commentary::  ^418c6

【箋】先天山老人。嘗於寮舍門上。
大書莫來合三字。
深有意焉。四威儀中。
是衲僧巴鼻。正好向自家一片閒田地上著力。
切莫東觸西觸驀然被他繫在枯棒。
暮暮朝朝。受他鞭逼。
other:: 
## 看病第十七
看病第十七
commentary::  ^418c8

【箋】梵網。若佛子。見一切疾病人。
常應供養。如佛無異。
八福田中。看病福田。
是第一福田。若父母師僧弟子病。
諸根不具。百種病苦惱。
皆供養令差。而菩薩以瞋心。
恨心。不看。乃至僧坊城邑。
曠野山林道路中。
見病不救濟者。犯輕垢罪。 ^418c18

僧祇。有比丘。久病。
佛因見之。躬與阿難為其洗身。
及衣。又為說法。問云。
汝曾看病否。答云。
不曾。佛言。汝既不看。
誰當看汝。佛乃制戒。
自今以後。令諸弟子。
應看。比丘若欲供養我。
應供養病人。故說瞻病。
有五德。一。知病人可食不可食。
謂供給病人飲食所須。
當看其可食者與之。
不可食者則不與也。
二。不惡賤病人大小便利唾吐。
謂若看病人所。有大小便利唾吐臭穢。
但盡心親近。為其洗滌。
無起惡賤之心也。
三。有慈愍心。不為衣食。
謂或有病比丘死。
佛令常視病者。受其衣物。
時有略曾瞻病者。
亦取衣物。佛言。不應如是。
故看病人。但當以慈愍為心。
不可為衣食也。四。
能經理湯藥物等。
謂病人若喜服藥。
及別所需。當如實語之。
應服與服。不應服。
則不應與也。五。能為病人說法。
謂看病之人。當為說法。
能令病者歡喜。亦令自己善法有所增益也。 ^418c26

高菴勸安老病僧文。
貧道常聞藏教。諦審佛意。
不許比丘坐受無功之食。
生懶惰心。起我我見。
每至晨朝。佛及弟子。
持鉢乞食。不擇貴賤。
心無高下。使得福者。
一切均普。後所稱常住者。
本為老病比丘不能行乞者設。
非少壯之徒。可得而食。
逮佛滅後。正法世中。
亦復如是。像季以來。
中國禪林不廢乞食。
但推能者為之。所得利養。
聚為招提。以安廣眾。
遂輒逐日行乞之規。
今聞數剎住持。不識因果。
不安老僧。背戾佛旨。
削弱法門。苟不住院。
老將安歸。更不思常住財物。
本為誰置。當推何心。
以合佛心。推何行。
以合佛行。昔佛在日。
或不赴請。留身精舍。
徧巡僧房。看視老病一一致問。
一一辨置。仍勸請諸比丘。
#CB06171;相恭敬。
隨順方便。去其嗔嫌。
此調御統理大眾之楷模也。
今之當代。資用常住。
資給口體。結托權貴。
仍隔絕老病眾僧之物。
掩為己有。佛心佛行。
渾無一也。悲夫。古德云。
老僧。乃山門之標榜。
今禪林百僧之中。
無一老者。老而不納。
益知壽者之無補。
反不如夭死。願今當代。
各遵佛語。紹龍祖位。
安撫老病。住持有無。
隨宜供給。無使愚昧。
專權。滅裂。致招來世短促之報。
切宜加察。 ^419a8

寶訓。高菴住雲居。
聞衲子病。移延壽堂。
咨嗟歎息。如出諸己。
朝夕問候。以至躬自煎煑。
不嘗不與食。或遇天氣稍寒。
拊其背曰。衣不單乎。
或值時暑。察其色曰。
莫太熱乎。不幸不救。
不問彼之有無。常住盡禮津送。
知事或他辭。師吒之曰。
昔百丈。為老病者立常住。
爾不病死也。四方識者高其為人。
及退雲居。過天台。
衲子相從者。僅五十輩。
間有不能往者。涕泣而別。
葢其德感人如此。 ^419a48

冥禪記。晉康法朗。
學於中山。永嘉中與四比丘。
回入天竺。過流沙。
千餘里。道邊敗壞佛圖。
無復堂殿。蓬蒿沒人。
朗等下拜。見二僧各居。
一人讀經。一人患痢。
穢垢盈房。其讀經。
日不營視。朗等。惻然為之浣濯。
至六日。病者注痢如泉。
料理不倦。其夜並謂。
病者必不移旦。明晨往視。
容色光恍。屋中穢物。
皆是花香。並悟得道冥士試人也。
病者曰。隔房比丘。
是我和尚。久得道慧。
可往禮覲。朗等先厭讀經者。
無慈心。聞已。敬禮悔過。
讀經者曰。諸君并至。
同當入道。朗宿學業淺。
此世未得願也。謂伴云。
慧此居植根深。當現世得願。
因留之。朗後還中山。
為大法師。道俗宗之。 ^419b16

南嶽法輪寺省行堂記。
超然居士趙令矜撰。
常謂諸苦之中。病苦為深。
作福之中。省病為最。
是故古人。以有病為善知識。
曉人。以看病為福田。
所以叢林為老病者設。
今叢林聚眾。凡有病。
使歸省行堂。不惟修省改行。
以退病。亦欲人散夜靜孤燈獨照之際。
究索大事。豈徒然哉。
既命知堂。以司藥餌。
又戒常住以足供須。
此先佛之規制。近世不然。
堂名延壽。鄙俚不經。
病者不自省咎補躬。
乖方湯藥妄投。反成沈痼。
至有酷疾不參堂。
以務疎逸者。大失建堂命名之意也。
知堂名存實廢。或同路人。
常住急以日用。殊不存撫。
又復失優波待老病之意也。
由是病人呻吟痛楚。
日益增極。過在彼此。
非如來咎。縱有親故問病。
率皆鄉曲故舊。心既不普。
事恐有差。今法輪病所。
煥然一新。葢有本分人。
事事色色成辦。無可論者。
惟有病人。宜如何哉。
省躬念罪。世之有識者。
皆能遠此。衲僧分上直截機緣。
當於頭痛額熱之時。
薦取掉動底。於聲冤呌苦之際。
領略徹困心。密密究思。
是誰受病。人既不見。
病從何來。人病雙亡。
復是何物。直饒見得分明。
正好為他將息。 ^419b38

五燈。茗溪道行。嘗曰。
我有大病。非世所醫。
僧問曹山。古人云。
我有大病。非世所醫。
是甚麼病。山曰。攢簇不得底病。
曰。一切眾生。還有此病也無。
山曰。人人盡有。曰。
和尚還有此病也無。
山曰。正覓起處不得。
曰。一切眾生為甚麼不病。
山曰。一切眾生若病。
即非一切眾生。曰。
未審諸佛還病也無。
山曰。有。曰。既有。為甚麼不病。
山曰。謂伊惺惺。 ^419c28

上封佛心才上堂。
一法有形該動植。
百川湍激競朝宗。
昭琴不鼓雲天淡。
想像毗耶老病翁。
維摩病則上封病。
上封病則柱杖子病。
拄杖子病則森羅萬像病。
森羅萬像病。則凡之與聖病。
諸人還知病本起處麼。
若也覺去。情與無情同一體。
處處皆同真法界。
其或未然。甜爪徹蒂甜。
苦瓜連根苦。 ^419c42

◎道悟真。臥病。院主問。
和尚近日尊候如何。
師曰。粥飯頭不得氣力。
良久曰。會麼。曰。不會。
師曰。老鼠尾上帶研推。 ^420a4

◎雲巖不安。道吾謂曰。
離此殻漏子。向甚處相見。
巖曰。不生不滅處相見。
曰。何不道。非不生不滅處。
亦不求相見。 ^420a10

◎慧日禪師。生削 #CB05242;於譚空禪師。
不納戒。所衣以雜綵挂身。
常#CB17349;小青竹謁西院陞其堂。
院見笑曰。入涅槃堂裏去。
師應諾輪竹杖而入。
時有僧五百染時疾。
師以杖次第點之。
隨點而起。 ^420a14

警訓。省病。訪舊論懷實可傷。
經年獨臥涅槃堂。
門無過客窓無紙。
爐有寒#CB01926;蓆有霜。
病後始知身是苦。
徤時都為別人忙。
老僧自有安閒法。
八苦交煎總不妨。
orig::  ^420a22

看病偈　見疾病人。
當願眾生。知身空寂。
離乖諍法。
commentary::  ^420a30

【箋】疏。乖違成病。知空則永無乖　菩薩見一切病人。
作自己想。不啻以草根樹皮之藥而治。
兼以柔軟語。安慰其心。
勝一服清涼散。當此願者。
謂眾生各執情見。
以成痼疾。故其病不一。
而藥亦不一。菩薩見病人來。
隨其病源。破其情執。
因病發藥。斷其病苦。
復其本元。故當願下兩句。
便是對病之藥案也。
夫人之於病者。患有此身。
殊不知此身本無。
緣以地水火風四大而成。
若一大不到。不能成其身。
若一大增減些子。
則諸根違和。故曰乖諍。
然當云何。是離乖諍之法藥也。
你纔起一離念。便是乖諍起處。
當知此身。生而無生。
無生而生。生既無生。
病從何起。起處不得。
是真空寂矣。
orig::  ^420a32

若有病人。當慈心始終看之。
commentary::  ^420b8

【箋】徑山具德禮禪師。
能料諸方禪病。晨起。
凡事必以看病為先。
而病人所需藥物。
毋論貴重。必給之。
以待病愈為快。如是三十餘年。
未嘗少倦。故四方衲子。
感恩。從者如雲　昔文殊菩薩。
命善財童子採藥。
善財云採甚麼藥。
文殊曰。是藥採將來。
時善財拾一莖草。
度與文殊。殊曰。這一莖草。
亦能生人。亦能殺人。
法昌曰。善財拾得一莖草來。
已被文殊瞞過。如文殊道是藥採將來。
善財道何處不是藥。
豈文殊又揀道。何處是藥耶。
法昌且代善財問。
有一種藥。生長無陰陽山谷之地。
形之不可求。味之不可得。
雖使神農再世。亦不能形而味之。
且道這一種藥。是甚麼藥。
作麼生採。有能代文殊轉一語否。
若能轉。其人當於形味之外。
一言之下。可以除眾之病。
茲藥谷善醫從予問道。
有年。於癸巳冬薙髮。
意將棄醫參禪。噫。
禪豈別有耶。祗消明盡醫理。
佛法自然現前。所以迦文名三界醫王。
何不依而行之。余故於子未薙髮前。
命名上藥。既薙髮後。
示號藥谷。此名。此號。
即善財拾一莖草處。
即我所謂無陰陽山谷之地也。
於斯見得。可以見文殊命善財採藥之意。
可以見善財拾藥之意。
可以見法昌代善財之一問。
可以見將來代文殊之一答。
乃至不妨以向上。
更向上。秖向未開口處。
未拈藥時。直見第一義諦也。
向上事。未能頓悟。
且以向下事。為子道破。
向下事者。六度齊修。
亦可以漸及向上事。
梵網云。八福田中。
看病是第一福田。
病且貧者。或以藥施。
或以方施。病且富者。
或不受其謝。而勸之齋僧。
或一。以至百千萬計。
或受其謝。不為己用。
為飯僧功德。即檀波羅蜜也。
病之苦者。穢不堪近。
而弗懼却。秪以好心看之。
即忍辱波羅蜜也。
夫病之起。莫不由於貪嗔痴而成痼疾。
當以尊重口戒之。
勿貪。勿嗔。勿癡。凡藥石之忌者。
戒之勿食。即戒波羅蜜也。
看人之病。作自己想。
忙也看。閑也看。看之不倦。
直待人病愈。而我心方安。
即精進波羅蜜也。
人之患病不一。非多讀書。
不能盡人之性。然讀書多。
而議論不一。苟非確見。
則以書而廢人。故曰。
熟讀王叔和。不如臨症多。
望聞問切之外。當深體察。
如向病人身中走過一徧。
洞見臟腑。始知其受病之源。
從何經絡。楞嚴云。
知賊所在。然後發兵討除。
知賊所在。則伐兵不亂。
而除賊不難。知病所在。
則用藥不謬而除病亦易。
知病之源。而不謬看者。
即智波羅蜜也。既知病之受處。
而收功在用藥。夫病。
賊也。藥。兵也。用藥如用兵。
不得已而用之。勿使兵亂而為賊。
藥亂為病。如砒鴆之毒。
不可用也。而猶有可用。
參芩之補。可用也。
而猶有不可用。當辨其病之損益何如。
所以拈一味藥。照用隨時。
臨機變化。生之以殺。
殺之以生。惟在掌握中運之。
所謂醍醐毒藥。一道而行。
即禪波羅蜜也。此看病之六度齊修。
則身等醫王。阿難代文殊之一答。
而何有於善財之一莖。
other:: 
## 到尼寺第十八
到尼寺第十八
commentary::  ^420b10

【箋】沙彌尼。亦云沙彌離。
亦云勤女○佛告諸弟子。
汝慎莫妄度沙彌離。
女人姿態難保。悅在須臾。
更生惡意。譬如水泡一起。
一滅。無有常定。能見人根。
觀其大行。見其宿罪。
今以盡度便得道者。
急當度之。自非菩薩羅漢。
不可度尼　比丘到尼寺。
除僧差羯磨。說戒。
外數數入者。非梵行也。
澄觀大師十事自勵云。
體不捐沙門之表。
心不違如來之制。
坐不背法界之經。
性不染情礙之境。
足不履尼寺之塵。
脇不觸居士之榻。
目不視非儀之綵。
舌不味過午之餚。
手不釋圓明之珠。
宿不離衣鉢之側。
今人不顧佛祖明訓。
不避世人嫌疑。數數入尼寺之門。
為佛法王法之所呵棄者。
廉耻殆盡。
orig::  ^421a8

有異坐。方坐。無異坐。
不得坐。
commentary::  ^421a32

【箋】異坐者。別坐也。
四分。露現坐。屏覆坐。
俱制。此雖別坐。亦不可久坐。
遠嫌疑也。 ^421a34

◎若說法。至日暮者。
波逸提。
orig::  ^421a36

不得為非時之說。
commentary::  ^421a40

【箋】非時者。謂非尼寺所說之言。
猶服藥知藥忌也。
故曰。說法不及時。
是法亦非法。 ^421a42

四分。入尼寺說法。
不過五六語。過者。
犯。 ^421a44

法華。乃至深愛法者。
亦不為多說。況非時說乎。
orig::  ^421a46

若還不得說其好醜。
commentary::  ^421b2

【箋】大圓鏡裏。本無好醜。
如芍藥花開菩薩面。
椶櫚樹長夜叉頭。
影入鏡中。而鏡終不道我是夜叉。
我是菩薩。若道。則此鏡非妖即怪。
當下撲破。你看菩薩夜叉。
好醜之相。在甚麼處。
orig::  ^421b4

不得書疏往來。及假借裁割洗浣等。
commentary::  ^421b12

【箋】內則。不通乞假。
男女不通衣裳。故少年僧尼。
書疏往來等事。雖戒律氷清。
心境兩寂。旁觀者。
能無異論。以至日久月深。
或心志失守。而有玉通晚年之憾。
故痛絕之。
orig::  ^421b14

不得手為淨髮。
commentary::  ^421b22

【箋】男女觸體而心不亂者。
自古惟柳下惠一人。
即阿難猶遜一籌。
當此薄世。縱使柳下惠生於今日。
亦當效魯男子無疑。
今與尼淨髮。縱不亂心。
形跡不雅。使彼同類淨髮。
則嫌疑永息。 ^421b24

附　無二人。不得單進。
orig::  ^421b32

不得彼此送禮　不得囑托尼僧入豪貴家化緣。
及求念經懺等。
commentary::  ^421b34

【箋】叢林興工拮据。
非不望檀越之施。
必待緣熟。果然道德高邁。
行業真實。則不求施而施來。
不募緣而緣至。何必用如許心。
旁人觀之。如鼠竊狗偷之狀。
所緣未遂。疑謗漫生。
縱使梵宇高出須彌。
不足羨也。何如修己待緣而成者也。
經云。若以少物贈遺。
縱使七寶塔成。種種莊嚴。
不如清淨持戒。即是供養如來真寶法身。
orig::  ^421b38

不得與尼僧結拜父母姉妹道友。
commentary::  ^421c4

【箋】八敬法。百歲老比丘尼。
見七歲小沙彌。應禮拜。
今有沙彌反拜尼僧。
大違佛制。不知辭親割愛。
所為何事。若不學道。
即不孝論。今禿人少年。
不知羞耻。為求惡利。
結拜乾娘。非惟佛法之所不容。
而王法亦當痛治。
嗚呼。父母非親誰更親。
昧却真心拜婦人。
安得吹毛橫宇宙。
鄭風掃盡見天倫。 ^421c6

張梅村擬寒山詩。
離親為出家。出家反結拜。
世上雖有緣。僧中却無賴。
一頂如來衣。竟被他販賣。
出此敗家兒。佛也無可奈。
other:: 
## 至人家第十九
至人家第十九
commentary::  ^421c16

【箋】正法念經。彼惡比丘。
現持戒相。令彼檀越。
心信敬已。共諸朋侶。
數數往彼檀越家。
如是比丘。隨己所聞。
少知佛法。共其同侶。
為彼檀越說所知法。
如是方便。欲令檀越為彼比丘所得利養。
而施與之。如是比丘。
形相沙門。第一大賊。 ^421c24

冥祥記。宋僧規。為京兆張瑜。
請在家供養。無疴忽暴死。
二日乃蘇。曰。被五人縛去。
俄至一城。監官執筆觀簿。
又一人朱衣玄冠來。
曰。簿上無此人名。
監官曰。殺鬼何以濫將人來。
乃鞭之。頃有使者稱天帝。
喚道人即至。帝曰。
汝是沙門。何不勤業而為小鬼橫捕耶。
但命未盡。今當還生。
宜勤精進。勿屢遊白衣家。
殺鬼取人亦多枉濫。
如汝比也。語畢。還遣使送歸。
還至瑜家。 ^421c32

五燈。雲門到江州。
陳尚書家齋。纔到便問。
儒書中即不問。三乘十二分教。
自有座主。作麼生是衲僧行脚事。
師曰。曾問幾人來。
曰。即今問上座。師曰。
即今且置。作麼生是教意。
曰。黃卷赤軸。師曰。
這個是文字語言。
作麼生是教意。曰。
口欲言而辭喪。心欲緣而慮忘。
師曰。口欲言而辭喪。
為對有言。心欲緣而慮忘。
為對妄想。作麼生是教意。
書無語。師曰。見說尚書看法華經。
是否。曰。是。師曰。經中道。
一切治生產業。皆與實相不相違背。
且道非非想天。有幾人退位。
書無語。師曰。尚書且莫草草。
三經五論。師僧拋却。
特入叢林。十年二十年。
尚不奈何。尚書又爭得會。
書禮拜曰。某甲罪過。 ^421c48

◎大同濟。訪龐居士。
士曰。憶在母胎。有一則語。
舉似阿師。切不得作道理主持。
師曰。猶是隔生也。
士曰。向道不得作道理。
師曰。驚人之句。爭得不怕。
士曰。如斯見解。可謂驚人。
師曰。不作道理。却成作道理。
士曰。不但隔一生兩生。
師曰。粥飯底僧一任檢責。
士鳴指三下。 ^422a22

◎丹霞訪龐居士。
見女子靈照洗菜次。
師曰。居士在否。女子放下菜藍。
叉手而立。師又問。
居士在否。女子提藍便行。
師遂回。須臾士歸。
女子舉前話。士曰。
丹霞在麼。女曰。去也。
士曰。赤土塗牛奶。
又一日訪龐居士。
至門首相見。師乃問。
居士在否。士曰。饑不擇食。
師曰。龐老在否。士曰。
蒼天蒼天。便入宅去。
師曰。蒼天蒼天。便回。 ^422a32

◎巖頭豁。因沙汰。
甘贄家過夏。補衣次。
贄行過。師以鍼作劄勢。
贄遂整衣。欲謝。妻問。
作甚麼。贄云。說不得。
妻云。也要大家知。
贄舉前話。妻云。此去三十年後。
須知一回飲水一回咽。
女子聞云。誰知盡大地性命。
被奯上座劄將去。
orig::  ^422a46

到人家偈　到人門戶。
當願眾生。入於一切。
佛法之門。
commentary::  ^422b8

【箋】大解脫道人。普見千門萬戶。
無非一華藏玄門。
一華藏玄門。容納千門萬戶。
所以識得涅槃心。
悟入差別智。了却差別智。
討甚涅槃心。君不見。
屠門酒肆。處處道場。
柳巷華街。頭頭般若。
雖然。須是全體作用。
方得自在無礙。若有一絲頭不斷。
便拘絆殺人。
orig::  ^422b12

入其家舍。當願眾生。
得入佛乘。三世平等。
commentary::  ^422b22

【箋】疏。未入。則諸家差別。
入已。惟一無多。如入佛乘。
無二三也　家舍。
非無謂入也。謂化度之緣已熟。
故曰當願。佛乘者。
法華十方佛土中。
惟有一佛乘是也。
其餘諸乘。各執異見高下不齊。
惟佛一乘。無高無下。
無今無古。無去無來。
無齊不齊。故曰。三世平等。 ^422b24

華嚴。知諸世間悉平等。
莫非心語一切業。
眾生幻化無有實。
所有果報從茲起。
orig::  ^422b32

有異坐。當坐。不宜雜坐。
commentary::  ^422b38

【箋】世尊預知末世澆漓。
輕毀佛法。故制此篇。
以警後學。不得與俗人雜坐。
講說世諦。
orig::  ^422b40

人問經。當知時。慎勿為非時之說。
commentary::  ^422b44

【箋】如來觀機投教。
五時說法。不出個知時。
歷代祖師。鉗錘煅煉。
亦不出個知時。故知知時默者。
其聲如雷。不知時說者。
即波旬說。今諸方以諷刺。
怒罵為說法。是則固是。
未免旁觀者哂。
orig::  ^422b46

不得多笑。
commentary::  ^422c6

【箋】內則。男子入內。
不笑不指。
orig::  ^422c8

主人設食。雖非法會。
亦勿失儀軌。
commentary::  ^422c10

【箋】道人到處。即法會。
主人信心。即道場。
所施既信。受供宜誠。
葢有不知慚愧。略無威儀。
且不能增長其信心。
而反生其疑謗。故制。
orig::  ^422c12

無犯夜行。
commentary::  ^422c18

【箋】道人青天白日。
正大光明而行。猶遭人簡點。
況犯夜乎。即今王令稍嚴。
不許夜行。投明須到。
且道既不許夜行。
如何得投明即到。
聞者寧不驚惕。
orig::  ^422c20

不得空室內或屏處。
與女人共坐共語。
commentary::  ^422c26

【箋】增一經。莫與女人通。
亦莫共言語。有能遠離者。
則離於八難。 ^422c28

毗尼事義集要。迦留跎夷。
與親友婦齋優婆夷。
互相繫意。於乞食時至其家。
共牀坐。說非法語。
毗舍佉母。聞聲闚見。
白佛結戒。 ^422c30

四分。若比丘。共女人獨在屏覆障處。
可作淫處坐。說非法語。
有住信優婆夷。於三法中。
一一說法。若波羅夷。
若僧伽婆尸沙。若波逸提。
是坐比丘。自言我犯是罪。
於三法中。應一一治。
若波羅夷。若僧伽婆尸沙。
若波逸提。如住信優婆夷所說。
應如法治是比丘。
是名不定法。 ^422c34

燈錄。道林。隱居太白山。
路絕登涉。木石濟形。
絕無營慮。奉勅住興國。
未幾。逃梁山。鑿窟而住。
師不以女人染緣。
不面為說法。不受食。
不令至室。臨終所親。
有問疾者。隔障潛知。
遽止之。不令面。
orig::  ^422c44

不得書疏往來等〔同前尼寺〕。 ^423a6

附　不得左右邪視。
commentary::  ^423a8

【箋】古云。欲知其人。
視其眸子。凡眸子不正。
其心不端。
orig::  ^423a10

不得雜話。
commentary::  ^423a12

【箋】雜話。剽竊流俗之言。
如亂絲之絆荊棘。
絕無頭緒。若鴞鳥之呌荒丘。
且多怪响。未有不怨聽者也。
orig::  ^423a14

若與女人語。不得低聲密語　不得多語。
commentary::  ^423a18

【箋】長阿含經。阿難白佛言。
佛滅度後。諸女人輩來受誨者。
當如之何。佛告阿難。
莫與相見。阿難又白。
設相見者。當如之何。
佛言。莫與共語。阿難又白。
設與語。當如之何。
佛言。當自檢心。
orig::  ^423a20

不得詐現。威儀。假粧禪相。
求彼恭敬。
commentary::  ^423a28

【箋】威儀貴本分。詐現非真實。
禪相本無相。無相豈粧得。
縱使粧得成。難逃真鑑識。
如猿學打坐。外像內心忒。
微微境風生。嬉戲偷果食。
瞻彼高尚人。澄定久深默。
又如在紅爐。精金無變色。
orig::  ^423a30

不得誑說佛法。亂答他問。
求彼恭敬。
commentary::  ^423a38

【箋】五燈。百丈上堂。
有一老人隨眾聽法。
一日眾退。惟老人不去。
師問。汝是何人。老人曰。
某非人也。於過去迦葉佛時。
曾住此山。因學人問。
大修行人。還落因果也無。
某對云。不落因果。
遂五百生墮野狐身。
今請和尚代一轉語。
貴脫野狐身。師曰。
汝問。老人曰。大修行人。
還落因果也無。師曰。
不昧因果。老人於言下大悟。
作禮曰。某已脫野狐身。
住在山後。敢乞依亡僧例津送。
師令維那白椎告眾。
食後送亡僧。大眾聚議。
一眾皆安。涅槃堂又無病人。
何故如此。食後師領眾至山後。
巖下以杖挑出一死野狐。
乃依法火葬。師至晚上堂。
舉前因緣。黃檗便問。
古人錯抵對一轉語。
墮五百生野狐身。
轉轉不錯。合作個甚麼。
師曰。近前來。向汝道。
檗近前打師一掌。
師笑曰。將謂胡鬚赤。
更有赤鬚胡。時溈山。
在會下作典座。司馬頭陀舉野狐話問。
典座作麼生。座撼門扇三下。
司馬曰。太麤生。座曰。
佛法不是這個道理。 ^423a40

◎玉磵林。頌北斗裏藏身。
五祖戒罷參席。訪遊晤林。
林詢頌意。舉目視之。
戒曰。果如是。雲門一值一錢。
公當失兩日。遂去。
林竟如所言。戒晚年亦損一目。
今妄意先德之言。
疑誤後生。林可為戒。
orig::  ^423b22

不得送盒禮效白衣往還。
commentary::  ^423b30

【箋】四分律。送物與白衣家。
謂之污他家。謂與者喜。
不與者怨。遂生誹謗。
故制。
orig::  ^423b32

不得管人家務。
commentary::  ^423b36

【箋】天性至親。忍心割愛。
為求道故。當屏除一切世緣。
猛力參學。庶幾報恩有地。
有輩無知。身雖出家。
與俗無異。乃至脇肩諂笑。
今日到某老爺家說事。
明日到某相公家攀緣。
自己本分事。全不提起。
一朝老病相催。老爺相公。
多替你不得。
orig::  ^423b38

不得雜坐酒席。
commentary::  ^423b48

【箋】梵網。不得止酒舍。
雜坐尤其不宜。謂酒人之中。
多猖狂。雖不與之共飲。
萬一為彼輕薄。污辱法門。
故制不得結拜白衣人作父母姊妹〔尼僧結拜義同〕。
orig::  ^423c2

不得說僧中過失。
commentary::  ^423c6

【箋】與俗士談論。當以誠諦之語發其信心。
若說僧過如以利刀斷其信根故。
今諸方公道久廢。
佛法不行凡有小事動輒刻揭。
告訴官長借勢威嚇欺凌法屬削弱法門。
痛哉。世上若存公道在。
白衣說法比丘聽。
other:: 
## 省親第二十
省親第二十
commentary::  ^423c10

【箋】五燈。睦州陳尊宿。
至孝。嘗織蒲鞋以養母。
故諸方有陳蒲鞋之稱。
因巢宼入境。師標大草屨於城門巢欲去之。
盡力不能舉。歎曰。
此中有大聖人遂含去　睦州織蒲鞋養母。
不用施物而供者。
不敢置母於不義之地也。
當時標草屨於城上。
以禦巢宼。而草屨。
曷足以當萬夫之勇乎。
誰謂萬夫之勇。竟不能動一艸屨誠孝之所感也。
今之為僧者誰不受父母養育之恩。
而有其身。一旦登枝。
自謂出世。乃不顧高堂。
絕菽水之歡。室中受饑寒之苦。
於心安乎。較之睦州之孝。
以為何如。 ^423c20

高僧傳。周洛京福先寺道丕。
唐之宗室。父從軍至霍山。
後丕雖童時戲。終鮮笑容。
七歲絕葷羶。白母禮保壽繼能法師。
十九通經義。又駕遷洛京。
長安焚蕩。時劉開道作亂。
荷母入華山。安止巖穴。
時穀勇貴。每斗萬錢。
丕乞食供母。母問。
食未。對曰。向外齋耳。
恐傷母意。年二十。
母曰。汝父霍山亡後。
戰場骨曝霜露。汝能收歸葬。
不亦孝乎。遂辭母往霍山。
立草菴聚白骨。晝夜誦經。
曰。古人精誠所感。
滴血認骨。我今至孝。
豈無靈驗。倘羣骨中。
有動轉者。即我父遺骸也。
一心注想。目未輕捨。
數日間。果有枯髏。
從骨聚中躍出。搖曳良久。
丕即躃踴抱持。貴歸華陰。
是夜其母。夢夫歸舍。
明晨骨至。其孝感聲譽日高。
道行益廣。後唐莊宗明宗。
凡內建香壇應制談論。
都居元席。 ^423c38

筆飡。道興。為沙彌時。
天下大亂。母為賊掠去。
離城六十里。尋逐至。
已被傷未絕。賊見曰。
此僧誠為至孝。逐母至此。
便不盡命。乃背母還城。 ^424a18

◎釋大同。至孝恨蚤喪父母至忌日必流涕不已。
養母純至。非惟順色溫良。
而必使心餐道味。
及亡。蒸嘗無闕。且求名儒撰特戒甚嚴一鉢外無長物惟有書史五千餘卷。 ^424a22

◎下定林。至孝。輕財好施。
家貧母亡。太守賜米五千石。
不受。乃身自負土。
種植松栢。廬於墓所泣血三年。
遂斷髮。 ^424a30

寶訓。晦堂曰。先師進止嚴重。
見者敬。畏衲子因事請假。
多峻拒弗從。惟聞省視親老。
氣色穆然。見於顏面。
盡禮津遺。其愛人恭孝如此。 ^424a34

◎元允恭。憶母詩。
霜殞萱花淚濕衣。
白頭無復倚柴扉。
去年五月黃梅雨。
曾賣袈裟貰米歸。 ^424a40

雜錄。恭行已。上虞人。
平生苦學。內外典靡不研究尤工詩。
母老無託。乞食以養。
嘗與母渡錢塘詩云母在藍輿子在途。
子行不上母先呼。
斷橋流水斜陽外。
羞見寒林返哺烏。
觀此。知其為人矣。 ^424a44

石屋送慶侍者回里詩。
汝師年老中山寺。
朝暮無人可瞻視。
不歸洒掃執巾瓶。
師資禮法合也未。
汝母兼又年紀高。
除汝一人更無二。
望斷秋風未見歸。
倚門日日長垂淚。
離師棄母入山來。
所圖畢竟成何事。
古言孝為百行先。
在俗在僧誰不然。
侍師奉母名敬田。
何須入眾并參禪。
忽然思靜又嫌喧。
短#CB15081;不妨間往還。
orig::  ^424b2

省親偈　孝順父母。
當願眾生。善事於佛。
護養一切。
commentary::  ^424b18

【箋】鈔。以是至德者。
孝經註夫子語曾子曰。
先王有至德要道。
民用和睦上下無怨汝知之乎。 ^424b20

註。至德表孝悌也。
要道者。禮樂也。上至天子。
下至庶人。皆當孝行無始終也。 ^424b22

大集經。世間無佛。
善事父母。事父母者。
即是事佛。父母捨我。
為先覺故。今翻令事者。
生長法身故。護養一切者。
一切眾生皆我子。
故護之。一切男女。
皆我父母。故養之。
生生無不從之受生。
故平等敬之。法身佛故　此頌。
乃世尊孝順父母之法式也。
此願者。當願學世尊所行之孝道也。
然則孝道之法。當云何。
下兩句。正顯孝順之旨。
當知世尊之事父母。
同於事佛也。何謂同於事佛謂佛佛出世。
莫不以孝順至道之法相傳。
故曰孝順父母。同於佛也。
護養一切者。言父母慈愛。
生我育我護我念我等恩。
昊天罔極。為人子者。
亦當念護養之恩。
報以孝順之道。而無違於一切也。
orig::  ^424b26

若詣俗省親。先入中堂禮佛。
或家堂聖像端莊問訊。
次。父母眷屬等一一問訊。
不得向父母說師法嚴。
出家難。寂寥淡薄。
艱辛苦屈等事。宜為說佛法。
令生信增福。
commentary::  ^424c2

【箋】省親之旨。當以進道之言勸誘父母。
娛於道。而忘於憂也。
若說寂寥等事。徒增父母憂慮。
非所以娛親也禮曰。
為人子能引親至於道。
孝之至也。
orig::  ^424c10

不得與親族小兒等。
久坐久立。雜話戲笑。
亦不得問族中是非好惡。
commentary::  ^424c16

【箋】此來專為省親。
雖宗黨至親。母論老少。
皆為檀越。當自恭謹。
若久坐等。便生好惡故制。
orig::  ^424c20

若天晚作宿。當獨處一榻多坐少臥。
一心念佛。事訖即還。
不得留連。
commentary::  ^424c24

【箋】沙彌。戒律未深。
道力未固。不應俗舍住宿。
然專為省親。不能一語而別。
當寄宿近寺。小留存慰。
若無寺。設榻獨處。
善護諸根。安慰事畢。
別時勿作兒女之態。 ^424c28

五燈。趙州。自受南泉印可。
歸曹州。省授業師。
親屬咸欲來會。師曰。
俗塵愛網無有了期。
已辭出家。不願再見。
遂#CB06078;瓶錫。
徧歷諸方。
other:: 
## 乞食第二十一
乞食第二十一
commentary::  ^424c34

【箋】遺教三昧經。佛在世時。
眾僧被服。惟著純真死人雜衣。
獘帛自後起比丘羅旬瑜。
每行分衛。輒饑空還。
佛知其宿行。使眾僧分律五部。
服色亦五種。令其日隨一部中行。
遂制儀則。各舉所長。
名其服色曇無屈多迦部。
通達理味。開。道利益。
表發殊勝著赤袈裟。
薩和多部。博。通敏達導。
以法化。應著皂袈裟。
葉維部。精勤勇快。
攝護眾生。應著木蘭袈裟彌沙塞部。
禪思人微。究暢幽。
玄。應著。青袈裟。摩訶僧伽部。
勤學眾經。敷說義理。
應著黃袈裟。自爾以後。
便大得食。何以故。
是羅旬踰前世。無德之所致。
也。阿難問佛言。羅旬踰。
前世無德。云何得作沙門。
佛言。此羅旬踰。宿世為賢者子。
作人嫉妬。見沙門來分衛。
輒逆門戶。言大人不在。
沙門後。過餘家。沒牽餘家。
門戶閉之。亦言大人不在。
故今分衛。不能得通。
適見他人布施。飲食歡喜。
行會。便復念言。我亦欲作沙門。
故今窮困。如此。 ^424c42

維摩經。須菩提。持鉢。
入維摩舍乞食。維摩詰。
取鉢盛飯。謂言。汝能。
於食等者。諸法亦等。
諸法等者。於食亦等。
如是行乞乃。可取食。
乃至彼外道六師。
是汝之師彼師。所墮。
汝亦隨墮。乃可取食。
入諸邪見。不到彼岸。
住於八難。不得無難。
同於煩惱。離清淨法。
汝得無諍三昧。一切眾生。
亦得是定。其施汝者。
不名福田。供養汝者。
墮三惡道。為與眾魔。
共一手。作諸勞侶。
汝與眾魔。及諸塵勞。
等無有異。於一切眾生。
而有怨心。謗諸佛毀於法。
不入眾數。終不得滅度。
汝若如是。乃可取食。 ^425a24

疏記。城中次第乞食五法。
一。由內證平等理。
外不見有貧富相。
二。心離貪慢。慈無偏利。
三。表威德。不懼惡象。
沽酒淫女等家。佛制小乘律。
不許入如是等家。
恐彼損害生染心。
佛不懼者。威德勝故。
四。息凡夫猜疑。謂恐憎此愛彼故。
五。破二乘分別。謂訶迦葉捨富從貧。
空生捨貧從富。非大悲平等故。 ^425a44

寶雲經。乞食之法。
一日止限七家。無多貪故。
所乞之食。分作四分。
一分。奉同梵行。謂乞食時。
必有守舍行人。及老病不便行履等。
得食歸時分奉。令其飽滿。
安心修道。一分與窮乞人。
謂乞食時。遇有窮苦乞食之人。
當起憫心。作自饑想。
亦與一分施之。令其飽滿。
勸他修善。一分施諸鬼神。
謂乞得食時。即以淨器盛貯。
待食哺時。燃香諷呪。
加持普施。一切鬼神。
令其飽滿。出離苦趣。
悉得解脫。一分自食謂乞得食時。
除前三分。外留一分。
或多或少。則自食之。
食已。安心行道。庶不虗受信施也。 ^425b8

◎成就十法名乞食。
一。為攝受諸有情。
二。為次第。三。為不疲厭。
四。為知足。五。為分布。
六。為不躭嗜。七。為知量。
八為善品現前。九。
為善根圓滿。十。為離我執。 ^425b26

肇法師乞食四意。
一。為福利羣生。二。
為折伏憍慢。三。為知身有苦。
四。為除去滯著。 ^425b32

禮節。應器。常在左脇。
出時。當外向。以食來還。
當以內向。 ^425b36

珠林。隋富上依。益州淨德寺止宿。
繫大笠道傍。坐。其下讀經。
人往來不喚令施。
有施者。亦不呪願。
以路靜故。多載無所獲。
人謂曰。城西北。人稠施多。
奚為在此。答曰。一錢兩錢。
足支身命。復用多為。
陵州刺史趙仲舒。
酷吏也。甚無信敬。
聞故往試。騎馬過之。
佯墮貫錢富讀經去遠。
仲舒乃令。人取錢富亦不顧。
舒乃問曰。爾終日所得一錢。
貫錢在也見人持去。
何不止之。曰。非貧道物。
何為妄認。舒下馬禮謝。
歎服而去。
orig::  ^425b38

乞食偈　入里乞食。
當願眾生。入深法界。
心無障礙。
commentary::  ^425c8

【箋】入里者。分衛化道。
不擇貧富貴賤。隨分而乞也。
當願者。言乞食以度生為本。
眾生無盡。我願亦無盡。
故曰深入。言道人以乞食為正命。
離此皆邪食。所食既邪。
安得無礙。欲得無礙。
當知乞食如法。自他俱利。
若但得自利。不利他人。
謂之障礙。若但利他。
不利自己。亦謂之障礙。
自他俱利是名心無#CB15145;礙。
如何難分衛乞食。
遇摩登伽女。謂之障礙。
但向貧賤家乞食。
謂之障礙。但向富貴家乞食亦謂之障礙。
貧賤富貴都無分別。
是名心無#CB15145;礙。
orig::  ^425c10

當與老成人俱。若無人俱。
當知所可行處。
commentary::  ^425c28

【箋】老成。即五種闍黎。
高年戒德者是。謂初學戒力未深。
必依師友為器仗。
故。 ^425c30

顯揚聖教論。比丘乞食。
五處當避。不可往也。
一。唱令家。謂歌唱曲令。
但取歡娛。能亂禪定。
故不可往。二。婬女家。
行止不潔。聲名不正。
色欲因緣。障道根本。
故不可往。三。沽酒家。
酒是起罪因緣。能生故失。
故不可往。四。王宮貴戚嚴禁之所。
非可干冒。故不可往。
五。旃荼羅。華言屠家。
謂殺心甚大。見。者傷慈。
壞善根本。故不可往。
orig::  ^425c32

到人門戶。宜審舉措。
不得失威儀。
commentary::  ^425c46

【箋】上古乞食。以初日分。
斯則時勝。此時則求乞不難。
若太早太遲。非時乞食。
欲施即無不施又愧。
便成惱他。乞之不得無#CB04432;又饑。
是惱自也舉措者。
廣說無盡。故略言。
下文八則以警之。
三千威儀亦在其中矣。
學者毋誇遠而忽近。
慕廣而疎略也。
orig::  ^425c48

家無男子不可入門。
commentary::  ^426a10

【箋】意林。鄒子曰。寡門不入宿。
臨甑不取坐。避嫌也。
故君子見其家無男子。
不入其戶。世外高人。
尤宜珍重。 ^426a12

鼻奈耶律。舍衛國。
一婆羅門子。奉父母教。
供養迦留陀夷。後於異時出行。
囑婦供養。是時便有五百郡賊。
中有一賊面首端正。
婦遙見之。便共私通。
迦留陀夷數往其家。
婦恐泄漏此事。共賊殺之。
orig::  ^426a16

若欲坐。先當瞻視坐席。
有刀兵不宜坐。有寶物不宜坐。
有婦人衣被莊嚴等。
不宜坐。
commentary::  ^426a24

【箋】上言無男子。不可入門。
此言雖有男子。亦當審其坐處。
謂視履考祥也。刀兵。
#CB04846;器也。
梵網不畜殺具。以慈心故。
今見殺具而不忍坐者。
行慈心也。下二種。
一。恐起貪著之想。
二避嫌疑故。
orig::  ^426a28

欲說經。當知所應說時。
不應說時。
commentary::  ^426a36

【箋】此與至人家。第二則同義如來五時說法。
重在時字。孔子學而時習之。
亦重在時字。若非時說者。
雖聖經賢傳。如金屑之貴。
落眼成翳。故制。
orig::  ^426a38

不得說與我食。令爾得福。
commentary::  ^426a44

【箋】維摩經。其施汝者。
不名福田。供養汝者。
墮三惡道。 ^426a46

五燈。丹霞問僧甚處來。
僧云。山下來。霞云。
喫飯了也未。僧云。
喫飯了。霞云。將飯與汝喫的人。
還具眼麼。僧無語。
長慶問保福。將飯與人喫。
報恩有分。為甚麼不具眼。
福云。施者受者。二俱瞎漢。
長慶云。盡其機來。
還成瞎否。福云。道我瞎得麼。
orig::  ^426a48

附　凡乞食。不得哀求苦索。
commentary::  ^426b10

【箋】乞食。佛祖行道之法式也。
自古相傳。至尊至貴。
若乃哀求。則與丐者何殊。
所以化導不行者。
為有此輩耳。
orig::  ^426b12

不得廣談因果。望彼多施。
commentary::  ^426b18

【箋】行護。不得邪命教化。
擊發俗人。令其惠施佛制乞食肅恭儀表。
日限七家。次第行道。
離檐三尺。空諸懷抱。
隨分納些。毋論多少。
端默容靜。說即顛倒。
而況廣談。起諸貪惱。
如彼江湖。說書取討。
辱我法門。得罪非小。
乞士黽勉。毋視輕渺。
orig::  ^426b20

多得勿生貪著。少得勿生憂惱。
commentary::  ^426b30

【箋】一粥一飯。文錢粒米。
雖現世福田。實由昔緣種植。
故多得勿貪。少得勿惱。
隨緣乞食即為正命去此二途即是邪命。
orig::  ^426b32

不得專向熟情施主家。
及熟情菴院處索食。
commentary::  ^426b38

【箋】饑逢香飯固佳哉。
珍重應知內自裁。
縱使相邀疎禮節。
丈夫斷不食嗟來。
other:: 
## 入聚落第二十二
入聚落第二十二
commentary::  ^426b40

【箋】最妙勝定經。千年之後。
三百年中。浩浩亂哉。
迯奴走婢。亡家失國。
多不存活。入吾法中。
猶如羣賊。劫奪良善。
當爾之時。十二部經。
沉沒於地。不復讀誦。
經典。設有頭陀者。
多不如法。常遊聚落。
不在山林。 ^426b46

十二頭陀經。比丘為無上道。
捨身命財。修三堅法。
不生顧戀。若至病苦。
須入之時。當念吾今為法出家。
若勤行法者。即是救護。
行者本以居家多惱。
出家行道。而師徒同學。
還生結著。復多嬈亂。
是故遠離闠閙。最近三里。
若得身遠離已。亦當令心遠離。
五欲五葢。 ^426c6

行護。事伴俱不如法。
不應往。事伴俱如法乃應往。 ^426c16

根本毗奈耶。有一長者。
請佛及僧。來家設供。
比丘皆去。惟佛獨留在寺。
令人取食。不赴其請故說此五種因緣。
一。為宴坐而居。二。
為請天說法。三。為觀察病。
四。為看臥具。五。為制其學處。
orig::  ^426c18

無切緣不得入。
commentary::  ^426c26

【箋】切緣者。省親。覲師。
及為法門極大事等。
此外皆非切緣。況聚落聲色雜糅。
苟非道力堅固。能不為之艶惑。
正當是時。略無主宰。
便為漸染。煩惱障緣。
利於刀刃。故制。
orig::  ^426c28

不得馳行。不得搖臂行。
commentary::  ^426c36

【箋】馳行。放馬馳驟也。
搖臂掉臂。放縱之態也。
法苑。五葢覆心。禪門已閉。
六塵在念。亂想常馳。
類狂象之無鈎。似戲猿之在樹。
未見快行有好步也。
故舉足。當不緩不急。
不輕不重。安詳徐步。
如雲入深林。逐幽鳥而不驚。
舟行順水。皆遊魚而無礙。
有志之士。幸深思之。
orig::  ^426c38

不得數數傍視人物行。
commentary::  ^426c48

【箋】道人行處。直往直來。
略無留連。惟端謹攝心正道而行。
若左顧古#CB04865;。
使旁人驚訝。故制。 ^427a2

燈錄。黃龍南。坐必跏趺。
行必直視。至今令我懷想。
威儀儼在。
orig::  ^427a4

不得共沙彌小兒談笑行。
commentary::  ^427a8

【箋】沙彌小兒。不可褻狎。
若於途次再行再笑。
大失威儀。故制。
orig::  ^427a10

不得與女人前後互隨行不得與尼僧前後互隨行。
commentary::  ^427a14

【箋】女尼出行。易動市囂口業。
若僧影並雜。不免譏疑。
當前後趨避。
orig::  ^427a16

不得與醉人狂人前後互隨行　不得故視女人。
不得眼肉傍看女人。
commentary::  ^427a20

【箋】盡十方世界是隻清淨光明眼。
秪為色塵一點遮却。
妄分好醜。殊不知五色浮雲生於太虗空中。
而太虗未甞分青黃等見。
人之有身亦如太虗空中之一點。
識得一點。不為一點遮却。
若這一點看不破。
請看禪病經對治。
經云。多貪眾生不淨觀。
若再看不破。只好在不淨堆裏過日。
纔見女人。便起貪心視之。
及眼角偷看。皆是俗人習氣。
故不必論。若釋子說到威儀自重。
於心地戒。尚不相應。
況故視乎。筆食杭城土橋蓮居院。
紹覺法師。台宗之著聲者。
一生絕見女人。凡女眾求見聞法。
堅拒却之。執事方便或使女眾在座後聽。
覺聞女聲。便罷講。
orig::  ^427a24

或逢尊宿親識。俱立下傍。
先意問訊　或逢戲幻奇怪等。
俱不宜看　惟端身正道而行。
commentary::  ^427a46

【箋】上篇故往觀聽詳制。
茲偶。值戲幻。違避不及。
當知戲幻非實。如行雲流水。
過而不留。若一停足。
即犯。若再停。再犯。
orig::  ^427b2

凡遇水坑水缺。不得跳越有路當遶行。
無路眾皆跳越則得。
commentary::  ^427b8

【箋】無著跳水。見上卷第七論。
orig::  ^427b12

非病緣。及急事。不得乘馬。
乃至戲心鞭#CB15081;馳驟。
commentary::  ^427b14

【箋】乘馬馳驟。是豪華公子。
及勇士武弁者所為。
法門無是如事。故制。
orig::  ^427b16

凡遇官府。不論大小。
俱宜迴避。
commentary::  ^427b20

【箋】官長往來。品位高者。
固不可攀仰品位卑者。
亦不可褻狎。褻狎。
則為禍。不若避之為福。
或迴避不及。相見必當盡禮。
orig::  ^427b22

附　遇鬬諍者。亦遠避之不得往看。
commentary::  ^427b28

【箋】鬬諍者。無非揮拳攘臂往往帶累旁觀。
故不可往看。脫有衲子。
工夫正得力時。於鬬諍迴避不。
及處忽悟臨濟賓主句。
不妨慶快平生。雖然。
好肉不必椀瘡。 ^427b30

五燈。寶壽第二世。
在先寶壽為供養主。
壽問。父母未生前。
還我本來面目。師立至夜深。
下語不契。翌日辭去。
壽曰。汝何往。師曰。
昨日蒙和尚設問。
某甲不契。往南方參知識去。
壽曰。南方禁夏不禁冬。
我此間禁冬不禁夏。
汝且作街坊過夏。
若是佛法。闤闠之中。
浩浩紅塵。常說正法。
師不敢違。一日街頭見兩人交爭。
揮一拳曰。你得恁麼無面目。
師當下大悟。走見寶壽。
未及語。壽便曰。汝會也。
不用說。師便禮拜　寶壽見揮拳。
頓悟。悟個什麼。試拈出看。
乃揮拳一下云。切莫錯會。
orig::  ^427b36

不得回寺誇張所見城中華美之事。
commentary::  ^427c8

【箋】有輩不以道自重終日聚落閒散。
有日在城隍廟前聽說因果。
有日在十字街頭看弄傀儡。
也道博古通今。一朝老病相催。
將何抵敵生死。
other:: 
## 市物第二十三
市物第二十三
commentary::  ^427c10

【箋】起世經閻浮提人。
所有市物。或以錢寶。
或以穀帛或以眾寶。
瞿陀尼人。所有市易。
或以牛羊。或摩尼寶。
弗婆提越人。所有市易。
或有財帛。或以五穀。
或摩尼寶。#CB15106;單越人。
無復市易。所欲自然。 ^427c18

◎欲界諸天。如四天王天。
三十三天。皆有市易。
遊觀悅神其實不同世人。
如前所述。 ^427c24

像法決疑經。未來世中。
一切俗人。輕賤三寶。
正以比丘。比丘尼。
不如法故。身披法服。
經理俗緣。或復市肆。
販賣自活。或復涉路。
商賈求利。或作畵師。
經生像匠。工巧之業。
或占相男女。舍屋田園。
種種吉#CB04846;。
或飲酒醉。歌舞作樂。
圍碁陸博。或貪財求利。
延時歲月。廢忘經業。
或呪術治病。假託經書。
脩禪占事。以邪活命。
或行醫鍼灸命和湯藥。
診脉處方男女交雜。
因私致染。敗善增惡。
招俗譏謗。良由於此。 ^427c28

易。神農氏。日中作市。
使天下之民聚天下貨。
交易而退。各得其所。 ^427c44

◎日中為市。 ^427c46

禮。地官司市。以次序。
分地而經市。以陳肆辦物而平市。
以政令禁物靡。而均市。
以商賈阜資而行市。 ^427c48

老子。美言可以市。
五燈。幽州寶積。行市肆。
見一人買猪肉。語屠家曰。
精的割一觔來。屠家放下刀。
叉手曰。長史。那個不是精的。
師於此有省。 ^428a4

◎樓子和尚。不知何許人。
一日偶經街市。於酒樓下整襪帶次。
忽聽樓上唱云。你若無心我便休。
忽大悟。人號樓子和尚。 ^428a8

◎白雲子祥禪師上堂。
諸人會麼。但向街頭市尾。
屠兒魁劊。地獄钁湯處會取。
若恁麼會得。堪與人天為師。
若向衲僧門下。天地懸殊。
更有一般。秪向長連牀上作好人去。
汝道此兩般人。那個有長處。
無事珍重。
orig::  ^428a14

無爭貴賤。
commentary::  ^428a24

【箋】諺。好漢勿列行市。
◎物希者貴。故物之貴賤。
市上自有定價若抑揚其價。
必爭之。往往因小失大。
故釋子不自列市。
但憑市價而營辦之。
orig::  ^428a26

無坐女肆。
commentary::  ^428a32

【箋】家無男子。女人貿易之所。
不可久坐。若久坐。
縱使玉潔無瑕。不能使市囂之口嘵嘵。
故曰。防人之口。甚於防川。
orig::  ^428a34

若為人所犯。宜方便避之。
勿從求直。
commentary::  ^428a40

【箋】晦山註。言受人觸犯。
應修忍辱。不必諍辨。
以伸己是　為人所犯者。
謂彼以非禮得罪於我。
我以度量容之。以忍辱聽之。
彼再犯不已。我方便避之。
謂但受屈。而必不伸屈。
orig::  ^428a42

已許甲物。雖復更賤。
無捨彼取。此此令主有恨。
commentary::  ^428b2

【箋】誨山註。以天干甲乙等字。
編為次第。言甲物者。
乃第一家物也。既許其價。
縱有賤者。不宜移改。
orig::  ^428b4

慎無保任致#CB00985;負。
commentary::  ^428b8

【箋】晦山註。見有與人借物者。
不得從中作保言任者。
乃自任代還也。#CB00985;者。
違背所期。負者。孤負沈沒。
凡易保任。必多#CB00985;負。
故須預戒始得。寒山詩。
世上一種人。出性常多事。
終日傍街衢。不離諸酒肆。
為他作保見。替他說道理。
一朝有乖張。過咎全歸你。 ^428b10

五燈。京兆米。和尚僧問。
自古上賢還達真正理也無。
師曰。達。曰。秪如真正理作麼生達。
師曰。當如霍光賣假銀城與單于。
契書是甚麼人做。
曰。某甲直得杜口無言。
師曰。平地教人作保。
other:: 
## 凡所施行不得自用二十四
凡所施行不得自用二十四
commentary::  ^428b18

【箋】不自用者。謂此身既歸命於師。
已不為己有。凡事皆聽師指揮。
不敢專主。故尋常舉動。
皆當白師。以盡孝行。
如日用下十二則。
略言之耳。然其間有可白。
不可白。其在臨事斟酌。 ^428b30

南山鈔。佛法增益廣大實由師資相攝。
互相敦遇。財法兩濟。
日益月深。行久德固。
皆賴矣。比真教陵遲。
慧風掩扇。俗懷侮慢。
道出非法。並由師無率誘之心。
資闕奉行之志。二彼相捨。
妄流鄙境。欲令道光。
焉可得乎。 ^428b36

家範。凡諸卑幼。事無大小。
毋得專行。必咨家長。
orig::  ^428b44

出入行來。當先白師。
commentary::  ^428b48

【箋】出入白師。有二義。
一。安慰師意。知所出入。
二請決師命。可行不可行。
不至差悞。若逞性自行。
萬一有悞。而後白師。
則悔之不及。以是義故。
當先白師。
orig::  ^428c2

作新法衣。當先白師。
著新法。衣當先白師。
commentary::  ^428c8

【箋】釋名。衣。依也。所以庇寒暑也。
墨子。古之未有衣聖人作之。
冬則絹帛輕且暖。
夏則絺綌清且凉。
所以適身體。和肌膚也。
若言法衣。則關係法門。
非徒然作。佛在世時。
惟三衣相傳其修相廣狹長短。
及顏色。深淺皆有次第甄別。
故當白師。
orig::  ^428c10

剃頭當先白師。
commentary::  ^428c20

【箋】最初剃髮。詳載上篇。
此言尋常剃髮。亦當白師。
以取師便。
orig::  ^428c22

剃髮偈　剃除鬚髮。
當願眾生遠離煩惱究竟寂滅。 ^428c26

唵悉殿都曼陀囉。
#CB02494;陀耶莎訶
commentary::  ^428c28

【箋】成範。為師剃頭。
先備水巾髮盤。如法調磨剃刀。
敷座。先授等髮托。
次禮師一拜將剃刀於手腕上拭之。
當緘口平息。先當頭頂。
不得遺髮。當如法收髮。
不得以爪甲彈髮。
剃髮竟。逆取師髮盤。
授師新水。復調磨剃刀。
拭乾。如法收藏。侯師坐次。
當著衣。為師作禮。 ^428c30

佛制剃除#CB15150;髮。
所以別僧俗之相也。
然僧俗既別。而所行不同流俗。
故當願與一切薙鬚髮者。
同願同行。遠離煩惱。
至究竟寂滅也。言不啻剃除一鬚一髮之煩惱。
當願。無始以來。六根六塵。
如山如嶽之煩惱。
直向智慧力下。盡情斷除。
故曰寂滅。 ^428c40

徵。淨行品入法界品。
皆華嚴之文。淨行用剃鬚髮。
斷煩惱。謂鬚髮。乃煩惱之根本也。
入法界品。長者居士。
皆不除鬚髮。不以鬚髮為累。
煩惱起滅。不在鬚髮除與不除也。 ^428c48

訓。淨行品。說菩薩德相。
說處不同。入法界品。
廣說菩薩行。不獨剃髮一事。
迴向法界眾生。即四威儀中。
動靜之間。無事不願眾生得成正覺。
是故每一進止。皆云當願。
眾生等。入法界品長者居士。
皆是正覺。明染淨。
同源。聖凡不異。是故淫怒痴。
全體是戒定慧。矧鬚髮耶。
故說處不同耳。但看經中當願眾生。
即知其意。非當願菩薩也。 ^429a6

五燈。丹霞天然禪師。
入長安應舉。宿於逆旅。
夢白光滿室。占者曰。
解空之祥也。適禪者曰。
仁者何往。曰。選官去。
禪曰。選官何如選佛。
今江西馬大師出世。
是選佛之場。可往。
遂造江西見祖。師以手拓幞頭額。
祖顧視。良久。曰。南嶽石頭是汝師也。
遽抵石頭還。以前意投之。
頭曰。著槽廠去。師禮謝。
入行者房。隨次執#CB05315;役。
凡三年。忽一日石頭告眾曰。
來日剗佛殿前草。
至來日。大眾童行各備鍬钁剗草。
師獨以盆盛水沐頭。
於石頭前跪。頭見笑之。
便剃髮。 ^429a20

◎有一僧。山下卓菴。
多年不剃頭。畜一長柄杓。
溪邊舀水。時有僧問。
如何是祖師西來意。
主曰。溪深杓柄長。
師聞得乃曰。也甚奇怪。
一日將剃刀同侍者去訪。
纔相見。便舉前話問。
是菴主語否。主曰。
是。師曰。若道得。即不剃你頭。
主便洗頭胡跪師前。
師。即與剃却。
orig::  ^429a36

疾病服藥。當先白師。
commentary::  ^429a48

【箋】視師疾病。已見上篇。
此言自己有病。亦當稟白師命。
不服藥。得中醫。至言也。
謂藥不可亂投。須知病之發起虗實之根。
及藥之冷暖之性。
然後發藥。非博究醫書見識廣大者不能。
故必先白於師以醫家之善不善商之。
若不白師亂投藥石。
反增藥病故。
orig::  ^429b2

作眾僧事。當先白師。
commentary::  ^429b12

【箋】眾僧事即常住事也。
orig::  ^429b14

欲有私具紙筆之輩。
當先白師。
commentary::  ^429b16

【箋】禮記。不私財。孝之至也。
本律不捉金。亦孝之至也。
所謂。儒釋門庭雖異。
立法乃同。
orig::  ^429b18

若人以物惠施。當先白師已然後受。
己物惠施人當先白師。
師聽然後與。
commentary::  ^429b22

【箋】人惠物。當知可受不可受。
若可受而不受。則塞其施門絕其善道。
若不可受而受。或至禍患。
所關非小。至若己物惠施。
有不可己者。自有師在故當先白。
orig::  ^429b26

人從己假借當先白師。
師聽。然後與。己欲從人借物當先白師。
師聽得去　白師聽不聽。
皆當作禮。不聽。不得有恨意。
commentary::  ^429b32

【箋】令行決斷。惟師指揮縱有條陳。
聽固欣然。不聽無。
憾。而事師之道至矣。
orig::  ^429b38

乃至大事。或遊方。
或聽講或入眾。或守山。
或興緣事。皆當白師。
不得自用。
commentary::  ^429b42

【箋】古人遊方參請。
訪道住山不可枚舉。
略言如。石頭之依青原。
臨濟之參大愚。法常寄跡梅尉之鄉。
大梅印可即心之旨。
莫不取法古人遵依師命。
豈謂今之後生者纔經薙染。
便輕毀前哲。恣意妄行。
不依師教。不擇師學。
去古遠矣。悲夫。
other:: 
## 參方第二十五
參方第二十五
commentary::  ^429b46

【箋】阿含經。譬如三蘆立於空地。
展轉相依。而得竪立。
若去其一。二亦不立。
若去其二。一亦不立。 ^429c10

林間錄。黃龍南曰。
予昔同文悅遊湖南。
見衲子擔籠行脚者。
悅驚異蹙額。已而呵曰。
自家閨閣中物。不肯放下。
反累及他人擔夯。
無乃太勞乎。 ^429c12

五燈。僧新到睦州。
方禮拜。州喝曰。闍黎因甚偷常住菓子喫。
曰。學人纔到。為甚麼道偷菓子。
州云。賍物現在。 ^429c18

◎高庵曰。先師常言。
行脚出關。所至小院。
多有不如意事。因思法眼參地藏。
明教見神鼎。便不覺有煩惱也。 ^429c22

◎金陵清凉院。文益。
常與悟空修山主行脚。
至□州湖外。值天雨忽作。
溪流瀑漲。兼雪阻地藏院。
附爐次。深曰。上座何往。
師曰。迤邐行脚。曰。
行脚事作麼生。師曰。
不知。曰。不知最親切。
師豁然大悟。遂嗣其法。
後創法眼宗。石樹拈曰。
既道不知。又豁然個甚麼。
頌曰。不知最親切。
親切却不知。不知親切處。
無知無不知。 ^429c28

◎長慶上堂。撞著道伴交肩過。
一生參學事畢。
orig::  ^429c40

遠行要假良朋。
commentary::  ^429c44

【箋】溈山警#CB15081;。
遠行要假良朋。數數清於耳目。
住止必須擇伴。時時聞於未聞。
故云生我者父母。
成我者朋友。 ^429c46

普書衛玠傳。與玠同遊。
烱若明珠之在側。
朗然照人　良朋者。
人品端方。言行事事可法。
故日夕相對。儼然如石師畏友之導我前矣。
orig::  ^430a2

古人心地未通。不遠千里求師。
commentary::  ^430a8

【箋】古人心地未通。
誠哉帶得求字。便脚頭具眼。
若求之不誠。雖千里奚為。
orig::  ^430a10

附　年少戒淺。未許遠行。
如行。不得與不良之輩同行。
commentary::  ^430a14

【箋】少年血氣方剛。
戒淺全無定力。所以未許遠行。
然有不得不行之勢。
必擇良友為伴。不良者。
不修戒行之輩也。
惟恐漸染其氣。故當謝絕。 ^430a18

大正句王經。譬如有豬。
名大腹。引羣豬入深山大野。
忽逢獅子。獅子見豬。
乃曰。我是獸王。汝速避路。
大腹言。令我避路。
事當不可。要鬬者。
且待披甲。必不相違。
獅子言。汝何上族。
敢索我相鬬。時大腹往穢坑中。
徧塗其身。還來獅前請鬬。
獅曰。我是眾獸中王。
常噉麞鹿等獸而為食。
劣弱者。尚棄不食。
況汝不淨污穢之身。
若與汝鬬。則染污我身。
獅子復為大腹說偈曰。
汝本不淨身。今復加臭穢。
汝意求鬬者。我即墮於汝。
王之所見。猶如豬與獅子鬬。
我如獅子。先墮於汝。 ^430a22

珠林。華氏國王。有白象。
能滅怨敵。若人犯罪。
令象踏殺。時象廐火焚。
移象近寺。聞僧誦法句經。
偈云。為善生天。為惡入淵。
心便柔和起慈悲心。
後付罪人。但以鼻齅。
舌#CB02549;而去。
王見斯已。召諸大臣。
臣白。此象近寺聞法。
故爾。移近屠肆。則其殘害更增。
當知一切眾生。志性無定。
畜生尚爾。是故智者。
宜應覺知。見惡須棄。 ^430a40

春秋正義。譬如薰是香草。
蕕是臭草。薰蕕等分。
使之相和。雖積十年。
尚猶有臭氣。香氣盡而臭氣存。
言善不能止惡。而惡能消善也。
orig::  ^430b4

須為尋師訪道。決擇生死。
不宜觀山玩水。惟圖遊歷廣遠誇示於人。
commentary::  ^430b12

【箋】大事未明。十二時中。
如欠人重債相似。
看山不是山。看水不是水。
忽然打破關頭。瞠開隻眼。
山依舊是山。水依舊是水。
究竟前頭看的不是。
未必不是。後頭看的是。
未必是。有輩遊州縣。
翫山水。一生被境所轉。
向外馳求。誇張行脚。
及至問他行脚事。
何曾夢見。 ^430b16

五燈。長沙。一日遊山。
歸至門首。首座問。
和尚甚麼處來。沙云。
始從芳草去。又逐落花回。
座云。大似春意。沙云。
也勝秋露滴芙蕖。 ^430b24

◎保福。長慶。遊山次。
福以手指云。只這裡。
便是妙高峰頂。慶云。
是則是。可惜許。雪竇著語。
今日共這漢遊山。
圖個甚麼。復云。百千年後不道無。
則是少。後舉似鏡清。
清云。若不是孫公。
便見髑髏遍野。 ^430b30

◎仰山問僧。近離什麼處。
僧云。廬山。山云。曾遊五老峰麼。
僧云。不曾到。山云。
闍黎不曾遊山。雲門云。
此語皆為慈悲之故。
有落草之談。 ^430b38

◎汾陽昭。所止少留。
不喜觀覧。或譏其不韻。
嘆曰。言何陋哉。先德行脚。
正以聖心未通。驅馳決擇。
非緣山水也。
orig::  ^430b42

所到之處。歇放行李。
不得徑入殿堂。一人看行李。
一人先進問訊。取常住進止。
方可安頓行李入內。
commentary::  ^430b48

【箋】投宿口訣。未晚先投宿。
入林聽暮鐘。到門須辨主。
問訊必從容。隨地可敷草。
何天非轉蓬。屋梁今夜月。
聊以慰疎慵。
other:: 
## 衣鉢名相第二十六
衣鉢名相第二十六
commentary::  ^430c4

【箋】僧秪。佛在王舍城。
帝釋石窟前經行。
見稻田畦畔分明。
語阿難曰。過去諸佛衣相如是。
從今依此。制作衣相。 ^430c12

增輝記。田畦貯水。
生長嘉苗。以養形命。
法衣之田。潤以四利之水。
增其三善之苗。以養法身之慧命也。
orig::  ^430c16

著袈裟衣。當願眾生。
心無所染。具大仙道。
commentary::  ^430c22

【箋】華嚴。著僧伽者。
捨離三毒○袈裟貴不正色者。
謂不住於色。住色即非正色。
亦云染色。表色染於法。
要無所染。方曰染。
然二乘之染。非真染。
必心染大乘。名真染。
真染。即大仙道也。
為於正法。除其結使。
方為究竟寂滅。披此衣者。
名出家。即解脫之服。
orig::  ^430c24

五條衣。
commentary::  ^430c34

【箋】名義。無田相者。
三衣俱通縵。佛法至此一百八十年。
出家未識割截。秪著縵衣。
在家優婆塞。優婆夷戒。
佛制不聽許披割截福田衣。
令著禮懺衣。禮懺誦經。
即縵衣也。在家二眾。
佛令自己隨力供養三寶。
不聽受他人四事。
既非眾生福田。故不許著割截福田衣。
縱是受出家菩薩戒。
令住畜三衣。鉢。錫杖。
奉供佛前。遇有出家僧尼。
缼其衣具者。及年滿欲受具者。
乏其衣鉢。隨乞施彼。
更造奉供。自身聽著縵衣一頂。
禮拜持誦。不聽城邑聚落披著往來。
若入寺。方著。所以在家離衣。
若恒披。則犯制。出家不聽離衣。
若離衣。則犯制。 ^430c36

百一羯磨。求寂之徒。
縵條是服。而又輙披五條者。
深為罪濫。律沙彌披五條衣。
律所未許。今受沙彌戒。
必令具三衣。若力不能具。
即不與受戒。是妄作制法。
障人受戒。罪惡之大。
孰過於此　律中三衣。
有名有體。有色有量。
乃至造法等微細事。
惟願擔荷。禪律者。
詳閱。開導後學。不至斯法斷滅也。 ^431a8

梵語安陀會。此云中宿衣。
亦云下衣。亦云雜作衣。
凡寺中執勞服役。
路途出入往還。當著此衣。
orig::  ^431a20

善哉解脫服。無上福田衣。
我今頂戴受。世世不捨離。 ^431a24

唵。悉陀耶娑婆訶
commentary::  ^431a26

【箋】善哉。贊美之辭。
去粘曰解。去縛曰脫。
言此衣為解粘去縛。
無垢之服也。世間美服。
多屬蠶口。惟吾釋衣。
雖麤疎麻布。乃佛佛祖祖相傳。
出世證道之衣。天上人間。
無有勝於此衣也。
福田者。大意借田說法。
如世間之田。生長苗稼。
以養世人形命。而此福田之衣。
能與沙門。生長智慧。
滋培五分法身也。
頂之於首曰頂。戴之於身曰戴。
奉重之義也。西域五條衣。
不離於體。若置則捨。
若間則離。不置不間。
故曰不捨。
orig::  ^431a28

七條衣　梵語#CB15106;多羅僧。
此云上著衣。亦云入眾衣。
凡禮佛。修懺。誦經。
坐禪。赴齋。聽講。布薩。
自恣。當著此衣。 ^431a44

搭衣偈　善哉解脫服。
無上福田衣。我今頂戴受。
世世常得披。 ^431b2

唵。度波度波娑婆訶
commentary::  ^431b4

【箋】三句。義同上。第四句。
但易常相二字者。
以明披搭有時。不相混雜也。
時者。謂禮佛等時也。
既披置有時。當恒近左右。
不使遠離。故曰常得。
orig::  ^431b6

二十五條衣　梵語僧伽黎。
此云合。亦云重。亦云雜碎衣。
凡入王宮。升座說法。
聚落乞食。當著此衣。
又此衣。九品。下品。
九條。十一條。十三條。
中品。十五條。十七條。
十九條。上品。二十一條。
二十三條。二十五條。
commentary::  ^431b12

【箋】石窟福田衣式。
在無易之前。而預合有易之理。
易曰。天數五。地數五。
天數者。一三五七九也。
地數者。二四六八十也。
二十五者。天數之至也。
謂出世之人。當會心於無極之先。
故用奇。不用偶。有志之士。
幸再辨之。
orig::  ^431b20

搭衣偈　善哉解脫服。
無相福田衣。我今頂戴受。
廣度諸羣迷。 ^431b30

唵。摩訶迦波波吒悉帝娑婆訶
commentary::  ^431b32

【箋】無相福田者。實相無相也。
謂如來之意。假世間之田而作衣式。
實非田也。而能滋培道種。
長養靈苗也。前二偈頂戴者。
秪為自利。而此頂戴。
專為利他。故曰廣度。
直下擔荷佛祖之慧命也。
言羣迷者。自四聖已下。
皆是執情蔽障。起諸煩亂。
於是菩薩。隨其顛倒。
破其迷雲。揭其障霧。
使其直見如來慧日大光明也。
orig::  ^431b34

著僧伽黎。當願眾生。
入第一位。得不動法。
commentary::  ^431b46

【箋】疏。前已辨袈裟。
故此直云。僧伽黎者。
義云和合。新者二重。
故者四重。要以重成。
故云和合。即是三衣中第一衣故　此衣表傳法之信也。
故妄與不得。妄受不得。
會佛法者不得。不會佛法者不得。
昔世尊以實相無相之宗。
傳於迦葉。即此衣也。
以修多羅藏。傳於阿難。
亦此衣也。以摩訶律藏。
傳於優婆離。亦此衣也。
雖三宗所付是一。
而法脉條貫。傳至今日。
未常溷亂。信使然也。 ^431b48

五燈。五祖付法能大師曰。
昔達磨初至。人未至信。
故傳衣以明得法。
今信心已熟。衣乃爭端。
止於汝身。不復傳也。
且當遠隱。俟時行化。
祖辭南行。至大庾嶺。
僧慧明本將軍。同數百人。
欲奪衣鉢。明先趁及。
祖置衣鉢於石。曰。
此衣表信。可力爭耶。
明舉衣鉢不能動。
乃曰。我為法來。不為衣來。
祖曰。汝既為法來。
可屏息諸緣。勿生一念。
我為汝說。明良久。
祖曰。不思善。不思惡。
正恁麼時。那個是明上座本來面目。
明言下大悟　頌。
大庾嶺頭提不起。
秪為偷心未肯死。
直饒善惡不思量。
渾身臥在青田裏。
orig::  ^431c14

梵語鉢多羅。此云應量器。
謂體色量三。俱應法故。
體用鐵瓦二物。色以藥烟熏治。
量則分上中下。
commentary::  ^431c34

【箋】名佛本行集經。
北天竺有二商主。
一名帝利富婆。二名#CB02494;利迦。
奉世尊#CB00595;酪蜜。
揣世尊。思惟往昔諸佛。
悉皆受持鉢器。我今當以何器受商主食。
時四天王。共持四金鉢奉上。
世尊不受。以世家人不合蓄。
四天王。復以銀鉢。
琉璃鉢。赤珠鉢。瑪瑙鉢。
玻璃鉢#CB00221;璖鉢。
奉上悉不受。時北方毗沙門天王。
告三天王言。我念往昔。
青色諸天。將四石器來奉。
我等可受用之。時別有一天子。
名毗盧遮那。曰言仁等。
慎勿以此石器受用。
但供養如塔。當有如來。
號釋迦佛出世。宜將此四石鉢。
奉彼如來。時四天王共將四石鉢奉佛。
佛念四天王。以信淨心奉我四鉢。
若我受於一人。餘各有恨。
我今總受四鉢。持作一鉢。
次第相重。安置左手。
右手安下。合成一鉢。
外有四唇。而說偈曰。
我昔功德諸果滿。
以發哀憫清淨心。
是故今四大天王。
清淨牢固施我鉢。 ^431c38

僧祗律。佛在孫婆白土村。
時孫婆天神白佛言。
過去諸佛。皆受用此處瓦鉢。
佛聽諸比丘受瓦鉢。
因往法豫瓦師所。
命作瓦鉢。以藥烟燻作三色。
一。如孔 #CB15179;咽。
二。如迦陵伽鳥色。
三。如鴿色。因比丘#CB00920;手隨破。
有云。比丘枕手鉢墮破。
故聽用銕鉢。有云。
佛自作鉢坏。以為法式。 ^432a18

善見。瓦鉢二薰堪用。
銕鉢五薰堪用。
筆飡。明州育王山。
懷璉大覺。持律嚴甚。
仁廟甞賜之龍腦鉢。
師對使焚之曰。吾法以壞色衣。
以瓦鉢食。此鉢非法。
仁廟益嘉歎。
orig::  ^432a28

梵語鍵#CB01347;。
母論譯為淺鉢。
commentary::  ^432a36

【箋】十誦。鉢半大鍵。
小鍵。
四分。鍵#CB01347;入小鉢。
小鉢入次鉢。次鉢入大鉢。
據鍵。四鉢中之最小者也。
今稱鐼子。比丘多有不畜。
葢此方瓷器既廣。
不畜無害。然古佛遺制。
不可不知。往見老比丘乞食時。
常佩用之。儼然如見古佛。
orig::  ^432a38

梵尼尼師壇。此云坐具。
亦云隨足衣。
commentary::  ^432a48

【箋】律云。尼師但娜即敷具。
或云隨坐衣。佛言。
為身為衣。為臥具。
故制畜之。 ^432b2

十誦。新者重。故者四重。
不應受單者。離宿突吉羅。 ^432b4

四分。佛在僧伽藍。
徧行諸房。見故坐具狼籍。
因教諸比丘。當取故者縱廣一搩手。
貼新者上。用壞色故。
不則犯捨墮。
orig::  ^432b6

開具偈呪　臥具尼師壇。
長養心苗性。展開登聖地。
奉行如來命。 ^432b12

唵。檀波檀波娑婆訶
commentary::  ^432b14

【箋】第一句。華梵雙彰。
顯密互用。即此一句。
可見全體之用。下三句乃見全用之體。
究竟體不離用。用不離體也。
心苗者。菩提種子發生之苗也。
展開者。如布種之法也。
展開之時。如種子之得地。
聖地者。千聖共遊之地。
即尼師壇之別名也。
言一切凡夫不登此地。
何由得證聖位。一切種子不布此地。
何由長養心苗。如者。
法身之理也。來者。
應身之用也。法化冥一。
故曰如來。奉行者。
遵佛之制。而行無持無犯之法也。
無持無犯之法。即是培植心苗之法也。
培植心苗之法。即是奉行如來慧命也。 ^432b16

六祖檀經。祖謂陳亞仙曰。
貧道乞檀越一坐具地亞仙許之。
祖開具一展不知其幾許里。
亞仙欣然惠施。便成曹溪法席。
後人凡稱佛地。為一坐具地。 ^432b34

五燈。大覺。參臨濟。
濟舉起拂子。覺敷坐具。
濟擲下拂子。覺收坐具。
參堂去。僧眾曰。此僧莫是和尚親。
不禮拜。又不喫棒。
濟聞。令喚覺至。濟曰。
大眾道汝不禮拜。
又不喫棒。莫是長老親故。
覺乃珍重下去。
orig::  ^432b40

錫杖偈呪　手執錫杖。
當願眾生。設大施會。
示如實道。 ^432b48

唵那喍#CB07115;那栗吒鉢底那#CB00069;帝娜鉢儜吽癹吒
commentary::  ^432c2

【箋】梵語隙棄羅。此云錫杖。
由振時錫錫作聲故。
十誦。名聲杖。錫杖經。
名智杖。亦名德杖。
彰智行功德故。乃聖人之標幟。
賢士之明記也。律中論持錫有多事。
謂能作聲驚惡獸毒蟲等。
二鈷六鐶。是迦葉佛制。
四鈷十二鐶。是釋迦佛制。
若名若義。廣如錫杖經。
并持錫杖法中。與雜事異　執字。
當作舉字看。亦作運義。
若執之終日。略不展舒。
反為窒礙。若放之經年。
竟勿顧拭。塵#CB01240;積滯。
不堪拈出。故錫之為用。
出與入對。震與靜對。
行與住對。苟能於十二時中。
以此四句疊作一句。
看得執字透徹。便是活祖師禪。
行願無不具足。當體即是道場。
隨處示真實道也。 ^432c4

五燈。麻谷。持錫杖到章敬。
遶禪牀三匝。振錫一下。
卓然而立。敬云是是。
谷又到南泉。亦遶禪牀三匝。
振錫一下。卓然而立。
泉云。不是不是。谷云。
章敬道是。和尚為甚麼道不是。
泉云。章敬即是是。
汝不是。此是風力所轉。
終成敗壞。 ^432c24

雪竇頌。此錯彼錯。
切忌拈却。四海浪平。
百川潮落。古#CB15081;風高十二時。
門門有路空蕭索。
非蕭索。作者好求無病點。
據法昌公斷章敬道是。
是個甚麼。恰恰有頭無尾。
南泉道不是。不是個甚麼。
恰恰有尾無頭。殊不知頭尾。
總在麻谷手裏。秪為他用處不換機。
猶遭雪竇簡藥。下者兩錯。
善則盡善。猶未盡美。
法昌忍俊不禁。乃於雪竇兩錯下。
更添一錯。要使來者。
與這一隊祖師相見。 ^432c32

頌。標幟巍巍振古今。
飛聲錫錫影沉沉。
風高十二瓊樓現。
一一瓊樓觀世音。 ^432c48

五燈。華林善覺。常持錫杖。
夜出林麓間。七步一振錫。
一稱觀音聖號。夾山問。
遠聞和尚念觀音是否。
師曰。然。山曰。騎却頭時如何。
師曰。出頭。即從汝騎。
不出頭。騎甚麼。山無對。
orig::  ^433a2

淨瓶偈呪　手執淨瓶。
當願眾生。內外無垢。
悉令光潔。 ^433a10

唵勢伽嚕。迦叱#CB03431;叱莎訶　唵嚩則囉施伽盧叱漫叱莎訶
commentary::  ^433a12

【箋】西域記。裙稚迦。
即澡瓶也。寄歸傳。
軍持有二。甆者。淨用。
銅鐵者。觸用。佛制比丘。
不淨洗漱。不得禮拜誦經。
故淨瓶漱口。觸瓶洗穢。
令則洗漱不行。二瓶失制。
雖復禮誦。惡得無罪。 ^433a16

五燈。司馬頭陀。見百丈。
談溈山之勝。宜結集法侶。
為大道場。丈因語眾。
曰。若能對眾下得一語出格。
當住持。即指淨瓶問曰。
不得喚作淨瓶。汝喚作甚麼。
時華林覺。為首座。
師為典座。林曰。不可喚作木揬也。
丈乃問師。師踢倒淨瓶。
便出去。丈笑曰。第一座輪却山子也。 ^433a22

疎山示眾。老僧咸通年已前。
會得法身邊事。咸通年已後。
會得法身向上事。
雲門問。承聞和尚。
咸通年已前。會得法身邊事。
咸通年已後。會得法身向上事。
是否。山云是。門云。
如何是法身邊事。
山云。枯樁。門云。如何是法身向上事。
山云。非枯樁。門云。
還許學人說道理也無。
山云。許你說。門云。
枯樁豈不是明法身邊事。
非枯樁豈不是明法身向二事。
山云。是。門云。法身還該一切否。
山云。作麼生不該。
門指淨瓶云。法身還該遮固麼。
山云。闍黎莫向淨瓶邊會。
門便禮拜　盡十方世界是個淨瓶。
此淨瓶不異十方世界。
若是作家禪者。纔見拈出。
便見法身非法身之作用。
雖然。不得道此淨瓶。
即是法身也。殊不知法身之量。
同於虗空。秪這淨瓶。
能容得多少虗空。
多少法身。直饒容盡百億須彌。
百億香水海。究竟容不盡。
虗空法身。設有人道香海等。
已能容盡。何難容盡虗空法身。
我也賞他膽大。且道容盡虗空。
法身外底是甚麼。 ^433a32

頌。法身非法身。總是法中塵。
枯樁非枯樁。繫殺多少人。
直須趯倒淨瓶子。
湧出曹源意句新。
沙彌律儀毗尼日用合參卷下〔終〕
xu:: 
#  No. 1120-C 補刊沙彌律儀合參跋
No. 1120-C 補刊沙彌律儀合參跋 ^433b16

華嚴梵行品云。知一切法即心自性。
成就慧身。不由他悟。
良以萬法唯心。盡山河大地。
形形色色。無非顯吾心也。
皆心之註脚也。七千餘卷之大藏。
千七百則之公案。
無非明吾心也。亦心之註脚也。
然則能悟心者。梵網諸經尚為贅語。
何論乎沙彌律。傳鐙諸錄。
尚屬陳言。更何待以合參。
為沙彌律之註脚也哉。
然而六祖悟後。猶受戒於智光。
況在未悟。況非六祖。
迨至華開五葉。鐙續千光。
而於三業六根。無明積習。
要皆鍊磨又鍊磨。
逼拶又逼拶。經數年或數十年。
身如槁木。心似死#CB01926;。
方為真參。方能實悟。
此則不戒而戒。不持而持。
其光明嚴淨。有較勝於專持戒律。
百千萬倍者也。假令空論唯心。
而不知戒律。漫言悟心。
而不淨毗尼。上者墮豁達空。
狂禪招禍。下者墮大妄語。
借法售奸。變醍醐為毒藥。
失敬信於人天。流弊無窮。
佛法之壞。悉由於此。
謗法之多。亦悉由於此。
非所謂師子身中蟲。
自食師子肉者耶。
故我世尊說法四十九年。
最後遺教。猶諄諄切囑曰。
識自心源。解無為法。
憶念吾戒。必得道果。
不順吾戒。終不得道。
蓋心地戒品。是一切佛本源。
一切菩薩本源。而沙彌律儀。
尤為一切比邱戒菩薩戒之根本。
且為一切參話頭。
破無明之根本。雲棲輯為要略。
至簡至精。石樹復為彚箋。
條分縷析。博采旁搜。
發明律儀日用之妙義。
即以發明。成就慧身。
不由他悟之一心。
誠為法門中至寶也。
天培開士擬刊此書。
以惠同學。而難其費。
走數百里。謁鄧尉貫徹通公。
出舊板重修之。用力少而成功多。
非小緣也。刻既竣。
屬余一言。余讀原序及凡例。
已詳且盡。安用贅詞。
第恐讀是書者。或羨註中奇特元妙之談。
而反忽於正文。買櫝遺珠。
所失非細。爰以數十年來。
學禪學戒。親歷之甘苦。
深知之利弊。述其大略云。 ^433b30

光緒六年歲次庚辰普門示現日傳天台教四十世法嗣敏曦和南謹跋
 ^433c46
