
other:: 
other:: 建中靖國續燈錄卷第八　　　〔宋刻〕
collector:: 東京法雲禪寺住持傳法佛國禪師〔臣〕惟白集
對機門 ^686c39

南嶽懷讓禪師第十二世
other:: 
### 舒州浮山法遠圓鑑禪師法嗣
舒州浮山法遠圓鑑禪師法嗣
other:: 
#### 東京十方淨因禪院淨照禪師
東京十方淨因禪院淨照禪師 ^686c41

諱道臻。福州古田人也。
俗姓載氏。父夢偉冠裳者導從至舍。
母黃氏遂姙。復夢幢幡梵唄引厖眉碧眼僧至。
乃誕生也。十四歲。
投上生院出家。持頭陀行。
十九落髮。粗習經論。
後遂遊方。參諸知識。
道契圓鑑禪師。 ^686c45

出世開堂　英宗皇帝遣使降香。
繼而苗貴妃奏賜椹袍。
都知蘭元振又奏賜覺照師名。
周國大主表乞禪號。
　神宗皇帝宣諭執政曰。
道臻素有名德。宜擇一美號進呈。
乃賜淨照禪師。京城創諸禪剎。
選請宗匠。皆出師舉。
悉稱　詔旨。 ^687a6

元祐八年八月十七日。
陞堂辭眾。寫偈坐滅。 ^687a16

元豐三年春　慈聖光獻皇后上仙。
百日建齋于慶壽殿。
會千法師。是日　神宗皇帝賜坐　宣問。
長老將何追薦　太皇。 ^687a18

師對曰。臣僧得面　天顏。
即　詔陞座。 ^687a22

時有僧問　太皇仙遊。
今在何處。
師云。月落不離天。 ^687a24

問。飇駕既遠。仁孝何追。
祖意西來。乞師方便。
師云。軒輝雖掩北。
風教自存南。 ^687a26

僧曰　聖君詞句宣傳去。
寰海烝民捧誦來。 ^687a28

師曰。刢利衲僧。
問　勑宣千法師入　內。
並賜椹袍。未審得何福報。 ^687a30

師云。水長船高。 ^687a32

僧曰　皇圖永固。
長興不二之門。
師云。淨因道處。不及闍梨。 ^687a34

僧曰。三邊肅靜民安泰。
五糓豐登賀太平。
師云。不妨道著。 ^687a36

僧曰。聖人當殿。對答分明。
三十年後。此話盛行。 ^687a38

師云。恰是。
問　天賜六銖師已掛。
將何報答　我皇恩。 ^687a40

師云。雪峯道底。
僧曰。睿澤已蒙師指示。
　太皇仙馭往何方。 ^687a42

師曰。天濶地濶。
僧曰。一旦功成去。
三祇果已圓。 ^687a44

師云。真師子兒。
僧云。恁麼則可謂師子窟中師子。 ^687a46

師曰。不得鈍致山僧。
師云。至道本無言說。
何須問答去來。蓋為　太皇太后。
感一人之至德。集萬善之鴻因。
式薦　仙遊。證無生理。
敢問諸人。今日種種佛事。
時人道得。更有末後一句。
還有人道得也無。
良久。云。一人有慶。
兆民賴之。切念臣山野常僧。
行業無取。此日伏蒙　聖慈。
特賜舉揚宗旨。言詞荒拙。
 #CB00155;犯　天威。
但臣仰荷　宸恩。
無任驚悚。久瀆　聖聰。
伏惟珍重。 ^687a48

問。師唱誰家曲。宗風嗣阿誰。
師云。有錢使錢。無錢守貧。 ^687b16

僧曰。月華嫡子。臨濟兒孫。
師曰。放儞三十棒。
問。如何是淨因境。 ^687b18

師云。法廣殿牌。　仁宗親寫。
僧曰。如何是境中人。 ^687b20

師云。六代祖師天下聞。
問。如何是道。
師云。古今行不盡。 ^687b22

僧曰。如何是道中人。
師云。萬家烟火外。
一枕水雲間。 ^687b24

問。如何是佛。
師云。朝粧香。暮換水。
問。如何是觀音妙智力。 ^687b26

師云。河南犬吠。河北驢鳴。
問。如何是祖師西來意。 ^687b28

師云。拄杖橫擔不到肩。
僧曰。謝師答話。 ^687b30

師云。錯認定盤星。
師云。一問一答。無有盡時。
古人呼作無盡藏海。
亦呼為方便門。於衲僧面前。
遠之遠矣。何故。權柄在手。
縱奪自由。坐斷毗盧。
壁立千仞。善財樓閣。
孰肯優遊。華藏琅函。
未之足拾。丈夫猛利。
本合如然。過後思量。
成第二月。除茲投機徇器。
止宿草庵。就下平高。
曲成萬物。周流無滯。
觸處皆通。苟不盡毫毛。
自取其咎。如斯談說。
笑殺衲僧。且道誰是解笑者。
良久云。看。 ^687b32

上堂。拈拄杖云。楖#CB05175;木杖子。
善能談佛祖。聾人既得聞。
啞人亦解語。指白石為玉。
點黃金為土。便恁麼會去。
他家未相許。不相許。
莫莽鹵。南街打皷北街舞。
other:: 
#### 廬州興化仁岳禪師
廬州興化仁岳禪師 ^687b48

泉南人也。挺秀江淮禪林。
#CB15072;萃圓鑒宗席。
首演說法於龍舒。
後傳燈於淝水。熈寧十年秋。
一日。書頌云。 ^687c6

金雞抱玉卯。玉兔長鳳兒。
舉頭南瞻部。飛過西耶尼。 ^687c10

遂趺坐而逝。茶毗。
獲舍利千餘。建塔于郡西。 ^687c12

問。如何是祖師西來意。
師云。河裡木頭船。 ^687c14

問。皷聲纔罷。猊座高登。
朝蓋臨筵。合談何事。
師云。天清地寧。 ^687c16

僧曰。大眾證明。
師云。寒山拊掌。拾得呵呵。
問。和尚如何為人。
師舉拂子。 ^687c18

問。如何是和尚家風。
師云。曲#CB01406;禪床。 ^687c20

僧曰。客來如何祗待。
師云。拄杖子。
問。如何是佛。 ^687c22

師云。頂上螺紋。
問。昔日祖師伸三拜。
歸位端然事如何。 ^687c24

師云。金剛朝合掌。
泥人夜點頭。
僧曰。未審意旨如何。 ^687c26

師云。十五十六。日月相逐。
僧曰。更深方見把針人。 ^687c28

師云。且莫錯認。
問。如何是大道之原。
師云。黃河輥底流。 ^687c30

僧曰。學人未曉。
師云。貫注新羅國。
問。不看澄潭月。不守枯木巖。
是什麼人。 ^687c32

師云。潦倒漁翁。躘踵樵子。 ^687c34

僧曰。究竟如何。
師云。相逢皷腹。拍手謳謌。
問。如何是佛法大意。 ^687c36

師云。臨濟問黃蘗。
僧曰。學人不會。
師云。三回喫棒來。 ^687c38

問。一花開五葉。結果自然成。
如何是那一花。 ^687c40

師云。不堪供養佛。
僧曰。摘向什麼處。
師云。十字糞堆頭。 ^687c42

問。一大藏教。盡是名言。
離此名言。如何指示。 ^687c44

師云。癩馬揩枯柳。
僧曰。學人不會。
師云。駱#CB10815;好喫鹽。 ^687c46

僧曰。畢竟如何。
師云。鐵鞭指處馬空嘶。
問。佛處深宮時如何。 ^687c48

師云。著珍御服。
僧曰。踰城出家時如何。
師云。掛弊垢衣。 ^688a2

僧曰。不出不處時如何。
師云。一刀兩段。 ^688a4

上堂云。當今一句。
已在言前。未舉先聞。
早彰醜陋。更待捼腰捺膝。
跬步向前。擬動舌端。
紛然失緒。若據衲僧分上。
豈落今時。建立宗乘。
隨機應副。所以拈鎚舉拂。
瞬目揚眉。談古陳今。
一斯方便。更乃看風辨的。
照冉當懷。棒喝全提。
豈同容易。蓋是事不獲已。
曲為今時。到遮裡。
若是久曾淘汰。回首高流。
歷涉長波。自知冷暖。
若遇初機禪客。緇素未分。
權展機鋒。豁明大智。
要伊回光自照。直於指外明機。
返本歸源。莫向途中受用。
變通衲子。不用踟蹰。
關捩動時。新羅#CB02357;海。
久立。珍重。
other:: 
#### 蘄州白雲山廣教景雲禪師
蘄州白雲山廣教景雲禪師 ^688a6

陝府夏縣人也。姓李氏。
生不葷茹。親族異之。
投西京靈山院臻上人出家。
二十五落髮。遊方參問。
得法於圓鑑禪師。
後蘄守喬矦聞師道譽。
命住是山。 ^688a26

問。如何是佛法的的大意。
師云。棒打石人開鉄眼。 ^688a32

僧曰。即此便是也。
師云。有甚交涉。 ^688a34

問。師唱誰家曲。宗風嗣阿誰。
師云。須彌頂上撞金鐘。 ^688a36

問。如何是無縫塔。
師云。任是僧繇誇好手。
教君圖繪也無門。 ^688a38

僧曰。如何是塔中人。
師云。揚眉招手喚。
對面少人逢。 ^688a40

許內翰問。如何是廣教境。
師云。一片白雲橫嶽頂。 ^688a42

翰曰。如何是境中人。
師云。今日尊官入院。 ^688a44

上堂云。雲籠玉殿。
風掃金沙。靈苗得地。
徧野開花。遊人賞玩。
禪子嘆嗟。咄。不悟少林真端的。
背却彌陀討釋迦。 ^688a46

上堂云。紅爐焰上。
金雪花開。白雲堂中。
木人拊掌。直得天垂甘露。
地涌珊瑚。無情日夜談真諦。
不知誰是契如如。
擊禪牀一下。 ^688b2

上堂云。道。道。箇中無紫皂。
禪。禪。門與白雲連。
向上一路。千聖不傳。
胡家曲子如何唱。
會麼。清風明月夜。
浪打釣魚船。咄。 ^688b6

上堂云。了。了。人人道好。
妙。妙。馨香誰曉。曉兮獲圓通。
好兮談妙道。無限清風座下生。
身中悟得無生老。
無生老。報君知。一片無瑕萬古輝。
咄。
other:: 
#### 無為軍廬江西禪繼禪師
無為軍廬江西禪繼禪師 ^688b10

師。問。如何是祖師西來意。 ^688b18

師云。枯木巖前。
僧云。意旨如何。
師云。抽條石筍。
上堂云。青山青#CB15106;#CB15106;。
淥水淥依依。物物尚如此。
禪人作麼知。若乃知得。
觸目而真。更無別事。
一一法上一如來。
一一塵中一彌勒。
若也不知。且向三條椽下六尺單前。
快須究取。良久。云。
自是心源不調伏。
祖師元是世間人。
喝一喝。
other:: 
#### 宿州定林惠琛禪師
宿州定林惠琛禪師 ^688b20

問。千百億化身。未審那箇是如來身。 ^688b32

師云。應物現形。
僧曰。恁麼則普現群生前。
師云。倒退三千。 ^688b34

問。如何是道。
師云。祗在目前。
僧曰。為什麼不見。 ^688b36

師云。瞎。
other:: 
#### 秀州本覺若珠禪師
秀州本覺若珠禪師 ^688b38

福州人也。姓卓氏。
母懷妊時。常感異夢。
及生。祥光照室。七歲出家。
恩度受具。後慕遊方。
到蘇州天平圓鑑禪師法席。
鑒問。父母未生時。
那箇是汝本來面目。
師於言下忽然有省。
遂執侍巾瓶。 ^688b40

至舒州浮山。每入室時。
運石一轉。自後遁迹。
日誦蓮經三帙。常坐不臥。
後住#CB05860;城。
法道大播。 ^688b48

元祐元年十月十日。
命元照律師結大界相畢。
翌日。沐浴淨髮。召眾曰。
吾世緣將謝。汝善護持。
言畢。趺坐而逝。七日身不傾側。
茶毗。得五色舍利。
塔葬本山。 ^688c2

問。如何是道。師舉起拳。 ^688c8

僧曰。不會。
師云。拳頭也不識。
問。師唱誰家曲。宗風嗣阿誰。 ^688c10

師云。一音剖出塵沙界。
豁達靈通副萬機。 ^688c12

僧曰。恁麼則葉縣親孫。
浮山嫡子。
師云。何不領話。 ^688c14

僧曰。話道什麼。
師云。十萬八千。
上堂云。說佛說祖。
埋沒宗乘。舉古談今。
淹留衲子。撥開上路。
誰敢當頭。齊立下風。
不勞拈出。無星稱子。
如何辨得斤兩。若也辨得。
須彌秖重半銖。若辨不得。
拗折秤衡。向日本國裡與諸人相見。
other:: 
#### 荊門軍玉泉山景德謂芳禪師
荊門軍玉泉山景德謂芳禪師 ^688c16

問。從上諸聖。以何示人。
師拈起拄杖。 ^688c26

僧曰。學人不會。
師云。兩手分付。僧擬議。
師便打。 ^688c28

問。如何是和尚家風。
師云。針鋒頭上飜筋斗。 ^688c30

僧曰。意旨如何。
師云。紅爐焰上碧瑠璃。
問。如何是一乘法。 ^688c32

師云。的當塵毛現。
上堂云。天駒未運。
賓主照用齊行。毒皷一鳴。
瞎祖盲賢失宗旨。
或高提神杖。或副類千端。
影草竿頭火炬輝。
寶劍刃中金毛吼。
在主。則离南坎北。
據賓。乃卯東酉西。
風雲合會。交光八面全收。
應用同時。函葢陣圖齊剪。
雙開雙掩。令在當人。
正按正提。藏鋒出袖。
他亡此滅。猶懷組繡香囊。
獲印回戈。始見文班武列。
須分勝敗。豈許東西。
火#CB08504;七星光射。
須知百花競發。金針未舉。
鋒露山河。玉印未開。
光舒大野。曉色纖毫不犯。
暗中眉目須分。白牛巖下非藏。
金鳳幽庭豈鎻。君臣合會。
舞蹈無門。浩意融懷。
蜜移一步。頭角未現。
布異類以周流。玉線關開。
盡屬利生遮畔。大地都盧無的止。
萬古澄潭月耀騰。
荒田野戰眉不開。
午夜陣圓宜豹變。
正則龍銜異寶。偏乃鶴宿銀籠。
正偏巨意若支離。
失曉手中珠落地。
異中見異。猶尺璧而胡分。
出語不曉。似空中而赴倒。
敲則大夜消忘。唱乃長天免運。
放曠淋漓雨不傷。
猶是夜明簾外客。 ^688c34

師一日沐浴淨髮。
書頌云。
三更打破無巴鼻。
午夜敲開大道機。 ^689a18

二千年前石人髓。
不以露布報人知。 ^689a20

乃擲筆。安坐而逝。
other:: 
#### 廬山歸宗承天鴻式禪師
廬山歸宗承天鴻式禪師 ^689a22

問。如何是歸宗境。
師云。右軍墨池。 ^689a24

僧曰。若不張帆。焉知海濶。
師云。想汝不知落處。 ^689a26

師於熈寧二年七月十九日上堂辭眾。
云。須彌倒卓。海水逆流。
石人破浪棹孤舟。
拍手呵呵誰是侶。
大千沙界任遨遊。
咄。言畢。趺坐而逝。
other:: 
#### 東京華嚴普孜禪師
東京華嚴普孜禪師 ^689a28

建州建陽謝氏子也。
幼習儒老。復看佛經。
至識自心源。夙根啟發。
遂投太平興國西律院僧可崇出家得度。
具戒。遊方參道。詣龍舒浮山圓鑑禪師法席。
入室扣請。頓悟祖意。
舒人請居甘露．太平二剎。
道譽大播。 ^689a34

後退居淨因。元豐五年。
左右街僧錄定居華嚴。
再整禪規。京城內外。
翕然歸向。八年四月十日　詔入　禁中說法　天子錫賚甚厚。
是月十四日。辭眾坐逝。
茶毗斂骨。塔于開封林家村。 ^689a42

師性澄止水。語灑寒冰。
解達宗乘。見超情識。
繼唱臨濟三玄九帶。
深造曹洞五位十玄。
故湊泊者望其津涯而已。 ^689a48

問。如何是賓中賓。
師云。客路似天遠。
僧曰。如何是賓中主。 ^689b6

師云。侯門似海深。
僧曰。如何是主中主。
師云。寰中天子勅。 ^689b8

僧曰。如何是主中賓。
師云。塞外將軍令。 ^689b10

師云。賓中問主。互換機鋒。
主中問賓。同生同死。
主中辨主。飲氣吞聲。
賓中覔賓。白雲萬里。
故句中無意。意在句中。
於斯明得。一雙孤鴈撲地高飛。
於斯未明。一對鴛鴦溪邊獨立。
知音禪客。相共證明。
彰響異流。切須子細。
良久。云。若是陶淵明。
攢眉却歸去。
other:: 
#### 舒州甘露法眼禪師
舒州甘露法眼禪師 ^689b12

諱慶餘。姓黃氏。建州建安人也。
本州大中寺出家。
試經得度。遊歷江淮宗席。
參圓鑑禪師。投機印可。
出世甘露。人天瞻仰。
退居京師華嚴。王公貴人皆來諮道。
都尉曹公見謂。此真吾師也。
朝夕扣請。奏賜章服．師名。 ^689b22

元豐六年八月五日。
示眾云。浮世幻身。
安能久寄。索筆書頌。
投毫而逝。 ^689b30

問。如何是意中玄。 ^689b32

師云。千思萬想。
僧曰。如何是句中玄。
師云。七步成章。 ^689b34

僧曰。如何是玄中玄。
師云。百發百中。
師云。三玄三要。大道直衝。
活捉生擒。奪人奪境。
直得把斷要津。聖凡路絕。
一似倚天長劍。誰敢當頭。
擬議之間。喪身失命。
正當恁麼時。何人出來定當。
良久。云。須是王索仙陀婆始得。
other:: 
#### 廬山歸宗承天普安禪師
廬山歸宗承天普安禪師 ^689b36

問。學人上來。請師一接。
師云。陽氣發時無硬地。 ^689b46

僧曰。莫便是為人處也。
師云。卞和之璧。難遇良工。 ^689b48

僧曰。不因一事。不長一智。
師云。賣金難遇買金人。 ^689c2

上堂云。金風乍扇。
黃菊初開。泉鳴山谷。
月照樓臺。門門顯煥。
物物全彰。還有薦得者麼。
良久。云。令人轉憶龐居士。
天上人間不可陪。 ^689c4

上堂云。桃花紅。李花白。
堪羨靈雲最高格。
覿面相逢頃刻間。
#CB15154;子已過新羅國。
other:: 
#### 南康軍南山清隱院惟湜禪師
南康軍南山清隱院惟湜禪師 ^689c8

問。達磨未來時如何。 ^689c14

師云。三更月到窓。
僧曰。來後如何。
師云。平旦日頭出。 ^689c16

僧曰。還有西來意也無。
師云。一片海雲遮不得。
舒光直透水晶宮。 ^689c18

問。如何是佛。
師云。罵著不嗔。
僧曰。如何是法。 ^689c20

師云。喚著不應。
僧曰。佛法兩字。如何理論。
師云。我不喜聞。 ^689c22

問。諸聖說不及處。
請師說。
師云。暗裡皺眉。 ^689c24

僧曰。大眾側聆也。
師云。天明合掌。僧呵呵大笑。
師云。切忌。切忌。 ^689c26

問。如何是道。
師云。斜街曲巷。
僧曰。如何是道中人。 ^689c28

師云。百藝百窮。
上堂云。南山峭峻。
登者還稀。後靠萬丈洪涯。
猿鳥不絕。前臨千尺洪波。
舟檝難渡。中流渺漠。
休駐蘭舸。彼此岸頭。
不須繫纜。且道向什麼處安泊。
良久。云。有時因好月。
特地過滄洲。 ^689c30

上堂云。一念不生。
伎倆俱盡。一法未有。
計較不成。便請高掛鉢囊。
橫擔拄杖。出一叢林。
入一法席。踏著稱槌硬似鐵。
豈是古佛心。青絹扇子足風凉。
不是西來意。一任驢鳴狗吠。
風吹日炙。
other:: 
#### 舒州浮山太平洪璉禪師
舒州浮山太平洪璉禪師 ^689c36

問。楞伽四卷從何得。
莫是當初錯下言。 ^689c46

師云。蔣白元來是秀才。
問。達磨西來。教外別傳。
為什麼將往隨後。 ^689c48

師云。錦上添花。
師云。教外別傳。直指人心。
見性成佛。敢問諸人。
作麼生說箇見性底道理。
良久。云。遠觀山有色。
近聽水無聲。
other:: 
#### 潭州南嶽衡嶽寺奉能禪師
潭州南嶽衡嶽寺奉能禪師 ^690a2

上堂云。宗風纔舉。
萬里雲収。法令若行。
千峯寒色。須彌頂上。
白浪滔天。大海波中。
紅塵滿地。應思黃梅昔日。
少室當年。不能退己讓人。
遂使樁糠答志。斷臂酬心。
何以衡嶽這裡。山畬粟米飯。
一桶勿鹽羹。苦樂共住。
隨高就低。且不是南頭買貴。
北頭賣賤。直教文殊稽首。
迦葉攢眉。龍樹．馬鳴吞聲飲氣。
目連．鶖子且不能為。
為什麼如此。諦觀法王法。
法王法如是。
other:: 
### 筠州大愚山興教守芝禪師法嗣
筠州大愚山興教守芝禪師法嗣
other:: 
#### 潭州開福守義禪師
潭州開福守義禪師 ^690a8

問。如何是佛。
師云。撲不破。
僧曰。秋來黃葉落。 ^690a26

師云。速禮三拜。
上堂云。瀟湘岸上。
總似今日風恬浪靜。
是人過得。不妨奇特。
忽遇蓮花潭內洪波浩渺。
白浪滔天。又作麼生過。
良久。云。行船由在把梢人。
other:: 
#### 南嶽雲峯文悅禪師
南嶽雲峯文悅禪師 ^690a28

洪州人也。少出家圓具。
參大愚芝禪師。頓悟心印。
遂徧歷禪室。到泐潭澄禪師法席。
遇南禪師。遂為道契。 ^690a36

一日。謂南曰。觀吾師法器異常。
何滯於此。南不喜師語。 ^690a40

師從容曰。吾師若去參慈明。
他日必為臨濟下宗主也。 ^690a42

南遂諾之。遙往慈明。
果然發悟。南師出世同安。
師即領眾助揚宗風。
後洪帥請居西山翠巖。
次移南嶽法輪雲峯。
治平中。坐滅龕中。
常涌舍利。 ^690a44

問。如何是道。
師云。路不拾遺。
僧曰。如何是道中人。 ^690b2

師云。草賊大敗。僧禮拜。
師噓一聲。
問。萬法歸一。一歸何處。 ^690b4

師云。黃河九曲。
僧曰。如何是第一句。
師云。垂手過膝。 ^690b6

僧曰。如何是第二句。
師云。萬里崖州。
僧曰。如何是第三句。 ^690b8

師云。糞箕掃#CB00416;。
問。如何是深山巖崖佛法。 ^690b10

師云。猢獼倒上樹。
問。如何是無縫塔。
師云。四楞著地。 ^690b12

僧曰。如何是塔中人。
師云。香風吹萎花。
更雨新好者。 ^690b14

問。如何是衲衣下事。
師云。皮裹骨。
問。不涉廉纖。請師速道。 ^690b16

師云。須彌山。
問。如何是般若體。
師云。箭穿楊葉。 ^690b18

僧曰。如何是般若用。
師云。蛇穿鼠穴。
問。如何是清淨法身。 ^690b20

師云。柴場荻草。 ^690b22

上堂云。諸佛出世。
平地陷人。祖師西來。
承虗接響。一大藏教。
誑譃閭閻。明眼衲僧。
自救不了。諸人到遮裡。
憑何話會。良久。云。
為眾竭力。禍出私門。
擊禪牀一下。 ^690b24

上堂云。聲色不到處。
病在見聞。言詮不及處。
過在唇吻。離却咽喉一句作麼生道。
若道得。坐斷天下人舌頭。
若道不得。法輪門下有粥有飯。 ^690b30

上堂云。語不離窠窟。
焉能出蓋纏。片雲橫谷口。
迷却幾人源。所以道。
言無展事。語不投機。
承言者喪。滯句者迷。
汝等諸人到這裡。
憑何話會。良久。云。
欲得不招無間業。
莫謗如來正法輪。
other:: 
#### 饒州承天應禪師
饒州承天應禪師 ^690b36

問。如何是芝山境。
師云。三月野花遊不猒。
更深猶插滿頭歸。 ^690b44

僧曰。如何是境中人。
師云。五湖雲水客。
到此罷追尋。
other:: 
#### 越州大禹山簡南禪師
越州大禹山簡南禪師 ^690b46

上堂云。湖邊山邊太平道。
馬公賀公前後意。
青山屹屹變洪波。
洪波渺渺成平地。
不是邀君傲名利。
盡為蒼生垂巨庇。
萬頃良田千古中。
兒孫不識法王記。
其中有剎崇來久。
雪庭籌室誰知有。
翠竹黃花歲已深。
陶令遠師空執手。
昨夜南星回北斗。
良久。云。看。
other:: 
#### 郢州興陽山啟珊禪師
郢州興陽山啟珊禪師 ^690c2

問。祖意教意。是同是別。
師云。百尺竿頭開口笑。 ^690c14

僧曰。風高月冷乾坤靜。
直下無私暢殺人。 ^690c16

師云。謌謠滿路。僧禮拜。
師便打。
上堂云。霧籠山色。
雨灑長空。日月雖昇。
遊人不見。這箇葛藤且致。
泥水不分一句作麼生道。
良久云。為儞諸人注破。
以拄杖擊一下。
other:: 
#### 郢州興陽山慧光院啟舟禪師
郢州興陽山慧光院啟舟禪師 ^690c18

上堂云。遠山岌岌。
春夏如然。涓水滔滔。
四時無間。平川眺望。
廓落乾坤。坐對孤峯。
咫尺日月。覩此時景。
便合歇去。說箇什麼天台．南嶽．峩眉．五臺盡是塵。
是未妄向他人口中作則。
既不如此。又作麼生商量。
良久。云。睫在目前長不見。
道非物外更何求。
other:: 
#### 筠州洞山子圓禪師
筠州洞山子圓禪師 ^690c26

上堂。有僧出。拋下坐具。
師云。一釣便上。僧拈起坐具。 ^690c38

師云。弄巧成拙。
僧曰。自古無生曲。
須是遇知音。 ^690c40

師云。波斯入唐土。
上僧大笑。歸眾。
other:: 
### 潭州石霜山法永禪師法嗣
潭州石霜山法永禪師法嗣
other:: 
#### 金陵保寧承泰禪師
金陵保寧承泰禪師 ^690c42

問。師唱誰家曲。宗風嗣阿誰。
師云。無角鐵牛生意氣。 ^690c46

僧曰。未審的嗣何人。
師云。瀟湘月上碧天明。
other:: 
#### 南嶽福嚴保宗禪師
南嶽福嚴保宗禪師 ^690c48

上堂云。世尊周行七步。
舉足全乖。目顧四方。
觸途成滯。全襴授去。
殃及兒孫。玉偈傳來。
掛人唇吻。風幡悟性。
未離色塵。鉢水投針。
全成管見。祖師九年面壁。
不見纖毫。盧公六代傳衣。
圖他小利。江西一喝。
不解護初。德嶠全施。
未知護末。南山鼈鼻。
謾指蹤由。北院枯松。
徒彰風彩。雲門顧鑒。
落二落三。臨濟全提。
錯七錯八。若說君臣五位。
直如紙馬過江。更推賓主交參。
恰似泥人澡洗。獨超象外。
且非捉兔之鷹。混跡塵中。
未是齩猪之狗。何異趒坑墮壍。
正是避溺投宜。如斯之解。
正在常途。出格道人如何話會。
豈不見陶潛俗子。
尚自覩事見機。而今祖室子孫。
不可皮下無血。喝一喝。
other:: 
#### 南嶽勝業智增禪師
南嶽勝業智增禪師 ^691a4

問。如何是南嶽境。
師云。音聲鳥。娑羅花。 ^691a28

僧曰。如何是境中人。
師云。山間坐。林下行。
僧曰。向上事又作麼生。 ^691a30

師云。萬年松色拂雲高。
other:: 
#### 郢州大陽山長慶如漢禪師
郢州大陽山長慶如漢禪師 ^691a32

問。如何是佛。
師云。未離兜率天。
波旬眼滴血。 ^691a34

僧曰。畢竟成得什麼邊事。
師云。後生雖可畏。
年老得人嫌。 ^691a36

問。如何是敲磕底句。
師云。檻外竹搖風。
驚起幽人睡。 ^691a38

僧曰。觀音門大啟也。
師云。師子齩人。 ^691a40

上堂云。聞聲悟道。
失却觀音眼睛。見色明心。
昧了文殊巴鼻。一出一入。
半開半合。泥牛昨夜遊滄海。
直至如今不見回。
咄。
other:: 
### 湖州天聖皓太禪師法嗣
湖州天聖皓太禪師法嗣
other:: 
#### 湖州西余山寶實禪師
湖州西余山寶實禪師 ^691a42

問。世尊道。我四十九年不曾說一字法。
和尚因何列眾陞堂。 ^691b2

師云。不容我秖對。
僧擬進語。 ^691b4

師云。十萬八千。
上堂云。無風起浪。
井底烟生。刢利衲僧。
切忌蹉過。參。
other:: 
### 汝州寶應法昭禪師法嗣
汝州寶應法昭禪師法嗣
other:: 
#### 滁州瑯瑘山方銳禪師
滁州瑯瑘山方銳禪師 ^691b6

問。一佛出世。各坐一花。
和尚出世。有何祥瑞。 ^691b12

師云。月中仙桂生林野。
海底珊瑚秀碧峯。 ^691b14

僧曰。恁麼則紫金剛座重新出。
優鉢羅花依舊開。 ^691b16

師云。玉鳳夜銜花。
不許時人得。
僧曰。不因水漲。不見船高。 ^691b18

師云。放過一著。
上堂云。造化無生物之心。
而物物自成。雨露非潤物之意。
而靈苗自榮。所以藥劑不食。
而病自損。良師不親。
而心自明。故知妙慧靈光。
不從緣得。到這裡。
方許儞進步。瑯瑘與儞別作箇相見。
還有麼。若無。不可厭良為賤。
other:: 
#### 郢州興陽山希隱禪師
郢州興陽山希隱禪師 ^691b20

問。如何是懸崖撒手底句。
師云。明月照幽谷。 ^691b30

僧曰。如何是末後再蘇底句。
師云。白雲生太虗。 ^691b32

僧曰。恁麼則樵夫出林丘。
處處歌春色。
師云。是人道得。 ^691b34

上堂云。了見不見。
見了未了。路上行人。
林間宿鳥。月裡塔高十二層。
天外星纏五百杪。
要會麼。手執夜明符。
幾箇知天曉。參。
other:: 
### 潤州金山曇頴達觀禪師法嗣
潤州金山曇頴達觀禪師法嗣
other:: 
#### 湖州上方希元禪師
湖州上方希元禪師 ^691b36

問。牛頭未見四祖時如何。
師云。富嫌千口少。 ^691b44

僧曰。見後如何。
師云。貧恨一身多。
other:: 
#### 潤州普慈院崇珍禪師
潤州普慈院崇珍禪師 ^691b46

問。如何是普慈境。
師云。出門便見鶴林山。 ^691b48

僧曰。如何是境中人。
師云。入門便見珍長老。
other:: 
#### 太平州瑞竹仲和禪師
太平州瑞竹仲和禪師 ^691c2

問。得坐披衣人盡委。
向上宗乘事如何。 ^691c6

師云。但知冰是水。
僧曰。更有事也無。
師云。休問水成冰。 ^691c8

僧曰。弄潮須是弄潮人。
師云。這僧從浙中來。
other:: 
#### 潤州金山懷賢圓通禪師
潤州金山懷賢圓通禪師 ^691c10

問。師揚宗旨。得法何人。
師拈起拂子。 ^691c14

僧曰。鐵甕城頭曾印證。
碧溪崖畔祖燈輝。 ^691c16

師拂一拂云。聽事不真。
喚鐘作甕。
other:: 
#### 太平州隱靜山慧觀禪師
太平州隱靜山慧觀禪師 ^691c18

問。如何是隱靜境。
師云。千尺長松臨古路。
一條寒#CB00589;截中峰。 ^691c20

僧曰。如何是境中人。 ^691c22

師云。巖前枯木啼黃鳥。
林下僧居半白頭。
僧曰。祖意西來又作麼生。 ^691c24

師云。五峯高不下。
萬木幾回秋。
other:: 
#### 常州南禪福聖自聰禪師
常州南禪福聖自聰禪師 ^691c26

問。諸佛出世。天雨四花。
和尚出世。有何祥瑞。 ^691c28

師云。清風滿地。
僧曰。恁麼則法界霑恩。 ^691c30

師云。杲日當空。
僧曰。向上更有事也無。
師云。有僧曰。如何是向上事。 ^691c32

師云。水因有月方知淨。
天為無雲始見高。
other:: 
#### 越州新昌石佛顯忠祖印禪師
越州新昌石佛顯忠祖印禪師 ^691c34

問。如何是不動尊。
師云。熱鏊上猢猻。 ^691c38

僧曰。如何是千百億化身。
師云。添香換水。點燈掃地。 ^691c40

僧曰。如何是毗盧師．法身主。
師云。繫馬柱。 ^691c42

僧曰。有什麼交涉。
師云。縛殺這漢。
問。會殺佛祖底。始是作家。
如何是殺佛祖底劍。 ^691c44

師云。不斬死漢。
僧曰。如何是和尚劍。 ^691c46

師云。令不重行。
問。古人道。一大藏教盡是魔說。
作麼生是佛說。 ^691c48

師云。是佛則不說。
僧曰。爭奈五千卷何。 ^692a2

師云。不是汝分上事。
僧曰。未審是誰分上事。 ^692a4

師云。止止不須說。
我法妙難思。
問。如何是相生。 ^692a6

師云。山河大地。
僧曰。如何是想生。
師云。兔子望月。 ^692a8

僧曰。如何是流注生。
師云。無間斷。
僧曰。如何是色空。 ^692a10

師云。五彩屏風。
上堂云。咄。咄。咄。海底魚龍盡枯渴。
三脚蝦 #CB03157;飛上天。
脫殻烏龜火中活。 ^692a12

上堂云。點時不到。
皂白未分。到時不點。
和泥合水。露柱#CB01387;跳入燈籠裡即且從他。
汝眉毛因什麼却拖在脚跟下。
直饒於此明得。也是猢猻戴席帽。
於此未明。何異蛐#CB15216;穿靴。
然雖如此。笑我者多。
哂我者少。
other:: 
#### 杭州淨住院居說真淨禪師
杭州淨住院居說真淨禪師 ^692a14

師參達觀。遂問云。
某甲經論粗明。禪直不信。
願師決疑。 ^692a24

觀云。既不信禪。豈可明經。
禪是經綱。經為禪網。
提綱正網。了禪見經。 ^692a26

師云。為某甲說禪看。 ^692a28

觀云。向下文長。
師云。若恁麼。經與禪乃一體。 ^692a30

觀云。佛及祖非二心。
如手搦拳。如拳搦手。
師因而有省。乃成頌云。 ^692a32

二十餘年用意猜。
幾番曾把此心#CB01926;。 ^692a34

而今潦倒逢知己。
蔣白元來最秀才。
other:: 
#### 宣州廣教院繼真文鑑禪師
宣州廣教院繼真文鑑禪師 ^692a36

師參達觀。遂問云。
某甲自講說外。究尋諸佛所說廣大。
如何得見邊際去。 ^692a38

觀云。子尋常憑何講說。 ^692a40

師云。依教解義。
觀云。依教解義。三世佛怨。 ^692a42

師云。離教一字。如同魔說。
觀云。不問子教義。
講說者何人。 ^692a44

師云。但見動靜語言。
不可覩其形相。 ^692a46

觀云。祇此無形相。
便是廣大。若悟此心。
便見邊際。師自此有省。 ^692a48

上堂云。夫欲為宗師。
須了明暗句。半夜裏貼眼。
渾成空路布。多事釋迦文。
生時強四顧。點胸獨稱尊。
又周行七步。明復阿誰知。
暗使何人悟。自後百千年。
屈指河沙數。一盲引眾盲。
眾盲相扶舉。他日見閻老。
努目空相覰。是時休呌道。
鑊湯無冷處。休空腹高心。
但回盤轉筯。寄語後世人。
莫被徐六語。
other:: 
#### 湖州西余山拱辰禪師
湖州西余山拱辰禪師 ^692b2

問。四眾雲臻於此日。
請師方便展家風。 ^692b14

師云。語不虗發。
僧曰。全因此日。
師云。功不浪施。 ^692b16

問。如何是向上事。
師云。赫日高懸。僧展兩手。
師云。作麼生。僧禮拜。 ^692b18

師云。猶較三十棒。
上堂云。靈雲見花。
眼中著翳。玄沙蹙指。
體上遭迍。不如且恁麼過時。
自然身心安樂。 ^692b20

上堂云。理因事有。
心逐境生。事境俱忘。
千山萬水。作麼生得恰好去。
良久。云。且莫剜肉成瘡。 ^692b24

上堂云。登高萬丈。
先以一步為初。窮海千尋。
實乃一滴為本。若也如此。
從微至著。以淺涉深。
超越門風。斷定可便起。
other:: 
#### 常州承天了素禪師
常州承天了素禪師 ^692b28

問。師唱誰家曲。宗風嗣阿誰。
師云。語言鶖子怕。
動靜馬鳴驚。 ^692b34

僧曰。達觀之道。從此盛行。 ^692b36

師云。說箇什麼無著與天親。
師舉拂子云。諸仁者。
且道這箇還有法嗣也無。
眾無對。 ^692b38

師云。披衣過孟津。
擊禪床。下座。
other:: 
#### 越州法性院用章禪師
越州法性院用章禪師 ^692b40

問。師唱誰家曲。宗風嗣阿誰。 ^692b44

師云。金烏出海人皆仰。
僧曰。達觀嫡子。慈照兒孫。
師云。已是昇天際。
流光散百川。 ^692b46

僧曰。浩瀚法才驚四眾。
群賢皆羨震雷音。 ^692b48

師云。歡君休舉目。
射汝髑髏乾。
other:: 
#### 越州法性紹明禪師
越州法性紹明禪師 ^692c2

問。如何是法性境。
師云。海潮生戶外。
寶塔聳雲中。 ^692c4

僧曰。如何是境中人。
師云。半凡半聖。 ^692c6

僧曰。向上宗乘事若何。
師云。六六三十六。
other:: 
#### 蘇州崑山般若善端禪師
蘇州崑山般若善端禪師 ^692c8

問。有生有滅。盡是常儀。
無生無滅時如何。 ^692c10

師云。崑崙著靴空中立。
僧云。莫便是為人處也無。 ^692c12

師云。石女簪花火裡眠。
僧曰。大眾證明。 ^692c14

師云。更看泥牛鬥入海。
other:: 
### 蘇州洞庭惠月禪師法嗣
蘇州洞庭惠月禪師法嗣
other:: 
#### 蘇州薦福亮禪師
蘇州薦福亮禪師 ^692c16

問。不假言詮。請師示誨。
師云。大眾總見汝恁麼問。 ^692c20

僧曰。莫祇這便是也無。
師云。罕逢穿耳客。 ^692c22

上堂云。雲収天際。
日到階前。景色如斯。
禪流著眼。參。
other:: 
#### 蘇州瑞元嵩禪師
蘇州瑞元嵩禪師 ^692c24

問。明月當天。為什麼不臨暗室。
師云。爭奈何。 ^692c28

僧曰。慈悲何在。
師云。用不得。
上堂云。三度喫棒。
卒無一言。累他子孫分疎不下。
直道過在什麼處。
試請辨看。參。
other:: 
#### 常州承天世珍禪師
常州承天世珍禪師 ^692c30

問。師唱誰家曲。宗風嗣阿誰。
師云。一輪皎潔輝沙界。
萬仞青山壓太湖。 ^692c36

僧曰。恁麼則洞庭嫡子。 ^692c38

師云。一任杓卜。
問。如何是佛。
師云。印手分明。 ^692c40

僧曰。言顯理幽。乞師方便。
師云。人人合掌。
other:: 
### 明州杖錫修己禪師法嗣
明州杖錫修己禪師法嗣
other:: 
#### 台州黃巖保軒禪師
台州黃巖保軒禪師 ^692c42

問。佛如何是佛法大意。
師云。千日斫柴一夜燒。 ^692c46

問。不欲無言。略憑施設時如何。
師云。知而故犯。僧禮拜。
師便打。
other:: 
#### 明州雲巖志禪師
明州雲巖志禪師 ^692c48

問。有問有答。蓋是尋常。
無問無答時如何。 ^693a4

師云。貪觀白浪。失却手橈。
僧曰。未審意旨如何。 ^693a6

師云。前頭猶自可。
other:: 
### 明州石門山進禪師法嗣
明州石門山進禪師法嗣
other:: 
#### 明州瑞巖山智才禪師
明州瑞巖山智才禪師 ^693a8

問。如何是截斷眾流句。
師云。好。 ^693a12

僧曰。如何是隨波逐浪句。
師云。隨。
僧曰。如何是函蓋乾坤句。 ^693a14

師云。合。
僧曰。三句蒙師指。
如何辨古今。
師云。向後不得錯舉。 ^693a16

師云。適來遮僧所問因緣。
也須是箇荷負重擔底漢始得。
不可鬪如花似錦言句以當宗乘。
若如是者。直饒學到拂石劫盡。
也未有了日。何故。
豈不見古人道。兩口一無舌。
即是吾宗旨。諸禪者。
還會麼。不是詩人莫献詩。 ^693a18

上堂云。天平等故常覆。
地平等故常載。日月平等故四時常明。
涅槃平等故凡聖不二。
人心平等故高低無諍。
拈拄杖。卓一下。云。
諸禪者。這拄杖子晝夜為諸人說平等法門。
還聞麼。若聞去。敢保諸人行脚事畢。
若言不聞。亦許諸人頂門上眼正。
何故。是法平等。無有高下。
是名阿耨多羅三藐三菩提。
良久。笑云。向下文長。
other:: 
### 杭州龍華齊岳禪師法嗣
杭州龍華齊岳禪師法嗣
other:: 
#### 湖州吳山淨端禪師
湖州吳山淨端禪師 ^693a26

本州人也。一參宗匠。
頓悟全機。解不存玄。
見量頴脫。三遷法席。
眾少投機。退隱本山。 ^693a42

上堂云。吳山山裡師子。
却來雲間哮吼。別無佛法商量。
不如打箇筋斗。便趒下法座。
建中靖國續燈錄卷第八
 ^693a46
