楞伽經纂卷第四
pin:: 
# 一切佛語心品第四
一切佛語心品第四
other:: 
## 離一切根量分第五十八
離一切根量分第五十八
orig:: 
如我所說一切法無我，當知此義，無我性是無我。
commentary::  ^310a10

佛說諸法無我，以諸法中無有我性，故說無我，
非是無有諸法自性，故下文云云。
orig::  ^310a12

一切法有自性、無他性〔乃至〕馬牛性。
commentary::  ^310a16

譬如牛無馬性，馬無牛性，非無自性。
orig::  ^310a18

一切諸法非無自相，〔乃至〕以妄想故。
commentary::  ^310a20

聲緣外道棄有墮空，不離妄想，故於諸法自性未能了知。
orig::  ^310a22

如是一切法空、無生、無自性，當如是知。
commentary::  ^310a26

謂若知此，乃證空義。
orig::  ^310a28

如是，如來與陰非異非不異。
commentary::  ^310a30

如來清淨法身，與諸陰界無異不異之性相。
orig::  ^310a32

若不異陰者，應是無常；若異者，方便則空。
commentary::  ^310a34

若離陰，即是斷見。
orig::  ^310a36

若二者，應有異。〔乃至〕一切法亦如是。
commentary::  ^310a38

非離陰而別有法身，故如牛角之相似。
然以方便而成實相，茲所以有差別。
orig::  ^310a40

如是智及爾炎。
commentary::  ^310a44

謂之爾炎，則因物而起矣。
orig:: 
　　悉離一切量。
commentary::  ^310a46

見聞覺識，是名為量。
orig:: 
　　正觀察我通。
commentary::  ^310b2

我通，即無我是也。
orig:: 
　　是名為正觀，不毀大導師。
commentary::  ^310b6

頌曰：
　　佛陀實際絕行蹤，非事非因蔑異同。
　　根量兩頭俱截斷，逈然忘照若虗空。
other:: 
## 不生不滅離言說分第五十九
不生不滅離言說分第五十九
orig::  ^310b10

如世尊說：修多羅攝受不生不滅。
commentary::  ^310b18

梵語修多羅。此間契經，謂經中攝受不生不滅之說。
orig::  ^310b20

不生不滅，亦非無義。
commentary::  ^310b24

不生不滅，若無實義，即斷見也。
orig::  ^310b26

大慧！我說意生法身如來名號，彼不生者。
commentary::  ^310b28

謂之意生。雖生而未甞生，乃是不生者。
orig::  ^310b30

我於此娑訶世界。
commentary::  ^310b32

娑訶，譯言能忍。
orig::  ^310b34

大慧，彼諸痴人作如是言：義如言說，義說無異。
commentary::  ^310b36

謂彼義說，不知自通。
亦如言說。
orig::  ^310b38

大慧！彼惡燒智。
commentary::  ^310b40

惡能滅慧，如燒物然。
orig::  ^310b42

令離心、意、意識故，不為得自覺聖智處。
commentary::  ^310b44

於聖智言處以別聖智，不在言說。
orig::  ^310b46

一切虗偽息，是名如實。
commentary::  ^310b48

謂之如實，以明其非有是相。
orig::  ^310c2

與此相違，計著言說，應當遠離。
commentary::  ^310c4

頌曰：
　　如來境界豈容聲，苦口紛紛為眾情。
　　離說離言方合道，不生不滅只空名。
　　真心出入波中月，法相縱橫鑑裏形。
　　實際義中無一字，涅槃生死坦然平。
other:: 
## 袪外道不生不滅分第六十
袪外道不生不滅分第六十
orig::  ^310c6

外物因緣亦如是。
commentary::  ^310c18

言外物，則以別無明愛業者內也。
orig::  ^310c20

外道示說四大不壞，〔乃至〕世尊所說亦復如是。
commentary::  ^310c22

外道分別諸大，佛亦分別諸大。
orig::  ^310c24

如向所說，一世界中應有多佛，無差別故。
commentary::  ^310c26

大慧謂佛不可多得，故言無有是處。
若言多佛，豈外道亦是佛，而佛與外道更無差別耶？
orig::  ^310c28

佛告大慧：我說不生不滅，〔乃至〕得不生不變相。
commentary::  ^310c32

此性自性，謂自立不變之性相。
orig::  ^310c34

我不如是墮有無品，〔乃至〕如種種幻夢現，故非無性。
commentary::  ^310c36

佛說無性，但如幻夢而已，既不著有，亦不墮空，
故下文〔云云〕。
orig::  ^310c38

云何無性？〔乃至〕攝不攝故。
commentary::  ^310c42

色本無自性，但人攝受與不攝受，現與不現，乃有或有或無之見。
orig::  ^310c44

以是故，一切性無性非無性，〔乃至〕妄想不生。
commentary::  ^310c48

謂之無性，非同斷見。
但覺自心現量，而妄想不生，則自無性矣。
orig::  ^311a2

非諸聖賢不如實者。
commentary::  ^311a6

聖賢不除妄想，亦不如實，然不起生滅想，與凡夫異。
orig::  ^311a8

不爾，如性自性〔乃至〕不見寂靜。
commentary::  ^311a12

不爾者，異前之辭也。
如來於一切性，自性如之而已，於妄想未甞有異之之念。
orig::  ^311a14

不見寂靜者，〔乃至〕非相。
見相者，受生因故不勝。
commentary::  ^311a18

見無相者，各為勝相。
若非相而見有相，則不斷有生之因，故為不勝。
orig::  ^311a20

無相者，妄想不生，〔乃至〕離先妄想心心數法。
commentary::  ^311a24

如真實義，見則雖見而無所見，心心數法悉皆離之。
盖如來涅槃，如實印所印，無起滅之性相故也。
orig:: 
　　一切法不生，無性無所有。
commentary::  ^311a26

亦非無性。
orig:: 
　　無因而相現。
commentary::  ^311a32

謂本無因，惟心所現。
orig:: 
　　熾然無因論，恐怖諸外道故。
commentary::  ^311a36

或說無因，以恐怖外道故。
orig:: 
　　其身隨轉變。
commentary::  ^311a40

謂轉所依。
orig:: 
　　無外性無性。
commentary::  ^311a44

亦無無性。
orig:: 
　　慧無所分別。
commentary::  ^311a48

離鉤鏁而求法，愚夫所分別爾。
orig:: 
　　是則不成就。
commentary::  ^311b4

謂非聖智。
orig:: 
　　離數無異法。
commentary::  ^311b8

謂離鏁更無別法。
orig:: 
　　唯說一乘法，是則為大乘。
commentary::  ^311b12

頌曰：
　　不生不滅義如如，外道如何辨等殊？
　　只為立名兼立相，遂令歸有或歸無。
　　一靈妙覺波還水，萬種塵緣雪在爐。
　　如實界中亡取捨，更無真妄可名模。
other:: 
## 袪外道七無常見分第六十一
袪外道七無常見分第六十一
orig::  ^311b16

佛告大慧：一切外道有七種無常，〔乃至〕無常毀一切性轉。
commentary::  ^311b28

即色言色之相，色轉變言色之性，故別立此句。
一切色相轉變無窮，而其中間轉變之性，
不住散壞莫見其迹，若乳變為酪，是謂色轉變無常也。
orig::  ^311b32

有說：性無常。〔乃至〕有說：一切法不生無常，入一切法。
commentary::  ^311b38

以本不生而復生一切法，是以不生而入生也。
以不生而入生，故云不生無常，入一切法。
orig::  ^311b40

大慧！性無性無常者，〔乃至〕四大自性不可得不生。
commentary::  ^311b44

外道謂四大相壞，而四大自性不生不可得，故言性無性無常。
orig::  ^311b46

彼不生無常者，〔乃至〕墮一切外道生無常義。
commentary::  ^311c2

外道分析一切法皆不生，故自立不生之相，乃有不生無常之句。
若不覺此，則是於不生中而反有生。
orig::  ^311c4

大慧！性無常者，是自心妄想，〔乃至〕謂無常自性不壞。
commentary::  ^311c10

立無常性者，謂無常自不壞滅，而能壞滅諸法，故下文云云。
orig::  ^311c12

大慧！此是一切性無性無常事，〔乃至〕作所作無異者，一切性常無因性。
commentary::  ^311c16

立無常性者，將以壞滅一切法性，令皆無性。
如以杖瓦石等破壞諸物，令各歸壞滅，所謂無常事也。
彼盖不知作者在乎心也，所作者事物之有相也。
作與所作不同，而外道謂非有差別，皆欲歸於無常。
故曰：性無常者，是自心妄想。
orig::  ^311c20

大慧！一切性、無性、有因，〔乃至〕作、所作，無有別異，而悉見有異。
commentary::  ^311c30

性無性，因自心現，非因不相似事而生。
若不深探其因心所現，而云因不相似事，
是著一切色相，而見一切性皆無常矣。
若是，則向之外道，所謂作所作，無有別異，
而今於一切色相，悉見有異。
orig::  ^311c34

若性無常者，〔乃至〕一切性不究竟。
commentary::  ^311c42

真空無作無因，立無常性以破壞一切色相，是有作也。
因一切不相似色相而壞滅之，是有因也。
以其溺於性相，故曰不究竟。
orig::  ^311c44

一切性作因相墮者，〔乃至〕一切性不無常，應是常。
commentary::  ^312a2

墮作因相則無常，自性與物俱轉亦無常矣。
自無常故，一切性相皆應是常。
orig::  ^312a4

若無常入一切性者，〔乃至〕一切三有、四大及造色，在所知有生滅。
commentary::  ^312a8

大種造色非異非不異，其自性亦不壞。
彼外道不滅諸大，以三界依四大及微塵等，是故隨彼所知說生住滅。
orig::  ^312a12

離四大造色，〔乃至〕四大不生，自性相不壞故。
commentary::  ^312a18

外道虗妄分別，謂離四大諸塵等法更有無常，
是故說言諸大不生，以自性相常不壞故。
orig::  ^312a20

離始造無常者。
commentary::  ^312a24

謂作已而捨也。
orig::  ^312a26

非四大復有異，〔乃至〕四大不壞，形處壞現，墮在數論。
commentary::  ^312a28

外道以四大造色不壞分析，乃至微塵但滅形狀長短異見，
不滅四大造色，故墮世論。
orig::  ^312a30

色即無常者，〔乃至〕若四大無常者，非俗數言說。
commentary::  ^312a34

外道謂色無常，即是形處無常，非大種性；
若大種性亦無常者，則無世事；無世事者，
則墮世論，故下文云云。
orig::  ^312a36

世俗言說非性者，〔乃至〕火燒四大時，自相不燒，
各各自相相壞者，四大造色應斷。
commentary::  ^312a42

外道言：如火燒諸大，而自相尚在彼。
盖謂必待自相皆壞，然後四大造色之相斷。
已上皆外道見。
orig::  ^312a46

大慧！我法起，〔乃至〕謂外性不決定故。
commentary::  ^312b2

如來於外性如幻，未甞決定有無之想。
orig::  ^312b4

唯說三有微心〔乃至〕二種妄想，離外性、無性二種見。
commentary::  ^312b6

四大及造色二種事本來空寂，皆以有攝及所攝性乃知爾。
如來如實而知二種妄想，以不取有無二種相故。
orig::  ^312b8

覺自心現量妄想者，〔乃至〕離心性無性妄想。
commentary::  ^312b14

覺自心現量者，唯見自心妄想，名為作行生，
而實不生，以離心性及無性妄想故。
orig:: 
　　如是我所說，唯是彼心量。
commentary::  ^312b16

頌曰：
　　外道雖聦智弗長，溺於性相說無常，
　　誰知心外無餘法，不攝纖塵是道場。
other:: 
## 超諸地相分第六十二
超諸地相分第六十二
orig::  ^312b22

爾時，大慧菩薩復白佛言：世尊！
唯願為說，〔乃至〕不墮一切聲聞、緣覺、外道愚痴。
commentary::  ^312b30

自初地至十地，皆由滅正受而入佛地，故云滅正受次第相續。
或有聲聞緣覺，於此起涅槃想，而於如來地不滿足。
此大慧所以云不妄捨滅正受樂門，不墮聲聞外道愚痴。
不妄捨者，謂於三昧樂有所持也。
orig::  ^312b34

佛告大慧：六地起菩薩及聲聞、緣覺，入滅正受。
commentary::  ^312b44

此聲聞乃第六地聲聞。
orig::  ^312b46

第七地菩薩念念正受，離一切性自性相正受。
commentary::  ^312b48

滅諸念而正受者，六地也。
隨念不離正受，七地為然，以能離一切法自性相故。
orig::  ^312c2

非聲聞、緣覺。
commentary::  ^312c6

此是七地菩薩，非是七地聲聞。
orig::  ^312c8

諸聲聞、緣覺墮有行覺，〔乃至〕非念正受。
commentary::  ^312c10

聲聞、緣覺緣有為行而入正受，及先墮攝所攝境界，
是七地聲聞未能隨念正受，故曰非念正受，所以別七地菩薩。
orig::  ^312c12

得一切法無差別相，非分得種種相性。
commentary::  ^312c18

未得一切法無差別，故曰非分，以見諸法種種異相故。
orig::  ^312c20

覺一切法善不善性相正受，是故七地無善正念。
commentary::  ^312c24

分別善不善性相而入正受，是七地聲聞也。
於隨念正受，則無善巧方便，故曰無善念正受，亦以別七地菩薩。
orig::  ^312c26

大慧！八地菩薩，〔乃至〕心、意、意識妄想相滅。
commentary::  ^312c32

此聲聞，乃八地聲聞也。
八地菩薩、聲聞，於意識妄想，非有斷滅之想，故曰相滅。
相滅者，如圓覺云：於一切處不起妄想，於妄想境不加了知是也。
orig::  ^312c34

初地乃至七地菩薩，〔乃至〕外性種種相。
commentary::  ^312c40

七地菩薩觀三界心、意、意識，其本離我、
我所，唯是自心妄想，乃墮外性種種諸相，此謂自七地墮外道邪徑者。
orig::  ^312c42

愚夫二種自心：攝、所攝，〔乃至〕虗偽習氣所薰。
commentary::  ^312c48

二種自心，謂外道於我我所及有無二邊，
而生攝所攝計著，不知由無始來過惡薰習。
orig::  ^313a2

大慧！八地菩薩、聲聞、緣覺涅槃。
commentary::  ^313a6

此文亦以別八地菩薩與八地聲聞雖皆曰涅槃，而實不同。
orig::  ^313a8

菩薩者，三昧覺所持，〔乃至〕不般涅槃。
commentary::  ^313a12

八地菩薩於三昧正受覺而有所持故，雖有三昧樂而不作涅槃想。
orig::  ^313a14

若不持者，〔乃至〕佛種則應斷。
commentary::  ^313a18

三昧覺所持故，不忘大悲本願而為眾生。
若一切滅盡而證涅槃，即墮斷空，何眾生之能顧愍？
orig::  ^313a20

諸佛世尊，〔乃至〕，無量功德。
commentary::  ^313a24

諸佛所以示現如來功德者，為欲菩薩顧愍眾生故。
orig::  ^313a26

聲聞、緣覺三昧門，得樂所牽故，作涅槃想。
commentary::  ^313a30

此八地聲聞也。菩薩非不涅槃，無心於涅槃，故不般涅槃。
聲聞牽於三昧門樂，則是有心於涅槃，故曰想。
orig::  ^313a32

大慧，我分部七地。
commentary::  ^313a38

分別部分，其所得法。
orig::  ^313a40

善修心意意識相，〔乃至〕人法無我，生滅自共相。
commentary::  ^313a42

人法無我，生滅自共相，皆善修也。
orig::  ^313a44

善四無碍，〔乃至〕次第相續入道品法。
commentary::  ^313a46

佛之分部，七地菩薩，所得如此。
orig::  ^313a48

不令菩薩〔乃至〕立地次第。
commentary::  ^313b2

佛所以立地次第而分部七地者為此。
orig::  ^313b4

大慧！彼實無有，〔乃至〕除自心現量。
commentary::  ^313b6

諸地次第，皆是自心所現，其實無有若生若滅。
如來於此，但指惟心，而一切生滅頓了。
orig::  ^313b8

所謂地次第相續，及〔乃至〕及說三界種種行。
commentary::  ^313b12

世尊及諸佛以對治眾生病故，有諸地次第及三界種種行之說，
愚夫不覺而有執著，殊不知佛說而未甞說也。 ^313b14

頌曰：
　　十地皆因邪徑設，那堪地上有聲聞。
　　初根斷滅方歸正，七地惟心妄始分。
　　八地常持三昧覺，每於群品布慈雲。
　　自心若了無餘事，階漸紛綸只謾云。
other:: 
## 滅諸地而證圓覺分第六十三
滅諸地而證圓覺分第六十三
orig::  ^313b18

復次，大慧！聲聞、緣覺、第八菩薩地。
commentary::  ^313b30

謂聲聞在第八地者。
orig::  ^313b32

滅三昧門樂，〔乃至〕妄想涅槃想。
commentary::  ^313b34

謂有人法無我之相，及攝受法之見，盖以妄想心為涅槃故。
orig::  ^313b36

非寂滅智慧覺，〔乃至〕本願哀愍大悲成就。
commentary::  ^313b40

第八、菩薩見寂滅三昧樂門，便能憶持本願，依大慈悲成就眾生。
orig::  ^313b42

知分別十無盡句，〔乃至〕非佛法因不生，隨智慧生。
commentary::  ^313b46

八地菩薩已離諸法妄想，於是復修一切佛法，非因於此則餘無所生。
然所以生，非妄想生，隨智慧生。
orig::  ^313b48

得如來自覺地，〔乃至〕為正為邪、非正非邪？
commentary::  ^313c6

八地菩薩於如來自覺之地，如人夢臨大水欲渡其身，
未渡中間忽然便寤，寤已思惟：此為是實？
為復是虗？
orig::  ^313c8

餘無始見聞覺識，〔乃至〕心意意識夢現。
commentary::  ^313c14

向之所見，非虗非實，唯是無始見聞覺識習氣所薰，不離有無二相。
至此則心意意識，一切頓覺，悉如幻夢，
隨緣而現，無去之之想。
覺已則滅，無留之之情，故曰夢現。
謂之夢現，則現已還滅，非有斷滅之想也。
orig::  ^313c16

大慧！如是菩薩摩訶薩，於第八菩薩地
〔乃至〕行已，作佛法方便，未得者令得。
commentary::  ^313c26

第八地已無妄想生之見，所可見者乃初地，
轉進至七地所修行者，皆第八地所見之妄想也。
唯見一切如幻，而善離攝所攝心，至此疑墮於空，
而乃勤修佛法，未得令得，故曰方便。
orig::  ^313c30

大慧！此是菩薩涅槃〔乃至〕得無生法忍。
commentary::  ^313c38

見如幻已而又復作佛事，此乃涅槃方便，
非壞滅諸法名為涅槃，故曰不壞。
盖由善離心意意識，是以得證無生法忍。
orig::  ^313c40

大慧！於第一義〔乃至〕無所有妄想寂滅法。
commentary::  ^313c46

次第說為喻。菩薩之入外道邪徑者，妄想寂滅，皆是對治法。
若第一義諦一切根量滅，則妄想寂滅，皆無所有矣。
orig:: 
　　心量地第七。
commentary::  ^313c48

第七地，未離心量。
orig:: 
　　無所有第八。
commentary::  ^314a8

至第八方無所有。
orig:: 
　　第三為第六，無所有何次
？
commentary::  ^314a12

頌曰：
　　纔登八地絕疑情，心量因緣更不萌。
　　自得涅槃方便巧，已離意識頓無生。
　　自心覺了誰求寂，佛法何妨度眾盲。
　　若到如來無所證，夢中度水覺何曾。
other:: 
## 離常無常分第六十四
離常無常分第六十四
orig::  ^314a16

佛告大慧：如來、應供〔乃至〕常者，有作主過。
commentary::  ^314a28

謂常者，是於虗寂中強立真常之性，故云作主。
orig::  ^314a30

常者，一切外道〔乃至〕非常非作，常有過故。
commentary::  ^314a32

如來之常，非無因而常，亦非作主而常，
常與作常，皆不免有過故。
orig::  ^314a34

若如來無常者，〔乃至〕陰壞則應斷，而如來不斷。
commentary::  ^314a38

五陰相相本來無性，若必欲陰壞而諸相斷滅，然佛如來實非斷滅。
orig::  ^314a40

大慧！一切所作〔乃至〕一切皆無常過。
commentary::  ^314a44

若謂無常如缾衣之無定相，則一切法皆墮無常。
orig::  ^314a46

一切智眾具方便，應無義，以所作故。
commentary::  ^314a48

若一切所作皆無常，則一切智眾皆具有，
所修福慧悉空無義，以無常有所作故。
orig::  ^314b2

一切所作皆應是如來〔乃至〕自覺聖智眾具無義過。
commentary::  ^314b6

前言如來非無常，此言如來非常。
若如虗空之常，空無所有，則自覺聖智，
眾皆具有，一切皆無義矣。
orig::  ^314b8

大慧，譬如虗空，〔乃至〕是故如來非常。
commentary::  ^314b12

此言雖非如虗空常，然亦如虗空之性無所變動，
離常無常等過，一有所說即有情量名相，幾何而不墮於常無常耶？
orig::  ^314b14

復次，大慧！若如來無生常者，〔乃至〕以無生常過故，如來非常。
commentary::  ^314b20

執無生而有常，如兔馬等角悉無所有，
則一切方便皆無義，若是又墮斷見，此如來所以非常。
orig::  ^314b24

復次，大慧！更有餘事，〔乃至〕謂無間所得智常故如來常。
commentary::  ^314b28

此述如來實有常住之法，而非世之所謂常無常者。
orig::  ^314b32

大慧！若如來出世，〔乃至〕諸佛如來無間住。
commentary::  ^314b36

聲聞、緣覺與如來所得智皆無間斷，故曰住。
orig::  ^314b38

不住虗空，亦非愚夫之所覺知。
〔乃至〕如來不從不實虗妄想生。
commentary::  ^314b40

謂如來無間之智，畢定常住，非住虗空，
非墮陰識，但離妄緣，即如如矣。
orig::  ^314b44

大慧！以二法故，〔乃至〕無二生相故。
commentary::  ^314b48

語常無常則有二法，唯不二法乃能寂靜諸法，以不二法者無生無二無性相故。
orig:: 
　　眾具無義者，生常無常過。
　若無分別覺，
　　永離常無常，從其所立宗，則有眾雜義。
　　等觀自心量，言說不可得。
commentary::  ^314c2

頌曰：
　　楞伽頂上絕纖塵，常與無常屬作因。
　　兔角無生歸斷見，虗空籠統亦非真。
　　若能自覺方為道，纔有言辭便不親。
　　須到如來無間智，超然常住邁群倫。
other:: 
## 滅識即藏分第六十五
滅識即藏分第六十五
orig::  ^314c12

佛告大慧：如來之藏，是善不善因，〔乃至〕
生無明住地，與七識俱。
commentary::  ^314c24

無明本無住地，以有識藏乃生。
orig::  ^314c28

如海浪身，〔乃至〕畢竟清淨。
commentary::  ^314c30

言如來藏，離作無常，及有我論。
orig::  ^314c32

其餘諸識，有生有滅。
commentary::  ^314c34

若墮於識，即有生滅。
orig::  ^314c36

意意識等，念念有七。
commentary::  ^314c38

言因意識而有七識。
orig::  ^314c40

自心所現色相，不覺苦樂。
commentary::  ^314c42

起苦樂受，故云不覺。
orig::  ^314c44

不至解脫。名相諸纏，貪生生貪。
commentary::  ^314c46

因貪生故，乃生貪著。
orig::  ^314c48

名如來藏識藏，七識流轉不滅，〔乃至〕自共相攝受，生陰界入。
commentary::  ^315a2

謂如來藏、識藏止是其名，不同因彼識藏而有攀緣，故生諸識。
然非聲聞、外道所知境界，以彼不覺二無我，
及於蘊、界、處而取自相、共相故。
orig::  ^315a6

見如來藏五法自性，〔乃至〕相續轉進。
commentary::  ^315a12

謂修行者，若見如來藏及五法、三自性，
於人法悉皆無我，乃能滅諸地次第而住不動地。
orig::  ^315a14

得十三昧道門樂，〔乃至〕不受三昧門樂及實際。
commentary::  ^315a18

以觀察佛法，自願則能顧愍眾生，不滯空寂故，於三昧門樂及實際皆不受。
orig::  ^315a20

及身智意生。
commentary::  ^315a24

所立之智，如意之生。
orig::  ^315a26

離三昧行。
commentary::  ^315a28

著三昧行即有三昧相，故當離之。
orig::  ^315a30

當淨如來及識藏名，〔乃至〕名如來藏者則無生滅。
commentary::  ^315a32

有如來藏及識藏二種名，則有是性相而生滅起矣，
故當淨之，淨之則無所有也。
orig::  ^315a34

大慧！然諸凡聖悉有生滅，〔乃至〕不捨方便。
commentary::  ^315a38

雖曰如來藏無名亦無生滅，而諸聖亦未甞與木石同性，故悉有生滅。
以是故，修行者雖自覺聖智法樂現前，
而不捨於勇猛精進，故曰不捨方便。
orig::  ^315a40

大慧！此如來藏、識藏，〔乃至〕非諸如來。
commentary::  ^315a46

如來無我之藏，如如絕想本來清淨，一切聲緣而以想見，盖由客塵所覆而見不淨。
orig::  ^315a48

如來者現前境界，猶如掌中視阿摩勒果。
commentary::  ^315b4

自覺境界常現在前，則不復有心想之見，盖以無客塵覆故。
orig::  ^315b6

大慧！我於此義〔乃至〕令勝鬘夫人。
commentary::  ^315b10

藏中勝鬘經是也。
orig::  ^315b12

唯佛及餘利智依義菩薩智慧境界。
commentary::  ^315b14

知聲聞計著寂滅，則如來藏不可離；知心想有生滅見，
則如來藏不可即；以是唯佛菩薩智慧境界。
orig::  ^315b16

莫但聞聲，作知足想。
commentary::  ^315b20

未能自覺，故曰聞覺。
orig:: 
　　甚深如來藏，而與七識俱，二種攝受生。
commentary::  ^315b22

二種，謂藏與識。
orig:: 
　　智者則遠離，如鏡像現心。
commentary::  ^315b26

心之所現，如鏡現像。
orig:: 
　　心為工伎兒，意如和伎者，五識為伴侶，
　　妄想觀伎眾。
commentary::  ^315b30

頌曰：
　　如來寶藏只虗名，善惡皆由彼造成。
　　諸識盡時方合道，靈機不染始無生。
　　有心作想應難淨，真諦攀緣亦未精。
　　爭似現前無覆盖，還如摩勒掌中擎。
other:: 
## 五法三自性二無我分別相分第六十六
五法，三自性，二無我。分別相分第六十六
orig::  ^315b36

佛告大慧：五法、自性、識，〔乃至〕現法樂正受住現在前。
commentary::  ^315b48

謂修行者，若觀察此法，入於如來自覺境界，
則得現法樂三昧，常現在前，未甞闇昧，所謂猶如掌中視阿摩勒果。
orig::  ^315c2

佛告大慧：愚夫計著俗數名相，〔乃至〕離相所相，
及生住滅，從自心妄想生。
commentary::  ^315c8

無實如幻，奔馳如野馬，隨現如水月，彼皆自現。
其自現之性，本來離我離相，皆從自心妄想而生。
orig::  ^315c12

如此不異，象馬車步，男女等名。
commentary::  ^315c16

謂以象、馬等名而顯其相。
orig::  ^315c18

大慧正智者，〔乃至〕猶如過客。
commentary::  ^315c20

非有斷滅之相故。
orig::  ^315c22

捨離二見建，立及誹謗知。
commentary::  ^315c24

離有無二見，及建立誹謗之所知。
orig::  ^315c26

名相不生。
commentary::  ^315c28

非必不立名相，名相自不生矣。
orig::  ^315c30

分別幻等一切法，自覺法趣相。
commentary::  ^315c32

分別如幻等法，而證自得聖智所行法相。
orig::  ^315c34

為種種意解眾生分別說法。
commentary::  ^315c36

隨意生解曰意解。
orig::  ^315c38

法身離意所作。
commentary::  ^315c40

法身無為，悉離意識之所作，至此乃名如如。
orig::  ^315c42

是名菩薩入如如所得。 ^315c44

爾時大慧菩薩白佛言：〔乃至〕為各有自相宗？
commentary::  ^315c46

三自性，謂妄想自性、緣起自性、成自性，
而皆不離於五法之內，故曰入於五法。
orig::  ^315c48

佛告大慧：三種自性，〔乃至〕是妄想自性。
commentary::  ^316a4

本無名相，皆妄想生。
orig::  ^316a6

若依彼妄想生，〔乃至〕各別分別持。
commentary::  ^316a8

心本無所持，以分別諸相而有所持，故曰分別持，以是故有緣起。
orig::  ^316a10

謂識藏意、意識及五識身相者。
commentary::  ^316a14

識有身財，故曰身相。
orig::  ^316a16

若如是相，名為缾等。
commentary::  ^316a18

謂有缾相，即有缾名。
orig::  ^316a20

缾等心、心法，是名妄想。
commentary::  ^316a22

若依缾相而生缾，名心及心法皆然。
orig::  ^316a24

始終無覺。
commentary::  ^316a26

凡有覺，皆覺想。
orig::  ^316a28

施設顯示於彼。
commentary::  ^316a30

示彼眾生。
orig::  ^316a32

一切外道、聲聞、緣覺所不得相。
commentary::  ^316a34

無復有聲聞、外道之相，故曰不得相。
orig:: 
　　正智及如如，是則為成相。
commentary::  ^316a36

頌曰：
　　三般自性示真詮，悉入楞伽五法玄。
　　須了相名皆是妄，逈離妄想即忘緣。
　　如如正智何須覺，人法忘情始得圓。
　　高步便超三界外，從茲親摘火中蓮。
other:: 
## 優曇恒沙譬喻分第六十七
優曇恒沙譬喻分第六十七
orig::  ^316a40

佛告大慧：莫如說受。
〔乃至〕諸佛易見，非如優曇鉢華難得見故，息方便求。
commentary::  ^316b4

若言難遇如優曇鉢華，即生退怯，故說易見如恒河沙，所以誘之欲其進也。
orig::  ^316b8

有時復觀諸受化者〔乃至〕優曇鉢華，無已見、
今見、當見。
commentary::  ^316b12

說諸佛出世如優曇鉢華者，依可化眾生故，故云觀諸受化者。
orig::  ^316b16

如來者，世間悉見，〔乃至〕如優曇鉢華。
commentary::  ^316b20

謂世間雖悉見如來，而不得自覺聖智境界，故說言如優曇鉢華。
orig::  ^316b22

大慧！自建立自通者，過世間望。
commentary::  ^316b26

謂自覺聖智所得，世間無等，過諸譬喻，故云過世間望。
orig::  ^316b28

大慧！然我說譬，佛如恒沙無有過咎。
commentary::  ^316b32

譬佛如沙，非為多故。
所譬具在下文，非一義也。
orig::  ^316b34

猶如恒河，等無有異。
又斷貪恚故。
commentary::  ^316b36

其待魚鼈輸收等物，等無有異，故曰又斷貪恚。
orig::  ^316b38

譬如恒沙是地自性，〔乃至〕如是如來法身如恒沙不壞。
commentary::  ^316b40

地以火生，而愚夫作地燒想，地實不燒。
一切有身俱壞，凡夫作法身壞想，而如來法身實不壞。
orig::  ^316b44

如來法身，非是身法。
commentary::  ^316b48

身法即有壞之身相。
orig::  ^316c2

如壓恒沙油不可得，〔乃至〕不捨法界自三昧願樂，以大悲故。
commentary::  ^316c4

眾生極苦，遂感如來發大悲本願，故曰逼。
迫猶壓沙也，壓沙而油不可得，欲令如來捨離法界中深心願樂，
亦不可得。
orig::  ^316c8

大慧！譬如恒沙，〔乃至〕是故說言如恒河沙。
commentary::  ^316c14

沙譬則一切諸法，水譬則涅槃流。
法雖千變皆隨涅槃，未有一法而不涅槃者，故曰非無水也。
雖所說一切法皆隨涅槃流，而未甞隨諸去流轉，故曰隨流而性常。
orig::  ^316c16

如來不隨諸去流轉，去是壞義故。
commentary::  ^316c24

以涅槃非壞故，不隨諸去流轉。
orig::  ^316c26

大慧！生死本際不可知，〔乃至〕為彼妄想作無邊等異名。
commentary::  ^316c28

無始因滅，然後覺知自心所現。
覺心自現，則能了知外境，不為妄想所轉，故名解脫。
解脫者，非是壞滅。
雖說無邊，非都無所有。
曰無邊者，亦為眾生妄想而立異名耳。
orig::  ^316c32

觀察內外，離於妄想，〔乃至〕一切諸法，悉皆寂靜。
commentary::  ^316c40

謂以解脫知見，觀察內外諸法，則離於妄想，無別有眾生。
盖以即此妄想，名為眾生故。
如是觀者，智及爾炎，悉皆寂靜。
以解脫者，識破眾生妄想心故。
故下文〔云云〕。
orig::  ^316c42

不識自心現妄想故妄想生，若識則滅。
commentary::  ^317a2

一切妄想，不患不滅，惟患其不能識了。
若能識了，則妄想無自而生，所謂解脫者此也。
orig:: 
　　隨流而性常，是則佛正覺。
commentary::  ^317a4

頌曰：
　　譬彼優曇亦未親，恒沙設喻義兼陳。
　　不流不去如常寂，無減無增類法身。
　　逈絕因緣何所異，任他惱亂不曾嗔。
　　為君更說無窮量，還似光明照剎塵。
other:: 
## 剎那壞相差別分第六十八
剎那壞相差別分第六十八
orig::  ^317a10

爾時大慧菩薩復白佛言：惟願為說一切諸法剎那壞相。
commentary::  ^317a22

剎那，念也。一念之頃，心意俱生，展轉變壞，故曰剎那壞相。
盖愚夫計著識相而然。
orig::  ^317a26

是心意意識習氣，長養凡愚善不善妄想。
commentary::  ^317a30

識習氣有善不善分別，此剎那見也。
orig::  ^317a32

大慧！修三昧樂，〔乃至〕為賢聖善無漏。
commentary::  ^317a34

法樂現前而住，則無復妄想矣。
此謂非剎那者。
orig::  ^317a36

大慧！善不善者，謂八識。
何等為八？謂如來藏名識藏。
commentary::  ^317a38

如來藏、識藏，其實一也。
以其未墮名相，則曰如來藏；以其墮於名相，
則號為識藏，故曰名識藏。
orig::  ^317a40

不壞身生，亦生亦滅，〔乃至〕形相差別攝受。
commentary::  ^317a44

不壞身猶真識也，隨順意識而生，生已還滅。
若不覺自心所現，則次第滅時，別識生起，取於種種形相差別。
orig::  ^317a46

意識五識，〔乃至〕剎那時不住，名為剎那。
commentary::  ^317b4

謂念念不住，故名剎那。
orig::  ^317b6

大慧！剎那者，〔乃至〕識習氣剎那。
commentary::  ^317b8

剎那壞者，識習氣也。
如來藏與意俱生，乃有剎那壞相。
orig::  ^317b10

無漏習氣非剎那，〔乃至〕以斷見壞無為法。
commentary::  ^317b14

凡愚計著一切諸法剎那變壞，而不能知一切諸法有是剎那非剎那故，
乃計無為同諸法壞，是墮斷見，故曰以斷見壞無為法。
orig::  ^317b16

大慧，七識不流轉，不受苦樂，非涅槃因。
commentary::  ^317b22

七識剎那變壞，不與生死俱轉，故云不流轉。
不受苦樂，唯如來藏。
生死流轉，故受苦樂，為涅槃因。
orig::  ^317b24

大慧！如來藏者，受苦樂與因俱，〔乃至〕妄想薰心。
commentary::  ^317b28

凡愚不能了，知如來之藏，起剎那見故，為妄想所薰。
orig::  ^317b30

復次，大慧！如金金剛佛舍利，〔乃至〕而聖、未曾不聖。
commentary::  ^317b34

無間有剎那，謂剎那非剎那者，若得無間有剎那，
則雖聖之名亦不免於名相，故亦壞聖亦壞，
而湛然者不期於存而獨存，是乃所以聖，故曰未曾不聖。
orig::  ^317b36

如金剛雖經劫數，稱量不滅。
commentary::  ^317b44

以剎那本無所成亦無所壞，若得無間有剎那，則無復剎那不剎那見故。
如金剛等，何成壞之足？
云：
orig::  ^317b46

云何愚夫不善於我隱覆之說，於內外一切法作剎那想？
commentary::  ^317c2

佛說剎那所以息煩亂，而凡愚無知作剎那想。 ^317c6

頌曰：
　　堪嘆誰知壞剎那，若還計著又成魔。
　　剎那一切皆云壞，借問真空壞得麼。
other:: 
## 三種波羅蜜差別分第六十九
三種波羅蜜差別分第六十九
orig::  ^317c8

佛告大慧：波羅蜜有三種分別，〔乃至〕為種種受生處。
commentary::  ^317c16

欲邀福於來世，故行波羅蜜。
orig::  ^317c18

凡夫神通，及生梵天。
commentary::  ^317c20

貪於色等境界，而欲成就神通，生於梵天，非善於六度者也。
orig::  ^317c22

出世間波羅蜜者，〔乃至〕樂自己涅槃樂。
commentary::  ^317c26

不覺自心所現，作涅槃想而攝受之，故以行六波羅為樂。
orig::  ^317c28

出世間上上波羅蜜者，〔乃至〕不生妄想。
commentary::  ^317c32

覺自心現妄想，則知攝與所攝及自心與妄想皆是二法，以覺此故不生妄想。
orig::  ^317c34

於諸趣攝受非分。
commentary::  ^317c38

悉無諸趣攝受，故曰非分。
orig::  ^317c40

自心色相不計著。
commentary::  ^317c42

聲聞、緣覺雖能滅外色相，而計著自心之色相，
若前之自己涅槃樂是也，至此則不然矣。
orig::  ^317c44

安樂一切眾生故，生檀波羅蜜，起上上方便。
commentary::  ^317c48

為安樂眾生而起最上方便，此善於布施也。
orig::  ^318a2

即於彼緣妄想不生戒，是尸波羅蜜。
commentary::  ^318a4

即諸境界不起妄想，則無去取離著之見，此善於持戒也。
orig::  ^318a6

即彼妄不生〔乃至〕是羼提波羅蜜。
commentary::  ^318a10

即於不起妄想忍，知能攝所攝自性，此善於忍辱也。
orig::  ^318a12

初中後夜精勤方便，〔乃至〕是毗棃耶波羅蜜。
commentary::  ^318a16

隨順如實修行，於修行方便，亦不起方便之想，此善於精進也。
orig::  ^318a18

妄想悉滅〔乃至〕是禪波羅蜜。
commentary::  ^318a22

聲聞有涅槃想故有攝受，非此始名禪定。
orig::  ^318a24

自心妄想非性。
commentary::  ^318a26

覺自心妄想皆非有性，故曰非性。
orig::  ^318a28

智慧觀蜜，〔乃至〕先身轉勝而不可壞。
commentary::  ^318a30

轉先身而即勝，如金剛之不可壞。
orig:: 
　　物生則有滅，不為愚者說。
commentary::  ^318a32

愚者不曉剎，那義而作想。
orig:: 
　　以從彼生故，不如實因生。
commentary::  ^318a36

謂非因實降而生。
orig:: 
　　於不實色等，視之苦真實。
commentary::  ^318a40

一切色相無非實際。
頌曰：
　　世俗波羅樂色聲，聲緣攝受涅槃城，
　　自心覺了方為上，六度從茲絕想情。
other:: 
## 如來說法離諸過差別分第七十
如來說法離諸過差別分第七十
orig::  ^318a44

爾時，大慧菩薩復白佛言：世尊！
世尊記阿羅漢：
commentary::  ^318b4

記，謂受記。
orig::  ^318b6

為令離聲聞，乘進向大乘。
commentary::  ^318b8

授聲聞言無上正覺，凡以誘進也。
orig::  ^318b10

化佛授聲聞記，〔乃至〕聲聞緣覺，諸佛如來，
煩惱障斷，解脫一味。
commentary::  ^318b12

只解脫煩惱一味爾。
orig::  ^318b16

非智障斷。
commentary::  ^318b18

聲緣煩惱障斷，與如來同；智障不斷，與如來異。
orig::  ^318b20

大慧！智障者，見法無我殊勝清淨。
commentary::  ^318b22

智障要見法無我性，乃得清淨，是智障斷也。
orig::  ^318b24

煩惱障者先習見，人無我斷七識滅。
commentary::  ^318b26

謂先所習人無我見，至此而斷，然後意識捨離，是煩惱障斷也。
orig::  ^318b28

法障解脫，識藏習滅，究竟清淨。
commentary::  ^318b32

煩惱障斷止，於七識滅爾。
至於法障解脫，然後識藏習滅，故曰究竟清淨。
此已下說諸佛如來。
orig::  ^318b34

因本住法故，前後非性。
commentary::  ^318b38

本住法，即常住真心，前云如樹木心是也。
一切圓融，前後皆非有性。
orig::  ^318b40

無盡本願故，如來無慮無察而演說法。
commentary::  ^318b44

以本願無盡，故不忘演說。
然所以演說，實出於無慮無察。
orig::  ^318b46

正智所化故，念不妄故，無慮無察。
commentary::  ^318c2

所以化人出自正智，實無妄念故，凡所演說無慮無察。
orig::  ^318c4

四住地、無明住地，〔乃至〕覺人法無我及二障斷。
commentary::  ^318c8

以無明習氣斷故，方斷二煩惱，乃至二障斷。
orig::  ^318c10

化佛者，非佛、不離佛，因陶家輪等眾生所作相而說法。
commentary::  ^318c12

如陶家輪造出百千器類，皆因眾生所作之相，此化佛說法也。
orig::  ^318c16

非自通處說自覺境界。
commentary::  ^318c20

既曰化佛，故云非自通處。
orig::  ^318c22

復次，大慧！愚夫依七識身滅起斷見，不覺識藏故起常見。
commentary::  ^318c24

愚夫以七識身滅，而謂一切斷滅，故起斷見。
不覺識藏本無所有，執以為真常之法，故起常見。
orig::  ^318c28

自妄想故，〔乃至〕四住地、無明住地。
commentary::  ^318c32

自妄想之慧滅，乃能解脫無明。
orig::  ^318c34

習氣斷故，一切過斷。
爾時，世尊欲重宣此義，而說偈言：
　　諸乘非為乘，彼則非涅槃。
commentary::  ^318c36

智者，乘、無乘及涅槃。
orig:: 
　　欲色有及見。
commentary::  ^318c42

欲界、色界，三有及見。
orig:: 
　　或作涅槃見，而為說常住。
commentary::  ^318c46

此皆因眾生，而說一切法。
頌曰：
　　大慈金口何曾失，誘進聲緣故佛同。
　　已了妄緣冥慮察，不忘本願演宗風。
　　藏心輪轉非無漏，化佛因他豈自通。
　　若識如來真境界，逈離根量等虗空。
other:: 
## 戒飲食分第七十一
戒飲食分第七十一
orig::  ^319a2

爾時，大慧菩薩以偈問言：
　　智慧富貴家，斯由不食肉。
commentary::  ^319a14

頌曰：
　　如來不食度群倫，況嗜腥羶染穢人。
　　秘典一時都禁斷，修行從此得通津。 ^319a18

總頌曰：
　　如來只為閔痴盲，豈憚相將入草行。
　　紙筆跡中傳了義，#CB05577;喉響裏演無生。
　　也知明月元非指，要覔真金不免烹。
　　若問楞伽端的意，舉頭擬議八千程。
楞伽經纂卷第四〔大尾〕
xu:: 
#  No. 325-B 楞伽後序
No. 325-B 楞伽後序 ^319a24

世疑達磨西來不立文字，以楞伽秘典為非達磨所傳，乃魏流支文妄。
嗚呼！是未甞知祖意，面壁九年，杜絕言句，
門人得髓，不容以聲，此西來之旨也。
柰何後學智劣，世遠師訛，無所折正，學者必待揚眉拭眥而盡得之，
則達磨之教得其傳者幾希矣。
是故我祖不免取上乘一心之典併以傳授，
且曰：吾有楞伽四卷，是佛之心印。
使法亡而典存，上根利器者可由此而證道，
傳訛習異者亦可由此而折正，雖歷百千世而宗風不墜者，
其有賴於斯乎！馬祖甞曰：達磨自天竺來，傳上乘一心之法。
引楞伽經以佛語心為宗，以無門為法門，
其言著在方#CB04693;；以達磨授經之言為非，
則馬祖亦誣人矣。
夫馬祖師讓，讓師六祖，其言必有師承。
使楞伽果出於流支之偽濫，胡不折正於馬祖，獨於數百歲而下折正於人乎？
流支之說果何經據，而云以傳燈為出於景德之後，今為此說者果出於景德之前乎？
若以二祖非人勿傳之說為非，是未甞知先聖有醍醐上味，
飜為毒藥之語也。
今楞伽無傳則已，其文具存，試取而讀之，有一言違先聖之旨乎？
但恐其句讀之難，非麤心者所能分別也。
去聖時遙，邪說增熾，斯典備存，尚不知取而讀之，
以為之折正，況欲盡毀棄，以為非達磨所傳，復如何哉？
以為吾宗不立文字，一切斷滅之，則三祖之信心銘、
四祖之禪宗論、六祖之壇經，皆數千言，
盡可焚置，而靈山所付，特可委之迦葉，又何用阿難區區為之結集？
殊不知面壁得髓之說，乃達磨之拈花也。
楞伽四卷，乃達磨之一大藏教也。
聖人立法，自有權實，安可執一而論？
夫以八識、二無我、五法、三自性，語楞伽之一二，則可矣。
究楞伽之意，故有盡竹帛所不能載者，
此達磨所謂可惜後人以為名，相去在正今日之弊也。
吾將纂述斯典，為之詮釋，使文順而義明，
冀學者易於觀覧，以大闡揚達磨之宗，
使有見聞者，槩可成佛。
遽得此說，誠可駭嘆，因以為之辨云。 ^319b7

太姥野人楊〔彥國〕序
xu:: 
#  No. 325-C 楊居士楞伽經纂後序
No. 325-C 楊居士楞伽經纂後序 ^319c24

昔馬祖謂：楞伽以佛語心為宗，以無門為法門。
居士楊公謂：以心為宗，則心外無宗；以無門為法門，則有門非法。
此楞伽之指要也。
其所發明事相，專論五法、三自性、八識、
二無我，故又名聖智事分別自性經，又名觀察五法自性相經，
又名言說妄想相心經。
居士謂：心本無名，以現得名，故云言說妄想相心。
此佛語心之大意也。
云佛語心者，以其始終所論，不離妄想，
以至論倒不倒妄想，起聖凡種性。
雖聖種性，亦由不顛倒妄想而起，名為妄想，其實自心現量。
大哉心量！雖十方虗空，山河大地，不出其中。
修行者乃欲滅除妄想，而求真諦。
殊不知心之有想，猶海之有浪。
欲捨浪而觀海，亦猶捨煩惱而求菩提，
捨惑亂而求戒定，其可得乎？
由此觀之，唯能知妄想之可以凡，可以聖，然後可與論楞伽大旨。
嗚呼！身心世界，居妄想中，不自知覺，乃欲滅想求真，去道愈遠。
此佛所以特假海浪以諭大慧。
至於大慧問：不實妄想，云何而生？
則曰：種種義，種種不實妄想。
論妄想生滅，則曰：聖賢如性，自性妄想亦不異。
以至反覆詰難，則告之曰：前聖所知，轉相傳授，
妄想無性，獨一靜處，自覺觀察，離見妄想。
其告之深切著明如此。
故居士嘆言：迷此則生死河，悟此則涅槃樂。
其有得於斯歟！後之學者，假此微言，求自覺悟，
當如此經所指，獨依於義，不依於文。
要在默契幽深，回光返照，則楞伽印心之說，當自得於言說思惟之表。
若或執此經文以求心要，是猶刻舟求劒，其蹉過遠矣。
昔慧滿甞云：諸佛說心，令知心相是虗妄。
今乃重加心相，又增議論，深違佛旨。
斯可謂善觀楞伽者也。
此經雖以五法等事相為主論，然皆隨而排遣，未甞泥於一法。
自非深明義趣，已捨筌蹄，其能不滯於言說文字間乎？
居士福州長溪人，家于瀲浦。
余建炎間作邑長溪時，居士已去世三十餘年矣。
聞有是經纂，特趨瀲浦，謁其弟〔惇禮〕察院，得其所藏之本。
察院公其言：居士自少為學有雋聲，一舉不第，便有遯世之意。
去參諸方，深造禪理。
既而結茅太姥之下，徧閱內典，獨於楞伽自有所得。
若夙緣所契，研窮咀味，凡數十年，乃作此論。
臨終，戒其子以親書副本藏諸柩，仍建小塔于大姥左峰之巔，
以淨本置其中。歲久，塔頂夜有光，村人疑有物，
遂窮之，唯有文字四秩，由是散失民間。
察院公宦游既歸，乃復求訪得之。
觀其分章作偈，顧雖諸禪老宿，皆瞪眎而不敢眦睨。
非大手筆，其誰能之？
名經纂者，以明其非注釋云耳。 ^319c34

紹興二十八年十一月初九日，左太中大夫、
充敷文閣待制、知福州軍州事、提舉學事、
兼管內勸農使、充福建路安撫使、馬步軍都總管、
歸安縣開國男、食邑三百戶、賜紫金魚袋沈
〔調〕記。
 ^320b24
