大方廣佛華嚴經吞海集卷中
author:: 河朔平原　道通述
other:: 
# 五兜率天宮會
五兜率天宮會
pin:: 
## 二十三昇兜率天宮品 一徧一切
二十三昇兜率天宮品一徧一切
經中有百萬億莊嚴，皆是迴向心廣大所致也。
建百萬億幢，懸百萬億幡，垂百萬億帶，
然百萬億香，布百萬億鬘，持百萬億扇，執百萬億拂。
有百萬億三賢菩薩、二十八天、八部眾等，
皆從迴向起，俱來圍遶。
佛放膝輪光，徧照十方界，十幢菩薩俱來雲集一切寶莊嚴殿。
pin:: 
## 二十四兜率天宮偈讚品
二十四兜率天宮偈讚品 ^476b4

意曰：諸法無自性，即見般若體。
pin:: 
## 二十五十迴向品 悲心救護苦眾生
二十五十迴向品悲心救護苦眾生 ^476b18

意曰：妄亡已滅，則與萬類而同迴向三處：
一真如實際是所證，二無上菩提是所求，三法界含識是所度。
能迴之心，所迴善行。 ^476b22

經中金剛幢入智光三昧，受加與智，起定說法：
一、救護眾生相。十波羅蜜慈悲，雖救眾生，離眾生相。 ^476b28

二、不壞迴向：一切處得不壞信，積善根迴向眾生。 ^476b34

三等一切佛迴向，以世、出世樂迴向眾生，令入佛慧。 ^476b38

四、至一切處迴向：所修一毫之善，同於實際供養。
五、無盡功德迴向：眼不見不淨世界，不見異相眾生。 ^476b42

六、堅固一切善根為大國王，以內外財六十門施。
七、順眾生迴向小善、廣善，盡未來際迴向一切眾生。 ^476b48

八、真如相。迴向真如，有一百門，正念明了，生勝善根。 ^476c6

九、無著無縛迴向。
於一切善根，心生尊重，修普賢行。 ^476c10

十等法界迴向：廣行法施，圓滿梵行，見聞等於法界。
說此迴向已，各百萬億佛剎微塵世界六種震動。
other:: 
# 六他化自在天宮會
六他化自在天宮會
pin:: 
## 二十六十地品 寄相顯實
二十六十地品寄相顯實 ^476c14

意曰：地體亡言，將旨就詮，寄十地修行相，
顯不可思議地體，一念事行，三心齊具，可為玄矣。
十地菩薩雲集摩尼寶藏殿，將三賢作加行無昇天偈贊，用等覺為勝進。 ^476c24

經中金剛藏菩薩入大智慧光明三昧者，
欲說不思議諸佛法光明，即十地法相。
天親菩薩造十地論，解十地經云：若金剛即藏，
名堅量云：十地信、悲、慈、捨，有法不可破壞，
宗堅實生長故，因由如樹心。
若金剛之藏，名堅量云：十地善行，有法不可破壞，
宗堅實生長故，因由如胎孕在藏。
意曰：經中說字是名、句、文，因十地名、句而起正解，
因解而起正行，因行而入地智。
天親論主剏造六相義，令入智地為總相，餘九為別相。
乃云：攬別為總，分總為別，同帶總名，功用各異，
共成一緣，各住自位。
諸法常寂滅，壞也；世界常安立，成也。
正同常異，正總常別，無礙之義，則可見矣。
經中十方諸佛與智增辯，摩頂增威，從三昧起，
告諸菩薩言：大願決定，大善決定，無雜決定，
不可見决定，廣大決定，究竟決定。
十地相也。若智光明，是最上道，隨證智也。 ^476c32

意曰：十地帶數釋也。
若地之極喜，喜是加行智；若地即極喜，
是根本智；若極喜之地，後得智；若極喜即地，泯同真界。
餘九地各有四釋准知。
良由一切眾生本有智光明地法，則金剛藏分別說也。
於智光明中說十地名已，不復分別。 ^477a16

一、解脫怪默騰疑請，法深難受止；二、解脫月歎眾生聞請，
不堪有損止；三、解脫月如來護念請，字母智根本；
四、大眾同聲請；五、佛光說偈請。
金剛藏云：此處難宣示，我今說少分。
論中科為九分：一、三昧分入定，二、加分與智，
三、起分事訖，四、本分略名，五、請分勤重，
六、說分示相，七、地影像分，四、河十山大海寶珠，
八、利益分見聞為種，九、重頌分。 ^477a26

意曰：十地中名句文有法，字字契如宗，
難說難示故，因如空中鳥。
跡謂空處之迹，迹處之空，互相屬著，不相離性，以為地體。
取空太寬，取迹太狹，言言見諦，是智行，非慮境也。 ^477a42

十地通行十行：一、信，二、悲，三、慈，四、捨，五、
知諸經論，六、善解世法，七、慚愧，八、莊嚴，
九、供養諸佛，十、如說修行。 ^477b2

一、極喜地，斷異生性障，證徧行真如，於住地心中發起供養諸佛等十種大願，
見諸眾生心墮邪見，慈心修捨，於內外財無所恡惜，
推求後地相及得果，如鍊真金數數入火，
多作閻浮提王，能動百佛世界。 ^477b8

二、離垢地十種方便，心入心中斷邪行障證最勝真如，
於住心中修起十種善業：一、性不殺生；
二、不偷盜；三、不邪婬；四、不妄語；五、不兩舌；
六、不惡口；七、不綺語；八、不慳恡；九、不瞋恚；
十、不謗三寶。十善無二用心不同：一、下三品，
修四大洲受生有總，別報勝劣苦樂間起；
二、中三品，修從四王至他化，欲心微薄苦少樂多；
三、上三品，修色界至有頂，捨念清淨無有欲想；
四、上上品，修斷分別是預流果，斷俱生後三果；
五、上勝品，修緣覺果，百劫鍊根入見不出證無學果；
六、上極品，修菩薩道，前伏二障俱生修道，漸斷七不善業道故。
意殺生等永斷其因，因有三品：上品地獄因；
中品畜生因；下品餓鬼因。
後得為人有二種報等流：一者為短命；二者多病。
故意偷盜：一者貧窮；二者共財不得用。
故意邪婬：一妻不貞良；二者不得隨意眷屬。
故意妄語：一者為他所誑；二者被人誹謗。
故意兩舌：一者眷屬乖離；二者親族弊惡。
故意綺語：一者語不明了；二者言無人受。
故意惡口：一者言多爭訟；二者常聞惡聲。
故意慳恡：一者心不知足；二者多欲無厭。
故意嗔怒：一者為他所害；二者求其長短。
故意誹謗：一者生邪見家；二者心懷諂曲。
永斷其因不受其果。 ^477b18

三、發光地，起十種深心為加行，於入心中斷闇鈍障，
證勝流真如；於住心中如說修行，乃得佛法。
雖修世行，但隨順法故行，而無樂著。
修起四禪、八地定，厭下地為苦麤障，忻上地為淨妙利。
用七種作意、四無間道，伏下欲界九品俱生惑迷事。
用初禪、未至定為加行，入初禪根本定。
四禪共有十八禪支，初禪、三禪有五支，
二禪、四禪有四支。
其定光明如鍊金法，出火秤兩不減。
此地多作忉利天王。 ^477c16

三界九地者。
△一、五趣雜居地。
有四洲、六欲天、五受，間起憂苦，極多喜樂，
捨少嗔欲，心俱意有，憂受俱無，輕安樂報，
若修則有，故名散地。 ^477c34

△二、離生喜樂。地三天：一、大梵，二、梵輔，
三、梵眾。用尋伺治欲界憂受，有五尋伺，喜樂一心。 ^477c38

△三、喜勇浮動地三：一、光；二、少光；三、無量光。
用內淨一心治去尋伺有四：內淨、喜、樂、一心。 ^477c42

△四、離喜妙樂地三：一、淨，二、少淨，三、徧淨。
治前喜受，開內淨，為捨念正知識，身受樂一心。 ^477c46

△五、捨念清淨地三：一、無雲，二、福生，三、廣果。
凡聖雜居，上有五天，唯不還果。
人居：一、無煩，二、無熱，三、善現，四、善見，五、色。
究竟捨念，行捨一心。 ^478a2

△六、空無邊地。二乘及邪見人，居空想，
治色想，唯有捨受一心。 ^478a8

△七、識無邊地。作無邊想治於空，唯有捨受及一心。 ^478a10

△八、無所有地。四蘊與識皆盡治之，捨受一心。 ^478a12

△九非非想地無麤有細八萬劫報盡還來捨受一心。 ^478a14

四、焰慧地，觀察眾生界、法界為加行心，
於入心中斷煩惱障證無攝受真如，住心中以大智慧觀三十七品助道法。 ^478a20

 [fg_../figures/X/X08p0478_01.gif] ^478a26

佛於雙林樹間入般涅槃者，四枯四榮皆除，
世間貪憂八倒俱無，若能觀身淨與不淨俱不可得，
即見佛不曾入般涅槃，常住世間深觀念處，
即座道場眾生根異，更說餘法，於四正勤、
四神足、五根、五力、七覺、八聖一一開解，
眾生於第六識中俱生二見，到此地中永不現行，
更以大慈心知恩報恩，如真金作莊嚴具，多作須夜摩天王。 ^478a36

五難勝地，起十種平等心為加行，於入心中斷下乘般涅槃障，
證類無別真如，知真諦、俗諦無差別智，
愍諸眾生不能厭離，曲以五明工巧利益世間：
一、內明知因識果，二、因明破邪立正，三、
醫方療病，四、工巧書數，五、聲明字錯謬。
如上妙真金，用硨磲磨瑩，作知足天王。 ^478b12

六現前地，觀十種平等法，而為加行心，
於入心中，斷麤相，現行障，證無染淨真如，
於住心中，以大悲為首，大悲增上，大悲滿足，
觀三界十二因緣，無有自性，從無明支至老死支，
皆是智光明，則身語意善不善行動用之中，皆是般若現前也。 ^478b24

經中金剛藏如星羅十門說十二支，天親論主以月滿三觀釋之。 ^478b36

 [fg_../figures/X/X08p0478_02.gif] ^478b40

若依地論相諦差別觀中有支相續門，
解經成答相，世間受生皆由著我者成也，
不正思惟起於妄行答也，於第一義諦不了名無明相也。
二一心所攝門，三界所有唯是一心歸本也，如來於此一心分別十二有支流末也。
若依一切智相觀科經不同，一切種智觀科經不同，文勢多端不可具述。 ^478c11

意曰：能引無明行，所引識等五，能生愛取有，
所生生老死，識名色六處，觸受種子是。
前前世中多念薰下，忽然為無明行一念招聚，
隨業強者先潤愛取有，潤時則次第於一生總報中，生起此十支因二支果也。
若三世說者，過去二支因，現在五支果，
現在造愛取有因，本來世有生老死果，
雖然因果無差，於此般若現前。 ^478c25

名色，支義也。貫起十二支，收一百法，知五蘊之多少，明緣性之寬狹。 ^478c39

△一、支性俱雜收九十三法。
色蘊為色支，四蘊為名，除六無為、滅盡定。 ^479a2

△二、支雜性不雜收二十八法。
支雜性，處、觸、受，然是無記，不雜善惡性。
想全三少分者，想是任運報生無記。
色少分者，五根、五塵。
行少分者，別境、五作意、睡眠。
識少分者，前七識并意處、觸、受。 ^479a4

△三支性俱不雜，收二十法。
想蘊全色，少分五塵。
行少分收別境五作意。
睡眠識少分前七識。
餘十一支，義理恐繁不述。
此地善根，如真金用毗琉璃寶磨瑩，多作善化天王。 ^479a12

七、遠行地起十種加行心：空中有方便慧，有中起殊勝行。
雖善修空、無相、無願，而慈悲不捨度生。
於入心中，斷微細現行障，證法無別真如。
於住心中，以大悲智修起一切菩提分法。
雖念念住無相中，少有功用，如轉輪王遊四天下。
若是八地報得行，任運成就，如大梵天王遊千世界，不假功用。
從初地已來，但以願力超過小乘；今七地中，以自力超過小乘。
如王太子藝業成就，能念念入滅定，亦念念起，
如以真金用妙寶間錯，多作自在天王。 ^479a22

八、不動地善修清淨道，離心意識得無生法忍為加行心，
於住心中斷無相中作加行障，證不增減真如相用，
煩惱不能動為深行菩薩，世出世間心念不生。
諸佛世尊勸請七事汝未曾得，勿復放捨於此心門。
是時菩薩一念所生智業，從初地至七地，用阿僧祇功德不及一分。
何以故？先以一身起行修行，今此以無量身修行，
以善巧智觀一切境，於諸趣中示同其形，
普現色身三昧而為說法，遠離身想分別，以三世間而為十身。
一切眾生本來共有一身，若具九則十身有百也。
且如一牛具有十身：一、還債是業報身，
二、水艸不闕是眾生身，三、皮毛筋角是國土身，
四、從高而下是虗空身，五、步步踏實是智身，
六、力困而臥是聲聞身，七、見黃葉是緣覺身，
八、舉意利他是菩薩身，九、忽然亡已是法身，
十一、具前九是如來身。
若說修成，如來身上自具十身，謂菩提、
願、化力、莊嚴、威勢、意生、福、法、智。
此地菩薩成就佛身業自在，有金剛力士常隨侍衛，
如真金作大寶冠，置在閻浮提聖王頂上，多作大梵天王。 ^479a42

九、善慧地，以無量智觀察境界為加行心，
於入心中斷利他門中不欲行障證智自在真如，
於住心中觀眾生稠林行皆如實知，以四十種辯才說三乘法教化眾生。 ^479b34

意曰：在心為智，發言為辯。
於一毛塵具四十種辯才，則前為所是法，後是能為義。
詞則訓釋不謬，樂說則聽者開解。 ^479b42

△一、自相有二：總法、別義。 ^479b46

△二、同相有二：性、法相義。
△三、行相有二：現在法，過去義。 ^479b48

△四、說相有二略：說法、解義。
△五、智相有二：現量法、比知義。 ^479c2

△六、真諦法，俗諦義。
△七權三法一乘義。 ^479c4

△八教道法證道義。
△九、真身法應身義。 ^479c6

△十、住持智法行門義。
△佛說一百法皆具，萬像皆具，不學而知，
但聞其言，未見人哉。
此地菩薩得十種總持，作大法師，處於法座，
於一音中現種種音，令諸眾會皆得解了，
情無情物皆演妙音，成就如來語業自在，
如真金為大寶冠，在轉輪聖王頂上，為二千世界主。 ^479c8

十法雲地，以無量智慧觀察覺了，入受職位為加行心。
於入心中得離垢三昧，斷於法中未得自在障，證業自在真如。
於住地心受勝職位，三昧現在前。
時大蓮華忽然出現，量等百億世界。
菩薩座此華時，大小相稱，身諸毛孔普放光明。
照法界已，從足下入，十方菩薩即知成佛。
十方諸佛放眉間光入此菩薩頂，名曰受職，
成就佛意業自在，具上上微細智，能安受攝持十方諸佛大法明、
大法照，於一念頃周徧十方，示成正覺解脫。
言：若菩薩神力能如是者，佛復云何？
是時金剛藏菩薩入佛國土體性三昧，其身量等虗空。
時諸大眾見菩提樹及一會菩薩俱在金剛藏身中，得未曾有。
金剛藏言：菩薩神通如一塊土，如來神通似大地土，不可云喻。
如上妙真金以大寶莊嚴，置在大自在天王頂上，多作摩醯首羅天王。 ^479c20

△八、地影像分。地中行成智性，是所喻法。
池、山、海、珠，是能喻依。
依上之義，是影像也。
是地之影像，以見邊之喻，似地中教證也。
池喻所修行願，山喻修成功德，海喻無漏智德，珠喻轉盡性德。
池喻始則非一，終則非異。
山喻能依非一，所依非異。
上皆無差之差。海喻十德不同，德無別物，差即無差。
珠喻唯一智性，前後增明，無差不礙差。
池是圓家漸，山是圓中漸，珠喻漸圓，海喻圓圓。
天台以華嚴為漸圓，位位成佛。
以法華經為圓圓，上是法圓，不說地位，
下機圓，普被聲聞。
華嚴以法華經為漸圓，會三乘歸一乘大海。
華嚴本法，因該果海為上圓，果徹因源為下圓。 ^480a2

一、願、行、定、悲，有法不可破壞，宗無滯礙故。
因如池流，四河入海。 ^480a28

二十行隨地增有法，本無勝劣宗差別得名，故因如大海十山。 ^480a32

三十地。無漏智有法，廣大無邊宗，稱性修故因，如大海十德。 ^480a36

四十地智性，有法不生不滅宗，全真性故，因如寶珠。
十德。
other:: 
# 七重會普光明殿
七重會普光明殿 ^480a40

佛自入剎那際三昧者，無際之際信心，
最初之際不見，剎那為短、多劫為長，諸法空故二行永絕，住於佛住得佛平等則無障處。
普眼問者，欲見普法故，初則聞名不見、
推求不見、觀察不見、靜座不見，後如來教起見方者，
若捨境別求則未識普法真體，若見一法入於一切名曰普，
一切入一名曰賢，乃真見也。
pin:: 
## 二十七十定品 大用深廣
二十七十定品大用深廣 ^480a46

普眼見普賢在如來前，告普眼言：有十大三昧。 ^480b14

一、普光明智三昧，用依於體。 ^480b16

二、妙光明智三昧，徧照身心。 ^480b18

三、往佛國土三昧神通如意。 ^480b20

四，清淨深心三昧供佛之行。 ^480b22

五，過去莊嚴藏三昧智之境。 ^480b24

六、未來藏三昧如實了知。 ^480b26

七，現在莊嚴三昧諸佛世界。 ^480b28

八、三世眾生三昧入出自在。 ^480b30

九法界三昧，十八界。 ^480b32

十無礙輪三昧，佛二十一功德。
pin:: 
## 二十八十通品 大用難思
二十八十通品大用難思 ^480b34

一、他心之智，通因中則知自心，知他人心皆變影像，
不如實見，唯佛果位能徧知也。
正見他心，常了自心，若佛智外別有眾生心，
則失具分唯識，只名半頭唯識，他心本質即是自心。 ^480b38

二、天眼之智通見六趣果報。 ^480b46

三、宿住之智通，得九世眼，如現在。 ^480b48

四、未來之智通見因知果。 ^480c2

五天耳之智，通遠細皆聞。 ^480c4

六無作即智，通大用度生。 ^480c6

七、言音之智，通眾生之言音。 ^480c8

八、色身之智通三說：一云佛無色，二云有色，三云若悲智雙運無色。
現色有四：一實色凡夫，二幻色初教，三性色終教，四妙色圓教。
一色即一切色，經中說有一百三種，據實無盡。 ^480c10

九、真俗之智，通相待故空。
性則非異，相則非不異。 ^480c18

十滅盡之智通，雖見五蘊寂滅，常化寂滅之眾生。
pin:: 
## 二十九十忍品 智慧深玄
二十九十忍品智慧深玄 ^480c22

意曰：前二品業用廣大，此品智慧深玄。
忍體即智，前三忍法說，後七忍喻明。 ^480c28

一、音聲忍智解於教。 ^480c32

二、順忍止觀起行土。
二、加行。 ^480c34

三、無生忍是根本，從初地立。 ^480c36

四、如幻忍中，喻有為、無為法從因緣生，皆是所喻。
喻有五重：一、巾喻真性，二、術喻業思，三、
幻相喻報，四、生滅喻依他即圓成，五、愚小為有法土五，
各有二義，以成四句：一、所依性有相無，
俱存俱奪；二、業上用有體無，俱存俱奪；
三、報上相有實無，俱存俱泯；四、幻報生即是死，
俱存俱泯；五、愚小上情有理無，俱存泯。
今令知術是起因，悟像果無實成；相即是性，
遣愚小為有，歸本來真性。
量云：一切有為、無為法，有法非實有，體宗從因緣生，因同喻如幻事。 ^480c38

五、如焰忍：一、空地，喻如來藏；二、陽氣，如無明；
三、空與氣合，心上現報；四、水即是無；五、凡小為有。
一切世間有法非實有體，言說顯示如陽焰。 ^481a10

六、如夢忍：一、悟心如本識；二、眠如無明；
三、夢如緣起法；四、夢非有似有；五、令夢者為實一切世間有法，
非實有體想所現故，如夢所見。 ^481a16

七、如響忍：一、谷喻如來藏，二、聲如機感，
三、響應佛說法，四、有而非實，五、取著為有。
量云：如來音聲有，法定非實有，宗從緣感顯，故因如谷響。 ^481a22

八、如影忍：一、鏡喻真心，二、面如思業，三、
影似所起報果，四、正有常無，五、當情為有。
量云：業所招果有法，定非實有，宗從緣似有故，因如鏡中現像。 ^481a28

九、如化忍：一、空喻真性因；二、悲心化者緣；
三、無而忽有；四、用有實無；五、著相為有。
菩薩變化有法，非實能度，宗似有度，用化迹故，因如空中變化事。 ^481a36

十、如空忍。此空義不開五法者，為與無為雙遣也。
量云：世出世間有法，對待不實故宗，遠有近無故因，如太虗空。
pin:: 
## 三十阿僧祇品 盡一切數
三十阿僧祇品盡一切數 ^481a44

意曰：等覺行德難思，經有一百二十四數，何故唯標僧祇之名？
答：僧祇是十大數之初首。
壽量品盡一切時，豎窮三際。
住處品徧一切處，橫徧十方。
此品明盡一切數，校量等覺菩薩一念智德深玄，不究邊際。
何故心王問答，數不離心？
佛自說者，唯佛方知。
此有三等數：如此方黃帝算法，是下等數，
十十倍之；二、中等數，則百百倍之，經云一百洛叉為一俱胝；
三、上等數，則倍倍倍之，經云俱胝箇俱胝為一阿庾多。
以後用上等數之不可說箇不可說，乃至一塵有十萬箇不可說。
用此數，普賢一智德不盡，況一塵內有多普賢？
pin:: 
## 三十一如來壽量品 豎窮三際
三十一如來壽量品豎窮三際 ^481b4

意曰：如來法身豈有壽也？
答：應機而說有十種相，將前一劫為後一日一夜，至最後壽量等於剎海。
其實如來在長常短、在短常長，存泯無礙，方為圓宗壽量窮於三際。
pin:: 
## 三十二諸菩薩住處品 橫徧十方
三十二諸菩薩住處品橫徧十方 ^481b30

意曰：若心有住，則為非住，據實不徧住一方。
經說住處，使後人標心有歸。
問：應非圓教所明。
答：能住菩薩毛含剎海，住處塵容大千，何故心王說？
答：心隨智住。問：智依何住？
答：前十依八方山海，後十二城邑雜居，
無在不在，曲盡物機。
pin:: 
## 三十三佛不思議法品 一念普現
三十三佛不思議法品一念普現 ^481b40

意曰：是修生三賢十聖因家果也。
法界體大，青蓮華菩薩說者，於一念中示現一切佛事，體不可思議。
問：經中何故重請？
答：為說果滿，何不言請？
答：果海亡言，不可思議。
然教說不同，或云佛有四十種不共功德，
通權小說；或說五法攝大覺性，通權實說；
或云一味實德，約頓教說；或云佛有無盡德，是此所明。
佛德有二：一、修生信等；二者、本有智德。
使八相該於法界，丈六徧盡十方，豈可思議也？
大方廣佛華嚴經吞海集卷中
 ^481c4
