
other:: 
pin:: 大方廣佛華嚴經疏卷第一百二〔入第六十六經〕
other:: 清涼山沙門　澄觀　述
author:: 晉水沙門　〔淨源〕　錄疏注經
commentary:: 
△第五、法寶髻長者寄無癡亂行。
文六：初、依教趣求。
orig::  ^885b31

爾時善財童子於明智居士〔至〕周徧推求寶髻長者。
commentary::  ^885b35

△二、見敬諮問。
orig::  ^885b37

見此長者，在於市中。
commentary::  ^885b39

表處閙忘懷，亂中常定故。
orig::  ^885b41

遽即往詣頂禮其足〔至〕我乘此道趣一切智。
commentary::  ^885b43

△三、授己法界四：初、執手相引，即授法方便。
orig::  ^885b45

爾時，長者執善財手，將詣所居，示其舍宅。
commentary::  ^885c2

顯加行智歸正證故。
△二、示其所住，即正授法界。
orig::  ^885c4

作如是言：善男子！
且觀我家。
commentary::  ^885c6

△三、正證法界二：初、總。
orig::  ^885c8

爾時，善財見其舍宅〔至〕其宅廣博，十層八門。
commentary::  ^885c10

如八角塔形。層門二事，各有三義。
層別中解門三義者：一、通約所修之道，
以八正為門，八正通入諸位中故。
二、約所依之道，即以八識為門，於眼根中入正定故。
根若能入，境則可知。
三、約教顯理，即四句入法。
教理各四，故有八門。
謂若失意，有空俱泯，便成四謗；得意通入，並稱為門。
尋教得解，即教四門；於理得解，即理四門。 ^885c12

△二別。
orig::  ^885c24

善財入已，次第觀察。
commentary::  ^885c26

十層具三義者：一、表十地。
orig::  ^885c28

見最下層，施諸飲食。
commentary::  ^885c30

一、施食顯初地行檀。
orig::  ^885c32

見第二層，施諸寶衣。
commentary::  ^885c34

二地持戒，以慚愧為衣服。
orig::  ^885c36

見第三層，布施一切寶莊嚴具。
commentary::  ^885c38

三地忍行以為嚴具。
orig::  ^885c40

見第四層，施諸采女，并及一切，上妙珍寶。
commentary::  ^885c42

四地道品，為內眷屬，精進可珍。
orig::  ^885c44

見第五層乃至五地〔至〕諸三昧行智慧光明。
commentary::  ^885c46

五地文顯。
六地般若現在前故。
文中有三：先總。
orig::  ^885c48

見第六層有諸菩薩〔至〕分別顯示般若波羅蜜門。
commentary::  ^886a2

次別顯十五門。
orig::  ^886a4

所謂寂靜藏般若波羅蜜門。
commentary::  ^886a6

照體即寂，而無不包。
orig::  ^886a8

善分別諸眾生智般若波羅蜜門。
commentary::  ^886a10

即寂之照，無機不鑒。
orig::  ^886a12

不可動轉般若波羅蜜門。
commentary::  ^886a14

外緣不轉。
orig::  ^886a16

離欲光明般若波羅蜜門。
commentary::  ^886a18

內照無求。
orig::  ^886a20

不可降伏藏般若波羅蜜門。
commentary::  ^886a22

惑境不摧。
orig::  ^886a24

照眾生輪般若波羅蜜門。
commentary::  ^886a26

徧摧諸惑。
orig::  ^886a28

海藏般若波羅蜜門。
commentary::  ^886a30

包含勝德而甚深。
orig::  ^886a32

普眼捨，得般若波羅蜜門。
commentary::  ^886a34

普見法界而無礙。
orig::  ^886a36

入無盡藏般若波羅蜜門。
commentary::  ^886a38

一即無盡。
orig::  ^886a40

一切方便海，般若波羅蜜門。
commentary::  ^886a42

巧化無邊。
orig::  ^886a44

入一切世間海般若波羅蜜門。
commentary::  ^886a46

內證世間。
orig::  ^886a48

無礙辯才般若波羅蜜門。
commentary::  ^886b2

外演勝辯。
orig::  ^886b4

隨順眾生般若波羅蜜門。
commentary::  ^886b6

曲隨物欲。
orig::  ^886b8

無礙光明般若波羅蜜門。
commentary::  ^886b10

事理交羅。
orig::  ^886b12

常觀宿緣而布法，雲般若波羅蜜門。
commentary::  ^886b14

觀緣授法。
後總結上文。
orig::  ^886b16

說如是等百萬阿僧祇〔至〕悉能聞持諸佛正法。
commentary::  ^886b18

七地有殊勝行，知種種教法，故云得如響忍。
orig::  ^886b20

見第八層無量菩薩〔至〕而為上首演說於法。
commentary::  ^886b22

含於二位：一、八地得無功用神通，能於二種世間自在；
二、即九地法師，一音能演。
orig::  ^886b24

見第九層，一生所繫諸菩薩眾於中集會。
commentary::  ^886b28

亦二位，一即十地，二即等覺，此位俱可為一生故。
orig::  ^886b30

見第十層一切如來〔至〕如是一切悉使明見。
commentary::  ^886b32

即如來地。
二、表十行，謂以十行即十度故。
前七文顯：八、大願所成，神通等故；九、一生所繫，
力最上故；十、唯至如來，智方滿故。
此即當位自攝諸位，向攝十地即攝後諸位，故以十層雙表二義。
還如海幢當位攝盡，十位纔竟說成佛故。
前寄第六位攝，此寄第五位攝；前約正報攝，
此約依報攝者，皆顯位勝前故。 ^886b34

三不表位，但此菩薩以行就機，現居勝報，
漸次增勝，十顯無盡。
初四以物施，後後漸難。
次二集法施，前淺後深。
次二得法，初陿後廣。
後二現勝德，先因後果。
總上三義，因果行位等法，以為長者之宅。 ^886b46

△四、問答因緣即後得智二：初、問。
orig::  ^886c6

爾時善財見是事已〔至〕種何善根獲如是報。
commentary::  ^886c8

△二答
orig::  ^886c10

長者告言：善男子〔至〕謂永離一切貧窮困苦。
commentary::  ^886c12

迴向三處者，一離貧窮，招前四層之報。
orig::  ^886c14

常見諸佛，及善知識，恒聞正法，故獲斯報。
commentary::  ^886c16

二三兩果，即後六重一丸之微，因願力故報勝。
又表萬行混融，發起向佛，則隨一行無不具矣，何果不階。 ^886c18

△四、謙己推勝。
orig::  ^886c22

善男子！我唯知此菩薩無量福德寶藏解脫門。
commentary::  ^886c24

世寶三寶，皆悉蘊積十重之中，故云寶藏。
常用無盡，是故名為無量福德。
上謙己，下推勝。
orig::  ^886c26

如諸菩薩摩訶薩，得不思議功德寶藏。
commentary::  ^886c30

當法顯勝，故功德寶藏皆不思議。
上總下別。
orig::  ^886c32

入無分別如來身海〔至〕住一切劫無有疲厭。
commentary::  ^886c34

由無分別而具諸法，故不思議。
orig::  ^886c36

而我云何能知能說彼功德行？
commentary::  ^886c38

△五指示後友。
orig::  ^886c40

善男子，於此南方有一國土，名曰藤根。
commentary::  ^886c42

夫藤者，根深入地，上發華苗，表善現行般若證深，
能生後得，後得隨物而轉，故取類於藤。
orig::  ^886c44

其土有城，名曰普門。
commentary::  ^886c48

實相般若，無所不通。
orig::  ^887a2

中有長者，名為普眼。
commentary::  ^887a4

觀照般若，無不見故。
orig::  ^887a6

汝詣彼問：菩薩云何學菩薩行、修菩薩道？
commentary::  ^887a8

△六、戀德禮辭。
orig::  ^887a10

時，善財童子頂禮其足〔至〕殷勤瞻仰，辭退而去。
commentary::  ^887a12

△第六、普眼長者寄善現行文六：初、依教趣求。
orig::  ^887a14

爾時善財童子於寶髻長者〔至〕深入諸佛無量知見。
commentary::  ^887a16

無量有二：一、多故，即權智境；二、無分量故，即實慧境。
境無量故，智亦無量。
知見亦二：一、別，謂知即是智，見即是慧，
即照二境之智慧；二、通，謂知見二字，俱是如來能證，
如實知彼義故，即無障礙智。
若爾，何假重言？為揀比知，所以言見；揀肉眼見，所以云知。
此如世親般若論釋悉知悉見。
入謂證達。
orig::  ^887a18

安住菩薩無量勝行〔至〕徧#CB15081;諸根離眾放逸。
commentary::  ^887a30

△二、見敬諮問先見依正。
orig::  ^887a32

然後乃得見普門城，百千聚落周帀圍繞。
commentary::  ^887a34

眷屬，般若也。
orig::  ^887a36

雉堞崇峻。
commentary::  ^887a38

般若防非高而無上也。
五板為堵，五堵為雉堞，即女牆。
orig::  ^887a40

衢路寬平。
commentary::  ^887a44

般若之道，諸佛常行，非權逕故，蕩然無涯。
orig::  ^887a46

見彼長者往詣其所，於前頂禮〔至〕云何修菩薩道。
commentary::  ^887a48

三、稱讚授法二：初、讚。
orig::  ^887b2

長者告言：善哉！善哉！
〔至〕阿耨多羅三藐三菩提心。
commentary::  ^887b4

△二、授己法界二：初、能療病。
即下，化眾生二：初、除身病二：初、治無不能。
orig::  ^887b6

善男子！我知一切眾生諸病〔至〕我悉能以方便救療。
commentary::  ^887b10

△二、來者皆治兼與身樂。
orig::  ^887b12

善男子！十方眾生諸有病者〔至〕悉令充足無所乏短。
commentary::  ^887b14

△二、治心病二：初、明除惑義通大小。
orig::  ^887b16

然後各為如應說法〔至〕為其顯示殊勝法門。
commentary::  ^887b18

△二、令其成益。此唯大乘有十六句。
orig::  ^887b20

為欲令其發菩提心〔至〕一切劫住修諸行網。
commentary::  ^887b22

上五句，通顯大心行願。
次十，別明十度之因，感十身之果。
orig::  ^887b24

為欲令其具佛相好，稱揚讚歎檀波羅蜜。
commentary::  ^887b28

施滿他心，故相好悅物。
orig::  ^887b30

為欲令其得佛淨身〔至〕稱揚讚歎尸波羅蜜。
commentary::  ^887b32

戒徧止惡，故淨身徧至。
orig::  ^887b34

為欲令其得佛清淨不思議身，稱揚讚歎忍波羅蜜。
commentary::  ^887b36

忍兼忍理，故不思議。
orig::  ^887b38

為欲令其獲於如來〔至〕稱揚讚歎精進波羅蜜。
commentary::  ^887b40

進筞萬行，故無能勝。
orig::  ^887b42

為欲令其得於清淨無與等身，稱揚讚歎禪波羅蜜。
commentary::  ^887b44

禪唯一心，故無與等。
orig::  ^887b46

為欲令其顯現如來〔至〕稱揚讚歎般若波羅蜜。
commentary::  ^887b48

般若照理，故顯法身。
orig::  ^887c2

為欲令其現佛世尊〔至〕稱揚讚歎方便波羅蜜。
commentary::  ^887c4

方便顯用，色身可覩。
orig::  ^887c6

為欲令其為諸眾生住一切劫稱揚讚歎願波羅蜜。
commentary::  ^887c8

願窮來際，住劫無窮。
orig::  ^887c10

為欲令其現清淨身〔至〕稱揚讚歎力波羅蜜。
commentary::  ^887c12

力不可搖，悉過一切。
orig::  ^887c14

為欲令其現清淨身〔至〕稱揚讚歎智波羅蜜。
commentary::  ^887c16

智窮事法，隨物成身。
orig::  ^887c18

為欲令其獲於究竟〔至〕如是施已各令還去。
commentary::  ^887c20

後一句明總離諸惡，故究竟淨妙。
△二、明能合香即上供諸佛三：初、知香體。
orig::  ^887c22

善男子！我又善知和合一切〔至〕無等香辛頭波羅香。
commentary::  ^887c26

辛頭者，即信度河也。
波羅是岸，即彼岸之香。
orig::  ^887c28

無勝香、覺悟香、阿盧那#CB02494;底香。
commentary::  ^887c30

阿盧那拔底，此云赤色極。
orig::  ^887c32

堅黑栴檀香、烏洛迦栴檀香。
commentary::  ^887c34

烏洛迦，西域蛇名，其蛇有毒，繞此檀樹故。
orig::  ^887c36

沉水香、不動諸根香，如是等香悉知調理和合之法。
commentary::  ^887c38

和合者，戒定慧等融無礙故。
△二、興供起願。
orig::  ^887c40

又，善男子！我持此香以為供養〔至〕供養一切如來願。
commentary::  ^887c42

△三、能成大供
orig::  ^887c44

又，善男子！然此香時〔至〕處處充滿以為莊嚴。
commentary::  ^887c46

△四、謙己推勝。
orig::  ^887c48

善男子！我唯知此令一切眾生普見諸佛歡喜法門。
commentary::  ^888a2

謂身心病除，成二世樂，故皆歡喜，以香普供。
得佛十身，則何佛不見？
orig::  ^888a4

如諸菩薩摩訶薩如大藥王〔至〕能知能說彼功德行。
commentary::  ^888a8

△五指示後友。
orig::  ^888a10

善男子！於此南方，有一大城，名：多羅幢。
commentary::  ^888a12

多羅此云明淨，幢者建立，表無著行，依般若淨明立勝行故。
orig::  ^888a14

彼中有王，名：無厭足。
commentary::  ^888a18

如幻方便化，無所著故，無疲厭心。
orig::  ^888a20

汝詣彼問：菩薩云何學菩薩行、修菩薩道？
commentary::  ^888a22

△六、戀德禮辭。
orig::  ^888a24

時，善財童子禮普眼足〔至〕殷勤瞻仰，辭退而去。
commentary::  ^888a26

△七、無厭足王寄無著行二：初、依教趣求二：
先、念教成益。
orig::  ^888a28

爾時，善財童子憶念思惟〔至〕不捨十力心。
commentary::  ^888a32

△一趣求後友
orig::  ^888a34

漸次游行經歷國土〔至〕宣布法化調御眾生。
commentary::  ^888a36

既入其國，必聞其政。
orig::  ^888a38

可治者治，可攝者攝〔至〕依眾人語尋即往詣。
commentary::  ^888a40

△二、見敬諮問二：初、見四：初、見勝依正。
orig::  ^888a42

遙見彼王坐那羅延〔至〕前後圍繞共理王事。
commentary::  ^888a44

△二、覩其逆化。
orig::  ^888a46

其前復有十萬猛卒〔至〕譬如眾合大地獄中。
commentary::  ^888a48

△三、不了生疑
orig::  ^888b2

善財見已，作如是念〔至〕發大悲心救護眾生。
commentary::  ^888b4

△四、空天曉喻二：初、令憶念前教真實，使不生疑。
orig::  ^888b6

作是念時，空中有天〔至〕至無險難安隱之處。
commentary::  ^888b8

△二辨後行洪玄令其信入。
orig::  ^888b10

善男子！菩薩善巧方便智〔至〕調伏眾生智不可思議。
commentary::  ^888b12

然善財雖常憶教而生疑者，逆行難知故貪益此世，
不疑婆須瞋癡現損，是故勝熱及與此王並生疑怪。
言深玄者，通達非道。
故梁攝論？戒學中明菩薩逆行殺眾生等生無量福，
乃至證得無上菩提，要大菩薩方堪此事。
此有二種：一者實行，二者變化。
言實行者，了知前人必定造作無間之業，
無分方便令離此惡，唯可斷命使其不作。
又知前人若捨命已必生善道。
又菩薩自念：我行殺已必墯地獄為彼受苦，彼人雖然現受輕苦必得樂果。
瑜伽？菩薩地？戒品之中亦同此說。
言變化者，即當此文下王自說。 ^888b14

△二敬。問：
orig::  ^888b34

時善財童子聞此語已〔至〕善能教誨。
願為我說。
commentary::  ^888b36

△三、授己法界二：初、授法方便。
orig::  ^888b38

時，阿那羅王理王事已〔至〕將入宮中，命之同坐。
commentary::  ^888b40

執手同坐，示無間之儀表，攝彼加行令趣真故。
△二、正示法界令證相應四：初、舉果令入。
orig::  ^888b42

告言善男子汝應觀我〔至〕先起後臥輭意承旨。
commentary::  ^888b46

△二、以實顯權。
orig::  ^888b48

時，阿那羅王告善財言〔至〕如是富贍，如是自在。
commentary::  ^888c2

△二、示其所得二：初、名。
orig::  ^888c4

善男子！我得菩薩如幻解脫。
commentary::  ^888c6

了生如幻，故以幻化幻。
△二、明法門業用。
orig::  ^888c8

善男子！我此國土所有眾生〔至〕三藐三菩提意。
commentary::  ^888c10

△三、明法門勝益。
orig::  ^888c12

善男子！我以如是巧方便故〔至〕究竟住於一切智地。
commentary::  ^888c14

△四、直顯實德。
orig::  ^888c16

善男子！我身、語、意未曾惱害〔至〕能生一切諸善法故。
commentary::  ^888c18

慈念之深，然諸位至七，皆方便故。
休捨觀自在，開敷樹華，多約慈悲。 ^888c20

△四、謙己推勝。
orig::  ^888c22

善男子！我唯得此如幻解脫〔至〕知諸有趣悉皆如幻。
commentary::  ^888c24

由了如幻方證此忍故。
又後位中當此忍故。
orig::  ^888c26

菩薩諸行悉皆如化〔至〕能知能說彼功德行。
commentary::  ^888c28

△五指示後友。
orig::  ^888c30

善男子，於此南方，有城名妙光。
commentary::  ^888c32

前位悲增，今此已得無住妙慧，運眾生故。
orig::  ^888c34

王名大光。
commentary::  ^888c36

慈定之智，無不該故。
廣大願中，皆徹照故。
orig::  ^888c38

汝詣彼問：菩薩云何學菩薩行、修菩薩道？
commentary::  ^888c40

△六、戀德禮辭。
orig::  ^888c42

時，善財童子頂禮王足，繞無數帀，辭退而去。
commentary::  ^888c44

△第八、大光王寄難得行文六：初、依教趣求二：
初、念前友教。
orig::  ^888c46

爾時，善財童子一心正念〔至〕如幻變化。
如是思惟：
commentary::  ^889a2

△二、趣求後友二：初、推求得知。
orig::  ^889a4

漸次游行，或至人間，〔至〕是大光王之所住處。
commentary::  ^889a6

△二、自慶當益。
orig::  ^889a8

時，善財童子歡喜踊躍〔至〕不思議境界廣大清淨。
commentary::  ^889a10

△二、見敬諮問三：初、見亦三：初、見依報二：
初、所見殊勝。
orig::  ^889a12

作是念已入妙光城〔至〕彼大光王常處其中。
commentary::  ^889a16

云十由旬者，欲明圓滿。
既有十億衢道，道各無量眾生，豈世間十小由旬之所能受？
故此中事物皆應圓融表法，如理思之。 ^889a18

△二、能見無染。
orig::  ^889a22

爾時，善財童子於此一切〔至〕一心願樂見善知識。
commentary::  ^889a24

△二見王正報。
orig::  ^889a26

漸次游行，見大光王去於所住樓閣不遠四衢道中。
commentary::  ^889a28

以四無量用四攝法攝眾生故。
orig::  ^889a30

坐如意摩尼寶蓮華藏〔至〕二十八種大人之相。
commentary::  ^889a32

二十八相者，因未滿故。
orig::  ^889a34

八十隨好而以嚴身〔至〕種種智寶充滿其中。
commentary::  ^889a36

△三、主伴攝生三：初、列所施。
orig::  ^889a38

於王座前有金銀瑠璃〔至〕悉置一切資生之具。
commentary::  ^889a40

通情非情六十四，能如第五地。
△二、能施人即是助伴
orig::  ^889a42

一一道傍皆有二十億菩薩，以此諸物給施眾生。
commentary::  ^889a46

△三、明其施意
orig::  ^889a48

為欲普攝眾生故〔至〕為令眾生淨諸業道故。
commentary::  ^889b2

△二敬
orig::  ^889b4

時善財童子五體投地〔至〕經無量帀合掌而住。
commentary::  ^889b6

△三問：
orig::  ^889b8

白言：聖者！我已先發〔至〕善能誘誨，願為我說。
commentary::  ^889b10

△三、授己法界三：初、總示法門。
orig::  ^889b12

時王告言：善男子〔至〕我滿足菩薩大慈幢行。
commentary::  ^889b14

謂大慈首出，離染圓滿故。
△二、明得法因緣。
orig::  ^889b16

善男子！我於無量百千萬億〔至〕思惟觀察修習莊嚴。
commentary::  ^889b18

問：難是聞慧，以三種慧莊嚴此慈。
△三、明其業用五：初、以法攝化。
orig::  ^889b20

善男子！我以此法為王〔至〕能以正法教化世間。
commentary::  ^889b24

△二、以無畏攝。
orig::  ^889b26

善男子！我國土中一切眾生，皆於我所無有恐怖。
commentary::  ^889b28

△三、以財寶攝。
orig::  ^889b30

善男子！若有眾生貧窮困乏〔至〕隨意而取，勿生疑難。
commentary::  ^889b32

△四、隨機徧攝。
orig::  ^889b34

善男子！此妙光城所住眾生〔至〕眾寶嚴淨餘皆見穢。
commentary::  ^889b36

△五、以三昧攝二：初、以言告。
orig::  ^889b38

善男子！此國土中一切眾生〔至〕且待須臾自當現見。
commentary::  ^889b40

△二、正以定示
orig::  ^889b42

時大光王即入此定〔至〕毒惡眾生悉亦如是。
commentary::  ^889b44

顯定業用，情與非情，咸成勝益者，謂同體大慈，物我無二故。
如世間王，德合乾坤，則麟鳳來儀，寶璧呈瑞。
況於出世大慈之力，不令草木屈膝歸耶？ ^889b46

△四、謙己推勝。
orig::  ^889c2

時大光王從三昧起〔至〕大慈為首隨順世間三昧門。
commentary::  ^889c6

慈本為物，名順世間，高出眾行，故名為首，即是幢義。
上謙己知一，下推勝知多。
orig::  ^889c8

如諸菩薩摩訶薩〔至〕能讚歎彼大慈悲雲。
commentary::  ^889c12

△五指示後友。
orig::  ^889c14

善男子，於此南方有一王都。
commentary::  ^889c16

王子位故。
orig::  ^889c18

名曰安住。
commentary::  ^889c20

智契實法，不為緣壞，名為安住。
orig::  ^889c22

有優婆夷，名曰不動。
commentary::  ^889c24

自發心來，於一切法無不得定，煩惱二乘不能動故，
亦令眾生心不動故，以智修慈故示以女。
orig::  ^889c26

汝詣彼問：菩薩云何學菩薩行、修菩薩道？
commentary::  ^889c30

△六、戀德禮辭。
orig::  ^889c32

時，善財童子頂禮王足〔至〕殷勤瞻仰，辭退而去。
大方廣佛華嚴經疏卷第一百二
 ^889c34
